Date: 0101-01-01T00:00:00+00:00
Publisher: Stilistika.org

Ivan Marković, Ivana Klindić, Iva Borković

—

Hrvatski rječnik stopljenica

Sadržaj

Ivan Marković: Od Oca do Ćaće. 150 godina hrvatskih stopljenica

Kratice i oznake

Vrela

Rječnik

A–Am | An–Az | Ba-Be | Bi–Bo | Br–Bz | C | Č | Ć | Da–Dn | Do–Dz | Dž | Đ | E | Fa–Fl | Fo–Fz | Ga–Gl | Gn–Gz | Ha–Hl | Ho–Hz | I | J | Ka | Kc–Knj | Ko | Kr | Ks–Kz | L | Lj | Ma | Mc–Mn | Mo–Mz | N | Nj | O | Pa–Pe | Pf–Plj | Po | Pr | Ps–Pz | Q | R | Sa–Se | Sf–Slj | Sm–Sq | Sr–Sz | Š | Ta–To | Tr–Tz | U–Ü | V | W | Y | Za–Zg | Zi–Zz | Ž

Impresum

Napomena: ova knjiga sadrži posebne znakove. Radi njihova pravilnog prikaza treba u postavkama e-čitača omogućiti uporabu fonta ugrađenog u knjigu (publisher font).

Od Oca do Ćaće.
150 godina hrvatskih stopljenica

Ivan Marković

Nakon što nije dobio profesuru u Münchenu – piše Z. Škreb (1954: 25) u predgovoru hrvatskom izdanju Slikâ s putovanjâ (nj. Reisebilder) H. Heinea – otputio se Heine sredinom srpnja 1828. u Italiju i ondje ostao do kraja studenoga. Prva poglavlja zabilježenih putopisa objavio je već u prosincu 1828. Čitav treći svezak Slikâ objavljen je najzad o Božiću 1829. s godinom izdanja 1830. Sadržavao je Putovanje iz Münchena u Genovu (nj. Die Reise von München nach Genua) i Bagni di Lucca (hrvatski prevodilac odlučio je staviti izvorno talijansko ime mjesta, Heineov naslov bijaše nj. Die Bäder von Lucca). U Lučkim Toplicama pojavljuje se humorističan lik Hyazintha Hirscha, markizova sluge, bivšega prodavača lutrijskih srećki, koji se pohvalio time da je u Frankfurtu preko markiza upoznao bogatuna baruna S. Rothschilda, koji duhovito reče da je i on tek vrhovni sakupljač rotšildovskih srećaka te da njegov kolega Hirsch za objedom ima sjediti kraj njega, ne s ostalim slugama. Hirsch se zgode u hrvatskome prijevodu prisjetio ovim riječima (v. Heine 1954: 263–264, isticanje naše):

– I ja sam, tako mi bog udijelio svako dobro, sjedio pokraj Salomona Rothschilda, i on je sa mnom postupao u svemu kao sa sebi ravnim, sasvim familionarno. Bio sam kod njega i na glasovitom dječjem plesu, o kojemu je pisalo u novinama. Takav sjaj ne ću više imati prilike da vidim za svega svoga života. Ta ja sam bio i u Hamburgu na jednom plesu, koji je stajao 1500 maraka i 8 šilinga, ali to je bilo kao kokošje govno prema hrpi đubreta.

Heine je u nj. riječi famillionär stopio familiär ‘prisno, familijarno’ i Millionär ‘milijuner, milijunaš’. Dvije-tri godine prije toga objavljen je bio drugi svezak Slikâ i u njemu dio Ideje. Knjiga Le Grand (1826). U njoj se u XIV. glavi Heine dvaput poigrao s riječju Millionär te ju s nj. Narr ‘budala’ stopio u Millionarr. U hrvatskome prijevodu sintagma dicker Millionarr tek se donekle odrazila (v. Heine 1954: 154, 157, isticanje naše):

Tako ću, na primjer, za neku stanovitu, dobro podkoženu, debelu milijunsku ludu nabaviti neki određeni, dobro pojastučeni stolac, koji Francuskinje nazivaju chaise percée.

O! nesretna svinjska glava s još nesretnijim umakom, koji nema ni grčki ni perzijski okus, već okus čaja sa žučnim sapunom; zovnite mi moju debelu milijunarsku ludu!

I eto nam usput jednog od primjera kako su stopljenice u hrvatski ulazile – prijevodima, prilagodbom – odnosno kako nisu ulazile, kako su se u prijevodima gubile. Od recentnih slučajeva takva gubitka u prevođenju možemo spomenuti nekoliko primjera zabilježenih 2010-ih iz humornih TV-serija Kalifornikacija, Dva i pol muškarca i Pravila igre – bez stopljenice su u prijevodu ostali broner (e. bro ‘buraz’ × e. boner ‘erekcija’, nekad je prevedeno stopljenicama ereakcija i onrekcija, nekad nije), clocktomaniac (e. clock ‘sat’ × e. kleptomaniac ‘kleptoman’), gelmet (e. gel ‘gel /za kosu/’ × e. helmet ‘kaciga’), scaredise (e. scare ‘strava’ × e. paradise ‘raj’), Scorsleazy (/Martin/ Scorsese × e. sleazy ‘ljigav’).

Naš A. G. Matoš, kojemu ćemo se vratiti domalo, Heinea je spominjao mnogokratno, nerijetko kao mjeru književnih stvari (v. npr. Matoš 1973a; 1973b; 1973c). No teško da bismo mi Heineovim stopljenicama tako olako uvodno poentirali da pozornost civilizacije na njih – i sam iz druge ruke – nije svrnuo jedan drugi velikan. S. Freud 1905. njima započinje analitički dio svojega znamenita djela o vicu, dosjetki (v. Freud 1940; 1981). Mješanice (nj. Mischwort) poput famillionär, Millionarr, Cleopold (Cléo × Leopold), Sensalinger (nj. Börsensensal ‘broker, burzovni mešetar’ × Salinger), Scheusalinger (nj. Scheusal ‘čudovište’ × Salinger), Trauring (nj. traurig ‘tužan, ožalošćen; nažalost’ × nj. Ehering ‘vjenčani prsten’), alcoholidays (e. alcohol ‘alkohol’ × e. holidays ‘praznici’) nastale su prvom tehnikom vica koju Freud spominje – zgušnjavanjem, zbijanjem, sažimanjem, komprimiranjem (nj. Verdichtung). Dalje im još dodaje igre istozvučnim ili raznoznačnim riječima, pomak od ustaljena načina mišljenja, zamjenu, besmislicu, usporedbu, neizravno prikazivanje i dr. Misao koja u svrhu pravljenja vica uranja u nesvjesno ondje samo posjećuje stari zavičaj negdanje, djetinje igre riječima, izvora djetinjeg uživanja (Freud 1940: 194; 1981: 175). Sjetio se Freud (1940: 26–27; 1981: 26–27) i K. Krausa i njegove stopljenice Orienterpreßzug (nj. Orientexpreßzug ‘vlak Orijentekspres’ × nj. Erpressung ‘ucjena’), kojoj bismo mi dodali protestutku (1922, nj. Protestierte), zabilježenu u ovome Rječniku, te Sozialibi (1931, nj. sozial ‘socijalni’ × nj. Alibi ‘alibi’).

A kako je Freud uopće došao do dosjetke, vica (nj. Witz) i do zgušnjavanja? Rečenice poput:

Područje moći dosjetke je neograničeno.

Ono novo oblikovano može ispasti posve apsurdno, ili izgledati nevjerojatno uspješno, ovisno o tome što omogućuju građa i dosjetka prilikom spajanja.

sjeme su knjige o dosjetki posijano 1900. u još znamenitijem djelu o tumačenju snova (v. Freud 1942: 182, 329; 2001: 204, 355, isticanje naše). Vic je društven, san je asocijalan, privatan, vic je povratak potisnutom infantilnom užitku, san je prerušeno ispunjenje potisnute želje (Što se babi htilo, to se babi snilo, ili Freudovom prispodobom, O čemu sanja guska? – O kukuruzu), no oboje se temelji na istim djelatnostima iskrivljivanja – na zgušnjavanju ili zbijanju, na pomicanju ili premještanju središta, na preobrazbi misli u prikaziv sadržaj. Zgušnjavanje nije samo temeljna tehnika dosjetke nego je ponajprije i temeljna tehnika rada sna, a očituje se bilo u identificiranju (nj. Identifizierung), tako što se jedna osoba sanja namjesto više njih, koje ta jedna zastupa u djelovanju i ulogama, bilo u spojenim tvorevinama (nj. Mischbildung) (Freud 1942: 325; 2001: 350), koje opet mogu biti stopljene osobe, predmeti, riječi. U starijem novinstvu time su se poigravali karikaturisti, danas smo u doba Facebooka i Photoshopa svakodnevno suočeni sa spojenim tvorevinama stopljenih lica dvaju političara, osoba, predmeta, životinja (v. dalje slike 1–4), a Freud je takva stopljena lica prepoznavao i u vlastitim snovima. Primjerâ stopljenih sanjanih riječi i njihovu potanku razglobu – tumačenje – daje Freud nekoliko (1942: 300–305; 2001: 324–331): Propylen (nj. Propyläen ‘Propileji’ × nj. Amylen ‘amilen’), Maistollmütz (nj. Mais ‘kukuruz’ × nj. Meißen ‘porculanska figurica iz Meissena’ × e. miss ‘gospođica’ × nj. mies ‘odvratan’ × nj. toll ‘izvrsno’ × nj. mannstoll ‘pohotna za muškarcima’ × nj. Olmütz ‘Olomouc’), Autodidasker (nj. Autor ‘autor’ × nj. Autodidakt ‘autodidakt’ × Lasker × Lassalle × Alexander).

Zaključimo troje. Prvo, osviještene njemačke stopljenice prate se unatrag duboko u prvu polovicu 19. stoljeća. Drugo, dubinska, višestrana i dalekosežna refleksija o njemačkim stopljenicama postoji barem od početka 20. stoljeća. Treće, ima u stopljenicama nešto nesvjesno i neurotično.

Slika 1. Hitlerchill V. Čerića (Vjesnik, o. 1940), spoj A. Hitlera i W. Churchilla

Slika 2. Obi-Wan Ksenobi Ja Zmaja (Zmaj, 2015), spoj O.-W. Ksenobia i Ž. Markić

Slika 3. Dragan Marxovina Ja Zmaja (Zmaj, 2016), spoj K. Marxa i D. Markovine

Slika 4. Gyypov patkonj, e. dorse (Surfer, 2016), spoj patke i konja

* * *

Godine 1865. L. Carroll objavio je prvu, Aličine pustolovine u Zemlji Čudesa (e. Alice’s adventures in Wonderland), a 1871. drugu knjigu o Alici, Što je Alica otkrila iza zrcala (e. Through the looking-glass, and what Alice found there). U drugoj nije samo skovao nekoliko stopljenica poput slithy (e. slimy ‘sluzav, ljigav, glibav, kalan, mutan’ × e. lithe ‘živahan’), chortle (e. chuckle ‘smijuckati se’ × e. snort ‘frkanje, puhanje, šmrkanje’), galumph (e. gallop ‘galopirati’ × e. triumph ‘trijumfirati’), mimsy (e. miserable ‘jadan’ × e. flimsy ‘tanak, krhak, loman, slabašan, traljav’), frabjous (e. fair ‘ljubak, ugodan, vedar’, ?famous ‘slavan’ × e. joyous ‘veseo, radostan’, ?rapturous ‘buran, ushićen’), nego je na riječi slithy postupak stapanja i objasnio te riječi njime dobivene prozvao portmanteau (v. Carroll 1871: 126–127):

– »That’ll do very well,« said Alice: »and slithy?« – »Well, slithy means lithe and slimy. Lithe is the same as active. You see it’s like a portmanteau – there are two meanings packed up into one word.«

U hrvatskome prijevodu A. Šoljana iz 1985. to je zvučalo ovako (v. Carroll 2004: 231):

– To sam sad shvatila – rekla je Alica – a đipahne? – Pa đipahan znači kad je netko tako živahan da sve poskakuje. Shvaćaš, ta je riječ kao one putne torbe na preklop, s jedne strane jedno, a s druge drugo pa se sklopi sve zajedno: tako su ovdje dva značenja pakirana u jednu riječ.

Šoljan je Carrollove stopljenice preveo redom kao đipahan (đipati × živahan), froktati (frktati × groktati), galumfirati (galopirati × trijumfirati), nemujan (nemoćan × nujan), belvirno (lat. bellum ‘rat’, lat. bellus ‘lijep’, hrv. bel ‘bijel’ × lat. vir ‘muž; junak’, hrv. Virje), a za stopljenice je u objašnjenju prijevoda pjesmice Jabberwocky, gotovo jednako čuvene kao što je čitava druga knjiga, koje je dio, rabio Carrollov nazivak (v. Šoljan 1991: 213):

Mladi junak na konju na kraju pjesme »galumfira« – prilično je lako vidjeti da to znači »trijumfalno galopira« – taj portmanteau kao i elementi od kojih je sastavljen, riječi su – kao i kod Carrolla – strogo literarne.

Neke od Carrollovih stopljenica našle su svoj put do Oxfordova rječnika i do kolokvijalnoga jezičnoga sloja. To se već na prijelazu 19. i 20. stoljeća konstatira u znanstvenoj literaturi, primjerice u monografijama o stopljenicama G. A. Bergströma (1906) i L. Pound (1914) te ondje konzultiranim naslovima. Ovamo bi onda išli i snark, beštija iz Carrollove poeme Lov na snarka (e. The hunting of the snark, 1876), koja je u Bergströma (1906: 62) i Pound (1914: 40) objašnjena kao e. snake ‘zmija’ × e. shark ‘morski pas’, premda je u Oxfordovu rječniku protumačena kao Carrollova besmislica, nonsens, te Rilchiam (Richard × William), kojega spominje Hockett (1967), dodatan primjer iz predgovora poemi u kojemu se Carroll dao u objašnjenje »teških riječi« iz pjesmice Jabberwocky (v. Carroll 1876: ix–xi). Sam nazivak portmanteau word, kaže Bergström trideset pet godina po njegovoj uspostavi, »poznat je gotovo svakom obrazovanom Englezu« (1906: 66). Bergströmova knjiga zanimljiva je između ostaloga stoga što daje nešto primjera iz latinskoga i njemačkoga, osobito iz danskoga i švedskoga, primjerice sinexter (lat. sinister ‘lijevi’ × lat. dexter ‘desni’), ölf (nj. elf ‘jedanaest’ × nj. zwölf ‘dvanaest’), plasse (dan. pleje ‘paziti, njegovati’ × dan. passe ‘čuvati, paziti’), joj (šved. jo ‘da, za’ × šved. nej ‘ne, protiv’), blåd (šved. blå ‘plav’ × röd ‘crven’) (idem: 48–50), čime stječemo kakav-takav uvid u razmjere pojave barem u tim jezicima. Zanimljivo, dobar dio danskih primjera Bergström preuzima iz djelâ poznatoga danskog jezikoslovca i anglista O. Jespersena, čijih pet naslova navodi u svojemu popisu konzultiranih i citiranih radova. Pound pak – svjesna postojanja takvih kovanica još od W. Shakespearea i drugih elizabetanskih pisaca, tako primjerice foolosopher (e. fool ‘budala’ × e. philosopher ‘filozof’) ili furicano (e. fury ‘bijes’ × e. hurricano ‘uragan’) – posebnu pozornost svrće na pomodnost stapanja u njoj suvremenom engleskome, osobito u obrazovanih, pismenih ljudi. Ne oduzimajući L. Carrollu mogući utjecaj na njihovo širenje stvaran poticaj njihovu nastajanju vidi u sve većoj svijesti o jeziku potaknutoj učenjem jezika u školama. Stopljenice prepoznaje u učenu i duhovitu pisanome jeziku, u novinama i stripovima, britkim političkim tekstovima i karikaturama, primjerice donkophant (e. donkey ‘magarac’ × e. elephant ‘slon’, prema maskotama američkih Demokratske i Republikanske stranke), u znanstvenoj terminologiji, primjerice pri imenovanju novih kemijskih spojeva, hibridnih biljnih vrsta ili mješanaca među životinjama (od plumcota do zebrule, što su natuknice i u našem Rječniku), u dječjem jeziku, u slengu, u imenovanju gradova, primjerice američki Kanorado (Kansas × Colorado), Uvada (Utah × Nevada), ili Calexico (koji je zbog pomaka značenja i u nas natuknica), imenovanju ljudi i novih proizvoda, kojima atraktivna reklama i atraktivno ime priskrbljuju uspješniju promidžbu i prodaju. Svemu tomu nemamo što dodati ni oduzeti, monografijica L. Pound stara stotinu godina gotovo savršeno opisuje simptome ne samo anglo-saksonskoga stanja s početka 20. nego i hrvatskoga s početka 21. stoljeća.

L. Pound predavala je na sveučilištu u Lincolnu u opjevanoj Nebraski, Ch. Hockett na čuvenome Cornellu u Ithaci u New Yorku. Jezikoslovac i antropolog raznih interesa Ch. Hockett za našu je temu zanimljiv iz dvaju razloga. Prvo, terminu portmanteau pridružio je 1947. novo jezikoslovno značenje, nazvavši tako one morfove koji istodobno amalgamirano iskazuju više morfema, poput fr. au [o], što je stopljen prijedlog à ‘na, za, u’ s određenim članom muškoga roda le, ili šp. -o u amo, koje iskazuje prvo lice jednine indikativa prezenta (v. Hockett 1947). Drugo, što je donekle na tragu šireg – i morfološkog i sintaktičkog – stapanja kakvo je opisivao Bergström (1906), pridavanje stapanju (e. blending) važnosti pri iskonskome razvoju jezične produktivnosti. Hockett je u jezikoslovlju poznat po pokušajima uspostave kataloga tuceta razlikovnih obilježja ljudskoga jezika, onih obilježja koja bi ljudski jezik bitno odlikovala spram svih ostalih semiotičkih sustava, osobito zoosemiotičkih. Među njima ima onih koje ljudski jezik dijeli s komunikacijom ako ništa onda barem čovjekolikih majmuna (primjerice glasovno-slušni kanal, brzo zamiranje signala, međurazmjenjivost, potpuna povratna sprega, značenjskost, diskretnost signala i sl.) te onih koja su se, pretpostavlja Hockett, u ljudskome jeziku razvila poslije (takva su obilježja sposobnost posredovanja obavijesti o vremenski izmještenim činjenicama, proizvodnost, prijenos kulturom te dvojna raščlanjenost ljudskoga jezika, na značenjske i neznačenjske jedinice). Na više mjesta (počev od Hockett 1958: 433, temeljitije u Hockett 1960, 1967, sve do Hockett 1973: 381–382) u stapanju je – ima ga u govornim omaškama, ima ga u dječjem govoru pri učenju jezika, ima ga hotimičnoga u govoru odraslih – primjećivao mehanizam kojim je ljudski jezik mogao od ograničena i zatvorena broja početnih zovova razviti nove znakove složenijih značenja, razviti produktivnost, odnosno proizvodnost. Stapanje je mehanizam koji nam omogućuje ono što nam inače fizički nije dano – da izreknemo dvije riječi odjednom (Hockett 1967). Tako je pradavni čovjek primjerice od zova za hranu AB i zova za opasnost CD kad je vanjski podražaj to zahtijevao stvorio sklopove AD ili CB. To bi oboje bile stopljenice, kaže Hockett (1960) i nastavlja:

Ljudska bića toliko su dobra u razumijevanju stopljenice da je teško razlikovati stopljenicu od puka ponavljanja, osim u slučajevima govornih omaški i nekih najranijih i prigodnih dječjih stopljenica. Takva moć razumijevanja ne može se pripisati čovjekovim predljudskim precima.

Zaključimo dvoje. Prvo, osviještena igra engleskim stopljenicama izrazito je plodna u drugoj polovici 19. stoljeća. Drugo, temeljita refleksija o njima postoji već na početku 20. stoljeća, toliko dalekosežna da sredinom 20. stoljeća stapanje dobacuje do početaka ljudskoga jezika.

* * *

Nekako u isto doba kad Charles Lutwidge Dodgson – civilno ime Lewisa Carrolla – na koledžu Christ Church u Oxfordu dokono piše knjige dekanovoj kćerčici Alice monarhija u srednjoj Europi i Hrvatska kao njezin dio prolaze burno razdoblje novoga dijeljenja karata Austro-ugarske (1867) i Hrvatsko-ugarske nagodbe (1868), M. Pavlinović u Dalmatinskome saboru prvi put progovara hrvatski (1861), nakon pet godina carskog i kraljevskog odugovlačenja jedvice je proradila JAZU (1866), a pravaški političar A. Starčević 1867. počinje objavljivati u satiričkome listu Zvekan i sušačkoj Slobodi. Na meti su mu uz ostale pristaše Narodne stranke »koji se ne znaju odrediti ni prema Pešti ni prema Beču, te su kao neki politički spoj mađarona i Tirolaca« (Bratulić 1995: 476), pa ih zove mađarolci (zapravo madžarolci, u pismu Magjarolci), primjerice u napisu »Bi-li k Slavstvu ili ka Hrvatstvu?« u Zvekanu (v. Starčević 1867: 41–42, isticanje naše):

Zamerili mi vi, nezamerili, ovde mi je svejedno, ja vam kažem istinu kakovu težko da ste ikada do danas čuli. Ta je istina: da vi Stekliši grešite proti Hervatom i Hervatskoj, kada Slavjane, Magjarolce, i kako se sve zove taj nečisti nakot, zovete blagom, marvom, ili kojim drugim dosada običajnim imenom. [...] Nevidite li, da Slavjani, da Magjarolci, po uredjenoj osnovi rade o propasti Hervatah? Nevidite li, da sami Hervatski narod radja i svojom kervju uzderžava svoje izdajice? [...] Nevidite li, da vodje Magjarolacah, i svi njihovi aktivni pristaše nisu bezumna marva, nego prepredeni tati slobode, časti, i sreće Hervatah?

Ili u napisu »Stranke u Hervatskoj« u Hervatu, gdje Magjarolce iz podnaslova u fusnoti objašnjava ovako (v. Starčević 1868: 99, isticanje naše):

II. Magjarolci,1 Slavoserbi, Liberalci, Samostalci, Praktičnici

Također u nizu satiričnih napisa pod naslovom »Pisma Magjarolacah«, objavljivanih od 1868. i uknjiženih 1879. (v. Starčević 1879, I: XXI, isticanje naše):

Nije druga, ništa nekoristi, van dajmo »pisma Slavoserbah.« Ali ne, jer je »Zvekan« preporučio ime »Magjarolac«, kerstimo ih barem za sada, »pisma Magjarolacah.«

Tu ćemo naći i kloakofoniju (kloaka ‘kanalizacija, prljavština, opačina’ × kakofonija ‘nesklad, neslaganje, metež’) (v. Starčević 1879, II: 57–58, isticanje naše):

Još samo jedno: da me tko neukori poradi kloakofonie, kako mudri Nemci kažu, moram očitovati da bi taj ukor bio lažan, lupežki. Što do mene nitko neučini, ja činim, kada velim: neka svatko izpustja celoglasce koji mu se čine suvišni, ili mu se čini da je poradi njih kloakofonia. Dakle, tko hoće, neka prepisuje i čita ovako: Neima svetu na ’vomu stvora Gusenice ’d svetog ’d Ižidora itd.

Najstarija riječ zabilježena u našem Rječniku jest Šulekov glasovir iz 1860. Uz malo dobrohotnosti i obzira prema pozajmljivanju možemo ju tumačiti kao stopljenicu glasa i klavira (v. npr. Brozović 1966). Budi nam dopušteno smatrati ju nultom. Prve punokrvne stopljenice u ovome Rječniku jesu navedene dvije Oca Domovine iz 1867. i 1868. Treću se, monantoniju, ustežemo spomenuti jer slutimo da bi mogla biti stopljena, nekakva je monotonija u pitanju, možda onanijska, ali nismo sigurni (v. Starčević 1879, II: 57, isticanje naše):

Pesma nesmi biti šarena raznoverstna, a nesmi biti ni jednolika, koja se mudro nemački zove monantonia. Moja je i u tomu pogledu saveršena.

Razvojna nit, koliko ju danas možemo pratiti, nastavljena je u pravaškoj satiri i polemici, potom se klupko odmatalo dalje, no satira će uvijek ostati važno žarište stapanja (uzgred, lat. satira, odnosno satura upravo je ‘mješavina’). A. Kovačić ima bradikalce i gradikalce (1886), A. G. Matoš ima simvolistički (1899), mađarolac (1901), Dreksler (1906), Aršelides, Arsenikides (1907), Srbat (1908), pokreten (1909), supilopovština, Spermačević (1910), bedakcija, oseloboditi (1911), D. Domjanić ima oslovnicu (1920), M. Krleža serborolca (1926), V. Čerić početkom 1940-ih crta Hitlerchilla, 1960-ih upoznajemo se s franglaisom, Z. Gorjan prevodi Uliksa J. Joycea pa dobivamo kontransmagnifikajudobongtancionalnost (1965), D. Tadijanović ide na mljetovanje (1966), T. Maroević i T. Radić adaptiraju R. Queneaua pa dobivamo neprestalno, ugnjetiskivati (1968), u animiranome filmu Balthazar pojavljuje se štricikl (1969), 1970-e i 1980-e donose stripove I. Bednjanca (stripovska se nit dalje proteže u D. Matakovića, D. Macana, danas u sveprisutnim internetskim karikaturama, memovima i fotomontažama, primjerice u Ja Zmaja i S. Marekovića), 1980-ih A. Šoljan prevodi G. Orwella, pa dobivamo primjerice glagomenicu i misliciju (1983), i L. Carrolla (1985), 1990-e doba su Feral Tribunea i općega kutleraja (1995) koji nas je bio snašao (Feralovi urednici i novinari razasuti po različitim pisanim medijima i danas su među aktivnijim graditeljima stopljenica), doba B. Radakovića i njegova joyceovskoga rafala stopljenica u Ne, to nisam ja (1993, 1999), starìne R. Marinkovića s interpretacijonalom i pljuelom (1993), doba novoga prijevoda Uliksa L. Paljetka (1991). Konačno 2000-ite i 2010-e s internetom su i otvaranjem svijetu koje je on donio, s poplavom američkih televizijskih serija i njihovih prijevoda, s potpunom anglizacijom i Facebookom donijele pravu eksploziju stapanja u razgovornome jeziku, anonimnim internetskim forumskim komentarima, novinstvu, jeziku reklame, beletristici (I. Rajki, D. Župančić), u intelektualiziranome jeziku (ljudi od pera i javne riječi kao da se nadmeću tko će ispasti oštroumniji pa stalno nastaju nove mosturbacije, mzostavljanja, nonsenzusi), koju eksploziju tumačimo kao naknadno oslobođenje dugo zapretane kreativne energije, a zašto ne i kao – modu. Uza sve to hrvatski je jezik kontinuirano desetljećima iz drugih jezika, uglavnom engleskoga, primao gotove što svakodnevne što terminologizirane stopljenice poput vitamin, bit, pozitron, bulimareksija, permakultura, fleksigurnost, stagflacija, metaftonimija, bankster, kvazar, od prototipnih poput smog i motel do suvremenih poput emotikon i fablet, od neprozirnih poput Tamagotchi do notornih poput Brangelina. Na svemu tome onda se napajao pisani i govoreni jezik urbanoga obrazovanoga stanovništva, koje je glavni nosilac jezične stvarnosti i njegove obremenjenosti stopljenicama. A tek je četrdeset godina prošlo otkako je R. Filipović napisao da »na sreću nismo došli s upotrebom engleskih riječi tako daleko da bismo trebali pisati o Croanglish (Croatian + English)« (1977–1978: 142).

Zaključimo tek jedno. Premda smo u njihovoj tvorbi sasvim dobro, autentično i simultano zapadnoeuropsku modu pratili još od druge polovice 19. stoljeća, otkad je i onoga što smatramo modernim hrvatskim jezikom, osviještene refleksije o stopljenicama nije bilo sve do početka 21. stoljeća. Ne prvi put zakasnili smo u refleksu i refleksiji stotinu godina i sad nam je navrat-nanos stizati poodmakle takmace. Ovaj Rječnik u toj utrci dugoprugaš je koji trči unatrag.

* * *

Kako je Rječnik nastao i čega sve u njemu ima? – Interes za stopljenice razvio se u okviru našeg interesa za morfološko uganuće i iščašenje, otklon od kanona, za rubne i ograničene morfološke pojave u hrvatskome. Tako su nastali radovi o imeničkoj i-vrsti, reduplikaciji, koordinativnim složenicama, supletivnosti, najvećim i mogućim hrvatskim riječima (v. Marković 2007a; 2007b; 2009; 2010; 2011b; 2013), najzad o stopljenicama (v. Marković 2009; 2011a), u kojim smo radovima nastojali dati opis pojave i gore spominjane eksplozije te zasnovati terminološki aparat, primijenjen onda u morfološkome priručniku Marković (2012) i poslije dobro prihvaćen u brojnim radovima koji su o stopljenicama nastali. Lijep pregled tih novijih hrvatskih radova i nove iskorake u uvidu s osvrtom na frankofonu literaturu dao je Bagić (2015). Stoga danas možemo reći da je donekle zaliječen terminološki i spoznajni deficit spomenut u Brdar-Szabó – Brdar (2008: 180):

Znakovito je da u hrvatskome zapravo nema ustanovljena termina za blending i da se taj postupak ne obrađuje u standardnim gramatičkim priručnicima hrvatskoga jezika općenito ili deskriptivnim prikazima hrvatske tvorbe riječi. Čini se da su jedine studije koje su se dotakle te pojave u hrvatskome Brdar-Szabó i Brdar (1998) te Muhvić-Dimanovski (2001). U potonjoj je predložen termin kontrakcija.

Usput nadamo se da će Rječnik pokazati da neće baš biti da hrvatski »has very few blends« (Brdar-Szabó – Brdar 2008: 190). Istini za volju i posve iskreno, 2008. ni naša predodžba o razmjerima stapanja i količini stopljenica u hrvatskome nije bila bogzna kako drukčija.

Od drugih pristupnih radova preporučljivi su svakako Bugarski (2006: dio III) i Bugarski (2013), sinteza autorova dugogodišnjeg bavljenja stopljenicama u srpskome, s modelskom i žanrovskom podjelom i osvrtom na srpsku i anglo-saksonsku literaturu, te zbornik Renner – Maniez – Arnaud (ur.) (2012), zbog širine uvida i podataka iz poljskoga, ukrajinskoga, ruskoga i drugih jezika.

Sve u svemu, stopljenice i stapanje u hrvatskome danas su relativno dobro opisani, zapravo tako dobro da nismo osjećali potrebu da ovaj predgovor započnemo njihovom odredbom, koja bi sadržavala otprilike ove elemente. Prvo, stapanje je rječogradba neznačenjskim (nemorfemskim) dijelovima ishodišnih riječi, srastanje okrnjenih osnova; to ne znači da ishodišni dijelovi ne mogu biti i značenjski, ali to nije pravilo, nego slučaj:

Mađar, mađaron × Tirolac → mađarolac
krumpir × rajčica → krujčica
treći × četvrti → tretvrti
lezbijski × zmijski → lezmijski

Bleiburg × Jasenovac → Bleisenovac

Drugo, značenja se ishodišnih riječi pri stapanju objedinjuju u nov, skupni pojam, a to pojmotvorje često je utvrđeno kreativnošću i svjesnim ludizmom govornika graditelja koji se stapanjem prezentira kao osviješten i djelatan jezični kreator; prototipno riječi su iste vrste i nesličnih značenja, rjeđe ima stapanja sličnoznačnih i istoznačnih riječi poput:

fenomenalno × fantastično → fenomentastično
keš × gotovina → kešovina
šlapa × papuča → šlapuča

Pitanje što je to nov objedinjen pojam može biti vrlo zakučasto i u radu na Rječniku nekad je jednostavno trebalo donijeti odluku hoćemo li što uvrstiti kao natuknicu ili nećemo. Primjerice čini li stopljena sveza pridjeva i imenice nov pojam i je li to uopće stopljenica:

Bliski × istok → Blistok
ili može li se o stopljenici govoriti ondje gdje je kakva polazna riječ uzeta kao materijal bez značenja ili veoma labava značenja, kao u Krležinim romanesknim državama:

blitva × Litva → Blitva
blato × Latvija → Blatvija

Možemo li tu dakle uvjereno govoriti o pravu stapanju pojma ‘blitve’ i pojma ‘Litve’ te pojma ‘blata’ i pojma ‘Latvije’ ili je to tek igra fonetskim materijalom druge vrste, sve ako u obzir uzmemo i Krležine dojmove s izleta u Rusiju – o Litvi, koja je »jedan prilično uzavreli kotao rusko-poljsko-nemačko-litavsko-židovskog pitanja [...] ta tužna Litva u mnogočem seća na našu milu domovinu Hrvatsku«, – o Latviji, kojoj je morao platiti »nešto oko osamstotina dinara za tranzit bez prava zadržavanja« jer Kraljevina SHS »nije priznala ni Litve ni Latvije« (Krleža 1926: 58, 63)? Kako god, ni Blistok (1973), ni Blitvu, ni Blatviju (1938–1939) nismo uvrstili. S druge strane u vječitoj igri njihala odluke, bistrine i sljepila uvrstili smo vjerojatno ponešto što u nekim novim čitanjima ne bismo uvrstili. Treće, riječ nastala stapanjem jest stopljenica, e. blend, portmanteau, nj. Kofferwort, Portmanteau, fr. mot-valise, srp. slivenica. Četvrto, prototipno ishodišne su riječi dvije, manje je primjera u kojima ih je više:

štednjak × sudoper × pećnica × frižider → štedsudpećider

Peto, prototipno dijelovi koji se stapaju jesu početak jedne i kraj druge riječi; u naravi to znači da će se pri stapanju fonetski jednaki dijelovi ishodišnih riječi često jednostavno pretapati:

Pokret × kreten → pokreten
pesimist × misterija → pesimisterija

Mljet × ljetovanje → mljetovanje

To dalje znači i to da su pretopljenice stopljenice, makar se u krajnjemu slučaju ishodišne riječi mogu pretapati i u jednome jedinome glasu. Sraslice nisu stopljenice, stoga u Rječnik nije uvrštena primjerice briljantno dvojbena riječ onaon (ona + on), koja nije samo jedno od žarišta pjesništva A. Žagar nego je njezinim akuzativnim oblikom jega (je + ga) L. Paljetak preveo e. stopljenicu hrim (her ‘nju, ju, je’ × him ‘njega, ga’) iz Uliksa J. Joycea. To samo po sebi možda ne bi bilo vrijedno spomena da prema Joyceovu e. shis (she ‘ona’ × his ‘njegov’) Paljetak nije načinio njenjegov (njen × njegov), što jest stopljenica i ušlo je u Rječnik, a opet, moglo bi se smatrati flektivnim oblikom prema kanonskom onaon (o kanonskim oblicima u Rječniku v. dalje). Šesto, stapanje je osviješten rječogradni postupak; time isključujemo nesvjesna govorna ukrštanja značenja ili oblika riječî (kontaminacije), prastara stezanja (kontrakcije poput Isus Krist → Isukrst), govorne omaške te naprezanje jezičnih mogućnosti u dječjemu govoru pri usvajanju jezika (v. još o tome dalje). Sedmo, premda se obično označava znakom plus (+), mi smo u Rječniku usvojili prikladniju konvenciju bilježenja stapanja starim znakom kontaminacije, odnosno ukrštanja, dakle znakom množenja (×); znak plus označava nam linearnu konkatenativnu afiksaciju:

Estragon × straga × analan + -k-a → Estragoanalka
po- + tekila × kilaviti → potekilaviti
nj. ur- ‘pra-’ + naš × fašizam → urnašizam
gornji + -o- + dugme × metnuti → gornjodugmetnuti
bicikl ×+ -o- +× policajac → biciklocajac

Usporedo s radovima o stopljenicama nastajao je negdje od 2008. dalje i korpus, isprva dakako priručni i bez ikakve slutnje da će jednom biti rječnikom. No ideja se brzo izbistrila nakon skupljanja stopljenica u Feral Tribuneu I. Borković (2013) i nakon što se prikupljanju građe s golemim elanom i prinosom te nepogrešivim darom za stapanje pridružila I. Klindić (tek djelić objavljen je u Klindić 2016). Negdje 2014. shvatismo da bi grehota bila da skupljena građa propadne i da bi najprimjerenije bilo da se obradi kako joj dolikuje – rječnički. Građu smo intenzivno prikupljali negdje do lipnja 2016. Tad smo iz tehničkih razloga morali stati. Poslije toga unijeli smo tek gdjekoju natuknicu ili potvrdu.

Rječnik se zove Hrvatski rječnik stopljenica. Ne zove se Rječnik hrvatskih stopljenica samo zato da bi čangrizala imala jedno pitanje manje, ne zato što bi dva naslova bila u bitnome raznoznačna. U Rječnik su ušle stopljenice koje se nahode u hrvatskim tekstovima – ni više ni manje od toga. Radi li se pritom o autohtono nastalim stopljenicama kojih su obje ishodišne riječi naslijeđene hrvatske, ili o prevedenicama, ili o autohtonim stopljenicama u kojima je jedan dio pozajmljen, ili o adaptiranim pozajmljenim stopljenicama, ili o neadaptiranim pozajmljenim stopljenicama – bilo nam je irelevantno. A da je golem dio hrvatskih stopljenica preuzet iz engleskoga ili je nastao prema engleskomu modelu – to jednostavno prihvaćamo kao stanje stvari. U predgovoru Rječnika novih riječi (1996), knjige koja nam je u radu na ovome Rječniku iz različitih žanrovskih i metodoloških razloga često bila na pameti i pri ruci, D. Brozović-Rončević piše da se u »preko 80% natuknica radi o anglizmima« (RNR 1996: VI). A »leksik suvremenoga korejskoga sastoji se od približno 35% domaćih, 60% sinokorejskih i 5% pozajmljenih elemenata« (Sohn 1999: 87), pričem sinokorejski podrazumijeva pozajmljenice iz kineskoga ili riječi tvorene sa znakovima kineskoga pisma (idem: 12). Piše o tom i Matasović (2005: 136), koji daje podatak za hrvatski: »72% hrvatskoga rječnika sastoji se od posuđenica, dok je samo 28% naslijeđeno pravocrtnim razvitkom od indoeuropskoga preko praslavenskoga«. Na tim podacima svak može brusiti svoje stavove o purizmu, ali stanje stvari ovakvim ili onakvim stavovima usprkos ostat će isto. Korpus Hrvatskoga rječnika stopljenica čine stopljenice u hrvatskim tekstovima, a stopljenice u hrvatskim tekstovima hrvatske su stopljenice i tako smo se prema njima odnosili.

* * *

Čega u ovome Rječniku nema? – Pisanje svakoga rječnika i skupljanje građe za nj pokušaj je grabljenja vode sitom. Samo što toga u pravome smislu svjestan može biti samo onaj tko se tog posla prihvatio, s naknadno razvijenim imunitetom na zdvajanja čitatelja namjernika kako u rječniku nema baš one riječi za koju taj misli da je ovdje morala biti. Sve što možemo jest pobrojiti ono čega svjesno nema.

Prvo, budući da Rječniku u naslovu stoji hrvatski, možda će se činiti zališno kazati da nema onoga za što potvrde nismo mogli pronaći u hrvatskim tekstovima. Na nekoliko primjera pokazat će se da to ipak vrijedi napomenuti. Riječ abend (e. abnormal ‘abnormalan’ × e. end ‘kraj, svršetak’) u računalstvu znači ‘nepravilan, neregularan završetak ili prekid računalne operacije, zadatka’. Međutim nismo joj pronašli potvrdu. To ne znači da ona hrvatske potvrde nema, nego samo to da ju mi nismo pronašli. Zato riječ u Rječnik nije ušla. Bugarski (2013: 35, 105) ima dečkojčica (dečko × devojčica) ‘metroseksualac’. Posve je moguće da je netko nekad tu riječ upotrijebio i u hrvatskome. Nismo joj našli hrvatsku potvrdu pa ju ne smatramo hrvatskom stopljenicom. Bugarski (2006: 196; 2013: 33, 99) ima čak i aktentat (aktovka × atentat) ‘incident u Hrvatskom saboru kad je jedan zastupnik gađan aktovkom’. Događaja se sjećamo, aktere mu znamo, na internetu je lako pronaći članke o njemu, ali hrvatsku potvrdu ne nalazimo. I zato te riječi u našem Rječniku nema. Na isti smo se pošten način nastojali odnositi prema potvrdama riječi koje jesu tu. Tako se ovaj pisac veoma precizno sjeća da je za kutleraj prvi put čuo 1993. Sjeća se kako i od koga. No smatrali smo to prenategnutim i preneuvjerljivim podatkom da bismo ga s razgovornom potvrdom stavili u Rječnik, pa je navedena najstarija pisana potvrda koju smo pronašli, ona iz siječnja 1995. Najzad osjetljivo je, naravno, uvijek pitanje hrvatskoga jezika izvan Hrvatske, pogotovo u BiH. Budući da nam je uvid u nj veoma limitiran i zbog bojazni da neoprezno ne prijeđemo samozadani okvir, smatrali smo da je bolje ne uvrštavati ga nego uvrštavati ga mrvicama poput duhovita glagola parafrizirati (parafrazirati × frizura, frizirati) skupine hercegovačkih studenata koja pod imenom Nezavisni intelektualci objavljuje sinkronizacije na YouTubeu.

Drugo, nema riječî nastalih spajanjem početnih dijelova polaznih riječi, koje ne smatramo stopljenicama u pravome smislu jer ne ostvaruju novo cjelovito značenje zaokruženo krajem ishodišne riječi, nego tek mehanički poput kratica skraćuju postojeće (v. o tome i Bugarski 2013: 84). Stoga u ovome Rječniku unatoč njihovoj čestotnosti i privlačnosti ne treba tražiti riječi poput agitprop (agitacija + propaganda), Beneluks (Belgija + Nizozemska + Luksemburg), bulšit (e. bulldog + e. shi-tzu, igra s riječju e. bullshit ‘sranje’ u filmu Glup i gluplji, 1994), dirdem (direktna demokracija), Faker (Fani /Horvat/ + /Željko/ Kerum), formaldehid (lat. formica ‘mrav’ + lat. alcohol dehydrogenatum ‘dehidrogenizirani alkohol’), futsal (šp. fútbol sala ‘dvoranski nogomet’), gensek (generalni sekretar), hamzab (hebr. hamōr ‘magarac’ + hebr. zebrah ‘zebra’), hermafrodit (Hermes + Afrodita), karaoke (jap. kara ‘prazan’ + jap. ōkesutora ‘orkestar’), Kavkaz (kavana + kazališna), kiborg (kibernetički organizam), kolhoz (rus. kollektivnoe hozjajstvo ‘zadružno gospodarstvo’), Kominterna (Komunistička internacionala), Maspok (Masovni pokret), mobitel (mobilni telefon), modem (modulator + demodulator), moped (šved. motoroch pedaler), Nama (narodni magazin), napalm (natrijev palmitat), Petrol (/Mladen/ Petrić + /Ivica/ Olić), piksel (e. picture element ‘element slike’), sitcom (e. situation comedy ‘komedija situacije’), sovhoz (rus. sovetskoe hozjajstvo ‘sovjetsko, državno gospodarstvo’), Tanzanija (Tanganjika + Zanzibar), Texmex (Taxas + Mexico), Viva Ludež (Viktor Ivančić + /Predrag/ Lucić + /Boris/ Dežulović), zedonk (e. zebra ‘zebra’ + e. donkey ‘magarac’) i sl.

Treće, stapanje smatramo svjesnim rječogradnim postupkom osviještenih govornika, stoga u Rječnik nisu ušle govorne pogreške, omaške, lapsuzi. Mnogokoji će se čitatelj prisjetiti da je nekad nehotice ili u brzini stopio dvije kolocirane riječi (v. o tom npr. Erdeljac 2005). Ovaj govornik stopio je između ostaloga u Omišlju na Krku → u Krklju. S. Freud svojim je i s raznih strana prikupljenim omaškama 1901. ispunio Psihopatologiju svakodnevice, tako primjerice Vorschein ‘vidjelo’ × Schwein(erei) ‘svinja(rija)’ → Vorschwein ili kokettieren ‘koketirati, očijukati’ × koitieren ‘koitirati, spolno općiti’ → das Koëttieren (Freud 1941: 65, 96), što je Ch. Hocketta potaknulo na dugogodišnje bavljenje vlastitima, primjerice jednom s dvjema stopljenim sličnoznačnim riječima shout ‘vikati, galamiti’ × yell ‘vikati, vrištati’ → shell (primjer iz Hockett 1967, prisjetio ga se u Hockett 1987). U ovaj Rječnik nadalje nisu ušle pojedinačne riječi koje bi nehotice ili istražujući naučeno skovalo dijete. Također nisu ušla nehotična ukrštanja, kontaminacije, kakvih je u povijesti jezika moglo biti jako mnogo, usp. primjerice »unakrštenjem (kontaminacijom) sa kljaštriti nastade gulještriti« (Skok 1971–1974: s. v. guliti), ili »Ie. korijen je *uendh- raširen u baltoslavenskom sa s i u prijevoju: *uondh-s-o. Zamjena proteze v sa g potječe od kontaminacije sa guščerica ‘zelembać’, zbog boje« (idem: s. v. gusjenica), ili pak »U Dalmaciji se čuju dijalektalni prilozi kolotorno i donkle. Prvi je kontaminacija od okolo i istoznačnog talijanskog attorno, drugi od dakle i istoznačnog talijanskog dunque« (Brozović 1966).

Četvrto, nismo uvrštali riječi skovane samo zato da bi funkcionirale kao poenta vica pitalice. Koliko god to u kontekstu rječnika stopljenica zvučalo apsurdno, smatramo ih umjetnima, neprirodnima. Evo tek nekoliko primjera takvih, na internetu se svako malo pojave njihovi dopunjeni popisi:

Kako se zove romska beba? – Gancnov. (Ganci ‘Cigan/in/’ × ganc nov ‘posve nov’)

Koji su omiljeni obroci Chucka Norrisa? – Doruchuck i ruchuck.

Čime je prekriven pod u džamiji? – Islaminatom. (islam × laminat)

Kako zovu Fatu otkako su u Bosni otkrili piramide? – Kleofata. (Kleopatra × Fata)

Kako se zove Lana Jurčević nakon što ju posoliš? – Slana Jurčević. (A. Andrassy, 6. 10. 2015)

Peto, stopljena zemljopisna imena ušla su u ovaj Rječnik samo ako su na neki način relevantna za hrvatsku kulturu ili imenuju planetarno važne fenomene. Tako su u nj ušli primjerice Eurazija, Bollywood, Senegambija, pa i Chunnel, Marmaray, pa i ludički Hrvatikan, pa i Calexico, ali nije ušlo svako sjevernoameričko mjestašce kojemu nadjenuše stopljeno ime, a spomenuto je već da je takvih toponima u SAD-u koliko ti srce želi.

Šesto, elemente poput -o-mat-ø (izlučen iz riječi automat), -ijad-a (vjerojatno izlučen iz olimpijade, v. o tom i Muhvić-Dimanovski 2005: 98), -istan-ø (u imenima srednjoistočnih islamskih država), -o-holičar-ø, -o-holizm-ø (izlučen iz alkoholičar, alkoholizam) i sl. zbog njihove poopćenosti smatramo sufiksoidima i riječi njima tvorene složenicama, ne stopljenicama, tako bankomat, brojomat, kavomat, knjigomat, ledomat, mljekomat, studomat, odnosno biciklijada, brucošijada, golijada, kestenijada, norijada, picokijada, raštikijada, odnosno apsurdistan, bakistan, Hrvatistan, Tuđmanistan, odnosno čokoholičar, šopingoholičar, radoholičar, ranoholizam (prema V. Ivančiću ‘kronična i dugoročna ovisnost o ozljedama, ranama’) i sl. Zato ih u Rječniku nema. Riječi stopljene s fantastičan, fantastično, gdje bi se također već moglo govoriti o sufiksoidu -astičn-ø ili -tastičn-ø ušle su u Rječnik, tako batastičan, ćaćastičan, fenomentastičan, goltastično, jebastičan, mdmastično i sl.

Sedmo, budući da je ovo rječnik zapisanih riječi, nerijetko prigodnih, s malo usmenih potvrda, naglasci u njemu nisu označeni. Naglašavanje riječi poput štedsudpećider doista bi bilo proizvoljno. Označivanje naglasaka ustaljenim stopljenicama ili onima predvidljiva izgovora nismo smatrali potrebnim, a konstatirati da će kutleraj u sjevernim i zapadnim krajevima biti izgovoren ovako, a u južnim i istočnim onako smatrali smo nepotrebnim. No da problem neće biti baš trivijalan, pokazalo je već to što je L. Carroll u predgovoru Lovu na snarka morao odgovoriti na često postavljeno pitanje i objašnjavati kako se izgovaraju neke njegove stopljenice, primjerice slithy (v. Carroll 1876: x).

Osmo, za razliku od onih koje se tiču javnih osoba riječi koje bi se ticale privatnih nismo uvrštali. Tko je Čmarković i što su njemu bili Štimaher i Barićelo, smatrali smo, ne treba da bude dio ovakva rječnika jer pripada sferi privatnoga. Isto smo se ponijeli prema nadimcima poput Xavice (Xavi /Hernández/ × Vice /Karin/), pod kojim se svojedobno – četrdesetak godina nakon što je I. Bednjanec osmislio Štrojfa (/Ivica Bednjanec/ Štrimfa × štrafta × ?štrojiti × /Johan/ Cruijff), dakle u istoj, makar vjerojatno nesvjesnoj tradiciji – na internetskim forumima oglašavao sada već veoma čitan nogometni komentator V. Karin. Zato Rječnik nema slovo X. Ali ima neobično veliko slovo Ć, što je opet posljedica javnih okolnosti.

Deveto, da ne ostane nespomenuto, u Rječnik nisu ušle riječi iz neobrađenih vrela, bilo stoga što smo nekih zlatnih stopljeničkih žila nesvjesni, bilo stoga što ih nismo dospjeli obraditi, bilo stoga što su nam vrela bila nedostupna. Za buduće pretrage na pamet nam prvo padaju novo listanje Sabranih djela A. G. Matoša, možda opet M. Krleža, čija je polemička, esejistička i prozna rečenica, znano je, sve samo ne zbijena – Krleža bujno slaže, ali ne stapa – i mnoga naša dosadašnja »probna sondiranja« raznovrsnih Krležinih tekstova nisu polučila uspjeha (pa ni kad »razgovara« s K. Krausom i njegovim jezikom, v. npr. Krleža 1929; 1938), poezija Z. Baloga i D. Župančića, potom razni Lastradamusi i Lastronauti I. Bednjanca sa svojim prognozezama i oblizancima, prijevodi TV-serija poput Simpsoni, Televizijska posla ili Seinfeld (mnogokojemu govorniku bit će poznati e. mimbo i manssiere) itd. A jednoga dana možda se tko odvaži prevesti i Finneganovo bdijenje iliti Bdijenje Finneganovih (e. Finnegans wake) J. Joycea (1922–1939), zasad je tek I. Slamnig (1973: 255) na jednoj rečenici »za približnu ilustraciju« pokazao kako bi to moglo izgledati:

Između svojih rasocijacija u pradrvnoj pošlosti i bezveza u imprutoprohodnoj bludućnosti nosim pun smutak uskomena u grundima i brazgam u trač, dogjawolla, sada kad se plotunski zaljuljan povlačim na (tristamu grumenova što li ti se navrđaju na te) platnički proložaj u lime svih onih starih boljarda što sada bumerondaju u valahavliji, u al mi mater.

U Joycea je to glasilo ovako (2012 [1922–1939]: 348):

Between me rassociations in the postleadeny past and me disconnections with aplompervious futules I’ve a boodle full of maimeries in me buzzim and medears runs sloze, bleime, as I now with platoonic leave recoil in (how the thickens they come back to one to rust!) me misenary post for all them old boyars that’s now boomaringing in waulholler, me alma marthyrs.

Ne čudi stoga što je djelo u cijelosti prevedeno tek na desetak jezika, među njima nedavno na japanski (1993, prvi potpun prijevod nakon nekoliko djelomičnih), poljski (2012), kineski (2013, prvi dio) i turski (2015).

* * *

Rekosmo već, građu smo otpočetka nakanili bili obraditi rječnički, nismo htjeli puki abecedar, htjeli smo rječnik. Preteče nismo imali pa smo nekako sami morali osmisliti kako bi rječnik stopljenica imao izgledati. To se pokazalo kao neočekivano zahtjevan zadatak jer ne samo da se nismo imali u što ugledati nego se osmišljaj natuknice u hodu morao preosmišljati i usklađivati s novim i novim riječima posve različita statusa te riječima iz vrelâ sasvim različite naravi koja smo s vremenom otkrivali i pregledavali. Neposredno smo iskusili Zgustinu empirijsku leksikografsku pouku da »u stvarnom životu postoji veliko preklapanje među fazama« (1991: 212–213), pričem se misli na četiri faze leksikografskoga posla: skupljanje građe, odabir natuknica, konstruiranje natuknica i uređivanje natuknica. Valjalo je pronaći jednaku mjeru deskripcije za hapaks ili okazionalizam koji se jednom i nikad više pojavi u naslovu novinskoga teksta ili u beletrističkome djelu s jedne strane, posve uvriježenu višedesetljetnu riječ ili kakav strukovni termin s druge, regionalni slengovski podatak ili tek septički vulgarizam s treće strane. Valjalo je pronaći jednaku deskriptivnu mjeru za prigodnicu i prevedenicu, polisem i riječ kojoj je značenje jedva domišljivo. Valjalo je pronaći jednaku deskriptivnu mjeru za riječi razgovornoga i pisanoga jezika (sa svim grafostilističkim intervencijama kojima pisani jezik podliježe), jezika reklame, prijevodnih potpisa na televiziji (pričem slika i fabularni kontekst igraju važnu ulogu jer prijevod je u titlu zbog ograničena prostora ionako već reduciran), jezika karikature, stripa i internetskoga mema (s intenzivnom međuigrom teksta i slike, usp. gore Hitlerchill, Ksenobi, Marxovina, patkonj). Evo kako otprilike izgleda naša deskriptivna mjera.

Natuknice su, odnosno njihovi naslovi, leme, kako se to u leksikografiji kaže, dane u kanonskom obliku, osim u iznimnim slučajevima kad bi njegovo izvođenje bilo odveć proizvoljno. Dakle imenice i zamjenice u nominativu su jednine, pridjevi u nominativu jednine pozitiva muškoga roda, glagoli u infinitivu. Stoga primjerice čest komparativni oblik neobičudniji obrađujemo pod natuknicom u pozitivu:

neobičudan prid. neobičan × čudan

Svaka natuknica proviđena je obaviješću o vrsti riječi (kratice vrsta riječi i sve ostale kratice objašnjene su u posebnome popisu, v. Kratice). U izlomljenim zagradama dana je raščlamba na ishodišne riječi, u kosima dio ishodišnoga pojma koji ne sudjeluje u stapanju:

kutleraj im. /Miroslav/ Kutle × kupleraj

Imenice koje pretpostavljeno dolaze samo u množini tako i označavamo:

balkanalije im. mn. Balkan × bakanalije

Smatrajući to intuitivnim, teorijski branjivim i metodološki prikladnim, potvrde posvojnih pridjeva sa sufiksima -ov- i -in- obrađujemo kao imenice, primjerice pridjev Bludišin:

Bludiša im. bludjeti ‘lutati, skitati’ × /Dražen/ Budiša

Uza sve grafijski neprilagođene natuknice dan je u uglatim zagradama pretpostavljen približan izgovor, odnosno široka fonološka transkripcija, koja se od fonetske između ostaloga razlikuje i po blažem odnosu prema bilježenju predvidljivih spontanih glasovnih promjena unutar riječi:

Bleisenovac [blajsenovac] im. Bleiburg × Jasenovac
bonnbaški [bonbaški] im. Bonn × bombaški /proces/ preciznije: [bombaški]

moobs [mubs] im. mn. e. moobs ← man ‘muškarac’ × boobs ‘grudi’ preciznije: [mups]

Pritom se služimo ovim posebnim znakovima:

ʒ – mladadzilla [mladaʒila] kao otac bi [otaʒbi], podzemlje [poʒemĺe]

ģ – Brangelina [branģelina, brangelina] kao džamija [ģamija], hodža [hoģa]

ĺ – Liverpooljud [liverpuĺud, liverpoĺud] kao ljubav [ĺubav], haljina [haĺina]

ń – njetwork [ńetvork] kao njega [ńega], dinja [dińa]

U rijetkim slučajevima većeg odstupanja od hrvatskoga slogovnog ustroja slogotvornost smo obilježili dodatnim znakom za poluglas, [ə], kao u rt [ərt], zarzati [zaərzati], pst [pəst]:

Picious [pišəs]

szupomoć [səzupomoć]

swaption [svopšən]

Ako je riječ o pozajmljenici, dana je raščlamba na ishodišne riječi u jeziku izvorniku:

gerrymander, gerrymandering [ģerimander, ģerimandering] im. e. Gerrymander ← /Elbridge/ Gerry × salamander ‘daždevnjak’

Ako se uz hrvatsku raščlambu pojavljuje i raščlamba na stranome jeziku, riječ je o prevedenici ili prijevodnoj zamjeni:

azijajček im. Azija × dvojček ‘blizanac’ e. Asia-vu ← e. Asia ‘Azija’ × fr. déjà vu ‘već viđeno’
boežujski prid. boemski × buržujski e. bohegeois ← bohemian ‘boemski’ × bourgeois ‘buržujski’
protestutka im. protest, protestirati × prostitutka nj. Protestierte ← protestieren, Protest ‘prosvjedovati, prosvjed’ × Prostituierte ‘prostitutka’

Kod stopljenih imena to smo načelno izbjegavali jer metodološki im je nezahvalno pridruživati izvorni jezik, pogotovo kad potječu iz različitih jezika. Osim toga upleli bismo se u ono što ne znamo – za Brangelinu možemo lako pretpostaviti da je izvorno nastala u engleskome jeziku, ali za Merkozy i desetke sličnih polazišni jezik ne možemo znati.

Uz one riječi za koje nam se činilo da je to moguće ili poželjno dali smo značenje:

zeven prid. zelen × crven e. gred ← green ‘zelen’ × red ‘crven’ isprva zelen, potom crven, kovanica filozofa N. Goodmana (1983)

Za razumijevanje ili čak uočavanje stopljenica često je nuždan jezični i izvanjezični kontekst – sessav nije stopljenica bez konteksta praviti se sessavim, pavuna nije stopljenica bez konteksta flora i pavuna, magnumni nije stopljenica bez konteksta magnumna bolest, mnoge Bednjančeve stopljenice neuočljive su izvan konteksta seksualnih, socijalnih i političkih aluzija kojima se neprestano što prikriveno što otvoreno poigravao. Stoga smo najveći dio natuknica kontekstualizirali napomenama i objašnjenjima označenima točkom (•):

kostituirati gl. kostur × konstituirati

Mi se kostituirali prije Sabora, a? (Mataković 2015a, 9. 12. 2015)

• likovi u epizodi pretvorili se u kosture prateći beskonačne pregovore o konstituiranju nove Vlade RH

Tu su kao dodatan ključ za čitanje Rječnika dane i uputnice na druge natuknice kojima je Rječnik premrežen. Te uputnice veoma su raznovrsne, nekad se upućuje na riječi sa zajedničkim ishodišnim elementom, nekad na riječi iz zajedničkoga značenjskog polja (primjerice križano bilje, miješane boje, kojekakva peciva i sl.), nekad na riječi sa zajedničkim kontekstom, nekad na riječi jednoga pisca (primjerice A. G. Matoša) i sl.:

gitalele [gitalele] im. e. guitalele ← guitar ‘gitara’ × ukulele ‘ukulele’ glazbalo, spoj gitare i ukulelea

• usp. banjitar, banjolele, banjolina, glasovir, keytar, klavijatara
supilopovština im. supilovština × lopovština pogrdno za supilovštinu, politiku F. Supila

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, Ušević

Svaka riječ ima lokaliziranu (v. popis Vrela) i datiranu potvrdu. Kad god ih je bilo, potvrdâ smo stavljali i više, tri, pet, sedam – one će s jedne strane kontinuitetom pokazati da se ne radi o okazionalizmu, s druge riječ donijeti u njezinu živu, uporabnome kontekstu, s treće budućim istraživačima pružiti osnovne podatke o sklonidbi, sprezi, rodu ili broju zabilježene riječi. Koliko su nam to dostupni internetski korpusi i pretraživači omogućavali (Hrvatski nacionalni korpus, Riznica IHJJ, Google), za svaku smo natuknicu pokušavali pronaći što stariju potvrdu. Ako je riječ kao natuknica već konstatirana u nekom hrvatskom rječniku, navodili smo i taj podatak:

bit im. e. bit ← binary ‘binarni, dvojčani’ × digit ‘brojka, znamenka’ osnovna jedinica obavijesti, jedna od dviju mogućnosti (da ili ne, 1 ili 0), termin J. Tukeya (1947) i C. Shannona (1948)

Za brojke 2, 3, 5, 10, kad znače 2^2, 2^3, 2^5, 2^10, t. j. eksponente potencija s binarnom, dijadskom ili dualnom bazom, ili pokazatelje stepénā s dvojčànōm osnovicom, kažemo, da pokazuju dvojčànē jedinice, dvojčànē znamenke ili BInarne digiTe – ili, skraćeno, BITe. [...] Drugi primjer: raznolikost je stupaca na šahovskoj ploči 3 bȉta (abcdefgh), raznolikost je redova također 3 bȉta (12345678), svega 6 bîtā (2^6 = 64 = 8 ∙ 8). (László 1959, 131)

bit (Klaić 1987, s. v.)

Radi se o novom dizajnu fizičkog mrežnog sloja koji omogućuje transfer podataka od 100 megabita u sekundi. (RNR 1996, s. v. bit, 8. 11. 1995)

Radi ujednake pozivanja u natuknicama kao vrelo nikad ne ističemo ime prevodioca, premda je istinski tvorac prevedenice upravo prevodilac. Takav naš postupak treba shvatiti kao tehničku odluku, nipošto kao prešućivanje. Svi prevodioci navedeni su u popisu Vrela.

U potvrde smo zadirali minimalno: – sve je u njima pisano običnim slogom osim ovjerene riječi, koja je kurzivirana; – ispušteni dio označen je trotočkom u uglatim zagradama; – dopustili smo si minimalnu redakturu nemarno pisanih internetskih potvrda.

Prema leksikografskim navadama homonime bilježimo arapskom brojkom u eksponentu:

kretenzija^1 im. kreten × pretenzija
kretenzija^2 im. kreten × tenzija
slobotomija^1 im. sloboda × lobotomija
slobotomija^2 im. Slobodan /Milošević/ × lobotomija

Značenja u polisemima označavamo rednim arapskim brojkama:

balkanalije im. mn. Balkan × bakanalije 1. ukusna i obilna balkanska jela
2. nečista i nečasna posla
sekspert im. e. sexpert ← sex ‘seks’ × expert ‘ekspert, stručnjak’ 1. stručnjak za seks
2. onaj tko je dobar u seksu
3. pogrdno za kakva god stručnjaka

Slovima označavamo pretpostavljeno raznojezično podrijetlo jedne te iste riječi ili pak malko različite motivirajuće riječi koje u prijevodu daju isto:

neobičudan prid. a. neobičan × čudan e. curious komp. curiouser
b. neobičan × čudan
prijafovati gl. prijateljevati × šefovati a. e. franage ← friend ‘prijatelj’ × manage ‘šefovati, voditi’
b. e. franagement ← friend ‘prijatelj’ × management ‘šefovanje, vođenje’

Stopljenice kojih je jedna od ishodišnih riječi kratica ili koje u sebi imaju kakvo grafijsko isticanje nismo uspjeli ujednačiti u lemi, ali iz raščlambe, potvrda i dodatnih objašnjenja jasno će se vidjeti o čemu je riječ:

mupost im. MUP ‘Ministarstvo unutarnjih poslova’ × glupost
potlEUšica im. potleušica × EU ‘Europska Unija’

SDPeder im. SDP ‘Socijaldemokratska partija’ × peder
gUSka im. guska × e. US ‘United States, Sjedinjene Države’
usaša im. e. USA ‘United States of America, Sjedinjene Američke Države’ × ustaša

* * *

Anićevo geslo »Rječnik nije izmaštana pastorala, nego upravljen pogled u vlastito lice« (1998: 152) u ovome Rječniku na vidjelo izlazi u svoj svojoj hipertrofiranosti. Jer što ako je to lice lice invalida, ako je karikatura, što ako je listanje ove knjige zurenje i upiranje prstom u nakazu? Pisac ovoga predgovora nejednom se zamislio nad pitanjem treba li ova knjiga – smije li – biti objavljena i što je ona u cjelini hrvatske leksikografije.

Prvi susret sa stopljenicama obično izaziva neku vrstu ugode, otkrića neočekivana nova spoja, nove međuigre poznatoga i nanovo premiješanoga. Potom pri njihovu prikupljanju padneš u napast sklonosti onim duhovitima, dobro pogođenima, uspjelijima, onima u kojima je omjer fonetskoga gubitka i očuvanja ishodišnih pojmova najveći. I sve vrijeme nevoljko skupljaš one neuspjele, osjetno navrnute, usiljene, neskladna slogovnog ustroja. – Ali to je površna varka, fatamorgana, i odmah je se treba osloboditi. Ovo nije rječnik duhovitih i neduhovitih riječi, premda mu se vjerojatno i tako može pristupiti. Ovo je zapravo anamneza naše 150-godišnje bolesti, povijest naše kolektivne 150-godišnje neuroze. Jer uspjele ili neuspjele, stopljenice dobrim svojim dijelom nastaju u grču, mi se njima uspješno ili neuspješno – e, tu je prava mjera njihove uspjelosti – borimo sa svojim avetima, njima prokazujemo čudovišta oko sebe i ispoljavamo ona u sebi. Ovaj Rječnik obasjava ono što inače pomno krijemo, ali kroz jezik tu i tamo izlanemo jer ne da se prešutjeti.

Mnogi su mu u nastanku pomogli koliko su mogli, više od drugih Krešimir Bagić, Anda Bukvić, Ivana Koletić, Mirel Komad, Damjan Lalović, Tihana Lončarić, Martin Majcenović, Josip Pandurić, Tatjana Pišković, Lidija Zubac i Ivo Žanić. Svima velika hvala!

Predgovor smo počeli s nervozama, s nervozama završavamo. Koliko znamo, počelo je s Ocem Domovine. U doba završavanja ove knjige fejsbučka stranica Ćaća se vrača (sic!), pokrenuta 2015. godine, ima više od 141 tisuće pratitelja i mnoštvo stopljenica koje sudionici autoterapijski kuju. To je 150 godina kolektivnoga sinovljeva kompleksa i 150 godina terapije stopljenicama. Ovaj ih Rječnik sad kao zrcalo stavlja pred hrvatske govornike.

Zagreb, 3. srpnja 2016.

Objava Rječnika ponešto se odužila. U međuvremenu pojavile su se mnoge nove stopljenice. Stigosmo unijeti još nekoliko desetaka njih, između ostaloga popratiti znakovit razlaz Brangeline i početak trumpokalipse. Stapanju se u hrvatskome zasad ne nazire kraja.

Zagreb, 15. studenoga 2016.

Literatura

Anić, Vladimir. 1998. Jezik i sloboda. Zagreb: Matica hrvatska.

Bagić, Krešimir. 2015. Stopljenica: riječ, figura, kultura. U: Svijet stila, stanja stilistike. Zbornik radova prezentiranih na istoimenom kolokviju održanom 13. veljače 2015. na Filozofskom fakultetu u Zagrebu. http://stilistika.org/svijet-stila-stanja-stilistike [posjet: 26. VI. 2016]

Bergström, G. A. 1906. On blendings of synonymous or cognate expressions in English. A contribution to the study of contamination. Academical dissertation. Lund: Håkan Ohlsson.

Borković [Halapir], Iva. 2013. Rječnik stopljenica u Feral Tribuneu (1993–2008). Diplomski rad. Zagreb: Filozofski fakultet.

Bratulić, Josip. 1995. Ante Starčević. U: Ante Starčević. Znanstveno-političke razprave. Djela Dra. Ante Starčevića. Knjiga III.Pretisak. Zagreb – Varaždin. 469–484.

Brdar-Szabó, Rita – Mario Brdar. 1998. Suptraktivni morfološki procesi i jezični varijeteti. U: Lada Badurina – Boris Pritchard – Diana Stolac (ur.) Jezična norma i varijeteti. Zagreb – Rijeka: Hrvatsko društvo za primijenjenu lingvistiku. 71–76.

Brdar-Szabó, Rita – Mario Brdar. 2008. On the marginality of lexical blending. Jezikoslovlje 9/1–2: 171–194.

Brozović, Dalibor. 1966. Sudac × kadija – sudija? Telegram VII (18. 2. 1966), 303: 2.

Bugarski, Ranko. 2006. Žargon. Lingvistička studija. Drugo, prerađeno i prošireno izdanje. Beograd: XX vek – Knjižara Krug.

Bugarski, Ranko. 2013. Sarmagedon u Mezopotamaniji. Leksičke skrivalice. Beograd: XX vek – Knjižara Krug.

Carroll, Lewis. 1872 [1871]. Through the looking-glass, and what Alice found there. London: Macmillan and Co.

Carroll, Lewis. 1876. The hunting of the snark. An agony in eight fits. London: Macmillan and Co.

Carroll, Lewis. 2004. Što je Alica otkrila iza zrcala. Prev. Antun Šoljan. U: Lewis Carroll. Alica u Zemlji Čudesa i iza zrcala. Zagreb: Školska knjiga. 139–296. [Prvo izdanje: 1985. Zagreb: Grafički zavod Hrvatske.]

Erdeljac, Vlasta. 2005. Govorne greške – pogled u strukturu mentalnoga leksikona. U: Jagoda Granić (ur.) Semantika prirodnog jezika i metajezik semantike. Zagreb – Split: Hrvatsko društvo za primijenjenu lingvistiku. 213–222.

Filipović, Rudolf. 1977–1978. Tuđice i jezična kultura. Jezik XXV/5: 138–142.

Freud, Sigmund. 1940 [11905, 41925]. Der Witz und seine Beziehung zum Unbewußten. Gesammelte Werke. Band VI. London: Imago Publishing Co.

Freud, Sigmund. 1941 [1901, kao knjiga 1904]. Zur Psychopathologie des Alltagslebens. Gesammelte Werke. Band IV. London: Imago Publishing Co.

Freud, Sigmund. 1942 [11900, 81930]. Die Traumdeutung. Gesammelte Werke. Band II–III. London: Imago Publishing Co.

Freud, Sigmund. 1981. Dosetka i njen odnos prema nesvesnom. Prev. Tomislav Bekić. Odabrana dela Sigmunda Frojda. Knj. 3. Šesto izdanje. Beograd – Novi Sad: Matica srpska.

Freud, Sigmund. 2001. Tumačenje snova. Prev. Vlasta Mihavec. Zagreb: Stari grad. [1900. Die Traumdeutung.]

Heine, Heinrich. 1954. Slike s putovanja. Prev. Dragutin Perković. Stihove prepjevao Gustav Krklec. Zagreb. Kultura. [1826–1831. Reisebilder.]

Hockett, Charles F. 1947. Problems of morphemic analysis. Language 23: 321–343.

Hockett, Charles F. 1958. A course in modern linguistics. New York: The Macmillan Company.

Hockett, Charles F. 1960. The origin of speech. Scientific American 203: 88–111.

Hockett, Charles F. 1967. Where the tongue slips, there slip I. U: To honor Roman Jakobson. The Hague: Mouton. 910–936. Prema: Charles F. Hockett. 1977. The view from language. Selected essays 1948–1974. Athens, GA: The University of Georgia Press. 226–256.

Hockett, Charles F. 1973. Man’s place in nature. New York: McGraw-Hill.

Hockett, Charles F. 1987. Refurbishing our foundations. Elementary linguistics from an advanced point of view. Amsterdam – Philadelphia: John Benjamins Publishing Company.

Joyce, James. 2012 [1922–1939]. Finnegans wake. Ed. Robbert-Jan Henkes – Erik Bindervoet – Finn Fordham. Oxford: Oxford University Press.

Klindić, Ivana. 2016. Nove hrvatske stopljenice. Na primjeru dviju fejzbučkih stranica. Diplomski rad. Zagreb: Filozofski fakultet.

Krleža, Miroslav. 1926. Izlet u Rusiju. Zagreb: Izdanje »Narodne knjižnice«. [Osobito »Kroz žalosnu Litvu«, str. 57–62, »U spavaćem vagonu Riga–Moskva«, str. 62–66.]

Krleža, Miroslav. 1929. Karl Kraus o ratnim stvarima. U: Miroslav Krleža. 1961. Eseji I. Sabrana djela. Svezak 18. Zagreb: Zora. 159–170.

Krleža, Miroslav. 1938. Uspomeni Karla Krausa. U: Miroslav Krleža. 1961. Eseji I. Sabrana djela. Svezak 18. Zagreb: Zora. 171–195.

Marković, Ivan. 2007a. Do kosti. Imenice hrvatske i-sklonidbe. Lahor 3: 14–36.

Marković, Ivan. 2007b. Repeticija i reduplikacija u hrvatskome. Suvremena lingvistika 64: 141–157.

Marković, Ivan. 2009. Tri nehrvatske tvorbe: infiksacija, reduplikacija, fuzija. Rasprave Instituta za hrvatski jezik i jezikoslovlje 35: 217–241.

Marković, Ivan. 2010. Hrvatske koordinativne složenice. Rasprave Instituta za hrvatski jezik i jezikoslovlje 36/1: 71–95.

Marković, Ivan. 2011a. Hrvatske stopljenice. Novìna u slengu, jeziku reklame i novina. Proučavanja diskursa i dijaloga između teorije, metoda i primjene. Zbornik radova XXIV. međunarodnoga znanstvenoga skupa HDPL-a, Osijek, 20–22. V. 2010. Osijek: Hrvatsko društvo za primijenjenu lingvistiku – Filozofski fakultet J. J. Strossmayera. 223–238.

Marković, Ivan. 2011b. Tri radna ljuda. O supletivnosti i mogućim hrvatskim riječima. Ivan Slamnig, ehnti tschatschine Rogge! Zbornik radova 10. kijevskih književnih susreta. Kijevo – Zagreb: Općina Kijevo – Pučko otvoreno učilište Invictus – AGM. 159–187.

Marković, Ivan. 2012. Uvod u jezičnu morfologiju. Zagreb: Disput.

Marković, Ivan. 2013. O najvećim (i) mogućim hrvatskim riječima. XI. međunarodni kroatistički znanstveni skup. Zbornik radova XI. međunarodnoga kroatističkog znanstvenog skupa, Pečuh, 12–13. X. 2012. Pečuh: Znanstveni zavod Hrvata u Mađarskoj. 43–58.

Matasović, Ranko. 2005. Jezična raznolikost svijeta. Podrijetlo, razvitak, izgledi. Zagreb: Algoritam.

Matoš, Antun Gustav. 1973a. Dojmovi. Ogledi. Sabrana djela. Svezak III.Ur. Dragutin Tadijanović. Zagreb: JAZU – Liber – Mladost.

Matoš, Antun Gustav. 1973b. Vidici i putovi. Naši ljudi i krajevi. Sabrana djela. Svezak IV.Ur. Dragutin Tadijanović. Zagreb: JAZU – Liber – Mladost.

Matoš, Antun Gustav. 1973c. O stranim književnostima. Sabrana djela. Svezak IX.Ur. Vida Flaker. Zagreb: JAZU – Liber – Mladost.

Muhvić-Dimanovski, Vesna. 2001. Apokopa i afereza u funkciji jezične ekonomije. Suvremena lingvistika 51–52: 191–202.

Muhvić-Dimanovski, Vesna. 2005. Neologizmi. Problemi teorije i primjene. Zagreb: FF Press.

Pound, Louise. 1914. Blends. Their relation to English word formation. Heidelberg: Carl Winter’s Universitätsbuchhandlung.

Renner, Vincent – François Maniez – Pierre J. L. Arnaud (ur.) 2012. Cross-disciplinary perspectives on lexical blending. Berlin: De Gruyter Mouton.

RNR 1996 = Dunja Brozović Rončević – Alemko Gluhak – Vesna Muhvić-Dimanovski – Lelija i Branko Sočanac. 1996. Rječnik novih riječi. Zagreb: Minerva.

Skok, Petar. 1971–1974. Etimologijski rječnik hrvatskoga ili srpskoga jezika. Knj. I–IV. Ur. Mirko Deanović – Ljudevit Jonke – Valentin Putanec. Zagreb: JAZU.

Slamnig, Ivan. 1973. Svjetska književnost zapadnoga kruga. Od srednjega vijeka do današnjih dana. Uz suradnju Aleksandra Flakera i Svevlada Slamniga. Zagreb: Školska knjiga.

Sohn, Ho-Min. 1999. The Korean language. Cambridge: Cambridge University Press.

Starčević, Ante. 1867. Bi-li k Slavstvu ili ka Hrvatstvu? Dva razgovora. [Iz Zvekana.] Zagreb: Tiskom Dragutina Bokana. Prema: Ante Starčević. 1894. Znanstveno-političke razprave. Djela Dra. Ante Starčevića. Knjiga III.Zagreb: Tiskara Antuna Scholza. 3–47. [Pretisak: 1995.]

Starčević, Ante. 1868. Stranke u Hervatskoj. [Iz Hervata.] Prema: Ante Starčević. 1894. Znanstveno-političke razprave. Djela Dra. Ante Starčevića. Knjiga III.Zagreb: Tiskara Antuna Scholza. 89–136. [Pretisak: 1995.]

Starčević, Ante. 1879. Pisma Magjarolacah. I–II. Sušak: Tiskom i nakladom Primorske tiskare. [Pretisak: 1995.]

Škreb, Zdenko. 1954. Heinrich Heine. U: Heinrich Heine. 1954. Slike s putovanja. Prev. Dragutin Perković. Stihove prepjevao Gustav Krklec. Zagreb: Kultura. 5–26.

Šoljan, Antun. 1991. Carrollov Jabberwock u dvije tradicije. U: Antun Šoljan. Sloboda čitanja. Eseji. Izabrana djela. Knjiga četvrta. Zagreb: Grafički zavod Hrvatske. 205–218. [Tekst nastao uz prijevode L. Carrolla, prvi put objavljen u časopisu Književna smotra 1988.]

Zgusta, Ladislav. 1991. Priručnik leksikografije. Prev. Danko Šipka. Sarajevo: Svjetlost. [1971. Manual of lexicography.]

—–

1 T. j. Magjari i Tirolci.

Kratice i oznake

× – stapanje

+ – pričvršćivanje, afiksacija

? – dvojbeno

1. – 1. lice

2. – 2. lice

3. – 3. lice
ak. – akuzativ
alg. – algonkijski
aor. – aorist
aram. – aramejski
arap. – arapski
astur. – asturski
hrv. – hrvatski
b – tekst na blogu
br. – broj
čest. – čestica
češ. – češki
dosl. – doslovno
e. – engleski
fr. – francuski
gen. – genitiv
gl. – glagol
gpr. – glagolski pridjev radni
gps. – glagolski prilog sadašnji
gpt. – glagolski pridjev trpni
grč. – grčki
hebr. – hebrejski
hrv. – hrvatski
im. – imenica
imp. – imperativ
instr. – instrumental
ipf. – imperfekt
inter. – internacionalno
jap. – japanski
jd. – jednina
k – komentar na internetskome forumu, Facebooku i sl.

komp. – komparativ
lat. – latinski
m – tekst na memu, tekst na internetskoj karikaturi
mak. – makedonski
mn. – množina
n – naslov članka, rubrike, poglavlja, pjesme, televizijske ili radijske emisije i sl.

norv. – norveški
nj. – njemački
o. – oko, približno
polj. – poljski
prid. – pridjev
prij. – prijedlog
pril. – prilog
pz. – prezent

R – potvrda zabilježena u usmenoj komunikaciji, uživo ili na televiziji
r – tekst reklame ili reklamnoga plakata
rus. – ruski
s. v. – sub voce ili sub verbo, pod riječju, u rječnicima, leksikonima i sl.

slov. – slovenski
srp. – srpski
svah. – svahili
šp. – španjolski
šved. – švedski
tal. – talijanski
usp. – usporedi
uzv. – uzvik
v. – vidi
vok. – vokativ
zam. – zamjenica
ž. – ženski rod

Vrela

24sata = 24sata, URL

321 kuhaj = Tri, dva, jedan – kuhaj!, emisija, RTL, 2016.

Abram 2013 = Sandi Abram, Na koži pisana Jugoslavija. Tetovaže iz Jugoslavenske narodne armije i naracije s poviješću oslikanog tijela, Etnološka tribina, Zagreb, 36 (2013), br. 43, str. 65–80.

Afrić 2004 = Vjekoslav Afrić, Upravljanje sadržajem učenja i znanjem, u: Odabrana poglavlja iz organizacije znanja [Radovi zavoda za informacijske studije, knj. 14], ur. Jadranka Lasić-Lazić, Zagreb, Filozofski fakultet – Zavod za informacijske studije Odsjeka za informacijske znanosti, 2004, str. 62–101.

AG 1999 = Vladimir Anić – Ivo Goldstein, Rječnik stranih riječi, Zagreb, Novi Liber, 1999.

Agrobiz = Agrobiz, URL

Aktualno = Aktualno, URL

Akvarij = Akvarij, URL

Alfisti = Alfisti, URL

Andrassy = Andrea Andrassy, Dnevnik gradske cure, kolumne, Index, 2012–2016, URL

Anica = Anica zna, URL

Anić 1991 = Vladimir Anić, Rječnik hrvatskoga jezika, prvo izdanje, Zagreb, Novi Liber, 1991.

Anić 1998 = Vladimir Anić, Rječnik hrvatskoga jezika, treće izdanje, Zagreb, Novi Liber, 1998.

Annie Hall = Annie Hall, film, HTV 2, 2. 1. 2014. [Annie Hall, film, 1977.]

Antunović 1988 = Goranka Antunović, Od staroskandinavskog do švengleskog, Sol, Zagreb, 3/1 (1988), str. 91–104.

Antunović 1992 = Goranka Antunović, Švedski u švengleskom – still going strong. Prilog proučavanju jezičnih dodira na primjeru anglicizama u švedskome, Rad, Zagreb, HAZU, 446 (1992), str. 207–257.

ASK = Anarhistički sajam knjiga, URL

Astra = Astra, URL

Auster 2001 = Paul Auster, Timbuktu, prev. Petar Vujačić, Zagreb, VBZ, 2001. [Paul Auster, Timbuktu, New York, 1999.]

Autograf = Autograf, URL

Autoportal = Autoportal, URL

Babić – Žic Fuchs 2007 = Stjepan Babić – Milena Žic Fuchs, u suradnji s Vlatkom Brozom i Sanjom Fulgosi, Rječnik kratica, Zagreb, Nakladni zavod Globus, 2007.

Bajkuša 2005 = Mario Bajkuša, George Ritzer. The globalization or nothing [Prikaz], Društvena istraživanja, Zagreb, 2005, br. 14/3, str. 611–613.

Bajto = Nikola Bajto, kolumne, Novosti, 2015–2016, URL

Balthazar 1967–1978 = Professor Balthazar, crtani film, serija 01–04, Zagreb, Zagreb film, 1967–1978.

Banka = Banka, URL

Bednjanec 1975a = Ivica Bednjanec, Nježna magija [niz Nježni robijaš], Super strip BIS, strip, Vjesnik, Zagreb, 1975, br. 18, str. 37–44.

Bednjanec 1975b–1976b = Ivica Bednjanec, [niz Nježni robijaš], strip, Kerempuh. Humoristički list, Zagreb, god. II, br. 11, ožujak 1975. – god. III, br. 25, svibanj 1976.

Bednjanec 1980 = Ivica Bednjanec, Nježni sport. Satirička enciklopedija sporta u stripu, strip-album, Mladost, Zagreb, 1980. [Izvorno objavljivano u sportskome tjedniku SN revija, Zagreb, 1976–1980.]

Bednjanec 1981–1984 = Ivica Bednjanec, [niz Nježni sport], strip, SN revija, Zagreb, god. VI, br. 222, 7. 1. 1981. – god. IX, br. 429, 26. 12. 1984.

Benić 2001 = Đuro Benić, Osnove ekonomije, treće, izmijenjeno i dopunjeno izdanje, Zagreb, Školska knjiga, 2001. [Prema: HJR.]

Bežovan 2001 = Gojko Bežovan, Socijalna politika, marginalizacija i status građana, Revija za socijalnu politiku, Zagreb, 2001, br. 8/3–4, str. 325–339.

Biti 1995 = Vladimir Biti, Pasmaterna, u: Rječnik Trećeg programa, ur. Krešimir Bagić, Zagreb, Hrvatski radio, 1995, 343–344.

Biti 2000 = Vladimir Biti, Pojmovnik suvremene književne i kulturne teorije, drugo izmijenjeno i dopunjeno izdanje, Zagreb, Matica hrvatska, 2000.

Biologija = Bilologija, URL

Bioteka = Bioteka, URL

Blažević 2012 = Marin Blažević, Izboren poraz. Novo kazalište u hrvatskome glumištu od Gavelle do..., Zagreb, Disput, 2012.

Blog = Blog, URL

Blogeri = Blogeri, URL

Bonbon = Bonbon, URL

Bonifačić 1938 = Antun Bonifačić, Mladice, Zagreb, Matica hrvatska, 1938. [Prema: HJR.]

Booksa = Booksa, URL

Bosch = Bosch, URL

Bratulić 1995 = Josip Bratulić, Ante Starčević, u: Djela dr. Ante Starčevića, III, pretisak, Varaždin, Inačica, 1995, str. 469–484. [Prvo izdanje: Zagreb, Tiskara Antuna Scholza, 1894.]

Brdar 2001 = Mario Brdar – Rita Brdar-Szabó, Vlastita imena između metonimijske Scile i metaforičke Haribde, Rasprave Instituta za hrvatski jezik i jezikoslovlje, Zagreb, 27 (2001), str. 31–48.

Brdar 2002 = Mario Brdar – Rita Brdar-Szabó, Indirect speech act metaphtonymies and diagrammatic iconicity, Strani jezici, Zagreb, 31 (2002), str. 45–54.

Brlek 2014 = Alen Brlek, Metakmorfoze, Zagreb, Algoritam, 2014.

Brozović 1966 = Dalibor Brozović, Sudac × kadija – sudija?, Telegram, Zagreb, VII (18. 2. 1966), br. 303, str. 2.

Brozović 1968a = Dalibor Brozović, Bijeda našega poslovnog jezika, Telegram, Zagreb, IX (22. 3. 1968), br. 412, str. 2.

Brozović 1968b = Dalibor Brozović, Ravnoteža uz prednost, Telegram, Zagreb, IX (17. 5. 1968), br. 420, str. 2.

Bug = Bug Online, URL

Burnett 2004 = Graham Burnett, Permakultura. Vodič za početnike, prev. Ana Labaš, Zagreb, Što čitaš?, 2004. [Graham Burnett, Permaculture. A beginners guide, s. a.]

Carnet = Carnet. Hrvatska akademska istraživačka mreža, URL

Carroll 1985a = Lewis Carroll, Aličine pustolovine u Zemlji Čudesa, prev. Antun Šoljan, u: Lewis Carroll, Alica u Zemlji Čudesa i iza zrcala, Zagreb, Školska knjiga, 2004, 7–137. [Prvo izdanje prijevoda: Zagreb, Grafički zavod Hrvatske, 1985.] [Lewis Carroll, Alice’s Adventures in Wonderland, London, Macmillan and Co., 1866 [1865].]

Carroll 1985b = Lewis Carroll, Što je Alica otkrila iza zrcala, prev. Antun Šoljan, u: Lewis Carroll, Alica u Zemlji Čudesa i iza zrcala, Zagreb, Školska knjiga, 2004, 139–296. [Prvo izdanje prijevoda: Zagreb, Grafički zavod Hrvatske, 1985.] [Lewis Carroll, Through the Looking-Glass, and What Alice Found There, London, Macmillan and Co., 1872 [1871].]

Carroll 2004 = Lewis Carroll, Alica u Zemlji Čudesa, prev. Predrag Raos, Zagreb, Mozaik knjiga, 2004. [Lewis Carroll, Alice’s Adventures in Wonderland, London, Macmillan and Co., 1865.]

Cifrić 2002 = Ivan Cifrić, Dubinski ekološki pokret. Ekozofija T Arne Naessa, Socijalna ekologija, Zagreb, 11 (2002), str. 29–55.

Coolinarika = Coolinarika, URL

Cortázar 2010 = Julio Cortázar, Priče o kronopijima i famama, prev. Nikolina Židek, Koprivnica, Šareni dućan, 2010. [Julio Cortázar, Historias de cronopios y de famas, Buenos Aires, 1962.]

Cosmopolitan = Cosmopolitan, URL

Crometeo = Crometeo, URL

Cromoda = Cromoda, URL

Croportal = Croportal, URL

Crošarka = Crošarka. Nezavisni hrvatski košarkaški portal, URL

Čaldarović – Šarinić 2010 = Ognjen Čaldarović – Jana Šarinić, Utjecaj suvremene komunikacijske tehnologije na suvremenu urbanu sredinu – prostor, mjesta, vrijeme, Informatologia, Zagreb, 2010, br. 43, str. 58–62.

Čale Feldman 2001 = Lada Čale Feldman, Domaće tijelo feminističke teorije, Kolo, Zagreb, 2001, br. 2, URL

Čatić 2013 = Igor Čatić, Obrazovanje za izazove budućnosti, Pedagogijska istraživanja, Zagreb, 10/1 (2013), str. 7–25.

Čehov 2015 = Anton Pavlovič Čehov, Tri sestre, prev. Vladimir Gerić, u: Shakespeare – Molière – Čehov. Izabrane drame u prijevodu Vladimira Gerića, sv. 3, A. P. Čehov, Izabrane drame, Zagreb, Disput, 2015. [A. P. Čehov, Sočinjenija, tom trinadcatij, Pjesi, 1895–1904, Moskva, Izdateljstvo Nauka, 1978 [1900].]

Čitaj me = Čitaj me, URL

Čudina 2006 = Predrag Čudina, Projektne procedure i matematički modeli u osnivanju brodova pune forme, magistarski rad, Zagreb, Sveučilište u Zagrebu, Fakultet strojarstva i brodogradnje, 2006.

Ćaća = Ćaća se vrača, URL

Dalje = Dalje, URL

Daruvar = Daruvar, URL

Dežulović 2005 = Boris Dežulović, Jebo sad hiljadu dinara, roman, Zagreb, Europapress holding, 2005.

Dežulović 2008 = Boris Dežulović, Ugovor s đavlom, kolumne, Zagreb, VBZ, 2008.

Dežulović 2010a = Boris Dežulović, Crveno i crno, kolumne, Zagreb, VBZ, 2010.

Dežulović 2010b = Boris Dežulović, Zločin i kazna, kolumne, Beograd, VBZ, 2010.

Dežulović 2011 = Boris Dežulović, Diego Armando i sedam patuljaka, kolumne, Zagreb, Jutarnji list, 2011.

Dežulović 2012a = Boris Dežulović, Rat i mir, kolumne, Zagreb, VBZ, 2012.

Dežulović 2012b–2015b = Boris Dežulović, Bombe, rašpe, livorveri, kolumne, Slobodna Dalmacija, 2012–2015, URL

Dežulović 2015c = Boris Dežulović, Ivo Karlović sam protiv svih. Priča o tenisaču koji Hrvatima nije mogao biti zvijezda, Jutarnji list, 1. 3. 2015, URL

Dežulović 2015d = Boris Dežulović, Sestra lezbijka Karolina Vidović Krišto, homofrendica godine, CroL LGBT news portal, 17. 7. 2015, URL

Dežulović 2016a = Boris Dežulović, kolumne, Novosti, 2016, URL

Dežulović 2016b = Boris Dežulović, kolumne, N1, 2016, URL

Di = Di su pare, URL

Direktno = Direktno, URL

Divjanović 1997 = Gabrijel Divjanović, Čovjek i svemir, Zagreb, Školska knjiga, 1997. [Prema: HJR.]

Dječja posla = Dječja posla, URL

DL = DuList, URL

Dnevnik = Dnevnik, URL

Dnevno = Dnevno, URL

Domjanić 1920 = Dragutin Domjanić [Vujec Grga], Petrica Kerempuh i spametni osel. Marionetna igra u tri čina, ilustr. Nada Pleše – Nada Turković, prir. Joža Skok, Zagreb, Disput, 2005. [Praizvedeno 1920, objavljeno u časopisu i kao knjiga 1921.]

Domosfera = Domosfera, URL

Dragovoljac = Dragovoljac. Glasilo hrvatskih branitelja ratnih veterana Republike Hrvatske, URL

Dubrovački = Dubrovački dnevnik, URL

Dubrovnik Sun = Sun Gardens Dubrovnik, URL

Dva i pol 2014–2016 = Dva i pol muškarca, TV-serija, sezona 01–07, prev. Mediatranslations, RTL 2, 2014–2015; sezona 08–10, prev. Vida Živković, HTV 2, 2014–2016. [Two and a half men, TV series, 2003–2012.]

Dynamo = Dynamo. Majstor nemogućega, TV-serija, prev. Mediatranslations, RTL, 2015. [Dynamo. Magician impossible, TV series, 2011–2014.]

Đurković et al. 2005 = Tomislav Đurković – Nenad Marcelić – Željko Hraski – Ljiljana Šikanja, Biomehanička analiza smeča iz prednje i stražnje zone u odbojci, Hrvatski športskomedicinski vjesnik, Zagreb, 20 (2005), str. 20–25.

Elektro = E-Elektro, URL

Elle = Elle Hrvatska, URL

Eforum = eForum, URL

Ezadar = Ezadar. Zadarski internet portal, URL

F = Forum, URL

Fabac 2002 = Robert Fabac, Kooperacija konkurentskih poduzeća komplementarnih resursa, Ekonomski pregled, Zagreb, 53 (2002), str. 750–769.

Fabrio 1985 = Nedjeljko Fabrio, Vježbanje života. Kronisterija, roman, Zagreb – Rijeka – Opatija, Globus – Otokar Keršovani, 1985.

Fanzini = Fanzini. Digitalizirani arhiv hrvatskih fanzina, URL

Fashion = Fashion. Style community, URL

Femina = Femina, URL

Fenrich – Heffer 2014 = Matija Fenrich – Marija Heffer, Nedostatak sna kao potencijalni patogeni faktor u Alzheimerovoj bolesti, 5th International Symposium on Psychiatry and Cognitive Neuroscience, Rab, Hrvatska, 25–26. 9. 2014.

Ferković – Tapalović 1998 = Milan Ferković – Milan Tapalović, Akupunktura, Zagreb, Školska knjiga, 1998.

Filipović 1977–1978 = Rudolf Filipović, Tuđice i jezična kultura, Jezik, Zagreb, XXV (1977–1978), br. 5, str. 138–142.

Filipović 1990 = Rudolf Filipović, Anglicizmi u hrvatskom ili srpskom jeziku. Porijeklo – razvoj – značenje, Zagreb, Školska knjiga, 1990.

Film o superjunaku = Film o superjunaku, film, prev. Mediatranslations, RTL, 15. 8. 2015. [Superhero movie, film, 2008.]

Filmski 2003 = Filmski leksikon, ur. Bruno Kragić – Nikica Gilić, Zagreb, Leksikografski zavod Miroslav Krleža, 2003.

Filozofski plan 2014 = Filozofija. Dvopredmetni preddiplomski studij. Izvedbeni planovi. Ljetni semestar akademske godine 2014/2015, Rijeka, Sveučilište u Rijeci, Filozofski fakultet, 2014.

Fizzit = Fizzit, URL

Forum = Forum, URL

Frizure = Frizure, URL

FT = Feral Tribune. Tjednik hrvatskih anarhista, protestanata i heretika, Split, god. X, br. 416, 1. 6. 1993. – god. XXV, br. 1185, 20. 6. 2008. [Digitalno izdanje: Feral Tribune, 4 DVD, Sarajevo, Mediacentar, 2010.]

Gastro = Gastro, URL

General = General poslije bitke. Samoproglašeni nogometni sladokusci..., URL

Geografija = Geografija, URL

Germanijak = Germanijak, URL

GI = Glas Istre, URL

GK = Glas Koncila. Novo lice Crkve, URL

GL = Gospodarski list, URL

Glazbeni forum = Glazbeni forum, URL

Globus = Globus, URL

Gloria = Gloria, URL

Gnomeo = Gnomeo i Julija, animirani film, prev. Mediatranslations, RTL, 1. 11. 2015. [Gnomeo & Juliet, animirani film, 2011.]

Goodman 2008 = Nelson Goodman, Načini svjetotvorstva, prev. Damjan Lalović, Zagreb, Disput, 2008. [Nelson Goodman, Ways of worldmaking, Indianapolis, Hackett Publishing, 1978.]

GPZ 2005 = Gradska plinara Zagreb. Uputa. GPZ-U 580/III. 2005. Uređaji za detekciju i mjerenje plina koji se koriste za ispitivanje plinske mreže

Gross 2000 = Mirjana Gross, Starčevićansko nadahnuće u djelima Ante Kovačića, 2000, URL

Grumpyčke = Grumpy Čke. Društvene kroničarke, kraljice trasha i sarkazma, URL

Grubzon = Grubzon, animirani film, prev. Vlatka Briški, HTV 2, 29. 12. 2013. [The Gruffalo, film, 2009.]

Grubzončica = Grubzončica, animirani film, prev. Vlatka Briški, HTV 2, 6. 1. 2014. [The Gruffalo’s child, film, 2011.]

Grytten 2015 = Frode Grytten, Zapalite kuću, prev. Željka Černok, Zagreb, Hrvatsko filološko društvo – Disput, 2015. [Frode Grytten, Brenn huset ned, Oslo, Forlaget Oktober, 2013.]

GS = Glas Slavonije, URL

Gustafi 2012 = Gustafi, Kanibalkanska, glazbeni album, Spona Digital – Artistra, 2012.

H-Alter = H-Alter, URL

HAVC = Hrvatski audiovizualni centar, URL

Hazud = Hrvatska akademska zajednica domovine i dijaspore, URL

HE = Hrvatska enciklopedija, mrežno izdanje, Leksikografski zavod Miroslav Krleža, 2013–2015, URL

Heine 1954 = Heinrich Heine, Slike s putovanja, prev. Dragutin Perković, stihove prepjevao Gustav Krklec, Zagreb, Kultura, 1954. [Heinrich Heine, Reisebilder, 1826–1831.]

HEP = Hrvatska elektroprivreda, URL

Himanen 2002 = Pekka Himanen, Hakerska etika i duh informacijskog doba, prev. Mirjana Paić-Jurinić, Zagreb, Jesenski i Turk, 2002. [Pekka Himanen, The Hacker Ethic and the Spirit of the Information Age, New York, Random House, 2001.]

Hitch = Hitch – doktor za ljubav, film, prev. Mediatranslations, Nova TV, 26. 7. 2015. [Hitch, film, 2005.]

HJP 2007 = Hrvatski jezični portal, URL

HJR = Hrvatska jezična riznica, URL

HKR = Hrvatski katolički radio, URL

HKV = Hrvatsko kulturno vijeće, URL

HNK = Hrvatski nacionalni korpus, URL

Homunizam = Homunizam, URL

HPSG = Hrvatsko psihoanalitičko društvo, URL

Hrg 2004 = Dalibor Hrg, Simulator kvantnog računala, diplomski rad, Zagreb, Sveučilište u Zagrebu, Fakultet elektrotehnike i računarstva, 2004.

HRT = Vijesti HRT, URL, URL

Hrvatski fokus = Hrvatski fokus. Tjednik za kulturu, znanost i društvena pitanja, URL

Hrvatski radio = Hrvatski radio

HTV = Hrvatska televizija

Igranje = Igranje. Udruga za promicanje društvenih igara, URL

Ileš 2013 = Tatjana Ileš, Šezdesete u hrvatskoj književnosti i kulturi, doktorska disertacija, Osijek, Sveučilište Josipa Jurja Strossmayera, Filozofski fakultet, 2013.

Imoart = Imoart Forum Croaticum, imotacaffe.yuku.com, URL

Index = Index, URL

Informacija 2014 = Informacija o tijeku sezone i aktualnom stanju na tržištima (srpanj 2014), Zagreb, Hrvatska turistička zajednica, 2014.

Inokosni = Inokosni organ, URL

Inoptimum = Inoptimum, URL

Intimatemedicine = Intimate medicine. Enciklopedija, URL

Irving 2003 = John Irving, Četvrta ruka, prev. Petra Potočnik, Zagreb, Algoritam, 2003. [John Irving, The Fourth Hand, New York, Random House, 2001.]

Iskrica = Iskrica, URL

Ivančić 2009a–2013a = Viktor Ivančić, Bilježnica Robija K., kolumne, T-Portal, 2009–2013, URL

Ivančić 2009b–2016b = Viktor Ivančić, kolumne, Peščanik, 2009–2016, URL

Ivančić 2010c–2016c = Viktor Ivančić, kolumne, Novosti, 2010–2016, URL

Ivas – Žaja 2003 = Ivan Ivas – Lana Žaja, Znakovi usmene komunikacije u pisanoj komunikaciji na IRC-u i ICQ-u, Medijska istraživanja, Zagreb, 9/1 (2003), str. 77–97.

Izbor = Izbor 1940–1990. Tekstovi, slike i karikature novinara »Vjesnikovih« listova, ur. Drago Auguštin, Zagreb, Vjesnik, 1990.

Izbori = Izborna enciklopedija, URL

Izravno = Izravno, URL

Jabučnjak = Jabučnjak, URL

Jambrek 2014 = Stanko Jambrek, Kršćansko svjedočanstvo u multireligijskome svijetu u svjetlu Riječi Božje, Kairos – Evanđeoski teološki časopis, Zagreb, 8/2 (2014), str. 217–243.

Jambrišak 2007 = Tatjana Jambrišak, Blogomdana, proza, Zagreb, Mentor, 2007.

Janković 2012 = Branimir Janković, Procjena izloženosti opasnim i štetnim tvarima pri podzemnim radovima, doktorski rad, Zagreb, Sveučilište u Zagrebu, Rudarsko-naftno-geološki fakultet, 2012.

Japanimacija 2010 = Japanimacija!, URL

Jezik FB = Jezik, URL

JL = Jutarnji list, URL

John Galt = Tko je John Galt?, URL

Joyce 1965 = James Joyce, Uliks, knj. I–II, prev. Zlatko Gorjan, Zagreb, Zora, 1965. [James Joyce, Ulysses, The Bodley Head, 1952 [1914–1921].]

Joyce 1991 = James Joyce, Uliks, prev. Luko Paljetak, Opatija, Otokar Keršovani, 1991. [James Joyce, Ulysses, Penguin Books, 1986 [1914–1921].]

Juretić 2002 = Nikola Juretić, Osnove biljne virologije, Zagreb, Školska knjiga, 2002. [Prema: HJR.]

Jurjako 2013 = Marko Jurjako, Problem intrinzično epistemičke značajnosti, Prolegomena, Zagreb, 12/1 (2013), str. 83–100.

Kaćunko = Anđelko Kaćunko, Don blog, blog don Anđelka Kaćunka, URL, 2007–2009, URL, 2009–2016.

Kako 2014–2015 = Kako sam upoznao vašu majku, TV-serija, sezona 01–08, prev. Mediatranslations, RTL 2, 2014–2015. [How I met your mother, TV series, 2005–2014.]

Kalifornikacija 2009–2015 = Kalifornikacija, TV-serija, sezona 01, prev. Anda Bukvić, sezona 02–07, prev. Mirel Komad, HTV 2, 2009–2015. [Californication, TV series, 2007–2009, 2011–2013.]

Kamov 2011 = Novi Kamov, Rijeka, XI (2011), sv. 41, br. 4.

Kaštela = Portal Grada Kaštela, URL

KG Media = KG Media, URL

Kibuba = Kibuba. Pustolovina na vidiku, URL

Kirin 2006 = Miroslav Kirin, Jalozi. Knjiga pjesama, pjesme, Zagreb, Vuković & Runjić, 2006.

Kirin 2009 = Miroslav Kirin, Zbiljka, pjesme, Zagreb, Vuković & Runjić, 2009.

Kirin 2013 = Miroslav Kirin, Zenzancije, pjesme, Zagreb, Vuković & Runjić, 2013.

Klaić 1972 = Bratoljub Klaić, Veliki rječnik stranih riječi, izraza i kratica, prir. Željko Klaić, Zagreb, Zora, 1972.

Klaić 1987 = Bratoljub Klaić, Rječnik stranih riječi. Tuđice i posuđenice, prir. Željko Klaić, Zagreb, Nakladni zavod Matice hrvatske, 1987.

Klinfo = Klinfo.hr. Vaš obiteljski info kutak, URL

Klokanica = Klokanica.hr. Obitelj na prvom mjestu, URL

Knežević 2006 = Borislav Knežević, Respektakularizacija natjecateljstva: mjesto reality televizije u američkom televizijskom polju, Hrvatski filmski ljetopis, Zagreb, 2006, br. 45, str. 3–15.

Kolar 1933 = Slavko Kolar, Ili jesmo – ili nismo, Zagreb, Matica hrvatska, 1933. [Prema: HJR.]

Komikaze 2002 = Komikaze, strip, Zagreb, Autonomna tvornica kulture, 2002–.

Komikaze 2014 = Komikaze, strip, URL

Kontrola 2015 = Kontrola bijesa, TV-serija, sezona 01–02, prev. Mediatranslations, RTL 2, 2015. [Anger management, TV series, 2012–2014.]

Kovačić 1882 = Ante Kovačić, Fiškal, roman, Zagreb, 1882. [Prema: HJR.]

Kovačić 1884 = Ante Kovačić, Doktor Marko u kajgani. Tragikomedija iz mučeničkog života nagodbenjaka u Banovini. Od travestatora Čengićkinje, u: Ante Kovačić, Feljtoni i članci, prir. Milan Ratković, Zagreb, JAZU, 1952, str. 124–136. [Izvorno objavljivano u Zadru, 1884.]

Kovačić 1886 = Ante Kovačić, Među žabari, roman, u: Ante Kovačić, Izabrana djela. Knjiga druga. Baruničina ljubav. Fiškal. Među žabari, prir. Hrvojka Mihanović-Salopek, Zagreb, Dom i svijet, 2004, str. 279–345. [Izvorno objavljivano u časopisu Balkan, Zagreb, god. I, br. 1–10, 10. I. – 15. V. 1886.]

Kovačević – Lovrinčević 2012 = Dinka Kovačević – Jasmina Lovrinčević, Školski knjižničar, Zagreb, Zavod za informacijske studije, 2012.

Kraus 2015 = Karl Kraus, Posljednji dani čovječanstva. Tragedija u pet činova s predigrom i epilogom, prev. Sead Muhamedagić, Zagreb, Disput, 2015. [Karl Kraus, Die letzten Tage der Menschheit. Tragödie in fünf Akten mit Vorspiel und Epilog, Wien – Leipzig, Verlag Die Fackel, 1926 [1922].]

Krelja 2006 = Petar Krelja, Dokumentarno u igranome filmu, Kolo, Zagreb, 2006, br. 3, httpURL

Krleža 1924 = Miroslav Krleža, Bečko pismo IV. Noćni razgovor s Franom Supilom, Hrvat, Zagreb, god. VI, br. 1443 (31. 12. 1924), str. 6–7. [Prema: Deset krvavih godina i drugi politički eseji, Sabrana djela Miroslava Krleže, svezak 14–15, Zagreb, Zora, 1957, str. 175–210.]

Krleža 1926 = Miroslav Krleža, Razgovor sa senom [sic!] Frana Supila, u: Izlet u rusiju, Zagreb, Izdanje »Narodne knjižnice«, 1926, str. 22–33.

Krleža 1938 = Miroslav Krleža, Eppur si muove, Zagreb, Biblioteka nezavisnih pisaca, 1938. [Prema: HJR.]

Krleža 1939 = Miroslav Krleža, Razgovor sa sjenom Frana Supila, u: Knjiga studija i putopisa, Zagreb, Biblioteka nezavisnih pisaca, 1939. [Prema: HJR.]

Krležijana 1993 = Krležijana, gl. ur. Velimir Visković, URL

Krstulović = Milorad Krstulović, Rabljena sedmica, kolumne, Novosti, 2016, URL

Kršćanstvo = Kršćanstvo danas, URL

KSK = Klub studenata kroatistike SKUP, URL

Kuczok 2005 = Wojciech Kuczok, Glib, prev. Adrian Cvitanović, Zagreb, Hrvatsko filološko društvo – Disput, 2005. [Wojciech Kuczok, Gńoj, Warszawa, W. A. B., 2003.]

Kulturpunkt = Kulturpunkt, URL, URL

Kumičić 1883 = Eugen Kumičić, Gospođa Sabina, Zagreb, 1883. [Prema: HJR.]

Kušan 1970 = Ivan Kušan, Toranj, Zagreb, Matica hrvatska, 1970. [Prema: HJR.]

Ladan 1964 = Tomislav Ladan, Premišljanja, Zagreb, Nakladni zavod Matice hrvatske, 1964. [Prema: HJR.]

Lasić 2007 = Stanko Lasić, Starčevićeve pamfletske strategije. Svijet ekstremnih antiteza, u: Jezik književnosti i književni ideologemi [Zbornik radova 35. seminara Zagrebačke slavističke škole], ur. Krešimir Bagić, Zagreb, Zagrebačka slavistička škola, 2007, str. 105–117.

László 1959 = Bulcsú László, Broj u jeziku, Naše teme, Zagreb, 1959, br. 6, str. 128–176.

Laudato = Laudato, URL

Ledo = Ledo, URL

Ledonardo = Ledonardo, URL

Legalis = Legalis. Hrvatski pravni portal, URL

Levanat-Peričić 2012 = Miranda Levanat-Peričić, Heterotopija bidonvila i heterokronija apokalipse u posthumanističkom romanu Animalovi ljudi Indre Sinhe, Književna smotra, Zagreb, 2012, br. 164–165, str. 45–58.

Levitt – Dubner 2005 = Steven D. Levitt – Stephen J. Dubner, Frikonomija. Vragolasti ekonomist istražuje drugu stranu medalje, prev. Tijana Pavičić – Danijel Mitrovski, Varaždin, Stanek, 2005. [Steven D. Levitt – Stephen J. Dubner, Freaconomics. A Rogue Economist Explores the Hidden Side of Everything, New York, William Morrow, 2005.]

Lijepa naša = Lijepa naša domovina Hrvatska, URL

Lošinj = Otok Lošinj, URL

Lovci 2014–2015 = Lovci na natprirodno, TV-serija, sezona 07–09, prev. Vida Živković, HTV 2, 2014–2015. [Supernatural, TV series, 2012–2014.]

Libela = Libela. Portal o rodu, spolu i demokraciji, URL

Libella = Libella. Udruga za pomoć oboljelima od anoreksije nervose i bulimije nervose, URL

Libellus = Libellus, URL

Lider = Liderpress, URL, URL

Limun = Limun.hr. Financije s vitaminom c / After work, URL

LSS = Laboratorij za sustave i signale. Sigurnost informacijskih sustava, URL

Lucić 2010a–2016a = Predrag Lucić, Trafika, kolumne, Novi list, Rijeka, 2010–2016, URL

Lucić 2012b = Predrag Lucić, Mjesec iznad Splita, pjesme, Zagreb, Algoritam, 2012.

Lucić 2013b = Predrag Lucić, Gusle u magli. Čitanka iz prirode i društva za treće razrede glazbenih, književnih i medicinskih škola, pjesme, Zagreb – Mostar, Algoritam – Algoritam Stanek, 2013.

Ludruga 2012a = Ludruga, URL

Ludruga 2012b = Ludruga, URL

Lupiga = Lupiga, URL

Macan 2007 = Darko Macan, Borovnica. Pasice, Zagreb, Mentor, 2007.

Macan 2008 = Darko Macan, Borovnica. Rani dani, Zagreb, Mentor, 2008.

Macan 2009 = Darko Macan, Borovnica. Za svađu je potrebno dvoje, Zagreb, Mentor, 2009.

Macan 2015–2016 = Darko Macan, Borovnica FB, 2015–2016, URL

Macho = Macho. Za prave muškarce, URL

Magicus = Magicus, URL

Majcenović 2016 = Martin Majcenović, Poljubac, proza, 2016, URL

Mala kuća = Mala kuća, URL

Mandić = Davor Mandić, TVeater, kolumne, Novi list, 2011–2016, URL

Mareković = S.Marekovich [Siniša Mareković], Komnetar, URL

Marinković 1965 = Ranko Marinković, Kiklop, Zagreb, Mladost, 1979. [Prvo izdanje: Beograd, Prosveta, 1965.]

Marinković 1993 = Ranko Marinković, Never more. Roman fuga, Zagreb, Izdanja Antibarbarus, 1993.

Markus 2003 = Tomislav Markus, Više-nego-ljudski-svijet. Dubinska ekologija kao ekološka filozofija, Socijalna ekologija, Zagreb, 12 (2003), str. 143–163.

Maroević 2004 = Tonko Maroević, Posvetoljubivo (Petnaest pjesama), pjesme, Rad HAZU, br. 488, Zagreb, HAZU, 2004, 15–32.

Maroević 2011 = Tonko Maroević, Savršeni pejzaž i druge pjesme, pjesme, Kolo, Zagreb, 2011, br. 5–6, URL

Masterchef = Celebrity Masterchef Hrvatska, emisija, Nova TV, 2016.

Mataković 1989 = Dubravko Mataković, Prot pikčers, strip-album, Privlaka, KIC Privlačica, 1989.

Mataković 1991 = Dubravko Mataković, Prot. Ratno izdanje, strip-album, izvanredni broj strip-magazina Patak, Zagreb, 1991.

Mataković 1992 = Dubravko Mataković, Prot pikčers. Pterodaktiličarstvo za početnike, strip-album, Sisak, Centar za kulturu Vladimir Nazor et al., 1992.

Mataković 1998 = Dubravko Mataković, Imamo les proutes, strip-album, Osijek, Ideoteh, 1998. [Izvorno objavljivano u Nedjeljnoj Dalmaciji, 1990–1993.]

Mataković 2000 = Dubravko Mataković, Čovjek s dvije jetre, strip-album, Vinkovci, vlastita naklada, 2000.

Mataković 2002 = Dubravko Mataković, Desmozgenes 1, strip-album, Osijek, Ideoteh, 2002. [Izvorno objavljivano u Panorami, 1995–1997.]

Mataković 2003 = Dubravko Mataković, Desmozgenes 2, strip-album, Osijek, Ideoteh, 2002. [Izvorno objavljivano u Panorami, 1995–1997.]

Mataković 2004a–2015a = Dubravko Mataković, Overkloking, strip, URL, 2004–2006, br. 1–173, URL, 2010–2015, br. 318–573, URL, lipanj 2015–prosinac 2015.

Mataković 2005b = Dubravko Mataković, Moje ime je Gmižić... Glištun Gmižić, strip-album, Osijek, Ideoteh, 2005.

Mataković 2011b = Dubravko Mataković, Govno, strip-album, Osijek, Factum, 2011. [Izvorno objavljivano u Nedjeljnoj Dalmaciji, 1997–1998.]

Matasović 2001 = Ranko Matasović, Uvod u poredbenu lingvistiku, Zagreb, Matica hrvatska, 2001.

Matoničkin – Pavletić – Cvitković 1979 = Ivo Matoničkin – Zlatko Pavletić – Milan Cvitković, Čovjek i njegova okolina, Zagreb, Centar za industrijsko oblikovanje, 1979.

Matoš II = Antun Gustav Matoš, Novele. Humoreske. Satire. Scenski tekstovi, Sabrana djela, svezak II, ur. Dragutin Tadijanović, Zagreb, JAZU – Sveučilišna naklada Liber, 1976.

Matoš V = Antun Gustav Matoš, Pjesme. Pečalba, Sabrana djela, svezak V, ur. Dragutin Tadijanović, Zagreb, JAZU – Sveučilišna naklada Liber, 1976.

Matoš VI = Antun Gustav Matoš, O hrvatskoj književnosti I. (1898–1909), Sabrana djela, svezak VI, ur. Nedjeljko Mihanović, Zagreb, JAZU – Liber – Mladost, 1973.

Matoš IX = Antun Gustav Matoš, O stranim književnostima, Sabrana djela, svezak IX, ur. Vida Flaker, Zagreb, JAZU – Liber – Mladost, 1973.

Matoš X = Antun Gustav Matoš, Theatralia. O glazbi, Sabrana djela, svezak X, ur. Nikola Batušić – Lovro Županović, Zagreb, JAZU – Liber – Mladost, 1973.

Matoš XII = Antun Gustav Matoš, Dragi naši suvremenici, Sabrana djela, svezak XII, ur. Dubravko Jelčić, Zagreb, JAZU – Liber – Mladost, 1973.

Matoš XIII = Antun Gustav Matoš, Polemike I. (1898–1908), Sabrana djela, svezak XIII, ur. Nedjeljko Mihanović, Zagreb, JAZU – Liber – Mladost, 1973.

Matoš XIV = Antun Gustav Matoš, Polemike II. (1909–1914; Postuma), Sabrana djela, svezak XIV, ur. Vida Flaker – Nedjeljko Mihanović, Zagreb, JAZU – Liber – Mladost, 1973.

Matoš XV = Antun Gustav Matoš, Feljtoni. Impresije. Članci I. (1895–1910), Sabrana djela, svezak XV, ur. Vida Flaker, Zagreb, JAZU – Liber – Mladost, 1973.

Matoš XVI = Antun Gustav Matoš, Feljtoni. Impresije. Članci II. (1911–1913). Miscellanea (1897–1913), Sabrana djela, svezak XVI, ur. Vida Flaker, Zagreb, JAZU – Liber – Mladost, 1973.

Mazzucchelli 2012 = David Mazzucchelli, Asterios Polyp, strip, prev. Tatjana Jambrišak, Zagreb, Fibra, 2012. [David Mazzucchelli, Asterios Polyp, New York, Pantheon Books, 2009.]

Medicinski rječnik = Medicinski rječnik MefModlica, Medicinski fakultet Sveučilišta u Zagrebu, URL

Međimurje = Međimurje, URL

Meso = Volim meso, URL

Metro = Metro portal, URL

MiG21 2015 = Priručnik za letenje na zrakoplovu MiG-21BIS u DCS-u, neslužbena inačica, prev. J. P. Jokun, URL, 27. 1. 2015. [DCS: MiG-21bis, Leatherneck Simulations, 2014.]

Milardović 2013 = Anđelko Milardović, Stranac i društvo. Fenomenologija stranca i ksenofobije, Zagreb, Pan liber, 2013.

Moda = Moda, URL

Modatak = Modatak, URL

Moderna 2014–2015 = Moderna obitelj, TV-serija, sezona 01–02, 04–06, prev. Mediatranslations, RTL 2, 2014–2015. [Modern family, TV series, 2009–2010, 2012–2014.]

Moderna vremena = Moderna vremena, URL

Mojamatura = Mojamatura, URL

Mojkvart = Mojkvart, URL

MojTV = MojTV, URL

Mojzagreb = Mojzagreb.info, URL

Monitor = Monitor, URL

Motori = Motori, URL

Mujičić – Senker – Škrabe 1974 = Tahir Mujičić – Boris Senker – Nino Škrabe, O’Kaj, dramski tekst, Zagreb, Kazalište Komedija, 1974.

Mujičić – Senker – Škrabe 1976 = Tahir Mujičić – Boris Senker – Nino Škrabe, Tri pušketira, dramski tekst, Zagreb, Zagrebačko kazalište mladih, 1976.

Mujičić – Senker – Škrabe 1980 = Tahir Mujičić – Boris Senker – Nino Škrabe, Kaj2O, dramski tekst, Zagreb, Kazalište Komedija, 1980.

Muzika = Muzika, URL

Mrkonjić 1988 = Zvonimir Mrkonjić, Crna kutija, pjesme, Zagreb, Naprijed, 1988.

Mrkonjić 2014 = Zvonimir Mrkonjić, Medij mlijeko. Izbor iz poezije, pjesme, izabrao Sanjin Sorel, Zagreb, MeandarMedia, 2014.

Mrnjavac 2003 = Željko Mrnjavac, Može li se i treba li se radno zakonodavstvo suprotstaviti »fleksploataciji«, Financijska teorija i praksa, Zagreb, 27 (2003), str. 399–413.

N1 = N1, portal N1 televizije, URL

Najgora noć = Najgora noć u životu, film, prev. Mediatranslations, RTL, 9. 4. 2016. [Walk of shame, film, 2014.]

Narkive = Narkive, URL

Narod = Narod, URL

NCL = Nacional, URL

Ne znam kako = Ne znam kako joj uspijeva, film, prev. Mediatranslations, Nova TV, 25. 1. 2015. [I don’t know how she does it, film, 2011.]

Nebo boje vanilije = Nebo boje vanilije, film, prev. Mediatranslations, RTL, 4. 4. 2015. [Vanilla sky, film, 2001.]

Nehajev 1932 = Milutin Nehajev, Rakovica, Zagreb, Matica hrvatska, 1932. [Prema: HJR.]

Nemec 2003 = Krešimir Nemec, Povijest hrvatskog romana od 1945. do 2000. godine, Zagreb, Matica hrvatska – Školska knjiga, 2003. [Prema: HJR.]

Neprijatelji = Neprijatelji ljudi, URL

Net = Net, URL

Netiquette 2003 = Netiquette. Pravila poželjnog ponašanja u Internet zajednici, URL

Netokracija = Netokracija, URL

Neutrinovski = Neutrinovski blog, URL

Newsbar = Newsbar, URL

Newsbar FB = Newsbar Facebook, URL

NL = Novi list, URL

NN = Narodne novine, URL

Novak 1901 = Vjenceslav Novak, Dva svijeta, Zagreb, Matica hrvatska, 1901. [Prema: HJR.]

Novak 2005 = Slobodan Novak, Pristajanje, roman, Zagreb, Naklada Ljevak, 2005.

Novo društvo = Novo društvo. Udruga za razvitak socijalne demokracije, URL

Novosti = Novosti, URL; URL

Novosti.hr = Novosti, URL

NSP = Novi svjetski poredak, URL

Nutricionizam = Nutricionizam, URL

Njuškalo = Njuškalo, URL

Oberiter 2002 = Vlado Oberiter, Proteinurija i razvoj bubrežnih oštećenja, Paediatria Croatica, Zagreb, 46, 1 (2002), str. 59–66.

Ognjište = Ognjište fantasy football, URL

Okajanje = Okajanje, film, prev. Vlatka Valentić, HTV 1, 20. 6. 2015. [Atonement, film, 2007.]

Oko = Portal oko, URL

Ordinacija = Ordinacija. Moje zdravlje svaki dan, URL

Orwell 1983 = George Orwell, 1984., prev. Antun Šoljan, Zagreb, Alfa, 2008. [Prvo izdanje prijevoda: Tisuću devetsto osamdeset četvrta, Zagreb, August Cesarec, 1983.] [George Orwell, Nineteen eighty-four, London, Sacker & Warburg, 1949.]

Osnove nutricionizma 2015 = Osnove nutricionizma. Izvedbeni nastavni plan. 2015/2015, Rijeka, Sveučilište u Rijeci, Fakultet zdravstvenih studija, 2015.

Otvoreni = Otvoreni radio, URL

Panian 2005 = Željko Panian, Englesko-hrvatski informatički enciklopedijski rječnik, sv. I–II, Zagreb, Europapress holding, 2005.

Patterson – Gross 2012 = James Patterson – Andrew Gross, 3. stupanj, prev. Neven Dužanec, Zagreb, Znanje, 2012. [James Patterson – Andrew Gross, 3rd Degree, New York, Little, Brown and Company, 2004.]

Pauza = Pauza, URL

PCekspert = PCekspert, URL

Pčelin film = Pčelin film, animirani film, prev. Mediatranslations, RTL, 6. 12. 2015. [Bee movie, film, 2007.]

PD = Poslovni dnevnik, URL

Peović Vuković 2012 = Katarina Peović Vuković, Mediji i kultura. Ideologija medija nakon decentralizacije, Zagreb, Jesenski i Turk, 2012.

Perko-Šeparović 2002 = Inge Perko-Šeparović, Novi javni menadžment – britanski model, Politička misao, Zagreb, 39 (2002), br. 4, str. 31–43.

Pero istine = Hrvatsko pero istine. Glasilo domoljubnih Hrvata, URL

Perpetuum = Perpetuum Lab, URL

Peti dan = Peti dan, emisija, HRT 3, 2016.

Peti dan FB = Peti dan, URL

Petković 2009 = Nikola Petković, Harterije. Hrvatsko pjesništvo početkom tisućljeća, Zagreb, Jesenski i Turk – Hrvatsko društvo pisaca, 2009.

Petković 2013 = Nikola Petković, Harterije II/III, Zagreb, Hrvatsko društvo pisaca, 2013.

PIK = PIK Vrbovec, URL

Pivarstvo = Pivarstvo.info. Svijet vašeg piva, URL

Pivnica = Pivnica, URL

Pletikos 2014 = Ivan Pletikos, Catastropola, roman, Pula, Istarski ogranak Društva hrvatskih književnika, 2014.

Pogled kroz prozor = Pogled kroz prozor. Digitalni časopis za obrazovne stručnjake, URL

Politika = Politika plus, URL

Pollitika = Pollitika, URL

Polšek 2005 = Darko Polšek, O frajerskoj ekonomiji, prikaz knjige Steven D. Levitt – Stephen J. Dubner, Freaconomics. A Rogue Economist Explores the Hidden Side of Everything, New York, William Morrow, 2005, URL

Polšek 2008 = Darko Polšek, Udovice i siročići. Eseji iz sociologije kulture, Zagreb, Institut društvenih znanosti Ivo Pilar, 2008, URL

Popcorn = Popcorn Cinema, URL

Popović 1985 = Bruno Popović, Taj stvarno čudan svijet. O kronisteriji i piscu, u: Nedjeljko Fabrio, Vježbanje života. Kronisterija, roman, Zagreb – Rijeka – Opatija, Globus – Otokar Keršovani, 1985, str. 375–382.

Poreč = Grad Poreč – Parenzo, URL

Posao = Posao, URL

Poslovni = Poslovni savjetnik. Centralni poslovni portal, URL

Pourriol 2010 = Ollivier Pourriol, Filmozofija. Najljepša filozofska pitanja na filmskom platnu, prev. Marija Spajić – Mirna Šimat, Zagreb, Meandar, 2010. [Ollivier Pourriol, Cinéphilo. Les plus belles questions de la philosophie sur grand écran, Paris, Hachette Littérature, 2008.]

Pragma = Udruga pragma, URL

Pravila 2014 = Pravila igre, TV-serija, sezona 01–07, prev. Mediatranslations, RTL 2, 2014. [Rules of engagement, TV series, 2007–2013.]

Priče za laku noć = Priče za laku noć, film, prev. Mediatranslations, RTL, 31. 8. 2014. [Bedtime stories, film, 2008.]

Pričigin 2007 = Pričigin. Festival pričanja priča, URL

Pričigin 2015 = Pričigin, TV-emisija, HTV 3, 17–19. 3. 2015.

Prijatelji životinja = Prijatelji životinja, URL

Professional = Professional, URL

Proleksis = Proleksis enciklopedija online, Leksikografski zavod Miroslav Krleža, 2013, URL

Purgarić Kužić 2011 = Branka Purgarić Kužić, Društveno označivanje i knjižnice, Vjesnik bibliotekara Hrvatske, Zagreb, 54, 4 (2011), str. 189–210.

Putopija = Putopija, URL

Qrz = Qrz, URL

Queer = Queer, URL

Queneau 1968 = Raymond Queneau, Stilske vježbe, kazališna adaptacija, prev. Tonko Maroević, adap. Tomislav Radić, 1968, u: Raymond Queneau, Stilske vježbe, prev. Vladimir Gerić, Koprivnica, Šareni dućan, 2008, str. 123–161. [Raymond Queneau, Exercices de style, Paris, Éditions Gallimard, 1947.]

Queneau 2006 = Raymond Queneau, Zazie u metrou, roman, prev. Vanda Mikšić, Zagreb, Meandar, 2006. [Raymond Queneau, Zazie dans le metro, Paris, Éditions Gallimard, 1959.]

Queneau 2008 = Raymond Queneau, Stilske vježbe, proza, prev. Vladimir Gerić, Koprivnica, Šareni dućan, 2008. [Raymond Queneau, Exercices de style, Paris, Éditions Gallimard, 1947.]

Queneau 2014 = Raymond Queneau, Modri cvijetak, roman, prev. Marija Paprašarovski, Zagreb, Hrvatsko filološko društvo – Disput, 2014. [Raymond Queneau, Les fleurs bleues, Paris, Éditions Gallimard, 1965.]

R = razgovorno, zabilježeno u usmenoj komunikaciji, uživo ili na televiziji

Radaković 1990 = Borivoj Radaković, Sjaj epohe, roman, Zagreb, VBZ, 2009. [Prvo izdanje: Zagreb, Mladost, 1990.]

Radaković 1999 = Borivoj Radaković, Ne, to nisam ja (da, to nisam ja). (Homunkuli), proza, drugo, prošireno izdanje, Zagreb, Celeber, 1999. [Prvo izdanje: Zagreb, Azur journal, 1993.]

Radio 101 = Radio 101

Radio Kaj = Radio Kaj

Rajki 2000 = Igor Rajki, Katalog o božjim dostavljačima, proza, Zagreb, Faust Vrančić, 2000.

Rajki 2005 = Igor Rajki, Užasana, proza, Zagreb, Nova knjiga Rast, 2005.

Rajki 2006a = Igor Rajki, Umoreske, proza, Zagreb, Devedeset stupnjeva, 2006.

Rajki 2006b = Igor Rajki, Znanost pogrde, proza, Zagreb, Devedeset stupnjeva, 2006.

Rajki 2008 = Igor Rajki, Stubištarenje (Odmori od izbavljenja), proza, Zagreb, Udruga za kulturu »Knjigomat«, 2008.

Rajki 2010 = Igor Rajki, Stalak za poljupce, proza, Zagreb, Udruga za kulturu »Knjigomat«, 2010.

Rajki 2012 = Igor Rajki, Detektor istine, proza, Zagreb, Udruga za kulturu »Knjigomat«, 2012.

Rajki 2013a = Inovativna djela iznova daruju svijet, razgovor, Zagreb, T-Portal, 28. 6. 2013, URL

Rajki 2013b = Stvarnost je naporna do dosade, razgovor, Zagreb, Novosti, 22. 7. 2013, URL

Rajki 2014a = Igor Rajki, Atavizmirenja! (B strana spomen-ploče) – Autografemija –, proza, Zagreb, Hrvatsko društvo pisaca, 2014.

Rajki 2014b = Igor Rajki, Puteni nametnik (strategija osmijeha), proza, Zagreb, Durieux, 2014.

Rajki 2014c = Igra mi se, no to nije tako neozbiljno kao što izgleda, razgovor, Zagreb, T-Portal, 23. 12. 2014, URL

Rajki 2015a = Razumjeti osjećaj u kojem nije nužno osjetiti razumijevanje, razgovor, Moderna vremena, 23. 1. 2015, URL

Rajki 2015b = Predstavljena nova knjiga Igora Rajkija, Novi list, 19. 2. 2015, URL

Rakovac 2000 = Milan Rakovac, Istragram. Štuorije & uganke, Zagreb, Aerografika, 2000.

Raos 1971 = Ivan Raos, Prosjaci i sinovi, roman, Zagreb, Matica hrvatska, 2005. [Prvo izdanje: Zagreb, Matica hrvatska, 1971.]

Rašeta = Boris Rašeta, kolumne, Novosti, 2010–2016, URL

Ravlić 2006 = Slaven Ravlić, Eponimizacija u društvenim znanostima: Merton i sociologija eponimizacije, Društvena istraživanja, Zagreb, 15 (2006), br. 6 (86), str. 1151–1176.

RC = Red carpet, emisija, Nova TV, 2010.

Rijeka klik = Rijeka klik, URL

RNR 1996 = Dunja Brozović Rončević – Alemko Gluhak – Vesna Muhvić-Dimanovski – Lelija i Branko Sočanac, Rječnik novih riječi, Zagreb, Minerva, 1996.

Roda = Roda. Roditelji u akciji, URL

Romić 2006 = Biljana Romić, Proturječja indijskog romana na engleskome jeziku, Kolo, Zagreb, 2006, br. 1, URL

Rorty 2000 = Richard Rorty, Dekonstrukcija – pouzdani svjedok vremena?, prev. Tonči Valentić, Vijenac, Zagreb, br. 171, 7. 9. 2000, URL

Roško 1999 = Zoran Roško, Bibliografija i webliografija o cyber-kulturi i srodnim temama, Književna smotra, Zagreb, 31 (1999), br. 114, str. 103–115.

RTL = Vijesti RTL, URL

Rundek 1997 = Darko Rundek, Apokalipso, glazbeni album, Zagreb, Jabukaton, 1997.

Ružić 2007 = Drago Ružić, Marketing u turističkom ugostiteljstvu, Osijek, Ekonomski fakultet, 2007.

Sabljak 1981 = Tomislav Sabljak, Šatra. Rječnik šatrovačkog govora, Zagreb, Delo – Globus, 1981.

Sabljak 2013 = Tomislav Sabljak, Rječnik hrvatskoga žargona, treće, dopunjeno izdanje, Zagreb, Profil Knjiga, 2013.

Sabor = Izvješća Hrvatskoga sabora, Zagreb, Služba za odnose s javnošću Hrvatskoga sabora, 30 (2001), 16–18. veljače 2001.

Samo u New Yorku = Samo u New Yorku, film, prev. Vida Živković, HTV 3, 5. 10. 2016. [Only in New York/Peace after marriage, film, 2013.]

Schwarzkopf = Schwarzkopf, URL

SD = Slobodna Dalmacija, URL

Seebiz = Seebiz, URL

Segetlija 2004 = Zdenko Segetlija, Odnosi proizvodnje i trgovine i problemi hrvatskoga gospodarstva (II), Suvremena trgovina, Zagreb, 29 (2004), str. 185–187.

Seks i grad 2 = Seks i grad 2, film, prev. Mediatranslations, Nova TV, 10. 5. 2015. [Sex and the city, film, 2010.]

Serijala = Serijala, URL

Sesardić 2008 = Neven Sesardić, Filozofska matineja, Prolegomena, Zagreb, 7/2 (2008), str. 207–222.

Sever 1977 = Josip Sever, Anarhokor, pjesme, Zagreb, Naprijed, 1977.

Sever 1989 = Josip Sever, Kisikova djeca i druge pjesme, pjesme, u: Josip Sever, Borealni konj, prir. Dubravka Oraić Tolić, Zagreb, Mladost, 1989, str. 153–193.

She = She, URL

Silverware = Srebrno posuđe, URL

Sisak = Sisak.info Forum, URL

Skijanje = Skijanje. Hrvatski ski/board magazin, URL

Skladište 2016 = Bitka za skladište, TV-serija, sezona 02–03, prev. Mediatranslations, RTL 2, 2016. [Storage wars, TV series, 2010–2012.]

Skok 1971–1974 = Petar Skok, Etimologijski rječnik hrvatskoga ili srpskoga jezika, knj. I–IV, ur. Mirko Deanović – Ljudevit Jonke – Valentin Putanec, Zagreb, Jugoslavenska akademija znanosti i umjetnosti, 1971–1974.

Slamnig 1972 = Ivan Slamnig, Bolja polovica hrabrosti, roman, Zagreb, Večernji list, 2004. [Prvo izdanje: Zagreb, Znanje, 1972.] [Prema: HJR.]

Slatko = Da mi je nešto slatko, URL

Sloganini = Sloganini. Pretraživanje slogana, laganini, URL

Slučajni milijunaš = Slučajni milijunaš, film, prev. Mediatranslations, Nova TV, 10. 9. 2015. [Mr. Deeds, film, 2002.]

Slučajni predsjednik = Slučajni predsjednik, film, prev. Sanja Vorkapić, HTV 1, 6. 11. 2015. [Man of the year, film, 2006.]

Spa = Spa wellness. Prvi hrvatski wellness portal, URL

Sportnet = Sportnet, URL

Spirin 2014 = Vanja Spirin, Smrtonosna mizija i druge priče, proza, Zagreb, Zagrebačka naklada, 2014.

Sprdex = Sprdex, URL

Srednja = Srednja, URL

Stančić 2001 = Hrvoje Stančić, Cybertekari?, u: 12. proljetna škola školskih knjižničara Republike Hrvatske, Crikvenica, 17–20. svibnja 2000, zbornik radova, ur. Višnja Šeta, Zagreb – Rijeka, Ministarstvo prosvjete i športa Republike Hrvatske – Prva sušačka hrvatska gimnazija, 2001, str. 191–201.

Stanojević 2009 = Mateusz-Milan Stanojević, Konceptualna metafora u kognitivnoj lingvistici, Suvremena lingvistika, Zagreb, 68 (2009), str. 339–369.

Starci = Starci, film, prev. Sanja Vorkapić Velić, HTV 2, 1. 1. 2016. [Grown ups, film, 2010.]

Starčević 1867 = Ante Starčević, Bi-li k Slavstvu ili ka Hrvatstvu?, u: Djela dr. Ante Starčevića, III, pretisak, Varaždin, Inačica, 1995, str. 3–47. [Objavljeno u Zekanu 1867; prvo izdanje Djela, III: Zagreb, Tiskara Antuna Scholza, 1894.]

Starčević 1868 = Ante Starčević, Stranke u Hervatskoj, u: Djela dr. Ante Starčevića, III, pretisak, Varaždin, Inačica, 1995, str. 89–136. [Objavljeno u Hervatu 1868; prvo izdanje Djela, III: Zagreb, Tiskara Antuna Scholza, 1894.]

Starčević 1879 = Ante Starčević, Pisma Magjarolacah, I–II. dio, Sušak, Tiskom i nakladom Primorske tiskare, 1879. [Objavljivano od 1867. u Zvekanu pa u Slobodi.]

Starčević 2012–2013 = Ivan Starčević, Vijenci i kaktusi, kolumne, URL

Stipetić 2003 = Vladimir Stipetić, Stanovništvo i bruto domaći proizvod Hrvatske (1500–1913) u kontekstu najnovijeg rada Angusa Maddisona, Anali Dubrovnik, Dubrovnik, 41 (2013), str. 91–156.

Stojević 2011 = Milorad Stojević, Die Falkentheorie. Viteški roman, ulomak iz romana, Novi Kamov, Rijeka, XI (2011), sv. 41, br. 4, str. 27–48.

Stojnić 2013 = Damir Stojnić, Hepening kao ritual protoutopije, Kazalište, Zagreb, 2013, br. 55–56, str. 90–111.

Story = Story. Vodeći celebrity magazin, URL

Strategija OS = Strategija kulturnog razvitka Grada Osijeka 2014–2020, Službeni glasnik Grada Osijeka, Osijek, br. 13A, 30. rujna 2014.

Streny 2014 = Katarina Streny, Advertainment kao oblik marketinške komunikacije u digitalnom okruženju, diplomski rad, Zagreb, Sveučilište u Zagrebu, Ekonomski fakultet, 2014.

Stripovi = Stripovi. Prozor u svijet stripa, URL

Stršljen = Stršljen, URL

SUH = Sindikat umirovljenika Hrvatske, URL

Surfer = Surfer, URL

Survival = Survival. Prvi forum preživljavanja, bushcrafta, pustolovine i prirode, URL

Suvremena = Suvremena. Portal za trgovinu, URL

Ševčik 1992 = Warikatura Croatica 1990.–1992., ur. Alojz Ševčik, Zagreb, Hrvatski informativni centar, 1992.

Šibenik = Volim Šibenik News, URL

Šibenski = Šibenski portal, URL

Šimičević = Hrvoje Šimičević, kolumne, H-Alter, URL, 2012–2015.

Šimleša 2004 = Dražen Šimleša, Biotehnologija kao oblik kontrole, Socijalna ekologija, Zagreb, 13 (2004), str. 24–44.

Šincek 2010 = Daniela Šincek, Sexting. Slanje i prosljeđivanje seksualno eksplicitnih fotografija i poruka, Život i škola, Zagreb, 23/1 (2010), str. 130–140.

Škara 2011 = Danica Škara, Jezična/mentalna rekonstrukcija prostora EU-a. Nove konceptualne metafore, u: Hrvatski jezik na putu u EU. Terminološki ogledi, ur. Maja Bratanić, Zagreb, Institut za hrvatski jezik i jezikoslovlje – Hrvatska sveučilišna naklada, str. 277–299.

Šoljan 1991 = Antun Šoljan, Carrollov Jabberwock u dvije tradicije, u: Antun Šoljan, Sloboda čitanja. Eseji, Izabrana djela, knjiga četvrta, Zagreb, Grafički zavod Hrvatske, 1991, 205–218. [Tekst nastao uz prijevode Carroll 1985a i Carroll 1985b, prvi put objavljen u časopisu Književna smotra 1988.]

Šulek 1860 = Bogoslav Šulek, Deutsch-kroatisches Wörterbuch = Němačko-hrvatski rěčnik, knj. I–II, Zagreb, Narodna tiskarnica dra. Ljudevia Gaja, 1860.

Tadijanović 2006 = Dragutin Tadijanović, Sabrana pisma, Zagreb, Školska knjiga, 2006. [Prema: HJR.]

Teen = Teen385, URL

Teklić = Teklić, URL

Telegram = Telegram, URL

Televizijska 2015 = Televizijska posla, TV-serija, sezona 07, prev. Mediatranslations, Doma TV, 2015. [30 Rock, TV series, 2012.]

Teorija 2014–2015 = Teorija velikog praska, TV-serija, sezona 01–08, prev. Mediatranslations, RTL 2, 2014–2015. [Big bang theory, TV series, 2007–2014.]

Titanik = Nik Titanik [Nikola Plečko], URL

Tjedno = Tjedno. Online tjednik za društvena pitanja, URL

TOKG = Sindikat tekstila, obuće, kože, gume Hrvatske, URL

Tomislav Croata = tomislavcroata, Ljubavna za Hrvatski narod na putu u Europu, pjesma, 10. 1. 2013, URL

TP = T-Portal, URL

Tribuson 2004 = Goran Tribuson, Gorka čokolada, Zagreb, Školska knjiga, 2004. [Prema: HJR.]

Trudnoća = Trudnoća i roditeljstvo, URL

TSRB = Tehnička škola Ruđera Boškovića. Mehatronika, URL

Turković 2012 = Filozofija filma, u: Filozofski leksikon, ur. Stipe Kutleša, Leksikografski zavod Miroslav Krleža, Zagreb, 2013, str. 344–345.

TLZP = Tvoje lice zvuči poznato, emisija, Nova TV, 2014–2015.

Ubuntu = Ubuntu, URL

Vašezdravlje = Vaše zdravlje. Vodič za zdraviji život, URL

Vauvau = Vauvau. Portal o psima, URL

VCZ = Volonterski centar Zagreb, URL

Venia-mag = Venia-mag. Croatian rock & alternative, URL

Viber = Njuškalove naljepnice za program Viber, URL

Vidi = Vidi, URL

Vidović 1990 = Radovan Vidović, Rječnik žargona splitskih mlađih naraštaja, Čakavska rič, Split, 1 (1990), 51–87.

Vijenac = Vijenac. Novine Matice hrvatske za književnost, umjetnost i znanost, URL

Vilke – Medved-Krajnović 2006 = Mirjana Vilke – Marta Medved-Krajnović, Govorite li hrengleski?, u: Jezik i mediji. Jedan jezik – više svjetova, ur. Jagoda Granić, Zagreb – Split, Hrvatsko društvo za primijenjenu lingvistiku, 2006, str. 769–778.

Vip = Vip, URL

Vitamini = Vitamini, URL

Vitkost = Vitkost. Mjesto korisnih informacija o mršavljenju, URL

Vjesnik = Vjesnik [Prema: HNK, HJR.]

VL = Večernji list, URL

Vlajternativa = Vlajternativa festival Benkovac, URL

Voxfeminae = Voxfeminae, URL

Vrag nosi Pradu = Vrag nosi Pradu, film, prev. Mediatranslations, RTL, 7. 10. 2016. [The Devil wears Prada, film, 2006.]

W = Wikipedia. Slobodna enciklopedija, URL

WAM = WAM. Webzin o audiju i muzici, URL

Wellness = Wellness, URL

Wijesti = Wijesti, URL

Wikinfo = Wikinfo, URL

Wikizvor = Wikizvor, URL

Wilson 2013 = Daniel H. Wilson, Robopokalipsa, prev. Ivan Zorić, Zagreb, Lumen izdavaštvo, 2013. [Daniel H. Wilson, Robopocalypse, New York, Doubleday, 2011.]

Winslow 2011 = Don Winslow, Zima Frankieja Makine, prev. Ivan Zorić, Zagreb, Algoritam, 2011. [Don Winslow, The winter of Frankie Machine, New York, Knopf, 2006.]

Winslow 2012 = Don Winslow, Divljaci, prev. Vladimir Cvetković Sever, Zagreb, Algoritam, 2012. [Don Winslow, Savages, New York, Simon & Schuster, 2010.]

Wječnik = Wječnik, URL

Woo 2011 = General Woo, Verbalni delikt, glazbeni album, Zagreb, Aquarius, 2011.

Yammat = Yammat FM, URL

YouTube = YouTube, URL

Zadarplus = Zadarplus. Urbani leksikon grada Zadra, URL

Zagrebancija = Zagrebancija. Prvi novinarski portal o Zagrebu, URL

Zagrebdox = Zagrebdox, URL

Zagreb Pride = Zagreb Pride, URL

Zarez = Zarez. Dvotjednik za društvena i kulturna zbivanja, URL

Zbrdazdola = Zbrdazdola, URL

Zdravakrava = Zdravakrava. Moj vodič kroz vitalnost, URL

ZFF = Zagreb film festival, URL

Ziher = Ziher, URL

ZL = Zadarski list, URL

Zločesta učiteljica = Zločesta učiteljica, film, prev. Mediatranslations, Nova TV, 24. 10. 2015. [Bad teacher, film, 2011.]

Zmaj = Ja Zmaj, URL

ZPR = Zavod za primijenjeno računarstvo Fakulteta elektronike i računarstva, URL

Zubić vila = Zubić vila, film, prev. Mediatranslations, RTL, 15. 2. 2015. [Tooth fairy, film, 2010.]

Zuškin et al. 2007 = Eugenija Zuškin – Jadranka Mustajbegović – Jagoda Doko Jelinić – Jasna Pucarin-Cvetković – Milan Milošević, Učinci vulkanskih erupcija na okoliš i zdravlje, Arhiv za higijenu rada i toksikologiju, Zagreb, 58 (2007), 479–486.

Zvizdić 2001 = Edin Zvizdić, Ideja i evolucija Interneta, Kolo, Zagreb, 2001, br. 2, URL

Ž = Žargonaut. Rječnik hrvatskog urbanog i stručnog žargona, URL

Žagar 1983 = Anka Žagar, Išla i. sve zaboravila, pjesme, Zagreb, Goranovo proljeće, 1983.

Žagar 1992 = Anka Žagar, Guar, rosna životinja, pjesme, Zagreb, Hrvatska sveučilišna naklada, 1992.

Žena = Žena. Portal samo za mene, URL

Žmirić 2013 = Zoran Žmirić, Lonac, u: Igor Beleš et al., Nova država Hrvatija 2033, priče, Oni, 2013, str. 6–30.

ŽT = Žuti titl. Čudesni svijet zvuka i slike, URL

A–Am
abdićirati gl. /Fikret/ Abdić × abdicirati

Fikret abdićirao!!! (FT, 29. 8. 1994, n)

• bihaćki korpus Armije BiH ušao u Veliku Kladušu • F. Abdić Babo – poduzetnik iz Velike Kladuše, šef velike jugoslavenske tvrtke Agrokomerc, u vrijeme rata u BiH u Cazinskoj krajini zasnovao autonomnu pokrajinu Zapadna Bosna
abenomika im. e. Abenomics ← /Shinzō/ Abe × economics ‘ekonomika, ekonomija’ ekonomska politika japanskoga premijera Sh. Abea (2006–2007, 2012–)

Uz pad broja radno sposobnog stanovništva, prema procjenama za Japan za 2012. godinu, to jest, prije »abenomike«, predviđao se godišnji rast od 3,08%. (PD, 8. 4. 2013)

Ne samo u Japanu, vijesti o poskupljenjima, makar iz bordela, uzimaju se kao zorni dokaz uspješnosti »abenomike«, nove ekonomske politike koju provodi premijer Šinzo Abe izabran u prosincu prošle godine. (JL, 25. 5. 2013)

No, postavlja se pitanje što je to tako pošlo po krivu s »Abenomikom«. (PD, 17. 11. 2014)

• usp. čačerizam, frikonomija, nakazonomija, obamanomika, plutonomija, reganomija, reganomika, rogernomika, škegronomika, škrebonomija, zoranomika
abolicajac im. abolicija × policajac, milicajac

[...] promptnog vraćanja svih abolicajaca na platni spisak MUP-a RH [...] hitrog donošenja Zakona kojim će se svim abolicajcima koji su ljeta 1990. krenuli u odlučni boj za održanje Hrvatske demokratske zajednice na vlasti priznati beneficirani radni staž u trajanju dvostrukom od trostrukog [...] (FT, 4. 1. 1994)

• iz satiričnog ukaza o formiranju policijskih snaga u koje bi ušli abolirani pripadnici milicije pobunjenih hrvatskih Srba

Aboričanin im. aboridžin × Boričanin domaći stanovnik starosjedilac zadarske četvrti Borik

Aboričani. Žitelji Borika. Izraz je dobiven kombiniranjem riječi aboridžini i Boričani, a korišten je da se razluči između autohtonog boričkog življa i onih Zadrana koji su se na Borik samo dolazili kupati i/ili su na Borik izlazili navečer. (Zadarplus, 27. 10. 2014)

abortours [aborturs] im. abortus ‘pobačaj’ × e. autotours ‘putnički autoprijevoz’

Abortours (FT, 15. 1. 1996, n)

• o prosvjedu udruge B.a.B.e. zbog toga što liječnici splitskoga KBC-a odbijaju obavljati pobačaje u bolnici, a istodobno ih rade u privatnoj praksi
abrakajoj uzv. abrakadabra × joj e. abrakad-ouch ← abracadabra ‘abrakadabra, formula pri čaranju’ × ouch ‘au, joj’

Dosta! Luke, idi zaliti vrt. Haley, ti načas nestani. – Ne tvojim trikom! – Abraka-joj! (Moderna 2015, S06E01)

• aluzija na neuspjele mađioničarske trikove glavnoga lika

• usp. Abrakomanč, Brbakadabra, Ibrakadabra, Mandžakadabra, Pivkadabra, žlabrakadabra

Abrakebabra im. abrakadabra × kebab ime kebabdžinice u Osijeku i Zagrebu (2013–)

Abrakomanč im. e. Abra-Comanche ← abracadabra ‘abrakadabra, formula pri čaranju’ × Comanche ‘Komanč’

Pleme Abrakomanča. (Teorija 2014, S05E10)

• riječ je o igraćoj karti u izmišljenoj društvenoj igri

• usp. Luciferis, Sotonvotinja, Vješticock

• usp. abrakajoj, Brbakadabra, Ibrakadabra, Mandžakadabra, Pivkadabra, žlabrakadabra
acidofatini im. e. acidophatini ← acidophilus ‘acidofil’ × martini ‘martini’ koktel acidofila i martinija

Jedno acidofilno mlijeko za cmizdravog mulca. – Mislila sam da ja jedina to pijem. – Što? Šališ se. Samo to pijem. Znaš, za crijevnu... faunu. – Samo to piješ? – Katkad dodam i koji prst votke. Onda bude acidofa-tini. (Dva i pol 2014, S04E14)

• usp. appletini, cosmotini, čmartini, čokotel, flirtini, jabutini, kongsmopolitan, moktel, piña delgada, tužnotini
acquihire [akvihajer, ekvihajer] im. e. acqui-hire ← acquisition ‘akvizicija, stjecanje, nabavka, kupnja’ × hire ‘unajmiti, zaposliti, uposliti’ kupnja manje tvrtke od strane veće ne bi li veća došla do njezinih kvalitetnih zaposlenika, vrlo često u IT-industriji

Acqui-hire – miks između kupovine i unajmljivanja... nit’ smrdi nit’ miriši, rekli bi naši stari [...] (Metro, 2. 1. 2013)

Neće ih kupiti? Zašto ne – čisti »acquihire« odnosno akvizicija talenta – Google je kupio niz agencija, Facebook također – za talent. I to za ne-male iznose. (Netokracija, 21. 1. 2013, k)

Actatraz [aktatraz] im. e. ACTA ‘Anti-Counterfeiting Trade Agreement, Trgovinski sporazum protiv krivotvorenja’ × Alcatraz

Za muziku postoji / Samo jedan spas – / Da se sve nas zatvori, / Svi u Actatraz! (Lucić 2013b, 339, 14. 3. 2012)

• aluzija na aferu ZAMP, u kojoj je tadašnji predsjednik RH i predsjednik ZAMP-a I. Josipović optužen da je pogodovao tvrtki svojega prijatelja • Alcatraz – zatvor na otoku kod San Francisca, SAD, zatvoren 1963.

• usp. Došloglave, Jozampović, zamp, Zampata, zampiti, zampjeban, Zamporion
adelaidarija im. Adelaide × pizdarija

Feralove adelaidarije (FT, 10. 2. 2006, n)

• o izjavi M. Franovića da je stav hrvatske dijaspore u Australiji taj da rat traje sve dok ima optuženih branitelja

• usp. Budalaide

• usp. klizdarija, mrazdarija, pistarija, strizdarija

Adezemetinec im. /h/a de ze ‘HDZ, Hrvatska demokratska zajednica’ × Remetinec

Do izbora će većina vas biti tamo gdje vam je i mjesto. Bit će u Remetincu sagrađeno novo krilo pod nazivom Adezemetinec, a podovi će biti od kamenja i šljunka da se osjećate kao doma. (Index, 5. 6. 2015, k)

• Remetinec – četvrt u Zagrebu u kojoj je zatvor

Adinajk im. Adidas × Nike izmišljena lažna robna marka, podrugljiv spoj dviju poznatih sportskih marki, Adidasa i Nikea

Nema veze, izgled je sporedan, kažem si ja intonacijom liberalne veganke s Filozofskog i s torbom Adinajk obješenom na rame krenem kupit nešto za jest. (Andrassy, 19. 8. 2014)

Jednom sam u bircu sjedila pored cure koja je mrtva hladna rekla frendici: »Super je, zgodan je, pametan je, ali ne mogu bit s nekim tko ima tenisice Adinajk.« (Andrassy, 26. 8. 2014)

Adiokom im. adio ‘zbogom’ × Diokom

Adiokom! (FT, 29. 4. 2000, n)

• o predstečajnome kaosu u Diokomu, svojedobno jednoj od najvećih tvrtki u Dalmaciji
administraserac im. administracija × srati pz. 3. jd. sere + -c-

Kako moram loviti u paru, uzeo sam, po uzoru na privredu, administraserca Njofru koji ima pare, a hoće dokazati kako je i on ribolovno-šljakerska klasa. (Bednjanec 1981, 7. 1. 1981)

• epizoda o novogodišnjemu podvodnom ribolovu na Lošinju

• usp. lošinjariti
adolfescent im. Adolf /Hitler/ × adolescent

Feralov adolfescent (FT, 24. 11. 2001, n)

• o opravdavanju F. Letića zašto je njegova izdavačka kuća objavila hrvatsko izdanje knjige A. Hitlera Mein Kampf

• usp. hitlerektualac, Hitlerliber, Interhitler
adolfescentski prid. Adolf /Hitler/ × adolescentski koji se odnosi na adolfescente • v. adolfescent

Dvadeset godina kasnije [...] ni u jednom trenutku, ni za jedno slovo, nije odmakao od adolfescentske retorike iz vremena kad smo mislili da je marginalni politički redikul i pitali se treba li o takvima pisati. (Dežulović 2015b, 24. 2. 2015)

• riječ je o novinaru V. Bujancu, deklariranom ekstremnom desničaru

• usp. Buhtlanec, Bujakkake, Bujan, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Speederman, Surlanec, šmrkadona, štrumpfbahnfürer, T-komad, Znojanec
adultescent im. e. adultescent ← adult ‘odrasli’ × adolescent ‘adolescent’ odrasla osoba s osobinama djeteta, bilo pozitivnima poput razigranosti bilo negativnima poput života s roditeljima ili bavljenja dječjim aktivnostima

Druga riječ koja se ponekad koristi za opisivanje tih ljudi je »adultescent« – općenito se definira kao netko tko odbija da se smiri i da se obaveže, a koji bi radije išao na fešte u srednjim godinama (NSP, 21. 12. 2012)

• usp. djecrasli, djedrasli, kidult
advertorial [advertorijal, edvertorijal] im. e. advertorial ← advertisement ‘oglas, reklama’ × editorial ‘editorijal, urednički uvodnik, novinski članak koji potpisuje uredništvo’ oglas u novinama ili časopisu pisan u obliku obična članka, bilo potpisan kao plaćeni oglas bilo kao oblik prikrivena oglašavanja

Infomercial & advertorial (FT, 7. 7. 2006, n)

Pojavili su se u medijima različiti suvremeni žanrovi koji se u engleskoj terminologiji nazivaju npr. infomercial ili advertorial. To su žanrovi koji su, zapravo, neka vrsta hibrida između novinarskog i oglašivačkog diskursa i u opreci su s klasičnim novinarstvom, ulogom medija u društvu i novinarskom etikom. (FT, 7. 7. 2006)

• usp. infomercial

Uz to, naučili smo i jednu novu pokondirenu tuđicu: »advertorial«, tako kaže Šuičina glasnogovornica da se zove ta »hvalite me, usta moja« metoda soljenja građanske pameti. (NCL, 27. 1. 2007)

Inače, PR članak agenciju stoji 30 posto više nego što plate »advertorial«, odnosno oglas u obliku novinarskog članka, ali obilježenog kao oglas. (PD, 4. 10. 2009)

adriachemijanje [adrijakemijanje] im. Adriachem × kemijanje ‘domišljanje, muljanje’

HUS-ovo adriachemijanje (FT, 14. 10. 2000, n)

• o štrajku i sindikatima u kaštelanskoj tvrtki Adriachem • HUS – Hrvatska udruga sindikata
adultnapiranje im. fr. adulte, e. adult ‘odrasla osoba’ × kidnapiranje fr. adulte-nappigne ← adulte ‘odrasla osoba’ × kidnapping, kidnappage ‘otmica’

To je otmica! Adult-napiranje. (Queneau 2014, 212)

• igra riječi s izvorno e. kidnap – oteti (e. nap) upravo dijete (e. kid)

• usp. agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
advertainment [edvertejnment, advertejnment] im. e. advertainment ← advertisement ‘oglas, reklama’ × entertainment ‘zabava’ zabavna reklama, oglas osmišljen da reklamira i zabavi

Advertainment – Oglasi kao zabava? Neka, hvala... (TP, 31. 8. 2011)

Advertainment – ideja da bi oglašavanje trebalo biti zabavno za konzumenta, uz »promjenu paradigme« – oglašavanje više nije prekidanje onoga što ljude zanima, nego ono što ljude zanima?! (Metro, 2. 1. 2013)

Advertainment kao oblik marketinške komunikacije u digitalnom okruženju (Streny 2014, n)

• usp. edutainment, infomercijal, infonoda, infotainment
aerobat im. aero- ‘zrako-’ × akrobat 1. e. aerialist ‘akrobat’ cirkuski akrobat na užetu
aerobat (Klaić 1972, s. v.)

aerobat (AG 1999, s. v.)

Bila je poznata po tome što »leti« – kako se naziva to što rade aerobati – bez sigurnosne mreže [...] Naravno da tuguje za pokojnim suprugom, ali i on je bio aerobat – i on je jednom pao i preživio. [...] Umiješala se indijska vlada – ishod svega bili su prosvjedi svih indijskih cirkusa protiv odluke da aerobati moraju koristiti mrežu. (Irving 2003, 13, 14)

2. e. aerobat ← aerial ‘zračni’ × acrobat ‘akrobatski’ laki zrakoplov namijenjen za aerobatiku
aerobatika im. e. aerobatics ← aerial ‘zračni’ × acrobatics ‘akrobatika’ zrakoplovna akrobatika, letenje letjelicama na neuobičajen način, radi vježbe, rekracije, sporta, zabave

Aerobatika i manevriranje (MiG21 2015, 97, n)

aerobatkinja im. aero- ‘zrako-’ × akrobatkinja e. aerialist ‘akrobat’ cirkuska akrobatkinja na užetu

Usto, aerobatkinja na oporavku rekla je kako je njezin suprug sada »u rukama božice u koju je vjerovao« – primamljiva fraza. (Irving 2003, 15)

aerobatski prid. e. aerobatic ← aerial ‘zračni’ × acrobatic ‘akrobatski’ koji se odnosi na aerobate i aerobatiku

Aerobatski avioni svečano obilježili 10. Dubai Air Show (24sata, 13. 11. 2007, n)

Od aviona bilo je svega. Gripen, naša formacija Pilatusa, Cessna Citation, Red Bullovi aerobatski avioni, padobranci, Mi6 (helići). Ono, prva liga. (Motori, 31. 7. 2009, k)

Aerobatsko ili borbeno manevriranje (upravljanje avionom) trebalo bi da se radi tako da brzina tijekom manevriranja ne padne ispod 400 km/h Vi (ova brzina naziva se »evolutivna brzina«). (MiG21 2015, 97)

Aerobik im. aerobik × Bik izmišljen horoskopski znak koji aludira na Bika

Za rođene u znaku Aerobika (20. stravnja – 21. svijebnja) (Radaković 1999, 54)

Žene rođene u znaku Aerobika (aerokravetine) izbjegavaju seks. [...] Muškarci Aerobikovi sušta su suprotnost svojim ženskim suznakinjama. (Radaković 1999, 54)

• usp. Blavor, Djebica, Dupelizanci, Govan, horoskoplje, Mokraćnjak, Mrak, Rajc, Roba, stravanj, Strijebac, svijebanj, Škopion, Vlaga
aeroboks, aerobox [aeroboks] im. e. aerobox ← aerobics ‘aerobik’ × aerobic ‘aeroban’ × box ‘boks’ mješavina aerobika, borilačkih vještina i vježbi oblikovanja

Aerobox je dakle neš slično thae-bou. (Net, 23. 6. 2004, k)

Renati su najdraže klasične vježbe na spravama te s bučicama, a jako joj se svidio i novi trend aeroboks. (JL, 17. 12. 2009)

Od jutra do mraka studenti su predstavljali svoje ekipe u nogometu, mini rukometu, uličnoj košarci, sudjelovali u kvizovima, PC igricama, a mrdalo se uz zumbu, aeroboks, aerobik... (SD, 2. 6. 2012)

• usp. aerolates, aquaerobik, blogilates, doga, frajerobic, piloks, poolates, prancercise, sexercise, troga, yogalates
aerodrumski prid. aerodrom × drumski

Aerodrumski razbojnici (FT, 17. 8. 1998, n)

• o rasipanju gradskoga novca u Osijeku, koji ljeti zbog jednoga leta tjedno održava dvije zračne luke
aerolates im. e. aerolates ← aerobics ‘aerobik’ × aerobic ‘aeroban’ × pilates ‘pilates’ mješavina aerobika, aerobnoga zagrijavanja i pilatesa

Aerolates mix. Kombinacija aerobnog warm up-a i pilates vježbi (za one koji žele brži i snažniji Pilates) (Rijeka klik, 1. 10. 2014)

• usp. aeroboks, aquaerobik, blogilates, doga, frajerobic, piloks, poolates, prancercise, sexercise, troga, yogalates
aeroplan im. aeroplan ‘zrakoplov’ × plan

Njezine sumišljajne radnje uvijek sam na vrijemac osumljećivao kao i njene aeroplanove. (Radaković 1999, 61)

• usp. osumljećivati
afcoholičar [afkoholičar] im. AFCO × alkoholičar

Liječeni afcoholičari (FT, 27. 7. 2002, n)

• o tome zašto je investitorski projekt ulaganja u splitsku luku AFCO završio na čekanju
affluenza [afluenza, afluenca] im. e. affluenza ← affluence ‘obilje, bogatstvo’ × influenza ‘influenca, gripa’ ukupnost nezadovoljstva posjedovanim unatoč sve većem materijalnom obilju, zaduživanja radi nadmetanja u bogatstvu te stresa zbog pretjerana rada, bolest suvremenoga kapitalističkoga društva

Affluenza je kombinacija riječi obilje (bogatstvo) i utjecaj. Ovu riječ koriste kritičari kapitalizma i konzumerizma. Riječ affluenza prema definiciji znači bolno, zarazno i društveno prisutno stanje preopterećenosti dugovima, tjeskobom te ispraznim osjećajem i rezultatom nastalim uslijed neprestane težnje za sve većim posjedovanjem stvari. (Magicus, travanj 2011)

Psiholog Dick Miller je svjedočio u korist obrane rekavši da mladić pati od poremećaja u engleskom jeziku zvanog »affluenza«, kovanice koja se kod nas prevodi kao »pritjecanje«. Bolest je to, kažu psihijatri, potrošačkog društva u kojoj materijalno obilje rezultira sve većim nezadovoljstvom i depresijom: mi koji nismo skloni orwelovskom »novogovoru« bismo rekli, radi se o obijesti. (Dnevno, 16. 11. 2013)

U Sjedinjenim Državama je nakon istoimene televizijske serije 1997. g. kreiran termin affluenza kao kondenzat termina affluence (obilje, bogatstvo) i influenza (gripa, zaraza) [...] Affluenzu definiraju kao: A) potrebu za nadmetanjem sa drugim bogatašima i osjećaj potrebe gomilanja bogatstva koji nikada ne dovodi do potpunog ispunjenja; B) epidemiju stresa, pretjeranog rada i zaduživanja da bi se ostvario san o uspjehu, C) neodrživu ovisnost o fantaziji o stalnom ekonomskom rastu, napretku i blagostanju. Dijagnoza affluenze kao stanja društveno ali i nagonski uvjetovane kontinuirane žudnje za boljim i većim nije zaživjela kao dijagnoza u DSM-u [...] (HPSG, 9. 5. 2015)

afirmacija im. afirmacija × firma

Udružit ću se u korporaciju aFIRMAcija – pa se budim sav suprotan. (Rajki 2014a, 37)

Afpakistan im. Afganistan × Pakistan izmišljena država, podrugljiv spoj Afganistana i Pakistana

A gdje mu je taj Kirzakstan? – Negdje između Kongolije i Saudijske Namibije. Jebiga, nije čovjeku za zamjerit... Znaš da Ameri imaju posebne metode učenja: moraju pošteno potaracat zemlju kako bi uspjeli zapamtit kaže li se Irak ili Iran, Afpakistan ili Topganistan, Vijetnam ili Štatijaznam, Kaos ili Lambodža, Hong Kong ili Hongo Kongo, Srbatska ili Hrvija... Prema tome, sretan si dok ne znaju kako ti se država zove. Kad nauče, već je sravnjena sa zemljom. (Lucić 2013a, 26. 2. 2013)

• o izjavi J. Kerrya u State Departmentu da je ključna američka srednjoazijska saveznica u afganistanskome ratu država Kirzakstan

• usp. Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
afrazijski prid. e. Afrasian ← African ‘afrički’ × Asian ‘azijski’ koji se odnosi na Afriku i Afrikance te Aziju i Azijce, obično o jezičnoj porodici

Stoga oni zajedno predstavljaju dokaz da su čadski jezici srodni ostalim afrazijskim jezicima. (Matasović 2001, 39)

Termin afrazijski jezici skovao je američki lingvist Joseph Greenberg pedesetih godina 20. stoljeća. (Matasović 2001, 141)

U poredbenom jezikoslovlju može se govoriti o desecima prajezika odgovarajućih jezičnih porodica različitih razina, kao što su na primjer indoeuropski, afrazijski (semitohamitski) [...] (Proleksis, s. v. prajezik, kolovoz 2013)

afrićaćki prid. afrički × /Ivo Sanader/ Ćaća

Afrićaćka šljiva: oslobodite svog Ćaću (Ćaća, 24. 2. 2015, m)

• fotomontaža I. Sanadera na kapsulama Afrička šljiva za jačanje potencije
afrihili im. e. Afrihili ← Africa ‘Afrika’ × Swahili ‘svahili’ umjetni jezik nastao spajanjem odlika mnogih afričkih jezika, posebice svahilija i akanskoga

Afrihili jezik (ISO 639-3: afh), umjetni jezik kojeg je 1970 izumio K. A. Kumi Attobrah, s namjerom da bi postao lingua franca cijele Afrike. Ime mu je kombinacija riječi Afrika i Swahili. (W, s. v., 17. 3. 2013)

• usp. blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
afroameričkidizijak im. afroamerički × afrodizijak e. African American-disiac ← African American ‘afrički Amerikanac, Afroamerikanac’ × aphrodisiac ‘afrodizijak’

To je moćan afrodizijak. Tako sam čula. – Danas se kaže afroamerički-dizijak. (Dva i pol 2014, S03E13)

• replika se poigrava s političkom korektnosti pri imenovanju američkih crnaca

Agayija [agejija] im. Arabija × e. gay ‘gej’ e. Agaybia ← Arabia ‘Arabija’ × gay ‘gej’ prigodno pogrdno, uvredljivo za homoseksualnost

Ne ti, govorim Lawrenceu od Agayije. [...] I smisli nove uvrede. Agayija? Zaslužuješ bolje. (Pravila 2014, S05E17)

• Lawrence od Arabije – Th. E. Lawrence (1888–1935), britanski časnik uključen u arapsku pobunu protiv Turskoga Carstva, svjetski poznat postao po istoimenome filmu (1962)

• usp. Gaybraham, Homona, Oklahomić, Shakesqueere, Taj Mahomić
agitpropast im. agitprop ‘agitacija i propaganda’ × propast

Rock i agit-propast (FT, 14. 4. 2001, n)

• negativna recenzija ljevičarski intonirana albuma velške rock-skupine Manic Street Preachers • agitprop – partijski odjel za agitaciju i propagandu u komunističkim zemljama

• usp. propabanda
agovnija im. agonija × govno

Feralovo »U agovniji« (FT, 2. 3. 2002, n)

• o tvrdnji M. Crvelina da je M. Krleža bio ideolog nečovječnoga sustava i da je služio ubojicama • U agoniji – drama M. Krleže
agrameridionalni prid. agramerski ‘zagrebački’ × meridijan × ?meridionalni fr. lutécio-méridiennal ← Lutèce ‘Lutecija, Pariz’ × méridional ‘južni, središnji’ × méridien ‘podne, meridijan’ × méridienne ‘podnevna sijesta’

Pregužvomasovno tramvajoulažah agrameridionalni spaciotemperaturalitet i susjedovah [...] (Queneau 1968, 136–137)

• usp. adultnapiranje, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
agresorry [agresori] im. mn. gl. imp. uzv. agresor × e. sorry ‘oprosti, žao mi je’

Agressory! (FT, 16. 4. 2003, n)

• Feralova alternativna Deklaracija o Domovinskome ratu, isprika za hrvatsku politiku u BiH
agristokracija im. e. agristocracy ← agriculture ‘poljoprivreda’ × aristocracy ‘aristokracija’ društvena skupina koja je bogatstvo i utjecaj stekla bavljenjem poljoprivredom

Agristokracija... Irska poljoprivredna elita (Agrobiz, 4. 3. 2016, n)

Goveđi baruni dominiraju listom, njih osam od 20 bavi se govedarstvom, ali njihovo je zajedničko bogatstvo od 2 milijarde eura slabo u usporedbi s dvojicom na vrhu agristokracije. (Agrobiz, 4. 3. 2016)

Agrokokošinjac im. Agrokoka × kokošinjac ‘nered’

Frka u Agrokokošinjcu (FT, 24. 11. 1997, n)

• o mutnoj prodaji tvrtke Agrokoka

Agrokroacija im. Agrokor × Kroacija

[...] nakon što je, najzad, Konzumove bonove uveo u službeni platni promet Republike Hrvatske – sad je već izvjesno da su ambicije Ivice Todorića mnogo veće od običnog, trivijalnog mlaćenja para. Njegov je tisućljetni i milijardkunski san – država. Agrokroacija. Republika Konzum. (Dežulović 2015b, 25. 5. 2015)

• o moći Agrokora, kompanije tajkuna I. Todorića, koji nadrasta državu

• usp. agrokorporativizam, Kaplufen, Koeljinda, konzum, konzumistički, konzumotvorina, Kradegrokor, Kronzum, Todorich, Viagrokor, Yugrokor
agrokorporativizam im. Agrokor × korporativizam

A po čemu sam ja to Slovenac? – Po tome što očigledno dijeliš slovensko mišljenje o Todoriću kao feudalnom vladaru Hrvatske. Gdje ti u Hrvatskoj vidiš feudalizam? – Dobro, nazovimo to agrokorporativizmom. (Lucić 2013a, 19. 6. 2013)

• o intervjuu I. Todorića, tajkuna i vlasnika kompanije Agrokor, sa slovenskom novinarkom nakon kupnje slovenske tvrtke Mercator

• usp. Agrokroacija, Kaplufen, Koeljinda, konzum, konzumistički, konzumotvorina, Kradegrokor, Todorich, Viagrokor, Yugrokor
airportel [erportel] im. e. airportel ← airport ‘aerodrom, zračna luka’ × hotel ‘hotel’ hotel u blizini ili unutar zračne luke namijenjen ponajprije zračnim putnicima

Uobičajen engleski izraz za hotel smješten u zoni ili samom kompleksu zračne luke je airportel. Takav je hotel uređen prije svega za goste i putnike u zračnom prijevozu. (Ružić 2007, 35)

• usp. airportel, akvatel, apartel, aparthotel, apartotel, botel, flotel, motel

Ajmerika im. ajme ‘uzvik žala, bola, zgražanja, užasa’ × Amerika

Ajmerika i demonkracija (Dnevnik, 23. 1. 2014, b)

• napis o želji za odlaskom u Ameriku

• usp. demonkracija

Aklapela im. tal. a capella ‘na način crkvenoga zbora, /pjevanje/ bez instrumentalne pratnje’ × klapa ime festivala klapske pjesme (2012–)

Koncertom sakralnih skladbi u crkvi sv. Dominika danas je završilo prvo izdanje Festivala Aklapela. (DL, 15. 4. 2012)

Munita na »Aklapeli« (Ezadar, 30. 4. 2014, n)

Na četvrtom izdanju festivala Aklapela sudjeluje i klapa Kaleta (Ezadar, 30. 3. 2015, n)

akreditisran prid. akreditiran, srp. akreditisan × srati gpt. sran

Ne serem, ser, ja sam akreditisran. (Bednjanec 1984, 4. 7. 1984)

• epizoda o propalu šahovskome turniru u Londonu
akrobacnuti se gl. akrobat × bacati se, bacnuti se e. up above the world you fly ‘letiš gore iznad svijeta’

Pod nebom se akrobacnu. Na čajnu mi sličiš tacnu. (Carroll 2004, 82)

• usp. Antipat, Antipatičar, belvirno, đipahan, froktati, galumfirati, Kornjučo, Krznik, nemujan, neobičudan, Podučitelj, rovko, rućkanje, rućkati, šišmačka, šturnjača, ušutkavati
akvagan, aquagan [akvagan] im. e. aquaggan ← aqua- ‘vodo-’ × toboggan ‘tobogan’ tobogan po kojemu teče voda za zabavno spuštanje u more, jezero, rijeku ili bazen
akvagan (RNR 1996, s. v.)

I Rabac je ovog ljeta dobio prvi aquagan, koji je postavljen ispred hotela »Mimoza« na radost brojnih mališana. (RNR 1996, s. v. aquagan, 31. 7. 1995)

Pa nailazimo na mini klub za djecu, tobogan, aquagan, bilijare, flipere, goleme gumene jastuke za skakanje. (SD, 16. 7. 1999)

Objekti će biti preuređeni na razinu svjetske ekskluzive, bazene će zamijeniti aquagani, vremenom će se izgraditi i nova, super ekskluzivna, turistička naselja... (Vjesnik, 30. 8. 2001)

U vezi sa sanitarnim čvorovima, namjeravali smo akvagan sagraditi na čvrstom objektu, a ne na metalnoj konstrukciji, pa smo taj objekt iskoristili za sanitarne čvorove, što nikomu ne bi trebalo smetati. (VL, 7. 8. 2002)

[...] kupače još čekaju vodopadi, spora rijeka, zimska i ljetna termalna rivijera, finska sauna, rimsko-irske kupelji, umjetno jezero s akvaganom, solariji, masaže, noćni klub, restoran »Tropski vrt«... (NCL, 18. 12. 2002)

Na gradilištu, s kojeg puca prekrasan pogled na okolne vinograde i more, postavljene su konstrukcije svih akvagana, uređeno parkiralište i vide se konture sadržaja zabavnih vodenih atrakcija. (GI, 23. 5. 2014)

Radi se o najvećim aquaganima koje voli svako dijete [...] Mnogo mladih, pa i odraslih ljudi nalaze spuštanje niz aquagane kao genijalnu ljetnu zabavu. (Srednja, 4. 8. 2014)

akvatel, aquatel [akvatel] im. e. aquatel ← aqua- ‘vodo-’ × hotel ‘hotel’ hotel na vodi, brodica ili skupina brodica preuređena za turistički boravak
akvatel (Klaić 1987, s. v.)

akvatel (AG 1999, s. v.)

Aquateli – to je složenica, a i skraćenica od aqua (voda) + hotel. [...] Pod pojmom aquatel podrazumijeva se skupina lađica s mogućnošću stanovanja u njima, koje su stacionirane, ili se mogu koristiti za kratku vožnju [...] Uz termin aquatel ponekad se kao istoznačnica rabi termin botel. (Ružić 2007, 34)

• usp. airportel, apartel, aparthotel, apartotel, botel, flotel, motel
alaj-čaušesku im. alaj-čauš ‘zapovjednik alkara kopljanika’ × /Nicolae/ Ceauşescu

Alaj-Čaušesku (FT, 4. 8. 1997, n)

• tekst uz fotomontažu hrvatskoga predsjednika F. Tuđmana u odori alkarskog alaj-čauša • N. Ceauşescu (1918–1989) – rumunjski komunistički diktator

• usp. alajćaćauš, belaj-čauš, budalaj-čauš, Causchwitz
alajćaćauš im. alaj-čauš ‘zapovjednik alkara kopljanika’ × /Ivo Sanader/ Ćaća

Ačajćaćauš (Ćaća, 7. 4. 2015, m)

• fotomontaža glave I. Sanadera na alkarovu tijelu

Na čelu s alajćaćaušem (Di, 19. 5. 2015, k)

• komentar na fotografiju Sinjske alke s natpisom Alkaida

• usp. alaj-Čaušesku, belaj-čauš, budalaj-čauš
alančani prid. /RH/ Alan × lančani

Alančana reakcija (FT, 29. 4. 2000, n)

• o revizijskom izviješću poslovanja državne tvrtke RH Alan, nezakonitostima u trošenju državnoga novca i lancu odgovornih

Alexa [aleksa] im. Aleksa × lat. lex ‘zakon’

Alexa, Alexa, ajde pleši sa mnom, skuvala san ti pašta šutu! (Kaćunko, 26. 9. 2013, m)

• mem na kojem europska povjerenica za pravosuđe V. Reding izgovara parafrazu rečenice iz filma Kako je počeo rat na mom otoku (1996) – Aleksa, Aleksa, vrati se doma, skuvala san ti pašta šutu! • aluzija na tzv. Lex Perković, odnosno hrvatsko nepoštivanje europskog uhidbenog naloga u slučaju J. Perkovića

• usp. Crotok
alfamozno pril. Alfa /Romeo/ × famozno

Alfamozno (JL, 30. 5. 2013, k)

• komentar na objavljenu fotografiju automobila Alfa Romeo

• usp. ćelestonke, figuar, folksvagina, Furrari, Jewbaru, ladilak, pljugo, spaguar, škodilak, varborđini, varburgini, tutabili
alibiti gl. ali × alibi × biti

Imao je, odakle, loš karikatur, alibio dobar je pulover, mašnovit i raznomustran. (Radaković 1999, 47)

• usp. karikatur, mašnovit, pulover

Alkabare im. Alka /Vuica/ × kabare naslov kabarea glazbenice A. Vuica

Alka je boravak u Dubrovniku iskoristila kako bi pisala svoj Alkabare koji bi uskoro trebala izvesti u Zagrebu. (Dnevnik, 13. 8. 2010)

Završila sam i novu zbirku poezije, a radim i na svom kabaretu, koji će se zvati Al Kabare i koji će biti doista nešto posebno i vrlo ženski. (SD, 3. 7. 2011)

Alkaida im. /Sinjska/ alka × Al-Kaida

Alkaida (Di, 19. 5. 2015, m)

• natpis na fotografiji Sinjske alke • Al-Kaida – islamska teroristička organizacija

• usp. Al-Qaidanka, Al-Qajinda, Al-US’aida, Art-Qa’ida
alkaranje im. /Sinjska/ alka × karanje ‘jebanje’

Feralovo alkaranje u mozak (FT, 5. 5. 2001, n)

• o prijedlogu B. Babića da se J. Brozu Titu oduzme titula počasnog alkarskog vojvode
alkarikaturist im. alkar × karikaturist

Kako je alkarikaturist Zoky pogodio »uništa« (Kaćunko, 5. 9. 2015, n)

• naslov nenapisana teksta o nedolasku premijera Z. Milanovića na Sinjsku alku

Alkatraz im. /Sinjska/ alka × Alcatraz ime programa o Sinjskoj alci u okviru Pričigina

Alkatraz, ili – kako me Sinjska alka doživotno osvojila. Priče o Alki iz malo drugačijih kutova. (Pričigin 2007, 19. 3. 2015)

• Alcatraz – zatvor na otoku kod San Francisca, SAD, zatvoren 1963.

• usp. artestiran, Pričest, Pričigin, pričiginitelj, Spikigin
alkohollywoodstock [alkoholivudstok, alkoholivudštok] im. alkohol × Hollywood × Woodstock × Stock

Bio je duhovitalan, zabalvan, miom, i nikada nije bio snimalen za nikakav alkohollywoodstock i udo cognazzi, mon šuncle. (Radaković 1999, 48)

• Woodstock – mjestašce u američkoj saveznoj državi New York pored kojega je 1969. održan poznati rock-festival • Stock – marka jeftinijega alkoholnog pića

• usp. cognazzi, duhovitalan, miom, snimalen, šuncle, zabalvan

Alkostein [alkoštajn] im. alkohol × Frankenstein e. Drunkenstein ← drunk ‘pijan’ × Frankenstein prigodan nadimak za neugledna i pijana suigrača pokera

Kako ide s Alkosteinom? Mislim da je gotovo spreman da terorizira seljane. (Pravila 2014, S02E06)

• V. Frankenstein – znanstvenik iz romana M. Shelley (1823), udahnuo život čudovišnu stvorenju, umjetnu čovjeku, koje se prema njemu također često zove Frankensteinom

• usp. frankenfood, Franken-Isus, Franjkenstein

Alkotraz im. alkohol × Alcatraz e. Alcatraz

Barem jedanput želim zabavu gdje nisi zarobljen iza zida praznih limenki. – Alkotraz. (Pravila 2014, S01E02)

• u e. izvorniku igra je sličnozvučnih odsječaka alco... i Alca... • Alcatraz – zatvor na otoku kod San Francisca, SAD, zatvoren 1963.

Al-Qaidanka [alkajidanka, alkajdanka] im. e. Al-Qaeda ‘Al-Kaida’ × kajdanka

Ovaj je uvod tako intoniran ne samo zato što je (kako sam u predprethodnom postu želio posvijestiti) famozni »11. rujna« specifična globalna »glazba«, izvedena po »notama« iz Al-Qaidanke čiji su »skladatelji« CIA&FBI (što potvrđuje i jaka povezanost između klana Bush i obitelji bin Laden, a to sam ovdje htio istaknuti samo podnaslovom!), nego još više radi toga što je taj događaj nužno promatrati i s religijskog aspekta! (Kaćunko, 22. 9. 2010)

Al Qaidanka (Titanik, 6. 10. 2010, m)

• potpis pod kajdankom s uglazbljenim riječima »Bum, bum – bumbum, bum, bum, bum...« • Al-Kaida – islamska teroristička organizacija

• usp. Alkaida, Al-Qajinda, Al-US’aida, Art-Qa’ida

Al-Qajinda [alkajinda] im. e. Al-Qaeda ‘Al-Kaida’ × /Damir/ Kajin

Damir Kajin – tajni vođa Al’Qajinde? (Kaćunko, 13. 12. 2008, n)

• o zabrani koncerta M. Perkovića Thompsona u Puli na koju je navodno utjecao političar D. Kajin • Al-Kaida – islamska teroristička organizacija

• usp. Alkaida, Al-Qaidanka, Al-US’aida, Art-Qa’ida

Al-US’aida [alusajida, aljuesejida] im. e. Al-Qaeda ‘Al-Kaida’ × e. US ‘United States, Sjedinjene Države’

Dokad će nas terorizirati (medijska) Al-US’aida (Kaćunko, 10. 5. 2015, n)

• o pristranu medijskome praćenju ubojstva O. bin Ladena, vođe Al-Kaide, islamske terorističke organizacije

• usp. AsSAD, cirkUS, cirkUSki, doSADa, gUSka, neUSpio, SADdamski, SADizam

• usp. Alkaida, Al-Qaidanka, Al-Qajinda, Art-Qa’ida
alusky [alaski] im. e. alusky ← alaskan /malamute/ ‘aljaški malmut’× /siberian/ husky ‘/sibirski/ haski’ pas mješanac aljaškoga malmuta i sibirskoga haskija

Alaskan Malamute + Siberian Husky = Alusky (Vauvau, 12. 6. 2007)

Aljkavtraz im. aljkav × Alcatraz

Aljkavtraz (Vjesnik, 21–22. 6. 2004, n)

• vijest o neuspjelu pokušaju bijega iz zatvora • Alcatraz – zatvor na otoku kod San Francisca, SAD, zatvoren 1963.

amandmanija im. amandman × manija

Amandmanija (Mrkonjić 2014, 107, n)

• pjesma je prvi put objavljena 1986. u časopisu Gordogan

• usp. amandmaniti se, amandmoneyti se, analizati, dezinfekalije, dezodorantibiotik, džiuđus, manikopulirati se, marcipanorama, maskakota, pratelevidiot, stereomonomada
amandmaniti se gl. amandman × maniti se

Amandmanimo se ćorava posla! (Mrkonjić 2014, 107)

• moto pjesme Amandmanija, pripisan B. Violiću

• usp. amandmanija, amandmoneyti se, analizati, dezinfekalije, dezodorantibiotik, džiuđus, manikopulirati se, marcipanorama, maskakota, pratelevidiot, stereomonomada
amandmoneyti se [amandmaniti] gl. amandmaniti se × e. money ‘novac’
amanDMoney / mo / (se)! (Mrkonjić 2014, 108)

• usp. amandmanija, amandmaniti se, analizati, dezinfekalije, dezodorantibiotik, džiuđus, manikopulirati se, marcipanorama, maskakota, pratelevidiot, stereomonomada
amerikanalizacija im. Amerika × kanalizacija

Feralova amerikanalizacija (FT, 16. 6. 2001, n)

• o usporedbi političara D. Vidovića između hrvatskoga socijalnog standarda i američkoga te objašnjenju da deseci tisuća ljudi u New Yorku žive u kanalizaciji

• usp. sindikanalizacija

Amerikenjac im. Amerikanac × kenjati ‘srati’ × kenjac ‘magarac’ pogrdno za Amerikanca

Nisu baš Amerikenjci blesavi kad su dali prednost malom nogometu pred velikim. (Bednjanec 1980, 53)

• usp. trčkanje

• usp. denikenjac, esdekenjac, kapekenjac, manekenjac, sanjkenjac

Amerikenjci ko Amerikenjci, hoće nam ogaditi naše spomenike da ih poslije od političarskog ološa iskamče za 1 kunu. I prenijeti u svoju prokletu državu. (Index, 21. 1. 2014, k)

Pa odakle bi i mogle dojti budalaštine nego od Amerikenjca, a naše politikarine samo klimaju glavom i stvar gotova. (VL, 25. 10. 2014, k)

• usp. politikarina

Amerindijanac im. e. Amerindian ← American ‘Amerikanac’ × Indian ‘Indijanac’ pripadnik aboriginskih, domorodačkih naroda obiju Amerika

Oni pak, s jednakim pravom, traže da ih se ne zove Indijancima ili Amerindijancima, već da se izrijekom jasno da do znanja kako su oni na tom prostoru bili prvi, kako su oni tu »native«, dakle rođeni. Naziv Amerindijanci, koji se pojavio sedamdesetih godina prošlog stoljeća, odbacili su jer im nikako nije odgovarao drugi dio složenice koji je opet podsjećao na veliku zabludu Kristofora Kolumba. (JL, 5. 3. 2007)

Machu Pichu uopće nije bio naseljeni grad, tj. bio je svetište i vojna baza... A amerindijanci su propali jer su bili inferiorni europskim napadačima... što očekuješ od evolucije, da slabiji pobijedi? (Net, 17. 6 2012, k)

Surinam je iznimno zanimljiva zemlja. Zamijenili smo je s Englezima za New York, što očito nije baš bio pametan poslovni potez. Kolonijalizam i ropstvo pripadaju mračnoj prošlosti koja se treba promatrati očima sadašnjosti. Nakon ukidanja ropstva u 19. stoljeću stanovnici Jave i Indije dovedeni su kao radna snaga, pa je sada zemlja fascinantna mješavina Amerindijanaca, odnosno autohtonog stanovništva, crnaca, hindusa, Javanaca, Kineza i nešto bijelaca... (NCL, 10. 1. 2016)

• iz razgovora s nizozemskim piscem C. Nooteboom

• usp. amerindijanski, amerindijski
amerindijanski prid. e. Amerindian ← American ‘američki’ × Indian ‘indijanski’ koji se odnosi na Amerindijance
amerindijanski (AG 1999, s. v.)

Ekspedicija u Gvajanu ponovno je imala element upoznavanja domorodačke kulture. Ovoga su puta to bila amerindijanska plemena Gvajane. (Index, 17. 5. 2012)

Amerindijanski jezici. Natporodica jezika koja obuhvaća sve jezike obiju Amerika osim jezikâ nadene i eskimsko-aleutskih te doseljeničkih europskih i drugih novodoseljeničkih. (Proleksis, s. v., 4. 4. 2013)

• usp. Amerindijanac, amerindijski
amerindijski prid. e. Amerindian ← American ‘američki’ × Indian ‘indijanski’ koji se odnosi na Amerindijance

Stvar je dodatno zakomplicirao prije desetak godina veliki američki lingvist Joseph Greenberg, koji sve američke indijanske jezike osim eskimsko-aleutskih i jezika na-dene smatra genetski srodnima i svrstava ih u tzv. amerindijsku natporodicu (Greenberg 1987). Vrlo malen broj istraživača prihvaća Greenbergov »amerindijski« kao valjanu genetsku porodicu [...] (Matasović 2001, 203)

Meksiku su potrebni amerindijski korijeni kao što je potreban etički izazov u borbi protiv trgovine drogom. (HKR, 14. 2. 2016)

• usp. Amerindijanac, amerindijanski

Amerithrax [ameritraks] im. e. Amerithrax ← America ‘Amerika’ × anthrax ‘antraks, bedrenica’ × attack mn. attacks ‘napad’ naziv za bioterorističke napade na SAD (2001) pismima zaraženima bedrenicom, zaraznom bolesti goveda opasnom i za čovjeka

Tjedan dana nakon napada na Svjetski trgovački centar, 18. veljače 2001. godine, pisma koja su sadržavala antraks poslana su dvojici demokratskih senatora te nekim novinskim redakcijama u New Yorku. U napadu, koji su ubrzo prozvali »Amerithrax«, umrlo je petero ljudi, a sedamnaest ih je ozlijeđeno. Glavni osumnjičeni, bez obzira na brojna nagađanja, nije bio poznat do kolovoza 2008. godine. (Dalje, 27. 2. 2009)

Amfetatina im. amfetamin × Tina /Katanić/

Amfetatina Kokatanić (Di, 22. 5. 2015, k)

• komentar o seks-skandalu manekenke i loto-djevojke T. Katanić, koja je navodno drogirana spavala s trojicom mladića

• usp. Cetrinski, Kokatanić, mušketin

A-molitva im. A-mol × molitva

Još dugo poslijeb kozmičem tijelovo kao u nekoj tjelešnoj A-molitvi, u unutransu koji me Zanossi Rade Končarobno i pornosna summary što summer muž/žena, mušmuškarac [...] (Radaković 1999, 50)

• usp. končarobno, kozmicati, pornosan, poslijeb, summary, summer, unutrans, zanossiti
amoreska im. amor × humoreska

Feralova amoreska (FT, 18. 8. 1997, n)

• o dvojakim osjećajima Ch. Billicha prema ocu, odnosno hrvatskomu predsjedniku F. Tuđmanu

• usp. tumoreska, umoreska

An–Az

Analan im. prid. analan × Alan e. anal ‘analan’, Alan

Uzak je i okrugao. Ništa ne ulazi ni izlazi. Zvuči poznato? – Nazivaš me analnim? – Tako je. An-Alan. (Dva i pol 2014, S06E02)

• Alan – ime lika u TV-seriji Dva i pol muškarca • u izvorniku premetanje e. anal – Alan

Analconda [analkonda] im. analni × e. anaconda ‘anakonda’

Prije bi se album mogao zvati Analconda s obzirom na sliku... (Index, 25. 7. 2014, k)

• riječ je o novome singlu pjevačice N. Minaj Anaconda, na naslovnici je stražnjica
analizanje im. analni × analiza × lizanje

Analizanje analne trčke otkrilo je našu metodu. Pobjeda pripada kolegama iz druge klinike. (Bednjanec 1980, 8)

• epizoda o dopingu u atletici

• usp. dopinguz, dopinguziran, mamlazni
analizati gl. analni × analiza × lizati

Dezodorantibiotik / i safarisafalada / drajvaju se u egzotik / svih stereomonomada; / spazmoerotski si ana- / ližući grke džiuđuse / navisanskih tobogana / manikopuliraju se: / »Maskokoto« tad će »tko te / to dezinfekalijama?« / »Iz devizijske su kvote / zadnjih marcipanorama / mog mokrobioprograma, / ti pratelevidiote!« (Mrkonjić 1988, 63)

• usp. amandmanija, amandmaniti se, amandmoneyti se, dezinfekalije, dezodorantibiotik, džiuđus, manikopulirati se, marcipanorama, maskakota, pratelevidiot, stereomonomada
anallitičar [analitičar] im. analni × analitičar pogrdno za analitičara

Bravo! ANALlitičare više veseli miris čmara, a plaši ih pogled na dobru cicu, zdravu zajebanciju, domoljublje (ljubav prema domovini – za sve čobane šatro Europejce), zdrav razum! (Net, 15. 6. 2012, k)

Forumski stručnjaci i anal-litičari opet spenkaju. »Trebali su ono ovako napraviti!«, »to bi ja drugačije i bolje« – naravno. (Bug, 3. 9. 2013, k)

I još samo pitanje velikim anal-litičarima, kaj dela Kolinda u Afganistanu? Da li dogovara puteve droge? (Index, 10. 5. 2015, k)

• usp. banalitičar
analphabeton [analfabeton] im. analni × ?grč. analphabeton ‘nepismen’

Ne mohou kazast da nebolno to bijahaše za moj guuuz. [...] »Hey, baby, bijaše divotinjski. Više nisi anal-phabeton.« (Radaković 1999, 59)

• usp. bijahati, divotinjski
analtomija im. analni × anatomija

Globotomija. Globalna analtomija 20. i 21. stoljeća (Hrvatski radio, 2000-ite, 2010-e, n)

• usp. globotomija

Anarhitektura im. anarhija × arhitektura naslov umjetničkoga performansa D. Stojnića (24. 7. 2004)

Naš sam nastup nazvao Cabaret Anarhitekture, ali kasnije sam to odbacio zato što nisam htio da zajednički nastupi budu osobnije obojani mojom, ili bilo čijom, već znanom poetikom. (Stojnić 2013, 95)

• usp. Animomalija
andrifašizam im. Andrija /Hebrang/ × antifašizam

Feralov andrifašizam (FT, 30. 6. 2006, n)

• o izjavi političara A. Hebranga da antifašizam i komunizam međusobno nemaju nikakve veze

• usp. budišnost, dementiranje, epidemonija, rodijalektički, Spinocchio, udbalaština

Anđelka im. Angelina /Jolie/ × Željka /Markić/

Anđelka Marlie (Index, 11. 8. 2016, k)

• komentar uz fotomontažu lica Ž. Markić i A. Jolie stopljenih u jedno

• usp. Čmarkićka, Jorkić, Karamarkić, Ksenobi, Marlie, udbitelj, Želina
angažmiknuti gl. angažirati × žmiknuti ‘iscijediti uvijanjem’

Trenedirigirat ću momke prema šampioniranju. – Zato smo te i angažmiknuli. (Bednjanec 1980, 42)

• usp. nogomutur, plasisati, trenedirigirati, treneritnuti
angol prid. Angola × gol

Angola i bosa (FT, 19. 8. 1996, n)

• o izborima u BiH, birači će biti obilježeni kako je to učinjeno u Angoli, tekućinom koja se vidi pod posebnim svjetlom, da ne mogu glasati na više mjesta

• usp. bosni
animanga im. jap. animanga ← anime ‘/japanska/ animacija’ × manga ‘/japanski/ strip’ manga napravljena prema animeu

Mange su uglavnom crtane u crno-bijelom stilu, omoti su im obojani, te katkad i prvih ili zadnjih nekoliko stranica, a rijetke su potpuno u boji. Tek neke »Animanga« (mange napravljene prema animeu) su potpuno u boji. (Moderna vremena, 12. 5. 2008)

animatronički prid. e. animatronical ← animate ‘živ’ × electronical ‘elektronički’ koji se odnosi na animatroniku
animatronički (HJP 2007, s. v.)

animatronika im. e. animatronics ← animate ‘živ’ × electronics ‘elektronika’ napredna tehnika izrade, uporabe i primjene čovjekolikih i životinjolikih robota i upravljanja njima

Ipak, čini se da je filmu u najvećoj mjeri pridonio Stan Winston, sudionik svih triju dijelova dinosaurijade, čovjek koji je proveo revoluciju na području make upa i animatronike za veliko platno te četverostruki dobitnik Oscara u područnoj kategoriji. (SD, 19. 7. 2001)

• pod dinosaurijada misli se na filmsku trilogiju Jurski park (1993, 1997, 2001)

Specijalni efekti u filmu su besprijekorni [...] zahvaljujući čudima animatronike naime gledatelji su svo vrijeme filma uvjereni kako gledaju prave pse i mačke čak i kada to nije slučaj. (Popcorn, 4. 4. 2004)

• iz recenzije filma Cats & Dogs (2002)

animatronika (HJP 2007, s. v.)

Winstona je posebno zanimala animatronika – odnosno tehnike kojima se lutkama i maketama daje iluzija živih bića. (Index, 17. 6. 2008)

Japanci sjajno napreduju na polju umjetne inteligencije. Spojimo to s animatronikom iz Disneyja i ubrzo ćemo igrati Halo s poliglotskim A. Lincolnom. (Teorija 2014, S02E04)

Animomalija im. lat. anima ‘duša’ × anomalija naslov umjetničkoga performansa D. Stojnića (5. 9. 2005)

Nedi je u ruke dao tekst Emanuela Swedenborga na latinskom o komunikaciji između duše i tijela De transitio anima et corporis, koji je bio u skladu s nazivom performansa: AN(IM)OMALIJA, što bi bio neologizam koji obuhvaća Dušu i Anomaliju. »Animomalija« bi onda bio specifičan kut pod kojim određena duša stoji u odnosu na svog Tvorca ili lomi transcendentalno/imanentno prasvijetlo u specifični spektar vlastite aure. (Stojnić 2013, 100)

• usp. Anarhitektura
anketamin im. anketa × amfetamin

Karamarko na anketaminima (Lucić 2016a, 5. 1. 2016, n)

• o prevrtljivu odnosu T. Karamarka spram predizbornih anketa agencija za ispitivanje javnoga mnijenja
antecipacija im. Ante /Gotovina/ × anticipacija

Feralova antecipacija (FT, 11. 2. 2005, n)

• o izjavi A. Đapića da bi haaškog optuženika u bijegu A. Gotovinu izgrlio i izljubio da ga sretne na ulici • nakon što je predsjednička kandidatkinja J. Kosor rekla da A. Gotovinu ne bi prepoznala

• usp. antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost

• usp. Besor, brošlost, kokodatak, kosorijeknuti, Kosorlovsky, kosorry, Najdranka, prostmodernizam, slaboratorij, Sluzana, Stjeguljica, šarmeraj, vlastarbajter
antefašist im. Ante /Pavelić/ × antifašist

Iako je bilo Ante-fašista i u drugim zemljama ratom zahvaćene Europe, kao na primjer u Norveškoj, Mađarskoj, Slovačkoj, Bugarskoj ili na primjer Francuskoj, pa čak i u susjednoj Srbiji, činjenica je da su Ante-fašisti u Hrvatskoj dali vrlo velik doprinos Ante-fašizmu, osobito jer su neprijatelji Ante-fašizma upravo u Hrvatskoj bili veoma brojni – kazala je Predsjednica Grabar Kitarović [...] (Newsbar, 25. 2. 2015)

antefašistički prid. Ante /Pavelić/ × antifašistički

Zahvaljujući prvom i vječnom hrvatskom predsjedniku, dr. Franji Tuđmanu, koji je stalno pozivao na pomirbu ali koji pritom nije krio svoja Ante-fašistička opredjeljenja, već se – naprotiv – dičio njima, Ante-fašizam je ugrađen u temelje ove Hrvatske i mi ga se ne možemo odreći – odlučna je Hrvatska predsjednica. [...] Predsjednica je dalje istakla kako je osobito važno da se u godini u kojoj obilježavamo sedamdeset godina od završetka II. svjetskog rata prisjetimo da je ovo i godina u kojoj ćemo obilježiti sedamdesetčetvrtu godišnjicu stvaranja Ante-fašističkog pokreta u Hrvatskoj. (Newsbar, 25. 2. 2015)

antefašizam im. Ante /Pavelić/ × antifašizam

Feralov Antefašizam Pavelić (FT, 22. 12. 2001, n)

• o izjavi pravaša M. Rožića da antifašizam i zapovjednik zloglasne ustaške Crne legije J. Francetić nisu sukobljene strane

Hrvatska predsjednica Tita će ukloniti iz ureda, ali se nikada neće odreći Ante-fašizma (Newsbar, 25. 2. 2015, n)

Dok jedni otvoreno i s ponosom iznose svoje Ante-fašističko opredjeljenje, dičeći se njime uz neskriveno isticanje Ante-fašističkih simbola, za one druge Ante-fašizam je sramota kojoj u hrvatskom društvu nema mjesta. (Newsbar, 25. 2. 2015)

antidiskriminazzijski [antidiskriminacijski] prid. antidiskriminacijski × e. nazi ‘nacist’

Upravo je (pre)tolerancija jedan od tih fenomena. A tu može i kod nas nedavno usvojen tzv. antidiskriminacijski (karikirano, »antidiskriminazzijski«) zakon odigrati negativnu ulogu. Naime – analogno onoj: »ako pametniji stalno popušta, budala brzo preuzme nadzor nad svime!« – pretolerancijom će se lako, nakon što plane prva crkva (neki su svećenici na razne načine već likvidirani!), iskopati grob demokraciji. (Kaćunko, 30. 7. 2008)

• o novootvorenu blogu koji je posvećen »nacionalsocijalizmu, anti-kršćanstvu, paganizmu, kreativizmu, NSBM-u«
antifaširan prid. antifašist × faširan

Ne! Ne faširano! Možda nas netko gleda... Mi smo antifašisti. Može samo antifaširano. (Mataković 2000, 30)

Arrrgh! Faširane šnjicle?!? A mi antifašisti! – Mrmljmlj. Eo vam! Antifaširane! (Mataković 2015a, 562)

antifoetanus [antifetanus, antifojtanus, antifitanus] im. antitetanus × e. fetus, foetus ‘fetus, plod, zametak’

Prije kuretaže treba mi antifoetanus, a poslije vitamfetamini a.b. [...] (Radaković 1999, 58)

• usp. vitamfetamin
antikomfašizam im. antikomunizam × antifašižam

Antikomfašizam (Kaćunko, 3. 7. 2008, n)

U tom smislu – prema ocjeni pape Ivana Pavla Drugogu Mariji Bistrici 3. listopada 1998. da su nacizam, fašizam i komunizam tri golema zla koja su pogodila Europu XX. st. – on je nužno antinacizam, antifašizam i antikomunizam. Jednom riječju, to je – antikomfašizam! (Kaćunko, 3. 7. 2008)

antiljerija im. Ante /Roso/ × artiljerija

Feralova antiljerija (FT, 27. 10. 2001, n)

• o motivacijskome govoru generala A. Rose na jednome prosvjednom skupu

Antipat im. antipatičan × antipod ‘protunožac’ e. mn. Antipathies ← Antipodes × antipathy ‘antipatija’

A pitam se i hoću li propasti ravno kroza Zemlju. Kako bi bilo smiješno izaći među ljude koji hodaju naglavce! Antipati, ako se ne varam... (Carroll 2004, 17)

• u izvorniku je igra e. riječju Antipodes, koja se rabi za stanovnike Australije i Novoga Zelanda • izvorno su antipodi stanovnici suprotne strane Zemlje

• usp. akrobacnuti, Antipatičar, belvirno, đipahan, froktati, galumfirati, Kornjučo, Krznik, nemujan, neobičudan, Podučitelj, rovko, rućkanje, rućkati, šišmačka, šturnjača, ušutkavati

Antipatičar im. antipatičar × antipod ‘protunožac’ e. mn. Antipathies ← Antipodes × antipathy ‘antipatija’ • usp. Antipat

Baš me zanima hoću li naskroz propasti kroz Zemlju. Kako bi bilo smiješno da izađem tamo među one ljude koji hodaju glavom nadolje! Kako se ono zovu? Antipatičari? (Carroll 1985a, 13)

• u izvorniku je igra e. riječju Antipodes, koja se rabi za stanovnike Australije i Novoga Zelanda • izvorno su antipodi stanovnici suprotne strane Zemlje

• usp. akrobacnuti, Antipat, belvirno, đipahan, froktati, galumfirati, Kornjučo, Krznik, nemujan, neobičudan, Podučitelj, rovko, rućkanje, rućkati, šišmačka, šturnjača, ušutkavati
antitemza^1 im. Ante /Baković/ × antiteza × Temza

Feralova antitemza (FT, 25. 5. 2002, n)

• o izjavi don A. Bakovića da je engleska politika odlučila podijeliti BiH • Temza – rijeka u Engleskoj, protječe kroz London

• usp. antomurale, desnošljivost, drinosaurus, državlji, ekumenjara, haesperanto, kćerikalizam, muslimaničan, prasizam, romovina, romovlasnički, serijalnuški, stjegovni, ubijesno, videološki, wrusstracija, zaviočajan, zavjeronauk
antitemza^2 im. antiteza × Temza

Feralova antitemza (FT, 25. 11. 2005, n)

• o izjavi M. Kovačevića da bi Pariz u suzbijanju prosvjednika savjet trebao zatražiti od Londona, koji je 1990-ih bio suočen s valom štrajkova • Temza – rijeka u Engleskoj, protječe kroz London

• usp. hipotemza
antocipacija im. Anto /Đapić/ × anticipacija

Feralova antocipacija (FT, 14. 9. 2007, n)

• o izjavi pravaša A. Đapića da se ne boji ulaska srbijanskoga kapitala u Hrvatsku jer je Hrvatska gospodarski 20 godina naprednija od Srbije

• usp. antecipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost
antofašist im. Anto /Đapić/ × antifašist

Ako bi producenti, naime, odriješili kesu i negdje u Splitu od šperploče sagradili filmski Yad Vashem, Đapić bi konačno mogao službeno odati počast žrtvama holokausta, a usput za genocid nad Židovima optužiti i živahnog Damiana. Osim, naravno, ukoliko se film ne bude snimao prema dobro poznatom scenariju judeosrbomasonskih krugova iz osovine Bruxelles-Tel Aviv-Beograd, pa naš najpoznatiji antofašist završi u sasvim drugom horroru. (Dežulović 2008, 362, prosinac 2005)

• usp. antecipacija, antocipacija, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost
antofašistički prid. Anto /Đapić/ × antifašistički

Antofašistički kutak (FT, 16. 3. 1998, n)

• o benevolentnim izjavama pravaša A. Đapića o ustašama i A. Paveliću

• usp. antecipacija, antocipacija, antofašist, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost
antofašizam im. Anto /Đapić/ × antifašizam

Feralov Trg žrtava antofašizma (FT, 14. 5. 2004, n)

• o izjavi pravaša A. Đapića, poznatoga po dizanju ruke u znak nacističkog pozdrava, da se oduvijek protivio rušenju partizanskih spomenika

• usp. antecipacija, antocipacija, antofašist, antofašistički, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost

Antokalipsa im. Anto /Kovačević/ × apokalipsa ‘konac, svršetak svijeta’

Četiri jahača Antokalipse (FT, 12. 7. 2003, n)

• o A. Kovačeviću, I. Pašaliću, M. Tuđmanu i L. Podrugu, liderima dviju koalicija krajnje desnice

• usp. demokristianosaur, glupalizacija, hajvantura, kradomovina, politicupus
antomurale im. Anto /Baković/ × lat. antemurale /christianitatis/ ‘predziđe /kršćanstva/’

Antomurale (FT, 27. 12. 1999, n)

• o izjavama don A. Bakovića, desno angažiranoga svećenika • antemurale christianitatis – povijesni nadimak Hrvatske

• usp. antitemza, desnošljivost, drinosaurus, državlji, ekumenjara, haesperanto, kćerikalizam, muslimaničan, prasizam, romovina, romovlasnički, serijalnuški, stjegovni, ubijesno, videološki, wrusstracija, zaviočajan, zavjeronauk
antopologija im. Anto /Đapić/ × antropologija

Antopologija (FT, 27. 9. 1999, n)

• nadnaslov satirična teksta o postanku Hrvata u interpretaciji konzervativnoga političara A. Đapića

• usp. antecipacija, antocipacija, antofašist, antofašistički, antofašizam, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost
apartaman im. apartman × taman

Kao kar-akter Jakov jebio takov kakov jebio, tako, snošajan, ali uvijek sam ga bila u smoj osobni dvosobni apartaman uspremna primiti za plodstanara. (Radaković 1999, 47)

• usp. jebiti, karakter, plodstanar, smoj, snošajan
apartel im. e. apartel ← apartment ‘stan, apartman’ × hotel ‘hotel’ skup odvojenih zgrada ili zgrada apartmanskih stanova koji posluju kao hotel

Apartel je zapravo kompleks apartmanskih stanova od dviju ili više soba, sanitarnih prostorija i kuhinje, iznajmljuje se obiteljima na dan ili po hotelskom sustavu. (Ružić 2007, 36)

• usp. airportel, akvatel, aparthotel, apartotel, botel, flotel, motel
apartheil [aparthajl] im. uzv. e. apartheid ‘aparthejd’ × nj. Heil ‘dobro, spas; živio’

Feralov apartheil (FT, 7. 10. 2005, n)

• o izjavi A. Marinčića: »Nasuprot ovome, kako ga pokušavaju zvati, apartheidu, međunarodna zajednica želi napraviti u BiH neki nadjezik, nadnaciju. A pravljenje neke nadnacije, znamo, to je fašizam!« • Heil Hitler – nacistički pozdrav

• usp. frendseter
aparthotel im. e. aparthotel ← apartment ‘stan, apartman’ × hotel ‘hotel’ skup odvojenih zgrada ili zgrada apartmanskih stanova koji posluju kao hotel

Uz dva hotela od četiri i pet zvjezdica, gradit će se aparthotel i 22 turističke vile. (JL, 24. 4. 2006)

[...] aparthotel je ugostiteljski objekt u kojem se gostu pružaju usluge smještaja i doručka [...] To je zaseban građevinski objekt ili potpuno odvojen dio građevinskog objekta [...] Usluge smještaja gostu aparthotela pružaju se u smještajnoj jedinici apartmanu. (Ružić 2007, 36)

Želim se s turističkom agencijom baviti turizmom i dovoditi goste od svibnja do kraja listopada. Pritom se otvara i prostor za zapošljavanje 20 do 30 ljudi, samo je pitanje hoće li to biti hotel ili aparthotel. (SD, 25. 8. 2011)

• usp. airportel, akvatel, apartel, apartotel, botel, flotel, motel
apartmanija, Apartmanija im. apartman × manija 1. preizgrađenost obale apartmanskim kućama

Boris Nikolaj Kolev, građevinski poduzetnik iz Biograda, kupuje privatne parcele na atraktivnim lokacijama u Pakoštanima i onda podiže višestambene objekte. Rezultat je »apartmanija«, koja narušava izgled Pakoštana, dovodi u pitanje funkcioniranje infrastrukture i turistički boljitak Pakoštana [...] (SD, 27. 9. 2003)

Prtenjača je pučkog pravobranitelja izvijestio da u Zadarskoj županiji postoje ozbiljni problemi u zaštiti prostora. Uz ostalo, postoji prava apartmanija, grade se apartmani koji nisu u funkciji turističkog razvoja, nego privatnog poduzetništva. (HRT, 29. 9. 2003)

2. ime internetskoga portala za oglašavanje iznajmljivača apartmana u Hrvatskoj (2000-ite)

apartotel im. e. apartotel ← apartment ‘stan, apartman’ × hotel ‘hotel’ skup odvojenih zgrada ili zgrada apartmanskih stanova koji posluju kao hotel

Prema Vukoniću apartotel je kompleks zgrada s privatnim stanovima, izgrađenim u turističkim regijama, u suradnji s jednim hotelskim poduzećem. (Ružić 2007, 36)

• usp. airportel, akvatel, apartel, aparthotel, botel, flotel, motel
apateist im. e. apatheist ← apathy ‘apatija’ × /a/theist ‘/a/teist’ praktični ateist, poklonik apateizma, onaj tko gaji nehajan, nezainteresiran ili pak prezriv, podcjenjivački odnos prema vjeri i nevjeri, odnosno pitanju postoji li Bog

Bill Maher se posljednje vrijeme deklarira kao apateist (kovanica od apatija i teizam), dakle, kao netko koga ne zanima prihvaćanje ili odbacivanje tvrdnje da Bog postoji (ili ne postoji), tj. netko tko pitanje Božjeg (ne)postojanja ne smatra smislenim ili relevantnim za svoj život (što nije nikakva novotarija: Denis Diderot je na optužbu da je ateist odgovorio da ga jednostavno ne zanima postoji li Bog). (Index, 3. 7. 2009, k)

Nije rijedak primjer da novoobraćenici (bivši tradicionalni vjernici, bivši ateisti i bivši agnostici, a možda čak i bivši apateisti) osjete potrebu svima oko sebe navijestiti Radosnu vijest [...] (F, 29. 9. 2014, k)

apateizam im. e. apatheism ← apathy ‘apatija’ × /a/theism ‘/a/teizam’ praktični ateizam, nehajan, nezainteresiran ili pak prezriv, podcjenjivački odnos prema vjeri i nevjeri, odnosno pitanju postoji li Bog

Apateizam je i provokacija, jer kad je čovjek bez »straha od Boga«, često postane ravnodušan. (Index, 9. 7. 2009, k)

Za one koji ne znaju: Apateizam je ignoriranje bilo kakve rasprave o vjeri, postojanju Boga i slično. Apateiste jednostavno nije briga o temi religija, niti žele raspravljati o njoj. Religija ili negiranje religije jednostavno je nebitna tema za njih. (F, 20. 7. 2013, k)

Apćihaveo im. uzv. apćiha ‘onomatopeja kihanja’ × ha ve o ‘HVO, Hrvatsko vijeće obrane’

Feralovo »Aaapćihaaaaveo!« (FT, 7. 10. 2000, n)

• o ironičnoj izjavi V. Šimenca da za rušenje staroga mostarskog mosta nisu krivi Srbi, »koji su ga šesto puta granatirali, već onaj Hrvat koji je na njemu kihnuo«
aperkativ im. aperkat ‘udarac u boksu odozdo, ruke savijene u laktu’ × aperitiv aperitiv

Da trgnemo aperkativ? (R, Zagreb, 2000-ite)

Vidim da si već potegla koji... aperkativ... :D :D Nisam. Papam jogurt. (Net, 30. 4. 2008, k)

Za aperkativ (tako je govorio jedan sa mog posla) [...] (F, 31. 12. 2009, k)

Apokalipso im. apokalipsa ‘konac, svršetak svijeta’ × kalipso ‘vrsta južnoameričkoga plesa’ naslov glazbenog albuma i naslovne pjesme D. Rundeka (1997)

Apokalipso (Rundek 1997, n)

Apokalipso sviraju / crni i znojni anđeli / s cvijetom u kosi / ritam te nosi / dobit ću sve što zaželim (Rundek 1997)

apologoreja im. apologija ‘verbalna obrana, zagovor’ × logoreja ‘patološka brbljavost’

Feralova apologoreja (FT, 19. 5. 2001, n)

• o izjavi Z. Vukmana da nije bio apologet F. Tuđmana, ali da ga je veoma simpatizirao

• usp. balkanto, Četverorep, gumnazija, kranjčarenje, kriptokolumnizam, kukumenski, medikamental, pakaovac, preseratorijanac, shitac, slovostaj, talamuđenje, teroretičar, tribudal, vjerojauk, vukmanijak

• usp. blogoreja, slogoreja
appletini [epltini] im. e. appletini ← apple ‘jabuka’ × martini ‘martini’ jabutini, martini miješan s nekim jabučnim pićem – sokom, likerom, jabukovačom

Onaj koji kameru zove kinematografija niti ne može biti partibrejker, eventualno »tip koji cijelu večer stoji kraj ženskog WC-a i pijucka appletini«. (F, 21. 7. 2014, k)

Appletini je najdraže piće Conana O’Briena, popularnog Američkog TV voditelja. Popularnost appletinija je drastično porasla kada se počeo pojavljivati u popularnim serijama i brojnim filmovima [...] (Teklić, 3. 12. 2014)

Appletini za gospodina. (Kako 2015, S05E21)

• usp. acidofatini, cosmotini, čmartini, čokotel, flirtini, jabutini, kongsmopolitan, moktel, piña delgada, tužnotini
aprijum im. e. aprium ← apricot ‘marelica’ × plum ‘šljiva’ biljka križanac marelice i šljive

Zbog svoga posebnog izgleda i okusa, plumcoti, pluoti i apriumi u SAD-u se smatraju egzotičnim voćem. Tomu pridonosi njihova kratka sezona dozrijevanja i ograničena dostupnost, zbog specifičnih uvjeta klime i tla potrebnih za njihov rast. (GL, 15. 11. 2006)

Znanstvenik i izumitelj Floyd Zaiger patentirao je više od dvije stotine novih sorti voća, a i dalje razvija nove. Među takvima su aprijum i pluot, oba križanci marelice i šljive, ali u različitim roditeljskim omjerima. (Dnevnik, 19. 3. 2007)

Pluot sadrži pet osmina šljive i tri osmine marelice, a aprium četvrtinu šljive i tri četvrtine marelice. (24sata, 11. 10. 2009)

• usp. apriplum, blinat, broccoflower, kimun, klimun, krujčica, livi, paradajčica, peacherine, plumcot, pluot, rajpir, špitva, tangelo, tomacco, tritikal
apriplum [apriplam, epriplam] im. e. apriplum ← apricot ‘marelica’ × plum ‘šljiva’ biljka križanac marelice i šljive

• usp. aprijum, blinat, broccoflower, kimun, klimun, krujčica, livi, paradajčica, peacherine, plumcot, pluot, rajpir, špitva, tangelo, tomacco, tritikal
apropasti gl. fr. à propos ‘glede, u vezi s’ × propasti

Apropo u zemlju (Mataković 2004a, 41, n)

• epizoda o odgodi pregovora Hrvatske s EU zbog odbjegloga A. Gotovine
apsintirati gl. apsint × apstinirati

Šta će ti zeleni čaj? Nije vrag da apstiniraš? – Ne apstiniram nego apsintiram. Je li ti čuješ šta čovjek priča?! Je li vidiš da te zeleni čaj može puknut luđe od zelene čarobnice?! (Lucić 2012a, 20. 10. 2012)

apsoštrumpfan, apsoštrumfan prid. apsolutan × štrumpf
apsoštrumpfan (R, Zagreb, 1980-e)

Kad postane vruć kreće paljenje ventilatora pa tako i povećanje buke. S obzirom da mi za neke posliće treba apsoštrumfna tišina iskreno se nadam da je nešto što će se dati otkloniti. (Jabučnjak, 2. 11. 2005, k)

Moja apsoštrumfna preporuka oldiza za album je Best of Bond... James Bond sa svim pjesmama koje su nosile taj serijal. (F, 4. 9. 2008, k)

Eto, slušam jutros na Otvorenom da će med. sestre ić po školama i djelit tablete poznatije kao »dan poslije«, pa zar nisu uveli ZO koji je apsoštrumfan? (Net, 27. 3. 2014, k)

• štrumpfovi – bića iz crtanoga filma, 1980-ih riječ štrumpf počela se kao pojačivač ili nadomjestak za svaku drugu riječ pojavljivati u različitim izvedenicama
apsoštrumpfno, apsoštrumfno pril. apsolutno × štrumpf
apsoštrumpfno (R, Zagreb, 1980-e)

Dakle ako vam netko prizna bonus pri sklapanju police kraće od godine dana, to apsoštrumfno nije vaš problem, nego problem HANFA-e i osiguravajućeg društva. (Motori, 6. 2. 2009, k)

apsoštrumpfno (Sabljak 2013, s. v.)

• štrumpfovi – bića iz crtanoga filma, 1980-ih riječ štrumpf počela se kao pojačivač ili nadomjestak za svaku drugu riječ pojavljivati u različitim izvedenicama

Apsurdić im. apsurd × /Nino/ Raspudić pogrdno za političkoga komentatora N. Raspudića

Jeste li vidjeli onaj glupavi smiješak Onana Apsurdića, u stilu »al sam duhovit« nakon što je izvalio onu nečuvenu nebulozu o Danu mladosti kao »Ateističkom Božiću«? (Peti dan FB, 29. 3. 2014, k)

Dodvoravajući se neprestano desničarima, Onan Apsurdić naprosto ispada blentav i smiješan... (Peti dan FB, 29. 3. 2014, k)

Ipak, treba i Apsurdića razumjeti [...] (Peti dan FB, 29. 3. 2014, k)

• usp. dežulan, franjovac, kvislingvistika, Rospijić, tračerazredni, Tuđmanino
aquaerobic, aquaerobik [akvaerobik, akverobik] im. e. aquaerobics ← aqua- ‘vodo-’ × aerobics ‘aerobik’ aerobik u vodi

A Neno Smrkinić, voditelj športa i animacije, sjeo pa govori: od sporta – nogometna, košarkaška, rukometna, odbojkaška igrališta [...] vlakić, aerobik, aquaerobik, jutarnja gimnastika, fitness centar [...] (SD, 16. 7. 1999)

Išla sam na Aquaerobic nekoliko mjeseci. Odlična stvar. (F, 14. 8. 2006, k)

Aquaerobic (Wellness, 18. 11. 2009, n)

• usp. aeroboks, aerolates, blogilates, doga, frajerobic, piloks, poolates, prancercise, sexercise, troga, yogalates
aquagan [akvagan] im. e. aquaggan ← aqua- ‘vodo-’ × toboggan ‘tobogan’ • v. akvagan
aquatel [akvatel] im. e. aquatel ← aqua- ‘vodo-’ × hotel ‘hotel’ • v. akvatel
araličnost im. /Ivan/ Aralica × ličnost

Araličnost tjedna (FT, 19. 2. 1996, n)

• o izjavama pisca I. Aralice, desno angažirana, izrazita podupiratelja HDZ-a

Dovoljno je da se kao čovjek na svome mjestu osjeća upravo u onom nacionalnom pokretu čiji članovi za svoga barda drže onog mrguda s vrhovnikova noćnog ormarića koji je, u sam osvit svoje araličnosti, veliku i nepotkupljivu pjesnikinju proglašavao »bolesnicom koju bi trebalo zaštititi od nje same«. (Lucić 2013a, 26. 12. 2013)

• o izjavi HDZ-ova načelnika općine Čačinci da naziv ulice 10. travnja ne mora simbolizirati osnutak NDH, nego i rođenje Vesne Parun

• usp. Araslica, bardbarstvo, Čmaralica, Feralica, Fukaralica
arasizam im. /Davor/ Aras × rasizam

Feralov arasizam (FT, 24. 12. 2004, n)

• o izjavi Z. Vrančića da je D. Aras žrtva montiranoga procesa • nakon Arasova izbacivanja iz HDZ-a zbog sudjelovanja na skupu koji je veličao A. Pavelića

• usp. Araslica, arasni

Araslica im. /Davor/ Aras × /Ivan/ Aralica

Feralov Araslica (FT, 24. 6. 2000, n)

• o pitanju D. Arasa zašto M. Budak, pisac i ministar u NDH, ne može imati trg u Zadru ako ga J. Broz Tito ima u Zagrebu • ideološki blisko razmišljanju I. Aralice, desno angažirana pisca, izrazita podupiratelja HDZ-a

• usp. arasizam, araličnost, arasni, bardbarstvo, Čmaralica, Feralica, Fukaralica
arasni prid. /Davor/ Aras × rasni

Feralov arasni arijevac (FT, 19. 2. 2000, n)

• o izjavi D. Arasa: »Zašto se svijet ne buni što na vlast dolaze reformirani komunisti? Zašto Haider ne bi bio reformirani nacionalist?« • J. Haider – ekstremno desni austrijski političar

• usp. arasizam, Araslica
arbićaćaža im. arbitraža × /Ivo Sanader/ Ćaća

Arbićaćaža (Di, 29. 7. 2015)

• opis mema s natpisom Jebeš Sloveniju, Ćaća se vraća!, riječ je o prijedlogu Vlade RH da Hrvatska izađe iz arbitražnoga sporazuma o razgraničenju na moru sa Slovenijom

• usp. istostolan, kosorry, pahorror
arbitrisrancija im. arbitriranje × srati gpt. sran + -ancij-a

Nježne arbitrisrancije (Bednjanec 1980, 44, n)

• epizoda o potkupljivosti nogometnih sudaca

• usp. konjunktivritis
arbitrisrano pril. arbitrirati, arbitrarno × srati gpt. sran

Fućka mi se arbitrisrano za jedne i druge. (Bednjanec 1981, 10. 6. 1981)

• epizoda o potkupljivosti nogometnih sudaca

• usp. arbitrisrancija, nepristranost
argumentalan prid. argument × mentalan

O ideometrijskoj progresiji argumentalne zaostalosti (Lucić 2013b, 211, n)

• o prebacivanju krivnje između HDZ-a i SDP-a oko izručenja hrvatskih generala Sudu u Haagu

• usp. cementalan, dentalno, incidentalan

Arhisekstura im. e. Arhisexture ← architecture ‘arhitektura’ × sex ‘seks’

Arhisekstura (Kako 2015, S05E07)

• riječ je o naslovu fikcijskoga pornofilma, s aluzijom na profesiju lika u TV-seriji Kako sam upoznao vašu majku koji je arhitekt

Arhitortura im. arhitektura × tortura naslov bloga i Facebook-stranice o arhitekturi (2015–)

Arielfat im. Ariel /Šaron/ × /Jasser/ Arafat

Yes sir Arielfat (FT, 6. 4. 2002, n)

• fotomontaža izraelskoga lidera A. Šarona i palestinskoga lidera J. Arafata s komentarom da je to lider kakav odgovara američkim interesima na Bliskome istoku
arijtmetika im. arijevski × aritmetika

Feralova arijtmetika (FT, 23. 6. 2006, n)

• komentar izjave da su najveći zločin za vrijeme Drugoga svjetskog rata počinili partizani i četnici

Aristid im. ?Aristid × stid

Osvijetlila sam kao da se moj Aristid osramno wolframno zažaurio i kad me uhvatio odoljen, nisam mogla odoljeti i ras-dva-trgnula sam se. (Radaković 1999, 48)

• Aristid – starogrčki vojskovođa i državnik

• usp. osramno, osvijetliti, ras-dva-trgnuti se
aristogad im. aristokrat × gad e. aristo-brat ← aristocrat ‘aristokrat’ × brat ‘derište’

Šališ se? Jasno da ću objaviti. Zašto bi joj srce slamao švedski aristogad? Neka je i prekrasan. Ako je dovoljno glup da vara, svijet bi trebao znati da je dovoljno glup da ga uhvate. (Hitch, 26. 7. 2015)

aristoteleći prid. Aristotel × teleći

»Svi su ljudi po prirodi željni znanja.« / Što je mudri Aristotel htio reći? / Da ne znaju saznat ništa osim klanja, / zna odrezak svaki aristoteleći. (Lucić 2013b, 222, 4. 7. 2012)

• pjesma pisana iz kravlje perspektive

• usp. aristoteletina, hoteleći, konzum, konzumotvorina, Muzaratustra, teletica, yuteleći
aristoteletina im. Aristotel × teletina

Feralova aristoteletina (FT, 1. 2. 1999, n)

• o izjavi filozofa J. Zovka da filozofija čovjeku uvijek može ponuditi utjehu

• usp. aristoteleći, hoteleći, teletica, yuteleći
arkologija im. e. arcology ← architecture ‘arhitektura’ × ecology ‘ekologija’ vizija ekološke arhitekture i njezinih načela za izrazito napučena ljudska naselja

Ovo je najviša i najveća zgrada koja je ikad tehnički isplanirana. Po prirodi je također arkologija i bila bi sagrađena u moru nedaleko od Tokya. Promjer bi joj bio 6 km, a unutra bi živjelo do milijun ljudi. (Dnevnik, 11. 1. 2009, b)

Arkologija, spoj arhitekture i ekologije, pojam je koji povezuje velik broj stanovnika za jednu građevinu. (JL, 3. 2. 2011)

Začetnik je arkologije (arhitektura i ekologija), tj. koncepta kojim se nude rješenja za život u velikim urbanim megastrukturama do 3 milijuna stanovnika. [...] Svoje futurističke vizije Soleri je objavio u djelima: Arkologija (Arcology, 1969). (HE, s. v. Paolo Soleri, 2015)

arloukanje im. /Mato/ Arlović × arlaukanje ‘zavijanje, urlanje’

Feralovo arloukanje (FT, 9. 6. 2001, n)

• o jadikovanju saborskoga zastupnika M. Arlovića da su zastupnici stalni predmet napada javnosti i novinara

• usp. matomatika, matoumnost

Arsenikides im. arsenik ‘arsen, kemijski element veoma otrovnih spojeva’ × Arsen Wenzelides pogrdno za A. Wenzelidesa, kritičara s kojim je A. G. Matoš često polemizirao

I taj Arsenikides zove iza toga mene »pseudofilologom« i moju dokumentovanu recenziju »iskanjem dlake u jajetu«! (Matoš XII, 89, 24. 7. 1907)

• usp. Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević

Aršavinsenal im. /Andrej/ Aršavin × Arsenal pohvalno za nogometaša A. Aršavina, njegovu ključnu ulogu u nogometnome klubu Arsenal

Petarda u mreži Porta zahvaljujući sjajnom Ar(šavin)senalu, ali i katastrofalnim Dragoesima (Index, 9. 3. 2010, n)

Aršelides im. aršin ‘lakat’ × nj. Arsch ‘stražnjica’ × Arsen Wenzelides pogrdno za A. Wenzelidesa, kritičara s kojim je A. G. Matoš često polemizirao

[...] pita me ta novinarska funjara, taj Aršin Kripelides, kako mogu tvrditi da u Hrvatskoj ne postoji literarna kritika [...] taj očajni dripac, onaj pokvareni homunkulus Wenzel Aršelides! (Matoš XII, 91, 24. 7. 1907)

Kripelu Aršelidesu želim da još ove blagoslovene godine 1907. proslavi dvadesetpeti, jubilarni članak o meni. (Matoš XII, 97, 10. 8. 1907)

• usp. Arsenikides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević
artestiran prid. art ‘umjetnost’ × atestiran ‘potvrđen, posvjedočen’

»A(r)testirani« – novi, a već nagrađivani autori generacije pričaju na temu »Ponuda koju ne možeš odbiti«. (Pričigin 2007, 20. 3. 2015)

• usp. Alkatraz, Pričest, Pričigin, pričiginitelj, Spikigin
artičuka im. artičoka × čuka ‘sat’ šp. reloj-alcachofa ‘sat-artičoka’ ← reloj ‘sat’ + alcachofa ‘artičoka’

Jedan je fama imao zidni sat i svaki ga je tjedan vrlo pažljivo navijao. Prošao je jedan kronopij i kad ga je vidio, počeo se smijati, otišao kući i izmislio sat-artičoku ili artičuku, kako se na ovaj i onaj način može i mora reći. (Cortázar 2010, 107)

artistanbulski prid. artist ‘umjetnik’ × istanbulski

Artistanbulska strma kaldrma glasi točno ovako / Usponedjeljak Utorakija Srijedavatelj Četvrtakt / Petaktivno Subotajac Nedjeljaj! [...] (Rajki 2014a, 49)

• usp. četvrtakt, nedjeljati, petaktivno, srijedavatelj, subotajac, usponedjeljak, utorakija
artivist im. e. artivist ← artist ‘umjetnik’ × activist ‘aktivist’ onaj tko se bavi artivizmom

Svime time kao da se hoće reći da su »artivisti« bed gajs, a »umjetnici« gud gajs. (Novosti, 13. 4. 2013)

artivizam im. e. artivism ← art ‘umjetnost’ × activism ‘aktivizam’ umjetnički aktivizam, spoj umjetnosti i društveno-političkog aktivizma

[...] ukratko analizira artivističke prakse čija će terminološka i teorijska praksa biti obrađena u tekstu Artivizam Alda Milohnića. Ukratko govoreći, artivizam (art + aktivizam) je performans koji uključuje sintezu umjetnosti i društveno-političkog aktivizma s namjerom interveniranja u društveni i politički kontekst. (Zarez, 4. 7. 2013)

Gdje je razlika između umjetnosti i aktivizma? Postaje li trendom nešto što bi se možda moglo svesti pod artivizam? [...] – Možda bismo otkrili kako su naši »artisti« prilični »aktivisti« kada je njihov probitak u pitanju. Pa bih zaključio da se problemom »artivizma« obično bave »artritiscisti«. (Novosti, 13. 4. 2013)

• usp. artritiscist

Art-Qa’ida [artkajida] im. art ‘umjetnost’ × e. Al-Qaeda ‘Al-Kaida’

Art-Qa’ida (FT, 6. 4. 2002, n)

• P. Lucić o umjetničkome performansu u Kopru u koji su bili uključeni i američki marinci • Al-Kaida – islamska teroristička organizacija

• usp. Alkaida, Al-Qaidanka, Al-Qajinda, Al-US’aida
artnik im. art ‘umjetnost’ × ratnik

Vodio se ulični rat grafitima. Ja sam tu, kao ulični artnik, a ne ratnik, jednog jutra zalijepio upitnik i prepustio ga sudbini koju će mu ulica skrojiti. Popodne je od njega ostala samo točka koju je netko zalijepio na pločnik. (Zarez, 25. 1. 2008)

• iz razgovora s A. Kuštrom

• usp. artupunktura, brozno, Shopping-pong, sperman, zvjerno
artritiscist im. art ‘umjetnost’ × artritis ‘upala zglobova, obično u starijih ljudi’ × aktivist pogrdno za institucionalizirane nepotentne umjetnike, aktivne samo u vlastitu probitku

No preporučio bih malu provjeru: koliko je »artista« ravnatelja institucija, na akademijama, s monografijama, na pozicijama na kojima se dijeli lova i gdje si u ljubavi s onima koji dijele lovu, a koliko je ondje »artivista«? Možda bismo otkrili kako su naši »artisti« prilični »aktivisti« kada je njihov probitak u pitanju. Pa bih zaključio da se problemom »artivizma« obično bave »artritiscisti«. (Novosti, 13. 4. 2013)

• usp. artivist, artivizam

AsSAD [asad, aesade] im. /Bašar/ al-Asad × SAD ‘Sjedinjene Američke Države’

Globalna vijest za globalni brejking njuz: konačno raskrinkano »AsSADovo nedjelo« u Siriji! Sve je potvrdila i časna majka Agnes, iz samostana Sv. Jakova u sirijskoj Quari, iznijevši šokantne podatke o napadu u predgrađu Damaska. Damaskenbal je izgledao ovako: »dječja tijela donošena su iz udaljenih sela da bi se “dokazao” napad kemijskim oružjem!« (Kaćunko, 19. 9. 2013)

• o nejasnim okolnostima ratnih tragedija u Siriji i upletenosti SAD-a

• usp. Al-US’aida, cirkUS, cirkUSki, damaskenbal, doSADa, gUSka, neUSpio, SADdamski, sadizam

Assange [asanž, esanž] im. /Kick/ ass × /Julian/ Assange

Medijski Kick Assange & RH iza rešetaka... (Kaćunko, 15. 12. 2010, n)

• o uhićenju I. Sanadera • Kick ass – američki film o srednjoškolcu koji odluči biti superjunak • J. Assange – poznati svjetski zviždač

• usp. Crowden
artupunktura im. art ‘umjetnost’ × akupunktura

Ta moja socijalna art-upunktura nije samo pritisla jednu bolnu neuralgičnu točku ovog društva male socijalne osjetljivosti, nego je proizvela i odgovarajući terapeutski učinak. (Zarez, 25. 1. 2008)

• iz razgovora s A. Kuštrom

• usp. artnik, brozno, Shopping-pong, sperman, zvjerno
atavizmirenje im. atavizam × izmirenje

Atavizmirenja! (B strana spomen-ploče) – Autografemija – (Rajki 2014a, n)

[...] ne mogu odoljeti, jer se i bavim spojem osjeta u pojam poboljšane tišine, a da ne pomislim: atavizmirenja, originalno i šarmantno [...] (Rajki 2014a, 77)

Riječi se izraubaju, inflacijom uporabe ošteti se i sadržaj. Ovo je glavna ideja »Atavizmirenja«, rekla je Jadranka Pintarić, koja osobito cijeni Rajkijev žilavi otpor ustaljenim konstrukcijama i nekonvencionalni tijek misli, njegovu autentičnost bez matrice, bez klišeja. (Rajki 2015b, 19. 2. 2015)

Atlantropa im. nj. Atlantropa ← Atlantik ‘Atlantski ocean’ × Europa ‘Europa’ velekontinent koji bi nastao izgradnjom brane na Gibraltaru i spuštanjem razine Sredozemnoga mora, osmislio ga i zagovarao H. Sörgel (1885–1952)

Mediteransko more isparava – brže od prosjeka svih svjetskih oceana (razvedenost obala, salinitet...). Zato su se i sjetili one cijele »Atlantropa« ideje. (F, 11. 5. 2010, k)

Rezultat izgradnje brana bi bila drastično promijenjena slika karte Europe, koja bi sada s Afrikom tvorila novi kontinent – Atlantropu. (Dnevno, 19. 11. 2003)

Poslijeratnu Njemačku 1920-ih morio je problem migracija. Projekt Atlantrope bila je ideja arhitekta Hermana Sörgela koji je htio stvoriti »euroafrički superkontinent«. [...] Finalni nacrti »Atlantrope« otkrivaju da bi Mediteran bio podijeljen na nekoliko dijelova. Brana na Gibraltaru, dvije brane na rijeci Kongo, stvaranje mora u Čadu i Kongu, samo su neki od detalja Sörgelovog plana. (24sata, 21. 9. 2015)

• usp. Afpakistan, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
atlantropski prid. atlantski × europski koji se odnosi na Atlantropu • v. Atlantropa

Sve do smrti 1952. godine Sörgel se posvetio promoviranju svoje ideje širom svijeta. To je radio kroz novine, radio, filmove, izložbe pa čak i operu koja se zvala »Atlantropska simfonija«. (24sata, 21. 9. 2015)

Atlantun im. Atlanta × Antun /Vrdoljak/ × Antun Tun

Atlantun (FT, 29. 7. 1996, n)

• kutak za izjave A. Vrdoljaka, predsjednika Hrvatskog olimpijskog odbora, za vrijeme Olimpijskih igara u Atlanti, protegao se kroz nekoliko brojeva Feral Tribunea • Antun Tun – lik iz pjesme G. Viteza u kojega je »malko neobičan um«

• usp. Einstun, prasist, tončno, Vrdobljak, zgradni

Auschwartz [aušvarc] im. Auschwitz × /Mladen/ Schwartz

Feralov Mladen Auschwartz (FT, 17. 5. 1999, n)

• o izjavi ekstremnoga desničara M. Schwartza da bi zazivače prošloga trebalo zatočiti ili ubiti

Feralov Auschwartz (FT, 4. 1. 2003, n)

• o jadikovki A. Lučić, družice ekstremnoga desničara M. Schwartza, da je diskreditiranje koje prolaze gore od boravka u Auschwitzu

• usp. domoljubojica, dreteljina, minogojček
auschwitzarski [aušvicarski] prid. Auschwitz × švicarski

Više nikada Katyna, Jasenovca, Auschwitza, Bleiburga... ili pobjeda logike »auschwitzarskih bankara« i svjetskih gospodara...? (Kaćunko, 9. 5. 2010, n)

• usp. Aušvicarska, Šuicarska, šuicarski

Aušvicarska im. Auschwitz × Švicarska

Feralova Aušvicarska za jasenovčane transakcije (FT, 1. 9. 1997, n)

• komentar naslova teksta u Hrvatskom obzoru – Novi prilozi istini o stradanju Židova u II. svjetskom ratu: Židovima stradalo – zlato

• usp. auschwitzarski, jasenovčan, Šuicarska, šuicarski
autohus im. autobus × /Husein Hasanefendić/ Hus

Feralov autohus (FT, 29. 9. 2006, n)

• o izjavi rokera H. Hasanefendića Husa: »To što sam ja rođen u Banja Luci, što ja imam s tim? Mogao sam biti rođen u autobusu.«

• usp. hustaštvo
autokalipsa im. automobil × apokalipsa ‘konac, svršetak svijeta’ e. carpocalypse ← car ‘automobil’ × apocalypse ‘apokalipsa’ 1. propast automobilske industrije

Čak 10 europskih država počelo je subvencionirati kupnju novih automobila po principu staro za novo, dok će sličnu strategiju borbe protiv »Autokalipse« uvesti još šest država, samo moraju odlučiti na koji način. (JL, 14. 4. 2009)

2. prometni čep, kolaps u cestovnome prometu

Snimka iz zraka snimljena na autocesti Peking–Hong Kong–Macau, pokazuje kolonu automobila poslaganih u nizove, a tamošnji mediji prozvali su ovaj događaj autokalipsom. (Telegram, 8. 10. 2015)

Dobro jutro, Los Angelese. Danas je veliki dan. Autokalipsa. Grozan je dan za promet. Savjetujem vam da nabavite helikopter. (Najgora noć, 9. 4. 2016)

autopust im. autoput × pust

Imamo autopust! (FT, 18. 2. 2005, n)

• o slabu prometu na hrvatskim autocestama, njihovoj neisplativosti
autosratski prid. autokratski × srati

Feralova autosratska vremena (FT, 19. 10. 2007, n)

• o pohvalnu odnosu M. Ćire Blaževića prema autokraciji F. Tuđmana

• usp. preserans
autousput im. autoput × usput

Feralov autousput (FT, 18. 5. 2002, n)

• o izjavi I. Škarića da autocesta Zagreb–Split nije važna za Split, Dubrovnik ili Dalmaciju koliko je važna zato što »Hrvatska nakon 900 godina napokon postaje Hrvatska«
autvor im. autor × tvor

Smrdimo kao tvorovi po tvorničkim halama, biroima, redakcijama. »Nema cologna protiv tog vonja«, pomisli Boro jetko, »svi ga proizvodimo, svatko je od nas autvor jutarnjeg smrada«. (Radaković 1990, 221)

aviaptičar im. avijatičar × ptica

No, nakon izdajšnih noćih sa monom (ah, mona mia!) u prostrelji, u kreševu u donjem krevešu, on je bivo sve lošiji pučitelj mladih aviaptičara, pa mu je jedan skoro nastrandao. (Radaković 1999, 48)

• usp. kreveš, nastrandati, prostrelja
avionika im. e. avionics ← aviation ‘zrakoplovstvo’ × electronics ‘elektronika’ ukupnost elektroničkih komunikacijskih, navigacijskih i prikaznih uređaja i sustava u letjelicama

Za obavljanje poslova u Odjelu ustrojavaju se sljedeći odsjeci: 3.1. Odsjek tehnologije avionike i elektronike, 3.2. Odsjek tehnologije motora, 3.3. Odsjek strojarske tehnologije. (NN, 2001)

Generali su bili uvjereni kako će se potkraj devedesetih godina krenuti s velikom modernizaciju MiG-ova u Izraelu pri čemu bi se u zrakoplove ugrađivala avionika i uređaji kompatibilni s američkim F-16 [...] (NCL, 5. 2. 2003)

Za 5 generaciju najvažnija je avionika, a tu će F-35 biti i ispred F-22. (Net, 26. 3. 2010, k)

• usp. bionika

Axetronaut [akstronaut] im. Axe × astronaut reklama za Axe, marku muškoga dezodoransa (2013)

• usp. Frizazov
azijajček im. Azija × dvojček ‘blizanac’ e. Asia-vu ← e. Asia ‘Azija’ × fr. déjà vu ‘već viđeno’ blizanac azijat

Opa, azijajčeki! (Pravila 2014, S05E23)

Ba-Be

Baadel-Meinhoff [badel majnhof] im. Badel × Baader/-Meinhoff/

Feralov Baadel-Meinhoff (FT, 13. 10. 2001, n)

• o izjavi HDZ-ova čelnika V. Šeksa da bi se vrh SDP-a morao ograditi od političkoga terorizma prema zadarskoj vijećnici R. Peroš • Badel – proizvođač alkoholnih pića, aluzija na navodne probleme V. Šeksa s alkoholizmom • Baader-Meinhoff – ekstremnoljevičarska njemačka teroristička organizacija

• usp. Promil-un, Sheksbeer, stockholmski, Šekspir, Šhreks

Baćaće im. mn. Bače ‘Bačvice, splitska plaža’ × /Ivo Sanader/ Ćaća

Ovo je sigurno na Baćaćama? (Ćaća, 21. 7. 2015, k)

• komentar na fotomontažu I. Sanadera u plićaku
bagareći prid. /Ivan/ Bagarić × magareći

Feralova bagareća klupa (FT, 4. 11. 2005, n)

• o tvrdnji I. Bagarića da Hrvatska nije počinila agresiju na BiH, nego je spriječila njezin kolaps • magareća klupa – školska klupa u kojoj se sjedilo po kazni

Bajirot [bajiro] im. /Mladen/ Bajić × /Hercule/ Poirot pogrdno za glavnoga državnog odvjetnika RH M. Bajića

Hercule Bajirot. Nema tog slučaja, kojeg nije uspio zataškati... (Index, 24. 10. 2012, Zmaj, 14. 11. 2013, m)

• fotomontaža M. Bajića kao fikcijskoga detektiva H. Poirota

• usp. Standbajić
balavada im. balav ‘nezreo, neiskusan’ × balada

Feralove »Balavade Perice Bukića« (FT, 17. 11. 2001, n)

• o izjavi P. Bukića da muškarci voze iz zadovoljstva, a žene iz potrebe, pa je logično da su žene lošiji, nespremniji vozači • Balade Petrice Kerempuha – djelo M. Krleže
balcanto [balkanto], balkanto im. Balkan × tal. belcanto ‘belkanto’

Ganganje balcanta (FT, 19. 10. 1998, n)

Ne znam kako ste vi to sve doživjeli, ali ja sam se po tko zna koji put sjetio opake, sad već davne, prijetnje jednoga znanca: »Pazi kaj ti velim, na jedno uho nam tiho fućkaju bečki valcer, a onda, kad zaćorimo, na drugo buju nam zagangali takav balcanto da buju nam zubi poispadali od užasa.« (FT, 19. 10. 1998)

• iz TV-kritike R. Baretića

Feralov balkanto (FT, 7. 7. 2006, n)

• o izjavi E. Čića da je Balkan do Hrvatske došao tek sa Srbima i islamizacijom bosanskih Hrvata

Feralov balcanto (FT, 21. 12. 2007, n)

• o napisu Z. Vukmana i nezadovoljstvu utjecajem Balkana na Hrvatsku

• usp. apologoreja, Četverorep, gumnazija, kranjčarenje, kriptokolumnizam, kukumenski, medikamental, pakaovac, preseratorijanac, shitac, slovostaj, talamuđenje, teroretičar, tribudal, vjerojauk, vukmanijak
baldasarin im. /Ivo/ Baldasar × sarin

U Splitu, drugom po veličini gradu u »katoličkoj Hrvatskoj«, na Marjanu konačno podignut Križ. Tako je ispunjeno obećanje bivšega gradonačelnika. Križ je doista monumentalan, ali ipak su tzv. hrvatski mediji – uključujući i lokalni dnevni list – taj veleban događaj popratili s nevjerojatnom ignorancijom ili pokušajem izrugivanja. Nisu svjesni koliko su se blamirali svi kojima je od jedinstvenog i povijesnog Uzdignuća sv. Križa u Godini vjere važnije svakodnevno podrigivanje Miljenka Smoje! Netko ih je zatrovao duhovnim »baldasarinom«... (Kaćunko, 19. 9. 2013)

• I. Baldasar – splitski gradonačelnik

• usp. Baldassar, Balvansar, Bandisar, falsifikracija, Gaydasar, HČSDP, klaunačelnik, manistrant

BaldaSSar [baldasar, baldaesesar] im. /Ivo/ Baldasar × nj. SS ‘Schutzstaffel, Zaštitni odred’ pogrdno za splitskoga gradonačelnika I. Baldasara, aluzija na njegove neofašističke ispade

Naposljetku je i splitski gradonačelnik, SDP-ovac Ivo Baldassar, kazao da je »to što su huligani napravili za svaku osudu« i da se nad time »gnuša svaki normalan čovjek«, a taj je isti Baldassar lani svečano otvorio spomenik jedinici nazvanoj po ustaškom koljaču Rafaelu Bobanu i veselo zapljeskao na nacistički pozdrav, e da bi ove godine poslao službenu gradsku delegaciju da tamo položi vijenac, i to na 10. travnja, dan osnutka fašističke NDH. (Ivančić 2015b, 15. 6. 2015)

• SS – elitna nacistička vojna postrojba

• usp. baldasarin, Balvansar, Bandisar, falsifikracija, Gaydasar, Hassanbegović, HČSDP, klaunačelnik, manistrant, McDonaldss, missterija, ssabor, ssavez, turisst, velesslalom, Yugosslavija

Balijada im. balija ‘musliman’ × Ilijada

Balijada i Odiseja (FT, 14. 7. 1997, n)

• o muslimanima u selu Crni Potok, kojima vlasti odbijaju priznati hrvatsko državljanstvo
balkanalije im. mn. Balkan × bakanalije 1. ukusna i obilna balkanska jela

Može ih se dekorirati puno urednije nego ova na slici, ali ja sam htjela da budu jednostavna i pomalo šlampava (kako kod mene inače stvari znaju izgledati, pripisat ćemo to »stilu«) jer su bila namijenjena kao dodatna zanimljivost na stolu na kojem su u glavnoj ulozi bili ćevapčići i ostale »balkanalije« s roštilja. (Slatko, 25. 1. 2009)

Taj dan po ljudskom običajniku pretpostavlja i višesatno varenje ubačenog u štumik pred televizorom s pogledom u ništa, dosađivanje pred kompjutorom, pa onda dođe vrijeme za večernje ba(l)kanalije, pa opet blagdanski program uz kičave filmove i nove obrade vazda istih glazbenih hitova. (SD, 24. 12. 2011)

2. nečista i nečasna posla

Koliko god osnovni argument posezao za analogijom 11. rujna, autor ne zaboravlja spomenuti i specifične hrvatske prilike, to jest činjenicu da je HTV tjedan dana nakon pokopa djece poslao svoju »specijalnu izvjestiteljicu« ali ne o Beslanu nego o posjetu zagrebačke gradonačelnice. Slične »balkanalije« pronalazimo i u tekstu Cenzor bez škara, ili Daily Mirror na Prisavlju, gdje je glavni protagonist upravo HTV i intervencija Andrije Hebranga u »središnji dnevnik«. (Zarez, 6. 4. 2007)

Teško je reći kako će završiti najnovije »balkanalije« nekoć naše Seve koja je postala Cebe (ili Ceka), kako bi rekao Robert Pauletić. (Kaćunko, 19. 5. 2008)

Žalosno je što hrvatski premijer nema na to reći ništa politički snažnije od toga da nije baš najkorektnije i da nije baš ni pristojno. No, možda ga i možemo razumjeti. Psihološki profil smo mu odavno upoznali. Njega takve banalnosti i balkanalije zapravo ne zanimaju. (Dalje, 9. 9. 2014)

balkanski prid. balkanski × banski

Poruka Sv. Pavla Hrvatima pred B(alk)anskim dvorima... (Kaćunko, 7. 12. 2011, n)

Jer o tome se NE odlučuje u B(alk)anskim dvorima, nego na Wall Streetu ili drugdje na tajnim sastancima »mafinancijaških wallova« i drugih lobby-moćnika...! (Kaćunko, 7. 12. 2011)

• o pobjedi tzv. Kukuriku-koalicije na parlamentarnim izborima

• usp. mafinancijaški
balkanto im. Balkan × belkanto • v. balcanto

Balojun im. /Ivano/ Balić × /Jakov/ Gojun skupno za rukometaše I. Balića i J. Gojuna

Rado bi vidio i »Valackovića«, vjerojatno i »Balojuna«. Sudeći prema utakmici protiv Danske, jedino pomoći ne bi bilo od »Šelilovića«. (Sportnet, 21. 1. 2011)

• sportski komentator T. Pacak u članku »slaže« savršene rukometaše

• usp. Buljar, Šelilović, Valacković
balseksga im. balega × seks e. sex-crement ← sex ‘sex’ × excrement ‘izmet’

Kad si s tom djevojkom, spominje li stalno riječ seks u razgovoru? – Bila sam na rasekskršću i imala sam samo koju seksundu, svi su mi trubili i nastalo je seksranje. Ali nisam se mogla okrenuti jer je trkač pao u konjsku balseksgu. (Kako 2015, S05E17)

• usp. rasekskršće, seksranje, seksunda

Balvansar im. balvan ‘neotesanac, primitivac’ × /Ivo/ Baldasar pogrdno za splitskoga gradonačelnika I. Baldasara

Cvrk na fejsu žestoko udario po »suludom« Brbiću, (ne)sportskom direktoru Vučeviću i gradonačelniku »Balvansaru« (Index, 15. 6. 2015, n)

Cvrk je bio u ratu, borio se za zemlju, isto kao i Tata... Gdje je bio Brbić? Gdje je bio Onaj koji opći sa zidom Ževrnja? Gdje je bio Balvansar? (Index, 15. 6. 2015, k)

Tema: HNS-ov povjerenik za sigurnost napao »Onog Koji Spolno Opći Sa Zidom«, »Balvansara«, suludog Brbića... (VL, 15. 6. 2015, n)

• usp. baldasarin, Baldassar, Bandisar, falsifikracija, Gaydasar, HČSDP, klaunačelnik, manistrant
banalfabet im. banalni × analfabet

Feralov banalfabet (FT, 26. 5. 2006, n)

• o napisu M. Ivkošića u Večernjem listu da se smatra nepismenim vjernikom jer »u nepismenoj vjeri ima nenadoknadive neposrednosti i stamenosti koju ne može poljuljati nikakvo obrazovanje«

• usp. bordelaština, dijagroza, eurastenija, hapsolutizam, monotonuće, Orban, pedalaština, pravopih, sramokres, srbosek, šekretar
banalitičar im. banalan × analitičar pogrdno za analitičara

Mali test da vidim tko kako diše, odnosno tko je banalitičar, a tko je pravi filosof. (F, 22. 5. 2006, k)

Taj »svećenik s Kaptola« – naglašava enceelovac misleći da je jako uvjerljiv ako barata floskulama onih koji su »htjeli ostati anonimni« – nije se libio kao ni onaj drugi »predstavnik klera«, eksplicitno optužiti svećenike koji iskaču iz crkvenog »mainstreama«, ističe NCL-ov (b)analitičar. (Kaćunko, 9. 1. 2009)

• o napisu protiv don A. Kaćunka i Z. Sudca u Nacionalu

Međutim... međutim, na takve riječi mršte se i žeste diplomatski raspoloženi političari i (b)analitičari. Jer oni ne smiju biti tako otvoreni. (Kaćunko, 22. 6. 2010)

Stručni banalitičari i njihove banalize ne bi se, međutim, složili. (Dežulović 2012b, 2. 4. 2012)

• usp. banaliza

Ipak, i »u ovom strašnom času« ja sam realistični optimist. U našem narodu ima još uvijek zdravoga zrnja životne pšenice za kruh naše budućnosti. Mladi su već danas drukčiji od svojih roditelja – sve liberalne »(b)analitičare« zabrinjava njihova »konzervativnost«... (Kaćunko, 5. 3. 2016)

• o drastičnome padu nataliteta u Hrvatâ

• usp. anallitičar
banalitički pril. banalno × analitički

U danima dok su se medijski spin-meštri globalnoga sela pripremali kako nEUpućenim masama ponovno (b)analitički priopćiti »uzroke«, »razloge«, »povode« i »posljedice« famoznog »terorističkog udara« JEDANAESTOGA RUJNA i rušenja nebodera Blizanaca [...] (Kaćunko, 7. 9. 2010)

• o devetoj obljetnici napada na WTC i Danu hrvatskih mučenika 11. rujna

• usp. neupućen
banaliza im. banalan × analiza pogrdno za analizu

Stručna banaliza hrvatske stvarnosti (Dežulović 2012b, 2. 4. 2012, n)

Stručni banalitičari i njihove banalize ne bi se, međutim, složili. (Dežulović 2012b, 2. 4. 2012)

• usp. banalitičar

Kao i uvijek, poseban primjer i doprinos toj temi dali su dnevni listovi JL i NL (poglavito u subotnjem izdanju [...] velikom (b)analizom pod naslovom »Dobro došli u srednji vijek« [...] (Kaćunko, 12. 4. 2016)

banalizirati im. banalizirati × analizirati

Ideološka komisija CK »HND« (b)analizira uskrsne propovijedi naših biskupa & pripremila »Crno-bijelu knjigu« autora Saše O’Frljića-Šuvara & Che Zokyuevare Lekovića (Kaćunko, 2. 4. 2016, n)

• CK – centralni komitet, aluzija na boljševizam • HND – Hrvatsko novinarsko društvo • O. Frljić – kazališni redatelj, ljevičarski aktivist • S. Leković – predsjednik HND-a

• usp. cronic, O’Frljić, Zokyuevara
banalnik im. banalni × analni + -ik-

Da postoji priznanje za osluškivanje erekcije, njemu bi svaka vulva bila lenta. Bbbbb-analnik! (Rajki 2006b, 115)

• usp. ejakuler, glupijandura, humanitkov, infafatilnik, kitaromantik, klitorisač, kurvaritelj, reneseansnik, svodnikotinaš, vragolišav

Bananaccino [bananačino] im. banana × tal. capuccino ‘kapučino’ brend napitka od banane i čokolade

Mali i veliki ljubitelji slastica, koji već dulje vrijeme uživaju u pjenušavom napitku okusa banane i čokolade, popularnom Bananaccinu, dobivaju još jedan razlog za veselje – novi Franck Café Jagodaccino. (TP, 16. 6. 2015)

Linija je obogaćena i vrlo uspješnim Capuccinom Kokos i bijela čokolada te napitcima bez kave za najmlađe – Bananaccino i Jagodaccino. (VL, 24. 9. 2015)

• usp. crompir, drekačino, frapučino, guzaccino, jaffastično, Jagodaccino, kajpučino, mokačino, sisaccino
bananakonda im. banana × anakonda ‘kurac’

Prvo glavić, a onda, naglo, mikis stherodokakis ga je. Sva sam se zgrčkila, a njegova bananakonda nabijala se vo mnje izvodeći podskok, uskok i kobratno. (Radaković 1999, 50)

• usp. kobratno, stheratidokakis, zgrčkiti se
bananovina im. banana/-republika/ ‘siromašna država kojom vlada dikatator ili malobrojna klika’ × banovina

Bananovina (FT, 9. 10. 1995, n)

• naslov čitateljeve odredbe Hrvatske u vrijeme vladavine F. Tuđmana

Bananovina Hrvatska (Krstulović, 12. 8. 2016, n)

• komentar ustaških poklika pjevača M. Perkovića Thompsona

• usp. bobanovina, kleinovina, orbanovina, talibanovina

Bandek im. /Milan/ Bandić × Bundek podrugljivo za zagrebačko jezero Bundek, uređeno u vrijeme gradonačelnikovanja M. Bandića

Ma nek’ raspravljaju da »Bandić si gradi spomenik«, Bandek, da »uništena je priroda«, kad se u gotovo 30 zagrebačkih godina od visokog drača i ružnih priča nisam usudila ni prošetati Bundekom kako mi netko ne bi prodao ciglu. (VL, 31. 5. 2006)

Ma nemojte ljudi dolazit na Bandek, ima komaraca pun k... (Index, 16. 6. 2006, k)

Ideš na Bandek u nedjelju? (Ž, Zagreb, 16. 7. 2011)

• usp. Bandekfest, Bandisar, Banditić, Bandopoly, Banduševac, bliznismen, kradonačelnik, krdonačelnik, metrapula, milanij, Talibandić, zgradonačelnik

Bandekfest im. /Milan/ Bandić × Bundekfest podrugljivo za festival na zagrebačkome jezeru Bundek u vrijeme gradonačelnikovanja M. Bandića

Ja na Bajagi bio na Bandekfestu 2010. pod šatorom. (F, 4. 3. 2011, k)

Hoćete reći Bandekfest? (VL, 21. 9. 2012, k)

Bandekfest ove godine mrak, svaka čast organizatorima... (Index, 10. 9. 2013, k)

• usp. Bandek, Bandisar, Banditić, Bandopoly, Banduševac, bliznismen, kradonačelnik, krdonačelnik, metrapula, milanij, Talibandić, zgradonačelnik
bandidat im. bandit × kandidat

Predsjednički bandidati (FT, 7. 9. 2002, n)

• o srbijanskim predsjedničkim kandidatima

Bandisar im. /Milan/ Bandić × /Ivo/ Baldasar skupno za zagrebačkoga gradonačelnika M. Bandića i splitskoga gradonačelnika I. Baldasara, zbog slična načina gradonačelnikovanja

On je pravi Bandisar. (Index, 30. 5. 2016, k)

Njih je uspio kupiti! Jedino njih. Bandisar zakazao. (Index, 14. 9. 2016, k)

Bandisar gradi fontane, a Autobusni kolodvor je zadnja rupa na svirali. Odavno ga je trebalo obnoviti. (Index, 30. 10. 2016, k)

• usp. Bandek, Bandekfest, Banditić, Bandopoly, Banduševac, bliznismen, kradonačelnik, krdonačelnik, metrapula, milanij, Talibandić, zgradonačelnik

• usp. baldasarin, Baldassar, Balvansar, falsifikracija, Gaydasar, HČSDP, klaunačelnik, manistrant

Banditić im. bandit × /Milan/ Bandić pogrdno za zagrebačkoga gradonačelnika M. Bandića

Milanović pod hitno terba očistiti svoje dvorište i riješiti se Banditića [...] (Pollitika, 27. 8. 2007, k)

Otvaram ovu temu s namjerom da se u njoj iznose saznanja o uništavanju prostora bilo koje vrste, sa strane gradskog bezglavarstva i njihovog vođe Bandića. [...] Parkiralište tu stoji već više od 35 godina, i sada su se u gradu, na čelu s Banditićem, skupili lumeni, koji su odlučili, da nam je »nephodno potrebna« još jedna crpka i to ispred prozora i na uštrb postojećeg parkirališta. (F, 31. 1. 2008, k)

Ako je nešto dobro na ovim izborima, onda je to da Banditić ne ulazi u Sabor. (24sata, 4. 12. 2011, k)

Prometni kolaps je svaki dan u Zagrebu. Zahvalite se Banditiću koji sa 7 milijardi kn godišnje po tom pitanju nije napravio ništa. Bitno da su fontane nove, za ribice valjda... (Index, 13. 9. 2013, k)

Prvo Banditić mora fontane napraviti, tek onda možda napravi još jednu dvoranu... ipak su fontanice bitnije... (VL, 30. 3. 2016, k)

• usp. Bandek, Bandekfest, Bandisar, Bandopoly, Banduševac, bliznismen, kradonačelnik, krdonačelnik, metrapula, milanij, Talibandić, zgradonačelnik

Bandopoly [bandopoli] im. /Milan/ Bandić × e. monopoly

Bandopoly FT, 27. 1. 2006, n

• o gomilanju moći M. Bandića u Zagrebu • monopoly – društvena igra na ploči u kojoj je cilj kupnjom, iznajmljivanjem i preprodajom posjeda zaraditi što više novca

• usp. Bandek, Bandekfest, Bandisar, Banditić, Banduševac, bliznismen, kradonačelnik, krdonačelnik, metrapula, milanij, Talibandić, zgradonačelnik

Banduševac im. /Milan/ Bandić × Manduševac podrugljivo za fontane kod Nacionalne i sveučilišne knjižnice izgrađene za vrijeme gradonačelnikovanja M. Bandića

Jesi vidjela Banduševac? (R, Zagreb, 2014)

• Manduševac – zdenac na zagrebačkome Trgu bana Jelačića

• usp. Bandek, Bandekfest, Bandisar, Banditić, Bandopoly, bliznismen, kradonačelnik, krdonačelnik, metrapula, milanij, Talibandić, zgradonačelnik
banjitar [benģitar] im. e. banjitar ← banjo ‘bendžo’ × guitar ‘gitara’ glazbalo, spoj bendža i gitare

Osim gitare, u ovoj pjesmi Melissa je zasvirala i banjitar – instrument koji je kombinacija banja i gitare. (Novosti.hr, 11. 9. 2012)

• usp. banjolele, banjolina, gitalele, glasovir, keytar, klavijatara
banjolele [benģolele] im. e. banjolele ← banjo ‘bendžo’ × ukulele ‘ukulele’ glazbalo, spoj bendža i ukulelea

Poznate banjolele na prodaju (Muzika, 3. 6. 2008, n)

Riječ je o instrumentima znanim kao banjolele (banjo + ukulele) koje je Formby svirao tridesetih godina prošlog stoljeća, a jedan od njih završio je u vlasništvu Georgea Harrisona. (Muzika, 3. 6. 2008)

Pa ako ćemo tako, banjolele je još zanimljiviji. (F, 27. 4. 2012, k)

• usp. banjitar, banjolina, gitalele, glasovir, keytar, klavijatara
banjolina [benģolina] im. e. banjoline ← banjo ‘bendžo’ × mandoline ‘mandolina’ glazbalo, spoj bendža i mandoline

Početkom 20. stoljeća u gradu na Dravi niknula je i prva inovatorska radionica tambura: graditelj tambura Josip Rohrbacher gradi novu tamburu, tzv. banjolinu: oblik je tambure banjo, a vrat od mandoline. (GS, 18. 5. 2012)

U Osijeku je oko 1930. izgrađena prva nova vrsta tambure − banjolina J. Rohrbachera. (Strategija OS, 30. 9. 2014)

• usp. banjitar, banjolele, gitalele, glasovir, keytar, klavijatara

Banjovi [benģovi] im. e. Banjovi ← banjo ‘bendžo’ × /Jon/ Bon Jovi

Ne mogu više čuti tu stvar. – Rekla si da sam Banjovi. – Morala sam, da prestaneš. (Moderna 2015, S06E18)

• J. Bon Jovi – američki roker, gitarist, frontmen istoimene grupe
bankanalije im. mn. banka × bakanalije nezakoniti ili nemoralni bankarski poslovi

Vukovarske bankanalije (FT, 5. 1. 1998, n)

• o nezakonitu poslovanju Vukovarske banke u Zagrebu

Šimarine bankanalije (FT, 25. 4. 2008, n)

• o ulozi A. Šimare, nekadašnjega povjerenika Vlade RH za Slatinu, u Slatinskoj banci
bankster im. e. bankster ← banker ‘bankar’ × gangster ‘gangster’ pogrdno za bankara s aluzijom na bankarsku socijalnu neosjetljivost

Banksteri, banksteri, banksteri, banksteri / Ne da mi se ustat, kakav šugav dan / sjela mi je prva rata kredita za stan [...] (Woo 2011)

Time i same države postaju privatne korporacije, u rukama bankstera i bogatih korporacija, a u njima obično stanovništvo može samo robovati. (Dnevno, 29. 5. 2013)

Eto, ja jutros hoću kupiti po tom tečaju, ali bankster ne da. (VL, 20. 1. 2015, k)

Idem odmah predat keš susjedu za otplatu trokatnice pa ćemo zajedno proslavit kak smo zajebali bankstere HNB-a. (Index, 22. 1. 2015, k)

banksterski prid. e. bankster ← banker ‘bankar’ × gangster ‘gangster’ koji se odnosi na bankstere • v. bankster

Internacionalni banksterski sustav je pred kolapsom. (VL, 23. 7. 2012, k)

Prosvjed protiv »paklene trojke«: Recimo ne bankstersko-političkoj eliti! (Dnevno, 29. 5. 2013, n)

Dalibor Špadina u briljantnom je prilogu razbio sve magle banksterskih propagandista u hrvatskom medijskom prostoru, koji se silno trude posijati paniku. (Rašeta, 17. 7. 2016)

bankšiš im. banka × bakšiš ‘napojnica; mala svota novca’

Bankšiš (FT, 13. 2. 2004, n)

• pred Hrvatski sabor dolazi prijedlog o raskidanju štetnog ugovora o prodaji Dubrovačke banke, svojedobno prodane za malu svotu
baratoniranje im. bara × maraton + -ira-ń-e

Nakon baratoniranja na bari idem u Paiz, gdje se održava međunarodno plivačko prvenstvo u plivačkom maratonu. (Bednjanec 1980, 79)

• epizoda o plivačkome maratonu

• usp. paratonac, pošizditi

Barackillary [barakilari] im. Barack /Obama/ × Hillary /Clinton/

Uostalom, zar tu igru, koju već dugo raskrinkavam, pred licem cijeloga svijeta svakodnevno ne p(r)okazuje američka politička sapunica »Trump-Clinton« – plitki show za masovno zaglupljivanje lošom glumom prividnog prepucavanja? Poglavito nakon »koalicije« uskoro Bivšega (Baracka) i moguće Buduće (Hillary), koji se može nazvati – Barackillary. (Kaćunko, 8. 8. 2016)

• usp. Barackillary, Billary, demopublikanac, Obamney, republikrat, republimokrat, Robamba, Trillary
barbarština im. barbarin × baština

Spomenička barbarština (FT, 23. 6. 2001, n)

• intervju s redateljem B. Žižićem o njegovu dokumentarnome filmu o rušenju spomenika NOB-a
bardbarstvo im. bard × barbarstvo

Jer u tom njegovom službenom hrvatskom – kao što se može pročitati s ploča u Slatinskom Drenovcu – novembar znači isto što i travanj, a nema travnja do deseti travnja, nema bolesnice do Parunice i nema barda do Aralice. E pa, dobro došli u bardbarstvo! (Lucić 2013a, 26. 12. 2013)

• o izjavi HDZ-ova načelnika općine Čačinci da naziv ulice 10. travnja ne mora simbolizirati osnutak NDH, nego i rođenje Vesne Parun • I. Aralica – pisac, izrazit podupiratelj HDZ-a

• usp. araličnost, Araslica, Čmaralica, Feralica, Fukaralica

Barelaire [bareler] im. /Goran/ Bare × /Charles/ Baudelaire

Charles Barelaire (Di su, 25. 20. 2015, k)

• komentar na fotografiju G. Barea, rokera i navodnog uživatelja droge, s natpisom Cvitovi zla • cvit – marihuana • Ch. Baudelaire – francuski pjesnik i kritičar poznat po zbirci Cvjetovi zla (1857)

• usp. disuću, dopao, dopijanist, dopin, dopust, mrmohod, narkuna, Uvenera
barokoko im. e. barococo ← baroque ‘barok’ × rococo ‘rokoko’ stil u glazbenoj i likovnoj umjetnosti, spoj baroka i rokokoa

Jeff Koons [...] Kad je shvatio da to neće biti dovoljno za siguran ulazak u klub svevremenskih besmrtnih majstora, ponudio je likovnim kritičarima pojam »Barokoko«, kao objašnjenje za ono što on zadnjih godina radi [...] (Dnevnik, 2. 6. 2006, b)

Bartozalo im. Bartholomew × Zalo e. Barth-Vader ← Bartholomew × Darth Vader

Bartholomew Zalo nazvao je izum po kćeri Di. Odatle nam di-zalo. – Zbilja? Nema veze s time da diže ljude? – Ne, ubrzo ga je nazvao po sebi. Barto-zalo. (Pravila 2014, S05E01)

• lik u TV-seriji djevojci »objašnjava« nastanak riječi za dizalo, u prijevodu se izgubila igra sličnozvučnih e. riječi ele-vator ‘dizalo’ (Vaderova »kći« u izvorniku je Elle), Barth-Vader (izmišljeno) i Darth Vader (glavni negativac u filmskome serijalu Ratovi zvijezda)

basshar-pei [bašarpej] im. e. basshar-pei ← basset /hound/ ‘baset’ × e. shar-pei ‘šar-pei’ pas mješanac baseta i šar-peija

Chinese Shar Pei + Basset Hound = Basshar Pei (Vauvau, 12. 6. 2007)

basschshund [baskshund] im. e. basschshund ← basset ‘baset’ × dachshund ‘jazavčar’ pas mješanac baseta i jazavčara

Basset + Dachshund = Basschshund (Vauvau, 12. 6. 2007)

basston [baston] im. e. basston ← basset ‘baset’× e. boston /terrier/ ‘bostonski /terijer/’ pas mješanac baseta i bostonskoga terijera

Basset + Boston Terrier = Basston (Vauvau, 12. 6. 2007)

bassugg [basag] im. e. bassugg ← basset ‘baset’ × pug ‘mops’ pas mješanac baseta i mopsa

Basset + Pug = Bassugg (Vauvau, 12. 6. 2007)

bašćaćanski prid. bašćanski × /Ivo Sanader/ Ćaća

Bašćaćanska ploča: prvo spominjanje Ćaće u Hrvata (Ćaća, 22. 3. 2015, m)

• fotomontaža glave I. Sanadera na Bašćanskoj ploči
batastičan prid. batat × fantastičan e. yumazing ← yam ‘batat, slatki krumpir’ × yum-yum ‘njam-njam’ × amazing ‘divan, izvanredan’

Napravio sam batate s javorovim sirupom. Moja prijateljica kaže da su batastični. – Izgledaju super. (Kontrola 2015, S02E81)

• usp. batastrofa
batastrofa im. batat × katastrofa e. yam-strophe ← yam ‘batat, slatki krumpir’ × catastrophe ‘katastrofa’

Ne brini se, donio sam nešto drukčije. Slatki krumpir. – Slatki krumpir i batate ista su stvar. Ovaj Dan zahvalnosti je batastrofa. (Kontrola 2015, S02E81)

• usp. batastičan

Batigol im. /Gabriel/ Batistuta × gol pohvalno za nogometaša G. Batistutu, aluzija na njegove golgeterske sposobnosti

Drugo je pak pitanje – što se događa sa Batistutom, koji je najavljivao da će »eksplodirati« ove sezone, jer je napokon sanirao ozljedu, pa je potpuno spreman. Ali, dosad je »Batigol« ostao na suhome, izgleda kao da je izgubio lucidnost, osjećaj za realizaciju. (SD, 18. 9. 2001)

Najveće trenutke u igračkoj karijeri »Batigol« je postigao u Fiorentini [...] (24sata, 4. 7. 2008)

Čekali su to 16 godina: Kalinić i Badelj kao Batigol i Rui Costa (24sata, 28. 9. 2015, n)

• usp. Batigolf, Batipolo

Batigolf im. /Gabriel/ Batistuta × golf pohvalno za nogometaša G. Batistutu, koji se nakon odlaska u mirovinu počeo baviti golfom i polom

Batigol postao Batigolf i Batipolo (VL, 16. 3. 2010, n)

• usp. Batigol, Batipolo

Batipolo im. /Gabriel/ Batistuta × polo pohvalno za nogometaša G. Batistutu, koji se nakon odlaska u mirovinu počeo baviti golfom i polom

Batigol postao Batigolf i Batipolo (VL, 16. 3. 2010, n)

• usp. Batigol, Batigolf
baukštela im. ?bauk × bauštela ‘gradilište’

Feralova baukštela (FT, 21. 4. 2001, n)

• o izjavama umirovljenoga generala A. Rose o njegovim uspjesima u graditeljstvu
baxteritorijalni [baksteritorijalni] prid. Baxter × teritorijalni

Feralova baxteritorijalna obmana (FT, 27. 10. 2001, n)

• o izjavama bivše ministrice zdravstva A. Stavljenić-Rukavina o lošem utjecaju medija na pacijente • Baxter – farmaceutska tvrtka, izazvala aferu zbog koje je A. Stavljenić-Rukavina dala ostavku • teritorijalna obrana – neprofesionalna vojska

• usp. farmaceut, medijokritet, političarobnjak
baumaximalan [baumaksimalan] prid. Baumax × maksimalan

Baumaximalno iznenađenje – otvara se Baumax u Splitu! (2008, r)

• Baumax – prodajni centar za građevinarstvo
baumaximalno [baumaksimalno] pril. Baumax × maksimalno

Baumaximalno niska cijena svaki dan! (2008, r)

• Baumax – prodajni centar za građevinarstvo

Bayerdera [bajerdera] im. Bayer × Bajadera

Feralova Bayerdera (FT, 11. 3. 2000, n)

• o izjavi J. Marjanovića: »Čokolada djeluje poput aspirina, samo što aspirin djeluje jače.« • Bayer – farmaceutski div, proizvođač aspirina • Bajadera – poznata Kraševa čokoladica

Bazga im. /Momčilo Bajagić/ Bajaga × /Jelena/ Rozga skupno za glazbenike M. Bajagića Bajagu i J. Rozga

Bajaga + Rozga = Bazga (Bug, 23. 11. 2011, k)

»Bazga« oduševila većinom mlađu publiku (ZL, 6. 12. 2012, n)

Neobična kombinacija tako je ubrzo dobila i nadimak Bazga, a srećom po one koje su došli samo zbog jednog od njih svatko je imao svoj set. (ZL, 6. 12. 2012)

• usp. Belmirza, Dikolores

BBBojkot im. e. BBB ‘Bad blue boys’ × bojkot

BBBojkot derbija zbog »neviđene represije i namještanja optužnica«: Tko je kupio ulaznicu, neka proslijedi Torcidi! (Index, 4. 12. 2013, k)

• o bojkotu derbija Dinamovih navijača zbog hapšenja i namještanja optužnica privedenim navijačima • BBB – navijačka skupina nogometnoga kluba Dinamo

Bebolucija im. beba × revolucija naziv za prosvjede u BiH izbile 2013. zbog administrativnih problema oko dječjih matičnih brojeva

Bebolucija u Sarajevu (Dnevnik, 11. 6. 2013, n)

Takozvana »Bebolucija« započela je 5. lipnja, kada je objavljena informacija da malena Belmina Ibrišević ne može ići na liječenje izvan zemlje jer nema JMBG, a otada je započela pristizati podrška iz cijelog svijeta. (Index, 18. 6. 2013)

Samo osam mjeseci nakon tzv. bebolucije, tj. prosvjeda koji su prvi put nadišli nametnute etničke podjele, 5. veljače 2014., radnici iz nekoliko privatiziranih i upropaštenih tvornica ujedinili su se na ulicama Tuzle, tražeći neisplaćene plaće i mirovine. (Forum, 29. 8. 2015)

bechtelac [behtelac] im. Bechtel × telac

Hrvatski bechtelci (FT, 23. 7. 2004, n)

• tekst uz fotomontažu političarâ I. Sanadera, M. Žužula i B. Kalmete kao kravâ • Bechtel – cestogradna tvrtka s kojom je RH sklopila nepogodan ugovor

Beck’sperience [beksperijens] im. Beck’s × e. experience ‘iskustvo’ ime glazbenoga festivala proizvođača piva Beck’s

Fatboy Slim, pionir elektronske plesne glazbe i jedan od najslavnijih svjetskih DJ-a nastupit će u Umagu u sklopu programa Beck’sperience. (Index, 20. 4. 2010)

U opuštenoj atmosferi kluba Aquarius na zagrebačkom Jarunu najavljen je veliki povratak legendarnog glazbenog projekta na hrvatsku scenu – Beck’speriencea. (24sata, 9. 7. 2014)

• usp. družiona, grupivnjak, Beck’speriment

Beck’speriment [beksperiment] im. Beck’s × eksperiment naslov reklamne kampanje proizvođača piva Beck’s

Puno nam znači to što su kolege iz Molson Coors Europe prepoznali Beck’speriment kao dobar primjer oglašavanja i marketinške ideje. (TP, 9. 6. 2015)

Zbilja smo ponosni na Beck’speriment koji u zadnje vrijeme niže priznanje za priznanjem. (JL, 5. 10. 2015)

• usp. družiona, grupivnjak, Beck’sperience
bedakcija im. bedak ‘blesan, glupan’ × redakcija

[...] dok ja mogu tek žaliti što ga je Ancel unajmio u svoju bedakciju – pardon – u svoju redakciju, umjesto da s njime i na njemu hobla u svojoj demokratskoj tišleriji. (Matoš XIV, 148, 5. 9. 1911)

Poznata je stvar da pokretaška i srpska štampa sistematski prećutkuje ili obara sva literarna nesrpska i neslavosrpska, dakle pravaška djela. [...] Te bedakcije odista smatraju nas bedacima! (Matoš XIV, 152, 11. i 13. 9. 1911)

• usp. Arsenikides, Aršelides, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević
beefalo [bifalo] im. e. beefalo ← beef ‘govedo’ × buffalo ‘bizon’ životinja križanac bizona i domaćeg goveda

Krava + američki buffalo = beefalo (Net, 9. 12. 2015)

Beefalo – pasmina goveda dobivena križanjem američkih bizona i domaćih (europskih) goveda kako bi dobili životinje prilagođene preriji. (Bizoni i domaća goveda imaju različit broj kromosoma i različite su vrste). (F, 27. 12. 2012, k)

• usp. Grubzon, Grubzončica, katalo
beefaroni [bifaroni] im. mn. e. beefaroni ← beef ‘govedina’ × macaroni ‘makaroni’

Što jedeš? – Tjesteninu s mljevenom govedinom i umakom. – Beefaroni. Ti ćeš mi najviše nedostajati. (Teorija 2014, S03E04)

• usp. drakuloni, frodočinka, vještinovka, žemzila

Beertija [birtija] im. e. beer ‘pivo’ × birtija ime pivnice u Zagrebu, u Ulici Pavla Hatza
beerzo [birzo] pril. e. beer ‘pivo’ × brzo

Beerzo mi je naglio tuborg, a kad smo is-pi-pi-li, popeo me na svoj toborgan i polucky spuštiho dodole. (Radaković 1999, 59)

• usp. ispipiti, nagliti, polucky, spuštihati, toborgan
bejzbolan prid. bejzbolski × bezbolan bolan, s podrugljivom aluzijom nasilne uporabe bejzbolske palice
bejzbolna palica (R, Zagreb, 2000-ite)

Budišina bejzbolna rješenja (FT, 12. 5. 2001, n)

• o D. Budiši kao nestabilnu koalicijskome partneru I. Račanu

Bejzbolni nogomet (SD, 4. 10. 2007, n)

• o napadu palicama na trenera Hajduka L. Bonačića

Dok se Mesić i Sanader dogovore s Hrvatskom je li ona u krizi ili nije, bejzbolnije je odletit s Hrvatskom na prvenstvo Europe u balunu i prestat razbijat po glavunu ko će koga u portunu. Sva naša rješenja svode se samo na ona koja su bejzbolna i ona koja nisu bejzbolna. (FT, 21. 11. 2007)

Ja ću tu biciklističku gamad na pločniku početi rušiti. Majke mi mile. Jednog ću dana popizditi, izaći na pločnik s bejzbolnom palicom usred špice i početi razbijati glave i biciklistima i motoristima. (F, 24. 5. 2010, k)

belaj-čauš im. belaj ‘nesreća, neprilika, jad’ × alaj-čauš ‘zapovjednik alkara kopljanika’

Belaj čauš (FT, 9. 8. 1999, n)

Pravda za belaj-čauša (FT, 15. 4. 2000, n)

Belaj čauš (FT, 10. 2. 2001, n)

• o slučaju M. Norca i ratnome zločinu u Gospiću • M. Norac bio je alkarski vojvoda, zapovjednik alkarske čete u Sinjskoj alci, osuđen je za ratni zločin u Gospiću

• usp. alaj-Čaušesku, alajćaćauš, budalaj-čauš, norčan, norčanik, prvonorac, slavoubitnik

Belajn im. /Neno/ Belan × lajna ‘linija kokaina’

Neno Belajn (Di, 2. 5. 2015, k)

• aluzija na navodno drogiranje pop-pjevača N. Belana

• usp. Nabelan, Normabelan

Belfast food [belfast fud] im. Belfast × e. fast food ‘brza hrana’ ime riječke rock-skupine koja rabi elemente irske glazbe i ikonografije (1996–)

belfie [belfi] im. e. belfie ← butt ‘guza’ × selfie ‘selfi, samoslik, sebnjak’ fotografija vlastite stražnjice

Znate li što je belfie? (VL, 22. 4. 2014, n)

Lijepa brineta poznata po bujnim oblinama objavila je tzv. belfie, fotku svoje guze. (VL, 22. 4. 2014)

Belfie je nova internet boleština, virus koji će se proširiti po društvenim mrežama i onda će se na kraju roditelji zgražati i tvrditi da je netko zaveo njihova nevinašca. (VL, 22. 4. 2014, k)

• usp. brelfie, drugi, sellofie, velfie

Belmirza im. Belma /Hodžić/ × Mirza /Džomba/ skupno za par B. Hodžić i M. Džomba

Belmirza (R, RC, 16. 5. 2010)

• usp. Bazga, Dikolores
belval im. beluga × narval životinja križanac beluge i narvala

Narval i beluga – narluga? Belval? (Šibenski, 9. 12. 2015)

• usp. dukit, kitpin, narluga, wolphin
belvirno pril. lat. bellum ‘rat’, lat. bellus ‘lijep’, hrv. bel ‘bijel’ × lat. vir ‘muž; junak’, hrv. Virje + -n-o e. frabjous ← fair ‘ljubak, ugodan, vedar’, ?famous ‘slavan’ × joyous ‘veseo, radostan’, ?rapturous ‘buran, ushićen’

I belvirno odasvud čaj: »Huja, haj! Haj huj!« [...] (Carroll 1985b, 158)

U lijepoj i zvučnoj riječi belvirno imamo tu istu dvorsku, precizirajmo, srednjovjekovno-latinističku tradiciju. Ona će se pažljivijem čitatelju odmah razotkriti kao compositum koji se sastoji od riječi bellum i vir – koje dakle označuju nešto ratničko i junačko – ili možda (ako štijuće dame tako preferiraju) od riječi bellus i vir – dakle lijepo i muško. [...] mi smo u to ratoborno i muževno belvirno potajice ugradili i naše pitomo bele Virje [...] (Šoljan 1991, 214)

• u izvorniku stoji e. O frabjous day! Callooh! Callay!

• usp. akrobacnuti, Antipat, Antipatičar, đipahan, froktati, galumfirati, Kornjučo, Krznik, nemujan, neobičudan, Podučitelj, rovko, rućkanje, rućkati, šišmačka, šturnjača, ušutkavati
beljački prid. /Krešimir/ Beljak × beljiti se × seljački

Blažena Marijana i Hrvatska beljačka stranka (Lucić 2016a, 3. 10. 2016, n)

Pristojna i smjerna, kakva već jest, i izrugivanju nesklona Marijana Petir nije podlegla iskušenju da i Krešu Beljaka i njegove poslušnike pošalje tamo gdje im je mjesto. A mjesto im je u Hrvatskoj beljačkoj stranci, kako već neki nazivaju HSS pod Beljakovim vodstvom! (Lucić 2016a, 3. 10. 2016)

• o previranjima u Hrvatskoj seljačkoj stranci između čelnika M. Petir i K. Beljaka
benetfit im. B.net × benefit

Zašto sve više korisnika prelazi u B.net? Zbog benetfita! (2011, r)

• reklama za internetski i TV-poslužitelj B.net

• usp. olićan, sprinternet

Benettonschaft [benetonšaft] im. Benetton × nj. Mannschaft ‘momčad, njemačka reprezentacija’

Ta ekipa, koja je izgledala kao reklama za Benetton, nije međutim bila incident: dvanaest godina kasnije Benetton je dobio novu reklamu. Slučajno ili ne, Benettonschaft je nastao iste te 1998. godine, kada je svijet slavio multi-kulti Francusku, a njemačka vlada ukinula stari, rigidni zakon koji je državljanstvo dopuštao samo djeci rođenoj u Njemačkoj, od oba roditelja Nijemca. [...] Deceniju kasnije Benettonschaft je ujedinio zemlju, zajedno su na trgovima pobjede slavili Nijemci i Turci, Srbi i Hrvati. (Dežulović 2011, 102, listopad 2010)

• Benetton – robna marka s osviještenim reklamnim kampanjama protiv rasizma
benevolentan prid. Ben × benevolentan e. Ben-evolent ← Ben × benevolent ‘benevolentan, dobrohotan’

On misli da je Ben-evolentan kad zapravo ne pomaže neprijateljima, nego im zaista šteti. (Winslow 2012, 73)

• Ben – ime lika u romanu Divljaci

• usp. čudojebesan, jazzercise, Kaleksiko, ludist, orgizam, Pornywood, ratgazam, reluksuzacija, zazujan, zlostup

Bengele im. bengele × /Josef/ Mengele

Doktor Bengele (FT, 28. 5. 2004, n)

• B. Rašeta i I. Đikić o utjecajnosti i aferama političara A. Hebranga • bengele – riječ iz dječje brojalice Engele, bengele, banda svira, mene doktor vizitira... • J. Mengele – nacistički zločinac, doktor poznat po monstruoznim ekperimentima na logorašima

Bennifer^1 [benifer] im. Bennifer ← Ben /Affleck/ × Jennifer /Lopez/ skupno za par B. Affleck i J. Lopez

Popularni hollywoodski par kojeg su prozvali »Beniffer« zajedno je proveo 18 mjeseci, a krajem prošle godine spiskali su i veliku lovu za pripremu spektakularnog vjenčanja. (Index, 23. 1. 2004)

Tom je postao joke. Spustio se na Beniffer nivo svojevoljno. (F, 28. 6. 2005, k)

• usp. Beyon-Z, Brangelina, Davetoria, Jethroux, Jisbon, Khlomar, Kimye, Spederline, Timberbiel, Vaughniston, Vickham, Zanessa

Bennifer^2 [benifer] im. Bennifer ← Ben /Affleck/ × Jennifer /Garner/ skupno za par B. Affleck i J. Garner

Ne znam, mogli bi se recimo popularni Ivo i popularni Dragutin vjenčati. Gdje bi im bio kraj? Bio bi to novi Beniffer, nova Brangelina. Bio bi to naš Drivo. Zvuči poznato? (Net, 6. 9. 2012)

Bennifer – Ben Affleck i Jennifer Lopez, a zatim i Jennifer Garner, koja ga je uspjela odvesti pred oltar. (Index, 10. 11. 2015)

• usp. Beyon-Z, Brangelina, Davetoria, Jethroux, Jisbon, Khlomar, Kimye, Spederline, Timberbiel, Vaughniston, Vickham, Zanessa
bengalaština im. bengalka ‘signalna svjetleća baklja’ × budalaština

Feralova bengalaština (FT, 27. 12. 2003, n)

• o izjavama pripadnika navijačke skupine Torcide nakon što su bengalkom zapalili automobil zagrebačkih registracijskih oznaka

• usp. bodulaština, bordelaština, brdalaština, bubalaština, budakaština, budvalaština, bundalaština, buntalaština, burdalaština, dubalaština, glupaština, gudalaština, labudalaština, pedalaština, sudalaština, udbalaština, zabludalaština

Beosmrad im. Beograd × smrad pogrdno za Beograd

Samo Oluja riešava ovaj problem fašiste četnike, samo liek zvani Oluja praši do Beosmrada. (NCL, 9. 4. 2012, k)

Pola milijuna Hrvata je ubijeno te nesretne 1945. od Zagreba do Bleiburga, ali ima arhiva NDH kompletna u Beosmradu, a neće u javnost sa njom jer istinu mi znamo, a ovi jugounuci pričaju bajke o Mirku i Slavku. (NCL, 19. 4. 2012, k)

Seli za Beosmrad i tamo traži ženika. (VL, 1. 5. 2015, k)

berdoodle [berdudl] im. e. berdoodle ← /saint/ bernard ‘bernardinac’ × e. poodle ‘pudl’ pas mješanac bernardinca i pudla

Poodle + Saint Bernard = Saint Berdoodle (Vauvau, 12. 6. 2007)

Bescartes [beskart] im. bez karte × /René/ Descartes

René Bescartes: Mislim, dakle nemam. (Index, 17. 5. 2014, m)

• fotomontaža R. Descartesa uhvaćenog u tramvaju bez karte

• usp. zetnički, Zetstapo
beskrajobrazni prid. beskraj × bezobrazan × krajobrazni

O beskrajobraznim perspektivama krajobraznih motiva u suvremenoj hrvatskoj poeziji (Lucić 2013b, 66, n)

• o izjavi D. Jurčev da pjesma Marjane, Marjane ne može biti samo svečana pjesma grada Splita zato što je to najstarija hrvatska narodna pjesma, stara najmanje 36 stoljeća
beskuće im. beskućnik × bespuće

Beskuća povijesne zbiljnosti (Lucić 2012a, 11. 10. 2012, n)

• o nedostatku mjesta u prihvatilištima za beskućnike • Bespuća povijesne zbiljnosti – knjiga F. Tuđmana

• usp. bezputinstvo

Besmislav im. besmislen × Mislav /Bago/ pogrdno za TV-novinara M. Bagu

Licemjerno je bilo u dnevniku kada spiker kaže za Tuđmana da pored dobrih strana imao je i loših a onda se ne može sjetiti kojih pa Besmislav Bago mora izmišljati neke. (VL, 10. 12. 2014, k)

Besmislav Bago završio u bolnici. (Dnevno, 4. 9. 2015)

A i taj Besmislav Bago nije u toku. (VL, 19. 10. 2015, k)

Besor im. /Nevenka/ Bečić × /Jadranka/ Kosor

Besor. U politici je najbitnije znati se prilagoditi novim situacijama. Sretno Jaco! (Mareković, 22. 4. 2013, m)

• fotomontaža lica konzervativnih političarki N. Bečić i J. Kosor stopljenih u jedno, nakon izbacivanja premijerke i predsjednice HDZ-a J. Kosor iz stranke

• usp. antecipacija, brošlost, kokodatak, kosorijeknuti, Kosorlovsky, kosorry, Najdranka, prostmodernizam, slaboratorij, Sluzana, Stjeguljica, šarmeraj, vlastarbajter

Beyon-Z [bijonzi] im. Beyon-Z ← Beyoncé /Knowles/ × /Jay/ Z skupno za par iz svijeta američkoga šoubiznisa B. Knowles i J. Z

Svi glumci A-liste imaju vjenčanja iznenađenja. Timberbiel, Beyon-Z, Anne Hatha-nitko. (Televizijska 2015, S07E08)

• usp. Bennifer, Brangelina, Davetoria, Hathanitko, Jethroux, Jisbon, Khlomar, Kimye, Spederline, Timberbiel, Vaughniston, Vickham, Zanessa

Bezalkolinda im. bezalkoholan × Kolinda /Grabar-Kitarović/

Bezalkolinda: za razliku od njenog stvoritelja, ne krši Zakon o navijačima (Index, 30. 3. 2015, n)

• riječ je o utakmici na kojoj je predsjednica K. Grabar-Kitarović pila bezalkoholno piće

• usp. Coca-Colinda, Cowlinda, Crolinda, Debilinda, Drkolinda, Ivolinda, jebaćaćica, Kitanic, Kobilinda, Koeljinda, Kokošinda, Kolignja, Lokinda, Natolinda, Udbarbika, Ustašinda, Yulinda
bezkanađe im. beznađe × Kanada

Beznađe i bezkanađe (Lucić 2014a, 18. 3. 2014, n)

Ima li podesnije osobe za vladanje u Republici Hrvatskoj od majke koja ni rođenom djetetu ne ulijeva nadu, ali se nada da će izgubiti i svaku Kanadu, i koja osim beznađa nudi još samo bezkanađe? (Lucić 2014a, 18. 3. 2014)

• o izjavi pravaške političarke R. Tomašić u TV-emisiji Nedjeljom u 2 da se nada da će se njezin sin razočarati u Kanadi i vratiti u domovinu

• usp. klipohondrija, šetnički

Beznadan im. beznadan × Nadan /Vidošević/

Beznadan Vidošević (FT, 29. 7. 2000, n)

• o pretvorbenome kriminalu u Dalmacijacementu

Beznadan Sljepošević – »lep kao greh« & sodoma i Komora. La comedia è finita! – možda će netko reći (ili pomisliti) da je završila hrvatska komedija otkrivanjem skandala u HGK i HAC-u. (Kaćunko, 23. 10. 2013)

• o uhićenju N. Vidoševića, predsjednika Hrvatske gospodarske komore

• usp. Iznenadan, Jadan, Kradan, Nadan, Nadanhazija, Nadanlina, Nadarnija, nenadano, Sanadan, Sljepošević, Uvidošević

Beznader im. beznadan × /Ivo/ Sanader

Feralov dr. Ivo Beznader (FT, 26. 1. 2002, n)

• o izjavi I. Sanadera da HDZ-u nije do ponovnog osvajanja vlasti

• usp. Kranader, Sanadan, Satnader, Smradnader, Smranader, Sranader, Thievo
bezneumnik im. bezumnik × Neum

Jer ako je župan dubrovačko-neretvanski, gospodin Nikola Dobroslavić, shvatio da su »poruke Kukuriku koalicije da se neće graditi Pelješki most, te da će autocesta do Dubrovnika ići preko BiH – uvreda stanovnicima juga Hrvatske«, tada je to morao shvatiti i svaki bezumnik i bezneumnik u Republici Hrvatskoj. (Lucić 2011a, 7. 11. 2011)

• Neum – gradić u primorskome dijelu BiH koji presijeca južnu Hrvatsku

• usp. opelješki
bezobrazac im. bezobrazan × obrazac

Bezobrazac P2 (FT, 19. 8. 1996, n)

• o dvama glasačkim obrascima u BiH, P1 i P2, kojima se na neki način legalizira etničko čišćenje
bezobrazovni prid. bezobrazni × obrazovni

O bezobrazovnom prisvajanju zasluga i za obrazovni proces i za borbu protiv njega (Lucić 2013b, 188, n)

• o izjavama ministra znanosti i sporta D. Primorca da se državna matura odgađa za godinu dana te da je cijelo vrijeme s učenicima bio »na istoj liniji«
bezputinstvo im. bespuće × /Vladimir/ Putin + -stv-o

Godinu dana kasnije taj čovjek – po imenu Dmitrij Medvedev – postao je ruski predsjednik, a hrvatski premijer danas je stanovnik kaznionice na južnom dijelu Zagreba. Da li se povijest u hrvatsko-ruskim odnosima ponavlja? – Ili nam se pišu »Besputinstva povijesne zbiljnosti«? (Lucić 2013a, 19. 1. 2013)

• o odbijanju hrvatskoga premijera Z. Milanovića da primi izaslanstvo ruskoga naftnoga diva Gazprom • V. Putin – ruski premijer • Bespuća povijesne zbiljnosti – knjiga F. Tuđmana

• usp. beskuće
bezveza im. bezveze × veza

Smetnje na bezvezama (FT, 13. 1. 2001, n)

• B. Rašeta o neredu i prevarama u poslovanju Hrvatskih telekomunikacija

Bezvezema im. bezveze × /Karim/ Benzema pogrdno za nogometaša K. Benzemaa

Carlo mora prodat onog Bezvezemu jer je očajan. (24sata, 16. 4. 2014, k)

Aj, fala bogu da Bezvezema nije ovo promašio. (Index, 29. 8. 2015, k)

Bezvezoka im. bezveze × /Zoran Milanović/ Zoka pogrdno za hrvatskoga premijera Z. Milanovića

Tko god prati zbivanja u Hrvatskoj, lako će zaključiti da je Orah stranka iz inkubatora sa Pantovčaka, koja bi trebala pokazati novo, umiveno lice ljevice, sad kad je Bezvezoka Milanović usrao sve što se da usrati. (Index, 25. 8. 2014, k)

Bezvezoka Nulanović. (Index, 16. 1. 2015, k)

BezveZoka je [...] zaostao u evolucijskom razvoju. (NL, 30. 12. 2015, k)

• usp. Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav

Bi–Bo
biblijunaš im. Biblija × milijunaš

Tko želi biti biblijunaš? (Kaćunko, 12. 8. 2007, n)

Zar to ne potvrđuje i stotina varijanti npr. popularne igre »Tko želi biti milijunaš?« te nepostojanje sličnog »showa« npr. »Tko želi biti Biblijunaš?« (živjeti savršeno po Sv. pismu)! (Kaćunko, 12. 8. 2007)

Bibliocikliranje im. biblioteka × bicikliranje naziv projekta studenata Bibliotekarstva zagrebačkoga Filozofskog fakulteta koji promiče knjige i knjižnice, čitanje među mladima te zdrav način života i zaštitu okoliša

Znate li što je Bibliocikliranje? (TP, 29. 8. 2014, n)

Projekt Bibliocikliranje potiče čitanje, promiče knjižničarsku struku i knjižnicu kao mjesto druženja i zabave. (TP, 29. 8. 2014)

Projekt nazvan Bibliocikliranje lani ih je vodio iz Zagreba biciklima do Splita, gdje su u knjižnicama održavali književne klubove i radionice za djecu. Ove jeseni planiraju svoj program ponuditi knjižnicama u Istri. (NCL, 7. 8. 2015)

• usp. Čitram
bibliociklist im. biblioteka × biciklist sudionik projekta Bibliocikliranje • v. Bibliocikliranje
bibliociklist (R, Zagreb, 2014)

bibliotenkarstvo im. bibliotekarstvo × tenk

Feralovo bibliotenkarstvo (FT, 27. 10. 2001, n)

• o izjavi generala A. Rose: »Hrvatski vojnik vrijedi onoliko koliko je knjiga pročitao.«
bibliotizam im. Biblija × idiotizam

Feralov bibliotizam (FT, 23. 1. 2004, n)

• o naputku nastavnika J. Dugeča da u djece treba razvijati ljubav prema vjeri, a ne prema vještičarenju • o romanima o Harryu Potteru kao dijelu školske lektire
bichonaranian [bišonaranijan] im. e. bichonaranian ← bichon /frise/ ‘kovrčavi bišon’ × pomeranian ‘pomeranac’ pas mješanac kovrčavoga bišona i pomeranca

Bichon Frise + Pomeranian = Bichon-A-Ranian (Vauvau, 12. 6. 2007)

biciklistir im. biciklist × klistir ‘čišćenje debeloga crijeva tekućinom preko anusa’

Nježni biciklistir (Bednjanec 1980, 112, n)

• epizoda o biciklizmu

• usp. finišišati
biciklocajac im. bicikl ×+ -o- +× policajac fr. hanvélo ‘policajac na biciklu’ ← ?agent en vélo ‘redarstvenik na biciklu’

Ovi su prodorni povici iz sjene namamili dva biciklocajca. (Queneau 2006, 171)

Noćno šoranje, zaurlaše dva biciklocajca, lunarna gužva, buka snokradica, ponoćna dreka, što li je sad to?, urlala su dva biciklocajca. (Queneau 2006, 171)

• usp. adultnapiranje, agrameridionalni, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka

• usp. frajercajac, jezikopalucajac, koalicajac, podlicajac, politcajac, polizijajac, polucajac, polucijski, propalicajac, ubojicajac
bijahati gl. biti × jahati

Ništa u tome nije bilo neoperverzno, rekontra, već sve je bijahalo naturanalno i nekako proučno. (Radaković 1999, 49)

Ne mohou kazast da nebolno to bijahaše za moj guuuz. (Radaković 1999, 59)

• usp. analphabeton, divotinjski, naturanalan, neoperverzan
bifukalan prid. bifokalan ‘dvožarišni’ × fukati ‘jebati’ biseksualan

Nije on gej, on je bifukalan. (Ž, Zagreb, 12. 3. 2011)

bijebl prid. bijel × jebati

Njegov radni prostak jako me stimkulirao. Sve jebilo bijeb’lo i zločisto i bilo mi je inspiradostivno. (Radaković 1999, 49)

• usp. inspiradostivno, jebiti, prosvjećivati, stimkulirati, zločist
bilijarac im. bilijar × jarac ‘neotesanac’

Nježni bilijarac (Bednjanec 1980, 74, n)

• epizoda o biljaru (bilijaru)

Bilijarca igra i zanježava Ivica Bednjanec (Bednjanec 1983, 20. 7. 1983, n)

• podnaslov epizode o biljaru (bilijaru)

Billary [bilari] im. Billary ← Bill /Clinton/ × Hillary /Clinton/ 1. prigodno za američku političarku H. Clinton kad pokazuje osobine svojega supruga američkoga predsjednika B. Clintona

Billovu tehniku šarmiranja i uvjeravanja koristila je i Hillary do te mjere da su je počeli nazivati »Billary« i kola su krenula nizbrdo. (SD, 10. 1. 2008)

2. skupno za američki predsjednički par B. Clinton i H. Clinton

Hodajuću katastrofu »Billary« Clinton je naslijedio Bush mlađi. Čovjek čiji IQ vjerojatno ne prelazi 70. (F, 9. 9. 2012, k)

Tijekom predsjedničke kampanje Clinton ističe da će njegovim izborom nacija dobiti dvoje umjesto jednoga, a par postaje poznat kao »Billary«. (HRT, 12. 4. 2015)

• usp. Barackillary, demopublikanac, Obamney, republikrat, republimokrat, Robamba, Trillary
bingomenalan prid. Bingo × fenomenalan

Nakon puno BINGOmenalnih godina na HTV-u i večerašnje posljednje emisije TV Binga u ovom izdanju, od sljedećeg ponedjeljka, 22. rujna Bingo kreće u jednom sasvim novom izdanju u 21 sat na RTL Televiziji. (2014, r)

• TV Bingo – televizijska tombola
bionika im. e. bionics ← bio- ‘bio-, živo-’ × electronics ‘elektronika’ nauk o mehaničkim i elektroničkim sklopovima koji funkcioniraju kao živi organizmi ili su njihov dio te o primjeni znanja o živim organizmima na mehaničke i elektroničke sklopove
bionika (Klaić 1972, s. v.)

bionika (AG 1999, s. v.)

Roboti nisu hodajuća računala, ali nisu samo ni industrijski manipulatori. Robotika je danas i neuroznanost i kognitivne znanosti, bionika... široki kulturološki fenomen čija eklektičnost je mogući temelj za cjelovito obrazovanje praktičnoj i stvaralačkoj (za razliku od konzumentske) tehničke kulture. (Vjesnik, 26. 1. 2001)

• usp. avionika
birceps im. e. beer ‘pivo’ × biceps pivski trbuščić

Istraživanja pokazuju da cure vole dečke s bircepsima. (Ž, Zagreb, 30. 9. 2014)

Birocroatia [birokroejša, birokroacija], Birokroacija im. birokracija × e. lat. Croatia ‘Hrvatska’, Kroacija 1. Hrvatska kao država hipertrofirane birokracije

Birokroacija ili komedija/drama/fikcija (Index, 27. 10. 2006, b)

Broj radnih mjesta ovisi o investicijskoj klimi u Hrvatskoj, ako bude kao i do sada da se strani ulagači sputavaju u investiranju, onda vjerojatno ne, ali ako se smanje porezi, birokroacija i krorupcija, odgovor je – da. (F, 9. 11. 2010, k)

• usp. krorupcija

Mislim da je naša država razvila birokraciju do neslućenih razmjera i da bi uskoro mogla promjeniti ime u BiroCroatia. (Bug, 26. 1. 2011, k)

Mi nismo Croatia, mi smo Birocroatia! (Net, 18. 6. 2013)

Birocroatia: Pakao papirologije ubija volju za životom (Index, 19. 12. 2014, m)

Lijepa naša birokr(o)acija (Dnevnik, 11. 3. 2015, b)

Birokroacija kao Croatrakcija (Međimurje, 23. 11. 2015, n)

• napis o hrvatskoj birokraciji kao mogućoj turističkoj atrakciji

• usp. Croatrakcija

2. nacionalistički nastrojena hrvatska birokracija

Feralova birokroacija (FT, 8. 9. 1997, n)

• o prijedlogu Z. Šekulina da se iz državne uprave izbace svi Srbi
birokratura im. birokracija × diktatura prožetost društva neučinkovitom birokracijom

Primarno je kod toga da osim »slobodnog tržišta« nema nijednog drugog ideološkog faktora koji bi dominirao, kao kod fašizma/nacizma (nacija, krv, tlo, rasa, rat, neplaćeni rad za domovinu, mržnja prema »degeneričnoj« umjetnosti, idealiziranje tradicije i povijesti, mitologije) i komunizma (klasa, diktatura proletarijata, anti-buržoaska borba, anti-intelektualizam, mržnja prema individualističkoj umjetnosti, birokratura, prisilni rad u gulazima za domovinu, idealiziranje budućnosti i napretka). (F, 16. 5. 2014, k)

Jer Zuppin je izvedbeni korpus stalno na rubu stihovnosti, nikad nije doxa, uvijek je paradoxa, nikad nije birokratura i formalna eksplikacija, uvijek je drskost i užitak kakvim ga imenuje i Julia Kristeva [...] (Zarez, 20. 11. 2014)

Ovo je stravično kako se Piketty istovario po svojim kapitalističkim drugovima. Teški su dani pred EU birokraturom. (Index, 6. 7. 2015, k)

• usp. demokratura

Birokroacija im. birokracija × Kroacija • v. Birocroatia
biskup im. biskupovi mn. biskup × skup

Biskupovi podrške (FT, 26. 5. 2001, n)

• P. Lucić o lažibiskupu S. F. Novaku i obredima koje je držao
biskupljenje im. biskup × iskupljenje

Biskupljenje grijeha (FT, 17. 3. 2001, n)

• I. Lovrenović o političko-crkvenome braku iz interesa

Biskupljenje zločina (Novosti, 15. 6. 2014, n)

• o svečanom dočeku ratnoga zločinca D. Kordića na kojemu je bio biskup V. Košić
biskupoća im. biskup × skupoća

Feralova biskupoća (FT, 23. 11. 2007, n)

• o izjavi I. Šukera, ministra financija: »Mislite li doista da se hrvatske biskupe i Katoličku crkvu u Hrvatskoj može kupiti za 70 milijuna kuna?! Intelektualna snaga hrvatskih biskupa i Katoličke crkve je nekoliko tisuća puta iznad 70 milijuna kuna!«
bisti prid. bista × isti

Sve je bisto kao prije (FT, 8. 12. 2001, n)

• fotomontaža I. Račana kako peruškom čisti bistu F. Tuđmana

Bisti kurac (Ivančić 2013c, 27. 5. 2013, n)

Za Ministarstvo unutrašnjih poslova savršeno je svejedno u kakvome agregatnom stanju egzistira Franjo Tuđman. Živ ili mrtav – bisti kurac. (Ivančić 2013c, 27. 5. 2013)

• o policijskoj zaštiti spomenika F. Tuđmanu u Splitu
bit im. e. bit ← binary ‘binarni, dvojčani’ × digit ‘brojka, znamenka’ osnovna jedinica obavijesti, jedna od dviju mogućnosti (da ili ne, 1 ili 0), termin J. Tukeya (1947) i C. Shannona (1948)

Za brojke 2, 3, 5, 10, kad znače 2^2, 2^3, 2^5, 2^10, t. j. eksponente potencija s binarnom, dijadskom ili dualnom bazom, ili pokazatelje stepénā s dvojčànōm osnovicom, kažemo, da pokazuju dvojčànē jedinice, dvojčànē znamenke ili BInarne digiTe – ili, skraćeno, BITe. [...] Drugi primjer: raznolikost je stupaca na šahovskoj ploči 3 bȉta (abcdefgh), raznolikost je redova također 3 bȉta (12345678), svega 6 bîtā (2^6 = 64 = 8 ∙ 8). (László 1959, 131)

bit (Klaić 1987, s. v.)

bit (Filipović 1990, s. v.)

Radi se o novom dizajnu fizičkog mrežnog sloja koji omogućuje transfer podataka od 100 megabita u sekundi. (RNR 1996, s. v. bit, 8. 11. 1995)

bit (AG 1999, s. v.)

• usp. qubit
biton im. e. biton ← bichon /frise/ ‘kovrčavi bišon’ × coton de tulear ‘tulearski pas’ pas mješanac kovrčavoga bišona i tulearskoga psa

Bichon Frise + Coton de Tulear = Biton (Vauvau, 12. 6. 2007)

bizvezan prid. biz ‘poslovna internetska domena’ × bezvezan e. business ‘posao’

Rad mi je već objavljen na netu. – Jedva ga čekam pročitati. – I ja. Pošalji mi ga na adresu sheldon@bazinga.biz. Zašto .biz? Zato što ti je rad bizvezan. A bazing.com je bilo zauzeto. (Teorija 2015, S08E15)

• u izvorniku nema stopljenice, samo igra s e. riječju business i internetskom domenom biz

Bjelokvar im. Bjelovar × kvar

Bjelokvar (FT, 6. 10. 2006, n)

• o ubojstvu trojice časnika JNA u bjelovarskoj vojarni 1991. godine, koji su se bili predali hrvatskoj vlasti
bježba im. bježati × vježba

Bojna bježba (FT, 18. 1. 1994, n)

• naslov nenapisane kolumne V. Ivančića Bilježnica Robija K. • za vrijeme autorove mobilizacije objavljivana je prazna kolumna s naslovom
blaccent [bleksent] im. e. blaccent ← black mn. blacks ‘crnac’ × accent ‘naglasak’ afroamerički engleski, inačica američkog engleskog kojom govori dobar dio mladih gradskih američkih crnaca te bijelaca koji žele zvučati kao oni

Iggy Azalea bi se, ako je sudeći po medijima, mogla nazvati i princezom kulturalne aproprijacije. Uz nošenje sarija i »maskiranje« u indijske božice u video spotu za Bounce, ono zbog čega je najviše kritizirana je usvajanje blaccenta, govora karakterističnog za afroameričku kulturu, iako se u svakodnevnom govoru služi svojim matičnim australskim naglaskom. [...] Ista stvar događa se s Katy Perry koja u spotu za This is how we do koristi blaccent, nosi frizure tipične za Afroamerikanke i imitira stereotipizirane geste mašući dugim umjetnim noktima. (Voxfeminae, 9. 7. 2015)

• usp. afrihili, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
blackminton [blekminton] im. e. blackminton ← black ‘crn’ × badminton ‘badminton’ noćna inačica speedmintona, igra se u odjeći koja pod posebnom rasvjetom atraktivno svijetli

Noćna verzija ove igre zove se blackminton. Nadmetanja u blackmintonu pripremaju se uz pomoć UV svjetala i fluoroscentnih crta koji zajedno daju čarobnu atmosferu. (VL, 27. 7. 2008)

Pješčanik na plaži ugostit će ragbijaše, mini košarku i blackminton. Blackminton je luda kombinacija sportova: brži od Speedmintona, još bolji od Squasha i u šarenim bojama koje svijetle u mraku. (VL, 16. 6. 2015)

Tijekom tri dana posjetitelje plaže Ploče očekuju brojni sportovi i atrakcije, primjerice blackminton [...] (NL, 17. 6. 2015)

• usp. smradminton, speedminton

Blagdad im. blag × Bagdad

Feralov Blagdad (FT, 16. 8. 2003, n)

• o izjavi T. Picule da Hrvatska vojska neće sudjelovati u okupaciji Iraka, nego će se tamo baviti humanitarnim radom
blagdajna im. blagdan × blagajna

Božićna blagdajna (FT, 16. 12. 2005, n)

• o prosinačkoj konzumerističkoj histeriji
blablagonič, blablablagonič im. blabla ‘brbljanje’ × blago ‘stoka’ × /Sandi/ Blagonić × gonič podrugljivo za etnologa, antropologa S. Blagonića

Ali nije opasan, to je jedan blagi gonič (u mojim Poljicima uz more svi kažu – gonić, kao i u Istri gdje je sve – mekano pa ne postoji ni tzv. tvrdo č). Dakle, sažimanjem tih riječi on je postao – blagonič (u »komparativu«: bla-bla-gonič, a u »superlativu«: bla-bla-bla-gonič – ovisno o tome koliko mu je »stado«). (Kaćunko, 23. 3. 2007)

• o kolumni etnologa S. Blagonića protiv don A. Kaćunka

• usp. Blagoglagoljivnić, blagonič

Blagoglagoljivnić im. /Sandi/ Blagonić × blagoglagoljiv ‘slatkorječiv’ podrugljivo za etnologa, antropologa S. Blagonića

Sandi Blagoglagoljivnić (Index, 28. 5. 2015, k)

• usp. blablagonič, blagonič
blagonič im. blag × blago ‘stoka’ × /Sandi/ Blagonić × gonič podrugljivo za etnologa, antropologa S. Blagonića

Ali nije opasan, to je jedan blagi gonič (u mojim Poljicima uz more svi kažu – gonić, kao i u Istri gdje je sve – mekano pa ne postoji ni tzv. tvrdo č). Dakle, sažimanjem tih riječi on je postao – blagonič (u »komparativu«: bla-bla-gonič, a u »superlativu«: bla-bla-bla-gonič – ovisno o tome koliko mu je »stado«). [...] Bla-gonič je, valjda kao po predvodniku »stada«, odmah na startu opalio po (neimenovanom; preslabo lukavo!) »internetskom župniku, psihijatru koji na spomen pedera reagira spontanim verbalnim polucijama«... (Kaćunko, 23. 3. 2007)

• o kolumni etnologa S. Blagonića protiv don A. Kaćunka

• usp. blablagonič, Blagoglagoljivnić
blagosranje im. blagostanje × sranje

Bez obzira na prilično velik rast, dug još uvijek realno raste brže od BDP-a. Ako bi se to nastavilo ovim tempom, za nekoliko godina možemo očekivati blagosRanje. (F, 1. 8. 2003, k)

Osamnaest godina Hrvatske države donijelo nam je: 1. blagostanje 2. blagosranje 3. jedno i drugo. (Index, 3. 10. 2008, k)

Tek kad omekšamo tvrdo radno zakonodavstvo stvorit ćemo državu blagosranja. (Šimičević, 12. 1. 2014)

blamurozan prid. blamaža × bravurozan × glamurozan

To kako je gospodična izgledala najbolje govori u kakvom je psihofizičkom stanju bila. Iako je najmanje važno što tko u datom trenutku nosi te mi je večeri njen outfit bio blamurozan, kao da je povezanih očiju izvlačila stvari iz ormara nakon što je ipak bila pribrana da si nafrizira dobrodržeću pundžu. (F, 26. 5. 2014, k)

• usp. elegadan, glamugrozan, sjajšan, zgadan, zgovan

Blatimir im. blatiti ‘kaljati, klevetati, ocrnjivati’ × Branimir /Glavaš/

Pravda za Blatimira Glavaša (FT, 5. 5. 2001, n)

• nakon oslobađajuće presude B. Glavašu, kojemu se sudilo zbog klevetanja županijskoga vijećnika R. Ristića, kojega je nazvao kretenom i psihijatrijskim slučajem

• usp. Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja

Blatinica im. blatiti ‘kaljati, klevetati, ocrnjivati’ × Latinica

Blatinica (FT, 14. 10. 2000, n)

• komentar TV-kolumnista o gledanoj i utjecajnoj emisiji Latinica urednika D. Latina

Blatko^1 im. blatiti ‘kaljati, klevetati, ocrnjivati’ × Matko /Pavić/

Feralov Blatko Pavić (FT, 11. 1. 2003, n)

• o priopćenju M. Pavića na mrežnim stranicama pjevača M. Perkovića Thompsona da su novinari bili smišljeno poslani na pjevačev koncert da izazovu incident i da pjevača oblate

• usp. Mlatko

Blatko^2 im. blatiti ‘kaljati, klevetati, ocrnjivati’ × Vlatko /Marković/

Feralov predsjednik Blatko (FT, 16. 2. 2007, n)

• o izjavi predsjednika Hrvatskoga nogometnog saveza V. Markovića da su Talijani najveći problem UEFA-e jer nemaju predsjednika nogometnoga saveza ni ikakvih šansi

• usp. krilometraža, neserables, noglavnik, udbaler, vlatkohleplje

Blavor im. blavor ‘vrsta guštera sljepića; primitivan čovjek’ × Lav izmišljen horoskopski znak koji aludira na Lava

Za rođene u znaku Blavora (23. srbnja – 23. kolodvora) (Radaković 1999, 54)

Blavori su neuredni i koža im se ljušti od nečistoće i kožnih bolesti kojima su skloni. (Radaković 1999, 55)

• usp. Aerobik, Djebica, Dupelizanci, Govan, horoskoplje, Mokraćnjak, Mrak, Rajc, Roba, srbanj, Strijebac, Škopion, Vlaga
blaxploitation [bleksplojtejšn] im. e. blaxploitation ← blacks ‘crnci’ × exploitation ‘eksploatacija’ • v. bleksploatacija
blaženski prid. blažen × ženski

Tada sam prvi put u potputenosti osjetila blažensku miluminaciju. Kyborgazam. (Radaković 1999, 49)

• usp. kyborgazam, miluminacija, potputenost

Blebekavac im. blebetati × /Ivan/ Bekavac

Proteklih godina sam, zahvaljujući svojoj nezgodnoj naravi, bio upleten u čitav niz besmislenih i uzaludnih polemika, sudarajući se nerijetko s blistavim primjerima ljudske gluposti, ali pokorno priznajem da se s nečim tako sumanutim kao što je hrvatska misao Ivana Blebekavca, ravnatelja Hrvatskoga informativno-kulturnog zavoda, dosad nisam imao prilike susresti. [...] Blebekavac dakle veli [...] (FT, 8. 4. 2000, n)

• odgovor V. Ivančića ravnatelju Hrvatskoga informativno-kulturnoga zavoda

• usp. Superhikz

Blebetko im. blebetati × /Janko/ Bobetko

Feralov general Blebetko (FT, 14. 2. 2000, n)

• o izjavi generala J. Bobetka da Hrvatska rat ne samo da nije izgubila nego je potpuno potukla neprijatelja

• usp. Bondbetko, Jantigona
bleen [blin] prid. e. bleen ← blue ‘plav’ × green ‘zelen’ plen, isprva plav, potom zelen, kovanica filozofa N. Goodmana (1983)

• usp. blonette, bronde, gred, grue, plen, plut, zelav, zeven
blefendija im. blef × efendija

Veliki blefendija (FT, 10. 2. 2006, n)

• naslov pjesmice uz fotomontažu hrvatskoga premijera I. Sanadera kao imama
bleformator im. blef × reformator

Veliki bleformator (Novosti, 9. 9. 2016, n)

• članak Z. Daskalovića o novome predsjedniku HDZ-a i premijerskome kandidatu A. Plenkoviću

Bleiburger [blajburger] im. Bleiburg × Hamburger /SV/

Feralov Bleiburger SV (FT, 27. 10. 2006, n)

• komentar teksta u Sportskim novostima nakon što je hrvatska nogometna reprezentacija pobijedila englesku, novinar D. Bauer napisao je da je riječ o »naplati računa iz II. svjetskog rata« aludirajući na događaje na Bleiburgu • HSV, Hamburger Sportverein – hamburški nogometni klub, dosl. hamburško sportsko društvo

• usp. Bleisenovac

Bleisenovac [blajsenovac] im. Bleiburg × Jasenovac

Bleisenovac (FT, 10. 5. 2003, n)

• o izjednačavanju Bleiburga i Jasenovca s fotomontažom Z. Tomca, bivšega komunista, poslije desničara, u ustaškoj i logoraškoj odjeći

• usp. Bleiburger, Jasenovac, jasenovčan, Svezanovac, Znasenovac
bleketati gl. blejati × meketati

Jel meji ili blekeće? (Index, 16. 9. 2014, k)

• komentar na vijest da je rođen rijedak križanac ovce i koze

• usp. kovan, kovca, mejati, ovkoza, ovza, pragnje, svinjgati
bleksiglas im. e. black ‘crn’ × pleksiglas

Feralov bleksiglas (FT, 20. 10. 2001, n)

• o opravdanju nogometnoga trenera I. Štimca da je nogom razbio pleksiglasnu kabinu za rezervne igrače jer mu je pao mrak na oči

• usp. pleksav
bleksik im. blesav × leksik

Feralov bleksik (FT, 24. 9. 2004, n)

• o tvrdnji O. Marić da je hrvatski jezik »uvijek bio utemeljen na narodnome hrvatskom jeziku, što nije bio slučaj kod Srba«
bleksikografija im. blesav × leksikografija

Feralova bleksikografija (FT, 18. 10. 1999, n)

• o izjavi H. Šošića da je u leksikografskome poslu nemoguće držati se načela jednaka broja redaka jer važne povijesne osobe i ne trebaju toliko prostora kao one manje važne

• usp. Cropacabana, degenitiv, eurastenija, hrvojni, legnislativa, telečasni
bleksploatacija im. e. blaxploitation ← blacks ‘crnci’ × exploitation ‘eksploatacija’ filmski podžanr unutar eksploatacijskoga filma, bavi se ponajprije urbanim afroameričkim stanovništvom

Mješavina bleksploatacije i borilačkih vještina jedna je od uvijek garantirano zabavnih niša eksploatacijskog filma [...] (ŽT, 18. 8. 2008)

Zahvaljujući Tarantinu i njegovim citiranjima – u svemu, od »Pasa iz rezervoara« preko »Paklenog šunda« do punokrvne suvremene bleksploatacije »Jackie Brown«, ova je vrsta eksploatacijskog filma stigla i do mainstreama [...] (TP, 4. 1. 2011)

Ti si sigurno makro. – Nismo u blaxploitation filmu. Više ne rabimo takve izraze. Ja sam njezin menadžer, tip kojemu daješ novac. (Kalifornikacija 2015, S07E05)

• usp. brusploatacija, hiksploatacija, karsploatacija, meksploatacija, nacisploatacija, nansploatacija, redneksploatacija, remakesploatacija, seksploatacija, šoksploatacija
bleksploatacijski prid. e. blaxploitation ← blacks ‘crnci’ × exploitation ‘eksploatacija’ koji se odnosi na bleksploataciju • v. bleksploatacija

Rodriguez [...] ponovno eksploatira nasljeđe eksploatacije, ovog puta meksploatacijskog podžanra, filmova koji su seks i nasilje južno od Rio Grandea sedamdesetih pretvorili u posebnu, »latino verziju« nešto razvikanijih bleksploatacijskih filmova [...] (TP, 4. 10. 2010)

Tijekom sedamdesetih razvio se i mikrožanr unutar talijanske seksploatacije, tzv. crni bleksploatacijski filmovi, odvojeni od američke bleksploatacije. (TP, 12. 1. 2011)

blenta im. blentav × lenta

Predsjednička blenta (Krstulović, 8. 7. 2016, n)

• o izjavama hrvatske predsjednice K. Grabar-Kitarović o nogometnim huliganima, za koje je kazala da su teroristi, a osuđeni ratni zločinci bili su joj uzvanici na inauguraciji

Blentagon im. blentav × Pentagon

Feralov Blentagon (FT, 16. 2. 2002, n)

• o izjavi M. Rebića da je normalno da F. Tuđman ima zahtjeve prema novinarima jer se to tako radi i u Pentagonu

• usp. rebuloza
blentalitet im. blentav × mentalitet

Feralovo pitanje blentaliteta (FT, 22. 3. 1999, n)

• o priopćenju Hrvatske stranke prava da se »Knin riješio svih prijašnjih mentaliteta, četničkih i istočnih, te je vratio hrvatski«

Feralov blentalitet (FT, 29. 9. 2001, n)

• o izjavi I. Lončara da se neće smiriti dok iz Hrvatske ne nestane bizantinski mentalitet
blentitet im. blentav × entitet

Feralov blentitet (FT, 14. 4. 2006, n)

• o napisu M. Kovačevića da su za dvoentitetsku podjelu BiH krivi hrvatski unitaristi

A zašto misliš da u taj svoj blentitet možeš dobiti Mostar, Stolac, Prozor, Gornji Vakuf, Glamoč itd. bez rata? (F, 5. 3. 2007, k)

Vi ima 15 godina pričate o tom trećem blentitetu. U mojoj familiji nema niti jedne osobe koja podržava taj entitet, a svi su Hrvati iliti katolici. (F, 2. 11. 2008, k)

blesankcija im. blesav, blesan × sankcija

Feralove blesankcije (FT, 6. 9. 1999, n)

• o izjavi V. Jukića da vjeruje da se sankcije Hrvatskoj neće uvesti, »s obzirom da one već postoje«
blesavodličan prid. blesav × odličan e. ridiculicious ← ridiculous ‘smiješan, blesav’ × delicious ‘slastan, ukusan, izvrstan’

Zašto bih to željela? – Htio sam da budemo u golemom krevetu, kao u »Charlieju i tvornici čokolade«. – To je blesavo. – Blesavodlično. (Moderna 2014, S01E24)

bleskadrila im. blesav × eskadrila

Feralova bleskadrila (FT, 1. 2. 2003, n)

• o izjavi ministrice obrane Ž. Antunović da se ne zna koliko je borbenih zrakoplova ispravno, ali da sigurnost Hrvatske ne bi bila ugrožena čak da nije ispravan nijedan

Blesotelli [blesoteli] im. blesav × /Mario/ Balotelli pogrdno za nogometaša M. Balotellia

Blesotelli i Tupvez (Index, 30. 4. 2012, k)

• usp. Tupvez

Žigić? Dođe li taj tamo, Brendi Rodgers pada na drugo i treće mjesto sa »pojačanjima« Lovrenom i Blesotellijem. (Index, 27. 8. 2014, k)

Malo zahvalnosti prema klubu koji te riješio Blesotellija, ne bi bilo na odmet. (Index, 5. 12. 2014, k)

• usp. Budalotelli, Kmicotelli

Blessi [blesi] im. blesav × /Lionel/ Messi pogrdno za nogometaša L. Messia

Christina je zakon, za razliku od ljenivca Blessija. (F, 23. 6. 2014, k)

Vidjet ćemo kakva će biti Padarca kad se nedajbože Blessi ozlijedi, pa će biti gadnijih aparata i samooživljavanja, a da ne pričam o kmečanju koje će se do Kine orit. (Index, 25. 3. 2015, k)

• usp. Blessi, Padarca, Messidona, Messija, Messinaldo
blinat im. blitva × špinat

Mrzim to! Ako mami kažem da ne želim jesti špinat, reći će da je ovo blitva! A ako joj kažem da ne volim blitvu, reći će da je ovo špinat. – Neću ovu špitvu! – To je blinat. (Macan 2007, 14)

• objavljeno u Modroj lasti 1990-ih

• usp. mobitelj, pasistički, pojezija, Samurajčica, špitva, usporo

• usp. aprijum, apriplum, broccoflower, kimun, klimun, krujčica, livi, paradajčica, peacherine, plumcot, pluot, rajpir, tangelo, tomacco, tritikal
bliskustvo im. blizak × iskustvo

To bliskustvo bilo mi je dragocjevno za moju bluduću stručak. (Radaković 1999, 60)

• usp. bludući, dragocjevan
bliznismen im. blizak × biznismen

Feralov bliznismen (FT, 7. 5. 2004, n)

• o izjavi M. Bandića da s njim može doći u konflikt samo onaj koji s njime nije radio

• usp. Bandek, Bandekfest, Bandisar, Banditić, Bandopoly, Banduševac, kradonačelnik, krdonačelnik, metrapula, milanij, Talibandić, zgradonačelnik

Blockupy [blokjupaj] im. e. Blockupy ← block ‘blok zgrada’ × occupy ‘okupirati’ ime isprva njemačkoga, poslije međunarodnoga ljevičarskog pokreta koji se bori protiv državnih mjera štednje (2012–)

Po uzoru na pokret »Occupy Wall Street«, Nijemci su ujedinili snage i okupirali Paulsplatz, povijesni trg u samom centru njemačke »financijske prijestolnice« Frankfurta. »Blockupy«, kako su ga nazvali sami prosvjednici, trajat će ukupno četiri dana, a pokrenut je u srijedu kao reakcija na mjere štednje koje je u cijeloj Europi nametnula Europska središnja banka, a za koju se zalažu i vlasti u Njemačkoj. (Index, 18. 5. 2012)

Blockupy savez najavio je veliki prosvjed protiv diktature bankstera, političara i koorporacija koji će se održati u subotu na Trgu Francuske republike u 17 sati. (Dnevno, 29. 5. 2013)

Otpor u srcu europskog kriznog režima! – ovaj borbeni natpis je prvo što čovjek vidi kad otvori web-stranicu međunarodnog ljevičarskog i antikapitalističkog pokreta Blockupy [...] (SD, 12. 4. 2015)

• usp. bankster, blokupacija
blog im. e. blog ← web ‘mreža, internet’ × log ‘dnevnički zapis, evidencija događaja’ internetska kolumna pisana u obliku dnevničkih zapisa, često ju pišu neprofesionalci

Blog je skraćenica termina »web log«. Prvi je taj termin koristio Jorn Barger, autor web stranica »Robot Wisdom«, u 1997. [...] Blogove neki nazivaju počecima »osobnog novinarstva« [...] Potencijal blogova u ovim je trenucima nemjerljiv, a smjer razvoja nepredvidiv. (Index, 23. 2. 2003)

Odgovorno izjavljujem da nisam pisao objave na blog provideru www.mojblog.com koje su objavljene 17. i 27. studenoga 2004. (Vjesnik, 1. 12. 2004)

blog (Panian 2005, s. v.)

blog (HJP 2007, s. v.)

Imamo novi blog Jelene Ive Nikolić koja će svakodnevno nuditi sadržaj za opuštanje, uživanje u lijepome i ukusnome uz laganu glazbenu kulisu i pomno birane informacije. (TP, 11. 4. 2011)

• usp. moblog, splog, vlog
blogika im. blog × logika

Ekonomska blogika (VL, 2013, 2014, n)

• riječ je o naslovu bloga
blogilates im. e. blogilates ← blog ‘blog’ × pilates ‘pilates’ pilates vođen putem bloga

Trenutačno radim pilates (svakodnevno, pop pilates sa blogilates curom Cassey Ho) (F, 21. 1. 2013, k)

Ako ste probali sve moguće vrste treninga i ubrzo odustali jer su vam dosadni, probajte s blogilatesom! Donosimo video popularne blogerice i instruktorice pilatesa Cassey Ho, voditeljice Blogilates studija za pilates. (Ordinacija, 11. 6. 2015)

• usp. aeroboks, aerolates, aquaerobik, doga, frajerobic, piloks, poolates, prancercise, sexercise, troga, yogalates
bloginja im. blog × boginja

I to je to u vidu toga obavještavam te da je u skladu s mojim bložanstvenim statusom jedino moguće da bloginja svih bloginja tinka bude moja predstavnica... (Blog, 30. 1. 2006, k)

• usp. bložanstven
blogodina im. blog × godina

Moja 5. blogodina – 17. 1. 2007. – 17. 1. 2012. (Kaćunko, 17. 1. 2012, n)

• o petoj godišnjici bloga don A. Kaćunka
blogodišnjica im. blog × godišnjica

Moja prva VL-blogodišnjica... (Kaćunko, 15. 9. 2010, n)

• o godišnjici don A. Kaćunka na blogu Večernjega lista
blogomdan prid. blog × bogomdan

Blogomdana (Jambrišak 2007, n)

blogoreja im. e. bloggorea ← blog ‘blog’ × logorea ‘logoreja’ pretjerano pisanje blogova

Autori softvera Blogger čak smatraju kako je taj program stavljanje sadržaja na web učinio prejednostavnim, zbog čega se u blogerskoj zajednici ustalio termin blogoreja kojim se komentiraju česti postovi (poput Umoran sam ili Ovo je koma). (Zarez, 17. 12. 2004)

Mislim da mi je logoreja ili još bolje blogoreja dobra dijagnoza. (Booksa, 5. 12. 2007)

Mogućnosti bloga otvorile su širok prostor i za pisce pred koje se, zapravo, postavljaju dvije mogućnosti – pridružiti se sveopćoj »blogoreji« ili cijelom fenomenu pristupiti s nekom idejom i stvoriti poligon za promišljanje granica književnosti. (JL, 21. 3. 2010)

• usp. apologoreja, blog, slogoreja
blokupacija im. e. blockupation ← block ‘blok zgrada’ × occupation ‘okupacija’ miran prosvjed okruživanjem pojedine zgrade ili bloka zgrada, obično središta financijske ili političke moći

Pokušaj gradskih vlasti Frankfurta da zabrane četverodnevnu »blokupaciju« sjedišta Europske središnje banke samo je djelomično uspio [...] (Zarez, 24. 5. 2012)

Ključni je značaj »blokupacije« stoga vidljiv upravo na toj simboličkoj ravni, na kojoj se postupno rekonfigurira javni diskurs i uvodi nova optika, otvarajući mogućnost manje radikalnih, ali »konkretnih«, institucionalno-političkih promjena [...] (Novosti, 26. 5. 2012)

• usp. Blockupy
blonette [blonet] im. prid. e. blonette ← blonde ‘plav’ × brunette ‘smeđ’ spoj plave i smeđe, boja za kosu

Taj spoj plave i smeđe prozvan je »bronde« ili »blonette«. (Schwarzkopf, 2011)

Bronde ili blonette je savršena nijansa koja spaja plavuše i brinete, a postala je popularna još 2007. godine. (Frizure, 24. 4. 2013)

• usp. bleen, bronde, gred, grue, plen, plut, zelav, zeven

Bloudekaonica im. /Stanko/ Bloudek × skakaonica

Šminkam se na Bloudekaonici sa svjetskim letačima pa me frajeri snimaju. (Bednjanec 1980, 95)

• epizoda o skijaškim skokovima • S. Bloudek – konstruktor stare skijaške skakaonice u Planici, velikan slovenskoga sporta

Blowinsky [blouvinski, blovinski] im. e. blow ‘pušiti, oralno spolno zadovoljavati muškarca’ × /Monica/ Lewinsky

Afera Blowinsky (FT, 31. 8. 1998, n)

• R. Baretić o aferi preljuba američkoga predsjednika B. Clintona s M. Lewinsky

• usp. Croatinsky
bložanstven prid. blog × božanstven

I to je to u vidu toga obavještavam te da je u skladu s mojim bložanstvenim statusom jedino moguće da bloginja svih bloginja tinka bude moja predstavnica... (Blog, 30. 1. 2006, k)

• usp. bloginja
bludilo im. blud × /kravlje/ ludilo

Kravlje bludilo (FT, 15. 4. 1996, n)

• recenzent videoizdanja filma Boje nasilja (1988) poentira pomoću replika iz filma koje razmjenjuju mladi i stari bik – stari kaže da je kravama bolje prići polako i pojebati ih sve • kravlje ludilo – tada aktualna bolest stoke
bludist im. blud × budist

Ima raznih sektaša: drkokatolici, primokatolici, bludisti, prknoslavci, muflimani... – I kaptolici. (Di, 30. 8. 2015, k)

• usp. drkokatolik, kaptolik, mufliman, muslimaničan, primokatolik, prknoslavac, šopingatolik

Bludiša im. bludjeti ‘lutati, skitati’ × /Dražen/ Budiša

Bludišino da (FT, 28. 4. 1997, n)

• o predizbornim kalkulacijama D. Budiše

• usp. budišnost, ratovati se, Spizderman
bludoređe im. blud × ?ud ‘penis’ × ćudoređe

Feralovo bludoređe (FT, 6. 7. 2002, n)

• o izjavi I. Brkljačić da će zbog održavanja Povorke ponosa još ispasti da je homoseksualnost normalna

• usp. Čudnoređe, udoređe
bludući prid. blud × budući

To bliskustvo bilo mi je dragocjevno za moju bluduću stručak. (Radaković 1999, 60)

• usp. bliskustvo, dragocjevan
bluesica [bluzica] im. e. /rhythm’n’/blues ‘ritam i bluz’ × bluzica

»Skini, milo, rhyticu & bluesicu... i struknjicu... i sve (prodmuklo:) dragaćice...« [...] a ako mi smetla i on će biti golman. (Radaković 1999, 48)

• usp. dragaćice, golman, prodmuklo, rhytica, smetlati, struknjica

Blunaček im. bluna ‘blesan, budala’ × /Vladimir/ Lunaček pogrdno za kritičara i publicista V. Lunačeka

I Savremenik piše о nekadašnjoj Sari Bernhardt u Zagrebu, dok mi vrlo dobro znamo da dotičnica bijaše neka Margot Coquelicot, pariška vratarica, slična Sari kao jaje jajetu ili Dežman Ivanov profilu novinara Blunačeka. (Matoš X, 99, 22. 2. 1909)

• usp. Arsenikides, Aršelides, bedakcija, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević
bljeskutnjak im. bljeskut ‘bljesak’ × kutnjak

Nisam znao volim li više zvuk njena smijeha, pun miris puti, široki pogled, krajnje otvoreni ulaz ušnih školjki za protok tepanja, sam prizor: bljeskutnjaci, propusne usne ili neobičan šumor njenih bedara [...] (Rajki 2012, 40)

• I. Rajki u svojim tekstovima veoma često umjesto riječi bljesak rabi bljeskut
bljujan im. bljuvati × rujan šaljivo za mjesec rujan

4. bljujna 1995. (FT, 4. 9. 1995)

11. bljujna 1995. (FT, 11. 9. 1995)

18. bljujna 1995. (FT, 18. 9. 1995)

• usp. pljujan, strujan, uzrujan

Bljutarnji prid. im. bljak ‘uzvik gađenja’ × bljutav × bljuvati × Jutarnji /list/ pogrdno za dnevne novine Jutarnji list

Čitao sam ti sranje danas, slučajno naletio na Bljutarnji, i zapravo nigdje u članku nisam uspio naći tvrdnju iz naslova. (F, 1. 5. 2010, k)

Ono što me je frapiralo, jest brzina medija zvanog: »Bljutarnji list« i njegovog djelatnika s poviješću izmišljanja vijesti i razgovora. (VL, 17. 9. 2014, k)

Po tvome treba slijepo vjerovati političarima i njihovim objašnjenjima, kao i Bljutarnjem i sličnim govnima od medija. (Index, 12. 8. 2015, k)

• usp. Yulist, Yutarnji, Žutarnji

Bljutković im. bljak ‘uzvik gađenja’ × bljuvati × /Davor/ Butković pogrdno, uvredljivo za novinara D. Butkovića

Tromblonov sommelier Lavor Bljutković predstavlja vam vrhunske točence. (FT, 16. 1. 2004, n)

Dobro primijećeno, a baš je bljutković bio jedan od tih koji je devedesetih pričao o silnom bogatstvu Tuđmanovih, a zaboravio reći otkud njemu silno bogatstvo, mislim da se ne bih prevario kad bih tvrdio da je bljutković sam bogatiji od kompletne obitelji Tuđman. (F, 25. 3. 2009, k)

Mrziš, kažeš, ove usporedbe, a jedino po njoj i gudite vas 20-ak već tjednima ovdje, a i Prdežulović i Bljutković samo po tome gude... (F, 28. 11. 2013, k)

• usp. Prdežulović

Bobanovina im. /Mate/ Boban × banovina

I gdje muži – baš dok je padao Vukovar – Odluku o uspostavi Hrvatske zajednice Herceg-Bosne potpisaše, te ustadoše od stola i u glavni grad sviju Hrvata telefaksom je posladoše, na ruke najvrlijemu od svih muževa Franji Tuđmanu kojemu pretvorba Banovine Hrvatske u Bobanovinu predmetom opsesije bijaše. (Lucić 2011a, 19. 11. 2011)

• M. Boban – jedan od glavnih političara paradržave Hrvatske Republike Herceg-Bosne

• usp. bananovina, kleinovina, orbanovina, talibanovina
bobetka im. ?/Janko/ Bobetko × ?/zeleni/ bob ‘vrsta mahunarke’ × beretka

Strani agenti i u vrhu Hrvatske vojske. Ubačene zelene bobetke (FT, 21. 9. 1993, n)

• naslov u najavi izmišljenih tekstova • J. Bobetko – general Hrvatske vojske, partizanske prošlosti, hrvatski proljećar, početkom 1990-ih načelnik Glavnoga stožera HV-a
boburgija im. bob ‘vrsta mahunarke’ × burgija ‘šilo; probadanje’

Bob je u nas poznat jedino kao sočivica za klopu koja izvodi crijevne boburgije [...] (Bednjanec 1980, 99)

• epizoda o bobu, zimskome sportu
bocker [boker] im. e. bocker ← beagle ‘bigl’ × cocker /spaniel/ ‘koker-španijel’ pas mješanac bigla i koker-španijela

Beagle + Cocker Spaniel = Bocker (Vauvau, 12. 6. 2007)

Boććaććio [boćaćo] im. /Giovanni/ Boccaccio × /Ivo Sanader/ Ćaća

The Decameron of Boććaććio (Ćaća, 25. 3. 2015, m)

• G. Boccaccio – talijanski književnik, pisac Decamerona

• usp. Dećaćameron
bodulaština im. bodul ‘otočanin’ × budalaština

Feralova bodulaština (FT, 12. 8. 2000, n)

• o prijedlogu K. Oreškovića da se hrvatski otoci napuče Hrvatima iz Bosne, kao u 16. stoljeću

• usp. bengalaština, bordelaština, brdalaština, bubalaština, budakaština, budvalaština, bundalaština, buntalaština, burdalaština, dubalaština, glupaština, gudalaština, labudalaština, pedalaština, sudalaština, udbalaština, zabludalaština
boežujski prid. boemski × buržujski e. bohegeois ← bohemian ‘boemski’ × bourgeois ‘buržujski’

Kalvin Kohoutek, kompozitor poznat po svojim eklektičkim i eksperimentalnim glazbenim istraživanjima, nazivao je svoj način života »boežujski«. – Nije baš boemski, a ni baš buržujski, heh. (Mazzucchelli 2012, 205)

• usp. nezbijka
bogle [bogl] im. e. bogle ← boxer ‘bokser’ × beagle ‘bigl’ pas mješanac boksera i bigla

Beagle + Boxer = Bogle (Vauvau, 12. 6. 2007)

boglen im. e. boglen ← beagle ‘bigl’ × boston /terrier/ ‘bostonski /terijer/’ pas mješanac bigla i bostonskoga terijera

Beagle + Boston Terrier = Boglen Terrier (Vauvau, 12. 6. 2007)

Bogodavljenje im. Bogojavljenje × davljenje

Bogodavljenje (FT, 23. 12. 2000, n)

• o sporenju oko toga je li blagdan Bogojavljenja vrijedan neradnoga dana
bogogojaznost im. bogobojaznost × Gojko /Borić/

Feralova bogogojaznost (FT, 12. 11. 2004, n)

• o napisu G. Borića da se u pisanju Europskog ustava odustalo od zahtjeva Vatikana da se unese odrednica o Bogu, što će se »prije ili poslije osvetiti funkcionarima Unije«

• usp. borjunaški, demantifašizam, dreteljizirati, Gnjojko, gojkot, Hamaspok, izlikovni, komincidencija, obmambeni, ogojčenost, pametnički, Rugoslavija, žutnja

Bogznanić im. bogzna × /Josip/ Bozanić podrugljivo za kardinala J. Bozanića

Koliko ima samo licemjernih ljudi. Svi nešto serete kako je Božić pretvoren u kič i podržavate Bogznanića, a ni sami niste svjesni (devet od deset stanovnika su katolici) da svojim šopingiranjem ste Božić pretvorili u kič. (Net, 16. 12. 2009, k)

Meni je samo žao poštenih ljudi koji dođu u crkvu i Bogznanića smatraju slikom morala i poštenja i uzoritim i uzvišenim i u njegovom prisustvu se osjećaju malima i pokornima, a u biti je situacija potpuno drugačija, žao mi je onih penzionera koji nemaju 5 kuna da ubace u škrabicu i sram ih je toga jer misle da tih 5 kuna ide za gladne u Afriku itd. (24sata, 30. 10. 2011, k)

Po Bogznaniću svaka ulica treba imati svoju crkvu, po mogućnosti veću od one u susjednoj ulici. (Index, 27. 3. 2015, k)

• usp. celibrat, kaptolacija, kaptolik, katakorizma, Noćenaš, posranica, smećenik, tamjan
bokovi im. mn. bok × okovi

Jas sem udoljubljanka. [...] Slabine i b-okove styxćemo, priljubljanjujemo kranjeno trbovlje, mi sežene, kćeri neptujeve. (Radaković 1999, 50)

• usp. kranjen, Neptuj, priljubljanjivati, sežena, styxati, trbovlje, udoljubljanka
boksjajan prid. boks × sjajan

Dečki, ako je već taj naš profi-boks realnost, zašto to ne bi bilo pod vašom boksjajnom kapom kao kod nogometaša? (Bednjanec 1982, 20. 1. 1982)

• epizoda o amaterskom i profesionalnom boksu

• usp. bosjajan, trenerisati
boliglot im. boljeti × poliglot

Feralov boliglot (FT, 6. 2. 2004, n)

• o izjavi J. Pavičića da ne treba zaboraviti da su međunarodne nagrade Feral Tribuneu dodijelili ljudi koji ne poznaju hrvatski jezik • aluzija na Pavičićevu ljubomoru

• usp. jurični, klasni, Yurica
bolivudski prid. bombajski × holivudski Bollywood ← Bombay × Hollywood koji se odnosi na Bollywood • v. Bollywood

Glavni lik iz Austenine knjige Elizabeth Bennett u filmu postaje Lalita Bakshi, koju glumi Aishwarya Rai, jedna od najtraženijih bollywoodskih glumica. (Vjesnik, 6. 1. 2004)

Aishwarya Rai, bolivudska (Bollywood – indijski Hollywood) zvijezda koja se ove godine pojavila na filmskom festivalu u Cannesu, ljepotom je zasjenila sve ostale glumice. (Index, 22. 5. 2006)

Poznati bolivudski glumac Purru Raaj Kumarr, sin indijske glumačke legende Raaja Kumarra, posljednjih tjedana odmara se u Zagrebu [...] (JL, 30. 3. 2007)

Najbolje je bilo kad si nam pokazao bolivudski ples. (Teorija 2014, S04E03)

Naime, kako prenosi The Mirror, Ed se prošlog tjedna našao na zabavi u domu poznatog glumca Abhisheka Bachchana, zvijezde velikog bolivudskog filmskog hita »Happy New Year« [...] Inače, spomenuti film jedan je od onih s najvećom zaradom u povijesti bolivudske kinematografije [...] (Index, 6. 3. 2015)

bolivudski pril. bombajski × holivodski Bollywood ← Bombay × Hollywood na način Bollywooda • v. Bollywood

Čovječe! Baš sam krenuo bolivudski. (Teorija 2014, S06E06)

Bollywood [bolivud] im. Bollywood ← Bombay × Hollywood nadimak indijske hindske kinematografije, kojoj je središte u Mumbaiju (Bombayu)

Organizatori su objasnili kako su odlučili dodijeliti nagrade u Londonu radi međunarodne publike, ali i jer V. Britanija, gdje je nastanjena snažna indijska manjina, predstavlja prvo inozemno tržište za Bollywood. (Vjesnik, 27. 6. 2000)

Navala na Priyanku Chopra neće uslijediti samo od strane industrije kozmetike. Bollywood ili indijska verzija Hollywooda već se žestoko zanima za nju. Hindustan Times piše kako Priyanku neizbježno očekuje put u Bollywood. (SD, 7. 12. 2000)

Bollywood, tj. indijski Hollywood, nema posebne natuknice, uzalud ćete tražiti i hongkonški gangsterski film te još koješta drugo. (NCL, 12. 11. 2003)

Hrvatska se nudi Bollywoodu (Index, 10. 4. 2006, n)

Popularni pjevač Ed Sheeran već nas je zarazio svojim pjesmama, a sada je odlučio osvojiti i Bollywood. (Index, 6. 3. 2015)

bombar prid. bomba × dobar

Beograde, bombar dan! (FT, 29. 3. 1999, n)

• P. Luković izvještava iz Beograda u doba NATO-ova bombardiranja

Bombar dan (FT, 16. 1. 2004, n)

Probudile smo se na maloj baranjskoj postaji čije su ruševne kulise pozdravljale grafitom – Bombar dan, srbende. E sad znamo da smo kod kuće [...] (FT, 16. 1. 2004)

• zapis M. Bićanić o putovanjima vlakom

Bondbetko im. /James/ Bond × /Janko/ Bobetko

Feralov đeneral Bondbetko (FT, 14. 2. 2000, n)

• o izjavi generala J. Bobetka da za zločine u Ahmićima nisu krivi Hrvati, nego srpska obavještajna služba i britanski kontraobavještajci • J. Bond – poznati fikcijski špijun • Ahmići – selo u BiH u kojem su pripadnici HVO-a počinili pokolj nad Bošnjacima

• usp. Blebetko, Jantigona
bonnbaški [bonbaški] im. Bonn × bombaški /proces/

Bonnbaški proces (FT, 14. 4. 1997, n)

• Iran najavljuje tužbu protiv Njemačke jer da je za vrijeme iračko-iranskoga rata Iraku prodavala kemijsko oružje • Bonn – glavni grad Savezne Republike Njemačke, nekadašnje Zapadne Njemačke • bombaški proces – suđenje J. Brozu i drugim komunistima 1928.

Booksa [buksa] im. e. book ‘knjiga’ × buksa ‘zatvor’ ime internetskoga portala i književnoga kluba u Zagrebu, u Martićevoj ulici (2007–)

Booktiga [buktiga] im. e. book ‘knjiga’ × butiga ‘trgovina, radnja’ ime porečkoga međunarodnog festivala pročitanih knjiga i nagrade najčitanijemu piscu (2010–)

BOOKtiga – međunarodni festival pročitanih knjiga, po osmi put u organizaciji Gradske knjižnice Poreč, održava se od 20. do 25. travnja 2015. godine na porečkom antičkom Trgu Marafor. [...] Program svečanog otvorenja BOOKtige počinje u 19 sati u Gradskoj knjižnici dodjelom Nagrade BOOKtiga ovogodišnjem načitanijem autoru u istarskim narodnim knjižnicama, Dragi Pilselu. (Poreč, travanj 2015)

Boomberto [bumberto] im. e. boom ‘bûm, nagli polet i širenje’ × Umberto /Eco/

Eco izlazi u Srbiji u nakladi od 300 000 primjeraka, što uz hrvatskih 150 000 daje epohalni zbroj od 450 000 u dva dana (utorak i srijeda), što je pravi nakladnički Boomberto Eco kojemu ni Isus nije ravan jer je jednim tekstom nahranio pola milijuna gladnih duša. (FT, 12. 3. 2004, n)

• D. Duda kritično o tada započetu kiosk-izdavaštvu, bibliotekama knjiga koje su se prodavale uz novine, prva knjiga uz Jutarnji list bila je Ime ruže U. Eca
bordelaština im. bordel × budalaština

Feralova bordelaština (FT, 24. 2. 2006, n)

• o napisu M. Ivkošića: »Hollywood i njegove imitacije po svijetu su bordel [...]«

• usp. bengalaština, bodulaština, brdalaština, bubalaština, budakaština, budvalaština, bundalaština, buntalaština, burdalaština, dubalaština, glupaština, gudalaština, labudalaština, pedalaština, sudalaština, udbalaština, zabludalaština

• usp. banalfabet, dijagroza, eurastenija, hapsolutizam, monotonuće, Orban, pedalaština, pravopih, sramokres, srbosek, šekretar
bordernese [borderneze] im. e. bordernese ← border /collie/ ‘graničarski škotski ovčar, koli’ × bernese /mountain dog/ ‘bernski /planinski pas/’ pas mješanac kolija i bernskoga planinskog psa

Bernese Mountain Dog + Border Collie = Bordernese (Vauvau, 12. 6. 2007)

Borij im. Boris /Dežulović/ × Juraj, Jurij /Dalmatin/

Još uvijek misliš da je sve slučajno? Ipak, pripazi malo i čuvaj se: sutra je godišnjica smrti Jurija Dalmatina. Tvoj prijatelj Borij Dalmatin. (Dežulović 2012a, 32, 30. 8. 2006)

• usp. Brežulović, dežulan, dežulanje, dežulati, Prdežulović, Smradežulović
borjunaški prid. /Gojko/ Borić × orjunaški

Borjunaški kutak (FT, 18. 5. 2007, n)

• naslov rubrike s izjavama G. Borića • ORJUNA – Organizacija jugoslavenskih nacionalista

• usp. bogogojaznost, demantifašizam, dreteljizirati, Gnjojko, gojkot, Hamaspok, izlikovni, komincidencija, obmambeni, ogojčenost, pametnički, Rugoslavija, žutnja

Borongay [borongej] im. Borongaj × e. gay ‘gej’

Medijska Borongay prideologija (Kaćunko, 8. 7. 2007, n)

• autor je u naslovu spojio dvije teme – Povorku ponosa, Zagreb pride (2007), i katoličko sveučilište ili sveučilišni kampus u bivšoj vojarni u zagrebačkoj četvrti Borongaj

• usp. Bosanđeles, Đubrava, Gaynice, Kozari Bronx, prideologija, Srbišće, Zaprđe
borovužan prid. borovnica × tužan e. blue ‘tužan’, blueberry ‘borovnica’

Kuc-kuc. – Bok. Što vas je dovelo? – Nešto ma... fino. – Rekao sam ti da nije smiješno. – Ne smije se zato što je borov... užan. [...] Ali katkada sve ode u mafinu materinu. Razumiješ, zar ne? (Teorija 2015, S08E09)

• u izvorniku igra e. riječi blue ‘tužan’ i blueberry ‘borovnica’ – dva lika trećemu na poklon donose košaricu mafina s borovnicama

• usp. mafin

Bosandžukić im. Bosanac × /Mario/ Mandžukić pogrdno za nogometaša M. Mandžukića

Lewa je bolji od Bosandžukića koji je 3 mjeseca bez gola! (Index, 12. 5. 2015, k)

• usp. Mandžakadabra, mandžinacija, Mandžinator, Mandžominator, mandžukastično, Mandžunator, Mindžukić, Panjdžo, Panjdžukić

Bosanđeles im. Bosna × Los Angeles dio grada u kojem živi puno Bosanaca

Kastav ili ti ga Bosanđeles :D (NL, 30. 6. 2011, k)

U dijelovima grada Zagreba poznatim pod nazivom Bosanđeles, Milan Bandić je primjer u svakom smislu te riječi. (24sata, 28. 9. 2014, k)

Ma ona ti je iz Bosanđelesa, pazi se. (R, Zagreb, 2014)

• usp. Borongay, Đubrava, Gaynice, Kozari Bronx, Srbišće, Zaprđe
boschanstven [bošanstven] prid. Bosch × božanstven

Moja Boschanstvena kombinacija. (Bosch, 20. 10. 2015, r)

Boschanstveni selfie! (Bosch, 27. 10. 2015, r)

Prvi krug našeg Boschanstvenog natječaja upravo je završio, a dvadeset sretnih finalista ima priliku ponovno predstaviti svoju omiljenu odjevnu kombinaciju. (Bosch, 5. 11. 2015)

• reklama za Bosch

• usp. maxximumalno
boschanstveno [bošanstveno] pril. Bosch × božanstveno

Boschanstveno svježe! (Bosch, 4. 9. 2015, r)

• reklama za Boschov hladnjak

• usp. maxximumalno

Boschić [bošić] im. Bosch × Božić

Sretan vam Boschić! (Bosch, 25. 12. 2014)

Bliži nam se Boschić koji će učiniti mnoge sretnima! (Bosch, 16. 11. 2015)

boschićni [bošićni] prid. Bosch × božićni

Ove godine Djed Boschićnjak za vas priprema posebno iznenađenje! Pozorno nas pratite kako biste postali dijelom boschićne čarolije. (Bosch, 26. 11. 2015)

Boschićnjak [bošićńak] im. Bosch × /Djed/ Božićnjak

Nađite Djeda Boschićnjaka, fotografirajte se s njim i možda osvojite jednu od vrijednih nagrada! (Bosch, 17. 11. 2015)

boshih [boši] im. e. boshih ← boston /terrier/ ‘bostonski /terijer/’ × shih /tzu/ ‘ši-cu’ pas mješanac bostonskog terijera i ši-cua

Boston Terrier + Shih Tzu = BoShih (Vauvau, 12. 6. 2007)

bosjajan prid. bos ‘šef’ × sjajan

Bok, bosjajni bosovi! (Bednjanec 1980, 21)

• epizoda o boksu uoči Mediteranskih igara 1979. u Splitu

• usp. boksjajan, misterija, misteriozan, nogaut
bosni prid. bos × Bosna

Goli i bosni (Ivančić 2014b, 11. 2. 2014, n)

• kolumna V. Ivančića Bilježnica Robija K. o prosvjedima u Bosni i Hercegovini

• usp. angol
bospin im. e. bospin ← boston /terrier/ ‘bostonski /terijer/’ × minpin ‘patuljasti pinč’ pas mješanac bostonskoga terijera i patuljastoga pinča

Boston Terrier + MinPin = Bospin (Vauvau, 12. 6. 2007)

bosrbvatski prid. im. bošnjački × srpski × hrvatski

Trebalo bi smisliti neko neutralno ime za ovaj naš jezik a da se sve nežne dušice sa Balkana ne uvrede. Nešto tipa srvatski ili hrbski ili bosrbvatski. (F, 17. 4. 2015, k)

• usp. afrihili, blaccent, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
bostinese [bostineze] im. e. bostinese ← boston /terrier/ ‘bostonski /terijer/’ × pekingese ‘pekinezer’ pas mješanac bostonskoga terijera i pekinezera

Boston Terrier + Pekingese = Bostinese (Vauvau, 12. 6. 2007)

botel im. e. botel ← boat ‘brod’ × hotel ‘hotel’ hotel brod

Uz termin aquatel ponekad se kao istoznačnica rabi termin botel. Botel je skraćenica složenice koju nalazimo na engleskom sastavljenu od riječi boat (brod) i hotel, ili na njemačkom od riječi Boot (čamac) i Hotel, a upotrebljava se u međunarodnoj turističkoj terminologiji na više načina [...] (Ružić 2007, 34)

Rijeka je u petak navečer na brodu Marina otvorila vrata prvog botela u Hrvatskoj. [...] Uređenje botela uloženo je oko 13 milijuna kuna kreditnih sredstava HBOR-a. (24sata, 23. 11. 2013)

• usp. airportel, akvatel, apartel, aparthotel, apartotel, flotel, motel
bovo uzv. bok × zdravo e. hilo ← hi ‘bok, zdravo’ × hello ‘bok, zdravo’

Ovo je moj prijatelj i cimer dr. Leonard Hofstadter. – Bo... vo. Počeo sam bok i prebacio se na zdravo pa je ispalo bovo. Baš mi je drago. [...] – Oprostite, meljem. Bovo! (Teorija 2014, S03E21)

boylesque [bojlesk], boylesqua [bojleska], boyleska [bojleska] im. e. boylesque ← boy ‘dječak’ × burlesque ‘burleska’ burleska s muškim izvođačem

I New York zaražen boyleskom (Queer, 30. 4. 2012, n)

Osim slavnih njujorških boylesque umjetnika poput Tiggera i Porkpiea, na festivalu će sudjelovati preko 30 izvođača iz ostatka SAD-a, uključujući i diplomirane performere boylesque iz gore navedene akademije. [...] Želi se mistificirati muškarčev izgled i pojava jednako kao ženin. Samim time, i boylesqua je više od privlačnog plesača ili izvođača. (Queer, 30. 4. 2012)

Bozanićnjak im. /Josip/ Bozanić × /Djed/ Božićnjak

Djed Bozanićnjak. Od sljedeće godine svećenici preuzimaju ulogu Djeda Mraza... (Mareković, 26. 12. 2012, m)

• fotomontaža kardinala J. Bozanića kao Djeda Mraza

Br–Bz
bradikalac im. brada × radikalac ‘radikal’

Ej, i dok razvijamo takav barjak, što da navijestimo svim novotarom, svim puntarom, svim, koji vele da svojom glavom misle, svim tim radikalcem. A ja ih, prosti Bože, zovem »bradikalci«, jer svi nose što surove žute, što mrke razbojničke crne brade; a zovem ih i »gradikalci«, jer bi rado graditi od ništa, a to je samo Bog mogao, hvala mu budi i dika! (Kovačić 1886, 283)

• usp. gradikalac
brandtoubilački [brantoubilački] prid. /Willy/ Brandt × bratoubilački

Feralov brandtoubilački rat (FT, 17. 3. 2001, n)

• o izjavi D. Čizmića Marovića da odluka Vlade RH o procesuiranju partizanskih zločina po civilizacijskim dosezima nadmašuje molitvu njemačkoga kancelara W. Brandta u Auschwitzu

• usp. duškomitraljez, povampirba

Brangelina [branģelina, brangelina] im. Brangelina ← Brad /Pitt/ × Angelina /Jolie/ skupno za par B. Pitt i A. Jolie

Uz kovanicu Brangelina, koja u posljednje vrijeme prati Brada i Angelinu, na fotki Alison Jackson pojavljuju se »lažnjaci« popularnog para s novorođenom bebom. (Index, 10. 4. 2006)

Ne znam, mogli bi se recimo popularni Ivo i popularni Dragutin vjenčati. Gdje bi im bio kraj? Bio bi to novi Beniffer, nova Brangelina. Bio bi to naš Drivo. Zvuči poznato? (Net, 6. 9. 2012)

• usp. Drivo

Ovo su detalji Brangelininog predbračnog ugovora: Ako Brad počini nevjeru, Angelina dobiva djecu (Index, 12. 9. 2014, n)

Zavirite u Brangelininu milijun dolara vrijednu kamp »kućicu« (Index, 13. 1. 2015, n)

Razvod stoljeća. Društvene mreže preplavljene navodnim reakcijama Jennifer Aniston na krah Brangeline (JL, 21. 9. 2016, n)

• usp. Bennifer, Beyon-Z, Davetoria, Jethroux, Jisbon, Khlomar, Kimye, Spederline, Timberbiel, Vaughniston, Vickham, Zanessa
bratucati gl. brat × tucati ‘jebati’ e. don’t bro me ‘nemoj me zajebavati’ dosl. ‘ništa buraz, nemoj ti meni buraz’ živcirati bliska prijatelja

Zato ćemo večeras tulumariti kao braća po cugi! Luda bratska zabava! Bratozabava! Bratoludilo! Bratski u Appolu! – Ne bratucaj me! (Kako 2014, S02E18)

• usp. bratvjet, Broda, buraz-micva, Burora, heburazovski
bratvjet im. brat × zavjet e. broath ← bro/ther/ ‘frend, kompa, buraz, brat’ × oath ‘zavjet’ zavjet među bliskim prijateljima

Što je ovo? – Tede Evelyne Mosby, zaklet ćeš se na tajnost tajnim bratskim zavjetom, odnosno bratvjetom. Molim te, odjeni svoj bratogrtač. (Kako 2015, S07E19)

Pozivamo sve na večeru s Quinn. Bez predrasuda, molim. Što nas dovodi do bratvjeta. Stavi ruku na Bratski kodeks. (Kako 2015, S07E19)

Tede Evelyne Mosby, prekršio si bratvjet. [...] Posljedice kršenja bratvjeta datiraju u drevno doba buraza. (Kako 2015, S07E19)

• usp. bratucati, Broda, buraz-micva, Burora, heburazovski
bravaroznost im. brava × bravuroznost

Feralova bravaroznost (FT, 18. 2. 2005, n)

• o napisu don Ž. Kustića i njegovu zagovoru heteroseksualnog odnosa, jer je »prirodno da se brava otvara i zatvara ključem, a ne da se ključ s ključem i brava s bravom zabavlja«
bravobranitelj im. bravo × pravobranitelj

Feralov bravobranitelj (FT, 2. 7. 2004, n)

• o izjavi pučkoga pravobranitelja A. Klarića da u Hrvatskoj nema ni rasizma ni ksenofobije te je po toleranciji ispred onih zemalja koje su u tome prednjačile
bravorijek im. bravo × pravorijek

Feralov bravorijek (FT, 29. 3. 2003, n)

• o komentaru pravaša A. Đapića nakon presude tzv. gospićkoj skupini: »Moram kazati da je manje bitna razina kazne od činjenice da je do suđenja uopće došlo [...] Radi se o suđenju Domovinskom ratu«

• usp. antecipacija, antocipacija, antofašist, antofašistički, antofašizam, antopologija, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost
bravosuđe im. bravo × pravosuđe

Feralovo bravosuđe (FT, 29. 3. 2003, n)

• o izjavi M. Jukića da se ratnim pobjednicima ne može suditi
brazilijun br. Brazil × milijun e. Brazillion ← Brazil ‘Brazil’ × zillion ‘bezbroj’

Charlie, možeš li sve jesti? – Ne smijem grah, rižu i sir. Šalim se. Obožavam vašu hranu. Meksodlična je. – Mi smo iz El Salvadora. – A vaša kći je El Salvadivna. – Duhovito. To sam čuo samo brazilijun puta. (Kontrola 2015, S02E52)

• usp. meksodličan, salvadivan

• usp. ćačetiri, disuću, dolijun, jeban, PRvi, SDPrvi, sexnaext, šilijun, tisućaća, tretrti

Brbakadabra im. /Marin/ Brbić × abrakadabra pohvalno za čelnika NK Hajduk M. Brbića

Moš mislit, kaj onda Brbakadabra laže kad je u pitanju dug Hajduka? (Index, 16. 7. 2014, k)

Hajdukovac priča o momčadi, a klub mu je skup amatera i 10 godina bez trofeja. Sinko, ostav se ćorava posla i smijeni Brbakadabru (Index, 26. 12. 2014, k)

• usp. abrakajoj, Abrakomanč, Ibrakadabra, Mandžakadabra, Pivkadabra, žlabrakadabra

Brbljić im. brbljati × /Marin/ Brbić pogrdno za čelnika NK Hajduk M. Brbića

Bolji naslov bi bio – Brbljić i njegove ovce (Index, 28. 10. 2014, k)

I onda kažete da Maminjo nije sposoban. Vraga nije, čovjek je genijalac za onog Brbljića kojeg će za tjedan dva Baltazar smijenit jer je napravio 16 milja kuna novog duga. (Index, 28. 10. 2014, k)

A da postave onog filozofa Lalića? Taj brblja bolje nego Brbljić, čak više mrzi Dinamo od Brbljića. (VL, 5. 2. 2015, k)

brdalaština im. brdo × budalaština

Feralova brdalaština (FT, 2. 7. 2004, n)

• o tvrdnji Z. Olića da je Marjan najbrdovitija splitska uzvisina

• usp. bengalaština, bodulaština, bordelaština, bubalaština, budakaština, budvalaština, bundalaština, buntalaština, burdalaština, dubalaština, glupaština, gudalaština, htjelobranitelj, labudalaština, pedalaština, sudalaština, udbalaština, zabludalaština
breathalyzer [bretalajzer] im. e. breathalyzer ← breath ‘dah’ × analyzer ‘analizator’ alkotest, uređaj, sprava ili računalni program koji analizom ljudskoga daha utvrđuje razinu alkohola u ljudskom organizmu

Zbog nepreciznih rezultata u to doba primjenjivanih testova na alkohol, dugotrajnosti samog postupka i fleksibilnih zakona kojima su prometni prekršaji, pa i kaznena djela bili sankcionirani, kažnjavanje pijanih vozača zapravo je zaživjelo tek nakon Borkesteinova izuma nazvanog Breathalyzer. (SD, 5. i 6. 1. 2003)

Znači za closed-source breathalyzer tužbe se odbacuju. Breathalyzer mora bit open-source. (F, 16. 10. 2005, k)

Alkotest možete nositi i sa sobom u džepu, ne morate čekati da vas policija zaustavi i natjera vas da »pušete« kako bi saznali istinu. BACtrackov Mobile Breathalyzer jedan je od najboljih mobilnih analizatora daha koji su dostupni na tržištu. (Šibenik, 16. 3. 2015)

Bredrag^1 im. srp. bre × Predrag /Lucić/ pogrdno za novinara i književnika P. Lucića

A osobe poput Bredraga Lucića bit će zapisničari... (NL, 30. 12. 2012, k)

• srp. bre – značenjski prazna čestica za uspostavu neformalne komunikacije, izrazita odlika srpskoga jezika

• usp. Luciferić, Pljucić, predragram, Prevrag

Bredrag^2 im. srp. bre × Predrag /Matić/ pogrdno za ministra branitelja P. Matića

Meni se ovaj Bredrag uopće ne sviđa! Još kad je vrijeđao kardinala... Zmazano... (VL, 18. 11. 2013, k)

• srp. bre – značenjski prazna čestica za uspostavu neformalne komunikacije, izrazita odlika srpskoga jezika

Bregdens im. /Goran/ Bregović × brejkdens, e. break dance

Bregdens (FT, 11. 6. 2004)

• medijska ekploatacija Severinina kućnog pornouratka se nastavlja, pa V. Ivančić piše o rodonačelnicima žanra – o kućnome pornouratku glazbenika G. Bregovića te o M. Jergoviću, koji je o tom pisao, a sad se zgraža nad tekstovima o Severini

• usp. Istucana, Kurcikova
bregovnitis im. /Goran/ Bregović × govno + -itis-

Dok je u prvoj slici riječ o manipulaciji (kojom se također prikriva neka druga veća i opasnija!), druga slika otkriva uporno širenje estradnog virusa bregov(n)itis severus balcanicus (cronicus et acutus), po modelu: Pamet, svetost... nikad nisu nikle / di je TV posijala »štikle«! (Kaćunko, 3. 3. 2011)

• o TV-nastupima aktivista I. Pernara i pjevačice Severine • G. Bregović – bosansko-hercegovački glazbenik, surađivao sa Severinom na hitu Štikla

• usp. cooltura, sodomazo
bregret [brigret] im. e. Bregret ← /Great/ Britain ‘/Velika/ Britanija’ × regret ‘žaliti, kajati se’ kajanje Britanaca nakon uspjeha referenduma o izlasku Ujedinjenoga Kraljevstva iz Europske Unije

Istovremeno, dio onih koji su glasali za izlazak Britanije iz EU sada žali zbog svoje odluke pa je to njihovo kajanje preraslo u trend na društvenim mrežama prozvan »Bregret«. (JL, 25. 6. 2016)

Nakon Brexita uslijedio Bregret – 2,5 milijuna Britanaca traži novi referendum, glasači poručuju: Prevareni smo, povlačim svoj glas! (SD, 26. 6. 2016, n)

• usp. bremain, brexit, calexit, crexit, croexit, fixit, frexit, graccident, grexit, grexident, hrexit, nexit

Breichimir [brajhimir] im. Branimir /Glavaš/ × nj. Reich ‘carstvo’

BReichimir (Ćaća, 21. 10. 2015, k)

• aluzija na crnouniformiranu stranačku gardu zapovjednika B. Glavaša

• usp. rajh, samureich, špecerajh

• usp. Blatimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja
brelfie [brelfi], brelfi im. e. brelfie ← breastfeed ‘dojiti’ × selfie ‘selfi, samoslik, sebnjak’ fotografija vlastita dojenja djeteta

[...] pogledajte koji su »hitovi roditeljstva u 2015«: Brelfies – apsolutni broj 1, razvio se iz klasičnog i već pomalo dosadnog selfiea. Ako vam ime ne govori dovoljno, to su slike na kojima mame doje bebe, slikane u maniri selfiea. (Dječja posla, 24. 3. 2015)

Brelfiji – novi trend među celebrity mamama (Index, 13. 4. 2016, n)

Jeste li čuli za izraz brelfie? Bez brige – čut ćete, ako već niste jer tema je vječna – dojenje u javnosti, odnosno, snimanje i objavljivanje fotografija dok dojite svoju bebu. (Index, 13. 4. 2016)

[...] celeb mame su fotografije dojenja počele dijeliti na društvenim mrežama. Nastao je tako poznati brelfie, točnije selfie snimljen za vrijeme dojenja (breastfeeding + selfie). (Story, 5. 7. 2016)

Majkama u Indoneziji zabranjuju dojenje pa UNICEF poziva majke da objavljuju što više svojih brelfija (Index, 19. 8. 2016, n)

• usp. belfie, drugi, sellofie, velfie
bremain [brimejn] im. e. Bremain ← /Great/ Britain ‘/Velika/ Britanija’ × remain ‘ostati’ ostanak Ujedinjenoga Kraljevstva u Europskoj Uniji, mogući ishod referenduma suprotan brexitu

Ajmo malo prognoze za zlato do kraja tjedna. Ako pobijedi Bremain, moglo bi zlato opast i preko 100 $ u jednom danu, a € otić na 1,2 u odnosu na $. Što mislite? (F, 20. 6. 2016, k)

Brexit ili bremain (VL, 23. 6. 2016, n)

Nadam se da će biti bremain. (R, HTV 1, 23. 6. 2016)

• komentar britanskoga referenduma europarlamentarke D. Šuica

• usp. bregret, brexit, calexit, crexit, croexit, fixit, frexit, graccident, grexit, grexident, hrexit, nexit

Breoni im. mn. srp. bre × Brioni, Brijuni podrugljivo za Brijune, obično s aluzijom na predstave kazališta R. Šerbedžije koje se izvode na Brijunima

A možda da ih prekrsti u ekavsku varijantu – Breoni (VL, 12. 8. 2010, k)

Romano Bolković: Jugoslovenske orgije na Breonima (Dnevno, 28. 7. 2014, n)

Nisu više Brijuni, nego Breoni. (TP, 31. 7. 2015, k)

• srp. bre – značenjski prazna čestica za uspostavu neformalne komunikacije, izrazita odlika srpskoga jezika

Bresinečki im. srp. bre × /Robert/ Prosinečki pogrdno za nogometaša R. Prosinečkog, aluzija na njegovu igračku i trenersku karijeru u Beogradu

Sa četvorkom dolazi i veliki nogometni strateg Robert Bresinečki. On osvaja druga mjesta po Srbijama i deveta po Turskoj. (Index, 13. 4. 2014, k)

• srp. bre – značenjski prazna čestica za uspostavu neformalne komunikacije, izrazita odlika srpskoga jezika

• usp. kloppka, multimillionherr, Psihoterapija, špacka, Vahinho, Van Geniaal

Bretanija im. srp. bre × /Velika/ Britanija pogrdno za Jugoslaviju, aluzija na sličnost referendumâ o istupanju Škotske iz UK i Hrvatske iz SFRJ

I mi smo imali pitanja Da ili Ne pa smo odlučili ne ostati u Velikoj BREtaniji, jebe mi se za Škote, oni su i dalje UKurcu. (Index, 19. 9. 2014, k)

• srp. bre – značenjski prazna čestica za uspostavu neformalne komunikacije, izrazita odlika srpskoga jezika

• usp. Ukurac

• usp. Jugosmradija, Smrdoslavija, Šugoslavija, Yugosslavija
brexit [bregzit, breksit] im. e. Brexit ← /Great/ Britain ‘/Velika/ Britanija’ × exit ‘izlaz, izići’ mogući izlazak Ujedinjenoga Kraljevstva iz Europske Unije

Jedan od glavnih britanskih regulatora u ponedjeljak je opovrgnuo opasnost od posljedica mogućeg britanskog izlaska iz Europske unije (EU) – Brexita. (Limun, 16. 6. 2015)

Njemu je slično kao Ciprasu u Grčkoj. Samo što drugi Europljani mnogo manje strahuju od Grexita nego od Brexita. (Seebiz, 27. 6. 2015)

Orešković sljedeći tjedan u Bruxellesu: Na dnevnom redu Brexit i izbjeglička kriza (Index, 12. 2. 2016, n)

Ništa od Brexita? Sve više Britanaca želi ostati u EU (Index, 1. 5. 2016, n)

Milanović o Brexitu: »Cameron i stranka su poginuli od vlastite paljbe« (Index, 24. 6. 2016, n)

• usp. bregret, bremain, calexit, crexit, croexit, fixit, frexit, graccident, grexit, grexident, hrexit, nexit
brezobrazluk im. Brezovica × bezobrazluk

Feralov brezobrazluk (FT, 8. 7. 2005, n)

• o napisu don Ž. Kustića o gubitku povjerenja građana u Crkvu nakon slučaja sa zlostavljanjem štićenika Caritasova doma u Brezovici kraj Zagreba

Brezovica im. srp. bre × Brezovica

Pitanje 1.: Zašto partizani u šumi BREzovici kod Siska nisu digli ustanak (tj. postali partizanski ustaše!) kad je Staljin sklopio pakt s Hitlerom? (Kaćunko, 22. 6. 2007)

• Brezovica – šuma kod Siska u kojoj je osnovan prvi antifašistički odred u Hrvatskoj • srp. bre – značenjski prazna čestica za uspostavu neformalne komunikacije, izrazita odlika srpskoga jezika

• usp. Brozovica, brezovički, brozovički, informbiran
brezovički prid. srp. bre × brezovički koji se odnosi na Brezovicu • v. Brezovica

Kako to da je ruska javnost o Hitlerovu napadu bila slabije informirana od stanovnika BREzovičke šume u Hrvatskoj (pa nisu valjda od nekoga bili unaprijed inform/b/irani)? (Kaćunko, 22. 6. 2007)

• srp. bre – značenjski prazna čestica za uspostavu neformalne komunikacije, izrazita odlika srpskoga jezika

• usp. Brezovica, Brozovica, brozovički, informbiran

Brežulović im. srp. bre × /Boris/ Dežulović pogrdno za novinara i književnika B. Dežulovića

Pusići, Teršelička, Jergović, Tomić, Brežulović, Rudan, Ivančić, Frljić, Jovanović, Markovina, Perica, Jakovina, plus svi eksponirani i nelojalni petokolonaši koji vrijeđaju Hrvate trebaju ostati po uzoru na Izraelce bez državljanstva i biti protjerani! (HKV, 3. 6. 2014, k)

Koliko kukaju ovi lijevi mediji za Brežulovićem bio bi red da proglase sedmodnevnu žalost. (Index, 19. 6. 2015, k)

Boris Brežulović je najobičnije iskompleksirano srpsko smeće koje redovito napada sve što ima H. Tako je jednom prilikom namjerno udario autom hidrant. (Index, 20. 6. 2015, k)

• srp. bre – značenjski prazna čestica za uspostavu neformalne komunikacije, izrazita odlika srpskoga jezika

• usp. Borij, dežulan, dežulanje, dežulati, Prdežulović, Smradežulović
bridezilla [brajʒila] im. e. bridezilla ← bride ‘mladenka’ × e. Godzilla pogrda za mladenku

Žestoka svađa na društvenim mrežama: »Ovo je najružnija mladenka ikad... Bridezilla.« (Index, 7. 5. 2015, n)

• Godzila – čudovište iz japanskih filmova

• usp. Ćaćzilla, Godzila, Govzila, hogzila, mladadzilla, pilozilla, rakzila, Spasozila, žemzila
brijatlon^1 im. brijati ‘potkradati’ × biatlon

Nježni brijatlon (Bednjanec 1980, 16, n)

• epizoda o »biatlonu« učinkovita rada i neučinkovite birokracije te »triatlonu« s trećom disciplinom – izvlačenjem tereta

• usp. papirulija
brijatlon^2 im. brijati ‘ljubiti se’ × biatlon ljubljenje s više osoba odjednom

Sjećaš se kad smo kao klinci imali brijatlone? (Ž, Zagreb, 24. 5. 2014)

briseljački prid. Bruxelles × seljački koji se odnosi na Briseljake • v. Briseljak

Feralova Hrvatska briseljačka stranka (FT, 19. 1. 1998, n)

• o izjavi Z. Tomca da stranka koja u Bruxellesu nije prepoznata ne postoji ni u Hrvatskoj

Hrvatska briseljačka stranka (Lucić 2013b, 501, n)

• usp. briseoski, bruseljački, marseljački

Briseljak im. Bruxelles × seljak pogrdno za europskoga birokrata u Bruxellesu

Tom je pjesmom grunt-ministar / Ušutkao napadače / »Hrvatski si prodo agrar«, / Kad su rekli, »Briseljače!« (Lucić 2013b, 518)

• o potpisivanju protokola o prilagodbi režima trgovine poljoprivrednim proizvodima

Predsjednik Vlade i Predsjednica države pričaju engleski kada se susretnu, a dvije najveće stranke vode briseljaci, Milanović i Plenković. (JL, 22. 7. 2016)

• usp. Bruseljak
briseoski prid. Bruxelles × seoski

Feralova »Pisma briseoskog župnika« (FT, 7. 5. 2004, n)

• o negodovanju don Ž. Kustića zbog ulaska Hrvatske u EU: »Sjedište joj je u Bruxellesu. Nakon Budimpešte, Beča i Beograda evo nam četvrtog B!« • Pisma seoskog župnika – rubrika u Glasu Koncila

• usp. briseljački, bruseljački, marseljački
broccoflower [brokoflauer] im. e. broccoflower ← broccoli ‘brokula’ × cauliflower ‘cvjetača, karfiol, kaule’ šenon, biljka križanac brokule i cvjetače

Šenon – broccoflower. Poznaje li tko ovu biljku? Primijetih ju prije par mjeseci na voćnom odjelu u supermarketu i onda je nestala. (F, 14. 2. 2009, k)

Prvi puta sam isprobala kompletan recept, a danas sam rižoto radila sa šenonom (broccoflower) kao prilog pečenoj puretini i bila sam još više oduševljena. (Coolinarika, 15. 1. 2010)

Broccoflower ili šenon je mješanac brokule i cvjetače. Divan fraktalni oblik, s cvjetovima poput galaksija, ali nema posebnih svojstava koje već nemaju cvjetača i brokula. (Nutricionizam, 2015)

• usp. aprijum, apriplum, blinat, kimun, klimun, krujčica, livi, paradajčica, peacherine, plumcot, pluot, rajpir, špitva, tangelo, tomacco, tritikal

Broda im. brat × Yoda e. Broda ← bro/ther/ ‘frend, kompa, buraz, brat’ × Yoda

Ja sam ti kao Yoda. Samo što nisam malen i zelen, nego nosim odijela i zgodan sam. Tvoj sam buraz. Ja sam Broda. Večeras ćemo upotrijebiti Silu da najbolju mačku odvedeš u krevet. – Upotrijebit ćemo silu? To mi zvuči pogrešno, Broda! – Silu. Aludiram na Ratove zvijezda. (Kako 2014, S03E05)

• Yoda – jedan od vitezova redovnika džedaja u serijalu filmova Ratovi zvijezda, znan po mudrosti

• usp. bratucati, bratvjet, buraz-micva, Burora, heburazovski
brogramer, brogrammer [brogramer] im. e. brogrammer ← bro/ther/ ‘frend, kompa, buraz, brat’ × programmer ‘programer’ muški programer prema kolegi muškom programeru, obično s negativnim prizvukom isključenosti žena iz svijeta IT-industrije

Ovaj »wannabe brogramer« je više programer nego što ćeš ti ikada biti matematičar, a i više nego što ćeš biti pismen izgleda... (Bug, 29. 12. 2011, k)

S druge strane, u ovoj je godini Microsoftov Satya Nadella izjavio kako žene ne bi trebale trebale tražiti povišicu (ili što god je pokušavao reći), Goldman Sachs je optužen zbog takozvane »boys club« korporativne kulture, a Silikonska dolina je bila na meti kritika zbog odbacivanja radništva koje se nije uklapalo u »brogrammer« kalup. (Limun, 31. 12. 2014)

U internetskom slengu brogramer je izvedenica od programera i skraćenice »bros«, a znači muške prijatelje, zatvorenu »škvadru« koja se bavi programiranjem, ekskluzivan klub alfa-programera, bratstvo iz studentskih dana na prestižnim sveučilištima preneseno u profesionalni svijet. (TP, 8. 2. 2015)

brogramerski prid. e. brogrammer ← bro/ther/ ‘frend, kompa, buraz, brat’ × programmer ‘programer’ koji se odnosi na brogramere • v. brogramer

Taj muški svijet stvorio je »bijeli brogramerski establišment«, kako ga na web stranici Model View Culture naziva njegova otrovna kritičarka Shanley Kane. (TP, 8. 2. 2015)

Film »Kod« – kako »debugirati« brogramerski svijet? (Voxfeminae, 2. 11. 2015, n)

»Kod« nas također upoznaje s brogramerskom subkulturom, a ne može ne podići pitanje preslikavanja stvari u domaći kontekst. (Voxfeminae, 2. 11. 2015)

brojovnik im. broj, brojiti × bojovnik

Brojovnici s Prisavlja (FT, 18. 8. 1997, n)

• R. Baretić o broju ljudi koji stane na splitsku Rivu – kad pjeva P. Domingo, na HTV-u kažu da je bilo 30 tisuća ljudi, kad govori F. Tuđman, onda kažu 70 tisuća

Broncetić im. bronca × /Jure/ Francetić

Feralov Jure Broncetić (FT, 8. 7. 2000, n)

• o izjavi D. Hazlera da J. Francetić, ustaški vojskovođa, zaslužuje spomenik u svakome selu

• usp. francetićski, Juroslavija
bronde [brond] im. prid. e. bronde ← brunette ‘smeđ’ × blonde ‘plav’ spoj smeđe i plave, boja za kosu

Taj spoj plave i smeđe prozvan je »bronde« ili »blonette«. (Schwarzkopf, 2011)

Bronde ili blonette je savršena nijansa koja spaja plavuše i brinete, a postala je popularna još 2007. godine. (Frizure, 24. 4. 2013)

• usp. bleen, blonette, gred, grue, plen, plut, zelav, zeven
bromansa im. e. bromance ← bro/ther/ ‘frend, kompa, buraz, brat’ × romance ‘romansa, ljubavna veza’ čvrsta nespolna veza dvojice ili više muškaraca, bliskost jača od prijateljstva, bratstvo

Premda ukupni dojam kvari povremeno neujednačen komično-dramski ritam Nicholasa Stollera, »To je r’n’r« fina je »bromansa«, iskrena priča o muškom prijateljstvu [...] (SD, 18. 7. 2010)

Zacopao se u frajera. – Da, prava bromansa. (Teorija 2014, S02E11)

Ovo bih nazvao gej-strejt bromansom, ili u krajnjem slučaju gej bromansom. (F, 3. 1. 2015, k)

Već svi vjerojatno znate da je prijateljstvo Iana McKellena i Patricka Stewarta najpopularnija »bromansa« na svijetu, a Gandalf i Picard ponovno su oduševili društvene mreže. (Index, 12. 6. 2015)

bromantičar im. e. bromantic ← bro/ther/ ‘frend, kompa, buraz, brat’ × romantic ‘romantičan’ sudionik u bromansi • v. bromansa

Bromantičari: Novi pojam koji označava muška prijateljstva (JL, 3. 8. 2009, n)

[...] neki bromantičari u toj svojoj dostatnosti jedan drugome odlaze toliko daleko da upravo zbog te veze nemaju potrebu ni za jednom drugom, pa tako ni za onom ljubavnom. (JL, 3. 8. 2009)

bromantizam im. e. bromantism ← bro/ther/ ‘frend, kompa, buraz, brat’ × romantism ‘romantizam’ stanje i ukupnost svojstava bromanse • v. bromansa

Amerikanci, ludi za trendi terminima, nedavno su osmislili novi – koji se odnosi na muško, »samo sebi dovoljno« prijateljstvo, no bez ikakvih homoseksualnih konotacija. Bromantizam, naravno, potječe od hollywoodskih zvijezda. (JL, 3. 8. 2009)

Puno prije pojave modernog »bromantizma«, buddy-buddy filmovi, najčešće policijske priče o dva partnera koja kao združena, a ne topla braća zajedničkim snagama rješavaju sve probleme, unatoč očitim razlikama. (TP, 4. 1. 2011)

bromela im. brokula × imela e. broccletoe ← broccoli ‘brokula’ × mistletoe ‘imela’

Sretan Božić! – Čekaj. Gledaj što je još Djed donio. Bromela. (Dva i pol 2016, S10E11)

• riječ je o pupoljku brokule koji jedan lik stavlja drugomu na glavu kao imelu na božićni bor
broodle [brudl] im. e. broodle ← brussels /griffon/ ‘briselski /grifon/’ × poodle ‘pudl’ pas mješanac briselskoga grifona i pudla

Brussels Griffon + Poodle = Broodle Griffon (Vauvau, 12. 6. 2007)

Brooknin [bruknin] im. Brooklyn × ?bruka × Knin

Feralov Brooknin (FT, 19. 8. 1996, n)

• o rasističkome, protucrnačkom ispadu Th. M. Ljubića • Brooklyn – jedan od pet okruga u New Yorku • Knin – u Domovinskome ratu središte odmetnutih Srba
bropair [broper] im. e. fr. bro-pair ← e. bro/ther/ ‘frend, kompa, buraz, brat’ × e. fr. au pair ‘bebisiterica i kućna pomoćnica, obično strana studentica’ dosl. ‘ravnopravan’ bebisiter

Ti si Joeov bebisiter, zar ne? – U našoj zajednici koristimo termin manny, ali tamo je to problem jer se i njihov sin zove Manny. Pa ja pokušavam sa bro-pair. (Moderna 2015, S06E07)

brošlost im. broš × prošlost

Bolja brošlost HDZ-a (Novosti, 18. 2. 2013, n)

• o J. Kosor, bivšoj premijerki i šefici HDZ-a poznatoj po nošenju broševa, nakon dolaska T. Karamarka na vrh HDZ-a

• usp. antecipacija, Besor, kokodatak, kosorijeknuti, Kosorlovsky, kosorry, Najdranka, prostmodernizam, slaboratorij, Sluzana, Stjeguljica, šarmeraj, vlastarbajter
brotoks, brotox [brotoks] im. e. brotox ← bro/ther/ ‘frend, kompa, buraz, brat’ × botox ‘botox’ botoks za muške

Potpuna promjena uloga? Frajeri poludjeli za Bro-toxom. (Index, 17. 10. 2014, n)

Brotox, guyliner, koji su to kompleksi šta se moraju malo potruditi oko izgleda moraju imena mijenjati da zvuče »muškije«... (Index, 17. 10. 2014, k)

• usp. guyliner, manscaping, manscara, mansierre, meggings, moobs, murse, mušbica
brotoksiran, brotoxiran [brotoksiran] prid. e. brotox ← bro/ther/ ‘frend, kompa, buraz, brat’ × botox ‘botox’ podvrgnut tretmanu brotoksa • v. brotoks

Brotoxiran i nalakiranih noktiju, omg! (Index, 17. 10. 2014, k)

brozan prid. /Josip/ Broz /Tito/ × ?grozan

Brozna vremena (FT, 12. 11. 2004, n)

• o knjizi Zagreb i Hrvatska u Titovo doba urednika T. Badovinca

Brozni im. /Josip/ Broz /Tito/ × ?grozni

Nove »naučne« dvojbe: što je bio Josif Brozni Titošvili? (Kaćunko, 26. 3. 2015, n)

• usp. Brozovica, brozno, Brozway, Konvertito, polititički, Titagora, Titonic, titolitaran, titolitarizam, Titošvili, titovaža, Valentitovo
brozno pril. /Josip/ Broz /Tito/ × grozno grozno zbog J. Broza

Moje rječite fotografije obuhvaćaju problemski raspon koji možemo staviti u zagrade sastavljene od naslova dva moja rada: »Brozno!« i »Zvjerno«. Zaklana se janjeća tijela referiraju na klanje ljudi. Moj stav prema konzumaciji životinjskoga mesa je pak jednostavan i direktan: jedem ga! Duh voli meso zato se i inkarnira u njemu. (Zarez, 25. 1. 2008)

• iz razgovora s A. Kuštrom

• usp. artnik, artupunktura, Shopping-pong, sperman, zvjerno

Prvi put ove je godine dodijeljena i posebna nagrada, za riječ brozno autora Ante Kuštre, i to zato što najbolje objašnjava kako nam je bilo u Titovoj Jugoslaviji, objasnio je predsjednik Zaklade »Dr. Ivan Šreter« prof. Marijan Bušić. (VL, 16. 3. 2009)

Iako jezičnoj politici u komunističko vrijeme ima mnogo prigovora, osobito smo ih imali mi jezikoslovci, ipak ni tada briga za hrvatski jezik nije bila bačena pod noge, nego je bila na određenoj razini i to treba u kratkim crtama prikazati da ne bismo s prljavom vodom izbacili i dijete, da ne bismo rekli da je cijelo komunističko vrijeme u jezičnome pogledu bilo samo brozno. (HKV, 19. 3. 2014)

• iz članka S. Babića prenesena iz časopisa Jezik, br. 56, lipanj 2009.

• usp. hijeroglib, pravoslavopis

• usp. Brozovica, Brozni, Brozway, Konvertito, polititički, Titagora, Titonic, titolitaran, titolitarizam, Titošvili, titovaža, Valentitovo

Brozovica im. /Josip/ Broz × Brezovica

Varka »predsjednikove« mirotrovne akcije...? & skrivene poruke iz šume Brozovice... (Kaćunko, 22. 6. 2010, n)

Pitanje 1.: Zašto partizani u šumi BREzovici (ili Brozovici) kod Siska nisu digli ustanak (tj. postali partizanski ustaše!) odmah čim je Staljin sklopio pakt s Hitlerom? (Kaćunko, 22. 6. 2010)

• Brezovica – šuma kod Siska u kojoj je osnovan prvi antifašistički odred u Hrvatskoj

• usp. Brezovica, brezovički, brozovički, informbiran, mirotrovan

• usp. Brozni, brozno, Brozway, Konvertito, polititički, Titagora, Titonic, titolitaran, titolitarizam, Titošvili, titovaža, Valentitovo
brozovički prid. /Josip/ Broz × brezovički koji se odnosi na Brozovicu • v. Brozovica

Kako to da je ruska javnost o Hitlerovu napadu bila slabije informirana od stanovnika BREzovičke (Brozovičke) šume u Hrvatskoj (zar su od nekoga bili unaprijed inform/b/irani)? (Kaćunko, 22. 6. 2010)

• usp. Brezovica, Brozovica, brezovički, informbiran

Brozway [brozvej] im. /Josip/ Broz × Broadway

Brozway u Zagrebu (FT, 6. 7. 2007, n)

• izvještaj s festivala kazališta Eurokaz, koji se održao pod naslovom Tito – četvrti put • Broadway – avenija u New Yorku, kazališno središte

• usp. Brozovica, Brozni, brozno, Konvertito, polititički, Titagora, Titonic, titolitaran, titolitarizam, Titošvili, titovaža, Valentitovo
bruceploitation [brusplojtejšn] im. e. bruceploitation ← Bruce /Lee/ × exploitation ‘eksploatacija’ • v. brusploatacija
brugada im. brudet × gregada
brugada (Masterchef, 22. 4. 2016)

• tako su natjecatelji kuharske emisije prozvali svoje jelo, koje je bilo nešto između brudeta i gregade, inače sličnih jušnih ribljih jela

• usp. brulada
bruka im. bruka × ruka

Moje misli pasmaterijaliziraju, a bruke prave muža, machkroa, my auf-vingers postaju udbeni organi, zlačin del sesso, moja opsexija. (Radaković 1999, 50)

• usp. machkro, opsexija, pasmaterijalizirati, zlačin
brukomet im. bruka × rukomet

Prvaci u brukometu (FT, 19. 1. 2007, n)

• o zagrebačkome gradonačelniku M. Bandiću, hrvatskome premijeru I. Sanaderu i gradnji nerantabilnih rukometnih dvorana
brulada im. brudet × lešada
brulada (321 kuhaj, 4. 5. 2016)

• tako su natjecatelji kuharske emisije prozvali svoje jelo, koje je bilo nešto između brudeta i lešade, inače sličnih jušnih ribljih jela

• usp. brugada
bruseljački prid. Bruxelles × seljački koji se odnosi na Bruseljake • v. Bruseljak

Meni ovi izbori za bruseljačkog europarlamentarca iz Hrvatske, primjerice izgledaju, naime kao kad bi 1990. godine, recimo, hrvatski domoljubi umjesto za sabornike Hrvatskog državnog sabora, glasovali za zastupnike u Skupštini SFRJ. (HKV, 12. 4. 2013, k)

Sjetimo se kako je još za života dr. Tuđmana bilo povike da se u nas »guše novinarske slobode«, a i do nedavno je bilo takvih povika, čak i potpore kojekakvih bruseljačkih činovnika koji su na nečiji nagovor tvrdili: »Nismo zadovoljni stanjem, treba još na tome raditi.« (HVK, 17. 11. 2013, k)

Ako može ikako bez zvjezdica, he, he, he, bez obzira bile one crvene komunističke ili žute bruseljačke. (HKV, 18. 7. 2014, k)

• usp. briseljački, briseoski, marseljački

Bruseljak im. Bruxelles × seljak pogrdno za europskoga birokrata u Bruxellesu

Pa nisu Bruseljaci blesavi; naučili su od Amera da su najpouzdaniji špije ruski plaćenici koji će promijeniti gazdu za šaku dolara! A ovdje će se domaći špije pomamiti za euriće. (HKV, 17. 6. 2013, k)

Rado bi Bruseljaci glede »raznolikosti« nametnuli svoje zakone ne poštujući temeljno nacionalno pravo pojedinih zemalja. Što će biti sa zbirkom ako se EU raspadne? (HKV, 21. 3. 2014, k)

Srbijanci se rješavaju neželjenog balasta, Mađari su ljuti na nas, Slovenci ni u ludilu ne će s nama dijeliti nikakvu odgovornost, Švabe nas podcjenjuju, Ameri šute, Briti se prave blesavi, Talijani »navijaju« za naš koridor, Bruseljaci su valjda u mišjoj rupi... (HKV, 18. 9. 2015, k)

• usp. Briseljak
brusploatacija im. e. bruceploitation ← Bruce /Lee/ × exploitation ‘eksploatacija’ filmski podžanr unutar eksploatacijskoga filma, niskobudžetni borilački filmovi s oponašateljima Brucea Leea

Ne Leeja nego Lea – jednog od poznatijih imitatora Brucea Leeja i zvijezde Bruceploitation filmova koji su bjesomučno mlatili pare na slavi prerano preminule legende što vještim imitiranjem izgleda, što bezočnim korištenjem sličnog imena kako bi se u kina privukle naivčine. (ŽT, 14. 6. 2006)

Brucesploitation / brusploatacija (TP, 4. 1. 2011, n)

• usp. bleksploatacija, hiksploatacija, karsploatacija, meksploatacija, nacisploatacija, nansploatacija, redneksploatacija, remakesploatacija, seksploatacija, šoksploatacija
brunch [branč] im. e. brunch ← breakfast ‘doručak’ × lunch ‘ručak’ lagani ručak u anglo-saksonskome svijetu, kasnojutarnji obrok umjesto doručka i obilnijega ručka
brunch (Filipović 1990, s. v.)

Božićni brunch Glorije i Hugo Bossa održan jučer u Centru Kaptol okupio je brojna lica s televizije i estrade, kao i mnoge poslovne ljude. (JL, 17. 12. 2005)

Brunch – složenica koja je nastala od engleskih riječi »breakfast« – doručak i »lunch« – ručak, a označava obrok koji se poslužuje između 9.00 i 15.00 sati. (Coolinarika, lipanj 2014)

A Berta? – Svidio joj se orguljaš pa je ostala na brunchu za starije. (Dva i pol 2014, S06E05)

Vidimo se u subotu. Brunch, tržnica, šetnja. I ja tebe volim. (Kako 2015, S04E15)

Što ti se zbilo? Bio si dobar, bili smo burazi. I više. Zajedno smo jeli brunch. (Kako 2015, S08E08)

Poznati chef Anthony Bourdain tvrdi da je brunch obrok u kojem kuhari najčešće serviraju ono što im je ostalo od večere petkom i subotom. (Index, 11. 11. 2016)

• usp. funch, ručara, večučak
brutovština im. Brut × bratovština

Brutovština (Ivančić 2013c, 6. 10. 2013, n)

• o HDZ-ovu izbacivanju najprije I. Sanadera, a zatim i J. Kosor iz stranke, oboje bivših predsjednika • Brut – navodno jedan od Cezarovih izdajnika
bubalaština im. /Bratislava/ Buba /Morina/ × budalaština

Feralova bubalaština (FT, 23. 11. 1998, n)

• o izjavama B. B. Morina, predsjednice Saveza žena Jugoslavije, koja je tužila Dnevni telegraf zbog psihičkih boli nakon čega je DT novčano kažnjen

• usp. bengalaština, bodulaština, bordelaština, brdalaština, budakaština, budvalaština, bundalaština, buntalaština, burdalaština, dubalaština, glupaština, gudalaština, labudalaština, pedalaština, sudalaština, udbalaština, zabludalaština
bubregundac im. bubreg × burgundac

Dozreli tanini, živahne urinokiseline te nadasve obilje minerala i ostalih nesvakidašnjih sastojaka poput escherychiae coca-coli pretvaraju Zlatni Bubregundac u neizostavan sastojak bambusa i njemu srodnih ljetnih napitaka. (FT, 16. 1. 2004)

• podrugljiva imitacija gastrokolumni D. Butkovića, čitava prožeta aluzijom na mokrenje

• usp. Bljutković, escherychia coca-coli, kutlevački, pišot, urinogorje
budakaština im. /Mile/ Budak × budalaština

Hrvatske budakaštine (FT, 6. 7. 1998, n)

• o posjetu direktora Centra Simon Wiesenthal E. Zuroffa Hrvatskoj

To je autentična hrvatska budakaština – pardon, budalaština: svašta čovjek napiše kad su slova »k« i »l« jedno do drugog na tipkovnici – to kad hrvatski nacionalisti u gradu kojega su hrvatski fašisti velikodušno poklonili talijanskim fašistima, a hrvatski antifašisti oslobodili od talijanskih fašista i brutalno očistili od talijanskih građana, slave hrvatske fašiste, dok istodobno antifašistima miniraju spomenike i optužuju ih za – autonomaštvo i talijanaštvo. (Dežulović 2008, 295, prosinac 2004)

• M. Budak – hrvatski pisac, ministar u vladi NDH

• usp. bengalaština, bodulaština, bordelaština, brdalaština, bubalaština, budvalaština, bundalaština, buntalaština, burdalaština, dubalaština, glupaština, gudalaština, labudalaština, pedalaština, sudalaština, udbalaština, zabludalaština
budajla im. budala × Dajla

Dajla i budajla (Lucić 2012a, 1. 11. 2012, n)

• o razgovoru hrvatskoga premijera Z. Milanovića s papom o spornom imovinskopravnome crkvenom slučaju Dajla

• usp. Golfgota

Budalaide [budalajd, budalajde] im. budala × Adelaide

Budalaide (FT, 13. 10. 2001, n)

• o napisu J. Pečarića u kojemu, pozivajući se na svoj govor u australskom Adelaideu, izražava sumnju da su svjetski moćnici izokrenuli povijest, istinu o NDH

• usp. adelaidarija
budalaiku im. budala × haiku

Feralov budalaiku (FT, 16. 6. 2001, n)

• o neuspjelu pokušaju haikua I. Pahernika: Pun tramvaj loše volje. Nasmijan putnik dobre je volje.

budalaj-čauš im. budala × alaj-čauš ‘zapovjednik alkara kopljanika’

Feralov budalaj-čauš (FT, 12. 8. 2000, n)

• o izjavi J. Radoša na Sinjskoj alci: »Da nije Sinja, ne bi bilo Alke, da nije Cetine, ne bi bilo Sinja, a da nije kamena u kojemu je ona napravila svoje korito, ne bi bilo Cetine.«

• usp. alaj-Čaušesku, alajćaćauš, belaj-čauš
budalica im. budala × budilica

Na noćnom ormariću kod njegova uha pedantno rezucka mrak njegov precizni Kienzle, sat-budilica. Budalica, kako ju je Bartol već prozvao. Šeta mu u uhu i ponavlja, ponavlja, budala, uporno svoje tika-taka... I Bartol onda, s njom u ritmu, pronalazi joj budalaste riječi, prevodi joj tika-taka [...] (Marinković 1993, 151)

Uzica. Špagica. Tamo nema budilica, ili po tvome »budalica«, tika-taka, čast joj svaka. (Marinković 1993, 152)

• usp. interpretacijonala, kakadakati, kurtoafrika, Naježišvili, Obrijšvili, ohoezija, Ožežišvili, paradnoidno, pljuel, pohoezija, velocipederastija, velocipederski, Zavežišvili, ženkast
budalistički prid. budala × budistički

Na koje je predsjednike vlada i na koje istočne zemlje mislio najeksponiraniji lider braniteljskog prosvjeda, nije lako dokučiti. Na Japan, gdje se – usprkos zen-budalističkom vjerovanju Đure Glogoškog – prvi i posljednji premijer, princ Fumimaro Konoe, ubio još po završetku Drugog svjetskog rata? (Lucić 2015a, 7. 1. 2015)

• o izjavi Đ. Glogoškog, vođe braniteljskih prosvjeda protiv Vlade RH, da bi premijer Z. Milanović trebao podnijeti ostavku i da se političari u istočnim zemljama ubiju nakon političkog neuspjeha, ali da se nažalost to kod nas ne događa

Budalmatina im. budala × Dalmatina

Feralova Budalmatina (FT, 19. 7. 2003, n)

• o napisu I. Mlivončića i protivljenju tomu da se autocesta Zagreb–Split nazove Dalmatina jer to nije hrvatsko ime, »niti je u duhu latinskog jezika«

Budalmatinac im. budala × Dalmatinac

101 Budalmatinac (Lucić 2013b, 258, 27. 10. 1997, n)

• usp. Fašistrijan

Budalotelli [budaloteli] im. budala × /Mario/ Balotelli pogrdno za nogometaša M. Balotellia

Mislim da će Prandelli opet igrati Budalotelli – Cassano, pa onda ubacivat od Božića u drugom poluvremenu. (Sportnet, 12. 6. 2012, k)

Ako bi se itko mogao od ovih novih Liverpoolovih igrača nazvati klasom onda je to samo Budalotelli jer ima stvarno talenta i nekih poteza koje većina igrača ne bi mogla izvesti, ali za njeg se zna zbog čega ne pruža dobre partije. (F, 16. 12. 2014, k)

• usp. Blesotelli, Kmicotelli
budaoar im. Buda × budoar fr. bouddhoir ← Bouddha × boudoir ‘budoar, mala damska prostorija’

Ako se toliko razvlače, na kraju će izgraditi muhamederiju. – Zašto ne budaoar? (Queneau 2014, 11)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka

Buddhala [budala] im. Buddha /Siddhārtha/ × budala

Buddhala. (24sata, 19. 4. 2009, k)

• komentar na vijest o budističkome redovniku koji »pegla« devet kreditnih kartica
buddhi [budi] gl. imp. 3. jd. Buddha /Siddhārtha/ × biti imp. 3. jd. budi

Buddhi bog s nama (FT, 21. 6. 1999, n)

• razgovor s pank-pjevačicom i pjesnikinjom P. Smith

Budimfešta im. Budimpešta × fešta

Večeras je Budimfešta (FT, 27. 10. 1997, n)

• D. Matošec najavljuje utakmice NK Croatia i budimpeštanskoga MTK-a
budišnost im. /Dražen/ Budiša × budućnost

Feralove vijesti iz budišnosti (FT, 19. 2. 2000, n)

• o izjavi Z. Tomca da će se pokazati da je D. Budiša jedan od najvećih dobitnika hrvatske politike

Feralove vijesti iz budišnosti (FT, 8. 12. 2001, n)

• o tvrdnji A. Hebranga da će HSLS propasti ako za predsjednika ne izabere D. Budišu

• usp. andrifašizam, dementiranje, epidemonija, rodijalektički, Spinocchio, udbalaština

• usp. Bludiša, ratovati se, Spizderman
budov im. budist × židov e. Bewish ← Buddhistic ‘budistički’ × Jewish ‘židovski’

Možeš biti budov – budist i židov. (Slučajni predsjednik, 6. 11. 2015)

• usp. harekršćanin, mušćanin

Budućlost im. budućnost × e. lost ‘izgubljen’ naslov plakata M. Rastića (2012)

budvalaština im. Budva × budalaština

Feralova budvalaština (FT, 31. 3. 2001, n)

• o tvrdnji J. Bauera da su Crnogorci potomci doseljenih hrvatskih plemena

Feralove budvalaštine (FT, 4. 8. 2001, n)

• o poruci T. Kesovija kolegama glazbenicima koji nastupaju u Crnoj Gori neka znaju da novac koji tamo zarade nije sretan novac

• usp. bengalaština, bodulaština, bordelaština, brdalaština, bubalaština, budakaština, bundalaština, buntalaština, burdalaština, dubalaština, glupaština, gudalaština, labudalaština, pedalaština, sudalaština, udbalaština, zabludalaština
buggs [bags] im. e. buggs ← boston /terrier/ ‘bostonski /terijer/’ × pug ‘mops’ pas mješanac bostonskoga terijera i mopsa

Boston Terrier + Pug = Buggs (Vauvau, 12. 6. 2007)

Bujakkake [bujakake, bujakaki] im. /Velimir/ Bujanec × jap. bukkake ‘pornografski žanr grupnog ejakuliranja na jednu osobu’

Bujakkake (Di, 6. 4. 2015, k)

• komentar na mem na kojemu TV-voditelj V. Bujanec pozira s četirima djevojkama

• usp. adolfescentski, Bujan, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Speederman, Surlanec, šmrkadona, štrumpfbahnfürer, T-komad, Znojanec

Bujan [bujan, buhan, bužan] im. /Velimir/ Bujanec × /Don/ Juan

Don Bujan (Di, 6. 4. 2015, k)

• komentar na mem na kojemu TV-voditelj V. Bujanec pozira s četirima djevojkama

• usp. adolfescentski, Bujakkake, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Speederman, Surlanec, šmrkadona, štrumpfbahnfürer, T-komad, Znojanec
bujovnik im. /Velimir/ Bujanec × bojovnik

Hrvatski bujovnik na prvoj liniji mazanja (Di, 25. 2. 2015, )

Bujovnici za nos spremni (Di, 16. 3. 2015, k)

• mazanje – šmrkanje kokaina • V. Bujanec – TV-voditelj poznat po desničarenju i navodnu drogiranju

• usp. adolfescentski, Bujakkake, Bujan, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Speederman, Surlanec, šmrkadona, štrumpfbahnfürer, T-komad, Znojanec
bukwar [bukvar] im. bukvar ‘početnica’ × e. book ‘knjiga’ × kvar × e. war ‘rat’

Bukwar (FT, 26. 2. 1996, n)

• F. David komentira drugo izdanje srpskoga zbornika Tajna Balkana i srpsku nacističku geopolitiku

Bulajnec im. /Velimir/ Bujanec × lajna ‘linija kokaina’

Velimir BuLajnec (Di, 20. 8. 2015, k)

• V. Bujanec – TV-voditelj poznat po navodnome drogiranju

• usp. adolfescentski, Bujakkake, Bujan, bujovnik, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Speederman, Surlanec, šmrkadona, štrumpfbahnfürer, T-komad, Znojanec

Bulerina im. /Velimir/ Bujanec × balerina

Bulerina (Di, 22. 2. 2015, m)

• fotomontaža TV-voditelja V. Bujanca kao balerine

• usp. adolfescentski, Bujakkake, Bujan, bujovnik, Bulajnec, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Speederman, Surlanec, šmrkadona, štrumpfbahnfürer, T-komad, Znojanec
bulimareksija im. e. bulimarexia ← bulimia ‘bulimija’ × anorexia ‘anoreksija’ poremećaj u prehrani, istodobnost bulimije i anoreksije

Anoreksičari također mogu koristiti neke od bulimičnih metoda, stoga taj poremećaj definiramo kao bulimareksija. (Libella, 1. 2. 2002)

Bulimareksija – sve navedeno, – ovisnost o laksativima i drugim proizvodima za isto područje, – zatvorenost na psihijatriji. Zbilja sve to želite riskirati zbog nekakvog trenda? (F, 10. 11. 2008, k)

• usp. dijabulimija, seksoreksija, tanoreksija
bullboxer [bulbokser] im. e. bullboxer ← bulldog ‘buldog’ × boxer ‘bokser’ pas mješanac buldoga i boksera

Boxer + Bulldog = Bullboxer (Vauvau, 12. 6. 2007)

bullhit [bulhit] im. /Luka/ Bulić × e. bullshit ‘sranje’ × hit glazbena obrada ili miks L. Bulića na radiju Antena Zagreb, satirično komentira aktualne događaje (2010–)

Luka Bulić u novom »Bullhitu« opjevao Igora Štimca (VL, 17. 10. 2013, n)

Luka Bulić svoj novi Bullhit posvetio mandataru Tihomiru Oreškoviću! (VL, 24. 12. 2015, n)

Danima se već priča o stilistu Marku Grubniću koji je postao glavna tema svih pošalica. [...] Sada je i poznati komičar Luka Bulić objavio svoju Bullhit obradu pjesme »Fotoaparat« Hladnog piva u kojoj se našalio sa stilistom. (Index, 22. 1. 2016)

bullmatian [bulmejšn] im. e. bullmatian ← bulldog ‘buldog’ × dalmatian ‘dalmatiner’ pas mješanac buldoga i dalmatinera

Bulldog + Dalmatian = Bullmatian (Vauvau, 12. 6. 2007)

bullnese [bulneze] im. e. bullnese ← /american/ bulldog ‘/američki/ buldog’ × pekingese ‘pekinezer’ pas mješanac američkog buldoga i pekinezera

American Bulldog + Pekingese = Bullnese (Vauvau, 12. 6. 2007)

bulloxer [bulokser] im. e. bulloxer ← /american/ bulldog ‘/američki/ buldog’ × boxer ‘bokser’ pas mješanac američkoga buldoga i boksera

American Bull Dog + Boxer = Bulloxer (Vauvau, 12. 6. 2007)

bullycide [bulisajd, bulicid] im. e. bullycide ← bully ‘nasilnik’, bullying ‘nasilništvo’ × suicide ‘samoubojstvo’ samoubojstvo zbog pretrpljena nasilništva

Bullycide – samoubojstvo potaknuto bullyingom. (Booksa, 20. 2. 2008)

Buljar im. /Denis/ Buntić × /Marko/ Kopljar skupno za rukometaše D. Buntića i M. Kopljara

Vjerujem da bi i Goluža rado »stopio« Kopljara i Buntića u »Buljara« koji igra obranu kao Marko, a napad kao Denis. (Sportnet, 21. 1. 2011)

• sportski komentator T. Pacak u članku »slaže« savršene rukometaše

Buljar, Valacković! Dajmo malo ozbiljnog novinarstva ako je moguće, a ne kompromiserskog, kvazianalitičkog piskaranja. (Sportnet, 22. 1. 2011, k)

• usp. Balojun, Šelilović, Valacković
bundala im. bunda × budala tinejdžerica u bundi

Vidi onu zabundanu curu, je li čovjek ili životinja? – Ma, prođi je se, bundala prava. (Ž, Zagreb, 20. 1. 2014)

bundalaština im. /Drago/ Bundalo × Una × budalaština

Feralova bundalaština (FT, 27. 10. 2001, n)

• o priznanju načelnika Općine Srpska Kostajnica D. Bundala da avnojska granica Hrvatske nije na Uni, nego je na Unjčici, »ali mi predlažemo da granica ipak bude na Uni«

• usp. bengalaština, bodulaština, bordelaština, brdalaština, bubalaština, budakaština, budvalaština, buntalaština, burdalaština, dubalaština, glupaština, gudalaština, labudalaština, pedalaština, sudalaština, udbalaština, zabludalaština
buntalaština im. bunt × budalaština

Feralova buntalaština (FT, 6. 2. 2004, n)

• o izjavi pjevača M. Perkovića Thompsona da su u Domovinskome ratu neke pjesme služile za izražavanja bunta, a da je jedna od takvih i Jasenovac i Gradiška Stara, pjesma koja inače slavi logore i ustaško klanje

• usp. bengalaština, bodulaština, bordelaština, brdalaština, bubalaština, budakaština, budvalaština, bundalaština, burdalaština, dubalaština, glupaština, gudalaština, labudalaština, pedalaština, sudalaština, udbalaština, zabludalaština
buralešćina im. bura × bolešćina ‘bolest, boleština’

Feralova buralešćina (FT, 10. 2. 2001, n)

• o izjavi J. Radića da se Maslenički most, osim zbog bure, zatvara i zbog političkih razloga
buraz-micva im. buraz × bar-micva ‘obred obilježavanja punoljetnosti u židova’ e. bro mitzvah ← bro/ther/ ‘frend, kompa, buraz, brat’ × bar-mitzvah

Planirate moju momačku večer? Divni ste, ali ovo je sveti događaj. Obred zrelosti s burazima, buraz micva! (Kako 2015, S08E22)

Momačka večer je frajerova buraz micva. (Kako 2015, S08E22)

Hvala svima na nevjerojatnoj buraz micvi! – Mazel buraz! (Kako 2015, S08E22)

• usp. bratucati, bratvjet, Broda, Burora, heburazovski
burdalaština im. Burda × budalaština

Feralova burdalaština (FT, 21. 8. 1995, n)

• o reagiranju političarke V. Girardi-Jurkić na komentiranje njezina stila odijevanja • Burda – ženski modni časopis s krojnim arkom

• usp. bengalaština, bodulaština, bordelaština, brdalaština, bubalaština, budakaština, budvalaština, bundalaština, buntalaština, dubalaština, glupaština, gudalaština, labudalaština, pedalaština, sudalaština, udbalaština, zabludalaština
burdžoazija im. Burdž /al-Arab/ × buržoazija

Ti doma, a on u Dubaiju, i to u Burdž al Arabu, jednom od najluksuznijih hotela na svijetu. Prava crvena burdžoazija! (Lucić 2013a, 2. 1. 2013)

• o vijesti na portalima da je socijaldemokrat S. Linić Novu godinu dočekao u Dubaiju

• usp. ekognomski, halocinogen, hulkiganizam, klinićki, Plinić, Porezman, Porres, slavkoluk, slavkorječivost, Slinić, socijalnuški, Zlavko, Zlinić
burgazam im. a. burger × orgazam naziv jedne vrste burgera u restoranu Papica u Zadru

Brat je jeo burgazam (jedan od hamburgera koji imaju u ponudi) i tu ima stvarno svega – pečene kapule, pancete, punjena pljeskavica, salata, umaci... (F, 21. 8. 2012, k)

Inspiriran tvojim postom danas sam otišao tamo. Pojeo burgazam, žena neki burrito sa povrćem, a frend običan hamburger i uzeli smo svi po jedan mali pomfri. Sve je bilo vrhunsko, oduševljen sam sa burgazmom, predobra stvar. (F, 31. 8. 2012, k)

b. e. burg-asm ← burger ‘burger’ × orgasm ‘orgazam’ orgazam od konzumiranja izvrsna burgera

Nikad više neću oprati zube. Osim ako četkica nije izrađena od ovog burgera. – Mislim da sam upravo doživjela svoj prvi burgazam. (Kako 2015, S04E02)

• usp. foodgazam, guzgazam, jogazam, kyborgazam, ratgazam
burkakke [burkaki] im. burka × jap. bukkake ‘pornografski žanr grupnog ejakuliranja na jednu osobu’

Neke od kategorija koje očekuju korisnike navedene brzo rastuće stranice su »Gang bang bang«, »Burkkake«, »BOOM bang bus«, »Decapitated teens« i druge... (Newsbar, 3. 6. 2016)

• riječ je o izmišljenoj internetskoj pornostranici za muslimanske fundamentaliste

• usp. pornhabija
burkini im. e. burkini, burqini ← burka ‘burka’ × bikini ‘bikini, dvodijelni ženski kupaći kostim’ ženski kupaći kostim koji prekriva cijelo tijelo osim lica, šaka i stopala, izvorno namijenjen muslimankama

Burkini je novo osmišljeni model kupaćeg kostima za tradicionalne muslimanske žene koje žele provoditi vrijeme uživajući na plažama ne pokazujući svoje tijelo na zapadnjački način. Tvorac ovog kupaćeg kostima je australijski dizajner Aheda Zanetti [...] (Moda, 12. 1. 2007)

Klikni na burkini gornju sliku za katalog burkinija raznih boja i raznih cijena dizajniranih u Sydneyu. (F, 4. 7. 2009, k)

Carole, 35-godišnjakinja koja se prije 18 godina preobratila s kršćanstva na islam, željela je u burkiniju zaplivati u pariškom bazenu, ali joj je to zabranjeno. (JL, 14. 8. 2009)

Gradonačelnik sjevernotalijanske općine Varallo Sesia planira muslimankama zabraniti kupanje u okolnim rijekama i bazenima u kupaćim kostimima koji pokrivaju cijelo tijelo, tzv. burkinijima. (Index, 19. 8. 2009)

Burkini nose pripadnice islamske vjere, a pokriva žensko tijelo od glave do pete. Čine ga hlače i tunika s kapuljačom. (TP, 22. 5. 2012)

Ako baš preferirate biti zamotani od glave do pete, mi vas u tome ne možemo spriječiti. A što je u tom slučaju bolje od moderno krojenog, moderne boje i materijala – burkinija? (TP, 6. 7. 2014)

Što bih trebala odjenuti? – Što kažeš na burkini? (Seks i grad 2, 10. 5. 2015)

Poznata marka Marks & Spencer najavila je kolekciju burkinija [...] (Index, 21. 3. 2016)

Kako razgovarati o burkiniju i muslimankama? (H-Alter, 6. 9. 2016, n)

• usp. facekini, fatkini, frong, mankini, monokini, slashkini, tankini

Burora im. buraz × Tora e. Bro-rah ← bro/ther/ ‘frend, kompa, buraz, brat’ × Torah ‘Tora, Petoknjižje’ izmišljeno Petoknjižje s napucima za prijateljstvo

Možemo nositi kipe za buraze, zavrtjeti dreidel za buraze i potražiti mudrost u Bur-ori koja je napisana na heburazovskom. (Kako 2015, S08E22)

• usp. bratucati, bratvjet, Broda, buraz-micva, heburazovski
burzogriz im. burza × brzogriz ‘brza hrana’

Burzogriz. Premijer odlučio obuzdati monetarnu i ekonomsku krizu (FT, 25. 1. 2008, n)

bushenje [bušeńe] im. /George W./ Bush × ?bušenje × rušenje

Bushenje Hrvatske (FT, 14. 4. 2006, n)

• o američkim ulaganjima u Hrvatsku • G. W. Bush – američki predsjednik
bushevni [buševni] prid. /George W./ Bush × duševni

Diljem Sjedinjenih Američkih Država i širom cijeloga svijeta opasno se širi bushevna bolest (FT, 5. 11. 2004, n)

• tekst uz fotomontažu G. Busha kao triju Supermana
bushilački [bušilački] prid. /George W./ Bush × ?bušiti × rušilački

Bushilačke aktivnosti (FT, 4. 4. 2008, n)

• o pripremama za nadolazeći posjet američkoga predsjednika G. W. Busha Hrvatskoj
bushotina [bušotina] im. /George W./ Bush × bušotina

Bushotine (FT, 22. 3. 2003, n)

• o američkome napadu na Irak, neodobrenu od UN-a, radi svrgavanja S. Husseina • aluzija na izvore nafte, zbog kojih se rat poveo

Paklene bushotine (FT, 24. 9. 2004, n)

• o INA-i, Vladi RH, svjetskoj cijeni nafte i utjecaju američkih predsjedničkih izbora na nju
butijerivanje im. /Stijepo/ Butijer × utjerivanje

Butijerivanje dugova (FT, 25. 1. 2008, n)

• o upletenosti dubrovačkoga gradskog zastupnika S. Butijera u urbanističko-građevinske malverzacije u Dubrovniku

Bvandžija im. Bvana × Kandžija ime glazbenoga projekta beogradskoga repera Bvane i osječkoga repera Kandžije

Album, odnosno EP sadrži šest pjesama, snimljen je na dva jezika, a i na ploči. Naša suradnja prigodno je nazvana Bvandžija, za produkciju je zaslužan Toza, dok je mastering radio Koolade. (GS, 8. 4. 2014)

Uz Who See pozornicu Tvornice kulture okupirat će dva popularna hip-hopera iz Hrvatske i Srbije – osječki Kandžija i beogradski Bvana Herbalajzer – udružena pod nazivom Bvandžija koji će predstaviti zajednički album »Dvojezična ploča«. (JL, 9. 9. 2014)

Kandžija i Bvana, dva repera okupljena pod imenom Bvandžija, izbacili su spot za singl »Hipster sa sela« koji se već proširio društvenim mrežama. (Index, 19. 9. 2014)

C
cadoodle [kadudl] im. e. cadoodle ← /border/ collie ‘graničarski škotski ovčar, koli’ × poodle ‘pudl’ pas mješanac kolija i pudla

Collie + Poodle = Cadoodle (Vauvau, 12. 6. 2007)

Cajklapa im. cajka × klapa ime vokalnoga sastava koji spaja različite glazbene žanrove, od narodnjaka i turbofolka do popa i klapske glazbe

Među brojnim kandidatima koji će ove nedelje stati pred žiri Supertalenta, istakla se zanimljivim konceptom ekipa okupljena pod imenom Cajklapa. Za Dnevnik.hr otkrili su koliko ih u ekipi ima, i otkud im ideja da se bave pjevanjem mješavine narodnjaka i klape. [...] Cajklapa je nastala tijekom humoristične predstave za studente na popularnoj Savi. Prijatelj ekipe Cajklape radio je predstavu [...] (Dnevnik, 26. 3. 2016)

Članovi Akademskog zbora Filozofskog fakulteta »Concordia discors« čine sastav Cajklapa, a spajaju naočigled nespojive glazbene žanrove. (Srednja, 22. 5. 2016)

Calexico [kaleksiko] im. e. Calexico ← California ‘Kalifornija’ × Mexico ‘Meksiko’ • v. Kaleksiko
calexit [kalegzit, kaleksit] im. e. Calexit ← California ‘Kalifornija’ × exit ‘izlaz, izići’ mogući izlazak Kalifornije iz SAD-a nakon pobjede D. Trumpa na predsjedničkim izborima

Građani Kalifornije nakon pobjede Trumpa traže Calexit – odcjepljenje od SAD-a (Index, 10. 11. 2016, n)

Kada je proglašena Trumpova neočekivana pobjeda, Twitterom se počeo širiti hashtag Calexit, kojim korisinci aludiraju na Brexit, odnosno želju za odcjepljenjem Kalifornije od ostataka SAD-a. (VL. 10. 11. 2016)

Američke antife će prosvjedovati – to je sigurno. Čak ima ideja za Calexit, gdje bi se progresivna Kalifornija (koja je glasovala za Hillary) odcijepila od ostatka SAD. (Homunizam, 11. 11. 2016)

• usp. bregret, bremain, brexit, crexit, croexit, fixit, frexit, graccident, grexit, grexident, hrexit, nexit
cama [kama] im. e. cama ← camel ‘deva’ × llama ‘ljama’ životinja križanac deve i ljame

Za uspješno kloniranje deve bilo je potrebno pet godina istraživanja. Isti centar je 1998. uspio križati devu i lamu, a novorođenu životinju nazvali su »cama«. (JL, 14. 4. 2009)

Cama je naziv vrste koja je dobivena križanjem deve i ljame. Zašto? Čini nam se da je jedini razlog bio dobiti životinju koja će biti slađa i od deve i od ljame. (24sata, 6. 1. 2015)

Camel + lama = cama (Index, 9. 12. 2015)

• AG (1999, s. v.) i HJP (2007, s. v.) bilježe riječ rama, križanca deve i ljame nejasne etimologije

• usp. dama
camcorder [kamkorder] im. e. camcorder ← camera ‘kamera’ × recorder ‘snimač’ • v. kamkorder

Cammer [kamer, kemer] im. Cammer ← Cameron × /MC/ Hammer

A sada je vrijeme za ples nastavnika! Da vas vidimo! – Jesi li siguran? – Tiho! MC Cammer nastupa! (Moderna 2015, S05E16)

• Cameron – ime lika u TV-seriji Moderna obitelj • MC Hammer – američki rap-glazbenik

Cancerlona [kanserlona, kancerlona] im. e. cancer ‘rak’ × Barcelona pogrdno za nogometni klub Barcelona

Cancerlona (Sportnet, 16. 4. 2014, k)

• usp. Čmarselona, Farcelona, Padarca, Uefalona
canjugonostalgičar im. /Zlatko/ Canjuga × jugonostalgičar

Kutak za canjugonostalgičare (FT, 8. 12. 2001, n)

• naslov rubrike s izjavama političara i sportskoga dužnosnika Z. Canjuge

Cappone [kapone] im. Camillo × Peppone

To se ne bi dogodilo da se u njemu nisu na jedinstven način, čak i bez utjecaja Duha Svetoga, utjelovile dvije specifične i suprotne političke »osobnosti«: don Camillo i Peppone. Tako je don Ivan Grubišić postao europski i svjetski politički fenomen – fantastičan hrvatski crkveno-politički »miks«: DON CAPPONE. Don Cappone! (Kaćunko, 7. 12. 2011)

• o dvama osvojenim saborskim mandatima don I. Grubišića • Don Camillo i Peppone – likovi iz brojnih knjiga talijanskoga pisca G. Guereschia • aluzija na mafijaša A. Caponea
carmageddon [karmagedon] im. e. car ‘automobil’ × e. armageddon ‘armagedon, konačni boj’

Carmageddon (Di, 18. 11. 2014, m)

• aluzija na prometnu nesreću koju je skrivio R. Čačić

Carmageddon (Ćaća, 12. 10. 2015, k)

• komentar na mem R. Čačića s natpisom Ako ne znaš, ne vozi

• usp. Gazimir

• usp. cromagedon, Mobilegeddon, Sarmagedon, Tobleronegedon, yachtgeddon

Carriemarko [kerimarko] im. Carrie × /Tomislav/ Karamarko

Carriemarko u epizodi: Izbori u Ulici brijestova (Dežulović 2016b, 14. 6. 2016, n)

• o strahu HDZ-a od izbora • T. Karamarko – predsjednik HDZ-a • Carrie (1976), Strava u Ulici brijestova (A nightmare on Elm street, 1984) – naslovi poznatih filmskih horora

• usp. Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav
carsploitation [karsplojtejšn] im. e. carsploitation ← car ‘automobil’ × exploitation ‘eksploatacija’ • v. karsploatacija

Cashico [kešiko] im. e. /El/ Cashico ← e. cash ‘gotovina’ × šp. /El/ Clásico ‘klasik, nogometna utakmica Reala i Barcelone’ prigodan naziv za nogometnu utakmicu Paris Saint-Germaina i Manchester Citya, klubova koje sponzoriraju bogati emiratski šeici

El Cashico: Ibra je PSG-ov kapital i problem (Index, 7. 4. 2016, n)

• Ibra – nogometaš Z. Ibrahimović

• usp. Croatico
castracija [kastracija] im. /Fidel/ Castro × kastracija ‘škopljenje’

Castracija Tuđmana (FT, 5. 9. 1994, n)

• fotomontaža prijelaza F. Tuđmana u F. Castra

Američka castracija (FT, 4. 2. 2005, n)

• pedeset godina nakon revolucije Europska Unija ukinula sankcije Kubi
castriran [kastriran] prid. /Fidel/ Castro × kastriran ‘uškopljen’

Feralova castrirana Hrvatska (FT, 5. 8. 1996, n)

• o izjavama modnoga kreatora i političara R. Gumzeja, koji se protivi pretvaranju Hrvatske u međunarodno zabavište, kakvo je bila Kuba prije F. Castra
castrirati [kastrirati] gl. /Fidel/ Castro × kastrirati ‘škopiti’

Castriralo Hajduka (FT, 22. 2. 2008, n)

• M. Garber o Hajduku i njegovu bivšem predsjedniku Ž. Kovačeviću po povratku s Kube
castroenterologija [kastroenterologija] im. /Fidel/ Castro × gastroenterologija

Feralova castroenterologija (FT, 1. 2. 2008, n)

• o izjavi ministra zdravstva D. Milinovića da besplatno zdravstvo imaju samo Hrvatska i Kuba
castroskopija [kastroskopija] im. /Fidel/ Castro × gastroskopija

Otok na castroskopiji (FT, 11. 8. 2006, n)

• spekulacija o Kubi nakon F. Castra, tko će imati prevlast
catastroika [katastrojka] im. e. catastroika ← fr. catastroika ← fr. catastrophe ‘katastrofa’ × rus. perestroika ‘perestrojka, rekonstrukcija, reorganizacija’ • v. katastrojka

Catastropola [katastropola] im. katastrofa × Castropola × Pola ‘Pula’

Catastropola (Pletikos 2014, n)

• Castropola – Sergijevci, obitelj u romanu Catastropola, prema legendi podigla utvrdu Pulu

Causchwitz, Ceauschwitz [čaušvic] im. /Nicolae/ Ceauşescu × Auschwitz

Nadam se da te ne treba podsjećati kako je dotični završio, niti zašto su mu
zemlju zvali Causchwitz. (Narkive, 2005, k)

• N. Ceauşescu (1918–1989) – rumunjski komunistički diktator

• usp. alaj-čaušesku
cavatzu [kavacu] im. e. cavatzu ← cavalier /king Charles/ × /shih/ tzu ‘ši-cu’ pas mješanac cavalier king charles-španijela i ši-cua

Cavalier King Charles + Shih Tzu = Cava-Tzu (Vauvau, 12. 6. 2007)

cavazoo [kavazu] im. e. cavazoo ← cavachon × /shih/ tzu ‘ši-cu’ pas mješanac cavachona i ši-cua

Cavachon + Shih Tzu = Cavazoo (Vauvau, 12. 6. 2007)

Cedevotka im. Cedevita × votka

Dođite sa svojim dečkom/curom/partnericom/boljom polovicom/višeljudskom ljubavnom komunom na Prom Partycipaciju i sudjelujte u izboru za Prom Queens, osvojite nagrade, kušajte Cedevotku punč i prošetajte crvenim tepihom. (Libela, 31. 5. 2010)

Pije se Cedevodka – piće koje vam istovremeno čini i dobro i loše. Cedevodka za zdravo zamračenje uma. (Zagreb Pride, 2012)

• Cedevita – energetski napitak

• usp. Partycipacija
celebutant [selebutant, selebitant] im. e. celebutant ← celebrity ‘selebriti, slavna osoba’ × debutant ‘debitant, mlađa muška osoba koja ulazi u društvo’ društveno i medijski vidljiva mlada muška osoba, obično bogata i privlačna, općepoznata po tome što je općepoznata

Po broju celebutanata ni Amerika nam nije ravna (Dnevnik, 24. 7. 2010, n)

Nakon posvuduša i sponzoruša napadaju Celebutanti! [...] Biti celebutant znači biti slavan, a ne raditi ništa. Naziv je nastao kombinacijom engleske riječi »celebrity« što znači slavna osoba, i francuske »debutant«, prevedeno – početnik. (Dnevnik, 24. 7. 2010)

celebutante [selebutant, selebitant] im. e. celebutante ← celebrity ‘selebriti, slavna osoba’ × debutante ‘debitantica, mlađa ženska osoba koja ulazi u društvo’ društveno i medijski vidljiva mlada ženska osoba, obično bogata i privlačna, općepoznata po tome što je općepoznata

Celebutante – neradnička klasa koja stupa na scenu (Dnevnik, 15. 8. 2009, n)

Muka vam je kad vidite da netalentirane spodobe blješte s naslovnica? I za takve je sklepan naziv – celebutante. [...] Radi se o kombinaciji riječi »celebrity« i »debutante«. »Celebrity« se već poodavna udomaćila i u našim medijima, dok je »debutante« francuskog podrijetla i označava osobu aristokratskog roda ili potomka iz visokog društva, koji su zašli u doba zrelosti, u vrijeme kada će biti predstavljeni odabranom društvu na društvenom eventu koji se nazivao »debut«. (Dnevnik, 15. 8. 2009)

celibatina im. celibat × batina

Celibat i (medijske) »celibatine« (Kaćunko, 15. 4. 2008, n)

• o svećeničkom celibatu nakon što je D. Pavičić objavio tekst pod naslovom Jako je teško živjeti u celibatu
celibrat im. celibat × brat

Feralov celibrat (FT, 3. 8. 2007, n)

• o izjavi kardinala J. Bozanića u povodu rasprave o legalizaciji istospolnih zajednica, upozorava na »diktat manjine koja se predstavlja kao anticrkvena«

• usp. Bogznanić, kaptolacija, kaptolik, katakorizma, Noćenaš, posranica, smećenik, tamjan

Celulita im. celulit × Lolita

[...] smjesta je zanesi na mračniji dio kreveta. Za svaki slučaj! Neka to bude tvoja tamna strana! A i da joj ne ustanoviš na bokovima najbržu i nakaradnu biološku prečicu od Lolite do Celulite. (Rajki 2012, 38)

Celjanka [ceĺanka, seĺanka] im. Céline × seljanka ‘primitivka’

Uglavnom, Zarina mama je Ivi za roćkas kupila haem bon od 200 kuna i leksikon. Super poklon, kaj ne? [...] Tu u priču dolazi Ivina mama, kojoj ne znam ime, al ajmo zbog smjera u kojem priča ide reć da se Ivina mama zove Céljanka (ko onaj Selin brend koji srednjoškolke već godinama kupuju na placu i nose torbe s tim potpisom dok markiraju zemljopis). Céljanka, može? Može. [...] Ovo je za kupit Delorean, otić i prošlost i reć Céljankinom tati da bi bilo pametnije da se izdrka u zavjesu nego da donese na svijet ovaj abortus dobrog ukusa i zdravog razuma. (Andrassy, 1. 3. 2016)

• Céline – skupocjena marka ženskih torba

• usp. seljeb, seljebriti, seljebritizam, Seljko, seljobriti
cementalan prid. cement × mentalan

Feralova cementalna zaostalost (FT, 26. 7. 2003, n)

• o izjavi J. Čorića: »Kamo sreće da je Crkva zacementirala svoj nauk u školama!«

• usp. argumentalan, dentalno, incidentalan
centremistica im. centar × ekstremistica zagovornica ili provoditeljica centremizma • v. centremizam

Prošli tjedan centremistica Merkel se probudila iz dogmatskog drijemeža i shvatila konačno da je njezina centremistička politika bila promašaj koji sada postaje ozbiljan sigurnosni problem. (HKV, 26. 9. 2016)

centremistički prid. centristički × ekstremistički koji se odnosi na centremizam • v. centremizam

Suprotno medijskim forsiranjima, jedini ekstremizam koji Plenković treba spriječiti jest onaj mogući u sebi, centremistički. (HKV, 26. 9. 2016)

centremizam im. centar × ekstremizam

HDZ-u prijeti »centremizam« (SD, 26. 9. 2016, n)

Bez želje da po svaku cijenu budemo originalni ili se igramo idejama na proizvoljan način, Europi i Hrvatskoj već dulje vrijeme najveći problem nije ni lijevi ni desni ekstremizam, već ekstremizam centra, koji ćemo nazvati centremizam. Kada centremizam zavlada u svojoj isključivosti zvanoj politička korektnost, onda su tek mogući lijevi i desni ekstremizmi kao odgovor na centremizam. (SD, 26. 9. 2016)

• napis I. Šole
cenzar im. cenzura × cezar

Ave cenzare! (Ivančić 2015b, 19. 5. 2015, n)

• o otkazivanju predstave Elementarne čestice M. Houellebecqa na Dubrovačkim ljetnim igrama
cepenik im. cepelin × piknik e. blimpnic ← blimp ‘dirižabl, cepelin’ × picnic ‘piknik’

Imamo spoj s romantikom. Utroje. Zatim ide cepenik. [...] To je piknik u cepelinu! Šampanjac, sir i prekrasan grad ispod nas. (Moderna 2015, S04E15)

Cetrinski im. /Tony/ Cetinski × tri

Cetrinski (Di, 4. 6. 2015, k)

• komentar na mem s natpisom Blago onom tko te snima, aluzija na seks-skandal manekenke i loto-djevojke T. Katanić, koja je navodno drogirana spavala s trojicom mladića • Blago onom tko te ima – stih iz istoimene pjesme T. Cetinskog

• usp. Amfetatina, Kokatanić, Kretinski, mušketin, WCtinski

Chacharizard [ćaćarizard] im. /Ivo Sanader/ Ćaća × Charizard

Chacharizard (Ćaća, 18. 2. 2015, m)

• fotomontaža glave I. Sanadera na tijelu Charizarda • Charizard – ime jednoga od pokemona, lika iz crtanoga filma

• usp. Čmarmander, Pikaćaću
chachos [ćaćos, čačos] im. mn. /Ivo Sanader/ Ćaća × šp. mn. nachos ‘načos, kukuruzni čips’

Chachos (Ćaća, 9. 3. 2015, m)

• fotomontaža glave I. Sanadera na načosima
championshit [čempijonšit] im. e. championship ‘prvenstvo’ × e. shit ‘govno, sranje’

Feralov championshit (FT, 29. 3. 2003, n)

• o izjavi nogometnoga trenera Z. Vulića da će Hajdukov poraz u Zagrebu najviše naštetiti nogometnom prvenstvu

Cheflja [šefĺa] im. fr. chef ‘šef’ × šeflja ‘zaimača, kutlača’ Le Cheflja, naslov kulinarskoga bloga (2012–)

Chennifer [čenifer] im. Chennifer ← Charlie × Jennifer skupno za par Charlie i Jennifer

Jennifer i Charlie su zajedno? – Da, ali znala si to, zar ne? – Da. Naravno. Stare vijesti. Charlie i Jennifer. Jennifer i Charlie. Chennifer. Jarlie. (Kontrola 2015, S02E19)

• Charlie, Jennifer – imena likova u TV-seriji Kontrola bijesa

• usp. Jarlie
chichon [čišon] im. e. chichon ← chihuahua ‘čivava’ × bichon /frise/ ‘kovrčavi bišon’ pas mješanac čivave i kovrčavoga bišona

Bichon Frise + Chihuahua = Chi-Chon (Vauvau, 12. 6. 2007)

Chicola [čikola] im. Čikola × /Sky/ Cola

Chicola: meni nema bolje kole (Di, 17. 8. 2015, m)

Akcija: ako kupite 2 pakiranja od 6 boca Chicole, na poklon dobijete krunicu i mač s potpisom Marka Perkovića Thompsona (Di, 17. 8. 2015, k)

• fotomontaža M. Perkovića Thompsona u reklami za napitak Sky Cola • Čikola – rijeka koju M. Perković Thompson spominje u popularnoj budnici Bojna Čavoglave

Chimerica, Chimerika [kimerika, himerika] im. e. Chimerica ← China ‘Kina’ × chimera ‘himera’ × America ‘Amerika’ himera Kine i Amerike, globalni duopol koji kontrolira svjetsku proizvodnju, potrošnju, tehnologiju i imaginarij

Tijekom ovog desetljeća, te dvije sile ispreplele su se kao vjerovnik i dužnik, proizvođač i potrošač, sačinivši svojim zagrljajem ono što se zove »Chimerika« – himera Amerike i Kine. (JL, 24. 12. 2009)

Kimerika (Chimerica) – crvena šizofrenija (Limun, 1. 3. 2014, n)

Stapanje dva diva, Amerike i Kine, krštena je Kimerika (Chimerica) od povjesničara Nialla Fergusona i ekonomista Moritza Schularicka. (Limun, 1. 3. 2014)

• usp. Afpakistan, Atlantropa, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
chetnosound [četnosaund] im. e. chetnik ‘četnik’ × e. etno-sound ‘etnoglazba’ • v. četnosound
chevalierac [ševaljerac, ševaĺerac] im. fr. chevalier ‘vitez’ × ševac ‘jebač’

Mon Zvonkl je godimami bio moj chevalierac i svemu me napučio. (Radaković 1999, 49)

• usp. godimami, Zvonkl

Chewap [čevap, ćevap] im. Che /Guevara/ × ćevap × wap ‘kubanski specijalitet od mljevenog mesa’ ime ćevabdžinice u Zagrebu, na Krugama

Ideju za CheWap restorane uzeli smo iz vica o Muji i Hasi (VL, 23. 2. 2015, n)

Novi zagrebački restoran »CheWap« nudi ćevape u kubanskom okruženju (PD, 23. 2. 2015, n)

Na mjestu gdje se nekad na Krugama nalazio Rubelj Grill, u subotu je otvoren Chewap, ćevabdžinica na kubanski način. Riječ je o zalogajnici koja nudi meso s roštilja i razne salate, a ono što prostor čini posebnim jest njegova veza s Che Guevarom. (JL, 23. 2. 2015)

• usp. Goleara, Sanadevara, Zokyuevara

Chiberia [čibirija, čajbirija] im. e. Chiberia ← Chicago × e. Siberia ‘Sibir’ prigodan nadimak grada Chicaga ekstremno hladne zime 2014.

Chicago postao Chiberia (Dnevnik, 6. 1. 2014, n)

Rekordno niske temperature Chicagu su priskrbile novi nadimak – »Chiberia«. Nadimak »Chiberia« munjevitom se brzinom proširio društvenim mrežama [...] (Dnevnik, 6. 1. 2014)

chillax [čileks] e. chillax ← chill ‘opustiti se, otpuhnuti se, ohladiti se’ × relax ‘opustiti se, relaksirati se’ 1. gl. imp. uzv. opusti se, smiri se

Chillax, nitko ne kaže da ona to ne bi trebala znat, ali pošto ne znamo detalje ne treba se ishitrit sa zaključcima. (F, 5. 10. 2010, k)

Ajde ženska, chillax, nemoj da ti se sve mora reć ;) (Žena, 2. 3. 2011, k)

Eto, rekli smo što smo trebali. Naporno mi je ovo sad. – Chillax! (Index, 30. 7. 2013, k)

Ispod svakog nivoa ti je više uopće odgovoriti na komentar u kojem stoji »da nemaš dobar odgoj jer naginješ istom spolu«. Jer ljudi koji tako rezoniraju, računaju i da je 1 i 1 = 22 tako da... Chillax samo i piči po svom :) (24sata, 3. 12. 2013, k)

Pustio ga je da završi, a onda rekao: Chillax. Evo sad ću nazvat Mirkeca pa ćemo znati idemo li u Dubravu. (Lupiga, 29. 12. 2014)

• usp. opulaksirati se, relaksodmarati se, relaksodmoriti se, relaksopustiti se, relaksopuštati se

2. im. odmor, opuštanje

Nama je ekonomija posrana tako da nam je chillax u banci... Kao što vidiš, samo šaram po forumu. (Net, 6. 9. 2008, k)

Prolongirao sam svoj chillax u ZG. (F, 8. 3. 2009, k)

chinaranian [čajnaranijan, kinaranijan] im. e. chinaranian ← chinese /crester/ ‘kineski /kukmasti pas/’ × pomeranian ‘pomeranac’ pas mješanac kineskoga kukmastog psa i pomeranca

Chinese Crested + Pomeranian = Chinaranian (Vauvau, 12. 6. 2007)

chineranian [čineranijan] im. e. chineranian ← /japanese/ chin ‘/japanski/ čin’ × pomeranian ‘pomeranac’ pas mješanac japanskoga čina i pomeranca

Japanese Chin + Pomeranian = Chineranian (Vauvau, 12. 6. 2007)

chion [čijon] im. e. chion ← chihuahua ‘čivava’ × papillon ‘papilon, pas leptir’ pas mješanac čivave i papilona

Chihuahua + Papillon = Chion (Vauvau, 12. 6. 2007)

chipin [čipin] im. e. chipin ← chihuahua ‘čivava’× minpin ‘patuljasti pinč’ pas mješanac čivave i patuljastoga pinča

Chihuahua + MinPin = Chipin (Vauvau, 12. 6. 2007)

chiranian [čiranijan] im. e. chiranian ← chihuahua ‘čivava’ × pomeranian ‘pomeranac’ pas mješanac čivave i pomeranca

Chihuahua + Pomeranian = Chiranian (Vauvau, 12. 6. 2007)

citririrati gl. citra × tri × citirati

[...] onaj razgovnor što sam ga ci3rirao vodila su dva stajna vlagenta. [...] Sada sretno žive u svojim grobiteljima. (Radaković 1999, 61)

• usp. grobitelj, razgovnor, vlagent
chonzer [šonzer, šoncer] im. e. chonzer ← bichon /frise/ ‘kovrčavi bišon’ × /miniature/ schnauzer ‘/patuljasti/ šnaucer’ pas mješanac kovrčavoga bišona i patuljastoga šnaucera

Bichon Frise + Miniature Schnauzer = Chonzer (Vauvau, 12. 6. 2007)

chorkie [čorki] im. e. chorkie ← chihuahua ‘čivava’ × yorkie, yorkshire /terrier/ ‘jorki, jorkširski /terijer/’ pas mješanac čivave i jorkširskoga terijera

Chihuahua + Yorkshire Terrier = Chorkie (Vauvau, 12. 6. 2007)

Chovez [čovez] im. /Petar/ Čobanković × /Hugo/ Chávez

Petar Chovez Cho: Živjela poljoprivredna revolucija! (Index, 22. 9. 2012, m)

• fotomontaža ministra poljoprivrede P. Čobankovića kao revolucionarnoga venezuelanskog predsjednika H. Cháveza

Chuckolino [čakolino] im. Chuck /Norris/ × Čokolino

Chuckolino: za nepobjedivu i hrabru djecu. (Index, 23. 2. 2015, m)

• fotomontaža akcijskoga glumca Ch. Norrisa na kutiji dječje hrane Čokolina
chug [čag] im. e. chug ← chihuahua ‘čivava’ × pug ‘mops’ pas mješanac čivave i mopsa

Chihuahua + Pug = Chug (Vauvau, 12. 6. 2007)

Chunnel [čanl, čanel] im. e. Chunnel ← Channel ‘Kanal, La Manche’ × tunnel ‘tunel’ željeznički tunel ispod La Manchea, spaja Englesku i Francusku

Channel Tunnel, francuski Le tunnel sous la Manche ili jednostavnije Chunnel je željeznički tunel ispod La Manchea, koji povezuje naselja Cheriton (u blizini Folkestona), Kent, Velika Britanija i Sangatte, sjeverna Francuska. (Geografija, 10. 10. 2004)

Nigdje na planeti ne postoje podmorski tuneli velike dužine za automobile. Postoji Chunnel između Britanije i Francuske koji se pokazao kao financijska vreća bez dna i koštao je kao deset mostova. (Net, 16. 12. 2004, k)

• usp. Marmaray

Cicograd im. /Zlatko Kranjčar/ Cico × Titograd

Titograd postao Cicograd: Kranjčar za Index o crnogorskoj pustolovini (Index, 1. 3. 2010, n)

Titograd više nije Cicograd: Savićević smijenio Kranjčara jer »nije onaj od prošle godine« (Index, 8. 9. 2011, n)

• Z. Kranjčar – nogometni trener, izbornik • Titograd – staro ime Podgorice

Cigona im. cigan × Cibona pogrdno za košarkaški klub Cibona

Cigona. Iskrivljeno ime za KK Cibona, po analogiji s riječima »cigan«, »cigo«. Ovaj izraz odražava veliku »ljubav« koju gajimo prema najvećem rivalu. (Zadarplus, 13. 1. 2015)

cinepleks, cineplex [sinepleks] im. e. cineplex ← cinema ‘kino’ × complex ‘kompleks, skup’ veliko kino s više projekcijskih dvorana

Izgradit će objekt koji će zamijeniti Kino Zagreb, a izgradnja bi mogla početi već sredinom ožujka. Riječ je o cineplex kinu sa pet ekrana i više od 1000 sjedećih mjesta. (Vjesnik, 15. 1. 2003)

Kinematografi su prošlih godina prodavali svoje dvorane i najavljivali da će novac zarađen prodajom uložiti u izgradnju cinepleksa, ali od tih najava nije ništa realizirano. (Vjesnik, 12. 8. 2005)

cirkUS im. cirkus × e. US ‘United States, Sjedinjene Države’

Tamo milijuni »demozgiranih« svaki put iznova radosno prihvaćaju taj cirkUSki SADizam i u njemu stopostotno uživaju! A nama (tj. onima u cijelom svijetu koji ne znaju da je to samo cirkUS) svakodnevno su već mjesecima pokušavali prati mozak izvještajima o tome! (Kaćunko, 4. 11. 2008)

• o predsjedničkim izborima u SAD-u

• usp. Al-US’aida, AsSAD, cirkUSki, doSADa, gUSka, neUSpio, SADdamski, SADizam
cirkUSki prid. cirkuski × e. US ‘United States, Sjedinjene Države’

Tamo milijuni »demozgiranih« svaki put iznova radosno prihvaćaju taj cirkUSki SADizam i u njemu stopostotno uživaju! A nama (tj. onima u cijelom svijetu koji ne znaju da je to samo cirkUS) svakodnevno su već mjesecima pokušavali prati mozak izvještajima o tome! (Kaćunko, 4. 11. 2008)

• o predsjedničkim izborima u SAD-u

• usp. Al-US’aida, AsSAD, cirkUS, doSADa, gUSka, neUSpio, SADdamski, SADizam
ciruža im. ciroza × ruža

Štropotom je dobio otputokaz i od tog vojno-kositrenutka on je postao propilica i dobio maliganski tumor, ciružu jetrenu [...] (Radaković 1999, 48)

• usp. maliganski, otputokaz, propilica, štropotom, vojno-kositrenutak
cjevlunuti gl. ?cijev × cjelivati × ?lunula

I napolju bio me donježno cjevlunuo u Gregory Pimpeck. Dottur, udoture mio. (Radaković 1999, 59)

• usp. dottur, Pimpeck, udotur

Clairakuda [klerakuda] im. e. Claire-Acuda ← Claire × baracuda ‘barakuda’

Ona je tako zgodna, mudra kao Buda. Ali pazi se, grize, to ti je Clairakuda! (Moderna 2015, S05E07)

• Claire – ime lika u TV-seriji Moderna obitelj

Clameron [klemeron] im. Clameron ← Claire × Cameron

A sada zdravica! [...] Za trud koji su uložili Claire i Cameron, to jest Clameron. Kupci će se na ovu kuću hvatati kao klamericom! [...] Za Clameron! – Živjeli! (Moderna 2015, S04E20)

• Claire, Cameron – imena likova u TV-seriji Moderna obitelj
clashificirati [klešificirati] gl. e. /The/ Clash × klasificirati norv. clashifisere ← e. /The/ Clash × norv. klassifisere ‘klasificirati, razvrstati’

Clashificirao si sve muzičke stilove, sve je postajalo onakvo kakvo si htio. (Grytten 2015, 69)

• The Clash – britanska pank-grupa

Closettfraud [klozetfrod] im. nj. Klosettfrau ‘klozetfrau’ × e. fraud ‘prevara’

Tad, jedno zajedno дойдоа in Closettfraud Danizza u toiljettenjoj nocti [...] (Radaković 1999, 173)

• usp. toiljettenji

Clozet 3 [klozet tri] im. e. closet ‘klozet, zahod’ × lozinka × Let 3 pogrdno o riječkoj rock-skupini Let 3

Zato sada samo »reklamiram« uradak poznate riječke kvaziglazbene cirkusantske skupine – također iz spomenutog anticrkvenog klana – okupljene pod šifrom »cLozET3«. Oni također, kao aktivisti neformalne »udruge za oživljavanje mrtvorođenčeta rocka«, žele »sudjelovati u programu duhovne pripreme« za dolazak Svetoga Oca [...] (Kaćunko, 31. 5. 2011)

• o dolasku pape Benedikta XVI. u Hrvatsku i udrugama koje pozivaju na bojkot susreta s njime

• usp. karamladež, pornoćka, Toalet 3, Toilet 3
cmrkotina im. /Siniša/ Cmrk × crkotina

Feralova cmrkotina (FT, 1. 11. 2003, n)

• o verbalnome napadu ispadima sklona televizijskoga voditelja S. Cmrka na dječju pravobraniteljicu Lj. Matijević-Vrsaljko

Coca-Coelho [kokakoeĺo, kokakoeĺu] im. Coca-Cola × /Paulo/ Coelho

Coca Coelho (FT, 14. 2. 2000, n)

• M. Jergović o planetarno popularnu brazilskome piscu P. Coelhou

Coca-Colinda [kokakolinda] im. Coca-Cola × Kolinda /Grabar-Kitarović/ podrugljivo za hrvatsku predsjednicu K. Grabar-Kitarović

Coca-Colinda preko Kabula do Pantovčaka (Lucić 2014a, 2. 6. 2014, n)

Stoga je za pretpostaviti da će se ova fotka, premijerno objavljena u Večernjaku, pojavljivati i u predizbornoj kampanji, možda čak u tolikoj mjeri da će prerasti u brend. Coca-Colinda ili tako nekako, ovisno o dosjetljivosti PR-ovaca. [...] Ni Coca-Colinda nije mala i nevažna, barem ne u svojim očima, kojima pomno iščitava što piše u pogledima stanovnika Mazar-e-Sharifa dok promatraju kolonu zaštićenih vozila kako »polako klizi kroz gradsku gužvu«. (Lucić 2014a, 2. 6. 2014)

• o posjetu predsjednice K. Grabar-Kitarović Afganistanu i susretu s B. Obamom

• usp. Bezalkolinda, Cowlinda, Crolinda, Debilinda, Drkolinda, Ivolinda, jebaćaćica, Kitanic, Kobilinda, Koeljinda, Kokošinda, Kolignja, Lokinda, Natolinda, Udbarbika, Ustašinda, Yulinda
cocacolonizacija [kokakolonizacija] im. e. ← fr. coca-colonisation ← Coca-Cola × colonisation ‘kolonizacija’ • v. kokakolonizacija
cockachon [kokašon] im. e. cockachon ← cocker /spaniel/ ‘koker-španijel’ × bichon /frise/ ‘kovrčavi bišon’ pas mješanac koker-španijela i kovrčavoga bišona

Bichon Frise + Cocker Spaniel = Cock-A-Chon (Vauvau, 12. 6. 2007)

cockalier [kokalijer] im. e. cockalier ← cocker /spaniel/ ‘koker/-španijel/’ × cavalier /king charles/ pas mješanac koker-španijela i cavalier king charles-španijela

Cavalier King Charles + Cocker Spaniel = Cockalier (Vauvau, 12. 6. 2007)

cockamo [kokamo] im. e. cockamo ← cocker /spaniel/ ‘koker-španijel’ × /american/ eskimo ‘/američki/ eskimski pas’ pas mješanac koker-španijela i američkog eskimskog psa

American Eskimo + Cocker Spaniel = Cock-A-Mo (Vauvau, 12. 6. 2007)

cockapin [kokapin] im. e. cockapin ← cocker /spaniel/ ‘koker-španijel’ × minpin ‘patuljasti pinč’ pas mješanac koker-španijela i patuljastoga pinča

Cocker Spaniel + MinPin = Cockapin (Vauvau, 12. 6. 2007)

cockinese [kokineze] im. e. cockinese ← cocker /spaniel/ ‘koker-španijel’ × pekingese ‘pekinezer’ pas mješanac koker-španijela i pekinezera

Cocker Spaniel + Pekingese = Cockinese (Vauvau, 12. 6. 2007)

cockeranian [kokeranijan] im. e. cockeranian ← cocker /spaniel/ ‘koker-španijel’ × pomeranian ‘pomeranac’ pas mješanac koker-španijela i pomeranca

Cocker Spaniel + Pomeranian = Cockeranian (Vauvau, 12. 6. 2007)

cockerton [kokerton] im. e. cockerton ← cocker /spaniel/ ‘koker-španijel’ × coton de tulear ‘tulearski pas’ pas mješanac koker-španijela i tulearskoga psa

Cocker Spaniel + Coton de Tulear = Cocker-Ton (Vauvau, 12. 6. 2007)

cognazzi [końaci, końaʒi] im. mn. fr. cognac ‘konjak’ × /Ugo/ Tognazzi

Bio je duhovitalan, zabalvan, miom, i nikada nije bio snimalen za nikakav alkohollywoodstock i udo cognazzi, mon šuncle. (Radaković 1999, 48)

• U. Tognazzi – talijanski glumac i redatelj

• usp. alkohollywoodstock, duhovitalan, miom, snimalen, šuncle, zabalvan
cookavan [kukavan] prid. /Robin/ Cook × kukavan

Cookavna mu majka (FT, 4. 5. 1998, n)

• O najavi spisateljice B. Cartland da će napisati knjigu o erotskim pustolovinama britanskoga ministra vanjskih poslova R. Cooka

Coolinarika [kulinarika] im. e. cool ‘kul’ × kulinar + -ik-a ime Podravkina internetskoga portala za kulinarstvo (2003–)

cooltura^1 [kultura] im. e. cool ‘kul’ × kult × kultura × tur

Kultura – cooltura – kult tura? (Kaćunko, 3. 7. 2007, n)

Nakon druge faze, nazvane – cooltura, ta evolucija sada doživljava svoj vrhunac, kojemu najbolje pristaje ime – kult tura. (Kaćunko, 3. 7. 2007)

• o reklami goleme stražnjice na njujorškome Times Squareu

U svakom slučaju možemo s čuđenjem ili sa zaprepaštenjem promatrati kako se pred našim očima događa i odvija »evolucija« kulture. Ona, KULTURA, kao ličinka, prošavši fazu kukuljice, u kojoj se pojavljuje kao COOLTURA, na kraju postaje najobičniji leptir ukrašen duginim bojama, s (prosto proširenim) imenom – KULT TURA! (Kaćunko, 13. 10. 2009)

• o dodjeli Nobelove nagrade za mir američkomu predsjedniku B. Obami

• usp. Gafganistan

U svakom slučaju, bio je to još jedan prilog medijskoj kampanji ubrzanja »evolucije« KULTURE (u ovom slučaju zabavne) koja se preko druge faze – COOLTURA – postupno pretvara u KULT TURA! (Kaćunko, 3. 3. 2011)

• o TV-nastupima aktivista I. Pernara i pjevačice Severine

• usp. bregovnitis, sodomazo

Cooltura^2 im. e. cool ‘kul’ × kultura × ?tura ‘runda pića’ ime pivnice u Zagrebu, u Rapskoj ulici (2013–)

corgsky [korgski] im. e. corgsky ← corgy ‘korgi’ × husky ‘haski’ pas mješanac korgija i haskija

Corgsky: Najslađi mix korgija i haskija (Index, 18. 3. 2014, n)

corkie^1 [korki] im. e. corkie ← cairn /terrier/ ‘kern/-terijer/’ × yorkie, yorkshire /terrier/ ‘jorki, jorkširski /terijer/’ pas mješanac kern-terijera i jorkširskoga terijera

Cairn Terrier + Yorkshire Terrier = Corkie (Vauvau, 12. 6. 2007)

corkie^2 [korki] im. e. corkie ← cocker /spaniel/ ‘koker-španijel’ × yorkie, yorkshire /terrier/ ‘jorki, jorkširski /terijer/’ pas mješanac koker-španijela i jorkširskoga terijera

Cocker Spaniel + Yorkie = Corkie (Vauvau, 12. 6. 2007)

Cosanostradamus [kozanostradamus] im. Cosa nostra × Nostradamus

Cosanostradamusovo proročanstvo (FT, 15. 7. 1996, n)

• parodijski tekst • Cosa nostra (Naša stvar) – sicilijanska mafija • Nostradamus – poznati francuski prorok iz 16. st.

cosmotini [kozmotini] im. e. Cosmo-Tini ← Cosmopolitan ‘koktel cosmopolitan’ × martini ‘martini’ koktel cosmopolitan miješan s martinijem

Jedan Cosmo-Tini od kruške, molim vas. (Kalifornikacija 2015, S07E01)

Nisam pio viski. – Pio je samo Cosmo-Tinije. (Kalifornikacija 2015, S07E01)

• usp. acidofatini, appletini, čmartini, čokotel, flirtini, jabutini, kongsmopolitan, moktel, piña delgada, tužnotini
cosplay [kosplej] im. e. cosplay ← costume ‘kostim’ × play ‘igra’ skupno maškaranje u tematske kostime povezane sa stripovima i crtanim filmovima (često japanskima), videoigrama, televizijskim serijama, filmovima

Mrvicu umoran od preslagivanja tona Q-ove remitende, pokušat ću ove vijesti složiti u što manje slova: Otaku – japanska riječ za zaluđenog fana stripova! Cosplay – maskiranje u junake istih! (Blog, 25. 8. 2005, b)

Cosplay (F, 15. 7. 2007, n)

Donosimo vam galeriju Cosplay kostima koji su viđeni na festivalu. Riječ je o kostimima likova iz stripova, filmova i videoigara. (VL, 28. 10. 2013)

Maškarada je dio SferaKonske tradicije, a ovogodišnji cosplay ima još više kategorija, među kojima je i posebna tematska – Igra prijestolja [...] (VL, 14. 5. 2014)

Najveća izložba o Japanu: Svi pohrlili na čuveni »cosplay« (24sata, 4. 7. 2015, n)

cosplayer [kosplejer] im. e. cosplayer ← costume ‘kostim’ × player ‘igrač’ sudionik u cosplayu • v. cosplay

Kako postati globalno popularan cosplayer preko noći (izvan krugova cosplayer zajednice, gdje je Jessica vrlo popularna, op. a.)? (TP, 10. 4. 2012)

Okvirno gledajući, za cosplay je nebitna životna dob ili spol. Na konvencijama se tako mogu primjetiti cosplayeri od 5 pa sve do 95 godina. (DL, 2. 7. 2014)

Izvori iz kojih su cosplayeri inspirirani su mange (japanski stil stripa), anime (japanski stil crtića), stripovi, video igre te filmovi. (DL, 2. 7. 2014)

cosplayerica [kosplejerica] im. e. cosplayer ← costume ‘kostim’ × player ‘igrač’ sudionica u cosplayu • v. cosplay

[...] došlo je do, konkretno, dva incidenta. Prvi se doticao cosplayerice Jessice Nigri [...] (TP, 10. 4. 2012)

Jenni Hashimoto (25) jedna je od rijetkih »cosplayerica« koja je oblačenje u seksi kostime likova iz anima pretvorila u relativno unosan posao. (Index, 21. 10. 2013)

cotralian [kotrelijen] im. e. cotralian ← cocker /spaniel/ ‘koker-španijel’ × /miniature/ australian /shepherd/ ‘/patuljasti/ australski /ovčar/’ pas mješanac koker-španijela i patuljastog australskog ovčara

Cocker Spaniel + Miniature Australian Shepherd = Cotralian (Vauvau, 12. 6. 2007)

Cowlinda [kaulinda] im. e. cow ‘krava’ × Kolinda /Grbar-Kitarović/ pogrdno, uvredljivo za hrvatsku predsjednicu K. Grabar-Kitarović

Cowlinda čim zine zabije autogol. (Index, 30. 4. 2015, k)

Jedno je sigurno, da Vlada slučajno nije predložila ovu paradu, HDZ i Cowlinda bi jamačno bili za nju svim srcem. (Index, 9. 5. 2015, k)

Do jutros je kao pregovarao sa SDP-om, sad odjednom ima sve potpise i sve je spremno za Cowlindu i ADZ. Pa ti vjeruj psihijatrima. (VL, 22. 12. 2015, k)

• usp. Bezalkolinda, Coca-Colinda, Crolinda, Debilinda, Drkolinda, Ivolinda, jebaćaćica, Kitanic, Kobilinda, Koeljinda, Kokošinda, Kolignja, Lokinda, Natolinda, Udbarbika, Ustašinda, Yulinda
creaminalan [kriminalan] prid. Cream × kriminalan

Creaminalno (FT, 29. 8. 1994, n)

• loša recenzija novog albuma rock-skupine BBM, koju čine dva bivša člana velike i utjecajne skupine Cream iz druge polovice 1960-ih
crexit [kreksit, kregzit] im. e. Croatia ‘Hrvatska’ × e. exit ‘izlaz, izići’ mogući izlazak Hrvatske iz Europske Unije

Grexit, Brexit... kako će bit Croexit ili Crexit... (Index, 7. 6. 2015, k)

• komentar uz britanske pregovore s EU

[...] ajte ća sramotite i antifašiste i fašiste, jadna nam majka, pitanje je čeka li nas hrexit ili crexit i to ne našom voljom. (SD, 28. 2. 2016, k)

• komentar uz tekst o postrojavanju crnokošuljaša na zagrebačkome Trgu bana Jelačića

• usp. bregret, bremain, brexit, calexit, croexit, fixit, frexit, graccident, grexit, grexident, hrexit, nexit
crkvotočina im. crkva × crvotočina

Feralova crkvotočina (FT, 26. 3. 2004, n)

• o izjavi don Ž. Kustića da su nevjernici i skojevci oni mladi grešnici za koje u Crkvi nije bilo mjesta • skojevac – pripadnik Saveza komunističke omladine Jugoslavije (SKOJ)

Feralova crkvotočina (FT, 19. 10. 2007, n)

• o izjavi L. Podruga da je M. Smoje pljuvao Hrvatsku i Crkvu, a promovirao psovku, lokanje i žderanje

• usp. farsada, lurdovanje, podruglo, Starwarčević, talibanovina
crnoemski prid. crn × boemski e. blackhemian ← black ‘crn’ × bohemian ‘boemski’

Ovo je Karenin novi crni boemski ljubavnik. Crnoemski. Postoji li ta riječ? Iskovao sam je! (Kalifornikacija 2012, S04E12)

croanglish, croenglish [kroangliš, kroengliš, kroingliš] im. e. Croanglish, Croenglish ← Croatian ‘hrvatski’ × English ‘engleski’ hrvatski s presnažnim i prenapadnim utjecajem engleskoga, osobito u leksiku i sintaksi

Prodor engleskih riječi i izraza primjećuje se u mnogim evropskim jezicima, pa uz već stariji izraz franglais javljaju se i novi izrazi izvedeni od ~ + English, kao npr. Hunglish (Hungarian + English), Spanglish (Spanish + English) itd. Mi na sreću nismo došli s upotrebom engleskih riječi tako daleko da bismo trebali pisati o Croanglish (Croatian + English). (Filipović 1977–1978, 142)

Danas zacijelo više ne stoji ocjena prof. Filipovića iz 1977. o tome kako »mi na sreću nismo došli s upotrebom engleskih riječi tako daleko da bismo trebali pisati o Croanglish«. Hrengleski je novi hrvatski, kako su ustvrdile prof. Mirjana Prebeg-Vilke i Marta Medved Krajnović. (Vijenac, 10. 5. 2007)

Croenglish, to mi koji razmišljamo na Eng ponekad miješamo, kao krosnuti ulicu. (F, 19. 10. 2012, k)

Ovo je Croenglish... da zadržim hrvatski redosljed riječi, inače sam za tebe tata u engleskom. (Index, 23 12. 2012, k)

Njihovi su roditelji imali dvije vrijedne ruke, često nisu znali jezik zemlje u koju su došli. Bili su stranci, auslenderi, gastarbajteri, koji su pričali nekakav kreutsch ili croenglish. (Laudato, 25. 11. 2013)

• usp. afrihili, blaccent, bosrbvatski, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski

Cro-À-Porter [kroaporte] im. e. Croatia ‘Hrvatska’ × fr. prêt-à-porter ‘spremno za nošenje’ ime hrvatske godišnje modne smotre (2003–)

Osam modnih dizajnera i modnih kuća predstavilo je u subotu u Zagrebu na cjelovečernjem modnom happeningu Cro-A-Porter svoje kolekcije za jesen i zimu 2003/04. (SD, 27. 10. 2003)

Cro-a-Porter predstavlja modu za sezonu pred nama (Monitor, 16. 4. 2004, n)

Cro-a-Porter počinje u srijedu (Index, 7. 3. 2005, n)

Croatiadžumbus [kroacijaģumbus] im. Croatiabus × džumbus ‘zbrka, nered’

Točka na Croatia-džumbus (FT, 10. 3. 2001, n)

• o kriminalu i privatizacijskoj pljački u autoprijevozničkome poduzeću Croatiabus

• usp. Croatiagnjus

Croatiagnjus [kroacijagnjus] im. Croatiabus × gnjus

Croatiagnjus (FT, 29. 1. 1996, n)

• o kriminalu i privatizacijskoj pljački u autoprijevozničkome poduzeću Croatiabus

• usp. Croatiagnjus

Croatico [kroatiko] im. e. Croatia, šp. Croacia ‘Hrvatska’ × šp. /El/ Clásico ‘klasik, nogometna utakmica Reala i Barcelone’ prigodan naziv za El Clásico kad u njemu sudjeluju hrvatski nogometaši

El Croatico: Sa Srnom sam se najviše tukao, a i Lima je britva (24sata, 23. 2. 2013, n)

El Croatico! (VL, 10. 6. 2014, k)

El Croatico: Modrić i Rakitić u središtu majke svih derbija... (24sata, 22. 3. 2015, n)

• usp. Cashico

Croatinsky [kroatinski] im. e. Croatia ‘Hrvatska’ × lat. Croatia ‘Hrvatska’ × /Monica/ Lewinsky

Monica Croatinsky (FT, 3. 5. 1999, n)

• D. Matošec o hrvatskom unikumu – dok strani državnici imaju ljubavnice, poput B. Clintona s M. Lewinsky, naši se bave nogometom • NK Croatia – u 1990-ima tako se željom F. Tuđmana zvao NK Dinamo

• usp. Blowinsky

Croatrakcija [kroatrakcija] im. e. Croatia ‘Hrvatska’ × atrakcija

Birokroacija kao Croatrakcija (Međimurje, 23. 11. 2015, n)

• napis o hrvatskoj birokraciji kao mogućoj turističkoj atrakciji

• usp. Birokroacia
crobot [krobot] im. e. Croat ‘Hrvat’ × robot

Iz takvog obrazovnog sustava, kao s tvorničke trake, izlazili su kiborzi, državotvorni croboti, u potpunosti plod domaće pameti i tehnologije, jednostavna višestanična bića koja su »još od prvog razreda osnovne škole« i prvih pjesmica u dječjim zborovima odgajana da nije problem hrvatske države postotak visokoobrazovanih stručnjaka u društvu, već jabuke u studentskoj piti. (Dežulović 2010a, 236, svibanj 2009)

• usp. fembot, seksbot, Shelbot
croexit [kroeksit, kroegzit] im. e. Croatia ‘Hrvatska’ × e. exit ‘izlaz, izići’ mogući izlazak Hrvatske iz Europske Unije

Grexit, Brexit... kako će bit Croexit ili Crexit... (Index, 7. 6. 2015, k)

Croexit. Grčki poučak [...] (Direktno, 29. 6. 2015, n)

Bitno je da politička elita ima paradu. Croexit slijedi nakon Grexita. (Index, 3. 8. 2015, k)

Za na povjerovati. Ja koji sam glasao za Hrvatsku u EU sutra da je referendum – prvi bi glasao za Croexit. Je...beš takvu EU! (F, 24. 2. 2016, k)

Ima li boljeg razloga za razmišljati o Croexitu od drniškog pršuta? [...] Ako stoga EU neće propasti zbog Grexita, zbog Brexita ili zbog eura koji istom monetarnom politikom ne može odgovarati različitim ekonomijama, neka propadne zbog Croexita i drniškog pršuta. (VL, 6. 5. 2016)

• usp. bregret, bremain, brexit, calexit, crexit, fixit, frexit, graccident, grexit, grexident, hrexit, nexit
crokodilski [krokodilski] prid. e. Croatia ‘Hrvatska’ × krokodilski

Zato i psihologinja Ljiljana Buljan-Flander, gotovo u strahu da će ostati bez posla, lije CROkodilske suze nad fizički zlostavljanom djecom i naglašava kako je nužno da ih liječe stručnjaci, jer s odrastanjem problemi ne prestaju. (Kaćunko, 20. 3. 2012)

• o medijskim napisima protiv svećenika optuženog za pedofiliju don N. Ivanova

• usp. djecoljubičić, Pedovanov, Pedofilček
croksimoronke [kroksimoronke] im. mn. e. ?Croatian ‘hrvatski’ × Crocs × oksimoron × moronka

Stvarnost, iako je to samo nadimak za birokratizaciju i boli i radosti, gdje činjenice smjesta prelaze u učinjenja, naporna je do dosade, a u njoj ste kolekcionar osjećaja i analizirate. Teška je od lakouvredljivih i olako laskavih. Pravi se da je gola, a nosi, u ovom slučaju, croksimoronke. (Rajki 2013b, 22. 7. 2013)

• Crocs – kroksice, popularne gumene natikače raznih veselih boja

Crolinda [krolinda] im. e. Croatia ‘Hrvatska’ × Kolinda /Grabar-Kitarović/ pohvalno za hrvatsku predsjednicu K. Grabar-Kitarović

Kolinda je nadasve Crolinda. Epitet kakav nikako ne ide s Jusipovićem. (VL, 22. 9. 2014, k)

• usp. Jusipović

Zašto Crolinda fura istu zurku ko ona baba Vesna Balenović? (Index, 4. 1. 2015, k)

Ko pljuje po Mamiću pljuje i po našoj prekrasnoj predsjednici. ZA CROlindu i Krista protiv jugokomunista. (Index, 3. 7. 2015, k)

• usp. Bezalkolinda, Coca-Colinda, Cowlinda, Debilinda, Drkolinda, Ivolinda, jebaćaćica, Kitanic, Kobilinda, Koeljinda, Kokošinda, Kolignja, Lokinda, Natolinda, Udbarbika, Ustašinda, Yulinda
crolokaust [krolokaust] im. e. Croatia ‘Hrvatska’ × holokaust

[...] htio sam još prenijeti argumentaciju za valjanost ter današnju poželjnost pozdrava Za Dom spremni! – koju je u tjedniku HL iznio dr. Stjepan Razum... – ali koga zanima sigurno će to naći i pročitati (što vam svakako preporučujem – jer je također znanstveno i argumentirano »načeo« tzv. Jasenovački mit odnosno – da parafraziram naslov knjige židovskog intelektualca Normana G. Finkelsteina – »industriju crolokausta«!)... (Kaćunko, 21. 8. 2012)

• N. Finkelstein autor je knjige Industrija holokausta (2000)

• usp. holokaos, komunkaust, oholokaust, pedokaust, solokaust

Crom [krom] im. e. Croat ‘Hrvat’ × Rom

Cromi lete u nebo (FT, 23. 9. 1996, n)

• reportaža o Romima u Pitomači koji se izjašnjavaju kao Hrvati • Cigani lete u nebo – poznati film E. Loteanua (1975)

cromagedon im. e. Croatia ‘Hrvatska’ × armagedon ‘konačni boj’

Duo Cromagedon (Di, 21. 11. 2015, k)

• riječ je o R. Čačiću i T. Horvatinčiću, koji su vozilima usmrtili nekoliko ljudi

• usp. Gazimir

• usp. carmageddon, Mobilegeddon, Sarmagedon, Tobleronegedon, yachtgeddon

Croman [kroman] im. e. Croatia ‘Hrvatska’ × Konan × e. man ‘čovjek’

Croman Barbarin (FT, 15. 2. 1999, n)

• članak o tome kako su dobitnici nagrade za hrvatskoga menadžera godine uništavali svoje tvrtke • Konan Barbarin – surov fikcijski junak
cromanjinac [kromańinac] im. e. Croatia ‘Hrvatska’ × kromanjonac × manjinac ‘pripadnik manjine’

Feralovo »Cromagnonci nikada neće biti cro-manjinci!« (FT, 28. 4. 2001, n)

• o izjavi D. Nikolić da bi Zagorci u svojemu županijskom statutu slobodno mogli spomenuti krapinskoga pračovjeka kao dokaz autohtonosti, kad već Istrani spominju Histre

Cromarko [kromarko] im. e. Croatia ‘Hrvatska’ × /Tomislav/ Karamarko pohvalno za političara T. Karamarka

Zbog sposobnosti tvog Yulanovića, Cromarko će dobiti izbore sa 65% (Index, 10. 5. 2015, k)

• usp. Yulanović

• usp. Carriemarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Cromeo [kromeo] im. e. Croatia ‘Hrvatska’ × Romeo

Cromeo i Julija (FT, 26. 4. 1999, n)

• reportaža iz Beloga Manastira, grada u kojem »cvatu zabranjene ljubavi i međuetničke podjele«, kao u Veroni u tragediji W. Shakespearea Romeo i Julija
crominacija [krominacija] im. e. Croatia ‘Hrvatska’ × dominacija dominacija Hrvata, obično u sportu, upravo nogometu

Petrić. Crominacija! (Ognjište, 18. 8. 2012, k)

Crominacija! (Index, 20. 3. 2013, k)

Evo i Iličević zabio sad, Crominacija. (24sata, 19. 4. 2014, k)

Ljudi moji, pa šta je ovo, dokle više ova dominacija? Crominacija. (Index, 27. 9. 2014, k)

Rutinska crominacija hrvatske kraljice! Partija kme kme kmeči... (Index, 13. 2. 2015, k)

cromoljub [kromoĺub] im. e. Croatia ‘Hrvatska’ × domoljub

Jasno je – ništa nije slučajno! Sve je to sjajno-mračna režirana podvala naivnim cromoljubima [...] (Kaćunko, 19. 9. 2013)

[...] a još više u komentarima koji su medijima slijedili nakon što ga je primila predsjednica Kolinda ter nakon toga – šokiravši naivne »cromoljube« – »promijenila retoriku« (kao i premijer Orešković) u priopćenju o NDH. (Kaćunko, 22. 4. 2016)

Mislim da, grubo rečeno, nakon svih (političkih) iskustava u posljednjih dvadeset godina, tako može misliti samo nEUpućen poznavatelj funkcioniranja suvrjemenog društva i svijeta 21. stoljeća ili podpuno naivan »cromoljub« neartikuliranog političkog entuzijazma s državotvornim zanosom 19. stoljeća! (Kaćunko, 31. 10. 2016)

• usp. nEUpućen
cromoljuban [kromoĺuban] prid. e. Croatia ‘Hrvatska’ × domoljuban

Sapienti sat (a »cromoljubnom« blenti ni budilica)! (Kaćunko, 13. 2. 2016)

crompir [krompir] im. e. Croatia ‘Hrvatska’ × krumpir

Mi crompiri! (2014, r)

Crompiri su 100% hrvatski krumpiri! (2014, r)

• reklame za Franckov čips

Domoljublje ponekad ispadne baš smiješna stvar. Lijep primjer za to vidio sam nekidan, za vrijeme prijenosa Davis-cup meča između teniskih reprezentacija Srbije i Hrvatske, gledajući valjda dvjesto puta rijetko tupu reklamu za čips zagrebačkog Francka, čiji se marketinški trust mozgova dosjetio čisto domovinsko porijeklo gomolja - sto posto hrvatski krumpir uzgojen na hrvatskim poljima! - naglasiti duhovitom igrom riječi »CROmpir«. [...] U animiranom spotu vidimo tako grupu hrvatskih krumpira na tribinama kako, parafrazirajući znani navijački identitetski poklič »Mi, Hrvati«, sa šalovima i zastavama skandiraju »Mi, CROmpiri!«, savršeno točno korespondirajući s činjenicom da Hrvatska igra protiv Srbije, i da je CROmpir, dakle »krompir« - osim što je ingeniozna marketinško-domoljubna dosjetka - i srpska riječ za krumpir. (Dežulović 2015b, 10. 3. 2015)

• usp. Bananaccino, jaffastično, Jagodaccino

Cromsky [kromski] im. e. Croatia ‘Hrvatska’ × /Noam/ Chomsky

Zajedno sa sličnim nedavnim akcijama u tzv. (navodnoj?) borbi protiv korupcije (usput, koju još nitko – osim JuLova Beškera na njegov način) nije precizno definirao (ili jest kao američki vojno-politički establišment tzv. terorizam, nakon čega mu je Chomsky knjigom odvalio šamarčinu; a kod nas »Cromsky«, nažalost, »hrabro šute«...!)? (Kaćunko, 15. 12. 2010)

• o uhićenju I. Sanadera • N. Chomsky – američki jezikoslovac i ljevičarski aktivist
cromunistički [kromunistički] prid. e. Croatia ‘Hrvatska’ × komunistički

Hrvatskoj je dosta cromunističkih croslavena anticroata. (Index, 10. 5. 2015, k)

crondom [krondom] im. e. Croatia ‘Hrvatska’ × kondom

Crondom: hrvatski prezervativi s okusom slavonskog kulena (Newsbar, 4. 4. 2014, m)

Svima njima treba neka zaštita, i to ne mislimo na onu od sunca. Zato ćemo na graničnim prijelazima i u turističkim centrima dijeliti kondome, ali s hrvatskim okusima. Takozvane krondome – objašnjavaju iz HTZ-a. [...] Tako će biti nekoliko vrsta krondoma, različitih prema boji, okusu i osjetu. Prvi će se početi proizvoditi prezervativi s okusom kulena i pršuta, a nakon toga lavanda, tartufi i paški sir. (Newsbar, 4. 4. 2014)

Crongo [krongo] im. e. Croatia ‘Hrvatska’ × Kongo

Republika Crongo (FT, 22. 9. 1997, n)

• o izvještaju američke organizacije Freedom House o stanju političkih i građanskih prava u Hrvatskoj, po kojemu se Hrvatska smjestila u razinu Nigera, Konga, Eritreje, Senegala i sl.

• usp. Afpakistan, Atlantropa, Chimerica, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
cronic [kronik], cronicus [kronikus] prid. e. Croatia ‘Hrvatska’ × lat. chronicus ‘kroničan’

Uskrsnula paranoidna »christofobia CROnica et acuta« ili...? (Kaćunko, 2. 4. 2016, n)

• usp. banalizirati, O’Frljić, Zokyuevara
cronika [kronika] im. e. Croatia ‘Hrvatska’ × kronika

Pravnička cronika (FT, 17. 11. 1997, n)

Rujanske cronike iz nacije: Hrvatska neće biti gorki kotar! (Kaćunko, 16. 10. 2013, n)

Zato sam odlučio iskoristiti tekst (djelomičnoga) pregleda proteklog mjeseca – koji se nalazi u kolumni »Cronike iz NACIJE« – s tek neznatnim izmjenama i dopunama u »završnim inicijalima«... (Kaćunko, 16. 10. 2013)

cronologija [kronologija] im. e. ?Croatia ‘Hrvatska’ × kronologija

Nazivam ured za Cronologiju. Bizaran ured. Jednom godišnje treba im poslati svoj odgovore [...] (Rajki 2014a, 14)

Nazivam ured za Cronologiju. Korisnik se ne može javiti na vaš poziv. (Rajki 2014a, 44)

Iz ureda za Cronologiju zasigurno nasnimljena poruka: »Poštovani, istekao je vaš rok za dogovore [...]« (Rajki 2014a, 116)

cronut [kronat] im. e. cronut ← croissant ‘kroasan’ × doughnut, donut ‘uštipak, krafna’ slastica od lisnatoga tijesta, oblika uštipka, pržena u duboku ulju, izumio ju njujorški slastičar D. Ansel (2013)

Ako ste možda pomislili da je cronut slastica kojom se obogatio neki hrvatski iseljenik u Americi, morat ćemo vas razočarati. Ovaj hibrid kroasana i krafne novo je hit slatko pecivo na Manhattanu koje je izumio chef Dominique Ansel. [...] Pekara koja se otvorila u njujorškom kvartu Soho još 2011. svaki dan radi svježe cronute s raznim šećernim pokrovima i kremom od vanilije. (She, 24. 5. 2013)

Nagađate? Cronut. Fucking freaking cronut. Krafna-kroasan. Kra-san. Ili Kro-na. Cronut. Apsolutni hit. [...] Cronut je tako jednostavna ideja. Minorna. A tako podla. Tako bahata. I zapalila je New York. (Dnevnik, 2. 6. 2013, b)

Prvoga dana kongresa predstavljen je svjetski hit u pekarstvu – američki cronut. – Riječ je o hibridu croissanta i krofne koji je lani izumljen u New Yorku. Od listopada 2013., kada je stavljen u prodaju, pred tamošnjim pekarnicama dugi su redovi za taj proizvod. (GS, 4. 4. 2014)

Cronut (Coolinarika, 14. 11. 2014, n)

• usp. čazerica, krafnosan, krasan, kroasendvič, krona, kroštipak, macaronut, prtljažfna, stanikrenifna, zastofna

Cropacabana [kropakabana] im. e. Croatia ‘Hrvatska’ × Copacabana 1.

Feralova Cropacabana (FT, 6. 5. 1996, n)

• o tvrdnji H. Šošića da su Hrvati zaslužni za pokatoličenje Južne Amerike i Filipinskog otočja

• usp. bleksikografija, degenitiv, eurastenija, hrvojni, legnislativa, telečasni

2. naslov televizijske emisije za Olimpijskih igara u Rio de Janeiru (2016)

Cropacabana (HTV 2, 5. 8. 2016, n)

• Copacabana – četvrt i plaža u Rio de Janeiru
crorupcija [krorupcija] im. e. Croatia ‘Hrvatska’ × korupcija

Dakle, kao šaka u oko djeluje to naglašeno isticanje »hrvatskog mraka«, »hrvatskog jala« (valjda croyala!?), »hrvatskog crnila«, »hrvatske nesposobnosti«, »hrvatskog lopovluka«, »hrvatske korupcije« (valjda crorupcije?!), »hrvatskog kriminala«, »hrvatske pljačke«... (Kaćunko, 16. 2. 2011)

• o hrvatskim medijima koji »teroriziraju ljude propagandom da nigdje u svijetu nije tako odvratno crno kao u Hrvatskoj«

• usp. croupcija

Crosa nostra [kroza nostra] im. e. Croatia, tal. Croazia ‘Hrvatska’ × tal. Cosa nostra ‘Naša stvar’

Feralov dossier: Crosa nostra (FT, 5. 8. 1996, n)

• o kriminalu na najvišim položajima u Hrvatskoj • Cosa nostra – sicilijanska mafija
crošara [krošara] im. e. Croatia ‘Hrvatska’ × košara

Potrošačka crošara (FT, 26. 5. 1997, n)

• o kampanji nagovaranja na kupnju domaćih proizvoda Kupujmo hrvatsko!

Crošarka [krošarka] im. e. Croatia ‘Hrvatska’ × košarka ime internetskoga portala za košarku (2012–)

crotaku [krotaku] im. e. Croatia ‘Hrvatska’ × jap. otaku ‘zagriženi poklonik’ hrvatski otaku, hrvatski fan japanske kulture, animacije i stripova

Algoritam bi, kako sam saznao na ovoj temi na Crotaku Portalu trebao objavljivati svaki tjedan jednu epizodu stripa pri čemu bi se naslovi cirkulirali. To znači: prvo izađe jedan broj Negime, pa jedan broj Peach Girl pa jedan broj Sugar Sugar Rune pa Blade of the Immortal. (F, 4. 5. 2008, k)

Slušaj, ne želim ispasti đubre, stvarno sam sretan što ste napravili anime stranicu, ali sva ekipa je na Crotaku forumu. Ali pošto Crotaku nema download kutak, vi biste se više trebali orijentirati da postanete No. 1 strana za download animea i anime vijesti, a što se tiče aktivnosti na forumu, tu vas je nažalost Crotaku odavno prestigao. (Bug, 15. 2. 2011, k)

U suradnji s udrugom Crotaku organiziran je prvi javni cosplay (costumeplay) u Hrvatskoj, tračak japanske popularne kulture, odnosno svojevrsna predstava kostimiranih likova iz popularnih anima i mangi. (W, s. v. Sferakon, 15. 3. 2015)

Crotok [krotok] im. e. Croatia ‘Hrvatska’ × otok

Kako je počeo PA(K)T na mom Crotoku! (Kaćunko, 26. 9. 2013, n)

• komentar uz mem na kojem europska povjerenica za pravosuđe V. Reding izgovara parafrazu rečenice iz filma Kako je počeo rat na mom otoku (1996) – »Alexa, Alexa, ajde pleši sa mnom, skuvala san ti pašta šutu!« • aluzija na tzv. Lex Perković, odnosno hrvatsko nepoštivanje europskog uhidbenog naloga u slučaju J. Perkovića

• usp. Alexa

Crottenham [krotenhem] im. e. Croatia ‘Hrvatska’ × Tottenham prigodan naziv za londonski nogometni klub Tottenham kad su u njemu igrala dvojica ili trojica hrvatskih nogometaša

Crottenham kod Fulhama traži treću pobjedu u nizu (VL, 25. 12. 2009, n)

Počinje Liga prvaka: Crottenham napada favorite (Index, 13. 9. 2010, n)

Redknapp razbija Crottenham – rješava se Kranjčara i Ćorluke (VL, 6. 4. 2011, n)

croupcija [kroupcija] im. e. Croatia ‘Hrvatska’ × korupcija

Stvarnost je medijski orisana tako mračnim konturama da više nije riječ o »crnoj kronici« nego o »kroničnoj crnini«. Sve vrvi i vrije (u) korupcijskim aferama i skandalima do te mjere da je cijela Hrvatska identificirana sa sindromom koji se kao sinonim može svesti na »neologizam« – Croupcija. (Kaćunko, 13. 10. 2010)

• usp. crorupcija
croupotreba [kroupotreba] im. e. Croatia ‘Hrvatska’ × zloupotreba

Croupotreba leševa (FT, 18. 10. 1999, n)

• I. Lovrenović o izdanju mostarskoga Centra za istraživanja i dokumentaciju koje govori o zločinima muslimanskih postrojbi nad Hrvatima u BiH kao »intelektualnom boflu, porijeklom izravno iz Tuđmanove pseudoznanstvene kućne radinosti«

Crowden [krouden] im. e. Croatia ‘Hrvatska’ × /Edward/ Snowden

Crowden (Ivančić 2013c, 25. 11. 2013, n)

Razlika između državne i privatne tajne – s tim da je ova druga učinjena javnom u interesu organa državnoga gonjenja – ne samo što odgovara nepomirljivoj razlici između originalnog i »hrvatskog Snowdena«, između Snowdena i Crowdena, već briše i svaku sličnost u razumijevanju »javnoga interesa« između globalno poznatog bjegunca i lokalno ukopanog tabloida. [...] nevoljni policajac – Crowden iliti anti-Snowden – pada kao potrošna žrtva provizornog sukoba između policije i novina, aranžiranog kako bi se stvorio utisak da među poljima njihova djelovanja još postoji neka razlika. (Ivančić 2013c, 25. 11. 2013)

• o napisu u Jutarnjem listu da je suspendirani policajac koji je mobitelom snimio unutrašnjost vile uhićena tajkuna N. Vidoševića »hrvatski Snowden« • E. Snowden – poznati svjetski zviždač

• usp. Assange

Crvat im. crv × Hrvat pogrdno za Hrvata

Da! Vama Crvatima je stalo do Bošnjaka, tako što su svi optuženi Crvati i osuđeni u cirkusantskome Haagu za agresiju na Bosnu [...] ali su fašistička gamad Crvati ispušili kurac i 1941. godine i 1991. tak što su ostali kratkih rukava! Nema genocidnije bagre u povijesti Balkana od Crvata! (Index, 16. 7. 2015, k)

Najbolje Crvatice zbrisale u Srbiju da ih Srbi jebu! Slabi su Crvati jebači, to znaju i Seve i Nikolina! (Index, 18. 7. 2015, k)

Taj genocidni nakot, koji se danas odaziva kao Crvati, su SAMO u Jasenovcu i Jadovnom pobili cirka 150 000 nevinih ljudi! (Index, 26. 8. 2015, k)

• usp. Crvatia, Crvatica, Crvatska, crvatski

Crvatia [crvacija] im. crv × e. Croatia ‘Hrvatska’ pogrdno za Hrvatsku

Da! Vama Crvatima je stalo do Bošnjaka, tako što su svi optuženi Crvati i osuđeni u cirkusantskome Haagu za agresiju na Bosnu, stalo vam je do Bošnjaka tako što ste pokušali pocepat Bosnu, te »Crvatsku Republiku Herceg Bosnu« pripojit genocidnoj Crvatiji? Fašistička Crvatia je 1941. cijelu Bosnu okupirala [...] (Index, 16. 7. 2015, k)

Da vam nije ovih Srba idiota, ni ova Crvatia poraženo pregažena u oba svetska rata te oba puta spašavana od strane Srba danas NE BI postojala ni pod tačkom razno! (Index, 24. 7. 2015, k)

Osvetili smo Crvatiju. (Index, 16. 9. 2015, k)

• usp. Crvat, Crvatica, Crvatska, crvatski

Crvatica im. crv × Hrvatica pogrdno za Hrvaticu

Najbolje Crvatice zbrisale u Srbiju da ih Srbi jebu! Slabi su Crvati jebači, to znaju i Seve i Nikolina! (Index, 18. 7. 2015, k)

• usp. Crvat, Crvatia, Crvatska, crvatski

Crvatska im. crv × Hrvatska pogrdno za Hrvatsku

U Crvatsku dolaze samo siromasi i otpad Zapadne Evrope, kao i Česi, Slovaci i Poljaci. Ponekad se desi da dođe i neka velika faca, poput Demi Mur, a onda hrvatska sirotinja izbaci na netu račun nezadovoljna napojnicom, i takvi se više ne vrate. (Index, 2. 9. 2015, k)

Interesantno je da je Srbija izvršila agresiju na Crvatsku 1991. a da ima samo dvije medalje u košarci i nikad nije bila na OI. U Hrvata razum nije jača strana, da se primijetiti. (Index, 2. 9. 2015, k)

• usp. Crvat, Crvatia, Crvatica, crvatski
crvatski prid. crv × hrvatski koji se odnosi na Crvate i Crvatsku

Hej, kompleksaši crvatski, ostavite ženu na miru. (VL, 18. 6. 2010, k)

Pa crvatski okot je počinio najveći te nabrutalniji genocid u povijesti Balkana, pa ne mogu te rane da zacele nikada, što je i normalno... (Index, 26. 8. 2015, k)

Ta bedna crvatska rasa je dozvolila da ih Mađari jašu 800 godina počevši od 1097. sve do 1914. dok vas heroj Princip nije rešio spasiti mađarskog bukagija... Strava! (Index, 27. 8. 2015, k)

• usp. Crvat, Crvatia, Crvatica, Crvatska
cryptex [kripteks] im. e. cryptex ← cryptology ‘kriptologija’ × codex ‘kodeks’ • v. kripteks
cvičekeri im. mn. cvikeri ‘naočale’ × ?cviček

Mon onkl je nosio cvičekere, naozvečarke, jedne na odnosu, a drugove u thežepu. (Radaković 1999, 48)

• usp. naozvečarke
cvil prid. ?cviljeti × cijel

Još dok me pregledal usnama jako mi se uzbudigao i bilo mi je milo cvilo vrime. (Radaković 1999, 59)

• usp. uzbudići
cviligreta im. cvilidreta × Greta /Garbo/

Feralova cviligreta (FT, 20. 1. 2001, n)

• o izjavi M. Ćire Blaževića da je kao G. Garbo jer danima u Iranu nije izašao iz hotela

• usp. japajatolah
cybertekar [sajbertekar] im. e. cyber- ‘kiber-’ × bibliotekar e. cybrarian ← cyber- ‘kiber-’ × librarian ‘knjižničar’ knjižničar virtualne, internetske knjižnice

Cybertekari? (Stančić 2001, 191)

Stoga budućnost školske knjižnice vidim upravo u virtualnim knjižnicama. Pritom knjižničari neće postati cybertekari, tj. virtualni bibliotekari, odnosno virtualni knjižničari. (Stančić 2001, 200)

Cybrkić [sajbrkić] im. e. cyber- ‘kiber-’ × /Milijan/ Brkić

Cybrkić (Di, 4. 3. 2015, k)

• komentar na fotomontažu M. Brkića kao Robocopa, lika iz istoimenog filma o robotu policajcu • M. Brkić – glavni tajnik HDZ-a i umirovljeni policajac

• usp. Karavaso, Milijanović

Č
čačerizam im. /Radimir/ Čačić × tačerizam ‘ekonomska politika britanske premijerke M. Thatcher (1979–1990)’ ekonomska politika hrvatskoga ministra gospodarstva R. Čačića

SDP-ov gospodarski program se potiho naziva čačerizam prema Čačiću, dakle ultraliberalu – političaru – poduzetniku. (SD, 27. 8. 2011, k)

Vidi ti koliko se neoliberalne stoke (prepoznajete ih da dijele radničku klasu na famozni »realni« sektor i »nerealni«) nakupilo na jednom mjestu. E nećete imat tačerizam, reganomiku, rogernomiku, a ni čačerizam. (Index, 28. 11. 2011, k)

Stvara se dojam da će HNS nastaviti s provođenjem neoliberalnog koncepta ekonomije, umjesto zaštite industrije i radnih prava uvesti »čačerizam«. (F, 14. 12. 2011, k)

• usp. abenomika, frikonomija, nakazonomija, obamanomika, plutonomija, reganomija, reganomika, rogernomika, škegronomika, škrebonomija, zoranomika

Čaprazliović im. Čaprazlije × /Marinko/ Liović

Feralov Čaprazliović (FT, 6. 5. 2000, n)

• o najavi A. Đapića, rodom iz Čaprazlija u BiH, i predsjednika Hvidre M. Liovića da će radi zaštite nacionalnih interesa organizirati prosvjede i blokirati prometnice

• usp. antecipacija, antocipacija, antofašist, antofašistički, antofašizam, antopologija, bravorijek, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost
čauski im. čau-čau × haski pas mješanac čau-čaua i haskija

Čauski (Index, 1. 2. 2014, n)

Čavoglavaš im. Čavoglave × /Branimir/ Glavaš pogrdno za političara B. Glavaša

Vi desničari ne znate bi li piškili ili kakili... Nije dobar Kizo, nije dobar Čmarko... Pa tko je dobar? Čavoglavaš? (Index, 16. 3. 2015, k)

• Čavoglave – selo opjevano u ratnoj budnici M. Perkovića Thompsona

• usp. Blatimir, Breichimir, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja

Čavkoglave im. mn. /Boško/ Čavka × Čavoglave

Feralove Čavkoglave (FT, 20. 10. 2001, n)

• o izjavi košarkaškoga kondicijskog trenera B. Čavke da sucima mora biti jasno da ovo nije Jugoslavija • Čavoglave – selo opjevano u ratnoj budnici M. Perkovića Thompsona
čavoglavinjanje im. Čavoglave × glavinjanje

Čavoglavinjanje nacije (FT, 4. 8. 2006, n)

• o nacionalističkim ispadima nad Srbima u Dalmatinskoj zagori • Čavoglave – selo opjevano u ratnoj budnici M. Perkovića Thompsona
čavoglavnik im. Čavoglave × poglavnik

Feralov čavoglavnik (FT, 6. 10. 2001, n)

• o izjavi pjevača M. Perkovića Thompsona, rodom iz Čavoglava, koje je opjevao ratnom budnicom, da mu ustaški simboli ne smetaju

Feralov čavoglavnik (FT, 25. 5. 2002, n)

• o izjavi M. Perkovića Thompsona da je sramotno što hrvatski pjevači održavaju koncerte u Srbiji

Čavoglavonija im. Čavoglave × Makedonija

Čavoglavonija (sve je isto ko i lani) (YouTube, 3. 6. 2012, n)

• riječ je o pjesmi u kojoj se kombiniraju glazba i stihovi pjesama Bojna Čavoglave M. Perkovića Thompsona, Makedonija grupe Time i Lipe cvatu grupe Bijelo dugme
čazerica im. ča × kajzerica

U, valjda, pokušaju humora, neka firma iz Rijeke svoju kajzericu prozvala je čazericom. Ali nikome nisu smiješni (Telegram, 30. 6. 2016, n)

Na društvenim mrežama danas se pojavila fotografija novog proizvoda tvrtke PIK Rijeka koji nosi naziv Čazerica. »Izmislili smo novu kajzericu – Čazerica. Piko Čazerica... zericu ukusnija«, piše na fotografiji na kojoj je »kaj« prekrižen, a iznad se nalazi slika peciva poznatog kao kajzerica. (Telegram, 30. 6. 2016)

• usp. cronut, krafnosan, krasan, kroasendvič, krona, kroštipak, macaronut, prtljažfna, stanikrenifna, zastofna

Čedo im. čedo ‘četnik’ × Ledo

Čedo: Ledo odlaskom u Srbiju prilagodio naziv i logo za lokalno tržište (Newsbar, 12. 5. 2014, m)

• fotomontaža brade na Ledovoj maskoti medvjediću, aluzija na preseljenje proizvodnje Ledovih sladoleda u Srbiju

• usp. Jafantazija, Ledonardo, lizta, parfektno, scoolptura, Sladoledan, spajaliza
čedovište im. čedo ‘dijete’ × čudovište odmilja za dijete

Ja sam se još i odma lupio šakom u čelo, jer je moje bademastoočno čedovište sjelo u prvu klupu odma ispred učiteljice. (Dnevnik, 5. 9. 2005, b)

Tada nastupa vriska, dreka, urlanje, i to na sam spomen riječi tuširanje! Moja princeza slatkica pretvara se u čedovište! (Roda, 6. 6. 2007, k)

• usp. mamovište, svekriva, šokorica
čestitov uzv. čestitam × mazeltov e. congratultov ← e. congratulations ‘čestitke!’ × e. hebr. mazel tov ‘sretno!’

U crkvi je bilo vjenčanje, gdje sam upoznao Litvakove. – Hvala vam lijepa! Česti... tov! (Moderna 2014, S02E20)

• u pola riječi govornik shvati da se obraća židovima, pa završi s hebrejskim dijelom

• usp. doviderči, doviđorno, zboviđenja
čestohotno pril. često × pohotno

Objasnio mi je da djevojpičice mojih zgodina moraju čestohotno na kontrolejbus vlaginice. (Radaković 1999, 48)

• usp. djevojpičica, kontrolejbus, vlaginica, zgodina
češkaonica im. ?češkati se ‘voditi ljubav s osobom istoga spola’ × čekaonica

Feralova češkaonica (FT, 24. 3. 2006, n)

• o izjavi M. Turića, saborskoga zastupnika HDZ-a, u raspravi o zakonu o istospolnim zajednicama, da treba pomoći hrvatskim braniteljima, a da homoseksualci mogu pričekati

Četnikolić im. četnik × /Tomislav/ Nikolić pogrdno za srpskoga predsjednika T. Nikolića

Naučio ju Četnikolić kako se sabire, 1 + 2 = 3. (Index, 27. 11. 2015, k)

• usp. Lobotomislav, tomobran
četnobiznis im. četnik × etnobiznis

Golužina sportska oluja & estradni četnobiznis (Kaćunko, 21. 8. 2012, n)

U riječkom dnevniku NL (22.8.2012.) stalni kolumnist Predrag Lucić u svome tekstu možda bezobrazno krade moj izraz četnobiznis, koji sam napisao u posljednjim minutama ponedjeljka (20.8.), a na blogu objavio 21.8.2012. u ponoć i 12 minuta! (Kaćunko, 21. 8. 2012)

I kakve sad, molim te, veze s tom igricom ima onaj ozbiljni glazbenik? – Pa budući da je igrica kreirana u krugovima koji mu ovih dana iz Beograda šalju izraze podrške u borbi protiv Pupovca kao zajedničkog neprijatelja, ozbiljni glazbenik bi se mogao pobrinuti da se poštuju njihova mala autorska prava. Da njegovim novim pajdašima ne propadne četnobiznis. (Lucić 2012a, 22. 8. 2012)

četnoselo im. četnik × etnoselo

Jada se tako Emir Nemanja Kusturica, u slobodno vrijeme nekad slavni režiser, a danas šarganski rendžer, Bosanac koji se Bosne odrekao, Srbin kojega se Srbija odrekla, revolucionar u državnoj službi što je pred rođacima sa sela pobjegao u ćošak kafane Šargan, sve cevčeći čokanjče soka od kupine iz svog autentičnog četno-sela: »Niko ne ume da udari onako kako ume da udari najrođeniji!« (Dežulović 2010b, 114, rujan 2008)

četnosound [četnosaund] im. četnik × e. etno-sound ‘etnoglazba’

Feralov chetno-sound (FT, 16. 3. 1998, n)

• o izjavi S. Manuel, predstavnice UN-a u Beogradu, da joj se sviđaju četničke pjesme

Feralov četno-sound (FT, 21. 10. 2005, n)

• o napisu G. Jurišića u kojemu komunističku vlast proglašava genocidnom jer je nakon Drugoga svjetskog rata pobila više Hrvata nego četnici u ratu

Četverorep im. Četverored × rep

Feralov Četverorep (FT, 27. 5. 2000, n)

• o kolumni Z. Vukmana s tezom da je Bleiburg bio kolektivna žrtva za Hrvatsku • moguća aluzija na frizuru Z. Vukmana, koji je tada nosio rep • Četverored – film J. Sedlara (1999) o stradanju Hrvatâ na Križnome putu

• usp. apologoreja, balkanto, gumnazija, kranjčarenje, kriptokolumnizam, kukumenski, medikamental, pakaovac, preseratorijanac, shitac, slovostaj, talamuđenje, teroretičar, tribudal, vjerojauk, vukmanijak
četvrtakt im. četvrtak × takt

Artistanbulska strma kaldrma glasi točno ovako / Usponedjeljak Utorakija Srijedavatelj Četvrtakt / Petaktivno Subotajac Nedjeljaj! [...] (Rajki 2014a, 49)

• usp. artistanbulski, nedjeljati, petaktivno, srijedavatelj, subotajac, usponedjeljak, utorakija
čičaćak im. čičak × /Ivo Sanader/ Ćaća

Čičaćak (Ćaća, 9. 3. 2015, m)

• fotomontaža glave I. Sanadera na čičku za pričvršćivanje
čičkati gl. /Ivan Zvonimir/ Čičak × čačkati

Ne čičkaj po istini! (FT, 9. 11. 1998, n)

• o odustajanju države od progona I. Z. Čička i D. Parage, političara neskonih vlasti

Čičkolina im. /Ivan Zvonimir/ Čičak × /Illona Staller/ Cicciolina pogrdno za političara i aktivista I. Z. Čička

Ivan Zvonimir Čičak, širem obćinstvu prepoznatljiv po neobično visokoj frekvenciji upotrebe lične zamjenice ja (s pripadajućim oblicima: mene, me, meni, mi) spreman je za javno, medijsko samoreklamiranje nastupiti čak i u emisiji autora koji iz nekog razloga o sebi voli misliti kao o pripadniku više rase, a koji će se ranije o njemu izraziti biranim: »Čičkolina, [...] obična šlampava prostitutka na hrvatskoj političkoj pozornici.« Kako, međutim, Bujanec ne može toliko nisko pasti koliko se Čičak može nisko spustiti, to nije prepreka da potonjeg gledamo u emisiji prvog. (Index, 9. 12. 2015)

• riječ je o TV-emisiji voditelja V. Bujanca, poznatoga po desničarenju • I. S. Cicciolina – mađarska pornoglumica, talijanska političarka, zastupnica u talijanskome parlamentu
čigl im. čivava × bigl pas mješanac čivave i bigla

Čigl (Index, 1. 2. 2014, n)

čiketina im. čik e. chick ‘pile, koka’ × piletina 1. pileće meso
čiketina (R, Zagreb, 1990-e)

Dosta mi je te čiketine više, daj neki krvavi biftek! (Ž, Zagreb, 17. 3. 2011)

čiketina (Sabljak 2013, s. v.)

2. pogrdno i odmilja za djevojku
čiketina (R, Zagreb, 1990-e)

Čitram im. gl. čitati pz. 1. jd. čitam × tramvaj naziv projekta studenata Bibliotekarstva zagrebačkoga Filozofskog fakulteta koji potiče čitanje u tramvaju

• usp. Bibliocikliranje

Čizmatrans im. čizma ‘gruba sila’ × Čazmatrans

Feralov »Čizmatrans« (FT, 20. 10. 2001, n)

• o izjavi V. Škare-Ožbolt da je F. Tuđman donosio sve odluke jer u kriznim situacijama autobus mora voziti jedan čovjek • Čazmatrans – autoprijevoznička tvrtka
čmarak im. čmar × čvarak

Četrnajst kila jarećih čmaraka. To mi je osobni i državni rekord. Još četeri kile i srušit ću vlastiti rekord koji sam netom srušijo. (Mataković 2015a, 16. 12. 2015)

Čmaralica im. čmar × /Ivan/ Aralica pogrdno, uvredljivo za I. Aralicu

Feralov Čmaralica iz vica (FT, 25. 9. 1995, n)

• o zgodi s Japancem koji zna hrvatski što ju je pred novinarima ispričao I. Aralica, desno angažiran pisac

• usp. araličnost, Araslica, bardbarstvo, Feralica, Fukaralica
čmaramica im. čmaramice mn. čmar × maramica toaletni papir

Imaš čmaramicu? (R, Zagreb, 2004)

Ej, cimeru, kupiš mi čmaramice? (Ž, Zagreb, 12. 2. 2012)

čmaramica (Sabljak 2013, s. v.)

Kolko sam ja tek kolutova čmaramica potrošio, suza, suzu stizala, al’ pomoći nema... (PD, 15. 11. 2013, k)

Karamarko čita rabljene čmaramice. (VL, 4. 1. 2015, k)

Čmarinko im. čmar × Marinko ime lika u stripu

A i naš Čmarinko već pomalo obašiva po goblenima. (Mataković 2002, 92)

Čmarinko!!! Jope si tisko bubuljice pred ogledalom... (Mataković 2003, 26)

• usp. Čmarisol, Čmarmander, Čmartin, Čmirjana

Čmarisol im. čmar × Marisol naslov izmišljene telenovele

Nećemo nikad saznat je li Čmarisol ustala iz kome. (Mataković 2011b, 20)

Zbleslave, zovi der materu! Eto ga počima Čmarisol... (Mataković 2011b, 26)

• usp. Zbleslav

Taman stignemo na reprizu Čmarisol. (Mataković 2011b, 27)

• Marisol – naslovni lik iz popularne telenovele

• usp. Čmarinko, Čmarmander, Čmartin, Čmirjana

Čmarkićka im. čmar × /Željka/ Markić + -k-a pogrdno, uvredljivo za aktivisticu i političarku Ž. Markić

A svaka čast svim portalima i novinama što su odj***li Čmarkićku i onog nenadrkanog debila. (Index, 1. 12. 2013, k)

Tipovi poput Čmarkićke i Karačmarka su jeftinim frazama o »zaštiti« obitelji i »ugroženog Hrvatstva« mogli privući samo one neuke i primitivne [...] (SD, 4. 12. 2013, k)

• usp. Karačmarko

Ovi učenici gori od Bozanića i Čmarkićke. Tako mladi, a tako stari. (Index, 18. 11. 2014, k)

• usp. Anđelka, Jorkić, Karamarkić, Ksenobi, Marlie, udbitelj, Želina

Čmarko im. čmar × Marko uvredljivo za izmišljenoga Marka

Voljela bih reći da se zove Marko, jer bi ga onda preimenovala u Čmarko. Ili Domagoj, pa da mu nadjenemo ime Domagnoj i svi budemo sretni i zadovoljni. Al ne zove se nikako s čim bi se mogla složit neka lijepa igra riječi. (Andrassy, 4. 2. 2014)

• kolumna o prekidima ljubavnih veza

• usp. Domagnoj, Dubravkonj, prekiddati

Čmarmander im. čmar × Charmander

I oni misle da si pokemon! – Tata, aj se pretvori u Čmarmandera. (Mataković 2005b, 24)

• Charmander – ime jednoga od pokemona, lika iz crtanoga filma

• usp. Chacharizard, Čmarinko, Čmarisol, Čmartin, Čmirjana, Pikaćaću

Čmarnajted, Čmarnited [čmarnajted] im. čmar × /Manchester/ United pogrdno za nogometni klub Manchester United

Ja znam da je End dijete incesta, a šta drugo navijač Čmarselone može biti. – I ti si dijete incesta jer navijaš za Čmarnited. (Net, 26. 8. 2012, k)

Messi je odigrao utakmicu kakvu Čmarnajted nikad nije, a Messi ima takvih na desetke. (Net, 20. 5. 2015, k)

• usp. Čmarselona, Gaychester, Madchester

Čmarselona im. čmar × Barcelona pogrdno za nogometni klub Barcelona

Ja znam da je End dijete incesta, a šta drugo navijač Čmarselone može biti. – I ti si dijete incesta jer navijaš za Čmarnited. (Net, 26. 8. 2012, k)

Mentalno poremećena ikona, zaboravio sam dodati. – Javio se navijač Čmarselone! (Net, 26. 8. 2012, k)

Guardiola osim tika take nema drugi stil igre, a tika taku može igrat samo Čmarselona (Net, 30. 8. 2012, k)

• usp. Cancerlona, Čmarnajted, Farcelona, Padarca, Uefalona
čmartin im. čmar × /smrdljivi/ martin

Pomiri ovu bubu! Smrdljivi čmartin – deodorans anus robur! (Mataković 2002, 51)

Ako šta ne podnosim pokući ondan su to smrdljivi čmartini. (Mataković 2012a, 436)

Čmartin im. čmar × Martin ime lika u stripu

U jebote život, Čmartine, koja si ti stoka! (Mataković 2002, 86)

Fuj Čmartine, jebote život, stvarno, te tvoje čorape, e prećera ga! (Mataković 2002, 87)

Čmartine! Našo si poso? (Mataković 2011b, 18)

Čmartine, evo der zere počasti čvarcima! (Mataković 2011b, 19)

• usp. Čmarinko, Čmarisol, Čmarmander, Čmirjana
čmartini im. čmar × martini

Zbogom i kockarnice i lake žene, zbogom čmartini, protrešen, ne promiješan... (Mataković 2005b, 6)

• protresen i nepromiješan martini omiljeno je piće J. Bonda i Matakovićeva junaka G. Gmižića

• usp. acidofatini, appletini, cosmotini, čokotel, flirtini, jabutini, kongsmopolitan, moktel, piña delgada, tužnotini

Čmirjana im. čmar × Mirjana ime lika u stripu

Čmirjana!!! Ajde ti nam reci! (Mataković 2011b, 83)

• usp. Čmarinko, Čmarisol, Čmarmander, Čmartin

Čocrolada [čokrolada] im. čokolada × e. Croatia ‘Hrvatska’ brend Kraševe čokolade u vrijeme nogometnoga SP-a u Brazilu (2014)

Za sve koji će bodriti našu nogometnu reprezentaciju i uživati u najfinijoj čokoladi, tu je ČoCROlada – Kraševo kockasto iznenađenje koje će oduševiti sve sladokusce. (VL, 27. 5. 2014)

Vidim da se u Domovini već obaraju rekordi u nacionalnoj iskompleksiranosti. ČoCROlada. (F, 29. 5. 2014, k)

Kulinarski majstor istaknuo je kako i inače koristi Dorinu u svojoj kuhinji pa je i za samu nebesku večeru pripremio desert s vrhunskom Dorina extra milk čoCROladom. (24sata, 16. 6. 2014)

• usp. Čokolačić, Krašopis, Krašotica, Krašuljci, Makrolačić
čokočinka im. čokolada × palačinka palačinka od tijesta u koje je umiješan kakao

Cimet čokočinke (Coolinarika, 17. 1. 2010, n)

• usp. ćaćalinka, frodočinka, mačinka, pucačinka
čokolač im. čokolada × kolač kolač od čokolade

Čokolač (Coolinarika, 30. 9. 2011, n)

Moji dječaci ih zovu čokolači, pa zato evo... Neka budu čokolači. (Coolinarika, 31. 8. 2012)

Čokolačić im. čokolada × kolačić brend Konzumovih pralina

Konzumovi K+ Čokolačići – e ovo je stvarno ukusno, pogotovo oni s lješnjacima (F, 11. 1. 2010, k)

K plus čokolačići fina su poslastica sa četiri različita okusa – badem, lješnjak, nugat i praline, u pakiranjima od 100 grama. Uz zasebna pakiranja u ponudi je i mješavina čajnih peciva K plus čokolačići kvartet u pakiranju od 175 grama. [...] Čokolačići se mogu poslužiti kao odličan desert uz kavu ili čaj, a raznovrsnost okusa pružit će ljubiteljima slatkih delicija potpun užitak. (JL, 12. 5. 2010)

• usp. Čocrolada, Krašopis, Krašotica, Krašuljci, Makrolačić

Čokotel^1 im. čokolada × hotel ime hotela s temom čokolade na otoku Lošinju

Nema ljepšeg dokaza ljubavi nego pokloniti voljenoj osobi srce koje ste sami izradili, a kad još dodamo zabavnu radionicu i kvalitetan smještaj u Čokotelu na predivnom otoku Lošinju, eto formule za dobar provod ili nove veze. (Lošinj, siječanj 2015)

Program: 11.02. petak – smještaj u Čokotelu, piće dobrodošlice, upoznavanje s članovima i radionicom. (Lošinj, siječanj 2015)

čokotel^2 im. čokolada × koktel e. chocktail ← chocolate ‘čokolada’ × cocktail ‘koktel’ koktel od čokolade

Moj čokotel! Morate ga probati. (Okajanje, 20. 6. 2015)

• usp. acidofatini, appletini, cosmotini, čmartini, flirtini, jabutini, kongsmopolitan, moktel, piña delgada, tužnotini

Čondy [čondi] im. /Mirko/ Čondić × Monty /Python/

Aha, znam: demonstriraju protiv letećeg cirkusa Čondyja Pythona i izriču svoje jasno i veliko »NE!« desničarskom halucinacionalizmu! (Dežulović 2008, 167, listopad 2001)

• napis o studentskim prosvjedima • M. Čondić – vođa braniteljskih prosvjeda protiv lijeve vlade • Leteći cirkus Montya Pythona – britanska apsurdnohumoristična TV-serija

• usp. haagnitet, halucinacionalizam, hipočondrija

Čoparadona im. /Duje/ Čop × /Diego/ Maradona pohvalno za nogometaša D. Čopa

Duje Armando Čoparadona (Index, 26. 4. 2015, k)

• usp. Ćaćadona, Haladona, Magladona, Mamadona, Messidona, Varadona
čovinizam im. /Dragan/ Čović × šovinizam

Feralov čovinizam (FT, 13. 10. 2006, n)

• o pozivu D. Čovića Ž. Komšiću da podnese ostavku na mjesto člana Predsjedništva BiH, jer nije vjernik katolik i ne govori hrvatskim jezikom
čovjećaćanstvo im. čovječanstvo × /Ivo Sanader/ Ćaća

Ovo je mali korak za Ćaću, a velik za čovjećaćanstvo. (Ćaća, 2. 4. 2015, m)

• fotomontaža I. Sanadera na Mjesecu
čudno pril. čudno × ud

Kako č-udno, to se dogoodilo prvi putnik kada me ševio u guzu kao dupeder. (Radaković 1999, 49)

• usp. dogooditi se, dupeder

Čudnoređe im. čudno × ćudoređe umjetničko ime zagrebačkoga kantautora O. Bašića

Čudnoređe: »Često se zapitam imam li ja plan ili plan ima mene« (Muzika, 10. 6. 2012, n)

Tu složenicu skovao sam jednostavnim spajanjem riječi »ćudoređe« i »čudno«. Čudnoređe je oznaka za rubnu pojavu ili granični fenomen, pa bila to granica između ludosti i mudrosti, arta i treša ili čega god. (Muzika, 10. 6. 2012)

Čak je neko vrijeme cijela postava starog Šta Ima? svirala u Čudnoređu. Njihov bivši basist je i dan-danas u Čudnoređu. (VL, 3. 9. 2013, b)

• usp. bludoređe, udoređe
čudojebesan prid. čudesan ×+ -o- +× jeben e. fascifuckinating ← fascinating ‘fascinantan, čudesan’ × fucking ‘jeben, jebeno’

O, središte, sredina, sprovodnica njihove trostrane ljubavi. Ne žuri im se, doduše, svaki laki pokret je čudojebesan. (Winslow 2012, 87)

• usp. benevolentan, jazzercise, Kaleksiko, ludist, orgizam, Pornywood, ratgazam, reluksuzacija, zazujan, zlostup
čultura im. /Dinko/ Čutura × kultura

Feralova čultura ophođenja (FT, 27. 12. 1999, n)

• o izjavi D. Čuture da su M. Bandić i D. Nikolić »budale i glupani kad spominju da moraju proći dvije godine od Predsjednikove smrti da se imenuju trg ili ulica«
čuvijek pril. ?čovjek × uvijek

Čuvijek. Pa tatko i sada. (Radaković 1999, 47)

• usp. tatko
čvrstočno pril. čvrsto × ?točno × ?stočno × ? sočno

Prisnovito smo se ljubili, čvrstočno i tvrdomaće, samo da se glagol ne smrzne dokraja u imenici [...] (Rajki 2014a, 70)

• usp. prisnovito, tvrdomaće

Ć

Ćačajna im. /Ivo Sanader/ Ćaća × Čajna /kobasica/

Ćačajna (Ćaća, 19. 2. 2015, m)

• promijenjen naziv Čajne kobasice u virtualnoj akciji Kupujmo Ćaćino!

• usp. ćaćalica, ćaćkalica, Ćaćolino, Domaćaćica
ćačekati gl. /Ivo Sanader/ Ćaća × čekati

Šta je još par dana za hrabrog Ćaću koji već ćačetiri godine ćaćami ćačekajući! (Ćaća, 2. 10. 2015)

• fotomontaža I. Sanadera iza zatvorskih rešetaka

• usp. ćačetiri, ćaćamiti
ćačetiri br. /Ivo Sanader/ Ćaća × četiri

Šta je još par dana za hrabrog Ćaću koji već ćačetiri godine ćaćami ćačekajući! (Ćaća, 2. 10. 2015)

• opis fotomontaže I. Sanadera iza zatvorskih rešetaka

• usp. ćačekati, ćaćamiti

Boli ga kurac, Ćaća mu slaže taktiku, ćačetiri-ćačetiri-dva. (Ćaća, 24. 10. 2015, k)

• komentar o pobjedi momčadi nogometnoga trenera S. Bilića West Ham protiv Chelseaa • 4-4-2 – vrsta igračkoga rasporeda u nogometu

• usp. brazilijun, disuću, dolijun, jeban, PRvi, SDPrvi, sexnaext, šilijun, tisućaća, tretrti

Ćaćablanca [ćaćablanka] im. /Ivo Sanader/ Ćaća × Casablanca

Ćaćablanca (Ćaća, 11. 3. 2015, m)

• fotomontaža glave I. Sanadera na plakatu filma Casablanca

• usp. Ćaćart

Ćaća-Cola [ćaćakola] im. /Ivo Sanader/ Ćaća × Coca-Cola

Ćaća-Cola (Ćaća, 25. 2. 2015, m)

• fotomontaža glave I. Sanadera na boci Coca-Cole

Daj i jednu Ćaća-Colu uz ćaćijato. (Ćaća, 21. 2. 2015, k)

• komentar na fotomontažu glave I. Sanadera u šalici kave

• usp. ćaćijato

Ćaćadona im. /Ivo Sanader/ Ćaća × /Diego/ Maradona

Ćaćadona (Ćaća, 20. 3. 2015, m)

• fotomontaža glave I. Sanadera na tijelu D. Maradone, poznatog argentinskog nogometaša

• usp. Čoparadona, Haladona, Magladona, Mamadona, Messidona, Varadona
ćaćahura im. /Ivo Sanader/ Ćaća × čahura

Ćaćahura (Ćaća, 13. 5. 2015, m)

• fotomontaža glave I. Sanadera na čahuri

Ćaćake [ćaćejk] im. /Ivo Sanader/ Ćaća × Jake

Ćaćarlie, Ćaćake i Ćaćalan (Ćaća, 3. 4. 2015, k)

• komentar na fotomontažu glave I. Sanadera na trojicu likova iz TV-serije Dva i pol muškarca

• usp. Ćaćalan, Ćaćarlie

Ćaćakovec im. /Ivo Sanader/ Ćaća × Čakovec

Prijedlog novih registarskih pločica za Ćaćakovec: »ĆAĆA 1953-IS« (Ćaća, 7. 3. 2015, m)

• 1953-IS – godina rođenja i inicijali I. Sanadera

Ćaćalan im. /Ivo Sanader/ Ćaća × Alan

Ćaćarlie, Ćaćake i Ćaćalan (Ćaća, 3. 4. 2015, k)

• komentar na fotomontažu glave I. Sanadera na trojicu likova iz TV-serije Dva i pol muškarca

• usp. Ćaćake, Ćaćarlie
ćaćalica im. /Ivo Sanader/ Ćaća × čačkalica

Ćaćalice (Ćaća, 30. 1. 2015, m)

• promijenjen naziv čačkalica u virtualnoj akciji Kupujmo Ćaćino!

• usp. Ćačajna, ćaćkalica, Ćaćolino, Domaćaćica

ćaćalina im. /Ivo Sanader/ Ćaća × papalina

Ćaćalina (Ćaća, 17. 3. 2015, m)

• promijenjen naziv na vrećici Ledova pakiranja papalina

Ćaćaline (Ćaća, 29. 3. 2015, m)

• fotomontaža glave I. Sanadera na papalinama

• usp. komarćaća, paštićaćada
ćaćalinka im. /Ivo Sanader/ Ćaća × palačinka

Ćaćalinke (Ćaća, 18. 2. 2015)

Ćaćalinke s ćaćatellom (Ćaća, 18. 2. 2015, k)

Ćaćalinke s ćaćoladom (Ćaća, 15. 8. 2015, k)

• komentari na fotografiju palačinke ispečene u čast Ćaći

• usp. ćaćatella, ćaćolada, čokočinka, frodočinka, mačinka, pucačinka

Ćaćamel im. /Ivo Sanader/ Ćaća × Camel

Ćaćamel (Ćaća, 15. 8. 2015, m)

• fotomontaža I. Sanadera na kutiji cigareta marke Camel
ćaćamiti gl. /Ivo Sanader/ Ćaća × čamiti

Četiri godine ćaćamim čekajući (Ćaća, 28. 3. 2015, m)

Šta je još par dana za hrabrog Ćaću koji već ćačetiri godine ćaćami ćačekajući! (Ćaća, 2. 10. 2015)

• opis fotomontaže I. Sanadera iza zatvorskih rešetaka

• usp. ćačekati, ćačetiri
ćaćanader im. /Ivo Sanader/ Ćaća × /Ivo/ Sanader × kanader

Ćaćanader: di gori, dico Ćaćina? (Ćaća, 19. 2. 2015)

Ćaćanader: Spasitelj Domovine (Ćaća, 23. 7. 2015, m)

• fotomontaža glave I. Sanadera na kanaderu
ćaćanas im. /Ivo Sanader/ Ćaća × ananas

Ćaćanas (Ćaća, 15. 4. 2015, m)

• fotomontaža I. Sanadera s ananasom u rukama

Ćaćanas (Ćaća, 9. 9. 2015, m)

• fotomontaža glave I. Sanadera na ananasu

Ćaćanas je pun vitamina. (Ćaća, 9. 9. 2015)

• opis iznad fotomontaže glave I. Sanadera na ananasu
ćaćanzaljac im. /Ivo Sanader/ Ćaća × izvanzemaljac

Dobar i pošten čovik ne može biti s ove planete! Takav je naš Ćaća! Ćaćanzaljac. (Ćaća, 16. 9. 2015)

• opis iznad fotomontaže I. Sanadera kao izvanzemaljca
ćaćao im. /Ivo Sanader/ Ćaća × kakao

Ćaćao (Ćaća, 20. 3. 2015, m)

• fotomontaža glave I. Sanadera u šalici kakaa

Novi ćaćao od našeg zečine (Ćaća, 20. 3. 2015)

• opis iznad fotomontaže glave I. Sanadera u šalici kakaa • Zečina – internetski nadimak T. Karamarka

Ćaćaplin im. /Ivo Sanader/ Ćaća × /Charlie/ Chaplin

Ćaćaplin (Ćaća, 3. 4. 2015, k)

• fotomontaža glave I. Sanadera na tijelu Ch. Chaplina
ćaćara im. /Ivo Sanader/ Ćaća × čančara

Samo me kornjače ćaćare zanimaju. (Ćaća, 28. 2. 2015, k)

• opis iznad fotomontaže glave I. Sanadera na tijelu jednog od nindža-kornjača

Ćaćarack [ćaćarak] im. /Ivo Sanader/ Ćaća × Barack /Obama/

Ćaćarack Obama (Ćaća, 12. 3. 2015, m)

• fotomontaža glave I. Sanadera na tijelu američkoga predsjednika B. Obame

Ćaćard im. /Ivo Sanader/ Ćaća × /Jean-Luc/ Picard

Kapetan Ćaćard (Ćaća, 4. 3. 2015, m)

• fotomontaža glave I. Sanadera na tijelu J.-L. Picarda, kapetana svemirskoga broda iz znanstvenofantastičnoga serijala Zvjezdane staze

• usp. Tuđmard

Ćaćaritas im. /Ivo Sanader/ Ćaća × Caritas

Ćaćaritas (Ćaća, 31. 3. 2015, m)

• fotomontaža glave I. Sanadera na logotipu Caritasa

Ćaćarito im. /Ivo Sanader/ Ćaća × /Javier Hernández/ Chicharito

Javier Hernández Ćaćarito (Ćaća, 26. 4. 2015, m)

• fotomontaža glave I. Sanadera na tijelu meksičkoga nogometaša J. Hernandèza Chicharita

• usp. Maloćaća

Ćaćarlie [ćaćarli] im. /Ivo Sanader/ Ćaća × Charlie /Sheen/

Ćaćarlie Sheen (Ćaća, 12. 3. 2015, m)

• fotomontaža glave I. Sanadera na tijelu Ch. Sheena

Ćaćarlie, Ćaćake i Ćaćalan (Ćaća, 3. 4. 2015, k)

Otkad je Ćaćarlie otišao ta serija više nije ista... (Ćaća, 3. 4. 2015, k)

• komentar na fotomontažu glave I. Sanadera na trojicu likova iz TV-serije Dva i pol muškarca

• usp. Ćaćake, Ćaćalan
ćaćarobnjak im. /Ivo Sanader/ Ćaća × čarobnjak

Ćaćarobnjak: Ćaća Potter, zatočenik Remetinca (Ćaća, 3. 4. 2015, m)

• fotomontaža glave I. Sanadera na tijelu H. Pottera, lika iz serijala knjiga, jedan od nastavaka zove se Harry Potter i zatočenik Azkabana

Ćaćart im. /Ivo Sanader/ Ćaća × /Humphrey/ Bogart

Najveći romantiko svih vremena Humphrey Ćaćart (Ćaća, 11. 3. 2015)

• opis iznad fotomontaže glave I. Sanadera na plakatu filma Casablanca

• usp. Ćaćablanca

Ćaćartes [ćaćart] im. /Ivo Sanader/ Ćaća × /René/ Descartes

Rene Ćaćartes (Ćaća, 18. 8. 2015, k)

• komentar na mem Mislim, dakle vraćam se, aluzija na Descartesovo Mislim, dakle jesam
ćaćarty [ćaćarti] im. /Ivo Sanader/ Ćaća × e. party ‘parti’

Treba organizirati ćaćarty dobrodošlice! (Ćaća, 23. 6. 2015, k)

• komentar na članak u Jutarnjem listu o skorašnjoj presudi Ustavnoga suda I. Sanaderu
ćaćastan prid. /Ivo Sanader/ Ćaća × častan

Može i ćaćasni sude. (Ćaća, 24. 8. 2015, k)

• komentar na mem s natpisom Časni sude, nisam kriv!, izjavom I. Sanadera
ćaćastičan prid. /Ivo Sanader/ Ćaća × fantastičan

To su ćaćastične vijesti! (Ćaća, 29. 9. 2015, k)

• komentar na fejsbučku objavu da I. Sanader uskoro izlazi iz zatvora
ćaćastično pril. /Ivo Sanader/ Ćaća × fantastično

Ćaćastično! (Ćaća, 23. 9. 2015, k)

• komentar na fejsbučku objavu da hrvatska predsjednica K. Grabar-Kitarović imenuje političara A. Hebranga za savjetnika za »pomilovanje Ćaće«

• usp. konaćaćno

Ćaćasus im. /Ivo Sanader/ Ćaća × Isus

Ćaćasus (Ćaća, 22. 8. 2015, k)

• komentar na fotomontažu I. Sanadera na križu s natpisom Ovo je moje tijelo, jedite od njega svi

• usp. ćaćavjet, Ćaćojsije

Ćaćatella [ćaćatela] im. /Ivo Sanader/ Ćaća × Nutella

Ćaćalinke s ćaćatellom (Ćaća, 18. 2. 2015, k)

• komentari na fotografiju palačinke ispečene u čast Ćaći • Nutella – popularni slatki namaz

• usp. ćaćalinka

Ćaćatelo im. /Ivo Sanader/ Ćaća × Donatelo

Ćaćatelo (Ćaća, 28. 2. 2015, m)

• fotomontaža glave I. Sanadera na tijelu Donatela, jednog od nindža-kornjača

Ne bojte se, dico, vratit će se Ćaćatelo! (Ćaća, 28. 2. 2015)

ćaćatolik im. /Ivo Sanader/ Ćaća × katolik

Ćaćatolik (Ćaća, 5. 10. 2015, k)

• komentar na fotomontažu I. Sanadera kao pape Ivana Pavla II.

• usp. dobroćačinitelj, kršćaćanski, Maćaćalena
ćaćavatar im. /Ivo Sanader/ Ćaća × avatar

Ćaćavatar (Ćaća, 2. 4. 2015, m)

• fotomontaža glave I. Sanadera na tijelu avatara • avatar – u istoimenom filmu tijelo kojim se upravlja ljudskim umom
ćaćavjet im. /Ivo Sanader/ Ćaća × /Novi/ zavjet

Novi ćaćavjet (Ćaća, 22. 8. 2015, k)

• komentar na fotomontažu I. Sanadera na križu s natpisom Ovo je moje tijelo, jedite od njega svi

• usp. Ćaćasus, Ćaćojsije
ćaćecstasy [ćaćekstazi] im. /Ivo Sanader/ Ćaća × e. ecstasy ‘ekstazi’

Ćaćecstasy (Di, 15. 3. 2015, m)

• fotomontaža tablete ekstazija s likom I. Sanadera

Ćaćedo im. /Ivo Sanader/ Ćaća × Čedo /Prodanović/

Srami se, Ćaćedo! Pa jedino što Mu je ostalo jest humorom se boriti protiv nepravde! 1953! (Ćaća, 31. 8. 2015, k)

• komentar na fotomontažu razgovora I. Sanadera i odvjetnika Č. Prodanovića, koji mu savjetuje da prestane »zajebavati čuvare«
ćaćekanje im. /Ivo Sanader/ Ćaća × čekanje

Ćaća se naćaćekao, ali ćaćekanje ćaće mu se isplatiti. (Ćaća, 2. 10. 2015, k)

• komentar na fotomontažu I. Sanadera iza zatvorskih rešetaka

• usp. naćaćekati se

Ćaćekičar im. /Ivo Sanader/ Ćaća × Čekićar

Ćaćekičari (Ćaća, 17. 10. 2015, m)

• natpis na fotografiji na kojoj se I. Sanader rukuje sa S. Bilićem • Čekićari – nadimak nogometnoga kluba West Ham, koji trenira S. Bilić
ćaćeleon im. /Ivo Sanader/ Ćaća × kameleon

Ćaćeleon: Ćaća je svuda oko nas i ono što vidite i ono što ne vidite. Ono što se kreće i ono što se ne kreće. Ćaća je živa i mrtva priroda. (Ćaća, 10. 4. 2015, m)

• fotomontaža glave I. Sanadera na kameleonu
ćaćerang im. /Ivo Sanader/ Ćaća × bumerang

Ćaćerang (Ćaća, 26. 3. 2015, m)

• fotomontaža očiju I. Sanadera na bumerangu

Ćaćerang se vraća sigurno ka šta je sigurno da se vraća Ćaća. (Ćaća, 26. 3. 2015)

• opis iznad fotomontaže očiju I. Sanadera na bumerangu
ćaćiga im. /Ivo Sanader/ Ćaća × kaciga

Ćaćigu. (Ćaća, 16. 8. 2015, k)

• komentar na mem na kojem je I. Sanader na motoru bez kacige i natpis Aj naplati Ćaći kacigu
ćaćijato im. /Ivo Sanader/ Ćaća × makijato

Ćaćijato (Ćaća, 21. 2. 2015, m)

• fotomontaža glave I. Sanadera u šalici kave

Daj i jednu Ćaća-Colu uz ćaćijato. (Ćaća, 21. 2. 2015, k)

• komentar na fotomontažu glave I. Sanadera u šalici kave

• usp. Ćaća-Cola

Veliki ćaćijato. (Ćaća, 3. 4. 2015, k)

• komentar na fotografiju kave s natpisom Ćaća se vraća

Ćaćina im. /Ivo Sanader/ Ćaća × INA ‘Industrija nafte’

Ćaćina (Ćaća, 11. 8. 2015, m)

Samo što je gorivo bilo 4–5 kn kad je bila Ćaćina. (Di, 11. 8. 2015, k)

• fotomontaža glave I. Sanadera na INA-inoj benzinskoj crpki

Ćaćinator im. /Ivo Sanader/ Ćaća × Terminator

Ćaćinator: Ćaća se vraća (Ćaća, 22. 3. 2015, m)

• fotomontaža glave I. Sanadera na tijelu Terminatora

• usp. Džekominator, Đurminator, Guvernator, Hermanator, Herminator, Hirschenator, Krpinator, Mandžinator, Mandžominator, Mandžunator, Modrinator, opterminator, paterminator, sperminator
ćaćkalica im. /Ivo Sanader/ Ćaća × čačkalica

Ćaćkalice (Ćaća, 17. 2. 2015, m)

Nisu ćaćkalice nego ćaćakalice! (Ćaća, 18. 2. 2015, k)

• promijenjen naziv čačkalica u virtualnoj akciji Kupujmo Ćaćino!

• usp. Ćačajna, ćaćalica, Ćaćolino, Domaćaćica
ćaćkare im. mn. /Ivo Sanader/ Ćaća × maškare

Ćaćkareeee (Ćaća, 14. 2. 2015)

• fotografija mladića s isprintanom maskom I. Sanadera

Ćaćoglave im. mn. /Ivo Sanader/ Ćaća × Čavoglave

Nećete u Ćaćoglave. (Ćaća, 21. 2. 2015, m)

Sudit će vam bojovnici iz Ćaćoglava. (Ćaća, 14. 3. 2015, m)

Nećete u Ćaćoglave dok smo živi mi. (Ćaća, 14. 3. 2015)

• fotomontaža glave I. Sanadera na tijelu M. Perkovića Thompsona, pjevača popularne ratne budnice Bojna Čavoglave

Ćaćojsije im. /Ivo Sanader/ Ćaća × Mojsije

Ćaćojsije (Ćaća, 5. 3. 2015, k)

• komentar na fotomontažu I. Sanadera kao Mojsija

• usp. Ćaćasus, ćaćavjet
ćaćolada im. /Ivo Sanader/ Ćaća × čokolada

Ćaćoled od ćaćolade (Ćaća, 10. 4. 2015, m)

• fotomontaža glave I. Sanadera na sladoledu

• usp. ćaćoled

Ćaćalinke s ćaćoladom (Ćaća, 15. 8. 2015, k)

• komentar na fotografiju palačinke na kojoj je čokoladnim namazom napisano Ćaća se vraća

• usp. ćaćalinka, ćaćatella
ćaćoled im. /Ivo Sanader/ Ćaća × sladoled

Ćaćoled od ćaćolade (Ćaća, 10. 4. 2015, m)

• fotomontaža glave I. Sanadera na sladoledu

• usp. ćaćolada

Lizat će ona ćaćoled (Ćaća, 14. 8. 2015, k)

• komentar na fotomontažu razgovora I. Sanadera i K. Grabar-Kitarović

Ćaćolino im. /Ivo Sanader/ Ćaća × Čokolino

Ćaćolino (Ćaća, 26. 1. 2015, m)

Ćaćolino, ovo je kraj... Umirem. (Ćaća, 26. 1. 2015, k)

Znači više nije čokolino nego ćaćolino. (Ćaća, 26. 1. 2015, k)

• promijenjen naziv dječje hrane Čokolino u akciji Kupujmo Ćaćino!

• usp. Ćačajna, ćaćalica, ćaćkalica, Domaćaćica
ćaćolucija im. /Ivo Sanader/ Ćaća × evolucija

Ćaćolucija (Ćaća, 14. 10. 2015, m)

• fotomontaža I. Sanadera kao zadnjeg u nizu u evoluciji čovjeka

Ćaćor im. /Ivo Sanader/ Ćaća × Thor

Ćaćor (Ćaća, 21. 3. 2015, m)

• fotomontaža glave I. Sanadera na tijelu stripovskoga junaka Thora
ćaćovina im. /Ivo Sanader/ Ćaća × domovina

Lijepa naša ćaćovino... (Ćaća, 17. 3. 2015, k)

• fotomontaža hrvatske zastave s glavom I. Sanadera umjesto grba

• usp. ćaćovnica

Moja ćaćovina (Ćaća, 11. 8. 2015)

• opis iznad pjesme Moja domovina
ćaćovnica im. /Ivo Sanader/ Ćaća × šahovnica

Eh, što im se povampire lica kad se vije naša ćaćovnica, sveta zastava! (Ćaća, 8. 10. 2015, k)

• komentar na fotomontažu hrvatske zastave s glavom I. Sanadera umjesto grba

• usp. ćaćovina

Ćaćson im. /Ivo Sanader/ Ćaća × /Michael/ Jackson

Michael Ćaćson (Ćaća, 20. 3. 2015, m)

• fotomontaža glave I. Sanadera na tijelu američkoga pop-pjevača M. Jacksona

Ćaćulije im. /Ivo Sanader/ Ćaća × /Gaj/ Julije /Cezar/

Gaj Ćaćulije Cezar (Ćaća, 16. 8. 2015, m)

• fotomontaža glave I. Sanadera na kipu G. J. Cezara

Ćaćurluk im. /Ivo Sanader/ Ćaća × Mamurluk

Ćaćurluk (Ćaća, 15. 3. 2015, m)

• fotomontaža glava političarâ I. Sanadera, V. Šeksa, B. Glavaša i M. Kovača na likovima iz američke komedije Mamurluk
ćaćuvar im. /Ivo Sanader/ Ćaća × čuvar zatvorski čuvar koji se najčešće pojavljuje u fotomontažama internetske stranice Ćaća se vraća

Omiljeni ćaćuvar (Ćaća, 20. 8. 2015, k)

Ćaćzilla [ćaćzila] im. /Ivo Sanader/ Ćaća × e. Godzilla

Ćaćzilla: The return (Ćaća, 7. 3. 2015, m)

• fotomontaža glave I. Sanadera na tijelu Godzille, čudovišta iz japanskih filmova

• usp. bridedzilla, Godzila, Govzila, hogzila, mladadzilla, pilozilla, rakzila, Spasozila, žemzila

Ćaćürer [ćaćirer] im. /Ivo Sanader/ Ćaća × nj. Führer ‘vođa’

Ćaćürer (Ćaća, 6. 10. 2015, m)

• fotomontaža I. Sanadera kao A. Hitlera

Ćal-El im. /Ivo Sanader/ Ćaća × Kal-El

Ćal-El (Ćaća, 11. 2. 2015, k)

• komentar fotomontaže I. Sanadera kao Supermana • Kal-El – Supermanovo pravo ime
ćaleb im. /Ivo Sanader/ Ćaća × galeb

Moj ćalebe (Ćaća, 4. 2. 2015, m)

Na lažini suvoj ležat / Na osami blizu mora / Nad pučinom tebe gledat / Moj ćalebe / Tebe gledat, s tobom letit / Povrh svega nimat straja / Pa prkosit svakoj buri / I neveri ča sve vaja / Moj ćalebe (Ćaća, 4. 2. 2015)

• opis iznad fotomontaže glave I. Sanadera na tijelu galeba • potvrde su zapravo parafraze stihova iz poznate pjesme Galeb i ja, koju pjeva O. Dragojević
ćalka im. /Ivo Sanader/ Ćaća × /Sinjska/ alka

Ćalka (Ćaća, 9. 8. 2015, m)

• fotomontaža I. Sanadera u alkarskoj odori

Ćalkatraz im. /Ivo Sanader/ Ćaća × Alcatraz

Ćalkatraz (Ćaća, 27. 5. 2015, m)

• fotomontaža I. Sanadera u zatvoru • Alcatraz – zatvor na otoku kod San Francisca, SAD, zatvoren 1963.

Ćandalf im. /Ivo Sanader/ Ćaća × Gandalf

Da, vratio sam se. Sada sam bijel. Ćandalf bijeli. (Ćaća, 11. 2. 2015, m)

• fotomontaža I. Sanadera kao Gandalfa, lika iz romanâ J. R. R. Tolkiena

Ćanštajn im. /Ivo Sanader/ Ćaća × /Albert/ Einstein

Albert Ćanštajn (Ćaća, 20. 3. 2015, m)

• fotomontaža glave I. Sanadera na tijelu A. Einsteina
ćastuk im. /Ivo Sanader/ Ćaća × jastuk

Ćastuk (Ćaća, 30. 3. 2015, m)

• fotomontaža glave I. Sanadera na jastuku
ćatolicizam im. ćato ‘pisar’ × katolicizam

HDZ – od karamarksizma do ćatolicizma (VL, 21. 10. 2016, n)

• napis N. Raspudića o HDZ-u i Vladi RH poslije T. Karamarka, s novim predsjednikom stranke i premijerom A. Plenkovićem, »briselskim ćatom«

• usp. ćatolik, karamarksizam
ćatolički prid. ćato ‘pisar’ × katolički koji se odnosi na ćatolike i ćatolicizam • v. ćatolik, ćatolicizam

Kakva bi to bila nova, inauguriram ovdje neophodan novi pojam, »ćatolička« politika i koje su osobine novih HDZ-ovih praktičnih »ćatolika«? [...] Već u prvim danim nakon imenovanja smo od nekih novih ministara, do jučer u javnosti percipiranih kao tvrdih konzervativaca, mogli čuti kako ispovijedaju ćatoličke vrijednosti. (VL, 21. 10. 2016)

• napis N. Raspudića o HDZ-u i Vladi RH poslije T. Karamarka, s novim predsjednikom stranke i premijerom A. Plenkovićem, »briselskim ćatom«
ćatolik im. ćato ‘pisar’ × katolik

Kakva bi to bila nova, inauguriram ovdje neophodan novi pojam, »ćatolička« politika i koje su osobine novih HDZ-ovih praktičnih »ćatolika«? [...] Jer, ako je stanje doista takvo kakvim ga prikazuju, oni koji ostanu u takvoj stranci pokazuju da su pasivni »ćatolici«. Postoje i uvjereni »ćatolici« koji smatraju da tako treba, da su europska budućnost i vrijednosti koje utjelovljuje i propagira EU vrhunac razvoja civilizacije [...] Tipičan praktični ćatolik tako kaže – »ja sam osobno protiv pobačaja, ali...« Molitvene zajednice podržava, ali mu je okupljanje pred bolnicama »malo nespretno«. Deklarirani je katolik, ali praktični »ćatolik« pa su mu ok i pilule za dan poslije. (VL, 21. 10. 2016)

• napis N. Raspudića o HDZ-u i Vladi RH poslije T. Karamarka, s novim predsjednikom stranke i premijerom A. Plenkovićem, »briselskim ćatom«

Ćebasa im. ćevap × kobasa brend mesnoga proizvoda tvrtke PIK Vrbovec

Ćevap + kobasa = Ćebasa (2016, r)

• usp. Koketa, Piketa

Ćelavić im. ćelav × /Enes/ Ćengić e. /Ralph/ Baldo /Emerson/ ← /Ralph/ Waldo /Emerson/ × bald ‘ćelav’ prigodan pogrdan, uvredljiv nadimak za zadrta ćelavca

Ed, kako je kod Patricka? – Loše. Još ne spavam. William Shakesqueere još misli da je previše profinjen da kupi TV. – Možda bi trebao pročitati koju knjigu. Enes... Ćelavić. (Kontrola 2015, S02E23)

• E. Čengić (1926–1995) – bosansko-hercegovački i hrvatski novinar i publicist • R. W. Emerson (1803–1882) – američki esejist i pjesnik

• usp. Gaybraham, Homona Oklahomić, Shakesqueere, Taj Mahomić, Taj Makurva, židardesa
ćelestonke im. mn. ćelav × Bridgestone + -k-e izlizane automobilske gume
ćelestonke (R, Zagreb, 1990-e)

Npr. imaš na prednjim (pogonskim) kotačima zimske, a odostraga ljetne Ćelestonke. Dođeš u zavoj i odskliže ti zadnji kraj jer je držanje ceste ravno nuli. Komprendre? (Vidi, 18. 9. 2002, k)

A što se tiče samog ponašanja na cesti i držanja u zavojima, moraš bit svjestan: 1. da će amortizeri brže otić kad spustiš auto 2. da za bolje držanje ceste i gume moraju bit dobre i ne prolaze ćelestonke i loše gume više dolaze do izražaja sa spuštenim autom [...] (F, 10. 2. 2010, k)

Svi bi vozili na 18” ili 19” a kad treba kupiti gume uzimaju se krive dimenzije i low-budget kineske gume ili polovne ćelestonke... a guma je valjda jedan od glavnih sigurnosih elemenata u vožnji. (Alfisti, 24. 11. 2014, k)

• Bridgestone – poznati proizvođač automobilskih guma

• usp. alfamozno, figuar, folksvagina, Furrari, Jewbaru, ladilak, pljugo, spaguar, škodilak, varborđini, varburgini, tutabili
ćiredentizam im. /Miroslav/ Ćiro /Blažević/ × iredentizam

Feralov ćiredentizam (FT, 12. 8. 2005, n)

• o poruci D. Aljinovića onima koji ne vole Hajduk, koji je tada vodio M. Ćiro Blažević, da ne dolaze na Poljud

Ćiribilić im. ćiribu-ćiriba × /Slaven/ Bilić

Ćiribilić (FT, 20. 6. 2008, n)

• M. Garber o uspjesima i neuspjesima hrvatske nogometne reprezentacije s izbornikom S. Bilićem
ćirilatinica im. ćirilica × latinica

Ćirilatinica? (Index, 24. 3. 2015, m)

Ćirilatinica: Mali poduzetnik se širi na nova tržišta? (Index, 20. 5. 2015, m)

• tekst napisan izmiješanom ćirilicom i latinicom

Ćirilica im. /Miroslav/ Ćiro /Blažević/ × ćirilica

Brigadir Ćirilica Blažević (Lucić 2014a, 23. 4. 2014, n)

• o izjavi nogometnoga trenera M. Ćire Blaževića da bi bio spreman voditi reprezentaciju Republike Srpske, nakon koje je M. Pavković u svojemu priopćenju zatražio da se Blaževiću oduzme počasni čin brigadira HV-a
ćirilicemjeran prid. ćirilica × licemjeran

Vlada je ustvari ćirilicemjerna, jer se po pitanju dvojezičnosti samo dodvorava većim nacionalistima od onih koji trenutno sjede u Banskim dvorima... (Lucić 2013a, 5. 9. 2013)

• o postavljanju dvojezičnih ploča u Vukovaru
ćirilicemjerje im. ćirilica × licemjerje

Ćirilica i ćirilicemjerje (Lucić 2013a, 5. 9. 2013, n)

• o postavljanju dvojezičnih ploča u Vukovaru
ćiritus im. /Miroslav/ Ćiro /Blažević/ × lat. spiritus /movens/ ‘/pokretački/ duh’

Ćiritus movens (FT, 27. 7. 1998, n)

• D. Matošec o promjenama u hrvatskoj nogometnoj reprezentaciji

Ćirohito im. /Miroslav/ Ćiro /Blažević/ × Hirohito nadimak M. Ćire Blaževića pod kojim je za Jutarnji list komentirao nogometno SP u Japanu (2002), poslije se rabi prigodimice

Ćirohito (JL, 2002, n)

Počelo 17. Svjetsko prvenstvo u nogometu. Može li Mirko Kamikazić isto što i Ćirohito? (SD, 31. 12. 2002–1. 1. 2003)

• usp. Kamikazić

Dr. Mito i Ćirohito susreli se i izgrlili pokraj Sarajeva (24sata, 15. 10. 2008, n)

Zašto bi bilo jednostavno kada može biti komplicirano... zavrtilo mi se u glavi od slova E... ekstraordinarno rekao bi Ćirohito. (PD, 29. 9. 2010, k)

Kakav je bog ovaj Ćirohito. (Index, 8. 12. 2012, k)

Ćirohito na tornju: Obećanje stoji, skačem ako ispadnemo (24sata, 21. 4. 2013, n)

• Hirohito – japanski car

• usp. Haraćiro

Ćiroshito [ćirošito] im. Ćirohito × e. shit ‘govno, sranje’

Feralov Ćiroshito (FT, 22. 6. 2002, n)

• o tvrdnji M. Ćire Blaževića da se aktualna politika ne miješa u sport iako to građani traže

• usp. Ćirohito

Ćiroki Brijeg im. /Miroslav/ Ćiro /Blažević/ × Široki Brijeg

Feralov Ćiroki Brijeg (FT, 11. 10. 2003, n)

• o izjavi M. Ćire Blaževića da će NK Varteks odvesti u Hercegovinu, »taj najljepši dio Hrvatske« • Široki Brijeg – gradić u Hercegovini

Ćirolija im. /Miroslav/ Ćiro /Blažević/ × čarolija pohvalno za nogometnoga trenera M. Ćiru Blaževića

Ćirolija (FT, 4. 11. 2000, n)

• o televizijskoj emisiji u kojoj je od desetak gledatelja koji su se javili telefonom M. Ćiru Blaževića podržalo njih devet

Ćirolija u Sarajevu: Na »Ćiro pederu« odgovara poljupcima, igrače uspoređuje sa Sušićem, novinare treba »kao sunce« (Index, 19. 8. 2008, n)

Ćirolija stiže u Zadar: »Nije bilo lako slomiti Renu Sinovčića, on je veliki škrtac« (JL, 2. 9. 2014, n)

ćiroza im. /Miroslav/ Ćiro /Blažević/ × ciroza

Ćiroza mozga (FT, 24. 11. 1997, n)

• o izjavama M. Blaževića
ćuprijateljski prid. pril. ćuprija × prijateljski

Ćuprijateljski (Lucić 2013b, 257, 27. 10. 1997, n)

ćuškarčina im. ćuška × muškarčina

Feralov ćuškarčina (FT, 20. 10. 2006, n)

• o opravdanju nogometnoga trenera I. Štimca zašto je u poluvremenu utakmice sucu opalio pljusku

Da–Dn
dadalimpijski prid. Doug × olimpijski e. Dougy-lympics ← Doug × Olympics ‘olimpijske igre’

Krasan je dan za Dadalimpijske igre. (Moderna 2015, S04E09)

• Doug – ime lika u TV-seriji Moderna obitelj, u izvorniku je krivo izgovoreno, pa je drugačije i prevedeno

• usp. douglimpijski
dalajati, dalati gl. Dalaj /Lama/ × dati

Dalaj mi lama malo muddha svojartha! (Radaković 1999, 47)

• usp. muddha, svojarth

Dalmaterina im. Dalmatinka × Severina /Vučković/ pohvalno za pjevačicu Severinu

[...] sori SRBerina, al HRVerina se vraća. – DALMATerina. (F, 11. 11. 2015, k)

• usp. Hrverina, Madonnina, Seveningen, Severindex, Srberina, Ševerina

Dalmatida im. Dalmacija × Atlantida

Dalmatida (FT, 8. 1. 1996, n)

• naslov pisma čitatelja koji je ogorčen nazivom Južna Hrvatska, umjesto Dalmacija, u HTV-ovoj vremenskoj prognozi • Atlantida – mitski potonuli otok u Atlantskom oceanu
dama im. deva × ljama životinja križanac deve i ljame

Deva + ljama = dama (Net, 9. 12. 2015)

• AG (1999, s. v.) i HJP (2007, s. v.) bilježe riječ rama, križanca deve i ljame nejasne etimologije

• usp. cama
damaskenbal im. Damask × maskenbal

Globalna vijest za globalni brejking njuz: konačno raskrinkano »AsSADovo nedjelo« u Siriji! Sve je potvrdila i časna majka Agnes, iz samostana Sv. Jakova u sirijskoj Quari, iznijevši šokantne podatke o napadu u predgrađu Damaska. Damaskenbal je izgledao ovako: »dječja tijela donošena su iz udaljenih sela da bi se »dokazao« napad kemijskim oružjem!« (Kaćunko, 19. 9. 2013)

• o nejasnim okolnostima ratnih tragedija u Siriji i upletenosti SAD-a

• usp. Assad
damaturgija im. dama × dramaturgija

Feralova damaturgija (FT, 22. 6. 2002, n)

• o izjavi M. Ćire Blaževića da je za slab uspjeh francuske reprezentacije na nogometnome SP-u krivo prokletstvo pet bivših žena francuskoga trenera
dameranian [dameranijan] im. e. dameranian ← dachshund ‘jazavčar’ × pomeranian ‘pomeranac’ pas mješanac jazavčara i pomeranca

Dachshund + Pomeranian = Dameranian (Vauvau, 12. 6. 2007)

Danajajac im. Danajac × jaje

Ha, ha! Čuvaj se Danajajaca kad darove nose. (Bednjanec 1980, 76)

• epizoda u kojoj domaćini prejedu gostujuće plivače • Bojim se Danajaca (Grkâ) i kad darove nose (lat. Timeo Danaos et dona ferentes) – stih iz Vergilijeva spjeva Eneida, odnosi se na trojanskoga konja
darvinacizam im. darvinizam × nacizam

U čemu je dakle duboka povezanost tih triju fenomena: rasističkog darvinizma (i zločinačkog nacizma – čiji spoj daje »darvinacizam«), globalnog terorizma i totalitarnog »turizma«? [...] U objašnjenju koje slijedi (a bojim se da ću uzalud nastojati da bude što kraće i sažetije!), krećem otraga odnosno redom: »turizam«, terorizam, »darvinacizam«. [...] TREĆI fenomen – »DARVINACIZAM« – je, kako sam već naveo, zlokobno povezivanje (u javnosti i školstvu) dobrog darvinizma i (u javnosti i školstvu) sotonizirajućeg nacizma, koje je (u javnosti i školstvu) i u velikim medijima uglavnom prešućivano. (Kaćunko, 11. 8. 2015)

• o promicatelju darvinizma u Njemačkoj E. Haeckelu, koji je smatrao da je »evolucija dostigla svoj vrhunac u Njemačkoj, a ne u Engleskoj«

Dauktor im. Darko × auktor

Ukazao mu se kao dobri duh i tako sjednu i zajedno napišu pjesmu [...] Evo što se iz toga rodilo (Darko + Auktor = Dauktor → Daugter → Dočer → dakle: Kćer) [...] (Radaković 1999, 137)

• Darko – ime lika

Davetoria [dejvitorija] im. Davetoria ← David /Beckham/ × Victoria /Beckham/ skupno za par D. Beckham i V. Beckham

Posh i Becks – Zar Britancu nisu mogli smisliti ništa bolje, kao npr. Vickham ili Davetoria? (Index, 10. 11. 2015)

• Posh Spice – nadimak V. Beckham u pop-grupi Spice Girls

• usp. Bennifer, Beyon-Z, Brangelina, Jethroux, Jisbon, Khlomar, Kimye, Spederline, Timberbiel, Vaughniston, Vickham, Zanessa
debicil im. debil × imbecil

Jedini čovjek u tom usranom BB je Goran. [...] Neka izleti Međida Ćufurović i povede sa sobom onog debicila Stipu i ostalo usrano društvo. (F, 17. 11. 2007, k)

SDP debicil (križanac debila i imbecila), u svojstvu predsjednika komisije za imenovanje ulica, oduševljeno je podržao ovaj prijedlog sa objašnjenjima kakve je rabio Zoranov otac Eugen na prijekim suđenjima 45. Zvijeri su, dakle, u punom zamahu. (VL, 3. 8. 2010, k)

Debicili. Kombinacija debila i imbecila. (Narod, 14. 3. 2015, k)

• usp. krebil, krembil, krepil

Debilanović im. debil × /Zoran/ Milanović pogrdno za hrvatskoga premijera Z. Milanovića

Debilanović je višekratno ispao debil. No, nije problem što je Debilanović ispao debil nego što je ovaj narod također višekratno u posljednjih 20 godina ispao debilan kontinuiranim izborom debila za vođe država. [...] Sad vam je valjda jasno zašto se Debilanović prije izbora 2011. skrivao i nije javno nastupao. (Index, 18. 3. 2013, k)

Hvali? Pa Zoki Debilanović kaže da je na to ponosan. Ponosan. (F, 24. 12. 2013, k)

• usp. Bezvezoka, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav
debilaterala im. debil × bilaterala

Debilaterala (Krstulović, 11. 11. 2016, n)

• o jalovim, besmislenim razgovorima hrvatske predsjednice K. Grabar-Kitarović i premijera A. Plenkovića s hrvatskim članom Predsjedništva BiH D. Čovićem nakon uhićenja časnika HVO-a u Orašju u BiH

Debilimon im. debil mn. debili × Pokémon /GO/

Debilimon GO (Andrassy, 19. 7. 2016, n)

• kolumna o pomami koju je izazvala nova aplikacija za pametne telefone Pokémon GO

Debilinda im. debil × /Kolinda/ Grabar-Kitarović pogrdno, uvredljivo za hrvatsku predsjednicu K. Grabar-Kitarović

Debilinda je iskompleksirani militantni klaun. (Index, 11. 5. 2015, k)

• usp. Bezalkolinda, Coca-Colinda, Cowlinda, Crolinda, Drkolinda, Ivolinda, jebaćaćica, Kitanic, Kobilinda, Koeljinda, Kokošinda, Kolignja, Lokinda, Natolinda, Udbarbika, Ustašinda, Yulinda

Dećaćameron im. Decameron × /Ivo Sanader/ Ćaća

Dećaćameron (Ćaća, 25. 3. 2015, k)

• komentar na promijenjeno ime talijanskoga književnika G. Boccaccia, pisca Decamerona, u Boććaććio

• usp. Boććaććio
deformans im. deformacija × performans umjetnički performans s deformacijama, primjerice deformacijama ljudskoga tijela

U Školskom autobusu Indoš ipak suspreže radikalne (auto)destruktivne simptome duševne patnje – grčenje, izvijanje, zavijanje, samoozljeđivanje, razaranje tijela u deformansu – te patnju transformira u brigu, štoviše, egzaltiranu brigu o djeci-suizvođačima u vožnji školskim autobusom, odnosno vožnji kroz izvedbu u njegovoj scenskoj rekonstrukciji. (Blažević 2012, 273)

deformer im. deformirati × performer onaj tko se bavi deformansom • v. deformans

U studiji »Deformacije/apstrakcije tijela« Suzana Marjanić (2000a) analizira izvedbe »deformacijskog tijela« D. B. Indoša, »performera kao deformera«. (Blažević 2012, 263)

degenitiv im. degenerik × genitiv

Feralov degenitiv za sintaksu (FT, 22. 1. 1996, n)

• o izjavi H. Šošića koji veliča HDZ kao najveći hrvatski politički pokret »Hrvata svih vremena cijeloga svijeta«, s pet riječi u genitivu

• usp. bleksikografija, Cropacabana, eurastenija, hrvojni, legnislativa, telečasni

Dejan Vu [dejan vi, dejan vu] im. Dejan /Lovren/ × fr. déjà vu ‘već viđeno’

The Sun nazvao je jučerašnju čudesnu utakmicu »Istanbul 2«, aludirajući na spektakularno finale LP-a protiv Milana 2005. godine, a za Lovrena su napisali »Dejan Vu«, parafrazirajući poznatu izreku »već viđeno«. (Index, 15. 4. 2016)

• nakon što je golom D. Lovrena u sudačkoj nadoknadi Liverpool izborio polufinale Europske lige, aluzija na Liverpoolov veliki preokret iz 2005. u finalu Lige prvaka

• usp. Loserpool, Lovrenpool, Luzerpool
dekretnina im. dekret × nekretnina

Feralove dekretnine (FT, 21. 9. 2007, n)

• o napisu V. Buretića u Hrvatskome listu da bi Srbima trebalo zabraniti kupovanje nekretnina u Hrvatskoj
dekstrukturalizam im. ?lat. dexter ‘desnoruk; vješt, spretan’ × strukturalizam

[...] neprevedivi sadomazo dekstrukturalizam, neko privatizirano nježenje [...] (Rajki 2006b, 81)

dekustašizacija im. deustašizacija × /Živko/ Kustić

Feralova dekustašizacija (FT, 5. 7. 2003, n)

• o napisu don Ž. Kustića u kojemu se kaže da deustašizacija zvuči kao deratizacija, »kao da je ustaštvo proširena zaraza koju treba suzbijati«

• usp. kustaša

Delhija im. Delhi × delija ‘junak’

Feralovo »Igrale se Delhije!« (FT, 6. 9. 1999, n)

• o izjavi pravaša A. Đapića da moramo potražiti druge strateške partnere osim SAD-a, »posebice u Kini i Indiji« • Delhi – glavni grad Indije • Delije – navijači beogradske Crvene zvezde • Igrale se delije nasred zemlje Srbije – srpska domoljubna pjesma

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost
demantifašizam im. demanti × antifašizam

Feralov demantifašizam (FT, 29. 12. 2006, n)

• o napisu G. Borića da je uvjerenje prema kojemu je suvremena Europa, a time i Hrvatska, zasnovana na antifašizmu politička blasfemija

• usp. bogogojaznost, borjunaški, dreteljizirati, Gnjojko, gojkot, Hamaspok, izlikovni, komincidencija, obmambeni, ogojčenost, pametnički, Rugoslavija, žutnja
dementiranje im. dementan × demantiranje

Feralovo odlučno dementiranje (FT, 4. 4. 2008, n)

• o ispravcima koje je A. Hebrang iznio o jednome novinskom članku

• usp. andrifašizam, budišnost, epidemonija, rodijalektički, Spinocchio, udbalaština
dementor im. dementan × mentor

Dementor je perfekcionist pa moram paziti. (R, Zagreb, 2014)

• igra s riječju dementor – zlo biće iz romana o Harryu Potteru koje iz čovjeka isisava dušu i pretvara ga u praznu ljušturu
demijurgentan prid. demiurg, demijurg × urgentan

Roman je obilježen umiranjem i smrću. Što vas je potaknulo da se usmjerite na čovjekov odnos prema vlastitom kraju? Kako se odnosimo prema tuđoj smrti, a kako prema prijetećoj našoj? – Demijurgentno pitanje! Roman je o nemogućnosti potpunog života zbog odviše zadrtih uvjeta u kojima se batrga. Smrt, najstvarnija, postaje tu metafora. (Rajki 2014c, 23. 12. 2014)

Democroacia [demokroacija, demokroasija] im. šp. Democroacia ← democracia ‘demokracija’ × Croacia ‘Hrvatska’ naslov kolumne novinara Drage Pilsela (1995–)

Za dvadesetu obljetnicu izlaženja kolumne koju čitate, a koju, dopustite mi ovu slobodu, zaokružujem današnjom kolumnom (prva »Democroacia« je objavljena u Novome listu 6. travnja 1995., a do sada sam kolumnu objavio 1040 puta ili nešto više od toga) [...] (Autograf, 27. 4. 2015)

democroatia, Democroatia [demokroacija] im. a. ?e. lat. democroatia ← democratia ‘demokracija’ × Croatia ‘Hrvatska’

Prvo su im oduzeli tvornice, potom smanjili mirovine i na minimalac stavili plaće. I tako ih stisnula democroatia na po puta, do klozeta na vodu. (Tomislav Croata, 10. 1. 2013)

Da, naravno. A za tvoju informaciju, stranke se financiraju iz proračuna. Kako moraju zaraditi taj novac? Nikako. Moraju se registrirati kao stranka i to je sve. Vivat democroacia! (F, 6. 11. 2013, k)

• o demokraciji u Hrvatâ, uglavnom u pogrdnome smislu
b. fr. Democroatie ← démocratie ‘demokracija’ × Croatie ‘Hrvatska’

Pola milijuna Parižana i hrvatske kockice! Prozvali nas: DemoCroatia! (Narod, 6. 2. 2014, n)

Nazvani smo DemoCroatia jer je Hrvatska cijeloj Europi pokazala da narod može okrenuti demokraciju u svoju korist ako to želi. Francuzi su ovoga puta dobili bitku, no pravi rat za obitelj tek im predstoji. (Narod, 6. 2. 2014)

• o demokraciji u Hrvatâ navodno demonstriranoj uspjelim referendumom o tzv. zakonu o braku
demokalipsa im. demografija, demo- ‘narodo-’ × apokalipsa ‘konac, svršetak svijeta’

»Demokalipsa«. Hrvatska više ne može računati da će je pomladiti Hrvati iz BiH (VL, 15. 4. 2016, n)

• o velikoj stopi iseljavanja Hrvata iz BiH u europske zemlje
demokradija im. demokracija × krasti pz. 3. jd. krade

Blago im se! Ko da je ratno stanje a to znači mnogo prilika za zaradu, šta je osnovni smisao postojanja anglo demokradije (Index, 4. 5. 2010, k)

Ha! Sad mi pade na pamet... fakat su »crveni«, a priznajem to su moji, za njih navijam i ne mijenjam tim i kad gube, taj SDP, taj ex SKH koji je istupio iz KPJ... Nekako mi je taj »socijalizam« pravedniji od domaćih izdajnika i domaće demokradije... (NL, 1. 3. 2013, k)

Demokradija na djelu... jebeš Staljinove čistke. (Net, 18. 4. 2013, k)

demokral, demokrao im. demokrat × krasti gpr. krao mn. krali

Hrvatski demokrali (Di, 19. 6. 2015, k)

• komentar o mirovini branitelja i predvodnika braniteljskih prosvjeda Đ. Glogoškog
demokratura im. demokracija × diktatura diktatura s masovnom podrškom birača, legitimirana demokratskim izborima

Demokratura na mukama (FT, 8. 1. 1996, n)

[...] zagrebačka kriza pretvorila bi se u razdjelnicu mnogo važnijih dilema. Tu bi se odlučilo hoće li Hrvatska ostati prezidencijalnom »demokraturom« ili postati pravom diktaturom. (FT, 8. 1. 1996)

• o prvoj velikoj pobjedi opozicije nad HDZ-om nakon lokalnih izbora u Zagrebu

Sada, kada se Hrvatska osamostalila i konačno, nadajmo se, oslobodila vladavine demokrature i jednoumlja, vjerujem da će nam grad postati još ljepši i bogatiji i da će nestati nagomilane bijede, nezaposlenosti, nezadovoljstva i kriminala, uzrokovanog munjevitim bogaćenjem onih koji to nisu pošteno zaslužili, a siromašenjem marljivog radnog domaćeg stanovništva. (Vjesnik, 25. 3. 2000)

Židovskom općinom vlada demokratura (FT, 6. 1. 2006, n)

Takvu metodu vladanja Vesna Pusić je 1993. nazvala demokraturom, dakle diktaturom s demokratskim legitimitetom. (FT, 6. 1. 2006)

• razgovor sa S. Goldsteinom o stanju u zagrebačkoj Židovskoj općini

U razgovoru za jedne EU novine nakon što mu je Sud u Zagrebu opalija kaznu zatvora za verbalni delikt, prof. Matvejević upotrijebio je izraz demokratura za naziv današnjeg društvenog uređenja u Hrvatskoj, a i u većini ostalih istočnoeuropskih zemalja. Ta dosta simpatična riječ koja u sebi sjedinjuje Demokraciju i Diktaturu je zapravo dosta prikladna za današnje stanje u HR [...] (Index, 23. 11. 2007, k)

Kasnije se javio jedan naziv koji opisuje te ustroje koji su hibrid demokracije i diktature, taj termin mislim da se je po prvi puta javio u tadašnjoj Čehoslovačkoj – »demokratura«. (NL, 9. 2. 2015)

• iz razgovora s P. Matvejevićem

I sve to uz značajnu podršku birača i pobjede na izborima tokom 10 godina; za takve autokracije s masovnom podrškom skovan je termin »demokrature«. (H-Alter, 18. 7. 2012)

Nacional-liberalizam ante portas: Hrvatsku čekaju demokratura, rezovi i suze (NL, 3. 5. 2015, n)

I to još u N. Y. koji je zapravo sidaško-liberalska Europa u malom. Taj sjeveroistok s Novom Engleskom prednjači u blagodatima liberalne demokrature. (Index, 12. 9. 2015, k)

»Demokracija u Republici Hrvatskoj svakoga dana približava se demokraturi, odnosno, defektnoj demokraciji«, naglasio je Dragan Zelić iz GONG-a. (Forum, 29. 4. 2016)

• usp. birokratura
demokristianosaur im. demokristijanstvo, demokršćanstvo × dinosaur

Feralov demokristianosaur (FT, 29. 6. 2002, n)

• o izjavi A. Kovačevića da Hrvatskoj treba demokršćanstvo kao opcija koja oduvijek postoji u podsvijesti hrvatskoga naroda

• usp. Antokalipsa, glupalizacija, hajvantura, kradomovina, politicupus
demokroacija im. demokracija × Kroacija

Branko Đapić predstavio Nezavisnu listu za EP: Dolje demokracija, živjela demoKroacija! (NL, 17. 4. 2014, n)

• riječ je o satiri skupine Newsbar, predstavljanju izmišljene liste za Europski parlament

• usp. kroalicija
demokroat im. demokrat × Kroat

Dal su bogatiji social-demokroati? (Index, 26. 12. 2012, k)

Imaju li naši demokroati još uvijek pozitivan stav o uvođenju demokracije u UA? (F, 3. 3. 2015, k)

demokroatičan im. demokratičan × Kroat

Iako možda / pretjerane, opravdane su statistike po kojima / više od devedeset pet posto Hrvata žele biti / sami svoji gazde. [...] Postaju / izbirljivi i time demokroatičniji. (Rajki 2014b, 180)

demokuracija im. demokracija × kurac podrugljivo za nerazvijenu demokraciju

Za Feral ne znam, nekako sam si, i to bez praćenja tih novina, instalirao uvjerenje da je on dobro funkcionirao samo kad smo imali demokuraciju oliti tuđman-eru. (Dnevnik, 16. 7. 2007, b)

Demokuracija. Nije baš za svakodnevnu uporabu. Izmislio ju jesam, ali nikako prvi. (F, 7. 9. 2007, k)

Ja ovo naše nazivam demokuracija hehehe (Index, 21. 6. 2009, k)

demokurčija im. demokracija × kurac

Baš bih volio da padne Saudija kao što sada žele rasturiti Libiju ovi ciaokubojgusari i da se onda ona naftna polja u Saudiji priključe onima koji su kontra ovog ciaokaubojgusarskog fašizma, demokurčije, zlobode i životinjskih prava (VL, 7. 3. 2011, k)

Treba svima koji su ugroženi od ciokaubojgusara u JEWSA i Jewropi podijelit oružje i nek se bore ko libijski pobunjenici za slobodu jer zlobode i demokurčije i životinjskih prava nema u ciosaura. (VL, 11. 8. 2011, k)

• usp. Jewropa, JEWSA, zloboda

Demoncroazia [demonkroacija] im. demoniziran × ?tal. Croazia ‘Hrvatska’

I on se post festum okomio na gosp. Željka Keruma, u svojoj stalnoj kolumni »Democroacia« (ispravnije bi bilo »Demoncroazia«, odnosno »Demonizirana Croazia«!), u tekstu pod naslovom »Od Thompsona do Keruma«. (Dragovoljac, 26. 9. 2009)

• kritički osvrt na kolumnu D. Pilsela

• usp. Democroacia
demonkracija im. demon × demokracija 1. demokracija izrođena u ruglo sebe same

Mala škola demonkracije (FT, 14. 9. 2002, n)

• prosvjedno pismo čitateljice o postupcima Ministarstva prosvjete i sporta; riječ je o odvajanju djece zaražene HIV-om u posebne razrede

Prije napada su Iračani plaćali za litru benzina 10 centi, školovanje i liječnički troškovi su bili besplatni (usporedite ovo sa današnjom cioameričkom demoNkracijom). Sve je uništeno i razrušeno, zapadni lopovi pokrali su arheološko blago Iraka... (VL, 21. 3. 2010, k)

Sveopća demonkracija (Tjedno, 26. 2. 2012, n)

E baš su ti Afganistanci zločesti dečki. Optužili nevinog američkog vojničića da je iz toplog kreveta ustao usred noći i pobio nepostojeće civile. Pa to nema smisla. Kako oni ne shvaćaju da su Ameri tu da im donesu zlobodu i demonkraciju, a ne da kokaju njihove civile. (VL, 21. 3. 2012, k)

• usp. zloboda

No, dolaskom demoNkracije na ove prostore i znanje postaje roba i kao takvo nedostižno za većinu siromašnih... Ljudi, vrijeme je za pravu revoluciju. (Index, 24. 2. 2014, k)

• usp. Ajmerika

Fizičar Davor Pavuna za Portal je rekao da je tzv. javna politika »demonkracije« postala tehnologija manipulacije u kojoj su tradicionalni parametri kao istinska vizija, ideja, čast, svijest, savjest podređeni polutajnim tehnologijama koje vidimo na hrvatskoj sceni. (HKV, 20. 12. 2015)

2. demokracija kao đavolski izum

Feralova demonkracija (FT, 23. 11. 1998, n)

• o napisu P. Marina u glasilu katoličke mladeži Mi u kojemu se socijalizam i demokratizam izjednačavaju s nacizmom kao Sotoninim djelom

Taj »sotonin izum« je zapravo genijalan, jer je neke uvjerio da postoji demonkracija pa se rado sade u njegovu rahlu zemlju. (F, 19. 2. 2015, k)

demonkratski prid. demonski × demokratski

To se posebno odnosi na masovne likvidacije NEROĐENE DJECE, što je kao najmonstruozniji zločin sam Đavao prerušen u ginekologa dr. Heroda prekrio maskom demo(n)kratskog »prava žene«... (Kaćunko, 29. 12. 2013)

• o pobačaju

• usp. demonokratski
demonokracija im. demon × demokracija • v. demonkracija

Znam da mi Mrak poriče epitet blogera, ali kad zdravoseljački zaključim da osoba koja je napisala barem jedan članak na blog servisu ima pravo na taj naziv, onda si uzurpiram pravo na obavještavanje kolega na ovome servisu da je po prvi put u dva desetljeća demonokracije jedan od njih, jedan od vas, jedan od nas, kažnjen zatvorskom kaznom [...] (Pollitika, 6. 10. 2009)

Cimi, demonokracija je bila za vrijeme Tuđmana, i još je ostala. (Iskrica, 10. 2. 2012, k)

demonokrat, demonokrata im. demon × demokrat

Crne demonokrate ubiše pukovnika, oteše pare i uništiše Libiju :( Jel bar neko od njih reko: Izvinite!? (SD, 2. 5. 2015, k)

Koba (inače bio Gruzin to su ovi što su danas kao demonokrate) je bio mnogo zaheban i sa pamćenjem kao slon. (Index, 21. 9. 2015, k)

demonokratski prid. demonski × demokratski

I dok Srbi ne budu umjeli da se očiste od tuđinskih agenata, dotle neće biti ni istinske narodne države,ni napretka naroda... Naravno tu su i drugi krčmari koji naplaćuju dugove titoslavije pa stoga i ovaj njen rasplet iz mongoloidno-debilnog oblika u demonokratski... Teško je se snaći u vremenu ovih novih terminologija. (F, 22. 7. 2007, k)

Meteorološkim izražajem govoreći, ta demonokratska kleptokratska vlast je ojačala, produbila se poput tropskog ciklona i prerasla u tajfun koji ruši sve pred sobom u Hrvatskoj. (VL, 9. 10. 2011, k)

• usp. demonkratski
demonstruckati gl. demonstrirati × truckati se ‘voziti se tresući se’

A čuj, sasvim mi je normalno da Gips nema vremena za demonstracije. I nije to njegov posao, on je svoje oddemonstrirao i to itekako demonstrativno! Skupa s Janicom i Ivicom. A mi ćemo i dalje demonstruckati, a opozicija neka sada kuka nad prekrajanjem izbornih jedinica. Poruka, mogu raditi ama baš sve što požele. (Sportnet, 27. 3. 2011, k)

• usp. demonstruckanje, demonstrukcije, korepetljator, podrepetitor
demonstruckanje gl. demonstrirati × truckanje ‘vožnja tresući se’

A dok sam se pokušavao sjetiti korepetljatora, sklepao sam od korepetitora jednu drugu, koja može poslužiti u karakteriziranju mnogih likova u politici i društvu: podrepetitor.
Ali, ipak mi je daleko uspjelije ono demonstruckanje, koje se neće pretvoriti u prave demonstracije sve dok netko ovom narodu ne održi demonstrukcije! Al me krenulo... (Sportnet, 28. 3. 2011, k)

• usp. demonstruckati, demonstrukcije, korepetljator, podrepetitor
demonstrukcije im. mn. demonstracije × instrukcije

A dok sam se pokušavao sjetiti korepetljatora, sklepao sam od korepetitora jednu drugu, koja može poslužiti u karakteriziranju mnogih likova u politici i društvu: podrepetitor.
Ali, ipak mi je daleko uspjelije ono demonstruckanje, koje se neće pretvoriti u prave demonstracije sve dok netko ovom narodu ne održi demonstrukcije! Al me krenulo... (Sportnet, 28. 3. 2011, k)

• usp. demonstruckati, demonstruckanje, korepetljator, podrepetitor
demopublikanac im. e. Demopublican ← Democrat ‘demokrat’ × Republican ‘republikanac’ pogrdan skupni naziv za bilo demokrata bilo republikanca, pripadnika jedne od dviju najutjecajnijih političkih stranaka u SAD-u, nastao 1872.

No Amerika još nije zrela za pametnog predsjednika. »Crni isus«. To oni misle da im treba. Vidjet ćemo je li on a) ono za što se predstavlja, b) ono što u njemu vide birači c) Demopublikanac (Republimokrat), d) crni isus, e) nešto šesto. (Index, 31. 1. 2009, k)

Po njemu bi Obama lako mogao pripadati liberalnom ili umjerenom krilu Republikanske stranke. Njegova ideja nije nova, pojavila se još za izbora 1872. godine kada su obje stranke posprdno nazvane Republikratima ili Demopublikancima. (Inokosni, 19. 10. 2013)

• usp. kukublikanac, Obamney, republikrat, republimokrat, Robamba, Trillary
demozgacija im. deložacija × mozak

Spriječimo nasilne demozgacije! (FT, 7. 11. 1994)

Nasilne demozgacije iz vojnih stavova (FT, 7. 11. 1994)

Jesu li demozgacije iz vojnih stavova u izravnoj vezi s izborom Gojka Šuška za ministra obane Republike Hrvatske ili su demozgacije započete još ranije pa je upravo zahvaljujući njima Šušak postavljen za ministra? (FT, 7. 11. 1994)

Hoće li hrvatska vlast, zbog učestalih demozgacija u koje su bili uključeni brojni visoki državni dužnosnici potpuno izgubiti povjerenje građana? (FT, 7. 11. 1994)

• sve potvrde iz satiričnog apela predsjednika HHO-a I. Z. Čička protiv deložacija iz vojnih stanova
denglisch [dengliš, dingliš] im. nj. Denglisch ← Deutsch ‘njemački’ × Englisch ‘engleski’ njemački s presnažnim i prenapadnim utjecajem engleskoga

Prodor engleskoga u njemački, uglavnom preko marketinga i tehnologije te hibrid dvaju jezika nazvan »denglisch« odavno zabrinjava jezične puriste koji upozoravaju da se engleske riječi koriste i ondje gdje postoje upotrebljive njemačke varijante. Većina Nijemaca, kojima je, kao i drugdje, korištenje stranog jezika i znak prestiža, širenje »denglischa« prihvaća kao nužnu posljedicu globalizacije. (Dnevnik, 25. 8. 2006)

Globalizacija širom svijeta donosi i jezične novosti: anglofone riječi i strukture. Neki govornici smatraju da se u njihovim zemljama govori nekakvim miješanim jezikom pa su shodno tome skovali i nove nazive, primjerice Denglish (Deutsch + English) ili franglais (français + anglais). (Vijenac, 10. 5. 2007)

Konzervativna zastupnica Erika Steinbach izrazila je zadovoljstvo ovom odlukom, ocijenivši da su Nijemci odveć izloženi ružnoj mješavini engleskog i njemačkog jezika prozvanoj »denglisch«, osobito u oglasima i reklamama. (TP, 16. 2. 2010)

• usp. afrihili, blaccent, bosrbvatski, croanglish, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
denikenjac im. denikenac ‘pristaša E. von Dänikena’ × kenjati ‘srati’ × kenjac ‘magarac’

Slučaj već zadire u znanstvenu fantastiku pa denikenjci tvrde kako [...] (Bednjanec 1980, 51)

• E. von Däniken – pisac kontroverznih pseudoznanstvenih knjiga o utjecaju izvanzemaljaca na život na Zemlji

• usp. Amerikenjac, esdekenjac, kapekenjac, manekenjac, sanjkenjac
dentalno pril. dentalan × mentalno

Nastavak možete naslutiti. I razumjeti. Jer bi najodličniji polaznici Lošina zavjeronauka radije pregrizli jezik nego glasno izgovorili da je njihov guru toliko dugo ostao u Beogradu samo zato što je bio dentalno zaostao. (Lucić 2015a, 12. 5. 2015)

• o izjavi admirala D. Domazeta Loše u TV-emisiji Nedjeljom u 2 da je u ljeto 1991. kasnio s prelaskom iz JNA u hrvatske redove zato što je čekao da mu u Beogradu dovrše zubnu protezu

• usp. argumentalan, cementalan, incidentalan, zavjeronauk
depreemesija im. depresija × pe em es ‘PMS, predmenstrualni sindrom’

Pala sam u depreemesiju. (R, Zagreb, 2016)

depresranje im. depresija × sranje

Treba vas osloboditi nogomentalnog konflikta između dinarologike i devizne transferike jer izaziva paraklubofilno depresranje i porazmatiku. (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. foteljogika, frustoritan, klupasocijacija, kopačkompleks, lovosenzus, noganglij, nogomentalni, nogotalamus, notorički, nježnoverzan, popsihišati, psihonogija, tabelogika, traumlatika, upravudonja
depressija [depresija] im. depresija × e. press ‘tisak, novinarstvo’

Depressija (FT, 7. 10. 1996, n)

• članak o prekrajanju hrvatskoga medijskog prostora

• usp. dnovinar, dnovinarski, dnovinarstvo, govninar, presstitutka, repressija, strvinarstvo, strvinovinarstvo, tužinarstvo

Deprica im. depra ‘depresija’ × Ibrica /Jusić/

Deprica Jusić (Di, 17. 11. 2015, m)

• fotografija pjevača I. Jusića kako plače na koncertu
desančar im. desanka ‘desna ruka, za masturbiranje’ × desničar pogrdno za desničara

Desančari i ustaše mogu da popuše! (Index, 11. 5. 2015, k)

• usp. femtard, krdesničarski, imbeciliberal, imbeciliberalizam, laprdist, leftard, libtard, mangina, pizdesničar, proljevičar, proljevičarenje, proljevičarski, retardesni, retardesničar
deshiterac [deshiterac, dešiterac] im. deseterac × e. shit ‘govno, sranje’

Deshiterac (FT, 5. 10. 2002, n)

• naslov rubrike s citatima guslarice R. Jolić na Gangafestu u Biorinama
desnošljivost im. desni × nesnošljivost

Feralova desnošljivost (FT, 8. 11. 2003, n)

• o tvrdnji don A. Bakovića da su mediji očišćeni od svega što je hrvatsko pa se više ne smije biti »desni Hrvat« i »reći istina o NDH-u i ustašama«

• usp. antitemza, antomurale, drinosaurus, državlji, ekumenjara, haesperanto, kćerikalizam, muslimaničan, prasizam, romovina, romovlasnički, serijalnuški, stjegovni, ubijesno, videološki, wrusstracija, zaviočajan, zavjeronauk

Feralova desnošljivost (FT, 17. 9. 2004, n)

• o napisu J. Pečarića da su desničari oni koji vole Hrvatsku

Feralova desnošljivost (FT, 28. 9. 2007, n)

• o pozivu D. Duvnjaka da se glasa za desnicu, koja je »ipak hrvatska opcija«

Deyoncé [dijonsi] im. Deyoncé ← Deanne × Beyoncé /Knowles/

Vidi nju. Seksi Deanne. Trebala bi promijeniti ime u Deyoncé. (Starci, 1. 1. 2016)

• Deanne – ime ženskoga lika u filmu Starci • B. Knowles – popularna i atraktivna američka pjevačica

• usp. Beyon-Z
dezerterac im. dezerter × dezerterec × deseterac

Novinski corpus delicti nosio je u zaglavlju davni datum, 24. srpnja 1991. Pa ispod toga masni nadnaslov: »Pjesma u dezertercu«. Pa ispod još masniji naslov: »Dezerteri svih zemalja, ujedinite se!« (Ivančić 2014c, 27. 1. 2014)

• V. Ivančić o svojemu neodazivanju mobilizaciji, pa prisilnoj mobilizaciji, i pjesmici Ja sem dezerterec, dezerterec, domovine sin! objavljenoj 1991.

dezinfekalije im. mn. dezinfekcija × fekalije

Dezodorantibiotik / i safarisafalada / drajvaju se u egzotik / svih stereomonomada; / spazmoerotski si ana- / ližući grke džiuđuse / navisanskih tobogana / manikopuliraju se: / »Maskokoto« tad će »tko te / to dezinfekalijama?« / »Iz devizijske su kvote / zadnjih marcipanorama / mog mokrobioprograma, / ti pratelevidiote!« (Mrkonjić 1988, 63)

• usp. amandmanija, amandmaniti se, amandmoneyti se, analizati, dezodorantibiotik, džiuđus, manikopulirati se, marcipanorama, maskakota, pratelevidiot, stereomonomada
dezodorantibiotik im. dezodorant × antibiotik

Dezodorantibiotik / i safarisafalada / drajvaju se u egzotik / svih stereomonomada; / spazmoerotski si ana- / ližući grke džiuđuse / navisanskih tobogana / manikopuliraju se: / »Maskokoto« tad će »tko te / to dezinfekalijama?« / »Iz devizijske su kvote / zadnjih marcipanorama / mog mokrobioprograma, / ti pratelevidiote!« (Mrkonjić 1988, 63)

• usp. amandmanija, amandmaniti se, amandmoneyti se, analizati, dezinfekalije, džiuđus, manikopulirati se, marcipanorama, maskakota, pratelevidiot, stereomonomada
dežulan prid. /Boris/ Dežulović × dežuran

Raspudić odgovara Dežuloviću: Dežulni prijatelj i čuvar »Bosne« (VL, 18. 7. 2014, n)

Dežulni »prijatelj Bosne« u zadnjoj kolumni obrušio se na moju prošlotjednu izjavu, danu u sklopu dugačkog intervjua Večernjem listu. (VL, 18. 7. 2014)

U glavi dežulnog prijatelja Bosne umjesto Šimićeve biste priviđa se Šantićeva, i to kao krunski dokaz fašistoidnosti »Zapadnog Mostara« (VL, 2. 1. 2015)

• iz odgovora N. Raspudića B. Dežuloviću

• usp. Apsurdić, Borij, Brežulović, dežulanje, dežulati, franjovac, kvislingvistika, Prdežulović, Rospijić, Smradežulović, tračerazredni, Tuđmanino
dežulanje im. /Boris/ Dežulović × dežuranje

Nije ih Stipe Mesić postrojavao niti je reprezentacija i sve oko nje bila na fonu dežulanja, dapače, bila je uvijek suprotnost tome, a Bogu hvala, i politika RH prema BiH se promijenila. (VL, 18. 7. 2014)

• iz odgovora N. Raspudića B. Dežuloviću

• usp. Borij, Brežulović, dežulan, dežulati, Prdežulović, Smradežulović
dežulati gl. /Boris/ Dežulović × dežurati

Njegov je izbor da dežula nad pravovjerjem uvjeren valjda da biti kozmopolit znači podržavati tuđi nacionalizam, a moje je pravo, još uvijek, da navijam za koga hoću, pa čak i za svoje. (VL, 18. 7. 2014)

• iz odgovora N. Raspudića B. Dežuloviću

Smisao Borisa je da vazda dežula i mjeri koliko tko hrvatuje i katoličuje. (VL, 18. 7. 2014, k)

• usp. Borij, Brežulović, dežulan, dežulanje, Prdežulović, Smradežulović
dicktat [diktat] im. Dick /Chaney/ × diktat

Dicktat Chaney (FT, 21. 4. 2006, n)

• o dolasku američkoga potpredsjednika D. Chaneya u Dubrovnik
digerati im. mn. e. digerati ← digital ‘digitalni’ × mn. literati ‘ljudi od pera, učene glave’ elita računalne i internetske industrije, znanosti i publicistike

Nije li upravo ta retorika prisutna i u bezbrojnim zahvalama Steveu Jobsu koje su u satima nakon njegove smrti skoro srušile Twitter? Digerati sami proklamiraju načela otvorenosti, slobode dijeljenja. (Peović Vuković 2012, 81)

Kao što su medije donedavno privlačili gliterati, blještavo urbano pleme pomno stiliziranih trendsetera, glavnu riječ počinju preuzimati digerati, kompjutorska elita koja postavlja nove trendove ne samo u svijetu tehnologije. (Elle, 23. 9. 2013)

• usp. gliterati
dijabulimija im. e. diabulimia ← diabetes ‘dijabetes’ × bulimia ‘bulimija’ poremećaj u prehrani, istodobnost dijabetesa i bulimije

Dijabulimija? Bolest koja prijeti šećerašima (JL, 18. 10. 2007, n)

Riječ je o dijabulimiji, novoj vrsti poremećaja u prehrani kojoj pribjegavaju dijabetičari. Mršave svjesno izbjegavajući injekcije inzulina. [...] unatoč liječničkim upozorenjima da dijabulimija može dovesti do kome, sljepoće, moždanih oboljenja te bolesti srca i bubrega. (JL, 18. 10. 2007)

Dijabulimija (naziv nastao spajanjem dvaju pojmova: dijabetes i bulimija) odnosi se na poremećaj prehrane kod pojedinaca oboljelih od šećerne bolesti ovisnih o inzulinu – točnije dijabetesa tipa 1. (Vitamini, lipanj 2015)

• usp. bulimareksija, seksoreksija, tanoreksija
dijagroza im. dijagnoza × ugroza

Feralova dijagroza (FT, 6. 2. 2004, n)

• o zaključku M. Ivkošića da je edukacija o kondomu u školama pogubna jer zagovara bolest kako bi pronašla razlog da ju spriječi

• usp. banalfabet, bordelaština, eurastenija, hapsolutizam, monotonuće, Orban, pedalaština, pravopih, sramokres, srbosek, šekretar
dijasporan prid. dijaspora × sporan

Dijasporna lista (FT, 29. 3. 1999, n)

• posebni izaslanik Europske komisije P. Vinther govori o izbornome zakonu i zastupljenosti predstavnika dijaspore u Hrvatskome saboru

Dijasporne doznake (FT, 31. 1. 2000, n)

• o financiranju predizborne kampanje D. Budiše, tvrdi se da njegovi financijeri dolaze iz onih emigrantskih krugova koji su novčano podupirali F. Tuđmana

Dijasporne izborne metode (FT, 6. 12. 2003, n)

• o postizbornoj matematici i utjecaju glasova i predstavnika dijaspore u Hrvatskoj

Dijasporna pitanja (FT, 29. 5. 2005, n)

• hrvatska dijaspora podijeljena oko Haaškoga suda
dijemokrat im. demokrat × ijekavica

Feralov dijemokrat (FT, 5. 2. 2000, n)

• o izjavi narodnjačkoga pjevača V. Š. Škare da je činjenica da pjeva na ijekavici dokaz da je demokrat i Hrvat
digipiter im. e. digipeater ← digital ‘digitalni’ × repeater ‘repetitor’ digitalni repetitor u prijenosnim radiopostajama

Sve je počelo sa tehnikom vizualne komunikacije u kojoj radioamateri sjede ispred računalnog monitora, tipkovnice i tobože održavaju nekakve radioamaterske veze, preko desetke ili stotine posrednika tzv. digipitera (Digipeater) sa UKV radiouređajem, TNC-om (Terminal Node Controller) i kućnim računalom (Commodore i ZX Spectrum). Dakao riječ je o paket radiju (Packet Radio). (Qrz, 2. 3. 2012)

Dikolores im. /Josip Radeljak/ Dikan × Dolores /Lambaša/ skupno za par J. Radeljak Dikan i D. Lambaša

Sumnje nema, Komiža će sutra obilovati paparazzima koji nastavak ljetne medijske sapunice očekuju s nestrpljenjem. Jednako kao i, pretpostavljamo, Dikolores, koji su se put Visa navodno već zaputili. (Index, 6. 8. 2009)

Diskusija: Hoće li dugo trajati veza Dikolores? (24sata, 9. 8. 2009, n)

»Dikolores« očigledno statusima na interaktivnom siteu silno žele odati dojam kako su beskrajno sretni i zaljubljeni. (Dnevnik, 10. 9. 2009)

Ludi provod Dikolores u vrućem ritmu romske glazbe (VL, 12. 4. 2010, n)

Dikolores proslavio prvu godišnjicu (JL, 1. 8. 2010, n)

• usp. Bazga, Belmirza

Diktaturek im. diktatura × /Franjo/ Turek

Diktaturek (FT, 19. 3. 2004, n)

• tekst o F. Tureku, smijenjenome ravnatelju Protuobavještajne agencije
dimnjaćaćar im. dimnjačar × /Ivo Sanader/ Ćaća

Dimnjaćaćar (Ćaća, 24. 3. 2015, m)

• fotomontaža I. Sanadera kao dimnjačara
dinaridiotarija im. dinarid × idiotarija

Feralove dinaridiotarije (FT, 29. 6. 2002, n)

• o poruci A. Matića književnici S. Petlevski: »Vrati se nazad u svoju Makedoniju, pa tamo budi patuljasta! Hrvati su stasiti ljudi.« • dinarid – europeid karakterističan za prostor Dinarskoga gorja, visoka rasta, snažne konstitucije, u prenesenome značenju – primitivac iz dinarske zabiti

Dioklećaćijan im. Dioklecijan × /Ivo Sanader/ Ćaća

Car Dioklećaćijan (Ćaća, 19. 4. 2015, m)

Car Dioklećaćijan u svojoj palaćaći uživa u nastupu dvorske lude. (Ćaća, 19. 4. 2015)

• fotomontaža I. Sanadera kao cara Dioklecijana

• usp. palaćaća
diplomafija im. diplomacija × mafija

Hrvatska diplomafija (FT, 29. 10. 2004, n)

• odlukom Vlade RH otpisan dug poslovnomu partneru supruge bivšega ministra vanjskih poslova M. Žužula
diskovni prid. disko × tiskovni

Feralova diskovna konferencija (FT, 3. 2. 2001, n)

• o napisu R. O. u glasilu katoličke mladeži Mi u kojemu se diskoteke smatraju lošim mjestima za mlade
diskriminalac im. diskriminacija × kriminalac

Netolerantžija! Protuiskorakaš! Diskriminalac! Primitivac! Naciklerofašist! Zadrtaš! (Mataković 2014a, 536)

disuću br. di su /pare/ × tisuću

Disuću narkuna (Di, 26. 10. 2015, k)

• komentar na fotomontažu G. Barea, rokera i navodnog uživatelja droge, na novčanici od 1 000 kuna

• usp. Barelaire, dopao, dopijanist, dopin, dopust, mrmohod, narkuna, Uvenera

• usp. brazilijun, ćačetiri, dolijun, jeban, PRvi, SDPrvi, sexnaext, šilijun, tisućaća, tretrti
divljegirati gl. divalj × ?divergirati × ?reagirati

Svi su propasni, svatko oko tijebe sna3 šuška rovari [...] narušapće slobodira divljegira raspučuje i tdk. (Radaković 1999, 60–61)

• usp. itdk., narušaptati, propasan, ti
divljex [divĺeks] im. divlji × e. DivX ‘digital video express’ piratska kopija audio-vizualnoga sadržaja u formatu DivX

Nisam gledao u kinu, već Divljex, buraz. (Ž, kontinentalna Hrvatska, 28. 12. 2013)

divnjak im. divni × divljak

Feralovi hrvatski divnjaci (FT, 2. 8. 2003, n)

• o izjavi pravaša A. Đapića kojom relativizira divljanje hrvatskih navijača

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost
divotinjski pril. divota × životinjski

Ne mohou kazast da nebolno to bijahaše za moj guuuz. [...] »Hey, baby, bijaše divotinjski. Više nisi anal-phabeton.« (Radaković 1999, 59)

• usp. analphabeton, bijahati

Djebica im. Djevica × jebati izmišljen horoskopski znak koji aludira na Djevicu

Za rođene u znaku Djebice (23. kolodvora – 23. uzrujana) (Radaković 1999, 55)

Žene Djebice veoma su čiste [...] Muškarci rođeni u znaku Djebice sušta su suprotnost. (Radaković 1999, 55)

• usp. Aerobik, Dupelizanci, Govan, horoskoplje, Mokraćnjak, Mrak, Rajc, Roba, Strijebac, Škopion, uzrujan, Vlaga
djecikesa im. djeca × sjecikesa

Feralov djecikesa (FT, 7. 5. 2004, n)

• o izjavi S. Spajića: »Da saznam da je moje dijete peder, ne bi ono dugo bilo peder!«
djecoljubičić im. djeca + -o- + /Drago/ Ljubičić

Ta se čvrsta vjera manifestirala u svakoj dosad otkrivenoj aferi svećeničkog zlostavljanja maloljetnika: od velečasnoga Ivana Čučeka, preko krčkoga djecoljubičića don Drage Ljubičića i prološkoga fra Jebe Ante Madunića, pa evo i do bibinjskoga župnika don Nedjeljka Ivanova. (Lucić 2012a, 16. 3. 2012)

• o još jednom pedofilskom skandalu unutar Katoličke crkve

• usp. crokodilski, Pedovanov, Pedofilček
djecrasli im. mn. djeca × odrasli odrasle osobe s osobinama djece, bilo pozitivnima poput razigranosti bilo negativnima poput života s roditeljima ili bavljenja dječjim aktivnostima

Hoćemo i mi biti kidulti? djecrasli? hihi (Dnevnik, 24. 4. 2007, k)

• usp. adultescent, djedrasli, kidult
djedrasli im. mn. djeca × odrasli odrasle osobe s osobinama djece, bilo pozitivnima poput razigranosti bilo negativnima poput života s roditeljima ili bavljenja dječjim aktivnostima

Sviđa mi se pojam »kidult« – na hrvatskom bi se to možda moglo reći »djedrasli« (ako ovu riječ ikad vidite ili čujete upotrijebljenju molim da podsjetite njenog korisnika da je ovaj blog zaštićen Creative Commons licencom i da zbilja kanim tužiti one koji o djedraslima govore bez navođenja mojeg nicka...) (Neutrinovski, 25. 6. 2008)

• usp. adultescent, djecrasli, kidult
djevojpičica im. djevojčica × pičić ‘pičkica’

Objasnio mi je da djevojpičice mojih zgodina moraju čestohotno na kontrolejbus vlaginice. (Radaković 1999, 48)

• usp. čestohotno, kontrolejbus, vlaginica, zgodina
dlakorov im. dlaka × korov

Odma svi da gi pušćate dlakorove svukuda! Evo naprimjer – ja! I nemoj da bi mi neki da bidne podašišan! (Mataković 1992, 22)

dnovinar im. dno ‘ološ’ × novinar pogrdno za novinara

A i da je rekao, misliš li da je dnovinar dovoljno plaćen za to? (F, 30. 10. 2014, k)

Da mi je kuna za svaki senzionalistički dnovinarski upis koji pljuje po nuklearkama... Da mi je kuna za svaku budalu koja slijepo vjeruje dnovinarima... Da mi je kuna za svakog forumaša koji je meni krenuo pametovati... bila bih milijunaš. (F, 22. 11. 2014, k)

Ne znam, po mom su iskustvu zimske berbe po defaultu skoro vrhunske. Al ne bi me čudilo ni da je našim dnovinarima stolno pojam vrha. (Sportnet, 12. 2. 2015, k)

• usp. depressija, dnovinarski, dnovinarstvo, govninar, presstitutka, strvinarstvo, strvinovinarstvo, tužinarstvo
dnovinarski prid. dno ‘ološ’ × novinarski koji se odnosi na dnovinare i dnovinarstvo • v. dnovinar, dnovinarstvo

Da mi je kuna za svaki senzionalistički dnovinarski upis koji pljuje po nuklearkama... Da mi je kuna za svaku budalu koja slijepo vjeruje dnovinarima... (F, 22. 11. 2014, k)

Grozno kako dnovinarski šljam piše svašta i jednim neobjektivnim člankom vrlo lako oblikuje mišljenja ljudi ili, bolje rečeno, potvrdi njihove postojeće stavove, pa se ovčice odmah osjete bolje i smatraju pametnim političkim analitičarima. (Index, 11. 2. 2015, k)

• usp. depressija, dnovinar, dnovinarstvo, govninar, presstitutka, strvinarstvo, strvinovinarstvo, tužinarstvo
dnovinarstvo im. dno ‘ološ’ × novinarstvo pogrdno za novinarstvo

Novinarstvo je obično gadnije, ali hrvatsko dnovinarstvo svodi se na prevođenje tuđih vijesti i pisanje propagandnih uradaka, uz poneko ugodno putovanje za odabranu ekipicu, tako da uopće ne ulazi u konkurenciju. (F, 26. 9. 2014, k)

Dnovninarstvo na djelu. (Index, 12. 3. 2015, k)

Isustimater, koje su ovo fantazije, punašne osobe?! Zašto sam uopće kliknuo na ovaj članak kad sam znao da će biti okidač. Ovakvim dnovinarstvom podržavate nezdrav život. (Index, 11. 8. 2015, k)

• usp. depressija, dnovinar, dnovinarski, govninar, presstitutka, strvinarstvo, strvinovinarstvo, tužinarstvo

Do–Dz
dobrižoto im. dobar × rižoto
dobrižoto (Masterchef, 25. 4. 2016)

• tako je natjecateljica kuharske emisije A. Andrassy prozvala jedno svoje spravljeno jelo

• usp. falafail, keburek, kitula, ližoto
dobroćačinitelj im. dobročinitelj × /Ivo Sanader/ Ćaća

Dobroćačinitelj (Ćaća, 31. 3. 2015, k)

• komentar na fotomontažu I. Sanadera na križu

• usp. ćaćatolik, kršćaćanski, Maćaćalena
doga im. e. doga ← dog ‘pas’ × yoga ‘joga’ joga za pse

Psi kao i njihovi vlasnici pate od stresa izazvanog modernim životom, a sada se mogu opustiti i pronaći unutarnji mir zahvaljujući »dogi«, odnosno jogi za pse. (Ezadar, 8. 11. 2007)

Instruktorica doge primijetila je da su mnogi psi koje vlasnici dovode prestrašena bića koja se na prvom satu skrivaju ili ostaju blizu vlasnika. (JL, 8. 11. 2007)

Novi hit osmislila je Kari Harendorf 2001. godine u New Yorku kad je u svom domu vježbala jogu, a u jednom trenutku pridružio joj se i njezin pas Charlie. Program je dobio ime Doga, spajanjem riječi dog (pas) i joga. (Dnevnik, 25. 8. 2008)

Joga je tradicija koja seže više od 2.000 godina u prošlost i mnogi ljudi je u današnje vrijeme prakticiraju kako bi ostali gipki ili kao vrstu tjelovježbe. No u Aziji je započeta još jedna tradicija – »doga«. »Doga« je kombinacija masaže, meditacije i istezanja – pasa. (TP, 25. 10. 2011)

• usp. aeroboks, aerolates, aquaerobik, blogilates, frajerobic, piloks, poolates, prancercise, sexercise, troga, yogalates

Dogmatica im. dogma, dogmatika × Matica /hrvatska/

Dogmatica horvatska (Lucić 2013b, 215, 3. 3. 2005)

• riječ je o izmišljenom autoru pjesme Kratki uvod u zidiotizaciju hrvatske kulture • aluzija na potpisivanje Izjave o stanju kulture i nacije I. Zidića, predsjednika Matice hrvatske

• usp. identitoizam, Predzidić, zidiotacija, zidiotizam
dogooditi se [doguditi se] gl. dogoditi se × e. good ‘dobar’

Kako č-udno, to se dogoodilo prvi putnik kada me ševio u guzu kao dupeder. (Radaković 1999, 49)

• usp. čudno, dupeder
doktator im. doktor × diktator

Feralov doktator (FT, 1. 9. 2001, n)

• o napisu C. G. Ströhma da je hrvatski predsjednik dr. F. Tuđman bio na isti način i u istoj mjeri »diktator« kao svojedobno Ch. de Gaulle u Francuskoj

• usp. kaminakaza, pirotvorac, umoreska
dokudrama im. e. docudrama ← documentary ‘dokumentarni, dokumentarac’ × drama ‘drama’ filmski podžanr, dramatizira stvarne povijesne događaje

Hrvatski domovinski rat očito nije zanimljiva filmska tema, a ni žanr kojem »Chico« pripada – politizirana biografska doku-drama – nije baš mamac za publiku. (NCL, 26. 3. 2002)

Taj je križanac, kako nas upozorava u »Hrvatskom filmskom ljetopisu« teoretik Hrvoje Turković, dobio »bogomdani« naziv dokudrama što ga uspješno prakticirahu Želimir Žilnik u Srba i Hrvoje Hribar u Hrvata. (Krelja 2006)

Njegova dokudrama »Epizoda u životu berača željeza« ukupno je najnagrađeniji film festivala [...] (JL, 16. 2. 2013)

Dinamična i uzbudljiva povijesna ratna doku-drama »Bitka na rijeci Plati« posljednji je zajednički projekt glasovitog scenarističko-redateljskog dvojca Michael Powell i Emeric Pressburger. (MojTV, 20. 10. 2014)

• usp. dokusapunica, dramedija, goremedija, mockbuster, mokumentarac, rockumentarac, šokumentarac
dokumentalac im. dokumentarac × mentalan ‘slabouman’

Feralov dokumentalac (FT, 29. 7. 2005, n)

• o želji B. Ljubičića da snimi dokumentarni film iz budućnosti
dokumentalno pril. dokument × mentalno

Hrvatska je dokumentalno zaostala! (FT, 6. 8. 2004, n)

• naslov izmišljena razgovora obavještajaca M. Tuđmana i M. Rebića o dokumentima o zločinu nad Bošnjacima u Ahmićima
dokusapunica im. e. docusoap ← documentary ‘dokumentarni, dokumentarac’ × soap /opera/ ‘sapunica, televizijska serija s mnogo epizoda’ televizijski podžanr, sapunica koja dokumentarno prati skupinu ljudi u njihovim svakodnevnim životima

Kao kombinacija elemenata dokumentarca i sapunice, Real World je prvi moderni proizvod u žanru dokusapunice (docusoap). (Knežević 2006, 7)

Onemoćali tzv. kralj hrvatskih sapunica Roman Majetić dosjetio se kako poboljšati financijsku situaciju [...] pa njegova doku-sapunica »Bitka za Vukovar«, koju je bilo moguće uvaliti jedino HTV-u, ovih dana seksualno uzbuđuje polupismeno glasačko tijelo diljem domovine. (Novosti, 8. 10. 2011)

Ako je suditi po broju sezona, doku-sapunice su bile prilično gledane. (TP, 29. 6. 2014)

• usp. dokudrama, dramedija, goremedija, mockbuster, mokumentarac, rockumentarac, šokumentarac
dolijun br. dolar × milijun

Šilijun šiling! – Dolijun dolar! – Ostavite me da razmislim. Vidite da glumim Misliočeva Rodena. (Bednjanec 1982, 19. 5. 1982)

• epizoda o nogometaševu potpisivanju stranog ugovora • Mislilac – poznata skulptura A. Rodina (1902), Nježni je u kadru u pozi Mislioca • u izvorniku stoji šiljiun, vjerojatno greškom, Misliočev Roden namjerna je igra • Nježni – glavni lik stripa I. Bednjanca

• usp. brazilijun, ćačetiri, disuću, jeban, PRvi, SDPrvi, sexnaext, šilijun, tisućaća, tretrti

Domaćaćica im. Domaćica × /Ivo Sanader/ Ćaća

Domaćaćica (Ćaća, 29. 4. 2015, m)

• promijenjen naziv popularnoga keksa Domaćica u virtualnoj akciji Kupujmo Ćaćino!

• usp. Ćačajna, ćaćalica, ćaćkalica, Ćaćolino

Domagnoj im. Domagoj × gnoj uvredljivo za izmišljenoga Domagoja

Voljela bih reći da se zove Marko, jer bi ga onda preimenovala u Čmarko. Ili Domagoj, pa da mu nadjenemo ime Domagnoj i svi budemo sretni i zadovoljni. Al ne zove se nikako s čim bi se mogla složit neka lijepa igra riječi. (Andrassy, 4. 2. 2014)

• kolumna o prekidima ljubavnih veza

• usp. Čmarko, Dubravkonj, prekiddati

Dombrovskis im. dom × /Valdis/ Dombrovskis

Zato bi barem hrvatski katolički intelektualci morali govoriti i svjedočiti da za SPAS naroda iz sadašnje demografske crne rupe, kao i za opći izlazak iz krize, ne trebamo niti oslanjati se na MMF, niti vjerovati »savjetima« raznih šarmera-emisara tajnih EU-komesara... Odnosno ne klicati npr.: ZA DOMbrovskisa! – podpredsjednika Europske komisije za euro i socijalni dijalog [...] (Kaćunko, 5. 3. 2016)

• o drastičnome padu nataliteta u Hrvatâ • V. Dombrovskis – letonski europolitičar, povjerenik za euro i socijalni dijalog
domina im. domina ‘gospodarica’ × mina

Narančito je pobožavao da mi ušuvalja naguzne anus domine i slèđa s léđa, sim-pa-tamnično. (Radaković 1999, 47)

• usp. naguzni, narančito, pobožavati, simpatamnično, ušuvaljati
domojeblje im. domoljublje × jebati

Feralovo domojeblje (FT, 23. 12. 1996, n)

• o napisu I. Zirduma da P. Šimić i kad ljubi, ljubi domoljubno
domoljubavnik im. domoljub × ljubavnik

Domoljubavnici s Prisavlja (Dežulović 2016a, 20. 6. 2016, n)

Brzina reakcije u »rasturanju crvenih« bila je zadivljujuća, onakva kakva se od moderne, digitalne televizije i očekuje, i bila je upravo »u maniri ‘48.«: na Goloj adi završio je čak i pravovjerni i odani Jozo Barišić, prvoborac s prisavskog Motrišta, heroj devedesetih i iskusni domoljubavnik, ipak nedovoljno obdaren za Kovačićeve i Bujančeve dugačke kriterije. (Dežulović 2016a, 20. 6. 2016)

• o promjenama na HRT-u u očekivanju smjene desničarske vlasti
domoljubojica im. domoljub × ubojica

Feralove domoljubojice (FT, 7. 12. 1998, n)

• o izjavi ekstremnoga desničara M. Schwartza da su hrvatski emigranti u borbi za hrvatsku državu više priznavali Božje i narodne zakone nego zakone zemalja u kojima su se zatekli • emigranti su (Z. Bušić i ostali) 1976. oteli zrakoplov, pri čemu je poginuo američki policajac

• usp. Auschwartz, domoljubojstven, dreteljina, ljubojica, ljubojstvo, minogojček, poljubojica, samoljubojica, ubojicajac, udbojica
domoljubojstven prid. domoljuban × ubojstvo

Kad na to hodočašće povratnika iz mostarskog zatvora visokome domu hrvatskoga zakonodavstva odreagira jedan jedini saborski zastupnik, Milorad Pupovac – i to tako da novinarima, ne imenujući Glavaša, ali spominjući »kriminalce, zločince i aktere torture«, podijeli selotejp – na njega se odmah tu u sabornici, iz usta Glavaševa doglavnika Dinka Burića, sruče salve uvreda iz oblasti prijekog sudovanja, a malo potom se na jednom domoljubojstvenom portalu oglasi i sam Glavaš, žaleći što sudilo nije uzelo dovoljno maha još one povijesne 1991. (Lucić 2015a, 9. 2. 2015)

• o izjavi B. Glavaša da je F. Tuđman spriječio da se M. Pupovcu 1991. sudi za veleizdaju

• usp. domoljubojica, ljubojica, ljubojstvo, poljubojica, samoljubojica, ubojicajac, udbojica

• usp. Blatimir, Breichimir, Čavoglavaš, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja
domolyubno [domoljubno, domoĺubno] pril. domoljubno × e. Yugoslavia ‘Jugoslavija’

A i domolyubno je sumnjivo. (Newsbar FB, 31. 7. 2015, k)

• usp. Hrpiter, Ištakoriotski, lyubav, prekyučer, yučer, Yuda, Yuha, Yunetina, Yupiter
domunizam im. dom × komunizam

Feralov domunizam (FT, 20. 7. 2007, n)

• o izjavi pjevača M. Perkovića Thompsona da u hrvatskome narodu nema nikoga komu komunistički režim nije ubio, protjerao ili zatvorio bar jednoga člana obitelji
donator im. donator × e. NATO ‘North Atlantic Treaty Organization, Sjevernoatlantski savez’

DoNATOri povjerenja (FT, 7. 3. 1994, n)

• članak o NATO-ovu sudjelovanju u ratu u BiH
doodle [dudl] im. e. doodle ← dachshund ‘jazavčar’ × poodle ‘pudl’ pas mješanac jazavčara i pudla

Dachshund + Poodle = Doodle (Vauvau, 12. 6. 2007)

doodleman [dudlman] im. e. doodleman ← doberman /pinscher/ ‘doberman’ × poodle ‘pudl’ pas mješanac dobermana i pudla

Doberman Pinscher + Poodle = Doodleman Pinscher (Vauvau, 12. 6. 2007)

dopao, dopal prid. dop ‘heroin’ × topao

Veliku s doplin. (Di, 13. 10. 2015, m)

• fotomontaža G. Barea, rokera i navodnog uživatelja droge, kako u kafiću naručuje kavu s toplim (mlijekom)

• usp. Barelaire, disuću, dopijanist, dopin, dopust, mrmohod, narkuna, Uvenera
dopijanist im. dop ‘heroin’ × pijanist

Dopijanist (Di, 8. 10. 2015, k)

• fotomontaža G. Barea, rokera i navodnog uživatelja droge, za klavirom

• usp. Barelaire, disuću, dopao, dopin, dopust, mrmohod, narkuna, Uvenera
dopin im. dop ‘heroin’ × dupin

Dopin (Di su, 7. 9. 2015, m)

• fotomontaža glave G. Barea, rokera i navodnog uživatelja droge, na dupinu

• usp. Barelaire, disuću, dopao, dopijanist, dopust, mrmohod, narkuna, Uvenera
dopinguz im. doping × guz

Nježnobolični dopinguzi (Bednjanec 1980, 8, n)

• epizoda o dopingu u atletici

• usp. analizanje, dopinguziran, mamlazni, nježnoboličan
dopinguzacija im. doping × guz + -acij-a

Nježnolimpijske dopinguzacije (Bednjanec 1984, 1. 8. 1984, n)

• epizoda o dopingu u atletici
dopinguziran prid. dopingiran × guz

Dopinguzirani trčkostroj šljaka na mamlazni pogon, a publika urla misleći da se radi o prirodnom fenomenu. (Bednjanec 1980, 8)

• epizoda o dopingu u atletici

• usp. analizanje, dopinguz, mamlazni
dopolako pril. do pola × polako

Gledao me odnostraga i davao mi uputene zavjete: »Dopolako dublje, goldubice, uvucibatinu grdublje, brže.« (Radaković 1999, 49)

• usp. goldubica, grduboko, odnostraga, uputen, uvucibatina
dopust im. dop ‘heroin’ × dopust

Često sam dolje ne DOPustu. (Di, 14. 7. 2015)

• fotomontaža G. Barea, rokera i navodnog uživatelja droge, kako posjećuje Dubrovačke ljetne igle (sic!)

• usp. Barelaire, disuću, dopao, dopijanist, dopin, mrmohod, narkuna, Uvenera

Dormejaši im. mn. Dormeo × Mejaši

Dormejaši... (Di, 29. 3. 2015, k)

• riječ je o članovima tamburaške skupine Mejaši, koji su snimili reklamu za madrac marke Dormeo
doSADa im. dosada × SAD ‘Sjedinjene Američke Države’

Hvala dragom Bogu, konačno završava neUSpjela izborna doSADa u »državi Danskoj« u kojoj, kažu, nikad ništa nije trulo! [...] No, što zapravo stoji iza svega, ostaje u magli... Dakle, i druge »države SADdamske« imaju svoje gUSke i svoju maglu! Zato nije bilo teško pogoditi rezultat (njihove) izborne doSADe! (Kaćunko, 4. 11. 2008)

• o predsjedničkim izborima u SAD-u

• usp. Al-US’aida, AsSAD, cirkUS, cirkUSki, gUSka, neUSpio, SADdamski, SADizam
dosađinstvo im. dosadan × domaćinstvo podrugljivo o školskome predmetu domaćinstvu

Neka uvedu domaćinstvo, mi smo ga zvali »dosađinstvo« ali zato smo u 5,6-om osnovne znali prišiti dugme, ispeglati hlače, začiniti salatu i na koji način oprati kupaonicu, rublje i sl. (24sata, 9. 4. 2015, k)

dostajajati gl. ostajati × dostajati × jaja

Iz noći u pomoć ja sam ga zvala i on mi je udomlazio i dostajajao do jutra, kruha i putra [...] (Radaković 1999, 47)

• usp. udomlaziti
dostatično pril. dosta × statično

Ali, eto što je violenecellovjek: čelo, čeljad, čeljud, che guevarra – nikada im dostatično revojebolucije. (Radaković 1999, 58)

• usp. revojebolucija, violenecellovjek

Došloglave im. doći glave gpr. došlo glave × Čavoglave

Bojna Došloglave (Šimičević, 12. 11. 2013, n)

• naslov pjesme uz tekst o aferi ZAMP, u kojoj je tadašnji predsjednik RH i predsjednik ZAMP-a I. Josipović optužen da je pogodovao tvrtki svojega prijatelja • Bojna Čavoglave – budnica M. Perkovića Thompsona iz Domovinskoga rata

• usp. Actatraz, Jozampović, zamp, Zampata, zampiti, zampjeban, Zamporion
douglimpijski [daglimpijski] prid. Doug × olimpijski e. Doug-lympics ← Doug × Olympics ‘olimpijske igre’

Doug svake godine radi sportski rođendanski tulum. Cijeli dan samo dečki i sport. Doug-limpijske igre. (Moderna 2015, S04E09)

• Doug – ime lika u TV-seriji Moderna obitelj

• usp. dadalimpijski
dottur [dotur] im. dotur ‘doktor’ × tur × turiti

I napolju bio me donježno cjevlunuo u Gregory Pimpeck. Dottur, udoture mio. (Radaković 1999, 59)

• usp. cjevlunuti, Pimpeck, udotur
doviderči, dovidjerči, dovidijerči uzv. doviđenja × tal. arrivederci ‘doviđenja, zbogom’ doviđenja, doskora, vidimo se
dovidjerči (R, Zagreb, 1990-e)

• usp. čestitov, doviđorno, zboviđenja
doviđorno uzv. doviđenja × tal. buongiorno ‘dobro jutro/dan’ doviđenja, doskora, vidimo se
doviđorno (R, Zagreb, 1990-e)

Ajde, stari, doviđorno, čujemo se! (Ž, Zagreb, 21. 10. 2012)

Htio si je pustiti u eter? – Rekla si mi to! Imam e-mail! »P., iskoristimo Hazel u uvodu. Ne zovi me. Doviđorno!« To si ti. (Televizijska 2015, S07E06)

• u potvrdi iz televizijske serije doviđorno je prijevod za e. catch you on the flippy-floppy ‘vidimo se poslije’

• usp. čestitov, doviderči, zboviđenja
dragaćice im. mn. draga × gaćice

»Skini, milo, rhyticu & bluesicu... i struknjicu... i sve (prodmuklo:) dragaćice...« [...] a ako mi smetla i on će biti golman. (Radaković 1999, 48)

• usp. bluesica, golman, prodmuklo, rhytica, smetlati, struknjica
dragocjevan prid. dragocjen × cijev ‘tjelesni otvor’

To bliskustvo bilo mi je dragocjevno za moju bluduću stručak. (Radaković 1999, 60)

• usp. bliskustvo, bludući
dragovremen prid. Drago /Krpina/ × pravovremen

Feralov dragovremeni potez (FT, 7. 12. 1998, n)

• o izjavi D. Krpine da će HDZ-ov izborni stožer biti osnovan prije izbora
drahma im. drama × drahma

Prvi čin drahme (Novosti, 10. 7. 2015, n)

• o mogućem povratku Grčke s eura na drahmu

• usp. graccident, grexit, grexident
drakuloni im. mn. Drakula × makaroni e. draculoni ← Dracula × macaroni ‘makaroni’ izmišljeno jelo na tematskoj večeri za Noć vještica

Zanima me što mislite o jelovniku za Noć vještica. Tema je jeziva hrana. – Stvorenje iz Crnošumske šunke. – Na žemzilama sa sezamom. [...] – Oprosti, ali to je obična hrana u nategnutim igrama riječi. Sama jela nisu nimalo vještičja. – Vještinovke! Dobar dodatak za drakulone sa sirom. Stvarno sam dobar u ovome! (Teorija 2014, S06E05)

• usp. beefaroni, frodočinka, vještinovka, žemzila
dramedarno pril. drama × legendarno e. dramadary ← drama ‘drama’ × legendary ‘legendarno’

Večeras će biti legen... Večer kad smo ukrali devu, a to uključuje mnogo drame. Darno. Dramedarno. (Kako 2015, S07E21)

• lik kojega je replika često dužim umecima razbija riječ legendarno
dramedija im. e. dramedy ← drama ‘drama’ × comedy ‘komedija’ filmski i televizijski podžanr tragikomedije, spoj drame i komedije, dramske i humoristične serije

Sličnu je sudbinu doživjela i serija »Shark« sa Jamesom Woodsom u glavnoj ulozi. U prvom slučaju riječ je o romantičnoj »dramediji«, a u drugom o sudskoj drami. (Index, 28. 9. 2009)

Dramediju bi možda najlakše bilo definirati kao hibrid klasične dramske serije i sitcoma. Komična drama. Dramska komedija. (Serijala, 16. 12. 2012)

Dobra vijest obožavateljima duhovitih i visprenih filmova njujorškog kralja neurotičnih dramedija Woodyja Allena [...] (TP, 11. 4. 2013)

Dramedija, za koju se u SAD-u ponekad rabi izraz komedija-drama (eng. comedy-drama), je naziv za poseban žanr televizijskih serija (rjeđe igranih filmova) koje predstavljaju svojevrstan hibrid između komedije i drame, odnosno humoristične i dramske serije. [...] Sam izraz dramedija je, pak, pogotovo kada je riječ o igranim filmovima, ponekad stekao pogrdan izraz [...] (W, s. v., 5. 1. 2014)

Ova popularna serija ne samo da je prvi uspješan primjer »dramedije« (kombinacije komedije i drame) već i projekt koji je lansirao karijeru Brucea Willisa. [...] Odlični Ian McShane, njegova grozna fudbalerka i gomila starina. Tako bi otprilike mogli opisati dramediju o beskrupuloznom lovcu na antikvitete. (Index, 28. 11. 2015)

• usp. dokudrama, dokusapunica, goremedija, mockbuster, mokumentarac, rockumentarac, šokumentarac
dreak [drejk] im. drek × e. break ‘slomiti’, break /dance/ ‘brejk/dens/’

Nježno dreak tancanje (Bednjanec 1984, 18. 7. 1984, n)

• epizoda o novome masnovnom plesu, brejkdensu

• usp. đimpanza
dreksfleksan prid. drek ‘izmet’ × refleksan

Refleksi su ti dreksfleksni. (Bednjanec 1980, 45)

drekačino im. drek ‘izmet’ × kapučino e. crappuccino ← crap ‘sranje’ × cappuccino ‘kapučino’ podrugljivo za kapučino

Dvije obične kave i čokoladni drekačino sa šlagom i mrvicama. (Dva i pol 2014, S05E13)

• usp. Bananaccino, frapučino, guzaccino, Jagodaccino, kajpučino, mokačino, sisaccino

Drekalo im. drek ‘izmet’ × /Mirela/ Brekalo

Feralova Mirela Drekalo (FT, 29. 6. 2002, n)

• o izjavi M. Brekalo da M. Furlan i R. Šerbedžija nisu protjerani iz Hrvatske iako su ju »pljuvali gdje god su stigli«

Dreko im. drek ‘izmet’ × /Edin/ Džeko pogrdno za nogometaša E. Džeku

Mislim da Bosanci mogu ostati neporaženi protiv Cipra ako se budu kolektivno branili i ako Dreko panj bude trčao. (Index, 9. 9. 2014, k)

Dreko se vraća doma, tamo će grijati klupu Dirku Kuytu i Moussi Sowu. (Index, 1. 2. 2015, k)

Edin Dreko je svoju najbolju sezonu odigrao u Njemačkoj [...] (Index, 25. 12. 2015, k)

• usp. Džekominator

Dreksler im. drek ‘izmet’ × /Branko/ Drechsler pogrdno za B. Drechslera

Kao svaki, pa i najlošiji književnik, i ja imam prijatelja i poštovalaca. Takav jedan moj prijatelj s kojim sam i »per tu« je neki doktor Dreksler [...] (Matoš XIII, 115, 10. 11. 1906)

Pošto ime Dreksler ne zvuči elegantno i slovjenski, moj prijatelj nosi kao A. France, Đalski, D’Annunzio i Dučić simbolski pseudonim Vodnik [...] (Matoš XIII, 115, 10. 11. 1906)

Dreksler laže da mu »iskrivih ime«, jer napisah i jer pišem ime toga fonetičara fonetski [...] Nisam kriv ako se g. Drexler, Drequsler, Drechsler, Dreksler ili Drecqusler stidi svoga imena. (Matoš XIII, 123, 15. i 18. 12. 1906)

• usp. Arsenikides, Aršelides, bedakcija, Blunaček, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević
dreteljina im. Dretelj × djetelina

Feralova dreteljina sa četiri lista (FT, 11. 11. 2000, n)

• o dijelu životopisa ekstremnoga desničara M. Schwartza priloženoga kandidaturi za glavnog urednika Vjesnika u kojemu tvrdi da su muslimanski civili u vrijeme hrvatsko-bošnjačkoga sukoba u BiH bili smješteni u hrvatskim hotelima • Dretelj – sabirni logor za Bošnjake pokraj Čapljine, koji je 1993–1994, u vrijeme hrvatsko-bošnjačkoga sukoba, vodila Hrvatska Republika Herceg-Bosna

• usp. Auschwartz, domoljubojica, minogojček
dreteljizirati gl. Dretelj × detaljizirati

Feralovo »Da sada ne dreteljiziramo...« (FT, 12. 4. 2003, n)

• o napisu G. Borića kako je Splitskim sporazumom, koji su potpisali F. Tuđman i A. Izetbegović, bilo legalizirano sudjelovanje HV-a u oslobođenju BiH te spriječeno još nekoliko Srebrenica • Dretelj – sabirni logor za Bošnjake pokraj Čapljine, koji je 1993–1994, u vrijeme hrvatsko-bošnjačkoga sukoba, vodila Hrvatska Republika Herceg-Bosna

• usp. bogogojaznost, borjunaški, demantifašizam, Gnjojko, gojkot, Hamaspok, izlikovni, komincidencija, obmambeni, ogojčenost, pametnički, Rugoslavija, žutnja

Drevnik im. drevan × Dnevnik

Drevnik – moderno i odurno ruglo koje u protekle dvije godine brojni penzioneri koji uspiju ostati budni do 19:00 gledaju svaku večer, doslovno i figurativno, postaje stvar prošlosti. [...] Pod voditeljskom palicom ministra Zlatka Hasanbegovića svaku večer od 19:30 umjesto Dnevnika gledat ćete trosatni Drevnik u kojem ćete iz minute u minutu moći pratiti uzbudljiva zbivanja iz 1945. godine, Domoljubnom vođi hvala – stoji u dopisu s HRT-a. (Sprdex, 17. 3. 2016)

• iz podrugljiva članka povodom ukidanja satirične emisije Montirani proces na HTV-u

• usp. Hassanbegović, Zlotvoreno
drhtuliti gl. drhtjeti × tuliti

Ne mogu spavati. Drhturim. A i drhtulim. Što god pomislim, kao da nije postojano. (Rajki 2014b, 14)

drhtuljenje im. drhtjeti × tuljenje

Uvlači li se u snove? Izvlači iz njih? Pomaže li pri drhtuljenjima? (Rajki 2012, 135)

drijem im. drijemati × e. REM ‘rapid eye movement’

Idealno za dRijEM fazu, ali samo da još prijeđem ispod stolaca gdje se bila nazaložila pjesmica. (Rajki 2014a, 40)

• REM-faza – razdoblje duboka i živopisna ljudskoga sanjanja
drinosaurus im. Drina × dinosaurus

Feralov drinosaurus (FT, 27. 12. 1999, n)

• o izjavi don A. Bakovića da se Hrvatska »nalazi do Drine«, čega su u doba njegova djetinjstva u Goraždu »bili svjesni čak i tamošnji Srbi i Muslimani«

• usp. antitemza, antomurale, desnošljivost, državlji, ekumenjara, haesperanto, kćerikalizam, muslimaničan, prasizam, romovina, romovlasnički, serijalnuški, stjegovni, ubijesno, videološki, wrusstracija, zaviočajan, zavjeronauk

Drivo im. Dragutin /Lesar/ × Ivo /Josipović/ skupno za političare D. Lesara i I. Josipovića

Ne znam, mogli bi se recimo popularni Ivo i popularni Dragutin vjenčati. Gdje bi im bio kraj? Bio bi to novi Beniffer, nova Brangelina. Bio bi to naš Drivo. Zvuči poznato? (Net, 6. 9. 2012)

• usp. Brangelina, Beniffer

• usp. Ivolinda, Jozampović, Jugosipović, Jusifović, Jusipović, Lignjosipović, preccccednik, Yusifović, Yusipović
drkokatolik im. drkati ‘masturbirati’ × grkokatolik

Ima raznih sektaša: drkokatolici, primokatolici, bludisti, prknoslavci, muflimani... – I kaptolici. (Di, 30. 8. 2015, k)

Drkokatolici. (Zmaj, 1. 5. 2016, k)

• komentar na izjavu desničarske aktivistice Ž. Markić iz 2012. godine: »Nije istina da nas plaća Crkva niti da peremo novac. Samo ne želimo da djeca masturbiraju.«

• usp. bludist, kaptolik, mufliman, muslimaničan, primokatolik, prknoslavac, šopingatolik

Drkolinda im. dr. ‘doktor’ × drkati ‘masturbirati’ × Kolinda /Grabar-Kitarović/ pogrdno, uvredljivo za hrvatsku predsjednicu K. Grabar-Kitarović, aluzija na njezino upisivanje doktorskoga studija na Fakultetu političkih znanosti

Ovo je čisto zastrašivanje novinara koji pišu o njima! Prvi rezultati pobjede Drkolinde i dolazak Karačmarka već se vide. (Dubrovački, 19. 1. 2015, k)

Orijunaško udbaška bulumento, ostavi se našeg Šukera, učenika dr. Ive Sanadera počasnog predsjednika Kradezea i mentora Drkolinde i Karačmarka. (VL, 5. 3. 2015, k)

• usp. Karačmarko, Kradeze

Bude li sve išlo po planu, za 5 godina ćemo je zvat Drkolinda. (SD, 30. 11. 2015, k)

• usp. Bezalkolinda, Coca-Colinda, Cowlinda, Crolinda, Debilinda, Ivolinda, jebaćaćica, Kitanic, Kobilinda, Koeljinda, Kokošinda, Kolignja, Lokinda, Natolinda, Udbarbika, Ustašinda, Yulinda

Drnisch-Partenkirchen [drniš partenkirhen] im. Drniš × Garmisch-Partenkirchen

Drnisch-Partenkirchen (FT, 16. 1. 2004, n)

• o hrvatskim zimovalištima • Garmisch-Partenkirchen – poznato njemačko skijalište

• usp. Gemišt-Partenkurchen
drogađaj im. droga × događaj

Kao da su događaji droga s koje kada se skineš, ne postoji. Postoji samo njihova mogućnost. Drogađaji. (Rajki 2012, 161)

• usp. drogađajnost, drogavno
drogađajnost im. droga × događajnost

Njemu je, pače, skrivena dvostrukost r-a upravo ta koja ga čini postojanim, prividno pokretnim. Stavio sam ga, jedvice ga uguravajući u tanki prostor, i u drogađajnost, kako bi stvorio pojam koji upotpunjuje kakvoću opažanja. (Rajki 2014a, 17)

• usp. drogađaj, drogavno
drogavno pril. droga × ogavno

Drogavno! (Rajki 2014a, 67)

• usp. drogađaj, drogađajnost
drogometaš im. droga × nogometaš

Za razliku od njemačkih huligana, oni opernball-preseravanja s Paris ili Pokos gledaju pozorno, s dugačkim stalaktitima sline iz usta, dok im se jezik u slapovima slijeva barokonim stepeništima tajkunskih dvoraca kao crven tepih kojim će koračati drogometaši, starlete, ratni profiteri, sopranosi sapunskih opera i zjevačke zvijezde, junaci Red Carpeta, Shpitzze, Exkluziva, Exploziva, ili nekog 24-satnog stabloidnog lišća. (Dežulović 2008, 418, veljača 2007)

• usp. stabloidan
drogometni prid. droga × nogometni

Drogometno prvenstvo (FT, 10. 9. 2004, n)

• o pošasti dopinga u vrhunskome sportu
drone [dron] im. drones mn. e. drone ‘trut; dron, bespilotna letjelica’ × e. throne ‘prijestolje’

NATO zasjeda u Dubrovniku. U pripremi je »Game of drones« za sirijsko tržište. (Šimičević, 13. 10. 2013)

• Game of thrones (Igra prijestolja) – popularna TV-serija, snimana i u Dubrovniku
droog [drug, drog] im. Droog /Design/ × drug

Droogovi & droogarice (FT, 30. 11. 1998, n)

• prikaz monografije o nizozemskoj dizajnerskoj skupini Droog Design
droogarica [drugarica, drogarica] im. Droog /Design/ × drugarica

Droogovi & droogarice (FT, 30. 11. 1998, n)

• prikaz monografije o nizozemskoj dizajnerskoj skupini Droog Design
droplja im. drolja × ?čaplja

Drugi prst upanteram u guzelu i tako kenguram u svraku svoju jamaricu, u prednji i istražnji otvor, kao prava droplja, i maštam... (Radaković 1999, 48)

• usp. guzela, istražnji, kengurati, svraka, upanterati
drpanj im. drpiti ‘ukrasti’ × drpati ‘krasti’ × srpanj šaljivo za mjesec srpanj

7. drpnja 1997. (FT, 7. 7. 1997)

14. drpnja 1997. (FT, 14. 7. 1997)

21. drpnja 1997. (FT, 21. 7. 1997)

• usp. hrvanj, sprdanj, srbanj
drugi im. drugi × selfi e. somebody-elsie ← somebody else ‘netko drugi’ × selfie ‘selfi, samoslik, sebnjak’ izmišljeni selfi koji fotografira netko drugi

Snimam selfieje koji tati stvaraju grižnju savjesti. Ne snimaju ih drugi. Zvali bi se drugiji. (Kontrola 2015, S02E80)

• usp. belfie, brelfie, sellofie, velfie

Drugoslavija, drugoslavija im. drugi × Jugoslavija 1. podrugljivo za Jugoslaviju kao uvijek drugu na sportskim natjecanjima

Svi će igrači veličanstvene jugoslavenske generacije koja je prestala biti »drugoslavija« i počela je osvajati prva mjesta i zlatne medalje upravo Ćosića istaknuti kao ključnog igrača momčadi. Umio je na terenu pomiriti taštine, jedna lopta Kićanoviću, jedna Dalipagiću, jedna Delibašiću, jedna Slavniću, da bi sam poentirao kad je bilo najvažnije; bio je kohezivni faktor momčadi u svakom smislu. (ZL, 25. 5. 2011)

• iz napisa Z. Čuture uz šesnaestu obljetnicu smrti K. Ćosića

2. nov slučaj raspada državne zajednice

Drugoslavija? (Novosti, 1. 7. 2016, n)

• naslov uz ilustraciju odvajanja Škotske od Engleske

DružbAdria im. družba × Adria ime projekta naftovodnoga spajanja Hrvatske i Rusije

Od 2006. do 2010. izvoz ruske nafte preko Omišlja trebao bi doseći 10 milijuna tona na godinu, a plan je da Rusi između 2011. i 2015. preko Hrvatske izvezu 15 milijuna tona nafte godišnje. Sažetak je to ugovora o naftovodu Družbadria koji je Jadranski naftovod (Janaf) 5. listopada u Zagrebu potpisao s ruskom naftnom kompanijom Jukos. (Monitor, 13. 10. 2000)

Pada posljednja prepreka pred projektom DružbAdria (Monitor, 5. 12. 2001, n)

Veliki projekt DružbAdria ne prestaje izazivati kontroverze. Javnost i političari su se otprilike podijelili: ili ćemo imati čisto more i turizam ili – naftovod. (VL, 21. 12. 2004)

družiona im. družiti se × ružiona ‘zabava, pijanka’

Gdje je Pan, tu je Družiona! (2014, r)

Osvoji sve što ti treba za Družionu! (2014, r)

Družiona! Osvježi svoj pogled na život! (2014, r)

• reklame za pivo Pan

• usp. grupivnjak, Beck’sperience, Beck’speriment
državlji prid. država × kravlji

Feralovo državlje ludilo (FT, 29. 3. 1999, n)

• o izjavi don A. Bakovića da smo nakon toliko stoljeća stvorili državu, a onda poslije Domovinskoga rata poludjeli • kravlje ludilo – bolest goveda, goveđa spongiformna encefalopatija

• usp. antitemza, antomurale, desnošljivost, drinosaurus, ekumenjara, haesperanto, kćerikalizam, muslimaničan, prasizam, romovina, romovlasnički, serijalnuški, stjegovni, ubijesno, videološki, wrusstracija, zaviočajan, zavjeronauk
državotrovni prid. državotvorni × otrovni

Državotrovni pokret (FT, 13. 10. 2001, n)

• o sumnjivim, možda zločinačkim ratnim biografijama članova Hrvatskoga državotvornog pokreta
dubalaština im. Dubai × budalaština

Feralova dubalaština (FT, 4. 8. 2006, n)

• o izjavi tajkunskoga sina M. Zovka, koji po autocesti vozi 300 km/h, da će otići u Dubai i voziti 400 km/h

• usp. bengalaština, bodulaština, bordelaština, brdalaština, bubalaština, budakaština, budvalaština, bundalaština, buntalaština, burdalaština, glupaština, gudalaština, labudalaština, pedalaština, sudalaština, udbalaština, zabludalaština

Dubravkonj im. Dubravko × konj uvredljivo za izmišljenoga Dubravka

Kad bolje razmislim, nije ni bitno kak se zove, a s obzirom da je započela nova kineska godina u znaku konja, nazvat ćemo ga Konj. [...] Odlučila sam da će se tip zvat Dubravko. Dubravkonj. Može. Znam da zvuči kao da bez veze hejtam tipa, ali postaje bolje. [...] I onda, kad je sve već gotovo, umjesto da se pokupi doma i napusti mjesto zločina, Dubravkonj kao pčela u žlici čaja hvata dah i kreće s MONOLOGOM. Onakvim kakav sam čula i ja, i svaka moja frendica barem jednom na kraju veze. (Andrassy, 4. 2. 2014)

• kolumna o prekidima ljubavnih veza

• usp. Čmarko, Domagnoj, prekiddati
dubrovaćaćki prid. dubrovački × /Ivo Sanader/ Ćaća

Dubrovaćaćke ljetne igre (Ćaća, 26. 7. 2015, m)

dubrovoljka im. Dubravka /Šuica/ × dobrovoljka

Feralova dubrovoljka (FT, 6. 2. 2004, n)

• o izjavi dubrovačke gradonačelnice D. Šuica da bi gradonačelnički mandat trebalo produljiti na pet, šest godina, »zbog potrebe za kontinuitetom«

• usp. milejunašica, Šuicarska, šuicarski, šuicid, vrlodobravka

Dudlaij im. dude ‘sise’ × dudlati imp. 2. jd. dudlaj ‘pušiti, oralno seksualno zadovoljavati’ × Dubai

Otišla je u Dudlaij ;) (JL, 24. 4. 2015, k)

• komentar na vijest da je bivša natjecateljica Big Brothera u Dubaiju povećala grudi, aluzija na činjenicu da naše djevojke ondje često rade nečasne poslove
duhovitalan prid. duhovit × vitalan

Bio je duhovitalan, zabalvan, miom, i nikada nije bio snimalen za nikakav alkohollywoodstock i udo cognazzi, mon šuncle. (Radaković 1999, 48)

• usp. alkohollywoodstock, cognazzi, miom, snimalen, šuncle, zabalvan
duhstašluk im. duh × ustašluk

Feralov duhstašluk (FT, 28. 5. 2004, n)

• o napisu Ž. Stipića i I. Matanovića u kojemu tvrde da i danas živi pozitivni duh koji je nadahnjivao ustaše da ustraju u obrani hrvatskoga čovjeka

• usp. Haiderluk, hustaštvo, mostaštvo, usraštvo, uštašluk
duffynirati [dafinirati] gl. Duffy × definirati
duffynirati (R, TLZP, 1. 11. 2015)

• komentar sudionika u TV-emisiji u kojoj se oponašaju poznati pjevači • Duffy – britanska pjevačica

• usp. duffynitivno, zaduffyti
duffynitivno [dafinitivno] prid. Duffy × definitivno
duffynitivno (R, TLZP, 1. 11. 2015)

• komentar sudionika u TV-emisiji u kojoj se oponašaju poznati pjevači • Duffy – britanska pjevačica

• usp. duffynirati, zaduffyti
dukit im. dupin × kit životinja križanac dupina i kita ubojice

Kit i dupin – kitpin? Dukit? (Šibenski, 9. 12. 2015)

• usp. belval, kitpin, narluga, wolphin
dupeder im. dupe × peder

Kako č-udno, to se dogoodilo prvi putnik kada me ševio u guzu kao dupeder. (Radaković 1999, 49)

• usp. čudno, dogooditi se

Dupeglavaš im. dupeglavac × /Branimir/ Glavaš

Dupeglavaš (Di, 15. 10. 2015, k)

• komentar na fotomontažu B. Glavaša s hitlerskim brčićima

• usp. Blatimir, Breichimir, Čavoglavaš, domoljubojstven, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja

Dupelizanci im. mn. dupelizac × Blizanci izmišljen horoskopski znak koji aludira na Blizance

Za rođene u znaku Dupelizanaca (21. svijebnja – 21. lipsanja) (Radaković 1999, 54)

• usp. Aerobik, Blavor, Djebica, Govan, horoskoplje, lipsanj, Mokraćnjak, Mrak, Rajc, Roba, Strijebac, svijebajn, Škopion, Vlaga
dupetanje im. dupe × lupetanje

Feralovo dupetanje (FT, 8. 11. 2003, n)

• o poruci Z. Mamića predsjedniku NK Marsonie: »Tražim od Dragana Marića da osigura prostoriju “dva sa dva” i jamčim mu da ću ga svojom desnom rukom izvući, držati za guzice i baciti pred masu. Pa nek’ onda kokodače, nek’ bude muškarac.«
dupetarda im. dupe × petarda

Pošteni egzistencijalisti odabirali su kriminal, ljevičari atentate, a on? Podmetnuo je bombu sam sebi, kao zadnji glupak, u šupak: »Podmetnuo sam sebi dupetardu!« (Radaković 1990, 17)

dupličiniti gl. ?duplo × ?dupe × učiniti

A sve što je htio ja samo dupličinila jer sam voljela da me gleda vrelim poglijedom. (Radaković 1999, 49)

duplozof im. duplo × filozof

Amalgam koji je iz toga proizašao bio je uvijek glagomenica, a sklanjao se ili sprezao prema običnim pravilima. [...] Ona se mijenjala ovako: kao glagomenica dobrodum, u perfektu ja dobrodumo, kao pridjev glasila je dobrodumovjetan (iznimno od milja za čovjeka dobrodumast), kao prilog dobrodumashodno, vršitelj glagolske radnje (što se stručno nazivalo duplozofom) bio je dobrodumac. (Orwell 1983, 314)

• u izvorniku nema ekvivalenta, dodano u prijevodu

• usp. duplozofija, Eurazija, eurazijski, glagomenica, logorad, mislicija, Pornodjel, telekran, telekranski, tintolovka
duplozofija im. duplo × filozofija e. doublethink ‘dvomišljenje’

Dolje na ulici vjetar je lepetao poderanim plakatom lijevo-desno, a riječ ANGLOSOC hirovito se pojavljivala i nestajala. Anglosoc. Sveta načela Anglosoca: Novozbor, duplozofija, promjenjivost prošlosti. (Orwell 1983, 32)

To je bila krajnja rafiniranost: svjesno zatomiti svijest, a onda i zaboraviti autohipnozu koju si upravo izveo. Čak i da bi se razumjela riječ duplozofija morala se primijeniti duplozofija. (Orwell 1983, 42)

Jedva je potrebno i reći kako su najrafiniraniji praktičari duplozofije oni koji su duplozofiju izmislili i koji su svjesni kako je to golem sustav umnih obmana. (Orwell 1983, 233)

Ovdje smo došli do središnje tajne. Kao što smo vidjeli, mistična moć Partije, a iznad svega Uže Partije, ovisi o dvomišljenju. Ali dublje od toga leži prvotni motiv, nagon koji nikad ne ispitujemo i koji je zapravo i doveo do osvajanja vlasti a onda nam donio duplozofiju, Misaonu policiju, trajni rat i sve druge nužne popratne pojave. (Orwell 1983, 235)

• usp. duplozof, Eurazija, eurazijski, glagomenica, logorad, mislicija, Pornodjel, telekran, telekranski, tintolovka
duškomitraljez im. Duško /Čizmić Marović/ × puškomitraljez

Feralov duškomitraljez (FT, 10. 3. 2001, n)

• o izjavi D. Čizmića Marovića da se Slobodna Dalmacija i Feral Tribune trude od Splita napraviti Bejrut, Belfast »ili barem Kosovsku Mitrovicu«

• usp. brandtoubilački, povampirba
duvnarija im. Duvno × govnarija

Duvnarije (FT, 15. 7. 1996, n)

• o napisima J. Renića

• usp. Duvnjanin, duvnosnik, govan
duvnosnik im. Duvno × dužnosnik

Feralov neimenovani visoki duvnosnik (FT, 15. 7. 1996, n)

• o napisu J. Renića da se u faktografiji kralj Tomislav uistinu malo spominje, ali da je bio »nekakav rex (kralj)« • Duvno – danas Tomislavgrad, gradić u BiH, navodno mjesto krunidbe hrvatskoga kralja Tomislava

• usp. duvnarija, Duvnjanin, govan

Duvnjanin im. Duvno × Dukljanin

Feralov Ljetopis popa Duvnjanina za govnu faktografiju (FT, 15. 7. 1996, n)

• komentar na tekst J. Renića o skepticima koji tvrde da nema relevantnih zapisa o postojanju kralja Tomislava i njegovoj krunidbi, »a saborovanje, ako se i održavalo, zbivalo se to negdje u Duklji, odnosno današnjoj Crnoj Gori« • Duvno – danas Tomislavgrad, gradić u BiH, navodno mjesto krunidbe hrvatskoga kralja Tomislava • Ljetopis popa Dukljanina – srednjovjekovna kronika iz 12. stoljeća

• usp. duvnarija, duvnosnik, govan
dvakrut pril. dvaput × slov. dvakrat ‘dvaput’ × krut

Nije monogamno više od dvakrut zaobredom, ali ja sam ga iscrkljivala [...] (Radaković 1999, 47)

• usp. iscrkljivati, monogamniti, organgutanka, zaobredom

Dwojtyla [dvojtila] im. dva × ?dvojiti × /Karol/ Wojtyła

Dwojtyla (FT, 7. 4. 2006, n)

• o pontifikatu Benedikta XVI. kao kontinuitetu onoga K. Wojtyłe, odnosno Ivana Pavla II.

dylantantizam [dilantantizam] im. /Bob/ Dylan × diletantizam

Dylantantizam (FT, 13. 7. 2007, n)

• o napisima u novinama o rokeru B. Dylanu kao najvećemu židovskom glazbeniku

Dž

Džbomba im. /Mirza/ Džomba × bomba pohvalno za rukometaša M. Džombu

Džbomba igra danas! (Croportal, 31. 1. 2006, k)

Džekominator im. /Edin/ Džeko × Terminator pohvalno za nogometaža E. Džeku

Jedino će danas Aguero od prve, to bi moglo donijeti pomaka... Džekominator je panj, dokazano milijun puta. Ali opet, ako ga netko može zatvoriti onda je to Murina. (Net, 21. 9. 2014, k)

• usp. Ćaćinator, Đurminator, Guvernator, Hermanator, Herminator, Hirschenator, Krpinator, Mandžinator, Mandžominator, Mandžunator, Modrinator, opterminator, paterminator, sperminator
džentlmačor im. džentlmen × mačor

Pravi džentlmačor zna kako opustiti svoju ljubljenu nakon napornog radnog tjedna. (Index, 13. 11. 2015)

• opis videozapisa u kojemu mačka masira drugu mačku

Džetohija im. džet ‘mlažnjak’ × Metohija

O lirskom putovanju kroz Kosmosovo i Džetohiju (Lucić 2013b, 414, n)

• o izjavama V. Jeremića, ministra vanjskih poslova u Vladi Republike Srbije, da tamo gdje je Republika Srbija ne može biti Republika Kosovo te da je avion mjesto za razmišljanje jer u njemu ne rade ni telefoni ni računalo

• usp. Kaosovo, Kosmosovo, Kosovina, Kosowar, Natohija, Vetohija
džiuđus im. ?džiju-džicu × ?đus

Dezodorantibiotik / i safarisafalada / drajvaju se u egzotik / svih stereomonomada; / spazmoerotski si ana- / ližući grke džiuđuse / navisanskih tobogana / manikopuliraju se: / »Maskokoto« tad će »tko te / to dezinfekalijama?« / »Iz devizijske su kvote / zadnjih marcipanorama / mog mokrobioprograma, / ti pratelevidiote!« (Mrkonjić 1988, 63)

• usp. amandmanija, amandmaniti se, amandmoneyti se, analizati, dezinfekalije, dezodorantibiotik, manikopulirati se, marcipanorama, maskakota, pratelevidiot, stereomonomada

Džokerini im. džoker × /Emanuele/ Giaccherini

Džokerini (R, HTV 2, 13. 6. 2016)

• komentator nogometne utakmice Belgija – Italija prognozira da će sutra u talijanskim dnevnim novinama tako okititi E. Giaccherinia, zaslugom kojega je Italija pobijedila

Đ
đapahirija im. /Anto/ Đapić × džamahirija ‘/islamska/ republika’

Vojni udar u đapahiriji (FT, 13. 9. 1999, n)

• parodijski tekst Poslanica pukovnika Moammara el Đapića • M. el-Gaddafi – vladar džamahirije Libije • A. Đapić – desničarski, pravaški hrvatski političar

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost
đavatar im. đavao × avatar

Đavatar u Sumrak-pustinji (Kaćunko, 22. 2. 2010, n)

• o filmovima Avatar (2009) i Sumrak saga (2008–) kao o sotonskim iskušenjima ljudi

Đavlek im. đavao × /Josip/ Pavlek

A zašto ga novinari ne pitaju: znači li to da svi izopćenici iz njegove remetinečke župe – kako roditelji, tako i djeca – trebaju završit u onom drugom Remetincu, 50 kilometara od Novog Marofa, a potom i u paklu gdje sakramente dijeli velečasni Đavlek? (Lucić 2013a, 24. 2. 2013)

• o velečasnom J. Pavleku, koji je ucijenio roditelje da potpišu peticiju protiv zdravstvenog odgoja u školama ako žele da im se djeca krizmaju

Đavoglave im. mn. đavao × Čavoglave

Feralove Đavoglave (FT, 20. 6. 2008, n)

• o napisu P. Primorca da su napadi na M. Perkovića Thompsona proizvod dijaboličnih duhova • Čavoglave – selo opjevano u ratnoj budnici M. Perkovića Thompsona

Đibombi im. /Zlatan Stipišić/ Gibonni × bomba

Đibombi (Di, 29. 9. 2015, k)

• komentar na fotomontažu pop-pjevača Gibonnija s bombom
đimpanza im. đipati ‘skakati’ × čimpanza

Njofra, mogu ti omasoviti društvo i napuniti dvorane brejkdenserima da ti strunjača šljaka od jutra do mraka. – Onima koji đipaju kao đimpanze? Mi njegujemo ritmičku gimnastiku u stilu vagnerijanskih nimfi. (Bednjanec 1984, 18. 7. 1984)

• epizoda o novome masnovnom plesu, brejkdensu

• usp. dreak
đipahan prid. đipati ‘skakati’ × živahan e. slithy ← slimy ‘sluzav, ljigav, glibav, kalan, mutan’ × lithe ‘živahan’

Bilo je kuhno i đipahne tovke na vabnjaku rovko zdronjaše [...] (Carroll 1985b, 157, 229)

Pa đipahan znači kad je netko tako živahan da sve poskakuje. Shvaćaš, ta je riječ kao one putne torbe na preklop, s jedne strane jedno, a s druge drugo pa se sklopi sve zajedno: tako su ovdje dva značenja pakirana u jednu riječ. (Carroll 1985b, 231)

• usp. akrobacnuti, Antipat, Antipatičar, belvirno, froktati, galumfirati, Kornjučo, Krznik, nemujan, neobičudan, Podučitelj, rovko, rućkanje, rućkati, šišmačka, šturnjača, ušutkavati
đoka-kola im. srp. đoka ‘kurac’ × koka-kola

Đoka-kola (Dežulović 2010b, 215, kolovoz 2009, n)

Već je smislio ime – Đoka-Kola – i u svojim vizijama vidio pogone za punjenje, deset hiljada Srba zaposlio bi doktor Dabić u punionicama, modernim halama s nepreglednim nizovima pisoara i vrijednim radnicima kako junački ispunjavaju normu, pa rafove prodavaonica i megamarketa pune žućkastih boca radovanovače s prepoznatljivim logotipom đoka-kole. (Dežulović 2010b, 215, kolovoz 2009)

Nema u Srbiji i Crnoj Gori kafane, kafića ni dućana bez žutog suncobrana đoka-kole i žutih frižidera s bočicama naročitog duguljastog dizajna. (Dežulović 2010b, 215, kolovoz 2009)

• kolumna o R. Karadžiću, srpskome ratnome zločincu iz BiH, koji je godinama bio u bijegu te živio i radio pod imenom dr. D. Dabić, i videozapisima njegovih seansi na kojima je navodno kao eliksir pio vlastitu mokraću

Đubrava im. đubre × Dubrava pogrdno i odmilja za zagrebačku gradsku četvrt Dubravu

Đubrava (R, Zagreb, 2000-ite)

Mi smo dečki iz Đubravu, iz Đubravu, rasturamooooo. (Sportnet, 26. 8. 2006, k)

Neee! – ciknuo je Denis namjerno dramatično, kolutajući očima. – Je l’ moramo baš ići u tri pičke materine and beyond? Đubrava?! (Lupiga, 29. 12. 2014)

• usp. Borongay, Bosanđeles, Gaynice, Kozari Bronx, Srbišće, Zaprđe

Đubravko im. đubre × Dubravko /Horvatić/ pogrdno, uvredljivo za D. Horvatića

Feralov Đubravko (FT, 4. 5. 1998, n)

• o napisu D. Horvatića u kojemu se relativizira krivnja D. Šakića, poslije osuđenoga ratnoga zločinca

Đubrentus im. đubre × Juventus pogrdno za nogometni klub Juventus

Đubrentus, za koje je jedini lijek da se svi u klubu sami poliju benzinom i zapale. (F, 17. 1. 2009, k)

Po ovome se vidi kakav je to klub – Đubrentus. (Index, 30. 6. 2012, k)

Klošar Konte napustio Đubrentus. (Net, 15. 7. 2014, k)

Đubrovnik im. đubre × Dubrovnik pogrdno i odmilja za Dubrovnik

A evo me u Đubrovniku umiren o dosade. (Dnevnik, 3. 5. 2006, b)

Ove godine ću se lijepo sunčat u Đubrovniku. (F, 20. 6. 2009, k)

Đubrovnik (Di, 11. 5. 2015, m)

• fotomontaža grada Dubrovnika u lopati

Đuribal im. Đuro /Glogoški/ × Hannibal /Lecter/

Đuribal Lecter (Di, 26. 3. 2015, k)

• komentar na fotografiju ratnog invalida i predvodnika braniteljskih prosvjeda Đ. Glogoškog s natpisom Kad janjci utihnu, misli se na janjce koje je braniteljima prosvjednicima poslala A. Kovač • H. Lecter – lik kanibal iz filma Kad jaganjci utihnu (1991)

• usp. Đurminator, Glagoljaški, glodišnji, Janjica, Klemmoški, Pohlepoški, Robogloški, Zlogoški
đurisdikcija^1 im. Đuro /Perica/ × jurisdikcija

Feralova đurisdikcija (FT, 27. 9. 2003, n)

• o haaškim optužnicama protiv hrvatskih generala kako ih vidi Đ. Perica
đurisdikcija^2 im. Đuro /Vidmarović/ × jurisdikcija

Feralova đurisdikcija (FT, 2. 3. 2007, n)

• o napisu Đ. Vidmarovića da glumac R. Šerbedžija nije mirotvorac, nego je prijetnja

Đurminator im. Đuro /Glogoški/ × Terminator

Đurminator Robogloški (Di, 23. 3. 2015, k)

• komentar na fotografiju invalidskih kolica opremljenih oružjem • Đ. Glogoški – ratni invalid i jedan od predvodnika braniteljskih prosvjeda

• usp. Ćaćinator, Džekominator, Đuribal, Glagoljaški, glodišnji, Guvernator, Hermanator, Herminator, Hirschenator, Krpinator, Klemmoški, Mandžinator, Mandžominator, Mandžunator, Modrinator, opterminator, paterminator, Pohlepoški, Robogloški, sperminator, Zlogoški

E
edenluk im. Eden ‘Rajski vrt’ × pederluk

Feralov edenluk (FT, 10. 3. 2006, n)

• o izjavi N. Rebića protiv istospolnih zajednica kao protuprirodnih jer »Bog nije stvorio dva Adama ili dvije Eve«

• usp. rebrutacija, vrlikan
edutainment [edutejnment] im. e. edutainment ← education ‘obrazovanje’ × entertainment ‘zabava’ sadržaj osmišljen tako da pouči i zabavi, da pouči putem zabave

U literaturi se vrlo često susreće engleski pojam edutainment. Taj je pojam nastao ranih devedesetih godina. On terminološki objedinjuje edukaciju i zabavu (education + entertainment). Zamišljen je kao način usvajanja znanja koji djeci/učenicima pomaže u učenju, ali bez poučavanja, kao oblik zabave dizajniran tako da bi bio poučan. (Inoptimum, 2. 8. 2011)

Voditeljica Astronomskog centra Rijeka, Andrea Cvitan, naglasila je kako Kaluoka’hina spada u kategoriju tzv. edutainment, jer crtić osim zabavne ima i edukativnu, ekološku funkciju. (Teklić, 5. 3. 2012)

Nova programska smjernica za mlade bit će i popularizacija znanosti (Edutainment) na umjetnički vrijedan i zabavan način kroz dramatizacije romana o povijesti, filozofiji i fizici (Direktno, 4. 12. 2014)

• usp. advertainment, infomercijal, infonoda, infotainment
eflet im. e. ephlet ← essay ‘esej’ × pamphlet ‘pamflet’ esej i pamflet, poluesej i polupamflet

Corinne Maier, viša ekonomistica u Francuskoj elektroprivredi (EDF), s doktoratom iz psihoanalize, napisala je britku satiru (tzv. eflet: poluesej – polupamflet) brojnih self-help knjiga biznis-menadžera, gurua i psihologa kojima se veliča korporativna kultura i obećava poboljšanje vlastite karijere. (Polšek 2008, 25)

egolotinja im. ego × golotinja

[...] uvjerene da im je sebična poza egolotinje tad najizgovorljivija. Nego, najbolje su one sudionice koje mogu lako, po kozmičkoj navici, našminkati si razmišljanje o duhu preko lica u kozmetičko. (Rajki 2014a, 9)

• usp. kozmetički

Igara, osim u rijetkim slučajevima, svakih 30-tak godina, ako me izračun ciklusa ne opsjenjuje, uvijek je manjkalo u ego-lotinji književnosti razmaženoj prezirom, poetikom usluga i ideologijama prijateljevanja [...] (Rajki 2014a, 50)

• usp. egoniti se
egoniti se gl. ego × goniti se

Čuo sam samo vlastiti glas. Negodovao sam zbog ocjenjivanja-nja-nja-nja, a vlastita kletva mi je bila: Egoni se! (Rajki 2014a, 66)

• usp. egolotinja
egzekutak im. egzekucija × kutak

Egzekutak (FT, 4. 8. 2006, n)

• o izjavama izraelskoga veleposlanika u RH da Izrael ne gađa libanonske civile, odnosno da stradale civile Hezbollah možda namjerno smjesti u vojne ciljeve
egzotika-taka im. egzotika × tika-taka ‘onomatopeja kucanja sata’

Feralova egzotika-taka (FT, 19. 2. 2000, n)

• o izjavi J. Marjanovića da »u Bangkoku dan traje 24 sata«
e-heil [ehajl] im. e. e-mail ‘e-pošta’ × nj. Heil ‘dobro, spas; živio’

Uz ponosnu potvrdu svojega autorstva, Miljak je pojasnio i razloge za slanje takvog e-heila. Morao je, kaže, reagirati na priopćenje Spomen-područja Jasenovac što ga je potpisala Nataša Jovičić, a u kojemu se kaže [...] (Lucić 2013a, 4. 12. 2013)

• o prijetećim mejlovima koje je J. Miljak slao N. Jovičić • Heil Hitler – nacistički pozdrav

• usp. heil

Einstun [ajnštun] im. /Albert/ Einstein × Antun /Vrdoljak/

Ne, ja samo svijet tumačim po Einstunu Tonču Vrdoljaku, ocu hrvatskog olimpizma i utemeljitelju takozvane relativističke filozofske škole, po kojemu je Mađarska praktički prva, a drugo mjesto Hrvatske ravno prvom. (Dežulović 2011, 159, travanj 2007)

• usp. Atlantun, prasist, tončno, Vrdobljak, zgradni
ejakuler im. ejakulacija, ejakulirati × kuler ‘frajer; smiren, hladan čovjek’

Bio se, ejakuler, zaustavio u gradu, pojesti sendvič i popiti kavu. (Rajki 2006b, 120)

• usp. banalnik, glupijandura, humanitkov, infafatilnik, kitaromantik, klitorisač, kurvaritelj, reneseansnik, svodnikotinaš, vragolišav
ekognomski prid. ekonomski × gnom ‘neugledno kvarno stvorenje’

Ekognomski kutak (FT, 18. 8. 2001, n)

• o iritantnim izjavama političara S. Linića

• usp. burdžoazija, halocinogen, hulkiganizam, klinićki, Plinić, Porezman, Porres, slavkoluk, slavkorječivost, Slinić, socijalnuški, Zlavko, Zlinić
ekoložnica im. ekologija × ložnica

Feralova ekoložnica (FT, 12. 3. 2004, n)

• o napisu I. Šole o važnosti ekologije, pa i u seksu
ekonomister im. ekonomist × mister

Novine, televizije i portali vrve tako stručnim analizama i maštovitim prijedlozima, cijeli se jedan prijeteći pseudoznanstveni diskurs sasvim lijepo udomaćio tamo gdje se do jučer pričalo o ZERP-u i skrovištima generala Gotovine, nema profesora ekonomije niti bolje pozicioniranoga menadžera kakve srednje uspješne tvrtke koji do sada nije barem dva ili tri puta ponudio svoje rješenje situacije, a Željko Rohatinsky i Emil Tedeschi svakodnevno vode uzbudljivu trku za titulu ovogodišnjeg ekono-mistera Hrvatske... (Zarez, 16. 9. 2010)

ekotaža im. e. ecotage ← eco- ‘eko-, ekološki’ × sabotage ‘sabotaža’ sabotaža kojom se promiče ekologija ili se smanjuje ekološka štetnost sabotiranoga

Početkom 1980-ih godina skupina ekoloških aktivista, razočaranih neuspjehom environmentalnih organizacija, osnovala je pokret »Earth First!« s osnovnim ciljem zaštite preostalih područja divljine na američkom Zapadu. Njihove spektakularne akcije, nazvane ekotaža, uništavanja korporacijske imovine – buldožera, traktora, kamiona – stekle su veliki publicitet u američkoj javnosti i izazvale državne progone. (Markus 2003, 145)

Film govori o najvećoj ekotaži (ekološkoj sabotaži) u povijesti: 6. studenog dvoje aktivista pokreta za oslobođenje životinja potopila su dva broda za kitolov u luci u Reykjaviku i uništili tvornicu za preradu mesa kita. (ASK, 29. 2. 2012)

ekozofija im. e. ecosophy ← eco- ‘eko-, ekološki’ × philosophy ‘filozofija’ ekološka filozofija ili filozofična ekologija

Dubinski ekološki pokret. »Ekozofija T« Arne Naessa (Cifrić 2002, n)

Nekoliko je čimbenika koji su izvršili dugoročni utjecaj na Naessa i pridonijeli njegovom shvaćanju dubinske ekologije koju je nazvao ekozofija T (po jednoj planini u Norveškoj gdje se nalazi njegova koliba, ali i po otvorenosti za druge verzije – ekozofija A, B...). (Markus 2003, 144)

Næss je u upotrebu uveo termin »ekozofija« kako bi opisao filozofsku ekologiju koje je dubinska ekologija sastavni dio. Ekozofija se nadahnjuje kako ekologijom tako i mnogim filozofskim i religijskim tradicijama [...] (Zarez, 6. 2. 2009)

ekozofski prid. e. ecosophical ← eco- ‘eko-, ekološki’ × philosophical ‘filozofski’ koji se odnosi na ekozofiju • v. ekozofija

Autor tematizira ekozofiju kao znanje koje daje horizont kako ekonomiji tako i ekologiji. Ekozofski odnos prema svijetu vodi se znanjem da sporazumijevanja nema bez razumijevanja. (H-Alter, 30. 11. 2011)

eksjugzorcist im. eks-Jugoslavija × egzorcist

Feralov eksjugzorcist (FT, 24. 3. 2001, n)

• o optužbi M. Tuđmana da iz članova aktualne lijeve Vlade RH nikad nije izišao komunizam i jugoslavenstvo

• usp. etataizam, idioptrija, napokonačan, očinački, opleonazam, pistarija, remake-djelo, šlafrok-en-rol, tatoizam
ekspertizezanje im. ekspertiza × zezanje

Ekspertizezanje nježnog slučaja (Bednjanec 1980, 51, n)

• epizoda o nekakvim dvama spornim nogometnim bodovima

• usp. juridriskanje
ekstravaganci im. ekstravagantan × Ganci ‘Cigan/in/’ civiliziran, elegantan Rom

Snimi ekstravagancija kakvo samo odelo fura. (Ž, Zagreb, 13. 3. 2011)

ekstravaganci (Sabljak 2013, s. v.)

ekströhmist [ekštremist] im. ekstremist × /Carl Gustav/ Ströhm

Feralovi ekströhmisti (FT, 17. 2. 2001, n)

• o relativizirajućoj izjavi komentatora C. G. Ströhma nakon podmetanja bombe pod spomenik palim borcima na zagrebačkome groblju Mirogoj

• usp. gustaša, oberströhmbahnführer, ströhmbahnführer, ströhmljenje
ekukumenizam im. ekumenizam × kuku meni

E-kuku-meni-zam... (Kaćunko, 21. 1. 2010, n)

Isto tako, svi zajedno u iskrenom nastojanju za jedinstvom kršćana, unatoč evidentnim teškoćama u napredovanju (posebno u nekim »miješanim« sredinama, gdje se – kako bi rekao biskup Ratko Perić – provodi »e-kuku-meni-zam«, ili »e-kuku-kume-nizam«), treba ustrajati u ekumenskom hodu naprijed. (Kaćunko, 21. 1. 2010)

• o ekumenizmu povodom ekumenske Molitvene osmine • kuku meni – uzvik u žalovanju, samosažaljenju, jadu

• usp. ekukukumenizam, kukumenizam, šekumenizam
ekukukumenizam im. ekumenizam × ?kuku kume

Isto tako, svi zajedno u iskrenom nastojanju za jedinstvom kršćana, unatoč evidentnim teškoćama u napredovanju (posebno u nekim »miješanim« sredinama, gdje se – kako bi rekao biskup Ratko Perić – provodi »e-kuku-meni-zam«, ili »e-kuku-kume-nizam«), treba ustrajati u ekumenskom hodu naprijed. (Kaćunko, 21. 1. 2010)

• o ekumenizmu povodom ekumenske Molitvene osmine • kuku – uzvik u žalovanju, jadu

• usp. ekukumenizam, kukumenizam, šekumenizam
ekumenjara im. Ekumena × komunjara

Feralove ekumenjare (FT, 14. 6. 1999, n)

• o prigovoru don A. Bakovića da HTV-ova emisija Ekumena postaje »multireligijska, multietnička, multikonfesionalna, multi... ova, multi... ona«

• usp. antitemza, antomurale, desnošljivost, drinosaurus, državlji, haesperanto, kćerikalizam, muslimaničan, prasizam, romovina, romovlasnički, serijalnuški, stjegovni, ubijesno, videološki, wrusstracija, zaviočajan, zavjeronauk
eldoradnik im. Eldorado × radnik

Feralova zemlja eldoradnika i seljaka (FT, 30. 11. 2007, n)

• o napisu M. Lasan Terin da bi se Hrvatska zbog bogatstva i ljepote mogla nazvati Eldorado
elegadan prid. elegantan × gadan

Tako da od teške katastrofe hrastom furniranog stola sa ispucalim lakom boje trešnje (!) sad imamo vrlo elegadan »hrastov« astalić visokog sjaja :-). (Roda, 20. 6. 2009, k)

• usp. blamurozan, glamugrozan, sjajšan, zgadan, zgovan
elektrokucija im. e. electrocution ← electro- ‘elektro-, električni’ × execution ‘egzekucija’ 1. hotimično usmrćivanje čovjeka udarom električne struje kao način izvršenja smrtne kazne, obično na električnoj stolici
elektrokucija (AG 1999, s. v.)

Primjerice, tu je Rajmohan Nair (Electro Man) koji je nakon neuspjelog pokušaja samoubojstva otkrio da je imun na elektrokuciju ili Scott Flansburg čija je supermoć brzinsko rješavanje matematičkih zadataka (iako je teško povjerovati da bi ova super moć izrodila kvalitetan strip). (Index, 14. 8. 2010)

Elektrokucija. Izvođenje smrtne kazne el. strujom na el. stolici. Prvi put primijenjeno u SAD-u (New York) 1890. (Proleksis, s. v., 22. 6. 2012)

2. hotimično usmrćivanje životinje udarom električne struje radi ljudske koristi

S obzirom na vrstu životinje, koriste se različite metode usmrćivanja, poput analne ili vaginalne elektrokucije (ubijanje strujom). (Dnevnik, 25. 1. 2006, b)

Nošenje krzna također nikoga ne čini zavodljivim i seksipilnim, kao što ni brutalna vaginalna i analna elektrokucija, kojom se životinje ubijaju radi krzna, nije nimalo seksi niti glamurozna. (SD, 30. 1. 2012)

3. neželjeno, nehotično smrtno stradavanje čovjeka ili životinje od strujnog udara

Od ukupnog broja nesreća od elektrokucije koje završavaju smrću 80–85% su muškarci, 15–20% su žene. (Elektro, 2010)

U Elektroprimorju, riječkoj jedinici HEP Operatora distribucijskog sustava sustavno se rješava problem stradavanja zaštićenih vrsta ptica i životinja od elektrokucije na nadzemnim srednjenaponskim električnim vodovima (HEP, 4. 12. 2013)

embrijačina im. embrij × brijačina ‘mišljenje; naklapanje, brbljanje; provod, zabava’

Feralova embrijačina (FT, 24. 2. 2006, n)

• o izjavama don Ž. Kustića o hrvatskim demografskim problemima

Emilanković im. Emil /Tedeschi/ × /Zoran/ Milanović

Emilanković: Država u materini – sve što nam treba je ljubav (Index, 8. 6. 2012, m)

• fotomontaža hrvatskoga premijera Z. Milanovića i tajkuna E. Tedeschija na naslovnici filma Planina Brokeback (2005) o homoseksualnoj ljubavi dvojice kauboja

• usp. Bezvezoka, Debilanović, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav
emigracia im. emigracija × e. CIA ‘Central Intelligence Agency, Središnja obavještajna agencija’

Hrvatska emigracia (FT, 11. 1. 1999, n)

• o mutnoj aktivnosti Centra za strategijska istraživanja koji vodi povratnik iz emigracije M. Sopta

Emippali [emipali] im. Emippali ← Emily /Sweeney/ × /Rajesh/ Koothrappali

Pokušavam smisliti nadimak za sebe i Emily. Koji ti se više sviđa, Emippali ili Koothrapemily? – Zašto tvoje prezime, a njezino ime? – Njezino je prezime Sweeney, a s Koothrapeeney nešto nije u redu. (Teorija 2015, S08E02)

• E. Sweeney, R. Koothrappali – imena likova u TV-seriji Teorija velikog praska

• usp. Howdini, Koothranardowitz, Koothrapeeny, Koothrapemily, Koothrapenny, Koothratulum, Lenwoloppali, Leonerd, Shamy, Shelbot, Shelzum, Šarmalarmalon, Wolowizard, Zeusowitz
emotikon im. e. emoticon ← emotion ‘osjećaj’ × icon ‘ikona, slika’ slikovni prikaz signala neverbalne komunikacije (izraza lica, pokreta tijela i sl.), rjeđe predmeta ili osoba, umetnut u pisani tekst, a izveden pomoću interpunkcijskih znakova, slova i brojki

Emotikoni ili smajlići ili smješci su slikovni izrazi emocija, raspoloženja i stavova (u pravilu shematizirano oslikavajući odgovarajući izraz lica) te radnji, situacija, bića i predmeta. Naziv emotikon (engl. emoticon) nastao je spajanjem engleskih riječi emotion (emocija) i icon (slika). (Ivas – Žaja 2003, 82)

Emoticon – Emotikon. Skraćenica engleskog izraza »emoticon icon«, što na hrvatskome znači »ikona raspoloženja«. (Panian 2005, s. v. emoticon)

Emotikoni iz internetske i SMS komunikacije (Babić – Žic Fuchs 2007, 555)

:-), :P, :-*, 3:-o, ;-) i još tisuće sličnih emotikona ne samo da su uspjeli opstati 25 godina nego su se s godinama širili pa danas više nisu tek privilegija mlađe generacije [...] već su osvojili čak i biznismene kojima su emotikoni postali neizbježan dio komunikacije s poslovnim partnerima. Tomu u prilog govori i podatak da 55 posto onih koji svakodnevno u SMS porukama i e-mailovima koriste emotikone imaju više od 30 godina, a većina ih je počela koristiti tek prije pet godina. Emotikoni su prošli klasični put internetskih trendova, odnosno stvoreni su isključivo kao potreba da bi se na kraju raširili u nezamislivim razmjerima. Prvi put su stvorena samo dva: :-) i :-(, a smislio ih je profesor Scott Fahlman [...] To je bilo 19. rujna 1982. (JL, 16. 8. 2007)

U azijskim je kulturama veći fokus stavljen na oči, koje se zato i u smajlićima jače izražavaju. Štoviše, nerijetko se sve ostale crte lica posve zanemaruju: čest je emotikon ^^, koji je više-manje sukladan našem :) (F, 28. 2. 2010, k)

Istraživanje [...] provedeno na više od tisuću Britanaca, pokazalo je da više od polovice afera na poslu započinje slanjem (ne)prikladnih emotikona, poput znaka za poljubac. (Index, 7. 9. 2012)

Oxfordova riječ godine nije riječ nego emotikon. Po prvi puta ikad, ovaj je rječnik svoju godišnju nagradu za riječ godine dodijelio emotikonu. Službeno nazvan »lice sa suzama sreće« ovaj se emotikon, ili emoji ako vam je draže, u 2015. izdvojio kao najkorišteniji. (Bug, 18. 11. 2015)

• usp. femoji
endehalucinacija im. Endeha ‘NDH, Nezavisna Država Hrvatska’ × halucinacija

Feralova endehalucinacija (FT, 14. 1. 2005, n)

• o izjavi M. M. Mihalije da su ustaše bili osloboditelji od jugosrpskog jarma, a Tito i komunisti protivnici samostalne hrvatske države
endeholičar im. Endeha ‘NDH, Nezavisna Država Hrvatska’ × -holičar × ?alkoholičar

»Nemoguće biće«, »slaboumni zagrebački musliman«, »bijednik«, »ustaški klaun« i »ograničeni kolodvorski endeholičar«. Dobro, ova posljednja formulacija nije Tomićeva, to ja častim. (Dežulović 2016b, 5. 7. 2016)

• o tužbi za uvredu koju je desničarski ministar kulture Z. Hasanbegović podigao protiv novinara A. Tomića

Endemhazija im. endem × Endehazija ‘NDH, Nezavisna Država Hrvatska’

Feralova Endemhazija (FT, 17. 3. 2001, n)

• o objašnjenju H. Hitreca da izraz »hrvatski nacionalist« zapravo znači »hrvatski domoljub« • usp. Endenhaazija, Epehazija, Erhazija, Liternacionala, osmrknica, pokreten, Shitrec, Shrvoje

Endenhaazija [endenhazija] im. Endehazija ‘NDH, Nezavisna Država Hrvatska’ × Haag

Feralova Endenhaazija (FT, 8. 2. 2003, n)

• o izjavi J. Jurčevića da hrvatska vlast, dok god surađuje s Haaškim sudom, priznaje krnju suverenost Republike Hrvatske

• usp. Endemhazija, Epehazija, Erhazija
endorfin im. endorfini mn. e. endorphin ← endogenous ‘endogen, unutarnji’ × morphine ‘morfij’ tvari slične morfiju, prirodno se stvaraju u organizmu, obično u mozgu kralješnjaka

Pomeranz je utvrdio da akupunktura svojim djelovanjem na hipotalamus oslobađa beta-endorfin putem hipofize. Taj endorfin je jači od morfija i koči percepciju boli u moždanim stanicama, receptorima za bol. (Ferković – Tapalović 1998, 227)

endorfini (AG 1999, s. v.)

Slasna čokolada sadrži amino kiselinu koja podiže endorfin, naš prirodni antidepresiv. (Vjesnik, 5. 5. 2002)

endorfini (Proleksis, s. v., 22. 6. 2012)

Hormoni sreće – endorfini, regulatori su boli i prirodna droga. [...] Riječ endorfin sastavljena je od dviju riječi, endogen – što znači unutrašnji, a morfij je tvar koja blokira bolove. (Intimatemedicine, 30. 4. 2012)

Eneminem im. e. enemy ‘neprijatelj’ × Eminem

Feralov Eneminem (FT, 4. 1. 2003, n)

• o izjavi B. Lukšića pri uručivanju nagrade pjevaču M. Perkoviću Thompsonu: »Počeo si s vanjskim neprijateljima, a sada pjevaš o neprijatelju u nama samima« • Eminem – američki reper
enjoint [inģojint] gl. imp. e. enjoy ‘uživati’ × e. joint ‘džoint, cigareta lake droge’

Enjoint Croatia! (FT, 28. 7. 2006, n)

• o zaoštravanju hrvatske politike prema uporabi i zloporabi lakih droga

Enteršpajz im. Enterprise × špajz, špajza ‘smočnica, ostava’

Balkanski svemirski brod Enteršpajz na gastronomskoj misiji (Index, 12. 12. 2014, m)

• riječ je o kobasicama spojenima čačkalicama u obliku svemirskoga broda • Enterprise – svemirski brod iz istoimene znanstvenofantastične serije

• usp. gastronomski
entuzijalnost im. entuzijazam × jalnost ‘zavist’

Svrbi me statut bez statusa. – Entuzijalnost ili dolar, pitanje je sada. – Pozvizdio sam od Zvezdinih krakova. (Bednjanec 1980, 63)

• epizoda o stanju u košarci nakon što je Jugoslavija 1978. u Manili postala svjetski prvak

Epehazija im. e pe ha ‘EPH, Europapress Holding’ × Endehazija ‘NDH, Nezavisna Država Hrvatska’ podrugljivo i pogrdno za najveću hrvatsku novinsku kuću EPH

A nakon što je sistem jebao ježa i izrastao u Epehaziju, pod vlašću Kutlinoga kompanjona Pavića, bogme ga više ne podrivaju, što će reći da prema Kutli, Todoriću ili nekom trećem prominentnom poslovnom partneru nisu u prilici iscijediti ni približno toliko konstruktivnog bijesa kao prema činovniku u Ministarstvu kulture, k tome »klincu revolucionarcu«. [...] Antu bi Tomića, pretpostavljam, bilo teško uvjeriti kako je država sa svim svojim sinekurama mila majka prema Epehaziji i vertikalno postavljenoj mreži lojalnosti koja tamo caruje. [...] Prema slici svijeta koju sustavno emitira Tomićeva Epehazija – gdje poput oglednih nakaza defiliraju lijeni i potkupljivi radnici, halapljivi penzioneri, neproduktivni znanstvenici, razmaženi i bahati studenti [...] (Ivančić 2013c, 11. 5. 2013)

• usp. Endemhazija, Endenhaazija, Erhazija
epepejski prid. e pe pe ‘EPP, ekonomsko-propagandna poruka’ × epopejski

Već imam slogan za spot na nivou epepejske poezije: »Organizam jača sintetička pijača« [...] (Bednjanec 1980, 89)

epidemonija im. epidemija × demon

Feralova epidemonija (FT, 16. 2. 2007, n)

• o izjavi A. Hebranga da su rigidni ljevičarski mediji opasno zarazni za hrvatsko stanovništvo

• usp. andrifašizam, budišnost, dementiranje, rodijalektički, Spinocchio, udbalaština

Ercegovanac im. /H/ercegovac × govno • v. Hercegovanac
ereakcija im. erekcija × reakcija e. broner ← bro/ther/ ‘frend, kompa, buraz, brat’ × boner ‘erekcija’ erekcija kao posljedica uzbuđenja zbog drugog muškarca

Ereakcija! Ta mi je riječ trebala. Erekcija koja nije erekcija, već reakcija na ugodu! – Upamtit ću. – Ereakcija! (Kalifornikacija 2009, S01E03)

• usp. onrekcija

Erhavatska im. er ha ‘RH, Republika Hrvatska’ × Hrvatska

U Erhavatskoj (to je medijsko-politička Hrvatska odnosno RH) u subotu 10. rujna u gotovo svim medijima osvanuli su naslovi »Poštujmo sve nevine žrtve«. (Kaćunko, 15. 9. 2016)

U »Erhavatskoj«, Lijepoj Našoj jedin(stve)noj članici tzv. EU »na brdovitom Balkanu«, nakon što se postupno sliježu magla i prašina mnogoobećavajućih tzv. parlamentarnih izbora, zahuktava se medijska panika oko »konzervativne revolucije« koja provodi »klerikalizaciju društva«. (Kaćunko, 13. 10. 2016)

U »zemlji čudesa«, Lijepoj našoj Erhavatskoj, ni u jednom trenutku nije dosadno – stalno se događaju različite »lijepe naše« čudesne neobičnosti. (Kaćunko, 9. 11. 2016)

Erhazija im. er ha ‘RH, Republika Hrvatska’ × Endehazija ‘NDH, Nezavisna Država Hrvatska’

Erhazija (FT, 25. 5. 1998, n)

• o osnivanju državnoga povjerenstva za povijesne i ratne žrtve kojemu je cilj razuvjeriti međunarodnu zajednicu da Republika Hrvatska nastavlja politiku NDH

• usp. Endemhazija, Endenhaazija, Epehazija
erotikolekcionar im. Erotika × kolekcionar

Muke splitskog erotikolekcionara (Index, 1. 5. 2015, m)

• riječ je o oglasu u kojem kolekcionar traži stare brojeve časopisa Erotika, ali bez »slijepljenih stranica«

Esestonija im. nj. SS ‘Schutzstaffel, Zaštitni odred’ × Estonija

Es-es-tonija (FT, 11. 5. 2007, n)

Znate li kako Rusi zovu Estoniju nakon nedavnih krvavih nereda u Tallinu, u kojima je jedan njihov ubijen, a stotine ranjeno. Zovu je Es-es-tonija. (FT, 11. 5. 2007)

• o napetostima između ruske manjine i estonske većine u Estoniji • SS – elitna nacistička vojna postrojba

Erstefajzen im. Erste /& Steiermärkische banka/ × Raiffeisen /banka/

Prigrebačka erstefajzen bajka (Dežulović 2012b, 20. 2. 2012, n)

Najbolji mu je prijatelj, jasno, njegov osobni bankar u kvartovskoj poslovnici Prigrebačke Erstefajzen Hipoalpeženeral Sosijetemarkiše banke [...] Nikad tako ne saznamo da je Mister Muscolo sa svojim opsesivno-kompulzivnim poremećajem na kraju premlatio neurednu Pepeljugu i izbacio je iz dvorca, pa završio sa ženom onog luzera iz reklame za Prigrebačku Erstefajzen Hipoalpeženeral Sosijetemarkiše banku. (Dežulović 2012b, 20. 2. 2012)

• usp. Prigrebački, Sosijetemarkiše, Zdravomarische
escherychia coca-coli [ešerihija kokakoli] im. escherychia coli × Coca-Cola

Dozreli tanini, živahne urinokiseline te nadasve obilje minerala i ostalih nesvakidašnjih sastojaka poput escherychiae coca-coli pretvaraju Zlatni Bubregundac u neizostavan sastojak bambusa i njemu srodnih ljetnih napitaka. (FT, 16. 1. 2004)

• podrugljiva imitacija gastrokolumni D. Butkovića, čitava prožeta aluzijom na mokrenje

• usp. Bljutković, bubregundac, kutlevački, pišot, urinogorje
esdekenjac im. es de ka ‘SDK, Služba društvenog knjigovodstva’ × kenjati ‘srati’ × kenjac ‘magarac’

Sve račune kontroliraju esdekenjci. (Bednjanec 1980, 40)

Naši esdekenjci ne mogu kontrolirati njihove račune. (Bednjanec 1980, 41)

To je glazba za javnost i esdekenjce. (Bednjanec 1980, 143)

• usp. Amerikenjac, denikenjac, kapekenjac, manekenjac, sanjkenjac
esdekenjara im. esdepenjara ‘pogrdno za esdepeovca’ × kenjati pogrdno za esdepeovca

Ne, ti si esdekenjara, »komunista«. Hrvatski jezik ti je stran. (Narod, 29. 12. 2014, k)

Tako je. Ako već glasate za esdekenjare, budite odgovorni [...] (NL, 6. 11. 2015, k)

eskland im. e. eskland ← /american/ eskimo ‘/američki/ eskimski pas’ × shetland /sheepdog/ ‘šetlandski ovčar’ pas mješanac američkog eskimskog psa i šetlandskog ovčara

American Eskimo + Shetland Sheepdog = Eskland (Vauvau, 12. 6. 2007)

estradalnik im. estrada × stradalnik

Feralovi estradalnici domovinskog rata (FT, 25. 3. 2000, n)

• o opravdanju T. Kesovija da je pjevala u kampanji HDZ-ova predsjedničkoga kandidata M. Granića jer od nečega mora živjeti

Budžetski estradalnici (FT, 20. 1. 2000, n)

• tko su hrvatski umjetnici »od državnog značenja«, oni s besplatnim mirovinskim i zdravstvenim osiguranjem

Tko je najveći estradalnik domovinskog rata i poraća: Thompsonov križni put (FT, 16. 1. 2004, n)

• tekst uz fotomontažu pjevača M. Perkovića Thompsona s kukastim križem u pozadini
estradao, estradali prid. estrada × stradao, stradali

Feralovo estradalo područje (FT, 17. 6. 2000, n)

• o zabrinutosti Z. Gobca nad sudbinom hrvatskih pjevača jer u Hrvatskoj ostaju bez posla, pa moraju pjevati u Sloveniji, BiH, Srbiji i Crnoj Gori

Estradija im. estrada × Stradija

Dinastije Stradije i Estradije (Lucić 2016a, 26. 4. 2016, n)

[...] tata Karamarko i tata Vučić svoje sinove učinili dijelom stranačkoga marketinga, pa nije isključeno da od mladunaca očekuju da jednoga dana nadrastu svoj sadašnji sljedbenički status i postanu njihovi politički nasljednici. Jer tako to već ide u ovim Stradijama i Estradijama, isprva kurtoazno, a potom i murtoazno... (Lucić 2016a, 26. 4. 2016)

• o izborima u Srbiji, na kojima je pobijedio A. Vučić, i izborima u HDZ-u, na kojima je pobijedio jedini kandidat – T. Karamarko • Stradija – političkosatirična pripovijetka R. Domanovića o Srbiji za kraljevanja A. Obrenovića, na prijelazu iz 19. u 20. st.

• usp. kurtoazno, murtoazno

Estragoanalka im. Estragon × straga × analan + -k-a

Moja Vlažnimirka i Estragoanalka radko (Polič-Come-on) i radikarno četkaju bogatka Godotka zbog dogodka [...] (Radaković 1999, 47)

• Vladimir, Estragon – likovi drame Čekajući Godota ili U očekivanju Godota S. Becketta

• usp. poličkati, radikarno, radko, Vlažnimirka
etataizam im. etatizam × tata

Feralov etataizam (FT, 6. 10. 2006, n)

• o izjavi M. Tuđmana, sina F. Tuđmana, da protivljenje imenovanju glavnoga gradskog trga po F. Tuđmanu iskazuje prezir i osporavanje prava na hrvatsku državnost

• usp. eksjugzorcist, idioptrija, napokonačan, očinački, opleonazam, pistarija, remake-djelo, šlafrok-en-rol, tatoizam

EUforija im. EU ‘Europska Unija’ × euforija

Ipak, unatoč svemu ostati vedar – to je (bio) glavni moto hrvatske raje uvijek i u svemu. Zato neka eu-forije! To je zapravo jedino što imamo od Europske unije! (Kaćunko, 4. 2. 2007)

• o rukometnome SP-u (2007) na kojemu je Hrvatska bila peta unatoč tomu što je imala devet pobjeda

• usp. narkolobika

EUmpatija im. EU ‘Europska Unija’ × empatija

EUmpatija – suosjećanje koje počinje utapanjem a završava doticanjem dna. (Šimičević, 20. 10. 2013)

Eurabija im. e. Eurabia ← Europe ‘Europa’ × Arabia ‘Arabija’ rezultat navodnog europsko-arapskog dogovora o islamizaciji Europe i suprotstavljanja Sjedinjenim Američkim Državama i Izraelu, neželjena prevelika islamizacija Europe kako ju vide islamofobični europski političari

U tom svojem najnovijem napisu ona kaže: »Već četiri godine tvrdim da se suočavamo s monstrumom koji nas želi uništiti fizički, a zajedno s našim tijelima želi uništiti i naša načela, naše vrijednosti, našu civilizaciju; govorim o islamskom nacizmu, ratu koji on vodi protiv zapadne civilizacije, govorim o samoubojstvu Europe, jedne Europe koja više i nije Europa, nego Eurabija.« (NCL, 18. 7. 2005)

[...] do kraja godine muslimansko stanovništvo Eurabije udvostručiti.« A što je to »Eurabija«, O. F. je objasnila u svojoj »Snazi razuma«, knjizi tiskanoj u 18 izdanja: Europa koju islam osvaja pretvarajući je u svoju koloniju... (SD, 22. 7. 2005)

Povjesničarka Bat Ye’or, koja je skovala pojam »Eurabija«, misli kako su veze Europe sa arapsko-islamskim svijetom sada tako čvrsto uspostavljene, da je Eurabija nepovratna činjenica. (Lijepa naša, 15. 2. 2009)

Inače, ubojica se strogo ograđuje od rasizma i nacionalizma, ali time ulazi u kontradikciju s uvjerenjima koja analizira i crpi iz straha od stvaranja »Eurabije«. Knjigu Fjorda Mana »Poraziti Eurabiju« smatra savršenim božićnim poklonom za obitelj i prijatelje. (Lupiga, 24. 7. 2011)

»Ako sada ne zaustavimo »Islamifikaciju«, samo je pitanje vremena kada pojavu Eurabije i Netharabije«, kazao je Wilders jednom prilikom. (Index, 26. 5. 2014)

• usp. Afpakistan, Atlantropa, Chimerica, Crongo, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
eurastenija im. Europa × neurastenija ‘rastrojenost, živčana iscrpljenost’

Feralova eurastenija (FT, 6. 5. 1996, n)

• komentar na intervjue H. Šošića i nekritičku pohvalu uloge F. Tuđmana u europskome kontekstu

• usp. bleksikografija, Cropacabana, degenitiv, hrvojni, legnislativa, telečasni

Feralova eurastenija (FT, 2. 12. 2000, n)

• o euroskeptičnome napisu M. Ivkošića

• usp. banalfabet, bordelaština, dijagroza, hapsolutizam, monotonuće, Orban, pedalaština, pravopih, sramokres, srbosek, šekretar

Eurazija im. a. Europa × Azija kopnena cjelina Europe i Azije

Koncepcija Eurazije, podunavskih kantona po švicarskom uzoru. Idealna demokratska decentralizacija zapada (L’Ere Nouvelle), sve je to magla. (Krleža 1939, 23)

Eurazija (HJP 2007, s. v.)

Euroazija (ili Eurazija), geogr. naziv za najveću uobičajeno izdvojenu kopnenu cjelinu koju zajedno čine široko povezane (Jugorski prolaz – Kaspijsko jezero, oko 3300 km) Europa i Azija. (Proleksis, s. v. Euroazija, lipanj 2012)

b. e. Eurasia ← Europe ‘Europa’ × Asia ‘Azija’ jedna od fikcijskih superdržava u romanu 1984. G. Orwella

Obasipao je pogrdama Velikog Brata, optužbama diktaturu Partije, zahtijevao je neodgodivo sklapanje mira s Eurazijom, zalagao se za slobodu govora, slobodu tiska, slobodu okupljanja, slobodu misli, histerično je jadikovao kako je revolucija izdana [...] (Orwell 1983, 16)

Kao predmet mržnje on je bio stalniji nego Eurazija ili Orijentazija, jer kad je Oceanija bila u ratu s jednom od tih supersila, obično bi bila u miru s drugom. (Orwell 1983, 17)

U ovom trenutku, na primjer, 1984. (ako je ovo 1984.) Oceanija je u ratu s Eurazijom, a u savezu s Orijentazijom. (Orwell 1983, 38)

• usp. duplozof, duplozofija, eurazijski, glagomenica, logorad, mislicija, Pornodjel, telekran, telekranski, tintolovka

• usp. Afpakistan, Atlantropa, Chimerica, Crongo, Eurabija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
eurazijski prid. europski × azijski a. koji se odnosi na Euraziju • v. Eurazija

U strogom smislu eskimski jezici pripadaju dakle u jezike Amerike, no dijele brojna obilježja i s eurazijskim jezicima, osobito s tzv. paleosibirskim jezicima. (Matasović 2001, 201)

U trećem, eurazijskom scenariju, političke i sigurnosne podjele između Amerike i Europe postale bi nepremostive [...] (NCL, 18. 5. 2004)

Rod današnjih konja (Equus) potječe od troprstoga amer. hipariona (Hipparion). Vrste: eurazijski (mongolski), divlji k. (E. ferus) [...] (Proleksis, s. v. konji, lipanj 2006)

b. e. Eurasian ← European ‘europski’ × Asian ‘azijski’ koji se odnosi na Euraziju, jednu od fikcijskih superdržava u romanu 1984. G. Orwella • v. Eurazija

A cijelo to vrijeme, da tko ne bio ostao u sumnji što se stvarno krije iza Goldsteinovih podmuklih brbljarija, iza njegove glave na telekranu marširale su beskrajne kolone eurazijske vojske – red za redom surovih ljudi bezizražajnih azijatskih lica [...] (Orwell 1983, 17)

Međutim, slučajno je eurazijski generalštab pokrenuo ofenzivu u južnoj Indiji, a sjevernu je Afriku pustio na miru. (Orwell 1983, 44)

Iznenada se novi plakat pojavio po cijelom Londonu. Nije imao nikakva natpisa i prikazivao je naprosto monstruoznu spodobu eurazijskog vojnika, visokog tri-četiri metra [...] (Orwell 1983, 156)

• usp. duplozof, duplozofija, Eurazija, glagomenica, logorad, mislicija, Pornodjel, telekran, telekranski, tintolovka

Eurijeka im. uzv. grč. /h/ēúrēka ‘/h/eureka, našao sam’ × Europa × Rijeka naslov okrugloga stola o Rijeci kao europskoj prijestolnici kulture (2020) u sklopu šibenskoga festivala alternativne ljevice Fališ (8. 9. 2016)

eurob im. Europa × rob

Dobro si smislijo taj letak: »bolje grob nego eurob«! (Mataković 1991, 47)

euroforija^1 im. Europa × euforija

Euroforija (FT, 21. 12. 2002, n)

• I. Banac o ulasku Hrvatske u NATO i EU
euroforija^2 im. Euro ‘Europsko prvenstvo’ × euforija

Jednom je čovjeku nedavno nepoznat netko bejzbol-palicom razbio glavu. Možda za to bolno lice nitko ne bi doznao da nije riječ o novinaru. Međutim, nakon početne medijske halabuke, slučaj je brzo pao pod tepih nogometne euroforije. (Kaćunko, 11. 6. 2008)

euronionist im. euro- × unionist × ?onanija

Dešifrirao je ordinarij vojni i prelat natopaktovski da euronionisti iz Bruxellesa imaju za cilj »poniziti ovu zemlju i njezinu povijest, ubilježiti u glavu svakog njezina građanina osjećaj krivnje i potrebu ispaštanja za neku povijest koju oni čitaju onako kako hoće, a ne kakva ona uistinu jest«, te im spočitnuo licemjerje i dvostruke kriterije – naravno, uvijek na štetu Hrvatske. (Lucić 2011a, 14. 2. 2011)

• o izjavama mons. J. Jezerinca da Europska Unija pristupa Republici Hrvatskoj i hrvatskom narodu na »odvratan i ponižavajuć« način
europski prid. europski × ropski

[...] na dan kad smo izgubili svoju državnu samobitnost i postali statistička pogrješka u okviru Eu-ropske unije. (HKV, 30. 6. 2013, k)

Nije radi turista već zbog Eu-ropske unije. Doli Bruselj! (HKV, 5. 9. 2014, k)

Euroslavija im. tal. Euroslavia ← Europa ‘Europa’ × Iugoslavia ‘Jugoslavija’ zamišljena buduća zajednica zemalja bivše SFRJ i Albanije

Pljuni i zapjevaj moja Euroslavija (FT, 4. 3. 1996, n)

• o projektu Euroslavije osmišljenu u talijanskome časopisu Limes

Ustav SFR Euroslavija (FT, 11. 3. 1996, n)

• satirično o projektu Euroslavije

Euroslavija (Anić 1998, s. v.)

Euroslavija – inačica treće Jugoslavije (HKV, 24. 3. 2007, n)

Kovanicu Euroslavija (zamišljena kao zajednica ili konfederacija eksjugoslavenskih država kojima se trebala pridružiti i Albanija, a možda i druge države na tom prostoru) lansirao je talijanski geopolitički časopis Limes 1995. godine. (VL, 14. 1. 2012)

• usp. Afpakistan, Atlantropa, Chimerica, Crongo, Eurabija, Eurazija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
eurotanazija im. Europa × eutanazija

Feralova eurotanazija (FT, 13. 11. 1995, n)

• o izjavi M. Ćavara: »Zar upravo mi Hrvati nismo najeuropejskiji Europejci?«
eurotičan prid. Europa × erotičan takav da pretjerano veliča i idealizira Europsku Uniju

Gdje je ono Ministričino obećanje da će Hrvatska imati 45 godina spokoja; koje je Predsjednik korigirao na – 20 godina hrvatske radosti u europskom raju i u eurotičnim snovima. (Tjedno, 26. 2. 2012)

eurozija im. Europa × erozija

Feralova eurozija (FT, 16. 4. 2004, n)

• o izjavi A. Rebića da bi ulaskom Hrvatske u europske integracije moglo doći do erozije nekih njezinih vrijednosti

Eurupa im. Europa × rupa

Sjajna kineska budućnost! Kina je već u Ujed&njenoj Eu-rupi. Već se vidi na koju će stranu hramati sljedećih 100 godina. To je »odgoj« cijele nove generacije duhovnih i moralnih »hromića«... (Kaćunko, 15. 2. 2007)

• o iskrivljenu pogledu na blagdan Sv. Valentina

• usp. hromić, hromoseksualac, hromoseksualnost

Bijela kuga & crna Eu-rupa (Kaćunko, 13. 4. 2007, n)

• o demografskoj slici u Njemačkoj

EUtanazija im. EU ‘Europska Unija’ × eutanazija

EUtanazija (FT, 11. 3. 2005, n)

Hrvatski otpor EUtanaziji – razmišljanja globalnog ognjištara. (HKV, 29. 10. 2014, k)

EUzaričak im. EU ‘Europska Unija’ × Zagreb × Rijeka × hrčak

Legendarnog Zagija mogli bi naslijediti Eugen, Đuro, Euzaričak... (VL, 20. 2. 2015, n)

Drugi pak Facebook korisnici smatraju da bi mu bolje pristajalo tradicionalnije ime poput Miroslava, Đure i Mirka, a oni kreativniji predložili su i imena Euzaričak, odnosno »europsko-zagrebačko-riječki hrčak«, te Eugen – European Universities Games Entertainer. (VL, 20. 2. 2015)

• riječ je o prijedlozima imena maskote Univerzijade
eyeborg [ajborg] im. e. eyeborg ← eye ‘oko’ × cyborg ‘kiborg, kibernetički organizam’ uređaj koji svjetlost pretvara u zvučne valove i tako ljudima koji pate od akromatopsije (vide samo crno i bijelo) omogućuje da opažaju više boja, nosi se na glavi kao antena

Nakon nekoliko mjeseci »rođen« je sustav Eyeborg, kompjutorski program i receptor koji je Neilu omogućavao da čuje šest boja, od crvene s najnižom do ljubičaste s najvišom frekvencijom. (JL, 26. 2. 2008)

Svi uključeni u projekt nadaju se kako će kamera proraditi već slijedećeg mjeseca, a Spence, koji se u šali naziva »Eyeborg« (kombinacija engleskih riječi, eye-oko i cyborg-kiborg), očekuje kako će njome za razliku od obične »velike« kamere uspjeti »prirodnije« snimati ljude oko sebe. (VL, 12. 3. 2009)

Antena (odnosno eyeborg) koju Neil nosi izgleda kao duga cijev s uređajem za prihvat zvuka na strani koja je ugrađena u stražnji dio njegove glave. Na drugom kraju je kamera koja »vidi« boje prije no što bivaju pretvorene u zvuk. Kako svaka ima drukčiju vibraciju, Neil može razlikovati slike, prizore i lica. (TP, 20. 3. 2014)

Fa–Fl
fablet im. e. phablet ← phone ‘telefon’ × tablet ‘tablet’ pametni mobitel velika zaslona, između smartfona i tableta, od 5,3 do 6,99 inča

Što je to fablet? – Phablet ili fablet je phone+tablet, tj. križanac između telefona, tj. pametnog mobitela i računala. U tu kategoriju spada većina Smartphonea novih generacija (poput S4, Note, Z1...). Dimenzije ekrana od 4,5 ili 5’’ još ih ne čine punokrvnim tabletima, a sve funkcije poput odličnih navigacija, sve jačih procesora i ostalih specifikacija, sposobnosti pokretanja raznoraznih programa uzdižu ih iznad samog naziva mobitel. (Vip, 13. 10. 2013, k)

Ko friški vlasnik Lumije 520 vidim smisao WP8+Nokia dodataka uz tu nisku cijenu – ali zašto bi netko kupovao veleskupi fablet/tablet koji nema prednosti Appleovog ekosistema ili Androidove divljine? Ne vidim razloga. (Bug, 21. 10. 2013, k)

Novi Xiaomijev fablet puca ravno na Apple (TP, 15. 1. 2015, n)

• usp. phablet
facekini [fejskini] im. e. facekini ← face ‘lice’ × bikini ‘bikini, dvodijelni ženski kupaći kostim’ gumena kupaća maska za glavu s otvorima za oči, nos i usta, služi kao zaštita od sunca, insekata, meduza

Pod imenom »Face-Kini« krije se pomalo morbidna i uznemirujuća maska za lice s pripadajućim odijelom u kojoj bez sumnje ostavljate dojam kao da ste upravo sišli sa seta kakvog sado-mazo ili snuff filma, a ne kao da ste se uputili na plažu. (Index, 18. 8. 2012)

»Face-kini«, kako ga skraćeno zovu kineski inovatori, izmislili su prije sedam godina, a sada je započela masovna proizvodnja. (VL, 20. 8. 2012)

Uz japanke, ručnike i luftiće na plažu se obavezno nosi vrlo trendi gumeni »facekini« kojim se prekriva cijela glava, lice i vrat s otvorima za oči, usta i nos. (Dnevno, 24. 8. 2012)

Premda izgleda kao maska za Noć vještica, facekini (lice + bikini) je danas sastavni dio odjeće za plažu u Kini. (Oko, 29. 12. 2012)

Nedavno je i poznati modni časopis [...] objavio profesionalne fotografije modela napućenih crvenih usana s facekinijima na glavi, a nose ih uz najskuplje bikinije i modne dodatke [...] (TP, 18. 8. 2014)

• usp. burkini, fatkini, frong, mankini, monokini, slashkini, tankini

Faddam [fadam] im. Franjo /Tuđman/ × Saddam /Hussein/

Sranjo, Faddame (FT, 24. 9. 2004, n)

• uz fotomontažu F. Tuđmana i S. Husseina stopljenih u jedno

• usp. Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
faforit im. ?fafati ‘pušiti, oralno spolno zadovoljavati muškarca’ × favorit

Igrači »Opalimje« su faforiti pa izlaze na ledalište bez rezervi. (Bednjanec 1981, 4. 3. 1981)

• epizoda o suđenju u hokeju na ledu • Opalimje – igra riječi s imenom slovenskoga kluba Olimpija

• usp. faforitiziran
faforitiziran prid. ?fafati ‘pušiti, oralno spolno zadovoljavati muškarca’ × favoritiziran

Mundijadne jade nekih faforitiziranih favorita striporisno komentira Ivica Bednjanec (Bednjanec 1982, 23. 6. 1982, n)

• podnaslov epizode o nogometnome svjetskom prvenstvu u Španjolskoj (1982)

• usp. faforit, olimpijadan
fajerplej im. e. fire ‘vatra’ × e. fairplay ‘ferplej, poštena igra’

Raspali fajerplej! (Bednjanec 1980, 149)

• slogan na navijačkome plakatu u epizodi o općoj kompetitivnosti u društvu
faktalizam im. fakt ‘činjenica’ × fatalizam

Faktalizam činjenica (HKV, 25. 9. 2016, n)

• N. Nekić o knjizi kolumni odvjetnika Z. Hodaka Lijevom našom
falafail [falafejl] im. falafel × e. fail ‘neuspjeh’
falafail (Masterchef, 26. 4. 2016)

• tako je natjecateljica kuharske emisije A. Andrassy prozvala jedno svoje spravljeno jelo • falafel – arapsko jelo, okruglice žačinjenih žitarica

• usp. dobrižoto, keburek, kitula, ližoto
falogocentrizam im. e. phallogocentrism, fr. phallogocentrisme ← phallocentrism ‘falocentrizam’ × logocentrism ‘logocentrizam’ privilegiranje muškosti i jezika u mišljenu, riječ skovao francuski filozof i teoretičar J. Derrida (1968)

Ona se, kao deridaovski dometak (supplément), istodobno pojavljuje u dvjema funkcijama: »prvo, kao metafizički pojam koji služi falogocentrizmu; drugo, kao bezdana figura [...] (Biti 2000, s. v. tijelo)

Ono što Heidegger naziva platonizmom, metafizikom ili pak onto-teologijom, Derrida nazivlje metafizikom prisutnosti ili logocentrizmom (ponekad falogocentrizmom). Derrida ponavlja Heideggerovu tvrdnju prema kojoj takva metafizika u potpunosti prožima zapadnjačku kulturu. (Rorty 2000)

Njima će feministička kritika posebice strastveno pridometnuti ili pak na uštrb drugih istaknuti neke od svojih redovitih kritičkoteorijskih toposa – »prikazivanje«, »subjekt«, »falogocentrizam«, »moć« i »žudnju«, »nesvjesno«, »imaginarno« i »opreke« [...] (Čale Feldman 2001)

Feminizam se u suvremenoj ruskoj književnosti rijetko nudi kao tema od prvorazrednog značenja (spomenimo tu, na primjer, dramu Ljudmile Petruševskaje Muška zona koja dekonstruira falogocentrizam), ali niz iznimno uspješnih spisateljica ističe se danas kvalitetom svojih uradaka i nemalom produktivnošću. (SD, 19. 10. 2003)

Loše prikriven pokušaj nametanja kastracijskog kompleksa, vjerojatno s naivnim očekivanjem da će sada netko od nas u tebi pronaći svoj simbolički falus i slati ti golišave fotografije. Samo što je falogocentrizam odavno prozret (i prezren) na ovom podforumu. Mi ne pušimo »velike naracije«! (F, 28. 3. 2015, k)

falsifikracija im. falsifikacija × -kracija ‘vladavina’

[...] jer Tuđmanov šejker danas u rukama drži Zoran Milanović, prvi čovjek hrvatske falsifikracije. (Bajto, 17. 4. 2015)

• o nereakciji SDP-a na simpatije koje gradonačelnik Splita i SDP-ovac I. Baldasar gaji prema obljetnici HOS-ove postrojbe Rafael vitez Boban

• usp. baldasarin, Baldassar, Balvansar, Bandisar, Gaydasar, HČSDP, klaunačelnik, manistrant
faljenfarmacija • v. hvaljenfarmacija
familionarno pril. familijarno × milioner ‘milijuner, milijunaš’ nj. famillionär ← familiär ‘prisno, familijarno’ × Millionär ‘milijuner, milijunaš’

I ja sam, tako mi bog udijelio svako dobro, sjedio pokraj Salomona Rothschilda, i on je sa mnom postupao u svemu kao sa sebi ravnim, sasvim familionarno. (Heine 1954, 263)

fanslation [fanslejšn, fenslejšn] im. e. fanslation ← fan ‘obožavatelj, poklonik, fan’ × translation ‘prijevod’ neslužbeni prijevod medijskoga sadržaja (filma, računalne igrice, stripa i sl.) koji fanovi izrade i razmjenjuju u nedostatku službenoga

Fanslation omiljene poštapalice Mr. Mackeya, školskog savjetnika u OŠ South Park. Mkay? (Ž, 16. 5. 2014, s. v. mvaži?)

Fanslation omiljene poštapalice Mr. Mackeya, školskog savjetnika u OŠ South Park. Mkay? (Ž, 18. 5. 2014, s. v. mu redu?)

• usp. scanlation
fantastiguz im. fantastikus × guz

Trio fantastiguz (FT, 15. 3. 1999, n)

• o planu podjele vlasti između I. Račana, D. Budiše i G. Granića nakon parlamentarnih izbora

Fantazemska im. fantastičan × fantazija × -zemska e. Awesomeland ‘fantastična zemlja’ izmišljena tema na fikcijskoj zabavi prigodom Noći vještica

Joj, moram raditi na Noć vještica. Koma! – Kad se vratiš, Fantazemska će već raditi. Claire radi pa sam preuzeo zadatke za Noć vještica. Tema je Fantazemska. – Uključuje sve što je Philu fantastično. (Moderna 2015, S06E06)

Ronnie se rugao Fantazemskoj, rekao je da je to zemlja slatkiša. (Moderna 2015, S06E06)

Dobro došli u Fantazemsku. Ovdje se bojimo samo zabave. (Moderna 2015, S06E06)

fanzin im. e. fanzine ← fan ‘obožavatelj, poklonik’ × magazine ‘magazin, časopis’ tiskani ili fotokopirani časopis ili publikacija koju o popularnoj osobi, skupini, filmu, knjizi, političkoj temi, supkulturi i sl. poluprofesionalno ili neprofesionalno objavljuju obožavatelji

Mladi strip majstori pod vodstvom K. Z. sada su se osvrnuli na realizaciju strip fanzina. (RNR 1996, s. v., 31. 7. 1995)

Dok fanzini poprimaju oblik suvremenog strip-magazina, ono što sebe naziva magazinom postaje ništa drugo nego zbrda-zdola sklepani fanzinčić. (RNR 1996, s. v., kolovoz 1995)

fanzin (AG 1999, s. v.)

Inspirirane sličnim tiskovinama koje se zovu fanzini, djevojke su odlučile početi izdavati i jedan lezbijski časopis, rekla nam je urednica lista »Just a Girl« Sunčana Špriovan. (Vjesnik, 8. 3. 2001)

Tijekom devedesetih godina fanzini su bili ključno sredstvo komunikacije na supkulturnoj sceni. [...] Prvi fanzini se na ovim područjima, ili barem ono što možemo nazvati prvim fanzinima na koje se vezuje scena o kojoj će ovdje biti riječi, pojavljuju već krajem sedamdesetih godina. (Fanzini, lipanj 2015)

fanzinski prid. e. fanzine ← fan ‘obožavatelj, poklonik’ × magazine ‘magazin, časopis’ koji se odnosi na fanzine • v. fanzin

Fanzinski bum devedesetih (Fanzini, lipanj 2015, n)

Ovdje ćemo se osvrnuti unatrag i pokušati prikazati fanzinsku scenu tijekom devedesetih godina dvadesetog stoljeća pa sve do prvih godina dvadesetprvog stoljeća, kada broj objavljivanih fanzina pada, a neke nove forme preuzimaju tu ulogu. (Fanzini, lipanj 2015)

Fappening [fapening, fepening] im. e. fappening ← fap ‘onomatopeja za mušku masturbaciju’ × happening ‘događaj’ naziv neodobrene internetske objave nekoliko stotina privatnih fotografija poznatih osoba 31. 8. 2014.

Nakon što je svijet potresao najnoviji hakerski skandal, duhovito nazvan The fappening, vjerojatno nema svjetske zvijezde koja ne strahuje da će i njihova golišava fotografija stići na megdan internet drkadžijama. (Sprdex, 1. 9. 2014)

Međutim, ovaj 33-godišnjak iz Las Vegasa ne preuzima odgovornost za cijeli slučaj, a za Daily Mail je otvoreno progovorio o forumu na Redditu nazvanom »The Fappening« (igra riječima u kojoj se kombinira riječ »happening« i »fap« – internetski sleng za masturbaciju) za koji je (barem dijelom) zaslužan jer Meneses nije hakirao račune poznatih već samo distribuirao tristotinjak fotografija. [...] Svoje je kalkulacije utemeljio na broju korisnika koji su se pridružili »The Fappeningu« i pretplatili na Redditov »gold« servis za koji mjesečna članarina iznosi četiri dolara. (Index, 11. 9. 2014)

fapstronaut im. e. fapstronaut ← fap ‘onomatopeja za mušku masturbaciju’ × ?abstinence ‘apstinencija’ × astronaut ‘astronaut’ apstinent od masturbacije

Kao što sami naslov kaže, fapstronautom se može postati ako ne drkate 90 dana minimalno koliko traje oporavak. (F, 2. 10. 2013, k)

Najduži period bez drkanja? – Dva tjedna. Fapstronaut. (Sportnet, 17. 8. 2015, k)

Farcelona, Farselona im. farsa × Barcelona pogrdno za nogometni klub Barcelona

Na kraju, ova gore priča o tome kako Real ne može igrat sa Farcelonom je toliko imbecilna da stvarno nema smisla to komentirati... (Index, 10. 4. 2013, k)

Protiv Brazila će nam sudac podijeliti žute kartone obrambenim igračima u prvom poluvremenu tako da oni mogu driblinge i padavičarske fore prodavati. Taj Brazil je kurac od ekipe, gori od Farselone i Farsenala zajedno. (Index, 8. 6. 2014, k)

Kad kažem da se ne uklapa u Realov način igre, isto bi vjerovatno bilo i sa Farcelonom, siguran sam da ni tamo ne bi bolje prošao, čak ni u svojim najboljim danima. (Index, 31. 12. 2014, k)

• usp. Cancerlona, Čmarselona, Padarca, Uefalona
farcelonaš im. farsa × barcelonaš ‘igrač Barcelone’

Pa majku mu, zar Real nije u zadnjoj utakmici na camp nou zabio TRI komada i totalno nadigrao farcelonaše? (Index, 10. 4. 2013, k)

Šansa farcelonaša da osvoje titulu je 95%, 4% za mudonje i 1% Real (Index, 11. 5. 2014, k)

Pregazit će Real Farcelonu i farcelonaše kao plitak potok. (Index, 24. 10. 2014, k)

• usp. Farcelona
fargotići gl. /Wells/ Fargo × otići aor. 3. jd. ode e. fargoes ← /Wells/ Fargo × far ‘daleko’ × go pz. 3. jd. goes ‘ići’

Fargode moj profit! (Skladište 2016, S02E13)

• komentar sudionika emisije kad je čuo koliko vrijedi njegova puška koja je početkom 20. stoljeća pripadala tvrtki Wells Fargo

• usp. vlado
farmacEUt im. Farmal × farmaceut × EU ‘Europska Unija’

Afera »Farmal« pokazala je kako su narod u Hrvatskoj godinama farmali – i farmacEUti, i političar(obnjac)i, i medij(okritet)i, i banka(sau)ri... i... i tko sve nije... – a to nesmetano i nekažnjivo čine i dalje! (Kaćunko, 16. 11. 2012)

• o aferi Hipokrat, u kojoj su se farmaceutska tvrtka Farmal i njezini predstavnici teretili da su mitili liječnike opće prakse diljem Hrvatske kako bi propisali lijekove Farmala

• usp. baxteritorijalni, medijokritet, političarobnjak

Farmbo im. Farmbo ← e. farm ‘farma’ × Fizbo

Najviše mrzi furanje na farmu, Fizboa i, još gore, Farmboa. (Moderna 2015, S04E10)

• Fizbo – ime lika, klauna, u TV-seriji Moderna obitelj

• usp. Lizbo
farmilija im. Farma, farma × familija

CRO&EU-»farmilija« pobožno prati BB-ovo televizijsko »pranje mozga« (Kaćunko, 9. 11. 2016)

• komentar »govedizacije naroda u SAD-u i RH« s fotomontažom tročlane obitelji s goveđim glavama pred TV-ekranom • Farma i Big Brother (BB) – popularne reality-emisije
farsada im. farsa × fasada

Feralova farsada (FT, 16. 9. 2005, n)

• o izjavi L. Podruga da će pristati na uklanjanje plakata s likom A. Gotovine kad komunalno redarstvo s fasada ukloni plakate golih žena, S. Mesića, klima-uređaje i sl.

• usp. crkvotočina, lurdovanje, podruglo, Starwarčević, talibanovina

Farsenal im. farsa × Arsenal pogrdno za nogometni klub Arsenal

Veća je šansa da će Mamić napustit Dinamo, Dinamo dočekat proljeće u Europi, nego da Farsenal osvoji LP. (Index, 7. 11. 2013, k)

Odvratna prenapuhana repka, mogu 3 selekcije napraviti kakve igrače imaju. Uvijek neka bahata govna kao Koscielny isplivaju (ne čudi me, ipak igra u šupačkom Farsenalu). (Index, 18. 11. 2013, k)

Protiv Brazila će nam sudac podijeliti žute kartone obrambenim igračima u prvom poluvremenu tako da oni mogu driblinge i padavičarske fore prodavati. Taj Brazil je kurac od ekipe, gori od Farselone i Farsenala zajedno. (Index, 8. 6. 2014, k)

• usp. Farcelona

Farsipal im. farsa × Parsifal

Uskrsnuće »Farsipala« (u HNM i HNK) (Kaćunko, 21. 4. 2011, n)

Zato je – unatoč broju raznih »farsipala« odnosno upravo zbog njih i njihovih »redatelja« –

Kristov prvi pozdrav, kojim se nakon Uskrsnuća obratio svojim preplašenim sljedbenicima,
upućen i nama danas [...] (Kaćunko, 21. 4. 2011)

• o haaškoj presudi generalima A. Gotovini i M. Markaču i uprizorenju opere R. Wagnera Parsifal u zagrebačkome HNK-u

Fašistrijan im. fašist × Istrijan

Fašistrijani (Lucić 2013b, 258, 27. 10. 1997, n)

• usp. Budalmatinac
fašnizam im. fašnik × fašizam

Drugim riječima, tko ima barem »zrno soli u glavi« lako će zaključiti da su se na novoga ministra kulture dr. Zlatka Hasanbegovića okomili »izvorno hrvatski« fašistički »antifašisti« odnosno ANTIFAŠISTIČKI FAŠISTI! Da nije žalostno, bilo bi smiješno – bio bi to »izvorno hrvatski« ideološki Fašnik. Ovako, to je novo totalitarno »crvenilo« – tragični antihrvatski Fašnizam! (Kaćunko, 1. 2. 2016)

• o prosvjedu kulturnjaka protiv novoizabranoga ministra kulture Z. Hasanbegovića

• usp. Handžarbegović, Hassanbegović, mustaša, rovokomentar, zajebnica
faterpolo im. nj. Vater ‘otac’ × vaterpolo

U ovom broju igram vodoloptni Waterloo iliti faterpolo. Naime ni »Mladost« ne može bez mladih fircigera – fatera polista. (Bednjanec 1980, 81)

[...] gradski fateri su obećali izgraditi bazene. Nadamo se da će biti gotovi prije nego ovi limači ostare pa da i oni igraju faterpolo. Naravno, ukoliko obećanje ne postane water and onion ili vaterfolo. (Bednjanec 1980, 81)

• epizoda o lošemu stanju u vaterpolu i novim vaterpolskim pravilima • e. water and onion ‘voda i luk’ – doslovan prijevod hrv. fraze luk i voda ‘neizdašno, bezvrijedno, nekorisno’

• usp. faterpolovni, vaterfolo, vaterpolovni
faterpolovni prid. nj. Vater ‘otac’ × vaterpolo × polovni

Dakle, faterpolovni vaterplovci, selektirajte selektora! – Kužimo da kužiš, ali ti fali teoretska teorija. (Bednjanec 1982, 27. 1. 1982)

• epizoda o vaterpolskim trenerima i sportskoj teoriji • DIF – Državni institut za fiskulturu, stari naziv Kineziološkoga fakulteta

• usp. faterpolo, vaterfolo, vaterpolovni, vatrenpolo, treneritan
fatkini [fetkini] im. e. fatkini ← fat ‘debeo’ × bikini ‘bikini, dvodijelni ženski kupaći kostim’ samopouzdana i fotografiranju sklona punašnija žena u kupaćem kostimu, obično bikiniju

U svijetu mode pojavio se još jedan pojam – fatkini. To nipošto nije bikini za debele nego, kako objašnjava talijanski Vogue, kada punašne žene nose bikinije po svom izboru. (VL, 21. 5. 2012)

Danas je sve češći pojam fatkini – nisu to badići za punašne, već je to način na koji punašne žene nose badiće po svom izboru. (TP, 22. 5. 2012)

Fatkini djevojke osvajaju društvene mreže (JL, 11. 8. 2014, n)

• usp. burkini, facekini, frong, mankini, monokini, slashkini, tankini
favicon [favikon], favikon im. e. favicon ← favorite ‘omiljen /omiljena internetska stranica/’ × icon ‘ikona, slika’ ikonica pojedine internetske stranice koja se pojavljuje među prečacima, omiljenim stranicama, te lijevo od naslova stranice na kartici internetskoga preglednika i sl.

Kako staviti favicon? (F, 14. 10. 2007, k)

Ključna riječ je »favicon« pa proguglaj za detalje. (Bug, 30. 10. 2008, k)

Da, primim favikon mišem i odnesem ga do kartice foruma [...] (Index, 7. 1. 2012, k)

Stranice su prikazane uz pomoć favikona, ikonica male razlučivosti povezanih s web odredištima, i poslagane prema vremenu i danu posjete. [...] Stranice koje nemaju favikone predstavljane su bijelom praznom stranicom. [...] Stanete li mišem iznad favikona, pojavit će se naziv web odredišta i vrijeme posjete. (TP, 26. 3. 2014)

Favicon je mala sličica koja se pojavljuje u adress baru, ispred adrese. Favicon se naziva još i bookmark ikona jer kada neku stranicu spremite u bookmark i ta ikona će se prikazati. (Blogeri, srpanj 2015)

februaljača im. februar ‘veljača’ × veljača šaljivo za mjesec veljaču

1. februaljače 1994. (FT, 1. 2. 1994)

8. februaljače 1994. (FT, 8. 2. 1994)

15. februaljače 1994. (FT, 15. 2. 1994)

• usp. koljača, kreveljača, pedeveljača, seljača
feeltrirati [filtrirati] gl. e. feel ‘osjetiti’ × filtrirati

Feeltriraj Otvoreni.hr (Otvoreni, 2016)

• uputa za slušatelje na internetskome portalu Otvorenoga radija

Fegeta im. feget ‘homoseksualac’ × Vegeta

Fegeta. S Fegetom se bolje jebe! (Di, 8. 9. 2015, m)

• fotomontaža pop-pjevača i pobjednika kulinarskoga TV-natjecanja L. Nižetića na logu Vegete, aluzija na njegovu navodnu homoseksualnost

• usp. fegetoran
fegetoran im. feget ‘homoseksualac’ × restoran

Ima svoj obiteljski fegetoran. (Di, 8. 9. 2015, k)

• komentar na fotomontažu pop-pjevača i pobjednika kulinarskoga TV-natjecanja L. Nižetića na logu Vegete

• usp. Fegeta
fejsbukvan im. Facebook × bukvan ‘glupan, tupan’ pogrdno za korisnika Facebooka

[...] Bogu hvala! – milijuni su odahnuli, posebno fejsbukvani, pardon – fejsbukovci [...] (Kaćunko, 7. 9. 2010)

Takvima najprije, a poglavito zaređenim i posvećenim »suhim bunarima« (papa Franjo), ali zapravo svima koji žele i trebaju znati što se u svijetu i Crkvi događa izvan okljaštrenih i pomno izabranih opisa sporednih događaja iz večernjih tv-dnevnika, šarenih liberalnih dnevnih tabloidi(oti)ziranih, ili dosadnih tjedno-mjesečnih crkvenih tiskovina, ili upornog nastojanja internetske kretenizacije mnoštava odnosno galopirajućeg trenda stvaranja milijuna globalnih »fejsbukvana« – hitno preporučujem ČITANJE knjige (da, da, upravo čitanje KNJIGE!). (Kaćunko, 22. 5. 2015)

• usp. tabloidiotiziran

Fekal, Fekal Srbune [fekal srbjun] im. fekalije × Feral /Tribune/, Srbin × /Feral/ Tribune pogrdno za tjednik Feral Tribune

Kao sto svi znamo Soros financira Fekal Srbune, udbaško-masonsko-četničku novinu. (Imoart, 21. 8. 2003, k)

Tako je on propćio uobičajene šprance iz Fekala i sličnih prosrpskih tiskovina da je hrvatski general i životinja istoznačnica, da je cjeli Domovinski rat primjer hrvatske nasilne, koljačke ćudi, da nam je država na temeljima zločina... dodaj po želji, priča uvijek ista. (F, 30. 3. 2008, k)

Inače ne vrijeđam ali sam htio poslati jasnu poruku što mislim o tim šovinističkim fintama iz Fekala i njihovim štovateljima. (F, 20. 5. 2008, k)

Koji istraživači. Oni su jugoslaveni koji su u Fekalu spojili ugodno sa korisnim. Ugodno im je bilo gaditi Hrvatsku do mile volje, a korisno su se nakrali sredstava koje su im davali njihovi inozemni prijatelji. I dok je Fekal krepavao, ona Erceg i Ivančić su si kupovali stanove. (F, 5. 12. 2008, k)

Podržavali ste abortus, pedere i sodomiju [...], razaranje obitelji, egoizam, osobno bogaćenje, razvrat na svim razinama, neokomunizam i titoizam, klijentelizam, negativna selekcija, filomasonstvo (atlantizam), izgrađivali srbočetničke odmetničke spomenike, srbovali na sve strane s srpskim razbojnicima i okupatorima koji su razarali HR, financirali FEKAL i dodvoravali se novinarčićima sa srednjom strukovnom školom od raznih Muljiša, Kuljiša, Bljutkovića, Pljucića, Lucića, Jergovića [...] (NL, 4. 5. 2013, k)

• usp. Bljutković, Pljucić

Fekalovci opet kmeče, pokušaj detuđmanizacije im je propao jednako kao Fekal. (Index, 4. 7. 2015, k)

• usp. Luciferal, Seral Orjun
fekaLGBTski prid. fekalski × LGBT ‘lezbijski, gej, biseksualni, transrodni’

Obama je Ameriku pretvorio u jedan veliki WC. Amerikanci, zgureni pod pritiskom političke korektnosti tolerantnog nediskrimirajućeg homunizma, dozvolili su da im država postane prljavi čučavac. Lijeka im nema. Sve što sodomiti iščeprkaju, sav taj fekaLGBTski sadržaj američke septičke jame, preljeva se po globalnom susjedstvu. (Homunizam, 30. 5. 2016)

• usp. homunizam
fekalovac im. fekalije × feralovac pogrdno za novinara tjednika Feral Tribune

Siroti Fekalovci, suza niz oko krenula zbog njihove »patnje«. (Index, 10. 1. 2015, k)

Fekalovci opet kmeče, pokušaj detuđmanizacije im je propao jednako kao Fekal. (Index, 4. 7. 2015, k)

Da je Tuđman bio takav »diktator« ne bi fekalovsko govno moglo pisati to što je pisalo tijekom njegove vladavine. Nije fekalovcima dlaka s glave pala, a danas svi žive luksuznije od obitelji Tuđman. (Index, 4. 7. 2015, k)

Propali fekalovac Dežulović je nervozan jer nije mogao poslušati svoju himnu. (Index, 11. 8. 2015, k)

• usp. Fekal, fekalovski
fekalovski prid. fekalije × feralovski koji se odnosi na Fekal i fekalovce

To je fekalovski stil podjebavanja u kojem se otrovnim sarkazom izražava politički stav. (F, 2. 11. 2007, k)

Tako je. Mrzio je Zagreb, a volio Beograd. Poput Dežulovića, Ivančića i ostale fekalovske bagre. A definitivno nije bio ovako lažovsko govno od čovika. (Index, 26. 10. 2010, k)

Da je Tuđman bio takav »diktator« ne bi fekalovsko govno moglo pisati to što je pisalo tijekom njegove vladavine. Nije fekalovcima dlaka s glave pala, a danas svi žive luksuznije od obitelji Tuđman. (Index, 4. 7. 2015, k)

• usp. Fekal, fekalovac
fembot im. e. fembot ← female ‘ženski’ × robot ‘robot’ robot koji izgleda kao žena i načinjen je da obavlja poslove koje tradicionalno obavljaju žene

U pitanju je 5 androida, primarno stvorenih za drugačiju uporabu (npr. fembot za karnalne strasti), no ugradnjom novih elektroničkih mogućnosti s razornim djelovanjem (iliti oružja) androidi postaju prijetnja za Metropolu. (Stripovi, 28. 6. 2004)

Vidim da si otkrio bit lijepih žena. Iza kulisa horda militantnih feministkinja upravlja tim fembotima i stvaraju mit o uspješnoj ženi. (Index, 10. 1. 2005, k)

Ženski su roboti, femboti, tako svedeni na funkcije koje su im tradicionalno zadane, iako su se tehnologija i društvo u globalu razvili i razvijaju se nepredviđenom brzinom. (Libela, 24. 7. 2015)

• usp. crobot, seksbot, Shelbot

Femdex [femdeks] im. e. female ‘ženski’ × Index

Može mi ili ne odgovorit, ili me eventualno sterat u pm, ili mi reć da na žalost ne primaju nove zaposlenike, pogotovo ne ljude koji govore Windex. Složila sam mu poruku, koja je bila polu-kul i neobavezna, i predstavila se. Rekla sam da sam komičarka, da sam autor svojih nastupa, i da bih se voljela okušati u pisanju za Femdex (#svegoreigore). (Andrassy, 7. 4. 2015)

• riječ je o prijedlogu A. Andrassy za naslov Indexove rubrike za žene koja je poslije nazvana Index Rouge

• usp. Govnex, Imbex, Indegenirix, Severindex, Windex, Yudex
feminacist im. e. feminazi ← feminist ‘feminist’ × nazi ‘nacist’ ekstreman, ratoboran, militantan feminist ili feministica

Može, ali umjesto feminacist reći šovinist. Općenito je, ima negativnu konotaciju. Feminacist zvuči smiješno. (F, 11. 9. 2012, k)

Pravi se javili. Militantni ateisti, psihotični feminacisti i paranoični liberal-fašisti. (Index, 19. 1. 2013, k)

Zar nije zanimljivo, dragi moji sugrađani, kako niti jedan ljevičar, niti jedan feminacist, a bogami niti jedan LGBTIQ »bojovnik prvoborac« niti jednom nije spomenuo, makar ovlaš, kvantni skok unaprijed u zadnjih 10-ak godina što se prava recimo LGBTIQ manjine tiče? (Index, 10. 11. 2013, k)

feminacistica im. e. feminazi ← feminist ‘feminist’ × nazi ‘nacist’ ekstremna, ratoborna, militantna feministica

Kada nekoj feminacistici kažeš da je feministica, ona će s ponosom potvrditi, a žene u publici će pljeskati. Kada joj kažeš da je feminacistica, neće. Nego će tvrditi da to nije, a ti ćeš imati priliku dokazivati da jest. I to je smisao takvog naziva. (F, 2. 10. 2012, k)

Uskoro očekujemo službenu reakciju udruge iskompleksiranih ružnih žena zbog ove izjave Mršića. Inače poznatije kao feminacistice. (Sportnet, 6. 10. 2012, k)

U posljednje vrijeme ženske se sugovornice koje ne izriču nikakve objektivno neprihvatljive stavove na brojnim topicima o feminizmu i nasilju nad ženama slobodno, bez kažnjavanja, nazivaju feminacisticama. Makar se iz prakse može zaključiti da je vrijeđanje te vrste na forumu dopušteno, željela bih čuti eksplicitan stav administracije o ovom. Kada je dopušteno na ovom forumu nekoga nazvati feminacisticom? Feminacistica je ništa drugo nego pejorativ. Dopuštanje upotrebe pejorativa feminacistica, feminacizam ekvivalentno je dopuštanju upotrebe izraza muška šovinistička svinja pri čemu je čak jačina riječi svinja manja od jačine riječi nacistica. (F, 5. 12. 2012, k)

Ali zamisli ti ovih feminacistica. Znači ne smeta im recimo Red Wedding, gdje se režu grkljani i izbada trudnica, ali im smeta silovanje koje nije niti vizualno pokazano ali je ključno u karakterizaciji Ramsayevog lika kao psihopata i sadista. (Index, 20. 5. 2015, k)

feminacistički prid. e. feminazi ← feminist ‘feminist’ × nazi ‘nacist’ koji se odnosi na feminaciste, feminacistice i feminacizam

Tako to radi zapad gdje je poludjela feminacistička ideologija zavladala... (VL, 24. 11. 2011, k)

Da, uvijek je muškarac kriv. On je loš partner, žena nikada. On je po prirodi jednostavno zlostavljač, a žena nikad. Žena samo tu i tamo izgubi živce – uvijek zbog muškarca. Uvijek je muškarac kriv (elementarna feminacistička parola). (F, 12. 8. 2012, k)

Politicari »ne talasaju« i idu niz dlaku feminacističkim udrugama zato što misle da je to »europski« i »napredno«, ne žele pred Europom ispasti »nazadni balkanski patrijarhalci«, pa od Europe prepisuju razne feminacističke pizdarije i održavaju sustav spolne diskriminacije muškaraca. (F, 11. 9. 2012, k)

feminacizam im. e. feminazism ← feminist ‘feminist’ × nazism ‘nacizam’ ekstreman, ratoboran, militantan feminizam

Tvoj post samo potvrđuje moje mišljenje da je feminacizam izraz mržnje koji u raspravi tu mržnju zaziva i opravdava. Feminacizam je najobičiniji ad hominem. Osobito jer se u rapravama ignoriraju općeprihvaćene definicije feminizma, pa ga zagovornici ugroženosti muškaraca u suvremenom društvu interpretiraju isključivo iz svog kuta gledanja i ta interpretacija izrazito je arbitrarna. Što opet onemogućuje raspravu jer su pojmovi nejasni, pa se prema potrebi »argumentacije« neke stvari eliminiraju kao feminacizam. (F, 5. 12. 2012, k)

Ako je Marie Curie, rođena 1867. mogla, znači da su mogle i druge. Ali možda te druge nisu bile dovoljno sposobne, a nije bilo zgodnih kvotica za njih.. Kako to da nema kvota za muške studente? Studentica je puno više. Feminacizam, debosu, je bolja igra riječima. (Index, 19. 5. 2013, k)

A primjera kako je feminizam prerastao u feminacizam ima na svakom koraku. (F, 21. 6. 2013, k)

feminazi [feminaci] im. e. feminazi ← feminist ‘feminist’ × nazi ‘nacist’ ekstreman, ratoboran, militantan feminist ili feministica

Marinac, problem je u tomu kaj feminazi muškima pokušava nametnuti ograničeni broj metaka (kak one imaju ograničeni broj jajcih), a ženama da bu se pička potrošila ko sapun! (Iskrica, 15. 8. 2007, k)

Između ostalog, nisam neka ucviljena kokoš koja bi dobila iza ušiju da se približi motoru, jer joj je mjesto uz lonce i tave da bureke mijesi, a sa druge, nisam militantna femi-nazi zadrigla b.a.b.a. da fanatično tjeram onaj bezze stav – ako nešto muško može, mogu i ja. (Motori, 9. 8. 2008, k)

Pravi muškarci plaču je feminazi propaganda kojom škope mušku dominaciju i onda kad se rasplačeš te šutnu jer shvate da ne žele cmizdravca. (Net, 12. 18. 2014, k)

Feminnem [feminem] im. e. female ‘ženski’ × Eminem ime ženskoga hrvatsko-bosansko-hercegovačkoga vokalnoga trija (2004–2012)

• Eminem – američki reper
femoji [femođi] im. e. femoji ← e. female ‘ženski’ × jap. emoji ‘piktogram, slikoznak, emotikon’ ← jap. e ‘slika’ + jap. moji ‘znak’ ženski emotikon, emotikon koji prikazuje tipično ženska psiho-fizička stanja, nastao na temelju japanskih emotikona

Takozvani femojiji su ružičasti te prikazuju sva stanja i stvari koje su nam dobro poznate: ženu koja je malo ljuta, a malo tužna, gaćice za one dane, uložak, djevojku napuhnutu poput balona, bocu s toplom vodom i djevojku koja je dobila prištiće. (Index, 6. 3. 2016)

• usp. emotikon
femtard im. e. femtard ← feminist ‘feminist’ × retard ‘retardirani’ pogrdno za feminista, feministicu

Aha, znači tak se izražava kad se ne uvlači femtardima. Nice to know. (Index, 30. 6. 2014, k)

Nije da podržavam ovakve tužbe jer sam kao desničar, klerofašist, nacifašist, rasist, ksenofob, homofob i koje već epitete koriste za neistomišljenike, za razliku od tolerantnih sekularnih leftarda, femtarda, antifa, libtarda, anarhosindikalista, kulturnih marksista, salonskih komunista, šampanjskih socijalista, limuzinskih liberala, za apsolutnu slobodu govora po onoj Voltairovoj, »ne odobravam to što si rekao, ali ću do svoje smrti braniti tvoje pravo da to kažeš« [...] (Dnevno, 11. 6. 2015, k)

Oleg tu i tamo zna nešto pametno reći, no njegov drugar, Galić Drago je ljevičarsko jugoslovensko antifašističko smeće svoje vrste. Školski primjer leftarda, femtarda, mangine i SJWankera. (Index, 16. 6. 2015, k)

• usp. desančar, krdesničarski, imbeciliberal, imbeciliberalizam, laprdist, leftard, libtard, mangina, pizdesničar, proljevičar, proljevičarenje, proljevičarski, retardesni, retardesničar
fenofantastičan prid. fenomenalan × fantastičan

Inače meni je najbolja Tanja, definitivno... bila je skroz iskrena... a i provale su fenofantastične. (F, 26. 10. 2007, k)

I naravno, kad spomenemo pms, opće poznata činjenica je ta da je u to razdoblje uključeno prežderavanje. Napuhnuta sam sva, osjećam se kao kuglica, pardon, kugla, izgledom samu sebe podsjećam na ono sunce u Bogovićevoj, a sladoled iz Lidla od čokse je fenofantastičan, a niti ona njihova, ne čokolada, već šećerna tabla za 3 kune, nije loša. (Dnevnik, 27. 4. 2008, b)

Kakva fenofantastična obrana golmana Benfice. (F, 17. 3. 2011, k)

• usp. fenomentastičan, odličanstven
fenofantastično pril. fenomenalno × fantastično

Riječi koje ste vi u trenutku inspiracije ili netko drugi sklepao... moje i tuđe su... zajefrkancija... fenofantastično... (Sisak, 13. 1. 2006, k)

• usp. zajefrkancija

Jučer sam bila na Sandijevom rođendanu. Bilo je fenofantastično. (Dnevnik, 6. 7. 2008, b)

Fenofantastično! (Coolinarika, 11. 10. 2009, k)

fenofantastično (Sabljak 2013, s. v.)

fenomen im. FEN ‘Festival neovisnih kazališta’ × fenomen

[...] publika i sudionici festivala osjećali su se FENomenalno i stalno su ponavljali da je FEN – FENomen! (NL, 22. 4. 2013)

• usp. fenomenalno, fensi, fentastično
fenomenalno pril. FEN ‘Festival neovisnih kazališta’ × fenomenalno

[...] publika i sudionici festivala osjećali su se FENomenalno i stalno su ponavljali da je FEN – FENomen! (NL, 22. 4. 2013)

• usp. fenomen, fensi, fentastično
fenomentastičan prid. fenomenalan × fantastičan
fenomentastičan (R, Zagreb, 1990-e)

Rodio mi se sin, fenomentastičan osjećaj! (Ž, Zagreb, 13. 3. 2011)

Vatromet za Porečku noć je bio fenomentastičan. (Ž, Zagreb, 27. 8. 2012)

• usp. fenofantastičan, odličanstven
fenomentastično pril. fenomenalno × fantastično

E, ako bude, to će biti fenomentastično – uramit ću te tvoje fotke. (F, 10. 5. 2006, k)

Breeeeeeskve (izgovoriti sa dugim e te se tako dobiva deminutiv u Hercegovini LOL) ti izgledaju fenomentastično! (Coolinarika, 6. 8. 2007, k)

Fenomentastično! To će napokon spriječiti kretene u telefoniranju za volanom i proletavanju kroz crveno [...] (Bug, 30. 4. 2014, k)

fenowomen [fenovimin] im. fenomen × e. woman mn. women ‘žena’

Na kraju je Vlatkina »spontana« vijest iz rodilišta bila pomak naprijed koji je sve gurnuo u ponor najdegutantnijeg fenomena (zapravo »fenowomena«). Za povijest! (Kaćunko, 27. 12. 2007)

• o spontanome pobačaju pjevačice V. Pokos • igra riječi izmišljenom etimologijom feno-men, e. men ‘ljudi’, i feno-women, e. women ‘žene’

fensi prid. FEN ‘Festival neovisnih kazališta’ × fensi

Gotovo sve večernje predstave bile su rasprodane [...] sve je bilo nekako FENsi i FENtastično [...] (NL, 22. 4. 2013)

• usp. fenomen, fenomenalno, fentastično
fentastično pril. FEN ‘Festival neovisnih kazališta’ × fantastično

Gotovo sve večernje predstave bile su rasprodane [...] sve je bilo nekako FENsi i FENtastično [...] (NL, 22. 4. 2013)

• usp. fenomen, fenomenalno, fensi

Feralica im. Feral /Tribune/ × /Ivan/ Aralica

Feralov Ivan Feralica (FT, 24. 7. 1995, n)

• ironično priznanje I. Aralici, desno angažiranu piscu, za navodno reklamiranje Feral Tribunea

• usp. araličnost, Araslica, bardbarstvo, Čmaralica, Fukaralica
ferblej im. ferplej ‘poštena igra’ × blejati

Fer-blej (FT, 30. 6. 2006, n)

• D. Duda o apsurdnosti ferpleja u nogometu pri izbacivanju lopte u aut kad se igrač povrijedi
fifašistički prid. fr. FIFA ‘Fédération Internationale de Football Association’ × fašistički

Da u industrijskom, serijskom nogometu masovne proizvodnje [...] u kojemu griješe jedino suci – prijeteći da se na kraju i nogomet stavi u fifašistički režim nadzornih kamera – vidimo malo ljudskog, dakle s greškom, dakle genijalnog. (Dežulović 2011, 251, lipanj 2010)

Fifašizam im. fr. FIFA ‘Fédération Internationale de Football Association’ × fašizam podrugljivo za videoigru FIFA

Kompjuterske igre iz devedesetih ili vrijeme kad se igralo srcem, a ne prstima (drugi dio): Sensible soccer, FIFAšizam i PESijatrija (Sprdex, 23. 1. 2014)

• riječ je o videoigrama koji se bile popularne 1990-ih godina

• usp. Pesijatrija, San Vlajeas
figuar im. fićek × Jaguar odmilja za automobil marke Zastava 750

Figuar (Bednjanec 1980, 115)

• riječ je o marki nacrtana automobila

• usp. polauditi
figuar (R, Zagreb, 1990-e)

• fićek – razgovorni naziv za automobil Zastava 750, jugoslavensku inačicu Fiata 650 • Jaguar – engleska marka automobila

• usp. alfamozno, ćelestonke, folksvagina, Furrari, Jewbaru, ladilak, pljugo, spaguar, škodilak, varborđini, varburgini, tutabili
fiksalni prid. fiks ‘jedno ubrizgavanje droge’ × fiskalni

Konjusino? A reko sam ti za vodokotlić, ako najiđe ispekcija. – Kaki vodokotlić?!? Nisam imo fiksalnu blagajnu. (Mataković 2013a, 452)

• lik Konjusina ima trgovinu drogom, aluzija na uvođenje fiskalnih, poreznih blagajni

Filihiti im. Filipini × Tahiti izmišljen otok sastavljen od Filipina i Tahitija

Anywhooo, ova kolumna će bit kratka jer uskoro imam let za Filihiti – opet vam sad moram objasnit jer ste neuke seljačine, #fml #icanteven #strashno – Filihiti je umjetni otok za bogate napravljen pola od Filipina, pola od Tahitija, a sredina je od bijele linolade #truestory #hatersgonnahate (Andrassy, 19. 1. 2016)

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
filijalnuški prid. filijala × jalnuški

Feralovi filijalnuški diletanti (FT, 3. 5. 2003, n)

• o izjavi S. Praljka da hrvatsko financiranje Herceg-Bosne nije bilo ni tajno ni urotničko • jalnuški diletanti – nesposobni i neuspješni zavidnici, jedna od sintagmi kojom se F. Tuđman obračunavao s političkim neistomišljenicima

• usp. insektor, neštarija, praljčarija, shitistika, stokabular

• usp. generalnuški, genijalnuški, intelektujalnuški, javnuški, mundijalnuški, nacionalnuški, serijalnuški, socijalnuški, virtualnuški
filmozof im. film × filozof onaj tko se bavi filmozofijom • v. filmozofija

Filmozofi (FT, 14. 5. 2004, n)

»Savršeni svijet« još nas je jednom podsjetio da kod gospodične Kirinčić ne sjede filmopicajzli, nego filmozofi. (FT, 14. 5. 2004, n)

• D. Matošec o filmskoj TV-emisiji Savršeni svijet
filmozofija im. film × filozofija filozofija filma ili film kao filozofija a. fr. Cinéphilo ← cinéma ‘kino’ × philosophie ‘filozofija’

Filmozofija. Najljepša filozofska pitanja na filmskom platnu (Pourriol 2010, n)

Knjiga »Filmozofija« Francuza Olliviera Pourriola, u izdanju Meandra sretan je spoj autorske upućenosti i u filmsku umjetnost i u filozofiju. (TP, 31. 8. 2011)

b. e. filmosophy ← film ‘film’ × philosophy ‘filozofija’

Odradio je tu ulogu fenomenalno, a i lik ko lik je izvrstan. Način na koji on razmišlja, ta njegova filmozofija kojom se on povodi... ono, profesionalac samo takav. (F, 12. 10. 2010, k)

Povezanosti filozofije i filma pridonosi činjenica da se početkom XXI. st. uočava da se neki filmovi doživljavaju kao izrazito »misaoni«, »refleksivni«, odn. da naglašenije tematiziraju neka filozofska pitanja pa se u sklopu filozofije filma razvio pristup filmu nazivan film kao filozofija (T. E. Wartenberg, N. Carroll, P. Livingston, O. Pourriol i dr.) ili filmozofija (D. Frampton), popraćen valom populističkih knjiga posvećenih »filozofiji« ovog ili onog filma ili televizijske serije. (Turković 2012, 345)

U Ljetnoj školi filozofije na Prviću raspravlja se o rocku, stripu, filmozofiji (Šibenik, 17. 7. 2012, n)

filozoff [filozof] im. filozof × FF ‘Filozofski fakultet’ × e. ?off ‘isključen, neuključen; neslužbeni; nekomercijalni’

Neugodan zadah ideoloških »Panama Pampers« HR&US (ranih i kasnih) »filozoffa« (Kaćunko, 12. 4. 2016, n)

• napis o buni potekloj sa zagrebačkoga Filozofskoga fakulteta protiv klerikalizacije društva
finišišati gl. finiširati × šišati ‘juriti’

Srećom sam se za obveznice naklopao graha pa finišišam na mlazni pogon. (Bednjanec 1980, 112)

• epizoda o biciklizmu

• usp. biciklistir
fischerei [fišeraj] im. /Joschka/ Fischer × raj × ?fušeraj

Fischerei na zemlji (FT, 29. 9. 2001, n)

• I. Banac o povjerljivu radnome materijalu njemačkoga ministra vanjskih poslova J. Fischera o zemljama bivše Jugoslavije
fiskulptura im. fiskultura × skulptura

A u najnovijoj epopeji: Fiskulptura (Mataković 2005b, 11, n)

fixit [figzit, fiksit] im. e. Fixit ← Finland ‘Finska’ × exit ‘izlaz, izići’ mogući izlazak Finske iz euro-zone uslijed financijske krize

Ako na kraju bude potreban dogovor o objedinjavanju dugova eurozone da bi se spasio euro, Finci bi ga mogli blokirati. Neki čak smatraju da je vjerojatniji »Fixit« (izlazak Finske iz eurozone) nego »Grexit« (izlazak Grčke). (Seebiz, 25. 8. 2012)

• usp. bregret, bremain, brexit, calexit, crexit, croexit, frexit, graccident, grexit, grexident, hrexit, nexit
flašizam im. flaša × fašizam

Pivski flašizam (FT, 25. 4. 2008, n)

• o reklami za Ožujsko pivo, koja prema autorima članka ilustrira značajke fašizma kako ih je opisao U. Eco
fleksiguran prid. fleksibilan × siguran e. flexicure ← flexible ‘fleksibilan’ × secure ‘siguran’ fleksibilan i siguran, obično unutar ekonomskopolitičkoga novogovora o radnim mjestima

Fleksigurni radni odnosi (VL, 24. 10. 2006, n)

• usp. fleksigurnost
fleksigurnost im. fleksibilnost × sigurnost e. flexicurity ← flexibility ‘fleksibilnost’ × security ‘sigurnost’ fleksibilnost i sigurnost, obično unutar ekonomskopolitičkoga novogovora o radnim mjestima

U svome predavanju Aktivizacija i fleksigurnost W. Van Oorschot je veoma pregledno prikazao mjere što se poduzimaju na nizozemskom tržištu radne snage kako bi se odgovorilo modernim razvojnim izazovima. (Bežovan 2001, 338)

Hrvatska udruga poslodavaca otvara dijalog o reformi tržišta rada, koja bi trebala omogućiti razvoj hrvatskoga gospodarstva u kombinaciji s odgovarajućom fleksibilnošću radnika te socijalnom sigurnošću – poručio je jučer glavni direktor HUP-a, Đuro Popijač, na seminaru »Fleksibilnost – sigurnost – fleksigurnost: kakvu ravnotežu odabrati?« (JL, 17. 10. 2006)

»Fleksigurnost« jest budućnost europskih radnih odnosa, složili su se svi na neformalnome Trostranome društvenom summitu. Svima su bila puna usta fleksigurnosti – no što ta riječ zapravo znači? (VL, 24. 10. 2006)

Vladi su puna usta »fleksigurnosti«. [...] Uostalom, »fleksigurnost« je danas s uspjehom na djelu samo u Danskoj i u Finskoj. (VL, 1. 9. 2008)

• usp. fleksploatacija
fleksitarijanac im. e. flexitarian ← flexible ‘fleksibilan’ × vegetarian ‘vegetarijanac’ vegetarijanac koji povremeno jede meso

Znate li tko su fleksitarijanci? (Metro, 5. 11. 2009, n)

Mi smo fleksitarijanci: Vegetarijanci koji povremeno kao prilog jedu meso (VL, 10. 2. 2014, n)

Pojednostavljeno rečeno, fleksitarijanci su osobe koje uglavnom jedu hranu biljnog podrijetla, a povremeno i prigodno jedu meso. (VL, 10. 2. 2014)

• usp. freegan, fruktarijanac, frutarijanac, meagan, pesketarijanac, polotarijanac
fleksitarijanstvo im. e. flexitarianism ← flexible ‘fleksibilan’ × vegetarianism ‘vegetarijanstvo’ vegetarijanstvo u kojemu se povremeno jede meso

Fleksitarijanstvo je kovanica dvije riječi: fleksibilno i vegetarijanstvo. (Zdravakrava, 11. 3. 2013)

Iako je fleksitarijanstvo kao termin nastalo prije deset godina, još uvijek malo ljudi doista zna o čemu je tu riječ. (VL, 10. 2. 2014)

Bez obzira na stupanj fleksitarijanstva koji postignete, meso u ovoj dijeti postaje prilog [...] (VL, 12. 2. 2014)

fleksploatacija im. e. flexploitation ← flexibility ‘fleksibilnost’ × exploitation ‘eksploatacija’ zloporaba ozakonjene fleksibilizacije radnih mjesta, izostanak sigurnosti u fleksigurnosti

I ne samo je li potrebno, već i je li se uopće moguće radnim zakonodavstvom boriti protiv zlonamjernog iskorištavanja fleksibilizacije ili »fleksploatacije«. (Mrnjavac 2003, 406)

Nazovimo stvari svojim imenom – fleksploatacija! (Libela, 28. 2. 2014)

Fleksigurnost se pretvara u fleksploataciju (TOKG, 31. 5. 2015, n)

Imate osjećaj da je tu nešto jako pogrešno. Da je zavladala fleksploatacija. Da živite od danas do sutra. Da ste »second hand« čovjek. Da nemate pravo na nadu. (SUH, srpanj 2015)

• usp. fleksigurnost

Flenderson im. Flenderson ← Fleming × Henderson

Idemo na večeru s Flendersonovima. [...] U panici sam pobrkao Flemingove i Hendersonove. (Moderna 2015, S04E17)

• Flemingovi, Hendersonovi – prezimena likova u TV-seriji Moderna obitelj
flexitarian [fleksitarijan] im. e. flexitarian ← flexible ‘fleksibilan’ × vegetarian ‘vegetarijanac’ vegetarijanac koji povremeno jede meso • v. fleksitarijanac

Američka nutricionistica Dawn Jackson Blatner nije smislila termin »flexitarian« – kombinaciju riječi »flexible« (fleksibilan) i vegetarijanac, ali je je zato prva napisala knjigu o tome [...] (Žena, 29. 9. 2010)

Flexitarian prehrana prvenstveno podrazumijeva zamjenu za meso, odnosno preporučuju se tofu, grah, leća, grašak, orašasti plodovi, sjemenke i jaja kao izvor proteina. (Index, 9. 1. 2016)

flirtini [flertini] im. e. flirtini ← flirt ‘flert’ × martini ‘martini’ izmišljen koktel

Što moram napraviti da dobijem još jedan flirtini od brusnice? (Kontrola 2015, S02E45)

• usp. acidofatini, appletini, cosmotini, čmartini, čokotel, jabutini, kongsmopolitan, moktel, piña delgada, tužnotini
flotel im. e. flotel ← floating ‘plutajući’ × hotel ‘hotel’ plutajući hotel na platformi, turistički ili za smještaj radnika na pučini

U službenom priopćenju se navodi da nije bilo curenja nafte te da nisu prijavljene povrede na platformi »Flotel Jupiter«. (RTL, 13. 4. 2011)

Riječ je o debiju bosanskog sineasta Vladimira Tomića »Flotel Europa«. Naslov filma krije golemi brod usidren u kopenhaškoj luci koji je u devedesetima postao autorov novi dom, nakon što je u njemu kao dječak pronašao utočište zajedno s majkom i 1000 izbjeglica iz ratom razorene bivše Jugoslavije. (NL, 7. 2. 2015)

• usp. airportel, akvatel, apartel, aparthotel, apartotel, botel, motel

Fo–Fz
fobitel im. fobija × mobitel

Fobitel (FT, 24. 11. 2006, n)

• o izjavi T. Dujmovića da su neki saborski zastupnici na izravnoj telefonskoj vezi sa stranim veleposlanstvima, čime onemogućavaju HDZ da B. Glavaša pusti iz pritvora

• usp. Blatimir, Breichimir, Čavoglavaš, domoljubojstven, Dupeglavaš, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja
fochon [fošon] im. e. fochon ← /toy/ fox /terrier/ ‘/toj-/foks/terijer/’ × bichon /frise/ ‘kovrčavi bišon’ pas mješanac toj-foksterijera i kovrčavoga bišona

Bichon Frise + Toy Fox Terrier = Fo-Chon (Vauvau, 12. 6. 2007)

folksonomija im. e. folksonomy ← folk ‘narod, puk’ × taxonomy ‘taksonomija’ ukupnost kategorizacijskih oznaka koje korisnici na internetu radi lakšega pretraživanja pridruže, dodijele nekom dokumentu

Tagovi su nadalje sastavni dio tzv. folksonomije, folksonomija je pak složenica između riječi folks (narod, ljudi) i taxonomy (kategoriziranje), tj. trebala bi označavati zajednički napor grupe ljude da organizira podatke na internetu. (Dnevnik, 17. 3. 2006, b)

Ideja je sljedeća – prebaciti svoju fizičku policu s knjigama na net i to tako da unesete svaku pojedinu knjigu (naslov, autora, naslovnicu, ISBN i još gomilu detalja o knjizi i radnji), te je tagirate, odnosno označite kako god želite u neograničeno puno kategorija koje izmišljate sami ili koristite one koje je već smislio netko drugi (to se naziva neologizmom folksonomija – označavanje npr. po žanru, po dojmu, pročitano/nepročitano, poklon od tog i tog, a specifično je za socijalne sajtove (internetske zajednice)). (Booksa, 7. 8. 2008)

Drugi pojam koji se često koristi u sprezi s društvenim označivanjem jest folksonomija koju definiramo kao cjelokupnost oznaka proizašlih iz postupka društvenog označivanja. Naziv folksonomy osmislio je 2004. Thomas Vander Wal po uzoru na riječ taxonomy koja se odnosi na tip klasifikacijske strukture uz pomoć koje se indeksiranje vrši odozgo prema dolje. Izmjenom prvog dijela riječi tax u folk (narod, puk) željela se naglasiti promjena pristupa u indeksiranju koji se sada kreće obrnutim smjerom, odozdo prema gore. [...] Klikanjem na naslov nekog dokumenta dobivamo folksonomiju tog dokumenta nastalu označivanjem svih korisnika. (Purgarić Kužić 2011, 191, 196)

folksvagina im. Volkswagen × vagina 1. odmilja za automobil marke Volkswagen
folksvagina (Sabljak 1981, s. v.)

Ja sam imao 1.8 ts koji je vožen umjereno od prvog dana, nikad preko 4000 rpm, tj. jaaakooo rijetko, eventualno kad je klao folksvagine na cesti, ali to je ništa [...] (Alfisti, 21. 5. 2012, k)

folksvagina (Sabljak 2013, s. v.)

• usp. alfamozno, ćelestonke, figuar, Furrari, Jewbaru, ladilak, pljugo, spaguar, škodilak, varborđini, varburgini, tutabili

2. laka žena, ona koja lako pristaje na seks
folksvagina (Sabljak 1981, s. v.)

folksvagina (Sabljak 2013, s. v.)

• Volkswagen – marka automobila, dosl. ‘narodno vozilo’

folonter im. fol ‘varka, laž, obmana, prevara’ × volonter

Ako si ti amater, mi smo profesionalni folonteri. (Bednjanec 1980, 20)

• epizoda o boksu

Ja sam ti, Nježni, folonter. (Bednjanec 1982, 31. 3. 1982)

• epizoda o boksu • Nježni – glavni lik stripa I. Bednjanca

• usp. licencicati, sponzoritanje, sponzoritnuti
folporter im. fol ‘varka, laž, obmana, prevara’ × kolporter ‘ulični raznosač i prodavač novina’

Feralov folporter (FT, 16. 2. 2007, n)

• o izjavi I. Pandže nakon što mu je pokazana fotografija objavljena u Novom listu: »Zašto ste kupili baš te novine? U novinama koje ja imam nema te slike.«
fontastičan prid. /Alfonso/ Font × fantastičan

Fontastična zbirka (SD, 6. 11. 2016, n)

• I. Ivanišević recenzira album Crne priče španjolskoga, katalonskoga stripaša A. Fonta
foodgazam [fudgazam] im. e. food ‘hrana’ × orgazam orgazam od konzumiranja hrane

Samo da se na brzinu javim... Pod dojmom sam velikim, mislim da sam upravo doživjela neku vrstu orgazma kad sam prvi put probala Milbona posni sir. »Foodgazam« bi bila prava riječ. (Coolinarika, 30. 4. 2013, k)

• usp. burgazam, guzgazam, jogazam, kyborgazam, ratgazam
foodle [fudl] im. e. foodle ← /toy/ fox /terrier/ ‘/toj-/foks/terijer/’ × poodle ‘pudl’ pas mješanac toj-foksterijera i pudla

Poodle + Toy Fox Terrier = Foodle (Vauvau, 12. 6. 2007)

formuljati gl. forma, formula × muljati

Formuljaju me, lažu, mažu i zagađuju mi okolišavanje. (Rajki 2014a, 10)

• usp. okolišavanje
foteljogika im. fotelja × logika

Od glaveribosmrdne pozicione foteljogike klub je disponiran na poraze. (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, frustoritan, klupasocijacija, kopačkompleks, lovosenzus, noganglij, nogomentalni, nogotalamus, notorički, nježnoverzan, popsihišati, psihonogija, tabelogika, traumlatika, upravudonja
fotoreporjada im. fotoreporter, fotoreportaža × jad

Nježna fotoreporjada (Bednjanec 1981, 5. 8. 1981, n)

• epizoda o nevoljama sportskih fotoreportera
fotzu [focu] im. e. fotzu ← /toy/ fox /terrier/ ‘/toj-/foks/terijer/’ × /shih/ tzu ‘ši-cu’ pas mješanac toj-foksterijera i ši-cua

Shih Tzu + Toy Fox Terrier = Fo-Tzu (Vauvau, 12. 6. 2007)

Foxex [fokseks] im. /Samantha/ Fox × e. sex ‘seks’

Nemognuće mi je biti Samantha Foxex na ovome svijetlu mudijalnom podred topliko muškuraca i njihovih buda lamudovih. (Radaković 1999, 47)

• S. Fox – britanska pop-pjevačica i seks-simbol iz 1980-ih

• usp. mudijalan, muškurac, Samantha, svijetal, topliko
foxingese [foksingeze] im. e. foxingese ← /toy/ fox /terrier/ ‘/toj-/foks/terijer/’ × pekingese ‘pekinezer’ pas mješanac toj-foksterijera i pekinezera

Pekingese + Toy Fox Terrier = Foxingese (Vauvau, 12. 6. 2007)

foxker [foksker] im. e. foxker ← /toy/ fox /terrier/ ‘/toj-/foks/terijer/’ × cocker /spaniel/ ‘koker-španijel’ pas mješanac toj-foksterijera i koker-španijela

Cocker Spaniel + Toy Fox Terrier = Foxker (Vauvau, 12. 6. 2007)

frajercajac im. frajer × policajac fr. fligolo ← flic ‘murjak’ × gigolo ‘žigolo, ljubavnik’

[...] nakon gledanja na sat ustvrdila da je pred njom još deset minuta čekanja frajercajca. (Queneau 2006, 129)

• usp. adultnapiranje, agrameridionalni, biciklocajac, budaoar, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka

• usp. biciklocajac, jezikopalucajac, koalicajac, podlicajac, politcajac, polizijajac, polucajac, polucijski, propalicajac, ubojicajac
frajerisanje im. frajer × frajerisanje × risanje

Ili ispod crteža riječima opisa doba dana dok sam eksperimentirao s postupkom frajeRisanja: koliko se, ustvari, riječi mogu primaknuti slici, a da ne postanu ona [...] (Rajki 2012, 65)

[...] kako se neprimjetno ulazi u nastavljanje repriziranja opće serijalnosti, a pojedinačnih epizodnih pokušaja; doba prestrukturiranja (ili tek frajeRisanja, II. dio). (Rajki 2012, 137)

frajerobic [frajerobik] im. frajer × e. aerobics ‘aerobik’

Nježni frajerobic (Bednjanec 1983, 22. 6. 1983, n)

Frajerobic / po originalnoj nježnoj metodi / budite vitki / budite u modi / budite nježni (Bednjanec 1983, 22. 6. 1983)

• epizoda o aerobiku

• usp. zavježbancija

• usp. aeroboks, aerolates, aquaerobik, blogilates, doga, piloks, poolates, prancercise, sexercise, troga, yogalates

Framislav im. Franjo /Tuđman/ × Tomislav /Karamarko/

Dr. Tomranjo Karađman ili dr. Framislav Tuđmarko? (Newsbar, 5. 5. 2014, m)

• fotomontaža lica T. Karamarka i F. Tuđmana stopljenih u jedno

• usp. Carriemarko, Cromarko, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

• usp. Faddam, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
francetićski prid. /Jure/ Francetić × francuski

Feralova francetićska revolucija (FT, 22. 3. 1999, n)

• o izjavi K. Katalinića da o 200. obljetnici Francuske revolucije nitko nije slavio giljotinu, nego slobodu, jednakost i bratstvo, pa tako ne treba osuđivati ni Hrvate koji nikad nisu bili za Jugoslaviju • J. Francetić – ustaški vojskovođa

• usp. Broncetić, Juroslavija

Frangela im. Frangela ← François /Hollande/ × Angela /Merkel/ skupno za zajedničku politiku njemačke kancelarke A. Merkel i francuskoga predsjednika F. Hollandea

Iako novinari ovih dana smišljaju naziv za buduću njemačko-francusku lokomotivu koja je još od vremena Adenauera, de Gaullea, Kohla i Mitterranda pokretala europsku integracijsku kompoziciju – Merkollande, Merkande, Frangela ili samo pogrdno Merde – svima je jasno da s Hollandeom umjesto Sarkozyja u Elizejskoj palači ona neće moći nastaviti istim kolosijekom. (GS, 8. 5. 2012)

Frangela? Holmer? Merkel i Hollande: Među nama postoji kemija (Monitor, 23. 1. 2013, n)

• usp. Karamerkel, Merde, Merkande, Merkollande, Merkozy
franglais [frangle] im. fr. franglais ← français ‘francuski’ × anglais ‘engleski’ francuski s presnažnim i prenapadnim utjecajem engleskoga, osobito u leksiku i sintaksi

Malo skuplja »Tokalon skin beauty crème à l’hygroplex« ima glavni natpis na »franglaisu« (kako bi rekao Étiemble), a ostali su sa strane. Vrijedno je citirati [...] (Brozović 1968a)

Jedno je primanje novoga (čak ni to nije apsolutno pozitivno, može voditi »franglaisu« ili sličnim »makaronskim« žargonima), a drugo je rušenje postojećega. (Brozović 1968b)

franglais (Klaić 1972, s. v.)

Prodor engleskih riječi i izraza primjećuje se u mnogim evropskim jezicima, pa uz već stariji izraz franglais javljaju se i novi izrazi izvedeni od ~ + English, kao npr. Hunglish (Hungarian + English), Spanglish (Spanish + English) itd. Mi na sreću nismo došli s upotrebom engleskih riječi tako daleko da bismo trebali pisati o Croanglish (Croatian + English). (Filipović 1977–1978, 142)

franglais (Klaić 1987, s. v.)

Globalizacija širom svijeta donosi i jezične novosti: anglofone riječi i strukture. Neki govornici smatraju da se u njihovim zemljama govori nekakvim miješanim jezikom pa su shodno tome skovali i nove nazive, primjerice Denglish (Deutsch + English) ili franglais (français + anglais). (Vijenac, 10. 5. 2007)

Dobro je poznato da je u velikim gradovima tzv. »franglais« (kombinacija francuskog i engleskog) već davno ušao u dnevnu upotrebu, unatoč naporima Akademije da pronađe ekvivalente na francuskom za sveprisutne engleske riječi kao što su »hashtag«, »email«, »supermodel«... (TP, 24. 10. 2013)

• usp. afrihili, blaccent, bosrbvatski, croanglish, denglisch, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
frangle im. fr. franglais ← français ‘francuski’ × anglais ‘engleski’ francuski s presnažnim i prenapadnim utjecajem engleskoga, osobito u leksiku i sintaksi
frangle (AG 1999, s. v.)

frangle (HJP 2007, s. v.)

• usp. afrihili, blaccent, bosrbvatski, croanglish, denglisch, franglais, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
frangleski im. francuski × engleski fr. franglais ← français ‘francuski’ × anglais ‘engleski’ francuski s presnažnim i prenapadnim utjecajem engleskoga, osobito u leksiku i sintaksi

Bwahahahah kakav frangleski! (F, 11. 3. 2008, k)

Širu čitanost stekao knjigom Govorite li frangleski? braneći franc. jezik od provale anglicizma. (Proleksis, s. v. René Étiemble, rujan 2013)

• usp. afrihili, blaccent, bosrbvatski, croanglish, denglisch, franglais, frangle, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
frankenfood [frankenfood] im. e. Frankenfood ← Frankenstein × food ‘hrana’ pogrdno za genetski modificiranu hranu

[...] protivnici GM-a vole spominjati Frankenfood, hranu koja je protivna Božjim zakonima i slično. (Šimleša 2004, 25)

Otkad je 1994. godine FDA odobrila rajčicu Flavr Savr, prvi GM proizvod, ne prestaju polemike oko te nove vrste hrane koju protivnici pogrdno nazivaju Frankensteinovom (Frankenfood). (JL, 23. 9. 2010)

Frankenfood. Prvi genetski modificirani proizvod životinjskog porijekla će, izgleda, u prodaju. (F, 24. 9. 2010, k)

Mediji su tada prvi put upotrijebili termin frankenfood za stočnu hranu životinjskog podrijetla koji se kasnije uvriježio u kampanjama protiv GMO-a. Sve je krenulo iz britanskih tabloida. (TP, 25. 7. 2013)

• V. Frankenstein – znanstvenik iz romana M. Shelley (1823), udahnuo život čudovišnu stvorenju, umjetnu čovjeku, koje se prema njemu također često zove Frankensteinom

• usp. Alkostein, Franken-Isus, Franjkenstein

Franken-Isus im. e. Franken-Jesus ← Frankenstein × Jesus ‘Isus’

Gotovo je. Predstavljam vam Franken-Isusa. (Kontrola 2015, S02E46)

• riječ je o polomljenoj pa zalijepljenoj lutki malog Isusa • V. Frankenstein – znanstvenik iz romana M. Shelley (1823), udahnuo život čudovišnom stvorenju, umjetnu čovjeku, koje se prema njemu također često zove Frankensteinom

• usp. Alkostein, frankenfood, Franjkenstein
frankitektura im. Franjo /Tuđman/ × arhitektura

Divlja frankitektura (FT, 21. 6. 1999, n)

• o divljoj gradnji novopečenih tajkuna u zagrebačkim četvrtima Pantovčak i Tuškanac, gdje kuću ima i F. Tuđman

• usp. Faddam, Framislav, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean

Franjcuska im. Franjo /Tuđman/ × Francuska

Živjela Franjcuska! (FT, 27. 4. 2002, n)

• fotomotaža francuskoga ultradesničarskog političara J.-M. Le Pena kao F. Tuđmana

• usp. Faddam, Framislav, frankitektura, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
franjcuski prid. Franjo /Tuđman/ × francuski

Feralov franjcuski poučak (FT, 19. 10. 2007, n)

• o izjavi M. Ćire Blaževića da Hrvatska ne bi osvojila broncu na nogometnome SP-u u Francuskoj (1998) da nije bilo F. Tuđmana

• usp. Faddam, Framislav, frankitektura, Franjcuska, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean

Franjdora im. Franjo /Tuđman/ × Pandora

Franjdorina kutija (FT, 1. 9. 1997, n)

• o pres-konferenciji nogometnoga trenera M. Vlaka, koji se povlači iz reprezentacije, ali ne iznosi detaljne razloge, ne otvara »Franjdorinu kutiju« • aluzija na utjecaj F. Tuđmana na zbivanja u hrvatskome nogometu • Pandorina kutija – skup zala, neriješenih problema

• usp. Faddam, Framislav, frankitektura, Franjcuska, franjcuski, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
franje^1 im. Franjo /Tuđman/ × pranje

Franje mozga (FT, 4. 12. 1995, n)

• o stanju u hrvatskome visokom školstvu

Franje ruku (FT, 15. 9. 2001, 26, n)

• stenogram sa sjednice Vijeća za obranu i nacionalnu sigurnost na kojoj hrvatski predsjednik F. Tuđman priznaje da je pogriješio što je dopustio operaciju Medački džep, u kojoj su hrvatski vojnici počinili ratni zločin nad srpskim civilima

• usp. Faddam, Framislav, frankitektura, Franjcuska, franjcuski, Franjdora, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
franje^2 im. Franjo /Tuđman/ × sranje

Isto Franje, drugo pakovanje. (Šimičević, 26. 12. 2013)

• usp. Faddam, Framislav, frankitektura, Franjcuska, franjcuski, Franjdora, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean

Franjkenstein [frańkenštajn], Franjkenštajn im. Franjo /Tuđman/ × Frankenstein

Franjkenstein (FT, 7. 9. 1998, 27, n)

• tekst uz fotomontažu idealnoga Hrvata »po izboru Feralovih čitateljki«, od F. Tuđmana taj idealni muškarac nema ništa fizičko, ali ima »ono nešto«

Franjkenštajn (Di, 21. 10. 2015, m)

• aluzija na otkrivanje spomenika F. Tuđmanu u Pločama i župnikovo tamošnje pjevanje »Ustani Franjo, Hrvatska te zove«

• V. Frankenstein – znanstvenik iz romana M. Shelley (1823), udahnuo život čudovišnu stvorenju, umjetnu čovjeku, koje se prema njemu također često zove Frankensteinom

• usp. Alkostein, frankenfood, Franken-Isus

• usp. Faddam, Framislav, frankitektura, Franjcuska, franjcuski, Franjdora, franje, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
franjkuša im. Franjo /Tuđman/ × falkuša

Franjkuša – ponos hrvatske zagorske ratne mornarice (FT, 22. 12. 1997, n)

• o hrvatskome nastupu na svjetskoj izložbi Expo 1998. u Portugalu • falkuša – tradicionalni hrvatski tip južnodalmatinske ribarske brodice gajete

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
franjoslavlje im. Franjo /Tuđman/ × pravoslavlje

Feralovo franjoslavlje (FT, 9. 8. 2003, n)

• o napisu M. Juriča u kojem optužnice protiv hrvatskih generala naziva urotom protiv jedinih preostalih ljudi iz vodeće političke garniture koji nisu poturice

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
franjovac im. Franjo /Tuđman/ × franjevac

Tuđmanino Raspudić – franjovac protiv franjevca (Lucić 2013a, 6. 9. 2013, n)

• o razgovoru političkoga komentatora N. Raspudića s fra M. Knezovićem na međugorskome radiju u kojemu bosanske franjevce naziva kvislinzima

• usp. Apsurdić, dežulan, kvislingvistika, Rospijić, tračerazredni, Tuđmanino

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
frapučino, frappuccino [frapučino] im. e. frappuccino ← fr. frappé ‘frape’ × tal. capuccino ‘kapučino’ frape s kapučinom

E sad teško je opisat Frappuccino, al ću probat. Dakle postoje cca tri okusa; Coffee, Mocha, Vanilla. – A jel je frapučino isto na bazi kave, kakav god da bio? (F, 3. 1. 2005, k)

[...] te različitim varijantama jedne te iste mješavine kave i mlijeka, poput »frapučina«, »mokačina«, pa sve do staromodnog cappuccina. (Coolinarika, 21. 2. 2008)

Nju to uopće nije bilo briga, bitno je bilo da je Starbucks na uglu, otvoren i čeka da ispije prvi kapučino, toga jutra... Ili frapučino, ili mokačino [...] (Dnevnik, 12. 1. 2009, b)

Nešto bih te pitao. – Kolač s mrvicama, frappuccino i burrito. – Nisam te to pitao. (Dva i pol 2014, S06E01)

Što to piješ? – Frappuccino od čokolade i karamela sa šlagom i mrvicama. Nećak me navukao na to. (Dva i pol 2014, S06E15)

»Mi smo najeuropskija zemlja na svijetu; jedemo više pizze nego Talijani, izumili smo frappuccino i na korak smo da za predsjednika izaberemo Benita Mussolinija«, rekao je Colbert aludirajući na Donalda Trumpa. (Index, 18. 5. 206)

• usp. Bananaccino, drekačino, guzaccino, Jagodaccino, kajpučino, mokačino, sisaccino

Fratman [fratman, fratmen] im. fratar × Batman ime lika u stripu

Argh! Fra Fratman! Svetac, a ne vrag! (Mataković 2012a, 438)

• lik je nacrtan kao Batman, Čovjek Šišmiš • aluzija na aferu s fratrom koji je prodao crkveno zemljište
fratren prid. fratar × vatren

Feralovih 11 fratrenih (FT, 26. 10. 2002, n)

• o izjavi nogometnoga trenera M. Ćire Blaževića da ne bi bilo Hrvatske da nije bilo Crkve • Vatreni – nadimak hrvatske nogometne reprezentacije
fratrogasac im. fratar × vatrogasac

Fratrogasci (Dežulović 2016b, 23. 8. 2016, n)

• o zapovijedi zagrebačke Vatrogasne zajednice da dobrovoljna vatrogasna društva moraju na hodočašće u Mariju Bistricu, inače neće dobiti novac iz budžeta
frazen im. fraza × zen

Poslije je na zidu zgrade ispisao, u fra-zen fazi prilagođenoj koktelnom mentalitetu Stara, meni se kara parola, refrena, slogana ne mogavši izdržati pritisak besperspektivnosti, besmislenosti i beznađa. (Rajki 2012, 55)

frazgovor im. fraza × razgovor

Međunogamatim, pravi smisao tog frazgovora na našem ist slanguageu kako slebdi: [...] Radaković 1999, 60)

• usp. međunogamatim, slanguage, slebdjeti
fredikul im. Fredi /Fiorentini/ × redikul

Feralov fredikul (FT, 2. 7. 2004, n)

• o neshvatljivoj izjavi F. Fiorentinija, direktora NK Hajduka, o poslovanju tvrtke Hajduk Sirio Sport
freedom [fridom] im. e. freedom ‘sloboda’ × dom

Za freedom spremni (FT, 29. 3. 2003, n)

• tekst uz fotomontažu s aluzijom na američki napad na Irak

Za freedom spremni! (FT, 11. 4. 2008, n)

• o izvanrednome stanju u državi prilikom posjeta američkoga predsjednika G. W. Busha Hrvatskoj
freegan [frigan], frigan im. e. freegan ← free ‘besplatan’ × vegan ‘vegan’ vegan koji se prehranjuje hranom odbačenom na tržnicama, trgovačkim centrima i restoranima kao poklonik antikonzumerističke ideologije i načina života koji uključuje recikliranje, borbu za prava životinja i sl.

Freegani (hrv. frigani) su vegani koji ne kupuju hranu, ali je u isto vrijeme niti ne uzgajaju niti ne kradu. Najčešće obilaze tržnice nakon zatvaranja i skupljaju hranu koja se nije uspjela prodati, ali koja je još dobra za jelo, ili jednostavno prekapaju po kućnom smeću. Treba razlikovati frigane od ljudi koji iz nužde nabavljaju hranu na opisani način. Frigani to čine zato što žele, a ne zato što moraju. (Neprijatelji, 8. 5. 2008)

Freegani su ljudi koji su se odlučili za malo drukčiji lifestyle nego većina. Oni bojkotiraju ekonomski sistem. (Index, 27. 7. 2008, k)

Dakle sad kad smo se malo približili pojmu freegan, trebali bi doći do pojma informatički freegan. (Dnevnik, 12. 5. 2012)

»Freegani« ili »slobodnjaci« su grupe građana koje se odriču novca i potrošačkog ludila. [...] Žive u napuštenim zgradama, ne plaćaju vodu i struju, koje ionako nemaju, a namještajem, hranom i ostalim snabdijevaju se iz kontejnera za smeće, odbačene robe trgovačkih centara, restorana i supermarketa. Za razliku od naših kontejneraša koji to rade iz puke nužde, »freegani« to čine iz ideoloških razloga. (TP, 23. 11. 2013)

• usp. fleksitarijanac, fruktarijanac, frutarijanac, meagan, pesketarijanac, polotarijanac
freeganist [friganist] im. e. freeganist ← free ‘besplatan’ × veganist ‘veganist’ • v. freegan

Freeganisti imaju novac, ali ga odbijaju trošiti na hranu; po smeću kopaju iz uvjerenja. [...] Freeganiste pokreće želja za suzbijanjem gladi u zemljama trećeg svijeta. [...] protive se masovnoj proizvodnji hrane, a posebno upozoravaju na neadekvatno držanje životinja zbog čega se većina freeganista ujedno smatra vegancima. (Metro, 14. 8. 2010)

freeganizam [friganizam] im. e. freeganism ← free ‘besplatan’ × veganism ‘veganstvo’ • v. freeganstvo

Freeganizam – praksa izbjegavanja kapitalizma (PD, 30. 5. 2010, n)

Freeganizam – borba protiv kapitalizma kopanjem po smeću (Metro, 14. 8. 2010, n)

Freeganizam (W, s. v., 20. 10. 2013)

freeganstvo [friganstvo] im. e. freeganism ← free ‘besplatan’ × veganism ‘veganstvo’ veganska prehrana hranom odbačenom na tržnicama, trgovačkim centrima i restoranima kao dio antikonzumerističke ideologije i načina života koji uključuje recikliranje, borbu za prava životinja i sl.

Kad se već spominje nešto kao freeganstvo ili slični alternativni oblici življenja, može se postaviti i obratno pitanje [...] (F, 7. 2. 2011, k)

Ti su se pokreti razvijali na Zapadu, počevši od onih razvijenih u sklopu kontrakulture 1960-ih [...] zatim supkulturno freeganstvo sa svojim brojnim poveznicama te etički konzumerizam kao krovni pojam [...] ističe Katica Stažić. (NL, 24. 8. 2014)

freekvencija [frikvencija] im. e. free ‘slobodan’ × ?frik ‘čudak, nakaza’ × frekvencija • v. frikvencija
frendseter im. frend ‘prijatelj’ × trendseter ‘trendovski uzor, onaj tko utire trendove’

Feralov frendseter (FT, 4. 2. 2005, n)

• o izjavi A. Marinčića da bi Bošnjaci, kad ne bi imali izbora, za prijatelje prije izabrali Srbe nego Hrvate

• usp. apartheil
frenemy [frenemi] im. e. frenemy ← friend ‘prijatelj’ × enemy ‘protivnik’ lažni prijatelj

Prepoznavanje »frenemieja« – lažnog prijatelja na poslu (24sata, 9. 2. 2009, n)

»Frenemy« je kolega koji glumi prijatelja, no okreće leđa u ključnim trenucima. (24sata, 9. 2. 2009)

Svoju »frenemy« iliti, kako smo je nazvali, »najbolju neprijateljicu« imala je ili ima gotovo svaka žena, djevojka, djevojčica. Prijateljicu koja se neprijateljicom pokazala u sretnijim slučajevima vrlo brzo ili, što je nažalost češće, tek nakon niza na nju uzalud utrošenih godina. (JL, 22. 4. 2009)

Imate li »frenemyja«, prijateljicu koja vas potajno mrzi? (Dnevnik, 27. 4. 2009, n)

Hm, zanimljivo, nisam uopće bio upoznat s postojanjem tako nečega kao što je frenemy. Sada upravo guglam o tome. Ako hoćeš možemo biti frenemyji! (Index, 18. 6. 2012, k)

• usp. prijotivnik

Freudlich [frojdlih] im. /Sigmund/ Freud × /Maja/ Freundlich

Feralov Sigmund Freudlich (FT, 19. 1. 1998, n)

• o prigovoru M. Freundlich da »ferali« u nas proglašavaju nedarovitim, lošim i primitivnim svaki umjetnički pokušaj koji se bavi pitanjima koja svakomu Hrvatu sjede na podsvijesti

• usp. zabludalaština
frexit [fregzit, freksit] im. e. Frexit ← France ‘Francuska’ × exit ‘izlaz, izići’ mogući izlazak Francuske iz Europske Unije

Slijedi li nakon Brexita Nexit, Frexit ili pak drugi izlasci? (Direktno, 24. 6. 2016, n)

Velika Britanija izlazi iz EU! Euroskeptici zazivaju »Nexit« i »Frexit«. (VL, 24. 6. 2016)

Marine Le Pen želi postati »Madame Frexit«. »Europa će biti u središtu sljedećih predsjedničkih izbora« u proljeće 2017, rekla je. (Index, 24. 6. 2016)

• usp. bregret, bremain, brexit, calexit, crexit, croexit, fixit, graccident, grexit, grexident, hrexit, nexit
frigan im. e. freegan ← free ‘besplatan’ × vegan ‘vegan’ • v. freegan

Frikipedia im. frik ‘čudak, nakaza’ × Wikipedia

Novosti na Frikipediji (Novosti, 10. 11. 2016, n)

• o netočnoj, lažnoj, desničarski tendencioznoj natuknici o tjedniku Novosti na hrvatskoj inačici internetske enciklopedije Wikipedie
frikonomija im. e. freakonomics ← freak ‘frik, čudak, nakaza’ × economics ‘ekonomika, ekonomija’

Frikonomija (Levitt – Dubner 2005, n)

Levitt zapravo iz hrpe podataka, anegdota, pričica i zapažanja izvlači priču koju još nitko nije našao i alatima ekonomije objašnjava isto ono što pokušava i suhoparna teorija – kako ljudi stječu ono što žele. Smišlja način kako da izmjeri učinak koji su veterani ekonomije proglasili nemjerljivim, a budući da zalazi u nepoznato područje, pojave »na rubu«, njegova je ekonomija – frikonomija. (Limun, 1. 2. 2007)

Što je frikonomija? Naški bismo taj termin preveli kao »Nakazomija«, ili »Frajerska ekonomija« [...] (Polšek 2005, 1)

Steven D. Levitt zna kako naopačke okrenuti vaša dosadašnja uvjerenja, jednako kao što je to učinio knjigom Frikonomija. Biste li doveli u vezu upornu trudnicu i naglo smanjenje stope kriminala, zanima li vas zašto Ku-Klux-Klan više ne izaziva sablazan ili kakav bi bio vaš životni put da vam je ime Looser? On zna. I to na najjednostavniji mogući način (koji vam nikad ne bi pao na pamet). (JL, 3. 8. 2015)

• usp. abenomika, čačerizam, nakazonomija, obamanomika, plutonomija, reganomija, reganomika, rogernomika, škegronomika, škrebonomija, zoranomika
frikvencija, freekvencija [frikvencija] im. e. free ‘slobodan’ × ?frik ‘čudak, nakaza’ × frekvencija

Frikvencija (Rajki 2014a, 119)

povisi dah, neka ima freekvenciju / koja napada moju elokvenciju (Rajki 2014a, 119)

Frizazov im. friz, frizura × izazov nagradni natječaj kozmetičke tvrtke Nivea (2016)

• usp. axetronaut
frodočinka im. Frodo /Baggins/ × palačinka e. Frodo pancake ‘Frodo-palačinka’

Pripremio sam ti doručak. Sok, kava i palačinke u obliku tvojih omiljenih likova. Ovo je Frodo. – Ispekao si frodočinke? – Kokosom sam dočarao dlake na nogama. (Teorija 2014, S03E15)

• F. Baggins – hobit, jedan od glavnih likova Gospodara prstenova J. R. R. Tolkiena

• usp. beefaroni, čokočinka, ćaćalinka, drakuloni, mačinka, pucačinka, vještinovka, žemzila
froktati gl. frktati × groktati e. chortle ← chuckle ‘smijuckati se’ × snort ‘frkanje, puhanje, šmrkanje’

[...] dok on od likosti sve frokće. (Carroll 1985b, 158)

Mi smo u prijevodu taj postupak vjerno slijedili: od glagola frktati i groktati napravili smo froktati (glagol koji, na što za svaki slučaj upozoravamo naše leksikografe, traba da izražava duboko zadovoljstvo). (Šoljan 1991, 216–217)

• usp. akrobacnuti, Antipat, Antipatičar, belvirno, đipahan, galumfirati, Kornjučo, Krznik, nemujan, neobičudan, Podučitelj, rovko, rućkanje, rućkati, šišmačka, šturnjača, ušutkavati
frolf im. e. frolf ← frisbee ‘frizbi’ × golf ‘golf’ spoj bacanja frizbija i golfa, igra u kojoj se frizbijem gađa košara kao što se u golfu gađaju rupe

A znate li što je frolf? – Freesbee golf... obično, ako Seinfeld nije nešto drugo izmislio. (Sportnet, 12. 6. 2006, k)

frong im. e. frong ← front ‘prednji, sprijedni’ × thong ‘tanga’ ženski kupaći kostim visoko izrezanih bokova, obično jednodijelni

»Frong« ili tanga s prednje strane: Visoko rezani badići hit su na revijama kupaćih kostima (Index, 21. 7. 2016, n)

Neki modni blogovi visok izrez, koji smo navikli gledati na supermodelima i djevojkama iz serije Baywatch, nazvali su »frong«, odnosno »front thong« – tange koje se vide i s prednje strane. (Index, 21. 7. 2016)

• usp. burkini, facekini, fatkini, mankini, monokini, slashkini, tankini
fruktarijanac im. e. fructarian ← lat. fructus ‘plod’ × e. vegetarian ‘vegetarijanac’ vegetarijanac koji jede samo voće

Vegetarijanski način života poznat je u svim vremenskim razdobljima zbog vjerskih ili higijenskih razloga: neki su jeli samo voće pa su ih nazivali »fruktarijanci«, a »redoviti vegetarijanci« svojoj su prehrani dodavali neke namirnice životinjskoga podrijetla – jaja, mlijeko, sir. U današnje doba, kao i ranije, postavljala su se i pitanja je li »zdravo« biti vegetarijanac. (GK, 8. 4. 2007)

Tko su fruktarijanci i zašto jedu samo voće? (Dalje, 5. 3. 2009, n)

Malo ekstremniji fruktarijanci kao još jedan razlog navode i nezdravost kuhanja, kako za pojedinca tako i za onečišćenje okoliša općenito [...] (Dalje, 5. 3. 2009)

• usp. fleksitarijanac, freegan, frutarijanac, meagan, pesketarijanac, polotarijanac
fruktarijanski prid. e. fructarian ← lat. fructus ‘plod’ × e. vegetarian ‘vegetarijanski’ koji se odnosi na fruktarijance i fruktarijanstvo

Ukoliko ste na 100 postotnoj fruktarijanskoj prehrani, ne trebate piti dodatnu vodu. (Dalje, 5. 3. 2009)

Opa. Fruktarijanska školjka najela se jagoda. Predivna. (Coolinarika, 17. 9. 2012, k)

fruktarijanstvo im. e. fructarianism ← lat. fructus ‘plod’ × e. vegetarianism ‘vegetarijanstvo’ vegetarijanstvo u kojemu se jede samo voće

Ukoliko ste sami razmišljali o prelasku na fruktarijanstvo ovi naputci će vam možda pomoći. (Dalje, 5. 3. 2009)

S druge strane veganstvo, fruktarijanstvo i ine preserancije nemaju nikakvog smisla toliko dugo dok djeca u Africi gladuju, dok Kinezi prodaju svoje kćeri kao roblje, dok se nejaka djeca iskorištavaju u velikim modnim industrijama kao pogonsko gorivo itd. (F, 4. 10. 2009, k)

frustoritan prid. frustriran ×+ -o- +× rit ‘guzica’

Vaša frustoritna klupasocijacija uzrok je fazmagoričnoj nogoletargiji igrača. (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, foteljogika, klupasocijacija, kopačkompleks, lovosenzus, noganglij, nogomentalni, nogotalamus, notorički, nježnoverzan, popsihišati, psihonogija, tabelogika, traumlatika, upravudonja
frustraša im. frustriran × ustaša

Začuo se glas pravaškog frustraše koji na posljednjim izborima nije uspio ući u Hrvatski sabor i za čiju bi političku karijeru bilo izglednije da se s ovakvom retorikom kandidira za mjesto u Narodnoj skupštini Republike Srbije. (Lucić 2014a, 21. 5. 2014)

• o protivljenju pravaša D. Srba da se Srbiji šalje pomoć oko poplava jer »poplave nažalost imamo u Hrvatskoj i potreban nam je svaki čovjek«

• usp. gustaša, holokaustaša, kustaša, Mustaša, mustaša, nastaša, pustaša, udbaša, ultraša, usaša, usraša
frutarijanac im. e. fruitarian ← fruit ‘voće’ × vegetarian ‘vegetarijanac’ vegetarijanac koji jede samo voće

Istraživanje koje smo proveli u Laboratoriju za kemiju hrane i prehranu PBF-a, pokazuje da je među studentima RH 5% vegetarijanaca (3% muškaraca i 6% žena). Vegana je bilo 0,8% (u Americi ~ 1%, u Švedskoj 0,2%). Nismo pronašli niti jednog frutarijanca; frutarijanci se prehranjuju isključivo voćem. (Vitamini, 21. 11. 2006)

Na uskomešanoj sceni prehrambenih pokreta pojavili su se i »frutarijanci«. Oni jedu samo voće i razne bobice, rekli bismo plodove. (Coolinarika, 20. 2. 2008)

Imam frutarijance u užoj obitelji i ona ima oho-ho kila viška, a on često ima problema sa zdravljem. U čemu je poanta sve te muke oko prehrane nije mi jasno. (F, 2. 2. 2011, k)

• usp. fleksitarijanac, freegan, fruktarijanac, meagan, pesketarijanac, polotarijanac
frutarijanski prid. e. fruitarian ← fruit ‘voće’ × vegetarian ‘vegetarijanski’ koji se odnosi na frutarijance i frutarijanstvo

»Frutarijanski tvrdolinijaši« jedu samo voće i bobice i to isključivo sirove. (Coolinarika, 20. 2. 2008)

Zanimljivo je da ime kompanije nema nikakve veze s Newtonom i njegovom jabukom, već ga je inspirirala frutarijanska dijeta Stevea Jobsa. (Index, 19. 1. 2016)

frutarijanstvo im. e. fruitarianism ← fruit ‘voće’ × vegetarianism ‘vegetarijanstvo’ vegetarijanstvo u kojemu se jede samo voće

Ekstremi poput frutarijanstva se ne mogu preporučiti za dojenčad i djecu. (Vitamini, 21. 11. 2006)

Frutarijanstvo (F, 24. 1. 2008, n)

fuchsacija [fuksacija] im. /Radovan/ Fuchs × fiksacija

Fuchsacija Jovanovića (Lucić 2012a, 24. 3. 2012, n)

• o Deklaraciji o znanosti i visokom obrazovanju sindikata Akademska solidarnost u kojoj se SDP-ov ministar Ž. Jovanović proziva da provodi ideje HDZ-ova ministra R. Fuscha

Fuckner [fakner] im. e. fuck ‘jebati’ × /William/ Faulkner

Vidi mene – razmišljam – pijem i pišem, kao Faulkner, kao Fuckner. Ostvarujem prvi stupanj maltretiranja literaturom: ja pišem, a drugi ne mogu spavati. (Radaković 1990, 91).

• W. Faulkner – američki pisac
fucktardiran [faktardiran] prid. e. fucktard ← fucked ‘sjeban’ × retard ‘retardirani’

I živciram se onda. Na sve strane, jer su »ljudi glupi i sebični i fucktardirani i ne znaju živjet u svijetu« na sve strane. (Andrassy, 15. 9. 2015)

fuckultet [fakultet] im. e. fuck ‘jebati’ × fakultet pogrdno za fakultet

Fuckultet (Blog, 30. 5. 2007, n)

Biancu je u politiku uveo pobjegunja Ivo Sanader, još dok je bila studentica, inače je studirala ekonomski fuckultet oko 7 godina [...] (VL, 3. 12. 2010, k)

Šuki rođen u Ercegovini, studirao ekonomiju jer mu nije išla matematika pa nije mogao ništa ozbiljno studirati. Trebao 20 godina da završi ekonomski fuckultet. (NCL, 17. 12. 2010, k)

Nažalost ja nisam u prilici redovito pratiti La Usurpadoru (prokleti krvavi fuckultet, kako ga gorko mrzim zbog toga, pa jel mi može netko odgovoriti na neka pitanja? (F, 1. 12. 2011, k)

fudbalija im. fudbal ‘nogomet’ × balija ‘musliman’

Zrinjarije i fudbalije (FT, 21. 6. 1999, n)

• reportaža iz Mostara o neodigranoj nogometnoj utakmici između hrvatskoga Zrinjskog i bošnjačkoga Veleža

• usp. zrinjarija
fukaka im. fukati ‘jebati’ × kakati × ef ka ka nj. FKK ‘Freikörperkultur, kultura slobodnoga tijela, nudizam’

Ovo je F. K. K. kamp! – Kužim. Fukaka ili naški Freikörperkultur, gdje se nude samo goli. (Bednjanec 1980, 78)

Fukaralica im. Fukara × fukara ‘sirotinja, nitko i ništa’ × /Ivan/ Aralica

Feralov Fukaralica (FT, 13. 5. 2000, n)

• o najavi I. Aralice da piše roman radnoga naslova Fukara inspiriran »egzemplarom multikulturnog rasista«, pričem misli na M. Jergovića

Fukaraličin kutak (FT, 19. 10. 2002, n)

• o izjavama I. Aralice, desno angažirana pisca

• usp. araličnost, Araslica, bardbarstvo, Čmaralica, Feralica
funch [fanč] im. e. funch ← fuck ‘jebati; jebačina’ × lunch ‘ručak’ spolni odnos nabrzinu za vrijeme stanke za ručak

Vjerojatno ste čuli za »brunch«, a »funch« je nešto ugodnija verzija. No, umjesto da kombinirate doručak i ručak, u ovom slučaju kombinirate ručak i seks. Još točnije, uspjeli ste ševu na brzaka odraditi u vrijeme ručka. (Index, 7. 4. 2016)

• usp. brunch
funtastičan [fantastičan] prid. e. fun ‘zabava, zabavan’ × fantastičan

Smiješak molim, nešto apsolutno FunTastično (Index, 26. 9. 2012, k)

funtastično [fantastično] pril. e. fun ‘zabavno’ × fantastično

Rođ izgleda FUNtastično u ovoj opravici (F, 25. 4. 2014, k)

Furrari [furari] im. e. fur ‘krzno’ × Ferrari

Baršunasti »Furrari« : ) (Index, 13. 1. 2016, k)

• komentar pomodna zaogrtanja skupocjenih automobila baršunastim ceradama, u ovome slučaju Ferraria na fotografiji

• usp. alfamozno, ćelestonke, figuar, folksvagina, Jewbaru, ladilak, pljugo, spaguar, škodilak, varborđini, varburgini, tutabili
fus-nota im. nj. Fuß ‘noga’ × nj. Fußball ‘nogomet, fuzbal’ × fusnota ‘podrubna bilješka’ × nota

Sad, kad znate sve fus-note i oktave, možete vi njima odigrati »Seviljskog brijača«. (Bednjanec 1980, 32)

• epizoda o nogometnoj utakmici sa Španjolskom, kvalifikacijskoj za SP u Argentini (1978)

• usp. muziga, ševiljski, tip-toplakiran

Ga–Gl

Gableceda im. gablec × abeceda ime gastroakcije ocjenjivanja restorana u Večernjem listu (2014, 2015)

Gaboa im. e. Gaboa ← /Zsa Zsa/ Gabor × boa ‘boa, piton’ ime zmije kojoj je vlasnik homoseksualac

To si mi nudio prije 20 godina kad mi je uginula zmija. – Da? – Da. Zsa Zsa Gaboa. – Preslatko! – Zbilja nisi shvatio da je homić? – Trebao sam, zar ne? (Moderna 2014, S01E17)

• Z. Z. Gabor (1917–) – mađarsko-američka glumica i selebriti

• usp. Papaliza
gaboridžin im. gabor ‘ružna osoba’ × Aboridžin ‘prastanovnik, aborigin /Australije/’ 1. ružan muškarac ili momak
gaboridžin (Sabljak 2013, s. v.)

2. ružna žena ili djevojka

Kakvim imenima zovete ružnu žensku... – Gaboridžin. (Croportal, 19. 10. 2009, k)

gaboridžinka im. gabor ‘ružna osoba’ × Aboridžinka ‘prastanovnica, aboriginka /Australije/’ ružna žena ili djevojka
gaboridžinka (Sabljak 2013, s. v.)

gabuli im. gabula ‘nevolja, škripac’ × buli, e. bully ‘početak igre nakon kraćega prekida u hokeju na ledu sudačkim spuštanjem paka među suparničke igrače’

Sad kužiš sve naše štosove, zajebodičeke, bulije i gabulije. (Bednjanec 1980, 103)

• epizoda o hokeju na ledu

• usp. usuglasisati, zajebodiček
gadafiti gl. /Moamer/ Gadafi × gaditi

Feralovo »Gadafiš mi se!« (FT, 23. 8. 2003, n)

• o napisu A. Guge u kojemu se pita što će Hrvatskoj novac M. Gadafija, libijskoga predsjednika • riječ je o mogućnosti gradnje autoceste kroz države bivše Jugoslavije

• usp. ganditi, govnitva, gugavičluk, Gugoslavenčina, Gugoslavija, kruhoval

Gafganistan im. gaf × Afganistan

Nobelov GAFganistan (Kaćunko, 13. 10. 2009, n)

Ili je najnoviji Nobelov GAFganistan još jedan dokaz da Obama ni o čemu ne odlučuje, da je običan pijun establishmenta, da je lutka na koncu moćnih korporacija... (možda je doista među posljednjima doznao za tu čast, baš kao što ni Đi Dablju Buš nije znao zašto je »spremljen« u atomsko sklonište kad je CIA organizirala napad na Blizance!)? (Kaćunko, 13. 10. 2009)

• o dodjeli Nobelove nagrade za mir američkomu predsjedniku B. Obami

• usp. cooltura
galeluja uzv. Galileo /Galilei/ × aleluja

Feralovo galeluja! (FT, 15. 2. 2008, n)

• o izjavi V. Paara da »nije postojao sukob znanosti i vjere« te da je G. Galilei tražio reviziju tumačenja Biblije, a da za to nije dao znanstveni dokaz
gallupost [galupost] im. Gallup × glupost

Feralova notorna gallupost FT, 26. 1. 2002, n

• o tekstu u Večernjem listu u kojem su izneseni podaci o tome kolik dio pučanstva smatra da se rat isplatio • Gallup – tvrtka za istraživanje tržišta, javnog mnijenja i medija

• usp. gupost, klupost, mupost, župost
galumfirati gl. galopirati × trijumfirati e. galumph ← gallop ‘galopirati’ × triumph ‘trijumfirati’

Drak mrtav pade bez glave ostade; on glavu grabi, natrag galumfira! (Carroll 1985b, 157)

Mladi junak na konju na kraju pjesme »galumfira« – prilično je lako vidjeti da to znači »trijumfalno galopira« – taj portmanteau kao i elementi od kojih je sastavljen, riječi su – kao i kod Carrolla – strogo literarne. (Šoljan 1991, 213)

• usp. akrobacnuti, Antipat, Antipatičar, belvirno, đipahan, froktati, Kornjučo, Krznik, nemujan, neobičudan, Podučitelj, rovko, rućkanje, rućkati, šišmačka, šturnjača, ušutkavati
ganditi gl. /Mahatma/ Gandhi × gaditi

Zlatko, gandiš mi se! (FT, 30. 5. 2008, n)

• o odnosu osječkih političara B. Glavaša i Z. Kramarića, kojega su navodno u ratu zvali Gandhi

• usp. gadafiti, propagandijevski

Gararojs im. garica, gara ‘marihuana’ × /Roland/ Garros × /Ljubo Ćesić/ Rojs

Rolan Gararojs (Di, 6. 3. 2015, m)

• fotomontaža Lj. Ćesića Rojsa na teniskome terenu s džointom umjesto reketa • Roland Garros – teniski turnir u Parizu

• usp. rojsan, rojskovođa, rojsso

Gasimestan im. gasiti × Gazimestan

Svi na Gasimestan! (FT, 18. 8. 2001, n)

• fotomontaža ministara M. Arlovića i M. Crkvenca u vatrogasnim odijelima nakon što je Vlada RH zbog požara proglasila elementarnu nepogodu • Gazimestan – poprište Kosovske bitke (1389, Turci porazili Srbe) i mjesto s kojega je 1989. S. Milošević odaslao ratni poklič

• usp. Pogazimestan, Zgazimestan
gastritiskati gl. gastritis × tiskati

Ne opipavaj ga: zapet ćeš oko sebe / Ne kušaj ga: gastritiskat će te (Rajki 2014a, 12)

Gastrobajterica im. gastro- × bajta ‘koliba, kućica’ × ?e. bite ‘griz’ × gastarbajterica naslov putopisno-kulinarskoga bloga T. Božić (2014–)

gastronomad im. gastronom × nomad onaj tko rado obilazi i ocjenjuje restorane

U zagrebačkoj konobi »Mizarola« ovih su dana slavonski vinarski majstor ing. Vlado Krauthaker, »Jutarnjakov« gastronomad kolega Rene Bakalović i kulinar Stephan Macchi predstavili enogastro projekt [...] (Vjesnik, 6. 6. 2004)

Najviše nam znače pohvale od ljudi koji se kreću po restoranima – gastronomadima, ljudi s velikim iskustvom u putovanjima i posjećivanju dobrih restorana širem svijeta. (Index, 19. 8. 2009)

Dva puta tjedno različita ekipa sastaje se u prostorijama u Jurišićevoj ulici, a gastronomad Robert Ripli, jedan od osnivača, kaže da tečajevi traju cijele godine. (VL, 30. 10. 2012)

gastronomski prid. gastro- × astronomski

Balkanski svemirski brod Enteršpajz na gastronomskoj misiji (Index, 12. 12. 2014, m)

• riječ je o kobasicama spojenima čačkalicama u obliku svemirskoga broda

• usp. Enteršpajz
gastronut im. gastro- × tronut ‘klonuće’

Ništa od kuhinje. Prepuštam je gastronutima. (Rajki 2014a, 79)

gastrozof im. gastro- × filozof pobornik gastrozofije • v. gastrozofija

Kako je učeno istražio tadašnji gastrozof Ortensio Lando, u svom »Kratkom katalogu svega što se jede i opet pije, od starih pa pronađenih jestvina«, iz 1548. [...] (NCL, 15. 1. 2003)

Uz šunku, mladi luk i pincu gastrozof začinjavac Igor Mandić nudi i mladu i staru knjigu i to pozamašnu u svakome smislu. (Vijenac, 27. 3. 2008)

Na to se javio Igor Mandić, kao gost emisije, i počeo nešto žilaviti o tome kako takvi ljudi nisu uopće duhovni, nedostaje im duhovnosti, koju, eto, on ima, kao veliki gastrozof i epikurejac, ljubitelj dobrog ića i pića, itd. (F, 28. 9. 2009)

gastrozofija im. gastro- × filozofija nauk o razboritu, umjerenu jedenju kvalitetnih jela

[...] Arhestrat je autor prvog sustavnog djela o gastronomiji, gastrozofiji, kulinarstvu, kuharstvu i svim stvarima i običajima vezanim uz njih. (NCL, 13. 11. 2002)

Stoga i završavam ovo prvo poglavlje dužim ulomkom iz »Memoara jednog sladokusca«, onog mog prijatelja iz XIX. stoljeća, jednog od rodonačelnika suvremene gastrozofije, Anthelmea Brillat-Savarina, koji je dobro znao koji je pravi učinak velikog šparogina izdanka. (NCL, 18. 5. 2004)

To se ponajprije odnosi na riblja jela koja su mi donosili smrtno ozbiljni konobari, nečujno poput nindže, dajući mi svojom koreografijom do znanja da sam došao na sveto mjesto gastrozofije. (VL, 21. 9. 2015)

gastrozofski prid. gastro- × filozofski takav da ima odlike gastrozofije • v. gastrozofija

Daleko od svoje domovine, kao i svaki egzilant, počeo je patiti od nostalgije i sjećanja koja su kod Savarina imala naglašen gastrozofski karakter, budući da je cijelog života bio vezan uz visoku francusku kuhinju, koja je gospodarila predrevolucionarnom Europom. (SD, 4. 6. 2003)

Iz utopijske teme odjevene u gastrozofsko ruho, ali s izravnim aluzijama na devijantne pojave u socijalističkoj pseudodemokratskoj praksi, Barbieri je izvukao jasne etičke i političke implikacije. (Nemec 2003, 344)

Mnoga gradska djeca nisu ni svjesna da mlijeko daje životinja koja se kod nas obično zove krava. [...] Skromnih je gastrozofskih obzora i potreba, jede samo dva jela: pase travu ili jede sijeno (za gradsku djecu: sijeno je pokošena i osušena trava). (Pollitika, 14. 9. 2013)

Gaulloise [goluaz] im. gol ‘zgoditak’ × ?fr. Gauloise ‘Galkinja’

I tako, stajala sam nasrednjak, gola, razodjevljena, a on mi nije pozabio dati svoj de Gaulloise. (Radaković 1999, 48)

• Gauloises – marka cigareta, u Radakovića je Gaulloise, s dvama l-ovima

• usp. pozabiti, razodjevljen

Gay [gaj, gej] im. e. gay ‘gej’ × /Ljudevit/ Gaj

Sljedbenici Judevita Gaya i novi lirski pokret? (Kaćunko, 19. 4. 2007, n)

Bi li ljudi proglasili ludim tipa koji bi tvrdio da je danas, slično kao u vrijeme ilirskog preporoda u 19. st., potrebno da »potomci« nekog ludastog »Judevita Gaya« pokrenu neki novi »(i)lirsko-hrvatski homo-preporod« pod tajnim kodom – hromorod?! (Kaćunko, 19. 4. 2007)

• o reakciji internetskoga gej-portala na blog don A. Kaćunka, koji piše da je homoseksualnost bolest

• usp. hromorod, Judevit

Gaybraham [gejbraham] im. e. Gaybraham ← gay ‘gej, homoseksualac’ × Abraham /Lincoln/ prigodan pogrdan, uvredljiv nadimak za homoseksualca

Inače gledam TV prije spavanja, ali pazi ovo. Gaybraham Lincoln nema televizor. (Kontrola 2015, S02E23)

• A. Lincoln (1809–1865) – američki predsjednik

• usp. Agayija, Ćelavić, Homona, Oklahomić, Shakesqueere, Taj Mahomić, Taj Makurva, židardesa

Gaychester [gejčester] im. e. gay ‘gej’ × Manchester /United/ pogrdno za nogometni klub Manchester United

Kad god Gaychester gubi – svi oko mene dobre volje. (24sata, 1. 2. 2014, k)

[...] kaže navijač Gaychester Uniteda. Pederkastije tvorevine Louisa »ništa ne mogu bez kapitalaca« Van Gaala. (Index, 15. 4. 2014, k)

• usp. Čmarnajted, Madchester
gaycist [gejcist] im. e. gaycist ← gay ‘gej’ × nazist ‘nacist’ 1. onaj tko gaji predrasude prema homoseksualcima ili ih otvoreno diskriminira 2. nacist homoseksualac

I da, nisu usamljeni, Gay nacista je daleko više nego ste mislili, a jedini problem zašto nisu super popularni kao drugi neonacistički luđaci je to što su neonacisti profesionalno homofobni pa »gaycisti« nisu prava stvar za naci-mainstream. (Index, 14. 3. 2016)

• iz članka o neobičnim neonacističkim pokretima po svijetu

• usp. nipster
gaydar [gejdar] im. e. gaydar ← gay ‘gej’ × radar ‘radar’ • v. gejdar

Gaydasar [gejdasar] im. e. gay ‘gej’ × /Ivo/ Baldasar

Na ruku (i na stražnjicu) tome homočovjeku dolazi već u subotu održavanje tzv. gay parade. Bit će to prava Gaydasarova procesija »stopama Sv. Dujma« – valjda, po njihovu, u svrhu zaštite i jačanja hrvatskog i katoličkog identiteta »Dioklecijanova Splita«! (Kaćunko, 6. 6. 2013)

• o pružanju podrške gradonačelnika Splita I. Baldasara splitskoj Povorci ponosa

• usp. baldasarin, Baldassar, Balvansar, Bandisar, falsifikracija, HČSDP, klaunačelnik, manistrant
gaydučki [gejdučki, gajdučki] prid. e. gay ‘gej’ × hajdučki koji se odnosi na Gejduk • v. Gejduk

Iz teksta se vidi da je autor članka teški gaydučki kompleksaš. Hvala, Tata. (Index, 20. 8. 2015, k)

Artem se izasrao na gaydučki dres, pokupio 250 somova eura i otišao iz Shita. Tako se to radi. (Index, 11. 9. 2015, k)

• usp. gejdučki
gaymer [gejmer] im. e. gay ‘gej’ × gejmer ‘igrač računalnih igara’

Internet portal matadoms.com napravio je listu najupečatljivijih takvih likova i trenutaka u igrama u posljednjih tridesetak godina, a svaki ozbiljniji gaymer je vjerojatno za navedene naslove čuo [...] (Queer, 19. 5. 2010)

Kao gaymeri smo prošli stotine tamnica u npr. jednom Diablu da nismo ni jednom pomislili o seksualnoj orijentaciji likova [...] (Queer, 19. 5. 2010)

gayming [gejming] im. e. gay ‘gej’ × e. gaming ‘igranje računalnih igara, gejming’

Gayming (Queer, 19. 5. 2010, n)

Prvi put u povijesti gayminga igrači su za nadređenog dobili gay poslodavca. (Queer, 19. 5. 2010)

Gaynaldo [gejnaldo] im. e. gay ‘gej’ × /Cristiano/ Ronaldo pogrdno za nogometaša C. Ronalda, aluzija na njegov prenjegovan izgled

Haha Gaynaldo, Gaynaldo (VL, 15. 9. 2011, k)

Pukla ljubav sa Gaynaldom i društvom. [...] (Index, 16. 9. 2014, k)

Gaynaldo u dugim rukavima [...] (Index, 4. 1. 2015, k)

• usp. K.O.naldo, Messinaldo, Pederonaldo, Penaldo

Gaynamo [gejnamo] im. e. gay ‘gej’ × Dinamo pogrdno za nogometni klub Dinamo

Naučio si da su sve momčadi bolje od Gaynama. (Index, 26. 12. 2013, k)

Čestitke Gaynamu na pobjedi. (Index, 22. 3. 2014, k)

Gaynamo je najgori klub lige... (Index, 9. 11. 2014, k)

• usp. Govnjarski, Smrdinamo
gayometrijski [gejometrijski] prid. e. gay ‘gej’ × geometrijski

Marko Perković Thompson nekim krugovima, trokutima, piramidama i raznim drugim gayometrijskim li(n)kovima u Hrvatskoj i u svijetu ne prestaje ići na živce i dizati tlak. (Kaćunko, 4. 7. 2007)

• o reakciji Centra Simon Wiesenthal i Margelova instituta protiv koncerta M. Perkovića Thompsona

Gaynice [gajnice, gejnice] im. mn. e. gay ‘gej’ × Gajnice pogrdno za zagrebačku gradsku četvrt Gajnice, iz koje je rock-sastav Hladno pivo

»Sasvim slučajno« – tako se kaže, ali ništa nije slučajno! – ovaj će post biti »glazbeno obojan«. Ali moji virtualni župljani ne trebaju očekivati Odu radosti. No neće ovdje »čuti« ni taktove benda »Mrzlo pi(ssi)vo« Napoleona Homomile Kakyna from Gaynice [...] (Kaćunko, 29. 6. 2013)

• usp. Borongay, Bosanđeles, Đubrava, Kozari Bronx, pissivo, Srbišće, Zaprđe
gaystapo [gejstapo] im. e. gay ‘gej’ × nj. Gestapo

Američki gaystapo-sudovi: otac podvodio sina svom gay partneru, a majka ne može ništa (Homunizam, 2. 11. 2016, n)

• naslov homofobnoga bloga • Gestapo – njemačka nacistička tajna policija

Gazimir im. gaziti × Radimir /Čačić/ pogrdno, uvredljivo za političara R. Čačića, koji je skrivio prometnu nesreću sa smrtno stradalima (2010)

Papir s likom Radimira Čačića u crvenom trokutu ispod kojeg stoji »Gazimir na cesti« osvanuo je na nekoliko prometnih znakova uz varaždinske prometnice [...] (TP, 28. 9. 2011)

Nakon tragedije u Mađarskoj na varaždinskim su ulicama osvanuli i crnohumorni plakati s Čačićevim likom »Gazimir na cesti«, a u javnosti se pročula priča i o pomorskoj nesreći. (VL, 11. 12. 2011)

U stalnoj rubrici Pregled tjedna Gazimir Čačić kaže da je HDZ sve pokrao i upropastio onaj njegov model izgradnje, pazite sad: auto-cesta. (Starčević 2012, 10. 9. 2012)

I u temi dana nonšalantno kaže kako će u zatvoru zamrznuti političke aktivnosti, ali da on nije ni izašao iz politike, on Gazimir Čačić nezamjenljivi! (Pollitika, 5. 6. 2013)

Zna Gazimir Čačić. (Di, 5. 8. 2015, k)

• usp. carmageddon, cromagedon, yachtgeddon
geektastično [giktastično] pril. e. geek ‘štreber’ × fantastično

»Teorija velikog praska« počela se dodvoravati mainstream publici i izgubila onu prepoznatljivu geekovsku nit. Broj je gledatelja narastao, ali dio izvorne publike otišao. I dalje je, doduše, gledljiva, ali nije više geektastično dobra. (TP, 5. 11. 2010)

gejdar im. e. gaydar ← gay ‘gej’ × radar ‘radar’ sposobnost prepoznavanja homoseksualnosti druge osobe

U oko mi upada jedan dečko, pije koktel, sam je. Gaydar se upalio. Sunce, kokteli... da, udarilo je u glavu. (Blog, 11. 8. 2005, b)

Gejdar je pizdarija. Nije da čovjeku treba neko šesto čulo ili napredna kibernetička tehnologija ugrađena u glavu (u vidu Gaydar čipa 2100xy verzija) da bi refleksno povezao feminiziranost i homoseksualnost. To može učinit svatko. (F, 4. 6. 2010, k)

Meni se čini da si ti feminiziran dosta tako da sumnjam da ti prilaze žene sa nekakvim nemoralnim ponudama. Ipak mi imamo gejdar ugrađen. (Index, 1. 7. 2012, k)

OMG! Gejdar usmjerite na zjenice! (Queer, 12. 8. 2012, n)

Gejdar mi se upalio. (Kalifornikacija 2014, S06E02)

Moj brat ima prijatelja. [...] Gay je, a ja sam aktivirao njegov gaydar. (Dva i pol 2014, S04E21)

Taj frajer nije gay. [...] Nikad ne griješim. Imam osjetljiv gaydar. (Moderna 2015, S06E20)

• usp. ginstinkt
gejdučki prid. gej × hajdučki koji se odnosi na Gejduk • v. Gejduk

Čuj oni bi hteli da im neko plati SDP porez pa da iskaže poštovanje prema gejdučkim degenericima i SDP biračima. (Index, 5. 7. 2015, k)

• usp. gaydučki

Gejduk im. gej × Hajduk pogrdno za nogometni klub Hajduk

Ovo ti nema veze sa Gejdukom Hajdugom, šta ja znam kako ga ti nazivaš, ovo ti je samo životna lekcija koja proizlazi iz sporta! Hajduk i Dinamo će još dugo vremena igrat i pobjeđivat jedni druge samo se ti nećeš promijenit jer ćeš i dalje mislit da je komesar Maminjo najveći kralj na svijetu! (Sportnet, 22. 3. 2014, k)

Ae, a mislili smo ga zatvoriti što navija za Gejduk, kad on tamo pravi prevarant. (Index, 13. 4. 2015, k)

Teška noć za Gejduk. 30 hiljada kazne, a Dinamo gazi. Više za Dinamo, manje za Gejduk. Čuj, dobili šiptare u 4. kolu, to ne bi ni Hičkog smislio. Saće da se vidi povezanost dronova šiptara i rive sa Gejdukom preko pederacije BiH. (Index, 19. 8. 2015, k)

• usp. Hajdug, Kmejduk
gejgent im. e. gaygent ← gay ‘gej’ × agent ‘agent’ agent homoseksualac

Želim agenta koji razumije što prolazim. I kao umjetnik i kao gej muškarac. Želim gejgenta. (Kalifornikacija 2014, S06E02)

Klijentu sam rekao da sam gej zato što je tražio takvog agenta. Htio je gejgenta. (Kalifornikacija 2014, S06E03)

Za tvoje poluuspješno odvikavanje! – Živio. Za moga gejgenta kurcoljuba. (Kalifornikacija 2014, S06E04)

gejnijalan prid. gej × genijalan

Prava ljubav prelazi sve prepreke, čak i mozak veličine Triglava preskoči gipko. S obzirom na njenu lipotu, sa sigurnošću bi se moglo kasti da je dotični gejnijalan lik. Ona, naravno, nije bila puno pametna, ali je to nadoknađivala iznimnom plahošću. (F, 12. 5. 2009, k)

Nimalo gejnijalan život na Balkanu (NCL, 10. 11. 2011, n)

gejnijalno pril. gej × genijalno

Svirka report... Bilo je gejnijalno. (Dnevnik, 22. 1. 2006, b)

Ne može sve biti gejnijalno. (Net, 5. 1. 2013, k)

gejolf im. gej × golf

Svi sportovi s palicama su gej: gejolf, hogej, gejzbol... (R, Zadar, 2013)

• usp. gejzbol, hogej
gejtenac im. gej × vretenac e. fagonfly ← fag ‘peder’ × dragonfly ‘vilin konjic, vretence, vretenac’

Gejtenac (Film o superjunaku, 15. 8. 2015)

• riječ je o naslovu filma unutar filma, o junaku kojeg ujede genetski modificirani vilin konjic

Gejzar im. gej × /Gaj Julije/ Cezar

Gejzar (Ćaća, 16. 8. 2015, k)

• komentar na fotomontažu glave I. Sanadera na kipu G. J. Cezara, aluzija na Sanaderovu navodnu homoseksualnost
gejzbol im. gej × bejzbol

Svi sportovi s palicama su gej: gejolf, hogej, gejzbol... (R, Zadar, 2013)

• usp. gejolf, hogej

Gemišt-Partenkurchen [gemišt partenkurčen] im. gemišt × Garmisch-Partenkirchen × kurčev ‘bezvezan, nevrijedan’

Na Velebitu ima boljih terena, a i snijega koliko voliš. Ma kakvi Gemišt Partenkurcheni. Ovdje se može skijati, i isti dan pacati u moru. (Bednjanec 1982, 13. 1. 1982)

• epizoda o skijaškome turizmu u zemlji i inozemstvu • Garmisch-Partenkirchen – poznato njemačko skijalište

• usp. Drnisch-Partenkirchen
generalnuški prid. general × jalnuški

Feralovi generalnuški diletanti (FT, 15. 12. 2006, n)

• o naputku I. Sanadera da se hrvatski branitelji ne smiju optuživati za lopovluk i nazivati borcima za privilegije • jalnuški diletanti – nesposobni i neuspješni zavidnici, jedna od sintagmi kojom se F. Tuđman obračunavao s političkim neistomišljenicima

• usp. filijalnuški, genijalnuški, intelektujalnuški, javnuški, mundijalnuški, nacionalnuški, serijalnuški, socijalnuški, virtualnuški
genijalnuški prid. genijalan, genijalac × jalnuški

Feralovi genijalnuški diletanti (FT, 30. 7. 2004, n)

• o izjavi slikara Ch. Billicha da je Bog Hrvate neobično bogato obdario genijima • jalnuški diletanti – nesposobni i neuspješni zavidnici, jedna od sintagmi kojom se F. Tuđman obračunavao s političkim neistomišljenicima

• usp. filijalnuški, generalnuški, intelektujalnuški, javnuški, mundijalnuški, nacionalnuški, serijalnuški, socijalnuški, virtualnuški

Germanijak im. Germania × manijak ime internetskoga portala sportske kladionice Germania (2014–)

gerrymander, gerrymandering [ģerimander, ģerimandering] im. e. Gerrymander ← /Elbridge/ Gerry × salamander ‘daždevnjak’ prigodno predizborno prekrajanje izbornih jedinica u korist vladajuće stranke, prema guverneru Massachusettsa E. Gerryu (1744–1814), koji je 1812. Boston prekrojio tako da je na izbornome zemljovidu izgledao poput zmaja ili daždevnjaka

Drukčiji tip »priznanja« dobio je Elbridge Gerry (1744.–1814.), guverner Massachusettsa (1810.–1812.) i kasnije potpredsjednik SAD-a (1813.–1814.), u obliku eponima gerrymandering, koji označuje krojenje izbornih okruga u korist vladajuće stranke. Iako guverner Gerry nije bio prvi koji je primjenjivao taj oblik izborne geografije, zbog njegova značaja i posljedica, ali i narasle javne svijesti o nepoštenosti takvih postupaka, eponim je isprva zahvaljujući tisku ušao u široku upotrebu upravo po njemu. (Ravlić 2006, 1170)

Gerrymandering, pojam koji općenito označuje političko manipuliranje u postupku podjele zemlje na izborne okruge, i to poglavito u većinskim izborima, kako bi se određenome kandidatu odnosno stranci osigurala izborna pobjeda. Nazvan je prema E. Gerryju (1744–1814) [...] (Izbori, 2008)

Prekrajanje izbornih jedinica, koje ovih dana izaziva polemike u Hrvatskoj, uobičajeno je u mnogim demokracijama, posebno u onima s većinskim izbornim sustavima kao što je američki, gdje je ta praksa prije 200 godina nazvana »gerrymanderingom« – po prezimenu guvernera Massachusettsa koji ju je ozakonio. (NCL, 29. 3. 2011)

• usp. šekimandering

Geymar [gejmar] im. gej × Neymar /da Silva Santos/ pogrdno za nogometaša Neymara

Geymar je nogometni Justin Biber. (Index, 27. 9. 2014, k)

Kakav Messi i Geymar, Kristina i Bale. Cesc Fabregas i Diego Costa. (Sportnet, 5. 10. 2014, k)

Sve u svemu, nije humano kako je Messi isprskao Kikija ovim prepuštanjem penala Geymaru. (Index, 2. 5. 2015, k)

• usp. Neyčmar
gillizalica [gilizalica] im. Gil /Thorpe/ × lizalica e. Gilpickle ← /Gil/ Thorpe × popsickle ‘lizalica’

Ali meni se čini da su ovdje neki gladni. Zato sam vam donio gillizalice. Tko želi jednu? Da vas vidim! – Gillizalice! Genijalno. (Moderna 2015, S04E21)

Samo polako, nije hitno. A onda me samo nazovi. Broj ne na štapiću. – Super. Gillizalica! (Moderna 2015, S04E21)

• riječ je o lizalici s Gilovim likom • G. Thorpe – ime lika u TV-seriji Moderna obitelj

• usp. naphilati, philakat, philovanje, philovati, philozofija, thorpedo
gimnacija im. gimnazija × nacija

Gimnacija (FT, 20. 5. 1996, n)

• reagiranje čitatelja na naputak da je za dodjelu srednjoškolskih stipendija potrebno priložiti i krsni list
ginekologika im. ginekologija × logika

Feralova ginekologika (FT, 20. 10. 2001, 51, n)

• o pozivu A. Bartulića na smjenu vlasti: »Da ne bi čekali novog Franju pedeset godina, organizirajmo se, dođimo u Zagreb, i onda ćemo roditi novoga Franju i imat ćemo Hrvatsku!«
ginstinkt im. gej × instinkt e. ginstinct ← gay ‘gej’ × instinct ‘instinct’

Rekla sam bez darova! – Rekla si bez darova ispod 100 $. – Da? Daj! – Sitnica od gujaka. – Dobro... – Pritisak je velik kad ste gay ujak. – Takozvani gujak. [...] Sad ignoriramo Claire i slijedimo gay instinkt. – Ginstinkt. – Daj... (Moderna 2015, S06E10)

• usp. gejdar, gostarjeti, gujak
gitalele, guitalele [gitalele] im. e. guitalele ← guitar ‘gitara’ × ukulele ‘ukulele’ glazbalo, spoj gitare i ukulelea

[...] s Maxom Juričićem koji sve žešće svira svoj ukulele ili gitalele [...] (SD, 7. 4. 2012)

Ja bi preporučio gitalele, hibrid gitare i ukulelea, ima 6 žica kao gitara a veličine je ukulelea. (F, 27. 4. 2012, k)

Riječ je, naime, o glazbenicima koji, gotovo u svakoj skladbi, besprijekorno, ali i s nadahnućem, sviraju po nekoliko instrumenata: harmoniku, klavijature, ksilofon, trube, lap-steel gitaru, akustične i električne gitare, usnu harmoniku, gitalele... (SD, 29. 11. 2012)

Yamaha GL-1 Guitalele Prodajem [...] Malo nadopuna za oglas gore, Guitalele prodajem za 450 kn, a guitar link za 250, ima garanciju od godinu dana. (F, 17. i 20. 9. 2013, k)

• usp. banjitar, banjolele, banjolina, glasovir, keytar, klavijatara

Gjenerator [đenerator] im. /Davor/ Gjenero × generator

Gjenerator izmjenične struje svijesti (Mandić, 14. 9. 2015, n)

• podrugljivo o besmislenim političkim TV-komentarima D. Gjenera
gladarija im. glad × gadarija

Glavaševe gladarije (Novosti, 13. 3. 2015, n)

• o ponovnome štrajku glađu remetinečkoga zatvorenika B. Glavaša

• usp. Blatimir, Breichimir, Čavoglavaš, domoljubojstven, Dupeglavaš, fobitel, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja

Gladaš im. glad × /Branimir/ Glavaš

Gladimir Gladaš (Di, 10. 3. 2015, k)

• komentar na zatvorski štrajk glađu B. Glavaša

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja

Gladimir im. glad × Branimir /Glavaš/

Gladimir Gladaš (Di, 10. 3. 2015, k)

• komentar na zatvorski štrajk glađu B. Glavaša

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja
gladost im. glad × gadost

Puna usta gladosti (FT, 17. 3. 2001, 63, n)

• P. Lucić o socijalnoj neosjetljivosti visoka hrvatskog svećenstva

Glagoljaški im. glagoljati × /Đuro/ Glogoški podrugljivo za ratnoga veterana invalida i jednog od pokretača braniteljskih prosvjeda Đ. Glogoškog

Pozvala Glagoljaškog i Klemu, pa što je tu čudno? Neće valjda mene pozvati! Draga Koljinda, želim ti sve najbolje, i da budeš poštena, radišna, nezavisna predsjednica. (Index, 13. 2. 2015, k)

• usp. Đuribal, Đurminator, glodišnji, Klemmoški, Pohlepoški, Robogloški, Zlogoški
glagomenica im. glagol × imenica e. noun-verb ‘imenica-glagol’ istodobno i glagol i imenica, izmišljena vrsta riječi u romanu 1984. G. Orwella

Nije bilo, na primjer, takvih riječi kao što je rezati budući da je njeno značenje dovoljno pokrivala imenica i glagol zajedno (glagomenica) nož. [...] Za njima je postojala vrlo mala potreba budući da se svako pridjevsko značenje moglo tvoriti dodavanjem sufiksa -vjetan svakoj glagomenici. (Orwell 1983, 312)

Amalgam koji je iz toga proizašao bio je uvijek glagomenica, a sklanjao se ili sprezao prema običnim pravilima. [...] Ona se mijenjala ovako: kao glagomenica dobrodum, u perfektu ja dobrodumo, kao pridjev [...] (Orwell 1983, 314)

• usp. duplozof, duplozofija, Eurazija, eurazijski, logorad, mislicija, Pornodjel, telekran, telekranski, tintolovka
glamazonka im. glamurozan × amazonka e. glamazon ← glamurous ‘glamurozan’ × Amazon ‘amazonka’

Zadnjih 16 godina znam sve o toj Andy. Ali ova osoba? Ova glamazonka koja se smuca po kutovima s nekim zgodnim frajerom iz svijeta mode. Nju ne poznam. (Vrag nosi Pradu, 7. 10. 2016)

glamper im. e. glamper ← glamurous ‘glamurozan’ × camper ‘kamper’ onaj tko glampira

U predmete koje glamperi katkad koriste tijekom svojeg kampiranja među ostalim spadaju čipkasti stolnjaci, dizajnerska prtljaga, te posebno izrađene vreće za spavanje. [...] Stoga, ukoliko imate smještajne jedinice i/ili prateće sadržaje kojima biste željeli privući glampere, predlažemo da klikom na ovaj link pročitate više o ponudi promocije na ovom sjajnom portalu, koje je više nego pristupačno. (KG Media, 24. 11. 2014)

• usp. glamping, glampirati
glamping im. e. glamping ← glamurous ‘glamurozan’ × camping ‘kampiranje’ glamurozno, luksuzno kampiranje

Kampiranje se obično ne povezuje s riječju »glamurozno«, no i tu se trendovi mijenjaju, a novi je stil kampiranja već nazvan »glamping«. (Domosfera, 24. 3. 2014)

Glamping (kombinacija engleskih pojmova »glamurous« i »camping«) je globalno rastući fenomen koji kombinira kampiranje sa luksuzom i sadržajima koji se tipično vežu uz vlastitu kuću ili hotelski smještaj. [...] Također poznat i pod drugim nazivima (»butik-kampiranje«, »luksuzno kampiranje« i »komforno kampiranje«) glamping omogućava putnicima da iskuse prirodu bez za njih nepotrebnih i frustrirajućih gnjavaža oko traženja mjesta za kampiranje, ili nošenja i montaže vlastitih šatora za kampiranje. (KG Media, 24. 11. 2014)

Glamping je kampiranje na glamurozan način. Pruža istinski odmor na divljim i egzotičnim mjestima [...] Hrvatska je, sa svojim spektakularnim prirodnim ljepotama, i velikom površinom neiskorištenog negrađevinskog zemljišta, kao stvorena za glamping. [...] Prva hrvatska glamping kupola, uređena namještajem hrvatskih dizajnera i proizvođača, bit će izložena kao dio zagrebačkog Tjedna dizajna od 3. do 8. svibnja [...] (JL, 5. 4. 2016)

[...] Grad je te dugove posušio predajući Obonjan na četrdesettrogodišnju koncesiju nekakvom britanskom, kako se to sad reče, investitoru, koji je rajski dalmatinski otok s cijelom infrastrukturom, mediteranskim raslinjem i blagom poduzetničkom klimom na koncu pretvorio u prestižnu glamping destinaciju za bogate mlade svirače kurcu, pobjednike bjelosvjetskih ostavinskih rasprava. Nije, eto, moj prijatelj Debil ni znao što je to glamping, »glamurozni kamping«, kako mu je u novinama objasnio glasnogovornik novoosnovane tvrtke Obonjan Rivijera [...] (Dežulović 2016b, 16. 8. 2016)

• usp. glamper, glampirati
glampirati gl. e. glamp ← glamurous ‘glamurozan’ × camp ‘kampirati’ glamurozno, luksuzno kampirati

Ove godine »glampirajte«! (Domosfera, 24. 3. 2014, n)

Na festivalu je moguće kampirati 5 dana, ali i glampirati (što je nešto tipa luksuznog kampa), a oni koji najviše vole udobnost kreveta mogu uzeti smještaj u nekom od lokalnih hotela ili hostela. (Venia-mag, 13. 7. 2014)

• usp. glamper, glamping
glamugrozan prid. glamurozan × grozan

Isto je odnosno vrlo slično i s famoznom glamu(g)roznom dodjelom Oscara. Hollywood se, izbacivanjem filma o talijanskoj Camorri, ove godini definitivno razotkrio kao tvrtka u suvlasništvu (američke) mafije. (Kaćunko, 23. 2. 2009)

• usp. blamurozan, elegadan, sjajšan, zgadan, zgovan
glaslovo im. glas × slovo

[...] izgovaranjem drugih glaslova, skupina glaslova, cijelih riječi ili rečenica, mogaše liječiti sve bolesti, pretvarati kamen u zlato, a vino u vodu i obratno. (Radaković 1999, 73)

[...] jer je slova nemoguće izgovarati zbog toga što su ona samo grafički znakovi za ono što se izgovara, a drugi su tvrdili da je to moguće jer se Evangelina izražavala GLASLOVIMA. (Radaković 1999, 76)

glasovir im. slov. glasovir ← glas ×+ -o- +× klavir

Klavier, n. klavir, glasovir; das – spielen, udarati klavir, klavirati (Šulek 1860, s. v. Klavier)

Olga pođe do glasovira. – Vi igrate glasovir, Podgorski? – Ne. – Ne? Učite, Podgorski, glasovir! – Nedostaje vremena. (Kovačić 1882)

Zorka pođe k otvorenom glasoviru. Odigra, stojeći, dvije-tri skale jednom rukom, udalji se od glasovira i stupi u prazninu prozora. (Kumičić 1883)

Sjedili su za glasovirom čitava dva sata, koja su kao i svagda minula neponjatno brzo. (Novak 1901)

Slična je kontaminacija i u književnoj riječi glasovir. Ona je nastala od naše osnove i tuđega dočetnog -vir u riječi klavir. (Brozović 1966)

[...] fr. clavecin i clavier  nj. Klavier  klavír, gen. -ira (hrvatski gradovi), kroatizirano u glasovir preko slovenskoga [Šulek uzeo iz Janežiča, 1850–1851]. (Skok 1971–1974, s. v. klav)

• A. Janožič u Popólnom ročnom slováru slovénskega in němškega jezika, Němško-slovénski děl (Cělovec, 1850) doista s. v. Clavier, s. v. Flügel te s. v. Klavier ima – glasovir.

• usp. banjitar, banjolele, banjolina, gitalele, keytar, klavijatara
glavnopoštivati gl. glavni + -o- + pošta × ?poštivati fr. placesaintlazarer ipf. 3. jd. placesaintlazarait ← placer ‘smjestiti’ × Saint Lazare

[...] ponovopazih ga kako se glavnopoštuje Kurelcojurišujući se s nekim X [...] (Queneau 1968, 137)

• Kurelčeva i Jurišićeva – ulice u Zagrebu, glavna Pošta na njihovu je raskršću, Jurišićevom prometuje tramvaj • Saint Lazare – velika pariška željeznička postaja

• usp. adultnapiranje, agrameridionalni, biciklocajac, budaoar, frajercajac, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka

Glavonija im. /Branimir/ Glavaš × Slavonija

Pozdrav iz Glavonije (FT, 31. 8. 2007, n)

• B. Glavaš, optuženik za ratni zločin i tada politički vladar Slavonije, u Osijeku s vlasti skinuo A. Đapića

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja

Glawinky [glavinki] im. /Branimir/ Glavaš × /Tinky/ Winky

Glawinky ima pogrešnu boju uniforme (Di, 23. 10. 2015, k)

• komentar na fotomontažu političara B. Glavaša, Z. Milanovića, M. Holy i T. Karamarka kao likova iz TV-emisije za bebe Teletubbies • Tinky Winky – jedan od Teletubbiesa

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja
glechon [glišon] im. e. glechon ← beagle ‘bigl’ × bichon /frise/ ‘kovrčavi bišon’ pas mješanac bigla i kovrčavoga bišona

Beagle + Bichon Frise = Glechon (Vauvau, 12. 6. 2007)

Glembaywatch [glembajvoč] im. Glembayevi × Baywatch

Feralov Glembaywatch (FT, 19. 1. 2007, n)

• o izjavi Ž. Ivanjeka da je malo poznato da je M. Krleža napravio sinopsis za prvu hrvatsku sapunicu • Gospoda Glembayevi – drama M. Krleže • Baywach – američka televizijska serija o spasilačkoj patroli na kalifornijskim plažama
glimfatički prid. e. glymphatic ← glia ‘glija, stanice središnjega živčanog sustava koje imaju ulogu posrednika u mijeni tvari i sudjeluju u regeneraciji živčanih vlakana’ × lymphatic ‘limfni, limfatički’

Rezultati objavljeni u časopisu Science pokazuju kako se tijekom sna drenažni sustav mozga, koji se naziva glimfatički sustav, može otvoriti te na taj način dopušta tekućini brži protok kroz mozak. Isti laboratorij je nedavno otkrio kako glimfatički sustav pomaže u kontroli toka cerebrospinalne tekućine, prozirne bezbojne tjelesne tekućine koja se nalazi u mozgu i leđnoj moždini. (Biologija, 22. 10. 2013)

S obzirom na tako visoku reaktivnost neronskih plazma membrana, već i minimalno zaostajanje štetnih metaboličkih nusprodukata usljed disfunkcije glimfatičkoga sustava uzrokuje predepozitorne akosnopatije i neuripatije. Glimfatički sustav je tek nedavno opisan cerebralni paravaskularni put izmjene tvari između cerebrospinalnoga likvora i intersticijalne tekućine koji omogućuje dreniranje štetnih i nepotrebnih intermedijera iz mozga. (Fenrich – Heffer 2014)

Istraživači su se usredotočili na složene sustave u mozgu u kojima štetne tvari utječu na normalno funkcioniranje stanica i tkiva. Glimfatički sustav filtrira moždanu tekućinu koja prolazi kroz mozak i uklanja otpad iz intersticijske tekućine (ISF), u kojoj se on nakuplja tijekom dana. (JL, 8. 8. 2015)

gliterati im. mn. e. glitterati ← glitter ‘sjaj, blještavilo’ × mn. literati ‘ljudi od pera, učene glave’ pomodna i poznata društvena krema

Kao što su medije donedavno privlačili gliterati, blještavo urbano pleme pomno stiliziranih trendsetera, glavnu riječ počinju preuzimati digerati, kompjutorska elita koja postavlja nove trendove ne samo u svijetu tehnologije. (Elle, 23. 9. 2013)

• usp. digerati
globalitarizacija im. e. globalitarization ← globalization ‘globalni’ × totalitarization ‘totalitarizacija’

Globalitarizacija i tržišni totalitarizam (VL, 23. 4. 2013, b)

• usp. glokalizacija, grobalizacija
globalitarizam im. fr. globalitaire ← global ‘globalni’ × totalitaire ‘totalitarni’

U svojoj najnovijoj knjizi eseja »L’accident originel« Paul Virilio suvremeno postindustrijsko društvo opisuje kao militarizirani poligon za znanstveno osvjetovljenje politike koje koristi model sprege znanosti, tehnologije i kulture kao militarnog sustava potreba. Za karakter takvoga društva skovao je sintagmu »globalitarizam« koja dobro opisuje situaciju u kojoj je nadziran cijeli sustav života (intima, seksualni odnosi, religioznost...), ali je i znanost neslobodna i ideologijski podvrgnuta služenju u vojne svrhe. (Kulturpunkt, 28. 11. 2005)

globalitarni prid. e. globalitarian ← global ‘globalni’ × totalitarian ‘totalitarni’

Nekad uobičajen komunistički, jednopartijski sistem danas je razvidno zamijenio jedan sveprisutni globalitarni sistem koji slijedi jednosmjerno ili unilateralno razmišljanje koje diktira tržište. (VL, 23. 4. 2013, b)

Globotomija im. globalni × lobotomija naslov humoristične emisije Hrvatskoga radija

Globotomija. Globalna analtomija 20. i 21. stoljeća (Hrvatski radio, 2000-ite, 2010-e, n)

Globotomija. Slušam tu emisiju već nekih 7 godina i još su odvaljeni do yaya. (F, 28. 2. 2014, k)

• usp. analtomija
glodišnji prid. /Đuro/ Glogoški × godišnji

Glodišnji odmor (Di, 19. 8. 2015, m)

• aluzija na prazan prosvjedni braniteljski šator tijekom ljeta • Đ. Glogoški – ratni invalid i jedan od predvodnika braniteljskih prosvjeda

• usp. Đuribal, Đurminator, Glagoljaški, Klemmoški, Pohlepoški, Robogloški, Zlogoški
glokalan prid. e. glocal ← global ‘globalan’ × local ‘lokalan’ 1. takav da misleći globalno djeluje na lokalnoj razini, takav da je osmišljen globalno, a primijenjen na lokalnoj razini, obično u okviru ekologije i ekonomije

Naš je pristup glokalan. Čovjek danas ne može biti lokalan ako nije globalan, i obrnuto. [...] Kategorija glokalnog, koja je sada jako u modi, prisutna je u našem radu još od paradigmatskog projekta Stil za 2001. godinu iz 1984. (Vijenac, 7. 9. 2000)

[...] željeli smo mapirati nove modele artikulacije upravo glokalnih tema i praksi koje nužno ne generiraju nove narative, nego vješto integriraju one lokalne u globalni kontekst. (Zarez, 27. 1. 2006)

Riječ je o takozvanim »glokalnim studentima«. Taj izraz opisuje one studente koji imaju globalne aspiracije, ali bi tijekom svog obrazovanja rado ostali u svojoj domovini ili regiji. (Srednja, 24. 6. 2013)

2. lokalan s globalnim posljedicama

Ja bih ovaj »hladni rat« prije nazvao stalnim glokalnim tenzijama. (Index, 11. 9. 2007, k)

glokalizacija im. e. glocalization ← globalization ‘globalizacija’ × localization ‘lokalizacija’ primjena globalnih načela na lokalnoj razini, prilagodba međunarodnih proizvoda lokalnoj kulturi, obično u okviru ekologije i ekonomije

Zapisi o glokalizaciji (FT, 4. 2. 2005, n)

Razmatrajući odnose homogenosti i heterogenosti, globalnog i lokalnog, uočava potrebu uvođenja u raspravu novog pojma kao protutežu pojmu glokalizacija, čime će se dobiti uravnoteženija slika globalizacije. (Bajkuša 2005, 611)

Kakvo je post-war stanje u regiji u smislu odnošenja prema glokalizaciji? (Zarez, 27. 1. 2006)

Glokalizacija – kombinacija globalizacije i lokalizacije, odnosno primjena globalnih principa na lokalnoj razini. Glokalno se odnosi na svakog pojedinca, grupu, odjel, organizaciju ili bilo koji oblik zajednice koja je spremna »misliti globalno, a djelovati lokalno«. (JL, 5. 11. 2007)

Internet: Engleski polako umire, živjela »glokalizacija« (Limun, 14. 10. 2012, n)

Izraz glokalizacija datira iz kasne 1980. godine, kad je prvi put bio spomenut u jednom članku objavljenom u Harvard Business Reviewu. (Milardović 2013, 199)

• usp. globalitarizacija, grobalizacija
glokaliziran im. e. glocalized ← globalized ‘globaliziran’ × localized ‘lokaliziran’ nastao glokalizacijom • v. glokalizacija

U čemu je zapravo razlika između glokaliziranoga i grobaliziranoga svijeta? Glokalizirani svijet ima tendenciju rasta i održavanja raznovrsnosti. [...] Grobalizirani svijet teži uniformnosti [...] (Bajkuša 2005, 612)

• usp. glokalan, grobaliziran
glokalno pril. e. glocal ← global ‘globalan’ × local ‘lokalan’ na glokalan način • v. glokalan

Od Balija do Dubrovnika: misli glokalno, djeluj sada! (Dnevnik, 20. 12. 2007)

glupacija im. glup × grupacija

Feralove glupacije (FT, 2. 6. 2001, n)

• o podjeli Hrvatske na tri grupacije, kako ju je opisao J. Pečarić – mrzitelje svakoga hrvatstva, sluge svjetskih moćnika i državotvorce
glupalizacija im. glup × globalizacija

Feralova glupalizacija (FT, 5. 8. 2000, n)

• o izjavi A. Kovačevića da je globalizacija zapravo denacionalizacija

• usp. Antokalipsa, demokristianosaur, hajvantura, kradomovina, politicupus
glupanj im. glup × lipanj šaljivo za mjesec lipanj

2. glupnja 1997. (FT, 2. 6. 1997)

9. glupnja 1997. (FT, 9. 6. 1997)

16. glupnja 1997. (FT, 16. 6. 1997)

• usp. klipanj, lipsanj
glupaština im. glupost × budalaština e. hogcock ← hogwash ‘napoj; splačine; besmislica’ × poppycock ‘glupost, besmislica’

Nisam došla tražiti posao. Došla sam vidjeti te jer si ti taj koji je osjetljiv. – Glupaština! Kombinacija gluposti i budalaštine. (Televizijska 2015, S07E12)

• usp. bengalaština, bodulaština, bordelaština, brdalaština, bubalaština, budakaština, budvalaština, bundalaština, buntalaština, burdalaština, dubalaština, gudalaština, labudalaština, pedalaština, sudalaština, udbalaština, zabludalaština
glupčan prid. glup × pupčan

Feralova glupčana vrpca (FT, 20. 7. 2002, n)

• o izjavi M. Azinović da odgoj djeteta počinje prije rođenja

Feralova glupčana vrpca (FT, 23. 12. 2005, n)

• o izjavama M. Pešorde
glupijandura im. glup, glupan × pijandura

Običavao se, pretpostavljam, Dražen, šankovina i glupijandura, bodriti osjećajima pokradenim iz sjebanih filmova [...] (Rajki 2006b, 116)

• usp. banalnik, ejakuler, humanitkov, infafatilnik, kitaromantik, klitorisač, kurvaritelj, reneseansnik, svodnikotinaš, vragolišav
glupilence im. glup × pilence polj. głupczątko ← głupi ‘glup’ × kurczątko ‘pilence’

Slično je bilo s njegovim ljubavnim izjavama, majka je pričala kako ju je prvih godina njihove veze obasipao tim »volim te«, tim »moje najdraže glupilence« – izmislio je takvu kraticu od glupog pileta – [...] (Kuczok 2005, 62)

glupište im. glup × glumište

Zvijezda glupišta (FT, 19. 5. 2001, n)

• članak D. Matošeca o glumačkim, političkim i stvarnim posrtanjima glumca B. Alića
glupomoć uzv. glup × upomoć

Glupomoć! (FT, 27. 5. 1996, n)

• komentar izjave I. Pašalića, savjetnika predsjednika F. Tuđmana, da neki mediji državu namjerno tjeraju u represiju

• usp. mupomoć, szupomoć

Gn–Gz

Gnomeo im. e. Gnomeo ← gnom ‘neugledno kvarno stvorenje’ × Romeo

Gnomeo i Julija nađu se usred susjedske svađe i nailaze na brojne prepreke koje stoje na putu njihovoj sreći. (MojTV, 2011)

Gnomeo i Julija (Gnomeo, 1. 11. 2015, n)

»Gnomeo i Julija« se vraćaju u nastavku u kojem će tražiti pomoć poznatog detektiva Sherlocka Gnomesa. (MojTV, 7. 11. 2015)

• Romeo i Julija – tragedija W. Shakespearea

• usp. Gnomes

Gnomes [gnomz] im. e. Gnomes ← gnom ‘neugledno kvarno stvorenje’ × /Sherlock/ Holmes

»Gnomeo i Julija«, animirani film iz 2011. godine, dobit će svoj nastavak – Sherlock Gnomes, a glas poznatom detektivu u filmu posudit će Johnny Depp. [...] U ulogama Gnomea i Julije ponovno će se vratiti James McAvoy i Emily Blunt, a ovog puta će ih nevolja odvesti na novu i uzbudljivu avanturu s najpoznatijim detektivom svijeta Sherlockom Gnomesom. (MojTV, 7. 11. 2015)

• Sh. Holmes – poznati fikcijski detektiv

• usp. Gnomeo
gnuspojava im. gnusan × nuspojava gnusna, odvratna osoba

Idemo na špicu da vidimo gnuspojave. (Ž, 14. 6. 2014)

Gnjidanović im. gnjida × /Zoran/ Milanović pogrdno, uvredljivo za hrvatskoga premijera Z. Milanovića

Gnjidanović, baš poput Karačmarka ’oće prdnut, pa se posere. (Index, 25. 5. 2015, k)

Karačmarko, kao i sva HDZ gamad, ako dođu na vlast (nema većeg zla) još bi 4 godine samo kenjali po Gnjidanoviću i SDP-u. To je jedino što on i zna. (Index, 7. 6. 2015, k)

• usp. Karačmarko

Beš mi sve, čak i sprženi Bare bi bio bolji izbor od Gnjidanovića i buljavog zlotvora. (Index, 15. 6. 2015, k)

• usp. Bezvezoka, Debilanović, Emilanković, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav

Gnjojko im. Gojko /Borić/ × gnoj, gnjoj, gnojiti, gnjojiti ‘govoriti besmislice, isprazno govoriti’

Gnjojkov kutak (FT, 25. 8. 2006, n)

• o izjavama G. Borića u Hrvatskome slovu

• usp. bogogojaznost, borjunaški, demantifašizam, dreteljizirati, gojkot, Hamaspok, izlikovni, komincidencija, obmambeni, ogojčenost, pametnički, Rugoslavija, žutnja
goberian [goberijan] im. e. goberian ← golden /retriever/ ‘zlatni /retriver/’ × siberian /husky/ ‘sibirski /haski/’ pas mješanac zlatnoga retrivera i sibirskoga haskija

Golden Retriever + Siberian Husky = Goberian (Vauvau, 12. 6. 2007)

godimami pril. godinama × godi mami

Mon Zvonkl je godimami bio moj chevalierac i svemu me napučio. (Radaković 1999, 49)

• usp. chevalierac, Zvonkl

Godzila, Godzilla [goʒila] im. e. Godzilla ← jap. Gojira ← gorira ‘gorila’ × kujira ‘kit’ čudovište iz japanskih filmova (1954–), unutar stopljenica za životinje, ljude, strojeve ili predmete riječ Godzila rabi se u značenju golema, snažna čudovišta
godzila (R, Zagreb, 1980-e)

Učinci zračenja su naime najbolje proučeni na žrtvama nuklearnih bombi. Nuklearnom je bombom probuđen i 50 m visoki monstrum Godzilla (dinosaur?) u filmu iz 1954. godine. (Net, 1997)

Kazalište i film su skoro iste stvari. I u kazalištu projiciraju iste stvari ko i u kinu. Imaju komade s mačevanjem, ljubavne limunade, porniće, priče o životu u Afriki i na Sjevernom polu, zbivanja na parobrodima i horore s duhovima i Godzilama... Sve, jebote, sve! Jedino kaj nemaju su predstave s kaubojima i Indijancima, jer je općepoznato da se u Apolo ne sme uvest konj. Al, kog boli kurac za kauboje i Indijance!? To se ionak već dugo ne nosi. (Tribuson 2004, 360)

Halabuka koja se digla u javnosti oko Severinine pobjede na ovogodišnjoj Dori te diskusija o tome je li to turbofolk ili nije, bila je zapravo odlična podloga za ideju spota koju sam sam osmislio. Seve je, naime, Godzilla koja u famoznoj štikli šeta po gradu, ona je velika i jednostavno lijepa, baš onako kako je svi osjećamo i doživljavamo. (JL, 18. 4. 2006)

Noćna mora: Kad mali hrčak pobijesni i postane Godzilla (24sata, 3. 6. 2015, n)

• usp. bridedzilla, Ćaćzilla, Govzila, hogzila, mladadzilla, pilozilla, rakzila, Spasozila, žemzila
gojkot im. Gojko /Borić/ × bojkot

Feralov gojkot (FT, 18. 5. 2007, n)

• o napisu G. Borića u kojemu poziva na bojkot »nenarodnih tiskovina« poput Feral Tribunea i Slobodne Dalmacije

• usp. bogogojaznost, borjunaški, demantifašizam, dreteljizirati, Gnjojko, Hamaspok, izlikovni, komincidencija, obmambeni, ogojčenost, pametnički, Rugoslavija, žutnja
golar im. grizli × polarni /medvjed/ životinja križanac grizlija i polarnog medvjeda

Golar je hibrid polarnog medvjeda i grizlija, a prvi primjerak te vrste otkriven je u travnju 2006. godine na sjeveru Kanade. [...] Klimatske promjene ugrozile su životinjske vrste autohtone za Arktik. Polarni medvjed križao se s grizlijem i tako je nastala nova vrsta – golar! (24sata, 7. 5. 2008)

• usp. grolar, Grubzon, Grubzončica, pizzly
goldendoodle [goldendudl] im. e. goldendoodle ← golden /retriever/ ‘zlatni /retriver/’ × poodle ‘pudl’ pas mješanac zlatnoga retrivera i pudla

Golden Retriever + Poodle = Goldendoodle (Vauvau, 12. 6. 2007)

Juji je inače veliki goldendoodle (mješanac zlatnog retrivera i pudlice) od 50 kg, ali ipak nije velik kao na ovim slikama. Fotograf Christopher Cline fotošopira ga kao prijateljskog diva koji s njim putuje u razne pustolovine, kao podsjećanje na onu najveću, kad mu je Juji pomogao da se riješi ovisnosti o drogama. (Index, 14. 3. 2016)

goldmaraner im. e. goldmaraner ← golden /retriever/ ‘zlatni /retriver/’ × weimaraner ‘vajmarski ptičar’ pas mješanac zlatnoga retrivera i vajmarskoga ptičara

Golden Retriever + Weimaraner = Goldmaraner (Vauvau, 12. 6. 2007)

goldmatian [goldmejšn] im. e. goldmatian ← golden /retriever/ ‘zlatni /retriver/’ × dalmatian ‘dalmatiner’ pas mješanac zlatnoga retrivera i dalmatinera

Dalmatian + Golden Retriever = Goldmation (Vauvau, 12. 6. 2007)

goldubica im. golubica × dubok

Gledao me odnostraga i davao mi uputene zavjete: »Dopolako dublje, goldubice, uvucibatinu grdublje, brže.« (Radaković 1999, 49)

• usp. dopolako, grduboko, odnostraga, uputen, uvucibatina

Goleara im. gol × /Che/ Guevara

Hiljade novinskih stranica bit će u sljedećih šesnaest godina ispisane da objasne Diega Armanda, Che Golearu, latinskog revolucionara i borca za svjetsku pravdu. (Dežulović 2011, 250, lipanj 2010)

• Diego Armando – D. A. Maradona, argentinski nogometni velikan

• usp. Chewap, Sanadevara, Zokyuevara

Golfgota im. golf × Golgota

Golfgota (Ivančić 2013c, 14. 4. 2013, n)

Papa Franjo bi mogao, završava autor pisma, zelene obronke oko Dajle ispuniti duhom povijesnoga Isusa, koji je umro na križu bez ikakve imovine, »a nije isključeno da su ga na putu do Golgote bezočno lemali i palicama za golf«. Priznajem da sam se od tona i naročito finalnog prizora zaledio (toliko da mi je na um pao naslov Golfgota), no nisam htio pred susjedom pokazivati ateističke slabosti. (Ivančić 2013c, 14. 4. 2013)

• o imovinskopravnoj crkvenoj aferi Dajla

• usp. budajla
golfolirant im. golf × folirant ‘varalica, lažnjak’

Nježni golfoliranti (Bednjanec 1980, 71, n)

• epizoda o golfu
golfotinja im. golf × golotinja

Golfotinja i bosotinja (FT, 25. 5. 2007, n)

• naslov prigodne pjesmice o posjetu superbogataša i menadžera J. Welcha Hrvatskoj

Golić^1 im. /Mario/ Gómez × /Ivica/ Olić skupno za nogometaše M. Gómez i I. Olića

Hrvatski je napadač pogodio pet puta u posljednjih pet utakmica, dok je Gomez bio učinkovit u posljednja četiri dvoboja. Stoga i ne čudi da ih je Bild prozvao »Golić«! (JL, 13. 12. 2009)

• Bild – njemačke dnevne novine

Golić^2 im. gol × /Ivica/ Olić pohvalno za nogometaša I. Olića

Olić postao Golić: Šteta što završava sezona, a baš sam u pravoj formi (JL, 18. 12. 2009, n)

Zahvaljujući sjajnim igrama i golovima u minhenskom Bayernu, zbog čega je dobio nadimak Golić, postao je jedan od hit-igrača europske Lige prvaka, a vrijednost mu se na nogometnom tržištu utrostručila. (SD, 20. 5. 2010)

• usp. olićan
golimancija prid. gol, goli ‘nag’ × golman ‘vratar’ × ?zajebancija

Nježna golimancija (Bednjanec 1980, 48, n)

• epizoda s igrom riječi gol ‘nag’, gol ‘vrata u nogometu’ i golman • možda aluzija na »golmana«, Dinamova vratara M. Šarovića, koji se 1980. nag fotografirao za časopis Polet

• usp. golmanski
golman im. gol × golman ‘vratar’ × e. man ‘čovjek, muškarac’

»Skini, milo, rhyticu & bluesicu... i struknjicu... i sve (prodmuklo:) dragaćice...« [...] a ako mi smetla i on će biti golman. (Radaković 1999, 48)

• usp. bluesica, dragaćice, prodmuklo, rhytica, smetlati, struknjica
golmanski prid. gol ‘nag’× e. man ‘čovjek’ × golman ‘vratar’ × golmanski ‘vratarski’

A golmanske parade su uvijek bile zahvalne mete fotoreportera. (Bednjanec 1980, 48)

• usp. golimancija
goltastično pril. gol × fantastično

Jučerašnje otvaranje Lige prvaka krenulo je bombastično ili bolje reći goltastično. (R, HTV, 18. 9. 2013)

golupica im. golubica × gola × pica ‘pička’

Kad sam s osama spuštam ruku na svoju golupicu mira i prstacem školjkam kliktav orlić, potom ga spuštam nizmeđu gusana i ugmazim mačkicu. (Radaković 1999, 48)

• usp. gusne, osam, prstac, školjkati, ugmaziti
gooducken [gudaken] im. e. gooducken ← goose ‘guska, guščetina’ × duck ‘patka, pačetina’ × chicken ‘pile, piletina’ pečenka otkoštene guske punjene otkoštenom pačetinom i otkoštenom piletinom

Amerikanci će turducken poslužiti uz Dan zahvalnosti, koji se slavi baš ovaj tjedan ili Božić. Mi vam predlažemo Božić ili Novu godinu. Britanska verzija jela je gooducken, pri čemu je guska zamijenila puricu. (Pauza, 2. 12. 2015)

• usp. pragnjetina, puripatketina, purprsafil, turbaconducken, turducken, tofuran, tofurkey
goremedija [gormedija], goremedy [gormedi] im. e. goremedy ← gore ‘krv, krvoproliće’ × comedy ‘komedija’ filmski podžanr, spoj krvoprolića, prikaza iznutrica i komedije

»Psychos in Love« (1987) Goremedy sa sisama (ŽT, 10. 5. 2010, n)

Ultranasilni i ultrakrvavi, splatter/gore filmovi pojavili su se 1963. godine, s »Blood Feast« oca žanra Herschella Gordona Lewisa i producenta Davida F. Friedmana, a s vremenom su se širili, od goremedyja (gore + komedija) kakvi su »The Evil Dead« Sama Raimija ili »Bad Taste« i »Braindead« Petera Jacksona do novomilenijalnih torture porn hitova fokusiranih na mučenje, krv i Cravenove akademske iznutrice. (TP, 12. 1. 2011)

• usp. dokudrama, dokusapunica, dramedija, mockbuster, mokumentarac, rockumentarac, šokumentarac
gorilovatelj im. gorila × silovatelj e. apeist ← ape ‘majmun, čovjekoliki majmun’ × rapist ‘silovatelj’

Snimila sam scenu u toplesu u niskobudžetnom hororu o gorili ubojici. Poslije me bilo sram. Srećom, nikada nije izašao. – Gledao sam to! Serijski gorilovatelj. (Teorija 2014, S07E01)

Odbila sam ulogu u filmu. – Zašto? – Zato što je sranje. Nastavak onog filma o gorili ubojici. – Serijski gorilovatelj? Mislio sam da si umrla u prvom dijelu. (Teorija 2014, S07E17)

Scenarij je užasan. – Da... Nadao sam se boljemu od filma koji se zove Serijski gorilovatelj 2. (Teorija 2014, S07E19)

Bit će to kao mali talk show. Pozivi, razgovor o snimanju Serijskog gorilovatelja 2. Bit će zabavno. (Teorija 2015, S08E20)

gornjodugmetnuti gl. gornji + -o- + dugme × metnuti fr. boutonsupplémenter ← bouton ‘dugme’ + supplémenter ‘nadoplatiti, dopuniti’

[...] moraš gornjodugmetnuti svoj kaput, prejasnobjasnivši mu zašto. (Queneau 1968, 137)

• usp. adultnapiranje, agrameridionalni, biciklocajac, budaoar, frajercajac, glavnopoštivati, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
gospodlična im. gospodična × odlična

A imala sam sexnaext, my Godina! Srednjoškoljka! Gospodlična učebnica! (Radaković 1999, 50)

• usp. sexnaext
gostarjeti gl. gej × ostarjeti e. gancient ← gay ‘gej’ × ancient ‘prastar, drevan’

Što se dogodilo? – O, Bože! Stani. Gostarili smo. (Moderna 2015, S06E10)

• usp. ginstinkt, gujak

Govan^1 im. govno × Ovan izmišljen horoskopski znak koji aludira na Ovna

Žene rođene u znaku Govna imaju odvratnu narav. [...] Muškarci Govna antipatična su bića. (Radaković 1999, 53)

• usp. Aerobik, Blavor, Djebica, Dupelizanci, horoskoplje, Mokraćnjak, Mrak, Rajc, Roba, Strijebac, Škopion, Vlaga
govan^2 prid. govno × gol × Duvno

Feralov Ljetopis popa Duvnjanina za govnu faktografiju (FT, 15. 7. 1996, n)

• komentar na tekst J. Renića o skepticima koji tvrde da nema relevantnih zapisa o postojanju kralja Tomislava i njegovoj krunidbi, »a saborovanje, ako se i održavalo, zbivalo se to negdje u Duklji, odnosno današnjoj Crnoj Gori« • Duvno – danas Tomislavgrad, gradić u BiH, navodno mjesto krunidbe hrvatskoga kralja Tomislava • Ljetopis popa Dukljanina – srednjovjekovna kronika iz 12. stoljeća

• usp. duvnarija, duvnosnik, Duvnjanin

Govnex [govneks] im. govno × Index pogrdno za internetski portal Index

Volio bih da glupi »novinari« više jednom nauče razliku između postotka i postotnog poena. Nekad na studiju novinarstva predavala se statistika. Danas samo moraš biti polupismena budala bez budućnosti i evo ti karijere na Govnexu. (Index, 27. 5. 2014, k)

E li ovaj svijet stvarno toliko sjeban da je vijest kad netko učini nešto normalno ili ga samo Govnex želi predstaviti takvim? Ja sam sinoć prdnuo dvaput unutar 15sek. Kad će biti članak o meni Babiću!? (Index, 8. 7. 2015, k)

Ajde više neću na Govnex, sramotan portal, dajbože da vas netko tuži za širenje mržnje. (Index, 27. 7. 2015, k)

• usp. Femdex, Imbex, Indegenirix, Severindex, Windex, Yudex
govninar im. govno × novinar pogrdno za novinara

Govninari ako nema priče oni će je izmislit samo da se nešto piše da mogu prodat svoje smeće od magazina ili šta već prodaju. (Index, 14. 12. 2013, k)

• usp. depressija, dnovinar, dnovinarski, dnovinarstvo, presstitutka, strvinarstvo, strvinovinarstvo, tužinarstvo
govnitva im. govno × molitva

Feralova »Govnitva suprotiva Turkom« (FT, 27. 12. 2003, n)

• o izjavi A. Guge da je jedan od najvažnijih poslova dubrovačkoga gradonačelnika V. Bogdanovića bio prodaja hotela Dubravka Turcima • Molitva suprotiva Turkom – pjesma M. Marulića, glas protuturskog otpora

• usp. gadafiti, gugavičluk, Gugoslavenčina, Gugoslavija, kruhoval
govnoar im. govno × pisoar

Trebali bi patentirati kenjoar. – Ja pokušao, ne može. To ime je već zauzeto kao registrirani trade-mark produkcijske kuće koja radi »Red Carpet«. Alternative su ti »seroar«, »govnoar« i »shitinal«. (Croportal, 13. 1. 2009, k)

• usp. kenjoar, seroar
govnolitičar im. govno × političar pogrdno za političara

Bubneš ti dok Todorić/Kerum/Horvatinčić/Pašalić/Čačić/bilo koji govnolitičari se zadovoljno smješkaju nakon što su ubili/pokrali/nepotiskički korumpirali bilo što s čim su došli u kontakt, a zakon ih nikako ne uspijeva kazniti... (F, 21. 7. 2012, k)

Dvije i pol godine se ne čini mnogo statistički, ali dvije i pol godine na minimalcu jer si friško zaposlen i neiskusan te da onda dobiješ otkaz je MNOGO pogotovo jer onda slijedi opet dvije i pol godine kod drugog »Todorića« i tako u krug, a gle čuda, govnolitičari se izmijene i nitko ne odgovara za posljedice tih jadnih »mjera« (F, 9. 9. 2012, k)

govnolitičarski prid. govno × političarski koji se odnosi na govnolitičare

Stoga svatko tko ne bi uzeo takav auto je neznalica, a takvih u financijskim krugovima »bijelog svijeta« ima jako malo, dapače, nekako sam još uvijek naklon ovom seljačkom narodu pa smatram da je ideja dokapitalizacije bila isključivo s ciljem da i lokalna govnolitičarska mafija bude sita [...] (F, 19. 12. 2012, k)

Govnjarski prid. govno × Građanski pogrdno o Građanskome nogometnome klubu Dinamo

A to jer su nas dokrajčili smradovi iz naših redova ne znači da ne moram pljuvati prema odvratnom centraliziranom savezu koji radi po nalogu Govnjarskog i spodoba koji su u njemu. (Index, 13. 4. 2015, k)

• usp. Gaynamo, Smrdinamo

Govzila im. govno × Godzila e. Clogzilla ← clog ‘začepljenje’ × Godzilla

Svi moji prijatelji obožavaju tu priču. Zovu te Govzila. – Kužiš? Začepio si joj zahod kao radioaktivno čudovište. (Teorija 2014, S07E20)

• Godzila – čudovište iz japanskih filmova

• usp. bridedzilla, Ćaćzilla, Godzila, hogzila, mladadzilla, pilozilla, rakzila, Spasozila, žemzila
grabitivac im. grabiti × primitivac skorojević koji je moć i novac stekao grabežju

Takve Mani Gotovac međ’ društvenom elitom, nažalost, prepoznaje i točno, jasno i iskreno naziva – grabitivci (od glagola »grabiti« i imenice »primitivac«). (Suvremena, 15. 2. 2011)

grabitivci (Sabljak 2013, s. v.)

graccident [greksident] im. e. Graccident ← Greece ‘Grčka’ × accident ‘slučaj, nesreća, nezgoda’ mogući izlazak Grčke iz euro-zone uslijed financijske krize

Bruxelles i Berlin usredotočili su se na prijeteći »graccident«. A Marine Le Pen i njezina nacionalna fronta predstavljaju daleko veću opasnost. Postane li lažna Jeanne d’Arc francuska predsjednica, bit će to propast Europe. (Hrvatski fokus, 27. 3. 2015)

Povećava se vjerovatnost Graccidenta. (VL, 25. 4. 2015)

• usp. bregret, bremain, brexit, calexit, crexit, croexit, fixit, frexit, grexit, grexident, hrexit, nexit
gradikalac im. graditi × radikalac ‘radikal’

Ej, i dok razvijamo takav barjak, što da navijestimo svim novotarom, svim puntarom, svim, koji vele da svojom glavom misle, svim tim radikalcem. A ja ih, prosti Bože, zovem »bradikalci«, jer svi nose što surove žute, što mrke razbojničke crne brade; a zovem ih i »gradikalci«, jer bi rado graditi od ništa, a to je samo Bog mogao, hvala mu budi i dika! (Kovačić 1886, 283)

• usp. bradikalac
grafemajstorija im. grafem × majstorija

Uh, najobičnija grafemajstorija! (Rajki 2014a, 105)

grak im. gej × brak homoseksualni brak

Ako stupi u istospolno registrirano partnerstvo s drugom ženom, valjda može smatrati da se »oženila«. Ali to istospolno registrirano partnerstvo se ne smije zvati »brak«. Prihvatljivo je da se usvoji nova riječ za to, kao na pr. taj spomenuti »grak«. Ako pak stupi u istospolno registrirano partnerstvo s drugim muškarcem, valjda može smatrati da se »udao«, a ne »oženio«. Ali opet se to istospolno registrirano partnerstvo ne smije zvati »brak« nego na pr. »grak«. Iako smatram da bi bilo bolje da »grak« ne bude službeni, već samo neslužbeni izraz, a službeni izraz da bude »istospolno registrirano partnerstvo«. (F, 25. 5. 2013, k)

Pa vi svoju zajednicu nazovite hrak ili grak – zašto mora biti baš brak? (Index, 4. 11. 2013, k)

Proširiti prava na sljedeći način: grak (gay brak) ili hrak (homo brak) je zajednica jedne, dvije ili više stvarnih ili imaginarnih osoba istog ili različitih spolova ili rodova, te ideja i stvari. (TP, 20. 6. 2015, k)

• usp. hrak

Granjo im. granje ‘marihuana’ × Franjo /Tuđman/

Dr. cv. it. Granjo 2đman (Di, 27. 6. 2015, m)

• fotomontaža F. Tuđmana s listom cvita (marihuane)

• usp. Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
grbingo im. /Peđa/ Grbin × bingo

Unatoč tome dvoje tzv. predsjedničkih kandidata na palubi – u drugom činu svojega showa, koji se službeno naziva »DRUGI KRUG« – naizmjence sa smiješkom igraju »Peđavolji grbingo« i plešu »Pakleni medijski tango«! (Kaćunko, 9. 1. 2015)

• o drugome krugu predsjedničkih izbora • P. Grbin – SDP-ov ustavni stručnjak

• usp. peđavolji
grduboko pril. grdublje komp. grdo × duboko

Gledao me odnostraga i davao mi uputene zavjete: »Dopolako dublje, goldubice, uvucibatinu grdublje, brže.« (Radaković 1999, 49)

• usp. dopolako, goldubica, odnostraga, uputen, uvucibatina
grebatinke im. mn. grebati se ‘nezasluženo izvlačiti korist ili stjecati novac’ × rebatinke ‘traperice’

Feralove grebatinke (FT, 16. 8. 2003, n)

• o izjavi D. Dvornika da mu je u HDZ-ovoj predizbornoj akciji sponzor Mladež HDZ-a
gred [gred] prid. e. gred ← green ‘zelen’ × red ‘crven’ zeven, isprva zelen, potom crven, kovanica filozofa N. Goodmana (1983)

• usp. bleen, blonette, bronde, grue, plen, plut, zelav, zeven
grexit [gregzit, greksit] im. e. Grexit ← Greece ‘Grčka’ × exit ‘izlaz, izići’ mogući izlazak Grčke iz euro-zone uslijed financijske krize

»Grexit« možda i ne bi bio loš za eurozonu (PD, 1. 4. 2015, n)

Na pitanje da li bi točna bila ocjena da mnogi na »grexit« sada gledaju kao na realnu opciju, njemački zastupnik je odgovorio potvrdno. »Rekao bih da je, nažalost, ta ocjena točna [...] Danas se vode ozbiljne rasprave o grexitu«, kazao je Weber. (Index, 24. 5. 2015)

Austrijski ministar financija rekao je da se izlazak Grčke iz eurozone, tzv. Grexit, »čini gotovo neizbježnim« [...] (Index, 28. 6. 2015)

• usp. bregret, bremain, brexit, crexit, croexit, drahma, fixit, frexit, graccident, grexident, hrexit, nexit
grexident [gregzident, greksident] im. e. Grexident ← Greece ‘Grčka’ × exit ‘izlaz, izići’ × accident ‘slučaj, nesreća, nezgoda’ mogući izlazak Grčke iz euro-zone uslijed financijske krize

Nakon jučerašnje prosvjedne note koju je Grčka uputila zbog vrijeđanja ministra financija Yanisa Varoufakisa, njegov njemački kolega Wolfgang Schäuble jutros kaže da rastu šanse za »Grexit« ili »Grexident«, kako se ovih dana kolokvijalno naziva scenarij u kojem Grci napuštaju ili bivaju prisiljeni napustiti eurozonu. (Index, 13. 3. 2015)

• usp. bregret, bremain, brexit, calexit, crexit, croexit, fixit, frexit, graccident, grexit, hrexit, nexit
gripanika im. gripa × panika

Biznis svinjske gripanike?! (Kaćunko, 30. 4. 2009, n)

• o širenju panike oko svinjske gripe i zaradi na prodaji lijekova
grobalan prid. e. grobal ← grow ‘rasti’, growth ‘rast’ × local ‘lokalan’ nastao grobalizacijom • v. grobalizacija

Na glavni prigovor navezuju se i završna razmatranja vezana uz probleme opstanka lokalnoga kao jedinog izvora originalnosti, posebnosti i inovativnosti, jer grobalno sve više raste i zauzima sve više mjesta. Smrću lokalnoga došlo bi do velike praznine u čovjekovu životu [...] (Bajkuša 2005, 612)

grobalizacija im. e. grobalization ← grow ‘rasti’, growth ‘rast’ × globalization ‘globalizacija’ globalno širenje s ciljem rasta moći i dobiti

Tako uvodi pojam grobalizacije (grobalization), koji se usredotočuje na imperijalističke ambicije nacijâ, korporacijâ, njihovih željâ i potrebâ da budu prisutne u svim dijelovima svijeta, a njihov je glavni interes rast (grow) moći, utjecaja i dobiti diljem svijeta. [...] Proces grobalizacije sastoji se od tri potprocesa – kapitalizma, amerikanizacije i mekdonaldizacije – koji su i glavni pokretači i nositelji grobalizacije. (Bajkuša 2005, 211)

Grobalizacija (grobalization = grow, rast) kao pojam označava suvremenu tendenciju gigantizma, pretjeranog rasta svega pa i gradova, nepotrebne potrošnje. Ovaj je pojam razvio G. Ritzer u svojim studijama o McDonaldizaciji. (Čaldarović – Šarinić 2010, 59)

• usp. globalitarizacija, glokalizacija
grobaliziran prid. e. grobalized ← grow ‘rasti’, growth ‘rast’ × localized ‘lokaliziran’ nastao grobalizacijom • v. grobalizacija

U čemu je zapravo razlika između glokaliziranoga i grobaliziranoga svijeta? Glokalizirani svijet ima tendenciju rasta i održavanja raznovrsnosti. [...] Grobalizirani svijet teži uniformnosti [...] (Bajkuša 2005, 612)

• usp. glokaliziran
grobalizirati gl. e. grobalize ← grow ‘rasti’, growth ‘rast’ × localize ‘lokalizirati’ globalno se širiti s ciljem rasta moći i dobiti

Ovdje se sada postavlja pitanje zašto je društvene oblike koji su bliže »ništa« (ne-mjesto, ne-stvar, ne-osoba, ne-usluga) kraju kontinuuma tako lako grobalizirati. (Bajkuša 2005, 612)

Grobarac im. grob × /Đuro/ Brodarac

Đuro Grobarac (FT, 11. 11. 2000, n)

• B. Rašeta o nezakonitim radnjama suradnika Đ. Brodarca i uništavanju sisačke privrede
grobaveza im. grob × obaveza

Feralova radna grobaveza (FT, 4. 6. 2004, n)

• o izjavi Z. Mamića da svaki dan obiđe očev grob, a kad nije u Zagrebu, pošalje vozača
grobitelj im. grob × obitelj

[...] onaj razgovnor što sam ga ci3rirao vodila su dva stajna vlagenta. [...] Sada sretno žive u svojim grobiteljima. (Radaković 1999, 61)

• usp. citririrati, razgovnor, vlagent
grobnički prid. grob, grobni × bolnički

Klinički grobnički centar (FT, 5. 1. 1998, n)

• B. Rašeta o skandalima na KBC-u Rebro u Zagrebu

Liječnici splitskog Kliničkog bolničkog centra, koji mnogi kiselo nazivaju Kliničkim grobničkim centrom, porukama na Facebooku dogovaraju kako će iskamčiti mito od pacijenata koje si međusobno šalju [...] (Index, 27. 11. 2015)

• o splitskome KBC-u

Grobosplit im. grob × Brodosplit

Grobosplit (Ivančić 2013c, 18. 3. 2013, n)

• o napisu vlasnika Brodosplita T. Debeljaka u Jutarnjem listu da je sindikalni pokret u brodogradilištu »pretvoren u hobotnicu koja se bavi reketarenjem i mobingom«
grobovlasništvo im. grob × robovlasništvo

Feralov povratak u grobovlasništvo (FT, 17. 12. 2004, n)

• o izjavi biskupa J. Jezerinca da će grobovi A. Stepinca i F. Tuđmana u 21. stoljeću biti dva hrvatska znaka vremena
grolar im. e. grolar /bear/ ← grizzly ‘grizli’ × polar /bear/ ‘polarni /medvjed/’ životinja križanac grizlija i polarnoga medvjeda

Iako su već poznati slučajevi spajanja tih dviju vrsta (može ih se vidjeti u zoološkim vrtovima), grolar ili pizzly nađen u Kanadi bio je prvi viđen u divljini. (TP, 4. 7. 2006)

Križanjem grizlija i polarnog medvjeda nastaju grolari, a ovo je jedna od rijetkih hibridnih vrsta koja je osim djelovanjem čovjeka nastala i međusobnim križanjem dviju vrsta (bez uplitanja čovjeka). (24sata, 6. 1. 2015)

• usp. golar, Grubzon, Grubzončica, pizzly
grolarni prid. e. grolar /bear/ ← grizzly ‘grizli’ × polar /bear/ ‘polarni /medvjed/’

Grizli medvjed + Polarni medvjed = Grolarni medvjed (Net, 9. 12. 2015)

• usp. golar, grolar, pizzly
grozaik im. grozan × prozaik

Pjesnici i grozaici (FT, 4. 10. 1999, n)

• M. Kovač o razlozima ulaska pisaca s prostora bivše Jugoslavije u visoku politiku te njihovu priklanjanju nacionalizmu
grrrabiti gl. grrr ‘onomatopeja režanja’ × grabiti × rabiti

Ali ne stižem se zadržavati učinjenicama. Smjesta ih brišem te opažam na ogledalu: dva naporedna mušičava truna. Dotičem ih jagodicama, zapinjem nespretnim pokretom o koš, prevrćem u šok; trusi se sipajući mi riječi pa grrrabim metlu, a smetovi im krhotinjaju, pa raj ući mi se u očicama po raspo redu: pardoniram! Ponovo ispočetka! (Rajki 2010, 29)

• usp. ispočetka, krhotinjati, učinjenica

Grubzon im. grub × bizon e. gruffalo ← grizzly ‘grizli’ × buffalo ‘bizon’ ime fikcijskoga filmskoga lika

Stiže hit lutkarska predstava »Grubzon« (TP, 10. 9. 2013, n)

Glavni lik slikovnice iste autorice mudri je miš koji je dosjetljivošću »izvukao« iz posjeta lije, sove i zmije izmislivši lik čudovišnoga stvora Grubzona. Međutim, uskoro zaista nailazi na lika iz svoje mašte pa priča postaje vrlo napeta... (Index, 28. 9. 2013)

Grubzon (Grubzon, 29. 12. 2013, n)

• usp. beefalo, golar, grolar, Grubzončica, katalo, pizzly

Grubzončica im. grub × bizončica e. gruffalo ← grizzly ‘grizli’ × buffalo ‘bizon’ ime fikcijskoga filmskoga lika

Grubzončica (Grubzončica, 6. 1. 2014, n)

• usp. beefalo, golar, grolar, Grubzon, katalo, pizzly
grudiška im. grudi × /Stara/ Gradiška

Treba mi jedan lepoglavić da me karastinec u vaglinu, da mi se uhiti h riti, da me uhvati za moju dobru staru grudišku i stisne je da mu sve priznam [...] (Radaković 1999, 47)

• riječ je o nizanju mnogobrojnih aluzija na zatvore, policajce i seks • Stara Gradiška – jedan od hrvatskih zatvora

• usp. karastinec, lepoglavić, vaglina
grue [gru] prid. e. grue ← green ‘zelen’ × blue ‘plav’ zelav, isprva zelen, potom plav, kovanica filozofa N. Goodmana (1983)

Paradoksi induktivnog rasuđivanja: Hempelov paradoks ili paradoks gavranova, Goodmanova nova zagonetka indukcija ili »Grue« paradoks, »Kripkestein«. (Filozofski plan 2014)

• usp. bleen, blonette, bronde, gred, Kripkestein, plen, plut, zelav, zeven
grumpička [grampička], grumpyčka [grampička] im. e. grumpy ‘mrzovoljan’ × pička pripadnica skupine hrvatskih blogerica nadahnute popularnim memom Grumpy cat

Naravno, prava grumpyčka se uopće ne povodi za ovom definicijom. Namjerni trash može biti ok, može biti čak i super, ali mene ne veseli. (Grumpycke, 10. 1. 2013, b)

Moje noge su samo najduže među grumpyčkama. Nit lijepih nogu, nit velikih sisa, nit male guzice, jadna ti sam! (Sprdex, 14. 1. 2013)

Bi li netko prosvijetlio mene neuku glede tih grumpički? Tko? – Zguglaj grumpy čke i dobiš blog. (F, 19. 6. 2013, k)

Ovo je jedna od grumpički stavila na eternet jednom: 101 najčešća pogreška u hrvatskom jeziku (F, 9. 8. 2013, k)

Drage grumpičke, vidila sam da ste drugima pomogle sa savjetima pa bi i ja zamolila za pomoć oko mog problema. (Grumpycke, 30. 12. 2013, b)

grupivnjak im. grupa × grupnjak × pivo

Naruči grupivnjak! (2014, r)

S dolaskom toplog vremena raste žeđ, a povećanu žeđ treba neutralizirati povećanim količinama Tuborg Greena. Iz tog razloga za naše potrošače pripremljena je promotivna akcija pod nazivom »Naruči GRUPivNJAK!« (2014, r)

• reklama za pivo marke Tuborg

• usp. družiona, Beck’sperience, Beck’speriment

Guahilović, Guajilović im. astur. guaje ‘dječak’ × /Alen/ Halilović pohvalno za nogometaša A. Halilovića

»Guahilović«, dječak koji je zaludio Gijon: Ja novi Messi? Ma kakvi, on je najbolji ikad (Index, 2. 10. 2015, n)

»Grande Halilović«, tepaju mu navijači, koji Alena često zovu i Guajilović. Naime, guaje na asturskom znači dijete. (VL, 3. 11. 2015)

Španjolci predstavljaju »Guajilovića«: »Deset stvari koje ne znate o Sportingovom junaku« (Index, 3. 11. 2015, n)

• usp. Haladona
gubastičan prid. guba ‘dobar, odličan’ × fantastičan

Kad bih bio primoran okarakterizirati album »Please Describe Yourself« nekolicinom riječi, u svakom slučaju bih upotrijebio: djetinjasto, zabavno i gubastično. (Muzika, 19. 9. 2004)

Fišer – gubastičan tip, ona spika me nasmijava, baš mi je njuška mafioza. (F, 18. 1. 2006, k)

Gubastičan ti je blog... (Dnevnik, 29. 10. 2006, b)

gubastično pril. guba ‘dobro, odlično’ × fantastično
gubastično (Sabljak 2013, s. v.)

gudalaština im. gudalo × budalaština

Gudalaštine (Lucić 2013b, 337, n)

• usp. bengalaština, bodulaština, bordelaština, brdalaština, bubalaština, budakaština, budvalaština, bundalaština, buntalaština, burdalaština, dubalaština, glupaština, labudalaština, pedalaština, sudalaština, udbalaština, zabludalaština

Guestapo [gestapo] im. e. guest ‘gost’ × nj. Gestapo

Nakon što su i na vratima od Ploča ugledali agente Guestapoa u dugačkim kožnim mantilima, Andrew i Susanne pokušali su tijesnim uličicama preko Prijekog izaći na parkiralište pod sjevernim zidinama. I tamo su, međutim, stajala dvojica agenata dubrovačke turističke policije. [...] Otkako je dubrovački gradonačelnik Andro Vlahušić donio uredbu o kažnjavanju gostiju koji posjećuju Dubrovnik i ništa ne troše, pa ustrojio Guest Police, Guestapo, a stare Lazarete preuredio u zatvor za jalove turiste, kroz njihove mračne i vlažne tamnice prošle su desetine hiljada ljudi, uglavnom stranaca. [...] Nije, doduše, poznato hoće li se u budućnosti zaista ići na ustroj Guestapoa, preuređenje Lazareta u zatvor za škrte goste i ambiciozni projekt logora Svezanovac na Srđu, ali ne postoji novinarska mašta zlonamjernija i mračnija od uma s kojega je sišla rečenica o »penaliziranju turista koji ništa ne koriste«. (Dežulović 2013b, 21. 1. 2013)

• Gestapo – njemačka nacistička tajna policija

• usp. Svezanovac
guesstimate [gestimejt] gl. im. e. guesstimate ← guess ‘pogoditi, nagađati’ × estimate ‘procijeniti, procjena’ procijeniti i procjena odoka ili napamet

Stajalište Bairocha podvrgao je kritici i J. C. Chesnais, tvrdeći da je cjelokupna tobož kvantitativna analiza gospodarskog razvoja kod Bairocha u suštini izmišljotina (guesstimate) koja je trebala potvrditi njegove apriorističke teze o načinu osiromašavanja Trećeg svijeta. (Stipetić 2003, 116)

Hoće li biti kakvih političkih kočenja kod toga, ne znamo. Koliko se vremena ostavlja sucima da mogu proučiti materijal, ne znamo, ali ja bih napravila jedan guesstimate od najmanje mjesec dana. (Roda, 8. 8. 2009, k)

Uzmi u obzir da ti svi ti razni kalkulatori daju guesstimate. To ti je početna tačka od koje kreneš prilagođavati kalorijski unos u zavisnosti od rezultata. (F, 10. 11. 2015, k)

gugavičluk im. /Ante/ Gugo × kukavičluk

Feralov gugavičluk (FT, 5. 10. 2002, n)

• o izjavi A. Guge da je kukavica svaki Hrvat koji ne izađe na skup potpore generalu J. Bobetku

• usp. gadafiti, govnitva, Gugoslavenčina, Gugoslavija, kruhoval

Gugoslavenčina im. /Ante/ Gugo × Jugoslavenčina

Feralove Gugoslavenčine (FT, 3. 3. 2001, n)

• o izjavi A. Guge da za spomenik antifašističkim borcima na Mirogoju nitko nije ni znao dok pod spomenik nije podmetnuta bomba

Feralovi Gugoslavenčine (FT, 15. 6. 2002, n)

• o izjavi A. Guge, inače rodom Kninjanina, da se u Kninu okuplja »bivši udbaško-policijski otpad« iz BiH i stvara napetost između domaćih Kninjana Hrvata i doseljenika • UDBA – Uprava državne bezbjednosti, jugoslavenska tajna služba

• usp. gadafiti, govnitva, Gugoslavija, gugavičluk, kruhoval

Gugoslavija im. /Ante/ Gugo × Jugoslavija

Gugoslavija pod Srđem (FT, 8. 2. 2003, n)

• o postavljanju A. Guge na čelo tjednika Dubrovački vjesnik

• usp. gadafiti, govnitva, Gugoslavenčina, gugavičluk, kruhoval
guitalele [gitalele] im. e. guitalele ← guitar ‘gitara’ × ukulele ‘ukulele’ • v. gitalele
gujak im. gej × ujak e. guncle ← gay ‘gej’ × uncle ‘ujak’

Rekla sam bez darova! – Rekla si bez darova ispod 100 $. – Da? Daj! – Sitnica od gujaka. – Dobro... – Pritisak je velik kad ste gay ujak. – Takozvani gujak. [...] Sad ignoriramo Claire i slijedimo gay instinkt. – Ginstinkt. – Daj... (Moderna 2015, S06E10)

• usp. ginstinkt, gostarjeti
gumjetan prid. guma × umjetan

Sada sam u sebi imala dva: gumjetni i guzmetni, pravi. Bili balili su sjebljeni u meni. (Radaković 1999, 50)

• usp. sjebljen
gumnazija im. gumno ‘mjesto na kojem se vrše, mlati žito’ × nazi- ‘nacistički’ × nacija

Feralova gumnazija (FT, 3. 3. 2001, n)

• o izjavi Z. Vukmana da je hrvatska nacionalna svijest još toliko snažna da ju »pusićevska građanska Hrvatska« ne može pacificirati

• usp. apologoreja, balkanto, Četverorep, kranjčarenje, kriptokolumnizam, kukumenski, medikamental, pakaovac, preseratorijanac, shitac, slovostaj, talamuđenje, teroretičar, tribudal, vjerojauk, vukmanijak
gup prid. GUP ‘generalni urbanistički plan’ × glup

Tko se pravi gup (FT, 30. 3. 2007, n)

• o promjenama urbanističkoga plana koje će ugroziti splitsku kulturnu baštinu

• usp. mup, sessav, stup
gupost im. GUP ‘generalni urbanistički plan’ × glupost

Urbanizam guposti (FT, 11. 11. 2000, n)

• B. Rašeta o nezakonitim radnjama suradnika Đ. Brodarca i uništavanju sisačke privrede

• usp. gallupost, klupost, mupost, župost
gUSka im. guska × e. US ‘United States, Sjedinjene Države’

No, što zapravo stoji iza svega, ostaje u magli... Dakle, i druge »države SADdamske« imaju svoje gUSke i svoju maglu! Zato nije bilo teško pogoditi rezultat (njihove) izborne doSADe! (Kaćunko, 4. 11. 2008)

• o predsjedničkim izborima u SAD-u

• usp. Al-US’aida, AsSAD, cirkUS, cirkUSki, doSADa, neUSpio, SADdamski, SADizam
gusne im. mn. gusan × usne

Kad sam s osama spuštam ruku na svoju golupicu mira i prstacem školjkam kliktav orlić, potom ga spuštam nizmeđu gusana i ugmazim mačkicu. (Radaković 1999, 48)

• usp. golupica, osam, prstac, školjkati, ugmaziti
gustaša im. /Carl/ Gustav /Ströhm/ × ustaša

Gustaša (FT, 3. 2. 2001, n)

• o tekstu C. G. Ströhma o šteti koju Hrvatskoj nanose komunisti

• usp. ekströmist, frustraša, holokaustaša, kustaša, Mustaša, mustaša, nastaša, oberströhmbahnführer, pustaša, ströhmbahnführer, ströhmljenje, udbaša, ultraša, usaša, usraša

Guvernator im. e. Governator ← governor ‘guverner’ × Terminator nadimak A. Schwarzeneggera, koji je glumio Terminatora i bio guverner Kalifornije

Tri mjeseca nakon što se oprostio od politike i mjesta guvernera Kalifornije najpoznatiji akcijski junak Arnold Schwarzenegger vraća se svom izvornom, glumačkom pozivu i to, naravno, u akcijskom, doduše, animiranom filmu znakovitog naslova »Guvernator«. (JL, 5. 4. 2011)

Nije više ni Terminator, niti Guvernator, zaradio je novi nadimak... (Dnevnik, 18. 5. 2011)

Nije trebalo puno proći da nakon Terminatora i Guvernatora, Schwarzenegger postane Sperminator. Nadimak se u tren proširio internetom, a novinari su ga plebiscitarno usvojili. (Dnevnik, 18. 5. 2011)

• usp. Ćaćinator, Džekominator, Đurminator, Hermanator, Herminator, Hirschenator, Krpinator, Mandžinator, Mandžominator, Mandžunator, Modrinator, opterminator, paterminator, sperminator
guyliner [gajlajner] im. e. guyliner ← guy ‘momak, dečko’ × eyeliner ‘olovka za oči’ olovka za oči za muške

Stižu guyliner i manscara – kozmetika za muškarce (Dalje, 30. 7. 2008, n)

Budući da trend metroseksualaca ne jenjava, i dalje raste potražnja muškaraca za torbama preobraženim u »manbags«, tajicama poznatim kao »meggings« i linerom za oči zvanim »guyliner«. (TP, 24. 9. 2009)

Glazbeni genij prošetao je jučer prekrasnim Parizom, gdje je imao nastup, sa svojom suprugom Helen te predstavio novi trend – guyliner, tuš za oči za muškarce. (Index, 15. 10. 2014)

Brotox, guyliner, koji su to kompleksi šta se moraju malo potruditi oko izgleda moraju imena mijenjati da zvuče »muškije«... (Index, 17. 10. 2014, k)

• usp. brotox, manscaping, manscara, mansierre, meggings, moobs, murse, mušbica
guzaccino [guzačino] im. guza × tal. e. cappuccino ‘kapučino’ e. crappuccino ← crap ‘sranje’ × cappuccino ‘kapučino’ podrugljivo za kapučino

Naručio si veliki guzaccino s obranim mlijekom i više pjene. (Dva i pol 2014, S03E01)

• usp. Bananaccino, drekačino, frapučino, Jagodaccino, kajpučino, mokačino, sisaccino
guzba im. guza × gozba

Onako mladu uputio mi je sym poziv na guzbu, pozvao me na objeb, na svinjsko pičenje na ražnju. Poslije ručka objeručke se dao da me vizidira. (Radaković 1999, 59)

• usp. objeb, pičenje, sympoziv, vizidirati
guzdah im. guza × uzdah

Nedugme zatim, moja osjetila na tzschmartzschitzsćhu oćutjela su vreli guzdah. Dachau. (Radaković 1999, 49)

• usp. nedugme
guzela im. guza × gazela

Drugi prst upanteram u guzelu i tako kenguram u svraku svoju jamaricu, u prednji i istražnji otvor, kao prava droplja, i maštam... (Radaković 1999, 48)

• usp. droplja, istražnji, kengurati, svraka, upanterati

Guzelj im. guza × /Rikard/ Gumzej

Kiklu smo joj dali šivati kod Guzelja da ne bu lošije oblečena od Sande. (Bednjanec 1980, 100)

• R. Gumzej – poznati zagrebački krojač • S. Dubravčić – uspješna hrvatska klizačica

• usp. Holimud
guzgazam im. guza × orgazam e. assgasm ← ass ‘guza’ × orgasm ‘orgazam’ orgazam doživljen pri analnome seksu

Doživjela sam guzgazam. (Kalifornikacija 2014, S06E06)

• usp. burgazam, foodgazam, jogazam, kyborgazam, ratgazam
guznost im. guza × dužnost e. booty ← booty ‘guza’ × duty ‘dužnost’

Što da radimo? Što da radimo tebi? Astronaut Wolowitz javlja se na guznost. (Teorija 2014, S06E05)

guzosmoza im. guza × osmoza e. assmosis ← ass ‘guza’ × osmosis ‘osmoza’

Otkud ti? – Oprosti što smetam. Jake je ostavio udžbenik i evo me. – Mislim da sam ga vidjela u kupaonici. – Zašto? Nije bilo WC-papira? Bilo bi sjajno da tako može učiti. Guzosmoza. (Dva i pol 2014, S06E06)

guzsjenica im. guzica × gusjenica

Neka ne smatra krivim mene ako mu se čini da naši današnji političari »ulaze u Europu« kao sirotani »spuštenih hlača«, ali kao jedinstvena sportska naopaka »gu(z)sjenica«, koja, poslije poraza, na koljenima po parketu gmiže u rikverc... (Kaćunko, 29. 6. 2013)

• o ulasku Hrvatske u Europsku Uniju

• usp. potleušica
guzvagina im. guza × vagina e. assgina ← ass ‘guza’ × vagina ‘vagina’

Ti sve moraš do kraja. – Kaže mi čovjek s plastičnom guzvaginom. (Kalifornikacija 2010, S02E07)

• razgovor se odvija u trgovini seksualnih pomagala, sugovornici razgledaju, jedan u rukama drži guzvaginu, plastičnu guzu s vaginom
guzzle [guzl, gazl] im. guzica, guzičar × e. puzzle ‘slagalica’

Guzzle. Sastavite novu vladu (FT, 20. 7. 2002, n)

• fotomontaža nove vlade kao slagalice
gužnjak im. guzica × lužnjak

Dok mama obori deblo ove rijetke vrste tristogodišnjeg endemskog hrasta gužnjaka i podloži vatru, mi ćemo pronaći hranu. (Mataković 2000, 8)

Zima se odužila, a drva ušupi gotova. Treba ušumu nasjeć zaštićeni debala endemskog javora gužnjaka. (Mataković 2011a, 353)

gypset [ģipset] im. e. gypset ← Gypsy ‘Ciganin’ × jet set ‘džetset’ bogatije stanovništvo koje živi i radi putujući ili seleći se po svijetu

»Traže istinski luksuz, kojeg nije moguće kupiti novcem«, piše Julia Chaplin u svojoj knjizi o gypsetu [...] (Metro, 17. 8. 2010)

Znate li što je »gypset«? (Dnevnik, 15. 1. 2014, n)

Radi se o takozvanom »gypsetu« (čit: džipsetu), izvedenici nastaloj spajanjem riječi gipsy i jet set. Znači, popularan je nomadski glamur. (Dnevnik, 15. 1. 2014)

gypseter [ģipseter] im. e. gypsetter ← Gypsy ‘Ciganin’ × jet-setter ‘džetseter’ pripadnik gypseta • v. gypset

Gypseteri – novi modni uzori (Metro, 17. 8. 2010, n)

Ime gypseter dobili su spajanjem riječi »jet-set« i »gypsy«, novac im nije problem, imaju kreativna zanimanja te su načinom odijevanja u SAD-u već zarazili srednji društveni sloj. [...] Gypseteri izbjegavaju razvikana okupljališta i godišnje odmore radije provode na mirnim destinacijama bez glamura. (Metro, 17. 8. 2010)

Ha–Hl

Haagada [hagada] im. Haag × Hagada

Haagada (FT, 18. 3. 2000, n)

Haagada (FT, 26. 8. 2000, n)

• V. Primorac o Haaškome sudu • Hagada – židovska obredna knjiga, priča o izlasku Izraelaca iz egipatskoga ropstva
haagnitet [hagnitet] im. Haag × dignitet

Feralov haagnitet (FT, 3. 3. 2001, n)

• o izjavi M. Čondića da su haaške presude D. Kordiću i M. Čerkezu osuda hrvatskoga naroda

• usp. Čondy, halucinacionalizam, hipočondrija
haagovoljac [hagovoĺac] im. Haag × dragovoljac

Feralov hrvatski haagovoljac (FT, 18. 3. 2000, n)

• o izjavi Z. M. Jelića da je presuda Haaškoga suda T. Blaškiću za hrvatski narod ponižavajuća

Haagdeze [hagdeze] im. Haag × ha de ze ‘HDZ, Hrvatska demokratska zajednica’

Vaš glas za Haag-De-Ze (FT, 7. 4. 1997, n)

• satirične upute za vladanje na biračkim mjestima

Feralov Haag-De-Ze (FT, 23. 8. 1999, n)

• o izjavi HDZ-ovca I. Pašalića da je logično da je Hrvatska u konfliktu s tužiteljicom L. Arbour, »jer ona tuži, a optuženi se mora braniti«

Jer nikome od kandidata koji se kite generalovom potporom nije ni na kraj pameti da na taj način iskaže solidarnost sa svojim navodnim haškim zagovornikom i da godinicu, dvije-tri umjesto njega predsjeda Haag-De-Zeom. (Lucić 2012a, 12. 5. 2012)

• o kandidatima za predsjednika HDZ-a koji tvrde da imaju potporu generala A. Gotovine

Haageseles [hageseles] im. Haag × ha es el es ‘HSLS, Hrvatska socijalno-liberalna stranka’

Haag-es-el-es (FT, 19. 8. 2000, n)

• o ulozi HSLS-a oko haaške optužnice generalu P. Stipetiću
haagolija [hagolija] im. Haag × vragolija

Tuđmanove haagolije (FT, 30. 8. 1999, n)

• V. Primorac piše o izbjegavanju predsjednika F. Tuđmana da surađuje s Haaškim sudom

Haagolije (FT, 22. 1. 2000, n)

• V. Primorac o ministru pravosuđa Z. Šeparoviću

Haagreb [hagreb] im. Haag × Zagreb

Feralov Haagreb (FT, 19. 7. 1999, n)

• o izjavi P. Vučića o suđenju D. Šakiću: »Žalimo se na Haag, a osudit ćemo nevina čovjeka usred Zagreba.«
habekiri im. ha be ka ‘HBK, Hrvatska biskupska konferencija’ × harakiri

Obmane »Lože P21« i crkveni »dribling« (kkkuuuri & »habekiri«...) (Kaćunko, 19. 11. 2011, n)

• o poruci HBK-a povodom izbora zastupnika za Hrvatski sabor i referenduma o pitanju pristupanja Republike Hrvatske Europskoj Uniji
habiti gl. habit × biti

Habiti ili ne biti? (FT, 22. 2. 1999, n)

• o novim etapama stara spora franjevaca i biskupa u Hercegovini
hackerazzo [hakeraco] im. hackerazzi [hakeraci] mn. e. hackerazzo, hackerazzi ← hacker ‘haker’ × paparazzo, paparazzi ‘paparaco’ onaj tko hakiranjem računala poznatih osoba dolazi do njihovih intimnih fotografija ili videosnimaka ne bi li ih potom unovčio

Haker koji je ukrao fotografije gole Scarlett Johansson i provaljivao u mailove drugih hollywoodskih zvijezda konačno je uhićen u sklopu operacije koju je FBI nazvao »Hackerazzi«. (JL, 12. 10. 2011)

• usp. pespparazzo, stalkerazzo

Hackintosh [hekintoš] im. e. Hackintosh ← hack ‘hakirati, probiti računalnu zaštitu’ × Macintosh računalo koje nije Appleovo, nije Macintosh, ali pogoni ga Appleov operativni sustav

Zanimljivo kako 90% Hackintosh usera, čak i kad im sve proradi bez greške ipak na kraju prelazi na Mac – zato valjda Apple i tolerira Hackintosh community. (Bug, 15. 7. 2008, k)

Pozdrav, znam da korisnici Jabučnjaka nisu preveliki ljubitelji hackintosha, ali smatram da imam pravo na jedan pored dva iPhonea, iPad2 i MacPro-a u kući. (Jabučnjak, 13. 10. 2011, k)

Hackintosh je računalo na kojem je instaliran Mac OSX operativni sustav. Ona su korisna zato jer su puno jeftinija nego pravi Mac-ovi, mogu se nadograđivati, ali i ponekad zbog čiste potrebe za jačim računalom nego bilo koji od ponuđenih Mac-ova trenutno vani. (Bug, 21. 10. 2011, k)

haćaćija im. hadžija ‘moćnik’ × /Ivo Sanader/ Ćaća

Ko preživi par godina u KP domu Remeta taj je pravi haćaćija. (Ćaća, 9. 4. 2015, m)

• fotomontaža I. Sanadera u zatvoru • Ko preživi 12 godina u KP domu Zenica, taj je pravi hadžija – stih iz pjesme Zabranjenog pušenja Zenica blues

Hadamz im. HDZ × Adams

HaDamZ family (Titanik, 15. 10. 2011, k)

• komentar uz mem s karikaturama članova HDZ-a poput članova morbidne obitelji Adams iz istoimene klasične TV-serije, jedan od članova jest i Ruka, a hadezeovcima trebaju »ruke« u Saboru
hadezeovca im. hadezeovac × ovca pogrdno za hadezeovca

Kloniramo hadezeovce!!! (FT, 3. 3. 1997, n)

• tekst uz fotomontažu HDZ-ova političara H. Šarinića i ovce

Hadezeovce (da imaš išta u glavi znao bi da je to najgora uvreda koja postoji) (Di, 23. 10. 2015, k)

Hadezeovina im. ha de ze ‘HDZ, Hrvatska demokratska zajednica’ × Hercegovina

Umivanje Bosne i Hadezeovine (FT, 5. 4. 1999, n)

• I. Lovrenović o utjecaju HDZ-a na stanje u BiH
haeselesav prid. ha es el es ‘HSLS, Hrvatska socijalno-liberalna stranka’ × blesav

Feralovo pravljenje haeselesavim (FT, 19. 5. 2001, n)

• o izjavi HSLS-ovca J. Kontića da ne razumije da članovi političke pozicije podsjećaju vladajuće na obećanja koja su dali • HSLS je tada bio dio vladajuće koalicije
haesperanto im. ha es pe ‘HSP, Hrvatska stranka prava’ × esperanto

Feralov haesperanto (FT, 22. 1. 1996, n)

• komentar izjave don A. Bakovića, desno angažiranoga svećenika: »Budućnost Hrvatske nije u dalekim kontinentima – gdje je potreban engleski jezik – već u Evropi gdje taj jezik nije potreban«

• usp. antitemza, antomurale, desnošljivost, drinosaurus, državlji, ekumenjara, kćerikalizam, muslimaničan, prasizam, romovina, romovlasnički, serijalnuški, stjegovni, ubijesno, videološki, wrusstracija, zaviočajan, zavjeronauk

Feralov haesperanto (FT, 30. 6. 2006, n)

• o izjavi jezikoslovke S. Ham da hrvatski jezik valja prestati promatrati kao dio šire štokavske jezične zajednice jer takvo zajedništvo ne postoji

• usp. hamostalan, legnislativa, objasnidbreni, Sandardžija

Haespetrinja im. ha es pe ‘HSP, Hrvatska stranka prava’ × Petrinja

Haespetrinja (FT, 4. 11. 2000, n)

• nakon lokalnih izbora i pobjede HSP-a Petrinja postala najdesniji grad u Hrvatskoj
hagiografuja im. hagiografija × fuj

Za hagiografiju(fuju) lika i djela Yurice P. važno je i ovo. Kad je YUsipović »smijenio« Yovića, radi skandaloznog delegitimiranja Hrvatske neovisnosti, napisah na ovome portalu, da treba uskoro očekivati legitimiranje Yovićevog delegitimiranja. (HKV, 29. 10. 2014, k)

• usp. Yović, Yurica, Yusipović

Haiderluk [hajderluk] im. /Jörg/ Haider × Hajduk × ?ustašluk

Feralov NK Haiderluk! (FT, 13. 8. 2004, n)

• o šovinističkim izjavama pripadnika Torcide, navijačke skupine NK Hajduka, da u klubu ne želi muslimane i Srbe • J. Haider – ekstremno desni austrijski političar

• usp. duhstašluk, hustaštvo, Jörgusalem, mostaštvo, usraštvo, uštašluk
haikoolumna [haikulumna, haikolumna] im. haiku × ?e. cool ‘kul’ × kolumna

Krešimir Fijačko duhovit je čovjek. I on je minimizirao napor rada u ime maksimuma svekolike koristi, pak je nekoć u novinama koje je uređivao pisao nekakvih pola kartice dnevno. U toj haikoolumni opisao je i sljedeću situaciju [...] (Index, 28. 4. 2015)

hairagami [heragami, hajragami] im. e. jap. hairagami ← e. hair ‘kosa’ × jap. origami ‘vještina izrade figura presavijanjem papira’ savitljiva duguljasta ukosnica, čvrsta traka za oblikovanje frizure

Imaš za kupit onaj hairagami set. Možda postaneš zvijezda japanskih filmova. (Index, 1. 2. 2005, k)

Jel znate da li ima gdje za kupiti hairagami? (F, 6. 4. 2013, k)

S originalnim Hairagamijem oblikovat ćete lijepe punđe i skupiti kosu u posebne repove u tren oka. (Njuškalo, 1. 6. 2015)

Hajdug im. Hajduk × ?e. high ‘visok’ × dug pogrdno za nogometni klub Hajduk, aluzija na nesređene klupske financije

Ovo ti nema veze sa Gejdukom Hajdugom, šta ja znam kako ga ti nazivaš, ovo ti je samo životna lekcija koja proizlazi iz sporta! (Sportnet, 22. 3. 2014, k)

Ako je u pitanju Svasticida, navijačka skupina nogometnog kluba Hajdug iz grada Spalata (i sa stadiona Svastikoljuda), onda me to uopće ne čudi. (Index, 17. 7. 2015, k)

• usp. Svasticida, Svastikoljud

Od Hajduga do Hajduka još je dug put (Index, 24. 12. 2015, n)

Financije su iduća tema, koja je nekako u slučaju Hajduka posebno delikatna. Već godinama zlobnici pričaju o Hajdugu, ali po najavama s Poljuda, uskoro bi mogli stići opipljivi argumenti da takvo »tepanje« ne drži vodu. (Index, 24. 12. 2015)

Čelnici Hajduga su nesposobni kad je u pitanju vođenje kluba, no veoma dobro im ide manipuliranje vlastitim navijačima. (Index, 25. 12. 2015, k)

• usp. Gejduk, Kmejduk

Hajvanđelje im. hajvan ‘samoživ, loš čovjek, živina’ × Evanđelje

Feralovo Hajvanđelje (FT, 5. 8. 2000, n)

• o zabrani posjeta skupine evangelistâ području župe Klanac-Pazarište popraćenoj izjavom tamošnjega župnika M. Cvitkovića da župljani ne žele da im ovi donose svoje Evanđelje
hajvantura im. hajvan ‘samoživ, loš čovjek, živina’ × avantura

Feralova hajvantura (FT, 5. 11. 2004, n)

• o izjavi A. Kovačevića da je zanimanje za Hrvatsku i njezinu slobodu najrizičnija pustolovina u koju se upustio

• usp. Antokalipsa, demokristianosaur, glupalizacija, kradomovina, politicupus
hakarena im. e. hakarena ← haka × Macarena prigodna parodija maorskoga ratničkoga plesa hake, koji plešu novozelandski sportaši

Poznato je da novozelandske reprezentacije u mnogim momčadskim sportovima uoči utakmica izvode »haku«, koji je nekima simpatičan, nekima iritantan, a bivši engleski reprezentativac Matt Dawson, osvajač SP-a iz 2003. godine, parodirao je haku s »hakarenom«, popularnim španjolskim glazbenim hitom skupine Los del Rio iz devedesetih. (JL, 17. 9. 2015)

• Macarena – pop-pjesma španjolske grupe Los del Rio (1994)

haklisar im. hakl, haklati × poklisar

Daytonski haklisari (FT, 17. 11. 1997, n)

• D. Matošec o nogometnim utakmicama koje su Croatia i Hajduk odigrali u BiH
haktivist im. e. hacktivist, hactivist ← hacker ‘haker’ × activist ‘aktivist’ onaj tko se bavi haktivizmom • v. haktivizam

Haktivisti koriste iste metode napada kao i hakeri. [...] Haktivisti mijenjaju sadržaj ciljane mrežne stranice te održavaju virtualnu okupaciju prostora. (LSS, 25. 3. 2012)

[...] radilo se o klincima kojima je dosadno ili haktivistima ekspertima – jedno je sigurno: Anonymous posjeduje nevjerojatnu umreženost svojih članova [...] (Queer, 7. 1. 2013)

haktivistica im. e. hacktivist, hactivist ← hacker ‘haker’ × activist ‘aktivist’ ona koja se bavi haktivizmom • v. haktivizam

Bivša se misica trenutno bori protiv tzv. Islamske države i islamskih ekstremista kao »haktivistica« (sintagma je nastala spajenjem riječi haker i aktivist) i članica međunarodne antiterorističke grupacije »Ghost Security« koja je do određene mjere povezana s poznatom hakerskom grupacijom i pokretom »Anonymous«. (JL, 24. 7. 2015)

haktivistički prid. hakerski × aktivistički koji se odnosi na haktivizam i haktiviste

Daje se pregled najpoznatijih haktivističkih organizacija te se opisuju načini napada haktivista i mogućnosti zaštite. [...] Protiv haktivističkih napada mogu se koristiti iste metode zaštite kao i kod hakerskih napada. (LSS, 25. 3. 2012)

haktivizam im. e. hacktivism, hactivism ← hack ‘hakirati’ × activism ‘aktivizam’ subverzivna hakerska uporaba računala i interneta za promicanje slobodarskih političkih stavova

Haktivizam je spoj hakiranja i aktivizma – politike i tehnologije, te ga možemo opisati kao hakiranje za postizanje političkih ciljeva. [...] Haktivizam podrazumijeva korištenje računala i računalnih mreža kao sredstvo prosvjeda za promicanje političkih ciljeva. Pojam je 1998. godine prvi upotrijebio član hakerske zajedice »Kulta mrtve krave« (eng. Cult Of The Dead Cow) imenom Omega. (LSS, 25. 3. 2012)

Kada je u pitanju Hrvatska, po pitanju LGBT haktivizma Anonymous je ostao najzapaženiji uoči posljednjeg Split Pridea kada su napali službene stranice navijačke skupine Torcida [...] (Queer, 7. 1. 2013)

Haladona im. /Alen/ Halilović × /Diego/ Maradona pohvalno za nogometaša A. Halilovića

Ajd, nek je i Haladona izašao, smorio je sa nabijanjem lopte u obrambene igrače. (Sportnet, 9. 9. 2014, k)

Haladona briljira. Bit će para od onih bonusa za mamaru. (Sportnet, 9. 9. 2014, k)

Realno, osim Strinića i pozivanjem Haladone, nije napravio neku grešku... (Index, 23. 3. 2015, k)

• usp. Čoparadona, Ćaćadona, Guahilović, Magladona, Mamadona, Messidona, Varadona

Halloweed [halovid, helovid] im. e. Halloween ‘Noć vještica’ × e. weed ‘marihuana’

Happy Halloweed! (Di, 31. 10. 2015, m)

• natpis na fotografiji političarke M. Holy, poznate po darkersko-gotičarskom imidžu, aluzija na njezino navodno pušenje marihuane

• usp. O’Holywoodska, Pugela, Radoholy
halocinogen im. halo × halucinogen

Feralov halocinogen (FT, 18. 8. 2001, n)

• o izjavi S. Linića nakon poskupljenja telefonskih impulsa da cijenu interneta i telefonskih razgovora netko mora platiti

• usp. burdžoazija, ekognomski, hulkiganizam, klinićki, Plinić, Porezman, Porres, slavkoluk, slavkorječivost, Slinić, socijalnuški, Zlavko, Zlinić
halucinacionalizam im. halucinacija × nacionalizam

Aha, znam: demonstriraju protiv letećeg cirkusa Čondyja Pythona i izriču svoje jasno i veliko »NE!« desničarskom halucinacionalizmu! (Dežulović 2008, 167, listopad 2001)

• napis o studentskim prosvjedima • M. Čondić – vođa braniteljskih prosvjeda protiv lijeve vlade • Leteći cirkus Montya Pythona – britanska apsurdnohumoristična TV-serija

• usp. Čondy, haagnitet, hipočondrija
halucinacionalni prid. halucinacija × nacionalni

Slažete li se kako ničega kršćanskog nema u paganskom obožavanju mrtvog ljudskog tijela i njegova obrednog nošenja od grada do grada, i da nije bila riječ ni o čemu drugom doli ritualu masovne hipnoze i zatupljivanja u svrhu halucinacionalnog političkog konsenzusa? (Dežulović 2016b, 19. 4. 2016)

• napis pod naslovom Leteći cirkus Svetog Montyja Pythona, o procesiji za posmrtnim ostacima Sv. Leopolda Mandića
hamasakr im. Hamas × masakr

Židovski hamasakri & cionizam i cinizam ili: Tko je tzipio tzipio je...?! (Kaćunko, 30. 12. 2008, n)

• o žestoku napadu Izraela na Hamas u Pojasu Gaze u doba kršćanskih blagdana • Hamas – palestinska islamistička organizacija

• usp. tzipiti

Hamaspok im. Hamas × Maspok

Feralov Gojko protiv hamaspoka (FT, 6. 10. 2006, n)

• o izjavi G. Borića o međusobnome teroriziranju Izraelaca i Palestinaca • Hamas – palestinska politička organizacija • Maspok – masovni pokret, Hrvatsko proljeće (1971)

• usp. bogogojaznost, borjunaški, demantifašizam, dreteljizirati, Gnjojko, gojkot, izlikovni, komincidencija, Masakrpok, Masonpok, obmambeni, ogojčenost, pametnički, Rugoslavija, žutnja

Hamburgovac im. hamburger × Habsburgovac

Feralova dinastija Hamburgovaca (FT, 6. 5. 1996, n)

• komentar uz naslov iz dnevnih novina u kojemu stoji da je tvrtka McDonald’s A. Tuđman, supruzi predsjednika F. Tuđmana, predala ček od 20 000 kuna

Hamleteve im. Hamlet × te ve ‘TV, televizija’

Hamlete-ve (FT, 8. 4. 2000, n)

• I. Štivičić o još jednom odlasku M. Galića s HTV-a, čovjeka koji je od HTV-a stvorio javnu televiziju • uspoređuje ga s mrtvim Hamletom
hamostalan prid. /Sanda/ Ham × samostalan

Hamostalni jezik (Lucić 2012a, 18. 1. 2012, n)

• o izjavama jezikoslovke S. Ham da se mlađi govornici hrvatskoga i srpskoga jezika međusobno više ne razumiju, a za primjer daje sintagmu »hemijsko jednačenje s kiseonikom i vodonikom«

• usp. haesperanto, legnislativa, objasnidbreni, Sandardžija
handballija [handbalija] im. e. handball ‘rukomet’ × balija ‘musliman’

Feralov handballija (FT, 2. 2. 2002, n)

• o izvještaju s Europskoga rukometnog prvenstva u kojemu se kaže da hrvatski iseljenici u Švedskoj negoduju jer je asistent izbornika hrvatske reprezentacije musliman

Handžarbegović im. Handžar × /Zlatko/ Hasanbegović pogrdno za ministra kulture Z. Hasanbegovića

Ja ne tvrdim da je bilo tko trebao prozivati pakračkog episkopa Jovana Ćulibrka, ali tvrdim da je Ranko Ostojić dotaknuo civilizacijsko dno kad je ministra Hasanbegovića na svom privatnom facebook profilu nazvao – Handžarbegović. (Direktno, 5. 2. 2016)

Kakav je antifašist onaj koji se služi fašističkim metodama za diskreditiranje političkih neistomišljenika? A to je ono što tobožnji antifašisti rade npr. nazivajući ministra Hasanbegovića Handžarbegovićem [...] (F, 5. 2. 2016, k)

A nedavno, 4. veljače na facebooku, SDP mudonja Ranko Ostojić poziva novog ministra kulture, Zlatka Hasanbegovića, na »sučelidbu«, posprdno ga nazivajući Handžarbegović [...] (Hrvatski fokus, 7. 2. 2016)

• Handžar – divizija SS-a sačinjena od bosansko-hercegovačkih Bošnjaka i Hrvata

• usp. Hassanbegović, Trumbegović

• usp. fašnizam, mustaša, rovokomentar, zajebnica

Hanksgiving [henksgiving] im. e. Hanksgiving ← /Tom/ Hanks × Thanksgiving /day/ ‘/Dan/ zahvalnosti’ izmišljeni praznik u čast T. Hanksa

Neće se on veseliti tematskoj večeri. Odustao sam poslije Tom Hanks-givinga. (Teorija 2015, S08E11)

Ako mislite da je ovo bolje od Tom Hanks-givinga, svi ste ludi. (Teorija 2015, S08E11)

• T. Hanks – američki glumac • Dan zahvalnosti – američki nacionalni praznik

• usp. Newtonić

Hanxtable [henkstəbəl] im. Hanxtable ← Hank /Moody/ × /Cliff/ Huxtable

Dobro, reci mi, kompa. Istovari sve tegobe. Dr. Hanxtable je u ordinaciji. (Kalifornikacija 2015, S07E01)

• H. Moody – ime lika u TV-seriji Kalifornikacija • Dr. C. Huxtable – ime lika u TV-seriji The Cosby Show

Hanžeoaneta im. /Marijan/ Hanžeković × /Marija/ Antoaneta

Marijana Hanžeoaneta (Titanik, 7. 11. 2016, m)

• karikatura odvjetnika M. Hanžekovića, koji se obogatio na ovrhama zbog neplaćenih računa za TV-pretplatu, kao M. Antoanete s tekstom: »Ako nemate kruha, jedite kolače, a račune plaćajte na vrijeme, pa neće biti ovrha«

Hapsdeze im. haps ‘zatvor’ × ha de ze ‘HDZ, Hrvatska demokratska zajednica’

Predizborni Haps-De-Ze (FT, 23. 2. 2007, n)

• o hapšenju generala V. Zagorca, čime HDZ želi spasiti predizborni rejting
hapsolutizam im. haps ‘zatvor’ × apsolutizam

Hapsolutizam (FT, 4. 10. 1999, n)

• o istupu predsjednika F. Tuđmana na domjenku za Dan policije na kojemu je hrvatske novine prokazao kao punkt preko kojega djeluju vanjski i unutarnji neprijatelji te od policije zatražio da presijeku te »neprijateljske spone«

Feralov hapsolutizam (FT, 28. 4. 2006, n)

• o napisu M. Ivkošića da je u Hrvatskoj nezamislivo da državni odvjetnik M. Bajić podnese optužnicu protiv predsjednika HHO-a Ž. Puhovskog, dok su u Sloveniji protiv predsjednice tamošnjega HO-a podnesene tri

• usp. banalfabet, bordelaština, dijagroza, eurastenija, monotonuće, Orban, pedalaština, pravopih, sramokres, srbosek, šekretar

Feralov hapsolutizam (FT, 12. 5. 2006, n)

• o izjavi Z. Mamića da bi Hrvatima pomoglo da 10, 20 ili 30 godina žive u pametnoj diktaturi, jer nisu sposobni živjeti u demokraciji
hapstinencija im. haps ‘zatvor’ × apstinencija

Novinarska hapstinencija (FT, 2. 8. 2003, n)

• anketa o slobodi medija i novome Kaznenom zakonu koji je zadržao odredbu o kleveti kao kaznenome djelu

Haraćiro im. harakiri × /Miroslav/ Ćiro /Blažević/

Haraćiro Blažević (FT, 5. 2. 2000, n)

»Gotovo je«, uzdiše Haraćiro-san i zariva sječivo – natrag u korice. (FT, 5. 2. 2000)

• D. Matošec o pokušajima M. Ćire Blaževića da zamagli činjenicu da je HDZ izgubio na parlamentarnim izborima da ne bi morao održati obećanje da će se u tom slučaju iseliti iz Hrvatske

• usp. Ćirohito
harakirin im. harakiri × /Ivica/ Kirin

Ministarski harakirin (FT, 10. 3. 2006, n)

• ministar policije I. Kirin prikriva tučnjavu HDZ-ovaca u svojoj Virovitici
hardcorretto [hardkoreto] im. e. hard core ‘žestok, agresivan’ dosl. čvrsta jezgra’ × tal. corretto ‘espreso s rakijom’ rakija, corretto bez espresa, kave

Daj mi jedan hardcorretto da se razbudim. (Ž, Pula, 21. 3. 2013)

harekršćanin im. harekrišnovac × kršćanin e. Hare Christian

Zdravo. Mi smo snowboarderi za Gospodina. Moramo spasiti 13 duša na putovanju i vi ste prva. – Kvragu, Hare kršćani. (Kontrola 2015, S02E25)

• Hare Krišna – hinduistički vjerski pokret

• usp. budov, mušćanin

Harfonija im. harfa × ?simfonija e. Harp Attack ← harp ‘harfa’ × heart attack ‘srčani udar, infarkt’ ime fikcijskoga harfističkog sastava

Znam da ste se svi radovali predivnim koloraturama »Harfonije«, ali nažalost, došlo je do... – Ne počinjite! – Do male odgode. Program će započeti za koju minutu. (Moderna 2014, S02E16)

harmonogaman prid. harmonija × monogaman

Zavila se u ritam Delta Mississippi bluesa? Viritmično? Potpala pod kakav rif Anthraxa? Rifanjednačenje? Utisnula se u suzvučja Kraftwerka i Neua? Harmonogamni sluh? (Rajki 012, 66)

• Anthrax, Kraftwerk, Neu – glazbeni sastavi

• usp. rifanjednačenje, viritmično
harteRIja im. hartija × arterija × ?histerija × RI ‘Rijeka’

HarteRIje. Hrvatsko pjesništvo početkom tisućljeća (Petković 2009, n)

Harterije II/III (Petković 2013, n)

hasbian [hezbijen] im. e. hasbian ← has-been ‘bivši, zastarjeli, otpisani’ × lesbian ‘lezbijka’ bivša lezbijka, negdašnja lezbijka koja je sad heteroseksualna

Načula sam da je ona sad hasbian (has been lesbian). Vratila se muškarcima – kao što je i bilo nekako očekivano. (Queer, 16. 3. 2011)

Hasbian – Lezbijka koja je odbacila gej lifestyle. (Queer, 20. 3. 2011)

• usp. lesbro, lezBijka, nezbijka, stromo, yestergay

HaSSanbegović [hasanbegović, haesesanbegović] im. /Zlatko/ Hasanbegović × nj. SS ‘Schutzstaffel, Zaštitni odred’ pogrdno za ministra kulture Z. Hasanbegovića, aluzija na njegove proustaške izjave

Izaziva li vam gospodin HaSSanbegović glavobolju? (Index, 5. 2. 2016, k)

Čestitke gospodinu HaSSanbegovićU (VL, 4. 3. 2016, k)

Grafiti protiv ministra u Zagrebu: »Hassanbegoviću, ustašo« (Monitor, 19. 3. 2016, n)

Ako im dođe tamo HaSSanbegović otići će satira i antifašizam Simpsonovih u 3PM :D (24sata, 20. 3. 2016, k)

Najveća uvreda za žrtve jasenovačkog logora je pojavljivanje Hassanbegovića na službenoj komemoraciji. (VL, 25. 4. 2016, k)

• komentar uz tekst u kojemu se nabraja što su sve autori animirane serije Simpsoni predvidjeli u budućnosti, primjerice tajkuna D. Trumpa kao američkoga predsjedničkog kandidata • za ministrovanja Z. Hasanbegovića satirična TV-emisija Montirani proces skinuta je s programa HTV-a • SS – elitna nacistička vojna postrojba

• usp. Handžarbegović, Trumbegović

• usp. Baldassar, Drevnik, fašnizam, missterija, mustaša, rovokomentar, ssabor, ssavez, turisst, velesslalom, Yugosslavija, zajebnica, Zlotvoreno

Hathanitko [hetanitko, hatanitko] im. /Anne/ Hathaway × nitko e. Hathanobody ← /Anne/ Hathaway × nobody ‘nitko’

Svi glumci A-liste imaju vjenčanja iznenađenja. Timberbiel, Beyon-Z, Anne Hatha-nitko. (Televizijska 2015, S07E08)

• A. Hathaway – američka glumica • možda igra sličnozvučnim e. riječima has nobody ‘nema nikoga’

• usp. Beyon-Z, Timberbiel
havachon [havašon] im. e. havachon ← havanese ‘havanezer’ × bichon /frise/ ‘kovrčavi bišon’ pas mješanac havanezera i kovrčavoga bišona

Bichon Frise + Havanese = Havachon (Vauvau, 12. 6. 2007)

havashu [havašu] im. e. havashu ← havanese ‘havanezer’ × shih /tzu/ ‘ši-cu’ pas mješanac havanezera i ši-cua

Havanese + Shih Tzu = Havashu (Vauvau, 12. 6. 2007)

HaWC [havc, havece] im. HAVC ‘Hrvatski audio-vizualni centar’ × e. WC ‘water closet, zahod’

HaWC ili: Koji film reklamiraju »jezivi klauni« politi(č)ke (i) kulture?! (Kaćunko, 31. 10. 2016, n)

• o ljevičarstvu u kulturi i neobičnu trendu klaunova koji stoje u mraku plaše prolaznike

HČSDP im. HČSP ‘Hrvatska čista stranka prava’ × SDP ‘Socijaldemokratska partija’ kratica izmišljene ekstremnodesno-lijeve stranke

Osniva li Baldasar HČSDP? (Lucić 2015a, 30. 12. 2015, n)

• o splitskome gradonačelniku I. Baldasaru, članu SDP-a koji obilježava spomen-dan HOS-ove postrojbe Rafael vitez Boban

• usp. baldasarin, Baldassar, Balvansar, Bandisar, falsifikracija, Gaydasar, klaunačelnik, manistrant

HDZec im. HDZ ‘Hrvatska demokratska zajednica’ × Zec

HDZec (Di, 7. 3. 2015, k)

• komentar na fotografiju T. Karamarka • Zec, Zečina – internetski nadimak T. Karamarka

• usp. HDZečina, Keramarko, Partizečina, Partyzančina, Perverzečina, zečer, Zečetnik, Zečilanović, Zočina

HDZečina im. HDZ ‘Hrvatska demokratska zajednica’ × Zečina

Hdzečina (Di, 6. 8. 2015, k)

• komentar na fotomontažu T. Karamarka kao zeca • Zečina – internetski nadimak T. Karamarka

• usp. HDZec, Keramarko, Partizečina, Partyzančina, Perverzečina, zečer, Zečetnik, Zečilanović, Zočina
heburazovski im. hebrejski × burazovski e. He-bro ← Hebrew ‘hebrejski’ × bro/ther/ ‘frend, kompa, buraz, brat’ izmišljeni jezik izmišljene Burore

Možemo nositi kipe za buraze, zavrtjeti dreidel za buraze i potražiti mudrost u Bur-ori koja je napisana na heburazovskom. (Kako 2015, S08E22)

• usp. bratucati, bratvjet, Broda, buraz-micva, Burora
heil [hajl, hejl] uzv. hej × nj. Heil ‘dobro, spas; živio’

Heil Slaveni (FT, 30. 3. 1998, n)

• intervju sa S. Verudom, frontmenom pank-grupe KUD Idioti

Heil Slaveni! (Novosti, 30. 10. 2015, n)

• o izjavi T. Karamarka da će, postane li premijer, smijeniti intendanta riječkog HNK-a jer to kazalište »više nije ni hrvatsko ni narodno«

• Hej, Slaveni – jugoslavenska himna • Heil Hitler – nacistički pozdrav

• usp. e-heil
heinekenjaj [hajnekeńaj] im., heinekenjati [hajnekeńati] gl. Heineken × haj/de/ × ne kenjati imp. ne kenjaj

Heinekenjaj (Index, 24. 9. 2014, m)

• natpis na majici s Heinekenovim logom
hepokrizija im. HEP ‘Hrvatska elektroprivreda × hipokrizija

Hepokrizija pod naponom (FT, 21. 10. 2000, n)

• o monopolu HEP-a

Herceglovina im. Hercegovina × lovina

Feralova Herceglovina (FT, 24. 11. 2006, n)

• o napisu T. Kovača da Hrvati Neum mogu sačuvati samo borbom za uspostavu vlastita entiteta, koji bi se protezao i na područja Mostarsko-duvanjske i Trebinjsko-mrkanske biskupije
hercegnovac im. Hercegovac × novac

Hercegnovci (FT, 23. 8. 1999, n)

• o financiranju Hrvatske Republike Herceg-Bosne iz proračuna RH

Hercegovanac, Ercegovanac im. Hercegovac, /H/ercegovac × govno uvredljivo za Hercegovca

Izraz Hercegovanac se u Hrvatskoj toliko udomaćio da ga nikakvom cenzurom ni prisilom nemrete potisnuti. (F, 13. 2. 2005, k)

Ercegovanci došli na red... Kome li su samo na žulj stali?! (Index, 19. 10. 2014, k)

Mamićevu mafiju arkanovaca i kriminalaca u Remetinec! A nakon toga deportirati u BIH i Srbiju! Hercegovanci i Bosančerosi nisu Hrvati već turska unučad! (VL, 28. 8. 2015, k)

Hercegovanija im. Hercegovina × govno + -ij-a uvredljivo za Hercegovinu

Glavonja je smeće, pobjegao je u Hercegovaniju a ostavio ljude koji su bili s njim na sudu da trunu u zatvoru. (VL, 16. 8. 2010, k)

Vrati se u svoje omaleno selo u Hercegovaniji i kmeči (Index, 30. 10. 2014, k)

Marš u Hercegovaniju, KAMENJAR. Jade neškolovani. Unuci će te izbjegavati, izdajniče kamena! (VL, 29. 7. 2015, k)

hercegovanski prid. hercegovski × govno koji se odnosi na Hercegovaniju i Hercegovance

Samo nek se onaj ljigavi hercegovanski naglasak nigdje ne čuje, kao ni ostali bosanski proljev. (Monitor, 17. 8. 2011, k)

Gle ovu gamad hercegovansku. (Index, 11. 1. 2015, k)

I još imaš obraza da se izruguješ pobjednicima dva svjetska rata, kopilane ustaški smrdljivi hercegovanski (Index, 26. 6. 2015, k)

• usp. Hercegovanac
hercinom im. nj. Herz ‘srce’ × karcinom

Mrak-rana je ovo / Hercinom / Što ne liječi se nikako i ničim / Jer klinike za ontologiju nema / I nikad je neće ni bit (Lucić 2012b, 88)

• usp. mrak-rana

Hermanator im. Hermanator ← Herman × Terminator pohvalno za Hermana, sporednoga lika u epizodi serije Pravila igre, starca iscrpljena od previše seksa u staračkome domu

Zapravo uopće ne trebam kolica. U njima sam jer sam iscrpljen. – Hermanatore, rasturaš! (Pravila 2014, S07E05)

• usp. Ćaćinator, Džekominator, Đurminator, Guvernator, Herminator, Hirschenator, Krpinator, Mandžinator, Mandžominator, Mandžunator, Modrinator, opterminator, paterminator, sperminator

Herminator im. Hermann /Maier/ × Terminator pohvalno za skijaša H. Maiera

Skijanje: Herminatoru uvažena žalba (Sportnet, 20. 12. 2000, n)

Terminator i Herminator u Schladmingu otvorili Svjetsko prvenstvo u skijanju (JL, 4. 2. 2013, n)

Legendarni Herminator stao u Antinu obranu: Staza nije mogla biti spektakularnija i zanimljivija (Index, 25. 2. 2014, n)

• usp. Ćaćinator, Džekominator, Đurminator, Guvernator, Hermanator, Hirschenator, Krpinator, Mandžinator, Mandžominator, Mandžunator, Modrinator, opterminator, paterminator, sperminator
herodni prid. Herod × rodni

Novi (He)rodni pokolji nevine dječice... (Kaćunko, 29. 12. 2013, n)

• o pobačaju

• Herod – kralj Judeje u doba Isusova rođenja, navodno zapovjedio pokolj novorođenčadi da se ne bi rodio novi kralj Židova
hička im. h × pička

Na što bi taj artefakt uopće trebao sličiti? Kako, naime, spomenički uobličiti psovku? Kako uz pomoć sirove mramorne građe dočarati prizor bešćutnoga pljuvanja po žrtvama? Prema usvojenoj ideji, spomenik 72. bojni Vojne policije bit će visok preko tri metra, a sastojat će se, maštovito, »od tri monolitna stupa koji zajedno čine slovo H«. To slovo H, prema službenome objašnjenju, »predstavlja Hrvatsku, heroje i hrabrost«. Prema neslužbenom tumačenju, daroviti skulptor će svojim djelom, slijedeći kolektivni moralni angažman – reprezentiran do kraja kroz »Hrvatsku, heroje i hrabrost« – ubijene i mučene u Lori poslati u tri hičke materine. (Ivančić 2016b, 26. 4. 2016)

• o odluci da se ispred vojarne Lora, u kojoj su u Domovinskome ratu ubijeni i mučeni srpski civili i vojni zarobljenici, postavi spomenik postrojbi odgovornoj za taj zločin
hijenarhija im. hijena × hijerarhija

Feralova hijenarhija (FT, 11. 1. 2003, n)

• o napisu na službenoj internetskoj stranici M. Perkovića Thompsona: »Ove hijene, ovi režimski psi čuvari će i dalje lajati i gristi oko sebe sve što je hrvatsko, čestito i istinito.«

Feralova hijenarhija (FT, 20. 10. 2006, n)

• o napisu T. G. Antičića kojim slavi dolazak V. Putina na vlast 2000. godine i uspostavu »tradicionalne ruske hijerarhije odlučivanja i izvršavanja«
hijenoglif im. hijena × hijeroglif

Feralovi hijenoglifi (FT, 13. 6. 2008, n)

• o napisu T. Stipića kojim poziva M. Perkovića Thompsona da zapjeva ne bi li se hrvatski četnici razbježali poput hijena

• usp. brozno, pravoslavopis
hijeroglib im. hijeroglif × glib

Feralov hijeroglib (FT, 6. 7. 2007, n)

• o izjavi jezikoslovca S. Babića: »Engleski ima zapravo slikovno pismo.«
hiksploatacija im. e. hixploitation ← hick ‘seljačina’ × exploitation ‘eksploatacija’ filmski podžanr unutar eksploatacijskoga filma, bavi se ponajprije zaostalim ruralnim bjelačkim stanovništvom američkoga Juga i gorja Apalači

Hiksploatacija aka redneksploatacija (TP, 7. 1. 2011, n)

U hororu, hiksploatacija nalazi jako plodno tlo, od »Teksaškog masakra motornom pilom« do »Eaten Alivea« i »Redneck Zombiesa«. (TP, 7. 1. 2011)

»Storm Warning«, »Monster Man«, »2001 Maniacs«, »Wolf Creek« i mnogi drugi primjer su tog spajanja horora s klasičnom hiksploatacijom. (TP, 12. 1. 2011)

• usp. bleksploatacija, brusploatacija, karsploatacija, meksploatacija, nacisploatacija, nansploatacija, redneksploatacija, remakesploatacija, seksploatacija, šoksploatacija
himnazijalac im. himna × gimnazijalac

Kutak za himnazijalce (FT, 15. 3. 1999, n)

• o napucima ministra prosvjete B. Pugelnika za izvođenje državne himne u školama i učeničkim domovima te ponašanju učenika u toj prigodi
himni prid. himna × dimni

Himna zavjesa (FT, 23. 6. 2006, n)

• D. Duda u komentaru nogometnoga Svjetskog prvenstva piše o ljigavim novinarskim pitanjima o znanju riječi nacionalne himne nogometaša doseljenih u države za koje igraju
hinçais [hinse] im. fr. hinçais ← hindi ‘hindski’ × français ‘francuski’ mješavina hindskoga i francuskoga

Po uzoru na hinglish oblikovao se u Sinhinu romanu specifičan diskurs koji upućuje na mješavinu hindskog i francuskog, iako se on najčešće realizira kao kombinacija francuskog i engleskog. [...] koji ćemo za potrebe ovog teksta, analogno hinglishu, nazvati hinçais. [...] Ponekad u istoj rečenici imamo spoj hinglisha, hinçaisa i franglaisa, pa nastaje trojezična kombinacija [...] (Levanat-Peričić 2012)

• usp. afrihili, blaccent, bosrbvatski, croanglish, denglisch, franglais, frangle, frangleski, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
hinglish [hingliš] im. e. Hinglish ← Hindi ‘hindski’ × English ‘engleski’ • v. hingliš
hingliš im. e. Hinglish ← Hindi ‘hindski’ × English ‘engleski’ mješavina engleskoga te hindskoga ili kojega drugoga južnoazijskog jezika s manjim ili većim udjelom jednoga od jezika

Rushdie je ušao na scenu indijskoga engleskoga romana s Djecom ponoći i »hinglišom«, mješavinom hindskoga i engleskoga jezika. Tvorac je toga jezika hindski filmski tračerski časopis Stardust, a zatim se raširio među općom publikom. [...] Stvarna razlika između primjera iz Raova i Rushdiejeva romana nije razlika između regionalnoga engleskoga naspram »hingliša« (jer i Rushdie rabi regionalizme), nego je razlika u tome da dok Raov jezik afirmira tradiciju, Rushdiejev jezik je potkopava. (Romić 2006)

Engleski danas prolazi kroz proces »indigenizacije«, kako među Indijcima u Indiji, tako i među imigrantima u Velikoj Britaniji i SAD-u, a posljedica je toga i razvoj nove jezične varijante, hinglisha, koju populariziraju mediji, književnost, glazba i osobito filmska industrija Bollywooda [...] Općenito se smatra da je hinglish u književnost uveo Salman Rushdie. (Levanat-Peričić 2012)

Facebook korisnici razvili su nekoliko varijanti engleskog, poput hinglisha (indijski engleski), spanglisha (španjolski engleski) i konglisha (korejski engleski). Te varijacije postojale su i prije, ali sad se šire online i postaju prihvaćene u matičnom govornom području. [...] Hinglish se zadnjih godina počeo učiti u školama, uče ga i britanski diplomati, izdan je prvi rječnik, a u Indiji se mobilne aplikacije prevode na ovaj novi jezik kojim se služi 350 milijuna ljudi. (Bonbon, 14. 12. 2012)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
hinovacija im. HINA ‘Hrvatska izvještajna novinska agencija’ × inovacija

Račanove hinovacije (FT, 15. 7. 2000, n)

• o kadroviranju u HINA-i

• usp. Hračan, manewar, račananje, račanica, račanovodstvo, račanovođa, raspadšoj, SDPrvi, Sračan, Zračan
hip-hopera im. e. hip hopera ← hip hop ‘hip-hop’ × opera ‘opera’ hip-hop-opera

Carmen: Hip hopera (MojTV, 21. 11. 2014, n)

hipizirano pril. ?hipi × ?tipizirano

Važan je moj stav toleracije [...] ako je seceskijamo hipizirano. (Bednjanec 1980, 91)

• epizoda puna kalambura, aluzija na besmislene govorancije, glavni lik Nježni skijanju poučava lika imena Žlabrek Žabovujec

• usp. krekreatura, seceskijati, štramplifikacija
hipočondrija im. hipohondrija × /Mirko/ Čondić

Feralova hipočondrija (FT, 28. 4. 2001, n)

• o izjavi M. Čondića: »Neki kažu da Protokoli sionskih mudraca ne postoje, no u njima je sadržano sve što se sada događa u Hrvatskoj.«

• usp. Čondy, haagnitet, halucinacionalizam
hipojeza im. hipoteza × jeza

Feralova hipojeza (FT, 28. 5. 2004, n)

• o napisu N. Đule da činjenica da će Srbi u Hrvatskoj dobiti vlastitu himnu i zastavu i nije tako dobra vijest, jer se »naježiš od pomisli kako će se tu opet pjevati Bože pravde i mahati srpskim zastavama«

Hipokreten im. Hipokrat × kreten

Bilo bi stvarno zanimljivo ispitati motive s kojima ljudi idu na medicinu. Ti kao da su polagali Hipokretenovu, a ne Hipokratovu zakletvu. (JL, 28. 4. 2014, k)

hipotemza im. hipoteza × Temza

Feralova hipotemza (FT, 22. 9. 2006, n)

• o napisu T. Dujmovića da su pravi očevi ideje nesvrstanosti bivše kolonijalne sile na čelu s Velikom Britanijom • Temza – rijeka u Engleskoj, protječe kroz London

• usp. antitemza
hipsterijat im. hipster × proletarijat mlađe urbano školovano srednjoslojaško stanovništvo lijeve, progresivne političke orijentacije

»Moje nekakvo mišljenje da tu treba na više frontova djelovati; s jedne strane treba biti priča s kojom se ide prema javnosti, priča za »šljakere«, da tu neki običan radnik koji ne zna ništa o ideologiji može prepoznati svoje materijalne interese u tome; a s druge strane da možemo pridobit ono što ja zovem »hipsterijat«, a to su studenti, intelektualni radnici, prekarni radnici, oni koji nisu bogataši, nego osiromašena srednja klasa.« (John Galt, 14. 12. 2014)

[...] novopečeni urbani hipsterijat sa lifestyleom na kredit je vrlo glasan i prisutan na forumu i u medijima, ali ih nema više od 10–15%. (F, 27. 12. 2014, k)

Hrvatski politički hipsterijat (riječ skovao drug Mate). Dovoljni sami sebi i zatvoreni u uski krug glavoklimaca koji im dižu ego. (Index, 11. 7. 2015, k)

• usp. kognitarijat, konzumtarijat, prekarijat, profitarijat
hipsternativac im. hipster × alternativac

Iznimno hladna jesenja noć nikako nije spriječila mase ozbiljnih hipsternativaca da se okupe u pregrađenom manjem prostoru Laube. (Ziher, 29. 11. 2015)

Hirschenator [hiršenator] im. /Marcel/ Hirscher × Terminator pohvalno za skijaša M. Hirschera

Hirshenator objasnio tko je gdje u svjetskom kupu. (Index, 26. 10. 2014, k)

Hirschenator će srušit sve skijaške rekorde koji postoje! (Index, 6. 1. 2015, k)

• usp. Ćaćinator, Džekominator, Đurminator, Guvernator, Hermanator, Herminator, Krpinator, Mandžinator, Mandžominator, Mandžunator, Modrinator, opterminator, paterminator, sperminator
hispit im. HIS ‘Hrvatska izvještajna služba’ × ispit

Popravni hispit (FT, 14. 10. 2000, n)

• o prijedlogu O. Žunca, ravnatelja HIS-a, da Ured za nacionalnu sigurnost potpadne pod nadležnost Vlade RH
histerički prid. histeričan × američki

Predsjednik Sjedinjenih Histeričkih Država (Sever 1989, 176, n)

Gospodin Predsjednik Sjedinjenih / Histeričkih Država / Gole kraljeve na ručku zadržava / Otvara svoj dosje vlastoručnim potpisom (Sever 1989, 176)

• usp. igrifon, nekrostih, prediti, severmore, slazba, učestkati
histerija^1 im. HIS ‘Hrvatska izvještajna služba’ × histerija

Špijunska histerija (FT, 4. 3. 2000, n)

• novoizabrana vlast suočava se s talogom tajnih službi • odsječak his u izvorniku je istaknut

Histerija (FT, 27. 5. 2000, n)

• H. Erceg o tajnim službama • odsječak his u izvorniku je istaknut
histerija^2 im. HIS ‘Hrvatska izvještajna služba’ × histerija × /Jovan Popović/ Sterija

Histerijino pozorje (FT, 3. 6. 2000, n)

• satiričan tekst o kazalištu na Kuniščaku u Zagrebu, gdje je sjedište tajnih službi • Sterijino pozorje – kazališni festival u Novome Sadu osnovan u čast komediografu J. Popoviću Steriji

Histerija^3 im. histerija × /Jovan Popović/ Sterija

Feralovo Histerijino pozorje (FT, 1. 2. 2003, n)

• komentar izjave glumca Z. Viteza da je posjetio Beograd kao predsjednik Skupštine NK Croatia radi afirmacije hrvatskoga sporta, dok za afirmaciju hrvatskoga glumišta ima vremena • Sterijino pozorje – kazališni festival u Novome Sadu osnovan u čast komediografu J. Popoviću Steriji
histeriografija im. histerija × historiografija

Ne mislim kako trebam pojašnjavati odveć očigledne pojave, ali mogu to reći i pjevnije: tamo gdje svi vrište »tržište, tržište«, nikad ti ne gine biti debeli rub margine. Refren tla u brojalici DJ-a histeriografije: fašizam, komunizam, demokratizam, reklamokracija je toliko opći do bespolnosti, da uvijek iz nje ispada pojedinačno stvaralaštvo. (Rajki 2013b, 22. 7. 2013)

hitlerarni im. /Adolf/ Hitler × literarni

Feralov hitlerarni senzibilitet (FT, 5. 2. 1996, n)

• o izjavi D. Jelčića o ustaškome poglavniku A. Paveliću kao iznimnom pripovjedaču »profinjenog literarnog senzibiliteta«

• usp. kretenzija

Hitlerchill [hitlerčil] im. /Adolf/ Hitler × /Winston/ Churchill

Hitlerchill govori... (Izbor 1990, 117)

• natpis na karikaturi V. Čerića, spoju A. Hitlera i W. Churchilla, objavljenoj u Vjesniku o. 1940, u potpisu koje se prenosi Staljinova izjava u Pravdi: »U suštini stvari g. Churchill stoji sada na poziciji rata. On i njegovi prijatelji podsjećaju u ovom pogledu na Hitlera...«
hitlerektualac im. Adolf /Hitler/ × intelektualac

Feralovi hitlerektualci (FT, 30. 8. 1999, n)

• o nadi F. Letića, izdavača hrvatskog izdanja knjige A. Hitlera Mein Kampf, da će se hrvatske vlasti prema zahtjevu Centra Simon Wiesenthal za zabranu te knjige postaviti zrelije od hrvatskih intelektualaca

• usp. adolfescent, Hitlerliber, Interhitler

Hitlerliber im. /Adolf/ Hitler × Interliber

Ove godine, za razliku od prethodnih, mali je Adolf ipak postao »netko i nešto« i hrvatski prijevod Mein Kampfa na koncu se našao i na pravom pravcatom sajmu knjiga. [...] u Hrvatskoj, na zagrebačkom Hitlerliberu. Pardon, Interhitleru. Ispričavam se – Interliberu. (Dežulović 2008, 176, studeni 2001)

• Interliber – zagrebački sajam knjiga

• usp. adolfescent, hitlerektualac, Interhitler

Hladijator im. hladiti, hladnjak × radijator naslov dječje TV-emisije (1993–1995)

E, mislim da je ipak »Hladijator« bio. A lika su zvali Frojla, pojma nemam zašto. (F, 19. 12. 2006, k)

hlotvoren prid. Hloverka /Novak Srzić/ × Otvoreno

Hlotvoreno društvo (FT, 23. 11. 1998, n)

• autor teksta primjećuje da na odjavnoj špici HTV-ove političke emisije Otvoreno – u mandatu urednice H. Novak Srzić, ali i poslije – ne piše ime urednika te se ironično pita ne stoji li iza nje Otvoreno društvo G. Sorosa

• usp. Hlovrka, Revolverka

Hlovrka im. Hloverka /Novak Srzić/ × /Ivica/ Vrkić

Hlovrka na čelu HRT-a (FT, 20. 7. 1998, n)

• fotomontaža H. Novak-Srzić i I. Vrkića, urednice i ravnatelja HRT-a

• usp. hlotvoren, Revolverka

Ho–Hz
hobocula [hobokula] im. hobotnica × e. Dracula ‘Drakula’ e. Dractopus ← Dracula ‘Drakula’ × octopus ‘hobotnica’ križanac hobotnice i Drakule

Ozbiljno – Hobocula? [...] Što je sljedeće? (Lovci 2014, S07E14)

• usp. psobotnica, vampotnica, žohomiš
hogej im. hokej × gej

Svi sportovi s palicama su gej: gejolf, hogej, gejzbol... (R, Zadar, 2013)

• usp. gejolf, gejzbol
hogzila, hogzilla [hogzila] im. e. hogzilla ← hog ‘svinja’ × Godzilla

Ako su ta mjerenja točna, tada je trofej dječaka iz Alabame veći od do sada najvećeg izmjerenog krmka, a radi se o obiteljskom ljubimcu Hogzilli, koji je ubijen 2004. godine u Georgiji. (Dnevnik, 27. 5. 2007)

A srpska hogzila na Eurosongu? (Index, 20. 5. 2015, k)

Lov na Hogzillu (MojTV, 7. 10. 2015, n)

• Godzila – čudovište iz japanskih filmova

• usp. bridedzilla, Ćaćzilla, Godzila, Govzila, mladadzilla, pilozilla, rakzila, Spasozila, žemzila
holbrukati se gl. /Richard/ Holbrooke × obrukati se

Feralovo »Dozvolite da se holbrukamo!« (FT, 1. 11. 2003, n)

• o izjavi odvjetnika A. Gotovine L. Mišetića da je američki izaslanik R. Holbrooke tražio od F. Tuđmana i G. Šuška da Hrvatska zauzme neke gradove u BiH jer da bi to pomoglo ostvarivanju mira • Dozvolite da se obratimo – televizijska emisija za vojnike u doba Jugoslavije, nedjeljom ujutro, inače formula kojom se u JNA nižerangirani obraćao višerangiranomu

Holimud im. Hollywood × muda

Onda bum joj platila trenera iz Holimuda, ali Cici mora ići na olimpijadu. (Bednjanec 1980, 100)

• usp. Guzelj

Hollylood [holilud] im. Hollywood × lud

Feralov Hollylood (FT, 20. 2. 2004, n)

• o napisu T. Dujmovića u kojemu žali što su najdojmljiviji film o srpskoj agresiji na Hrvatsku snimili Amerikanci, a ne Hrvati, pa se pita tko je tu lud
holokaos im. holokaust × kaos

Činjenici da postaje bitna karika u revizionističkim planovima bez sumnje pridonosi sposobnost gospođe Jovičić da radikalno mijenja strategije lične borbe: bojkotom protiv mađarskog antisemitizma, a uslužnom djelatnošću protiv hrvatskog antifašizma. Samo što u realnosti hrvatske državotvorne obnove ona nije savjetnica »za pitanja holokausta«, već pijun za potrebe holokaosa. (Ivančić 2015c, 16. 5. 2015)

• o bojkotu N. Jovičić sastanka međunarodne radne skupine za obrazovanje o holokaustu u Mađarskoj jer je »antisemitizam u Mađarskoj strašan«

• usp. crolokaust, komunkaust, oholokaust, pedokaust, solokaust
holokaustaša im. holokaust × ustaša

Feralovo »Ja holokaustaša, i moj ćaća bio« (FT, 17. 5. 1999, n)

• odjeljci iz otvorenoga pisma Hrvata iz Argentine E. Zuroffu, lovcu na naciste iz Centra Simon Wiesenthal

• usp. frustraša, gustaša, kustaša, Mustaša, mustaša, nastaša, pustaša, udbaša, ultraša, usaša, usraša
homogayiziran [homogejiziran] prid. homogeniziran × e. gay ‘gej’

U općoj medijskoj histeriji koja je podigla hajku na kolegu vlč. dr. Franju Jurčevića, nakon što je na svoj način pohvalio beogradski otpor homogayiziranom javnom teroru [...] najprije želim izraziti svoju punu solidarnost s kolegom svećenikom. [...] To je odmah bilo zapaženo u, kako volim reći, »homogayiziranoj zajednici« i osvanula je reakcija najprije na portalu gay.hr, a potom je Dorino Manzin, vodeći čovjek u jednoj od homo-udruga, 30. prosinca 2005. preko toga njihova portala meni uputio otvoreno pismo. (Kaćunko, 20. 10. 2010)

homogeničan prid. homoseksualan × fotogeničan e. homogenic ← homo ‘homić’ × fotogenic

Znaš kako su neki fotogenični? Ti si homogeničan. – Homogeničan? – Na slikama izgledaš gay. – Nije istina! (Pravila 2014, S04E05)

homolobija im. homofobija × lobi

Feralova homolobija (FT, 10. 3. 2006, n)

• o napisu P. Primorca protiv »gay-lobija koji su utjecali na Svjetsku zdravstvenu organizaciju da homoseksualnost “prestane” biti bolest«

Homona Lisa im. homo- ‘homoseksualan’ × Mona Lisa e. Homona Lisa ← homo ‘homoseksualac, homić’ × Mona Lisa prigodan pogrdan, uvredljiv nadimak za homoseksualca

Bok, Ede! – Što ti je? Smiješiš se kao Homona Lisa. (Kontrola 2015, S02E21)

• Mona Lisa – slika L. da Vincia

• usp. Agayija, Ćelavić, Gaybraham, Oklahomić, Shakesqueere, Taj Mahomić, Taj Makurva, židardesa
homopobija im. homofobija × pobijati

Feralova homopobija (FT, 10. 3. 2006, n)

• o izjavi P. Primorca da je homofobija izmišljena riječ kako bi se zatvorila usta kritičarima homoseksualnosti
homozgovni prid. homo- ‘homoseksualan’ × mozgovni

U svakom slučaju »naš vrli« ministar toliko se uživio u svoju »misiju totalne preobrazbe društva« da je odlučio – a on zapravo provodi ono što je zamislio neki »homozgovni trust« možda negdje u Bruxellesu, Londonu, New Yorku ili svejedno gdje [...] (Kaćunko, 5. 11. 2011)

• o zdravstvenom odgoju u školama kojim se uvodi »homoseksualna propaganda«
homunizam im. homo- ‘homoseksualan’ × komunizam zamišljena ideologija protiv koje se bori i po njoj je dobio naslov ekstremnodesničarski blog o homoseksualnosti, liberalizmu, globalizaciji, imigraciji, rodnoj teoriji, komunizmu, ljevici, političkoj korektnosti (2015–)

Ispostavilo se da svako oponiranje homoseksualizaciji na Zapadu povlači ono što smo mi već iskusili u komunizmu. Samo se ne zove verbalni delikt nego politička korektnost. Hrvatska je zaista imala peh stići u kapitalizam kada se počeo raspadati, odnosno pretvarati u ono iz čega smo upravo izašli. Zbog te paralele s komunizmom je i nastao naziv bloga: Homunizam. (Homunizam, 1. 7. 2015)

Facebook zatire sve »politički nekorektno«. Bilo je samo pitanje vremena kada će Facebook-higijeničari ukloniti svaki trag ovog »opasnog« bloga. Više nema načina da se Homunizam sam promovira i širi na Facebooku. 7:1 je bio utjecaj Facebooka na vidljivost Homunizma u odnosu na ostale izvore. Toliko se i smanjila vidljivost bloga. Stoga se čini da više i nema previše smisla pisati nove članke na Homunizmu za tako malo čitatelja. (Homunizam, 23. 5. 2016)

Evo primjera homunizma iz američke sudnice. (Homunizam, 2. 11. 2016)

Hongo Kongo im. Hong Kong × Kongo izmišljena država, podrugljiv spoj Hong Konga i Konga

A gdje mu je taj Kirzakstan? – Negdje između Kongolije i Saudijske Namibije. Jebiga, nije čovjeku za zamjerit... Znaš da Ameri imaju posebne metode učenja: moraju pošteno potaracat zemlju kako bi uspjeli zapamtit kaže li se Irak ili Iran, Afpakistan ili Topganistan, Vijetnam ili Štatijaznam, Kaos ili Lambodža, Hong Kong ili Hongo Kongo, Srbatska ili Hrvija... Prema tome, sretan si dok ne znaju kako ti se država zove. Kad nauče, već je sravnjena sa zemljom. (Lucić 2013a, 26. 2. 2013)

• o izjavi J. Kerrya u State Departmentu da je ključna američka srednjoazijska saveznica u afganistanskome ratu država Kirzakstan

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
honkey [honki] im. e. honkey ← horse ‘konj’ × donkey ‘magarac’ prijedlog naziva životinje križanca konja i magarice

Gotovo ništa od ovoga ne događa se spontano u prirodi, a najgore od svega je što je neka budala križanca konja i magarice nazvala »hinny« umjesto »honkey«. Neoprostivo. (Index, 9. 12. 2015)

• usp. kobra, zebonkey, zebrass, zebrinny, zebrula, zekonj, zeon, zonkey, zorse
horgi im. haski × korgi pas mješanac haskija i korgija

Neodoljivi mješanci: Kako izgledaju šnudla, pitski, horgi i pit dalmatiner (Index, 1. 2. 2014, n)

hormonalan prid. homo ‘homoseksualac’ × ?hormonalan × normalan fr. hormo

I on je hormonalan? – Hoćeš reći normalan, ispravi je Fédor Balanovitch. (Queneau 2006, 123)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
hororskop im. horor × horoskop

Feralov višegodišnji hororskop za napore u instinktivnom predviđanju (FT, 27. 10. 1995, n)

• o predviđanju F. Tuđmana o rješenju pitanja bosansko-hercegovačkih Hrvata

Hororvatovi im. mn. horor × Horvatovi

Kako zaobići Hororvatove (Mandić, 27. 9. 2015, n)

[...] pa smo uz talijansku trakavicu fino zaobišli i Hororvatove i farme i ostale divote kojima nas lobotomiziraju komercijalne televizije. (Mandić, 27. 9. 2015)

• pogrdno i podrugljivo o TV-seriji Horvatovi i sličnim komercijalnim sadržajima
horoskoplje im. horoskop × koplje ‘penis’

Horoskoplje (Radaković 1999, 53)

• na zodijaku su nacrtane kazaljke te muški i ženski spolni ogran

• usp. Aerobik, Blavor, Djebica, Dupelizanci, Govan, Mokraćnjak, Mrak, Rajc, Roba, Strijebac, Škopion, Vlaga
horrordinacija [horordinacija] im. e. horror ‘horor, užaš’ × ordinacija

Horrordinacija opće prakse (FT, 17. 11. 1997, n)

• o stanju u hrvatskome zdravstvu

Horvatnjeft im. Horvat ‘Hrvat’ × Rosneft

Hoće li INA biti PUTINA ili Horvatnjeft? (Lucić 2014a, 24. 2. 2014, n)

Ili ga zapravo ne bi trebalo pitati ništa, budući da u djelokrug predstojnika Državnog ureda za upravljanje državnom imovinom uskoro neće spadati nikakva INA, pa stoga gospodinu Pejnoviću već sada može biti sasvim svejedno hoće li se taj simbol neprodane zemlje zvati PUTINA ili Horvatnjeft. (Lucić 2014a, 24. 2. 2014)

• o napisima u Večernjem listu i Slobodnoj Dalmaciji o ruskome preuzimanju INA-e • Rosneft – ruska državna naftna kompanija

• usp. Putina
hoteleći prid. hotel × teleći

Feralov hoteleći odrezak (FT, 15. 9. 2006, n)

• o izjavi glasnogovornika Vlade RH R. Mačeka da nema račun za premijerov boravak u veronskoj Villi Quaranta jer premijer ne čuva hotelske račune, »što je normalno«

• usp. aristoteleći, aristoteletina, teletica, yuteleći
hototouille [hototuj] im. Hoto × fr. rat ‘štakor’ × fr. ratatouille ‘vrsta jela od povrća’

Feralov hototouille (FT, 4. 4. 2008, n)

• o izjavi T. Horvatinčića, vlasnika Hoto grupe, da će zbog prosvjeda nevladinih udruga, zbog kojih mu je odbijena gradnja šoping-centra u središtu Zagreba, u srcu Zagreba ostati štakornjaci • Ratatouille – animirani film u kojemu je glavni lik štakor
hotvajler im. haski × rotvajler pas mješanac haskija i rotvajlera

Hotvajler (Index, 1. 2. 2014, n)

hourvatski prid. /Jasenko/ Houra × hrvatski

Feralov hourvatski rock (FT, 2. 6. 2006, n)

• o izjavi J. Houre, frontmena Prljavoga kazališta, da B. Štulić, frontmen Azre, danas uživa status koji nikad nije uživao, da su ga oni svojedobno »nogom u guzicu nabijali«

Howdini [haudini] im. Howdini ← Howard /Wolowitz/ × /Harry/ Houdini

A sada nova čudesna iluzija Velikog Howdinija. (Teorija 2014, S05E12)

• H. Wolowitz – ime lika iz serije Teorija velikog praska • H. Houdini – poznati iluzionist

• usp. Emippali, Koothranardowitz, Koothrapeeny, Koothrapemily, Koothrapenny, Koothratulum, Lenwoloppali, Leonerd, Shamy, Shelbot, Shelzum, Šarmalarmalon, Wolowizard, Zeusowitz

Hračan im. hračak ‘ispljuvak’ × /Ivica/ Račan pogrdno, uvredljivo za političara I. Račana

[...] to nevrijedno stvorenje Ivica Hračan... (Index, 21. 12. 2007, k)

Zgubidančići, u laži su kratke noge a kod Hračana su bile još kraće. (VL, 8. 9. 2012, k)

Tito je govoril rafalno, ruskosrpskozagorski, digitalizirano sa jednakim rafalima i pauzama. Hračan je oponašal Tita, samo su se pauze produžile, u pauzama se moglo dobro naspavati. (VL, 15. 9. 2012, k)

• usp. hinovacija, manewar, račananje, račanica, račanovodstvo, račanovođa, raspadšoj, SDPrvi, Sračan, Zračan
hrak im. homoseksualni × brak homoseksualni brak

Pa vi svoju zajednicu nazovite hrak ili grak – zašto mora biti baš brak? (Index, 4. 11. 2013, k)

Proširiti prava na sljedeći način: grak (gay brak) ili hrak (homo brak) je zajednica jedne, dvije ili više stvarnih ili imaginarnih osoba istog ili različitih spolova ili rodova, te ideja i stvari. (TP, 20. 6. 2015, k)

• usp. grak
hranibal im. hraniti × kanibal

Feralov hranibal (FT, 20. 1. 2006, n)

• o naslovu u Jutarnjem listu: »Njemački kanibal žrtvu htio pojesti, ne i ubiti!«
hrastist im. Hrast × rasist

Pa kada Ladislav Ilčić, predsjednik Hrasta, govori o njihovim radnim navikama, onda ga doista nije primjereno nazivati ni ksenofobom, ni rasistom, ni fašistom, ni nacistom. Čemu trošiti tolike riječi na nekoga tko je jednostavno – hrastist?! (Lucić 2015a, 10. 12. 2015)

• o izjavi L. Ilčića, predsjednika konzervativne stranke Hrast, da muslimani »nisu kao mi«

Hrbin im. Hrvat × Srbin

Zvali bi se Hrbi. – A jezik hrbo-srvatski iliti da još odemo u političku korektnost srvato-hrbski. (F, 17. 4. 2009, k)

• usp. hrbo-srvatski, srvato-hrbski

Pa ja se osobno ne bi žalio da postoje Hrbi. Bili bi puno moćniji u regiji, razvijeniji, poljoprivreda u Slavoniji i Srbiji, turizam, valjda bi bilo neš i od proizvodnje. (F, 18. 4. 2009, k)

Hrbin ili Srvat, pitanje je sad? (Sprdex, 21. 2. 2012)

Austrougarski Hrbin ili Ugaroaustrijski Srbat – pitanje je sad! (Index, 7. 7. 2015, k)

• usp. Serbošnjak, Srbat, Srbogorac, Srbosanac, Srbošnjak, Srvat
hrbo-srvatski prid. im. hrvatsko-srpski × srpsko-hrvatski

Zvali bi se Hrbi. – A jezik hrbo-srvatski iliti da još odemo u političku korektnost srvato-hrbski. (F, 17. 4. 2009, k)

• usp. Hrbin

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
hrengleski im. hrvatski × engleski hrvatski s presnažnim i prenapadnim utjecajem engleskoga, osobito u leksiku i sintaksi

[...] Stijepo Mijović Kočan u tekstu »Samoponištenje: Hoće li napokon netko predložiti zakon o hrvatskom jeziku i hoće li ga Sabor prihvatiti«, u kojem piše o ugroženosti hrvatskog jezika pred naletom hrengleskoga [...] (Vjesnik, 4. 7. 2003)

In live – kako se to lijepo naški na hrengleskom kaže. Licem u lice. (Vjesnik, 10. 10. 2003)

Govorite li hrengleski? (Vilke – Medved-Krajnović 2006, n)

Excuse me, govorite li hrengleski? (VL, 21. 4. 2007, n)

Profesorica Opačić tvrdi da smo, usred poplave pomodnih engleskih fraza – zastali na pola puta do stvaranja novih anglizama (riječi preuzetih iz engleskog, ali prilagođeni hrvatskome jeziku) koji bi obogatili naš leksik. – Stvaramo neki novi jezik, hrengleski: korijen je engleski, a nastavci su iz hrvatskoga jezika [...] (NL, 6. 1. 2013)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
hrenglezirati gl. hrvatski × engleski + -ira-ti služiti se hrengleskim • v. hrengleski

Mamurlook je onaj izgled (da ne hrengleziram sa look) po kojem se vidi da ste prošlu noć bili toliko pijani da ste doma, a jer vam je čelo zid ljubilo, flaster lijepili ne na ogledalo nego i pored istoga. (Index, 7. 5. 2007, b)

Hreulloween [hreulovin] im. Hrvatska × Europa × e. Halloween ‘Noć vještica’

Hr-EuLLOWEEN – diplomatski »bal vještica«? (Kaćunko, 31. 10. 2009, n)

• o izjavi Komisije Iustitia et pax HBK-a o hrvatsko-slovenskome razgraničenju
hrexit [hreksit, hregzit] im. Hrvatska × e. exit ‘izlaz, izići’ mogući izlazak Hrvatske iz Europske Unije

Koga briga grexit!?! Nas s ovom vladom uskoro očekuje HRexit! (VL, 6. 7. 2015, k)

• komentar uz tekst o grexitu

[...] ajte ća sramotite i antifašiste i fašiste, jadna nam majka, pitanje je čeka li nas hrexit ili crexit i to ne našom voljom. (SD, 28. 2. 2016, k)

• komentar uz tekst o postrojavanju crnokošuljaša na zagrebačkome Trgu bana Jelačića

U svakom slučaju, mislim da nema nikakvog smisla zbog brexita zazivati hrexit. (HKV, 30. 6. 2016)

• usp. bregret, bremain, brexit, calexit, crexit, croexit, fixit, frexit, graccident, grexit, grexident, nexit
hrgušni prid. /Mirjana/ Hrga × trbušni

Hrgušni ples (FT, 8. 9. 1997, n)

• R. Baretić o televizijskoj voditeljici M. Hrga, koja je u emisiji slučajno otkrila pupak
hromić im. hrom × homić ‘homoseksualac’

Sjajna kineska budućnost! Kina je već u Ujed&njenoj Eu-rupi. Već se vidi na koju će stranu hramati sljedećih 100 godina. To je »odgoj« cijele nove generacije duhovnih i moralnih »hromića«... (Kaćunko, 15. 2. 2007)

• o iskrivljenu pogledu na blagdan Sv. Valentina

• usp. Eurupa, hromoseksualac, hromoseksualnost
hromorod im. hrvatski × homoseksualni × preporod

Bi li ljudi proglasili ludim tipa koji bi tvrdio da je danas, slično kao u vrijeme ilirskog preporoda u 19. st., potrebno da »potomci« nekog ludastog »Judevita Gaya« pokrenu neki novi »(i)lirsko-hrvatski homo-preporod« pod tajnim kodom – hromorod?! (Kaćunko, 19. 4. 2007)

• o reakciji internetskoga gej-portala na blog don A. Kaćunka, koji piše da je homoseksualnost bolest

• usp. Gay, Judevit
hromoseksualac im. hrom × homoseksualac

Hromoseksualci (Kaćunko, 15. 2. 2007, n)

• o iskrivljenu pogledu na blagdan Sv. Valentina

• usp. Eurupa, hromić, hromoseksualnost
hromoseksualnost im. hrom × homoseksualnost

To je tek obični, prozirni, bijedni, šepavi – kult tura! To je pokušaj da se defektna spolnost, rođena u isto takvoj glavi, proširi kao zabava za mase. To je »najčišći« destilat »hromoseksualnosti«! (Kaćunko, 15. 2. 2007)

• o iskrivljenu pogledu na blagdan Sv. Valentina

• usp. Eurupa, hromić, hromoseksualac

Hrpiter im. Hrvatska × Jupiter

YUpitera... pardon, Hrpitera mi! (Newsbar FB, 31. 7. 2015, k)

• usp. domolyubno, Ištakoriotski, lyubav, prekyučer, yučer, Yuda, Yuha, Yunetina, Yupiter
hrpski prid. im. hrvatski × srpski

Reka bi dobro poznati drug sa foruma živilo oružano bratstvo srvatskog i hrpskog naroda. (SD, 19. 5. 2014, k)

Trebalo bi smisliti neko neutralno ime za ovaj naš jezik a da se sve nežne dušice sa Balkana ne uvrede. Nešto tipa srvatski ili hrbski ili bosrbvatski. (F, 17. 4. 2015, k)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
hrtuljak im. hrvatski × vrtuljak

Feralov hrtuljak ljubavi (FT, 12. 4. 2003, n)

• o izjavi S. Pletikose da ne bi volio da mu djevojka nije Hrvatica

Hrvangutan im. Hrvat × orangutan

Hrvangutan. (JL, 17. 1. 2014, k)

• komentar na izjavu E. Čića da je srpstvo u Hrvatskoj neprirodna pojava
hrvantropolog im. Hrvat × antropolog

Mraović je na Županijskom sudu u Rijeci osuđen zato što je u svom hotelu Ante u Gospiću upao u sobu američke državljanke, košarkašice lokalnog kluba, jednom je rukom snažno obuhvatio oko struka, a drugu zavukao pod njen ogrtač, te joj gurnuo prst u anus. Odnosno – preciznije – zato što je Hrvat. Dosadašnjim saznanjima hrvantropologa pridodana su tako još dva svojstva ove neobične etničke skupine. (Dežulović 2010a, 221, veljača 2008)

hrvanj im. ?Hrvat × ?hrvati se × srpanj šaljivo za mjesec srpanj

13. hrvnja 1993. (FT, 13. 7. 1993)

27. hrvnja 1993. (FT, 27. 7. 1993)

• usp. drpanj, sprdanj, srbanj

Hrvatikan im. Hrvatska × Vatikan podrugljivo za Hrvatsku kao državu pod prevelikim utjecajem Katoličke crkve

Feralov Hrvatikan (FT, 6. 7. 2002, n)

Liječnici i susjedi bili su zaprepašteni, no ja sam znala da ga to čeka – ispričala je ucviljena udovica gostujući u emisiji »Masturbacija ubija« na Radiju Hrvatikan. (Newsbar, 28. 7. 2014)

Hrvatska nije Hrvatikan i odmah tražimo raskidanje ugovora s Vatikanom – poručili su danas sa skupa za raskid ugovora s Vatikanom sa zagrebačkog Trga Petra Preradovića iz Pokreta za sekularnu Hrvatsku, na kojemu se okupilo nekoliko stotina istomišljenika. (VL, 20. 9. 2014)

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
hrvatolički prid. hrvatski × katolički

– Koja je najbolja zemlja za život? – Hrvatija – odvratio je sigurnim glasom. – Koji je jedini put do Boga? – Hrvatolički – odgovorio je Petar opet samouvjereno vidjevši da se ispitivanje uspješno privodi kraju. – Što je sveto dvojstvo? – Jedan narod, jedna vjera. (Žmirić 2013, 12)

Hrvatolik im. Hrvat × katolik

A ne, ja sam ministrant bio poslije Karađorđeva, u vrijeme najvećih progona kršćana, kad se nije smjelo reći da si Hrvat. Još se sjećam onih crnih, kožnih mantila pred crkvom. Pave, Đuro i ja – a imali smo mi našu tajnu organizaciju Mladi hrvatolici – stali bismo ispred njih i pjevali Rajska djevo, kraljice Hrvata, a oni bi samo zapisivali. A u razredu bi svi zajebavali: alo, Papa, jesi bija jučer na misi? [...] (F, 25. 3. 2007, k)

Bog i Hrvati građanine. Ime i prezime? – Petar Rakovac. – Rakovac? Kao ona agencija »P.R.OPIS«? – Da, tako je. – Koje ste nacionalnosti? – Hrvat sam. – Vjeroispovijest? – Hrvatolik. (Žmirić 2013, 11)

Biblijskog Onana je Jahve kaznio zbog razbacivanja sjemenom. Kujundžiću, to bi Hrvatolik poput tebe trebao znati i poštivati. (24sata, 28. 12. 2014, k)

Hrvatroslav im. Hrvat × Vatroslav /Lisinski/

Vatroslav Lisinski postaje Hrvatroslav (FT, 8. 1. 1996, n)

• satirično o prevrednovanju hrvatske kulturne baštine
hrvengleski im. hrvatski × engleski hrvatski s presnažnim i prenapadnim utjecajem engleskoga, osobito u leksiku i sintaksi

Olena je bila prostitutka iz Ukrajine. Ergo, žrtva trgovine ljudima, onoga što neki još uvijek na našem lijepom hrvengleskom nazivaju trafficking i o čemu se opet govori na mala vrata. (Dnevnik, 18. 11. 2004, b)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
hrvenglish [hrvingliš, hrvengliš] im. hrvatski × e. English ‘engleski’ fr. lay Zanglay

Spikana hrvenglish nut chin (Queneau 2008, 102)

• naslov jedne od 99 stilskih vježbi R. Queneaua, one pisane po englesku, izvorno lay Zanglay u pismu karikira izgovor fr. les Anglais ‘Englezi’

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski

Hrvenija im. Hrvatska × Slovenija

Hrvenija i Slovatska (Dežulović 2012a, 200, listopad 2010, n)

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan

Hrverina im. Hrvatica × Severina /Vučković/ pohvalno za pjevačicu Severinu

[...] sori SRBerina, al HRVerina se vraća. – DALMATerina. (F, 11. 11. 2015, k)

• usp. Dalmaterina, Madonnina, Seveningen, Severindex, Srberina, Ševerina

Hrvija im. Hrvatska × Srbija izmišljena država, podrugljiv spoj Hrvatske i Srbije

A gdje mu je taj Kirzakstan? – Negdje između Kongolije i Saudijske Namibije. Jebiga, nije čovjeku za zamjerit... Znaš da Ameri imaju posebne metode učenja: moraju pošteno potaracat zemlju kako bi uspjeli zapamtit kaže li se Irak ili Iran, Afpakistan ili Topganistan, Vijetnam ili Štatijaznam, Kaos ili Lambodža, Hong Kong ili Hongo Kongo, Srbatska ili Hrvija... Prema tome, sretan si dok ne znaju kako ti se država zove. Kad nauče, već je sravnjena sa zemljom. (Lucić 2013a, 26. 2. 2013)

• o izjavi J. Kerrya u State Departmentu da je ključna američka srednjoazijska saveznica u afganistanskome ratu država Kirzakstan

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
hrvojni prid. Hrvoje /Šošić/ × vojni

Feralov doktor hrvojnih znanosti (FT, 6. 5. 1996, n)

• komentar na izjave H. Šošića u kojima veliča hrvatske vojne uspjehe

• usp. bleksikografija, Cropacabana, degenitiv, eurastenija, legnislativa, telečasni
hrvoločnost im. hrvatski × krvoločnost

Feralova hrvoločnost (FT, 21. 10. 2005, n)

• o napadu B. Čubelića na Novi list, koji optužuje za protuhrvatsko djelovanje
hrvotočina im. hrvatski × crvotočina

Feralova hrvotočina (FT, 2. 11. 2002, n)

• o izjavi A. Kostelića da je najveći problem Hrvatske crvotočina, pričem misli na novine koje pišu o ratnim zločinima hrvatske vojske

Hržava im. Hrvatska × država

Dakle, ovo je pokušaj podsjećanja na činjenicu u kakvo je duhovno ozračje Hrvatska već gurnuta (bez obzira tko će je »voditi u sljedećih pet godina« – kako se naivno ter potpuno nerazborito i neutemeljeno tepa predsjedniku Hržave). (Kaćunko, 8. 1. 2010)

hteolog im. htjeti × teolog

Feralov hteolog (FT, 10. 12. 2004, n)

• o izjavi G. Milića da bi bilo dobro da u HTV-ovoj satiričnoj animiranoj seriji Zlikavci postoji ravnoteža pa da bude šale i na račun pripadnika drugih vjera osim katoličke

• usp. Izlikavci, izlikudovac, pakaovac
htjelobranitelj im. htjeti × tjelohranitelj × branitelj

Feralovi htjelobranitelji (FT, 19. 3. 2004, n)

• o izjavi Z. Olića da »se žele poniziti svi oni koji su htjeli ili dali život na oltar domovine«

• usp. brdalaština
htvit im. htvits mn. HTV ‘Hrvatska televizija’ × hit

Greatest htvits (FT, 20. 10. 1997, n)

• R. Baretić o gafovima na HTV-u
hudelistopad im. /Darko/ Hudelist × listopad šaljivo za mjesec listopad i D. Hudelista

7. hudelistopada 1996. (FT, 7. 10. 1996)

14. hudelistopada 1996. (FT, 14. 10. 1996)

21. hudelistopada 1996. (FT, 21. 10. 1996)

• D. Hudelist – novinar u Startu, Globusu, Jutarnjem listu

• usp. liftopad
hudelišće im. /Darko/ Hudelist × /Veliko/ Trgovišće

Veliko hudelišće (FT, 20. 7. 2002, n)

• I. Banac o Hudelistovu veličanju F. Tuđmana • D. Hudelist – novinar u Startu, Globusu, Jutarnjem listu
hudl, hudla im. haski × pudl, pudla pas mješanac haskija i pudla

Hudla (Index, 1. 2. 2014, n)

hudovištan prid. Huda /Jama/ × čudovištan

Hudovišne izmišljotine (Novosti, 24. 10. 2016, n)

• osvrt na TV-emisiju Otvoreno, na nekritički, ideologizirani pristup pojedinih sugovornika masovnoj grobnici hrvatskih vojnika kod mjesta Huda Jama u Sloveniji iz 1945.

hukavičluk im. hukati × kukavičluk

Zaštićeni hukavičluk (Lucić 2012a, 20. 2. 2012, n)

• o rasističkome vrijeđanju i hukanju nogometašu H. Belleu na stadionu Aldo Drosina u Puli
hulkiganizam im. Hulk × huliganizam

Zaustavimo hulkiganizam! (FT, 2. 8. 2003, n)

• tekst uz fotomontažu ministra gospodarstva S. Linića kao stripovskoga superjunaka Hulka

• usp. burdžoazija, ekognomski, halocinogen, klinićki, Plinić, Porezman, Porres, slavkoluk, slavkorječivost, Slinić, socijalnuški, Zlavko, Zlinić

Huljević im. hulja × /Augustin/ Ujević pogrdno za A. Tina Ujevića

[...] najmiše za istu elegantnu rabotu nekog Augustina Huljevića – pardon! – Ujevića, također »starčevićanca«, saradnika Hrvatske slobode, moga »discipulusa«, đaka i poštovaoca sve do publikacije fatalne humoreske Discipulus... [...] Čemu, molim vas, da se ja svađam zbog Augustina Huljevića – pardon! – Ujevića, koji mišljaše da je đak – plagijator, da učiti znači – plagirati? (Matoš XII, 281, 30. 9. 1911, 4. i 5. 10. 1911)

Jesu li plagijat dojmovi mog povratka u Hrvatsku, Augustine Huljeviću – pardon! – Ujeviću? (Matoš XII, 283, 30. 9. 1911, 4. i 5. 10. 1911)

[...] jer stil A. G. Matoša ne može biti stil nekog tamo Augustina Ujevića, Uševića, Huljevića – kako li toga džebraka zovu! (Matoš XII, 284, 30. 9. 1911, 4. i 5. 10. 1911)

• usp. Arsenikides, Aršelides, bedakcija, Blunaček, Dreksler, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević
humanitambanje im. humanitaran × tambanje ‘mlaćenje, udaranje’

Nježno humanitambanje (Bednjanec 1983, 16. 3. 1983, n)

• epizoda o humanitarnoj nogometnoj utakmici
humanitkov im. human × nitkov

Dražen?! Spermoslivnik i humanitkov. Tijekom školovanja nikada nije čitao lektiru, a ako i jest, preskakivao bi krajolike. (Rajki 2006b, 117)

• usp. banalnik, ejakuler, glupijandura, infafatilnik, kitaromantik, klitorisač, kurvaritelj, reneseansnik, svodnikotinaš, vragolišav
humanitrajan prid. humanitaran × trajan

Humanitrajna katastrofa (Novosti, 24. 4. 2015, n)

• o europskim birokratsko-represivnim metodama protiv izbjeglica s Bliskog istoka
humoroid im. humor × hemoroid

Ne plašiti se dobiti noga u tur? – Oni na položaju čuvaju svoju stolicu pa noga ne može do tura. – Onda to biti tvrda stolica! – Kod mene su to inspirativni humoroidi. (Bednjanec 1981, 30. 9. 1981)

• epizoda u kojoj strani novinar Nježnoga intervjuira o sportu • u kadru Nježni pokazuje stražnjicu • Nježni – glavni lik stripa I. Bednjanca

• usp. intervjuhuhu, intervjunferirati, olimpijadan
hunglish [hungliš, hangliš] im. e. Hunglish ← Hungarian ‘mađarski’ × English ‘engleski’ mađarski s presnažnim i prenapadnim utjecajem engleskoga, osobito u leksiku i sintaksi

Prodor engleskih riječi i izraza primjećuje se u mnogim evropskim jezicima, pa uz već stariji izraz franglais javljaju se i novi izrazi izvedeni od ~ + English, kao npr. Hunglish (Hungarian + English), Spanglish (Spanish + English) itd. Mi na sreću nismo došli s upotrebom engleskih riječi tako daleko da bismo trebali pisati o Croanglish (Croatian + English). (Filipović 1977–1978, 142)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
hunikatan prid. Hun × unikatan fr. les Huns d’un air unique ‘Hunima na jedinstven način’

[...] samo je Sten i dalje veselo brbljao i dobacivao pokoju zabavnu besjedu onima koje je putem sretao, Keltima na galski način, Rimljanima na cezarovski, Vandalima na andaluzijski, Hunima na hunikatan, Alanima na artikulativan, Francima na podmukao. (Queneau 2014, 11)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
huntovnik im. hunta × buntovnik

Huntovnici (Ivančić 2013c, 10. 3. 2013, n)

Elitna postrojba huntovnika, okupljena na jasnoj fašistoidnoj matrici, tako je dala do znanja da usprkos izdašnim mirovinama namjerava biti aktivna i – prikladno izvanrednom stanju – upotpuniti demokratski život vojno-oružanom komponentom. [...] Desničarski krici huntovnika, naime, također su kamuflirani tobožnjim odiumom prema politici i besplodnim parlamentarnim prenemaganjima. (Ivančić 2013c, 10. 3. 2013)

• o prijedlogu desničarskih organizacija da se u RH formira nacionalna vlada stručnjaka
hurnebesan prid. huk ‘glasanje sove’ × urnebesan e. hoot ‘huk, glasanje sove, ćuka; smiješna, zabavna situacija ili osoba’

Kad sova nešto pojede, ispljune dio koji ne može probaviti u obliku kuglice. Zar to nije hurnebesno? (Teorija 2014, S07E22)

hustaštvo im. /Husein Hasanefendić/ Hus × ustaštvo

Feralova stigma hustaštva (FT, 29. 9. 2006, n)

• o izjavi rokera H. Hasanefendića Husa da je Zagreb u vrijeme Jugoslavije bio naklonjen beogradskim bendovima, dok zagrebački u Beogradu nisu nailazili na takvu dobrodošlicu

• usp. autohus, duhstašluk, Haiderluk, mostaštvo, usraštvo, uštašluk

Huškanac im. huškati × Tuškanac

Život na Huškancu (FT, 9. 11. 2002, n)

• o pripremi uručenja haaške optužnice generalu J. Bobetku u njegovu domu na Tuškancu i ljudima koji preko dragovoljačko-veteranskih udruga to pokušavaju onemogućiti
huškomet im. huškati × puškomet

Novinari na huškometu (FT, 12. 10. 2002, n)

• o novim glavnim urednicima crnogorskih medija, koji su pridonijeli gaženju ljudskosti i temeljnih načela novinarske profesije
huškomitraljez im. huškati × puškomitraljez

Feralov huškomitraljez (FT, 27. 1. 2006, n)

• o izjavi gradonačelnika Trebinja B. Vučurevića da nije zapovjedio nijedan napad na Dubrovnik, ali da je »sokolio vojsku«
hvarcanje im. Hvar × kvarcanje

Vlada na hvarcanju (FT, 1. 2. 2003, n)

• o problemima u privatizaciji tvrtke Sunčani Hvar

Hvardeze im. Hvar × ha de ze ‘HDZ, Hrvatska demokratska zajednica’

Sunčani Hvar-De-Ze (FT, 21. 5. 2004, n)

• nastavlja se serija skandala oko privatizacije hotelskoga poduzeća Sunčani Hvar

Hvaroom [hvarum] im. Hvar × e. room ‘soba’ ime umjetničke galerije na Hvaru

U organizaciji galerije Hvaroom, te uz podršku udruge Forske užonce i prijatelja, u hvarskoj Venerandi će se od 2. do 4. kolovoza održati festival Hvar for Art [...] posvećen je zapravo otocima i njihovim umjetnicima, a u ovom izdanju željeli smo pokazati kako umjetnici mogu biti poput lanterni i svojim radom pozivati na kritičko promišljanje svijeta, prvenstveno otoka na kojem žive ili borave – kaže Maja Jelušić iz galerije Hvaroom. (SD, 2. 8. 2015)

hvarsa im. Hvar × farsa

Literarna hvarsa (FT, 27. 2. 2004, n)

• V. Ivančić o dvama usporednim događajima, o akciji Knjige za Jelsu, u kojoj je za hvarski gradić skupljeno 20 000 knjiga, i bacanju na deponij smeća 2 650 bibliotečnih knjiga Osnovne škole »Vladimir Nazor« u Vrsaru u Istri
hvidrati se gl. Hvidra ‘Hrvatski vojni invalidi domovinskog rata’ × igrati se

Hvidrale se delije (FT, 17. 1. 2001, n)

• P. Luković o prosvjedima u Beogradu protiv izručivanja Haagu, kakve u Hrvatskoj organizira Hvidra
hvidraulika im. Hvidra ‘Hrvatski vojni invalidi domovinskog rata’ × hidraulika

Feralova hvidraulika (FT, 11. 2. 2005, n)

• o izjavi M. Čančara da se spomenici hrvatskim braniteljima mogu podizati jedino na inicijativu udruge Hvidra
hvidrometeorološki prid. Hvidra ‘Hrvatski vojni invalidi domovinskog rata’ × hidrometeorološki

Hvidrometeorološki zavod (FT, 16. 8. 1999, n)

• satirični prosvjed braniteljske udruge zbog objavljene loše vremenske prognoze
hvaljenfarmacija, faljenfarmacija uzv. hvaljen Isus i Marija × farmacija

Faljenfarmacija. – Navjekfaljen. – Tream neš protiv bolova. (Mataković 2015a, 570)

• epizoda o novim uputama Ministarstva zdravlja RH ljekarnicima pri prodaji kontracepcijskih tableta »za dan poslije«

Hvidrazu im. Hvidra ‘Hrvatski vojni invalidi domovinskog rata’ × HAZU ‘Hrvatska akademija znanosti i umjetnosti’

Feralova Hvidrazu (FT, 3. 11. 2001, n)

• o optužbi M. Liovića da je HAZU inertni nasljednik JAZU, Jugoslavenske akademije znanosti i umjetnosti

Hvollywood [hvolivud] im. Hollywood × voljeti

Feralov Hvollywood (FT, 26. 10. 2007, n)

• o izjavi M. Stanića da je bosansko-hercegovački film Nafaka pun mržnje prema Hrvatima
hyde [hajde] gl. uzv. hajde × /Edward/ Hyde

Nemoj se stidnjeti pred doktorom rođekilom, gospođice, hyde da vidamo. (Radaković 1999, 48)

• Dr. H. Jekyll, Mr. E. Hyde – likovi iz pripovijetke R. L. Stevensona (1886) o doktoru Jekyllu i njegovu zločinačkome alter egu gospodinu Hydeu

• usp. rođekil

Hypokrat [hipokrat] im. Hypo /banka/ × Hypokrat, Hipokrat

Hipokratova zakletva: Prisega kojom doktori prisežu da će raditi u duhu humanosti, te pomagati bolesnima. Hypokratova zakletva: Prisega kojom se »doktori« prisežu da će činiti sve kako bi sjebali narod i državu radi osobne koristi. (Newsbar, 17. 5. 2014, m)

• fotomontaža I. Sanadera pored Hipokratove zakletve, aluzija na aferu s Hypo bankom
hypokratokrizija [hipokratokrizija] im. Hypokrat × hipokrizija ‘dvoličnost’

Hypokratokrizija ministra zdravlja i bolesti... (Kaćunko, 30. 1. 2012, n)

• o izjavi hrvatskoga ministra zdravstva R. Ostojića da život započinje »rođenjem djeteta, prvim plačem ili kad mama osjeti prve pokrete«
hypokrizija [hipokrizija] im. Hypo /banka/ × hipokrizija

Lijepa naša hypokrizija (FT, 6. 4. 2007, n)

• kako je mala koruška banka u deset godina uspjela zavladati Hrvatskom
hypoteka [hipoteka] im. Hypo /banka/ × hipoteka

Hrvatska pod hypotekom (FT, 4. 4. 2008, n)

• o pozadini prodaje Slavonske banke
hypotetički [hipotetički] prid. Hypo /banka/ × hipotetički

Hypotetički jazz (FT, 29. 7. 2000, n)

• o lošoj organizaciji splitskoga koncerta R. Charlesa na 3. Hypo jazz festivalu

I

Ibrakadabra im. /Zlatan/ Ibrahimović × abrakadabra pohvalno za nogometaša Z. Ibrahimovića

Senzacionalni Ibrakadabra! (VL, 19. 8. 2010, n)

Zvijezda kneževine: Subašićeva abarakadabra zasjenila Ibrakadabru (Index, 11. 2. 2014, n)

Ibrakadabra = PSG! Zlatan s dva gola vratio Parižane na vrh ljestvice (Index, 6. 12. 2014, n)

• usp. abrakajoj, Abrakomanč, Brbakadabra, Mandžakadabra, Pivkadabra, žlabrakadabra
ideeš gl. pz. 2. jd. i de es ‘IDS, Istarski demokratski sabor’ × ići pz. 2. jd. ideš

Kamo i-de-eš? (FT, 22. 7. 1996, n)

• o kadrovskim čistkama u IDS-u

• usp. pulitizacija
identitoizam im. identitet × titoizam

Feralov identitoizam (FT, 5. 7. 2003, n)

• o čuđenju I. Zidića nad grafitima »Bez Boga, bez države, bez identiteta«

• usp. Dogmatica, Predzidić, zidiotacija, zidiotizam
idiotitet im. idiot × identitet

Feralov idiotitet (FT, 12. 8. 2000, n)

• o izjavi I. Kirića: »Zreo čovjek traži svoj identitet u naciji. Građanin, kozmopolit je – nitko.«
idilotluk im. idila × idiotluk

Feralov idilotluk (FT, 19. 2. 1996, n)

• komentar napisa D. Ujević u kojemu se ironizira teza o sukobu na prostoru bivše SFRJ kao građanskome ratu: »Građanski rat, kako to zvuči idilično!«
idiomizam im. idiom × idiotizam

Feralov idiomizam (FT, 17. 12. 2004, n)

• o napisu T. Dujmovića u kojemu se protivi detuđmanizaciji Hrvatske, koja se ponajprije vidi u jeziku, »gdje se opet koriste hrvatsko-srpski idiomi«
idiomluk im. idiom × idiotluk

Feralov idiomluk (FT, 10. 6. 2000, n)

• o izjavi pravaša A. Đapića da je Državno odvjetništvo HSP-u poslalo zahtjev na »polusrpskom jeziku«

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost
idioptrija im. idiot × dioptrija

Feralova idioptrija (FT, 15. 12. 2001, n)

• o izjavi M. Tuđmana da su osporavatelji F. Tuđmana sve bjedniji i njega nedostojni: »Tko bi izdržao njegovu kritiku i njegov pogled?«

• usp. eksjugzorcist, etataizam, napokonačan, očinački, opleonazam, pistarija, remake-djelo, šlafrok-en-rol, tatoizam
idiotiličan prid. idiot × idiličan

Iznenađen idiotiličnim prizorom, nisam se uspio ni snaći, a Rambo Dva je već isprosio učiteljicu i [...] pobjegao u šumu ne bi li ondje proveo medeni mjesec i pol. (Mataković 1989, 29)

idiotokalipsa im. idiot × apokalipsa ‘konac, svršetak svijeta’ e. douche-pocalypse ← douche /bag/ ‘seronja, serator’ × apocalypse ‘apokalipsa’

Nisam odjeven za ovo. – Evo nove riječi. Idiotokalipsa. (Kako 2015, S05E22)

• riječ je uporabljena za opis snobovske zabave na kojoj su se likovi zatekli
idiotustrija im. idiot × industrija

Ona je tako cool, »kraljica« i »legenda«: istinska dakle manekenka retardirane civilizacije neznanja, serijski proizvod idiotustrije koja nas je uvjerila da zaista postoji nešto kao »uzaludno znanje«. (Dežulović 2008, 209, prosinac 2006)

igrifon im. igra × grifon ‘krilati lav s orlujskom glavom’
ah, taj ocean, taj smijeh od oceana / ah ta aritmetika od vokala / igrifoni sa zida / ah / rekoše: to je prvenstvo / prvenstvo između mene i mene (Sever 1977, 84)

• usp. histerički, nekrostih, prediti, severmore, slazba, učestkati
ikeološki prid. Ikea × ideološki

Otvorite li naprimjer prodajni salon namještaja, Ikeu ili nešto slično, time biste – osim privođenja Predsjedničkih dvora gospodarskoj svrsi – mogli premostiti i ideološki jaz među hrvatskim građanima. I donijeti nam ono dojučer nezamislivo ikeološko zajedništvo. (Lucić 2015a, 23. 2. 2015)

• o izbacivanju biste J. Broza Tita s Pantovčaka
imagineering [imeģiniring] im. e. imagineering ← imagination ‘mašta’ × engineering ‘inženjerstvo, inženjering’ 1. praktična primjena kreativnih, maštovitih ideja 2. naziv izložbe radova umjetnika I. Eškinje (2007)

Izložba Igora Eškinje Imagineering otvorena je u Malom salonu u Rijeci. Autor predstavlja radove kojima unosi pomake i inovacije u dosadašnja istraživanja vizualnog. (Vijenac, 7. 6. 2007)

imbeciklopedija im. imbecil × enciklopedija

Teško da u cijeloj debeloj imbeciklopediji hrvatsko-srpskih odnosa ima idiotskijeg prizora od toga, kad se u Melbourne Parku dohvate golobradi i golomozgi Serbs i Croats [...] (Dežulović 2010b, 151, siječanj 2009)

imbeciliberal im. imbecil × liberal

Tradicionalni glupi Hrvati (pogotovo kad im državu vode kvazi ljevičari – imbeciliberali), najgluplji europski narod posvađat će se sa zemljama s kojima dijele kulturu i povijest zbog raznoraznih dotepenaca koji nikad nisu ovdje pripadali... (Index, 23. 9. 2015, k)

Greška mu je kaj se nije postavio kao Mađari... pa jbt, Mađari su kockali sa tim da ih neki primitivni hrvatski imbeciliberal naziva nacistima, ali su štitili interes Mađarske i EU! (Index, 24. 9. 2015, k)

• usp. desančar, femtard, krdesničarski, imbeciliberalizam, laprdist, leftard, libtard, mangina, pizdesničar, proljevičar, proljevičarenje, proljevičarski, retardesni, retardesničar
imbeciliberalizam im. imbecil × liberalizam

Nemoj se obazirati. On je ridikul koji ne poštuje ništa i ničije. Njihov imbeciliberalizam je provaljen u potpunosti. (Index, 23. 9. 2015, k)

• usp. desančar, femtard, krdesničarski, imbeciliberal, laprdist, leftard, libtard, mangina, pizdesničar, proljevičar, proljevičarenje, proljevičarski, retardesni, retardesničar

Imbex [imbeks] im. imbecil × Index pogrdno za internetski portal Index

Treba vidjet ovaj topik da spoznaš što je Imbex. (Index, 9. 1. 2011, k)

Imbex na apratima. (Index, 4. 3. 2015, k)

Nekad sam dosadu na poslu ubijao Imbexom. Sad dosadu na Imbexu ubijam poslom. (Index, 28. 10. 2015, k)

• usp. Femdex, Govnex, Indegenirix, Severindex, Windex, Yudex
imbexovac [imbeksovac] im. imbecil × indexovac ‘novinar ili čitatelj portala Index’ pogrdno za novinara ili čitatelja portala Index • v. Imbex

E, al nije istina koliko imbexovci imaju negativne energije prema Dinamu, svarno su puni mržnje. (Index, 28. 2. 2013, k)

Jedite govna, imbexovci! (Index, 20. 5. 2013, k)

Hvala na komplimentima. Pošto dolaze od jednog imbexovca, neću ih uzeti za ozbiljno. (Index, 24. 5. 2013, k)

Imetković im. imetak × Metković

Feralov Imetković (FT, 9. 8. 2003, n)

• o pokušaju gradonačelnika Metkovića S. Gabrića Jambe da objasni otkud mu golema imovina

• usp. jambavati, jambiti, jambo jet, jamboretum
imrati gl. imati × Imra /Agotić/

Imramo Hrvatsku! (FT, 5. 10. 2002, n)

• naslov izmišljena satirična pisma generala J. Bobetka u kojemu se spominje i general I. Agotić
inaugurancija im. inauguracija × ugurancija ‘ugurivanje’

No bez obzira na sve to, budući da sam se dvaput (u intervjuu Slobodnoj Dalmaciji i ovdje na DonBlogu) javno »zavjetovao« da ću obrijati glavu ako Milanović postane predsjednik, moram priznati da sam promijenio odluku – neću to učiniti ako bude oštra zima, nego ću se samo »ošišati na nulu« odmah nakon njegove svečane inaugura(n)cije... (Kaćunko, 7. 12. 2011)

• o pobjedi tzv. Kukuriku-koalicije na parlamentarnim izborima

• usp. inouguracija
inaugurati gl. inaugurirati × ugurati

Kolindina će biti inaugurana u Remetinec? (Index, 14. 2. 2015, m)

• komentar uz objavu na Facebooku predsjednice K. Grabar-Kitarović
inauguzirati gl. inaugurirati × uguziti se ‘nedostojno se dodvoriti, uvući se komu u guzicu’

Prvi smo u svijetu inauguzirali telepatsko-televizijski rad trenera s natjecateljem. (Bednjanec 1980, 77)

• epizoda o birokratima i birokraciji u sportu

• usp. poljuditi
incesija im. e. incession ← inflation ‘inflacija’ × recession ‘recesija’ istodobna inflacija i recesija
incesija (AG 1999, s. v.)

Može postojati inflacija i u uvjetima recesije, pa se naziva incesija (inflacija i recesija). (Benić 2001, 535)

Kraj 1970-ih i poč. 1980-ih obilježilo je istodobno pojavljivanje inflacije i recesije, tzv. stagflacija (stag[nacija] + [in]flacija), odn. incesija (in[flacija] + [re]cesija). (HE, s. v. reganomika, lipanj 2015)

• usp. stagflacija
inc’est [incest, inse] im. gl. incest × fr. c’est /la vie/ ‘to je /život/, takav je /život/’

Moguće je da je ta moja fascinacija zapravo nikad prevladani Edipov kompleks, moguće, ali što se tu može, inc’est la vie! (Radaković 1990, 87)

Feralov »inc’est la vie!« (FT, 23. 11. 1998, n)

• o pohvali D. Pavičića crkvenim udrugama koje su uspjele utjecati na promjene Zakona o obitelji u dijelu u kojemu se govori o incestu
incidentalan prid. incident × mentalan

Feralova incidentalna zaostalost (FT, 10. 12. 2004, n)

• o izjavi S. Kljunka, koji opravdava huliganske ispade svojega sina: »Istina je da se povremeno s društvom zapije i napravi neki incident, ali uglavnom zbog provokacija.«

• usp. argumentalan, cementalan, dentalno

Incredibale [inkredibejl] im. e. Incredibale ← e. incredible ‘nevjerojatan’ × /Gareth/ Bale pohvalno za nogometaša G. Balea

IncrediBALE!!! (Sportnet, 17. 4. 2014, k)

Indegenerix [indegeneriks] im. Index × degenerik pogrdno za internetski portal Index

Ne simpatiziram baš Kitarović, ali kad vidim da je Indegenerix i Indegenerix forum degenerici napadaju, potpuno je podržavam u svemu. (Index, 9. 5. 2015, k)

Garantiram da će nakon ovog članka na Indegenerixu napustit svoju poziciju. (Index, 3. 6. 2015, k)

Nije problem u Milanoviću koji glupara. Problem je u Indegenerixu koji to gluparanje provlači kao nešto pozitivno. (Index, 7. 6. 2015, k)

• usp. Femdex, Govnex, Imbex, Severindex, Windex, Yudex
indiotizam im. Indija × idiotizam

Feralov indiotizam (FT, 6. 5. 2000, n)

• o priznanju samozvanog iscjelitelja A. Pavlovića da je petokraku na spomeniku u Lukavcu razbio maljem nakon što je čuo glas Sai Babe • Sai Baba – indijski guru
individualan prid. individualan × dual, dualan

[...] indiviDUALan, moram snažnije pritisnuti kako bi nestao. (Rajki 2014a, 14)

infafatilnik im. infantilnik × fafati ‘pušiti, oralno spolno zadovoljavati muškarca’

Imao je ugodan osjećaj kako vozi petingirajući po ogromnom trupu izvijene asfaltne zmije. Tko zna odakle mu ta usporedba? Infafatilnik. (Rajki 2006b, 116)

• usp. banalnik, ejakuler, glupijandura, humanitkov, kitaromantik, klitorisač, kurvaritelj, reneseansnik, svodnikotinaš, vragolišav
infarmacija im. informacija × farmacija

Pritisnut tjeskobom i strepnjom za vlastito dupe, predložio sam tada da se hibridni žanr nastao direktnom spregom industrije lijekova i industrije vijesti – takav gdje je jezik marketinga u novinskome tekstu kombiniran s poticanjem straha od bolesti i smrti – nazove infarmacijom. [...] Novinska infarmacija, elem, podrazumijeva plansko širenje uznemirujućih vijesti koje će u najkraćem roku proizvesti višak kapitala. [...] Kataklizma u vidu svinjske gripe, dakako, zaobišla je malu, iznurenu i konsterniranu Hrvatsku, kao i ostatak kugle zemaljske, tek je nekoliko svinja brojalo ozbiljan utržak, a ubrzo je nastupilo doba zdravog zaborava, naročito među pripadnicima novinarskog ceha, pa se shodno tome nije razvila ni diskusija o infarmaciji, o zgodnoj fašistoidnoj navadi utjerivanja vijesti u kosti, iliti legalnoj pljački na bazi induciranog straha. (Ivančić 2013b, 13. 9. 2013)

infernet im. inferno ‘pakao’ × internet

Osim toga, on je najistaknutiji pojedinac iz redova klera za kojeg internet nije infernet, kako je mrežu svih mreža svojevremeno krstio Igor Mandić. (Kulturpunkt, 30. 11. 1999)

• članak A. Jerića o blogu don A. Kaćunka

Naime, da je Internet zapravo »infernet«, dakle, paklena mreža u kojoj Eros slobodno divlja, već je odavno primijećeno i taj je naziv skovan iz moralističkih razloga. [...] Infernet, kao pornonet, kao masturbanet nije sam po tome neukusan – to je bilo čija privatna stvar – nego je neukusna sva ona košmarna magla pseudoteoretiziranja koja bi sporednostima u radu ove službe iliti servisa, htjela zamagliti njenu suštinu. (Vjesnik, 20. 8. 2001)

• iz članka I. Mandića

• usp. masturbanet

Đavlu i infernet i jugokompjutorizam! (FT, 24. 8. 2002, n)

• uz fotomontažu nadbiskupa M. Barišića kako razbija računalo

Infernet (VL, 1. 4. 2005, n)

Rone i plivaju infernetom, u zatvorenim prostorijama, a kad bi i znali da su ulovljeni u mrežu, i da će im vrlo brzo uzmanjkati kisika, ne bi prestali paliti računalo. (VL, 1. 4. 2005)

• priča D. Katunarića, poslije objavljena u istoimenoj knjizi (2010)

Inflabanka im. inflacija × banka ime izmišljene banke

Štedite kod Inflabanke (Bednjanec 1980, 117)

infomercial [infomeršl], infomercijal im. e. infomercial ← information ‘informacija, obavijest’ × commercial ‘televizijska reklama’ duža televizijska reklama s predstavljanjem proizvoda i iskustava prijašnjih korisnika te mogućnošću izravne telefonske narudžbe proizvoda

Infomercial & advertorial (FT, 7. 7. 2006, n)

Pojavili su se u medijima različiti suvremeni žanrovi koji se u engleskoj terminologiji nazivaju npr. infomercial ili advertorial. To su žanrovi koji su, zapravo, neka vrsta hibrida između novinarskog i oglašivačkog diskursa i u opreci su s klasičnim novinarstvom, ulogom medija u društvu i novinarskom etikom. (FT, 7. 7. 2006)

• usp. advertorial

Javno-servisni suprotstavlja se komercijalnom modelu, a informacije pakiraju i predstavljaju kao »infotainment« i »infomercial« – zabava i reklama. (Novo društvo, 17. 12. 2008)

Infomercijali su televizijski programi, najčešće u trajanju od 30 minuta, koji, uz detaljne informacije vezane uz proizvod, obuhvaćaju još i zabavni dio programa i izlaganje/predstavljanje proizvoda te potiču kupce na narudžbu proizvoda. Oglašavanje s izravnim odgovorom obuhvaća televizijske i radijske oglase u kojima se opisuju proizvodi i kupcima omogućuje njihovo naručivanje. (Suvremena, 2012)

• usp. advertainment, edutainment, infonoda, infotainment
infonoda im. informacija × razonoda e. infotainment ← information ‘informacija, obavijest’ × entertainment ‘zabava’ sadržaj osmišljen tako da informira i zabavi, da informira na zabavan način

Korijen pojave koju su Amerikanci već odavno nazvali infotainment, a koju bismo mogli slobodno prevesti kao infonoda, paradoksalno, leži u sve većoj dostupnosti informacija. [...] Era infonode potiče, pak, samotničko sjedenje pred računalnim ekranom – na Internetu je sve dostupno, a Drugi nam više nije potreban. (Zarez, 16. 4. 2009)

• usp. advertainment, edutainment, infomercijal, infotainment
informbiran prid. Informbiro × informiran

Kako to da je ruska javnost o Hitlerovu napadu bila slabije informirana od stanovnika BREzovičke šume u Hrvatskoj (pa nisu valjda od nekoga bili unaprijed inform/b/irani)? (Kaćunko, 22. 6. 2007)

Kako to da je ruska javnost o Hitlerovu napadu bila slabije informirana od stanovnika BREzovičke (Brozovičke) šume u Hrvatskoj (zar su od nekoga bili unaprijed inform/b/irani)? (Kaćunko, 22. 6. 2010)

• usp. Brezovica, Brozovica, brezovički, brozovički
informbiranje im. Informbiro × informiranje

Zakon o informbiranju (FT, 5. 10. 1993, n)

• najava novog zakona koji sprema Vlada RH
infotainment [infotejnment] im. e. infotainment ← information ‘informacija, obavijest’ × entertainment ‘zabava’ sadržaj osmišljen tako da informira i zabavi, da informira na zabavan način

Velike promjene doživjet će i Drugi program, koji će uvesti tzv. vijesti za mlade, infotainment emisiju namijenjenu gledateljima koje zanima gdje su jučer koncert održali Stonesi, a ne gdje je bio koji političar. (JL, 14. 11. 2007)

Korijen pojave koju su Amerikanci već odavno nazvali infotainment, a koju bismo mogli slobodno prevesti kao infonoda, paradoksalno, leži u sve većoj dostupnosti informacija. (Zarez, 16. 4. 2009)

[...] onu divnu mješavinu doista informativnog sadržaja s trivijalnom zabavom i zrncem senzacionalizma koju su ljudi s engleskog govornog područja nazvali infotainmentom. »Provjereno« je hrvatski šampion infotainmenta [...] (TP, 9. 9. 2011)

Politički talk showovi su passé, traži se i prezreni infotainment (VL, 1. 6. 2014, n)

[...] jedva da išta više, iz profilaktičkih razloga, pratim – sve me živcira, pa izbjegavam infotainment. (Index, 28. 4. 2015)

• usp. advertainment, edutainment, infomercijal, infonoda
injebiran prid. inficiran × jebati e. in-fuck-tion ← infection ‘infekcija’ × fuck ‘jebati’

Zbilja si pizdunska pička. – Što? Ne pičkujem te. Uho mi je injebirano. (Kalifornikacija 2013, S05E02)

• usp. pičkuti
inoćaćente prid. tal. innocente ‘nevin’ × /Ivo Sanader/ Ćaća

Ćaća je inoćaćente! (Ćaća, 17. 9. 2015, k)

• komentar o nevinosti I. Sanadera
inouguracija im. ino- × inauguracija × ugurati, gurati

Inouguracija (FT, 19. 2. 2000, n)

• fotomontaža – američka državna tajnica na kolicima punima dolara gura S. Mesića, koji je upravo bio pobijedio na predsjedničkim izborima

• usp. inaugurancija

Inqueerzicija [inkvirzicija] im. inkvizicija × e. queer ‘homoseksualac’ ime udruge homoseksualaca

U ožujku 2006. u Zagrebu je registrirana udruga inQueerzicija – Nova gej scena. Cilj udruge je pružiti gej osobama još jedan prostor za upoznavanje, druženje, te izgradnju prijateljstava i veza. (Dnevnik, 29. 3. 2006, b)

Na Queer Zagreb festivalu, osim policije i profesionalnih zaštitara, brigu o sigurnosti preuzeli su na sebe i članovi nedavno osnovane gay udruge upečatljivog imena – Inqueerzicija. (JL, 26. 4. 2006)

inqueerzitor [inkvirzitor] im. inkvizitor × e. queer ‘homoseksualac’ član udruge Inqueerzicija

Na prvoj večeri Queer festivala u Tvornici »inqueerzitori« su se brinuli za red prije i za vrijeme predstave Raimunda Hoghea, usmjeravajući ljude prema njihovim mjestima. (JL, 26. 4. 2006)

Inqueerzitori, koji još nemaju vlastiti prostor, trenutačno rade na svojoj internetskoj stranici i nadaju se da će sudjelovanje na Queeru ponukati ljude da se učlane u njihovu, još malu udrugu [...] U organizacijskom odboru Gay pridea ističu kako će s inqueerzitorima kontaktirati. (JL, 26. 4. 2006)

• usp. Inqueerzicija
insektor im. insekt × inspektor

Feralov glavni insektor HV-a (FT, 28. 7. 2001, n)

• o izjavi S. Praljka da zločine nakon akcijâ Bljesak i Oluja nije počinila Hrvatska vojska, nego žohari i miševi koji su naknadno pljačkali

• usp. filijalnuški, neštarija, praljčarija, shitistika, stokabular
inslinuacija im. insinuacija × slina

Feralove monstruozne inslinuacije (FT, 13. 1. 2006, n)

• o pismu odvjetničkoga tima A. Gotovine Slobodnoj Dalmaciji u kojemu se kaže da je dug popis onih koji zbog propusta u vezi s haaškom optužnicom protiv A. Gotovine zaslužuju da im se upute monstruozne insinuacije
inspiradostivno pril. inspirativno × radosno

Njegov radni prostak jako me stimkulirao. Sve jebilo bijeb’lo i zločisto i bilo mi je inspiradostivno. (Radaković 1999, 49)

• usp. bijebl, jebiti, prosvjećivati, stimkulirati, zločist
inteleblentan prid. inteligentan × ?tele ‘glupan’ × blentav ‘glup, bedast’

Inteleblentan spoj inteligencije i blentavosti... (Sisak, 21. 1. 2006, k)

• usp. inteliblentan
intelektuanalan prid. intelektualan × analan

Danas je jedna od onih intelektuANALnih ljudi koji te, kad kažeš Barcelona, isprave i kažu ti da se to izgovara »Barfelona«, što ona zna jer je jednom bila u Barfeloni, koja ima 1.6 milijuna stanovnika, kak to ne znaš? (Andrassy, 2. 9. 2014)

intelektujalac im. intelektualac × jalan ‘zavidan’ pogrdno za intelektualca
intelektujalac (Sabljak 2013, s. v.)

intelektujalan prid. intelektualan × jalan ‘zavidan’

Feralovo intelektujalno dostojanstvo (FT, 14. 7. 2001, n)

• o izjavi H. Peričić: »Nemojte nam po novinama nametati razgovore s beogradskim intelektualcima. Dopustite nam još malo našeg hrvatskoga dostojanstva.«
intelektujalnuški prid. intelektualan, intelektualac × jalnuški

Feralovi intelektujalnuški diletanti (FT, 11. 5. 2002, n)

• o izjavi J. Radoša da su za progon političara krivi intelektualci neuspješni u politici • jalnuški diletanti – nesposobni i neuspješni zavidnici, jedna od sintagmi kojom se F. Tuđman obračunavao s političkim neistomišljenicima

• usp. filijalnuški, generalnuški, genijalnuški, javnuški, mundijalnuški, nacionalnuški, serijalnuški, socijalnuški, virtualnuški
intelektukac im. intelektualac × tukac ‘glupan’ pogrdno za intelektualca
intelektukac (Sabljak 1981, s. v.)

Intelektualac je meni definitivno najgluplja riječ. Kako možeš ocijeniti je li netko intelektualac ili intelektukac??? (Croportal, 6. 2. 2006, k)

Bravar bar nije bio wannabe intelektukac kao ovi. Ostao je ono što jest, i u tome i je njegova snaga. (SD, 5. 12. 2012, k)

Oni zlorabe svoje visoke položaje, s kojih se glas daleko čuje! A njihovi prizemni i podzemni suradnici, nazovinovinari i »intelektukci« koji ustaju na lijevu nogu, tu su da sve ostale glasove zaguše i nadglasaju, i tako... (GK, 24. 11. 2013)

Da se razumijemo. Kao »Europljanin i intelektukac« dozvoljavam svakome da izražava svoje stavove i sklonosti, sve dok time ne ugrožava moju slobodu i život uopće. (ZL, 18. 5. 2014)

intelektukac (Sabljak 2013, s. v.)

• usp. intelektulavac, neanderktualac
intelektulavac im. intelektualac × tulav pogrdno za intelektualca

To je daleko veći neprijatelj hrvatskom narodu, nego Mesić – jer potonji je glup, a ovaj je odlični »građanski« intelektulavac... haha. (HKV, 12. 8. 2013, k)

Aralica je još davne 1967 g. na svoj stereotipni, smireni, brez podizanja intonacija, dakle prepoznatljiv način, jugo-intelektulavcima govorio [...] (HKV, 14. 5. 2014, k)

• usp. intelektukac, neanderktualac
inteliblentan prid. inteligentan × blentav ‘glup, bedast’

Jesi li se ti kozojebu zapitao da ja glup spavam u krevetu, a ti kozojebu tako inteliblentan u staji sa kozama! (Index, 12. 1. 2013, k)

• usp. inteleblentan
intercoarse [interkors] im. e. intercoarse ← intercourse ‘/spolno/ općenje’ × coarse ‘grub, urov, priprost’ grub spolni odnos

Intercoarse. Izuzetno grub seks. (Index, 7. 4. 2016)

intereseracija im. interes × srati pz. 3. jd. sere + -acij-a

Ukoliko smatrate da vam nikakvi propisi nisu potrebni, izvolite dati odušta svojoj slobodi. Vozite trotoarom i gazite koga vam se prohtije. Slobodoumna intereseracija omogućava vam da kenjate kako vam trenutno paše. (Bednjanec 1981, 23. 12. 1981)

• epizoda o nepravilnostima i nepropisnostima u košarci • u kadru je Nježni skinuo gaće i čučnuo kao da će nužditi • Nježni – glavni lik stripa I. Bednjanca

• usp. izglasisati
interesrancija im. interes × srati gpt. sran + -ancij-a

Nježne interesrancije (Bednjanec 1980, 147, n)

• epizoda o isprepletenim interesima u sportu

• usp. nasizati, sanitaritnuti

Interhitler im. Interliber × /Adolf/ Hitler

Ove godine, za razliku od prethodnih, mali je Adolf ipak postao »netko i nešto« i hrvatski prijevod Mein Kampfa na koncu se našao i na pravom pravcatom sajmu knjiga. [...] u Hrvatskoj, na zagrebačkom Hitlerliberu. Pardon, Interhitleru. Ispričavam se – Interliberu. (Dežulović 2008, 176, studeni 2001)

• Interliber – zagrebački sajam knjiga

• usp. adolfescent, hitlerektualac, Hitlerliber
internaut im. e. internaut ← Internet ‘internet’ × astronaut ‘astronaut’ onaj tko surfa internetom

Teme posljednjeg izlaganja na Hrvatskim danima interneta u Rijeci bile su Tko je hrvatski surfer (internaut) i sto je web izdavaštvo, o kojima je govorio Marko Rakar [...] (HRT, 5. 6. 1998)

Svaki Internaut zna da iza sjajnog web-sitea ne mora stajati i dobra tvrtka i obrnuto. (SD, 25. 1. 2002)

Taj internaut također napominje da su ovim poslom u neravnopravan položaj stavljeni mnogobrojni drugi prodavači računala. (Vjesnik, 25. 7. 2004)

Internauti, danas je vaš dan: Svijet slavi 25 godina bezbrižnog surfanja (Index, 23. 8. 2016, n)

Riječ »internaut« dolazi od riječi internet i astronaut i označava osobu koja vrijeme provodi surfajući internetom. (Index, 23. 8. 2016)

Internetcionala im. internet × Internacionala

Internetcionala – sloboda zemlji svoj! (FT, 25. 10. 2003, n)

• o knjizi A. i D. Dragičevića Doba kiberkomunizma i mogućnostima koje novi mediji pružaju komunizmu i borbi za radnička prava

Internetionala im. internet × Internacionala

Feralova Internetionala (FT, 20. 7. 1998, n)

• o izjavi V. Štambuka, dekana Fakulteta političkih nauka u Beogradu, da je internet ljevičarski jer je riječ o mreži koja ljude organizira nehijerarhijski
interpretacijonala im. interpretacija × internacionala

– Idem (možda) u svoj posljednji i odlučni teški boj i pjevam (s interpretacijonalom!) slobodu Zemlji svoj! – i krenuo tako Longo kozjom stazicom uz more pjevajući: »Ustrajte sva zemaljska groblja, vaše je vrijeme, progutat će sve...« (Marinković 1993, 222)

• usp. budalica, kakadakati, kurtoafrika, Naježišvili, Obrijšvili, ohoezija, Ožežišvili, paradnoidno, pljuel, pohoezija, velocipederastija, velocipederski, Zavežišvili, ženkast
intervjuhuhu im. intervju × juhuhu ‘uzvik radosti’

Nježni intervjuhuhu (Bednjanec 1981, 30. 9. 1981, n)

• epizoda u kojoj strani novinar Nježnoga intervjuira o sportu • Nježni – glavni lik stripa I. Bednjanca

• usp. humoroid, intervjunferirati, olimpijadan
intervjunferirati gl. intervjuirati × junfer, jumfer ‘spolno nevin; u nogometu prolaz lopte kroz noge obrambenog igrača pri driblingu ili zgoditku’

Intervjunferira i crtopisira Ivica Bednjanec (Bednjanec 1981, 30. 9. 1981, n)

• podnaslov epizode u kojoj strani novinar Nježnoga intervjuira o sportu • Nježni – glavni lik stripa I. Bednjanca

• usp. humoroid, intervjuhuhu, kompjumfer, olimpijadan
intimaritelj im. intima × timaritelj

[...] jedva čujan zuj nape kao da je prevoditelj s pustoši i stišće me, upravo, šireći se u sebi intimaritelj, ugradbena suđerica, hladnjak [...] (Rajki 2014a, 77)

intimnoštvo im. intima × mnoštvo

Što je vama osobno važno kad pišete? – Prevaga pune samoće na drugoj strani klackalice. Ona može postati osobnost. Samoće, ona traži sumaštatelja, a ne usamljenost, ona pak samo grabežljivo traži tek partnera za pokretanje vlastitog biznisa emocija. Biti intimnoštvo. (Rajki 2013b, 22. 7. 2013)

Svejedno. / I ti si intimnoštvo / (Rajki 2014a, 49)

intomiranje im. intoniranje × Miro

Intomiranje himne (FT, 13. 9. 1999, n)

• napis u rubrici V. Ivančića Bilježnica Robija K. • Miro – Miroslav Tuđman
inventrepreneur [inventərprener] im. e. inventrepreneur ← inventer ‘izumitelj’ × entrepreneur ‘poduzetnik’ inovativni poduzetnik koji prodaje svoje izume

Inventrepreneur – inovativni poduzetnik koji prodaje i/ili proizvodi svoje izume – lik koji leži na kauču po cijeli dan i pokušava vam izmusti lovu za svoje nebulozne ideje koje samo on/ona shvaća. (Metro, 2. 1. 2013)

• usp. wantrepreneur
iranija im. Iran × ironija

Feralova iranija sudbine (FT, 15. 2. 1999, n)

• o izjavi S. K. Sakača da novo razdoblje hrvatske povijesti počinje s iranistikom

Ironmarko [ajronmarko] im. Ironman × /Tomislav/ Karamarko

Ironmarko (Index, 17. 1. 2015, m)

• fotomontaža T. Karamarka u odijelu stripovskoga superjunaka Ironmana

• usp. Carriemarko, Cromarko, Framislav, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav
iscrkljivati gl. iscrpljivati × crći, crknuti

Nije monogamno više od dvakrut zaobredom, ali ja sam ga iscrkljivala: »Hajde, majorane, zadovolji svoju organgutanku« [...] (Radaković 1999, 47)

• usp. dvakrut, monogamniti, organgutanka, zaobredom
isilovatelj im. e. ISIL ‘Islamic State of Iraq and the Levant’× silovatelj

Otmičari, famozni »isilovci« (zapravo, već globalni »ISILovatelji«) čovjeku ozbiljno prijete smrću... ucjenjujući Egipat i sve koji imaju sućut za njegovu obitelj ter sa zebnjom iščekuju ishod. (Kaćunko, 11. 8. 2015)

• o tragičnoj ISIL-ovoj otmici Hrvata T. Salopeka u Egiptu
isilozinka im. e. ISIL ‘Islamic State of Iraq and the Levant’ × lozinka

Gdje je nastala »isilozinka«: »Houellebecq – Salopecq« (Kaćunko, 5. 9. 2015)

• o tragičnoj ISIL-ovoj otmici Hrvata T. Salopeka u Egiptu • M. Houellebecq – francuski pisac, autor za muslimane navodno kontroverznih Elementarnih čestica

Iskardjitj [iskarađić] im. iskarati ‘izjebati’ × ?iskati × /Vuk/ Karadžić ime lika u stripu

Sina svoga? Karadjitja? Mislite Iskaradjitja? (Mataković 1992, 27)

• V. Karadžića majka traži u Beču, gdje ovaj živi s nekim tamnoputim dizačem utega

Iskonstrukcije im. mn. Iskon × konstrukcija ime Iskonove internetske stranice za hobiste i uradi sam (2015–)

S radom su krenule Iskonstrukcije, domaća online zajednica kojoj je cilj okupiti ljubitelje DIY-a (do-it-yourself tj. napravi sam), hobiste, samouke majstore, blogere i profesionalce koji svoje upute i praktične savjete rado dijele s ostalima. (JL, 16. 12. 2015)

Na Iskonstrukcije su dobrodošli svi koji vole dijeliti ili upijati kreativne ideje i znanje. (Net, 17. 12. 2015)

• Iskon – hrvatski internetski poslužitelj
ispipiti gl. ispiti × pi-pi ‘onomatopeja mokrenja’

Beerzo mi je naglio tuborg, a kad smo is-pi-pi-li, popeo me na svoj toborgan i polucky spuštiho dodole. (Radaković 1999, 59)

• usp. beerzo, nagliti, polucky, spuštihati, toborgan
ispripovraćati se gl. ispričati se × povraćati

Poslije sam joj se ispripovraćao da sam se propao [...] (Radaković 1999, 61)

• usp. propasti se
ispočetka pril. im. ispočetka × ispasti grp. ispao × četka

Ali ne stižem se zadržavati učinjenicama. Smjesta ih brišem te opažam na ogledalu: dva naporedna mušičava truna. Dotičem ih jagodicama, zapinjem nespretnim pokretom o koš, prevrćem u šok; trusi se sipajući mi riječi pa grrrabim metlu, a smetovi im krhotinjaju, pa raj ući mi se u očicama po raspo redu: pardoniram! Ponovo ispočetka! (Rajki 2010, 29)

• u izvorniku je dio četka grafički istaknut

• usp. grrrabiti, krhotinjati, učinjenica
ipsila im. ipsilon × sila

Milom ili ipsilom (FT, 20. 10. 1997, n)

• o problemima na projektu istarske autoceste, Istarskoga ipsilona

• usp. zajebilaznica
ispraznik im. isprazan × praznik

Ako postoji drveno željezo ili četverokutni trokut, onda je to – slobodan medij! Odnosno – neovisni mediji! Zato je jučerašnji (is)praznik Svjetski dan slobode medija tek vrlo značajan čimbenik u medijskom hranidbenom lancu masovnog gutanja obmanjivačke magle i prašine. (Kaćunko, 4. 5. 2009)

istostolan prid. istospolan × stol

Istostolno partnerstvo Milanovića i Karamarka (Lucić 2015a, 27. 7. 2015, n)

Navodno će se to povijesno istostolno sjedanje dogoditi danas u 11 sati, kada bi trebao početi sastanak na koji je predsjednik Vlade pozvao sve predsjednike zastupničkih klubova iz obližnjega Sabora, da pronađu konsenzus po pitanju kompromitirane arbitraže u graničnom sporu sa Slovenijom. (Lucić 2015a, 27. 7. 2005)

• o sastanku T. Karamarka i Z. Milanovića zbog pitanja o arbitraži o razgraničenju na moru sa Slovenijom

• usp. arbićaćaža, kosorry, pahorror

Istragram im. Istra × Agram ‘Zagreb’

Istragram. Štuorije & uganke (Rakovac 2000, n)

istražnji prid. istražni × stražnji

Drugi prst upanteram u guzelu i tako kenguram u svraku svoju jamaricu, u prednji i istražnji otvor, kao prava droplja, i maštam... (Radaković 1999, 48)

• usp. droplja, guzela, kengurati, svraka, upanterati
istreneritati gl. istrenirati, trener × ritati se ‘zamahivati ili udarati nogom’

Nježni, spasi nas! Ti si najbolji od najboljih. Treneriknuli smo baš u kritičnom trenutku. – To ste rekli i mojim prethodnicima koje ste istreneritali. (Bednjanec 1984, 9. 5. 1984)

• epizoda o novome nogometnom treneru

• usp. treneritati, treneriknuti, trenerisranje
istrinit prid. Istra × istinit

Feralova istrinita priča (FT, 20. 9. 1999, n)

• o izjavi M. Bratulića da HDZ u Istri nikad nije imao dobre rezultate, zbog niza okolnosti, zbog kojih birači nisu prepoznali istinu

Istucana im. istucan × Ana /Kurnjikova/

Samo na području širenja seksualnih sloboda suočili smo se s cijelim nizom živopisnih »slučajeva«. »Slučaj Goran Bregović«, na primjer, kada je porno-snimke glazbenika u Globusu u nastavcima komentirao poznati hrvatski pisac Miljenko Jergović, zanosno miješajući slinu i bijes; ili »Slučaj Sunčica Findak«, kada su Nacional i Imperijal objavili lascivne fotografije novinarke tijekom spolnog odnosa, tobože je štiteći od posesivnog i agresivnog mužjaka; ili »Slučaj Ana Kurnikova«, kada je Slobodna Dalmacija ruskoj tenisačici prezime preinačila u Kurcikova, a ime u IstucAna... (FT, 4. 6. 2004)

• iz napisa V. Ivančića nakon što je internetski portal Index objavio kućnu snimku seksa pjevačice Severine

• usp. Bregdens, Kurcikova
isusalami uzv. Isusa mi × isisati

[...] uzimala bih ga u usista između usisnica i sisala i sasala, isusalami, sve dok se opet bi-ne-bi ukurtio za ševni snovaj, za uspomenetraciju. (Radaković 1999, 47)

• usp. snovaj, ukurtiti, usisnice, usista, uspomenetracija

Ištakoriotski im. /Juda/ Iškariotski × štakor

Naime najveći izdajnik u povijesti hrvatskog naroda, Juda Iškariotski, od sada će biti YUda Ištakoriotski. (Newsbar, 31. 7. 2015)

• usp. domolyubno, Hrpiter, lyubav, prekyučer, yučer, Yuda, Yuha, Yunetina, Yupiter
itdk. pril. itd. ‘i tako dalje’ × jap. TDK ‘Tokyo Denkikagaku Kogyo’

Svi su propasni, svatko oko tijebe sna3 šuška rovari [...] narušapće slobodira divljegira raspučuje i tdk. (Radaković 1999, 60–61)

• TDK – marka elektroničkih komponenata i podatkovnih medija

• usp. divljegirati, narušaptati, propasan, ti
iustaški prid. lat. Iustitia /et pax/ ‘Pravda i mir’ × ustaški

Iustaški pokret (FT, 28. 7. 2001, n)

• satiričan tekst, don Ž. Kustić traži navodan savjet od fra D. Litre • Iustitia et pax – komisija Hrvatske biskupske konferencije

• usp. Slavatomcu, Tomčenaš, Zdravopartija

Ivolinda im. Ivo /Josipović/ × Kolinda /Grabar-Kitarović/

Ivolinda (Index, 11. 1. 2015)

• dodano ime na glasačkome listiću za predsjedničke izbore na kojima su I. Josipović i K. Grabar-Kitarović bili kandidati

• usp. Drivo, Jozampović, Jugosipović, Jusifović, Jusipović, Lignjosipović, preccccednik, Yusifović, Yusipović

• usp. Bezalkolinda, Coca-Colinda, Cowlinda, Crolinda, Debilinda, Drkolinda, jebaćaćica, Kitanic, Kobilinda, Koeljinda, Kokošinda, Kolignja, Lokinda, Natolinda, Udbarbika, Ustašinda, Yulinda
izbluđivati gl. izluđivati × blud × uzbuđivati

I ja sam onjega mladoga jebozerno izbluđivala [...] (Radaković 1999, 47)

• usp. jebozerno
izglasisati gl. izglasati × sisati ‘izvlačiti korist’

Zato vas pitam, drugovi ksjajci, iz osnove čega vi tarete tur na foteljama i naturate svoje odluke? – Iz osnove statuta koji smo sami izglasisali. (Bednjanec 1981, 23. 12. 1981)

• epizoda o nepravilnostima i nepropisnostima u košarci • KSJ – Košarkaški savez Jugoslavije

• usp. intereseracija, plasisati, tenisisati
izgoriti gl. izgorjeti × gorila

Ja stoga zebem bez ševe, bez labuda udavna bi mi ptičkica, vrapičić moj, izgorila i spuštiglić se na zamorce i skljokane koji kakadu. (Radaković 1999, 48)

• usp. kakadu, labud, ptičkica, skljokan, spuštiglić, udavna, vrapičić, zebem
izgovornost im. izgovor × odgovornost

Feralova zapovjedna izgovornost (FT, 30. 3. 2007, n)

• o izjavama I. Jarnjaka, bivšega ministra unutarnjih poslova

Izlikavci im. mn. izlika × Zlikavci

Feralovi »Izlikavci« (FT, 10. 12. 2004, n)

• o napisu H. Dečaka nakon što je katolička mladež zatražila zabranu HTV-ove satirične animirane serije Zlikavci

• usp. hteolog, izlikudovac, pakaovac
izlikovni prid. izlika × razlikovni

Izlikovni rječnik (FT, 15. 2. 2008, n)

• o napisu G. Borića u o razlikama između hrvatskoga i srpskoga jezika, koje »nisu velike, ali su veoma značajne«

• usp. bogogojaznost, borjunaški, demantifašizam, dreteljizirati, Gnjojko, gojkot, Hamaspok, komincidencija, obmambeni, ogojčenost, pametnički, Rugoslavija, žutnja
izlikudovac im. izlika × likudovac × Zlikavci

Feralovi izlikudovci (FT, 10. 12. 2004, n)

• o napisu H. Dečaka da se u Izraelu, ako se rabin pobuni, pokrivaju i gola ženska ramena na reklami • nakon što je katolička mladež zatražila zabranu HTV-ove satirične animirane serije Zlikavci • Likud – izraelska konzervativna politička stranka

• usp. hteolog, Izlikavci, pakaovac
izmeđicu prij. između × međica

Kleriknuo je iza mene, izmeđicu mojih rašivenih nogu. (Radaković 1999, 50)

• usp. kleriknuti
izmetafizikaliti se gl. izmet × metafizika × iskaliti se

Razmijenjena je u seksu? Izmetafizikalila se u izlozima tik iza stvari, a upravo, ispred prodavačica? (Rajki 2012, 148)

izmornik im. izbornik × izmoriti

Nogometni izmornik (FT, 9. 9. 2000, n)

• D. Matošec o promjenama u hrvatskoj nogometnoj reprezentaciji, koja je počela igrati dosadan nogomet, nogomet koji umara

Iznenadan im. iznenada × Nadan /Vidošević/

IzneNADAN UVIDošević. Jučer ushićen, danas uhićen. Veliki moćnik, tzv. krupna riba. Ma koja riba – morski pas! Kažu – zbog 32 milijuna razloga! Hm... ali zašto onda tek sada, zašto tako IZNENADA? (Kaćunko, 14. 11. 2013)

• o uhićenju N. Vidoševića, predsjednika Hrvatske gospodarske komore

• usp. Beznadan, Jadan, Kradan, Nadan, Nadanhazija, Nadanlina, Nadarnija, nenadano, Sanadan, Sljepošević, Uvidošević
izotopasan prid. izotop × opasan

Kako u tim izotopasnim protutipovima otkriti da je tie & tie the spy? (Radaković 1999, 60)

Izratina im. e. Isratin ← Israel ‘Izrael’ × Palestine ‘Palestina’ zamišljena zajednička država Židova i Palestinaca

Gadafi predlaže da se osnuje »Izratina« (Dnevnik, 22. 1. 2009, n)

Završetak ovogodišnjeg rata u Gazi neće zaustaviti nasilje na Bliskom istoku sve dok Izraelci i Palestinci ne stvore jedinstvenu državu »Izratinu« u kojoj će moći živjeti u miru, objavio je u četvrtak libijski čelnik Moamer Gadafi. (Dnevnik, 22. 1. 2009)

Kompromis je jedna država za sve – »Izratina«, koja će ljudima s obiju strana stvoriti osjećaj da žive na cijelom spornom teritoriju i da nisu uskraćeni ni za jedan njegov dio, rekao je Gadafi. (NCL, 22. 1. 2009)

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
izreducicati gl. izreducirati × cicati ‘sisati’

Izreducicali su struju na našoj općini pa sve firme ne šljakaju, što je naš doprinos stabilizaciji. (Bednjanec 1982, 17. 3. 1982)

• epizoda o redukcijama struje, zbog kojih se nisu mogli pratiti sportski TV-prijenosi

• usp. klizdica, licencicati

Izvanbegović im. izvan × /Suad/ Rizvanbegović

Feralovo dr. Franjo Izvanbegović (FT, 27. 10. 1997, n)

• o izjavi F. Tuđmana da nema utjecaja na Hrvatski teniski savez iako je njegov počasni predsjednik • S. Rizvanbegović – predsjednik HTS-a
izvisibaba im. izvisjeti × visibaba × B.a.B.e. ‘Budi aktivna budi emancipirana’

Izvisibabe (FT, 3. 6. 2000, n)

• o podacima ženske udruge B.a.B.e. prema kojima su od 23 člana izvršne vlasti samo tri žene

J
jabutini im. jabuka × martini e. appletini ← apple ‘jabuka’ × martini ‘martini’ martini miješan s nekim jabučnim pićem – sokom, likerom, jabukovačom

Jabutini? – Bio je. [...] – Nećemo sad o novcu. Ali imam točno deset milijuna dolara. Minus cijena tvoga pića. Dva jabutinija, molim vas. – Nekako mi se čini da ti nisi trgovac. (Moderna 2014, S02E14)

• usp. acidofatini, appletini, cosmotini, čmartini, čokotel, flirtini, kongsmopolitan, moktel, piña delgada, tužnotini
jachon [ģašon, jašon] im. e. jachon ← japanese /chin/ ‘japanski čin’ × bichon /frise/ ‘kovrčavi bišon’ pas mješanac japanskoga čina i kovrčavoga bišona

Bichon Frise + Japanese Chin = Ja-Chon (Vauvau, 12. 6. 2007)

Jacuzzie [ģakuzi] im. e. jacuzzi ‘džakuzi’ × Cuzzie

Jacuzzie: Upoznajte psa koji se obožava kupati u hidromasažnom bazenu (Index, 13. 9. 2015, n)

• Cuzzie – ime psa o kojemu je riječ

• usp. Pessi, Ronaldog

Jadan im. jadan × Nadan /Vidošević/

Napokon imamo odgovor na pitanje gdje su sve one gumice za kosu, ukosnice, ona jedna čarapa koja uvijek nestane, USB stickovi i upaljači – kod Nadana u podrumu! Pardon, to nije podrum – to je Narnija! Nadarnija. Tak to ide – jedan dan sjediš doma i gladiš polarnog medvjeda, drugi dan sjediš u zatvoru i... gladiš Polarnog medvjeda, jer ti se tak zove cimer. Možda se on i Ivo zaljube unutra i postanu Sanadan. Pada mi na pamet toliko novih nadimaka. Jadan Vidošević. Kradan Vidošević. Đurđica – moraš imat i žensko ime kad si u đejlu. (Andrassy, 19. 11. 2013)

• nakon otkrića velika skrivena bogatstva uhićenoga N. Vidoševića

• usp. Beznadan, Iznenadan, Kradan, Nadan, Nadanhazija, Nadanlina, Nadarnija, nenadano, Sanadan, Sljepošević, Uvidošević

Jadantekstil im. jadan × Jadrantekstil

Jadantekstil (FT, 25. 10. 1999, n)

• o stečaju tvrtke Jadrantekstil

• usp. kutlačenje
jadkademik im. jad × akademik pogrdno za akademika

I u političkim i u akademskim krugovima veliku nedoumicu i pomutnju izazvala je najnovija (hipo)teza »jadkademika&kakademika« (izrazi Joje Ricova, pjesnika), tj. jedinog europskog akademika s osnovnom školom. (Kaćunko, 26. 3. 2015)

[...] »čašu mi je prelilo« novo prepucavanje oko Jasenovca, čemu je – svojom antiknjigom o toj temi – jedinstven zloprilog »naučnom« nasilju ponovno dao srednjoškolski »jadkademik«/»kakademik« (to su leksički izumi genijalnog Joje Ricova!) & lažni akademik Slavkec Goldštajnić (te simpatične umanjenice nemaju uvrjedljivu nakanu!). (Kaćunko, 3. 5. 2016)

• usp. kakademik
jadnićaćak im. jadničak × /Ivo Sanader/ Ćaća

Jadnićaćak (Ćaća, 12. 4. 2015, m)

• fotomontaža I. Sanadera iza rešetaka
jadnuar im. jadan × januar ‘siječanj’ šaljivo za mjesec siječanj

8. jadnuara 1996. (FT, 8. 1. 1996)

15. jadnuara 1996. (FT, 15. 1. 1996)

22. jadnuara 1996. (FT, 22. 1. 1996)

• usp. sjebanj, smiješanj

Jadown [jadaun, jadovn] im. Jadovno × Downov /sindrom/

Hrvatski politički »Jadownov sindrom« (Kaćunko, 5. 7. 2011, n)

• o hrvatskim političarima koji posjećuju mjesta fašističkih zločina i Danu antifašističke borbe • Jadovno – jedno od stratišta hrvatskih vojnika i civila poslije Drugoga svjetskog rata

Jafantazija im. jafa ‘sorta naranče iz Jaffe’ × fantazija brend Ledova sladoleda

Novi sladoled Ledonardo – Jafantazija bit će dostupan u Ledovim škrinjama tijekom ožujka. (Ledo, 31. 1. 2013)

Kad su napokon probali pobjednički sladoled, primijetili su da se njihove kreacije ipak ne mogu mjeriti s Jafantazijom, odnosno kreativnim sladoledom Nikol B. iz Karlovca. (Ledo, 24. 3. 2013)

• usp. Čedo, Ledonardo, lizta, parfektno, scoolptura, Sladoledan, spajaliza
jaffastično [jafastično] pril. e. jaffa ‘jafa, sorta naranče iz Jaffe’ × fantastično

Kombinacija Franck Café Cappuccina i Jaffe? Zvuči jaffastično! (VL, 24. 9. 2015)

• usp. Bananaccino, crompir, Jagodaccino
jafox [ģafoks, jafoks] im. e. jafox ← japanese /chin/ ‘japanski čin’ × /toy/ fox /terrier/ ‘/toj-/foks/terijer/’ pas mješanac japanskoga čina i toj-foksterijera

Japanese Chin + Toy Fox Terrier = Jafox (Vauvau, 12. 6. 2007)

jaglav im. jaguar × lav životinja križanac jaguara i lava

Evo nekoliko primjera tih sjajnih i jedinstvenih mješanaca. Naši favoriti su leopav, jaglav i liger. (Net, 9. 12. 2015)

Jaguar + lav = jaglav (Net, 9. 12. 2015)

• usp. jaglion, jaguatigar, jaguapard, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
jaglion [ģeglijon, jaglijon] im. e. jaglion ← jaguar ‘jaguar’ × lion ‘lav’ životinja križanac jaguara i lava

Leopon, mješavina leoparda i lavice... I mnogi drugi: Liger, Liguar, Liard, Tigon, Tiguar, Tigard, Jaglion, Jagger, Jagupard, Leopon, Dogla, Leguar... (F, 19. 1. 2008, k)

Životinja križanac jaguara i lava: Jaglion (Index, 22. 4. 2013, n)

Jaglion – jaguar i lavica (W, s. v. križanci velikih mačaka, 5. 8. 2015)

• usp. jaglav, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon

Jagodaccino [jagodačino] im. jagoda × tal. capuccino ‘kapučino’ brend napitka od jagode i čokolade

Mali i veliki ljubitelji slastica, koji već dulje vrijeme uživaju u pjenušavom napitku okusa banane i čokolade, popularnom Bananaccinu, dobivaju još jedan razlog za veselje – novi Franck Cafe Jagodaccino. (TP, 16. 6. 2015)

Linija je obogaćena i vrlo uspješnim Capuccinom Kokos i bijela čokolada te napitcima bez kave za najmlađe – Bananaccino i Jagodaccino. (VL, 24. 9. 2015)

• usp. Bananaccino, crompir, drekačino, frapučino, guzaccino, jaffastično, kajpučino, mokačino, sisaccino
jaguapard [ģegjuapard, jaguapard], jagupard [ģegjupard, jagupard] im. e. jaguapard ← jaguar ‘jaguar’ × leopard ‘leopard’ životinja križanac jaguara i leoparda

Leopon, mješavina leoparda i lavice... I mnogi drugi: Liger, Liguar, Liard, Tigon, Tiguar, Tigard, Jaglion, Jagger, Jagupard, Leopon, Dogla, Leguar... (F, 19. 1. 2008, k)

• usp. jaglav, jaglion, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
jaguatigar im. jaguar × tigar životinja križanac jaguara i tigra

Jaguatigar – jaguar i tigrica (W, s. v. križanci velikih mačaka, 5. 8. 2015)

• usp. jaglav, jaglion, jaguapard, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
jahlače im. mn. jahati × hlače

Skinuo je muslimantil, a ispod nj ga imao je samo jahlače, a ispod njix nix. (Radaković 1999, 48)

• usp. muslimantil
jahtnik im. jahta × radnik

Feralovi jahtnici (FT, 9. 2. 2007, n)

• o izjavi B. Jakelića da po zakonu svaki radnik može zatražiti obrazovni odmor, donijeti poslodavcu potvrdu nekog pučkog učilišta i – otići na krstarenje
jajašluk im. jaje × ?javašluk ‘nemar, nered, sporost u poslu’ × ?ustašluk

Feralov jajašluk (FT, 4. 2. 2005, n)

• o izjavi J. Slivnika da je Hitler bio najveća svjetska ličnost, »imao je jaja«
jalog im. ja × jal × dijalog

Jalozi. Knjiga pjesama (Kirin 2006, n)

• usp. zbiljka, zenzancija
jambavati gl. /Stipe Gabrić/ Jambo × jamavati ‘uzimati’

Paše mu da što više naivaca gleda u nebo dok on jambava na zemlji. Ko je jambio jambio. (SD, 16. 6. 2008, k)

• S. G. Jambo – političar, dugogodišnji metkovački gradonačelnik • Tko je jamio, jamio je – poznata izjava Lj. Ćesića Rojsa o nepopravljivosti privatizacijske pljačke u RH

• usp. Imetković, jambiti, jambo jet, jamboretum
jambiti gl. /Stipe Gabrić/ Jambo × jamiti ‘uzeti’

Parun je skovao i novu poslovicu »Tko je jambio – jambio«, a misli da je petnaest godina, otkada mu se u gradu gubi svaki trag, dovoljno da narod zaboravi što se u Razvitku događalo pred Rat. (Dnevnik, 14. 5. 2005, b)

Oprostio je vjerojatno i onima koji se nisu skidali s načina na koji je »jambio« metkovski »Razvitak«, na koji je poslovao s državom, na koji je usavršavao svoje poduzetničke potencijale i širio svoje, najprije malo pa potom sve veće carstvo. (VL, 14. 4. 2006)

Kontroverzan je Kutle, kontroverzan je Luka Rajić, za paradajzbarona, za Stipu Gabrića Jamba malo je reći da je kontroverzan – tko je jambio, jambio je – a kontroverzan je, vidimo, i Ivica Todorić... (H-Alter, 21. 4. 2009)

• S. G. Jambo – političar, dugogodišnji metkovački gradonačelnik • Tko je jamio, jamio je – poznata izjava Lj. Ćesića Rojsa o nepopravljivosti privatizacijske pljačke u RH

• usp. Imetković, jambavati, jambo jet, jamboretum
jambo jet [jambo ģet] im. /Stipe Gabrić/ Jambo × e. jumbo jet ‘veliki mlažnjak’

Jambo jet privatizacija (FT, 18. 11. 2000, n)

• o privatizaciji metkovačkih tvrtki, koje je postupno preuzeo S. Gabrić Jambo

Račan i Mesić u jambo-jetu (FT, 9. 8. 2003, n)

• kako je poduzetnik S. Gabrić Jambo ponovo postao miljenik državne vlasti

• usp. Imetković, jambavati, jambiti, jamboretum
jamboretum im. /Stipe Gabrić/ Jambo × arboretum

Neretvanski jamboretum (FT, 9. 9. 2000, n)

• o političkim zaštitnicima metkovačkoga poduzetnika S. Gabrića Jambe

• usp. Imetković, jambavati, jambiti, jambo jet
janezai uzv. Janez ‘Slovenac’ × jap. banzai ‘hura’

Skočit će s Planice slovenski piloti na Elanovim skijama i u niskom letu izbaciti nad Zagrebom smrtonosnu kišu 80-milimetarskih gruda, uzvratit će hrvatski zmajari s Velebita i zasuti slovensku televiziju hrvatskim seks-bombama, onda će sa slovenskih skakaonica poletjeti i letači-samoubojice, jodlajući »janezaiii«, obrušavat će se na dalmatinske plaže pune nevinih kupača. (Dežulović 2008, 282, listopad 2004)

• usp. kajmikaža

Jantigona im. Janko /Bobetko/ × Antigona

Feralova Jantigona (FT, 5. 10. 2002, n)

• o izjavi redateljice i spisateljice M. Gotovac da general J. Bobetko nije ratni zločinac, nego je hrvatska Antigona

• usp. Blebetko, Bondbetko

Janjica im. janje × Anica /Kovač/ pogrdno za bivšu manekenku A. Kovač, aluzija na njezino darivanje janjaca braniteljima tijekom njihova prosvjeda protiv ministra

Janjica Kovač (Index, 28. 5. 2015, k)

Janjica Kovač opet sere kvake. (Index, 16. 6. 2015, k)

• usp. Đuribal
japajatolah im. japaja ‘hvalisavac, ja-pa-ja’ × ajatolah ‘duhovni velikodostojnik i autoritet u šijitskom islamu’

Feralov japajatolah (FT, 24. 11. 2001, n)

• o izjavi M. Ćire Blaževića da je toliko izvrstan izbornik da Iranci čine sve ne bi li ga zadržali

• usp. cviligreta
japanimacija im. e. Japanimation ← Japan ‘Japan’ × animation ‘animacija’ japanska animacija

Općenit naziv za jap. animaciju, ne samo komercijalnu nego i umjetničku (također japanimacija). (Filmski 2003, s. v. anime)

Japanimacija! – blog koji promiče suvremenu multimedijsku kulturu Japana s fokusom na industriju animacije i stripa [...] (Japanimacija 2010)

japglish [ģapgliš, japgliš] im. e. Japglish ← Japanese ‘japanski’ × English ‘engleski’ podrugljiv naziv za prijevod pisanoga japanskoga u javnoj uporabi na negramatičan, besmislen, dvosmislen, počesto humorističan engleski, primjerice u napisima, jelovnicima i sl.

Ah, Japglish. Nerazumljiviji od čistog japanskog... (Dnevnik, 13. 6. 2009, b)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski
jarkie [ģarki, jarki] im. e. jarkie ← japanese /chin/ ‘japanski čin’ × yorkie, yorkshire /terrier/ ‘jorki, jorkširski /terijer/’ pas mješanac japanskoga čina i jorkširskoga terijera

Japanese Chin + Yorkshire Terrier = Jarkie (Vauvau, 12. 6. 2007)

Jarlie [ģarli] im. Jarlie ← Jennifer × Charlie skupno za par Jennifer i Charlie

Jennifer i Charlie su zajedno? – Da, ali znala si to, zar ne? – Da. Naravno. Stare vijesti. Charlie i Jennifer. Jennifer i Charlie. Chennifer. Jarlie. (Kontrola 2015, S02E19)

• Jennifer, Charlie – imena likova u TV-seriji Kontrola bijesa

• usp. Chennifer
japillon [ģapilon, japilon] im. e. japillon ← japanese /chin/ ‘japanski /čin/’ × papillon ‘papilon, pas leptir’ pas mješanac japanskoga čina i papilona

Japanese Chin + Papillon = Japillon (Vauvau, 12. 6. 2007)

Jasenovac im. Jasenovac × novac

Naša korporativna politika duboko je protivna obnovi fašizma kroz monetarnu praksu! Tata je promuckao: »A jel?« Barba je rekao: »Ako ne želite plaćat ratu kredita u ustaškoj valuti, nemojte brinuti! Mi smo na vašoj strani! Platit ćete je u bilo kojem drugom novcu!« Tata je pitao: »U kojem drugom novcu?« Barba je rekao: »U Jasenovcu« (Ivančić 2014b, 13. 10. 2014)

• usp. Bleisenovac, jasenovčan, Svezanovac, Znasenovac
jasenovčan prid. Jasenovac × novčan

Feralova Aušvicarska za jasenovčane transakcije (FT, 1. 9. 1997, n)

• komentar naslova teksta u Hrvatskom obzoru »Novi prilozi istini o stradanju Židova u II. svjetskom ratu: Židovima stradalo – zlato«

• usp. Aušvicarska, Bleisenovac, Jasenovac, Svezanovac, Znasenovac
jastrebati im. jastreb × trebati

Poslije su mi svi bili kratkodajni, a meni tetrijeb jastreba. (Radaković 1999, 48)

• usp. tetrijeb
jastrebljenje im. /Branko Borković – Mladi/ Jastreb × istrebljenje

Feralova borba protiv jastrebljenja (FT, 22. 4. 2000, n)

• o izjavi B. Borkovića – Mladog Jastreba da će, prihvati li Hrvatski sabor deklaraciju o suradnji s Haaškim sudom, ponovo ratovati
jatese [ģateze, jateze] im. e. jatese ← japanese /chin/ ‘japanski /čin/’ × maltese ‘maltezer’ pas mješanac japanskoga čina i maltezera

Japanese Chin + Maltese = Jatese (Vauvau, 12. 6. 2007)

jatzu [ģacu, jacu] im. e. jatzu ← japanese /chin/ ‘japanski /čin/’ × /shih/ tzu ‘ši-cu’ pas mješanac japanskoga čina i ši-cua

Japanese Chin + Shih Tzu = Jatzu (Vauvau, 12. 6. 2007)

javljati gl. javljayu [javĺaju] pz. 3. mn. javljati × e. Yugoslavia ‘Jugoslavija’

Zato se valja pitati je li »nakošeni sindrom« konstantnog pljuvanja po vlastitom narodu incident ili lijeva mat(r)ica ponašanja? Jer ako drug(ovi) dr. Dr. i njegov mr. S. K. ne zna(yu) da u onome što kritizira(yu) nema ništa »izvorno hrvatsko« – onda bi bilo bolje da se ne javlja(yu) s takvim »krhkim znanjem«. Ako pak to dobro zna(yu), onda je(su) dr. sci. (= drski) manipulator(i)! (Kaćunko, 3. 2. 2009)

• o intervjuu s D. Lalićem objavljenim u Slobodnoj Dalmaciji u kojem govori o incidentima hrvatskih navijača

• usp. kritizirati, znati
javnuški prid. javni × jalnuški

Feralovi javnuški diletanti (FT, 27. 12. 2003, n)

• o izjavi A. Žužula da se HTV-ove kamere moraju koristiti za ostvarivanja nacionalnoga cilja, jer da je to javni interes • jalnuški diletanti – nesposobni i neuspješni zavidnici, jedna od sintagmi kojom se F. Tuđman obračunavao s političkim neistomišljenicima

• usp. filijalnuški, generalnuški, genijalnuški, intelektujalnuški, mundijalnuški, nacionalnuški, serijalnuški, socijalnuški, virtualnuški
javorija im. /Veronika/ Javor × davorija ‘rodoljubna pjesma’

Javorije i budnice (FT, 21. 7. 1997, n)

• o filoustaškoj knjizi Hrvatski portreti I. Strižića koja se u gimnazijama odlikašima dijeli za nagradu • V. Javor – ravnateljica zagrebačke XV. gimnazije, zamoljena za komentar
jazavćaćar im. jazavčar × /Ivo Sanader/ Ćaća

Jazavćaćar (Ćaća, 31. 3. 2015, m)

• fotomontaža glave I. Sanadera na jazavčaru
jazzbina [ģezbina, jazbina] im. e. jazz ‘džez’ × bina ‘pozornica’ × jazbina

Dobro došli u jazzbinu (FT, 13. 7. 1998, n)

• o džez-festivalu u Splitu

Jazzbina svijeta (FT, 19. 10. 2007, n)

• o džez-festivalu u Puli
jazzercise [ģezersajz] im. e. jazzercise ← jazz ‘džez’ × exercise ‘vježba, tjelovježba’

O teško uspijeva držati korak s njezinim fazama – Ali ugrubo: Joga Tablete i alkohol Rehabilitacija Republikanska politika Isus Republikanska politika i Isus Fitnes Fitnes, republikanska politika i Isus, Kozmetička kirurgija Gastronomija Jazzercise Budizam Nekretnine [...] (Winslow 2012, 16)

• O – ime lika u romanu Divljaci

Sve to vrijeme u teretani – Jazzercise, traka za trčanje, utezi, seanse mučenja s Troyem – izbjegavanje gaziranih pića, kruha. (Winslow 2012, 61)

• usp. benevolentan, čudojebesan, Kaleksiko, ludist, orgizam, Pornywood, ratgazam, reluksuzacija, zazujan, zlostup
jazzik [ģezik, jazik] im. e. jazz ‘džez’ × jezik

Jazzik za moju dušu (FT, 4. 10. 2003, n)

• o novome strip-albumu D. Žeželja Reflex kao o džez-zahvalnici

Jazzlando [ģezlando, ģezlendo] im. e. jazz ‘džez’ × Lado × e. land ‘zemlja’ naslov koncerta Big Banda HRT-a i ansambla Lado (2008)

Prvi put u povijesti te 2008. godine Koncertna dvorana Vatroslava Lisinskog tim događajem je postala pravi JazzLando. (MojTV, 19. 5. 2015)

Bio sam oduševljen i Elvisom Stanićem i njegovom suradnjom s Putokazima pa sam mu ponudio sličan projekt s Ladom. Nadam se da će to ići, iako smo sa Silvijem Glojnarićem radili Jazzlando. (VL, 23. 11. 2015)

jazzovka [ģezovka, jazovka] im. e. jazz ‘džez’ × Jazovka

Je li se Splitu dogodio jazz ili jazzovka na čijem su dnu skončale organizatorske ambicije jazz »prosvjetitelja«, ali i budućnost same manifestacije? Vrag ga zna! (FT, 19. 7. 1999)

• o džez-festivalu u Splitu • Jazovka – jedno od stratišta hrvatskih vojnika i civila poslije Drugoga svjetskog rata
jebaćaćica im. jebačica × /Ivo Sanader/ Ćaća

Jebaćaćica je prava, veli Ćaća. (Ćaća, 31. 7. 2015, k)

• komentar o hrvatskoj predsjednici K. Grabar-Kitarović

• usp. Bezalkolinda, Coca-Colinda, Cowlinda, Crolinda, Debilinda, Drkolinda, Ivolinda, Kitanic, Kobilinda, Koeljinda, Kokošinda, Kolignja, Lokinda, Natolinda, Udbarbika, Ustašinda, Yulinda
jeban br. jebati × jedan

Jebnu mi je ruku stavio na 3ticu, a drugom ouzeo karamanlis i metaxnuo mi ga u labiarit. (Radaković 1999, 50)

• usp. metaxnuti, tritica

• usp. brazilijun, ćačetiri, disuću, dolijun, PRvi, SDPrvi, sexnaext, šilijun, tisućaća, tretrti
jebastičan prid. jeben ‘dobar, odličan’ × fantastičan

Bože, Bože, ovi stihovi su pre jebastični da ne bi bili istiniti. (Blog, 7. 10. 2004, k)

Jebastična smo nacija. (F, 2. 4. 2006, k)

Zanemarit ću činjenicu da mu ime zvuči k’o ime tvrtke koja izvozi sardine jer je naprosto pre-fakin-jebastičan! (Blog, 29. 5. 2009, k)

Na stranu greškice, zanimljive su mi riječi »kurvačetina« i »jebastičan«. Moram ih upamititi i zapisati. Tko zna, nekad možda dobro dođu u nekom tekstu ili pjesmi. (F, 16. 11. 2014, k)

Napiso sam simpatičnu? Mislio sam na jebastičnu. (F, 25. 2. 2015, k)

jebastično pril. jebeno ‘dobro, odlično’ × fantastično

Al xenoni jebastično stoje [...] (Alfisti, 2009, k)

Čovjek osumnjičen za silovanje postavlja uvjete ponašanja švedskoj državi? Jebastično! Trebao je tražiti i zdjelicu bombona pride! (Index, 19. 8. 2012, k)

jebastično (Sabljak 2013, s. v.)

Jebeloi im. jebati × aram. Eloi ‘Bože moj’

Jebože, jebo te Bog! Tek sam te izmislio, a već si me napustio, Jebeloi, Jebeloi, lama sabaktani? (Radaković 1990, 56)

• aram. El(o)i, El(o)i, lama sabahtani ‘Bože moj, Bože moj, zašto si me ostavio’ – Kristove riječi na križu

• usp. Jebog
jebempirizam im. jebati pz. 1. jd. jebem × empirizam

Osim toga, nailazim iza uzglavlja na nekoć odloženo, skriveno slovište gdje su se dva pojma od istovremene, dugotrajne uporabe stopila u jebempirizam. Sad potpuno neupotrebljivo. Smjesta odstraniti! Čak sramotno! Zašto ih uopće čuvati? Treba se riješiti i nekad pokretnog ljubiti kojem je lj iskočilo iz ležišta, stalnim i nekontroliranim posuđivanjima. A i prastare: nabubren od vlage kuracionalizam i hrđavo pičkartezijanstvo te raspolućeno pregrijavanjem vri jedno, zatim, raštimano do beslušja pa se na visokoj imenici pokvario ton do niskog glagola hrvati. (Rajki 2014a, 109)

• usp. kuracionalizam, pičkartezijanstvo
jebenny [jebeni] prid. jeben ‘dobar, odličan’ × Benny /Goodman/

[...] jerbo me ko doberman iz sechuanusa, ko jebenny goodman nadahnjivao silovano. Imao je dobar karinet i pihao mi u pusak, pimpiskom u pussy. (Radaković 1999, 47)

• B. Goodman – američki džezist, klarinetist

• usp. jerbati, karinet, pimpisak, sechuanus, silovano
jebeno pril. jebeno × Ben /Affleck/

JeBeno. Ben Affleck je novi Batman. Ben. Affleck. Što znači da je Aquaman dobio konkurenciju u natjecanju za najlejm super junaka. (Andrassy, 27. 8. 2013)

jebinstven prid. jeben ‘dobar, odličan’ × jedinstven
jebinstven (R, Zagreb, 2000-ite)

Dobro bacaš galant hrvacki, iz koje si raje?, furam strogu fol-spiku. – Jebinstven Bračanin, ali sam u Rijeci puno kuka. (Stojević 2011, 41)

jebinstven (Sabljak 2013, s. v.)

jebitačan prid. jeben ‘dobar, odličan’ × ubitačan
jebitačan (R, Zagreb, 1990-e)

Razumin ove koji Dave Gahana navode, meni nije jebitačan ali jasno mi je zasto bi nekome bija. (F, 7. 8. 2011, k)

Što se intenziteta tiče, kratki i jebitačni usponi se očigledno ne trče jednakim intenzitetom kao dugi višekilometarski usponi. (Stršljen, 3. 12. 2012)

jebiti gl. jebati × biti

Kao kar-akter Jakov jebio takov kakov jebio, tako, snošajan, ali uvijek sam ga bila u smoj osobni dvosobni apartaman uspremna primiti za plodstanara. (Radaković 1999, 47)

Njegov radni prostak jako me stimkulirao. Sve jebilo bijeb’lo i zločisto i bilo mi je inspiradostivno. (Radaković 1999, 49)

• usp. apartaman, bijebl, inspiradostivno, karakter, plodstanar, prosvjećivati, smoj, snošajan, stimkulirati, zločist

Jebog im. jebati × Bog

Napravimo novoga boga – Jeboga! Budimo jebogumili kao balkanski patereni, jedini kršćani s obrednim orgijastičkim svečanostima. (Radaković 1990, 55)

Ulazim u porno hram: Introibo ad altare dei. Jebože, pomozi! [...] Jebože, jebo te Bog! Tek sam te izmislio, a već si me napustio, Jebeloi, Jebeloi, lama sabaktani? (Radaković 1990, 56)

• usp. Jebeloi, jebogumil
jebogumil im. jebati × bogumil

Napravimo novoga boga – Jeboga! Budimo jebogumili kao balkanski patereni, jedini kršćani s obrednim orgijastičkim svečanostima. (Radaković 1990, 55)

• usp. Jebog
jebojanka im. jebati × bojanka bojanka sa psovkama za bojenje

Jebojanka: Razbibriga za živčane odrasle (Index, 23. 12. 2015, m)

jebozerno pril. jebozovno × ?zera ‘malo’ × ?zorno

I ja sam onjega mladoga jebozerno izbluđivala [...] (Radaković 1999, 47)

• usp. izbluđivati
jebzik im. jebati × jezik

A onda, bez klizlika – lizika, svahiliti jebzik. (Radaković 1999, 50)

• usp. klizlika, svahiliti

U strasnoj porno-grafijskoj igri rađa se Jebzik, višestruko kodirana blasfemična proza koju Radaković iz svoje pisaće strojnice ispaljuje u čitatelja. I u većini njih ubija želju za sustavnijim čitanjem. (Zarez, 9. 12. 1999)

jednokleknuti gl. /kanu/ jednoklek × kleknuti

I zna se tko pred kim mora jednokleknuti! (Bednjanec 1980, 87)

• epizoda o veslačkome sportu

• usp. kajakakanje, kajakaranje, šampionogiranje
jedriličaranje im. jedriličarenje × čaranje

Nježno jedriličaranje (Bednjanec 1980, 119, n)

• epizoda o jedriličarstvu

Jedvajcilin im. /Tin/ Jedvaj × penicilin

Obrana Bayera večeras će drhtati od groznice uzrokovane Mandžukitisom. Jedino što bi tu moglo pomoći je Jedvajcilin, ali nestašica je. (Index, 17. 3. 2015, k)

• T. Jedvaj – hrvatski nogometaš, branič, igrač Bayera iz Leverkusena
jeftilen im. jeftin × ?etilen pogrdno za štogod jeftino, obično odjevni predmet, modni dodatak, uređaj, automobil i sl.

jeftilen (R, Zagreb, 1990-e)

[...] još uvijek mislim da je za novac najbolji Microsoft Wheel Mouse Optical, jer je jeftilen koji jako dobro radi, a najkvalitetniji od njih. (Jabučnjak, 7. 2. 2005, k)

Jeftilen iz Indije – novi novcati auto za 12 500 kn! (24sata, 10. 1. 2008, n)

Daj ga čuj u ovoj šulji od jeftilena. (Ž, Zagreb, 11. 3. 2011)

Ana Ivanović vjenčala se u jeftilenu. Zarađuje milijune, ali vjenčanicu nije platila mnogo (JL, 13. 7. 2016, n)

jeggings [ģegings] im. mn. e. jeggings ← jeans ‘džins, traper’ × leggings ‘tajce, tajice’ tajce od trapera, traperice tajce

Tajice i traperice spadaju u najpraktičnije komade odjeće, mogu se nositi u svakoj prilici i kombinirati na bezbroj načina. Baš iz te jake ljubavi tajica i traperica izrodio se Jeggings, trashy komad odjeće koji je osvojio srca svjetskih zvijezda. [...] Jeggings nije pao s neba, radi se samo o radikalnijoj verziji uskih traperica. Jeans je iz godine u godinu sve uži, traperice su poprimile izgled tajica [...] (Cromoda, 23. 8. 2009)

Jeggings je relativno nov izraz, skovan od riječi jeans i leggings (tajce), a to su superuske hlače. (Cosmopolitan, 16. 1. 2011)

Ma, imaš jeggings na svakom koraku: New yorker, Zara, Bershka, C&A, H&M, Takko, Stradivarius... Valjda nema većeg lanca butika da ih ne drži. (Trudnoća, 29. 8. 2013, k)

• usp. meggings
jelotejp im. jelo × selotejp

Slučaj jelotejp (FT, 3. 11. 2006, n)

• o štrajku glađu B. Glavaša • u slučaju Selotejp B. Glavaš osuđen je za ratni zločin u Osijeku, gdje su u Domovinskome ratu njegovi podređeni ubijali civile srpske nacionalnosti i tako što bi im selotejpom zalijepili usta i bacili ih u Dravu

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja
jembati gl., jembiga uzv. jebati × JMBG ‘jedinstveni matični broj građanina’

Feralovo »Jembi ga!« (FT, 23. 8. 1999, n)

• o izjavi K. Juras u Areni da joj je 14 godina u osobnoj iskaznici pisalo da je muškarac, pa je prema tomu njezin suprug 14 godina bio oženjen muškarcem
jemen prid. jeben × Jemen

Jemena intervencija (Novosti, 5. 4. 2015, n)

• riječ je o vojnoj intervenciji Saudijske Arabije i još desetak arapskih zemalja u Jemenu uz podršku SAD-a
jenneralni [ģeneralni] prid. Jenna × generalni e. Jennaral ← Jenna × general ‘generalni, opći’

Dobro došli na prvu i jedinu debatu Jenneralnih izbora. (Televizijska 2015, S07E05)

• Jenna – ime lika u TV-seriji Televizijska posla
jerbati gl. jerbo ‘jer’ × jebati

[...] jerbo me ko doberman iz sechuanusa, ko jebenny goodman nadahnjivao silovano. Imao je dobar karinet i pihao mi u pusak, pimpiskom u pussy. (Radaković 1999, 47)

• usp. jebenny, karinet, pimpisak, sechuanus, silovano
jergulja im. /Miljenko/ Jergović × jegulja ‘beskičmena osoba’

Strategija jergulje (FT, 21. 1. 2005, n)

• o nedosljednosti i neprincipijelnosti M. Jergovića

Jethroux [ģetru] im. Jethroux ← Jennifer /Aniston/ × /Justin/ Theroux skupno za par J. Aniston i J. Theroux

Vaughniston – nakon Brada Pitta, Jennifer Aniston je neko vrijeme provela u zagrljaju Vincea Vaughna. Danas je u braku s glumcem Justinom Therouxom, a njihovo ime je Jethroux. (Index, 10. 11. 2015)

• usp. Bennifer, Beyon-Z, Brangelina, Davetoria, Jisbon, Khlomar, Kimye, Spederline, Timberbiel, Vaughniston, Vickham, Zanessa

Jewbaru [ģubaru] im. e. Jew ‘Židov, židov’ × Subaru

Jewbaru: Osvajanje izraelskog tržišta? (Index, 22. 10. 2014, m)

• promijenjen naziv i logotip automobilske marke Subaru

• usp. alfamozno, ćelestonke, figuar, folksvagina, Furrari, ladilak, pljugo, spaguar, škodilak, varborđini, varburgini, tutabili

Jewropa [ģuropa] im. e. Jew ‘Židov, židov’ × Europa podrugljivo i rasistički za Europu, kojom navodno upravljaju Židovi

Nadam se da će Jewropa postupiti ispravno u sljedećem preseljenju, ono, dali su bankarima Palestinu (koju danas poznajemo kao Izrael) kao odštetu za zla koja su proživjeli (na stranu to da je Ado kreacija bankara i da je radio za njihove interese iako se čini nelogično, no gleda se na kraju rezultat) u Jewropi, pošto će ekolozi sada proći kao bankari jučer, mislim da bi bilo pravično nagraditi ih (za sljedeće klanje koje će doživjeti) sa Andaluzijom, ono tamo su i živjeli i imaju prava na taj teritorij. (VL, 9. 1. 2010, k)

Odlazite, krvopije jedne! Dobro je rekao Orban, neće nam Jewropa zapovijedati (VL, 15. 2. 2011, k)

Treba svima koji su ugroženi od ciokaubojgusara u JEWSA i Jewropi podijelit oružje i nek se bore ko libijski pobunjenici za slobodu jer zlobode i demokurčije i životinjskih prava nema u ciosaura. (VL, 11. 8. 2011, k)

• usp. demokurčija, JEWSA, zloboda

JEWSA [ģusa, ģuesej] im. e. jew ‘židov’ × e. USA ‘United States of America, Sjedinjene Američke Države’ podrugljivo i rasistički za Sjedinjene Američke Države, kojima navodno upravljaju Židovi

Treba svima koji su ugroženi od ciokaubojgusara u JEWSA i Jewropi podijelit oružje i nek se bore ko libijski pobunjenici za slobodu jer zlobode i demokurčije i životinjskih prava nema u ciosaura. (VL, 11. 8. 2011, k)

• usp. demokurčija, Jewropa, zloboda
jezikopalucajac im. jezik + -o- + palucati × policajac pogrdno za jezikoslovnoga normativista i purista, tzv. jezičnoga policajca

Uistinu, fascinantna je upornost naših jeziko-palucajaca da zauzdaju hrvatski jezik. (Dežulović 2008, 415, veljača 2007)

• usp. biciklocajac, frajercajac, koalicajac, podlicajac, politcajac, polizijajac, polucajac, polucijski, propalicajac, ubojicajac
jezivoslovac im. jeziv × jezikoslovac

Nacionalni jezivoslovci (FT, 23. 12. 2000, n)

• razgovor s H. Borić, bosanskom glumicom, između ostaloga i o nacionalnim jezicima

Jisbon [ģisbon] im. Jisbon ← /Patrick/ Jane × /Teresa/ Lisbon

Bruno Heller nam je odlučio dati sretan završetak serije (happy end) i savršeno Jisbon vjenčanje, kako fanovi nazivaju Patricka i Teresu. (MojTV, 20. 2. 2015)

• P. Jane, E. Lisbon – imena likova u TV-seriji Mentalist

• usp. Bennifer, Beyon-Z, Brangelina, Davetoria, Jethroux, Khlomar, Kimye, Spederline, Timberbiel, Vaughniston, Vickham, Zanessa

JNATO im. JNA ‘Jugoslavenska narodna armija’ × e. NATO ‘North Atlantic Treaty Organization, Sjevernoatlantski savez’

Živela JNATO! (Dežulović 2012a, 93, ožujak 2009, n)

jogazam im. e. yogasm ← yoga ‘joga’ × orgasm ‘orgazam’ orgazam pojačan vježbanjem joge, odnosno jačanjem mišića genitalnog područja

Jeste li čuli za jogazam? (VL, 22. 10. 2014, n)

• usp. burgazam, foodgazam, guzgazam, kyborgazam, ratgazam

Joraslavija im. /Joško/ Joras × Jugoslavija

[...] njegov prijatelj Janez Podobnik mogao bi se preseliti u jedan od lijepih apartmana s rešetkama s pogledom na Joraslaviju. Zemlju iz bajki u kojoj Hrvati dopuštaju Slovencima da nesmetano žive na hrvatskom zemljištu usred slovenskog teritorija. (Dežulović 2012a, 17, 26. 7. 2006)

• J. Joras – Slovenac iz pograničja Hrvatske i Slovenije koji se nije mirio s time da živi u Hrvatskoj, često izazivao medijske skandale

Jorkić [ģorkić, jorkić] im. /Angelina/ Jolie × /Željka/ Markić

Želina Jorkić (Index, 11. 8. 2016, k)

• komentar uz fotomontažu lica Ž. Markić i A. Jolie stopljenih u jedno

• usp. Anđelka, Čmarkićka, Karamarkić, Ksenobi, Marlie, udbitelj, Želina
jorts [ģorts] im. mn. e. jorts ← jeans ‘džins, traper’ × shorts ‘kratke hlačice, šorc’ izrazito kratke i izazovne ženske hlačice od trapera

Isprva su ljetnim trendovima zavladale jorts (jeans + shorts), a sada su, u želji da se ionako provokativan odjevni komad učini još provokativnijim, nastale jundies (jeans + undies). Ili, u prijevodu, traper hlačice toliko malene da asociraju na donje rublje. (Fashion, 16. 6. 2015)

• usp. jundies, skort
joškovacera im. Joško /Čelan/ × škovacera ‘lopatica za skupljanje smeća’

Joškovacera (FT, 31. 3. 2001, n)

• o napisima J. Čelana

Jozampović im. /Ivo/ Josipović × ZAMP ‘Zaštita autorskih muzičkih prava’

Ivo Jozampović (Lucić 2013b, 339, 14. 3. 2012)

• riječ je o izmišljenom autoru pjesme Viva Zampata! • aluzija na aferu ZAMP, u kojoj je tadašnji predsjednik RH i predsjednik ZAMP-a I. Josipović optužen da je pogodovao tvrtki svojega prijatelja

• usp. Actatraz, Došloglave, zamp, Zampata, zampiti, zampjeban, Zamporion

• usp. Drivo, Ivolinda, Jugosipović, Jusifović, Jusipović, Lignjosipović, preccccednik, Yusifović, Yusipović
jozitivan prid. /Josip/ Jović × pozitivan

Feralovo jozitivno ozračje (FT, 23. 9. 2005, n)

• o izjavi M. Kovačevića da je smireni nastup J. Jovića vratio staloženost naciji i izazvao snažno divljenje naroda • J. Jović izjavio je bio da se ne želi odazvati pozivu Haaškoga suda
jovnarija im. /Josip/ Jović × govnarija

Feralove jovnarije (FT, 21. 5. 2004, n)

• o napisu J. Jovića u kojemu D. Ugrešić i još nekim intelektualcima odriče da su žrtve Tuđmanova režima te ih optužuje za propagandni rat protiv Hrvatske
jozovitost im. /Josip/ Jović × jezovitost

Feralova jozovitost (FT, 23. 1. 2004, n)

• o izjavi J. Jovića da je M. Perković Thompson, unatoč tomu što je na koncertu pjevao pjesmu koja slavi koncentracijske logore i ustaško klanje, simpatičan i drag čovjek

Jörgusalem [jergusalem, jerguzalem] im. Jörg /Haider/ × Jerusalem, Jeruzalem

Feralov Jörgusalem (FT, 4. 3. 2000, n)

• o izjavi ekstremnoga desničara M. Schwartza da su Židovi pokrenuli međunarodnu hajku protiv austrijskog ekstremnoga desničara J. Haidera

• usp. Haiderluk
jučerotika im. jučer × erotika

Napisano je uvijek u stalnoj pripravnosti kroz sva vremena: jučerotika, da nas, sutračanje. Pisanje čeka oporaviti čitatelja od zadrtosti želja. (Rajki 2015a, 31. 1. 2015)

• usp. sutračanje

Judapešta im. juda ‘Židov, židov’ × Budimpešta

Teritorijalnog našeg malog posjednika i trgovca ubi okupacija Bosne, uništivši našu trgovinu od Zemuna pa do Srbije i bacivši težište bosanskog izvoza u Budimpeštu, pa onda mađarska komunikaciona politika, uništivši naše trgovačke centre u Sisku, Karlovcu, Senju i bacivši centar naše trgovine u otetu Rijeku, Judapeštu i Sarajevo, gdje nema ni jedne važnije hrvatske trgovačke kuće. Podizanjem željezničkih pruga u Hrvatskoj upropasti se patrijarhalna, zadružna baza našeg seljačkog života [...] (Matoš XIV, 162, 16. 11. 1907)

• usp. Arsenikides, Aršelides, bedakcija, Blunaček, Dreksler, Huljević, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević

Judba im. Juda × UDBA ‘Uprava državne bezbjednosti’

Judbine škude (Novosti, 13. 1. 2014, n)

• o prevrtljivosti i potkupljivosti pripadnika tajnih službi, ljudi za sve režime i sisteme • UDBA – jugoslavenska tajna služba

Judevit im. Juda × Ljudevit /Gaj/

Sljedbenici Judevita Gaya i novi lirski pokret? (Kaćunko, 19. 4. 2007, n)

Bi li ljudi proglasili ludim tipa koji bi tvrdio da je danas, slično kao u vrijeme ilirskog preporoda u 19. st., potrebno da »potomci« nekog ludastog »Judevita Gaya« pokrenu neki novi »(i)lirsko-hrvatski homo-preporod« pod tajnim kodom – hromorod?! (Kaćunko, 19. 4. 2007)

• o reakciji internetskoga gej-portala na blog don A. Kaćunka, koji piše da je homoseksualnost bolest

• usp. Gay, hromorod
judilo im. Juda × ludilo

Feralovo judilo (FT, 17. 2. 2001, n)

• komentar naslova teksta u Slobodnoj Dalmaciji nakon što je u Sinju zapaljena slika M. Norca: »Juda zapalio sliku!«

Feralovo čisto judilo (FT, 2. 3. 2002, n)

• o tekstu u Glasu Koncila u kojem se S. Bunjevac pita mora li javnost šutjeti na neprimjerene istupe S. Goldsteina »samo zato što je Židov«

Judoslavenčina im. Juda × jugoslavenčina

Feralove Judoslavenčine (FT, 17. 2. 2001, n)

• o napisu J. Jovića u kojemu optužuje politički vrh zbog tjeralice za M. Norcem

Jugosipović im. Jugoslavija × /Ivo/ Josipović pogrdno za hrvatskoga predsjednika I. Josipovića, aluzija na njegovo navodno ljevičarstvo i jugonostalgiju

Preccccednik Jugosipović. (Index, 12. 5. 2014, k)

• usp. Drivo, Ivolinda, Jozampović, Jusifović, Jusipović, Lignjosipović, preccccednik, Yusifović, Yusipović
jugoslavlje im. Jugoslavija × slavlje

Feralovo euharistijsko jugoslavlje (FT, 23. 12. 1996, n)

• o napisu opata M. Jurčevića, koji se žali na pogrdne napise nekih novina o religioznosti

Jugosmradija im. Jugoslavija × smrad pogrdno za Jugoslaviju

Oni su vidjeli u snu jedino Jugosmradiju!!! (Index, 18. 8. 2012, k)

Naše su starce u Karađorđevićevoj Jugosmradiji silom učili »recitovati«: Jugoslavijo-otadžbino, za tebe mrem [...] (HKV, 1. 7. 2014, k)

Ne daj bože da bi ja njega proba korumpirat ili da bi on meni progledao kroz prste, jer ono šta je nenarodna država Jugosmradija ubirala to ni nije bilo ništa drugo nego dvostruko oporezivanje. (HKV, 1. 7. 2014, k)

• usp. Bretanija, Smrdoslavija, Šugoslavija, Yugosslavija
jugostalgija im. Jugoslavija × nostalgija žal za socijalističkom Jugoslavijom

Nije to jugostalgija, već nostalgija za jednom čarobnom generacijom košarkaša, koji su nas ostavljali bez daha. (F, 4. 7. 2005, k)

• usp. ostalgija
jundies [ģandis] im. mn. e. jundies ← jeans ‘džins, traper’ × undies ‘gaćice’ izrazito kratke i izazovne ženske hlačice od trapera

Isprva su ljetnim trendovima zavladale jorts (jeans + shorts), a sada su, u želji da se ionako provokativan odjevni komad učini još provokativnijim, nastale jundies (jeans + undies). Ili, u prijevodu, traper hlačice toliko malene da asociraju na donje rublje. (Fashion, 16. 6. 2015)

• usp. jorts, skort

Junkuriku [ģankuriku] im. e. junk ‘smeće’ × Kukuriku/-koalicija/

Junkuriku rejting i školsko smeće... – ili: »Zdravstveni odgoj« – krinka za spolno upropaštavanje djece (Kaćunko, 1. 1. 2013, n)

• junk – izrazito loša ocjena agencija za financijski rejting država
jurični prid. Jurica /Pavičić/ × jurišni

Feralov jurični odred (FT, 24. 3. 2001, n)

• o izjavi J. Pavičića da je B. Johnny Štulić »jedini stvarni petokolonaš među hrvatskim kulturnim veličinama«

• usp. boliglot, klasni, Yurica
juridriskanje im. juriti × jurisdikcija × ?driskanje ‘proljev’

S krivopravnog stajališta može se pokrenuti krivični postupak zbog svakog faula na utakmici, zato je bolje da nogometaši jure loptu nego da se bave juridriskanjem. (Bednjanec 1980, 51)

• epizoda o nekakvim dvama spornim nogometnim bodovima

• usp. ekspertizezanje

Juroslavija im. Jure /Francetić/ × Jugoslavija

Feralova SFR Juroslavija (FT, 23. 11. 2002, n)

• o izjavi N. Bašić: »Da je bilo više Francetića, ne bi bilo Srebrenice ni Daytona pola stoljeća kasnije.« • J. Francetić – ustaški vojskovođa

• usp. Broncetić, francetićski

Jusifović im. Jugoslavija × ?Josif /Visarionovič Džugašvili Staljin/ × /Ivo/ Josipović pogrdno za hrvatskoga predsjednika I. Josipovića, aluzija na njegovo navodno ljevičarstvo i jugonostalgiju

Neka si maćuhica (Jusifović) uzme fikus (Mesića Stevicu) da mu vodi predsjedničku kampanju, tako da zajedno propadnu i da ih više nikad ne vidimo i čujemo. (24sata, 5. 7. 2014, k)

I kad bi se milanović, jusifović, matić, ostojić, pusićka, ostojić i drugi veleizdajice postavili pred narod na Trgu bana Josipa Jelačića i postoavili pitanje »Što vam još možemo obećati?« iz stotine tisuća grla orilo bi se: Ostavka [...] (HKV, 27. 10. 2014, k)

Kako to drug Jusifović misli ON je uveo RH u EU? Ja sam mislio kako su i građani imali tu nekakvog upliva, a drug Jusifović to sve sebi svojata. Znakovito, zar ne? (Index, 4. 1. 2015, k)

• usp. Drivo, Ivolinda, Jozampović, Jugosipović, Jusipović, Lignjosipović, preccccednik, Yusifović, Yusipović

Jusipović im. Jugoslavija × /Ivo/ Josipović pogrdno za hrvatskoga predsjednika I. Josipovića, aluzija na njegovo navodno ljevičarstvo i jugonostalgiju

Kolinda je nadasve Crolinda. Epitet kakav nikako ne ide s Jusipovićem. (VL, 22. 9. 2014, k)

Kujundžić nije lopov pa ne krade, niti je pokrao. Još kao mladić radio je na baušteli. I sve što ima zaradio je vlastitom mukom, i nije imao prostrt crveni tepih ko vaš Jusipović. Dok je Jusipović svirao klavir dr. Kujundžić je radio. (SD, 2. 12. 2014, k)

Jusipoviću, pa ti nisi više predsjednik države. Ti si običan građanin. Stoga, nemoj biti naporan i ne dosađuj. (VL, 20. 9. 2015, k)

• usp. Crolinda

• usp. Drivo, Ivolinda, Jozampović, Jugosipović, Jusifović, Lignjosipović, preccccednik, Yusifović, Yusipović
jutren im. Jutarnji /list/ × jetren

Jutrena pašteta (FT, 18. 8. 2006, n)

• P. Lucić piše o tome kako je I. Goldstein prestao surađivati u Feral Tribuneu i oglasio se u Jutarnjem listu, a sve u vezi sa zločinima izraelske vojske nad libanonskim civilima

Jutrovanje im. jutro × trovanje naslov radijske emisije na Radiju 101 (2013–)

JuTrovanje (Radio 101, 2013, n)

U srpnju ove godine valovima Radija 101 zaplovila je nova jutarnja shema JuTrovanje, na programu svaki radni dan od šest do 11 sati. (VL, 27. 10. 2013)

Voditelj Radija 101 Matko Antonović, poznat po nadimku Matan, obračunao se u svojoj emisiju Jutrovanje s vlasnikom Thomasom Alexanderom Thimmeom. (JL, 22. 5. 2014)

Ka
kafkana im. /Franz/ Kafka × kavana

Feralovo »I tebe sam sit, kafkano« for the Bug’s Life in Croatia (FT, 22. 3. 1999, n)

• o izjavi Z. Canjuge da je Hrvatska 1990. doživjela kafkijanski preobražaj u otvoreno i demokratsko društvo • The Bug’s Life – dugometražni crtani film • I tebe sam sit, kafano – novokomponirana narodnjačka uspješnica
kafućino im. srp. kafa ‘kava’ × kapućino

Kafućino (Mataković 2006, 124, n)

Ćetr je ujutra, djećki, eo malo kafućina da ne krepanete pred ekranom. (Mataković 2006, 124)

A, djećki, jel bi još kafućina, jelda je fini?! (Mataković 2006a, 124)

kafultet im. kafić × fakultet

Ne idem na fakultet, idem na kafultet. To ti je kad sjediš u bircu pored faksa. (R, Zagreb, 2012)

Kaj2O [kaj dva o] im. kaj × H_2O

Kaj2O (Mujičić – Senker – Škrabe 1980, n)

• usp. O’kaj, pušketir
kajakakanje im. kajak, kajakarenje × kakanje

Nježno kajakakanje (Bednjanec 1980, 86, n)

• epizoda o veslačkome sportu

• usp. jednokleknuti, kajakaranje, šampionogiranje

Neki misle da bez njihova pišanja ne bi bilo izvora, niti bi rijeke tekle. Zapravo su zaslužni za razvoj kajakakanja jer ne kuže koliki je energetski potencijal divljih voda. (Bednjanec 1980, 1. 7. 1981)

• epizoda o kajaku na divljim vodama

• usp. kajakarati, kajakaraton, slapičić, slapička
kajakaranje im. kajak, kajakarenje × karanje ‘jebanje’

U nas treba prvo postići svjetski uspjeh ni iz čega jer tek tada vrli nam lovodajci saznaju da postoji nekakav kanuizam, kajakaranje i slično. (Bednjanec 1980, 86)

• epizoda o veslačkome sportu

• usp. jednokleknuti, kajakakanje, kajakarati, šampionogiranje
kajakarati gl. kajakariti × karati ‘jebati’

Kajakaram maratonski od Brežica do Zagreba. Automobilom bih stigao za 20 minuta da ima benzina. (Bednjanec 1982, 6. 10. 1982)

• epizoda o kajaku na Savi

• usp. kajakakanje, kajakaranje, kajakaraton
kajakaraton im. kajak × ?karati ‘jebati’ × maraton

Nježni kajakaraton (Bednjanec 1982, 6. 10. 1982, n)

• epizoda o kajaku na Savi

• usp. kajakakanje, kajakaranje, kajakarati
kajdukovac im. kaj × hajdukovac

Kajdukovac (FT, 28. 1. 2005, n)

Novi idol splitskih navijača ima figuru štrukla, prezime Glembajevog sobara i onaj neprispodobivi akcent s Donjih Svetica [...] Dečec je, bumo rekli, rođeni kaj-dukovac. (FT, 28. 1. 2005)

• D. Matošec piše o prijelazu nogometaša N. Kranjčara, zagrebačkoga dečka i ljubimca zagrebačke publike, iz Dinama u Hajduk
kajmikaža im. kaj mi kaže × kamikaza

Hrvatski pak letači-samoubojice, nadaleko poznati »kajmikaže?«, zalijetat će se sa zagrebačke katedrale na granične postrojbe slovenske vojske, a specijalne jedinice Ministarstva za okoliš bagerima će sravniti sva slovenska odmarališta. (Dežulović 2008, 282, listopad 2004)

• usp. janezai
kajpučino im. kaj × kapučino

Jutarnji kajpučino (Radio Kaj, 2010-e, n)

• riječ je o imenu jutarnje emisije

• usp. Bananaccino, drekačino, frapučino, guzaccino, Jagodaccino, mokačino, sisaccino
kakadakati gl. kȁkati ‘obavljati veliku nuždu’ × kákati ‘govoriti ka’ × kokodakati

»Lug. Naše su bake i majke u lugu prale naše ukakane gaće. Pa valjda će i ovo moje u – ka – ka – ka – ka...« kakadakao je trljajući sivom kašom od pepela i vode svoje crno lice. (Marinković 1993, 181–182)

• usp. budalica, interpretacijonala, kurtoafrika, Naježišvili, Obrijšvili, ohoezija, Ožežišvili, paradnoidno, pljuel, pohoezija, velocipederastija, velocipederski, Zavežišvili, ženkast

Kakademija im. kakati × Akademija pogrdno za akademiju

Feralovo dopisno članstvo u Kakademiji (FT, 16. 12. 1996, n)

Evo kako je prof. Pečarić uspio ipak zaustaviti još jednu, novu Kakademijinu sramotu... (Net, 5. 11. 2012, k)

Kad smo kod terora uhljeba koji s pravom spominje gornji članak, dobro je iznova podsjetiti na stanje u Hrvatskoj akademiji znanosti i umjetnosti, kojoj bi – sudeći po dugogodišnjem stanju u nekim njenim jedinicama – bolje pristajao naziv Hrvatska kakademija neznanosti i uhljebljenosti. (Index, 3. 11. 2014, k)

kakademik im. kakati × akademik pogrdno za akademika
kakademik (Sabljak 1981, s. v.)

Noćna mora za kakademike (FT, 6. 10. 2001, n)

I doista, već krajem osamdesetih nisam više pozdravljao nikoga od ljudi iz nekadašnje redakcije: svi su zaglibili u nacionalizmu, ili su postali akademici (Davičo ih je nazivao »kakademici«). [...] »Kakademici« i rulja ostali su na istom stajalištu: Oskar Davičo bio je uvijek tamo gdje je vlast. (FT, 6. 10. 2001)

• kakademicima je – piše M. Kovač – O. Davičo zvao akademike koji nisu oponirali S. Miloševiću, ali se poslije i sam našao među njima

Četiri uredničko-direktorske gracije tobože komercijalne Nove TV, koje su na HRT-u odgojili maestro Manjkas i kakademik Kosovac, ne bi trebale nikada napustiti politikantske ambicije da se u kretenizmu svojeg informativnog programčića natječu s kolosalnom državnom tv. (NCL, 1. 3. 2005)

Sjetilo me na pokojnog Ranka Marinkovića, on ih je zvao »kakademici«. (PD, 26. 12. 2006, k)

Kakademici ponovno blebeću svoje fraze i puštaju maglu kako bi stvorili iluziju da im je stalo i da nešto rade. (VL, 14. 3. 2015, k)

I u političkim i u akademskim krugovima veliku nedoumicu i pomutnju izazvala je najnovija (hipo)teza »jadkademika&kakademika« (izrazi Joje Ricova, pjesnika), tj. jedinog europskog akademika s osnovnom školom. (Kaćunko, 26. 3. 2015)

• usp. jadkademik
kakademski pril. kakati × akademski

Rekavši da je spolni odgoj »beskrajno nebitna tema« a dr. Reisman »nadriznanstvenica«, pokazao je i bijedu svoga bijesa što je tu »iritantnu babu« (kako »kakademski« reče netko u Zagrebu) došla slušati masa ljudi – 600 (slovima: šest stotina) ih je bilo u dvorani, u predvorju stotinjak i više, a nekoliko stotina je policija jedva zadržala vani pred uzlaznim vratima. (Kaćunko, 7. 2. 2013)

• o posjetu američke konzervativne aktivistice J. Reisman Hrvatskoj

• usp. komunjarni, rajsmanijak
kakadu im. gl. pz. 3. mn. kakadu × kakati pz. 3. mn. kakaju, kakadu

Ja stoga zebem bez ševe, bez labuda udavna bi mi ptičkica, vrapičić moj, izgorila i spuštiglić se na zamorce i skljokane koji kakadu. (Radaković 1999, 48)

• usp. izgoriti, labud, ptičkica, skljokan, spuštiglić, udavna, vrapičić, zebem
kakatekizam im. kakati × katekizam

Znaš li pravila nogometnog kakatekizma? Kada i komu se dosuđuje prednost? (Bednjanec 1980, 45)

kakizmatik im. kakati, kakiti × karizmatik

Feralov kakizmatik (FT, 20. 1. 2006, n)

• o tvrdnji D. Ivankovića da su A. Gotovina i Z. Sudac najpoznatiji hrvatski karizmatici
kalamćuza im. kalambur ‘igra riječima’ × ćuza ‘zatvor’ e. punitentiary ← pun ‘igra riječima’ × penitentiary ‘kaznionica’

Tata mi je ginekolog u Indiji. Ako si ondje i trebaš pregled, kao što voli reći: uvijek je na uzvulvi. – To je grozno. Treba ga poslati u kalam-ćuzu. – To je prikladna ka-zna. (Teorija 2014, S06E18)

• usp. kazna, uzvulva

Kaleksiko, kaleksiko e. Calexico ← California ‘Kalifornija’ × Mexico ‘Meksiko’ 1. im. američki grad na granici Kalifornije i Meksika, susjedni u Meksiku jest Mexicali

Kaleksiko, odmah na granici. Etimologija očita: Kalifornija. Meksiko. Kaleksiko. [...] Ime odražava stvarnost. Pri šetnji starim gradskim centrom Kaleksika niste sigurni u kojoj ste državi. Istina je da niste ni u jednoj, te da ste u obje. (Winslow 2012, 187)

• usp. benevolentan, čudojebesan, jazzercise, ludist, orgizam, Pornywood, ratgazam, reluksuzacija, zazujan, zlostup

2. prid. takav da objedinjuje kalifornijske i meksičke odlike

Odlazak motorom u suton jasna je aluzija na Johna Waynea koji na kraju ne mogu se sad sjetiti kojeg filma, odjaše prema zalazećem suncu, na backgroundu konjskih lubanja i onih kaleksiko-kaktusa. (Index, 1. 7. 2006, k)

kaliforniciranje im. Kalifornija × forniciranje ‘bluđenje’

Nakon sedam godina kaliforniciranja, David Duchovny će se prestati pojavljivati na Showtimeu, barem u svojoj dramediji Californication. (Serijala, 9. 12. 2013)

kalifornikacija im. Kalifornija × fornikacija ‘blud’ a. e. Californication ← California ‘Kalifornija’ × fornication ‘blud’

Kalifornikacija (Kalifornikacija 2009–2014, n)

b. e. californicate ← California ‘Kalifornija’ × fornicate ‘bludničiti’

Dođi. Vrati se u krevet. Na kalifornikaciju. (Kalifornikacija 2013, S05E06)

kalmetraža im. /Božidar/ Kalmeta × kilometraža

U pravoj, detaljno opisanoj avanturi, uspjelo im je otkriti da su sumnje istražitelja pretjerane, budući da je cesta ispala čak i nešto duža od onih 77 ugovorenih i plaćenih kilometara, e da bi se potom utvrdilo da taj nenadani višak otpada na razdaljinu od naplatnih kućica do stvarnog izlaza na autocestu. I da kilometraža odgovara kalmetraži. (Lucić 2011a, 4. 1. 2011)

• o malverzacijama pri izgradnji dionice autoceste Dugopolje–Ravča • B. Kalmeta – svojedobno hrvatski ministar prometa i infrastrukture
kamerni prid. ?kamera × kameni

Ali oni nisu opsestre, već neandertaoci, zatučnici kamernog dobra koitus nama pokuševaju zapovijebati kao da smo mi beograđanke drugog redaljke. (Radaković 1999, 52)

• usp. koitus, neandertalac, opsestra, pokuševati, redaljka, zapovijebati, zatučnik

Kamikazić im. kamikaza × /Mirko/ Jozić prigodni nadimak hrvatskoga nogometnog izbornika M. Jozića, vodio je reprezentaciju na SP u Japanu (2002)

Počelo 17. Svjetsko prvenstvo u nogometu. Može li Mirko Kamikazić isto što i Ćirohito? (SD, 31. 12. 2002–1. 1. 2003)

• usp. Ćirohito
kaminakaza im. kamikaza × nakaza

Feralov stari kaminakaza (FT, 17. 11. 2001, n)

• o izjavi C. G. Ströhma da u ratu protiv terorizma Zapadu nedostaje vjera samoubilačkih atentatora, kakvu je imao F. Tuđman

• usp. doktator, pirotvorac, umoreska
kamkorder im. e. camcorder ← camera ‘kamera’ × recorder ‘snimač’ uređaj koji snima videozapis, spoj kamere i videorekordera

Kompaktni kamkorder idealna je naprava za situacije kad treba nešto zabilježiti, a ne želite se opteretiti s mnogo tehnike. (RNR 1996, s. v., 25. 6. 1990)

kamkorder (AG 1999, s. v.)

Riječ je o prvom 3D kamkorderu namijenjenom širokim tržišnim masama [...] (Bug, 30. 7. 2010)

komunkaust im. komunistički × holokaust

Sada se valjda može uvesti i stručni termin »komunistički holokaust« (kraće: komunkaust). (Kaćunko, 22. 6. 2010)

• usp. crolokaust, holokaos, oholokaust, pedokaust, solokaust

Kanabislavija im. kanabis × Jugoslavija

Kanabislavija (Di su, 25. 9. 2015, k)

• fotomontaža listova marihuane na sinoptičkoj karti bivše Jugoslavije
kanadastično pril. Kanada × fantastično e. Canadorable ← Canada ‘Kanada’ × adorable ‘divan’

Bože, Robin! Pogledaj ovo! Kanadastično! Zar ne? (Kako 2015, S07E12)

• jedan lik drugomu pokazuje dječju opravicu s javorovim listom, kanadskim simbolom

Kanibalkanska prid. im. ž. kanibal × balkanski naslov glazbenog albuma i naslovne pjesme grupe Gustafi (2012)

Kanibalkanska (Gustafi 2012, n)

Nogu san ti ja poila / malo ti je masna bila / Kanibalkanska, Kanibalkanska, / Kanibalkanska ska! (Gustafi 2012)

Kantamarko im. /Immanuel/ Kant × /Tomislav/ Karamarko podrugljivo o predsjedniku HDZ-a T. Karamarku

Moralni zakon Immanuela Kantamarka (Lucić 2016a, 2. 2. 2016, n)

• komentar intervjua u kojemu T. Karamarko govori o relativnosti morala u politici

• usp. Carriemarko, Cromarko, Framislav, Ironmarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Kante im. kanta × Ante /Tomić/ pogrdno, uvredljivo za novinara i književnika A. Tomića, kojega je 2014. netko zalio kantom izmeta

Kante Tomić nije vrijedan onih govana koje je dobio za nagradu, njegovom vrijeđanju neistomišljenika, kanta govana je bio demokratski odgovor na pisanje Ante Tomića. (24sata, 6. 7. 2016, k)

Kod Trumpa je suprotno. Narod navalio na njegove skupove k’o muhe na govno. Nije ni čudo – govno jedno populističko – rekao bi KAnte Tomić (a ipak se on najbolje razumije u govna [...] (Homunizam, 27. 10. 2016)

kanunada im. kanu × kanonada

Nježnoplovna kanunada (Bednjanec 1982, 11. 8. 1982, n)

• epizoda o kanuu jednokleku

• usp. jednokleknuti
kaordičan prid. e. chaordic ← chaotic ‘kaotičan’ × order ‘red’ takav da ujednačeno objedinjuje nered i red, obično o ustroju organizacija

Tvorac naziva bio je Dee Hock, osnivač tvrtke poznat po smišljanju tzv. »kaordičnog« (»chaos« + »order«) društvenog poretka, svojevrsne utopije proizašle iz učenja škola misterija. (VL, 22. 8. 2014, b)

Kaos im. Kambodža × Laos izmišljena država, podrugljiv spoj Kambodže i Laosa

A gdje mu je taj Kirzakstan? – Negdje između Kongolije i Saudijske Namibije. Jebiga, nije čovjeku za zamjerit... Znaš da Ameri imaju posebne metode učenja: moraju pošteno potaracat zemlju kako bi uspjeli zapamtit kaže li se Irak ili Iran, Afpakistan ili Topganistan, Vijetnam ili Štatijaznam, Kaos ili Lambodža, Hong Kong ili Hongo Kongo, Srbatska ili Hrvija... Prema tome, sretan si dok ne znaju kako ti se država zove. Kad nauče, već je sravnjena sa zemljom. (Lucić 2013a, 26. 2. 2013)

• o izjavi J. Kerrya u State Departmentu da je ključna američka srednjoazijska saveznica u afganistanskome ratu država Kirzakstan

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan

Kaosovo im. kaos × Kosovo

Kaosovo i Metohija (FT, 18. 1. 2008, n)

• reportaža švedskoga novinara s Kosova, »zemlje korupcije i bezakonja«

• usp. Džetohija, Kosmosovo, Kosovina, Kosowar, Natohija, Vetohija
kapekenjac im. ka pe ka ‘KPK, Korčulanski plivački klub’ × kenjati ‘srati’ × kenjac ‘magarac’

Čuj, kapekenjac, daj mi ispisnicu. Dao sam vam svoju mladost, ali sad živim u drugom gradu: tamo sam se oženio i šljakam. (Bednjanec 1980, 83)

• vaterpolski klub Korčulanski plivački klub (KPK) 1978. osvojio je vaterpolski Kup pobjednika kupova (KPK) • moguća aluzija na Komunističku partiju (KP)

• usp. Amerikenjac, denikenjac, esdekenjac, manekenjac, sanjkenjac
kapišati gl. tal. capire pz. 1. jd. capisco 2. jd. capisci ‘razumjeti’ × pišati pz. pišam

Mi tebi dati molto lire za malo tambure: capisco? – Kapišam. (Bednjanec 1980, 23)

• epizoda o boksu

• usp. kapiškati, parolov, zguzati
kapiškati gl. tal. capire pz. 1. jd. capisco 2. jd. capisci ‘razumjeti’ × pišati pz. pišam

No kapiškam, šporkenzi dojč? (Bednjanec 1980, 144)

• usp. kapišati, šporkati

Kaplufen im. K plus × Brufen

Očekujem uskoro Kaplufen na tržištu, kao odgovor Konzuma s robnom markom K plus na brufene. (Index, 27. 10. 2014, k)

• komentar na Agrokorovu registraciju za prodaju bezreceptnih lijekova • K plus – robna marka trgovačkoga lanca Konzum • Brufen – ibuprofen, antireumatik, analgetik

• usp. Agrokroacija, agrokorporativizam, Koeljinda, konzum, konzumistički, konzumotvorina, Kradegrokor, Todorich, Viagrokor, Yugrokor
kaptolacija im. Kaptol × kapitulacija

Feralova bezuvjetna kaptolacija (FT, 26. 2. 2000, n)

• o pitanju uredništva Hrvatskog slova upućenu zagrebačkomu nadbiskupu J. Bozaniću nije li se i on priključio omalovažavanju predsjednika F. Tuđmana

• usp. Bogznanić, celibrat, kaptolik, katakorizma, Noćenaš, posranica, smećenik, tamjan
kaptolerancija im. Kaptol × tolerancija

Feralova kaptolerancija (FT, 5. 3. 2004, n)

• o izjavi don A. Šuljića da mu nije jasno otkud tolik negativan naboj prema Crkvi
kaptolički prid. Kaptol × katolički koji se odnosi na kaptolike

Hrvatska je ka(p)tolička vukojebina. (Index, 24. 5. 2015, k)

Čestitam kolegi Matuliću što je potpuno nediplomatskim jezikom vrlo sažeto i jasno rekao ISTINU – dok neki »kaptolički« intelektualci na istu nakanu moraju potrošiti hrpu papira za formulacije koje narod uopće ne razumije! (Kaćunko, 12. 4. 2016)

kaptolik im. Kaptol × katolik katolik sa zagrebačkoga Kaptola, nadbiskupskoga središta

Kaptol i kaptolici (FT, 25. 3. 1996, n)

• o šutnji katoličkih teologa i laika na nijekanje pravoga karaktera NDH

A kako i ne bi kad se krvoločna pohlepa za zlatom zbog koje su katolički konkvistadori istrijebili Inke i Azteke, evo i danas u zemlji Hrvatskoj smatra dobročinstvom u slavu Boga i Crkve, te svetim povijesnim uzorom »ugroženih« hrvatskih kaptolika?! (Lucić 2013a, 18. 1. 2013)

• o napisima u Globusu da će nadbiskup J. Bozanić početi žestoku kampanju protiv Vlade RH

• usp. Bogznanić, celibrat, kaptolacija, katakorizma, Noćenaš, posranica, smećenik, tamjan

Razumijem kolegu »kaptolika« i ne osuđujem ga – to više što ne spada u one (vatikanske i kaptolske) »kurijalce« kojima je papa Franjo nedavno »očitao bukvicu« – ali [...] (Kaćunko, 12. 6. 2015)

• o kolegi svećeniku koji nije zadovoljan nastupom pape Franje u Sarajevu

Ima raznih sektaša: drkokatolici, primokatolici, bludisti, prknoslavci, muflimani... – I kaptolici. (Di, 30. 8. 2015, k)

• usp. bludist, drkokatolik, mufliman, muslimaničan, primokatolik, prknoslavac, šopingatolik
kaptolist im. Kaptol × kapitalist

Pa zar vladajući sustav ne tetoši i kaptoliste kojima plaćamo prisilnu crkvenu desetinu i admirale i generale s masnim penzijama koji bi vrlo rado izvršili državni udar, ali ne mogu jer ih priječi opravdani strah?! (Lucić 2012a, 6. 10. 2012)

• o velečasnom I. Mikleniću i njegovu mišljenju da je samoubojstvo branitelja »poticaj za stvarno otrežnjenje i borbu za boljitak svim legalnim i legitimnim sredstvima«
kaptolizam^1 im. Kaptol × kapitalizam × komunizam

Bauk kaptolizma (Dežulović 2010a, 61, veljača 2008, n)

• usp. samostanoposluga, Zdravomarische
kaptolizam^2 im. Kaptol × kapitalizam

Državne dionice na putu u kaptolizam (Lucić 2011a, 26. 1. 2011, n)

Pa se još valjda samo anarhosotonisti pitaju: koliko je najavljenoj rasprodaji udjela u državnim firmama kumovalo dosadašnje izdašno financiranje Crkve iz proračuna? I je li pad socijalizma bio tek uvod u kaptolizam? (Lucić 2011a, 26. 1. 2011)

• o napisima u Večernjem listu da će Katolička crkva kao naknadu za svoju imovinu oduzetu nacionalizacijom zatražiti da joj se daju udjeli u državnim tvrtkama

Kaquarium [kakvarijum] im. Karlovac × e. aquarium ‘akvarij’ ime slatkovodnog akvarija i muzeja rijekâ u Karlovcu

Ovo su samo neki od dijelova »KAquariuma«, slatkovodnog akvarija i muzeja rijeka koji će svojim ciljevima i rezultatima doprinjeti ostvarenju nacionalnih i lokalnih ciljeva razvoja turizma i općenito gospodarstva. [...] Prema planu, u prvih godinu dana od otvaranja KAquariuma, očekuje se najmanje 12 000 posjetitelja. (Dnevnik, 8. 7. 2015)

Karačmarko im. /Tomislav/ Karamarko × čmar pogrdno, uvredljivo za političara T. Karamarka

Nakon Boljkovca, i ban Jelačić i kralj Tomislav pod istragom ministra »Karačmarka« (Index, 8. 11. 2011, n)

Karačmarka pod hitno u Remetinec! (24sata, 5. 12. 2011, k)

Tipovi poput Čmarkićke i Karačmarka su jeftinim frazama o »zaštiti« obitelji i »ugroženog Hrvatstva« mogli privući samo one neuke i primitivne [...] (SD, 4. 12. 2013, k)

• usp. Čmarkićka

Hrvatskoj Vladi za Karačmarkom definitivno puca ona stvar po svim šavovima... (VL, 10. 6. 2014, k)

Simpatični su, podržavam njihov krvavi Božić u Karačmarkovom dekoru. To je pravi način da osjete kako funkcionira pravna država. (Index, 6. 12. 2014, k)

Karačmarko (Di, 30. 4. 2015, m)

• fotomontaža čmara na usnama T. Karamarka

Gnjidanović, baš poput Karačmarka ‘oće prdnut, pa se posere. (Index, 25. 5. 2015, k)

Karačmarko, kao i sva HDZ gamad, ako dođu na vlast (nema većeg zla) još bi 4 godine samo kenjali po Gnjidanoviću i SDP-u. To je jedino što on i zna. (Index, 7. 6. 2015, k)

• usp. Gnjidanović

• usp. Carriemarko, Cromarko, Framislav, Ironmarko, Kantamarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Karađman im. /Tomislav/ Karamarko × /Franjo/ Tuđman

Dr. Tomranjo Karađman ili dr. Framislav Tuđmarko? (Newsbar, 5. 5. 2014, m)

• fotomontaža lica T. Karamarka i F. Tuđmana stopljenih u jedno

• usp. Carriemarko, Cromarko, Framislav, Ironmarko, Kantamarko, Karačmarko, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean

Karakerum im. /Tomislav/ Karamarko × /Željko/ Kerum

Karakerum (Di, 6. 11. 2015, m)

• fotomontaža lica T. Karamarka i Ž. Keruma stopljenih u jedno

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, kerumčar, Kerumenko, kerumotvorina, kerumovanje, klauncelar, Kurikularko, Maybach, Milamarko, Rentacaramarko, Seljko, Tomizoran, Tomranjo, Tuđmarko, vlajburški, Vlajder, Zoramarko, Zorislav
karakter im. kara ‘kurac’ × karakter × akter

Kao kar-akter Jakov jebio takov kakov jebio, tako, snošajan, ali uvijek sam ga bila u smoj osobni dvosobni apartaman uspremna primiti za plodstanara. (Radaković 1999, 47)

• usp. apartaman, jebiti, plodstanar, smoj, snošajan

Karalanović im. /Tomislav/ Karamarko × /Zoran/ Milanović

Zorislav Karalanović (Di, 6. 11. 2015, k)

• komentar na fotomontažu licâ Z. Milanovića i T. Karamarka stopljenih u jedno

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zečilanović, Zočina, Zoramarko, Zorislav

• usp. Bezvezoka, Debilanović, Emilanković, Gnjidanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav

Karamajmun im. /Tomislav/ Karamarko × majmun pogrdno, uvredljivo za političara T. Karamarka

Još malo pa izbori pa ćemo naguziti vas desničare. Karamajmun nikad neće biti premijer. Da on dođe na vlast to bi bio povratak u pretkambrij. (VL, 18. 7. 2015, k)

Ovdje je riječ o Milanoviću i SDP-u, ne o Karamajmunu i zločinačkoj zadruzi, dakle – ne trolaj. (Index, 11. 9. 2015, k)

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Karamao im. /Tomislav/ Karamarko × Mao /Zedong, Ce-tung/ pogrdno za političara T. Karamarka

Može, rekoh, izgledati nategnuto za potrebe historiografske dramaturgije, ali Hrvatima je i u revolucionarnim stvarima forma važna koliko i sadržaj: kao što je jednako pripremljena Reformom misli, hrvatska je Kulturna revolucija jednako najavljena u kazalištu, hajkom HDZ-ovih Crvenih straža na intendanta riječkog HNK-a i slučajem »Smjena intendanta Olivera Frljića« – »Riječki HNK nije ni hrvatski, ni narodni, i našim dolaskom na vlast Frljić će biti smijenjen«, obećao je tada Tomislav Karamao – a na koncu i jednako započeta revolucionarnim dazibaom na Univerzitetu. (Dežulović 2016a, 10. 5. 2016)

• autor uspoređuje Maovu Kulturnu revoluciju s promjenama do kojih je došlo po dolasku T. Karamarka na vlast 2016. • dazibao – rukom pisan velik natpis na kineskom, protestni ili propagandni

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Yulanović, Zoramarko, Zorislav
karamarkantan prid. /Tomislav/ Karamarko × Ana /Šarić/ × markantan

Ipak, netko se sjetio pa je (nehotice) »izvukao iz sosa« i mene i njega, rekavši da je za sve kriva jedna žena – mislim, »karamarkantna« Ana... – (u što nisam siguran)! (Kaćunko, 12. 3. 2015)

• A. Šarić – supruga T. Karamarka

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Karamarkić im. /Tomislav/ Karamarko × /Željka/ Markić

Karamarkić. Nova snaga hrvatske desnice (Mareković, 29. 1. 2014, m)

• fotomontaža lica političarâ T. Karamarka i Ž. Markić stopljenih u jedno, aluzija na moguću koaliciju HDZ-a i pokreta U ime obitelji

Tomislav Karamarkić, manji od Željke Markić (NL, 28. 2. 2014, n)

Tomislav Karamarkić (Di, 27. 6. 2015, m)

• fotomontaža lica T. Karamarka i Ž. Markić stopljenih u jedno

• usp. Anđelka, Čmarkićka, Jorkić, Ksenobi, Marlie, udbitelj, Želina

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikulark, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Karamarkov im. /Tomislav/ Karamarko × /Božo/ Petrov

Božo Karamarkov (Zmaj, 4. 1. 2016, m)

• fotomontaža dvaju potpredsjednika Vlade RH – T. Karamarka i B. Petrova

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav
karamarksistički prid. /Tomislav/ Karamarko × marksistički koji se odnosi na pretpostavljene karamarksiste i karamarksizam • v. karamarksizam

Odabir Martine Dalić za Ministarstvo gospodarstva i poduzetništva mi je došlo meni kao jako ugodno iznenađenje, zapravo tim više što Martina Dalić je napustila HDZ i, ako se sjetimo, to je bilo pod pritiskom jedne marksističke struje u HDZ-u. – Karamarksističke ili samo marksističke? (R, Peti dan, 21. 10. 2016)

• upadica voditelja N. Raspudića u izlaganje L. Popova
karamarksizam im. /Tomislav/ Karamarko × marksizam

HDZ – od karamarksizma do ćatolicizma (VL, 21. 10. 2016, n)

• napis N. Raspudića o HDZ-u i Vladi RH poslije T. Karamarka, s novim predsjednikom stranke i premijerom A. Plenkovićem, »briselskim ćatom«

• usp. ćatolicizam, Marxovina

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Karamartian [karamaršn] im. /Tomislav/ Karamarko × e. Martian ‘Marsovac’

The Karamartian (Di, 18. 10. 2015, k)

• komentar na fotomontažu T. Karamarka na naslovnici filma The Martian

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Karambo im. /Tomislav/ Karamarko × Rambo

Karambo. Domovinski rat 2. (Di, 22. 2. 2015, m)

• fotomontaža T. Karamarka kao Ramba • Rambo – izmišljeni lik supervojnika iz istoimenoga filma

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Karamerkel im. /Tomislav/ Karamarko × /Angela/ Merkel

Karamerkel (Di, 28. 10. 2015, k)

• riječ je o susretu T. Karamarka s njemačkom kancelarkom A. Merkel

• usp. Carriemarko, Cromarko, Framislav, Frangela, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Merde, Merkande, Merkollande, Merkozy, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Karamičak im. /Tomislav/ Karamarko × Kamičak

Sjećaš se valjda onog crtanog filma o Kamičku i Muharku? Onog češkog ili slovačkog... Ili čehoslovačkog? – Ma baš me briga je li crtić o tom Karamičku i Karamuharku bio češki ili turkoslovački! Ovdje se radi o Hrvatskoj! O Hrvatskoj kojoj ovaj nenacrtani Karamarko prijeti da je neće bit! (Lucić 2012a, 20. 12. 2012)

• o izjavi predsjednika HDZ-a T. Karamarka da će Hrvatska propasti ako HDZ ne pobijedi na sljedećim izborima

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Karamilanović im. /Tomislav/ Karamarko × /Zoran/ Milanović

To je Karamilanović. (Di, 6. 11. 2015, k)

• komentar na fotomontažu licâ Z. Milanovića i T. Karamarka stopljenih u jedno

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zečilanović, Zočina, Zoramarko, Zorislav

• usp. Bezvezoka, Debilanović, Emilanković, Gnjidanović, Karalanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav

Karamirko im. /Tomislav/ Karamarko × Mirko

Karamirko i Slavko (Di, 8. 6. 2015, k)

• fotomontaža T. Karamarka u četničkoj uniformi • Mirko i Slavko – glavni likovi iz poznatoga jugoslavenskog stripa Nikad robom

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav
karamladež im. /Tomislav/ Karamarko × mladež

Nije sisačka karamladež u tom bombardiranju Mrleta i Prlje žalila bojevih fraza, spočitavajući riječkim rockerima sve i svašta: od »scenskih nastupa i performansa kojima otvoreno ili indirektno ismijavaju institucije Republike Hrvatske, Crkvu, hrvatske branitelje i druge«, pa do neprimjerenih »naziva njihovih pjesama i albuma« i »pojavljivanja u medijima«. (Lucić 2015a, 27. 5. 2015)

• o protivljenju Mladeži HDZ-a održavanju koncerta rock-grupe Let 3 • T. Karamarko – predsjednik HDZ-a

• usp. Clozet 3, Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, pornoćka, Rentacaramarko, Toalet 3, Toilet 3, Tomizoran, Tomranjo, Tuđmarko, Zoramarko, Zorislav

Karamol im. /Tomislav/ Karamarko × MOL 1. prigodno ime afere o suradnji supruge T. Karamarka s mađarskom naftnom kompanijom MOL

Afera Karamol ide dalje. Nakon što se otkrilo da je Ana Karamarko bila na platnom spisku MOL-ova konzultanta Joze Petrovića, koji joj je isplatio gotovo pola milijuna kuna, u Saboru oporba gotovo jednoglasno traži ostavku njezinog supruga i prvog potpredjednika Vlade. (RTL, 11. 5. 2016)

Iako je SDP jučer zatražio opoziv Tomislava Karamarka, a iz te stranke najavljuju i iniciranje parlamentarnog povjerenstva koje bi trebalo raščistiti sve tajne afere »KaraMOL«, sve to svjedoči da Hrvatska još živi u invalidnoj demokraciji. (NL, 19. 5. 2016)

Svatko ima pravo da se brani, pa tako i Tomislav Karamarko uhvaćen u aferi Drimia, odnosno KaraMOL. (JL, 21. 5. 2016)

2. pogrdno za T. Karamarka, aluzija na aferu s mađarskom naftnom kompanijom MOL

Prije par dana stajao je iza Karamola i svom snagom ga podržavao. Prije nekoliko godina govorio je o njemu sve najgore. Sad je u jednom trenutku procijenio da bi Karamol mogao pobjediti ali već danas okreće ploču, nije on branio Karamola nego je on branio Kradeze. (24sata, 7. 6. 2016, k)

• o HDZ-ovu političaru D. Milinoviću i njegovu odnosu prema T. Karamarku

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Yulanović, Zoramarko, Zorislav

Karamrak im. /Tomislav/ Karamarko × mrak

Svjetlost u Karamraku (Novosti, 16. 12. 2013, n)

• o ograđivanju T. Karamarka od protućiriličnoga referenduma koji je predložio Stožer za obranu hrvatskog Vukovara

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Karamrmarko im. /Tomislav/ Karamarko × mrma ‘ekstazi’

KaraMRMArko (Di, 19. 2. 2015, k)

• komentar na fotomontažu T. Karamarka s uvećanim očima

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav

Karamuharko im. /Tomislav/ Karamarko × Muharko

Sjećaš se valjda onog crtanog filma o Kamičku i Muharku? Onog češkog ili slovačkog... Ili čehoslovačkog? – Ma baš me briga je li crtić o tom Karamičku i Karamuharku bio češki ili turkoslovački! Ovdje se radi o Hrvatskoj! O Hrvatskoj kojoj ovaj nenacrtani Karamarko prijeti da je neće bit! (Lucić 2012a, 20. 12. 2012)

• o izjavi predsjednika HDZ-a T. Karamarka da će Hrvatska propasti ako HDZ ne pobijedi na sljedećim izborima

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav
karapultiranje im. /Tomislav/ Karamarko × katapultiranje

Karapultiranje!? Karamarku sad i najodaniji okreću leđa (24sata, 14. 6. 2016, n)

• o mogućem odlasku T. Karamarka s mjesta potpredsjednika Vlade te predsjednika HDZ-a nakon otkrića afere s mađarskom naftnom kompanijom MOL
karastinec im. karati ‘jebati’ × Kerestinec

Treba mi jedan lepoglavić da me karastinec u vaglinu, da mi se uhiti h riti, da me uhvati za moju dobru staru grudišku i stisne je da mu sve priznam [...] (Radaković 1999, 47)

• riječ je o nizanju mnogobrojnih aluzija na zatvore, policajce i seks • Kerestinec – jedan od hrvatskih zatvora

• usp. grudiška, lepoglavić, vaglina
karaterirati gl. karate × aterirati ‘sletjeti, prizemljiti’

Ha, ha, ha! Žicar je karaterirao! (Bednjanec 1980, 19)

• epizoda o karateu

• usp. karaterni
karaterni prid. karate × karati ‘jebati’, ?kara te ‘jebe te’ × ?karakterni

Karaterne nježnosti (Bednjanec 1980, 19, n)

• epizoda o karateu

• usp. karaterirati

Karavaso im. /Tomislav/ Karamarko × /Milijan Brkić/ Vaso

Vi kao da živite u nekom vakuumu – na vlasti su ljudi koji drže ekstremne poglede, bukači koji izlaze na ulice... pa ja se protiv toga borim! Predsjednik HDZ-a Karavaso izjavljuje da ih je SDP pokrao. Pa naravno da ih nismo pokrali, mi smo njih osujetili u krađi. (JL, 23. 2. 2016)

»Dok su Kitarovićka i Karavaso olajavali u Mađarskoj, mi smo pomagali ljudima. Nismo se ogradili žicom, niti ćemo to ikada napraviti«, rekao je Milanović. (Rašeta, 6. 3. 2016)

• prenesene izjave predsjednika SDP-a Z. Milanovića o predsjedniku HDZ-a T. Karamarku i glavnome tajniku HDZ-a M. Brkiću – Vasi

• usp. Carriemarko, Cromarko, Cybrkić, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Keramarko, Kerumarko, klauncelar, Kurikularko, Milamarko, Milijanović, Rentacaramarko, Tomizoran, Tomranjo, Tuđmarko, Zoramarko, Zorislav
karborund im. e. carborundum, nj. Karborund ← e. lat. carbon ‘ugljik’ × e. corundum, nj. Korund ‘korund’ trgovačko ime za silicijev karbid, SiC, kristalnu tvar sa strukturom sličnom dijamantnoj, vrlo velike tvrdoće, poluvodičkih svojstava, velike termičke i kemijske otpornosti, rabi se za brušenje, poliranje i kao vatrostalni materijal
karborund (Klaić 1972, s. v.)

karborund (AG 1999, s. v.)

Ustanovljeno je da je inficiranje biljaka na taj način znatno uspješnije ako se listovi zdrave biljke prije trljanja infekcioznim sokom pospu sitnim prahom silicijeva-karbida (karborund, brusni prah) čije će čestice pri trljanju raniti epidermu, tj. stvoriti prolaz virusu u unutrašnjost stanice. Umjesto karborunda mogu se koristiti i neka druga abrazivna sredstva [...] (Juretić 2002, 66)

Odzupčavanje rubova. Uzmite karborund ili dijamantni kamen i povucite od nosa do repa po rubovima. Nastavite sa radnjom dok svaki dio ruba ne bude glatak i bez zubaca. (Skijanje, 1. 9. 2004)

karborund (Proleksis, s. v., 22. 6. 2012)

karikatur im. karakter × karikatura × ?tur

Imao je, odakle, loš karikatur, alibio dobar je pulover, mašnovit i raznomustran. (Radaković 1999, 47)

• usp. alibiti, mašnovit, pulover
karikultura im. karikatura × kultura

Naša kultura postaje karikultura. (R, HTV 4, 15. 3. 2016)

• iz saborske rasprave zastupnika J. Pecnika o budžetu za kulturu i znanost
karinet im. kara ‘kurac’ × klarinet

[...] jerbo me ko doberman iz sechuanusa, ko jebenny goodman nadahnjivao silovano. Imao je dobar karinet i pihao mi u pusak, pimpiskom u pussy. (Radaković 1999, 47)

• usp. jebenny, jerbati, pimpisak, sechuanus, silovano
karsploatacija im. e. carsploitation ← car ‘automobil’ × exploitation ‘eksploatacija’ filmski podžanr unutar eksploatacijskoga filma, glavni junaci najčešće su automobili, jurnjava, utrkivanje i razbijanje automobila

Carsploitation / karsploatacija (TP, 4. 1. 2011, n)

Ama, bajkeri, karsploatacija i chambara samo su neki od filmskih podžanrova s kojima započinjemo naš vodič kroz svijet globalne filmske produkcije, u nekoliko nastavaka. (TP, 4. 1. 2011)

Ipak, najpoznatiji film u novijoj povijesti svakako je ovogodišnji »Machete« Roberta Rodrigueza, spomenik meksploataciji, ali i drugim žanrovima, kao što su klasična grindhouse akcija, karsploatacija, nansploatacija... (TP, 10. 1. 2011)

• usp. bleksploatacija, brusploatacija, hiksploatacija, meksploatacija, nacisploatacija, nansploatacija, redneksploatacija, remakesploatacija, seksploatacija, šoksploatacija
kashon [kašon] im. e. kashon ← cairn /terrier/ ‘kern/-terijer/’ × bichon /frise/ ‘kovrčavi bišon’ pas mješanac kern-terijera i kovrčavoga bišona

Bichon Frise + Cairn Terrier = Kashon (Vauvau, 12. 6. 2007)

kaskolicizam im. kasko × katolicizam

Feralov kaskolicizam (FT, 16. 6. 2006, n)

• kasko – vrsta automobilskog osiguranja • o izjavi don A. Kutleše da nije njegova obveza da nekomu privatno pomaže, nakon što se automobilom Hrvatske biskupske konferencije zabio u automobil obitelji teškog invalida
kasnoćni prid. kasni × noćni

Vrhlo se oružno prosijekćam noćaskajući sama sa sobama, ponaosobitno sa samim kasnoćnim osijekućim okružjem vrelim [...] (Radaković 1999, 47)

• usp. noćaskati, osijekući, ponaosobitno, prosijekćati se
kataklizam im. kataklizma × katekizam

Feralov mali kataklizam (FT, 28. 10. 2000, n)

• o tekstu don Ž. Kustića posvećenom gubitku pravednosti i poštenja
katakorizma im. kataklizma × korizma

Feralova katakorizma (FT, 19. 3. 2004, n)

• o korizmenoj poruci kardinala J. Bozanića u kojoj kao izvor nezadovoljstva i napetosti navodi čovjekovu želju da sve vidi i sve zna

• usp. Bogznanić, celibrat, kaptolacija, kaptolik, Noćenaš, posranica, smećenik, tamjan
katakrizma im. kataklizma × krizma

Feralova katakrizma (FT, 13. 12. 2003, n)

• o zabrinutosti mons. R. Perića za hrvatski natalitet

Tarifa za katakrizmu (Lucić 2012a, 30. 3. 2012, n)

• o župniku iz Ploča don P. Mikiću koji je sastavio cjenik za vjerske usluge
katalo im. e. cattalo ← cattle ‘stoka; govedo’ × buffalo ‘bizon’ životinja križanac domaćeg goveda i bizona
katalo (Klaić 1972, s. v.)

katalo (AG 1999, s. v.)

• usp. beefalo, Grubzon, Grubzončica, katalo

Katapultura im. katapult × kultura naslov radijske emisije na Hrvatskome radiju (2004–)

katarzacioni prid. katarza × koncentracioni

Feralov katarzacioni logor (FT, 26. 7. 1999, n)

• o izjavi ministra pravosuđa Z. Šeparovića da je katarza za Hrvatsku nastupila u Jasenovcu i na Bleiburgu
katastrašan prid. katastrofa, katastrofalan × strašan

Renata Sopek. Istina je da je na početku bila katastrašna! No, kad je u drugoj sezoni Big Brothera postala brineta, potpuno se promijenila. Smršavila je i totalno promijenila način vođenja emisija. (Index, 27. 6. 2007, b)

Iskreno mislim da nam ne triba više »zabavnih« televizija... A KN smo već vidili kakav je (katastrašan), iskreno neznan kome bi se poslovnon čoviku nakon naporna posla još i doma na televiziji slušalo o poslu... (F, 11. 12. 2010, k)

katastrašno pril. katastrofa, katastrofalno × strašno

LC Power nije toliko kvalitetan koliko ti misliš, a usto i katastrašno izgledaju. (Bug, 6. 12. 2011, k)

Blago kući koju ovaj zaobiđe, i mulci mu se smiju, katastrašno [...] (Di, 12. 10. 2015, k)

• komentar na otkrivanje spomenika F. Tuđmanu u Pločama i župnikovo tamošnje pjevanje »Ustani, Franjo, Hrvatska te zove«
katastrojka im. e. catastroika ← fr. catastroika ← fr. catastrophe ‘katastrofa’ × rus. perestroika ‘perestrojka, rekonstrukcija, reorganizacija’ nepravedna i zločinačka ekonomska i politička pretvorba, tranzicija

Grčki novinari Katerina Kitidi i Aris Chatzistefanou na zatvaranju filmskog dijela Subversive festivala predstavili su svoj novi film »Katastrojka«, što je ujedno bila njegova svjetska festivalska premijera. Tvorci hita »Dugokracija« u novom su se filmu pozabavili privatizacijom, koju nazivaju »posljednjim činom tragedije« koja je Grčku iz kolijevke demokracije pretvorila u njezinu grobnicu. (JL, 14. 5. 2012)

Počelo je sve 1989. kada je francuski akademik Jacques Rupnik upotrijebio termin »Catastroika«, pokušavši opisati ekonomske reforme Sovjetskog Saveza za vrijeme Gorbačova. U Jelcinovo vrijeme desio se najveći i najneuspješniji privatizacijski eksperiment u povijesti čovječanstva. (Magicus, lipanj 2013)

• usp. prihvatizacija
kateklizam gl. katekizam × kataklizma

Mali kateklizam (FT, 12. 9. 1994, n)

• prigodna satirična pouka u vjeri za članove HDZ-a uz posjet pape Ivana Pavla II. Hrvatskoj
katjastrofa im. Katja /Kušec/ × katastrofa

Katjastrofa (FT, 30. 1. 2004, n)

• D. Matošec o HTV-ovu Dnevniku urednice K. Kušec punu crnokronikaških vijesti
katoliban im. katolik × taliban pogrdno za agresivna konzervativna i tradicionalna katolika

»Podjelu« nam ne nameće religiozna većina (koja jest otvorena različitostima), niti ponižena homoseksualna manjina (kojoj brak ionako nije popularan), nego manjina, na društvenim mrežama opisana pojmom »katolibana«. (JL, 20. 11. 2013)

A jesan li ja homofob i katoliban ako glasan ZA? (Net, 22. 11. 2013, k)

• riječ je o referendumu o odredbi braka

Osnivači nadalje spominju biskupov angažman oko mladih, a dodaju, također, kako ih »organizatori hajke na biskupa« nazivaju katolibanima, svećenike klerofašistima i sličnim pridjevima. (SD, 28. 8. 2014)

Budemo li nasilje opravdavali zato što je netko peder ili katoliban, nerazumno se svađali oko toga u medijskom prostoru, država će i dalje mirno potpisivati razne čudnovate sporazume, od kojih su mnogi štetniji čak i od famoznih Vatikanskih. (Zarez, 25. 9. 2014)

Da, da. Hercegovac i veliki katolik. Znači hercegovac lažljivac i desničarski katoliban koji zagađuje naše društvo. Ništa više u tom jadniku. (VL, 31. 3. 2016, k)

• riječ je o političkome komentatoru N. Raspudiću

• usp. katolibanizacija, katolibanka, katolibanski, katotaliban, kleriban, kleribanski, talibanovina
katolibanizacija im. katolizacija × talibanizacija pogrdno za agresivnu konzervativnu i tradicionalnu katolizaciju

Katolibanizacija na djelu i to na hrvatski način, a sve licemjerno i sa figom u džepu. (Dubrovački, 8. 6. 2015, k)

Kleronacifašistička katolibanizacija. (F, 6. 4. 2016, k)

Katolibanizacija Hrvatske: Zaustavljena reforma školstva, Jokić odlazi (Index, 25. 5. 2016, n)

• usp. katoliban, katolibanka, katolibanski, katotaliban, kleriban, kleribanski, talibanovina
katolibanka im. katolikinja × talibanka pogrdno za agresivnu konzervativnu i tradicionalnu katolikinju

Katolibanka koja je tek nedavno otkrila da je katolibanka, a asistirala je stotinama pobačaja nema što tražiti u zdravstvu. (Index, 15. 8. 2013, k)

Time se ipak bave samo zaostale i primitivne katolibanke iz reda »misionarki ljubavi« i njima slični, koji ne znaju čemu služe NGO-i. (Dnevno, 20. 6. 2014)

Svi misle da je riječ o nedužnoj bakici, dok je zapravo riječ o opasnoj katolibanki. (Zarez, 25. 9. 2014)

Za stare katolibanke nema milosti, ni tolerancije. (Dnevno, 16. 11. 2014)

Uglavnom, nisam katolibanka, ali o abortusu mislim sve najgore. (VL, 22. 9. 2015, k)

• usp. katoliban, katolibanizacija, katolibanski, katotaliban, kleriban, kleribanski, talibanovina
katolibanski prid. katolički × talibanski koji se odnosi na katolibane

Konačno, nismo li se već potvrdili kao bogobojažljiva nacija koja smjerno kroči katolibanskim stazama odričući se i civilizacijskih stečevina, ljudskih prava i svakog oblika suvremenosti. (SD, 3. 4. 2014)

Zagreb pride: Prijavite katolibansku ekipu iz »Ne dirajte djecu«, šire mržnju (Index, 28. 10. 2014, n)

U pravu si... četnici su napravili puno manje štete državi nego katolibanski »domoljubi« do sada i u skorijoj budućnosti. (Titanik, 26. 5. 2016, k)

• usp. katoliban, katolibanizacija, katolibanka, katotaliban, kleriban, kleribanski, talibanovina
katolicemjer im. katolik × licemjer

Feralovi katolicemjeri (FT, 29. 11. 2003, n)

• o opravdanju V. Košića da se Crkva nije uključila u predizbornu kampanju, nego je samo pozvala vjernike da slijede poznati katolički nauk
katoličinka im. katolik × ličinka

Feralova katoličinka (FT, 25. 2. 2005, n)

• o izjavi ginekologa D. Bukovića: »Katolik sam od rođenja, od začeća.«
katolički prid. katolički × lički

(Kato)ličke gospićko-senjske čestitke (Kaćunko, 23. 12. 2008, n)

• o božićnim čestitkama gospićko-senjskoga župana M. Jurkovića i gradonačelnika Gospića M. Kolića u Ličkome listu
katolijek im. katolik × lijek

Feralov katolijek (FT, 18. 2. 2005, n)

• o izjavi ginekologa D. Bukovića da je Biblija najbolja medicinska knjiga

Feralov katolijek (FT, 5. 1. 2007, n)

• o tvrdnji A. Vukasovića da marksizam, komunizam i anarholiberalizam ne priznaju moral kao općeljudsku vrijednost
katotaliban im. katolik × taliban pogrdno za agresivna konzervativna i tradicionalna katolika

Činjenica je da su epiteti »homofob«, »primitivac«, »katotaliban« i sl. poprilično prikladni za opis osnovnih karakternih crta pripadnika tog novoformiranog »pokreta« desnice [...] (Zarez, 11. 6. 2013)

Tako imamo slučajeve da se sve koji ne žive u Istri i Kvarneru neki nazivaju »neciviliziranima«, riječi kao što su »klerofašist« i »katotaliban« su doista danas svakodnevna riječ [...] (F, 20. 12. 2013, k)

Bože, sačuvaj nas kuge, gladi i katotalibana. (Di, 14. 9. 2015, k)

Još ćeš se ti moliti da ti se unuka ne omata u krpe i bude jedna od 4 muslimanske žene zatvorene u kući rađajući djecu. Pa će ti katotalibani biti bolja opcija. (Di, 14. 9. 2015, k)

Hoćeš reći da će katotalibani biti manje zlo?! (Di, 14. 9. 2015, k)

• usp. katoliban, katolibanizacija, katolibanka, katolibanski, kleriban, kleribanski, talibanovina
kavčaj im. kava × čaj e. cofftea ← coffee ‘kava’ × tea ‘čaj’ čaj s okusom kave

Što radite? – Smišljamo novi posao. Kavčaj. – Kavčaj? – Je li ti dosta odlučivanja između kave i čaja? – Ne. – Ni ja ne mogu odlučiti! Zaboravi na neodlučnost uz Kavčaj. Skuhaj svjež čajnik čaja s okusom kave i imaš oboje. Kako ti se čini? – Kao da bih radije bio neodlučan. (Kontrola 2015, S02E11)

Zove se Kavčaj. [...] – Bože! Ostavlja okus u ustima. Misliš da je otišao, ali nije. (Kontrola 2015, S02E11)

Bok, Kate. – Bok, Jen. Nemam vremena za Kavčaj. Idem. – O. K. (Kontrola 2015, S02E11)

• usp. kombikura
kazna im. kalambur ‘igra riječima’ × kazna e. punishment ← pun ‘igra riječima’ × punishment ‘kazna’

Tata mi je ginekolog u Indiji. Ako si ondje i trebaš pregled, kao što voli reći: uvijek je na uzvulvi. – To je grozno. Treba ga poslati u kalam-ćuzu. – To je prikladna ka-zna. (Teorija 2014, S06E18)

• usp. kalamćuza, uzvulva

Kc–Knj
kćerikalizam im. kći, kćer × klerikalizam

Feralov kćerikalizam (FT, 24. 9. 2004, n)

• o izjavi don A. Bakovića da su hrvatske djevojke poželjne udavače u svijetu jer umjesto da rađaju Hrvate rađaju male Nijemce, Kanađane, Australce i Slovence

• usp. antitemza, antomurale, desnošljivost, drinosaurus, državlji, ekumenjara, haesperanto, muslimaničan, prasizam, romovina, romovlasnički, serijalnuški, stjegovni, ubijesno, videološki, wrusstracija, zaviočajan, zavjeronauk
keburek im. kebab × burek

Nemam najdražu hranu. To se mijenja svaki dan. – Kebab ili burek? – Jako teško pitanje. Keburek. (VL, 2. 5. 2016)

• iz razgovora s kolumnisticom i komičarkom A. Andrassy

• usp. dobrižoto, falafail, kitula, ližoto, vebab
kečoneza im. kečap × majoneza mješavina kečapa i majoneze

Pomfrit najviše volim jesti s pomiješanim kečapom i majonezom, ja to zovem kečoneza. (R, Zagreb, 2008)

kemokin im. kemokini mn. e. chemokine ← chemotactic ‘kemotaktički’ × cytokine ‘citokin’ protein iz skupine citokina, proteina sposobnih da potaknu kemotaksu susjedne stanice

Akumulacija kemokina u intersticiju uzrokuje proliferaciju fibroplasta i povisuje sintezu ekstra staničnog matriksa kao i upalu. (Oberiter 2002, 62)

Kemokini su mali citokini uključeni tijekom upale u kemotaksiju, migraciju i aktivaciju stanica, posebice fagocita i limfocita. (Medicinski rječnik, s. v., 2016)

kengurati gl. kengur ‘klokan’ × gurati

Drugi prst upanteram u guzelu i tako kenguram u svraku svoju jamaricu, u prednji i istražnji otvor, kao prava droplja, i maštam... (Radaković 1999, 48)

• usp. droplja, guzela, istražnji, svraka, upanterati
kenjoar im. kenjati, kenjara × pisoar

Problem se može pojaviti ako je odvodna cijev negdje sužena uslijed zaštopavanja (čak i desetke metara od kenjoara). (F, 5. 4. 2008, k)

Trebali bi patentirati kenjoar. – Ja pokušao, ne može. To ime je već zauzeto kao registrirani trade-mark produkcijske kuće koja radi »Red Carpet«. Alternative su ti »seroar«, »govnoar« i »shitinal«. (Croportal, 13. 1. 2009, k)

• usp. govnoar, seroar
kerešćipati gl. kereščipe ‘vrsta bacanja u hrvanju’ × šćipati ‘štipati’

Nježni, diskvalificiran si! Guraš prst u uho. – A on mene kerešćipa za šuplex! (Bednjanec 1980, 17)

• epizoda o hrvanju

• usp. šuplex

Keramarko im. ker ‘pas’ × /Tomislav/ Karamarko

Prije je bio zečina, a sad ide uz nogu, od sada je KERamarko. (Ćaća, 10. 10. 2015, k)

• komentar na fotografiju T. Karamarka i I. Sanadera • Zečina – internetski nadimak T. Karamarka

• usp. Carriemarko, Cromarko, Framislav, HDZec, HDZečina, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Kerumarko, klauncelar, Kurikularko, Milamarko, Partizečina, Partyzančina, Perverzečina, Rentacaramarko, Tomizoran, Tomranjo, Tuđmarko, zečer, Zečetnik, Zečilanović, Zočina, Zoramarko, Zorislav
kerempuhalo im. Kerempuh × /mrtvo/ puhalo ‘lijena, neokretna, nepoduzetna osoba’

Mrtva kerempuhala (FT, 29. 11. 1999, n)

• M. Jergović o stanju u satiričkome zagrebačkome kazalištu Kerempuh i njegovu ravnatelju D. Ljuštini

Kerumarko im. /Željko/ Kerum × /Tomislav/ Karamarko pogrdno o saborskim zastupnicima Ž. Kerumu i T. Karamarku i njihovu nedolaženju na saborske sjednice

Zastupnik Kerumarko (Lucić 2012a, 12. 12. 2012, n)

Pa dobro, trafikant, kakvo je to ponašanje? Počeo si izbivat iz trafike k’o zastupnik Kerumarko iz Sabora... [...] Pa ga zato nazivaš Kerumarkom? Kerum se ne pojavljuje ni na jednom poslu za koji je plaćen, a Karamarko je, koliko vidim, prezaposlen. Stalno praši uokolo i čak se, štoviše, ispričava i zbog budućih izbivanja iz Sabora. (Lucić 2012a, 12. 12. 2012)

Toliko mu valjda duguju svi oni birači koje je tako časno i savjesno zastupao u ovome mandatu, dolazeći u Sabor jedva nešto rjeđe od povremeno zabasaloga Tomislava Kerumarka. (Lucić 2015a, 24. 2. 2015)

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, kerumčar, Kerumenko, kerumotvorina, kerumovanje, klauncelar, Kurikularko, Maybach, Milamarko, Rentacaramarko, Seljko, Tomizoran, Tomranjo, Tuđmarko, vlajburški, Vlajder, Zoramarko, Zorislav
kerumčar im. /Željko/ Kerum × krijumčar

Kerumčari (Di, 29. 8. 2015, m)

• fotomontaža splitskoga političara i gradonačelnika Ž. Keruma i njegove sestre N. Bečić kako krijumčare robu, aluzija na ratno profiterstvo za koje se Ž. Kerum često optužuje

• usp. Karakerum, Kerumarko, Kerumenko, kerumotvorina, kerumovanje, Maybach, Seljko, vlajburški, Vlajder

Kerumenko im. /Željko/ Kerum × /Fred/ Kremenko

Kerumenko (Di, 21. 10. 2015, m)

• fotomontaža glave Ž. Keruma na tijelu F. Kremenka, aluzija na njegovu izjavu kako mu je teško voziti Ferrari po rupama jer su njegovi tabani »prst od ceste« • F. Kremenko – lik iz animiranoga filma Obitelj Kremenko, automobili koje voze likovi pokreću se stopalima

• usp. Karakerum, Kerumarko, kerumčar, kerumotvorina, kerumovanje, Maybach, Seljko, vlajburški, Vlajder
kerumotvorina im. /Željko/ Kerum × umotvorina

Dobro je da su vodeći splitski HDZ-ovci svojim pojavljivanjem na presici pokazali da nisu od muke propali u zemlju [...] I dobro je da su tri splitska znaseta na novinarsko citiranje tih kerumotvorina uglas odgovorila: »Mi smo katolici i opraštamo.« (Lucić 2011a, 12. 11. 2011)

• o izjavi D. Marasovića da će HDZ koalirati sa strankom Ž. Keruma i da mu opraštaju sve uvrede jer su katolici

• usp. Karakerum, Kerumarko, kerumčar, Kerumenko, kerumovanje, Maybach, Seljko, vlajburški, Vlajder, znase
kerumovanje im. /Željko/ Kerum × umovanje

Ma ne mislim ja, nego ti govorim kako bi bilo krajnje vrijeme da netko dosljedno domisli ono što Kerum misli da su njegovi vjernici dužni misliti, a pritom ni njima ta dužnost slaboumnog kerumovanja ne pada teško. (Lucić 2012a, 18. 9. 2012)

• o izjavama Ž. Keruma o Srbima u TV-emisiji Nedjeljom u 2

• usp. Karakerum, Kerumarko, kerumčar, Kerumenko, kerumotvorina, Maybach, Seljko, vlajburški, Vlajder
kešovina im. keš e. cash ‘gotovina’ × gotovina
kešovina (R, Zagreb, 1990-e)

Onaj kojemu ni ime ne želim spominjati, svakog je dana iz »Tiska« uzimao svu kešovinu, a nitko ga pod cijenu gašenja »Tiska« nije smio pitati kuda odlazi taj novac. (Vjesnik, 17. 1. 2003)

kešovina (Sabljak 2013, s. v.)

keytar [kitar, kejtar], keytara [kitara, kejtara] im. e. keytar ← keyboard ‘klavijatura’ × guitar ‘gitara’ glazbalo, spoj klavijature i gitare, klavijatura koja se drži kao gitara

Kupujem keytaru do 3000 kn. Za one koji ne znaju keytara je klavijatura koja se nosi kao gitara – vrlo popularna 80-ih. Najpoznatiji primjer keytariste u nas je Tonči Huljić. (Glazbeni forum, 22. 12. 2008, k)

Roland predstavio keytar na NAMM-u prije malo manje od mjesec dana, potraži. (Glazbeni forum, 18. 2. 2009, k)

Iako možda ne bismo trebali žaliti za trendovima perioda koji nam je dao tabletić na televizoru (po mogućnosti s onom gondolom), keytar (onaj sint koji izgleda kao gitara) i fudbalerku, hrabro ćemo se vratiti u prošlost i prisjetiti se općih mjesta svakog iole modno osviještenog Jugoslavena. (Index, 28. 1. 2016)

Što je ovo? Pogledaj ovo! – Deri! – Keytar. Gdje je remen? [...] Pronašla sam remen keytara. – Zabavljamo se, ali izgubit ćemo novac ne bude li ovaj keytar vrijedio. [...] – Ovo je star instrument. Rolandov posljednji pokušaj s keytarima. (Skladište 2016, S03E19)

• usp. banjitar, banjolele, banjolina, gitalele, glasovir, klavijatara
keytective [kitektiv] im. e. keytectiv ← key ‘ključ’ × detective ‘detektiv’ sustav globalnoga smještanja (GPS) koji pomaže pri lociranju i pronalaženju izgubljenih ključeva

Kako ste me pronašli? – Imaš prijateljice i GPS. Svoj keytective. – O, bože, keytective! (Najgora noć, 9. 4. 2016)

Khlomar [klomar] im. Khlomar ← Khloe /Kardashian/ × Lamar /Odom/ skupno za par Kh. Kardashian i L. Odom

Khlomar – Dok su bili zajedno, Khloe Kardashian i Lamar imali su nadimak, koji nije toliko zaživio kao Kimye, ali morali smo ga spomenuti. (Index, 10. 11. 2015)

• usp. Bennifer, Beyon-Z, Brangelina, Davetoria, Jethroux, Jisbon, Kimye, Spederline, Timberbiel, Vaughniston, Vickham, Zanessa
kiberdeličan prid. e. cyberdelic ← cyber- ‘kiber-’ × psychodelic ‘psihodeličan’ takav da ima odlike kiberdelije • v. kiberdelija

Oba naziva imala su svoja povijesna razdoblja pa se vjerojatno dobro sjećate psihodelične kontrakulture i »djece cvijeća«, hippieja, a kiberdelična kontrakultura podrazumijeva transhumanizam. (VL, 12. 10. 2015, b)

kiberdelija im. e. cyberdelia ← cyber- ‘kiber-’ × psychodelia ‘psihodelija’ spoj kiberkulture i psihodelije

Pojednostavljeno – psihodelija bi bila način otkrivanja prave stvarnosti svijeta koji nas okružuje, bilo dekodiranjem matrice ili prelaskom u druge platoe svijesti. Kiberdelija je pak stvarnost prisutna kod tehnoloških entiteta, svojevrsna tehnološka forma života. (VL, 12. 10. 2015, b)

kićaćma im. kičma × /Ivo Sanader/ Ćaća

Jebe mu se, ima ravnu kićaćmu. (Ćaća, 18. 9. 2015, k)

• komentar na mem Uvik uspravan, uvik ispravan
kidult [kidalt, kidult] im. e. kidult ← kid ‘dijete, klinac’ × adult ‘odrastao, odrasli’ odrasla osoba s osobinama djeteta, bilo pozitivnima poput razigranosti bilo negativnima poput života s roditeljima ili bavljenja dječjim aktivnostima

Hoćemo i mi biti kidulti? djecrasli? hihi (Dnevnik, 24. 4. 2007, k)

A zrelost? Koliko će muškarac koji ostane živjeti kod mame biti zreliji s 30 nego što je bio s 20? Ili žena? Samo će biti sjebaniji... kidult. (Net, 9. 10. 2008, k)

»Kidults«: Zašto Hrvati ostaju s roditeljima do iza tridesete (Fizzit, 24. 1. 2013, n)

• usp. adultescent, djecrasli, djedrasli
killuminat [kiluminat] im. e. kill ‘ubiti’ × iluminat

»Teorije« urote i »killuminati« (Kaćunko, 17. 4. 2015, n)

• o utjecaju zabavne glazbe i dodjeli nagrade Grammy, koja propagira »sotonističko, okultno, demonsko vještičarenje« • iluminati – pripadnici tajnoga društva koji zastupaju slobodoumne ideje protiv crkvenih dogmi i crkvenog djelovanja
killumination [kiluminejšn] im. e. killumination ← kill ‘ubiti’ × illumination ‘osvjetljenje, rasvjeta, prosvjećivanje’

Ali, što je zapravo najstrašnije, svoju negativnu energiju – duhovno ubojiti »svjetlonoški mrak« (da parafraziran Tupacka – killumination!) – golemom snagom (potpomognuti medijima) šire cijelim svijetom i zrače odnosno kontaminiraju duše mnoštva mladih ljudi, ubijajući u njima i Boga i osjećaj za sve dobro i lijepo. I istodobno ih »dobro« zatupljuju! (Kaćunko, 17. 4. 2015)

• o utjecaju zabavne glazbe i dodjeli nagrade Grammy, koja propagira »sotonističko, okultno, demonsko vještičarenje«

Kimerika im. e. Chimerica ← China ‘Kina’ × chimera ‘himera’ × America ‘Amerika’ himera Kine i Amerike, globalni duopol koji kontrolira svjetsku proizvodnju, potrošnju, tehnologiju i imaginarij

Kimerika, a ne Kindija, činit će G2, visoko nad svima u globalnom kondominiju. (Hrvatski fokus, 11. 4. 2011)

Kimerika (Chimerica) – crvena šizofrenija (Limun, 1. 3. 2014, n)

Stapanje dva diva, Amerike i Kine, krštena je Kimerika (Chimerica) od povjesničara Nialla Fergusona i ekonomista Moritza Schularicka. (Limun, 1. 3. 2014)

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan

Kimerikanac im. Kinez × Amerikanac stanovnik Kimerike • v. Kimerika

Mi se samo možemo nadati kako će Kimerikanci okrenuti svijet prema davnoj mudrosti svog pjesnika iz 6. stoljeća prije Krista, Lao Zia [...] (Limun, 1. 3. 2014)

kimola im. e. kimola ← /american/ eskimo ‘/američki/ eskimski pas’ × lhasa /apso/ ‘lasa apso’ pas mješanac američkog eskimskog psa i lase apso

American Eskimo + Lhasa Apso = Kimola (Vauvau, 12. 6. 2007)

kimun im. kivi × limun e. kimon ← kiwi ‘kivi’ × lemon ‘limun’ biljka križanac limuna i kivija, limunove kore i kivijeva ploda

Kimun. (Dynamo, 17. 10. 2015)

• reakcija gledateljice na trik kojim je iluzionist Dynamo spojio plod limuna i plod kivija

• usp. aprijum, apriplum, blinat, broccoflower, klimun, krujčica, livi, paradajčica, peacherine, plumcot, pluot, rajpir, špitva, tangelo, tomacco, tritikal

Kimye [kimjei] im. Kimye ← Kim /Kardashian/ × Kanye /West/ skupno za par K. Kardashian i K. West

Kim Kardashian i Kanye West, poznatiji kao Kimye, vjerojatno su najpoznatiji par Hollywooda o kojem svi pričaju – dok je Kim javno prekidala brak, pred očima Amerike, Kanye je strpljivo čekao kako bi uhvatio najpoznatiju Kardashianku. (Story, 3. 9. 2012)

Kim Kardashian i Kanye West poznati i kao Kimye slikali su se s američkim predsjednikom Barackom Obamom [...] (Gloria, 1. 2. 2015)

Khlomar – Dok su bili zajedno, Khloe Kardashian i Lamar imali su nadimak, koji nije toliko zaživio kao Kimye, ali morali smo ga spomenuti. (Index, 10. 11. 2015)

• usp. Bennifer, Beyon-Z, Brangelina, Davetoria, Jethroux, Jisbon, Khlomar, Spederline, Timberbiel, Vaughniston, Vickham, Zanessa

Kinderlenić im. nj. Kinder ‘djeca’ × /Josip/ Katalenić pogrdno za pjevača J. Katalenića, aluzija na njegovu navodnu pedofiliju

Kinderlenić (Di, 21. 5. 2015, k)

• usp. Kitarović, Perverzija

Kindija im. e. Chindia ← China ‘Kina’ × India ‘Indija’ Kina i Indija uzete zajedno kao brzorastuće ekonomske i populacijske sile nasuprot Zapadu

Hoće li 2050. svijetom vladati »Kindija« ili ipak Amerika? (Hrvatski fokus, 11. 4. 2011, n)

Kimerika, a ne Kindija, činit će G2, visoko nad svima u globalnom kondominiju. (Hrvatski fokus, 11. 4. 2011)

Hoće li Kindija osvojiti svijet? (TP, 17. 11. 2011, n)

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kongolija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
kingleski im. kineski × engleski e. Chinglish ← Chinese ‘kineski’ × English ‘engleski’ podrugljiv naziv za prijevod pisanoga kineskoga u javnoj uporabi na negramatičan, besmislen, dvosmislen, počesto humorističan engleski, primjerice u napisima, jelovnicima i sl.

Ususret Olimpijskim igrama kineski su se dužnosnici bacili na čišćenje javnih pekinških prostora od natpisa na kingleskom tj. chinglishu. Riječ je o natpisima koji, uz sve simpatije koje prema njima imaju turisti sa smislom za humor, ponekad ipak toliko nalikuju na iracionalne babelovske prevoditeljske prakse da ih se Kinezi moraju riješiti prije kolovoza [...] (Booksa, 14. 7. 2008)

Nijemac Oliver Radtke prvi je put otkrio zadivljujući i čudesan svijet »kingleskog« 2000. godine u taksiju u Šangaju primjetivši zbunjujući natpis na engleskom: »Ne zaboravite ponijeti svoju stvar« – i devet godina kasnije pretvorio se u predvodnika borbe za očuvanje te jedinstvene vrste engleskog jezika. (Metro, 5. 5. 2009)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski

Kiotromanović im. KIO /Keramika/ × /Ante/ Kotromanović

Čuveni ministar K(i)otromanović – vidi pod KIO Orahovica! (JL, 15. 7. 2015, k)

• aluzija na aferu u kojoj je tvrtka KIO Keramika osnovala tvrtku Urbaniko te za predsjednika uprave postavila ministra obrane A. Kotromanovića
kirinalistika im. /Ivica/ Kirin × kriminalistika

Feralova kirinalistika (FT, 31. 3. 2006, n)

• o izjavi ministra unutarnjih poslova I. Kirina da su međusobna ubojstva mafijaša rezultat dobra rada policije
kishonbran [kišonbran] im. /Ephraim/ Kishon × kišobran

Imate li kishonbran (FT, 5. 3. 2004, n)

• prevodilac i urednik Z. Crnković piše o svojoj dugogodišnjoj korespondenciji s poznatim piscem E. Kishonom
kissenger [kisinģer, kisenģer] im. e. kissenger ← kiss ‘poljubac’ × messenger ‘glasnik’ upareni vibrirajući uređaj kojim se preko interneta mogu razmjenjivati fizički poljupci

Kissenger izgleda poput malene glave s predimenzioniranim usnama, a ime je dobio od skraćenice Kiss-messenger. (24sata, 23. 7. 2012)

Ljubavnici na daljinu imaju novog Kupidona: profesor robotike iz Singapura izumio je »kissenger«, spravu čiji je naziv kombinacija riječi »kiss« (poljubiti) i »messenger« (glasnik), a riječ je o uređaju s »usnama«, zahvaljujući kojemu je moguće poljubiti se preko interneta. [...] »Kissenger« izgleda kao omanja plastična glava s golemim usnama koje je dovoljno poljubiti da partner na drugom kraju internetske veze na svojim usnama osjeti vibracija s usana istog takvog uređaja. (SD, 23. 7. 2012)

Kistanjevo im. Kistanje × Janjevo

Kistanjevo (FT, 24. 3. 1997, n)

• o Kistanju, srpskome mjestu u Dalmatinskoj zagori u koje su poslije Domovinskoga rata planski naseljavani Hrvati s Kosova, iz mjesta Janjeva

• usp. Veselidba

Kitanic [kitanik, kajtenik] im. /Kolinda Grabar-/Kitarović × Titanic

Kitanic (Zmaj, 23. 2. 2015, m)

• hrvatska predsjednica K. Grabar-Kitarović i predsjednik HDZ-a T. Karamarko zagrljeni na pramcu kao glavni glumci u filmu Titanic

Kitanic (Zmaj, 10. 2. 2016, m)

• hrvatska predsjednica K. Grabar-Kitarović i nogometni dužnosnik Z. Mamić zagrljeni na pramcu kao glavni glumci u filmu Titanic, aluzija na njihovo prijateljstvo dok je Z. Mamić pod policijskim istragama i daje ostavku u NK Dinamo

• usp. Titonic, Tuđmanic, Tutanik

• usp. Bezalkolinda, Coca-Colinda, Cowlinda, Crolinda, Debilinda, Drkolinda, Ivolinda, jebaćaćica, Kobilinda, Koeljinda, Kokošinda, Kolignja, Lokinda, Natolinda, Udbarbika, Ustašinda, Yulinda
kita-taka im. kita ‘kurac’ × taknuti × tika-taka, tiki-taka

Kita-taka (Di, 6. 5. 2015, m)

• fotografija na kojoj nogometaš L. Messi slučajno dodiruje penis suigraču u Barceloni J. Albi • tika-taka, tiki-taka – način igre u nogometu, svojstven klubu Barcelona
kitaromantik im. kitara × kita ‘kurac’ × romantik

Dražen, kitaromantik, došao mi je kao naručen. (Rajki 2006b, 123)

• usp. banalnik, ejakuler, glupijandura, humanitkov, infafatilnik, klitorisač, kurvaritelj, reneseansnik, svodnikotinaš, vragolišav
kitpin im. kit × dupin životinja križanac kita ubojice i dupina

Dupin + kit = kitpin (Net, 9. 12. 2015)

Za ovaj kitpin se križaju dva dupina, dupin + false killer whale (ovaj tamniji na slici – isto je dupin). (Net, 9. 12. 2015, k)

Kit i dupin – kitpin? Dukit? (Šibenski, 9. 12. 2015)

• usp. belval, dukit, narluga, wolphin
kitula im. kita ‘kurac’ × fritula fritula u obliku penisa

E i da ovo ne bude kolumna s ozbiljnim krajem, šeram fritulu koju je ovog vikenda napravila jedna Sanja. Kitula. (Andrassy, 2. 2. 2016)

• tekst je popraćen fotografijom dotične fritule

• usp. dobrižoto, falafail, keburek, ližoto, mufin
klarašnjikov im. klarisa × kalašnjikov

Feralov klarašnjikov (FT, 2. 3. 2007, n)

• o napisu M. Thompsona Kamićka o tome kako je glavna haaška tužiteljica C. del Ponte kao djevojka zbog nemorala izbačena iz ženskoga konvikta sestara klarisa
klasni prid. klasni × kasni

Kako god bilo, razumio sam da je kod J. Pavičića došlo do klasnog paljenja, naime do klasne (re)interpretacije njegove nekadašnje domoljubne histerije, do lažne konverzije plemenske u socijalnu zažarenost, a to je već postao standardni manevar znatnoga dijela hrvatske boračke inteligencije [...] (Ivančić 2015c, 12. 12. 2015)

• o izjavi novinara J. Pavičića kojom V. Ivančića optužuje za ratno dezerterstvo, a razlog njegova neodlaska u vojsku smatra »socijalno neprihvatljivim«

• usp. boliglot, jurični, Yurica
klaunačelnik im. klaun × gradonačelnik

»Bit ću vrlo jasan: “Za dom spremni” je stari hrvatski pozdrav, ali je teško kompromitiran pod ustaškim zločinačkim režimom«, objasnio je splitski klaunačelnik, nemoćno na kraju slegnuvši ramenima [...] (Dežulović 2015b, 26. 1. 2015)

• splitski gradonačelnik u to doba bio je I. Baldasar, član SDP-a koji štuje HOS-ovu postrojbu Rafael vitez Boban

• usp. baldasarin, Baldassar, Balvansar, Bandisar, falsifikracija, Gaydasar, HČSDP, manistrant
klauncelar im. klaun × kancelar

Da su stavili nekog anonimusa, nekažnjavanog od 25 godina, pobijedio bi lignju u prvom krugu, toliko o moćnoj ljevici. SDP ima nevjerojatnu sreću da im je oporba Klauncelar Karamarko. (Index, 29. 12. 2014, k)

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, Kurikularko, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav
klavijatara im. klavijatura × gitara e. keytar ← keyboard ‘klavijatura’ × guitar ‘gitara’ glazbalo, spoj klavijature i gitare, klavijatura koja se drži kao gitara

To se zove keytar, ili na hrvatskom, klavijatara. (F, 4. 2. 2005, k)

Molim vas za pomoć, da li itko zna kako se zove ovaj legendarni instrument??? – Zove se klavijatara. Bez zajebancije. Na engleskom keytar. (Index, 28. 11. 2006, k)

Potrudio sam se i saznao ime ovog čarobnog instrumenta, zove se (po naški) klavijatara, (eng) keytar. [...] Brena je tada izgubila svog najvećeg fana i karijera joj je krenula silaznom putanjom, kao što i sami možete posvjedočiti. Za Rajka i Tončija nemam razlog, valjda je popularnost opala kako je iz mode izašla klavijatara. (Index, 1. 12. 2006, b)

• usp. banjitar, banjolele, banjolina, gitalele, glasovir, keytar
kleinovina [klajnovina] im. /Jacques Paul/ Klein × banovina

Od banovine do kleinovine (FT, 9. 2. 2002, n)

• o političkome skandalu koji je umirovljeni američki general J. P. Klein izazvao izjavama da BiH nikada nije bila država, a »posljednji put kada je na tom prostoru postojalo nešto slično državi, bilo je u vrijeme srednjovjekovnog Hrvatskog kraljevstva«

• usp. bananovina, bobanovina, orbanovina, talibanovina
klemmenit [klemenit] prid. /Josip/ Klemm × kamenit

Osim što će se Trg sv. Marka Trg Karamarka, predlažem da i Kamenita preimenuju u Klemmenita vrata, a Glogi nek dobije recimo svoje stube. (Index, 29. 5. 2015, k)

• J. Klemm – ratni veteran i jedan od pokretača braniteljskih prosvjeda

• usp. klemmentina, Klemmoški, Klemmpanza, Klerr, zaklemmati
klemmentina [klementina] im. /Josip/ Klemm × klementina

Klemmentine 20^15 19^91 (Index, 2. 6. 2015, m)

• fotomontaža detonatora na klementini, aluzija na braniteljske prosvjede predvođene Đ. Glogoškim i J. Klemmom, navodna prekrižena cijena (20^15) zapravo je godina, s aluzijom na braniteljsku uzrečicu Gdje si bio 1991?

• usp. klemmenit, Klemmoški, Klemmpanza, Klerr, zaklemmati

Klemmoški [klemoški] im. /Josip/ Klemm × /Đuro/ Glogoški skupno za J. Klemma i Đ. Glogoškog, predvodnike protuvladinih prosvjeda hrvatskih ratnih veterana

Dobro, Mirt je nadrkana babetina neuvjerljive i sumnjive agende i kao takva ništa bolja od Klemmoškog. (Index, 18. 4. 2015, k)

• usp. klemmenit, klemmentina, Klemmpanza, Klerr, zaklemmati

• usp. Đuribal, Đurminator, Glagoljaški, glodišnji, Pohlepoški, Robogloški, Zlogoški

Klemmpanza [klempanza] im. /Josip/ Klemm × čimpanza pogrdno, uvredljivo za ratnoga veterana i jednog od pokretača braniteljskih prosvjeda J. Klemma

Nisi trebao boldati, sada će ovo lakše primijetiti sudac Turudić i predložiti kažnjavanje 3–5 godina onom tko Klemma nazove Klemmpanzom. (Index, 20. 3. 2015, k)

• usp. klemmenit, klemmentina, Klemmoški, Klerr, zaklemmati

kleriban im. kler × taliban pogrdno za agresivna tradicionalna i konzervativna katolika

Ukazali su se njoj ovi kleribani kojima je dopušteno da indoktriniraju djecu po vrtićima i školama, a da pritom urlaju kako su im ugrožena sva prava, pa se onda i ona počela ponašat kao da je članica Hrvatske biskupske konferencije »Pharmacia et sex«! (Lucić 2013a, 7. 2. 2013)

• o vlasnici ljekarne u Dugom Ratu koja je mušteriji odbila dati kontracepcijske pilule

Tebi je valjda normalno da ovi kleribani sada zahtijevaju ostavku do ostavke, pa čak i da traže odstup dječje pravobraniteljice Mile Jelavić. Tebi je valjda normalno i da Karamarko sada trijumfalno izjavljuje kako je zdravstveni odgoj »silovanje roditelja i djece«. [...] Kleribani orgijaju po Hrvatskoj, a ti sitničariš oko toga što Milanović spominje Bizant! (Lucić 2013a, 23. 5. 2013)

• o izjavi Z. Milanovića da protivnici zdravstvenog odgoja odu na Bizant

• usp. katoliban, katolibanizacija, katolibanka, katolibanski, katotaliban, kleribanski, talibanovina
kleribanski prid. klerikalni × talibanski koji se odnosi na kleribane • v. kleriban

Babica Jaga je, kao što vidim, na radost naših biskupa uspješno snijela kukavičje jaje na kojemu će sada jahati Sveta Mater Crkva skupa s kleribanskim udrugama što nastupaju u ime obitelji i u prezime blaženoga Stepinca. (Lucić 2013a, 16. 8. 2013)

• o primalji J. Stojak koja je odbila asistirati pri pobačaju

• usp. katoliban, katolibanizacija, katolibanka, katolibanski, katotaliban, kleriban, talibanovina
klerikatura im. kler × karikatura

Klerikatura (FT, 26. 1. 1998, n)

• članak don L. Vincetića u obranu Feral Tribunea od napada u Glasu Koncila
kleriknuti gl. kleknuti × ?kler × riknuti

Kleriknuo je iza mene, izmeđicu mojih rašivenih nogu. (Radaković 1999, 50)

• usp. izmeđicu
klerikulum im. kler × kurikulum

Našoj djeci su ukrali budućnost Markićka i klerofašisti. Za kurikulum, a ne klerikulum! Izađi na ulicu i bori se protiv zaglupljivanja [...] (F, 2. 6. 2016, k)

• poziv na prosvjede protiv ukidanja reforme školskoga kurikuluma rađenoga za vladavine tzv. Kukuriku-koalicije lijevih stranaka koji je najavila nova desna vlast

• usp. kukurikulom, kukurikulum, Kurikularko, odgayanje, urlikulum
klerilla [klerila] im. kler × šp. e. gue/r/rilla ‘gerila’

No, prije nego što nam pošaljete nove zapovijedi, na ovom ću vas mjestu obavijestiti o dosad učinjenim koracima klerille i efektima tih koraka na pripremu terena za operaciju Oluja 2. (Šimičević, 17. 1. 2013)

• o pozivanju zagrebačkoga biskupa V. Pozaića na »novu Oluju« kojom će se s vlasti svrgnuti komunisti

Klerr [kler] im. /Josip/ Klemm × kler

Klerr Security (Index, 29. 5. 2015, m)

• fotomontaža natpisa Klerr Security na odjeći svećenika koji su čuvali ulaz ispred crkve Sv. Marka u vrijeme braniteljskih prosvjeda • J. Klemm – ratni veteran i jedan od pokretača braniteljskih prosvjeda, vlasnik zaštitarske tvrtke Klemm Security

• usp. klemmenit, klemmentina, Klemmoški, Klemmpanza, zaklemmati
klicemjerje im. /Vinko Žuljević/ Klica × licemjerje

Feralovo klicemjerje (FT, 27. 9. 2003, n)

• o izjavi V. Žuljevića Klice, nakon što je nepravomoćno oslobođen optužbe za ubojstvo V. Marinova, da je hrvatsko pravosuđe ustanovilo da mafijaške organizacije ne postoje

Sudačko klicemjerje (FT, 7. 10. 2005, n)

• o oslobađajućoj presudi mafijašu V. Žuljeviću Klici za ubojstvo V. Marinova
klijentelad im. klijentela × telad

Feralova klijentelad (FT, 4. 10. 2003, n)

• o izjavi člana SDP-a I. Ninića da je bolje da na izbornim listama budu stranački ljudi jer nestranački teže podnose stranačku stegu
klimoglavaš im. klimoglavac × /Branimir/ Glavaš

Feralov klimoglavaš (FT, 17. 11. 2006, n)

• o molbi osječkih Srba B. Glavašu – osuđenomu za ratni zločin protiv srpskoga stanovništva – da prestane štrajkati glađu

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja
klimun im. kivi × limun e. klemon ← kiwi ‘kivi’ × lemon ‘limun’ biljka križanac limuna i kivija, limunove kore i kivijeva ploda

Klimun. (Dynamo, 17. 10. 2015)

• reakcija gledateljice na trik kojim je mađioničar Dynamo spojio plod limuna i plod kivija

• usp. aprijum, apriplum, blinat, broccoflower, kimun, krujčica, livi, paradajčica, peacherine, plumcot, pluot, rajpir, špitva, tangelo, tomacco, tritikal
klinceza im. klinac × princeza klinka
klinceza (Sabljak 1981, s. v.)

Trešnje po 13 kuna, svojom su primamljivom bojom najviše plijenile pažnju djece. Naime, neke su zagrebačke klinceze u društvu roditelja trešnjine plodove stavljale iza ušiju ponosno pokazujući svoje nove naušnice. (Vjesnik, 3. 7. 2000)

Hrvatski rukometni reprezentativni vratar Vlado Šola će se sljedeće sezone iz mađarskog Veszprema preseliti u redove Zagreba. [...] idol brojnih rukometnih klinaca i klinceza pokazao kao najbolje rješenje. (JL, 22. 12. 2005)

Okupilo se oko 500 namjernika i znatiželjnika, bilo je tu stotinjak klinaca i klinceza s hrvatskim i austrijskim zastavicama u rukama. (VL, 26. 5. 2012)

klinceza (Sabljak 2013, s. v.)

klinićki prid. klinički × /Slavko/ Linić

Nismo pred klinićkom smrću! (FT, 7. 9. 2002, n)

• ministar S. Linić pobudio nade u ozdravljenje hrvatskoga gospodarstva

• usp. burdžoazija, ekognomski, halocinogen, hulkiganizam, Plinić, Porezman, Porres, slavkoluk, slavkorječivost, Slinić, socijalnuški, Zlavko, Zlinić
klinker im. kliker ‘pikula, frnja; oštroumnost’ × klinker ‘međuproizvod u proizvodnji cementa’

Momci s klinkerom (FT, 21. 7. 1997, n)

• o mutnoj pretvorbi tvrtke Dalmacijacement i njezinim akterima
klipanj im. klip × klipan × lipanj šaljivo za mjesec lipanj

1. klipnja 1993. (FT, 1. 6. 1993)

6. klipnja 1994. (FT, 6. 6. 1994)

5. klipnja 1995. (FT, 5. 6. 1995)

• usp. glupanj, lipsanj
klipohondrija im. klip × hipohondrija

Feralova klipohondrija (FT, 4. 2. 2005, n)

• o žaljenju desničarske političarke R. Tomašić za tim što u raketiranju Banskih dvora nije pogođen A. Marković, »jer je Hrvatskoj podmetao klipove pod noge«

• usp. beskanađe, šetnički
kliptastičan prid. klip /kukuruza/ × fantastičan e. amazing ‘divan, izvanredan’

Imam čukljeve! – Ja pravim pomadu od klipova i trava. – Zašto ne kažeš kukuruz? – Kad kaže klip, zvuči zanimljivije. – Meni se sviđa kako je to rekao. Klip. – Klip. – Klip. – Fantastična je. – Kliptastična je. – Prvo je namažem na gazu i zagrijem. Zatim je stavim na bolni dio. (Starci, 1. 1. 2016)

• u e. izvorniku igra je riječi maize ‘kukuruz’ i amazing ‘divan, izvanredan’

klitorisač im. klitoris × risač

Klitorisač, nije nikada vjerovao literaturi. (Rajki 2006b, 118)

• usp. banalnik, ejakuler, glupijandura, humanitkov, infafatilnik, kitaromantik, kurvaritelj, reneseansnik, svodnikotinaš, vragolišav
klitorisni prid. klitorisni × risati

Samo gdje ćeš treniklizati, kad je staza još u klitorisnom projektu? (Bednjanec 1980, 102)

• epizoda o brzome klizanju

• usp. klizdarija, klizditi, nepodobnobnost, olimpisarajada, otklizditi, treniklizati
klizdarija im. klizanje × pizdarija

Nježnobrzne klizdarije (Bednjanec 1980, 102, n)

• epizoda o brzome klizanju

Stripovske klizdarije Ivice Bednjanca (Bednjanec 1981, 4. 2. 1981)

• podnaslov epizode o klizanju

Opet malo sporta: na Zlatnoj pirueti vidjelo se da su naše klizdarije napredovale. Mačke imaju bolje noge nego lani. (Bednjanec 1981, 2. 12. 1981)

• epizoda s TV-najavama • Zlatna pirueta – međunarodno klizačko natjecanje u Zagrebu

Razvio se klizački sport. Zato su popularne klizne skale, klizišta love i druge klizdarije. (Bednjanec 1983, 23. 11. 1983)

• epizoda o redukcijama grijanja, zbog kojih je klizanje na ledu moguće i kod kuće

• usp. klitorisni, klizditi, nepodobnobnost, olimpisarajada, otklizditi, treniklizati

• usp. adelaidarija, mrazdarija, pistarija, strizdarija
klizdica im. klizati × pizdica

Evo struje! Pogledat ću one batkiće od klizdica! (Bednjanec 1982, 17. 3. 1982)

• epizoda o redukcijama struje, zbog kojih se nisu mogli pratiti sportski TV-prijenosi

• usp. izreducicati

Na klizanju možete naletiti na klizdicu sa skliskom klizaljkom. – Joj, kak ste vi nježni. (Bednjanec 1984, 19. 12. 1984)

• epizoda o klizanju

• usp. sličuganje
klizdirati gl. klizati × pizditi × klistirati ‘čistiti debelo crijevo tekućinom preko anusa’

Slobodni sastav klizdira piruetalno Ivica Bednjanec (Bednjanec 1982, 24. 11. 1982, n)

• podnaslov epizode o klizanju

• usp. biciklistir, klizditi
klizditi gl. klizati × pizditi

Mjesto za trening nije baš najpodesnije jer kamioni i neposoljeno moraju klizditi. (Bednjanec 1980, 102)

• epizoda o brzome klizanju

Kako su nam u nogometu povračani izgledi za uspjeh u evropskoj drugoj ligi, bolje je da klizdim. (Bednjanec 1982, 24. 11. 1982)

• epizoda o klizanju

• usp. klitorisni, klizdarija, klizdirati, nepodobnobnost, olimpisarajada, otklizditi, treniklizati
klizlika im. klizati × izlika × ?rizik

A onda, bez klizlika – lizika, svahiliti jebzik. (Radaković 1999, 50)

• usp. jebzik, svahiliti
kloakofonia, kloakofonija im. kloaka ‘kanalizacija, prljavština, opačina’ × kakofonija ‘nesklad, neslaganje, metež’

Još samo jedno: da me tko neukori poradi kloakofonie, kako mudri Nemci kažu, moram očitovati da bi taj ukor bio lažan, lupežki. Što do mene nitko neučini, ja činim, kada velim: neka svatko izpustja celoglasce koji mu se čine suvišni, ili mu se čini da je poradi njih kloakofonia. Dakle, tko hoće, neka prepisuje i čita ovako: Neima svetu na ’vomu stvora Gusenice ’d svetog ’d Ižidora itd. (Starčević 1879, II, 57–58)

• iz Pisama Magjarolacah, objavljivanih od 1867.

• usp. madžarolac, monantonia
kloditelj im. klinac × roditelj e. peerenting ← peer ‘premac, onaj tko je komu ravan’ × parenting ‘roditeljstvo, odgajanje djece’

Budi roditelj, zvuči kao klinac! Kloditelj... Tako bi i moj stari meni došao: Što ima, pajdo moj? (Moderna 2014, S01E04)

• riječ je o hinjenu savjetu kako biti dobar roditelj

Klopos im. klopa ‘hrana’ × Cibos ‘igrač košarkaškoga kluba Cibona’

Heja, heja, Kloposi! (Bednjanec 1983, 23. 3. 1983)

• epizoda o nastanku imena košarkaškoga kluba Cibona, koji se prije zvao Lokomotiva, prema udruzi velikih proizvođača prehrambenih proizvoda (lat. cibus bonus ‘dobra hrana’) • Heja, heja, Cibosi! – poklič Ciboninih navijača

• usp. sponzoritati se
kloppka [klopka] im. /Jürgen/ Klopp × klopka

Uz aut liniju: Kloppka za Premiership (General, 16. 10. 2015, n)

• J. Klopp – trener nogometnoga kluba Liverpool • Premiership – prva engleska nogometna liga

• usp. Bresinečki, multimillionherr, Psihoterapija, špacka, Vahinho, Van Geniaal

Klubtura im. klub × kultura ime neprofitne mreže udruga, cilj joj je osnaživanje nezavisne kulturne scene (2002–)

Klubturpunkt im. klub × Kulturpunkt ime kluba čitatelja internetskoga portala Kulturpunkt

Šireći forme djelovanja udruge i portala, Klubturpunkt djeluje kao svojevrstan prostor povezivanja čitatelj(ic)a i redakcije, čitatelj(ic)a među sobom te kao mjesto za razvoj budućih suradnji. [...] Uključenjem u Klubturpunkt možete doprinijeti našem radu, sudjelovati u akciji očuvanja neprofitnih kritičkih prostora, ali i ostvariti interakciju s autori(ca)ma, koleg(ic)ama te stvarati nove kontakte i mogućnosti suradnje. [...] Donacijom od 100,00 kn za godišnju iskaznicu Klubturpunkta možete podržati rad portala Kulturpunkt.hr i ostvariti pravo na popuste i pogodnosti kod naših partnera. (Kulturpunkt, 2015)

klupasocijacija im. klupa × asocijacija

Vaša frustoritna klupasocijacija uzrok je fazmagoričnoj nogoletargiji igrača. (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, foteljogika, frustoritan, kopačkompleks, lovosenzus, noganglij, nogomentalni, nogotalamus, notorički, nježnoverzan, popsihišati, psihonogija, tabelogika, traumlatika, upravudonja
klupost im. klupa × glupost

Feralove kluposti (FT, 6. 7. 2007, n)

• o izjavama M. Novosela, člana stručnoga stožera hrvatske košarkaške reprezentacije

• usp. gallupost, gupost, mupost, župost

Klupowski [klupovski] im. klupa × /Robert/ Lewandowski pogrdno za nogometaša R. Lewandowskog, aluzija na njegovo neigranje, odnosno bivanje na klupi za pričuvu

Klupowski je u rangu našeg Jelavića, a i taj najveći panj koji je zaigrao za hrvatsku repku (i to noseći jebeni broj 9) ima bolji učinak od njega. Pametnom dosta. (Index, 7. 2. 2015, k)

• usp. Levatowski, Lewandgolski, Lewangolski, Neznamdowski

Kmejduk im. kmečati × Hajduk pogrdno za nogometni klub Hajduk

Slaven jedino može iznenaditi Kmejduk. Doduše, svatko može iznenaditi Kmejduk i to redovito. U biti, to nije više ni iznenađenje. (Index, 18. 7. 2014, k)

Dundalški okupatori su svirepo uhvatili Kmejduka u svoju mučku stupicu, iznenadivši ih nesportski sa sumnjivo velikom dozom trčanja i htijenja. (VL, 24. 7. 2014, k)

Split je u usporedbi sa Kmejdukom jedna solidna momčad sa glavom i repom, želim im sve najbolje. (Index, 1. 11. 2014, k)

• usp. Gejduk, Hajdug
kmejdukovac im. kmečati × hajdukovac pogrdno za hajdukovca, igrača ili navijača nogometnoga kluba Hajduk

Muflone, pusti te kmejdukovce, vidiš da im mozak nije u fazi da normalno i kulturno komuniciraju (droga radi svoje), inače ja ne kužim vas kmejdukovce, glumite neki hrvatski klub a uopće to niste. Hajduk su osnovali splitski Srbi u Pragu, predsjednici su vam bili kojekakvi četnici, imali ste petokraku preko cijelog grba donedavno, vaše članske iskaznice posjeduju Arsenije Dedić i Aleksandar Popović. Uvijek ste imali dobre odnose sa Beogradom. (Index, 1. 8. 2014, k)

Iako sam kmejdukovac, zbog ovakvih tekstova ću večeras navijati za Slovan. Zbog pravde koju moj drug Zvonko voli. (Index, 20. 8. 2015, k)

U Hong Kongu sam i šaljem podršku hrvatskom narodu u borbi protiv orjune koja ruši naše svetinje. Vidim da kmejdukovci i dalje plaču u maminom podrumu i to je dobro (Index, 24. 9. 2015, k)

Kmicotelli [kmicoteli] im. kmica ‘crnac, crnčuga’ × /Mario/ Balotelli uvredljivo, rasistički za nogometaša M. Balotellia

Kmicotelli sluša Azru? (Index, 20. 6. 2012, k)

Nadam se da će Džeko otići u neki normalan klub. Stoke city recimo. Šala. Sad će možda igrat više jer nema Kmicotellija. (Index, 2. 2. 2013, k)

Nemam povjerenja u ovaj Milano, šugavi su mi. S Ibrom, ajde još, vukao je ekipu. Al sad ovaj faraon i Kmicotelli koji ni ne može igrat. Bit će to rutinsko odrađivanje posla, vjerojatno 3-0. (Index, 19. 2. 2013, k)

• usp. Blesotelli, Budalotelli
kmićaća im. kmica ‘crnac’ × /Ivo Sanader/ Ćaća

Kmićaća (Ćaća, 15. 3. 2015, k)

• komentar na fotografiju dvojice crnaca koji u rukama drže natpis Ćaća se vraća

Knindža im. Knin × nindža pripadnik izmišljene srpske paravojne postrojbe Knindže u stripu

Lepe, nežne, pametne, enteligentne, opasne, tzv. Knindže! (Mataković 1992, 7)

knineski prid. kninski × kineski

Hoćete zastavu na tri bure sušenu? Ili zastavu s kapima prve ljetne kiše i mirisom ruzmarina? Ili možda želite barjak s prosinačkim dimom aromatičnog bilja s gratis pakiranjem pršuta dimljenog na istoj vatri? Hoćete ovaj standardni od kineske svile ili ovaj kolekcionarski? Evo pogledajte, čista domaća knineska svila... (Lucić 2014a, 19. 11. 2014)

• o poklanjanju zastave s kninske tvrđave predsjednici K. Grabar-Kitarović

• usp. suveniritet
knork [nork] im. e. knork ← knife ‘nož’ × fork ‘vilica’ spoj noža i vilice, nož sa zupcima

Knork je kombinacija noža i vilice. (Silverware, 2014)

• usp. spife, sporf, spork, žvilica

Knjigovornica im. knjiga × govornica naslov tribine za poticanje čitanja

Manifestaciju će otvoriti u Nacionalnoj i sveučilišnoj knjižnici u Zagrebu tribina »Knjigovornica – razgovor o načinima poticanja čitanja«, a tada će se predstaviti rezultati najnovijeg istraživanja tržišta knjiga u Hrvatskoj [...] (TP, 23. 4. 2013)

Tribinom »Knjigovornica« u NSK počela »Noć knjige« (HRT, 24. 4. 2013, n)

Knjiz im. knjiga, književnost × kviz ime natjecanja, kviza u poznavanju književnosti

Novo izdanje Knjiza donosi nova pitanja i izazove za natjecatelje, a u travnju 2015. jedna je od nagrada i putovanje u Prag. (TP, 23. 10. 2014)

Na prvom izdanju Knjiza koje se u mjesecu rujnu održalo u pet hrvatskih gradova (Osijeku, Rijeci, Splitu, Šibeniku i Zagrebu) nadmetalo se preko 140 veselih natjecatelja koji su pokazali zavidno poznavanje književnosti, dok su u broju postignutih rezultata (bodova) podjednake bile ekipe iz Zagreba, Rijeke i Splita. (TP, 23. 10. 2014)

Knjiz je pokrenut s idejom obogaćivanja kulturnog života u Hrvatskoj, a održava se jednom mjesečno u pet hrvatskih gradova – Osijeku, Rijeci, Splitu, Šibeniku i Zagrebu – po uzoru na poznati format pub kviza. (TP, 23. 10. 2014)

Ko
koalicajac im. koalicija × policajac

Feralova akcija »Koalicajac u zajednici« (FT, 11. 2. 2005, n)

• o izjavi T. Picule da će proces tranzicije hrvatskoga društva završiti kad HDZ i SDP budu sposobni koalirati • aluzija na projekt Policajac u zajednici

• usp. biciklocajac, frajercajac, jezikopalucajac, podlicajac, politcajac, polizijajac, polucajac, polucijski, propalicajac, ubojicajac
koalicemjerje im. koalicija × licemjerje

Koalicemjerje (FT, 8. 2. 2003, n)

• o kompromisima kojima je ponovo očuvana vladajuća koalicija
koalicitacija im. koalicija × licitacija

Koalicitacija (FT, 30. 11. 2007, n)

• o HSS-ovu stranačkome trgovanju i sklapanju koalicije s HDZ-om
kobachica [kobahica] im. kobaha ‘kobasica’ × /Johann Sebastian/ Bach

Kobachice! (R, Zagreb, 2015)

• komentar na predavanju o istraživanju koje pokazuje da je meso životinja kojima je puštana klasična glazba ukusnije

Kobilinda im. kobila × Kolinda /Grabar-Kitarović/ pogrdno, uvredljivo za hrvatsku predsjednicu K. Grabar-Kitarović

Kobilinda (Di, 28. 3. 2015, k)

• komentar na fotomontažu K. Grabar-Kitarović s konjskom glavom

Dotukla me je Kobilinda s onim »bespridržajno«. (F, 29. 5. 2015, k)

• komentar na neobičnu riječ bespridržajno, koju je bila upotrijebila K. Grabar-Kitarović

Kada vidim Kobilindu, ne trebaju mi laksativi... (Index, 16. 6. 2015, k)

Kaže danas moj stari, evo Kobilinde na TV-u. Ka ono, pa šta me zoveš da vidim kobilu, kad ono Kolinda. (Index, 23. 8. 2015, k)

• usp. Bezalkolinda, Coca-Colinda, Cowlinda, Crolinda, Debilinda, Drkolinda, Ivolinda, jebaćaćica, Kitanic, Koeljinda, Kokošinda, Kolignja, Lokinda, Natolinda, Udbarbika, Ustašinda, Yulinda
kobra im. konj × zebra životinja križanac konja i zebre

Je li ovo zekonj ili kobra? Upoznajte Eclyse – hibrid zebre (Index, 21. 8. 2013, n)

Eclyse spada u zebroide (postoje razni nazivi poput zorse ili zedonk) što je naziv za potomstvo bilo kojeg mješanca zebre i ostalih srodnih životinja poput konja ili magarca. Nama se najviše sviđa kobra – paz’te zebre, idu kobre. (Index, 21. 8. 2013)

• usp. honkey, zebonkey, zebrass, zebrinny, zebrula, zekonj, zeon, zonkey, zorse
kobratno pril. kobra × obratno

Prvo glavić, a onda, naglo, mikis stherodokakis ga je. Sva sam se zgrčkila, a njegova bananakonda nabijala se vo mnje izvodeći podskok, uskok i kobratno. (Radaković 1999, 50)

• usp. bananakonda, stheratidokakis, zgrčkiti se
koeljicijski prid. /Paulo/ Coelho × koalicijski

Feralov koeljicijski partner (FT, 19. 2. 2000, n)

• o izjavi R. Pandže o čitanju Alkemičara P. Coelhoa

Koeljinda im. /Paulo/ Coelho × Kolinda /Grabar-Kitarović/

Nakon Jane s banalnim porukama s magneta za Koeljindin frižider – »Misli pozitivno i cijeli svijet će se urotiti da ti pruži potporu« – serije bočica s još banalnijim porukama američke samopomoćnice Louise Hay, i serije s »anđeoskim porukama zahvalnosti«, Jana je, eto, izbacila i limited edition »vodu s porukom«, bočicu Jane nehajno odloženu na govornicu novog premijera, s logotipom pažljivo okrenutim prema kameri i snažnom porukom na etiketi. (Dežulović 2016a, 2. 2. 2016)

• o prikrivenom oglašavanju, odnosno bočici vode Jane, u vlasništvu Agrokora tajkuna I. Todorića, vidljivo postavljene na govornici pri predstavljanju Vlade RH novoga premijera T. Oreškovića • na bočicama Jane budu životne poruke poznatih pisaca poput P. Coelhoa

• usp. Agrokroacija, agrokorporativizam, Kaplufen, konzum, konzumistički, konzumotvorina, Kradegrokor, Todorich, Viagrokor, Yugrokor

• usp. Bezalkolinda, Coca-Colinda, Cowlinda, Crolinda, Debilinda, Drkolinda, Ivolinda, jebaćaćica, Kitanic, Kobilinda, Kokošinda, Kolignja, Lokinda, Natolinda, Udbarbika, Ustašinda, Yulinda
koeljtura im. /Paulo/ Coelho × kultura

Tisućljetna hrvatska koeljtura (Dežulović 2010a, 172, siječanj 2008, n)

• o lančanim mejlovima koji zvuče kao da ih je pisao P. Coelho, svjetski popularan brazilski pisac knjiga za svojevrsnu samopomoć
kognitarijat im. e. cognitariat ← cognitive ‘kognitivan, spoznajni’ × proletariat ‘proletarijat’ intelektualno radništvo, ono kojega se rad temelji na znanju, poput znanstvenikâ, učiteljâ, liječnikâ, odvjetnikâ, umjetnikâ, novinarâ, programerâ, službenikâ i sl.

Intelektualni proletarijat ili kognitarijat, kulturni radnici koji se bave nekim aspektom kulturne proizvodnje, zanemarene su žrtve prezrelog kapitalizma: uglavnom rade neinstitucionalne poslove ili nesigurne, prekarne poslove u institucijama s korporacijskom aromom. (Novosti, 9. 7. 2011)

Možemo uvidjeti zašto su te teorije postale tako popularne. Sadrže utopijske elemente koji su naročito privlačni kognitivnim radnicima – »kognitarijat«, kao što ih zovu Negri i neki talijanski aktivisti. S novom je teorijom, ustvari, izmišljen novi vokabular. Umjesto proletarijata imamo »kognitarijat«. Umjesto radničke klase, imamo »mnoštvo« [...] (Zarez, 25. 4. 2013)

Rastko Močnik kognitarijat, naziv koji Peter Drucker uvodi još 1959. godine, definira kao ljude koji proizvode ideje, kompjuterske programe, dizajn, reklamne slogane, sve ono što donosi vrijednost u aktualnom kapitalizmu. Njihov kapital je znanje. (TP, 4. 2. 2014)

• usp. hipsterijat, konzumtarijat, prekarijat, profitarijat

Kogotovina im. kogo ‘brodski kuhar’ × /Ante/ Gotovina

Ante Kogotovina Masterchef (Lucić 2013b, 486)

• riječ je o izmišljenom autoru pjesme Domovinski ratatouille • aluzija na napise srpskih medija da je A. Gotovina vrhunski kuhar te da će R. Mladiću, inače srpskomu ratnom zločincu, kuhati špagete sa škampima
kohlosijek [kolosjek] im. /Helmut/ Kohl × kolosijek

Slijepi kohlosijek (FT, 14. 9. 1998, n)

• Njemačka na prekretnici – H. Kohl gubi izbore od G. Schrödera
koitus im. zam. koji × koitus

Ali oni nisu opsestre, već neandertaoci, zatučnici kamernog dobra koitus nama pokuševaju zapovijebati kao da smo mi beograđanke drugog redaljke. (Radaković 1999, 52)

• usp. kamerni, neandertalac, opsestra, pokuševati, redaljka, zapovijebati, zatučnik
kojovuk im. kojot × vuk životinja križanac kojota, vuka i psa

Ima četvrtinu DNK vuka, dvije trećine DNK kojota, a ostalo je DNK domaćeg psa. Ovaj mješanac se u Americi zove kojovuk ili Istočni kojot. (Dnevnik, 23. 8. 2014)

Evolucija na djelu – ovo je kojovuk, hibrid psa, vuka i kojota! (Index, 1. 11. 2015, n)

Znate li što je kojovuk? To je životinja nastala križanjem psa, kojota i vuka. Riječ je o super predatoru, novoj vrsti koja je brža, veća i jača od bilo kojeg psa, vuka i kojota. (24sata, 1. 11. 2015)

• usp. tigron
kokakolonizacija im. e. ← fr. coca-colonisation ← Coca-Cola × colonisation ‘kolonizacija’ globalna kolonizacija zapadnim, posebice američkim proizvodima, kulturom i vrijednostima

Kod australskih urođenika je primijećeno da već 6 tjedana nakon što su bili izvučeni iz australske divljine »busha« u gradsku civilizaciju i prestali sa svojim načinom prehrane i fizičkom aktivnošću, dolazi do razvoja sva četiri osnovna poremećaja metaboličkog sindroma X [...] Stoga, neki govore o metaboličkom sindromu X kao sindromu blagostanja, modernizacije, »Coca-colonizacije«, »westernizacije«. (Vašezdravlje, lipanj 2003)

Slažem se... kokakolonizacija (američka kulturna kolonizacija) podmuklo uzima svoj danak, a kao što su se u prošlosti ovdje infiltirirali razni germanizmi i mađarizmi itd. tako danas to postaju anglizmi [...] (Pero istine, 2. 12. 2010, k)

Dakle, ono što je za neke napredak (suvremeno društvo, novo doba, novi svjetski poredak, i sl.), za druge je kokakolonizacija, jezični imperijalizam, mekdonaldizacija, ili McWorld, tj. širenje američke kulture, američkih vrednota, osigurava se položaj američkog kapitala i sl. (Škara 2011)

Pojmovi poput »amerikanizacija«, ali i onaj snažnije konzumeristički obilježen poput »Coca-colonizacija« nekog društva, često nose negativan predznak. (Ileš 2013, 25)

Kokandalf im. koka ‘kokain’ × Gandalf

Kokandalf (Di, 29. 9. 2015, k)

• komentar na fotomontažu TV-voditelja V. Bujanca, poznatoga po navodnome drogiranju, kao Gandalfa, čarobnjaka iz serijala Gospodar prstenova

• usp. adolfescentski, Bujakkake, Bujan, bujovnik, Bulajnec, Bulerina, Kolumbujanec, neonarcist, Nostradamunos, Pčelimir, primabuljerina, Snifter, Speederman, Surlanec, šmrkadona, štrumpfbahnfürer, T-komad, Znojanec

Kokatanić im. koka ‘kokain’ × /Tina/ Katanić

Amfetatina Kokatanić (Di, 22. 5. 2015, k)

• komentar o seks-skandalu manekenke i loto-djevojke T. Katanić, koja je navodno drogirana spavala s trojicom mladića

• usp. Amfetatina, Cetrinski, mušketin

Koketa im. kokoš × pašteta brend pileće paštete tvrtke Vindija

Koja je pašteta najbolja? – Koketa, ili čajna Gavrilovićeva (Index, 5. 11. 2003, k)

Koketa, vidio u Konzumu, probao nisam, ja volim onu narodsku Sljemenovu u crijevu, Argeta samo na blagdane. (R, Zagreb, 25. 6. 2014)

• usp. Ćebasa, Piketa
kokodatak im. kokodak ‘onomatopeja glasanja kokoši; tračanje’ × podatak

Objava tajnih kokodataka (FT, 20. 6. 2008, n)

• ministrica branitelja J. Kosor u istom intervjuu mogućnost otkrivanja sadržaja Registra hrvatskih branitelja proglašava katastrofom da bi potom otkrila tajni podatak spominjući preminuloga splitskog branitelja koji je od države dobio mirovinu i stan

• usp. antecipacija, Besor, brošlost, kosorijeknuti, Kosorlovsky, kosorry, Najdranka, prostmodernizam, slaboratorij, Sluzana, Stjeguljica, šarmeraj, vlastarbajter
kokošarka im. kokošar ‘varalica’ × košarka

Mešetari hrvatske košarke, knežijski menadžeri, priučeni treneri, seoski suci, bivše trećerazredne rezerve, kladioničari, hohštapleri i kokošari – po kojima se ovaj sport danas i zove kokošarka – u pokušaju da spase što se spasiti može pristali su na regionalnu ligu [...] (Dežulović 2011, 241, listopad 2006)

Za razliku od takve košarke, današnja se kokošarka, kako znamo, igra na teletekstu, pobjeđuje momčad koja ima manji koeficijent na kladionici, a po statutu Hrvatskog košarkaškog saveza prvak je klub kojemu ime počinje sa C. (Dežulović 2011, 242, listopad 2006)

Ipak, možda je najveća razlika u pravilima tradicionalne košarke i moderne hrvatske kokošarke u tome što se originalna košarka igrala pred takozvanim »gledateljima«. (Dežulović 2011, 243, listopad 2006)

Kokošinda im. kokoš × Kolinda /Grabar-Kitarović/ pogrdno, uvredljivo za hrvatsku predsjednicu K. Grabar-Kitarović

U šali bi rekao da slave svaki Kokošindin glas. A ozbiljnije bi rekao da apsolutno nije u skladu sa pravcem (politikom) koju bi crkva kao duhovna ustanova trebala i smjela propagirat. Pouzdano znam, i da je u dosta crkava fratar pozivao na glasanje za Kokošindu. Crkva bi trebala predstavljat SVE vjernike, i Kokošindine, i Josipovićeve, i one treće koji to nisu. Glasajte za Kokošindu, AMEEEEEN!! (Index, 11. 1. 2015, k)

Chicken on the football game... Kokošinda. (Di, 28. 3. 2015, k)

• fotografija K. Grabar-Kitarović na utakmici Hrvatske i Norveške

Sve Karamarkove promjene će se na kraju svesti na užičko s Kokošindom, Glogoškim, Tompsonom i inima. (VL, 24. 6. 2015, k)

• usp. Bezalkolinda, Coca-Colinda, Cowlinda, Crolinda, Debilinda, Drkolinda, Ivolinda, jebaćaćica, Kitanic, Kobilinda, Koeljinda, Kolignja, Lokinda, Natolinda, Udbarbika, Ustašinda, Yulinda
kolapsus im. kolaps × lapsus

Feralov kolapsus (FT, 9. 3. 2002, n)

• o napisu u Novome listu da HDZ nije ostavio Hrvatsku u kolapsu
kolegalizacija im. kolega × legalizacija

Feralova kolegalizacija (FT, 29. 7. 2005, n)

• o izjavi potpredsjednika Hrvatskoga sabora D. Milinovića da ne vjeruje da će bageri krenuti baš na njegovu nelegalno sagrađenu vikendicu
kolmunist im. kolumnist × komunist

Ološ udbaški svugdje i na svakom mjestu, a naročito ih ima na ovom portalu, od ko(l)munista do komentatora, nigdje više udbaškog ološa na jednom mjestu. (NL, 18. 12. 2012, k)

Svi kolmunisti u JL su spavači UDBE. (Net, 27. 2. 2015, k)

Nije problem zašto se pročita i Dežulović, već je problem da on ne bi smio pisati što piše u uređenoj državi – on je lijevi provokator kolmunist. (VL, 3. 7. 2015, k)

Kolignja im. Kolinda /Grabar-Kitarović/ × lignja pogrdno za hrvatsku predsjednicu K. Grabar-Kitarović

Dok Lignja i Kolignja troše naše pare (Index, 5. 12. 2014, k)

Glasam protiv Josipovića. Lignja mora pasti! Vrijeme je za Kolignju. (Index, 6. 1. 2015, k)

Pa zapravo nije istina. SDP-ovci možda neće napraviti ništa, što je svakako manje zlo od lopovluka i novog pustošenja koje nam spremaju Karamarko i Vasilije u kohabitaciji sa Kolignjom. (Index, 18. 1. 2015, k)

• Lignja – pogrdni nadimak za I. Josipovića, predsjednika RH prije K. Grabar-Kitarović

• usp. Bezalkolinda, Coca-Colinda, Cowlinda, Crolinda, Debilinda, Drkolinda, Ivolinda, jebaćaćica, Kitanic, Kobilinda, Koeljinda, Kokošinda, Lokinda, Natolinda, Udbarbika, Ustašinda, Yulinda
kolobroz im. kolovoz × ?/Josip/ Broz šaljivo za mjesec kolovoz

8. kolobroza 1994. (FT, 8. 8. 1994)

• usp. pretkolovoz

Kolumbujanec im. Kolumbija × /Velimir/ Bujanec

Kolumbujanec: el ambassador de Croacia (Di, 24. 2. 2015, m)

• fotomontaža TV-voditelja V. Bujanca, poznatoga po navodnome drogiranju, ispred kolumbijske zastave • Kolumbija – zemlja poznata po proizvodnji kokaina

• usp. adolfescentski, Bujakkake, Bujan, bujovnik, Bulajnec, Bulerina, Kokandalf, neonarcist, Nostradamunos, Pčelimir, primabuljerina, Snifter, Speederman, Surlanec, šmrkadona, štrumpfbahnfürer, T-komad, Znojanec
koljača im. klati pz. koljem × veljača izmišljen mjesec koji aludira na veljaču

Za rođene u znaku Mokraćnjaka (20. glavosiječnja – 19. koljače) (Radaković 1999, 57)

Za rođene u znaku Robe (19. koljače – 20. krvoželjka) (Radaković 1999, 58)

• usp. februaljača, koljača, kreveljača, krvoželjak, Mokraćnjak, pedeveljača, Roba, seljača
koljana im. klati pz. koljem × poljana

Pakračka koljana (FT, 15. 9. 1997, n)

• V. Ivančić o zločinima postrojbe T. Merčepa u Pakračkoj poljani, koji su tih tjedana u Feral Tribuneu izlazili na vidjelo
koljoprivreda im. klati pz. 1. jd. koljem × poljoprivreda

Žrtve HDZ-ove koljoprivrede (FT, 8. 2. 1999, n)

• A. Laslo, predsjednik jedne udruge seljaka, o uništavanju poljoprivrednika
komandatar im. komandant × mandatar

Komandatar Data (Di, 13. 11. 2015, m)

• fotomontaža Z. Milanovića kao Date, lika iz znanstvenofantastične serije Zvjezdane staze, aluzija na neizvjesnost u borbi Z. Milanovića i T. Karamarka za mjesto mandatara Vlade RH

Komarasijek im. komarac × Osijek

Osijek mijenja ime u Komarasijek (Newsbar, 6. 6. 2014, n)

Da bi se goste pripremilo za komaračku najezdu biblijskih proporcija, Osijek će se ubuduće zvati puno primjerenije: Komarasijek. [...] Neka zna svaki putnik dobronamjernik i komarac zlonamjernik da dolazi u Komarasijek, grad gdje se vrši sječa komaraca – obznanio je urbi et orbi Ivica Vrkić, gradonačelnik Komarasijeka. (Newsbar, 6. 6. 2014)

komarćaća im. komarča × /Ivo Sanader/ Ćaća

Ja taman poia komarćaću (Ćaća, 17. 3. 2015, k)

• komentar na fotomontažu glave I. Sanadera na papalinama

• usp. ćaćalina, paštićaćada
kombajnacija im. kombajn × kombinacija

Seljačke kombajnacije (FT, 30. 11. 1998, n)

• o previranjima unutar HSS-a
kombajnjara im. kombajn × komunjara

Feralovo »Dolje kombajnjare« (FT, 19. 7. 1999, n)

• o pitanju L. Gregorati je li prihvatljivo da siromašno selo ima tolike traktore kojima onda blokira prometnice kao Srbi balvanima 1990-ih
kombikura im. kombi × manikura e. vanicure ← van ‘kombi’ × manicure ‘manikura’ mobilni salon za manikuru u kombiju

Pročitao sam brošuru i znam da želiš da uložim, ali mislim da su mobilne manikure beskorisne. I Kombikure je grozno ime. – Žene imaju krize s noktima. [...] Nazvat ću Kombikure. Odmah dođu popraviti nokat [...] (Kontrola 2015, S01E05)

• usp. kavčaj
komemtar im. komentar × mem komentar u obliku mema

Hahaha ovaj citat tj. komemtar ispod slike, Bora, ha? Dobar, dobar. (Di, 20. 11. 2015, k)

komentarikanje im. komentiranje × rikanje

Nježnoobjektivno komentarikanje (Bednjanec 1980, 145, n)

• epizoda o neobjektivnu sportskome komentiranju utakmice Rumenih i Blijedih • možda aluzija na beogradsku Crvenu zvezdu i splitski Hajduk

• usp. Tarapana
komićaćar im. komičar × /Ivo Sanader/ Ćaća

Komićaćar za sva vremena! (Ćaća, 4. 4. 2015, k)

• komentar na fotomontažu I. Sanadera kao Ch. Chaplina

Komikaze im. mn. e. comic ‘strip’ × kamikaza × ?pokazati naslov stripa i internetske stranice posvećene stripu

Komikaze (Komikaze 2002, n)

Komikaze (Komikaze 2014, n)

Novi proljetni broj Komikaze webzina #38 je zaplovio u međunarodnim vodama. (Komikaze 2014, 15. 4. 2015)

• usp. webzin
komincidencija im. komunistički × koincidencija

Feralova komincidencija (FT, 3. 6. 2005, n)

• o zaključku G. Borića da je Hrvatska komunistička država jer antifašistički ustanak slavi isti dan kad i Rusija

• usp. bogogojaznost, borjunaški, demantifašizam, dreteljizirati, Gnjojko, gojkot, Hamaspok, izlikovni, obmambeni, ogojčenost, pametnički, Rugoslavija, žutnja

Komnetar im. komentar × net ‘mreža’ × Net naslov rubrike na internetskome portalu Net s memovima i fotomontažama S. Marekovića (2011– )

kompanzija im. e. companding, compansion ← compression ‘kompresija, zbijanje, tlačenje’ × expansion ‘ekspanzija, širenje’ obrada signala kompresijom i ekspanzijom

Gotovo trenutna kompanzija audio multipleksa (Nicam) – sustav kojeg koriste TV odašiljači za prijenos visokokvalitetnog stereo zvuka s TV slikom. (Astra, 2016)

kompjumfer im. komjuter, kompjutor × junfer, jumfer ‘djevac; u nogometu prolaz lopte kroz noge obrambenog igrača pri driblingu ili zgoditku’

Kao da ne misli ništa, a kompjumfer jasno registrira emitiranje neuritnih para. (Bednjanec 1980, 133)

• epizoda o šahovskome dvoboju A. Karpova i V. Korčnoja 1978. na Filipinima, poznatu po međusobnim optužbama dvojice šahista za hipnozu, nošenje sunčanih naočala, parapsihologiju i sl. • neuritne pare – aluzija na ispuštanje tjelesnih plinova

• usp. neuritni

Hura! Kompjumfer im se pokvario i zabilježio meni najbolje vrijeme. (Bednjanec 1982, 3. 2. 1982)

• epizoda o skijanju

• usp. intervjunferirati
kompjumferizacija im. kompjuterizacija, kompjutorizacija × junfer, jumfer ‘djevac; u nogometu prolaz lopte kroz noge obrambenog igrača pri driblingu ili zgoditku’

Digitalna kompjumferizacija tajne šifre je: [...] Oni se grebu, a drugi... (Bednjanec 1982, 13. 10. 1982)

• epizoda o nogometnoj teoriji i izboru nogometnoga selektora

• usp. kompjumfer, teoritancija, teoritizacija
komposeksualac im. kompa × homoseksualac e. bromosexual ← bro/ther/ ‘frend, kompa, buraz, brat’ × homosexual ‘homoseksualac’

U škripcu sam. U velikom gej škripcu. – Vjerujem, ćelavi komposeksualče, i uz tebe sam ma koliko tipova preorao [...] (Kalifornikacija 2014, S06E03)

kompromit im. kompromis × mit

Feralov povijesni kompromit (FT, 11. 9. 1995, n)

• komentar izjave A. Ivkovića o nacionalnome pomirenju kao hrvatskome povijesnom kompromisu, jer su »Hrvatsku branila djeca ili unuci ustaša i četnika i ne znam kojih«
komunikuracija im. komunikacija × kurac komunikacija partnera za vrijeme spolnoga čina

Komunikuracije za vrime sexa mora bit! To je moj konkrevetan odgovor! (Croportal, 4. 5. 2007, k)

• usp. konkrevetan
komunjalac im. komunjara × komunalac

Komunjalci (FT, 16. 7. 2004, n)

• V. Ivančić o partijskoj podobnosti i klijentelizmu u komunalnim poduzećima, sve je ostalo isto kao u komunizmu, samo je sad u višestranačju hipertrofiralo
komunjarni prid. komunjara × komunalni

Stepinac i revolucije & Reisman i »komunjarni otpad« (Kaćunko, 7. 2. 2013, n)

• o posjetu američke konzervativne aktivistice J. Reisman Hrvatskoj

• usp. kakademski, rajsmanijak
komušist im. komunist × fašist

Komušisti (FT, 1. 7. 1996, n)

Što se tiče sastava te nove totalitarističke mafije [...] dakle: komuno-fašizam ili kraće komušizam, a pripadnici su onda komušisti. (FT, 1. 7. 1996)

• čitatelj u pismu predlaže naziv za nove totalitarističke mafije i njihove pripadnike, smatrajući da je među njima više bivših komunista nego fašista
komušizam im. komunizam × fašizam

Što se tiče sastava te nove totalitarističke mafije [...] dakle: komuno-fašizam ili kraće komušizam, a pripadnici su onda komušisti. (FT, 1. 7. 1996)

• čitatelj u pismu predlaže naziv za nove totalitarističke mafije i njihove pripadnike, smatrajući da je među njima više bivših komunista nego fašista
konaćaćno pril. konačno × /Ivo Sanader/ Ćaća

Konaćaćno! (Ćaća, 23. 9. 2015, k)

• komentar na fejsbučku objavu da hrvatska predsjednica K. Grabar-Kitarović imenuje političara A. Hebranga za savjetnika za »pomilovanje Ćaće«

• usp. ćaćastično, konaćaćno

K.O.naldo [kejonaldo, kaonaldo, konaldo] im. K.O.naldo ← e. K. O. ‘knock-out, nokaut’ × /Cristiano/ Ronaldo predviđanje ispadanja Reala, kluba C. Ronalda, iz Lige prvaka

Španjolski optimizam kao da je iziritirao njemačku javnost. Bild je poručio Cristianu Ronaldu – od danas si K.O.naldo, sugerirajući kako će Portugalac natjecanje u Ligi prvaka ove sezone završiti u četvrtfinalu. (Index, 12. 4. 2016)

• usp. Gaynaldo, Messinaldo, Pederonaldo, Penaldo
koncertracijski prid. koncert × koncentracijski

Koncertracijski logor (FT, 9. 6. 2006, n)

• o protivljenju kaštelanske Hvidre koncertu H. Bešlića jer »Kaštelanima nisu potrebni izvođači ni srpske ni muslimanske narodnosti«
končarobno pril. /Rade/ Končar × čarobno

Još dugo poslijeb kozmičem tijelovo kao u nekoj tjelešnoj A-molitvi, u unutransu koji me Zanossi Rade Končarobno i pornosna summary što summer muž/žena, mušmuškarac [...] (Radaković 1999, 50)

• Rade Končar – marka bijele tehnike

• usp. A-molitva, kozmicati, pornosan, poslijeb, summary, summer, unutrans, zanossiti
kondom im. kondom × dom

Nikada nisam pila pilule i moji puloveri i ja uvijek smo za kondom spermni! (Radaković 1999, 58)

• usp. pulover, sperman

Za konDOM – spermni? (Kaćunko, 17. 4. 2015, n)

Neću se sada upuštati u detalje... ali bilo bi zanimljivo vidjeti što bi se dogodilo da publika krene skandirati »Za konDOM – spermni!« (Kaćunko, 17. 4. 2015)

• o kažnjavanju hrvatske reprezentacije zbog navijačkoga skandiranja »Za dom spremni« na utakmici protiv Norveške

• usp. sperman
konfuzijanizam im. konfuzija × konfucijanizam

E, kad ti se sve pomiješa, onda ćeš shvatit bit Milanovićeve ekonomske teologije. – Kakve sad ekonomske teologije? – Konfuzijanizma. (Lucić 2012a, 17. 5. 2012)

• o predavanju premijera Z. Milanovića studentima u kojemu tvrdi da katolička i protestantska kultura imaju bitnu ulogu u razvoju ekonomije te da je slično i s konfucijanskom kulturom

• usp. Kung Fu Ce
konglish [kongliš] im. e. Konglish ← Korean ‘korejski’ × English ‘engleski’ korejski s pretjeranom uporabom engleskih riječi

Facebook korisnici razvili su nekoliko varijanti engleskog, poput hinglisha (indijski engleski), spanglisha (španjolski engleski) i konglisha (korejski engleski). Te varijacije postojale su i prije, ali sad se šire online i postaju prihvaćene u matičnom govornom području. [...] »Skinship« na konglishu znači intimni fizički kontakt, a Korejci su novu riječ skovali od izraza »skin« (koža) i »kinship« (srodstvo). (Bonbon, 14. 12. 2012)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, kreutsch, manglish, singliš, spanglish, srvato-hrbski, srvatski, svahiliti, špangleski, štokajski, švengleski

Kongolija im. Kongo × ?Mongolija izmišljena država, podrugljiv spoj Konga i Mongolije

A gdje mu je taj Kirzakstan? – Negdje između Kongolije i Saudijske Namibije. Jebiga, nije čovjeku za zamjerit... Znaš da Ameri imaju posebne metode učenja: moraju pošteno potaracat zemlju kako bi uspjeli zapamtit kaže li se Irak ili Iran, Afpakistan ili Topganistan, Vijetnam ili Štatijaznam, Kaos ili Lambodža, Hong Kong ili Hongo Kongo, Srbatska ili Hrvija... Prema tome, sretan si dok ne znaju kako ti se država zove. Kad nauče, već je sravnjena sa zemljom. (Lucić 2013a, 26. 2. 2013)

• o izjavi J. Kerrya u State Departmentu da je ključna američka srednjoazijska saveznica u afganistanskome ratu država Kirzakstan

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Lambodža, Netharabija, Rusrbija, Senegambija, Slovatska, Srbatska, Srbosna, Topganistan
kongsmopolitan [kongsmopoliten] im. e. kongsmopolitan ← /Donkey/ Kong × cosmopolitan ‘koktel od votke, likera, soka od brusnice i soka od limete’ tematski koktel na fikcijskoj gejmerskoj večeri

Znaš od čega bi ti bilo bolje? Da strusiš nekoliko ovih donkey kongsmopolitana. (Pravila 2014, S04E08)

• Donkey Kong – lik iz istoimene računalne igre

• usp. acidofatini, appletini, cosmotini, čmartini, čokotel, flirtini, jabutini, moktel, piña delgada, tužnotini
konjunktivritis im. konjunktivitis ‘upala oka, očne spojnice’ × vrit ‘u guzicu, kvragu’

Od crne dresure dobio sam akutni konjunktivritis ligoguris lignjitis poznat kao sudačko sljepilo. (Bednjanec 1980, 44)

• epizoda o potkupljivosti nogometnih sudaca

• usp. arbitisrancija
konkrevetan prid. konkretan × krevet 1. takav da jasno upućuje na seks, da ima veze sa seksom
konkrevetan (R, Zagreb, 1990-e)

Komunikuracije za vrime sexa mora bit! To je moj konkrevetan odgovor! (Croportal, 4. 5. 2007, k)

• usp. komunikuracija

Na putu sam prema ispovjedaonici, imate li vi još koji konkrevetan razlog za mene pa da obavim sve u komadu? (Iskrica, 13. 10. 2007, k)

Nije isključeno da neki od seronja poluči i konkrevetan uspjeh na forumu kod neke forumske vulve. (Index, 4 12. 2012, k)

2. neopćenit, stvaran, jasan

Nemoj toliko općenito. Budi konkrevetan. (VL, 22. 9. 2009, k)

[...] mislim čemu filozofiranje dajte mi neki konkrevetan odgovor sa brojkama [...] (F, 17. 11. 2010, k)

Karamarku je stao uz bok po ispraznim pričama, kritikama i pljuvanjima po tuđim programima, a sam nema ništa konkrevetno. (Dnevnik, 19. 1. 2015, b)

konkrevetno pril. konkretno × krevet na konkrevetan način • v. konkrevetan
konkrevetno (Sabljak 2013, s. v.)

kontransmagnifikajudobongtancijalnost im. konsupstancijalnost × transsupstancijalnost × magnifik- ‘veličanstveno-’ × judo- ‘židovsko-’ × bong ‘onomatopeja eksplozije i seksa’ e. contransmagnificandjewbangtantiality ← consubstantiation ‘konsupstancijalnost’ × transubstantiation ‘transsupstancijalnost’ × magnificent ‘veličanstven, raskošan’ × and ‘i’ × Jew ‘Židov, židov’ × bang ‘bum, onomatopeja eksplozije i seksa’

Vjekovječno je On htio da me stvori, a više me ne može uništiti, sada ni dovijeka. Nad Njim lebdi neki lex eterna. Je li to dakle božanska supstancija, u kojoj su Otac i Sin konsupstancijalni? Gdje je jadni dobri Arisu, da pokuša stvarati zaključke? Cijelog se svog života borio protiv kontransmagnifikajudobongtancionalnosti. Hezijerarh pod nesretnom zvijezdom. Izdahnuo je u grčkom WC-u: euthanasia. (Joyce 1965, I, 41)

• usp. kontransmagnifikandjudobumstancijalnost, njenjegov, pornozofički, pornozofski
kontransmagnifikandjudobumstancijalnost im. konsupstancijalnost × transsupstancijalnost × magnifik- ‘veličanstveno-’ × e. and ‘i’ × judo- ‘židovsko-’ × bum ‘onomatopeja eksplozije i seksa’ e. contransmagnificandjewbangtantiality ← consubstantiation ‘konsupstancijalnost’ × transubstantiation ‘transsupstancijalnost’ × magnificent ‘veličanstven, raskošan’ × and ‘i’ × Jew ‘Židov, židov’ × bang ‘bum, onomatopeja eksplozije i seksa’

Od prije postanka vremena On me htio i sada ne može poželjeti da me nema i ne bude. Lex eterna stoji uza Nj. Je li to dakle ona božanska supstanca u kojoj su Otac i Sin konsupstancijalni? Gdje je jadni dobri Arius da izvede zaključke? Čitavog je života ratovao zbog kontransmagnifikandjudobumstancijalnosti. Pod nesretnom zvijezdom rođeni krivovjerac. U grčkom zahodu izdahnuo je svoje posljednje: euthanasia. (Joyce 1991, 42)

• usp. kontransmagnifikajudobongtancijalnost, njenjegov, pornozofički, pornozofski
kontrolejbus im. kontrola × trolejbus

Objasnio mi je da djevojpičice mojih zgodina moraju čestohotno na kontrolejbus vlaginice. (Radaković 1999, 48)

• usp. čestohotno, djevojpičica, vlaginica, zgodina
konversenzacija im. e. conver-sensation ← conversation ‘konverzacija’ × sensation ‘senzacija’

Jedemo. Možeš li to maknuti sa stola i promijeniti temu? – Još kako. Pripremi se. Ovu ću konverzaciju pretvoriti u konver-senzaciju. (Teorija 2014, S05E08)

Konvertito im. konvertit × /Josip Broz/ Tito

Feralovo »Živio drug Konvertito!« (FT, 18. 11. 2000, n)

• o političkome putu Đ. Njavre od komunista preko suradnje s desničarima M. Veselicom i F. Tuđmanom do članstva u stranci Demokratski centar

• usp. Brozovica, Brozni, brozno, Brozway, polititički, Titagora, Titonic, titolitaran, titolitarizam, Titošvili, titovaža, Valentitovo
konzerzatvorij im. konzervatorij × zatvor

Profesore Šrot, pogledajte kakvu endemsku koloniju imamo u našem konzerzatvoriju Instituta za proučavanje! (Mataković 1992, 19)

konzum im. Konzum × um

Kritika čistog konzuma (Lucić 2013b, 227, 4. 7. 2012, n)

• riječ je o pjesmi pisanoj iz kravlje perspektive • Konzum – najveći hrvatski trgovački lanac • Kritika čistog uma – djelo filozofa I. Kanta

• usp. Agrokroacija, agrokorporativizam, aristoteleći, Kaplufen, Koeljinda, konzum, konzumistički, konzumotvorina, Kradegrokor, Muzaratustra, Todorich, Viagrokor, Yugrokor
konzumat im. konzumirati × konzulat

Hrvatski konzumati (FT, 15. 4. 2000, n)

• B. Rašeta o šokantnim podacima o troškovima MVP-a
konzumistički prid. Konzum × komunistički

Je li on to hoće reći da je Ivica Todorić skojevac? Član Saveza konzumističke omladine Jugoslavije? (Lucić 2013a, 7. 1. 2013)

• o izjavi T. Sunića da su danas najbogatiji ljudi u Hrvatskoj »sve bivši skojevci, bivša djeca udbaša« • Konzum – najveći hrvatski trgovački lanac, vlasnika I. Todorića

• usp. Agrokroacija, agrokorporativizam, Kaplufen, Koeljinda, konzum, konzumotvorina, Kradegrokor, Todorich, Viagrokor, Yugrokor
konzumotvorina im. Konzum × umotvorina

Povijest filozofije za Todorićeve krave (konzumotvorine) (Lucić 2013b, 220, 4. 7. 2012, n)

• riječ je o pjesmi pisanoj iz kravlje perspektive • Konzum – najveći hrvatski trgovački lanac, vlasnika I. Todorića

• usp. Agrokroacija, agrokorporativizam, aristoteleći, Kaplufen, Koeljinda, konzum, konzumistički, Kradegrokor, Muzaratustra, Todorich, Viagrokor, Yugrokor
konzumtarijat im. e. consumtariat ← consumerism ‘konzumerizam’ × proletariat ‘proletarijat’ radništvo shvaćeno kao niži društveni sloj koji troši ono što mu se manipulacijom ponudi

Zatim je došla vojska marketinških majstora čiji je zadatak bio gurnuti konzumtarijat (nekadašnji proletarijat) u što veće zaduživanje i potrošnju. To je prije ili poslije moralo puknuti. (Limun, 27. 8. 2008)

Da, kao predsjednik MMF-a, izrekao je tada imperijalističku herezu jer kao sluga imperijalizma ne bi trebao imati sentimenta za borbu radničke klase (sada »konzumtarijata«). (F, 15. 5. 2011, k)

»Netokracija je sačinjena od ljudi sa izuzetnim socijalnim vještinama i talentom za manipulaciju i distribuciju informacija«, pojašnjava Alexander Bard. Prema njegovim riječima »svi na suprotnom polu, koji nemaju znanja korištenja novih tehnologija te druge vještine netokrata, oformit će najnižu društvenu klasu – konzumtarijat«. (W, s. v. netokracija, 18. 3. 2013)

• usp. hipsterijat, kognitarijat, prekarijat, profitarijat
konjrčak im. konj × hrčak e. guorse ← guinea /pig/ ‘zamorac’ × horse ‘konj’

Konjrčak (Surfer, 18. 1. 2016, n)

• fotomontaža konja s glavom hrčka, odnosno zamorca

• usp. lavrčak, patkonj, patslon, slonrao, sokonjivac
konjsenzus im. a. konj ‘glupan, neotesanac’ × konsenzus

Postignut je konjsenzus da se nitko s nikim ne slaže. Dakle, rezultat je neodlučno neodlučan. (Bednjanec 1982, 15. 9. 1982)

• epizoda o izboru nogometnoga selektora
b. /trojanski/ konj ‘ubačeni neprijatelj’ × konsenzus

Konjsenzusi (FT, 17. 12. 2004, n)

• M. Čulić o još jednom konsenzusu hrvatskih političara oko EU • članak je praćen ilustracijom s tekstom Ako te ko pita di je Troja, reci mu da pita konja

• usp. lovosenzus, nonsenzus
kopulizam im. kopulacija ‘spajanje, spolni čin’ × populizam

Kopulizam (Novosti, 25. 8. 2016, n)

• o nevjerojatnim predizbornim obećanjima premijerskoga kandidata M. Bandića
koopeticija im. e. coopetition ← cooperation ‘kooperacija, suradnja’ × competition ‘kompeticija, natjecanje’ suradnja inače suprotstavljenih sudionika radi obostrane koristi, primjerice u ekonomiji ili u teoriji igara

U teorijskom razmatranju strategije pojavljuje se stoga i nova perspektiva strateškog menadžmenta koja je upućena na analizu poslovnog natjecanja, ali i suradnje, a naziva se »koo-peticija« (coo-petition = cooperation+competition). (Fabac 2002, 751)

Ključne riječi: koncentracija maloprodaje, kooperacija, koopeticija, vertikalni marketing, Republika Hrvatska (Segetlija 2004)

Teorija već postoji, samo je problem u praksi. Dakle, ako postoje sukob (kompeticija) i suradnja (kooperacija), mora postojati i nešto između, što se zove solidarnost (koopeticija). (F, 21. 1. 2011, k)

Novi neologizam koji se globalno pretvorio u poslovni model koji primjenjuju ambiciozne tvrtke zove se koopeticija – kooperativna konkurencija. Da je riječ o novom trendu koji bi mogao promijeniti dosadašnje poimanje konkurentskih odnosa na tržištu, pokazuje i činjenica da o koopeticiji zasad postoji vrlo malo istraživanja i primjera, ne samo u Hrvatskoj, nego i globalno, u novom broju Lidera u temi tjedna piše Željka Laslavić. (Lider, 5. 3. 2015)

Naime, međusobna veza velikih turoperatora i manjih turističkih agencija temelji se na koopeticiji: na prvi pogled međusobno konkurentni jer prodaju isti proizvod prema krajnjem kupcu, zapravo surađuju u kreiranju turističkih aranžmana, njihovoj distribuciji i marketingu. Primjere koopeticije zadnjih godina nalazimo i u kongresnoj industriji. (Professional, 25. 9. 2015)

koopeticijski prid. e. coopetition ← cooperation ‘kooperacija, suradnja’ × competition ‘kompeticija, natjecanje’ takav da ima odlike koopeticije • v. koopeticija

Koo-peticijski pristup (nova razina poslovne strategije) suglasan je oko ideje da održivi iznadprosječni povrati novca nisu pokretani samo od organizacijskih mogućnosti poduzeća, već je pritom, veliki značaj vrijednog lanca, odnosno mreže unutar koje poduzeće posluje. (Fabac 2002, 756)

Koothranardowitz [kutranardovic] im. Koothranardowitz ← /Rajesh/ Koothrappali × Leonard /Hofstadter/ × /Howard/ Wolowitz

Zdravo, gospodo. Kako ide vaš projekt? – Projekt Lenwoloppali? – Kombinacija svih imena. Baš zgodno. Koothranardowitz je bilo zauzeto? (Teorija 2014, S04E12)

• R. Koothrappali, L. Hofstadter, H. Wolowitz – imena likova u TV-seriji Teorija velikog praska

• usp. Emippali, Howdini, Koothrapeeny, Koothrapemily, Koothrapenny, Koothratulum, Lenwoloppali, Leonerd, Shamy, Shelbot, Shelzum, Šarmalarmalon, Wolowizard, Zeusowitz

Koothrapeeney [kutrapini] im. Koothrapeeney ← /Rajesh/ Koothrappali × /Emily/ Sweeney

Pokušavam smisliti nadimak za sebe i Emily. Koji ti se više sviđa, Emippali ili Koothrapemily? – Zašto tvoje prezime, a njezino ime? – Njezino je prezime Sweeney, a s Koothrapeeney nešto nije u redu. (Teorija 2015, S08E02)

• R. Koothrappali, E. Sweeney – imena likova u TV-seriji Teorija velikog praska

• usp. Emippali, Howdini, Koothranardowitz, Koothrapemily, Koothrapenny, Koothratulum, Lenwoloppali, Leonerd, Shamy, Shelbot, Shelzum, Šarmalarmalon, Wolowizard, Zeusowitz

Koothrapemily [kutrapemili] im. Koothrapemily ← /Rajesh/ Koothrappali × Emily /Sweeney/

Pokušavam smisliti nadimak za sebe i Emily. Koji ti se više sviđa, Emippali ili Koothrapemily? – Zašto tvoje prezime, a njezino ime? – Njezino je prezime Sweeney, a s Koothrapeeney nešto nije u redu. (Teorija 2015, S08E02)

• R. Koothrappali, E. Sweeney – imena likova u TV-seriji Teorija velikog praska

• usp. Emippali, Howdini, Koothranardowitz, Koothrapeeny, Koothrapenny, Koothratulum, Lenwoloppali, Leonerd, Shamy, Shelbot, Shelzum, Šarmalarmalon, Wolowizard, Zeusowitz

Koothrapenny [kutrapeni] im. Koothrapenny ← /Rajesh/ Koothrappali × Penny

Ne trebaš se brinuti jer sam sada tamna polovica Koothrapenny. (Teorija 2014, S05E01)

• R. Koothrappali, Penny – imena likova u TV-seriji Teorija velikog praska

• usp. Emippali, Howdini, Koothranardowitz, Koothrapeeny, Koothrapemily, Koothratulum, Lenwoloppali, Leonerd, Shamy, Shelbot, Shelzum, Šarmalarmalon, Wolowizard, Zeusowitz

Koothratulum [kutratulum] im. /Rajesh/ Koothrappali × tulum Koothraparty ← /Rajesh/ Koothrappali × e. party ‘tulum’

Pusti novac. Ja ću sve platiti. – Zbilja? – Svidjet će ti se. Nema tuluma do Koothra-tuluma. (Teorija 2014, S06E05)

• R. Koothrappali – ime lika u TV-seriji Teorija velikog praska

• usp. Emippali, Howdini, Koothranardowitz, Koothrapeeny, Koothrapemily, Koothrapenny, Lenwoloppali, Leonerd, Shamy, Shelbot, Shelzum, Šarmalarmalon, Wolowizard, Zeusowitz
kopačkompleks im. kopačka × kompleks

Lovosenzus motivira nervni kopačkompleks egovalentne motorike noganglija. (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, foteljogika, frustoritan, klupasocijacija, lovosenzus, noganglij, nogomentalni, nogotalamus, notorički, nježnoverzan, popsihišati, psihonogija, tabelogika, traumlatika, upravudonja
kopilić im. kopile × pilić

Slavonsko selo s pretežitim pučanstvom. Ostatak čine krave, marva, stoka, praščići, živad, mrtvad, pilići, kopilići i – vrane. (Mataković 1992, 10)

kopilot im. kopile × pilot

G. major nikada nije imovao rodioca, i tako je porastao kopilot. A zmajku mu njegovu nije volio. (Radaković 1999, 47)

• usp. rodiotac, zmajka

Šta? To kopile? Neću da znam za njega. Nek ga upisiva onaj ko ti ga je napravio! [...] A Todor 2 će bidne pilot đak! – A Vuk? – Aaa, jok on! On može samo da bidne kopilot! (Mataković 2003, 12)

korepetljator im. korepetitor × petljati

A dok sam se pokušavao sjetiti korepetljatora, sklepao sam od korepetitora jednu drugu, koja može poslužiti u karakteriziranju mnogih likova u politici i društvu: podrepetitor.
Ali, ipak mi je daleko uspjelije ono demonstruckanje, koje se neće pretvoriti u prave demonstracije sve dok netko ovom narodu ne održi demonstrukcije! Al me krenulo... (Sportnet, 28. 3. 2011, k)

• usp. demonstruckati, demonstruckanje, demonstrukcije, podrepetitor
kornjačaća im. kornjača × /Ivo Sanader/ Ćaća

Kornjačaća (Ćaća, 19. 2. 2015, m)

• fotomontaža glave I. Sanadera na tijelu kornjače
kornjaćaća im. kornjača × /Ivo Sanader/ Ćaća

Kornjaćaća (Ćaća, 28. 2. 2015, k)

• fotomontaža glave I. Sanadera na tijelu jednog od nindža-kornjača

Kornjučo im. kornjača × učo ‘učitelj’ e. Tortois ‘Kornjača’

Učitelj nam je bio neki stari, zvali smo ga Kornjučo [...] – Zvali smo ga Kornjučo jer je i on bio Kornjača, a bio nam je i učo, to je bar jasno [...] (Carroll 1985a, 103)

• u izvorniku je igra e. bliskozvučnicama tortois ‘kornjača’ i taught us ‘učio nas’

• usp. akrobacnuti, Antipat, Antipatičar, belvirno, đipahan, froktati, galumfirati, Krznik, nemujan, neobičudan, Podučitelj, rovko, rućkanje, rućkati, šišmačka, šturnjača, ušutkavati
koslanina im. ?kao × ?košer × slanina e. fakon ← fake ‘lažni’ × bacon ‘slanina’

Prešao sam na zdravu hranu, vegansku. Sad jedem koslaninu! Poput prave slanine. (Moderna 2015, S04E07)

• usp. lažlanina

Kosmosovo im. kosmos, kozmos × Kosovo

Feralovo Kosmosovo (FT, 31. 3. 2006, n)

• o izjavi B. Miloševića da Srbija nikada ne smije prihvatiti neovisnost Kosova

O lirskom putovanju kroz Kosmosovo i Džetohiju (Lucić 2013b, 414, n)

• o izjavama V. Jeremića, tadašnjega ministra vanjskih poslova u Vladi Republike Srbije, da tamo gdje je Republika Srbija ne može biti Republika Kosovo te da je avion mjesto za razmišljanje jer u njemu ne rade ni telefoni ni računalo

• usp. Džetohija, Kaosovo, Kosovina, Kosowar, Natohija, Vetohija
kosorijeknuti gl. /Jadranka/ Kosor × ?kukurijeknuti

Tek što je gospođa premijerka na proslavi 20. obljetnice osnutka 204. vukovarske brigade kosorijeknula da se »nikome neće dopustiti da revidira hrvatsku povijest«, pred njom se raskrilio Mladi Jastreb kazavši da je »pored Srbije, i Bosna i Hercegovina izvršila agresiju na Hrvatsku«, te da to najzad »treba jasno reći«. (Lucić 2011a, 26. 9. 2011)

• o izjavi brigadira B. Borkovića – Mladog Jastreba da je i Bosna i Hercegovina izvršila agresiju na Hrvatsku

• usp. antecipacija, Besor, brošlost, kokodatak, Kosorlovsky, kosorry, Najdranka, prostmodernizam, slaboratorij, Sluzana, Stjeguljica, šarmeraj, vlastarbajter

Kosorlovsky [kosorlovski] im. /Jadranka/ Kosor × /Teresa/ Orlowski

Die Jadranka Kosorlovsky hotlajn (Di, 2. 10. 2015)

• opis iznad fotomontaže »vrućega« telefonskog razgovora političarke J. Kosor i državnoga tužioca M. Bajića • T. Orlowski – popularna pornoglumica 1980-ih

• usp. antecipacija, Besor, brošlost, kokodatak, kosorijeknuti, kosorry, Najdranka, prostmodernizam, slaboratorij, Sluzana, Stjeguljica, šarmeraj, vlastarbajter
kosorry [kosori] gl. pril. /Jadranka/ Kosor × e. sorry ‘oprosti, žao mi je’

EU: Cro, kosorry for pahorror! (Kaćunko, 9. 11. 2009, n)

• o nametnutoj hrvatsko-slovenskoj arbitraži o razgraničenju na moru • J. Kosor – hrvatska premijerka

• usp. arbićaćaža, istostolan, pahorror

• usp. antecipacija, Besor, brošlost, kokodatak, kosorijeknuti, Kosorlovsky, Najdranka, prostmodernizam, slaboratorij, Sluzana, Stjeguljica, šarmeraj, vlastarbajter

Kosovina im. Kosovo × domovina

Lijepa naša Kosovino (FT, 19. 4. 1999, n)

• I. Žanić o slomu velikosrpske ideologije na Kosovu

• usp. Džetohija, Kaosovo, Kosmosovo, Kosowar, Natohija, Vetohija

Kosowar [kosovar, kosovor] im. Kosovo × Kosovar ‘žitelj Kosova’ × e. war ‘rat’

Dossier Kosowar (FT, 9. 3. 1998, n)

Kosowar (FT, 16. 3. 1998, n)

Zapis iz Kosowara (FT, 30. 11. 1998, n)

• usp. Džetohija, Kaosovo, Kosmosovo, Kosovina, Natohija, Vetohija
kostituirati gl. kostur × konstituirati

Mi se kostituirali prije Sabora, a? (Mataković 2015a, 9. 12. 2015)

• likovi u epizodi pretvorili se u kosture prateći beskonačne pregovore o konstituiranju nove Vlade RH

Kosturica im. kostur × /Emir/ Kusturica

Šta ono? – A, to naš Kosturica! Dobjo palmu! (Mataković 2002, 17)

• u kadru je kostur svezan za banderu koja izgleda kao palma • E. Kusturica – redatelj, dobitnik nagrade Zlatna palma na festivalu u Cannesu
košargaćica im. košarkašica × gaćice

Nježne košargaćice (Bednjanec 1983, 7. 12. 1983, n)

• epizoda o vulgarnome, izrazito politički nekorektnom treneru ženske košarkaške momčadi
košaršakica im. košarkašica × šaka, šakica

Nježne košaršakice (Bednjanec 1981, 25. 2. 1981, n)

• epizoda o grubostima u ženskoj košarci

Koštubica im. /Vojislav/ Koštunica × srp. ubica ‘ubojica’

Koštubica (FT, 18. 6. 2004, n)

• P. Luković o srpskome političaru V. Koštunici, vezama s mafijom, ubojstvu Z. Đinđića
kotadžbina im. kotač × otadžbina

Dobro sam se ponny jela vita/sita, bez ugursluza. Bjonda, našla sam novog ugurszguzača i tako – vozi me življenje uokrug naše kotadžbine. (Radaković 1999, 48)

• usp. ugursluz, ugurszguzač
kovan im. koza × ovan mužjak životinje križanca koze i ovce

Muško je kovan? (Index, 16. 9. 2014, k)

• komentar na vijest da je rođen rijedak križanac ovce i koze

• usp. bleketati, kovca, mejati, ovkoza, ovza, pragnje, svinjgati
kovca im. koza × ovca životinja križanac koze i ovce

Upoznajte kovcu Leptira: Križanca ovce i jarca (24sata, 6. 8. 2014, n)

Butterfly (Leptir na engleskom) je, čini se, kovca! Tj. životinja križanac između koze i ovce. (24sata, 6. 8. 2014)

Kovca ili ovza? Rođena mješanka koze i ovce! (TP, 7. 8. 2014, n)

• usp. bleketati, kovan, mejati, ovkoza, ovza, pragnje, svinjgati

Kozari Bronx [kozari bronks] im. Kozari bok × Bronx

Nisam bio u Kozari Bronxu al znam 2–3 človeka od tamo (dobro, oni su iz Puteva, al kažu da su iz Bronxa) i svi Bosanci i svi deru cajke (F, 28. 8. 2007, k)

Kozari Bronx (Index, 7. 9. 2012, k)

• Kozari bok – neurbanizirana zagrebačka prigradska četvrt • Bronx – jedan od pet okruga u New Yorku, na lošem glasu

• usp. Borongay, Bosanđeles, Đubrava, Gaynice, Srbišće, Zaprđe
kozmetički prid. kozmički × etički

[...] uvjerene da im je sebična poza egolotinje tad najizgovorljivija. Nego, najbolje su one sudionice koje mogu lako, po kozmičkoj navici, našminkati si razmišljanje o duhu preko lica u kozmetičko. (Rajki 2014a, 9)

• u izvorniku je dio etičko grafički istaknut

• usp. egolotinja
kozmicati gl. kozmički × micati

Još dugo poslijeb kozmičem tijelovo kao u nekoj tjelešnoj A-molitvi, u unutransu koji me Zanossi Rade Končarobno i pornosna summary što summer muž/žena, mušmuškarac [...] (Radaković 1999, 50)

• usp. A-molitva, končarobno, pornosan, poslijeb, summary, summer, unutrans, zanossiti
kozmoagonija im. kozmogonija ‘postanak svemira, početak svega’ × agonija ‘smrtna borba’

Kozmoagonije (Rajki 2000, 101)

kozmopolicija im. kozmopolit × policija

Feralova kozmopolicija (FT, 7. 12. 1998, n)

• o izjavi M. Majića da usprkos kozmopolitizmu zbog okružja u kojemu živimo vojsku i policiju ne smijemo zakidati za dotacije

Kr

Kradan im. krasti pz. 3. jd. krade × Nadan /Vidošević/

Napokon imamo odgovor na pitanje gdje su sve one gumice za kosu, ukosnice, ona jedna čarapa koja uvijek nestane, USB stickovi i upaljači – kod Nadana u podrumu! Pardon, to nije podrum – to je Narnija! Nadarnija. Tak to ide – jedan dan sjediš doma i gladiš polarnog medvjeda, drugi dan sjediš u zatvoru i... gladiš Polarnog medvjeda, jer ti se tak zove cimer. Možda se on i Ivo zaljube unutra i postanu Sanadan. Pada mi na pamet toliko novih nadimaka. Jadan Vidošević. Kradan Vidošević. Đurđica – moraš imat i žensko ime kad si u đejlu. (Andrassy, 19. 11. 2013)

• nakon otkrića velika skrivena bogatstva uhićenoga N. Vidoševića

• usp. Beznadan, Iznenadan, Jadan, Nadan, Nadanhazija, Nadanlina, Nadarnija, nenadano, Sanadan, Sljepošević, Uvidošević

Kradegrokor im. krasti pz. 3. jd. krade × Agrokor

Ne kupujem u Konzumu niti išta od Kradegrokora Todorića. (Index, 29. 8. 2015, k)

• usp. Agrokroacija, agrokorporativizam, Kaplufen, Koeljinda, konzum, konzumistički, konzumotvorina, Todorich, Viagrokor, Yugrokor

Kradeze im. krasti pz. 3. jd. krade × ha de ze ‘HDZ, Hrvatska demokratska zajednica’ pogrdno za HDZ

A koji to kurac u Hrvackoj predstavlja Jandroković osim što je polupismeni državni službenik stranke zvane Kradeze? (F, 9. 10. 2007, k)

Sisak osvanuo u porukama »Dolje Kradeze«, »Jaco, odlazi« (VL, 3. 3. 2011, n)

Nažalost, taj ulični grafit nikad nije bio toliko aktualan. Sdrpi = Kradeze. Iako se stranački šefovi riječima silno trude dokazati suprotno. (NL, 5. 4. 2014)

• usp. Sdrpi

Tako ti je to, Kradeze ili SDP, svi su ispali iz istog lopovskog saveza komunista RH. (Index, 19. 10. 2014, k)

Ja vas »mostarce« ne razumijem, pogotovo ove koji nikad nisu glasali za kradeze. Naime, 99% su šanse da će se most dogovorit sa kradezeom što bi moglo prevagnuti za kradeze. I baš to cijelu priču oko mosta čini bezveznom i prevaranskom. Bezveznom u slučaju odbjeglih iz kradezea, jer su glas ionako mogli dati kradezeu, a prevarantskom jer će naivni ljevičari i očajni neoliberali (falusovac :D) biti prevareni. (Index, 19. 10. 2015, k)

Super mi je kako svaki novi vođa Kradezea pokušava negirati komunističku prošlost te stranke [...] (Index, 13. 8. 2016, k)

kradezenjara im. krasti pz. 3. jd. krade × hadezenjara pogrdno za HDZ-ovca

Jednostavno su preglupi, da bi shvatili koliko su stvarno zatucani, i koliko njihovim glasovima smrdljivim kradezenjarama čine zla sebi samim, a s tim i sveukupnom čovječanstvu. (VL, 28. 11. 2011, k)

Non stop ti je komunizam na jeziku. Očigledno si ili ti ili tvoji nekada bili u partiji, poput većine kradezenjara. (NL, 14. 4. 2012, k)

Je, »kradezenjarama« ovdje nije ovo problem nego im je problem gdja. Markić [...] (HKV, 1. 11. 2015, k)

kradezeovac im. krasti pz. 3. jd. krade × hadezeovac pogrdno za HDZ-ovca

A vidi ovih kradezeovaca šta polažu vijence, nije mi jasno kako ih nije sram uopće izać iz kuće a ne oni se još razbacali da ih svi vide. (Kaštela, 4. 8. 2008, k)

Treći maj je izgradio cijelu zapadnu Rijeku. Jebote bog šta su nam ovi kradezeovci učinili. (NCL, 5. 10. 2009, k)

Jednostavno dok gledam dupelizanje kradezeovaca ostanem bez teksta.... Svaka je riječ suvišna (Di, 24. 10. 2015, k)

• komentar na fotografiju T. Karamarka s krunicom oko vrata
kradež im. krasti pz. 3. jd. krade × mladež

Kradež (Di, 12. 10. 2015, m)

• natpis na fotografiji Mladeži HDZ-a

Kradić im. krasti pz. 3. jd. krade × /Jure/ Radić pogrdno za političara, projektanta mostova, profesora na Građevinskome fakultetu J. Radića

Jure Kradić i drugovi (FT, 21. 7. 2001, n)

• o malverzacijama na zagrebačkome Građevinskom fakultetu

Kradimir im. krasti pz. 3. jd krade × Radimir /Čačić/ pogrdno za političara R. Čačića

Autoškola HNS by Kradimir Čačić. (VL, 13. 11. 2011, k)

Opširnije o tipu neću više i sočnije pisati jer je izgleda i admin član HNS-a pak briše komentare koji nisu hvalospjev Kradimiru i Pusićki.... (VL, 24. 3. 2012, k)

Zato Varaždinci imaju najvećeg muljatora u Hrvatskoj. To je drug Kradimir Čačić. (VL, 25. 5. 2012, k)

• usp. Pušimir
kradiša im. krasti pz. 3. jd. krade × radiša

Hrvatski kradiša (FT, 1. 3. 1999, n)

• o osnivanju zajednice obrtnika HDZ-a i tajnu planu preuzimanja imovine nekadašnjega Hrvatskoga radiše

Hrvatski kradiša (FT, 1. 6. 2002, n)

• o posljedicama kriminalne pretvorbe i privatizacije za vladavine HDZ-a

Hrvatski kradiša (FT, 28. 12. 2002, n)

• o mutnu trošenju novca hrvatskih iseljenika i novca od otkupa društvenih stanova 1990-ih
kradnja im. krasti pz. 3. jd. krade × radnja

O jedinstvu mjesta i vremena kradnje (Lucić 2013b, 153, n)

• o izjavama I. Pašalića i D. Krpine da HDZ nije zločinačka organizacija i da nije sve pokrao
kradomoljub im. krasti pz. 3. jd. krade × domoljub

Karamarko tipični Hrvat – kradomoljub – svaki početak je težak [...] (Index, 17. 3. 2015, k)

kradomovina im. krasti pz. 3. jd. krade × pradomovina

Feralova kradomovina (FT, 7. 4. 2001, n)

• o izjavi A. Kovačevića da je Hrvatska na putu da izgubi BiH, svoju pradomovinu • aluzija na hrvatske teritorijalne pretenzije prema BiH

• usp. Antokalipsa, demokristianosaur, glupalizacija, hajvantura, politicupus
kradonačelnik im. krasti pz. 3. jd. krade × gradonačelnik

Zalutali na webu: gradonačelnik, kradonačelnik ili krdonačelnik (JL, 14. 12. 2005, n)

• riječ je o parodijskoj internetskoj stranici izrađenoj zbog neispunjenih obećanja zagrebačkoga gradonačelnika M. Bandića

• usp. Bandek, Bandekfest, Bandisar, Banditić, Bandopoly, Banduševac, bliznismen, krdonačelnik, metrapula, milanij, Talibandić, zgradonačelnik
krađevina^1 im. krađa × kraljevina

Krađevina Srba, Hrvata i Slovenaca (Dežulović 2012a, 114, listopad 2008, n)

krađevina^2 im. krađa × građevina

Nadajmo se da u ovoj zemlji ipak ima socijalno osjetljivih ljudi koji će bivšemu ministru – unatoč njegovim riječima i djelima – omogućiti da zaradi koju kintu čuvajući neku novu građevinu. Jer se na starim HDZ-ovim krađevinama više nema što čuvati. (Lucić 2012a, 29. 3. 2012)

• o izjavama HDZ-ova političara M. Kovača da unatoč povlaštenoj saborskoj mirovini živi teško jer mora brinuti o brojnoj obitelji i da bi mu dobro došao bilo kakav dodatni posao, makar i onaj običnoga čuvara na nekoj građevini
krađevinski prid. krađa × građevinski

Krađevinski poduzetnici (FT, 6. 1. 2006, n)

• o kriminalu Vladine agencije za pravni promet i posredovanje nekretninama pri otkupu nekretnina hrvatskih Srba
krafnosan im. krafna × kroasan e. cronut ← croissant ‘kroasan’ × doughnut, donut ‘uštipak, krafna’ slastica od lisnatoga tijesta, oblika uštipka, pržena u duboku ulju, izumio ju njujorški slastičar D. Ansel (2013)

I posljednji uradak iz ciklusa kolesterol: Krafnosan (cronut je zaštićeno ime) – križanac krafne i kroasana. (F, 10. 3. 2014, k)

Krafnosan je više nego odličan. Mi se sladimo čoko pitom. (F, 10. 3. 2014, k)

• usp. cronut, čazerica, krasan, kroasendvič, krona, kroštipak, macaronut, prtljažfna, stanikrenifna, zastofna
kragrlica im. kragna × ogrlica ogrlica u obliku ovratnika

Kragrlice Ane Frank više su od najpoželjnijeg modnog dodatka ove sezone. Njeni ovratnici nas podsjećaju na priče koje su odavno ispričali filmski velikani [...] (TP, 17. 3. 2012)

Dvadesetčetverogodišnja apsolventica Filozofskog fakulteta, Ana Frank, svoju prvu Kragrlicu napravila je prošle jeseni kao rođendanski poklon. [...] Svaki ovratnik djelo je Aninih ruku, a svoju inspiraciju pronalazi u filmovima, arhitekturi, ali i apstraktnim oblicima (pogledajte Kragrlicu koja izgleda kao komad ementalera!). (VL, 31. 3. 2012)

Djevojka koja stoji iza ovog projekta, mlada Ana Frank, očito je procijenila kako treba proširiti publiku, ali i vidike kada su u pitanju njene »kragrlice«. (Fashion, 16. 7. 2012)

Krampusberger im. krampus × /Dragutin Gorjanović/ Kramberger

Hoćemo li sad našeg slavnog krapinskog neandertalca proglasiti tek sotonskom smicalicom nekakvog Krampusbergera u suštoj suprotnosti s biblijskim vrijednostima? (JL, 16. 4. 2014)

• iz otvorenoga pisma kemičara P. Močilca novoizabranomu rektoru Sveučilišta u Zagrebu D. Borasu, koji je zagovarao povratak biblijskim vrijednostima • D. Gorjanović Kramberger (1856–1936) – prirodoslovac zaslužan za otkriće i prve opise krapinskoga neandertalca
krajčetak im. kraj × početak

Dopustimo si moment poetske neodređenosti pa recimo da nekako otuda i otada riječ preuzima krajčetkom daha izazvana – teorija, danas već spremna i na provedbu u aktualnosti (umjetničke) izvedbe, da se dakle ne javlja više samo kao najava ili odjek prakse, iz kontekstualne pozadine ili s metajezične uzvisine, nego da se samo(us)postavlja kao utjelovljena akcija. (Blažević 2012, 101)

Obje knjige predstavljaju važan doprinos problemu »nedohvatnosti« eksperimentalnog sadržaja, s time da Blaževićeva analitika inzistira na tome da ne samo izvedba, nego i njezina teorija otvaraju, nadopisuju ili pak idealno razigravaju prostor nove artikulacije (posebno su mi dragi Blaževićevi neologizmi, kao krajčetak koji istovremeno označava i kraj i početak određene paradigme) [...] (Zarez, 8. 11. 2012)

Kranader im. krasti pz. 3. jd. × /Ivo/ Sanader pogrdno za političara I. Sanadera

Svi putevi vode – prema Kranaderu. Od HAC-a, IGH, Podravke, a da ne pričam o onom anonimusu s ekonomskog faksa koji je »pravio privatizaciju HEP-a«, umjesto da sjedi u 2x2 »doživotnom smještaju«, uz oduzimanje cjelokupne imovine. (VL, 28. 10. 2009, k)

Krajnje vrijeme je da se pohapsi kakva zločinačka skupina, trebalo bi dostajati barem pola godine. Tko se više sjeća Kranadera. (24sata, 28. 8. 2012, k)

2001. godine sazvao ih je dr. Ivo Kranader za podršku Mirku Norcu i našim generalima, a kada je došao na vlast nema koga nije izručio. (Index, 10. 12. 2014, k)

• usp. Beznader, Sanadan, Satnader, Smradnader, Smranader, Sranader, Thievo
kranjčarenje im. Kranjčar × strančarenje

Feralovo kranjčarenje (FT, 16. 6. 2006, n)

• o napisu Z. Vukmana da se Z. i N. Kranjčaru podmeće jer javno izražavaju svoje hrvatstvo

• usp. apologoreja, balkanto, Četverorep, gumnazija, kriptokolumnizam, kukumenski, medikamental, pakaovac, preseratorijanac, shitac, slovostaj, talamuđenje, teroretičar, tribudal, vjerojauk, vukmanijak
kranjen prid. Kranj × ranjen

Jas sem udoljubljanka. [...] Slabine i b-okove styxćemo, priljubljanjujemo kranjeno trbovlje, mi sežene, kćeri neptujeve. (Radaković 1999, 50)

• Kranj – grad u Sloveniji

• usp. bokovi, Neptuj, priljubljanjivati, sežena, styxati, trbovlje, udoljubljanka
krasan im. krafna × kroasan e. cronut ← croissant ‘kroasan’ × doughnut, donut ‘uštipak, krafna’ slastica od lisnatoga tijesta, oblika uštipka, pržena u duboku ulju, izumio ju njujorški slastičar D. Ansel (2013)

Nagađate? Cronut. Fucking freaking cronut. Krafna-kroasan. Kra-san. Ili Kro-na. Cronut. Apsolutni hit. [...] Cronut je tako jednostavna ideja. Minorna. A tako podla. Tako bahata. I zapalila je New York. (Dnevnik, 2. 6. 2013, b)

• usp. cronut, čazerica, krafnosan, kroasendvič, krona, kroštipak, macaronut, prtljažfna, stanikrenifna, zastofna
krasgina im. krasan × vagina e. gorgina ← gorgeous ‘krasan’ × vagina ‘vagina’

Glatka i ćelava? Volio bih to vidjeti. – Ja sam vidio. Krasna je. To je krasgina. (Kalifornikacija 2012, S04E12)

krastafarijanac im. krasta × rastafarijanac

[...] a onda obojica počnemo praviti kalambure, kao: rodit će Sida, malome treba dati ime Sidiša i poslati ga u AIDS Abebu jer se tamo od gladi ne jebu, tamo može postati krastafarijanac ili osvojiti vlast [...] (Radaković 1990, 68)

• usp. pastafarijanac, Rastavros

Krašopis im. Kraš × krasopis brend keksa tvrtke Kraš

Novim proizvodima te tvornice slatkih proizvoda nadjenuli su hrvatska imena, maštovito skovana baš na poigravanju oblicima i značenjima hrvatskih riječi: tako se sad možemo zasladiti keksima nazvanim »Krašuljci«, »Krašopisi« i »Krašotice«. (VL, 6. 5. 2004)

Za prekrašne ljude – prekrašni kolačići! Kraševu paletu finih čajnih peciva finesa čine: krašuljci – kolačići s komadićima čokolade, krašotice – kolačići punjeni kremom od lješnjaka i krašopisi – dvobojno fino čajno pecivo izrađeno u četiri oblika. (F, 10. 8. 2006, k)

• usp. Čocrolada, Čokolačić, Krašotica, Krašuljci, Makrolačić, prekrašan

Krašotica im. Kraš × krasotica 1. Krašotice, brend keksa tvrtke Kraš

Novim proizvodima te tvornice slatkih proizvoda nadjenuli su hrvatska imena, maštovito skovana baš na poigravanju oblicima i značenjima hrvatskih riječi: tako se sad možemo zasladiti keksima nazvanim »Krašuljci«, »Krašopisi« i »Krašotice«. (VL, 6. 5. 2004)

Za prekrašne ljude – prekrašni kolačići! Kraševu paletu finih čajnih peciva finesa čine: krašuljci – kolačići s komadićima čokolade, krašotice – kolačići punjeni kremom od lješnjaka i krašopisi – dvobojno fino čajno pecivo izrađeno u četiri oblika. (F, 10. 8. 2006, k)

• usp. Čocrolada, Čokolačić, Krašopis, Krašuljci, Makrolačić, prekrašan

2. podrugljivo o ljepotici, aluzija na poljudsku ljepoticu, nogometni stadion na Poljudu

Krašotica Hajduk (FT, 4. 4. 2008, n)

• o mogućnosti da NK Hajduk preuzme uspješan menadžer Kraša N. Vidošević

Krašuljci im. mn. Kraš × krasuljak brend keksa tvrtke Kraš

Krašuljci su i jezično slatki (VL, 6. 5. 2004, n)

Novim proizvodima te tvornice slatkih proizvoda nadjenuli su hrvatska imena, maštovito skovana baš na poigravanju oblicima i značenjima hrvatskih riječi: tako se sad možemo zasladiti keksima nazvanim »Krašuljci«, »Krašopisi« i »Krašotice«. (VL, 6. 5. 2004)

Za prekrašne ljude – prekrašni kolačići! Kraševu paletu finih čajnih peciva finesa čine: krašuljci – kolačići s komadićima čokolade, krašotice – kolačići punjeni kremom od lješnjaka i krašopisi – dvobojno fino čajno pecivo izrađeno u četiri oblika. (F, 10. 8. 2006, k)

• usp. Čocrolada, Čokolačić, Krašopis, Krašotica, Makrolačić, prekrašan
kravanj im. krava × travanj šaljivo za mjesec travanj

1. kravnja 1996. (FT, 1. 4. 1996)

8. kravnja 1996. (FT, 8. 4. 1996)

15. kravnja 1996. (FT, 15. 4. 1996)

• usp. stravanj
krdesničarski prid. krdo × desničarski

E da je nama jedan Šešelj, misli si glasač HDZ-a. Pa se kese i tapšaju, slinom špricajući televizore na svaku zlobnu doskočicu poremećenog zločinca. Ubiti, zaklati, pederi, bjelosvjetske zavjere – sve mile riječi iz krdesničarskog vokabulara, da ih popiše za Thompsona uz kakvu nezahtjevnu rimu, eto hita. (Index, 27. 11. 2014)

• usp. desančar, femtard, imbeciliberal, imbeciliberalizam, laprdist, leftard, libtard, mangina, pizdesničar, proljevičar, proljevičarenje, proljevičarski, retardesni, retardesničar
krdonačelnik im. krdo × gradonačelnik

Zalutali na webu: gradonačelnik, kradonačelnik ili krdonačelnik (JL, 14. 12. 2005, n)

• riječ je o parodijskoj internetskoj stranici izrađenoj zbog neispunjenih obećanja zagrebačkoga gradonačelnika M. Bandića

• usp. Bandek, Bandekfest, Bandisar, Banditić, Bandopoly, Banduševac, bliznismen, kradonačelnik, metrapula, milanij, Talibandić, zgradonačelnik
krebil im. kreten × debil
krebil (R, Zagreb, 1980-e)

Krebilu krebilski, stvarno nemaš pojma! (Vidović 1990, 14. 6. 1987)

Krebil (FT, 11. 4. 1994, n)

• naslov antiratne pjesmice o braći kretenu i debilu koji se nakraju pomire

Hajde sad, napiši kakav angry komentar, prijeti tužbama i ostalim sranjima. To možeš, ali činjenicu da si krebil ne možeš sakriti. (Index, 25. 10. 2007, b)

Koji si ti krebil. Daj se izbriši s Indexa. (Index, 15. 5. 2013, k)

• usp. debicil, krembil, krepil
krebilski prid. kretenski × debilni

Krebilu krebilski, stvarno nemaš pojma! (Vidović 1990, 14. 6. 1987)

• usp. krebil
kreditisranje im. kreditiranje × sranje

Nježnobodno kreditisranje (Bednjanec 1980, 29, n)

• epizoda o namještanju nogometnih utakmica, o »bodovima na kredit«
krekreatura im. kre-kre ‘onomatopeja žabljega glasanja’ × kreatura

Sve je usmjereno prema širokom dijapazonu genitalne kreacije krekreature. (Bednjanec 1980, 91)

• epizoda puna kalambura, aluzija na besmislene govorancije, glavni lik Nježni skijanju poučava lika imena Žlabrek Žabovujec

• usp. hipizirano, seceskijati, štramplifikacija
krelativan prid. krele ‘kreten’ × kreativan

Feralov krelativni zanos (FT, 28. 9. 2007, n)

• o izjavi D. Primorca da su članovi HDZ-a učlanjenjem u tu stranku dobili pravo da sudjeluju u kreiranju Hrvatske
kreleizdaja im. krele ‘kreten’ × veleizdaja

Feralova kreleizdaja (FT, 9. 12. 2005, n)

• o napisu M. Udovičića u Hrvatskome slovu da bi Novom listu, Feral Tribuneu, Globusu, Nacionalu... i njihovim novinarima trebalo suditi za veleizdaju
kreleobjektiv im. krele ‘kreten’ × teleobjektiv

Feralov kreleobjektiv (FT, 7. 7. 2006, n)

• o prijetnji G. Benčića, osuđenoga zbog pomaganja u razbojstvu i teškoj krađi, novinaru B. Škoriću: »Razbit ću te! Stavi si taj aparat u guzicu!«
kreleslalom im. krele ‘kreten’ × veleslalom

Feralov kreleslalom (FT, 18. 3. 2005, n)

• o naslovu u 24 sata nakon što je J. Kostelić osvojila drugo mjesto u skijaškome Svjetskome kupu: »Pusti budale, Janice, za nas si pobjednica!«
krembil im. kreten × debil

[...] kad upoznaš osobu, prvi puta se istraživate i nisi krembil da ne vidiš što ona voli i kako, ako nešto ne voli neš to raditi, ideš dalje i to je to. (F, 5. 3. 2008, k)

Mama je rekla: »Pa reci pošteno, krembilu, jel to razlog da pristojan čovik izvisi bandiru na auto?« (Ivančić 2012b, 6. 8. 2012)

Zar stvarno vjeruješ da ovog idiota itko ozbiljno shvaća?! Sutra je priča u ropotarnici povijesti, a taj krembil, uža i šira rodbina će i dalje zagađivati i trošiti zrak na kugli zemaljskoj. (NL, 6. 9. 2013, k)

• usp. debicil, krebil, krepil
kremljatorij im. Kremlj × krematorij

Krem(lj)atorij (VL, 8. 8. 2015, n)

• o odluci V. Putina da se prehrambeni proizvodi kojih je uvoz zabranjen uništavaju, odnosno kremiraju • Kremlj – sjedište ruske vlasti
krepil im. kreten × ?kripl × debil
krepil (R, Zagreb, 1980-e)

Daj mi reci dal si ti krepil ili totalno retardirani krepil? (F, 18. 10. 2007, k)

Zašlatal me! Koji krepil. (Ž, Zagreb, 10. 3. 2011)

krepil (Sabljak 2013, s. v.)

• usp. debicil, krebil, krembil

Kretenides im. kreten × /Arsen/ Wenzelides pogrdno za A. Wenzelidesa, kritičara s kojim je A. G. Matoš često polemizirao

Gle-gle: pa tu je i Aršin Kretenides! Toga kepeca nije još odnijela roda! (Matoš XIII, 154, kolovoz 1907)

• usp. Arsenikides, Aršelides, bedakcija, Blunaček, Dreksler, Huljević, Judapešta, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević

Kretenijel im. kreten × Castiel e. asstiel ← ass ‘budala, kreten’ × Castiel

Samo da Kretenijelu pokažem da sam još uvijek živ. (Lovci 2015, S09E22)

• Castiel – ime lika u TV-seriji Lovci na natprirodno
kretenina im. kreten × nekretnina

Tržište kreteninama (FT, 26. 5. 2001, n)

• V. Ivančić o pokroviteljskom odnosu vlasti prema dijelu tiskanih medija

Kretenko im. kreten × /Anđelko/ Kaćunko

A sada slijedi pravi niz bisera: Kaćunkova patološka homofobija dosegnula je svoj orgijastički vrhunac u kolumni »Bolesna braća zagadila zdravo društvo«, koja se bavila vjenčanjem Eltona Johna i Davida Furnisha, a u kojoj je don Kretenko imao, izdvojimo nekoliko najreprezentativnijih, sljedeće bisere [...] Dalje isti aktivisti ističu da Arena ne može bez don Anđelka Kaćunka pa objavljuje »izvatke iz Kretenkova bloga«, među kojima im je poseban trn u oku komentar kojim sam branio Marka Perkovića Thompsona. Točno su prenijeli moje riječi, ali su se nabacili vrlo podlom insinuacijom da don Kretenko ima »puno ljubavi za bližnjeg ustašu« i da mu smeta osuđivanje takvog ponašanja. (Kaćunko, 19. 4. 2007)

• o reakciji gej-portala na blog don A. Kaćunka koji piše da je homoseksualnost bolest
kretenzija^1 im. kreten × pretenzija

Feralove teritorijalne kretenzije za skok u vlastita usta (FT, 9. 6. 1997, n)

• o izjavi hrvatskoga generalnog konzula u BiH B. Jurline da Hrvatska »nema, odnosno ima« pretenzija na tu državu
kretenzija^2 im. kreten × tenzija

Tenzije i kretenzije (Lucić 2013a, 23. 3. 2013, n)

Ako smo pričali o spuštanju tenzija, šta me zaskačeš s tim Jelčićem i njegovim Budakom?! – Zato što vidim da se spuštanje tenzija pokušava postić uzdizanjem kretenzija. (Lucić 2013a, 23. 3. 2013)

• o utakmici između Hrvatske i Srbije i intervjuu akademika D. Jelčića u Hrvatskome tjedniku o piscu i političaru Mili Budaku

• usp. hitlerarni

Kretinski im. kreten × /Tony/ Cetinski pogrdno, uvredljivo za pop-pjevača T. Cetinskog

Čekamo Tonya Kretinskog da kaže kako je jedan Toše i kako je bogohuljenje pjevati njegove pjesme. (Index, 24. 12. 2014, k)

Žiri u čijem je sastavu Kretinski... katastrofa... tko to može gledati! (Index, 18. 1. 2015, k)

Ovaj Kretinski je zbilja naporan, osim što kocka još i laže, peace of shit. (Index, 27. 4. 2015, k)

• usp. Cetrinski, WCtinski
kreutsch [krojč] im. nj. Kreutsch ← Kroatisch ‘hrvatski’ × Deutsch ‘njemački’ hrvatski s presnažnim i prenapadnim utjecajem njemačkoga, osobito u gastarbajterâ

Njihovi su roditelji imali dvije vrijedne ruke, često nisu znali jezik zemlje u koju su došli. Bili su stranci, auslenderi, gastarbajteri, koji su pričali nekakav kreutsch ili croenglish. (Laudato, 25. 11. 2013)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, manglish, singliš, spanglish, srvato-hrbski, srvatski, svahiliti, špangleski, štokajski, švengleski
kreveljača im. kreveljiti se × veljača šaljivo za mjesec veljaču

6. kreveljače 1995. (FT, 6. 2. 1995)

13. kreveljače 1995. (FT, 13. 2. 1995)

3. kreveljače 1997. (FT, 3. 2. 1997)

• usp. koljača, februaljača, pedeveljača, seljača
kreveš im. krevet × ?kreševo ‘jebačina’ × veš ‘rublje’

No, nakon izdajšnih noćih sa monom (ah, mona mia!) u prostrelji, u kreševu u donjem krevešu, on je bivo sve lošiji pučitelj mladih aviaptičara, pa mu je jedan skoro nastrandao. (Radaković 1999, 48)

• usp. aviaptičar, nastrandati, prostrelja
krevetura im. krevet × avantura

Može Ante Tomić biti nominiran za Nobelovu nagradu za književnost, može je Slavenka Drakulić dobiti, može je Miljenko Jergović odbiti, ne bi njihove knjige izazvale takvu pažnju kakvu je izazvala knjiga gospođe Nives Zeljković udate Drpić pridodate Celzijus, sve od trenutka kad je Arena prošle godine turbo-ge-te-iks ekskluzivno objavila da mlada dama piše vruće memoare o svojim posteljovinama i kreveturama [...] (Dežulović 2010a, 147, prosinac 2008)

• usp. posteljovina
krhotinjati im. krhotina × tinjati

Ali ne stižem se zadržavati učinjenicama. Smjesta ih brišem te opažam na ogledalu: dva naporedna mušičava truna. Dotičem ih jagodicama, zapinjem nespretnim pokretom o koš, prevrćem u šok; trusi se sipajući mi riječi pa grrrabim metlu, a smetovi im krhotinjaju, pa raj ući mi se u očicama po raspo redu: pardoniram! Ponovo ispočetka! (Rajki 2010, 29)

• usp. grrrabiti, ispočetka, učinjenica

Krieštimir im. kri/j/eštati × Krešimir /Kovačić/ pogrdno za K. Kovačića, sina pisca A. Kovačića s kojim je A. G. Matoš često polemizirao

Nedavno izađe u Savremeniku humoreska Discipulus, slika savremenog mladog apaša i literarnog fakina. Imenovan nije nitko. Reagiraše (u Pokretu) dva mladenca, blage uspomene Krieštimir Kovačić i August Ujević. (Matoš XII, 281, 30. 9. 1911, 4. i 5. 10. 1911)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević

Kriješto im. kri/ј/eštati × Krešo /Krešimir Kovačić/ pogrdno za K. Kovačića, sina pisca A. Kovačića s kojim je A. G. Matoš često polemizirao

...I reče Rabbi Kriješti, sinu Antinu, koji ga hvaljaše mnogo i nuđaše cigaretama egipatskijem [...] (Matoš XII, 287, 30. 9. 1911, 4. i 5. 10. 1911)

...I sjeđaše Kriješto, grijući se na vatri Pokretove širokogrudnosti. (Matoš XII, 288, 30. 9. 1911, 4. i 5. 10. 1911)

Kriješto radi. On naime misli, a misao je rad. Kriješto studira. U kafani. On samo u kafani radi. Misli i ruši. Rušilac. [...] Kriješto bo nema čime platiti jednu kavu i dvadeset kifla [...] (Matoš XII, 289, listopad 1911)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević
krilometraža im. krilo × kilometraža

Feralova krilometraža (FT, 16. 2. 2007, n)

• o izjavi predsjednika Hrvatskoga nogometnog saveza V. Markovića da se »nalijetao« radi kandidature RH za Euro 2012.

• usp. Blatko, neserables, noglavnik, udbaler, vlatkohleplje
krimimalac im. kriminalac × malac

Krimimalci. (Di, 23. 10. 2015, k)

• komentar na fotografiju Mladeži HDZ-a
kriminimalizacija im. kriminalizacija × minimalizacija

Feralova kriminimalizacija (FT, 13. 9. 1999, n)

• o izjavi pravaša A. Đapića da je pokušaj optužbe zapovjednika Oružanih snaga za ratni zločin zapravo kriminalizacija cijeloga naroda

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost
krimitivizam im. kriminal × primitivizam

Feralov krimitivizam (FT, 19. 5. 2006, n)

• o replici Z. Viteza u igrokazu u čast 100. obljetnice obrta zagrebačke obitelji Šelendić: »[...] u Zagreb se doseljavaju problematični tipovi. Šverceri, ratni profiteri, primitivci koji Zagrebu mijenjaju krvnu sliku.«
krimka im. Krim × krinka

Ukrajina: ratne krimke (Novosti, 10. 3. 2014, n)

• o ruskoj vojnoj intervenciji na Krimu 2014. godine za koju je ruski predsjednik V. Putin tvrdio da je samo vojna vježba
krimokatolik im. kriminal × rimokatolik

[...] napori pomahnitalih albanskih krimokatolika, poput dr. Shana Zefija, zamjenika kosovskog biskupa Marka Sopija, da dokaže kako je »Srpska pravoslavna crkva duhovne vrijednosti zamjenjivala političkim, podižući svoje hramove na ruševinama albanskih crkava« [...] (Dežulović 2010b, 81, svibanj 2009)

kriobava im. krionski × zabava e. cryo-tainment ← cryonic ‘krionski, dubokozamrzavajući’ × entertainment ‘zabava’

– Što je lucidan san? – Dobar izbor. Lucidan san je najnovija opcija Life extensiona. Za malo više novca nudimo krionski spoj znanosti i zabave. – Krio-bava. (Nebo boje vanilije, 4. 4. 2015)

Kripelides im. nj. Krüppel ‘kripl, bogalj’ × /Arsen/ Wenzelides pogrdno za A. Wenzelidesa, kritičara s kojim je A. G. Matoš često polemizirao

Taj Aršin Kripelides živi već godinu dana kao nametnička uš ili stjenica na mojoj književnoj reputaciji [...] (Matoš XII, 89, 24. 7. 1907)

Wenzel Kripelides je dakle konsekventan. U laganju. (Matoš XII, 97, 10. 8. 1907)

Tko je taj Wenzelides, narečeni Aršin Palčić-Kripelides, tko je taj gnom i patuljak, ne bi znali naši čitaoci da nema mene. [...] Jer, moja je sudbina da me kritiziraju dusi kao Prochazka, Parmačević i taj Wenzelides, taj Kripelides, taj cvijetak što može cvasti samo na mojoj literarnoj batini. (Matoš XII, 231, 18. 4. 1911)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević

Kripkenstein [kripkenštajn] im. Kripkenstein ← /Saul/ Kripke × /Ludwig/ Wittgenstein • v. Kripkestein

Kripkestein [kripkeštajn] im. Kripkestein ← /Saul/ Kripke × /Ludwig/ Wittgenstein izmišljeni pobornik Kripkeova čitanja i tumačenja Wittgensteinova djela Filozofska istraživanja (1953)

Paradoksi induktivnog rasuđivanja: Hempelov paradoks ili paradoks gavranova, Goodmanova nova zagonetka indukcija ili »Grue« paradoks, »Kripkestein«. (Filozofski plan 2014)

• L. Wittgenstein (1889–1951) – austrijski i britanski filozof • S. Kripke (1940–) – američki filozof

• usp. grue
kripteks im. e. cryptex ← cryptology ‘kriptologija’ × codex ‘kodeks’ prijenosni trezor za čuvanje tajnih poruka, spravu i riječ izmislio D. Brown u romanu Da Vinciev kod (2003)

Robert i Sophie u sefu nalaze kripteks, spravicu sa brojčanicima u kojoj se nalazi papirus. (Dnevnik, 20. 8. 2006, b)

Ovim se bavim već duže vrijeme, a nisam susreo mnogo ljudi koji uopće znaju što je to, ali ovako to se je malo promijenilo nakon blockbustera Da Vinci’s Code, pa ako se sjećate kripteks je ono malo s slovima kao brojčanika... (F, 25. 11. 2009, k)

kriptokolumnizam im. kriptokomunizam × kolumna

Feralov kriptokolumnizam (FT, 17. 3. 2001, n)

• o izjavama Z. Vukmana o stanju u hrvatskim novinama, odnosno tome da je normalno da urednike biraju vlasnici, a ne novinari

• usp. apologoreja, balkanto, Četverorep, gumnazija, kranjčarenje, kukumenski, medikamental, pakaovac, preseratorijanac, shitac, slovostaj, talamuđenje, teroretičar, tribudal, vjerojauk, vukmanijak
krislam im. e. Chrislam ← Christianity ‘kršćanstvo’ × Islam ‘islam’ sinkretistička religija koja spaja kršćanstvo i islam

Dakle, treba se pozabaviti proučavanjem religija, njihovih sličnosti i razlika te pokušati, za početak, povezati muslimane i kršćane u krislam, tako da svi postanu mušćani. (F, 19. 7. 2009, k)

Krislam (kršćanstvo + Islam) je nigerijska sinkretistička religija koja miješa elemente kršćanstva i Islama. Utemeljena je 1970-ih u Lagosu u Nigeriji. Njezini pripadnici smatraju Bibliju i Kur’an svetim tekstovima. [...] Ideja vodilja krislama je da su Islam i kršćanstvo kompatibilni te da jedna osoba može biti u isto vrijeme i kršćaninom i muslimanom. (Jambrek 2014, 224)

Danas se oglasio i Rick Warren koji je ideolog »Krislama« u kojem uči da su Alah i Jahve isti Bog, a Krislam bi bio naziv za jednu svjetsku religiju. (Kršćanstvo, 3. 11. 2014)

• usp. mušćanin
kritizirati gl. kritizirayu [kritiziraju] pz. kritizirati × e. Yugoslavia ‘Jugoslavija’

Zato se valja pitati je li »nakošeni sindrom« konstantnog pljuvanja po vlastitom narodu incident ili lijeva mat(r)ica ponašanja? Jer ako drug(ovi) dr. Dr. i njegov mr. S. K. ne zna(yu) da u onome što kritizira(yu) nema ništa »izvorno hrvatsko« – onda bi bilo bolje da se ne javlja(yu) s takvim »krhkim znanjem«. Ako pak to dobro zna(yu), onda je(su) dr. sci. (= drski) manipulator(i)! (Kaćunko, 3. 2. 2009)

• o intervjuu sa sociologom D. Lalićem objavljenim u Slobodnoj Dalmaciji u kojem govori o incidentima hrvatskih navijača

• usp. javljati, znati
krivinalac im. kriv × ?krivina ‘nezakonje’ × kriminalac

Nije kriminalac nego krivinalac. (Index, 15. 1. 2015, k)

krizantena im. kriza × krizantema × antena

Nasut ćemo zemlju i posadit povrćke, zdrave, bez pesticida, kemije i fizike... ima i lonaca. Bacit ćemo fikus, pterodaktilodendron i krizantene. (Mataković 2003, 22)

Opa! Namještamo si televizor na grobnicu? Pa da, zna bit dosadno kad umreš. Ma kaki televizor... samo krizantene. (Mataković 2012a, 439)

• u kadru su na grobnici poslagane TV-antene
krizmopolit im. krizma × kozmopolit

Feralov krizmopolit (FT, 14. 4. 2001, n)

• o napisu don Ž. Kustića da je zabluda misliti da Evanđelje pogoduje kozmopolitizmu, jer je kozmopolitizam hereza protiv čovjeka i Boga
krkancona im. krkan ‘primitivac’ × krkati ‘neumjereno jesti’ × kancona

Sugestivnija da l’ možda bi im bila / I ujedno digestivnija kancona / Krkancona što Krunoslav Kićo Cigoj / Pred nekih dvadeset otpjeva godina (Lucić 2013b, 46)

Na velikoj fešti obljetnice druge / Prvoga sabora voljene mu stranke? / Da l’ »O vole mio« može krkancona / Zalogaj osladit crvu u Hrvata: (Lucić 2013b, 46)

• K. Cigoj – hrvatski operni tenor • K. Kićo Slabinac – hrvatski zabavni pjevač
krmentar im. krme ‘svinja’ × krmetar ‘svinjac’ × komentar

Feralov krmentar (FT, 2. 6. 2006, n)

• o pitanju V. Đotle gdje ostaci ostataka Hrvata u Sarajevu mogu kupiti svinjetine ili alkohola
krmijer im. krme ‘svinja’ × premijer

Još 25 dana slučajnog premijera. – Slučajnog krmijera valjda, kaj ne? (HKV, 15. 10. 2015, k)

kroalicija im. Kroacija, Kroat × koalicija 1. prigodno za koaliciju hrvatskih stranaka

Koalicija ili Kroalicija?! that is the question.... U svakom slučaju Most Pelješac IDE DALJE!!! (Sportnet, 26. 11. 2007, k)

Srbin ministar u HR vladi, i to HDZ-ovoj, nezamislivo, za sve drugo tu je kroalicija... (Sportnet, 26. 11. 2007, k)

2. ime izmišljene pravaške koalicije

[...] ono što donosi je Kroalicija za bolju Hrvatsku, spas od neprijatelja i izdajnika domovine. (NL, 17. 4. 2014)

Urnebesno predstavljanje Đapićeve KROalicije (TP, 17. 4. 2014, n)

Suludo predstavljanje Kroalicije Branka Đapića organizirano od strane satiričnog portala News bar barem je bilo duhovito, za razliku od niza drugih izjava sasvim ozbiljnih političara za koje također nije lako procijeniti jesu li oni ozbiljni ili samo neuspješni dok se pokušavaju zajebavati. (NL, 19. 4. 2014)

• riječ je o satiri skupine Newsbar, predstavljanju izmišljene liste za Europski parlament

• usp. demokroacija
kroasendvič im. kroasan × sendvič sendvič od kroasana

Ak se osjećam bogato, onda kroasendvič u Pan-peku i cedevitu. Ili kolu. – Kroasendvič? – Sendvič u kroasanu, kako ga drukčije nazvat? (R, Zagreb, 2016)

• usp. cronut, čazerica, krafnosan, krasan, krona, kroštipak, macaronut, prtljažfna, stanikrenifna, zastofna
kroativan prid. Kroacija, Kroat × kreativan

Sorry, domoljubi, ali nemam previše sluha za akcije naše gospodarske komore. Parole »Kupuj hrvatsko« ili »Budi kroativan« u meni razbuktaju otprilike takvu nacionalnu svijest kao da sam upravo pročitao neku pradavnu ilirsku davoriju Stanka Vraza ili odslušao alarmantnu poslanicu kardinala Bozanića o padu nataliteta. Hoću reći, nikakvu. (JL, 18. 2. 2007)

Sviđalo se to hrvatskim kolegama ili ne, ova dva umorstva – »male« Hodakove i Pukanića, isključivo su hrvatski lokalni proizvod, »kroativni« veoma. (Index, 4. 11. 2008)

Hrvatska gospodarska komora 2006. godine u sklopu prvobitne akcije »Kupujmo hrvatsko« pokrenula je kampanju »Budimo kroativni – proizvodimo i kupujmo kvalitetno«. (W, s. v. kroativ, 29. 8. 2014)

Sad je na vama, štovani čitači / Meštrijom kroativnoga pisanja / Da ovladate i pjesme stvorite / Stvarnosno lude i luđački stvarne. (Lucić 2013b, 22)

Kroativnog pisanja stečaj / Zar čitanke potpisa tvorac? / Zašto sada s Kosovom gnjavi / Sve polaznike stečaja svog? (Lucić 2013b, 392)

• usp. kroativno, kroativnost
kroativno pril. Kroacija, Kroat × kreativno

Stoga, opremiti interijer isključivo hrvatskim proizvodima znači opremiti ga kvalitetnim i atraktivnim namještajem te se ujedno ponašati »kroativno«, što je izuzetno važno u ovo vrijeme recesije. (JL, 23. 5. 2009)

Cilj akcije bio je utjecati na svijest građana o važnosti proizvodnje i kupovine hrvatskih proizvoda. Osim uspjeha same akcije, hrvatski vokabular dobio je i par novih termina, kroativno, kroativ i kroativnost. (W, s. v. kroativ, 29. 8. 2014)

Sad u školi gdje se učit pisat kroativno, / Vi za vježbu opjevajte što kazuju divno / Uglednici zemlje ove, kad im živac skoči / O tom smradu novinarskom što štipa za oči (Lucić 2013b, 74)

• usp. kroativan, kroativnost
kroativnost im. Kroacija, Kroat × kreativnost

Feralova kroativnost (FT, 9. 12. 2005, n)

• o izjavi M. Vidovića da je domoljublje izvor kreativnosti

Ajde tesle, napravite mi ovo! Kroativnost hoću. (F, 4. 1. 2008, k)

Kroativnost na djelu (JL, 12. 10. 2010, n)

Cilj akcije bio je utjecati na svijest građana o važnosti proizvodnje i kupovine hrvatskih proizvoda. Osim uspjeha same akcije, hrvatski vokabular dobio je i par novih termina, kroativno, kroativ i kroativnost. (W, s. v. kroativ, 29. 8. 2014)

• usp. kroativan, kroativno

Kroezija im. kroatistički × poezija pjesnička večer zagrebačkih studenata kroatistike

Kroezija: večer studentske poezije U dvorištu (KSK, 14. 11. 2014)

Podsjećamo vas da vam je preostalo još šest dana za slanje poetskih uradaka na natječaj za Kroeziju. (KSK, 25. 11. 2014)

• usp. Kroštilj
kroktopus im. e. croctopus ← crocodile ‘krokodil’ × octopus ‘hobotnica’ čudovište mješanac krokodila i hobotnice

Zamisli da znanstvenici križaju dva najokrutnija grabežljivca! – Govorimo li o »Kroktopusu« u 3D? – U 22 sata. – Rezerviraj! [...] Ideš! Potvrđene ulaznice za »Kroktopus«! (Moderna 2014, S02E12)

kromosom im. Kroacija, Kroat × kromosom

Jasna je poruka međunarodne zajednice: križajte se, miješajte se, zametnite i onaj zadnji gen naš hrvatski i u praščadi i u čeljadi, metnite gen srpske omorike u slavonski hrast, metnite gen šumadijske šljive u hercegovačkog poskoka, metnite gen velikosrpskog gedže u hrvatsko čeljade, miješajte kromosome i srbosome, pa se množite, klonirajte, modificirajte, dok čovjek više ne bude znao je li to krumpir ili šišmiš, je li to ovca ili guska u magli, je li to krst ili nekrst, je li to Hrvat ili Srbin ili Jugoslaven ili što je. (Dežulović 2008, 147, kolovoz 2001)

• usp. srbosom
krompiroman im. srp. krompir ‘krumpir’ × piroman

Iz dobrodušnog dječačića izraste kompleksaš i krompiroman najgore vrste. Proždirao je krompir u enormnim količinama, priređen na razne načine, pa i sirov... (Mataković 1989, 11)

• epizoda o požarima na jadranskoj obali
krona im. kroasan × krafna e. cronut ← croissant ‘kroasan’ × doughnut, donut ‘uštipak, krafna’ slastica od lisnatoga tijesta, oblika uštipka, pržena u duboku ulju, izumio ju njujorški slastičar D. Ansel (2013)

Nagađate? Cronut. Fucking freaking cronut. Krafna-kroasan. Kra-san. Ili Kro-na. Cronut. Apsolutni hit. [...] Cronut je tako jednostavna ideja. Minorna. A tako podla. Tako bahata. I zapalila je New York. (Dnevnik, 2. 6. 2013, b)

• usp. cronut, čazerica, krafnosan, krasan, kroasendvič, kroštipak, macaronut, prtljažfna, stanikrenifna, zastofna
krondom im. e. Croatia ‘Hrvatska’ × kondom • v. crondom
kronisterija im. kronika × misterija × histerija × ?historija

Vježbanje života. Kronisterija (Fabrio 1985, n)

Taj stvarno čudan svijet. O kronisteriji i piscu (Popović 1985, n)

Romaneskni diskurs Vježbanje života, označen autorskom kovanicom Kronisterija, preskače uske konvencije književnih vrsta. [...] Povrh svega, ta pri-povijesna, riječka kronisterija, metaforično je sažeta krono-misterija ljudskog, odveć ljudskog opstanka, uopće. (Popović 1985, 380–381)

Kronzum im. Kroacija × Konzum

Pa nije ni postojala kopnena, ako ćemo primjenjivati isti princip. Stoga dajte nam koridor za Austriju, inače ćemo Mercator preimenovati u Kronzum. (Index, 30. 7. 2015, k)

Jedino ako nam Slovenci sad neke sankcije uvedu, to bi bilo nezgodno. – Samo neka uvedu, odmah Mercator preimenujemo u Kronzum. (Index, 7. 8. 2015, k)

• usp. Agrokroacija
krorupcija im. Kroacija × korupcija

Broj radnih mjesta ovisi o investicijskoj klimi u Hrvatskoj, ako bude kao i do sada da se strani ulagači sputavaju u investiranju, onda vjerojatno ne, ali ako se smanje porezi, birokroacija i krorupcija, odgovor je – da. (F, 9. 11. 2010, k)

• usp. Birocroatia

Kroštilj im. kroatistički × roštilj godišnji roštilj zagrebačkih studenata kroatistike

Kroštilj (KSK, 22. 4. 2014)

• usp. Kroezija
kroštipak im. kroasan × uštipak e. cronut ← croissant ‘kroasan’ × doughnut, donut ‘uštipak, krafna’ slastica od lisnatoga tijesta, oblika uštipka, pržena u duboku ulju, izumio ju njujorški slastičar D. Ansel (2013)

Napisala si da si se udala, a mobitel smo ti locirali u Vegasu! [...] – Ajme, istražite pojam privatnost! Udala sam se za kroštipak. – Što? – Moj prijatelj Andy i ja jeli smo kroštipke. Bili su tako ukusni da poželiš u brak s njima. Objava na Facebooku je šala! (Moderna 2015, S06E16)

• usp. cronut, čazerica, krafnosan, krasan, kroasendvič, krona, macaronut, prtljažfna, stanikrenifna, zastofna
krovertit im. Kroacija × konvertit

Idealni Hrvat – kako za Tomca, tako valjda i za svakog drugog hrvatskog konvertita iliti krovertita – ostaje onaj na čijem su se rođendanu akademici i sveučilišni profesori okupili. Za razliku od Franje Tuđmana koji je, kako reče Tomac, »svoj život posvetio Hrvatskoj, Mesić i Josipović to nisu učinili« (Lucić 2011a, 11. 5. 2011)

• o obilježavanju 89. rođendana F. Tuđmana u Institutu za hrvatsku povijest
krovovski prid. krov × rovovski

Krovovska bitka za Sv. Savu (FT, 18. 1. 1999, n)

• o sporovima oko dovršetka pravoslavne crkve u Splitu, započete 1939.

Krölötubbies [kreletabis] im. mn. /Tomislav/ Krolo × krele ‘kreten’ × Teletubbies

Feralovi Krölötubbies (FT, 3. 3. 2001, n)

• o izjavi T. Krole da je u doba NDH bio dječak i da NDH nikomu nije napravila štetu • Teletubbies – animirana serija za bebe

• usp. povampirba

Krpinator im. /Drago/ Krpina × Terminator

Krpinator 3 (FT, 24. 10. 1994, n)

• fotomontaža utjecajnoga političara D. Krpine na tijelu Terminatora

• usp. Ćaćinator, Džekominator, Đurminator, Guvernator, Hermanator, Herminator, Hirschenator, Mandžinator, Mandžominator, Mandžunator, Modrinator, opterminator, paterminator, sperminator
kršćaćanski prid. kršćanski × /Ivo Sanader/ Ćaća

Dobri naš Ćaća uvik prihvaća ispriku. – Kršćaćanski je oprostiti! (Ćaća, 13. 8. 2015, k)

• usp. ćaćatolik, dobroćačinitelj, Maćaćalena
kruhoval im. kruh × krugoval ‘radiopostaja, radio u NDH’

Feralov kruhoval (FT, 23. 3. 2002, n)

• o napisu A. Guge da Kninu treba osigurati kruha da uskoro ne bi postao srpski

• usp. gadafiti, govnitva, gugavičluk, Gugoslavenčina, Gugoslavija, krunoval
krujčica im. krumpir × rajčica e. potatotom ← potato ‘krumpir’ × tomato ‘rajčica’ biljka križanac koja rađa rajčicom, a ima gomolj krumpira

Biljka koja rađa rajčicom, a gomolj joj je krumpir uzgojena je i puštena u prodaju u Velikoj Britaniji, objavio je Guardian. Nazvana je TomTato (RajPir) i daje više od 500 slatkih cherry rajčica, a gomolj joj je bijeli krumpir, piše britanski list. [...] Sličan proizvod, nazvan Potato Tom (Krujčica), ovaj je tjedan pušten u prodaju u vrtnim centrima Novoga Zelanda (TP, 28. 9. 2013)

• usp. aprijum, apriplum, blinat, broccoflower, kimun, klimun, livi, paradajčica, peacherine, plumcot, pluot, rajpir, špitva, tangelo, tomacco, tritikal
krumpirativ im. krumpir ‘sretan pogodak, sretan uspjeh’ × komparativ

Feralov krumpirativ za usmenost u Hrvata (FT, 2. 10. 1995, n)

• o izjavi HTV-ova izvjestitelja S. Šagolja s neobičnom komparativnom sintagmom: »Nikada brže kao danas.«
krunoval im. Krunislav /Olujić/ × krugoval ‘radiopostaja, radio u NDH’

Hrvatski krunoval (FT, 2. 12. 1996, n)

• o prisluškivanju i montiranome procesu predsjedniku Vrhovnoga suda K. Olujiću

• usp. kruhoval

Krvat im. krv × Hrvat Hrvat, obično s pohvalnom ili pak podrugljivom aluzijom na čistokrvnost

Pa zar može predsjednik HDZ-a biti Srbin? Samo mi nemojte palamuditi da je ovaj čistokrvni Krvat. (24sata, 2. 5. 2012, k)

Srbin, komunist, lopov, tko će drugi. Pa nije valjda Krvat, oni to nebi nikad napravili. (NL, 4. 11. 2012, k)

Krvati (Sabljak 2013, s. v.)

Krvatska im. krv × Hrvatska

Krvatska! (1991)

• natpis na proturatnome plakatu B. Ljubičića
krvatski prid. krv × hrvatski takav da se odnosi na Krvate • v. Krvat

Lipo ćeš svojim mikroskopom na svakom mom krvnom zrncu prvo zumirat našu svetu krvacku šahovnicu, a onda na njemu lipo skenirat onaj naš sveti krvacki bar-kod, a onda usnimit i uvećat ono naše sveto »Made in Croatia« kojeg svaki pravi Krvat »Zna se« na svakom svetom krvnom zrncu mora da ima! (Dnevnik, 17. 3. 2013, b)

krven prid. krv × crven

Sva zovdivljaka zvijeržđa: naprsli Voždenjak, Rak i Mliječena metastaza, taj веселый Milky Šwayk! Krven beo blau. (Radaković 1999, 173)

• usp. metastaza, mliječeni, Šwayk, zovdivljak, zvijeržđe
krvoligaš im. krv × krvolok × prvoligaš

Feralovi krvoligaši (FT, 19. 4. 2003, n)

• o izjavi D. Grabovca, predsjednika NK Rijeka, da mu ne trebaju kukavice, nego sportski krvoloci
krvoproljeće im. krvoproliće × proljeće

Repriza krvoproljeća (FT, 26. 5. 1997, n)

• o tursko-kurdskome sukobu

Beogradsko krvoproljeće (FT, 20. 5. 2000, n)

• o policijskim akcijama u Srbiji
krvoželjak im. krvožedan × ožujak izmišljen mjesec koji aludira na ožujak

Za rođene u znaku Govna (20. krvoželjka – 20. stravnja) (Radaković 1999, 53)

Za rođene u znaku Robe (19. koljače – 20. krvoželjka) (Radaković 1999, 58)

• usp. Govan, koljača, martić, olujak, ožujski, Roba, stravanj

Krznik im. krznat × krvnik × drznik e. Fury

Krznik nađe Micka gdje po kući gricka. (Carroll 2004, 39, 144)

• o psu koji lovi štakore, u prijevodu je riječ o mački • tako je prevodilac prilagodio izvornu igru e. riječi fury ‘bijes, furija’ i furry ‘krznat’

• usp. akrobacnuti, Antipat, Antipatičar, belvirno, đipahan, froktati, galumfirati, Kornjučo, nemujan, neobičudan, Podučitelj, rovko, rućkanje, rućkati, šišmačka, šturnjača, ušutkavati

Ks–Kz

Ksenobi im. ksenofob, ksenofobija × /Obi-Wan/ Kenobi

Obi-Wan Ksenobi (Zmaj, 15. 11. 2015, m)

• fotomontaža, konzervativna političarka ksenofobnih izjava Ž. Markić kao džedaj Obi-Wan Kenobi iz filmskoga serijala Ratovi zvijezda

• usp. Anđelka, Čmarkićka, Jorkić, Karamarkić, Marlie, udbitelj, Želina
kubanovina im. Kuba × banovina

Kubanovina Hrvatska (FT, 6. 4. 1998, n)

• podnaslov iz razgovora s I. Račanom o izolaciji Hrvatske – Hrvatska postaje kao Kuba
kuhaćaća im. kuhača × /Ivo Sanader/ Ćaća

Kuhaćaća (Ćaća, 24. 3. 2015, m)

• fotomontaža glave I. Sanadera na kuhači
kukoljasti prid. kukolj × kukasti

Kukoljasti križ (Di, 15. 10. 2015, m)

• fotomontaža D. Šukera s uzdignutom desnicom, aluzija na njegovu izjavu o navijačima da uvijek ima »žita u kukolju« (sic!)

• usp. narcistoidan, ssavez, Svasticida, svastičarnica, Svastikoljud, šukasti, Šukurac, Šupker
kukublikanac im. kukavica × republikanac pogrdno za onoga tko otklanja od izvornoga republikanskog konzervativizma u SAD-u

Današnji republikanski establišment zovu i Kukublikanci – jer su kukavice koje su izdale temelje konzervatizma i ne suprotstavljaju se lijevoliberalnima, nego im drže štangu. (Homunizam, 11. 11. 2016)

• usp. demopublikanac, Obamney, republikrat, republimokrat, Robamba, Trillary

Ku-Kukuruz-Klan im. Ku Klux Klan × kukuruz

Vitezovi Ku-Kukuruz-Klana ili kako je na izborima u Slavonskom Brodu pobijedila Schindlerova lista (Dežulović 2008, 419, ožujak 2007, n)

• Ku Klux Klan – američka bjelačka rasistička organizacija

• usp. Ku-ku-ruz klan, Ku-Kuruz-Klan
kukumenizam im. kuku meni × ekumenizam

Feralov kukumenizam (FT, 22. 12. 2001, n)

• o tužaljki don L. Prcele da je najcrnji trenutak za Hrvate u Bosni bio kad se franjevački provincijal poklonio sultanu • kuku meni – uzvik u žalovanju, samosažaljenju, jadu

• usp. ekukumenizam, ekukukumenizam, šekumenizam
kukumenski prid. kuku meni × ekumenski

Feralov kukumenski dijalog (FT, 21. 6. 2003, n)

• o vapaju Z. Vukmana da nema težega zadatka za Hrvate od ekumenizma • kuku meni – uzvik u žalovanju, samosažaljenju, jadu

• usp. apologoreja, balkanto, Četverorep, gumnazija, kranjčarenje, kriptokolumnizam, medikamental, pakaovac, preseratorijanac, shitac, slovostaj, talamuđenje, teroretičar, tribudal, vjerojauk, vukmanijak
kukurikularan prid. Kukuriku/-koalicija/ × kurikularan koji se odnosi na kukurikulum • v. kukurikulum

Sv. Papa i »kukurikularna« (re)forma Pusićkina UN-a u RH (Kaćunko, 3. 5. 2016, n)

kukurikulom im. Kukuriku/-koalicija/ × kurikulum × lom

Kukurikulom (Novosti, 27. 5. 2016, n)

• o ostavci B. Jokića, voditelja Cjelovite kurikularne reforme

• usp. klerikulum, kukurikulum, Kurikularko, odgayanje, urlikulum
kukurikulum im. Kukuriku/-koalicija/ × kurikulum reformirani cjeloviti školski kurikulum rađen za vladavine tzv. Kukuriku-koalicije lijevih stranaka

Hvala prof. Vukasoviću što je pokazao da kukurikulum bolesno-zdravstvujuščeg odGAYanja pokazuje kako »kondom lobi« upropaštava djecu tjelesno, mentalno & svakako... – protiv toga ustajao sam mnogo puta pa i sada dižem svoj glas. (Kaćunko, 1. 1. 2013)

• o uvođenju zdravstvenog odgoja u škole

• usp. odgayanje

A taj znak u Hrvatskoj ima brojne »finese« odnosno »nijanse« crvene trenutačne vlasti – to je u prvom redu ortački »obrazovni« podvig ZZ-top-dvojca/d(je)vojke (Zoky-Zmay) kristaliziran u »Kukurikulumu« za škole [...] (Kaćunko, 7. 2. 2013)

• o mržnji prema Crkvi, vjeri i religioznosti

• usp. Kurikularko

Poslanica je puštena u javnost u tjednu obilježavanja bleiburške tragedije. U vrijeme kad nas još samo korak dijeli da se kruna petnaestogodišnjeg rastakanja moderne hrvatske države, tzv. kurikul (preciznije: kukurikulum), šaptom prihvati. I u vrijeme kad Hrvatska treba bez puno pitanja blagosloviti ulazak Srbije u EU [...] (HKV, 10. 5. 2016)

• N. Piskač piše o poslanici predsjednice K. Grabar-Kitarović

Hrvatska je riječ za »kurikulum« ustvari kurikul, još bolje uputnik. Volio bih vidjeti doista nacionalni uputnik za hrvatski jezik, onaj koji bi obuhvaćao cjelinu hrvatskoga bića. Ovo mi više sliči na Kukurikulum. (Narod, 11. 5. 2016)

• kroatist D. Slavić o prijedlogu kurikuluma

Izvrsno. Može se reći na osnovi mišljanja struke (za pojedine predmete) da je Jokićev »kukurikulum« riknuo. Samo da to još shvate ovi na vlasti... (Narod, 11. 5. 2016, k)

• usp. klerikulum, kukurikulom, odgayanje, urlikulum
kukurocker [kukuroker] im. Kukuriku/-koalicija/ × e. rocker ‘roker’

Nakon agresije na embrije, kukurockeri »oslobađaju« sex&drugs (Kaćunko, 13. 3. 2012, n)

• o izjavi ministra O. Miljenića, člana tzv. Kukuriku-koalicije, da se posjedovanje manjih količina droge više neće tretirati kao kazneno djelo

Kukušinjac im. Kukuriku/-koalicija/ × kokošinjac

Nakon što je SDP-ov »Kukušinjac« u suradnji s »Pantovčinjakom« BRZOPOTEZNO & SPOROMOZGOVNO likvidirao tradicionalno pokroviteljstvo nekadašnjeg HRVATSKOGA Sabora nad komemoracijom na Bleiburgu [...] (Kaćunko, 15. 5. 2012)

• o ukidanju pokroviteljstva Sabora RH nad komemoracijom u Bleiburgu • kokošinjac – aluzija na Sabor RH

• usp. Pantovčinjak

Ku-ku-ruz klan im. kukuruz × Ku Klux Klan

Ku-ku-ruz klan (FT, 26. 7. 1999, n)

• napis o velikim nasadima genetski manipulirana kukuruza na plantažama kombinata Belje • Ku Klux Klan – američka bjelačka rasistička organizacija

• usp. Ku-Kukuruz-Klan, Ku-Kuruz-Klan

Ku-Kuruz-Klan im. Ku Klux Klan × kukuruz

Istoga dana na izvanrednim lokalnim izborima u Slavonskom Brodu Đapićev je Ku-Kuruz-Klan odnio premoćnu pobjedu, a za koji tjedan počinje sjetva kukuruza [...] (Dežulović 2008, 419, ožujak 2007)

• Ku Klux Klan – američka bjelačka rasistička organizacija • A. Đapić – hrvatski desničarski političar • aluzija na mjerenje kukuruza – podizanje ruke kao nacistički pozdrav

• usp. Ku-Kukuruz-Klan, Ku-ku-ruz klan

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, magihisterij, norčan, pogotovina, shitni, stupendist, Trbosijek, udbalaština, udbiverzitet, zadartost
kukuruztastičan prid. kukuruz × fantastičan e. corntastic ← corn ‘kukuruz’ × fantastic ‘fantastičan’

Uzmi malo kukuruza i u krevet. Obojica. – Ne! – Za ljubav Božju, ja tebi ne dolazim u vrtić rušiti kockice. Hajde. Kukuruztastično je. (Dva i pol 2014, S05E05)

• lik u TV-seriji sina svoje ljubavnice pokušava nagovoriti da pojede večeru i krene na počinak ne bi li i on što prije mogao u krevet s ljubavnicom
kulega im. kulana ‘zatvor’ × kolega policijski istražitelj
kulega (Sabljak 1981, s. v.)

kulega (Sabljak 2013, s. v.)

Kultoari im. mn. kultura × kuloari naslov TV-emisije o kulturi na Mreži TV (2013–)

Kulturama im. kulturna × panorama naslov emisije o kulturi na Radiju Kaj (2000-ite)

Kulturanje im. kultura × koturanje naslov stalne rubrike Nedjeljnoga Vjesnika s najavama tjednih kulturnih događaja (2000-ite)

Kulturist im. kultura × turist

Kulturist (2006, r)

• slogan iz T-Comove reklamne kampanje
kulturistički prid. kulturni × turistički

Kulturistički vodič (FT, 29. 6. 2002, n)

• naslov prikaza knjige o austrijskim samostanima i crkvama
kulturizam im. kulturni × turizam

Kulturizam u Puli! (2006, r)

Kulturizam u Splitu! (2006, r)

Kulturizam na Brijunima! (2006, r)

• slogani iz T-Comove reklamne kampanje
kumatizacija im. kum × privatizacija

Bandića proglasili radno nesposobnim, propada »kumatizacija« Holdinga (Newsbar, 24. 10. 2013, n)

Čini se da propada privatizacija prema zagrebačkome modelu koju neki zbog njezine specifičnosti nazivaju »kumatizacija«. [...] Zato se i odustaje od njegova plana privatizacije svega vrijednog u Zagrebačkom holdingu, plana koji su oholi takozvani stručnjaci podmuklo krstili terminom »kumatizacija« i tako časnom čovjeku nanijeli dodatnu duševnu bol. (Newsbar, 24. 10. 2013)

Kung Fu Ce im. kung fu × Konfucije

Oprosti za Kung Fu Ce (Lucić 2012a, 17. 5. 2012, n)

Ništa te ne košta da pokušaš. Možda ti odgovori Konfucijevim riječima: »Nebo je tvorac vrline koja je u meni.« – I to si sad izmislio. – Nisam. To je stvarno Konfucije iliti Kung Fu Ce, jedan kroz jedan. (Lucić 2012a, 17. 5. 2012)

• o predavanju premijera Z. Milanovića studentima u kojemu tvrdi da katolička i protestantska kultura imaju bitnu ulogu u razvoju ekonomije te da je slično i s konfucijanskom kulturom • Oprosti za kung fu – igrani film O. Sviličića (2004)

• usp. konfuzijanizam

Kungfood [kungfud] im. kung fu × e. food ‘hrana’ ime kineskoga restorana u Zagrebu u Martićevoj ulici

Kurcikova im. kurac × /Ana/ Kurnjikova

Samo na području širenja seksualnih sloboda suočili smo se s cijelim nizom živopisnih »slučajeva«. »Slučaj Goran Bregović«, na primjer, kada je porno-snimke glazbenika u Globusu u nastavcima komentirao poznati hrvatski pisac Miljenko Jergović, zanosno miješajući slinu i bijes; ili »Slučaj Sunčica Findak«, kada su Nacional i Imperijal objavili lascivne fotografije novinarke tijekom spolnog odnosa, tobože je štiteći od posesivnog i agresivnog mužjaka; ili »Slučaj Ana Kurnikova«, kada je Slobodna Dalmacija ruskoj tenisačici prezime preinačila u Kurcikova, a ime u IstucAna... (FT, 4. 6. 2004)

• iz napisa V. Ivančića nakon što je internetski portal Index objavio kućnu snimku seksa pjevačice Severine

• usp. Bregdens, Istucana
kuracio im. kurac × racio

[...] uhvatila me žalost što mi kurac nije vižljastiji, bolje rečeni gipkiji od vjeverice već se pokorno priklanja gravitaciji; spušta i opada, a opet teži apstrakciji, uspravnosti pravca. »Kuracio!«, nazvao sam ga. Ono čega nema u duhu, pojavljuje se u tijelu! (Rajki 2006b, 192)

• usp. kuracionalizam
kuracionalistica im. kurac × racionalistica

Prigušivačice mog daha, tomiteljice mojih orgazama, kardiološke slušalice, brend za jebačinu, šokirateljice dlanova, omalovaživačice gnjevno mi stisnutih šaka, promicateljke vizualnosti, mamiteljice onomatopeja, dizačice erekcije, kuracionalistice, placebo postojanja... Znao sam! (Rajki 2006b, 59)

• usp. kuracionalizam
kuracionalizam im. kurac × racionalizam

Osim toga, nailazim iza uzglavlja na nekoć odloženo, skriveno slovište gdje su se dva pojma od istovremene, dugotrajne uporabe stopila u jebempirizam. Sad potpuno neupotrebljivo. Smjesta odstraniti! Čak sramotno! Zašto ih uopće čuvati? Treba se riješiti i nekad pokretnog ljubiti kojem je lj iskočilo iz ležišta, stalnim i nekontroliranim posuđivanjima. A i prastare: nabubren od vlage kuracionalizam i hrđavo pičkartezijanstvo te raspolućeno pregrijavanjem vri jedno, zatim, raštimano do beslušja pa se na visokoj imenici pokvario ton do niskog glagola hrvati. (Rajki 2014a, 109)

• usp. jebempirizam, kuracio, kuracionalistica, pičkartezijanstvo
kurcoazno pril. kurac × kurtoazno

Tihomir Orešković, nakon Levarove smrti jedini živ čovjek koji zna što se događalo u Gospiću te jeseni prije točno devet godina, samo je kratko procijedio: »Boli me kurac!« Suštinski jednako, mada biranijim riječima, ubojstvo je kurcoazno osudila i opozicija, ne optužujući izravno vlast, ali je ni ne amnestirajući odgovornosti. (Dežulović 2008, 84, rujan 2001)

kurcoprnjica im. kurac × coprnjica ‘vještica’

Koristim predah u sređivanju: sms-no šaljem, više pizdavateljki negoli ljubaviteljici, no ne i kurcoprnjici, stoga ipak dragoj mi osobi [...] (Rajki 2014a, 42)

• usp. ljubaviteljica, pizdavateljka
kurčeljavanje im. kurac × kurčenje × sučeljavanje

Kurčeljavanje (Index, 8. 1. 2015, k)

• komentar o sučeljavanju predsjedničkih kandidata
kurelcojurišivati gl. /Fran/ Kurelac × /Nikola/ Jurišić × ?juriti × ?jurišati fr. placesaintlazarer ipf. 3. jd. placesaintlazarait ← placer ‘smjestiti’ × Saint-Lazare

[...] ponovopazih ga kako se glavnopoštuje Kurelcojurišujući se s nekim X [...] (Queneau 1968, 137)

• Kurelčeva, Jurišićeva – ulice u Zagrebu, glavna Pošta na njihovu je raskršću, Jurišićevom prometuje tramvaj • Saint Lazare – velika pariška željeznička postaja

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka

Kurikularko im. kurikul × /Tomislav/ Karamarko

Reformska škola »Tomislav Kurikularko« (Lucić 2016a, 2. 3. 2016, n)

• o dvojbi nove Vlade RH o nastavku već započete reforme školskoga kurikula te izjavama T. Karamarka o potrebnim promjenama u kurikulu

• usp. klerikulum, kukurikulom, kukurikulum, odgayanje, urlikulum

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Milamarko, Rentacaramarko, Tomizoran, Tomranjo, Tuđmarko, Zoramarko, Zorislav
kurtoafrika im. Kurt × kurtoazija × Afrika

Ime vam je Kurt, ali nema nimalo kurtoazije u vašem nabusitom karakteru. To je više kurto-afrika, gospodine. (Marinković 1965, 273)

• usp. budalica, interpretacijonala, kakadakati, Naježišvili, Obrijšvili, ohoezija, Ožežišvili, paradnoidno, pljuel, pohoezija, velocipederastija, velocipederski, Zavežišvili, ženkast
kurtoazno pril. Kurta × kurtoazno

[...] tata Karamarko i tata Vučić svoje sinove učinili dijelom stranačkoga marketinga, pa nije isključeno da od mladunaca očekuju da jednoga dana nadrastu svoj sadašnji sljedbenički status i postanu njihovi politički nasljednici. Jer tako to već ide u ovim Stradijama i Estradijama, isprva kurtoazno, a potom i murtoazno... (Lucić 2016a, 26. 4. 2016)

• o izborima u Srbiji, na kojima je pobijedio A. Vučić, i izborima u HDZ-u, na kojima je pobijedio jedini kandidat – T. Karamarko • sjaše Kurta da uzjaše Murta – uzrečica o vječitoj izmjeni vlastodržaca bez boljitka za puk

• usp. Estradija, murtoazno
kurvarina im. kurva × krvarina ‘odšteta za ubijenoga’

A neki se jadnici i u Novalji i u Splitu i u Novom Sadu i na Hvaru i u Primoštenu i u Dubrovniku i drugdje... vesele samo tome što će nekom izgubljenom partijaneru iz Engleske na tri dana iznajmiti sobu. No nema tu blagoslova – to je zarada-k(u)rvarina! (Kaćunko, 9. 7. 2015)

• o festivalu elektronske glazbe Ultra
kurvaritelj im. kurvar × ?varitelj × kvaritelj

Pastelno je praskozorje kurvaritelja tuposti zateklo u Toscani. (Rajki 2006b, 117)

• usp. banalnik, ejakuler, glupijandura, humanitkov, infafatilnik, kitaromantik, klitorisač, reneseansnik, svodnikotinaš, vragolišav
kurvarizer im. kurva × parizer e. bitcheroni ← bitch ‘kurva’ × pepperoni ‘salama’

Dovuci se ovamo! Narezao bih te na šnite kurvarizera. (Slučajni milijunaš, 10. 9. 2015)

Kurvat im. kurva × Hrvat pogrdno, uvredljivo za Hrvata

Da, ne mogu spavati od ljubomore prema Kurvaticama i Kurvatima. (Index, 4. 1. 2009, k)

Kurvati se odvikavaju od još jednog sporta. (Index, 10. 9. 2014, k)

Uz FK Crvena Zvezda, imaš i fudbal i nacionalizam. Tu je i Đoković kao broj 1. Kome to nije jasno? Pa nije jasno Šiptarima i Kurvatima. Ako iz ovog postoji neki poučak, onda on glasi jedinstvo u tisućljetnom smeću – što je zajedničko Šiptarima i Kurvatima. Srbima ne treba dokazivanje ni pomoć. Nebeski rezultati su u prezentu. (Index, 15. 10. 2014, k)

Kurvatar im. kurva × Avatar e. Avatart ← Avatar × tart ‘kurva’

Dobro, da vidimo što ima na kanalima za odrasle. Kurvatar. (Dva i pol 2014, S09E23)

• riječ je o izmišljenu nazivu izmišljenoga filma • Avatar – filmski hit J. Camerona (2009)

Kurvatica im. kurva × Hrvatica pogrdno, uvredljivo za Hrvaticu

Da, ne mogu spavati od ljubomore prema Kurvaticama i Kurvatima. (Index, 4. 1. 2009, k)

Pa kad su ove dvije Kurvatice već dale da im ini tuzemni i inozemni polupijani napaljenovići šlataju sise u javnosti pod budnim svjetskim i hrvatskim oko, ne vidim razlog zašto se nisu i prasnule i oprasile odmah ondje na trgu, ono javno, što bi sjedinjenoameri rekli »vlakohujno«?! (NL, 14. 6. 2012, k)

Gle rektile, a možda sam ti jebao malo mutavu mamu Kurvaticu... Ili sestricu... Ili možda kćerkicu... Ili možda sve njih. Tko bi znao, jebao sam puuunooo puno Kurvatica. (Index, 15. 9. 2015, k)

Kurvatska im. kurva × Hrvatska pogrdno, uvredljivo za Hrvatsku

Kurvatska je dugoročno gledano neodrživa, prvo jer je nastala etničkim čišćenjem i genocidom, drugo jer okupira Istru i Srpsku Krajinu koje joj ne pripadaju, i na kraju sam njen oblik ju čini neobranjivom na bilo čiji napad. (Index, 4. 8. 2011, k)

Iznenađenje jedino u Kurvatskoj. (Index, 7. 9. 2014, k)

Kapitalističko smeće od Forbsa i dalje sramoti i blati Kurvatsku i Kurvate! Sjećam se kad je taj isti Forbes u superlativima govorio o gospodarstvu JUGOSLAVIJE! (Index, 17. 12. 2014, k)

kustaša im. /Živko/ Kustić × ustaša

Feralov mlad kustaša (FT, 16. 11. 2002, n)

• o napisu don Ž. Kustića da se o pitanju ustaškoga znakovlja ne bi govorilo da ga ne poteže stotinjak antifašista

• usp. dekustašizacija, frustraša, gustaša, holokaustaša, Mustaša, mustaša, nastaša, pustaša, udbaša, ultraša, usaša, usraša
kutl im. put × /Miroslav/ Kutle

Kutlovima revolucije (FT, 14. 4. 1998, n)

• o hrvatskome bankarskome slomu • M. Kutle – simbol nemoralne i nezakonite hrvatske privatizacije tvrtki i banaka

• usp. kutleucija
kutlačenje im. /Miroslav/ Kutle × tlačenje

Dosta nam je kutlačenja (FT, 4. 10. 1999, n)

• reportaža iz privatizacijom uništene tvrtke Jadrantekstil • M. Kutle – simbol nemoralne i nezakonite hrvatske privatizacije tvrtki i banaka

• usp. Jadantekstil
kutlad im. /Miroslav/ Kutle × rad

Red, kutlad i stega (FT, 17. 5. 1999, n)

• o privatizacijskoj pljačci • M. Kutle – simbol kriminalne privatizacije u Hrvatskoj 1990-ih
kutlepazitelj im. /Miroslav/ Kutle × kućepazitelj

Feralov kutlepazitelj (FT, 21. 7. 2006, n)

• o izjavi M. Kovača da je predsjednik F. Tuđman želio sankcionirati sve nepravilnosti u privatizaciji • M. Kutle – simbol kriminalne privatizacije u Hrvatskoj 1990-ih
kutleraj im. /Miroslav/ Kutle × kupleraj nemoralna, mutna ili nezakonita privatizacija i društveno-političke okolnosti koje ju omogućuju, prema M. Kutli, simbolu takve privatizacije u Hrvatskoj 1990-ih

Kutleraj u zaljevu (FT, 9. 1. 1995, n)

• M. Kutle kupuje Kaštelansku rivijeru

Kutleraj na Stradunu (FT, 29. 1. 1996, n)

• o malverzacijama M. Kutle u privatizaciji i poslovanju Dubrovačke banke

Kutleraj u Rovinju (FT, 10. 6. 1996, n)

• o malverzacijama M. Kutle pri preuzimanju riblje industrije Mirna

Kutleraj u Parku (FT, 9. 12. 1996, n)

• o pokušaju M. Kutle da preuzme splitski hotel Park

Kutleraj u Podrumu (FT, 11. 1. 1999, n)

• o privatizaciji tvrtke Gradski podrum

U Novom listu sam pročitao i niz kvalifikacija na moj račun, od toga da sam nesposoban, da sam stvoren od »kutleraja« [...] (SD, 16. 3. 2000)

• iz pisma predsjednika Uprave Slobodne Dalmacije M. Ivića potpredsjedniku hrvatske Vlade S. Liniću

Obrana kutleraja (FT, 25. 11. 2000, n)

• o desničarskim demonstracijama za obranu svojih pozicija u kriminalno privatiziranoj Slobodnoj Dalmaciji

Svjedok iz kutleraja (FT, 9. 12. 2000, n)

• svjedok F. Mitrović pred sudom iznio kronologiju prodaje Slobodne Dalmacije M. Kutli

U financijama Obiteljskog radija nema niti jednog promila novca iz »kutleraja«, a do toga sam došao detaljnim provjerama, priznao je Vuković. (Vjesnik, 3. 2. 2001)

• o Obiteljskome radiju

Osam godina kutleraja (FT, 17. 2. 2001, n)

• nastavlja se kriza oko Slobodne Dalmacije

Progonstvo iz kutleraja (FT, 18. 5. 2002, n)

• napis o tome što je ostalo od carstva M. Kutle

Kad je pretvorba obavljena, ostale su tvrtke u stečaju i radnici bez posla. Za tu je prigodu skovana nova riječ – kutleraj. Kao što je HDZ-ovac Bernardo Jurlina zaslužan za rađanje termina »jurlinizam« (označava čovjeka koji mijenja stranke kao čarape – pod uvjetom da ih mijenja svaki dan), tako se i model-tajkun Miroslav Kutle prometnuo u manekena HDZ-ove pretvorbe. (Vjesnik, 7. 6. 2002)

Feralovi napisi o kutleraju, o sisačkim dosjejima smrti, o uskrsnuću jasenovačkog krvnika Dinka Šakića u državotvornom tisku [...] (FT, 31. 5. 2003)

• iz kronološkoga napisa o deset godina Feral Tribunea

Privatizacijski kutleraj (GS, 24. 6. 2003, n)

Da bi potvrdio svoju »doraslost«, novinaru koji drži do životnih izazova valja zasukati rukave i raskrinkati Sanaderovu korupcijsku mrežu čuvajući njegove najbliže jatake, što je jednako teško kao i boriti se protiv »kutleraja« štiteći Kutlu. (Ivančić 2010c, 5. 11. 2010)

• usp. strvinovinarstvo

»Kada će u Remetinec različiti Kalmete, Linići, Jakovčići, pa ja ću reći još i Ježići, Vrhovnici, Pavići, Todorići, Štrokovi, Končari, ispričavam se nekome od ove elite ako ga nisam nabrojio, i drugi dio bankarske, odvjetničke pa i medijske mafijaške strukture, dakle, jednog hrvatskog kutleraja?«, legendarno je Bilićevo pitanje svom gostu sociologu Renatu Matiću. (Index, 19. 4. 2016)

• podrugljivo o povratku novinara B. Bilića na program HTV-a
kutleucija im. /Miroslav/ Kutle × revolucija

Putovima kutleucije (FT, 10. 2. 1997, n)

• D. Matošec o pripremama sisačkoga NK Segesta u Ljubuškome, rodnome mjestu M. Kutle • M. Kutle – simbol kriminala u pretvorbi i privatizaciji 1990-ih
kutlevački prid. /Miroslav/ Kutle × kutjevački

Znamenito kutlevačko urinogorje podarilo nas je delikatnim točencem koji naprosto prianja uz nepce, razgaljuje tijelo i dušu, te nepogrešivo razvezuje jezik. (FT, 16. 1. 2004)

• podrugljiva imitacija gastrokolumni D. Butkovića, čitava prožeta aluzijom na mokrenje • M. Kutle – simbol kriminala u pretvorbi i privatizaciji 1990-ih

• usp. Bljutković, bubregundac, escherychia coca-coli, pišot, urinogorje
kutloazno pril. /Miroslav/ Kutle × kurtoazan

Feralovo »Govoreći kutloazno« (FT, 25. 1. 1999, n)

• o izjavi I. Todorića da je preuzimanje Dione, bivše Slavije, rizično • Slaviju je prije toga bio privatizirao M. Kutle • M. Kutle – simbol kriminalne privatizacije u Hrvatskoj 1990-ih

Kutlovkin im. /Miroslav/ Kutle × Potemkin

Krstarica Kutlovkin (FT, 14. 9. 1998, n)

• o novopečenim superbogatašima u Rusiji • M. Kutle – simbol kriminalne privatizacije u Hrvatskoj 1990-ih • krstarica Potemkin – ruski bojni brod poznat po pobuni časnika (1905), svojevrsnoj najavi boljševičke revolucije (1917)

kvazar im. kvazari mn. e. quasar ← quasi ‘kvazi-, nadri-, nazovi-, tobožnji’ × stellar /radio sources/ ‘zvjezdani /radioizvori/’ najsjajnija, najudaljenija i najstarija poznata nebeska tijela izrazita zračenja, otkriveni 1963.

kvazari (Klaić 1987, s. v.)

Dosezi teleskopom do treptavih zvjezdanih maglica udaljenih desetak milijardi svjetlosnih godina, poniranje u unutrašnjost atoma, prvi Sputnik i skok do Mjeseca, kvazari i crne rupe – sve dokazi veličine ljudskoga uma – imaju svoju ambivalenciju i u ratu [...] (Divjanović 1997, 5)

kvazari (AG 1999, s. v.)

• usp. pulsar
kvesimetar im. /Velimir/ Kvesić × blesimetar ‘ekran s kojega televizijski voditelji čitaju tekst’

Feralov kvesimetar (FT, 6. 12. 2003, n)

• o izjavi V. Kvesića da HSP neće koalirati s nacionalnim manjinama jer se nijedna od njih nije odredila o Domovinskome ratu
kvislingvistički prid. kvislinški × lingvistički

O kvislingvističkim elaboracijama kolaboracionizma (Lucić 2013b, 395, n)

• o postavljanju fotografije M. Nedića, kvislinškoga predsjednika vlade u vrijeme nacističke okupacije Srbije, u Prvoj kragujevačkoj gimnaziji
kvislingvistika im. kvisling × lingvistika

Feralova kvislingvistika (FT, 26. 7. 2003, n)

• o tvrdnji don Ž. Kustića da Nezavisna Država Hrvatska nije izričito bila ni fašistička ni nacistička, nego ustaška

Feralova kvislingvistika (FT, 31. 12. 2004, n)

• o tvrdnji R. Arapovića da su kvislinzi bili antifašisti

Zašto bi Raspudić uopće opterećivao svoj većinski veleum Bojićevom agresivnom manjinskom kvislingvistikom koja veli da će samo »rješavanjem nacionalnih pitanja otupit nacionalizmi i stvorit se preduvjeti za bolje funkcioniranje države Bosne i Hercegovine«, jer da »iz dosadašnje političke prakse znamo da je svaki pokušaj ignoriranja nacionalnog samo dodatno jačao nacionalističke pozicije«? (Lucić 2013a, 6. 9. 2013)

• o razgovoru N. Raspudića s fra M. Knezovićem na međugorskom radiju u kojemu bosanske franjevce naziva kvislinzima

• usp. Apsurdić, dežulan, franjovac, Rospijić, tračerazredni, Tuđmanino
kyborgazam [kiborgazam] im. kiborg × orgazam

Tada sam prvi put u potputenosti osjetila blažensku miluminaciju. Kyborgazam. (Radaković 1999, 49)

• usp. blaženski, burgazam, foodgazam, guzgazam, jogazam, miluminacija, potputenost, ratgazam

L
labmaraner im. e. labmaraner ← labrador /retriever/ ‘labrador /retriver/’ × weimaraner ‘vajmarski ptičar’ pas mješanac labradora i vajmarskoga ptičara

Labrador Retriever + Weimaraner = Labmaraner (Vauvau, 12. 6. 2007)

labradinger im. e. labradinger ← labrador /retriever/ ‘labrador /retriver/’ × springer /spaniel/ ‘špringer-španijel’ pas mješanac labradora i špringer-španijela

English Springer Spaniel + Lab = Labradinger (Vauvau, 12. 6. 2007)

labradoodle [labradudl] im. e. labradoodle ← labrador /retriever/ ‘labrador /retriver/’ × poodle ‘pudl’ • v. labradudl, labradudlica, labrapudl, labrapudlica
labradudl im. e. labradoodle ← labrador /retriever/ ‘labrador /retriver/’ × poodle ‘pudl’ pas mješanac labradora i pudla

Labrador Retriever + Poodle = Labradoodle (Vauvau, 12. 6. 2007)

Labradudl Charles maskota je sveučilišta u Virginiji, a kada ga ošišaju izgleda kao mladi lav. (24sata, 13. 2. 2013)

Pozdrav, želim nabaviti mješanca labradorice i pudla tzv. labradudla! Zna li netko da li se takvo što pojavilo u Hrvata? (F, 15. 4. 2013, k)

Zašto su nastali i zbog čega su toliko popularni? Zamislite živahnog, razigranog, čupavog labradora koji se ne linja! O da, i to je moguće i zove se labradudl, a miks je pudle i labradora. (Index, 11. 5. 2013)

Tvorac labradoodlea požalio što ga je stvorio: »Otvorio sam Pandorinu kutiju, ljudi sada žele križati rotvajlera s pudlom« (Index, 14. 2. 2014, n)

S ciljem da dobiju savršenog psa ljudi širom svijeta tisućama godina ciljano križaju različite pasmine pasa. Jedna takav pokušaj jest stvaranje savršenog psa vodiča slijepih osoba koje su alergične na pseću dlaku. Dobiven je tako labradoodle – pas križanac s karakterom labradora i hipoalergenošću pudle. Ideja o stvaranju takve pasmine pojavila se 70-ih godina 20. stoljeća u Australiji, a prvo križanje 1989. obavio je Wally Conren, voditelj uzgojnog programa. Iako još uvijek nisu priznati kao nova pasmina, niti je njihovim križanjem postignut cilj da se dobije pas koji se ne linja labradoodli su postali vrlo popularni kućni ljubimci, pogotovo u SAD-u. (Index, 25. 5. 2016)

Nedavno smo pisali o labradoodleu, novoj pasmini nastaloj ciljanim križanjem labradora i pudle. (Index, 2. 6. 2016)

labradudlica im. e. labradoodle ← labrador /retriever/ ‘labrador /retriver/’ × poodle ‘pudl’ ženka labradudla

Što je labradudlici? Zvuči kao Stephen Hawking. – Rudlavom su odstranili glasnice. Susjed se žalio. Mogli smo mu odstraniti glasnice ili ga dati uspavati. – Pogrešan izbor. – Nemoj tako. On je član obitelji. (Starci, 1. 1. 2016)

• riječ za ženku upotrijebljena je ironično za mužjaka koji neobično laje
labrapudl im. labrador × pudl e. labradoodle ← labrador /retriever/ ‘labrador’ × poodle ‘pudl, pudla, pudlica’ pas mješanac labradora i pudla

Slatko je za zečiće. Želim biti nešto seksipilno. Kao labrapudl. – Labrapudl? [...] – Labrapudli su hipoalergenski, što je seksi kvaliteta onima alergičnima na pseću dlaku. (Teorija 2014, S04E04)

labrapudlica im. labrador × pudlica e. labradoodle ← labrador /retriever/ ‘labrador’ × poodle ‘pudl, pudla, pudlica’ pas mješanac labradora i pudlice

To je traćenje vremena. Kao da objašnjavam termodinamiku labrapudlicama. [...] – Dr. Cooper, čitala sam sve vaše radove. Najdraži mi je onaj sa strunsko-mrežnim kondenzatima. Kako ste otkrili da ujedinjuju fermione i baždarene bozone? – Nevjerojatno, inteligentna labrapudlica. (Teorija 2014, S02E06)

labud im. labud × ud ‘penis’

Ja stoga zebem bez ševe, bez labuda udavna bi mi ptičkica, vrapičić moj, izgorila i spuštiglić se na zamorce i skljokane koji kakadu. (Radaković 1999, 48)

• usp. izgoriti, kakadu, ptičkica, skljokan, spuštiglić, udavna, vrapičić, zebem
labudalaština im. Labud /Kurajica/ × budalaština

Feralova labudalaština (FT, 1. 9. 2006, n)

• o izjavi L. Kurajice da jugoslavenski partizani nisu bili ništa manje okupatori od Talijana i Nijemaca

• usp. bengalaština, bodulaština, bordelaština, brdalaština, bubalaština, budakaština, budvalaština, bundalaština, buntalaština, burdalaština, dubalaština, glupaština, gudalaština, pedalaština, sudalaština, udbalaština, zabludalaština
lachon [lašon] im. e. lachon ← lhasa /apso/ ‘lasa /apso/’ × bichon /frise/ ‘kovrčavi bišon’ pas mješanac lase apso i kovrčavoga bišona

Bichon Frise + Lhasa Apso = La-Chon (Vauvau, 12. 6. 2007)

ladilak, ladillac [ladilak] im. Lada × Cadillac odmilja za automobil marke Lada

Ladilak 1500 model 2103 je najbolji auto na svijetu :)) (Vidi, 11. 3. 2004, k)

Fala, ladilak pali bolje od mercedesa... (Index, 25. 4. 2013, k)

Ladillac (Index, listopad 2015, k)

• komentar uz sliku starog BMW-a prerađenog u Ladu, aluzija na škodilak

• usp. alfamozno, ćelestonke, figuar, folksvagina, Furrari, Jewbaru, pljugo, spaguar, škodilak, varborđini, varburgini, tutabili
lađahno pril. lađa × ?leđa × lagahno

Otvoritila sam se i njegov prst lađahno mi je uplovijorio pod ličnu kičmu. (Radaković 1999, 50)

• usp. otvorititi se, uplovijoriti
lagar im. lav × tigar životinja križanac lava i tigra
lagar (Klaić 1972, s. v.)

lagar (AG 1999, s. v.)

lagar (HJP 2007, s. v.)

Lagar – životinja križanac lava i tigra u njemačkom Zoo-u (24sata, 18. 7. 2007, n)

Veterinari su od oca lava i majke tigrice dobili ligere koji žive samo u zoološkim vrtovima jer su u prirodi neprijatelji. Na hrvatskom bi njihovo ime bilo lagar. (24sata, 18. 7. 2007)

• usp. jaglav, jaglion, jaguapard, jaguatigar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
lajanini pril. lajati × laganini ‘lagano, polako, opušteno’

Lajanini! (Viber, 2016)

• napis na računalnoj naljepnici (e. sticker) za mobilnu aplikaciju Viber koja reklamira oglasni portal Njuškalo, kojemu je maskota pas

• usp. šaperkat

Lambodža im. Laos × Kambodža izmišljena država, podrugljiv spoj Laosa i Kambodže

A gdje mu je taj Kirzakstan? – Negdje između Kongolije i Saudijske Namibije. Jebiga, nije čovjeku za zamjerit... Znaš da Ameri imaju posebne metode učenja: moraju pošteno potaracat zemlju kako bi uspjeli zapamtit kaže li se Irak ili Iran, Afpakistan ili Topganistan, Vijetnam ili Štatijaznam, Kaos ili Lambodža, Hong Kong ili Hongo Kongo, Srbatska ili Hrvija... Prema tome, sretan si dok ne znaju kako ti se država zove. Kad nauče, već je sravnjena sa zemljom. (Lucić 2013a, 26. 2. 2013)

• o izjavi J. Kerrya u State Departmentu da je ključna američka srednjoazijska saveznica u afganistanskome ratu država Kirzakstan

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Netharabija, Rusrbija, Senegambija, Slovatska, Srbatska, Srbosna, Topganistan
lanjskopolitički prid. lanjski × vanjskopolitički

Feralov lanjskopolitički položaj (FT, 7. 4. 2006, n)

• o izjavi I. Sanadera da bi Hrvatska već bila u Europskoj Uniji da je 2000. godine na čelu Vlade RH bio on, a ne I. Račan
laprdist im. laprdati × laburist

Laprdisti na čelu sa laprdalom, parazitom Lesarom odlaprdali svoje. Očekujemo da će netko i od tih završiti u Remetincu. (TP, 16. 2. 2015, k)

Čuje se da Vukšić registrira drugu derivaciju Laburista, stranke derivirane od kriptokomunista. Druga derivacija će se zvati Laprdisti a temeljit će se na »revoluciji koja teče« i misli i djelu Nikoletine Bursaća. (HKV, 31. 3. 2015, k)

Laprdisti su samo analni crvuljak zločinačke partije, a pekenjo Lesar je samo parazitski crvić. (TP, 26. 6. 2015, k)

• usp. desančar, femtard, krdesničarski, imbeciliberal, imbeciliberalizam, leftard, libtard, mangina, pizdesničar, proljevičar, proljevičarenje, proljevičarski, retardesni, retardesničar
laptopništvo im. laptop × topništvo

Ušutkano neprijateljsko laptopništvo u bagdadskom hotelu »Palestina«! (FT, 12. 4. 2003, n)

• naslov pjesmice o pogibiji novinara u američko-britanskome napadu na Irak
lapuhan prid. /Željko/ Lapuh × napuhan

Lapuhana veličina (FT, 29. 6. 1998, n)

• o Ž. Lapuhu, umjetniku u modi, miljeniku skorojevića
laudilo im. lauda ‘pohvala; hvalospjev Bogu’ × ludilo

Feralovo čisto laudilo (FT, 23. 1. 2004, n)

• o napisu don Ž. Kustića da država može priznati samo one manjine koje nemaju političkih i državotvornih pretenzija
lauresrat im. laureat × srati

Feralovi lauresrati (FT, 12. 8. 2000, n)

• o apelu D. Mikulandre čitateljima Slobodne Dalmacije da Feral Tribune nominiraju za posebnu Nobelovu nagradu za duševnu prisebnost zbog »združene batinaške ofenzive Ferala, SKOJ-a i Partije« • SKOJ – Savez komunističke omladine Jugoslavije
lavgar im. lav × tigar životinja križanac lava i tigra

Ovo je lavgar a ne ligar, nije gušter. (Index, 3. 8. 2008, k)

Mješavina lava i tigrice. Liger (hrv. lavgar)... Prosječna dužina 3.05 m i 320kg, najteži do sada je iznosio skoro 800 kg... Umiljat je za razliku od divljih mu roditelja... (F, 19. 1. 2008, k)

Da li je jači afrički lav ili sibirski tigar? – Lavgar. (Index, 9. 12. 2009, k)

• usp. jaglav, jaglion, jaguapard, jaguatigar, lagar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
lavrčak im. lav × hrčak e. guinea lion ← guinea pig ‘zamorac’ × lion ‘lav’

Lavrčak (Surfer, 18. 1. 2016, n)

• fotomontaža lava s glavom hrčka, odnosno zamorca

• usp. konjrčak, patkonj, patslon, slonrao, sokonjivac
lažlanina im. lažni, laži- × slanina e. faux-kon ← fr. e. faux ‘lažni, nepravi’ × e. fakon ← fr. e. faux ‘lažni, nepravi’ × e. fake ‘lažni’ × bacon ‘slanina’

Prešao sam na zdravu hranu, vegansku. Sad jedem koslaninu! Poput prave slanine. – Osim po izgledu, teksturi i okusu. – Ona iz dućana. Ja radim svoju. Lažnu slaninu. Lažlaninu. (Moderna 2015, S04E07)

Moramo te odvesti u bolnicu. Luke, pusti tu lažlaninu. (Moderna 2015, S04E07)

• usp. koslanina
lebdir im. lebdjeti × leptir

On je obučavao papilotne pomladne da lebde ko lebdiri, papillioni. (Radaković 1999, 47)

• usp. papilotan
lećaća im. leća × /Ivo Sanader/ Ćaća

Lećaća (Ćaća, 27. 4. 2015, m)

• fotomontaža glave I. Sanadera u posudi s lećom

Ledonardo im. Ledo × Leonardo /da Vinci/ naslov Ledove nagradne igre i internetske stranice

Postani Ledonardo, sladoledni genijalac! (Ledo, 15. 10. 2012, n)

Preko 50 tisuća prijava za Ledonarda (Ledo, 19. 10. 2012, n)

• usp. Čedo, Jafantazija, lizta, parfektno, scoolptura, Sladoledan, spajaliza
leftard im. e. leftard ← left ‘lijevi’ × retard ‘retardirani’ pogrdno za ljevičara

Leftardi, libtardi, femtardi, antife (antifašisti), etnomazohisti, ekstremni ljevičari, patološki altruisti, teleskopski licemjerni filantropi, uživajte dok još možete [...] (Dnevno, 10. 6. 2015, k)

Oleg tu i tamo zna nešto pametno reći, no njegov drugar, Galić Drago je ljevičarsko jugoslovensko antifašističko smeće svoje vrste. Školski primjer leftarda, femtarda, mangine i SJWankera. (Index, 16. 6. 2015, k)

Libtardi i leftardi ne kuže da će oni biti prvi na udaru ovim ilegalcima. Kada ih ilegalci napadnu treba samo kokice i pivo u ruke i uživati. (VL, 13. 10. 2015, k)

• usp. desančar, femtard, krdesničarski, imbeciliberal, imbeciliberalizam, laprdist, libtard, mangina, pizdesničar, proljevičar, proljevičarenje, proljevičarski, retardesni, retardesničar
legnislativa im. legnuti imp. 2. jd. legni × legislativa

Feralova legnislativa (FT, 24. 2. 2006, n)

• o izjavi H. Šošića da se I. Sanader zbog svojih zasluga za ulazak Hrvatske u EU o pravopisu može izjašnjavati i stojećki i ležećki • nakon izjave jezikoslovca M. Samardžije da predsjednik Vlade ne može stojećki iznositi svoja stajališta o pravopisnim problemima

• usp. bleksikografija, Cropacabana, degenitiv, eurastenija, haesperanto, hamostalan, hrvojni, objasnidbreni, Sandardžija, telečasni
leguar im. leopard × jaguar životinja križanac leoparda i jaguara

Lepjag, leguar – leopard i ženka jaguara (W, s. v. križanci velikih mačaka, 5. 8. 2015)

Leopon, mješavina leoparda i lavice... I mnogi drugi: Liger, Liguar, Liard, Tigon, Tiguar, Tigard, Jaglion, Jagger, Jagupard, Leopon, Dogla, Leguar... (F, 19. 1. 2008, k)

• usp. jaglav, jaglion, jaguapard, jaguatigar, lagar, lavgar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
lentavost im. lenta × blentavost

Feralova lentavost (FT, 3. 2. 2001, n)

• A. Kostelić žali se na nepoštivanje hrvatske zastave i onih koji su nosili lente, misleći na F. Tuđmana

Lenwoloppali [lenvolopali] im. Lenwoloppali ← Leonard /Hofstadter/ × /Howard/ Wolowitz × /Rajesh/ Koothrappali

Zdravo, gospodo. Kako ide vaš projekt? – Projekt Lenwoloppali? – Kombinacija svih imena. Baš zgodno. Koothranardowitz je bilo zauzeto? (Teorija 2014, S04E12)

Dvadeset ljudi s faksa već se prijavilo za betu. – Skener jednadžba Lenwoloppali zadovoljava potrebu. Bit će hit. (Teorija 2014, S04E12)

• L. Hofstadter, H. Wolowitz, R. Koothrappali – imena likova u TV-seriji Teorija velikog praska

• usp. Emippali, Howdini, Koothranardowitz, Koothrapeeny, Koothrapemily, Koothrapenny, Koothratulum, Leonerd, Shamy, Shelbot, Shelzum, Šarmalarmalon, Wolowizard, Zeusowitz

Leonerd im. Leonard × nerd ‘štreber’ e. Len-nerd ← Leonard × nerd ‘štreber’

Mrzim svoje ime. Ima nerd u sebi. Leo-nerd. (Teorija 2014, S03E08)

• Leonard – ime lika u TV-seriji Teorija velikog praska

• usp. Emippali, Howdini, Koothranardowitz, Koothrapeeny, Koothrapemily, Koothrapenny, Koothratulum, Lenwoloppali, Shamy, Shelbot, Shelzum, Šarmalarmalon, Wolowizard, Zeusowitz
leopan im. e. leopon ← leopard ‘leopard’ × lion ‘lav’ životinja križanac leoparda i lava
leopan (Klaić 1972, s. v.)

leopan (AG 1999, s. v.)

leopan (HJP 2007, s. v.)

• usp. jaglav, jaglion, jaguapard, jaguatigar, lagar, lavgar, leguar, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
leopav im. leopard × lav životinja križanac leoparda i lava

Evo nekoliko primjera tih sjajnih i jedinstvenih mješanaca. Naši favoriti su leopav, jaglav i liger. (Net, 9. 12. 2015)

Leopard + lav = leopav (Net, 9. 12. 2015)

• usp. jaglav, jaglion, jaguapard, jaguatigar, lagar, lavgar, leguar, leopan, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
leopon im. e. leopon ← leopard ‘leopard’ × lion ‘lav’ životinja križanac leoparda i lava
leopon (Klaić 1972, s. v.)

Leopon je hibrid leoparda i lavice. Glavu je preuzeo od lava, a ostali dio tijela je sličan leopardovom. Najveći uspjeh kod stvaranja ovih vrsta je postignuo jedan zoološki vrt u Japanu. Leoponi su veći od leoparda, a omiljene aktivnosti su im penjanje i kupanje. (W, s. v., 11. 2. 2013)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
lepoglavar im. Lepoglava × poglavar

Feralov lepoglavar (FT, 27. 12. 1999, n)

• o prijedlogu Z. Šeparovića da se lepoglavska ćelija u kojoj je ležao F. Tuđman nazove po njemu

Lepoglavareva kći (FT, 4. 11. 2000, n)

• o protuzakonitim radnjama uzimanja provizija N. Tuđman, kćeri F. Tuđmana • Lepoglava – jedan od hrvatskih zatvora

Lepoglavaš im. Lepoglava × /Branimir/ Glavaš

Feralov Lepoglavaš (FT, 27. 10. 2001, n)

• o opravdavanju P. Bukovca upada naoružanoga B. Glavaša u redakciju Glasa Slavonije • Lepoglava – jedan od hrvatskih zatvora

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost, žutnja
lepoglavić im. Lepoglava × glavić

Treba mi jedan lepoglavić da me karastinec u vaglinu, da mi se uhiti h riti, da me uhvati za moju dobru staru grudišku i stisne je da mu sve priznam [...] (Radaković 1999, 47)

• riječ je o nizanju mnogobrojnih aluzija na zatvore, policajce i seks • Lepoglava – jedan od hrvatskih zatvora

• usp. grudiška, karastinec, vaglina
lepoglavnik im. Lepoglava × poglavnik

Lepoglavnik na Bilicama (FT, 19. 10. 2002, n)

• M. Bistrović, za vrijeme komunizma šef straže u zatvoru u Lepoglavi, postao upravitelj splitskoga zatvora Bilice
lesbro im. e. lesbro ← lesbian ‘lezbijka’ × bro/ther/ ‘frend, kompa, buraz, brat’ heteroseksualac koji se druži s lezbijkama

Šta niko nije čuo za faghaguše i lesbros? Ma dajte!!! (F, 28. 4. 2010, k)

Lesbro – strejt muškarac koji se uglavnom druži s lezbijkama. (Queer, 20. 3. 2011)

• usp. hasbian, lezBijka, nezbijka, stromo, yestergay

Levatowski [levatovski] im. levat × /Robert/ Lewandowski pogrdno za nogometaša R. Lewandowskog

Kad se sjetim kad je Edin bio drugi strijelac lige s 26 golova, bez ijednog penala. Prvi bio Grafite s 28 (8 penala). Ovom Levatowskom je dovoljno i 20. (Index, 10. 5. 2014, k)

Mandžo je Bog za Levatowskog. (Index, 7. 2. 2015, k)

• usp. Klupowski, Lewandgolski, Lewangolski, Neznamdowski

Lewandgolski [levandgolski] im. /Robert/ Lewandowski × gol pohvalno za nogometaša R. Lewandowskog

Lewandgolski! (VL, 24. 9. 2015, n)

• usp. Klupowski, Levatowski, Lewangolski, Neznamdowski

Lewangolski [levangolski] im. /Robert/ Lewandowski × gol pohvalno za nogometaša R. Lewandowskog

Lewangolski izdominirao, sretan sam zbog Borussie jer su zaslužili još i ponajviše nakon onog šoka (Gotze  Bayern) i digli se i zgazili Real. Svaka čast. (Sportnet, 24. 2. 2013, k)

Lewangolski: U 12 dana zabio je 12 puta! (Index, 5. 10. 2015, n)

Lewangolski: Poljsku poslao na Euro 19. golom u zadnjih 38 dana! (Index, 12. 10. 2015, n)

• usp. Klupowski, Levatowski, Lewandgolski, Neznamdowski
lezBijka im. lezbijka × bi ‘biseksualka’

Izraz lezBijka koristimo u značenju lezbijke i biseksualne žene. [...] Prema informacijama koje možemo zaključiti istraživanjem po internetu, jasno je kako je nevidljivost femme lezBijki jedno od gorućih pitanja na lezbijskoj sceni. Femme lezBijke na prvu se susreću s neodoboravanjem i nevjericom ostale lezBijske zajednice jer zbog svojeg izgleda teško uspijevaju pokazati da su lezBijke i često bivaju etiketirane kao strejt cure koje su zalutale u lezBijski svijet. (Queer, 19. 2. 2013)

• usp. hasbian, lesbro, nezbijka, stromo, yestergay
lezBijski prid. lezbijski × bi ‘biseksualni’ koji se odnosi na lezBijke

Femme lezBijke na prvu se susreću s neodoboravanjem i nevjericom ostale lezBijske zajednice jer zbog svojeg izgleda teško uspijevaju pokazati da su lezBijke i često bivaju etiketirane kao strejt cure koje su zalutale u lezBijski svijet. [...] Što se nakita tiče, kao femme lezBijska praksa se navodi nošenje srebra kao i originalnog ručno rađenog nakita. (Queer, 19. 2. 2013)

lezbouoquiren [lezbouokviren] prid. lezbo- × e. queer ‘homoseksualac’ × uokviren

Ali te porazne bezveznike ne brine i ne pada im na pamet da je veći problem što golema većina hrvatskih građana – katolikâ! – ne mogu kao porezni obveznici izbjeći financiranje raznih udruga i manifestacija koje ne žele pomagati, a poglavito ne one koje su izravno opredijeljene protiv njih (kao što su spomenute antikatoličke organizacijice, ili neki homo-gay-lezbouoquireni pojedinci – koji se spremaju za »invaziju« na Split... itd. itsl.). (Kaćunko, 31. 5. 2011)

• o dolasku pape Benedikta XVI. u Hrvatsku i udrugama koje pozivaju na bojkot susreta s njime
lezmijski prid. lezbijski × zmijski

Lezmijski poljubac – veliki otrov na Maloj sceni! (Kaćunko, 26. 4. 2007, n)

U svakom slučaju, svaki normalan čovjek, a osobito onaj tko ima djecu ili mu je stalo do duhovne ravnoteže i moralnog zdravlja naše mladeži, lako će uočiti da iz ove sporne predstave vreba izvorna edenska guja, željna da sebe i svoj otrov »smjesti« u njedra i dušu hrvatske budućnosti. Izvorna sotonska podvala. »Čisti« lezmijski ugriz! (Kaćunko, 26. 4. 2007)

• o poljupcu dviju djevojaka u kazališnoj predstavi Zabranjeno za mlađe od 16 godina

LGenijalan [elgenijalan, elģinijalan] prid. LG × genijalan

LGenijalni paketi! (2014, r)

• LG – korejska elektronička tvrtka
lhaffon [lafon] im. e. lhaffon ← lhasa /apso/ ‘lasa /apso/’ × /brussels/ griffon ‘/briselski/ grifon’ pas mješanac lase apso i briselskoga grifona

Brussels Griffon + Lhasa Apso = Lhaffon (Vauvau, 12. 6. 2007)

lhasalier [lasalijer] im. e. lhasalier ← lhasa /apso/ ‘lasa /apso/’ × cavalier /king charles/ pas mješanac lase apso i cavalier king charles-španijela

Cavalier King Charles + Lhasa Apso = Lhasalier (Vauvau, 12. 6. 2007)

lhasanese [lasaneze] im. e. lhasanese ← lhasa /apso/ ‘lasa /apso/’ × pekingese ‘pekinezer’ pas mješanac lase apso i pekinezera

Lhasa Apso + Pekingese = Lhasanese (Vauvau, 12. 6. 2007)

lhatese [lateze] im. e. lhatese ← lhasa /apso/ ‘lasa /apso/’ × maltese ‘maltezer’ pas mješanac lase apso i maltezera

Lhasa Apso + Maltese = Lhatese (Vauvau, 12. 6. 2007)

Libelung im. liberal × Nibelung

Feralova saga o Libelunzima (FT, 16. 9. 2005, n)

• o napisu G. Jurišića da je uzrok pojavi komunizma zapadni liberalizam, a Hitlera i fašizma komunizam • Pjesma o Nibelunzima – srednjovjekovni germanski ep
libtard im. e. libtard ← liberal ‘liberalni’ × retard ‘retardirani’ pogrdno za liberala

Leftardi, libtardi, femtardi, antife (antifašisti), etnomazohisti, ekstremni ljevičari, patološki altruisti, teleskopski licemjerni filantropi, uživajte dok još možete [...] (Dnevno, 10. 6. 2015, k)

Nije da podržavam ovakve tužbe jer sam kao desničar, klerofašist, nacifašist, rasist, ksenofob, homofob i koje već epitete koriste za neistomišljenike, za razliku od tolerantnih sekularnih leftarda, femtarda, antifa, libtarda, anarhosindikalista, kulturnih marksista, salonskih komunista, šampanjskih socijalista, limuzinskih liberala, za apsolutnu slobodu govora po onoj Voltairovoj, »ne odobravam to što si rekao, ali ću do svoje smrti braniti tvoje pravo da to kažeš« [...] (Dnevno, 11. 6. 2015, k)

Libtardi i leftardi ne kuže da će oni biti prvi na udaru ovim ilegalcima. Kada ih ilegalci napadnu treba samo kokice i pivo u ruke i uživati. (VL, 13. 10. 2015, k)

• usp. desančar, femtard, krdesničarski, imbeciliberal, imbeciliberalizam, laprdist, leftard, mangina, pizdesničar, proljevičar, proljevičarenje, proljevičarski, retardesni, retardesničar
licencicati gl. licencirati × cicati ‘sisati’

Licencicajte moju kobasicu od pilećeg mesa! (Bednjanec 1982, 31. 3. 1982)

• epizoda o sponzorstvu u sportu

• usp. folonter, izreducicati, sponzoritanje, sponzoritnuti
lidar im. e. lidar ← light ‘svjetlost’ × radar ‘radar’ svjetlosni, optički radar, uređaj koji pomoću usmjerena tanka snopa svjetlosti mjeri udaljenost, brzinu ili smjer predmeta, atmosferilija i sl.

lidar (HJP 2007, s. v.)

Automobili bez vozača koriste takozvane lidare ili optičke radare kako bi »gledali« nalaze li se ispred njih zapreke kao što su ljudi ili drugi auti. Lidari laserom osvjetljuju predmete i onda analiziraju reflektiranu svjetlost kako bi izračunali udaljenost. (VL, 8. 9. 2015)

liftopad im. lift × listopad izmišljen mjesec koji aludira na listopad

Za rođene u znaku Vlage (23. uzrujana – 23. liftopada) (Radaković 1999, 56)

Za rođene u znaku Škopiona (23. liftopada – 23. stuženog) (Radaković 1999, 56)

• usp. hudelistopad, liftopad, stuženi, Škopion, uzrujan, Vlaga
ligar im. lav × tigar e. liger ← lion ‘lav’ × tiger ‘tigar’ životinja križanac lava i tigra
ligar (Klaić 1972, s. v.)

ligar (AG 1999, s. v.)

ligar (HJP 2007, s. v.)

Ovo je lavgar a ne ligar, nije gušter. (Index, 3. 8. 2008, k)

Hope je ligar, mješanka tigrice i lava. Ligar je ujedno i najveća mačka na svijetu, neki primjerci mogu doseći i 450 kg i biti duplo veći od lava. (Index, 3. 5. 2015)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
liger [lajger, liger] im. e. liger ← lion ‘lav’ × tiger ‘tigar’ životinja križanac lava i tigra

Leopon, mješavina leoparda i lavice... I mnogi drugi: Liger, Liguar, Liard, Tigon, Tiguar, Tigard, Jaglion, Jagger, Jagupard, Leopon, Dogla, Leguar... (F, 19. 1. 2008, k)

Liger: križanac između lava i tigrice (tog ima dosta). Liliger: križanac između lava i ligrice (samo Kiara, rijetka kombinacija jer muški liger je uvijek sterilan) (SD, 20. 9. 2012, k)

Prvi liliger u zoološkom vrtu se okotio još prošle godine, a sada ih je već četvero i svi su ženke. Otac im je lav, a majka je mješanka lava i tigra zvana liger. (24sata, 27. 6. 2013)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon

Lignjosipović im. lignja × /Ivo/ Josipović pogrdno za hrvatskoga predsjednika I. Josipovića, kojega su pogrdno zvali i Lignjom

Da li sam je ja propustio ili gospon Lignjosipović nije dao izjavu na temu Žarkine uhidbe... Voc gojing on, vaša visosti? Niste još uspjeli izlučiti dovoljno sluzi da bi se uvukli bazi u biračko dupe?! (Index, 3. 4. 2014, k)

Nadam se da će idući puta četničko osvajanje stići i do kmerskih utvrda ove žgadije – Zagreba i Rijeke! Hrvati očito žele ponovno u RegiJon sa svojim vrhovnim zapovjednikom Ivom Lignjosipovićem. (Index, 6. 12. 2014, k)

• usp. Drivo, Ivolinda, Jozampović, Jugosipović, Jusifović, Jusipović, preccccednik, Yusifović, Yusipović
ligrica im. e. liger ← lion ‘lav’ × tiger ‘tigar’ ženka životinje križanca lava i tigra

Za ligrove ste možda čuli, ali liligar je nešto novo. Dakle, ligrovi nastaju križanjem lavova i tigrova, ali Kiara je specifična jer njen je otac lav, a majka ligrica što Kiaru čini prvim liligrom na svijetu. (Index, 20. 9. 2012)

Liger: križanac između lava i tigrice (tog ima dosta). Liliger: križanac između lava i ligrice (samo Kiara, rijetka kombinacija jer muški liger je uvijek sterilan) (SD, 20. 9. 2012, k)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
liguar im. e. liguar ← lion ‘lav’ × jaguar ‘jaguar’ životinja križanac lava i jaguara

Leopon, mješavina leoparda i lavice... I mnogi drugi: Liger, Liguar, Liard, Tigon, Tiguar, Tigard, Jaglion, Jagger, Jagupard, Leopon, Dogla, Leguar... (F, 19. 1. 2008, k)

Liguar – lav i ženka jaguara (W, s. v. križanci velikih mačaka, 5. 8. 2015)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
lijard im. e. liard ← lion ‘lav’ × leopard ‘leopard’ životinja križanac lava i leoparda

Liard – lav i ženka leoparda (W, s. v. križanci velikih mačaka, 5. 8. 2015)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger, titigon
lijagulep im. e. liagulep ← lion ‘lav’ × jagulep životinja križanac lava i jagulepa, križanca jaguara i leoparda

Lijagulep (W, s. v. križanci velikih mačaka, 5. 8. 2015)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, liligar, liliger, litigon, pumapard, tigard, tiglav, tigon, tigron, tiguar, tiliger, titigon
liligar im. e. liliger ← lion ‘lav’ × liger ‘ligar’ životinja križanac lava i ligra

Kiara je prvi liligar na svijetu. I slatka je! (Index, 20. 9. 2012, n)

Za ligrove ste možda čuli, ali liligar je nešto novo. Dakle, ligrovi nastaju križanjem lavova i tigrova, ali Kiara je specifična jer njen je otac lav, a majka ligrica što Kiaru čini prvim liligrom na svijetu. (Index, 20. 9. 2012)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liliger, litigon, pumapard, tigard, tiglav, tigon, tigron, tiguar, tiliger, titigon
liliger im. e. liliger ← lion ‘lav’ × liger ‘ligar’ životinja križanac lava i ligra

Prvi liliger u zoološkom vrtu se okotio još prošle godine, a sada ih je već četvero i svi su ženke. Otac im je lav, a majka je mješanka lava i tigra zvana liger. [...] U zoološkom vrtu u ruskom Novosibirsku živi neobična, jedinstvena životinja koja se zove liliger. Prvi liliger u zoološkom vrtu se okotio još prošle godine, a sada ih je već četvero i svi su ženke. (24sata, 27. 6. 2013)

Liger: križanac između lava i tigrice (tog ima dosta). Liliger: križanac između lava i ligrice (samo Kiara, rijetka kombinacija jer muški liger je uvijek sterilan) (SD, 20. 9. 2012, k)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, litigon, pumapard, tigard, tiglav, tigon, tigron, tiguar, tiliger, titigon
liligrica im. e. liliger ← lion ‘lav’ × liger ‘ligar’ ženka životinje križanca lava i ligra • v. liligar, liliger

Malena liligrica Kiara jedini je primjerak svoje vrste na svijetu (SD, 20. 9. 2012, n)

U zoološkom vrtu u Novosibirsku okotila se jedina liligrica na svijetu – mala slatka Kiara kći je lava i tigrice. (SD, 20. 9. 2012)

Limaher im. limar × maher ime tvrtke za građevnu limariju u Zagrebu (2016)

lipsanj im. lipsati × lipanj izmišljen mjesec koji aludira na lipanj

Za rođene u znaku Dupelizanaca (21. svijebnja – 21. lipsanja) (Radaković 1999, 54)

Za rođene u znaku Mraka (21. lipsanja – 23. srbnja) (Radaković 1999, 54)

• usp. Dupelizanci, glupanj, klipanj, Mrak, srbanj, svijebanj
literaturizam im. literatura × turizam

Obnoviti stvaralačko u čitatelju je davanje prilike i oduzimanje sebičnosti. Talentirati ga za samog sebe ili ga odbiti od sebe ako želi biti netko drugi, ali mu dati puni smještaj u literaturizmu. (Rajki 2015a, 31. 1. 2015)

• usp. tastaturizam, totaliteraturizam

Lizbo im. Lizbo ← Lily × Fizbo

Dinamični duo Fizbo i Lizbo! (Moderna 2015, S06E12)

• Lily – ime lika u TV-seriji Moderna obitelj • Fizbo – ime lika, klauna, u TV-seriji Moderna obitelj

• usp. Farmbo

Liternacionala im. literatura × Internacionala

Feralova Liternacionala (FT, 6. 5. 2000, n)

• o tvrdnji H. Hitreca da u Europskoj Uniji nema nacionalnih književnosti, »nego nekakva internacionalna«

• usp. Endemhazija, osmrknica, pokreten, Shitrec, Shrvoje
litigon im. e. litigon ← lion ‘lav’ × tigon ‘tigon’ životinja križanac lava i tigona

Vjerojatno najzanimljiviji hibrid, odnosno dvostruki hibrid, jest onaj nastao križanjem tigra ili lava sa ženkom ligera ili tigona. Ova zanimljiva stvorenja nazivaju se ti-liger, ti-tigon, li-tigon i li-liger. (TP, 4. 7. 2006)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, pumapard, tigard, tiglav, tigon, tigron, tiguar, tiliger, titigon

Liverpooljud [liverpuĺud, liverpoĺud] im. Liverpool × Poljud

Projekt Liverpooljud - bitka za Hajduk (Dežulović 2013b, 17. 7. 2013, n)

Projekt »Liverpooljud« zapali onda grad pod Marjanom, članovi Hajdukove uprave i Gradskog poglavarstva nazdravljaju dobrom poslu, navijački puk pod fibrom grozničavo traži karte za finale Lige prvaka na Wembleyu, i već do popodne neki poduzetnici na Pazaru prodaju Gerrardov bijeli dres s brojem osam. (Dežulović 2013b, 17. 7. 2013)

• o Hajduku i periodičnim najavama da ga kupuje neki tajanstveni investitor
livi im. limun × kivi e. liwi ← lemon ‘limun’ × kiwi ‘kivi’ biljka križanac limuna i kivija, limunove kore i kivijeva ploda

Livi. (Dynamo, 17. 10. 2015)

• reakcija gledateljice na trik kojim je mađioničar Dynamo spojio plod limuna i plod kivija

• usp. aprijum, apriplum, blinat, broccoflower, kimun, klimun, krujčica, paradajčica, peacherine, plumcot, pluot, rajpir, špitva, tangelo, tomacco, tritikal
lizta im. liz × lista

Top lizta (Ledonardo, 2013)

• top-lista najbolje kreiranih sladoleda u nagradnoj igri Ledonardo

• usp. Čedo, Jafantazija, Ledonardo, parfektno, scoolptura, Sladoledan, spajaliza
ližoto im. lizati × rižoto

Ovaj recept se od sad zove ližoto. Jer zapravo to je bilo namjerno. Ližoto. (R, Masterchef, 10. 4. 2016)

• komentar natjecateljice kuharske emisije A. Andrassy nakon što žiri nije htio kušati njezin rižoto jer je pri serviranju oblizivala pribor

• usp. dobrižoto, keburek, kitula
lob im. e. lob ← long ‘dug’ × bob ‘bob, vrsta frizure’ duga bob-frizura

Bob je out, lob je in: Nova frizura koja je zaludjela celebrity svijet (Index, 10. 3. 2015, n)

Lob je nešto duži od klasičnog boba, a najčešće se nosi ravan ili u nestašnim valovima. [...] Lob je spoj riječi »long« i »bob«, a označava frizuru zbog koje su nakon nekoliko desetljeća gotovo sve slavne djevojke odustale od dugih uvojaka. (Index, 10. 3. 2015)

lobijašnica im. lobi × robijašnica

Europa je lobijašnica (FT, 9. 2. 2007, n)

• o utjecaju lobija na ekonomsku politiku Europske Unije
lobitomija im. lobi × lobotomija

Feralova lobitomija (FT, 11. 8. 2001, n)

• o izjavi Ž. Antunović da je uvredljiv kontekst haaških optužnica protiv hrvatskih generala rezultat lobiranja Hrvatskoj nesklonih ljudi

Feralova lobitomija (FT, 26. 10. 2002, n)

• o optužbi Lj. Ćesića Rojsa da »udbaško-kosovsko-pederski lobi« želi razbiti HDZ • UDBA – Uprava državne bezbjednosti, jugoslavenska tajna služba • KOS – Kontraobavještajna služba, jugoslavenska vojna tajna služba

Turistička lobitomija (FT, 23. 7. 2004, n)

• I. Banac o turističkome lobiju u Dubrovniku, koji sve podređuje turizmu, neovisno o potrebama lokalne zajednice

Lobotomac im. lobotomija × /Zdravko/ Tomac

Feralov Lobotomac (FT, 10. 3. 2001, n)

• o izjavi Z. Tomca da Srbi i Hrvati ne mogu biti Bosanci

• usp. Slavatomcu, tomači, tomaćinstvo, Tomčenaš, tomobranski, zdravkologički, zdravkorazumski, Zdravopartija

Lobotomčić im. lobotomija × /Zlatko/ Tomčić

Feralov Lobotomčić (FT, 3. 3. 2001, n)

• o izjavi Z. Tomčića, predsjednika Hrvatskoga sabora, da Hrvatska vojska u sukobu u BiH »evidentno nije sudjelovala«

Lobotomislav^1 im. lobotomija × Tomislav ime lika u stripu

Lobotomislave!!! (Mataković 2003, 23)

Lobotomislav^2 im. lobotomija × Tomislav /Nikolić/

Feralov Lobotomislav (FT, 18. 6. 2004, n)

• o izjavi T. Nikolića, predsjedničkoga kandidata Srpske radikalne stranke, da zalaganje za granicu velike Srbije linijom Virovitica–Karlovac–Karlobag nije imperijalistička politika

Lobotomislav Nikolić (Lucić 2013b, 391, 11. 5. 2007)

• riječ je o izmišljenom autoru pjesme Napred, Grobari! • aluzija na izjavu srpskoga predsjednika T. Nikolića da je život kratak i da on to zna najbolje jer je radio na groblju

• usp. Četnikolić, tomobran
logorad im. logor × radost × rad e. joycamp ← joy ‘radost, veselje’ × camp ‘logor’ logor za prisilni rad u romanu 1984. G. Orwella

Takve riječi kao što su, na primjer, logorad (»Logor radosti«, logor za prisilni rad) ili Minipax (Ministarstvo mira, to jest, Ministarstvo rata) značile su gotovo navlas suprotnost onom što naizgled govore. (Orwell 1983, 317)

Gotovo beziznimno te su riječi – dobrodum, Minipax, proletšop, logorad, anglosoc, trbosjet, dumpol i bezbrojne druge – bile riječi od dva ili tri sloga, gdje je naglasak podjednako jak na svim slogovima od prvog do zadnjeg. (Orwell 1983, 319)

• usp. duplozof, duplozofija, Eurazija, eurazijski, glagomenica, mislicija, Pornodjel, telekran, telekranski, tintolovka
logoritamski prid. logor × logaritamski

Feralove logoritamske tablice (FT, 13. 10. 2001, n)

• o postocima »ratnoga zla« Hrvata, Srba i Bošnjaka koje je iznio Ž. Raguž, ministar zdravstva u vladi Hercegovačko-neretvanske županije u BiH
lokancija im. lokanje × lokal × lokacija

Lokancija je lokal za lokanje. (R, Zagreb, 2014)

Komplikovano pitanje, moja pips, ali recimo da mi je centralna lokaNcija ovih dana i godina Banja Luka. (F, 21. 11. 2015, k)

Lokinda im. Loki × Kolinda /Grabar-Kitarović/

Di mu je Loki? – Lokinda* (Ćaća, 21. 3. 2015, k)

• komentar na fotomontažu glave I. Sanadera na tijelu junaka Thora • Loki – Thorov brat

• usp. Bezalkolinda, Coca-Colinda, Cowlinda, Crolinda, Debilinda, Drkolinda, Ivolinda, jebaćaćica, Kitanic, Kobilinda, Koeljinda, Kokošinda, Kolignja, Natolinda, Udbarbika, Ustašinda, Yulinda

Longliver im. e. long live ‘živio’ dosl. ‘dugo živio, dugoživući’ × Oliver /Mlakar/

Znanje je opet »IN«! – neuvjerljivo nam s televizijskih ekrana poručuje Longliver Mlakar, i točno se može vidjeti kako je čovjeku neugodno dok to govori. (Dežulović 2008, 209, prosinac 2006)

• o najavama oživljenoga TV-kviza Kviskoteka

Loodyear [ludjer] im. lud × Goodyear

Feralova Loodyear liga (FT, 16. 2. 2002, n)

• o izjavi B. Šimleše da hrvatski klubovi ne bi trebali igrati u regionalnoj košarkaškoj Goodyear ligi
lopudluk im. Lopud × lopovluk

Feralov čisti lopudluk (FT, 15. 3. 1999, n)

• o izjavi dubrovačkoga HSP-ovca M. Mišetića koji brani generala HV-a M. Krešića nakon što su na Lopudu pretučena dvojica novinara dok su prikupljala podatke o navodno nelegalnoj gradnji Krešićeve kuće
loralnost im. Lora × lojalnost

Feralovo »A gdje im je loralnost?« (FT, 29. 10. 2004, n)

• o izjavi D. Karničića da se prikazivanjem filma Lora – svjedočanstva grubo vrijeđa Domovinski rat • Lora – vojna luka kraj Splita u kojoj su 1990-ih bili zatočeni i mučeni srpski vojnici

Loserpool [luzerpul] im. Loserpool ← e. loser ‘luzer, gubitnik’ × Liverpool pogrdno i podrugljivo za nogometni klub Liverpool

[...] od kad je klub s pet jebenih naslova Europskog prvaka, i 18 domaćih prvenstava Loserpool? [...] Pa Liverpool je jedan od najtrofenijih svjetskih klubova sa fantastičnim navijačima, nije to neka ekipa iz kvarta. [...] I šta sad, ovi su Loserpool zbog zadnjih 20 godina? (Sportnet, 7. 5. 2014, k)

Loserpool: Penale su pucali i promašili pogrešni [...] (Index, 29. 2. 2016, n)

• usp. Dejan Vu, Lovrenpool, Luzerpool
lošinjariti gl. Lošinj × lešinariti

Zločesto lošinjari i lovi Ivica Bednjanec (Bednjanec 1982, 6. 1. 1982, n)

• podnaslov epizode o novogodišnjemu podvodnom ribolovu na Lošinju

• usp. administraserac
lototomija im. loto × lobotomija

Lototomija (FT, 29. 4. 2000, n)

• o financijskim malverzacijama u Hrvatskoj lutriji
lovčanik im. lova ‘novac’ × novčanik novčanik
lovčanik (Sabljak 1981, s. v.)

Tako je, kad tip dođe sa pilom, više se ne gleda lice ili tijelo, samo »lovčanik«. (F, 23. 10. 2006, k)

Ako su to ženske koje neće svoj vikend završiti psećim pogledom i cviliti svaki put kad pogledaju u svoj (kako ja kažem) lovčanik [...] (Index, 10. 9. 2007, b)

Ovo će sad biti odličan izgovor trgovcima i svim ostalima da samo podignu cijene, a onda je to stvarno puno manje para u lovčaniku... (Croportal, 22. 7. 2009, k)

lovčanik (Sabljak 2013, s. v.)

lovosenzus im. lova ‘novac’ ×+ -o- +× konsenzus

Lovosenzus motivira nervni kopačkompleks egovalentne motorike noganglija. (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. konjsenzus, nonsenzus

• usp. depresranje, foteljogika, frustoritan, klupasocijacija, kopačkompleks, noganglij, nogomentalni, nogotalamus, notorički, nježnoverzan, popsihišati, psihonogija, tabelogika, traumlatika, upravudonja

Lovrenpool [lovrenpul] im. Dejan /Lovren/ × Liverpool

Lovrenpool manija na Anfieldu: »Dobio sam sina i nazvat ću ga Dejan« (JL, 15. 4. 2016, n)

• o euforiji zbog dobrih igara D. Lovrena u nogometnome klubu Liverpool

• usp. Dejan Vu, Loserpool, Luzerpool

LSDP im. e. LSD ‘lysergic acid diethylamide’ × SDP ‘Socijaldemokratska partija’

LSDP-klan 21: Dekriminalizacija lakih droga & legalizacija lakih žena i muškića (Kaćunko, 13. 3. 2012, n)

• o izjavi ministra O. Miljenića da se posjedovanje manjih količina droge više neće tretirati kao kazneno djelo • aluzija na Plan 21, predizborni program SDP-a

Luciferal im. Lucifer × Feral /Tribune/

Udio Luciferala (FT, 10. 3. 2001, n)

• napis o don Ž. Kustiću i njegovu prepoznavanju Sotone (Lucifera) u Feral Tribuneu • Udio đavla (La part du Diable, 1942–1944) – knjiga D. de Rougemonta o Đavlu i njegovoj mitologiji

• usp. Fekal, Seral Orjun

Luciferić im. Lucifer × /Predrag/ Lucić pogrdno za novinara i književnika P. Lucića

Prevraže Luciferiću netko te polio svetom vodicom pa se dimi iz tebe. (NL, 29. 12. 2015, k)

• usp. Bredrag, Pljucić, predragram, Prevrag

Luciferis im. Lucifer × ris e. Beelzebobcat ← Beelzebub ‘Belzebub, Sotona’ × bobcat ‘ris’

Smiješne su ti i moje čizme i ostruge? – Jako. – Veoma. – Je li bilo smiješno kad sam se u Sotonvotinjama preobukao u Luciferisa? – Jako. – Veoma. (Teorija 2014, S05E10)

• riječ je o izmišljenoj društvenoj igri i likovima u njoj

• usp. Abrakomanč, Sotonvotinja, Vješticock
ludist im. ?lud × loš × budist × ?ludist e. Baddhist ← bad ‘loš’ × Buddhist ‘budist’ × ?badass ‘opasan, gadan’

Ben sebe opisuje kao ludista, tj. »lošeg budista«, jer ponekad jede meso, naljuti se, rijetko meditira i definitivno uzima supstancije koje mijenjaju svijest. (Winslow 2012, 38)

Što je tamo radio Ben Ludist? [...] počne se (pre)domišljati o vlastitoj teologiji – jer – premda kao ludist zna da muškarce koji siluju i režu žene treba preodgojiti da to ne rade, nagonski osjeća da bi djelotvornije bilo jednostavno – pobiti sve te gadove. (Winslow 2012, 41)

»Ispunjavaš unutarnju prazninu izvanjskim stvarima«, rekao joj je Ben. (Licemjerni ludist.) (Winslow 2012, 70)

• usp. benevolentan, čudojebesan, jazzercise, Kaleksiko, orgizam, Pornywood, ratgazam, reluksuzacija, zazujan, zlostup
ludogan im. lud × uragan e. furricane ← fur ‘krzno’ × hurricane ‘uragan’

Mrzila si taj posao. – Nije bio tako loš. – Što si morala reći za uragan Hector kad je lilo kao ludo? – Ludogan. (Kako 2015, S04E03)

• u izvorniku igra je e. riječi fur ‘krzno’ s frazom it’s raining cats and dogs ‘lije kao iz kabla’ dosl. ‘padaju/kiše mačke i psi’

Ludolino im. lud × Čokolino e. šp. Loco-puffs ← šp. loco ‘lud, šašav’ × e. Cocoa puffs marka izmišljene dječje hrane od žitarica i kakaa

A bila je i luda za Ludolinom! Što je? Vi nemate te žitarice? (Moderna 2015, S06E10)

Jay, umorna sam i gladna. Idemo. – Hajde, dat ću ti Ludolino. (Moderna 2015, S06E10)

• Čokolino, Cocoa puffs – marke dječje hrane od žitarica i kakaa

Ludruga im. lud × udruga ime udruge za promicanje psihičke raznolikosti

O Ludruzi, ludrugaricama i ludrugarima (Ludruga 2012a, 7. 8. 2012)

Ludruženje je započelo u rujnu 2011. sa serijom predavanja, tribina i radionica vezanih uz nove vizije psihičke raznolikosti, nakon koje se formirala mala grupica velikih snova koja će kasnije prerasti u Ludrugu. (Ludruga 2012a, 7. 8. 2012)

Udruga Ludruga službeno je osnovana 23.08.2012. (Ludruga 2012b, 2. 9. 2013)

• usp. ludrugar, ludrugarica, ludruženje
ludrugar im. Ludruga × lud × udruga × drugar

O Ludruzi, ludrugaricama i ludrugarima (Ludruga 2012a, 7. 8. 2012)

• usp. Ludruga, ludrugarica, ludruženje
ludrugarica im. Ludruga × lud × udruga × drugarica

O Ludruzi, ludrugaricama i ludrugarima (Ludruga 2012a, 7. 8. 2012)

• usp. Ludruga, ludrugar, ludruženje
ludruženje im. Ludruga × lud × udruga × druženje

Ludruženje je započelo u rujnu 2011. sa serijom predavanja, tribina i radionica vezanih uz nove vizije psihičke raznolikosti, nakon koje se formirala mala grupica velikih snova koja će kasnije prerasti u Ludrugu. (Ludruga 2012a, 7. 8. 2012)

• usp. Ludruga, ludrugar, ludrugarica
luđahedin im. luđak × mudžahedin

Stari most su srušili fanatični luđahedini (FT, 24. 2. 2006, n)

• o rušenju staroga mostarskoga mosta, fotomontaža S. Praljka, koji se s time dovodi u vezu
lunaparkiran prid. lunapark × parkiran

Ta tko se nije rado cajbao na lunaparkiranom autodromu s malim karambolićima? (Bednjanec 1980, 116)

• epizoda o gokartu
lurdovanje im. Lourdes × ludovanje

Feralovo lurdovanje (FT, 6. 6. 2008, n)

• o izjavi L. Podruga da hrvatski rodoljubi dostojanstveno mole u Bleiburgu i Lourdesu, a lijevi internacionalisti rigaju mržnju i u Jasenovcu i u Kumrovcu • Lourdes – marijansko svetište u Francuskoj

• usp. crkvotočina, farsada, podruglo, Starwarčević, talibanovina

Luzerpool [luzerpul] im. Loserpool ← e. loser ‘luzer, gubitnik’ × Liverpool pogrdno i podrugljivo za nogometni klub Liverpool

A kod tog gola je ionako zakazala cijela momčad Luzerpoola pošto su se već vidjeli u kontranapadu. (Index, 9. 11. 2014, k)

Luzerpool gubi 0:5 na poluvremenu od Stokea. – Luzerpool ti je u gaćama. (Index, 24. 5. 2015, k)

Navijači Luzerpoola mogu samo sanjati igrača kalibra Kovačić, mislim tko bi još želio doći u klub koji ne igra LP i da postane novi Gerrard (Luzer). (Pod igračima mislim samo kremu svjetskog nogometa.) (Index, 2. 6. 2015, k)

• usp. Dejan Vu, Loserpool, Lovrenpool
lüber [liber] prij. liberal × nj. über ‘iznad’

Tuđman, Tuđman, lüber alles (FT, 17. 6. 1996, n)

• Z. Daskalović o sukobima unutar Hrvatske socijalno-liberalne stranke između V. Gotovca i D. Budiše

Slobodna lüber alles (FT, 28. 4. 2001, n)

• o ulozi Hrvatske socijalno-liberalne stranke u previranjima oko privatizacije Slobodne Dalmacije

Fotelje lüber alles (FT, 9. 3. 2002, n)

• o borbi za fotelje u vladajućoj koaliciji, član koje je i Hrvatska socijalno-liberalna stranka

Budući da je Vrhovnikova čvrsta ruka pretvorena u prah, zagrobna liberalizacija najdražeg pokojnika ne može se spriječiti. Stoga će strojevim korakom umarširati u političku arenu, a pjesma hrvatskih žurnalista, jovića i ivankovića, pozvat će na kolektivnu identifikaciju i ocrtati konture predstojeće slobode: Tuđman, Tuđman, lüber alles! (Ivančić 2014c, 13. 12. 2014)

• o napisima u Večernjem listu i Slobodnoj Dalmaciji da predsjednik F. Tuđman nikad nije zabranjivao Feral Tribune

• usp. überalan
lyubav [ljubav, ĺubav] im. ljubav × e. Yugoslavia ‘Jugoslavija’

Lyubav je isto karakteristika yugonostalgičara. (Newsbar FB, 31. 7. 2015, k)

• usp. domolyubno, Hrpiter, Ištakoriotski, prekyučer, yučer, Yuda, Yuha, Yunetina, Yupiter

Lj
ljagolast prid. ljaga × vragolast

Feralov ljagolasti Dečak (FT, 11. 11. 2005, n)

• o napisu H. Dečaka u kojemu se P. Matvejević optužuje za populizam i koristoljublje u izigravanju žrtve sistema • Vragolasti Denis – strip i crtani film o nestašnome dječaku
ljamasutra im. ljama × Kama sutra

Ljamasutra – za svaki slučaj (Index, 18. 4. 2014, m)

• mem s ljamama u različitim seksualnim pozama • Kama sutra – staroindijski, sanskrtski tekst o ljubavi, želji, užitku, spolnosti
lješnjak im. ljevak × dešnjak

Osoba koja je i ljevak i dešnjak – lješnjak. (Jezik FB, 2. 3. 2014)

Ljetnissan [ĺetnisan] im. ljetni × san × Nissan naslov nagradne igre u novinama (2000-ite), glavni zgoditak bio je automobil marke Nissan

• usp. Proljetnissan, Rasfordaja, Twingospođica
ljigovodstvo im. ljiga ‘gadost; gadna, odvratna osoba’ × knjigovodstvo

Glazbeno ljigovodstvo (FT, 17. 2. 2001, n)

S jedne pak strane gledano, naše glazbeno ljigovodstvo ostaje totalno svesvrstano ili nesvrstano u međublokovskoj podjeli gaža [...] (FT, 17. 2. 2001)

• D. Matošec o glazbenicima koji će za novac svirati bilo kojoj političkoj opciji
ljubaviteljica im. ljubav × ?baviteljica

Koristim predah u sređivanju: sms-no šaljem, više pizdavateljki negoli ljubaviteljici, no ne i kurcoprnjici, stoga ipak dragoj mi osobi [...] (Rajki 2014a, 42)

• usp. kurcoprnjica, pizdavateljka
ljubičanstven prid. ljubičast × veličanstven

Pa to je ljubičanstveno! (2015, r)

• reklama za deterdžent Teta Violeta
ljubitnik im. ljubiti × gubitnik

Ljubitnici (FT, 17. 1. 2000, n)

• o pokušaju očuvanja cjelovitosti HDZ-a nakon gubitka izbora • fotomontaža istaknutih HDZ-ovaca V. Šeksa i M. Granića, koji se ljube s maskama na ustima
ljubojica im. ljubiti × ubojica

Feralov ljubojica (FT, 7. 4. 2001, n)

• o izjavi D. Cappiaua da J. Cappiau nije monstrum koji ubija u pol bijela dana po Zagrebu • J. Cappiau ubio je 2001. godine u središtu Zagreba V. Sliška

• usp. domoljubojica, domoljubojstven, ljubojstvo, poljubojica, samoljubojica, ubojicajac, udbojica
ljubojstvo im. ljubiti × ubojstvo

Feralovo ljubojstvo (FT, 24. 2. 2001, n)

• o napisu don Ž. Kustića da čovjek neprijatelja mora ljubiti i onda kad mu se treba suprostaviti i oružjem, »čak i usmrtiti ga nema li drugoga rješenja«

• usp. domoljubojica, domoljubojstven, ljubojica, poljubojica, samoljubojica, ubojicajac, udbojica
ljubuškarac im. Ljubuški × muškarac

Feralovo ljubuškarac mjeseca (FT, 14. 11. 1994, n)

• komentar izjave političarke Lj. Vokić, rodom iz Ljubuškoga, o muško-ženskim odnosima u Hercegovini
ljudilo im. čovjek mn. ljudi × ludilo

Kravlje ljudilo (FT, 2. 12. 2000, n)

• naslovnica s fotomontažom

Životinjsko ljudilo (FT, 2. 12. 2000, n)

• naslov satirične pjesmice

Ploveće ljudilo (FT, 17. 11. 2006, n)

• o kruzerskome turizmu kao vrhuncu nesmiljene eksploatacije lokalnih resursa

Ma
macaronut [makaronat] im. e. macaronut ← fr. macaron ‘kolačić’ × e. doughnut, donut ‘uštipak, krafna’ vrsta kolača, francuski makaron s rupom i punjenjem poput američkog uštipka

»Macaronut«: Da, on je u isto vrijeme i krafna, i macaron! (Index, 10. 3. 2016, n)

Simpatični »macaronut« u prodaju će izaći 20.03., na službeni dan macaronsa. (Index, 10. 3. 2016)

• usp. cronut, čazerica, krafnosan, krasan, kroasendvič, krona, kroštipak, prtljažfna, stanikrenifna, zastofna
machkro [mačkro] im. e. macho ‘mačo’ × makro ‘svodnik’

Moje misli pasmaterijaliziraju, a bruke prave muža, machkroa, my auf-vingers postaju udbeni organi, zlačin del sesso, moja opsexija. (Radaković 1999, 50)

• usp. bruka, opsexija, pasmaterijalizirati, zlačin
mačinka im. mačka, mačji × palačinka e. catcake ← cat ‘mačka’ × pancake ‘palačinka’

Što je to bilo? – Ne znam. Zvučalo je kao da si pregazio mačku. [...] – Više ne izgleda kao mačka. – Ne. – Mačja palačinka. Mačinka. Oprosti! (Dva i pol 2015, S07E03)

• usp. čokočinka, ćaćalinka, frodočinka, pucačinka
maćaćak im. mačak × /Ivo Sanader/ Ćaća

Maćaćak (Ćaća, 27. 2. 2015, m)

• fotomontaža glave I. Sanadera na mačku

Maćaćalena im. /Marija/ Magdalena × /Ivo Sanader/ Ćaća

Marija Maćaćalena (Ćaća, 28. 3. 2015, m)

• fotomontaža I. Sanadera kao časne sestre

• usp. ćaćatolik, dobroćačinitelj, kršćaćanski

Madchester [mečester] im. Madchester ← e. mad ‘lud’ × Manchester /United/ pogrdno za nogometni klub Manchester United

»Madchester« opravdao reputaciju? Iranac zatražio deportaciju nakon 10 godina jer mu je »pun kufer« Manchestera (JL, 24. 9. 2015, n)

• usp. Čmarnajted, Gaychester, Madchester

Madonnina [madonina] im. Madonna × Severina /Vučković/ podrugljivo o pjevačici S. Vučković

Skandali hrvatske Madonnine (Kaćunko, 19. 5. 2008, n)

• o skandalima pjevačice Severine • Madonna – američka glazbena zvijezda i seks-simbol

• usp. Dalmaterina, Hrverina, Seveningen, Severindex, Srberina, Ševerina
madžarolac, mađarolac im. Madžar, Mađar, madžarolac, mađarolac × Tirolac ‘Austrijanac’ pogrdno za člana Narodne stranke, hrvatskoga podložnika i Ugarskoj i Austriji, kovanica A. Starčevića (1867, kad je počeo objavljivati u listu Zvekan)

Zamerili mi vi, nezamerili, ovde mi je svejedno, ja vam kažem istinu kakovu težko da ste ikada do danas čuli. Ta je istina: da vi Stekliši grešite proti Hervatom i Hervatskoj, kada Slavjane, Magjarolce, i kako se sve zove taj nečisti nakot, zovete blagom, marvom, ili kojim drugim dosada običajnim imenom. [...] Nevidite li, da Slavjani, da Magjarolci, po uredjenoj osnovi rade o propasti Hervatah? [...] Nevidite li da vodje Magjarolacah, i svi njihovi aktivni pristaše nisu bezumna marva, nego prepredeni tati slobode, časti, i sreće Hervatah? (Starčević 1867, 41–42)

Sada vidim i izpovedam, da sam nepravedan bio naprama mnogim Magjarolcem, sada znam da je u tih obih kerdih više blaga nego izdajicah. (Starčević 1867, 45)

Bog će blagosloviti delo i težake, s Magjarolci smo za čas gotovi. (Starčević 1867, 47)

Magjaroni su hervatsko plemstvo koje još ima po zalogaj svojega kruha i nije se dalo u Magjarolce [...] (Starčević 1868, 96)

Magjarolci [T. j. Magjari i Tirolci. (Starčević 1868, 99)]

Kad su već prie izdali samostalnost, i ustav Hervatske kad su se eno s Magjari venčali, Magjarolci idu da se venčaju i s Tirolci. (Starčević 1868, 100)

Nije druga, ništa nekoristi, van dajmo »pisma Slavoserbah.« Ali ne, jer je »Zvekan« preporučio ime »Magjarolac«, kerstimo ih barem za sada, »pisma Magjarolacah.« (Starčević 1879, I, XXI)

Dva čoveka složno podkopavaju temelj sgrade. Jedan ih hoće da posebice razbije svaki pećnjak sgrade; drugi to neće, jer zna da kada se cela sruši, ni pećnjaci ne budu celi ostali; ako-li koješta i ostane, neima veliku vrednost. Koja je razlika medju timi ljudi? Ona ista koja medju Mameluci i Janičari. (Ovako Stekliši zovu nas Liberale i Samostalce.) Oni jedni i drugi proglasiše Hervatsku magjarskom krunovinom, jedni i drugi priznadoše »zajedničke interese«, i time učiniše da zakonito moramo podmirivati potrebe Tirolacah i Magjarah. Osim tih točakah sve ostalo vredi koliko i pećnjaci, u sgradi koja se ruši. Dakle, sitnjarie na kraj: Mameluci su i Janičari samo jedno telo, oni su svi Magjarolci, Slavoserbi. (Starčević 1879, I, 10)

Vi Magjarolci, Slavoserbi, ili, buduć ste svačiji tko vas plati, vi Svačijakovići radiste o sveučilištu za zaplesti prostotu, rečmi za, činom proti. (Starčević 1879, I, 109)

• usp. kloakofonia, monantonia

Da se vidi, u kolikom nerazmjerju i nesuglasju stoje stari mađaroni naproti Miškatovićevim mađarolcem, stade Rauchova garda [...] anatomizirati čudovište, doktora Marka, od zadnje strani ljudskoga trupla. [...] Mladi mađarolci, pojidajuć se sa sramote na dnu crijeva svojih, opkoliše Mirka, dokazivajuć mu, da to nije saborska sjednica. (Kovačić 1884, 132, 133)

Moje je duboko uvjerenje da bi oni koje je naš Stari krstio Mađarolci, počinili još više čuda i pokora u toj zemlji koja ih hljebom hrani, da po koja mađarolska žena ne nosi hrvatske mjesto unionističkih pantalona. (Matoš VI, 44, 30. 10. 1901)

Sve su to razlozi da je najjasniji uzor i primjer naobraženoj omladini našoj Ante Starčević. Taj pisac i političar je od svih naših modernih najenergičniji, najslobodniji, najhrvatskiji, kod njega je sve jasno, kristalizovano. »Evo muža«! rekao bi Napoleon, a Stendhal bi se bez sumnje divio ovom diplomati i poštenjaku. Obzoraš, slavoserb, mađarolac – ti su nazivi u njega ne samo politički, već i moralni; označavajući tipove naše zaostale kulture. (Matoš XV, 42, 24. 12. 1902)

Neki čuveni mađarolci ne vjeruju u realnost duše, premda su svoju preko vrijednosti prodali. [...] Jedan mađarolac primi ovih dana iz Egipta razglednicu [...] (Matoš XVI, 177–178, 30. 1. i 5. 3. 1904)

Poput mađarolaca u najnovije doba, priznaje da se ipak »Ugarska ne ponaša prama Hrvatskoj apsolutno i tačno vjerno ugovoru od g. 1868. [...]« (Matoš XV, 77–78, 27. 4. 1904)

Ništa ne umire, pa ni mađarolci. Ima ti tu ljudi koji bijahu sve, pa čak i pošteni. (Matoš XVI, 46, 6. 1. 1912)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević

Program Bogovićev je gotovo jednak Starčevićevu. Političke protivnike krstio je slavosrbima i mađarolcima; ovo su mađaro-tirolci, dakle oni, koji po nalogu Austrije hoće da se mire s Mađarima. Slavosrbi su pasmina i moralne nakaze; mađarolci su političke budale. O mađaronima sudi Starčević sasvim drugačije [...] (Nehajev 1932, 142)

Pa dobro! A kako izgleda život u gradu? Kako naši ljudi? – Pa uvek sve isto, gosparu! Život se zapravo vrlo polagano menja! U Austriji imali smo Mađarolce. Danas u prvome planu stoje Serborolci! (Krleža 1926, 32)

• usp. serborolac

Pisma Magjarolaca počela su izlaziti u pravaškom humorističko-satiričkom listu »Zvekan« (1867), a nastavio ih je objavljivati u pravaškom tisku, posebice u sušačkoj »Slobodi«. Magjarolci – to su pristalice Narodne stranke koji se ne znaju odrediti ni prema Pešti ni prema Beču, te su kao neki politički spoj mađarona i Tirolaca. (Bratulić 1995, 476–477)

U Kovačićevom se književnom djelu uglavnom nije izrazilo Starčevićevo izlaganje u spomenutoj adresi. Njegovo su nadahnuće Pisma Magjarolacah (28 pisama) objavljivana u pravaškom tisku prije Rakovice (1871) i prvi put cjelovito izdana 1879, tj. na početku pravaškoga pokreta. [...] »Slavoserbi« ili »magjarolci« (»slavoserb« je kovanica od pojmova sclavus i servus, a »magjarolac« je ropski podanik Mađara i Tirolaca-Nijemaca) su identificirani s pripadnicima Narodne stranke kao podljudima sužanjske naravi koji nisu postigli niti stupanj životinje. [...] Treba spomenuti da Kovačić nije nikada upotrijebio Starčevićev pojam »slavoserb« ili »magjarolac« [...] (Gross 2000)

Zanimljivo je da Starčević u »Nekolikim uspomenama« nije nijednom upotrijebio kovanicu »Magjarolci« kojom je kao čestim epitetom častio »izdajice« 1868/69, osobito u satirama pisanima pod naslovom »Pisma Magjarolacah«. Magjarolci su za Starčevića oni politički djelatnici koji žele biti i Mađari i Tirolci (Magjar + Tirolac), tj. oni koji se žele skloniti i pod Ugarsku i pod Austriju te čas traže zaštitu kod jednih čas kod drugih. Vjerojatno je ovdje namjerno izostavio kovanicu »Magjarolci«, pretpostavivši da se »epitetu« izlizala oštrica ili je mislio da termin sada nije dovoljno »crn« za one na koje je prije bio primjenjivan. Doduše, brojne aluzije upućuju na taj izraz, ali njega ipak nema. (Lasić 2007, 108)

madžarolski, mađarolski prid. madžarski, mađarski × tirolski ‘austrijski’ na način madžarolaca, mađarolaca • v. madžarolac, mađarolac

Ako-li je ta smradna živina Magjarolska mislila, da ona pomoćju svojih tamnih drugovah, nebude već danas, nego stopervo sutra plaćati svojom kožom, onda taj nakot stoji duboko pod običnom nemom živinom. (Starčević 1867, 45–46)

Moje je duboko uvjerenje da bi oni koje je naš Stari krstio Mađarolci, počinili još više čuda i pokora u toj zemlji koja ih hljebom hrani, da po koja mađarolska žena ne nosi hrvatske mjesto unionističkih pantalona. (Matoš VI, 44, 30. 10. 1901)

madžarolština, mađarolština im. madžarština, mađarština × tirolština ‘austrijanština’ ukupnost odlika i djela madžarolaca, mađarolaca • v. madžarolac, mađarolac

Pitaju nas naši čitatelji. Mi im odgovaramo: U tih nacertih, činih, pokazasmo vam i Magjarolce, i njihov program, i duh Magjarolštine, Slavoserbštine. (Starčević 1868, 103)

Mafiavelli [mafijaveli] im. tal. mafia ‘mafija’ × /Nicollò/ Machiavelli × veljeti pz. 3. jd. veli

Feralov Mafiavelli (FT, 29. 11. 1999, n)

• o izjavi Z. Canjuge da cilj opravdava sredstvo (Canjuga zna da to nije smislio N. Machiavelli, nego isusovci) pri ujedinjenju hrvatskoga nacionalnog bića • N. Machiavelli – talijanski renesansni političar, pripisuje mu se uzrečica da cilj opravdava sredstvo
mafin prid. mafin × fin ‘ukusan’ e. muffin ‘mafin, kolač pečen u malom kalupu’

Kuc-kuc. – Bok. Što vas je dovelo? – Nešto ma... fino. – Rekao sam ti da nije smiješno. – Ne smije se zato što je borov... užan. [...] Ali katkada sve ode u mafinu materinu. Razumiješ, zar ne? (Teorija 2015, S08E09)

• u izvorniku igra s dječjim izgovorom e. nothing much ‘ništa posebno’ kao muffin much, dosl. ‘mafin puno’ – dva lika trećemu na poklon donose košaricu mafina s borovnicama

• usp. borovužan
mafinancijaški prid. mafijaški × financijaški

Jer o tome se NE odlučuje u B(alk)anskim dvorima, nego na Wall Streetu ili drugdje na tajnim sastancima »mafinancijaških wallova« i drugih lobby-moćnika...! (Kaćunko, 7. 12. 2011)

• o pobjedi tzv. Kukuriku-koalicije na parlamentarnim izborima

• usp. balkanski
mafionerija im. mafija × masonerija

Suđenje za slučaj »Hypomolina« [...] utvrdilo je, čak i unatoč silno uloženom t(u)rudu prehlađeno-nakašljavajuće-zamuckujućeg suca Turudića da bude na visini zadaće, svakome tko »kuži igru« kako je to najobičniji igrokaz poput maske za skrivanje glavnih protagonista EU-financijske mafionerije [...] (Kaćunko, 24. 11. 2012)

• o proglašenju I. Sanadera krivim na suđenju u slučaju Hypo i INA-MOL

• usp. turud
mafioničarski prid. mafija × mađioničarski

Mafioničarski trikovi (FT, 8. 1. 1996, n)

• o trikovima političara I. Pašalića s nadnaslovom Kako ispasti glavni u društvu
magihisterij im. magisterij × histerija

Istražni magihisterij (FT, 15. 11. 1999, n)

• o osnivanju povjerenstva koje će ispitati je li pravaš A. Đapić prepisao magistarski rad

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, norčan, pogotovina, shitni, stupendist, Trbosijek, udbalaština, udbiverzitet, zadartost
magistratište im. magistar × stratište

Hrvatsko magistratište (FT, 12. 5. 2001, n)

• napis o sramotnu tretmanu znanstvenih novaka u RH
magistrava im. magistrala × strava

Jadranska magistrava (FT, 30. 3. 1998, n)

• o mutnim poslovima u Dubrovačkoj banci

• usp. raguziti

Magistrava Zagreb Goričan (FT, 21. 6. 1999, n)

• o štetnom ugovoru koji je Vlada RH sklopila s izvođačima radova

Magladona im. /Anton/ Maglica × /Diego/ Maradona podrugljivo za nogometaša A. Maglicu

A i na Kiša zaboravite na proljeće... Igrač u jednoj sezoni može igrat samo za 2 kluba, a tu kvotu je mali ispunio... Tako da smo osuđeni na Magladonu. (SD, 5. 2. 2015, k)

Zašto nema kikseva od Magladone? (Sportnet, 17. 6. 2015, k)

Gabrijel Boban prožvakano ime ljetos, al ovaj Ilija Nesterovski iz Intera ne bi loš bio, trpa dosta, za Magladonu je doktor. (Sportnet, 4. 10. 2015, k)

• usp. Čoparadona, Ćaćadona, Haladona, Mamadona, Messidona, Varadona
magnumni prid. Magnum × umni

Feralova magnumna bolest (FT, 23. 6. 2006, n)

• o izjavi pravašice R. Tomašić da voli oružje i da joj je najdraži revolver Magnum 357
majlonke im. mn. muški × najlonke muške najlonke

Jesi li dovoljno muško? Majlonke. (2011, r)

• reklama za izmišljen proizvod

Majmulanović im. majmun ‘glupan, budala’ × /Zoran/ Milanović pogrdno, uvredljivo za hrvatskoga premijera Z. Milanovića

Majmulanović ne zna đe udara. Samo me strah da Buljooki ne dođe na vlast a kako stvari stoje hoće. (Index, 17. 9. 2015, k)

Ajmo Majmulanoviću, kaj se čeka? (Index, 18. 9. 2015, k)

A što mi čekamo? Njemačka uskoro prestaje primati migrante pa će im onda biti dobro i kod nas. Majmulanović se totalno pogubio. (Index, 28. 10. 2015, k)

• usp. Bezvezoka, Debilanović, Emilanković, Gnjidanović, Karalanović, Karamilanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav
majmunides im. majmun × Maimonides

Ležim na divanu i trsim se da ne mislim, ali ipak mislim. Ne misliti je teže no misliti, pa sam u trgovište Babovac i došao s tom namjerom da ne mislim. I veliki Majmonides imađaše jamačno časova kad je čeznuo da bude majmunides. (Matoš II, 148, 17. 7. 1909)

• Majmonid, Maimonides, Moše ben Maimon – veliki židovski, uopće srednjovjekovni filozof (1135–1204), između ostaloga pisao o razlici i sličnosti čovjeka i čovjekolikih majmuna

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević
majmunitet im. majmun ‘glupan, budala’ × imunitet

Skidanje majmuniteta (FT, 1. 12. 2001, n)

• o skidanju saborskoga zastupničkog imuniteta I. Pašaliću zbog sumnje u umiješanost u nezakonitu pretvorbu Slobodne Dalmacije
majstorbator im. majstor × masturbator e. masterbator ← master ‘majstor’ × masturbator ‘masturbator’

Ali sada možeš učiti pod nogama majstor... batora. (Kalifornikacija 2011, S03E02)

Makrolačić im. makrobiotički × kolačić brend keksa proizvođača Ž. Mavrovića

Jimmy, ako si čitao/la sastav na makrolačiću mislim da su sastojci Mavrovićevi, a kolačiće radi neka druga firma (F, 2. 7. 2007, k)

Nije da ne jedem njegov makrolačić, ali je skup za popizdit. (F, 5. 7. 2007, k)

• usp. Čocrolada, Čokolačić, Krašopis, Krašotica, Krašuljci

Maksimit im. Maksimir × mit

Feralov Maksimit (FT, 28. 4. 2006, n)

• o izjavi M. Bandića da je Dinamo zaštitni znak hrvatskog identiteta • Maksimir – dio Zagreba u kojemu je smješten stadion NK Dinamo

Maksinemir im. Maksimir × nemir

1911 Maksinemir 1950 (Di, 23. 11. 2014, m)

• riječ je o otkazanu derbiju između Hajduka i Dinama kad je momčad Hajduka odbila igrati jer je navijačkoj skupini Torcidi zabranjen ulaz na stadion Maksimir • 1911. osnovan je Hajduk, 1950. osnovana je Torcida

Mamićmir postao Maksinemir (Kaćunko, 9. 7. 2015, n)

• o uhićenju nogometnoga dužnosnika Z. Mamića

• usp. Mamićmir
maklava im. mak × baklava baklava s makom

Baklava – maklava – praklava – pa birajte (Coolinarika, 7. 1. 2010, n)

Moj sin naručio »sočnu« baklavu, sa orasima (baklava), makom (maklava) i praznu (praklava), ali da se ne mešaju – dobio je sve to u jednoj tepsiji (Coolinarika, 7. 1. 2010)

Maklava (Coolinarika, 2. 7. 2011, n)

• usp. praklava
malenkolija im. malen, malenkost × melankolija

Malenkolije (Lucić 2012b, 155, n)

maliganski prid. maligan ‘zloćudan’ × maligan ‘jedinica za postotak alkohola’ + -sk-i

Štropotom je dobio otputokaz i od tog vojno-kositrenutka on je postao propilica i dobio maliganski tumor, ciružu jetrenu [...] (Radaković 1999, 48)

• usp. ciruža, otputokaz, propilica, štropotom, vojno-kositrenutak

Maloćaća im. /Mario/ Maloča × /Ivo Sanader/ Ćaća

Zaboravili ste kapetana Maloćaću (Ćaća, 26. 4. 2015, k)

• komentar na fotomontažu glave I. Sanadera na tijelu meksičkoga nogometaša J. Hernándeza Chicharita • M. Maloča – hrvatski nogometaš i bivši igrač Hajduka

• usp. Ćaćarito
maltichon [maltišon] im. e. maltichon ← maltese ‘maltezer’ × bishon /frise/ ‘kovrčavi bišon’ pas mješanac maltezera i kovrčavoga bišona

Bichon Frise + Maltese = Maltichon (Vauvau, 12. 6. 2007)

maltie [malti] im. e. maltie ← maltese ‘maltezer’ × westie ‘vesti, zapadnoškotski bijeli terijer’ pas mješanac maltezera i vestija

Maltese + Westie = Highland Maltie (Vauvau, 12. 6. 2007)

maltillon [maltilon] im. e. maltillon ← maltese ‘maltezer’ × papillon ‘papilon, pas leptir’ pas mješanac maltezera i papilona

Maltese + Papillon = Maltillon (Vauvau, 12. 6. 2007)

malzer [malzer, malcer] im. e. malzer ← maltese ‘maltezer’× /miniature/ schnauzer ‘/patuljasti/ šnaucer’ pas mješanac maltezera i patuljastoga šnaucera

Miniature Schnauzer + Maltese = Malzer (Vauvau, 12. 6. 2007)

Mamadona im. mama × /Diego/ Maradona pogrdno za nogometaša D. Maradonu, zbog operacije zatezanja lica

Zbog operacije zatezanja lica Argentinac je postao predmet sprdnje, a njemački Bild nazvao ga je »Mamadona«. (VL, 4. 2. 2015)

Mamadona: Diego se pomladio zbog 30 godina mlađe djevojke (24sata, 3. 3. 2015, n)

Bio je najbolji nogometaš na svijetu, a danas je... Mamadona! (VL, 4. 3. 2015, n)

• usp. Čoparadona, Ćaćadona, Haladona, Magladona, Messidona, Varadona
mamadžerica im. mama × menadžerica

Ranim ustajanjem i pripremanjem doručka, sestre Marina i Maja iznenadile su vagabunda Marinka u Banovcima. Marinko, kako bi dobio koji bod više, odlučio je nazvati mamadžericu, Majinu i Marininu mamu bez njihova znanja. (TP, 5. 4. 2013)

• o zgodama u TV-emisiji Ljubav je na selu

Nema stajanja dok je »mamadžerica« Kris tu: Kendall i Kylie predstavljaju svoju prvu knjigu po knjižarama (Index, 13. 6. 2014, n)

Najmlađa sestra iz obitelji Kardashian/Jenner odlučila je da je vrijeme da i ona napravi odmak od »mamadžerice« Kris, te je pronašla kućicu u kojoj će moći nesmetano tulumariti s frendovima i planirati budućnost. (Index, 26. 2. 2015)

• o zgodama iz života planetarno popularne TV-obitelji Kardashian
mamadžbina im. mama × otadžbina

Mošnice su moje nabrekle kao svemir, kao atomski reaktor u Krškom, mojom drškom, i njenim vrškom, vraški draška dražica moje otadžbine. Mamadžbine. Mutterlanda! (Radaković 1999, 17)

Mamićmir im. /Zdravko/ Mamić × Maksimir

Mamićmir postao Maksinemir (Kaćunko, 9. 7. 2015, n)

• o uhićenju nogometnoga dužnosnika Z. Mamića

• usp. Maksinemir
mamijaš im. /Zdravko/ Mamić × mafijaš pogrdno o podupirateljima nogometnoga dužnosnika Z. Mamića

Ali pustimo sad »Dinamo« i hajdemo tamo gdje nema ni Mamića ni njegovih mamijaša. (Lucić 2011a, 22. 9. 2011)

mamiran prid. /Zdravko/ Mamić × armiran

Mamirani beton (FT, 11. 4. 2008, n)

• o izjavama nogometnoga dužnosnika Z. Mamića na ispraćaju H. Ćustića, nogometaša NK Zadar koji je preminuo od ozljeda dobivenih kad je na utakmici glavom udario u betonski zid

• usp. menažderski
mamlazni prid. mamlaz ‘trapavac; neotesanac’ × mlazni

Dopinguzirani trčkostroj šljaka na mamlazni pogon, a publika urla misleći da se radi o prirodnom fenomenu. (Bednjanec 1980, 8)

• epizoda o dopingu u atletici

• usp. analizanje, dopinguz, dopinguziran

Prije starta treba se dobro naklopati boba da se dobije zalet na mamlazni pogon. (Bednjanec 1983, 16. 2. 1983)

• epizoda o bobu, zimskome sportu

Ministar na mamlazni pogon (FT, 11. 5. 2002, n)

• fotomontaža ministra kulture A. Vujića na mlaznome motoru

Jezdiš otvorenim nebom i prodaješ maglu, a sprava piči sama od sebe, devetsto na sat, budući da je opremljena motorom na mamlazni pogon. (Ivančić 2012c, 5. 2. 2012)

• o izjavi premijera Z. Milanovića da smo svi u »istom avionu« i dijelimo »istu sudbinu i isti cilj«

Doda li se tome borbeni angažman Jutarnjeg lista, koji Čadežova tekstualna buncanja najavljuje na naslovnici, kiti ih pompoznom opremom i prostire preko tri stranice prazničnoga broja, ugođaj je kompletan: očito se radi o firmi u naponu snage, o mediju koji šljaka na mamlazni pogon. [...] Budući da Jutarnji list, oslonjen na kadrove Čadežova profila, radi na mamlazni pogon, valjda se vjeruje da je takva i mentalna motorika njegove publike. (Ivančić 2014c, 28. 4. 2014)

• o napisu T. Čadeža u Jutarnjem listu protiv V. Ivančića
mamnezija im. mama × amnezija e. mumnesia ← mum ‘mama’ × amnesia ‘amnezija’ smetenost i zaboravljivost koje se u žena jave poslije poroda, možda kao evolucijski način da se mozak oslobodi za funkcije važne za dobrobit djeteta

Američki neurolozi napokon su znanstveno potvrdili da je zaista riječ o medicinskom stanju: dokazali su da iza njega stoji niz hormonalnih promjena, umor i stres zbog brige za dijete. Nadjenuli su mu naziv mamnezija. (VL, 11. 3. 2008)

Zaboravila pogledat!? :lol: Kako se ono to zove, mamnezija?! (Roda, 3. 9. 2008, k)

Mamnezija je pojam skovan među majkama koje su primijetile još jedan zajednički problem – zaboravljivost. [...] Ispočetka, kad su djeca još bebe, obično krivimo umor, brigu, stres i opterećenost, ali kad dijete poraste, mamnezija ne nestaje. [...] Ipak, znanstvenici smatraju da ženama mamnezija može osigurati i evolucijsku prednost. (Klinfo, 6. 2. 2009)

mamovište im. mama × čudovište e. momster ← mom ‘mama’ × monster ‘čudovište’ bogato udana mama djeteta vrtićke ili školske dobi koja ne radi pa se stiže posvetiti djeci i sebi – tako ju vide zaposlene mame

Najstrašnija stvorenja u zatočeništvu. Mamovišta. Desno Wendy Best. Volontira u vrtiću, ide na izlete, potpredsjednica udruge roditelja. Glavna u zastrašivanju zaposlenih majki svojim kućanskim vještinama. I Janine LoPietro. Bavi se pilatesom, jogom, biciklizmom [...] (Ne znam kako, 25. 1. 2015)

• usp. čedovište, svekriva, šokorica
mamunarija im. /Zdravko/ Mamić × majmunarija

Feralova mamunarija (FT, 4. 8. 2006, n)

• o izjavi Z. Mamića, nakon što je fotografiran s podignutom rukom, da on i ne zna što je to fašistički pozdrav
mamurant im. mamuran × maturant

Mamurant! (Di, 18. 1. 2015, k)

• aluzija na opijanje maturanata na norijadi
mamurlook [mamurluk] im. mamurluk × e. look ‘izgled’ izgled lica koji je posljedica mamurnosti ili ju namjerno oponaša

Mamurlook je onaj izgled (da ne hrengleziram sa look) po kojem se vidi da ste prošlu noć bili toliko pijani da ste doma, a jer vam je čelo zid ljubilo, flaster lijepili ne na ogledalo nego i pored istoga. (Index, 7. 5. 2007, b)

Znam, ja se to malo šalim da si olakšam mamurlook. (F, 28. 7. 2006, k)

Evo pokušavam da otjeram mamurlook :D (Index, 6. 10. 2012, k)

mancation [menkejšn] im. e. mancation ← man ‘muškarac’ × vacation ‘odmor’ godišnji odmor proveden u muškome društvu i muškim aktivnostima poput lova, ribolova, kartanja i sl.

Turistički servisi u ovo su doba prepuni predviđanja i rezultata istraživanja na temu gdje ćemo ljetovati sljedeće godine, koje su in destinacije za 2009. godinu i koja vrsta putovanja će biti novi veliki trend – mancation ili staycation. (Croportal, 26. 11. 2008)

• usp. staycation

Mandžakadabra im. /Mario/ Mandžukić × abrakadabra pohvalno za nogometaša M. Mandžukića

Pričalo se kako će Lewandovski imati 35 pogodaka na računu samo u Bundesligi, ili kako će Džeko zabiti 25 golova u BPL. Gdje ste sad, mačori? Mandžakadabra igra bolje no ikad. (Index, 18. 1. 2015, k)

Odakle potječe riječ abrakadabra? – Dolazi od riječi Mandžakadabra. (Index, 19. 1. 2015, k)

• usp. Bosandžukić, mandžinacija, Mandžinator, Mandžominator, mandžukastično, Mandžunator, Mindžukić, Panjdžo, Panjdžukić

• usp. abrakajoj, Abrakomanč, Brbakadabra, Ibrakadabra, Pivkadabra, žlabrakadabra
mandžinacija im. /Mario/ Mandžukić × dominacija pohvalno o igri nogometaša M. Madžukića

Mandžinacija. (Index, 26. 11. 2014, k)

• usp. Bosandžukić, Mandžakadabra, Mandžinator, Mandžominator, mandžukastično, Mandžunator, Mindžukić, Panjdžo, Panjdžukić

Mandžinator im. /Mario/ Mandžukić × dominator × Terminator pohvalno za nogometaša M. Mandžukića

Drogba je tražio par savjeta od Mandžinatora, očito su bili korisni. (Index, 15. 2. 2013, k)

Mandžo je Oliver Bierhoff 21. stoljeća, otiđem po čašu mlijeka i jabuku na 2:0 i vratim se, i prva slika režiser zumira Mandžu na prekidu kod 3:0. Ostalo je povijest. Mandžinator indeed. (Index, 26. 11. 2014, k)

Zato je tu Mandžinator!!! (Index, 26. 3. 2015, k)

• usp. Bosandžukić, Ćaćinator, Džekominator, Đurminator, Guvernator, Hermanator, Herminator, Hirschenator, Krpinator, Mandžakadabra, mandžinacija, Mandžominator, mandžukastično, Mandžunator, Mindžukić, Modrinator, opterminator, Panjdžo, Panjdžukić, paterminator, sperminator

Mandžominator im. /Mario/ Mandžukić × dominator × Terminator pohvalno za nogometaša M. Mandžukića

Mandžominator! (Index, 26. 11. 2014, k)

• usp. Bosandžukić, Ćaćinator, Džekominator, Đurminator, Guvernator, Hermanator, Herminator, Hirschenator, Krpinator, Mandžakadabra, mandžinacija, Mandžinator, mandžukastično, Mandžunator, Mindžukić, Modrinator, opterminator, Panjdžo, Panjdžukić, paterminator, sperminator
mandžukastično pril. /Mario/ Mandžukić × fantastično

Još jedan vrhunski napadački potez, MANDŽUKASTIČNO! (Index, 26. 2. 2015, k)

• usp. Bosandžukić, Mandžakadabra, mandžinacija, Mandžinator, Mandžominator, Mandžunator, Mindžukić, Panjdžo, Panjdžukić

Mandžunator im. /Mario/ Mandžukić × dominator × Terminator pohvalno za nogometaša M. Mandžukića

Mandžunator!!! (Index, 18. 1. 2015, k)

• usp. Bosandžukić, Ćaćinator, Džekominator, Đurminator, Guvernator, Hermanator, Herminator, Hirschenator, Krpinator, Mandžakadabra, mandžinacija, Mandžinator, Mandžominator, mandžukastično, Mindžukić, Modrinator, opterminator, Panjdžo, Panjdžukić, paterminator, sperminator
manekenjac im. maneken × kenjati ‘srati’ × kenjac ‘magarac’ pogrdno za manekena

Društvo nije bogzna kak zgodno, ali nisam ni ja baš manekenjac. (Bednjanec 1975a, 39)

• usp. pomekludjeti, žlabrakadabra

• usp. Amerikenjac, denikenjac, esdekenjac, kapekenjac, sanjkenjac
manerv, manerav im. manevar × nerv

Moji manervi su se opustjeli, kao guzbeni mirišići, muskulimani. (Radaković 1999, 50)

• usp. mirišić, muskuliman
manewar [manevor, manevar] im. manevar × e. war ‘rat’

Račanov manewar (FT, 1. 3. 2003, n)

• o manevriranju premijera I. Račana između zahtjeva SAD-a i zahtjeva EU-a u vezi s napadom na Irak

• usp. hinovacija, Hračan, račananje, račanica, račanovodstvo, račanovođa, raspadšoj, SDPrvi, Sračan, Zračan
mangina [menģajna] im. e. mangina ← man ‘muškarac’ × vagina ‘vagina’ pogrdno za muškarca feminista ili muškarca uvjerena u superiornost žena

Čitam ovu temu i nemam pojima kaj dođe ta »mangina«? – Muška osoba, često vrlo nezrela, koja čini apsolutno sve da dobije žensku pažnju i odobravanje, pa čak i kad je protiv sebe i svojih interesa. Očajnički je željan ženske pažnje i potpuno pod njihovom kontrolom [...] (F, 27. 10. 2014, k)

Oleg tu i tamo zna nešto pametno reći, no njegov drugar, Galić Drago je ljevičarsko jugoslovensko antifašističko smeće svoje vrste. Školski primjer leftarda, femtarda, mangine i SJWankera. (Index, 16. 6. 2015, k)

• usp. desančar, femtard, krdesničarski, imbeciliberal, imbeciliberalizam, laprdist, leftard, libtard, pizdesničar, proljevičar, proljevičarenje, proljevičarski, retardesni, retardesničar
manglish [mangliš, mengliš] im. e. Manglish ← Malayan ‘malajski’ × English ‘engleski’ malezijski engleski, mješavina malajskoga, tamilskoga, kineskoga i engleskoga

Singapurski engleski ima karakterističnu prozodiju koja isprva zbunjuje nevično uho, a u kolokvijalnoj se komunikaciji u njega ubacuje mnoštvo riječi iz ostalih jezika, te tako nastaje Singlish (sličan Manglishu u Maleziji). (Putopija, 23. 10. 2015)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, singliš, spanglish, srvato-hrbski, srvatski, svahiliti, špangleski, štokajski, švengleski
manikopulirati se gl. manipulirati × kopulirati

Dezodorantibiotik / i safarisafalada / drajvaju se u egzotik / svih stereomonomada; / spazmoerotski si ana- / ližući grke džiuđuse / navisanskih tobogana / manikopuliraju se: / »Maskokoto« tad će »tko te / to dezinfekalijama?« / »Iz devizijske su kvote / zadnjih marcipanorama / mog mokrobioprograma, / ti pratelevidiote!« (Mrkonjić 1988, 63)

• usp. amandmanija, amandmaniti se, amandmoneyti se, analizati, dezinfekalije, dezodorantibiotik, džiuđus, marcipanorama, maskakota, pratelevidiot, stereomonomada
manipolicija im. manipulacija × policija

Zasluženi lapsus in fabula – zbog kojeg će netko od nadležnih u lojalnom uredništvu možda snositi sankcije – razotkriva policijski karakter medijske manipulacije (ili, bolje, manipolicije), rasvjetljava složenu metodologiju »principijelne rasprave« režirane na Pantovčaku, u kojoj je bez sumnje važnu produkcijsku ulogu imao i predsjednikov savjetnik za nacionalnu sigurnost [...] (Ivančić 2012c, 4. 9. 2012)

• o izjavi predsjednika I. Josipovića da je napad na Novosti i M. Pupovca »principijelna rasprava«
manistrant im. manistra ‘tjestenina’ × ministrant

No, g. I. Baldasaru se učinilo zgodnim da baš 9. svibnja, a ne 10. travnja, pokaže da nije raskuhani manistrant, kakvim ga drže zločesti sugrađani, nego legitimni baštinik opjevanog ratničkog duha, toliko podoban da bi ga i katedralni župnik don Tomislav Čubelić mogao uzeti za ministranta pri blagosiljanju spomenika. (Lucić 2014a, 12. 5. 2014)

• o lapsusu I. Baldasara na otvaranju spomenika HOS-u: »Danas se slavi Dan pobjede nad antifašizmom«

• usp. baldasarin, Baldassar, Balvansar, Bandisar, falsifikracija, Gaydasar, HČSDP, klaunačelnik
mankini [menkini] im. e. mankini ← man ‘muškarac’ × bikini ‘bikini, dvodijelni ženski kupaći kostim’ muški kupaći kostim, trakica koja prekriva spolovilo i bradavice, poput gaćica navučenih preko ramena umjesto oko struka, filmom Borat (2006) popularizirao ga glumac komičar Sacha Baron Cohen

Policija upozorava kako će svakoga tko se na stadionu pojavi u »mankiniju«, kako Borat naziva svoj kupaći kostim, udaljiti s mjesta događaja. (Dnevnik, 28. 1. 2008)

Blamaža zbog oklade: U mankiniju prošetao po splitskoj rivi (Index, 3. 7. 2013, n)

Pretpostavljamo da ne želite prošetati plažom u mankiniju, osim ako želite glumiti Borata, dakako... No Borat je već davno zaboravljen. Mankini je, nevjerojatno ali istinito, čak našao put do muških srdaca pa se danas može vidjeti na nekim plažama i utrkama. (TP, 6. 7. 2014)

• usp. burkini, facekini, fatkini, frong, monokini, slashkini, tankini

Mannquijote [mankihote] im. /Thomas/ Mann × Don Quijote

Thomas Mannquijote, Donkey Hot Dog, Зеленый Юрый, Green Man, Davor Jarilo Davor Jarilo Davor (Radaković 1999, 173)

• Th. Mann – njemački pisac • Don Quijote, Don Quixote – lik iz romana M. de Cervantesa
manscaping [menskejping] im. e. manscaping ← man ‘muškarac’ × landscaping ‘uređivanje okoliša, bavljenje hortikulturom’ muška depilacija

Danas velika većina muškaraca s posebnom pažnjom brine o rasporedu dlakavosti na svome tijelu bez ikakvog straha od stigmatizacije; čemu najviše možemo zahvaliti popularizaciju manscapinga [...] Domaće trgovine kozmetikom, nažalost, nisu adekvatno opremljene svime potrebnim za manscaping tako da se može dogoditi da budete osuđeni na neki od ženskih proizvoda – ali hej, nije da bi bilo prvi put da se nalazimo u toj situaciji na blagajni. (Queer, 13. 1. 2011)

• usp. brotox, guyliner, manscara, mansierre, meggings, moobs, murse, mušbica
manscara [menskara] im. e. manscara ← man ‘muškarac’ × mascara ‘maskara za oči’ muška maskara za oči

Stižu guyliner i manscara – kozmetika za muškarce (Dalje, 30. 7. 2008, n)

• usp. brotox, guyliner, manscaping, mansierre, meggings, moobs, murse, mušbica
mansierre [menzijer] im. e. mansierre ← man ‘muškarac’ × brasierre ‘grudnjak’ muški grudnjak

Tvoje bradavičje muke podsjetile su me na onu epizodu Seinfelda kad Jerryjev stari smisli grudnjak za muškarce, tzv. bro ili mansierre. Možda bi ti to pomoglo, hi hi hi. (Blog, 26. 2. 2007, k)

Ako si malo podeblji, staviš sisice u mansierre, a ako uz to imaš i malo više sitnih potrepština koje ne stanu u novčanik sa sobom si poneseš svoju »murse«. (F, 26. 5. 2011, k)

• usp. brotox, guyliner, manscaping, manscara, meggings, moobs, murse, mušbica
manjišan im. manjina × mališan

Djed Obraz manjišanima poklonio novi zakon! (FT, 14. 12. 2002, n)

• satiričan napis o novome zakonu o nacionalnim manjinama
marcipanorama im. marcipan × panorama

Dezodorantibiotik / i safarisafalada / drajvaju se u egzotik / svih stereomonomada; / spazmoerotski si ana- / ližući grke džiuđuse / navisanskih tobogana / manikopuliraju se: / »Maskokoto« tad će »tko te / to dezinfekalijama?« / »Iz devizijske su kvote / zadnjih marcipanorama / mog mokrobioprograma, / ti pratelevidiote!« (Mrkonjić 1988, 63)

• usp. amandmanija, amandmaniti se, amandmoneyti se, analizati, dezinfekalije, dezodorantibiotik, džiuđus, manikopulirati se, maskakota, pratelevidiot, stereomonomada
mariaćaći im. mn. marijači × /Ivo Sanader/ Ćaća

Mariaćaći (Ćaća, 20. 4. 2015, m)

Na doček voljenom Ćaći stižu mariaćaći. (Ćaća, 20. 4. 2015)

• fotomontaža glave I. Sanadera na tijelima marijačâ
marihuanarkić im. marihuana × narkić ‘narkoman’ uživatelj marihuane
marihuanarkić (R, Zagreb, 2010-e)

marinfetluk im. Marin /Barišić/ × marifetluk ‘smicalica’

Feralov marinfetluk (FT, 2. 6. 2006, n)

• o istupima splitsko-makarskoga biskupa M. Barišića protiv homoseksualaca

Markokalipsa im. Marko /Grubnić/ × apokalipsa podrugljivo o fotomontažiranim i fotošopiranim fotografijama koje na svojim internetskim stranicama objavljuje stilist M. Grubnić

Razveselila me i Markokalipsa na internetima. Znam da je riječ Markokalipsa lejm, imam bolest, pusti me. (Andrassy, 26. 1. 2016)

Marxovina [marksovina] im. /Karl/ Marx × /Dragan/ Markovina

Dragan Marxovina (Zmaj, 16. 9. 2016, m)

• fotomontaža filozofa K. Marxa i povjesničara i aktivista D. Markovine, koji osniva novu ljevičarsku stranku

• usp. karamarksizam

Marlie [marli] im. /Željka/ Markić × /Angelina/ Jolie

Anđelka Marlije (Index, 11. 8. 2016, k)

• komentar uz fotomontažu lica Ž. Markić i A. Jolie stopljenih u jedno

• usp. Anđelka, Čmarkićka, Jorkić, Karamarkić, Ksenobi, udbitelj, Želina

Marmaray [marmaraj] im. tur. Marmaray ← Marmara /Denizi/ ‘Mramorno /more/’× ray ‘pruga, željeznica’ željeznički tunel ispod Bospora, spaja europski i azijski dio Istanbula

Tunel se službeno zove Marmaray, kombinacija naziva Mramornog mora i turske riječi »ray« što znači željeznica. (Index, 29. 10. 2013)

Marmaray, podmorski tunel dug 13,6 kilometara, otvoren je u utorak. (TP, 30. 10. 2013)

Željezničkim tunelom Marmaray u Istanbulu su ispod Bospora, na oko 60 m dubine, povezane europska i azijska strana velegrada u kojemu živi gotovo 14 milijuna stanovnika. (VL, 3. 11. 2013)

• usp. Chunnel
marseljački prid. Marseille × seljački

Feralova Hrvatska marseljačka stranka (FT, 12. 8. 2000, n)

• o izjavi don Ž. Kustića da je hrvatski nadbiskup otišao na grob diktatora Aleksandra I. (ubijen u Marseilleu), a da srpski patrijarh nije ni pomislio doći na grob mučenika A. Stepinca

• usp. briseljački, briseoski, bruseljački
marstronaut im. Mars × astronaut

Upoznajte »marstronaute« koji bi se uskoro mogli uputiti za Crveni planet (Index, 2. 1. 2014, n)

U nastavku pogledajte »marstronaute« od kojih bi neki uskoro mogli krenuti na put. [...] Drugim riječima, astronauti bi upali u istu kategoriju kao i samoubojice, a ova je vjerska naredba izdana nakon što se pojavila priča o misiji Mars One čiji će »marstronauti« dobiti jednosmjernu kartu za Crveni planet, piše Telegraph. (Index, 21. 2. 2014)

maršaliti se gl. maršal × šaliti se

Reciklirao mi je da pattongene majke rađaju generale, a njegova šjora rodila majora. Maršalio se: to majka više ne bi rađe. (Radaković 1999, 47)

• usp. pattongen
martić im. mart ‘ožujak’ × /Milan/ Martić šaljivo za mjesec ožujak i M. Martića

21. martić 1994. (FT, 21. 5. 1994)

28. martić 1994. (FT, 28. 5. 1994)

6. martića 1995. (FT, 6. 5. 1995)

• na naslovnici Feral Tribunea na kojoj se martić ‘ožujak’ prvi put pojavio fotografija je M. Martića, jednog od vođa pobunjenih hrvatskih Srba

• usp. krvoželjak, olujak, ožujski
marximalan [marksimalan] im. /Karl/ Marx × maksimalan

Marximalno licemjerje (FT, 14. 4. 1997, n)

• intervju sa S. Šuvarom o ljevici i marksizmu u Hrvatskoj
masakrirati gl. masakrirati × maskirati

Tko se međusobno masakrira s nadom da devizno tambanje magistrira. (Bednjanec 1980, 152)

• epizoda s karnevalskom povorkom prerušenih sportaša • riječ masakrirati u izvorniku je grafički izvedena tako da se može pročitati dvojako

Masakrpok im. masakr × Maspok

Feralov masakrpok (FT, 19. 3. 2004, n)

• o napisu D. Margetića da je većina hrvatskih novinara u službi onih koji su hrvatsku slobodu pokušali spriječiti pokoljima civila i masakriranjem hrvatskih branitelja • Maspok – masovni pokret, Hrvatsko proljeće (1971)

• usp. Hamaspok, Masonpok
maskakota im. maskokoto vok. maska × maskota

Dezodorantibiotik / i safarisafalada / drajvaju se u egzotik / svih stereomonomada; / spazmoerotski si ana- / ližući grke džiuđuse / navisanskih tobogana / manikopuliraju se: / »Maskokoto« tad će »tko te / to dezinfekalijama?« / »Iz devizijske su kvote / zadnjih marcipanorama / mog mokrobioprograma, / ti pratelevidiote!« (Mrkonjić 1988, 63)

• usp. amandmanija, amandmaniti se, amandmoneyti se, analizati, dezinfekalije, dezodorantibiotik, džiuđus, manikopulirati se, marcipanorama, pratelevidiot, stereomonomada
maslaćaćak im. maslačak × /Ivo Sanader/ Ćaća

Maslaćaćak (Ćaća, 9. 3. 2015, m)

• fotomontaža glave I. Sanadera na maslačku
masocore [mazokor, mezokor] im. e. masocore ← masochism ‘mazohizam’ × hardcore ‘žestok, agresivan, eksplicitan’ žanr računalnih igara, osmišljenih tako da teško premostivim razinama frustriraju igrača

»Flappy Bird« je hibrid dva različita žanra igara; »masocore« žanra (stopljenica od »masochism« i »hardcore«) koji se ističe izazovima kroz različite nivoe igre u obliku pokušaja i pogrešaka te žanra poznatog po nazivu »endless runners« kojemu je možda najbolji predstavnik igra »Temple Run«. (Net, 4. 2. 2014)

Masonpok im. mason × Maspok

Feralov masonpok (FT, 14. 6. 2003, n)

• o napisu A. Vukasovića da se iz Europske Unije širi ideologija prava slobodnih zidara na razaranje europske kršćanske civilizacije • Maspok – masovni pokret, Hrvatsko proljeće (1971)

• usp. Hamaspok, Masakrpok
massacro [masakro] prid. masakr × e. sacro- ‘sakro-, sveto-’

Duhovna glazba i(li) »massacro rock«?! (Kaćunko, 4. 5. 2010, n)

Dakle, zbog često vrlo tanke crte između onoga što se danas naziva »sacro rock« i onoga što je na pop/rock sceni bliže fenomenu (glazbenog) »massacra« [...] pitam može li se u »prljavoj noćnoj posudi« nositi kvalitetno vino na svečani stol! Zato sam i složio kovanicu na koju su mnogi zarežali – »massacro rock«! (Kaćunko, 4. 5. 2010)

• o alternativnoj kršćanskoj glazbi
mastiž, masstige [mastiž] im. fr. masstige ← masse ‘masa’ × prestige ‘prestiž’ skupocjen proizvod po cijeni prihvatljivoj širem sloju kupaca

Njemački modni kreator Karl Lagerfeld odlučio je unijeti živost u svoje kolekcije te će na proljeće izdati novu liniju pret-a-portera »masstige« (spoj riječi »masa« i »prestiž«) za široku publiku koja će se prodavati na Internetu [...] (Dnevno, 8. 9. 2010)

Kava je zvijezda, kao što je i George Clooney, kazao je Thanasoulas. Nespresso je postigao veliki uspjeh u prodaji, uspio je spojiti masovnost i prestiž, što su oni to nazvali »mastiž«. (Poslovni, 22. 10. 2010)

Ovaj trend je odmah dobio i svoje ime – masstige, što je fuzija riječi mass market (masovno tržište) i prestige. Pojam su inaugurirali još 2003. godine Michael Silverstein i Neil Fiske u tekstu objavljenom u Harvard Business Reviewu [...] (Globus, 16. 9. 2014)

mastresa im. e. mastress ← master ‘gospodar, glavni’ × mistress ‘ljubavnica, metresa’

Kakav si ti dečko? – Ja nisam dečko! Ja sam metresa! Ne, mastresa. Master. Kako se to kaže? – Mislim da ćemo te mi zvati metresa. (Kako 2014, S02E09)

masturbacionalist im. masturbacija × nacionalist

Uvećavanje broja žrtava između ostaloga je i izraz tajne pomisli kako je ubijenih bilo premalo, a to je stanje kada se moral ili osjećaj stida povlače pred golom žudnjom: Milorad je Dodik utoliko tipičan masturbacionalist. Ili tipičan ustaša, svejedno. (Ivančić 2010c, 16. 4. 2010)

• o izjavi predsjedika Republike Srpske M. Dodika na obilježavanju 65. godišnjice proboja logoraša iz ustaškoga logora u Donjoj Gradini da je u Jasenovcu ubijeno 700 000 ljudi
masturbacionalizam im. masturbacija × nacionalizam

Ambijent je takoreći idealan, kiša lije, nebo plače, tisuću žalobnih duša skutrilo se pod kišobranima, upijaju mitsku energiju patništva nad kostima ubijenih predaka, a visoka politička ličnost utvrđuje stroge koordinate unutar kojih će uzbuđenje bujati i dovesti do zajedničke ekstaze: žrtva, plus nacija, plus zadovoljenje, jednako je masturbacionalizam! Eksploatacija stradalih sunarodnjaka radi tekućih čulnih i političkih potreba – masturbacionalizam – službeno se vodi kao iskazivanje pijeteta. [...] Srpstvo Milorada Dodika hrani se isključivo antagonizmom prema onima koji Srbi nisu. A pošto se jedino kroz takvo samouzbuđivanje uspijeva nacionalno ostvariti, osuđen je i na jedino sredstvo političkog opstanka – masturbacionalizam. (Ivančić 2010c, 16. 4. 2010)

• o izjavi predsjedika Republike Srpske M. Dodika na obilježavanju 65. godišnjice proboja logoraša iz ustaškoga logora u Donjoj Gradini da je u Jasenovcu ubijeno 700 000 ljudi
masturbanet im. masturbirati × internet

Infernet, kao pornonet, kao masturbanet nije sam po tome neukusan – to je bilo čija privatna stvar – nego je neukusna sva ona košmarna magla pseudoteoretiziranja koja bi sporednostima u radu ove službe iliti servisa, htjela zamagliti njenu suštinu. (Vjesnik, 20. 8. 2001)

• iz članka I. Mandića

• usp. infernet
masturbokatolik im. masturbirati × turbo- × katolik

Globalna Močvara – Tvornica »masturbo-katolika« (Kaćunko, 19. 2. 2007, n)

• o pokušaju uvođenja spolnog odgoja u hrvatske škole i sudioniku Big Brothera koji se deklarirao kao katolik, ali je najčešće masturbirao u kući
masturbokuća im. masturbirati × turbo- × kuća

Novine su redovito kao turbo ekskluzivnost isticale kako se sudionik toga nakaradnog natjecanja, stanovnik BB-kuće Ivan, svakodnevno pred kamerama spolno turbo samozadovoljavao i u tome »dnevnom zadatku« bio najuspješniji u RTL-ovoj masturbo-kući, a deklarirao se kao – »pobožni katolik«! (Kaćunko, 19. 2. 2007)

• o pokušaju uvođenja spolnog odgoja u hrvatske škole i sudioniku Big Brothera koji se deklarirao kao katolik, ali je najčešće masturbirao u kući
masturvejtati gl. e. masturwait ← masturbate ‘masturbirati’ × wait ‘čekati’ prekinuti ili usporiti masturbaciju pri gledanju pornofilmova na internetu jer internetska veza puca ili se obnavlja u privremenoj memoriji (e. buffering)

[...] mogao bi vam se dogoditi »masturwait« ili preciznije, mogli biste gledati porniće na netu, usred jednorukog surfanja nestane internet i odjednom ste prisiljeni gledati smrznutu sliku, crni ekran, poruku da je veza prekinuta ili znak za buffering. I to usred masturbacije. U tom ste slučaju prisiljeni »masturvejtati«. (Index, 7. 4. 2016)

• usp. masturwait
masturwait [masturvejt] im. e. masturwait ← masturbate ‘masturbirati’ × wait ‘čekati’ prekid ili usporavanje masturbacije pri gledanju pornofilmova na internetu jer internetska veza puca ili se obnavlja u privremenoj memoriji (e. buffering)

[...] mogao bi vam se dogoditi »masturwait« ili preciznije, mogli biste gledati porniće na netu, usred jednorukog surfanja nestane internet i odjednom ste prisiljeni gledati smrznutu sliku, crni ekran, poruku da je veza prekinuta ili znak za buffering. I to usred masturbacije. U tom ste slučaju prisiljeni »masturvejtati«. (Index, 7. 4. 2016)

• usp. masturvejtati
mašnovit prid. mašna × maštovit

Imao je, odakle, loš karikatur, alibio dobar je pulover, mašnovit i raznomustran. (Radaković 1999, 47)

• usp. alibiti, karikatur, pulover
matlet im. e. mathlete ← math/ematics/ ‘matematika’ × athlete ‘atlet, sportaš’ onaj tko redovito sudjeluje na matematičkim natjecanjima i priprema se za njih

Francusko matematičko čudo Alexis Lemaire potukao je u utorak vlastiti rekord izračunavši trinaesti korijen 200-znamenakastog broja u 70,2 sekunde, objavio je Znanstveni muzej u Londonu gdje se to dogodilo. [...] Anglosaksonci su već za njega iskovali neologizam »matlet«, jer Lemaire provodi strogu mentalnu higijenu i svakodnevno obavlja mentalne vježbe poput atleta. (Dnevnik, 11. 12. 2007)

Alexis je dobio i nadimak »Matlet« jer provodi strogu mentalnu higijenu i svakodnevno obavlja mentalne vježbe. (24sata, 12. 12. 2007)

matomatika im. Mato /Arlović/ × matematika

Feralova matomatika (FT, 9. 2. 2002, n)

• o tvrdnji ustavnoga stručnjaka SDP-a M. Arlovića da bi manjine bile najjača politička opcija u državi kad bi se pristalo na to da one sa zastupljenošću u stanovništvu s više od četiri posto imaju predstavnika u Hrvatskome saboru

Matomatika (FT, 15. 2. 2008, n)

• o izjavi M. Arlovića da SDP nije ni mogao izgubiti izbore kad nije ni bio na vlasti

• usp. arloukanje, matoumnost
matoumnost im. Mato /Arlović/ × maloumnost

Feralova matoumnost (FT, 9. 2. 2002, n)

• o izjavi ustavnoga stručnjaka SDP-a M. Arlovića: »Manjine bi Hrvate svele na manjinu.«

• usp. arloukanje, matomatika
mauzer [mauzer, maucer] im. e. mauzer ← maltese ‘maltezer’ × /miniature/ schnauzer ‘/patuljasti/ šnaucer’ pas mješanac maltezera i patuljastoga šnaucera

Maltese + Miniature Schnauzer = Mauzer (Vauvau, 12. 6. 2007)

maxximumalno [maksimumalno] pril. MaxxiMUM × maksimalno

MaxxiMUMalno mislimo na vas! (Bosch, 30. 3. 2015)

MaxxiMUMalno jednostavno spravljajte slastice uz Bosch uređaje [...] (Bosch, 22. 4. 2015)

Budite MaxxiMUMalno brzi, izbjegnite prepreke i osvojite Boschanstvene nagrade. (Bosch, 18. 5. 2015)

• MaxxiMUM – višenamjenski kuhinjski aparat

• usp. boschanstven, boschanstveno

Maybach [majbah] im. Maybach × /Johann Sebastian/ Bach

Johann Sebastian Maybach (Lucić 2013b, 23, 18. 4. 2011)

• riječ je o izmišljenom autoru pjesme Cash & Kerum • Maybach – skupocjen automobil koji je posjedovao splitski tajkun i političar Ž. Kerum • J. S. Bach (1685–1750) – njemački barokni skladatelj

• usp. Karakerum, Kerumarko, kerumčar, Kerumenko, kerumotvorina, kerumovanje, Seljko, vlajburški, Vlajder

Maznigan im. maznuti ‘udariti’ × on ak. ga × Marijan /Beneš/

A sad, meč stolječa! Naš slavni štemer Maznigan Tresneš protiv čuvenog američkog bombardera Džo Kartisa! (Bednjanec 1983, 11. 5. 1983)

• epizoda o podvalama u profesionalnome boksu, Nježni biva obojen u crnca i zove se Džo Kartis, Džo Kurcis, Joj Cirkus, možda aluzija na Crnog Bombardera, boksača Joea Lewisa • Nježni – glavni lik stripa I. Bednjanca • M. Beneš – jugoslavenski boksač

• usp. Tresneš

Mazzimo [mazimo] im. mazati ‘šmrkati /kokain/’ × Massimo /Savić/

Mazzimo (Di, 9. 5. 2015, m)

Mazzimo Glavić s hitom: Guze nam sjele na krut! (Di, 9. 5. 2015, k)

• aluzija na navodno drogiranje pop-pjevača M. Savića

Mc–Mn

McDonaldSS [mekdonalds, mekdonaldeses] im. McDonald’s × nj. SS ‘Schutzstaffel, Zaštitni odred’ × sabor

McDonaldss (FT, 6. 10. 2006, n)

• razgovor s argentinskim redateljem kazališne predstave Ronaldo, klaun iz McDonald’sa • McDonald’s – svjetski poznat lanac hamburgerdžinica • SS – elitna nacistička vojna postrojba

• usp. Baldassar, Hassanbegović, missterija, ssabor, ssavez, turisst, velesslalom, Yugosslavija
mdmastično pril. MDMA ‘metilenedioksi-metamfetamin, ekstazi’ × fantastično

Pa kako ti je bilo kad si uzela? – Mdmastično. (R, Zagreb, 2014)

• usp. omdma, Tuđmdman, Tuđmean
meagan [migan] im. e. meagan ← meat ‘meso’ × vegan ‘vegan’ vegan koji jede meso životinja uzgojenih na održiv, zdrav, human način

Frigani koji se smatraju meaganima (hrv. miganima), što dolazi od meat (hrv. meso) i vegan, konzumiraju i meso ukoliko ga pronađu. (Neprijatelji, 8. 5. 2008)

• usp. fleksitarijanac, freegan, fruktarijanac, frutarijanac, pesketarijanac, polotarijanac
meagle [migl] im. e. meagle ← minpin ‘patuljasti pinč’ × beagle ‘bigl’ pas mješanac patuljastoga pinča i bigla

Beagle + MinPin = Meagle (Vauvau, 12. 6. 2007)

medastaza im. med ‘marihuana’ × metastaza

Medastaze (Di, 8. 4. 2015, k)

• komentar na fejsbučku objavu da marihuana nije droga
medvjedica im. med ‘marihuana’ × /sredozemna/ medvjedica

Uočena sredozemna MEDvjedica! Nadamo se samo da nije patka! (Di, 5. 3. 2015)

• riječ je o nestašici marihuane u Hrvatskoj • sredozemna medvjedica – jedan od najugroženijih i najrjeđih morskih sisavaca
medicane [medikejn] im. e. medicane ← Mediterranean ‘sredozemni, mediteranski’ × hurricane ‘ugaran’ uragan svojstven Sredozemlju

Tropska ciklona Mediterana, također poznat kao Medicanes (Mediteran Hurricanes), su ciklone koje nastaju u Sredozemnom moru. (Crometeo, 7. 11. 2010, k)

Međutim, ponekad se javljaju svojevrsni hibridi tropske i vantropske ciklone, koji se najčešće nazivaju mediteranskim uraganima (mediterranean hurricane ili medicane), iako u njima brzina vjetrova ne dostiže uvijek razine potrebne da se sustav okarakterizira uraganskim. Jave se obično dva do tri slučaja godišnje. Medicanei, poput tropskih ciklona, ne sadrže fronte i imaju specifični oblik s okom u središtu oko kojeg se nalaze jake grmljavinske oluje [...] (TP, 26. 4. 2012)

Uz upozorenje kako će se za uvjete »medicanea« (Mediterranean hurricane) sa sigurnošću znati najkasnije do sutra ujutro, Crometeo piše kako postoji mala, ali realna mogućnost da se medicane pojavi na našim prostorima. [...] Medicanei se, kao i tropske oluje, najčešće zadržavaju iznad mora te dolaskom do kopna slabe. [...] Dana 4. prosinca 2008. godine, južnu Dalmaciju pogodila je ciklona Faust. Ta je ciklona imala neka obilježja medicanea. (Index, 8. 9. 2015)

medijokritet im. medij × mediokritet

Afera »Farmal« pokazala je kako su narod u Hrvatskoj godinama farmali – i farmacEUti, i političar(obnjac)i, i medij(okritet)i, i banka(sau)ri... i... i tko sve nije... – a to nesmetano i nekažnjivo čine i dalje! (Kaćunko, 16. 11. 2012)

• o aferi Hipokrat, u kojoj su se farmaceutska tvrtka Farmal i njezini predstavnici teretili da su mitili liječnike opće prakse diljem Hrvatske kako bi propisali lijekove Farmala

• usp. baxteritorijalni, farmaceut, političarobnjak
medikamental im. medikament ‘lijek’ × mentalan ‘slabouman’

Primite je kao sakrament / Don Anto što Baković dijeli: / [...] / Ili kao medikamental / Na recept Zorana Vukmana [...] (Lucić 2013b, 50)

• aluzija na izjavu Z. Vukmana da kravlje ludilo nije ništa prema Božjoj kazni koja može zadesiti Europu ako se ne obrati

• usp. apologoreja, balkanto, Četverorep, gumnazija, kranjčarenje, kriptokolumnizam, kukumenski, pakaovac, preseratorijanac, shitac, slovostaj, talamuđenje, teroretičar, tribudal, vjerojauk, vukmanijak
mediokretenizacija im. mediokracija ‘vladavina mediokriteta, osrednjosti’ × kretenizacija

Kultura smrti i grozničavo traženje »sigurnog seksa«, pod utjecajem globalne mediokr(eteniz)acije, potisnula je civilizaciju ljubavi i kulturu života! Zar nije paradoks i apsurd da izumiru upravo oni narodi i one civilizacije koji su totalno opsjednuti seksom i pornografijom. (Kaćunko, 5. 3. 2016)

• o drastičnome padu nataliteta u Hrvatâ
mediokriterij^1 im. Medijci × mediokritet × kriterij

Feralov mediokriterij (FT, 14. 4. 2001, n)

• o tvrdnji Z. Tomičića da su Medijci, stari iranski narod, imali jezik sličan hrvatskomu pa otud »iznimnost Hrvata u skladu s iranskim duhom i područjem«
mediokriterij^2 im. mediokritet × kriterij

Feralov mediokriterij (FT, 16. 2. 2002, n)

• o izjavi S. Letice da ne vjeruje u kult nadarenosti, nego u kult rada, te da čovjek ispodprosječnih sposobnosti može biti dobar u intelektualnim zanimanjima
medobro pril. medo × dobro e. beary ← bear ‘medvjed, medvjedić’ × very ‘vrlo’

Na majici mu piše: Budi medo-bro. (Teorija 2014, S05E18)

• riječ je o poklonu za pacijenta, plišanome medvjediću kojemu na majici piše e. Get well beary soon ‘Da brzo ozdraviš’, sa stopljenicom riječî bear ‘medo’i very (soon) ‘vrlo (brzo)’

Međujazzje [međuģezje] im. Međimurje × e. jazz ‘džez’

Vrijeme je za jazz: Međujazzje (HTV 3, 10. 4. 2015, n)

• naslov TV-emisije o džezu u Međimurju
međunavodni prid. međunarodni × navodni

Međunavodni incident (FT, 3. 10. 1994, n)

[...] imamo ozbiljan međunavodni problem, u kojemu se predstavlja Boris Buden, stanovnik Beča, jedan po svemu međunavodni intelektualac, s poštenjem kao specijalističkim opredjeljenjem. (FT, 3. 10. 1994)

• polemika V. Ivančića i B. Budena

Međunavodna suradnja (FT, 2. 2. 2007, n)

• o suradnji Hrvatske elektroprivrede i Elektroprivrede Republike Srpske
međunogamatim pril. međutim × među nogama

Međunogamatim, pravi smisao tog frazgovora na našem ist slanguageu kako slebdi: [...] Radaković 1999, 60)

• usp. frazgovor, slanguage, slebdjeti
meggings [megings] im. mn. e. meggings ← man mn. men ‘muškarac’ × leggings ‘tajce, tajice’ tajce za muškarce

Budući da trend metroseksualaca ne jenjava, i dalje raste potražnja muškaraca za torbama preobraženim u »manbags«, tajicama poznatim kao »meggings« i linerom za oči zvanim »guyliner«. (TP, 24. 9. 2009)

No, dok su visoke pete i seksi čarape ipak nešto što će teško osvojiti širu populaciju snažnijeg spola, tajice bi mogle postati mainstream. »Muške tajice, meggings, najnoviji su modni krik!«, poručuje nam britanski Telegraph. (Cromoda, 10. 12. 2012)

Leggings za frajere iliti meggings osmislili su britanski dizajneri Luke Shipley i Tom Hunt. Njihov je cilj da i muškarci dožive dan kada će biti u mogućnosti odjenuti nešto udobno, što žele, umjesto nečega što bi trebali, jer je to u društvu tako općeprihvaćeno. (Cosmopolitan, 26. 3. 2014)

• usp. brotox, guyliner, manscaping, manscara, mansierre, moobs, murse, mušbica
mehatroničar im. mehanika × elektroničar onaj tko se stručno bavi mehatronikom • v. mehatronika

Mehatroničar budućnosti je rijetki pojedinac koji je u stanju svojim radom prelaziti granice sastavnih disciplina mehatronike kako bi prepoznao i iskoristio pravu kombinaciju tehnologija potrebnu za optimalno rješenje određenog problema. (TSRB, 22. 12. 2004)

Zanimanje »mehatroničar«? (F, 11. 1. 2010, n)

Neobični fakultetski smjerovi: lako zapošljiv mehatroničar je zanimanje budućnosti (Srednja, 4. 7. 2014, n)

mehatronika im. e. mechatronics ← mechanics ‘mehanika’ × electronics ‘elektronika’ multidisciplinaran spoj mehaničkog, elektroničkog i računalnog inženjerstva te upravljanja sustavima
mahatronika (AG 1999, s. v.)

Strojarska tehnička škola Fausta Vrančića ima slobodnih mjesta u tri programa – strojarski tehničar 58 mjesta, tehničar za vozila i vozna sredstva 22, tehničar za mehatroniku 7 mjesta. (Vjesnik, 7. 7. 2000)

Termin »mehatronika« prvi je put upotrijebljen 1975. godine u elektroničkoj tvrtci Yaskawa u Japanu, kao kombinacija riječi Mehanika-Elektronika-Kontrola koje sačinjavaju srž mehatronike. [...] Mehatronika nije isto što i automatika, robotika ili automatizacija proizvodnje. [...] Mehatronika se može prepoznati kao moderna upotreba automatizacijske tehnologije za širok spektar potreba inženjeringa i edukacije. (TSRB, 22. 12. 2004)

Namjeravam otići u Ruđera, ali ne znam da odem za računalstvo ili mehatroniku. Pa da li mi možete reći što se radi u računalstvu i što u mehatronici. (F, 31. 5. 2009, k)

Student mehatronike osvojio zlato na sajmu tehnologija u Moskvi (VL, 14. 4. 2010, n)

mejati gl. meketati × blejati

Jel meji ili blekeće? (Index, 16. 9. 2014, k)

• komentar na vijest da je rođen rijedak križanac ovce i koze

• usp. bleketati, kovan, kovca, ovkoza, ovza, pragnje, svinjgati
meketarenje im. meketati × reketarenje ‘uzimanje reketa, nezokonita nameta’

Političko meketarenje (FT, 20. 9. 2003, n)

• D. Matošec o televizijskoj emisiji u kojoj je političar J. Radoš ispao retorički vuk, a »krijumčar« Z. Zubak retorička zavičajna ovca
meksodličan prid. Meksiko × odličan e. Mexcellent ← Mexico ‘Meksiko’ × excellent ‘odličan’

Charlie, možeš li sve jesti? – Ne smijem grah, rižu i sir. Šalim se. Obožavam vašu hranu. Meksodlična je. – Mi smo iz El Salvadora. – A vaša kći je El Salvadivna. – Duhovito. To sam čuo samo brazilijun puta. (Kontrola 2015, S02E52)

• usp. brazilijun, salvadivan
meksploatacija im. e. mexploitation ← Mexico ‘Meksiko’ × exploitation ‘eksploatacija’ filmski podžanr unutar eksploatacijskoga filma, bavi se Meksikom i Meksikancima, kriminalom, narkomafijom, švercom droge, seksom

Posljednjih nekoliko godina, kako se meksička država počela urušavati pod ratovima i strahovladom narko-kartela, video tržište poplavio je novi val gangsterske meksploatacije, naslovima kao što su »The Cartel« i »Mexican Gangster«. (TP, 10. 1. 2011)

Ipak, najpoznatiji film u novijoj povijesti svakako je ovogodišnji »Machete« Roberta Rodrigueza, spomenik meksploataciji, ali i drugim žanrovima, kao što su klasična grindhouse akcija, karsploatacija, nansploatacija... (TP, 10. 1. 2011)

Meksploatacija bez granica (NL, 30. 10. 2013, n)

• usp. bleksploatacija, brusploatacija, hiksploatacija, karsploatacija, nacisploatacija, nansploatacija, redneksploatacija, remakesploatacija, seksploatacija, šoksploatacija
meksploatacijski prid. e. mexploitation ← Mexico ‘Meksiko’ × exploitation ‘eksploatacija’ koji se odnosi na meksploataciju • v. meksploatacija

Kad smo već kod Meksika, ne smijemo zaboraviti ni na posebni val meksploatacijskih filmova, koji su još od sedamdesetih prikazivali kulturu južno od Rio Grandea kao epicentar narko-biznisa i prostitucije. (TP, 10. 1. 2011)

Filmovi prepuni seksa, droge i nasilja posebno su poznati kao dio meksploatacijskog opusa meksičkog glumca Huga Stiglitza, koji se kao lik svojim imenom pojavio i u »Nemilosrdnim gadovima« Quentina Tarantina. (TP, 10. 1. 2011)

Rodriguezov meksploatacijski prosede sada je još bliži crtiću. (NL, 30. 10. 2013)

melankotropija im. melankolija × mizantropija rus. merlehljundija ‘melankolija, tuga, depresija’

Pala sam danas u melankotropiju, neraspoložena sam i nemoj me slušati. (Čehov 2015, 214)

• prevodilac V. Gerić uz prijevod je zapisao ovu bilješku: U izvorniku merlehljundija. Istu riječ naći ćemo u Čehovljevoj pripovijesti Istražitelj te u drami Ivanov. Budući da je tu riječ teško »prevesti« na hrvatski, dopustio sam si stvoriti svojevrsni »lem« od dviju riječi koje se i tako spojene »raspoznaju«: melankolija + mizantropija.

melosiped im. melos ‘melodija’ × velosiped, velociped ‘bicikl’ stroj koji se pokreće pedalama i pritom proizvodi melodiju, izum profesora Balthazara, lika iz crtanoga filma

Balthazarov izum bio je melosiped – pola snažno vozilo, pola muzički instrument. (Balthazar 1977, S03E11)

• usp. pilulobogan, svađavine, štricikl

Memex [memeks] im. e. memex ← memory ‘memorija’ × index ‘indeks’ 1. ime zamišljenoga protohipertekstnoga sustava, zamislio ga i opisao V. Bush (1945)

Jedan od pionira na području radara Vannevar Bush, također i savjetnik američkog predsjednika Roosevelta za pitanja tehnologije u ratu, bio je pokretač ideje koja je poslije prerasla u WWW. Razmišljao je o stroju koji će promijeniti način na koji ljudi pohranjuju i pretražuju knjige, zapise i bilješke. Nazvao je taj stroj memex. Mislio je da ljudi ne žele biti uklopljeni u linearnu strukturu alfanumeričkih indeksa, već su im prikladnije asocijativne veze te bi stoga memex povezivao informacije asocijativnim vezama i dijelovima informacija a pretraživanje bi se obavljalo logičnim vezama. Zamišljao je memex kao stol i kameru koja snima sve što korisnik piše te potom povezuje s ostalim dijelovima informacija iz kazala. Memex nije nikad izgrađen. (Zvizdić 2001)

2. ime predviđenog internetskog pretraživača

Pentagonova istraživačka ruka radi, među ostalim, i na projektu »Memex«, koji bi trebao biti u stanju pretraživati bespuća interneta tamo gdje uobičajeni internetski pretraživači poput Googlea i Binga ne mogu zakoračiti. [...] »Memex« je dobio ime spajanjem riječi »memory« i »index«, a projektom se želi ostvariti »tehnološka superiornost u indeksiranju sadržaja i pretraživanja interneta«. (TP, 15. 2. 2014)

memiševiti gl. /Refik/ Memišević × ševiti ‘jebati’

Možda još nisu zaboravljeni moji uspjesi u boksu? Ili kad sam memiševio rvače na strunjači? (Bednjanec 1983, 5. 1. 1983)

• epizoda o izboru za sportaša godine, Nježni nabraja sportove kojima se bavi • Nježni – glavni lik stripa I. Bednjanca • R. Memišević (1956–2004) – srpski hrvač, višestruki prvak Jugoslavije
menadžeraj im. menadžer × raj

Feralov menadžeraj na zemlji (FT, 27. 10. 2001, n)

• o izjavi pastora T. Črnjija: »Ljudi iz Biblije mahom su bili uspješni poslovni ljudi! Od oca Abrahama do apostola Pavla.«
menažder im. menadžer × -žder

Nježni menažderi (Bednjanec 1981, 8. 7. 1981, n)

• epizoda o sportskim menadžerima
menažderski prid. menadžerski × -žder

Navijački komentatori na web stranicama dnevnih novina u povodu smrti Ćustića prozivaju »gubu« i »bagru« iz HNS-a optužujući menaŽDerski nogometni stalež da godinama ne radi na održavanju stadiona [...] (FT, 11. 4. 2008)

• članak M. Garbera poslije smrti H. Ćustića, nogometaša NK Zadar koji je preminuo od ozljeda dobivenih kad je na utakmici glavom udario u betonski zid

• usp. mamiran
menstruatirka im. menstruacija × mušketirka e. menstra-teer ← menstruation ‘mjesečnica’ × musketeer ‘mušketir’

Ovo joj je prvi put i malo pretjeruje. Govori nam o običajima u drugim zemljama, a svi su o tome da se skinemo gole i peremo jedna drugu. Čeka da nam se ciklusi poklope pa da budemo Tri menstruatirke. (Teorija 2014, S05E08)

Mentallica [mentalika] im. mentalan ‘slabouman’ × Metallica

Feralova Mentallica (FT, 21. 4. 2001, n)

• o izjavama don I. Šutala o sotonizmu u stihovima američke rock-skupine Metallica

Mentallica (Zmaj, 16. 1. 2014, m)

• fotomontaža političarâ i moćnikâ Z. Mamića, M. Bandića, Ž. Keruma i D. Milinovića na skupnome portretu američke rock-skupine Metallica
merčepovca im. merčepovac × ovca

Zbor zablejanih merčepovaca (Lucić 2012a, 9. 7. 2012, n)

Poruka je takva da čak i Ladislav Tomičić ispada preblag kada neljudsku šutnju, kojom je hrvatska javnost popratila Merčepovo puštanje da se brani sa slobode, pripisuje dresiranom zboru Orwellovih ovaca. U međuvremenu je ta šutnja prerasla u blejanje merčepovaca. (Lucić 2012a, 9. 7. 2012)

• o napisima u Slobodnoj Dalmaciji koji veličaju optuženika za ratne zločine T. Merčepa

• usp. piskaralački, tomoljublje

Merde [merd] im. Merde ← /Angela/ Merkel × /François/ Hollande skupno za zajedničku politiku njemačke kancelarke A. Merkel i francuskoga predsjednika F. Hollandea

Iako novinari ovih dana smišljaju naziv za buduću njemačko-francusku lokomotivu koja je još od vremena Adenauera, de Gaullea, Kohla i Mitterranda pokretala europsku integracijsku kompoziciju – Merkollande, Merkande, Frangela ili samo pogrdno Merde – svima je jasno da s Hollandeom umjesto Sarkozyja u Elizejskoj palači ona neće moći nastaviti istim kolosijekom. (GS, 8. 5. 2012)

• igra riječi s fr. merde ‘sranje’

• usp. Frangela, Karamerkel, Merkande, Merkollande, Merkozy

Merkande [merkand] im. Merkande ← /Angela/ Merkel × /François/ Hollande skupno za zajedničku politiku njemačke kancelarke A. Merkel i francuskoga predsjednika F. Hollandea

Iako novinari ovih dana smišljaju naziv za buduću njemačko-francusku lokomotivu koja je još od vremena Adenauera, de Gaullea, Kohla i Mitterranda pokretala europsku integracijsku kompoziciju – Merkollande, Merkande, Frangela ili samo pogrdno Merde – svima je jasno da s Hollandeom umjesto Sarkozyja u Elizejskoj palači ona neće moći nastaviti istim kolosijekom. (GS, 8. 5. 2012)

• usp. Frangela, Karamerkel, Merde, Merkollande, Merkozy

Merkollande [merkoland] im. Merkollande ← /Angela/ Merkel × /François/ Hollande skupno za zajedničku politiku njemačke kancelarke A. Merkel i francuskoga predsjednika F. Hollandea

Europi treba novi interesni brak. Može li »Merkollande« zamijeniti »Merkozy«? (JL, 8. 5. 2012, n)

Hollandeova zadaća bit će lakša, iako Angela Merkel, njemačka kancelarka koja je zagovarala ponovni izbor Nicolasa Sarkozyja, neće biti jednostavan partner novom francuskom vođi. »Merkozy« se neće preko noći pretvoriti u »Merkollande«. (HKV, 8. 5. 2012)

»Merkollande« nakon »Merkozy«: Merkel i Hollande se na idiličnom sastanku usuglasili oko sudbine Grčke (Index, 15. 5. 2012, n)

• usp. Frangela, Karamerkel, Merde, Merkande, Merkozy

Merkozy [merkozi] im. Merkozy ← /Angela/ Merkel × Nicolas /Sarkozy/ skupno za zajedničku politiku njemačke kancelarke A. Merkel i francuskoga predsjednika N. Sarkozya

Mediji su dvoje trenutačno najmoćnijih ljudi u Europi prozvali jednim imenom, Merkozy, koje bi trebalo dočaravati njihov zajednički rad na istom cilju. (VL. 23. 10. 2011)

Slavni par Merkozy »glumi« u parodiji britanskog skeča »Dinner for One« iz 1963. godine. (VL, 1. 1. 2012)

Hollandeova zadaća bit će lakša, iako Angela Merkel, njemačka kancelarka koja je zagovarala ponovni izbor Nicolasa Sarkozyja, neće biti jednostavan partner novom francuskom vođi. »Merkozy« se neće preko noći pretvoriti u »Merkollande«. (HKV, 8. 5. 2012)

»Merkollande« nakon »Merkozy«: Merkel i Hollande se na idiličnom sastanku usuglasili oko sudbine Grčke (Index, 15. 5. 2012, n)

• usp. Frangela, Karamerkel, Merde, Merkande, Merkollande, Rankozy, Sarkompleks, Sarkomzy

Merkurčić im. Merkur × kurčić

G. Mlagy, yuppieter, držao se za svoj mali mići/pići Merkurčić [...] (Radaković 1999, 173)

• usp. yuppieter

Messidona [mesidona] im. Messidona ← /Lionel/ Messi × /Diego/ Maradona pohvalno za nogometaša L. Messia

Messidona: »Sve smo probali, ali njega se ne može zaustaviti« (24sata, 29. 5. 2011, n)

Messidona se vraća protiv Getafea: Podsjetite se kako je protiv istog kluba 2007. zaradio taj nadimak (Index, 7. 1. 2014, n)

Messi je nakon toga od Španjolske do rodne Argentine slavljen ne samo kao Maradonin nasljednik, nego kao i jedini čiji gol se može mjeriti s glasovitim slalomom velikog prethodnika protiv Engleske na SP-u 1986, a dobio je i prigodni nadimak – Messidona. (Index, 7. 1. 2014)

• usp. Blessi, Čoparadona, Ćaćadona, Haladona, Magladona, Mamadona, Messija, Messinaldo, Varadona

Messie [mesi] im. /Stjepan/ Mesić × Lassie

Messie se vraća kući (FT, 15. 4. 1996, n)

• tekst uz fotomontažu zagrljenih F. Tuđmana i S. Mesića, koji je svojedobno bio istupio iz Tuđmanova HDZ-a, Mesić u obliku kuje Lassie iz filma Lassie se vraća kući

Messija [mesija] im. /Lionel/ Messi × mesija podrugljivo za nogometaša L. Messia

Biblijski mesija i »messije« novog doba (Kaćunko, 15. 12. 2007, n)

Argentinskog nogometaša Lionela Messija nedavno je nakon jednog odličnog nastupa u španjolskoj ligi jedan oduševljeni novinar proglasio novim »messijom«! U tom stilu odmah su naslovi preplavili naslovnice širom svijeta. [...] Kršćanin na početku 21. st., da bi bio uvjerljiv, ne smije biti duhovni klon novopoganske kulture ni sljedbenik mnoštva novodobnih »messija«, već proročki svjedok božanskog Mesije! (Kaćunko, 15. 12. 2007)

Pravi Messi(ja) u srpnju će ipak biti u Hrvatskoj – Gari Kasparov. I to 19. godinu zaredom (VL, 27. 6. 2011, n)

• usp. Blessi, Messidona, Messinaldo

Messinaldo [mesinaldo] im. Messinaldo ← /Lionel/ Messi × /Cristiano/ Ronaldo

Ovako izgleda Messinaldo, spoj Messija i Ronalda! (RTL, 26. 2. 2013, n)

Sammir je brz, agilan, u duel igri najjači igrač poslije valjda Asanovića... njemu kad se da igrat onda je zvijer... druga stvar je što se vucarao po livadama HNL-a jer ga je bolila ona stvar, a za Brozovića i ekipu je Messinaldo. (Sportnet, 14. 5. 2014, k)

Koga boli kurac ako je Sammir »Messinaldo« za »Brozovića i ekipu« ako nisu konkurenti za istu poziciju. Problem je što naši treneri često na taj način razmišljaju. (Sportnet, 14. 5. 2014, k)

• usp. Blessi, Gaynaldo, K.O.naldo, Messidona, Messija, Pederonaldo, Penaldo
metački prid. metak × Medački /džep/

Feralov Metački džep (FT, 24. 2. 2001, n)

• o prijetnji Lj. Ćesića Rojsa I. Niniću da će mu uzvratiti, i to ne jednim metkom • Medački džep – operacija Hrvatske vojske u kojoj su počinjeni zločini nad srpskim civilima
metaftonimija im. e. metaphtonymy ← metaphor ‘metafora’ × metonymy ‘metonimija’ međudjelovanje konceptualne, pojmovne metafore i metonimije

[...] neki slučajevi figurativne porabe vlastitih imena koji se na prvi tren doimaju poput jednostavne metafore ili metonimije zapravo metaftonimije, rezultati međudjelovanja ta dva kognitivna procesa. (Brdar 2001, 32)

U ovom se radu pokazuje (i) da se neizravni govorni činovi, čija je zapravo funkcija odražavati ili povećati društvenu koheziju, mogu temeljiti na konceptualnim metaftonimijama, tj. na kombinacijama metafora i metonimija, te (ii) [...] (Brdar 2002, 54)

Prvi je to zamijetio Goossens (1990), koji je skovao naziv metaftonimija (e. metaphtonymy) za međuodnos konceptualne metafore i metonimije [...] (Stanojević 2009, 354)

metakforičnost im. metak × metaforičnost

Feralova metakforičnost (FT, 23. 5. 2008, n)

• o svjedočenju Z. Kramarića na suđenju B. Glavašu za ratni zločin: »Navodi iz moje knjige ne smiju se uzimati kao činjenice, jer je tu riječ o mojim impresijama [...]«

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, poglavaš, poglavaštvo, selodjeb, slobotomija, spolesnik, ssabor, župost, žutnja
metakmorfoza im. metak × metamorfoza

Metakmorfoze (Brlek 2014, n)

metastaza im. mezastaza × staza

Sva zovdivljaka zvijeržđa: naprsli Voždenjak, Rak i Mliječena metastaza, taj веселый Milky Šwayk! Krven beo blau. (Radaković 1999, 173)

• usp. krven, mliječeni, Šwayk, zovdivljak, zvijeržđe

Metastazić im. metastaza × /Darko/ Stazić pogrdno za kazalištarca D. Stazića

To isto vrijedi i za Metastazića, Ofrljića, i Fekalante, osoba od kojih se normalnoj osobi diže želudac. (HKV, 29. 10. 2014, k)

• usp. Ofrljić
metaxnuti [metaksnuti] gl. Metaxa × metnuti

Jebnu mi je ruku stavio na 3ticu, a drugom ouzeo karamanlis i metaxnuo mi ga u labiarit. (Radaković 1999, 50)

• Metaxa – brend grčkog alkoholnog pića

• usp. jeban, stheratidokakis, tritica, zgrčkiti se
meteorolati se gl. meteor × rolati

Nebom se meteorolala zastava [...] (Rajki 2012, 66)

Nebom se, kao i uvijek kad se vijori, meteorola stara zastava [...] (Rajki 2014a, 6)

metluzalem im. metla ‘otkaz’ × metuzalem ‘jako star čovjek’

Feralov metluzalem (FT, 8. 6. 2002, n)

• o objašnjenju ministra rada i socijalne skrbi D. Vidovića nakon prijedloga o produljenju radnoga vijeka do 67. godine
metodonogija im. ?Metod × metodologija × noga

Nježnopsihička metodonogija (Bednjanec 1982, 8. 12. 1982, n)

• epizoda u kojoj Sv. Metod komentira stanje i metode u nogometu
metrapula im. metropola × trapula ‘zamka’

Metrapula Bandić (FT, 18. 4. 2008, n)

• analiza zbornika radova o urbanističkoj viziji Zagreba i gradskome planiranju gradonačelnika M. Bandića, koje se nikad ne realizira

• usp. Bandek, Bandekfest, Bandisar, Banditić, Bandopoly, Banduševac, bliznismen, kradonačelnik, krdonačelnik, milanij, Talibandić, zgradonačelnik
metrolejbus im. metro × trolejbus fr. métrolleybus ← métro ‘metro’ × trolleybus ‘trolejbus’

Zbog štrajka uspinjača i metrolejbusa, ulicama je vozio povećani broj raznih vozila [...] (Queneau 2006, 108)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
migan im. e. meagan ← meat ‘meso’ × vegan ‘vegan’ • v. meagan
migl im. mops × bigl pas mješanac mopsa i bigla

Migl (Index, 1. 2. 2014, n)

Milamarko im. /Zoran/ Milanović × /Tomislav/ Karamarko

Tomizoran Milamarko (Di, 6. 11. 2015, k)

• komentar na fotomontažu licâ Z. Milanovića i T. Karamarka stopljenih u jedno

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Rentacaramarko, Tomizoran, Tomranjo, Tuđmarko, Zečilanović, Zočina, Zoramarko, Zorislav
milanij im. Milan /Bandić/ × milenij

Gradonačelnica za novi milanij (FT, 6. 4. 2002, n)

• fotomontaža V. Pavić, koja je M. Bandića na mjestu zagrebačkoga gradonačelnika zamijenila kad je ovaj bio uhvaćen kako vozi pod utjecajem alkohola

• usp. Bandek, Bandekfest, Bandisar, Banditić, Bandopoly, Banduševac, bliznismen, kradonačelnik, krdonačelnik, metrapula, Talibandić, zgradonačelnik
milanium im. Milan /Kovač/ × e. millenium /bug/ ‘pretpostavljena milenijska računalna pogreška vezana za 2000. godinu’

Feralov milanium bug (FT, 1. 4. 2000, n)

• o izjavi političara M. Kovača: »Nisam toliko star, ali su mi pričali stariji i sad vidim da je ovo slično stanju iz 1945.«
milejunašica im. Mile /Budak/ × milijunašica

Feralova milejunašica (FT, 21. 6. 2003, n)

• o izjavi D. Šuica da nije očekivala da će u ozračju papina dolaska u Hrvatsku prvo pitanje u HTV-ovu kvizu Milijunaš biti ono o preimenovanju Ulice Mile Budaka

• usp. dubrovoljka, Šuicarska, šuicarski, šuicid, vrlodobravka

Milfa im. Mila /Horvat/ × e. MILF ‘mother I’d like to fuck, mama koju bih poševio’ seksistički pohvalno ili uvredljivo za TV-novinarku M. Horvat

Samo ne kužim zašto je neki zovu Milfa Horvat ako nije majka... (Croportal, 19. 6. 2012, k)

Lionel Messi, C. Ronaldo, auspusi, ratkapa od Golfa dvice, ćevapi, dlake pod pazuhom, finale Lige prvaka, Mila »Milfa« Horvat. Eto, ovim sam mudrim potezom valjda potjerao sve žene sa teksta [...] (Srednja, 15. 1. 2013)

Milfa, drži se, brz oporavak! Vrati nam se brzo. (VL, 12. 5. 2015, k)

• MILF – u slengu se pohvalno ili seksistički kaže za seksi ženu srednjih godina

Milfeta im. e. MILF ‘mother I’d like to fuck, mama koju bih poševio’ × Štrumpfeta e. MILF-y Smurf ‘milfasti štrumpf’

To nije prikladno. Oprosti, Milfeto. (Kalifornikacija 2014, S06E12)

• MILF – u slengu se pohvalno ili seksistički kaže za seksi ženu srednjih godina • aluzija na malenost ženskoga lika o kojemu je riječ, koji inače nazivaju raznim stopljenicama s riječju Štrumpfeta

• usp. Pizdeta, štrumpoštovanje, Štrumsisa

Milijanović im. Milijan /Brkić/ × /Zoran/ Milanović

Milijanov šegrt Zoran Milijanović (Lucić 2015a, 20. 7. 2015, n)

I onda ta pamet sebi umišlja da Milanovića uhvaćenog u plagiranju spomenutih izvora slobodno može prekrstiti u Milijanovića, a predsjednika Vlade prozvati idealnim predsjednikom Vase Republike Hrvatske. (Lucić 2015a, 20. 7. 2015)

• o izjavi Z. Milanovića o smanjenju broja županija, koja podsjeća na one koje su davali HDZ-ovi političari • M. Brkić – Vaso – glavni tajnik i operativac u HDZ-u

• usp. Cybrkić, Karavaso

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav

Milijunija im. milijun × /Europska/ Unija

Nećemo u Milijuniju! (FT, 4. 5. 2007, n)

• o razlozima zbog kojih Hrvatska nije povukla 180 milijuna eura iz europskih pretpristupnih fondova
miluminacija im. mio ‘drag’ × iluminacija

Tada sam prvi put u potputenosti osjetila blažensku miluminaciju. Kyborgazam. (Radaković 1999, 49)

• usp. blaženski, kyborgazam, potputenost

Mindrea im. /Renata Končić/ Minea × Andrea /Andrassy/

Mindrea (R, TLZP, 21. 12. 2014)

• R. Končić Minea i A. Andrassy nastupile su u emisiji u pjevačkome duetu i prozvale se Mindrea

• usp. Ženna

Mindžukić im. minđa, mindža ‘pička’ × /Mario/ Mandžukić pogrdno za nogometaša M. Mandžukića

Bravo Mindžukiću, Ukrajina plače za tobom, tamo ćeš sigurno biti u prvom sastavu. (Index, 2. 8. 2013, k)

Bitno je jedino da će on igrati, a Mindžukić će na klupu. (Index, 10. 3. 2014, k)

Modrić bi morao konačno početi i asistirati barem u repki jer panju Mindžukiću nemreš predasistirati. (Index, 7. 9. 2015, k)

• usp. Bosandžukić, Mandžakadabra, mandžinacija, Mandžinator, Mandžominator, mandžukastično, Mandžunator, Panjdžo, Panjdžukić
minergy [minerģi] im. e. minergy ← minimal ‘minimalan’ × energy ‘energija’ najmanja energija koju je potrebno uložiti da bi se što učinilo, obično s negativnom konotacijom lijenosti činitelja

Minergy – umjesto da koristi sinergiju, on je... hmmm... minergist, tj. koristi minimalnu energiju da bi napravio posao. (Metro, 2. 1. 2013)

ministranstvo im. ministrant × ministarstvo × stran

Feralovo Ministranstvo vanjskih poslova (FT, 18. 11. 1996, n)

• o izjavi I. Doimi Lupis de Frankopan Šubić, koja prigovara hrvatskim veleposlanicima da ne idu u crkvu
ministrantstvo im. ministrant × ministarstvo

Feralovo Ministrantstvo obitelji (FT, 9. 7. 2004, n)

• o izjavi don L. Lučića da će homoseksualcima još nakraju dopustiti da usvajaju djecu
minogojček im. mina × mirogojček ‘jeftin vinjak’

Feralov minogojček (FT, 10. 2. 2001, n)

• o razumijevanju ekstremnoga desničara M. Schwartza za miniranje spomen-grobnice narodnih heroja na zagrebačkome groblju Mirogoj

• usp. Auschwartz, domoljubojica, dreteljina
miom im. mio ‘drag’ × miom ‘benigni tumor’

Bio je duhovitalan, zabalvan, miom, i nikada nije bio snimalen za nikakav alkohollywoodstock i udo cognazzi, mon šuncle. (Radaković 1999, 48)

• usp. alkohollywoodstock, cognazzi, duhovitalan, snimalen, šuncle, zabalvan
mipsterica im. e. mipster ← muslim ‘muslimanka’ × hipster ‘hipsterica’

Znate li tko su mipsterice? Ruše predrasude s hidžabom na glavi i skejtom pod nogama (VL, 17. 1. 2014, n)

Riječ mipsterz, odnosno mipsterice nastala je spajanjem riječi muslimanka i hipsterica, a kako djevojke same objašnjavaju na svojoj Facebook-stranici, mipsterica je netko tko je otvoren prema najnovijoj glazbi, modi, umjetnosti, kritičkom razmišljanju i kreativnosti. [...] Mipsterica je netko tko vuče inspiraciju iz islama, njegovih znanja, mističnosti i ezoterije. (VL, 17. 1. 2014)

mirišić im. miris × mišić

Moji manervi su se opustjeli, kao guzbeni mirišići, muskulimani. (Radaković 1999, 50)

• usp. manerv, muskuliman

Mirnogoj im. mirno × Mirogoj

Feralov Mirnogoj (FT, 18. 3. 2000, n)

• o izjavi V. Lončarića, projektanta grobnice F. Tuđmana na zagrebačkome groblju Mirogoj, da ne zna ništa o njezinu ponovnom uređenju
mirotrovan prid. mirotvoran × otrovan

Mirotvorna koalicija & mirotrovni imperij (Kaćunko, 30. 5. 2008, n)

Nasuprot mnogim (i) jakim trovačima svjetskog mira, Biblija nam (v. 1. Poslanica Korinćanima 1,17-31) jamči snažnim auktoritetom, a primjera za to ima bezbroj, kako lako tzv. »ludo Božje« može poniziti sve (prozirne i zakulisne) trikove ljudske mirotrovne »mudrosti«! (Kaćunko, 30. 5. 2008)

• o svjetskim velesilama koje promoviraju mir, ali zapravo vide korist u ratu

Varka »predsjednikove« mirotrovne akcije...? & skrivene poruke iz šume Brozovice... (Kaćunko, 22. 6. 2010, n)

• usp. Brozovica

Mirovčak im. Mirogoj × Pantovčak

Mirovčak i Pantogoj (Ivančić 2012c, 17. 12. 2012, n)

• o posjetu generala A. Gotovine i M. Markača Predsjedničkim dvorima na Pantovčaku i grobu F. Tuđmana na Mirogoju povodom njegove 13. godišnjice smrti

• usp. Pantogoj
misaosjet im. misao × osjet

Baš krenem tipkati o misaosjetu, veličanstvenom pojmu koji stvaram i dočaravam je, a ona mi zgrabi dlanove i skrene zagrljaj na sebe. [...] Ona je ta zbog koje sam osmislio poseban, a sveobuhvatni izraz za suvremenost, predivan, premda nezapažen tastaturizam [...] (Rajki 2014a, 70)

• usp. tastaturizam
mislicija im. misliti × milicija, policija e. thinkpol, Thought Police ← think ‘misliti’, thought ‘misao’ + police ‘policija’ policija za misli u romanu 1984. G. Orwella

U riječi zlodum (misaoni zločin, mentalni delikt), na primjer, dum je dolazilo na drugo mjesto, dok je kod dumpol (nekoć Misaone policije ili od milja mislicije) dolazilo na prvo – u potonjoj riječi policija je izgubila posljednja tri sloga kao nepotrebna. (Orwell 1983, 315)

• usp. duplozof, duplozofija, Eurazija, eurazijski, glagomenica, logorad, Pornodjel, telekran, telekranski, tintolovka
mislimanka im. misliti × muslimanka

Mislim (ergo mislimanka sumatra) na mon onkla [...] (Radaković 1999, 50)

• usp. sumatrati
missliti [misliti] gl. Missi × misliti e. missi

Objasni mi. Niste li prekinuli? – Jesmo. Ali Jake mi je ispekao golem keks u obliku srca. S natpisom »Misslim na tebe«. I rastopila sam se. (Dva i pol 2016, S10E07)

• Missi, Jake – imena likova u TV-seriji Dva i pol muškarca • u izvorniku je I missi you, igra e. glagola miss ‘nedostajati’ i imena Missi
miSSterija [misterija, mijesesterija] im. misterija × ?miss × ?nj. SS ‘Schutzstaffel, Zaštitni odred’

Posao navijača ga je čekao, a na penisu si je dao tetovirati višeznačnicu, ovisno od kuta promatrateljstva: miSSterija. (Rajki 2012, 56)

• SS – elitna nacistička vojna postrojba

• usp. Baldassar, Hassanbegović, McDonaldss, ssabor, ssavez, turisst, velesslalom, Yugosslavija
misterija im. MIS ‘Mediteranske igre Split’ × misterija

Mis-terija nježnog nogauta (Bednjanec 1980, 21, n)

• epizoda o boksu uoči Mediteranskih igara 1979. u Splitu

• usp. bosjajan, misteriozan, nogaut
misteriozan prid. MIS ‘Mediteranske igre Split’ × misteriozan

Izvrsno! Žurim na misterioznu sjednicu. Pozvali bi i tebe, ali si nam potreban ovdje do finala. (Bednjanec 1980, 21)

• epizoda o boksu uoči Mediteranskih igara 1979. u Splitu • odsječak mis u riječi misteriozan otisnut je u izvorniku debelim slovima

• usp. bosjajan, misterija, nogaut
mišomorh im. mišomor × MORH ‘Ministarstvo obrane Republike Hrvatske’

Feralov mišomorh (FT, 12. 1. 2002, n)

• o izjavi V. Šeksa da je pokušaj detuđmanizacije i dehadezeizacije Hrvatske neslavno propao, ali da napreduje proces »deesdepeizacije, deračanizacije, delinićizacije, depusićizacije, demesićizacije, dejurjevićizacije i svake druge deratizacije«

Mitorette [mitoret] im. mito × Nicorette

Riješite se loše navike u nekoliko tjedana! Mitorette. Anti-koruptivni flaster. (Titanik, 27. 11. 2010, m)

• tekst izmišljene reklame sa slikom bivšega premijera RH I. Sanadera s flasterom na sljepoočnici • Nicorette – marka flastera za odvikavanje od pušenja

Mixperia [miksperija] im. e. mix ‘miks’ × Xperia

Tele2 je smiksao fantastičnu ponudu – MIXperia paket u kojem dobivaš: odličan Sony Xperia Z3 smartphone po super cijeni i Mix tarifu 125 koja ima sve što ti treba za komunikaciju. (2015, r)

• reklama teleoperatera Tele2
mizerovina im. mizeran × mirovina

Kao student sam dobivao stipenziju, a sada dobivam mizerovinu, što prevedeno znači mizernu mirovinu s kojom mogu platiti odvoz smeća i stubišno svjetlo, tako da si mogu upaliti svjetlo na stubištu ako se u večernjim satima vratim kući supijan. (Pragma, 2012)

• iz razgovora s kantautorom šansonijerom A. Dedićem

• usp. stipenzija, šanksonijer, šlangsonijer, Zbunjuel
mizija im. misija × vizija

Smrtonosna mizija i druge priče (Spirin 2014, n)

U nedavnom intervjuu koji je autor Vanja Spirin dao za portal citajme.com objašnjena je riječ mizija koja je u mnogih čitatelja stvarala radoznalost. Naime, to je složenica od riječi misije i vizije, a odnosi se na vizije glavnog junaka koje ga odvode u opasne misije, a sve će to postati jasnije nakon što se djelo pročita. (Čitaj me, 27. 1. 2015)

mjeronauk im. mjera × vjeronauk

Feralov mjeronauk (FT, 2. 11. 2002, n)

• o napisu don Ž. Kustića da se zločini u obrani ne smiju mjeriti istom mjerom kao zločini agresora
mladadzilla [mladaʒila] im. mlada ‘mladenka’ × e. Godzilla e. bridezilla ← bride ‘mlada’ × Godzilla pogrda za mladenku

Alane, koliko imam prije nego što mladadzilla dođe? – Charlie, ne znam o čemu govoriš. – Već je tu, zar ne? (Dva i pol 2014, S05E16)

• Godzila – čudovište iz japanskih filmova

• usp. bridedzilla, Ćaćzilla, Godzila, Govzila, hogzila, pilozilla, rakzila, Spasozila, žemzila
mladaženja im. mlada × mladoženja e. broom ← bride ‘mlada’ × groom ‘mladoženja’ ženik pri vjenčanju homoseksualaca

Mladeženje su napisali zavjete. Mladeženje? – Mlada, mladoženja, mladaženja. – A, mladaženja, pa to je divno! (Seks i grad 2, 10. 5. 2015)

Mlateša im. mlatiti ‘silovito tući; govoriti gluposti’ × /Zlatko/ Mateša

Feralov Mlateša prazne slame (FT, 21. 6. 2003, n)

• o izjavi predsjednika HOO-a Z. Mateše da ponašanje hrvatskih navijača na vaterpolskoj utakmici Hrvatska – Srbija i Crna Gora nije bilo savršeno • hrvatski su navijači čupali stolce i napadali novinare
mlatež im. mlatiti ‘silovito tući; govoriti gluposti’ × mladež

Hrvatska mlatež (FT, 3. 11. 2001, n)

• o divljanju hrvatskih skinheadsa

Feralova hrvatska mlatež (FT, 5. 7. 2003, n)

• o homofobnoj izjavi D. Duranovića privedenoga zbog nereda za vrijeme Povorke ponosa u Zagrebu

Mlatko im. mlatiti ‘silovito tući; govoriti gluposti’ × Matko /Pavić/

Feralov Mlatko Pavić (FT, 11. 1. 2003, n)

• o iživljavanju organizatora koncerta M. Perkovića Thompsona M. Pavića nad novinarima

• usp. Blatko
mliječeni prid. mliječni × liječen

Sva zovdivljaka zvijeržđa: naprsli Voždenjak, Rak i Mliječena metastaza, taj веселый Milky Šwayk! Krven beo blau. (Radaković 1999, 173)

• usp. krven, metastaza, Šwayk, zovdivljak, zvijeržđe
mlijećaćni prid. mliječni × /Ivo Sanader/ Ćaća

Gospodar Mlijećaćne staze (Ćaća, 16. 9. 2015, k)

• komentar na fotomontažu I. Sanadera kao izvanzemaljca
mljetovanje im. Mljet × ljetovanje ljetovanje na Mljetu

Suvišno je i da kažem da sam se po ne znam koji put sjetio naših mljetskih ljetovanja pa evo i sada pišem sa željom da što prije čujem koju riječ s Mljeta, da primim Tvoj odgovor. Da li je Lukin »dvorac na moru« isti kao i lanjske godine ili se možda proširio? Da li je, prema tome, potrebno da nas troje potražimo sebi susjede za vrijeme našega »mljetovanja«, tj. od 15. srpnja do 15. kolovoza, kako smo se dogovorili. Ima li možda još kakvih novosti u vezi s našim »mljetovanjem«? (Tadijanović 2006, 27. 3. 1966)

• iz pisma D. Tadijanovića gospodinu L. Vojvodi

I mome »mljetovanju« približuje se kraj. Evo me u Zagrebu 15. 8. (Tadijanović 2006, 9. 8. 1966)

• iz pisma D. Tadijanovića Institutu za književnost i teatrologiju JAZU

Drage naše seke, Jelka i Anka, sjećajući se našega zajedničkoga mljetovanja, mislimo na vas i na lijepom ovom otoku, ali – nema nama ljetovanja, nema nama mljetovanja bez vas! (Tadijanović 2006, 23. 6. 1980)

• iz pisma D. Tadijanovića gospođama J. i A. Krizmanić

Mljetovanje (JL, 26. 7. 2008, n)

Prvom skijašu svijeta krajnje odredište je Mljet, gdje godinama obitelj Kostelić odlazi na, kako to oni kažu, »mljetovanje«, a s istim čamcem svakodnevno odlaze u Sobru po namirnice. (VL, 13. 6. 2011)

mnogomet im. mnogo × nogomet

Feralov mnogomet (FT, 12. 8. 2000, n)

• o vijesti na HTV-u da je u Francuskoj i Hrvatskoj nogometno prvenstvo počelo istodobno

Feralov mnogomet (FT, 23. 12. 2000, n)

• o zahtjevu I. Cvjetkovića Tarzana da nogomet dobije više prostora na HRT-u
mnogomnoštvo im. mnogoboštvo × mnoštvo

Feralovo mnogomnoštvo (FT, 16. 3. 2002, n)

• o izjavi V. Miheteca da je kršćanska zajednica »višeosobno mi«

Množićnjak im. mnogo × Božićnjak

Feralov Djed Množićnjak (FT, 30. 12. 2000, n)

• o izjavi A. Bralić da se za Božić dobro najela, »mnogo jela«

Mo–Mz

Mobilegeddon [mobajlgedon, mobilgedon] im. e. Mobilegeddon ← mobile ‘mobilni’ × armageddon ‘armagedon, konačni boj’ ime dano Googleovoj nadogradnji iz travnja 2015. koja pri prikazu rezultata pretrage prednost daje onim internetskim stranicama koje su podešene za smartfone

Google priprema Mobilegeddon: milijune stranica više nećete moći pronaći (Index, 20. 4. 2015, n)

Update je dobio ime Mobilegeddon, zbog svog apokaliptičnog utjecaja na milijune internetskih stranica, piše Business Insider. (Index, 20. 4. 2015)

Dodaje da će Mobilegeddon najviše pogoditi male tvrtke i male stranice. (Index, 20. 4. 2015)

• usp. carmageddon, cromagedon, Sarmagedon, Tobleronegedon, yachtgeddon
mobiteleportacijski prid. mobitel × teleportacijski

Krajem 2038. godine u letećem tanjuru povjerenika SFRJ za Hrvatsku okupila se krema hrvatske ekonomske misli, švrljaju 3D-rukavicama po plavičastom hologramu, zbrajaju i oduzimaju, križaju, pa opet zbrajaju i oduzimaju, tri puta na povjerenikovom protonskom mobiteleportacijskom aparatu provjeravali taj podatak, i stvarno: svaki put na displeju ispalo milijardu šekela manjka. (Dežulović 2010a, 246, veljača 2009)

mobitelj im. mobitel × obitelj

O, gle... Mobitelj! (Macan 2015, 25. 12. 2015)

• komentar strip-junakinje Borovnice obitelji u kojoj svaki član razgovara mobitelom

• usp. blinat, mobitelj, pasistički, pojezija, Samurajčica, špitva, usporo
mobiteljski prid. mobitel × obiteljski

Mobiteljska idila (FT, 17. 11. 2001, n)

• o učeničkome prepisivanju s mobitela, suvremenih šalabahtera, koje su im kupili roditelji
mobizoda im. e. mobisode ← mobile ‘mobilni, mobitelski’ × episode ‘epizoda’ 1. epizoda televizijske serije prilagođena gledanju na mobitelu 2. kraći filmić namijenjen gledanju na mobitelu ili preko interneta

Čini se da je iskrsnula nova mobizoda (bar sam vidio naslov nove mobizode sa dr. Arztom) [...] (F, 18. 12. 2007, k)

Nije regularni dio serije, no za razliku od ostalih mobizoda koje su bile bezvezne do simpatične, ova (posljednja u nizu) ostavila nas je bez teksta. (Serijala, 1. 2. 2010)

moblog im. e. moblog ← mobile /phone/ ‘mobilni /telefon/’ × blog ‘blog’ blog prilagođen pisanju i čitanju na mobitelu

Mobilnost i komfor mobloga mu omogućuje da pošalje sliku uz par riječi preko mail protokola sa svojeg mobitelca s kamerom (GPRS se razumije) ravno na vlastiti blog. (Dnevnik, 2. 7. 2004, b)

Jeste čuli za pojam mobloga? [...] Ja bi osobno rađe pisao blog mobitelom nego da se uvijek moram na internet spajat. Što vi mislite o tome? (F, 3. 9. 2006, k)

Termin je nastao skraćivanjem i sparivanjem izraza »mobile« i »weblog«, odnosno mobilni blog, a cijeli se fenomen prvi put pojavio u Japanu [...] S vremenom su se moblogovi proširili i po preostalim dijelovima svijeta [...] (JL, 5. 11. 2007)

• usp. blog, splog, vlog
mocaccino, mochaccino [mokačino] im. e. mochaccino ← tal. mocaccino ← tal. moca ‘kava’ × tal. capuccino ‘kapučino’ • v. mokačino
mockbuster [mokbaster] im. e. mockbuster ← mock ‘rugati se; nadomjesni, imitacijski, patvoreni, tobožnji’ × blockbuster ‘filmski hit’ niskobudžetna filmska imitacija poznatoga filmskog hita, slična imena ili teme, čime pokušava privući publiku

Danas najveći studio za ovakvu produkciju jest ozloglašeni The Asylum, koji je na tržište izbacio [...] »Paranormal Entity«, koji je ušao u povijest kao jedini mockbuster skuplji od izvornika, a čak i ne pretjerano lošiji od njega. (TP, 10. 1. 2011)

• usp. dokudrama, dokusapunica, dramedija, goremedija, mokumentarac, rockumentarac, šokumentarac
mockney [mokni] im. e. Mockney ← mock ‘rugati se; nadomjesni, imitacijski, patvoreni, tobožnji’ × Cockney ‘kokni, inačica engleskoga svojstvena radničkoj klasi Londona’ hinjeni kokni, afektirana imitacija koknija

Malo-pomalo sve veći broj ljudi pratio je njezin rad i iščekivao nove pjesme u njezinu prepoznatljivom »mockney stilu« (kombinacija britanskog cockneyja i »mocka«, odnosno ismijavanja), dok je napokon nisu prepoznali glazbeni magovi. (JL, 14. 4. 2009)

Ja sam pogledala sve 3 koje su do sada emitirane, i s nestrpljenjem očekujem daljnje nastavke. 2. mi je za sada najbolja. Chavica ima prejebni mockney. (F, 27. 11. 2009, k)

mocktail [moktel] im. e. mocktail ← mock ‘rugati se; nadomjesni, imitacijski, patvoreni, tobožnji’ × cocktail ‘koktel’ • v. moktel
mockumentarac [mokumentarac] im. e. mockumentary ← mock ‘rugati se; nadomjesni, imitacijski, patvoreni, tobožnji’ × documentary ‘dokumentarni film, dokumentarac’ • v. mokumentarac

Modatak im. moda × dodatak × ?atak ‘napad’ ime internetskoga portala za modu

Modatak.net osnovan je 2014. godine pod kreativnim vodstvom tima od nekoliko pojedinaca koji Vama donose posljednje modne trendove po najnižim cijenama. (Modatak, 2014)

Silvio Ivaštanin i Dragana Ristin krajem prošle godine otvorili su svoj obrt i stranicu koju su nazvali Modatak.net. I njihova je stranica ubrzo postala veoma popularna te svakim danom imaju sve više klijentica. Kao i ostale trgovine za posredovanje u kupnji, i Modatak klijenticama nudi mogućnost da same zatraže proizvod koji žele da im posrednik pronađe. (JL, 25. 2. 2014)

modrinacija im. /Luka/ Modrić × dominacija pohvalno za igru nogometaša L. Modrića

Sudac uništava utakmicu, ovi srpski ekstremisti sa tribina ne mogu podnijet modrinaciju pa preko suca utječu (Index, 17. 5. 2013, k)

Modrinacija se sutra nastavlja! (24sata, 6. 5. 2014, k)

Modrinacija Mandžuke. (Index, 7. 2. 2015, k)

Modrinator im. /Luka/ Modrić × dominator × Terminator pohvalno za nogometaša L. Modrića

Muškarac, otac, kralj. Modrinator! (Index, 5. 3. 2013, k)

Kakva dominacija. S tim da je Modrinator imao odličnu, defence splitting predasistenciju onda kada je Ronaldo promašio onaj zicer. (Index, 24. 4. 2014, k)

Bio bi red da i Mandžo zabije u ovom kolu nakon Modrinatora i Rakete, pogotovo s ovom maskom. (Index, 27. 9. 2014, k)

• usp. Ćaćinator, Džekominator, Đurminator, Guvernator, Hermanator, Herminator, Hirschenator, Krpinator, Mandžinator, Mandžominator, Mandžunator, opterminator, paterminator, sperminator
modrijaš im. /Luka/ Modrić × mudrijaš

Feralov modrijaš (FT, 4. 1. 2008, n)

• o izjavi Z. Mamića nakon što je odustao od prodaje L. Modrića u Englesku: »Možda Modrić još ne može shvatiti sve to, ali zato ovdje postoje mudri i odgovorni ljudi koji su uvjereni da je to prava odluka.«

Modrišta im. mn. Modri ‘NK Dinamo’ × Motrišta pogrdno za političku dnevnu TV-emisiju Motrišta

Bože, čuvaj Modrišta (FT, 4. 8. 1997, n)

• R. Baretić nakon pobjede NK Croatie nad beogradskim Partizanom • na stadionu je poslije utakmice puštena pjesma Bože, čuvaj Hrvatsku, a dobar dio Motrišta bio je posvećen utakmici

• usp. Mokrišta, Motradamus
modruševine im. mn. Modruš × ruševine

Kako obnoviti ličke i hrvatske »modruševine«?! (Kaćunko, 27. 1. 2015, n)

Tko misli da Papa osniva biskupije za gljive ili bukve i tko slabo ili nimalo ne poznaje povijest Crkve u Lici neka čita knjigu našega biskupa o tome... Jer i u Otočcu je postojala biskupija (nekoliko desetljeća)... a od nekoć slavne Modruške biskupije i grada ostale su samo – »modruševine«! (Kaćunko, 27. 1. 2015)

mogućništa zam. mogućnost × ništa e. opshun ← option ‘mogućnost, opcija’ × shun ‘izbjegavati, odbacivati, ignorirati’

Htjela je da joj dam ključ od kuće. – I? – Nisam joj ga dao. [...] Želim svoj prostor. Želim imati mogućnosti. – Mogućnosti? Ti imaš mogućništa! Ništa! (Dva i pol 2016, S10E14)

moguneće im. moguće × nemoguće e. possimpible ← possible ‘moguće’ × impossible ‘nemoguće’

Cijeli svoj život usudio sam se ići preko granica mogućega. – Do nemogućega? – Zapravo i preko toga, do mjesta gdje se moguće i nomoguće sastaju da postanu moguneće. – Moguneće? Zbilja? (Kako 2015, S04E14)

Ako vas mogu ostaviti s jednom mišlju, onda je to ova. Ništa i sve je moguneće. (Kako 2015, S04E14)

Kako si to uspio? – Ja sam majstor mogunećeg. (Kako 2015, S04E14)

• usp. vizijost
mokačino im. e. mochaccino ← tal. mocaccino ← tal. moca ‘kava’ × tal. capuccino ‘kapučino’ kapučino s čokoladom

[...] dok se taj napitak priprema čitam ponudu mokačino pa ekstra mokačino, čokolada cedevita itd. (Iskrica, 12. 7. 2005, k)

[...] te različitim varijantama jedne te iste mješavine kave i mlijeka, poput »frapučina«, »mokačina«, pa sve do staromodnog cappuccina. (Coolinarika, 21. 2. 2008)

Nju to uopće nije bilo briga, bitno je bilo da je Starbucks na uglu, otvoren i čeka da ispije prvi kapučino, toga jutra... Ili frapučino, ili mokačino [...] (Dnevnik, 12. 1. 2009, b)

»Jesi li za mocaccino?« pitala sam. »Marta časti.« (Patterson – Gross 2012, 4)

• usp. Bananaccino, drekačino, frapučino, guzaccino, Jagodaccino, kajpučino, sisaccino

Mokraćnjak im. mokraća × Vodenjak izmišljen horoskopski znak koji aludira na Vodenjaka

Za rođene u znaku Mokraćnjaka (20. glavosiječnja – 19. koljače) (Radaković 1999, 57)

• usp. Aerobik, Blavor, Djebica, Dupelizanci, Govan, horoskoplje, koljača, Mrak, Rajc, Roba, Strijebac, Škopion, Vlaga

Mokrišta im. mn. mokriti × Motrišta pogrdno za političku dnevnu TV-emisiju Motrišta

Mokrišta (R, Zagreb, 1996)

Od pišanja do Mokrišta (FT, 23. 6. 1997, n)

• o prisutnosti pojedinih stranaka u medijima

Čistačica Mokrišta (FT, 21. 7. 1997, n)

• o novinarki H. Novak-Srzić, urednici emisije Motrišta

Ono što je Dijanu ipak ponajviše obilježilo u mojim očima dogodilo se u kasnu jesen 1996. godine. Na Trgu bana Jelačića skupila se najveća i po meni najljepša gomila ljudi koju je Hrvatska imala prilike vidjeti. Došli su kao potpora Radiju 101 [...] Čuljak je tada vodila Motrišta, jednu onako propagandnu emisiju ureda predsjednika i stranke na vlasti. Nikako joj nije bilo jasno zašto je narod na ulici, a sve je kulminiralo kada je gošću, Zrinku Vrabec Mojzeš, upitala zna li u kojoj se emisiji nalazi. Riječ »mokrišta« postala je tada sinonim za sva »divna iznenađenja« koja nam javna televizija priređuje. (ZL, 25. 8. 2010)

• riječ je o D. Čuljak, voditeljici Motrišta

• usp. Modrišta, Motradamus
moktel im. e. mocktail ← mock ‘rugati se; nadomjesni, imitacijski, patvoreni, tobožnji’ × cocktail ‘koktel’ bezalkoholni koktel, koktel bez alkoholnoga pića

Moktel (mocktail). Bezalkoholno piće spravljeno od svježeg voća i povrća. (Spa, 8. 5. 2008)

Mocktail, odnosno bezalkoholni koktel, odličan je izbor za popodnevna druženja i tulume na kojima ima puno vozača. (Index, 18. 7. 2011)

Bezalkoholna pića još se nazivaju i djevičanskim pićima, a u Sjedinjenim Državama opisuju svako piće koje u sebi ima manje od 0,5% alkohola. Dakle, nisu sva djevičanska pića mokteli, ali moktele svrstavamo u skupinu djevičanskih pića. Rade se od mješavine različitih sokova u koje se mogu dodati sve vrste sirupa, sladoleda, tučenog vrhnja, voća, leda i da ne nabrajamo dalje. (Teen, 2. 7. 2013)

• usp. acidofatini, appletini, cosmotini, čmartini, čokotel, flirtini, jabutini, kongsmopolitan, piña delgada, tužnotini
mokumentarac im. e. mockumentary ← mock ‘rugati se; nadomjesni, imitacijski, patvoreni, tobožnji’ × documentary ‘dokumentarni film, dokumentarac’ filmski i televizijski podžanr, satira snimljena u maniri dokumentarnoga filma

Serija je cool, dobili su lani Zlatni globus za najkul seriju, i općenito svu silu nagrada, ne da one nešto znače, ali u ovom slučaju su zaslužene. Gledala na DVD-u cijelu seriju, sada ću ponoviti! Mockumentarac za nevjerovat! (F, 3. 2. 2005, k)

Dokumentarna konkurencija ZFF-a donosi i par važnih hrvatskih premijera. Domaćoj će se publici tako predstaviti »mockumentarac« Marijine redateljice Željke Sukove [...] (HAVC, 14. 10. 2011)

Grupa Queens of the Stone Age snimila je devetominutni »mockumentarac« o snimanju svog novog albuma. (Muzika, 30. 12. 2012)

• usp. dokudrama, dokusapunica, dramedija, goremedija, mockbuster, rockumentarac, šokumentarac
moltretiranje im. MOL × maltretiranje

MOLtretiranje zaposlenika (Novosti, 28. 5. 2016, n)

• o radnicima na INA-inim benzinskim crpkama, kojima su radni uvjeti sve lošiji dok INA-inu partneru MOL-u ide sve bolje
momentanalno pril. momentalno × analno

[...] da će momentanalno ući u mene. (Radaković 1999, 50)

monantonia, monantonija im. ?Onan, onanija × monotonija

Pesma nesmi biti šarena raznoverstna, a nesmi biti ni jednolika, koja se mudro nemački zove monantonia. Moja je i u tomu pogledu saveršena. (Starčević 1879, II, 57)

• iz Pisama Magjarolacah, objavljivanih od 1867.

• usp. kloakofonia, madžarolac
monogamijao uzv. monogamija × jao e. monoga-me-oh-my ← monogamy ‘monogamija’ × oh my ‘jao’

Zvuči kao da si sanjala ludi san. Što si sanjala? [...] – Kako se ti i ja seksamo. Monogamno. Monoga-mi-jao. (Kako 2015, S07E21)

monogamniti gl. moći gpr. mogao × monogaman

Nije monogamno više od dvakrut zaobredom, ali ja sam ga iscrkljivala [...] (Radaković 1999, 47)

• usp. dvakrut, iscrkljivati, organgutanka, zaobredom
monokini im. e. monokini ← mono- ‘mono-, jedno-’ × bikini ‘bikini, dvodijelni ženski kupaći kostim’ 1. bikini bez grudnjaka, toples
monokini (Klaić 1972, s. v.)

monokini (RNR 1996, s. v.)

monokini (AG 1999, s. v.)

Tijekom šezdesetih, a osobito sedamdesetih godina prošloga stoljeća, bikiniji su bili svedeni na trokute (stings), tange i monokini ili toples. (Vjesnik, 6. 7. 2006)

Kako god, nacija koja je svjetskoj modnoj ostavštini prepustila čuveni monokini, sada se zdušno vraća »gornjem dijelu bikinija« i klasičnim zatvorenim jednodijelnim kupaćim kostimima. (JL, 19. 8. 2009)

2. bikini kojemu su gaćice i grudnjak spojeni tankom trakom ili špagom

Monokini je također oskudan, stvoren za naglašavanje seksipila, no kod njega je posebnost ta što su gornji i donji dio spojeni, pa makar samo jednom tankom špagicom. (TP, 22. 5. 2012)

Riječ je o monokiniju – jednodijelnom bikiniju koji trakicama, prorezima, te otvorima oko struka i trbuha tijelo čini zanimljivim i izazovnim. [...] Najrazličitije modele popularnog monokinija prošarane raznim bojama i uzorcima donosimo u galeriji fotografija. (Dnevnik, 3. 7. 2013)

41-godišnja glumica prvo se pojavila u crnom monokiniju koji je istaknuo njezine putene obline [...] (JL, 26. 7. 2013)

• usp. burkini, facekini, fatkini, frong, mankini, slashkini, tankini

Monopolily [monopolili] im. e. Monopolily ← Monopoly × Lily

Razmišljao sam kako ti pokazati koliko si mi seksi. Možda pjesmom? Potom sam se sjetio. Društvenom igrom! [...] Nazvao sam je Lily, ne ljuti se. – A ne Monopolily? – Da, to bi bilo bolje. (Kako 2015, S07E07)

• Monopoly – vrsta društvene igre • Lily – ime lika u TV-seriji Kako sam upoznao vašu majku
monotonuće im. monoton × potonuće

Feralovo monotonuće (FT, 29. 7. 2005, n)

• o izjavi M. Ivkošića da je svijet izgubljen »jer mu nedostaju velike monotonije razmrvljene u množenju raznolikosti koje i ne znaju što su i tko su«

• usp. banalfabet, bordelaština, dijagroza, eurastenija, hapsolutizam, Orban, pedalaština, pravopih, sramokres, srbosek, šekretar
moobs [mubs] im. mn. e. moobs ← man ‘muškarac’ × boobs ‘grudi’ muške grudi, osobito one povećane, izraženije

Povećane i izražene ženske grudi kod muškaraca, poznatije pod izrazom »man boobs« ili »moobs«, uzrokovane su viškom masnog tkiva pohranjenog u predjelu iznad prsnih mišića. (Vitkost, 18. 4. 2015)

• usp. brotox, guyliner, manscaping, manscara, mansierre, meggings, murse, mušbica
moraltorij im. moral × moratorij

Moraltorij (FT, 16. 12. 2000, n)

• o medijskome ratu kao nastavku politike vladajuće koalicije drugim sredstvima
morha im. MORH ‘Ministarstvo obrane Republike Hrvatske’ × mora

Financijska noćna morha (FT, 1. 4. 2000, n)

• kako se preko MORH-a financirala hercegovačka paradržava

Noćna morha (FT, 1. 12. 2001, n)

• o utjecaju opozicijskoga HDZ-a na MORH
morhalan prid. MORH ‘Ministarstvo obrane Republike Hrvatske’ × moralan

Feralova morhalna vertikala (FT, 6. 7. 2002, n)

• o izjavi S. Spajića da ga nijedna normalna država ne bi povlačila po sudu zbog oprosta MORH-u tri milijuna kuna
morhati gl. MORH ‘Ministarstvo obrane Republike Hrvatske’ × morati

Što se morha nije teško! (FT, 30. 12. 2000, n)

• fotomontaža predsjednika S. Mesića i premijera I. Račana na vagi s pitanjem što će u novoj godini prevagnuti u odnosu prema Haagu
morkie [morki] im. e. morkie ← maltese ‘maltezer’ × yorkie, yorkshire /terrier/ ‘jorki, jorkširski /terijer/’ pas mješanac maltezera i jorkširskoga terijera

Drago mi je što si udomila a ne kupila mini maltezera koji ne postoji. A morkie zbilja ne želim znati što je (F, 10. 1. 2014, k)

A morkie je (navodno) novoprihvaćena vrsta. Mješavina maltezera i york. terijera, preslatko stvorenjce, al opet, svaki pas je meni sladak da bi ga pojela. (F, 10. 1. 2014, k)

moronično pril. moron × ironično e. moronically ← moron ‘budala’ × ironically ‘ironično’

Nosim to ironično. – Kaže se moronično. (Pravila 2014, S02E06)

morskopasan prid. morski pas × opasan e. sharkiest ‘najmorskopasniji’

Beth, do tebe bih preplivao najdublje morskopasne oceane! (Moderna 2015, S05E17)

mostaštvo im. most × ?ustaštvo

Feralova stigma mostaštva (FT, 2. 7. 2004, n)

• o izjavi N. Kujundžića da su Hrvati platili previsoku cijenu zbog rušenja Staroga mosta u Mostaru

• usp. duhstašluk, Haiderluk, hustaštvo, usraštvo, uštašluk
mosteoartroza im. Most /nezavisnih lista/ × osteoartroza

Mosteoartroza – bolest reforme zdravstva (Lucić 2016a, 17. 8. 2016, n)

Nije to o čemu mostovci palamude, razmećući se frazama o poticanju izvrsnosti, nikakva reforma zdravstva nego mosteoartroza. Bolest okoštavanja političkih struktura koja se javlja već u najranijoj dobi. Nema podataka da se od te bolesti ikada itko izliječio. (Lucić 2016a, 17. 8. 2016)

• o najavljenoj reformi zdravstva Mosta nezavisnih lista
mosturbacija im. Most /nezavisnih lista/ × masturbacija dugotrajni i nedosljedni pregovori oko sastavljanja nove Vlade RH krajem 2015. između Mosta, SDP-a i HDZ-a

Mislim da se ne treba bojati MOSTurbacije [...] (24sata, 27. 11. 2015, k)

Mosturbacija... Bez sretnog svršetka! (Index, 11. 12. 2015, m)

• fotomontaža zagrljenih T. Karamarka, B. Petrova i Z. Milanovića

MOSTurbacija se nastavlja. Ajdete svi lipo u 3 pm. (SD, 18. 12. 2015, k)

Mosturbacija se nastavlja: Nacionalno vijeće Mosta tako je poništilo jučerašnju odluku da je što se njih tiče, razgovor s Domoljubnom koalicijom završen. (24sata, 20. 12. 2015)

• usp. mosturbiranje, mosturbirati
mosturbiranje im. Most /nezavisnih lista/ × masturbiranje dugotrajni i nedosljedni pregovori oko sastavljanja nove Vlade RH krajem 2015. između Mosta, SDP-a i HDZ-a

Macan: MOST nas zavlači, ovo je mosturbiranje; Olujić: MOST je nezakonito dijete biskupa i Markićke (Index, 10. 12. 2015, n)

»Ja ću reći izraz koji je došao s mreže koji savršeno opisuje ovo što nam se događa, a to je mosturbiranje. Oni ne znaju što bi htjeli. Ljudi moji nemojte nas zavlačiti«, komentirao je Macan [...] (Index, 10. 12. 2015)

»Ni ne znaju tko im je bilo biračko tijelo. Njihov jedini izlaz je da se potrude da ova vlada funkcionira, i da daju rezultate« – rekao je kaže Petrović, a Macan je nadodao da ako pokažu rezultate, da ćemo svi zaboraviti na »mosturbiranje«. (JL, 25. 12. 2015)

• usp. mosturbacija, mosturbirati
mosturbirati gl. Most /nezavisnih lista/ × masturbirati

Sad će početi mosturbirati sa Zečinom. (Di, 9. 11. 2015, k)

• komentar na izjavu L. Iličića, člana desne koalicije, da nikada u životu nije masturbirao • Most nezavisnih lista – stranka koja ima odlučujuću ulogu u formiranju Vlade RH • Zečina – internetski nadimak T. Karamarka, predsjednika HDZ-a

Mosturbirao bi i Macan da može... Hahahaha... Što uopće znaići nezakonito dijete Biskupa i Markićke? I on je bio ustavni sudac pa zato i jesmo tu di jesmo! Oni su pozvali u studio lopove da kažu što misle o policiji koja ih ganja... Pa da se popišaš od smijeha! (Index, 10. 12. 2015, k)

Kronična hrvatska insuficijencija je upravo područje Petrinine stručnosti: čovjek je očito dosljedan. Ne mora se njegov glasač brinuti da će maligno alterirati, mosturbirati, mažnjavati, itd. Ozbiljno razmišljam da pokrenem FC grupu »Petrina za premijera«... (VL, 17. 12. 2015, k)

• usp. mosturbacija, mosturbiranje

Moškarac im. movember × mošnje × muškarac naziv DM-ove promotivne akcije povodom movembera 2016.

U studenom svi kupci dm-a moći će pokazati što znači biti pravi MOškarac uz majicu podrške pokretu MOvember koji potiče muškarce na bolju brigu o sebi. Pri kupnji bilo koja tri proizvoda za mušku njegu, dm kupcima daruje brkatu majicu s natpisom MOškarac koju ovog MOvemebra, uz brkove, nose i Ivan Šarić, Baby Dooks i Daniel Bilić. »Biti pravi MOškarac je brinuti se o svim slabijima od sebe, ali da bi to mogao – moraš se brinuti i za sebe. Uvijek imamo vremena odvesti auto na servis (ili mu samo promijeniti gume), ali sebe natjerati na pregled (ili ga obaviti sam) je pothvat kojem ni skok iz svemira Felixa Baumgartnera nije ni do koljena«, sažeo je Daniel Bilić. (Nacional, 10. 11. 2016)

• usp. movember

Mošnjak im. mošnje × Bošnjak pogrdno, uvredljivo za Bošnjaka

Čop je jedino dobar za Mošnjake. (Index, 7. 4. 2014, k)

• riječ je o nogometašu D. Čopu

Patite, Mošnjaci! (Index, 29. 4. 2014, k)

Tko ili što su Mošnjaci? (Index, 28. 10. 2014, k)

motel im. e. motel ← motor ‘motor’ × hotel ‘hotel’ hotel uz prometnicu, namijenjen gostima koji putuju motornim vozilima, obično za kraći boravak, prenoćenje

Nije onda ni pomišljao kako će mu iz zahvalnosti uprava motela staviti na trajno raspolaganje sobu (jedinu s kupaonicom) da može svratiti kad god hoće i odmoriti se od briga za općinu i za cijelu. (Kušan 1970, 120)

motel (Klaić 1972, s. v.)

motel (Anić 1991, s. v.)

Motel je ugostiteljski objekt smješten uz prometnice i namijenjen kraćem zadržavanju gostiju u kojem se pružaju usluge smještaja i doručka [...] Moteli su namijenjeni opsluživanju isključivo motoriziranih gostiju, pa su otuda dobili i naziv [...] (Ružić 2007, 37)

• usp. airportel, akvatel, apartel, aparthotel, apartotel, botel, flotel

Motradamus im. Motrišta × Nostradamus

Feralov Motradamus (FT, 16. 3. 2002, n)

• o izjavi M. Hrge da je HTV-ova emisija Motrišta bila ne samo profesionalna nego i vidovita • Nostradamus – poznati francuski prorok iz 16. st.

• usp. Modrišta, Mokrišta
movember [movember, muvember] im. e. Movember ← mo, moustache ‘brkovi’ × November ‘studeni’ godišnja svjetska akcija muškoga puštanja brkova i brade u studenome s ciljem podizanja svijesti o muškome zdravlju te raku testisa i prostate

Hrvatski nogometni reprezentativac Niko Kranjčar pridružio se četvorici suigrača iz Tottenhama – u puštanju brkova. [...] odlučili su uzgojiti brkove u sklopu akcije »Movember« koja već godinama potiče muškarce diljem svijeta da tijekom studenog puste brkove. (JL, 18. 11. 2011)

»Movember« – pusti brkove i sudjeluj u borbi protiv raka prostate (VL, 22. 11. 2013, n)

Brkati studeni ili u svjetskim okvirima kampanja Movember provodi se od 2003. (VL, 29. 11. 2013)

Akcija Movember nastaje maštovitom kombinacijom engleskih riječi November i moustache (brk), a podržava rano otkrivanje ove zloćudne bolesti. (VL, 4. 11. 2014)

Ovog Movembera izazivamo te na Borbu Brkova! (JL, 11. 11. 2015)

Jeste li još u »movemberu« ili ste »golobradi«? Iznenadit će vas, ali zdravije je nositi bradu (VL, 21. 1. 2016, n)

Mrak im. mrak × Rak izmišljen horoskopski znak koji aludira na Raka

Ako se za koga može reći da je svinja, onda su to ljudi rođeni u znaku Mraka. (Radaković 1999, 55)

• usp. Aerobik, Blavor, Djebica, Dupelizanci, Govan, horoskoplje, Mokraćnjak, Rajc, Roba, Strijebac, Škopion, Vlaga
mrak-rana im. mrak × rak-rana

Mrak-rana je ovo / Hercinom / Što ne liječi se nikako i ničim / Jer klinike za ontologiju nema / I nikad je neće ni bit (Lucić 2012b, 88)

• usp. hercinom
mrazdarija im. /Djed/ Mraz × pizdarija

Nježnomrazne mrazdarije (Bednjanec 1981, 30. 12. 1981, n)

• epizoda o nestašici u sportu i stabilizaciji u društvu, ni Djed Mraz više nema za poklone

• usp. adelaidarija, klizdarija, pistarija, strizdarija

Mraziher im. /Djed/ Mraz × Ziher

Prvi je dan Adventa na Ziheru i vrijeme je da vam se predstavim – ja sam Djed Mraziher i do Božića ću vam dijeliti najbolje kulturne poklone. (Ziher, 1. 12. 2015)

Dan otpora od Ivana Salaja, Praznik demokracije Petra Oreškovića, Goranova ulica Matije Vukšića, Na Tri Kralja Vlatke Vorkapić, Orah od Danila Šerbedžije i Munja Radislava Jovanova Gonza dio su posljednjeg u nizu omnibusa kojeg imate priliku pogledati na Djed Mraziherov račun i vidjeti blagdane u okrilju Zagreba u možda nešto ozbiljnijem i realnijem svjetlu. (Ziher, 4. 12. 2015)

Ako još niste imali priliku pogledati ovo kazališno remek-djelo ili biste htjeli to opet učniti, Djed Mraziher ima rješenje za vas! (Ziher, 5. 12. 2015)

• reklamna akcija internetskoga portala Ziher

Mrdanescu [mrdanesku] im. ?/Anghel/ Iordănescu × mrdati

Za koga ti to navijaš? Zar ne vidiš da je to onaj Mrdanescu! (Bednjanec 1980, 140)

• epizoda o praćenju utakmice kvalifikacija za nogometno SP u Argentini (1978) između Španjolske i Rumunjske • A. Iordănescu – rumunjski nogometni reprezentativac, napadač, aktualni rumunjski izbornik
mrežanin im. mreža × građanin e. netizen ← net ‘mreža, internet’ × citizen ‘građanin’ aktivan korisnik i sudionik interneta, obično s aluzijom na slobodarsku stranu interneta

[...] bloger i mrežanin (građanin Mreže) (Pollitika, 2. 12. 2008, k)

Mrežanin (pl. mrežani) označuje učestalog ili vještog korisnika mreže. Mrežanin je građanin mreže, korisnici mrežani (građani mreže). (Čatić 2013, 12)

[...] uskoro će se pojaviti raspis natječaja, kako sam to pročitao u jednom e-dopisu koji je počeo kružiti mrežom, a pročitah kao mrežanin (građanin mreže, e. netizen). Odlučio sam se za treću temu, da razjasnim čitateljstvu ovog portala što je to »stručnjak«. (Hrvatski fokus, 18. 10. 2013)

• usp. netizen
mrgudjed im. mrgud × djed e. grumpa ← grump ‘čangrizavac, mrzovoljnik, mrgud’ × grandpa ‘djed’

Ljudi misle da sam veliki mrgud? – To te šokira? Pa djeca te zovu mrgudjed. – Otkad? – Pred tobom ne? Kukavice! – Ako sam ja mrgudjed, kako zovu Philova tatu? – Ma znaš... Veseldjed. – Tog blesana zovu veseldjed?! (Moderna 2015, S06E17)

Mrmica im. mrma ‘ekstazi’ × /Maksim/ Mrvica

Maksim Mrmica (Di, 9. 7. 2015, m)

• aluzija na navodno drogiranje hrvatskoga pijanista M. Mrvice

Mrmić im. mrma ‘ekstazi’ × /Zoran/ Mamić

Zoran Mrmić (Di, 15. 3. 2015, k)

• aluzija na navodno drogiranje nogometnoga dužnosnika Z. Mamića
mrmljavina im. mrma ‘ekstazi’ × grmljavina

Mrmljavina (Di, 25. 9. 2015, k)

• komentar na fotomontažu listova marihuane na meteorološkoj karti bivše Jugoslavije
mrmohod im. mrma ‘ekstazi’ × mimohod

Mrmohod (Di, 5. 8. 2015, m)

• fotomontaža G. Barea, rokera i navodnog uživatelja droge, na mimohodu povodom 20. obljetnice vojno-redarstvene akcije Oluja

• usp. Barelaire, disuću, dopao, dopijanist, dopin, dopust, narkuna, Uvenera
mucibatina im. muka × vucibatina

Feralova mucibatina (FT, 13. 10. 2006, n)

• o izjavi L. Vuce da nema većeg oduševljenja od vjerskog mučeništva te da se po tome džihad razlikuje od drugih osvajačkih ratova

Mućaćke im. mn. Mućke × /Ivo Sanader/ Ćaća

Mućaćke (Ćaća, 3. 4. 2015, k)

• komentar na mem Dva i po Ćaće • Dva i pol muškarca i Mućke – humoristične TV-serije
muddha [muda] im. mn. muda × ud ‘penis’ × Buddha /Siddhārtha/

Dalaj mi lama malo muddha svojartha! (Radaković 1999, 47)

• usp. dalajati, svojarth
mudijalan prid. muda × mundijalan ‘svjetski’ × ?jalan ‘zavidan’

Nemognuće mi je biti Samantha Foxex na ovome svijetlu mudijalnom podred topliko muškuraca i njihovih buda lamudovih. (Radaković 1999, 47)

• S. Fox – britanska pop-pjevačica i seks-simbol iz 1980-ih

• usp. Foxex, muškurac, Samantha, svijetal, topliko
mudl, mudla im. mops × pudl, pudla pas mješanac mopsa i pudla

Mudla (Index, 1. 2. 2014, n)

Mudrinida im. /Ivica/ Mudrinić × Semiramida

Razne će teorije povjesničari arhitekture u budućnosti razvijati da objasne ovaj tajanstveni kompleks, koji će kolokvijalno nazivati »Mudrinidini viseći krovovi« ili »žutski Stonehenge«. (Dežulović 2013b, 15. 1. 2013)

• o bespravnoj gradnji političara i poduzetnika I. Mudrinića na otoku Žutu u kornatskom arhipelagu • Semiramidini viseći vrtovi – navodni babilonski viseći vrtovi, jedno od svjetskih čuda

Muffia [mafija] im. e. Muffia ← muff ‘pička’ × mafia ‘mafija’ ime britanskoga feminističkog pokreta, bori se protiv pornografizacije ženskoga tijela, plastičnih operacija i sl.

Marš, koji je prikupio više od 300 sljedbenika/ca na Facebooku, rezultat je udruženih napora feminističke udruge UK Feminista i skupine umjetnica performansa The Muffia (kombinacija riječi muf i mafia). (Libela, 14. 12. 2011)

Muffia protiv noža plastičnog kirurga (NCL, 27. 12. 2011, n)

Od milja zvana »muffia«, grupa žena ukazuje na nekoliko problema. (NCL, 27. 12. 2011)

• usp. muffijašica
mufin im. muf ‘pička’ × mafin

Mufini (Coolinarika, 29. 12. 2011)

• riječ je o mafinima u obliku vagine

• usp. kitula
mufkarac im. muf ‘pička’ × muškarac

Boje me se dečki s vaginicom. To nisu muškarci, to su MUFkarci. (Andrassy, 23. 9. 2014)

mufliman im. muf ‘pička’ × musliman

Ima raznih sektaša: drkokatolici, primokatolici, bludisti, prknoslavci, muflimani... – I kaptolici. (Di, 30. 8. 2015, k)

• usp. bludist, drkokatolik, kaptolik, muslimaničan, primokatolik, prknoslavac, šopingatolik
mugroza im. muškarac × ugroza e. menis ← man mn. men ‘čovjek, muškarac’ × menace ‘prijetnja, ugroza’ ugroza, prijetnja koju društvu predstavljaju muškarci, kako ju vide feministice

To je potpuno besmisleno. Ne popločavaš rupama. Popločavaš preko rupa. – Potpuno je smisleno. Piše u mojoj trećoj knjizi. Mugroza društva. M-u-g-r-o-z-a. (Kalifornikacija 2014, S06E08)

• usp. muneprijatelj
muharem im. muha × harem

Untisunpora, kad ne more imat harem... more muharem. (Mataković 2012a, 431)

• u kadru s tim tekstom jest lik s rojem muha na glavi
multikulteraj im. multi-kulti × kupleraj

Kad se svedu povijesni računi, ovaj je prostor zapravo bio jedna golema historijska javna kuća, multi-kulteraj: hiljadama godina kolone što su u velikim seobama prolazile kraj Balkana slušale su otamo ciku, vrisku, ženski smijeh, pohotne krikove i brecanje kravljih zvona, pa su vrtjeli glavama, pokrivali djeci uši i ubrzavali korak. (Dežulović 2010b, 142, lipanj 2009)

multimillionherr [multimilijonher] im. e. multimillionherr ← e. multimillionaire, nj. Multimillionär ‘multimilijuner’ × nj. Herr ‘gospodin’

Svjetske naslovnice: Klopp – MultimillionHerr (Index, 9. 10. 2015, n)

Time je »Herr Klopp« postao najplaćeniji menadžer u povijesti Liverpoola. Ipak, skoro svi listovi unatoč velikoj cijeni ističu zadovoljstvo u klubu jer su ciljali Kloppa već dulje vrijeme. Vjeruju da je novi »MultimillionHerr« (Kako piše The Sun) čovjek koji će vratiti Liverpool na vrh. (Index, 9. 10. 2015)

• J. Klopp – trener nogometnoga kluba Liverpool

• usp. Bresinečki, kloppka, Psihoterapija, špacka, Vahinho, Van Geniaal

Muljanović im. muljati × /Zoran/ Milanović pogrdno za hrvatskoga premijera Z. Milanovića

Da naprave iskorak na bolje od stalnih Muljanovićevih nastupa. (Index, 11. 5. 2015, k)

Nek prvo Muljanović razgovara sam sa sobom, zatim sa svojim zgubidanima i neka Hrvatima objasni gdje je sto milijarda kuna [...] neka kaže Hrvatima gdje je fantomski plan 21. Muljanoviću, dani su ti u Hrvata odbrojani. (Index, 26. 5. 2015, k)

Muljanović na aparatima. (Index, 1. 9. 2015, k)

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav
mundijadan prid. mundijal ‘nogometno svjetsko prvenstvo’ × jadan

Mundijadne jade nekih faforitiziranih favorita striporisno komentira Ivica Bednjanec (Bednjanec 1982, 23. 6. 1982, n)

• podnaslov epizode o nogometnome SP-u u Španjolskoj

• usp. faforitiziran, olimpijadan
mundijalnuški prid. mundijal ‘nogometno svjetsko prvenstvo’ × jalnuški

Mundijalnuški diletanti (Lucić 2014a, 11. 6. 2014, n)

Jer – jebiga, pajdo, siromaštvo je svakodnevno, a Mundial je jednom u četiri godine! I nećemo sad grintat i zanovijetat ko oni podzemni mundijalnuški diletanti iz Sao Paula! (Lucić 2014a, 11. 6. 2014)

• o prosvjedima u Brazilu zbog golemih troškova za mundijal, Svjetsko nogometno prvenstvo • jalnuški diletanti – nesposobni i neuspješni zavidnici, jedna od sintagmi kojom se F. Tuđman obračunavao s političkim neistomišljenicima

• usp. filijalnuški, generalnuški, genijalnuški, intelektujalnuški, javnuški, nacionalnuški, serijalnuški, socijalnuški, virtualnuški
muneprijatelj im. muškarac × neprijatelj e. manemy ← man ‘čovjek, muškarac’ × enemy ‘neprijatelj’ muškarac kao iskonski neprijatelj žene

Muškarci su neprijatelji. – Moj muneprijatelj. Muškeprijatelj. Moj muneprijatelj. – To mi se sviđa! Da! Tako će se zvati moja iduća knjiga. Hvala ti. Muneprijatelj Ophelije Robins. (Kalifornikacija 2014, S06E04)

• usp. mugroza
mup prid. muplji komp. MUP ‘Ministarstvo unutarnjih poslova’ × glup

MUP i MUPlji ili kako je hrvatska policija otkrila da je organizirani kriminal dobro organiziran (Dežulović 2008, 320, ožujak 2005, n)

• aluzija na naslov filma Glup i gluplji (Dumb and Dumber, 1994)

• usp. gup, stup
mupad im. MUP ‘Ministarstvo unutarnjih poslova’ × upad

Mupad u stan (FT, 5. 4. 1999, n)

• o deložaciji u režiji splitske policije i suda
mupav prid. MUP ‘Ministarstvo unutarnjih poslova’ × mutav

Feralovo pravljenje mupavim (FT, 16. 1. 2004, n)

• o izjavi ministra unutarnjih poslova M. Mlinarića: »Ima li Hrvatska svoju mafiju? Još je nisam upoznao.«
mupno im. MUP ‘Ministarstvo unutarnjih poslova’ × mutno

Lovci u mupnome (FT, 27. 4. 1998, n)

• o vezi između hrvatske policije i protagonista brutalnih umorstava, bombaških napada, provala i krađa

Lov u mupnom (FT, 20. 1. 2001, n)

• o tome kako Vlada i MUP štiteći N. Tuđman podmeću Feral Tribuneu
mupomoć uzv. MUP ‘Ministarstvo unutarnjih poslova’ × upomoć

Mupomoć! (FT, 24. 3. 2001, n)

• napis o neučinkovitosti hrvatske policije

Mupomoć (FT, 1. 4. 2005, n)

• tekst uz fotomontažu HDZ-ovih ministara J. Kosor i I. Jarnjaka u policijskim odorama

• usp. glupomoć, szupomoć
mupost im. MUP ‘Ministarstvo unutarnjih poslova’ × glupost

Čiste muposti (FT, 22. 3. 1999, n)

• o izjavama ministra unutarnjih poslova I. Penića

Feralove muposti (FT, 14. 2. 2000, n)

• o izjavi J. Jovića da iz policijskih izvora doznaje da S. Mesić ima dva revolvera

• usp. gallupost, gupost, klupost, župost
muppet [mapet] im. e. Muppet ← marionette ‘marioneta’ × puppet ‘lutka’ lutka različitih likova autora J. Hensona, likovi su se pojavljivali u komičnim TV-serijama

E, muppeti su zakon bili, totalno. (F, 4. 8. 2003, k)

Riječ Muppet nastala je kao kombinacija riječi marioneta i puppet (lutka). (Proleksis, s. v. Muppet show, 22. 6. 2012)

Jedan od najpoznatijih Muppeta, Kermit the Frog, postao je glavna inspiracija za slavne meme. (Index, 3. 7. 2014)

murderabilija im. e. murderabilia, murderbilia ← murder ‘ubojstvo’ × memorabilia ‘memorabilija, uspomena, ono što se skuplja iz povijesnih ili osobnih razloga’) ukupnost predmetâ koje su teški zločinci i ubojice posjedovali ili umjetnička djela koja su izradili kao kolekcionarska činjenica

»Murderabilia« je naziv za umjetnička djela koja su napravili serijski ubojice. Zatvorski čuvari ohrabruju ih kako bi se kreativno izražavali. (Dnevnik, 29. 7. 2008)

Prije dvije godine su republikanci u Kongresu predložili zakon koji bi zabranjivao prodaju »murderabilija« (kovanica od riječi murder – ubojstvo i memorabilia – uspomena), ali zakon nikad nije stupio na snagu budući da nije našao sponzora iz Demokratske stranke. (Index, 15. 6. 2009)

murse [murs] im. e. murse ← male ‘muški’ × purse ‘torbica’ muška torba ili torbica

Ako si malo podeblji, staviš sisice u mansierre, a ako uz to imaš i malo više sitnih potrepština koje ne stanu u novčanik sa sobom si poneseš svoju »murse«. (F, 26. 5. 2011, k)

• usp. brotox, guyliner, manscaping, manscara, mansierre, meggings, moobs, mušbica
murtoazno pril. Murta × kurtoazno

[...] tata Karamarko i tata Vučić svoje sinove učinili dijelom stranačkoga marketinga, pa nije isključeno da od mladunaca očekuju da jednoga dana nadrastu svoj sadašnji sljedbenički status i postanu njihovi politički nasljednici. Jer tako to već ide u ovim Stradijama i Estradijama, isprva kurtoazno, a potom i murtoazno... (Lucić 2016a, 26. 4. 2016)

• o izborima u Srbiji, na kojima je pobijedio A. Vučić, i izborima u HDZ-u, na kojima je pobijedio jedini kandidat – T. Karamarko • sjaše Kurta da uzjaše Murta – uzrečica o vječitoj izmjeni vlastodržaca bez boljitka za puk

• usp. Estradija, kurtoazno
muskuliman im. muskul ‘mišić’ × musliman

Moji manervi su se opustjeli, kao guzbeni mirišići, muskulimani. (Radaković 1999, 50)

• usp. manerv, mirišić
muslimaničan prid. musliman × maničan

Feralova muslimanična depresija (FT, 19. 8. 1996, n)

• o napisu don A. Bakovića o »poštenim muslimanima« i njihovima »zavedenim sunarodnjacima«

• usp. antitemza, antomurale, desnošljivost, drinosaurus, državlji, ekumenjara, haesperanto, kćerikalizam, prasizam, romovina, romovlasnički, serijalnuški, stjegovni, ubijesno, videološki, wrusstracija, zaviočajan, zavjeronauk

• usp. bludist, drkokatolik, kaptolik, mufliman, primokatolik, prknoslavac, šopingatolik
muslimantil im. musliman × mantil

Skinuo je muslimantil, a ispod nj ga imao je samo jahlače, a ispod njix nix. (Radaković 1999, 48)

• usp. jahlače

Mustaša^1 im. Mustafa /Nadarević/ × ustaša

Mustaša (Di su, 28. 4. 2015, m)

• fotomontaža glumca M. Nadarevića s ustaškom kapom

• usp. frustraša, gustaša, holokaustaša, kustaša, mustaša, nastaša, pustaša, udbaša, ultraša, usaša, usraša
mustaša^2 im. musliman × ustaša

Edo Maajka: Zlaja je pravi mustaša! (Forum, 14. 6. 2016, n)

Jesi li ti prije, recimo, dvadeset godina mislio kako će se jednom u Hrvatskoj ministar zvati Zlatko Hasanbegović, ali da će biti veći Hrvat i od, valjda, Gojka Šuška i Brune Bušića zajedno? – Hahahahaaa, precizno, precizno... Mislio sam da je Rizvanbegović bio vrhunac. Zlaja je pravi mustaša: mislim da on obožava pričati o tome koliko su muslimani bili bitni Anti Paveliću i slično. (Forum, 14. 6. 2016)

• razgovor s glazbenikom E. Maajkom o kontroverznom ministru kulture Z. Hasanbegoviću

• usp. Handžarbegović, Hassanbegović

• usp. frustraša, gustaša, holokaustaša, kustaša, Mustaša, nastaša, pustaša, udbaša, ultraša, usaša, usraša
mušbica im. muški × torbica e. murse ← male ‘muški’ × purse ‘torbica’ muška torba ili torbica

Juhu! Mušbica! Moja vlastita mušbica! Kako si znala? – Prestani!. To je za tvoju spisateljsku opremu. Činila mi se vrlo rokerskom. – Totalno. (Kalifornikacija 2015, S07E02)

• usp. brotox, guyliner, manscaping, manscara, mansierre, meggings, moobs, murse
mušćanin im. musliman × kršćanin e. Chruslim ← Christian ‘kršćanin’ × Muslim ‘musliman’ pripadnik krislama, religije koja spaja kršćanstvo i islam

Dakle, treba se pozabaviti proučavanjem religija, njihovih sličnosti i razlika te pokušati, za početak, povezati muslimane i kršćane u krislam, tako da svi postanu mušćani. (F, 19. 7. 2009, k)

Dux ti je pripadnik krislama tvz. mušćanin. Naime, došlo je do evolutivnih pomaka unutar religija pa su se kršćanstvo i islam spojili u krislam, a sljedbenici krislama se zovu mušćani. Nisi znao? Pa di ti živiš? (Eforum, 17. 5. 2011, k)

• usp. budov, harekršćanin, krislam
mušgina im. muški × vagina e. magina ← man ‘čovjek, muškarac’ × vagina ‘vagina’ naizgled žensko spolovilo koje muškarac načini kad svoje spolovilo sakrije među noge pa sprijeda izgleda kao žensko

I tek tako... otkrio je svoju divnu mušku picu. Svoju veličanstvenu mušginu. (Kalifornikacija 2011, S03E01)

S veličanstvenom mušginom? To je profesor s kojim sam spavala kao studentica. (Kalifornikacija 2011, S03E11)

Želiš da nahuškam muža na tebe dok je onakav? – Imaš pravo. Mogao bi se propiti. – Da. – Pa bi se pojavila njegova mušgina. Ne želimo to, zar ne? (Kalifornikacija 2013, S05E03)

Da vidimo tu mušginu. – Ako je želiš lizati, možeš odmah. (Kalifornikacija 2013, S05E04)

Imaš divnu mušginu. – Hvala. To tako oslobađa. (Kalifornikacija 2013, S05E05)

Zna li za tvoju veličanstvenu mušginu? – Sve. – Ne sramim se. (Kalifornikacija 2013, S05E11)

muškarač im. muškarac × karač ‘jebač’

[...] kao tufahija. Eto, tu fukah i ja. Tako sam postao muškarač. (Radaković 1999, 60)

mušketin im. mušketir × Tina /Katanić/

Tri muškeTINA! (Di su, 24. 5. 2015, k)

• aluzija na seks-skandal manekenke i loto-djevojke T. Katanić, koja je navodno drogirana spavala s trojicom mladića

• usp. Amfetatina, Cetrinski, Kokatanić
muškit im. muški × nakit e. mewlery ← man ‘čovjek, muškarac’ × jewelry ‘nakit’ nakit za muškarce

Prodajem nakit, ali za muškarce. Zove se muškit. (Kalifornikacija 2012, S04E05)

muškopljenik im. muško × uškopljenik

Feralov muškopljenik (FT, 15. 7. 2000, n)

• o izjavi I. Brlekovića da ga je samo činjenica da T. Ganza-Aras nije muško spriječila da joj ne uzvrati »pravom mjerom«
muškurac im. muškarac × kurac

Nemognuće mi je biti Samantha Foxex na ovome svijetlu mudijalnom podred topliko muškuraca i njihovih buda lamudovih. (Radaković 1999, 47)

• S. Fox – britanska pop-pjevačica i seks-simbol iz 1980-ih

• usp. Foxex, mudijalan, Samantha, svijetal, topliko
muštruacija im. muški × menstruacija e. man-strating ← man ‘muškarac’ × menstruating ‘imanje mjesečnice’ muška menstruacija

Što njega ždere? – Možda je u osjetljivom periodu mjesečnog ciklusa. – Želiš reći da ima muštruaciju? – Ne doslovno. (Teorija 2014, S03E19)

mutterus [muterus] im. nj. Mutter ‘majka’ × uterus ‘maternica’

Čim mi netko utera u mutterus, gdje su ma3C za zmjetke, začetničke klince, ja ostajem u drugom stadnju. (Radaković 1999, 58)

Muzaratustra im. muzara × Zaratustra

Tako je govorila Muzaratustra (Lucić 2013b, 228, 4. 7. 2012, n)

• pjesma pisana iz kravlje perspektive • Tako je govorio Zaratustra – djelo filozofa F. Nietzschea

• usp. aristoteleći, konzum, konzumotvorina
muziga im. muzika × musti imp. muzi ‘izvlačiti novac’ × on ak. ga

Libretto i muziga: Ivica Bednjanec (Bednjanec 1980, 32)

• epizoda o nogometnoj utakmici sa Španjolskom, kvalifikacijskoj za SP u Argentini (1978)

• usp. fus-nota, ševiljski, tip-toplakiran

U nas nema tajni. U muzigu smo ukomponirali sve note našeg društva. (Bednjanec 1980, 143)

• epizoda o pokušaju novinara da sazna kolika su primanja nogometaša

• usp. novinaritanje

Drage gledalice i glodaoci, za pražnjenje praznih praznika upražnjavajte se uz naš šareni program »Sport, privreda i muziga«. (Bednjanec 1981, 2. 12. 1981)

• epizoda s TV-najavama

Nikad nisi igrao tako dobro za nas kao protiv nas! – Koliko love, toliko muzige. (Bednjanec 1983, 9. 2. 1983)

• epizoda o odlasku košarkaša u inozemstvo

• usp. pečalbasketar

Već su bolje plaćeni transvestitni guzičari koji su reducirali muzigu na jedine tri note koje znaju. (Bednjanec 1984, 21. 3. 1984)

• epizoda o potkupljivosti nogometnih sudaca
muženstveno pril. muževno × ženstveno

Hauser djeluje muženstveno, ali možda i ne laže. (24sata, 2. 2. 2016, k)

• usp. muženstvenost, ženskarac
muženstvenost im. muževnost × ženstvenost

Muza Noćne more i najškolovaniji glas pripadajuće Dore, Bruno Tomašić Anđa, je samozatajno, ali i glamurozno, u crvenim štiklicama docupkao na ovogodišnje natjecanje s očaravajućim stylingom, u bijelom šeširu s prozirnom koprenom koja je padala duž haljine koja je pojačavala njegovu muženstvenost. (Index, 4. 3. 2007)

• usp. muženstveno, ženskarac
mzostavljanje im. MZOS ‘Ministarstvo znanosti, obrazovanja i sporta’ × zlostavljanje

Željko Jovanović i Saša Zelenika, siva eminencija Ministarstva, idu dalje, sa čačićevskom upornošću. Provode sustavno i bešćutno zlostavljanje akademske zajednice, koje sam jednom prilikom nazvao »MZOStavljanjem«. [...] No, s druge strane, inovirali su čitav niz novih metoda MZOStavljanja, a originalni su i po svojoj upornosti i brutalnosti. (Politika plus, 30. 7. 2013)

• razgovor s filozofom H. Jurićem

N

Nabelan im. na × belo ‘bijelo, kokain’ × /Neno/ Belan

NaBelan (Di, 14. 5. 2015, k)

• aluzija na navodno drogiranje pop-pjevača N. Belana

• usp. Belajn, Normabelan
nacifist im. nacist × pacifist

Mi, koji smo preživjeli zlatne dane te mesarske burze, ne volimo se na njih podsjećati, jer su nas pacifašisti i nacifisti uvjerili da je to zapravo slavna povijest igrala pred našim očima [...] (Dežulović 2012a, 76, studeni 2006)

• usp. pacifašist
nacionalnuški prid. nacionalni × jalnuški

Feralovi nacionalnuški diletanti (FT, 13. 1. 2006, n)

• o napisu J. Jovića da je zaziranje Hrvata od jednog naroda (misli na Srbe) temeljeno na negativnu povijesnom iskustvu te da je nacionalizam zapravo obrambeni mehanizam pa nikad nije bezrazložan • jalnuški diletanti – nesposobni i neuspješni zavidnici, jedna od sintagmi kojom se F. Tuđman obračunavao s političkim neistomišljenicima

• usp. filijalnuški, generalnuški, genijalnuški, intelektujalnuški, javnuški, mundijalnuški, serijalnuški, socijalnuški, virtualnuški

Nacinger im. nacist × /Joseph/ Ratzinger pogrdno za J. Ratzingera, tj. papu Benedikta XVI., aluzija na njegovo članstvo u Hitlerovoj mladeži

I dalje je Nacinger, tko ga šljivi. Prošli papa je bio simpatičan i bolji. (Index, 19. 7. 2008, k)

Ma šta sotone, ni sotoni takve perverzije nisu poznate. A i oni Nacinger se pravi malo sklerotičan. (SD, 6. 4. 2010, k)

Pa ako već sude svima koji su bili u Hitlerovoj vojsci – što ne sude i današnjem papi Nacingeru? I on je imao kukasti križ na uniformi. (Index, 27. 12. 2012, k)

U zatvor s Nacingerom zbog zataškivanja istine zlostavljane djece. (24sata, 27. 2. 2013, k)

• usp. Ratzinger
nacisploatacija im. e. nazisploitation ← Nazi ‘nacist’ × exploitation ‘eksploatacija’ filmski podžanr unutar eksploatacijskoga filma, bavi se nacističkim seksualnim i sadističkim iživljavanjem u koncentracijskim logorima ili u nacističkim bordelima

Nacisploatacija (TP, 10. 1. 2011)

Poseban fenomen u cijeloj priči jest i ultrabizarna kombinacija blacksploatacije i nacisploatacije u filmu »The Black Gestapo«. (TP, 10. 1. 2011)

• usp. bleksploatacija, brusploatacija, hiksploatacija, karsploatacija, meksploatacija, nansploatacija, redneksploatacija, remakesploatacija, seksploatacija, šoksploatacija
nacisploatacijski prid. e. nazisploitation ← Nazi ‘nacist’ × exploitation ‘eksploatacija’ koji se odnosi na nacisploataciju • v. nacisploatacija

Poznati još i kao »Il Sadiconazista«, nacisploatacijski su filmovi sedamdesetih i osamdesetih bili jedan od luđih, nasilnijih i svakako uvredljivijih – ali i popularnijih! – segmenata eksploatacijske scene, priče o nacističkim koncentracijskim logorima te njihovim zlim, ali seksi zapovjednicama, koje su se sadistički iživljavale nad logorašima. (TP, 10. 1. 2011)

nacisploatator im. nacist × eksploatator autor nacisploatacijskih filmova • v. nacisploatacija

Naravno da je i mainstream imao svoje doprinose, koji su uglavnom služili kao arthouse inspiracija nacisploatatorima, a tu su svakako Pasolinijev »120 dana Sodome« i »Noćni portir« Liliane Cavani. (TP, 10. 1. 2011)

naćaćekati se gl. /Ivo Sanader/ Ćaća × načekati se

Ćaća se naćaćekao, ali ćaćekanje ćaće mu se isplatiti. (Ćaća, 2. 10. 2015, k)

• komentar na fotomontažu I. Sanadera iza zatvorskih rešetaka

• usp. ćaćekanje

Nadan im. nada × Nadan /Vidošević/

Istraga konačno vodi do Kalmete? Nadan umire posljednja. (Šimičević, 19. 10. 2013)

• o izvlačenju novca iz Hrvatske gospodarske komore i Hrvatskih autocesta za koje su osumnjičeni N. Vidošević i B. Kalmeta

• usp. Beznadan, Iznenadan, Jadan, Kradan, Nadanhazija, Nadanlina, Nadarnija, nenadano, Sanadan, Sljepošević, Uvidošević

Nadanhazija im. Nadan /Vidošević/ × Endehazija ‘NDH, Nezavisna Država Hrvatska’

Feralova Nadanhazija (FT, 4. 3. 2000, n)

• o izjavi predsjednika Hrvatske gospodarske komore N. Vidoševića: »Hrvati u BiH baštinici su hrvatskih nacionalnih korijena, jednako kao i Hrvati u svim drugim dijelovima Hrvatske.«

• usp. Beznadan, Iznenadan, Jadan, Kradan, Nadan, Nadanlina, Nadarnija, nenadano, Sanadan, Sljepošević, Uvidošević

Nadanlina im. Nadan /Vidošević/ × Nadalina

Feralova Nadanlina (FT, 18. 1. 2003, n)

• o izjavi A. Kostelića da smo za predsjednika mogli izabrali N. Vidoševića, jer ima plave oči i crnu kosu • Nadalina – lakoglazbeni hit

• usp. Beznadan, Iznenadan, Jadan, Kradan, Nadan, Nadanhazija, Nadarnija, nenadano, Sanadan, Sljepošević, Uvidošević

Nadarnija im. Nadan /Vidošević/ × Narnija

Napokon imamo odgovor na pitanje gdje su sve one gumice za kosu, ukosnice, ona jedna čarapa koja uvijek nestane, USB stickovi i upaljači – kod Nadana u podrumu! Pardon, to nije podrum – to je Narnija! Nadarnija. Tak to ide – jedan dan sjediš doma i gladiš polarnog medvjeda, drugi dan sjediš u zatvoru i... gladiš Polarnog medvjeda, jer ti se tak zove cimer. Možda se on i Ivo zaljube unutra i postanu Sanadan. Pada mi na pamet toliko novih nadimaka. Jadan Vidošević. Kradan Vidošević. Đurđica – moraš imat i žensko ime kad si u đejlu. (Andrassy, 19. 11. 2013)

• nakon otkrića velika skrivena bogatstva uhićenoga N. Vidoševića • Narnija – izmišljena zemlja iz dječjih knjiga Narnijske kronike C. S. Lewisa

• usp. Beznadan, Iznenadan, Jadan, Kradan, Nadan, Nadanhazija, Nadanlina, nenadano, Sanadan, Sljepošević, Uvidošević
nadebildan prid. nabildan × debilan

Dečko je nadebildan! (R, Zagreb, 2012)

nadljudorija im. nadčovjek mn. nadljudi × ludorija

Feralova nadljudorija (FT, 9. 2. 2002, n)

• o izjavi I. Jindre da HDZ, kad se vrati na vlast, mora osluškivati potrebe naroda i izlaziti mu ususret iznad granica ljudskih mogućnosti

Nafto im. e. NATO ‘North Atlantic Treaty Organization, Sjevernoatlantski savez’ × nafta

Nafto pakt (Novosti, 18. 4. 2015, n)

• riječ je o arapskome vojnome savezu kolokvijalno nazvanom »arapski NATO«
nagauzdići se gl. nag × naguziti × uzdići

Sva sam se nagauzdigla i naprchille su mi se guzne polubratke [...] (Radaković 1999, 49)

nagliti gl. nagliti × naliti

Beerzo mi je naglio tuborg, a kad smo is-pi-pi-li, popeo me na svoj toborgan i polucky spuštiho dodole. (Radaković 1999, 59)

• usp. beerzo, ispipiti, polucky, spuštihati, toborgan
nagnemoralno pril. nagnuti se × nemoralno

On je volio, a i ja, da kleknem nakopljena i nagnemoralno se naprijeb razvratnutih nogurt da mi se bolje vidi, a on divi. (Radaković 1999, 49)

• usp. nakopljen, naprijeb, nogurt
nagomilanović prid. nagomilan × /Zoran/ Milanović

Međutim, najvažnije je pitanje: Što čeka »mladog lava Milanova« da bi se tako trebao veseliti? SDP već dugo ponavlja da je to rješavanje nagomilan(ović)ih problema... (Kaćunko, 6. 6. 2007)

• o novome predsjedniku SDP-a Z. Milanoviću

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav
naguzni prid. nagazni × guza × naguziti

Narančito je pobožavao da mi ušuvalja naguzne anus domine i slèđa s léđa, sim-pa-tamnično. (Radaković 1999, 47)

• usp. domina, narančito, pobožavati, simpatamnično, ušuvaljati

Najdranka im. najdraži × Jadranka /Kosor/

Najdranka Kosor (Lucić 2013b, 27, 18. 2. 2011)

• riječ je o izmišljenom autoru pjesme Puče, puče, stoko lijena • aluzija na izjavu političarke i hrvatske premijerke J. Kosor da Hrvati ne žele u pastire

• usp. antecipacija, Besor, brošlost, kokodatak, kosorijeknuti, Kosorlovsky, kosorry, prostmodernizam, slaboratorij, Sluzana, Stjeguljica, šarmeraj, vlastarbajter

Naježišvili im. naježiti se × /Josif Visarionovič/ Džugašvili /Staljin/

To je njezina podanička dužnost. Ježite se! Državna dermatologija. Ili (za dame) turpitudna kozmetika. Naježene kože. Naježišvili. (Marinković 1993, 12)

• usp. budalica, interpretacijonala, kakadakati, kurtoafrika, Obrijšvili, ohoezija, Ožežišvili, paradnoidno, pljuel, pohoezija, Titošvili, velocipederastija, velocipederski, Zavežišvili, ženkast
najvijač im. najbolji × navijač

Pripremi se – budi najvijač! (2002, r)

• reklama za Coca-Colu
nakazališni prid. nakaza × kazališni

Feralov nakazališni trg (FT, 29. 2. 2008, n)

• o napisu H. Jurkovića u kojem se uspoređuju F. Tuđman i J. Broz Tito • prijeporno je ime Trga maršala Tita u Zagrebu, koji se nekad zvao Kazališni trg

O kazališnoj literaturi i nakazališnoj nomenklaturi (Lucić 2013b, 322, n)

• o policijskoj zapljeni vojne puške iz kazališta Gavella, koja je više od deset godina služila kao rekvizit
nakazonomija im. nakaza × ekonomija • v. frikonomija

Što je frikonomija? Naški bismo taj termin preveli kao »Nakazomija«, ili »Frajerska ekonomija«, ali za to nema razloga, jer je engleska riječ »freak« tj. nakaza, ili fonetski – »frik« – u naš kolokvijalni žargon ušla prije negoli u sam engleski. Sjećam se, kako se 1982. godine jedan Britanac iskreno nasmijao kada sam posve neopterećeno koristio izraz »freak« za opis nekog »frajera«. (Polšek 2005, 1)

• usp. abenomika, čačerizam, frikonomija, obamanomika, plutonomija, reganomija, reganomika, rogernomika, škegronomika, škrebonomija, zoranomika
nakopljen prid. na koljena × koplje ‘kurac’

On je volio, a i ja, da kleknem nakopljena i nagnemoralno se naprijeb razvratnutih nogurt da mi se bolje vidi, a on divi. (Radaković 1999, 49)

• usp. nagnemoralno, naprijeb, nogurt
nalumbati gl. nalupati × lumbalni e. lumbar ‘lumbalni’

Izvoli mineralnu vodu s limunom. – Hvala, Jay. – Kako si? – Teško je reći. Katastrofalna ozljeda lumbalne kralježnice... – Ma sad bih te najradije nalumbao! (Moderna 2014, S02E20)

• u e. izvorniku vjerojatno igra riječî lumbar ‘lumbalni’ i lumber ‘drvo, klada’

namagalčiti gl. namagarčiti ‘prevariti, nasamariti, nadmudriti’ × Magal /Security System/

Je li Žužul namagalčio INA-u? (FT, 8. 9. 2006, n)

• o INA-inu planu da izravnom nagodbom sklopi posao s izraelskom tvrtkom Magal Security System • sumnjiv posao s kojim je navodno bio povezan političar M. Žužul
namagarčen prid. Nama × namagarčen ‘prevaren, nasamaren, nadmudren’

Namagarčeni radnici (FT, 18. 10. 1999, n)

• kronika propadanja Name, nekad najvećega trgovačkoga lanca sa 17 robnih kuća
nanbudo im. jap. nanbudo ← /Yoshinao/ Nanbu × budō ‘način borbe, borilačka vještina’ japanska borilačka vještina, ime dobila prema osnivaču Y. Nanbuu (1978)

nanbudo (AG 1999, s. v.)

Zagrepčanin po rođenju, a arhitekt po struci, Vargek je nestranačka osoba i Mesićev prijatelj s treninga nanbuda. (Vjesnik, 24. 2. 2000)

Sve je to plod dugogodišnjeg rada i ljubavi prema nanbudu, kojim se bavim već 13 godina – ističe dvadesetogodišnja Maida. (VL, 10. 4. 2002)

nansploatacija im. e. nunsploitation ← nun ‘redovnica, opatica’ × exploitation ‘eksploatacija’ filmski podžanr unutar eksploatacijskoga filma, bavi se seksualnim životom i problemima srednjovjekovnih opatica

Nansploatacija (TP, 10. 1. 2011, n)

Od spoja riječi »nun« i »eksploatacija« – dakle, riječ je o filmovima koji su u zlatnoj eksploatacijskoj eri opatice pretvorili u objekt ultimativnog fetiša [...] Tada nastaju i neki od najvećih klasika japanskog filma sedamdesetih [...] luda nansploatacija »School Of The Holy Beast« [...] (TP, 10. 1. 2011)

• usp. bleksploatacija, brusploatacija, hiksploatacija, karsploatacija, meksploatacija, nansploatacija, redneksploatacija, remakesploatacija, seksploatacija, šoksploatacija
naoružen prid. naoružan × ?oružen ‘poružnjen’

Ja sam policajka, Jean d’arm, du sex Polizaj i normalno je da obalazim rojsnu grud. [...] Jer, kako bi bilo da žena iz polaCIA-e bude naoružena trbuhom do zubaca sve zbog jedne riboce. (Radaković 1999, 58)

• usp. polacia, polizaj
naozvečarke im. mn. naočale × naočarka × zvečarka

Mon onkl je nosio cvičekere, naozvečarke, jedne na odnosu, a drugove u thežepu. (Radaković 1999, 48)

• usp. cvičekeri
naphilati [nafilati] im. nafilati ‘napuniti’ × Phil /Dunphy/ e. Phil

Ali obojica ćemo znati da te raznio thorpedo! [...] – Sad ću te naphilati Dunphyjevom pobjedom! [...] Raznio te thorpedo! (Moderna 2015, S04E20)

• G. Thorpe, Ph. Dunphy – imena likova u TV-seriji Moderna obitelj • e. izvornik ima igru bliskozvučnica Phil i feel ‘osjetiti’, Dunphy i defeat ‘poraz’

• usp. gillizalica, philakat, philovanje, philovati, philozofija, thorpedo
napokonačan prid. napokon × konačan

Tih dokumenata za napokonačnu prosudbu i najzadno razumijevanje toga što se eufemistički naziva »hrvatskom politikom prema BiH« ima 256, a do sada su od javnosti čuvani u Hrvatskom državnom arhivu, skupa s ostalom dokumentacijskom baštinom predsjednika Franje Tuđmana u koju – kako vam je poznato – ne može zaviriti baš svatko. (Lucić 2013a, 11. 11. 2013)

• o najavi knjige M. Tuđmana Bosna i Hercegovina u raljama zapadne demokracije

• usp. eksjugzorcist, etataizam, idioptrija, očinački, opleonazam, pistarija, remake-djelo, šlafrok-en-rol, tatoizam
naprijeb pril. naprijed × jebati

On je volio, a i ja, da kleknem nakopljena i nagnemoralno se naprijeb razvratnutih nogurt da mi se bolje vidi, a on divi. (Radaković 1999, 49)

• usp. nagnemoralno, nakopljen, nogurt

Napuhovski im. napuhan × /Žarko/ Puhovski pogrdno za političkog analitičara Ž. Puhovskog

Rat je počeo radi tvornica oružja u SFRJ, koje su smetale Amerima, radi tržišta Nesvrstanih na kojemu je isto, a i ostalo prodavano... Kakvi simboli... Nismo baš toliki idioti, Napuhovski neznalico. (Lupiga, 21. 5. 2007, k)

Ma kako bi crveni napad prošao bez Napuhovskog, on je vječni »skriveni« adut u šakama komunista. Varaš se, Napuhovski, Predsjednica je s ovim samo dala na svojoj vjerodostojnosti i nema političkog Hrvata (to vi zacijelo niste!) koji joj ne daje za pravo! (VL, 23. 2. 2015, k)

Mi Index shatorashi podržavamo Napuhovskog. (Index, 15. 3. 2015, k)

• usp. Propuhovski
narančaća im. naranča × /Ivo Sanader/ Ćaća

Narančaća (Ćaća, 20. 2. 2015, m)

Iscidi mi malo narančaće, aj. (Ćaća, 20. 2. 2015, k)

Jel narančaća GMO ili je skroz prirodna? (Ćaća, 20. 2. 2015, k)

• fotomontaža glave I. Sanadera na naranči
narančito pril. naranča × naročito

Narančito je pobožavao da mi ušuvalja naguzne anus domine i slèđa s léđa, sim-pa-tamnično. (Radaković 1999, 47)

• usp. domina, naguzni, pobožavati, simpatamnično, ušuvaljati
naravoizručenije im. srp. naravoučenije ‘pouka’ × izručenje

Feralovo naravoizručenije (FT, 23. 8. 1999, n)

• o izjavi don Ž. Kustića da bi Zrinski i Frankopan, da su danas živi, bili izručeni Haaškomu sudu
narcistoidan prid. narcisoidan × nacist

Mlad, zgodan i NArCI(ST)oidan!!! (Di, 13. 6. 2015, k)

• komentar o D. Šukeru nakon incidenta s kukastim križem na travnjaku na Poljudu

• usp. kukoljasti, ssavez, Svasticida, svastičarnica, Svastikoljud, šukasti, Šukurac, Šupker
narkolobika im. narko- × lobi × logika

Sportski novinari obično kažu da je to »logika velikih natjecanja«. Ma kakva logika – tu je sve lova, lova, lova! I »narkolobika« – a to je logika narko lobija. (Kaćunko, 4. 2. 2007)

• o svjetskome rukometnom prvenstvu 2007. na kojemu je Hrvatska bila peta unatoč tomu što je imala devet pobjeda

• usp. euforija
narkomandos im. narkoman × komandos narkoman koji se 1991. dobrovoljno prijavio na ratište jer je ondje navodno bilo besplatne droge

Tip se klati, folirajući se klincima: – E, kuiš, ja sam ti ’91 bio dobrovoljac, komandos, nema šta nisam prošo. Klinci: – Aha, bio si ti narkomandos! (Ž, 21. 11. 2014)

narkuna im. narko- × kuna

Disuću narkuna (Di, 26. 10. 2015, k)

• komentar na fotomontažu G. Barea, rokera i navodnog uživatelja droge, na novčanici od 1000 kuna

• usp. Barelaire, disuću, dopao, dopijanist, dopin, dopust, mrmohod, Uvenera
narluga im. narval × beluga životinja križanac narvala i beluge

Narval + Beluga = Narluga (Net, 9. 12. 2015)

Narval i beluga – narluga? Belval? (Šibenski, 9. 12. 2015)

• usp. belval, dukit, kitpin, wolphin
narodijak im. narodnjak ‘novokomponirana narodna glazba’ × rodijak ‘onaj tko se služi nepotizmom’)

Feralov narodijak (FT, 19. 7. 2003, n)

• o izjavi M. Bulića da je među prvima pisao originalnu hrvatsku narodnu glazbu
narušaptati gl. narušavati × šaptati

Svi su propasni, svatko oko tijebe sna3 šuška rovari [...] narušapće slobodira divljegira raspučuje i tdk. (Radaković 1999, 60–61)

• usp. divljegirati, itdk., propasan, ti
nasertati gl. /Gamal Abdel/ Naser × nasrtati fr. à quoi na sert? dosl. ‘čemu no služi?’

Prvo, ovaj put ne idemo u Egipat (čemu nasertati?), nego putujemo prema Kartagi. (Queneau 2014, 19)

• G. A. Naser (1918–1970) – egipatski predsjednik

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
nasizati gl. nasisati ‘naizvlačiti korist’ × SIZ ‘Samoupravna interesna zajednica’

Konačno smo nasizali lovu i napapirili sve papire za ozdravljaciju ovog sportskog objekta. (Bednjanec 1980, 147)

• epizoda o isprepletenim interesima u sportu

• usp. interesrancija, sanitaritnuti

Moji dečki su već spremni za trening! – Ništa od treninga! Nasizali ste lovu po prošlogodišnjim cijenama leda pa dugujete za najam dvorane. (Bednjanec 1981, 21. 1. 1981)

• epizoda o hokeju na ledu • SIZ – tijelo u nadležnosti kojega su u SFRJ bili sport, kultura i druge društvene djelatnosti

• usp. posizati, sklizezancija
nastaša im. nastati × ustaša

Kad su se tuđmanovske bulumente povampirenih neoustaša (post-jasenovačkih nastaša) poželjele iskazati čak i na jezikoslovnome planu, nedoučeni pseudokroatisti čak su se svađali što bi bilo bolje; »promidžba« ili »promičba«, što je ionako besmisleno, jer je autoritativni V. Anić suvereno dokazao kako se od glagola »promicati« pravilno kao glagolsku imenicu može izazvati jedinu – PROMICBU! (Lupiga, 11. 9. 2015)

• iz kolumne I. Mandića

• usp. frustraša, gustaša, holokaustaša, kustaša, Mustaša, mustaša, pustaša, udbaša, ultraša, usaša, usraša
nastrandati gl. nastran × nastradati × dati

No, nakon izdajšnih noćih sa monom (ah, mona mia!) u prostrelji, u kreševu u donjem krevešu, on je bivo sve lošiji pučitelj mladih aviaptičara, pa mu je jedan skoro nastrandao. (Radaković 1999, 48)

• usp. aviaptičar, kreveš, prostrelja
našistički prid. naš × fašistički koji se odnosi na našizam • v. našizam

Ur-našizam ili vječni našizam se kao pojam pojavio 22. lipnja 1995. godine u listu New York Review of Books. Spomenuo ga je Umberto Eco kako bi njime skicirao listu elemenata koji ne sastavljaju našistički sistem [...] (Šimičević, 9. 12. 2013)

• usp. urnašizam
našistoidan prid. naš × fašistoidan

S Njihova Njihilističkoga / Na Naš Našistoidni / Prevodim pjesmu / O psu koji je pojo sunce (Lucić 2012b, 99)

• usp. njihilistički
našizam im. naš × fašizam

Žrtve našizma (FT, 17. 5. 1999, n)

• kronologija nekažnjenih manifestacija ustaštva u Hrvatskoj nakon kamenovanja prosvjednika koji su zahtijevali da se Trgu hrvatskih velikana u Zagrebu vrati ime Trg žrtava fašizma

Našizam online (FT, 28. 7. 2006, n)

• D. Hedl piše o antisemitskome tekstu na internetskome portalu Požega Online

Mali pojmovnik našizma (Šimičević, 9. 12. 2013, n)

Ur-našizam ili vječni našizam se kao pojam pojavio 22. lipnja 1995. godine u listu New York Review of Books. Spomenuo ga je Umberto Eco kako bi njime skicirao listu elemenata koji ne sastavljaju našistički sistem [...] (Šimičević, 9. 12. 2013)

• usp. urnašizam
natočiti gl. e. NATO ‘North Atlantic Treaty Organization, Sjevernoatlantski savez’ × natočiti

NATOčiše nam (FT, 4. 4. 2008, n)

• M. Čulić piše o ulasku u NATO i posljedicama tog ulaska

Natohija im. e. NATO ‘North Atlantic Treaty Organization, Sjevernoatlantski savez’ × Metohija

Kosovo i Natohija (FT, 19. 4. 1999, n)

• o stanju na Kosovu s britanskim povjesničarom i publicistom N. Malcolmom

• usp. Džetohija, Kaosovo, Kosmosovo, Kosovina, Kosowar, Vetohija
natolički prid. e. NATO ‘North Atlantic Treaty Organization, Sjevernoatlantski savez’ × katolički

Natolička država (FT, 21. 3. 2008, n)

• ususret dolasku američkoga predsjednika G. W. Busha u Zagreb • fotomontaža I. Sanadera kako ljubi papinski prsten na Bushovoj ruci

»Gdje god eksplodira, ljudi se njome zaraze«, prasnuo je studentski kapelan, progovorivši o obećanoj katoličkoj seksualnosti leksikom natoličkog kaplara kojemu se na palubi nosača aviona priviđaju anđeli na mlazni pogon dok on samozadovoljno kontemplira o ljubavi kao o biološkom oružju za masovno uništavanje, nakon čijeg aktiviranja slijede epidemije kuge, antraksa, velikih boginja i ostalih bolesti. (Lucić 2014a, 18. 3. 2014)

• o izjavama don D. Stojića u intervjuu u Večernjem listu

Natolinda im. e. NATO ‘North Atlantic Treaty Organization, Sjevernoatlantski savez’ × Kolinda /Grabar-Kitarović/ pogrdno za hrvatsku predsjednicu K. Grabar-Kitarović, nekad zaposlenicu u NATO-u

Buduća državotvorna domoljubna vlast, premijer mali Mesićev Crnimarko i predsjednica mala Sanaderova Natolinda. (Sportnet, 9. 6. 2014, k)

Neću glasati ni za Lignju ni za NATOlindu, ali ću već sad predvidjeti rezultat: tijesna pobjeda NATOlinde zahvaljujući Lignjinoj ljigavosti i glasovima takozvane dijaspore: Bosančerosima. (Index, 30. 12. 2014, k)

Natolinda i Zoki su popušili takvu kajlu od navodnih saveznika, da se ja na njihovom mjestu ne bi pojavljivao u javnosti idućih godinu dana. (F, 18. 7. 2015, k)

• usp. Bezalkolinda, Coca-Colinda, Cowlinda, Crolinda, Debilinda, Drkolinda, Ivolinda, jebaćaćica, Kitanic, Kobilinda, Koeljinda, Kokošinda, Kolignja, Lokinda, Udbarbika, Ustašinda, Yulinda
natopljen prid. e. NATO ‘North Atlantic Treaty Organization, Sjevernoatlantski savez’ × natopljen

Mila Zemljo naša, krvlju NATOpljena...! (Kaćunko, 26. 3. 2009, n)

• o napisu D. Plevnika u Slobodnoj Dalmaciji o NATO-u i saborskome ratificiranju Sjevernoatlanskog ugovora
natovariti gl. e. NATO ‘North Atlantic Treaty Organization, Sjevernoatlantski savez’ × natovariti

NATO-vari i bježi (FT, 6. 10. 2006, n)

• M. Čulić o pokušaju I. Sanadera da se dodvori SAD-u i NATO-u
nattack [natak] im. nataknuti × e. attack ‘napad’

Za sve vrijebe obasjećala sam svoj veseliki obol, ali sam bila pornosna što se nisam ogledala kad mi je heman prosvirao nacionalni himen i na trenutiktak na meni ležao u stavku mirnoso, a onda na srnu [...] i izvede oštar nattack. (Radaković 1999, 49)

• usp. pornosan, trenutiktak, veselik, vrijebe
naturanalan prid. naturalan × analan

Ništa u tome nije bilo neoperverzno, rekontra, već sve je bijahalo naturanalno i nekako proučno. (Radaković 1999, 49)

• usp. bijahati, neoperverzan
navijanje im. navijanje × janje

Poslije tekme proslavit ćemo pobjedu u birtiji »Kod centarhalfa«. Plaćam janjetinu! Onda, hoćemo li? – Naravno da sam za navijanje! (Bednjanec 1980, 139)

• odsječak janje u riječi navijanje otisnut je u izvorniku debelim slovima
navislab im. navijač × slab

Hvala dragom Bogu, la comedia e finita! Za neke hrvatske navijače (i »navislabije«) bila je to – tragikomedija od rukometnog prvenstva! (Kaćunko, 4. 2. 2007)

• o svjetskome rukometnom prvenstvu 2007. godine na kojemu je Hrvatska bila peta unatoč 9 pobjeda • igra riječima navi-jači i navi-slabiji
nawikileaksu [navikiliksu] pril. navik × Wikileaks

Na WikiLeaksu on živi ki zgine pošteno! (Lucić 2011a, 7. 9. 2011, n)

• o objavi Wikileaksa, internetske stranice koja objavljuje tajne dokumente, da je tadašnji ministar pravosuđa I. Šimonović američkomu veleposlaniku rekao da su inkriminirajuće topničke dnevnike sakrili ljudi oko optuženoga generala A. Gotovine • Navik on živi ki zgine pošteno – izreka i epitaf F. K. Frankopana
nazvantura im. nazvati × avantura

Imao sam jednu nazvanturu s jednom špijunkom na vratima. (Radaković 1999, 61)

Nazzional [nacijonal] im. e. nazi ‘nacist’ × Nacional pogrdno za tjednik Nacional

Uopće nije tako, riječ je o običnoj novinarskoj floskuli za famozno medijsko »Valentinovo«: praznik seksanja i kiča, u što ga je navodno pretvorila Crkva – kako bi otprilike podvaljivački rekao Nazzionalov redoviti kolumnist. (Kaćunko, 15. 2. 2007)

nazzionalistički [nacijonalistički] prid. e. nazi ‘nacist’ × nacistički × Nacional

Na samom pak kraju spontano se nameće i pitanje što će se sada dogoditi nakon svih tih NCL-laži? NIŠTA! Jer nisu ni vjernici ni biskupi bedasti da razmišljaju ili čak postupaju po nepismenim razbajrušenim nazzionalističkim medijskim izmišljotinama u politikantske i antiklerikalne propagandističke svrhe. (Kaćunko, 9. 1. 2009)

• o napisu protiv don A. Kaćunka i Z. Sudca u Nacionalu

• usp. Nazzional, razbajrušen
nazzionalizam [nacijonalizam] im. e. nazi ‘nacist’ × nacizam × Nacional

Without control: Razbajrušeni medijski nazzionalizam ili...? (Kaćunko, 9. 1. 2009, n)

• o napisu protiv don A. Kaćunka i Z. Sudca u Nacionalu

• usp. Nazzional, razbajrušen
nazzionalno [nacijonalno] pril. e. nazi ‘nacist’ × nacionalno × Nacional

Kao što je npr. onaj – očitovan i u Stepinčevu slučaju – koji otkriva njihovu staru želju da se formira slobodna (što znači »neovisna o Papi«) H(A)C – Hrvatska (»autokefalna«) crkva, sa čvrstim medijsko-mentorskim UTJECAJEM nazzionalno neovisnog biltena ideološkom ambrom zaudarajućih losionskih mudraca vječno zgužvane obrazine? (Kaćunko, 9. 1. 2009)

• o napisu protiv don A. Kaćunka i Z. Sudca u Nacionalu

• usp. Nazzional, razbajrušen
neanderktualac im. neandertalac × intelektualac

Feralov neanderktualac (FT, 2. 9. 2005, n)

• o napisu M. Vidovića protiv lijevo orijentiranih političara, za koje kaže da su nazadniji od neandertalaca

• usp. intelektukac, intelektulavac
neandertalac im. neandertalac × talac

Ali oni nisu opsestre, već neandertaoci, zatučnici kamernog dobra koitus nama pokuševaju zapovijebati kao da smo mi beograđanke drugog redaljke. (Radaković 1999, 52)

• usp. kamerni, koitus, opsestra, pokuševati, redaljka, zapovijebati, zatučnik

Neandertallica [neandertalika] im. neandertalac × Metallica

Neandertallica (Index, 4. 11. 2014, m)

• nadocrtani glazbeni instrumenti na ilustraciji neandertalaca u udžbeniku • Metallica – svjetski popularna heavy metal-skupina
nećkakati se gl. nećkati se × kakati

[...] pokapotine po njemu bile su čak i lijepe, poput namnoženih sunašaca i preslika kvarkova, nećkakao sam se s mukom da ih odagnam, ipak sam ih naskroz pokupio mokrom krpicom od čednosti [...] (Rajki 2014a, 75)

nedjeljak im. nedjelja × ponedjeljak

Istraživanje je pokazalo kako čak 76 posto ljudi pati od depresije nedjeljne večeri i nema nikakve veze ako volite svoj posao, pa čak ni ako ste nezaposleni. Nedjeljak pogađa sve. [...] Nedjeljak. Trenutak kada nedjelja prestaje biti nedjelja jer počinjemo osjećati simptome ponedjeljka. (Net, 31. 1. 2016)

• usp. nedjeljati, usponedjeljak
nedjeljati gl. nedjelja × dijeljati

Artistanbulska strma kaldrma glasi točno ovako / Usponedjeljak Utorakija Srijedavatelj Četvrtakt / Petaktivno Subotajac Nedjeljaj! [...] (Rajki 2014a, 49)

• usp. artistanbulski, četvrtakt, nedjeljak, petaktivno, srijedavatelj, subotajac, usponedjeljak, utorakija
nedugme pril. nedugo × dugme

Nedugme zatim, moja osjetila na tzschmartzschitzsćhu oćutjela su vreli guzdah. Dachau. (Radaković 1999, 49)

• usp. guzdah
nekitamoniman im. nekomtamonimnom instr. ?netko × ?neki × tamo × anoniman fr. quelconquanonyme ← quelconque ‘običan, koji bilo’ × anonyme ‘anoniman, bezličan’ • v. netkotamoniman

Nekretnino im. nekretnina × /Ivan/ Nino /Jakovčić/

Nekretnino Jakovčić & comp. (FT, 2. 8. 2003, n)

• dosje o IDS-ovoj rasprodaji istarskoga zemljišta • I. N. Jakovčić – predsjednik IDS-a

Nekretnino na kvadrat (FT, 31. 3. 2006, n)

• o mutnim poslovima s porečkim nekretninama I. N. Jakovčića
nekrologor im. nekrolog × logor

Sve ljude 3jeba u zatvor, svi su sumnjivi, svi su krivi. U biologore, u nekrologore nek gore, nek dogore neugasno u gasnim toplinarama. (Radaković 1999, 61)

• usp. toplinara, trijebati
nekrostih im. nekro- ‘mrtvo-’ × nekrolog × akrostih
neukim jezikom / propalog arhangela / franjsko-josipska zemlja / kultivira mrtvace / za svoj uvodni pogreb / u žustri nekrostih (Sever 1977, 8)

• usp. histerički, igrifon, prediti, severmore, slazba, učestkati

Nemancipacija im. neman × emancipacija

DJ Nemancipacija! (Rajki 2014b, 181)

nemujan prid. nemoćan × nujan ‘sjetan’ e. mimsy ← miserable ‘jadan’ × flimsy ‘tanak, krhak, loman, slabašan, traljav’

[...] nemujne sasvim bjehu zorolovke i rućkale su šturnjače zdomašne. (Carroll 1985b, 157, 229)

Onda dalje, nemujan znači »nemoćan i nujan« [...] (Carroll 1985b, 231)

• usp. akrobacnuti, Antipat, Antipatičar, belvirno, đipahan, froktati, galumfirati, Kornjučo, Krznik, neobičudan, Podučitelj, rovko, rućkanje, rućkati, šišmačka, šturnjača, ušutkavati
nenadano pril. nenadano × Nadan /Vidošević/

Opa, sad vidim – priveli su Nadana Vidoševića. NeNadano. (Index, 12. 11. 2013)

• nakon uhićenja N. Vidoševića, predsjednika Hrvatske gospodarske komore

• usp. Beznadan, Iznenadan, Jadan, Kradan, Nadan, Nadanhazija, Nadanlina, Nadarnija, Sanadan, Sljepošević, Uvidošević
nenadmaziv prid. nenadmašan × maziv

Margo Aero – prozračan, lagan, nenadmaziv! (2013, r)

• reklama za margarin Margo
nenadwebiv [nenadvebiv] im. nenadjebiv ‘nenadmašan’ × e. web ‘mreža, internet’

Feral je nenadwebiv! (FT, 28. 9. 2002, n)

• reklama za internetsko izdanje Feral Tribunea

• usp. odweb, odwebati se, powebati, webati se
neobičudan prid. a. neobičan × čudan e. curious komp. curiouser

– Ovo je sve neobičudnije! – povikala je Alica (toliko se iznenadila da je na trenutak zaboravila i govoriti: nije se mogla odlučiti hoće li reći: sve neobičnije ili sve čudnije pa je ispalo ovako). (Carroll 1985a, 20)

• usp. akrobacnuti, Antipat, Antipatičar, belvirno, đipahan, froktati, galumfirati, Kornjučo, Krznik, nemujan, Podučitelj, rovko, rućkanje, rućkati, šišmačka, šturnjača, ušutkavati

Ne može biti slučajnost. Promiče mi neka uzročna veza. [...] Sve neobičudnije. (Teorija 2014, S01E12)

Glasovna pošta? Ovo je sve neobičudnije. (Teorija 2014, S05E08)

• u izvornicima je redovito nepravilan e. komparativ pridjeva curious ‘čudan’ – curiouser
b. neobičan × čudan

A šta sviraš ? Ajme ovo dopisivanje preko bloga mi je tako neobičudno XD (Dnevnik, 16. 1. 2010, k)

Neobičudno ponašanje routera (Ubuntu, 12. 2. 2012, n)

neonarcist im. neonacist × narcis ‘sebeljub’

Omaleni, crnokosi nacistički i narcistički kamarad s pažljivo njegovanom frizurom [...] Dvadeset godina kasnije, eto, nekadašnji tupavi palanački neonarcist u uniformi Schutzstaffela jedan je od stupova društva, opinion-maker kojega će novoizabrana predsjednica na koncu izabrati za prvi ekskluzivni intervju te večeri [...] (Dežulović 2015b, 24. 2. 2015)

• riječ je o novinaru V. Bujancu, deklariranom ekstremnom desničaru

• usp. adolfescentski, Bujakkake, Bujan, bujovnik, Bulajnec, Bulerina, Kokandalf, Kolumbujanec, Nostradamunos, Pčelimir, primabuljerina, Snifter, Speederman, Surlanec, šmrkadona, štrumpfbahnfürer, T-komad, Znojanec
neoperverzan prid. neoprezan × perverzan

Ništa u tome nije bilo neoperverzno, rekontra, već sve je bijahalo naturanalno i nekako proučno. (Radaković 1999, 49)

• usp. bijahati, naturanalan, neoperverzan
nepodobnobnost im. nepodobnost × dobni

[...] a domaćem Svetom Nikoli i Krampusu samo dali šibu i otkaz zbog političke nepodobnobnosti jer su vanzemaljska bića. (Bednjanec 1980, 102)

• epizoda o brzome klizanju

• usp. klitorisni, klizdarija, klizditi, olimpisarajada, otklizditi, treniklizati
neprestalno pril. neprestano × stalno fr. bousculapparaître pz. 2. mn. bousculapparaissez ← bousculer ‘oboriti, pretresti, gurkati’ × apparaître ‘pojaviti se, objelodaniti, činiti se’

A taj reče nekomtamonimnom: »Vi me neprestalno ugnjetiskujete!« (Queneau 1968, 137)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
nepristranost im. nepristranost × srati gpt. sran

Nježna nepris(t)ranost (Bednjanec 1981, 10. 6. 1981)

• epizoda o nogometnim sucima • slovo t u izvorniku je hinjeno umetnuto

• usp. arbitrisrancija, arbitrisrano
neprobolan prid. neprobojan × bolan

Ja nisam žena, ja sam staloženi podlicajac obložen pancirobom. I pizthežama mi je neprobolna. I gaće. (Radaković 1999, 59)

• usp. panciroba, pizthežama, podlicajac

Neptuj im. Neptun × Ptuj

Jas sem udoljubljanka. [...] Slabine i b-okove styxćemo, priljubljanjujemo kranjeno trbovlje, mi sežene, kćeri neptujeve. (Radaković 1999, 50)

• Ptuj – grad u Sloveniji

• usp. bokovi, kranjen, priljubljanjivati, sežena, styxati, trbovlje, udoljubljanka
nerdvana im. e. nerdvana ← nerd ‘štreber’ × nirvana ‘nirvana, potpun duševni mir’ stanje potpuna štreberskog blaženstva

Dosta mi je igračaka, lutaka, rekvizita, replika, kostima, robota i aparata za glas Dartha Vadera. Prodajem sve. – Ne smiješ. Ovdje si stvorio nerdvanu. (Teorija 2014, S01E14)

nerdmigo im. nerdmigosi mn. e. nerd-migo ← nerd ‘štreber’ × šp. amigo mn. amigos ‘prijatelj’ jedan prijatelj nerd drugomu prijatelju nerdu

Hola, nerd-migosi! (Teorija 2014, S01E07)

neserables [neserabl] im. mn. ne srati imp. 2. jd. ne seri × fr. /les/ miserables ‘jadnici’

Feralovi Les neserables (FT, 28. 3. 2008, n)

• o izjavi predsjednika Hrvatskoga nogometnog saveza V. Markovića da odavno na stolu ima poziv velikog europskog kluba: »Baš me zanima kako bi izgledali danas svi ti jadnici kad bih tamo otišao« • Les miserables (Jadnici) – roman V. Hugoa

• usp. Blatko, krilometraža, noglavnik, udbaler, vlatkohleplje
nesvrstanostalgičarka im. nesvrstani × nostalgičarka

U posljednje vrijeme rado se odričem neke konferencije ili seminara u Bruxellesu ili Strasbourgu da bih prisustvovala razmjeni iskustava žena iz trećeg svijeta, ili Istočne Europe. (Aha – nesvrstanostalgičarka!) (FT, 6. 6. 1994)

• iz članka V. Kesić o seksploataciji u zemljama Trećega svijeta • misli se na Pokret nesvrstanih, kojemu je Jugoslavija bila jedna od predvodnica

• usp. seksploatacija
neštarija im. nešto × ništarija

Feralova neštarija (FT, 12. 5. 1997, n)

• o izjavi S. Praljka novinaru: »Mladiću, ja vama ipak trebam predstavljati nešto u životu.«

• usp. filijalnuški, insektor, praljčarija, shitistika, stokabular

Netharabija [netarabija, nedarabija] im. e. Netharabia ← The Netherlands ‘Nizozemska’ × Arabia ‘Arabija’ neželjeno preislamizirana Nizozemska kako ju vide islamofobični nizozemski političari

»Ako sada ne zaustavimo »Islamifikaciju«, samo je pitanje vremena kada [...] pojavu Eurabije i Netharabije«, kazao je Wilders jednom prilikom. (Index, 26. 5. 2014)

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Rusrbija, Senegambija, Slovatska, Srbatska, Srbosna, Topganistan
netika im. e. nethics ← net ‘mreža, internet’ × ethics ‘etika’ ukupnost moralnih načela netizenâ i pravilâ uljudnoga, pristojnoga ponašanja na internetu

Od netikete do netike (Himanen 2002, n)

Takav je pristup od presudne važnosti za internet, koji hrvatski predsjednik doživljava kao golemo samoposluživanje, u eri napora da se utvrdi nova etika mreže (iliti netika). (Ivančić 2012c, 18. 2. 2012)

• o napadu hakerske skupine Anonymous na internetsku stranicu predsjednika I. Josipovića zbog njegove potpore ACTA-i

• usp. netiketa, netizen
netiketa im. e. netiquette ← net ‘mreža, internet’ × etiquette ‘bonton, pravila pristojnosti’ ukupnost pravilâ uljudnoga, pristojnoga ponašanja na internetu

Od netikete do netike (Himanen 2002, n)

Stara dobra »netiketa« uvijek pomaže. (Monitor, 27. 1. 2004)

A znaš li ti kako se služiti Forumom? Tražilicom? Znaš li što je netiketa? (F, 5. 1. 2011, k)

Kako netiketa nalaže, tekst o tipki »Caps Lock« treba započeti – a kako bi drukčije – velikim slovima. (TP, 28. 6. 2011)

Netiketa (net etiketa – eng. netiquette) pravila pristojnosti na Internetu [...] (W, s. v., 9. 3. 2013)

• usp. netika, netizen
netiquette [netiket] im. e. netiquette ← net ‘mreža, internet’ × etiquette ‘bonton, pravila pristojnosti’ • v. netiketa

Netiquette pravila poželjnog ponašanja u Internet zajednici (Netiquette 2003, srpanj 2015, n)

Što je to »netiquette«? (ZPR, 2004, n)

Jednostavno rečeno, netiquette jest skup pravila ponašanja na Internetu, tj. bonton cyberspacea. (ZPR, 2004)

netizen im. e. netizen ← net ‘mreža, internet’ × citizen ‘građanin’ aktivan korisnik i sudionik interneta, obično s aluzijom na slobodarsku stranu interneta

Netizen. Izvedenica iz riječi »citizen« – građanin. Misli se na korisnike bilo koje računalne mreže, pa tako i Interneta. (Zbrdazdola, 1. 2. 2002)

Glasujte za netizena godine, osobu koja je najviše pridonijeli slobodi informacija u 2013. (Netokracija, 28. 2. 2013, n)

• usp. mrežanin, netika, netiketa
netkotamoniman im. nekomtamonimnom instr. ?netko × ?neki × tamo × anoniman fr. quelconquanonyme ← quelconque ‘običan, koji bilo’ × anonyme ‘anoniman, bezličan’

A taj reče nekomtamonimnom: »Vi me neprestalno ugnjetiskujete!« (Queneau 1968, 137)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
netwar [netvor] im. e. network ‘mreža’ × e. war ‘rat’

TV netwar (FT, 4. 11. 2005, n)

• članak o medijskome ratu britanskoga BBC-a i katarske TV-mreže Al-Jazeera
nEUglazbljen prid. neuglazbljen × EU ‘Europska Unija’

Nikada dosad u (kratkoj) povijesti hrvatske tzv. parlamentarne demokracije nije kao sada bilo očito kako je upravo taj parlamentarizam do farse pretvoren u »parlamentalitet (nEUglazbljene) parlaestrade«. (Kaćunko, 14. 12. 2015)

• o parlamentarnim izborima u Hrvatskoj

• usp. parlamentalitet
nEUpućen prid. neupućen × EU ‘Europska Unija’

U danima dok su se medijski spin-meštri globalnoga sela pripremali kako nEUpućenim masama ponovno (b)analitički priopćiti »uzroke«, »razloge«, »povode« i »posljedice« famoznog »terorističkog udara« JEDANAESTOGA RUJNA i rušenja nebodera Blizanaca [...] (Kaćunko, 7. 9. 2010)

• o devetoj obljetnici napada na WTC i Danu hrvatskih mučenika 11. rujna

• usp. banalitički

Mislim da, grubo rečeno, nakon svih (političkih) iskustava u posljednjih dvadeset godina, tako može misliti samo nEUpućen poznavatelj funkcioniranja suvrjemenog društva i svijeta 21. stoljeća ili podpuno naivan »cromoljub« neartikuliranog političkog entuzijazma s državotvornim zanosom 19. stoljeća! (Kaćunko, 31. 10. 2016)

• usp. cromoljub
neuritni prid. neuro- × rit ‘stražnjica’

Kao da ne misli ništa, a kompjumfer jasno registrira emitiranje neuritnih para. (Bednjanec 1980, 133)

• epizoda o šahovskome dvoboju A. Karpova i V. Korčnoja 1978. na Filipinima, poznatu po međusobnim optužbama dvojice šahista za hipnozu, nošenje sunčanih naočala, parapsihologiju i sl. • neuritne pare – aluzija na ispuštanje tjelesnih plinova

• usp. kompjumfer

Neurokrem im. neuro- × Eurokrem × krema

Feralov Neurokrem za mazanje očiju (FT, 18. 9. 1995, n)

• o izjavi F. Tuđmana da hrvatsko članstvo u Europskome vijeću nije samo u interesu Hrvatske • Eurokrem – namaz od čokolade i lješnjaka popularan u bivšoj Jugoslaviji, jugoslavenska Nutella
neUSpio prid. neuspio × e. US ‘United States, Sjedinjene Države’

Hvala dragom Bogu, konačno završava neUSpjela izborna doSADa u »državi Danskoj« u kojoj, kažu, nikad ništa nije trulo! (Kaćunko, 4. 11. 2008)

• o predsjedničkim izborima u SAD-u

• usp. Al-US’aida, AsSAD, cirkUS, cirkUSki, doSADa, gUSka, SADdamski, SADizam
neverendum im. e. neverendum ← never ‘nikad’ × end ‘kraj’ × referendum ‘referendum’

No sve se stranke trude izbjeći sudbinu Quebeca u Kanadi u kojem se nakon godina razglabanja o referendumu o nezavisnosti taj referendum danas u šali naziva »neverendum« (nikad-endum). (JL, 14. 6. 2014)

Analitičari pak uspoređuju Škotsku i kanadski Quebec gdje su u roku od 15 godina održana dva referenduma za neovisnost, kasnije nazvana »neverendum«... (VL, 19. 9. 2014)

Tko zna kad će opet Škoti imati priliku odlučivati o nezavisnosti na referendumu, stalno se ponavljalo da je to »once in generation« referendum, ili čak »neverendum«. (F, 15. 5. 2015, k)

• usp. nikadendum

Newtonić [ńutnić] im. /Isaac/ Newton × Božić e. Newtonmas ← /Isaac/ Newton × Christmas ‘Božić’ izmišljeni praznik u čast I. Newtona

25. prosinca 1642. rodio se sir Isaac Newton. A Isus se rodio u ljetu. Rođendan su mu pomakli da bi se poklopio s poganskom proslavom zimskog suncostaja s krijesovima i klanjem koza. [...] – Sretan Newtonić svima! (Teorija 2014, S03E11)

• usp. Hanksgiving
nexit [negzit, neksit] im. e. Nexit ← /The/ Netherlands ‘Nizozemska’ × exit ‘izlaz, izići’ mogući izlazak Nizozemske iz Europske Unije

Wilders je studiju naručio od ugledne konzultantske kuće Capital Economics. Rezultati studije, kako očekuje, pomoći će mu u kampanji u kojoj zagovara tzv. Nexit (jezična kovanica nastala spajanjem pojmova Nizozemska i exit). (Izravno, 7. 2. 2014)

Nakon Brexita slijedi Nexit: i jedna od osnivačica Europske unije će održati referendum o izlasku? (RTL, 24. 6. 2016, n)

»Nizozemci bi htjeli ponovno vladati svojim proračunom, državnim granicama i imigrantskom politikom«, smatra Wilders. »Trebamo održati referendum o Nexitu što je prije moguće«, zaključio je. (Index, 24. 6. 2016)

• usp. bregret, bremain, brexit, calexit, crexit, croexit, fixit, frexit, graccident, grexit, grexident, hrexit

Neyčmar [nejčmar] im. Neymar /da Silva Santos/ × čmar pogrdno za nogometaša Neymara

Neyčmar laže ko pseto. Prvo kaže da nije vidio Modrića, sad da ga nije namjerno. Snimka pokazuje totalno suprotno. (Index, 17. 6. 2014, k)

Ja tebe shvaćam, Zlaja, odnosno shvaćam da želiš Neyčmaru dati boost, ohrabriti ga na muški način ili na reverse psychology način. (TP, 11. 7. 2014, k)

Al smo bahati Neyčmar. (F, 6. 5. 2015, k)

• usp. Geymar
nezbijka im. ne × lezbijka e. hasbian ← has been ‘bijaše’ × lesbian ‘lezbijka’ bivša lezbijka, negdašnja lezbijka koja je sad heteroseksualna

Što je to bilo? – Sinoć smo izašli. – S Lottom Latte? Mislio sam da je lezbijka. – Bila nekad, sad je nezbijka. (Mazzucchelli 2012, 38)

• usp. boežujski

• usp. hasbian, lesbro, lezBijka, stromo, yestergay

Neznamdowski im. ne znam × /Robert/ Lewandowski pogrdno za nogometaša R. Lewandowskog

U napadu Neznamdowski (Index, 21. 4. 2015, k)

Onaj živčani Muller, prasac Gotze i blijedi Neznamdowski... Daj nemojte me zajebavat, di ćete vi (Index, 21. 4. 2015, k)

Koji debil ovaj Neznamdowski. (Index, 12. 5. 2015, k)

• usp. Klupowski, Levatowski, Lewandgolski, Lewangolski
nikadendum im. nikad × referendum e. neverendum ← never ‘nikad’ × end ‘kraj’ × referendum ‘referendum’

No sve se stranke trude izbjeći sudbinu Quebeca u Kanadi u kojem se nakon godina razglabanja o referendumu o nezavisnosti taj referendum danas u šali naziva »neverendum« (nikad-endum). (JL, 14. 6. 2014)

• usp. neverendum

Nikiforija im. nindža /kornjača/ × /Hello/ Kitty × euforija

Konzum trese NIKIforija! (2014, r)

Budi što poželiš, doživi NIKIforiju u Konzumu i Mercatoru. (2014, r)

• reklamni slogani Konzumove nagradne igre
nimfobično pril. ?nimfa × ?fobično × ?obično

Otkad je tekst uveden iz viših sfera, imao je i višedimenzionalne granice, a uguran u svakodnevnu parakonkretnost nudi bespoštednu, čak i neopizdunsku, iluziju bezgraničnosti. Nimfobično. (Rajki 2015a, 31. 1. 2015)

nimfomajka im. nimfomanka × majka

Bolje i Zorka nego ova nimfomajka Mirjana. (F, 26. 9. 2015, k)

• o natjecateljicama u Big Brotheru
nipster im. e. Nipster ← Neonazi ‘neonacist’ × Hipster ‘hipster’ neonacist hipster, za razliku od tradicionalnih maskuliniziranih i ratobornih neonacista

Ako ste čitajući ovaj tekst pomislili: »Hej, pušim cijelu ovu foru s neonacizmom, ali više mi se sviđao prije nego je postao toliko popularan«, imate dva problema – osim što simpatizirate neonaciste vi ste i hipster. Na svu »sreću«, postoji nešto baš za vas – nipsteri. Nipsteri su neonacisti koji su prigrlili pojedine aspekte hipsteraja. Oni vole njujoršku modu, Converse, vegani su i dosta su prisutni na Tumblru. (Index, 14. 3. 2016)

• iz članka o neobičnim neonacističkim pokretima po svijetu

• usp. gaycist
niškoristina im. niškoristi × istina

Feralova niškoristina (FT, 22. 3. 1999, n)

• o izjavi glavne urednice HTV-a M. Peakić-Mikuljan da je istina vrlo korisna
noćaskati gl. noć × noćas × ćaskati

Vrhlo se oružno prosijekćam noćaskajući sama sa sobama, ponaosobitno sa samim kasnoćnim osijekućim okružjem vrelim [...] (Radaković 1999, 47)

• usp. kasnoćni, osijekući, ponaosobitno, prosijekćati se

Noćenaš im. noć × Očenaš

Feralov Noćenaš (FT, 7. 6. 2003, n)

• o prigovoru nadbiskupa J. Bozanića HTV-u da se televizijski prilozi o papi emitiraju u prekasnu terminu

• usp. Bogznanić, celibrat, kaptolacija, kaptolik, katakorizma, posranica, smećenik, tamjan
noganglij im. noga × ganglij ‘nakupina živčanih stanica’

Lovosenzus motivira nervni kopačkompleks egovalentne motorike noganglija. (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, foteljogika, frustoritan, klupasocijacija, kopačkompleks, lovosenzus, nogomentalni, nogotalamus, notorički, nježnoverzan, popsihišati, psihonogija, tabelogika, traumlatika, upravudonja
nogaut im. noga × nokaut

Mis-terija nježnog nogauta (Bednjanec 1980, 21, n)

• epizoda o boksu uoči Mediteranskih igara 1979. u Splitu

• usp. bosjajan, misterija, misteriozan
noglavnik im. nogomet × poglavnik × e. ?no ‘ne, bez’ × glava

Nekidan su tako novine prenijele izjavu Vlatka Markovića kako Crnac neće biti hrvatski izbornik dok je on živ, na što je legendaran noglavnik odgovorio da je to laž, jer da on nije fašist, kako ga već godinama cinkare hrvatski novinari. (Dežulović 2008, 387, kolovoz 2006)

• usp. Blatko, krilometraža, neserables, udbaler, vlatkohleplje
nogolomet im. nogomet × lom

Nježni nogolomet (Bednjanec 1981, 8. 4. 1981, n)

• epizoda o grubostima u nogometu
nogomedija im. nogomet × komedija

U makljaži, kartonima i golovima su izjednačeni pa mogu odsvirati kraj nogomedije. Svi su zadovoljni, a ja sam dobio dobru ocjenu zbog objektivnosti. (Bednjanec 1983, 13. 4. 1983)

• epizoda o potkupljivosti nogometnih sudaca
nogomentalni prid. nogometni × mentalni

Bodostajna tabelogika motivira nas da i mi imamo nogomentalnog sportošizičara. (Bednjanec 1980, 49)

Treba vas osloboditi nogomentalnog konflikta između dinarologike i devizne transferike [...] (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, foteljogika, frustoritan, klupasocijacija, kopačkompleks, lovosenzus, noganglij, nogotalamus, notorički, nježnoverzan, popsihišati, psihonogija, tabelogika, traumlatika, upravudonja
nogometalistički prid. nogometni × metalist × ?nacionalistički

Idu prema stadionu. Znači da ovo nisu politički, nego nogometalistički šovinisti. (Bednjanec 1975b, listopad 1975)

• riječ je o navijačima »šljakerskoga« nogometnog kluba

• usp. Štrojf, oparloviti
nogometastičan prid. nogomet × fantastičan

Nogometastična ponuda u Plodinama! (2014, r)

• prigodna reklama u trgovačkome centru Plodine
nogometika im. nogomet × etika

Nogometika bez nježnosti (Bednjanec 1980, 43, n)

• epizoda o biranju nogometnog izbornika

• usp. pretplaćenik
nogomutur pril. im. nogom u tur × nogomet × lat. /Gaudeamus/ igitur ‘/Radujmo se/ stoga’

Nježni Gaudeamus nogomutur (Bednjanec 1980, 42, n)

• epizoda se kroz nogomet između ostaloga ruga pomodnoj uporabi neolatinizama • Gaudeamus igitur, iuvenes dum sumus ‘Radujmo se dakle dok smo mladi’ – prvi stih i kolokvijalni naziv akademske himne De brevitate vitae (O kratkoći života) • izbacivanje glavnoga lika nogom u tur iz kadra i stripa lajtmotiv je stripa Nježni

• usp. angažmiknuti, plasisati, trenedirigirati, treneritnuti
nogotalamus im. noga × hipotalamus ‘podbrežje, dio mozga’

Loptometrički engrami uzrokirani su notoričkom introspekcijom zvjezdotrofiranog nogotalamusa. (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, foteljogika, frustoritan, klupasocijacija, kopačkompleks, lovosenzus, noganglij, nogomentalni, notorički, nježnoverzan, popsihišati, psihonogija, tabelogika, traumlatika, upravudonja
nogovnometni prid. nogometni × govno

Nogovnometni spektakl?!? (Kaćunko, 26. 9. 2007, n)

• o stanju u hrvatskome nogometu
nogozofija im. nogomet × filozofija

Zvjezdana fila nježne nogozofije (Bednjanec 1983, 7. 11. 1983, n)

• epizoda o nogometnim zvijezdama, za čijim se mišljenjem jagme mediji
nogurt im. mn. gen. noga gen. mn. nogu × jogurt

On je volio, a i ja, da kleknem nakopljena i nagnemoralno se naprijeb razvratnutih nogurt da mi se bolje vidi, a on divi. (Radaković 1999, 93)

• usp. nagnemoralno, nakopljen, naprijeb
nonsenzus im. nonsens ‘besmislica’ × konsenzus ‘sklad stavova’ besmisleni ili prividni konsenzus

Nonsenzus (Bajto, 11. 12. 2015, n)

• komentar beskrajnih i nedosljednih pregovora oko sastavljanja nove Vlade RH

• usp. konjsenzus, lovosenzus
norčan prid. /Mirko/ Norac × novčan

Feralova norčana kazna (FT, 26. 8. 2005, n)

• o spremnosti A. Đapića da plati cijenu pomilovanja M. Norca čak ako to podrazumijeva i amnestiju srpskih zatvorenika • general M. Norac osuđen je za ratni zločin u Gospiću

• usp. belaj-čauš, norčanik, prvonorac, slavoubitnik

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, pogotovina, shitni, stupendist, Trbosijek, udbalaština, udbiverzitet, zadartost
norčanik im. /Mirko/ Norac × konjanik

Feralov norčanik (FT, 15. 6. 2002, n)

• o zahtjevu A. Smolje da se M. Norcu, tada optuženiku za ratni zločin, dopusti sudjelovanje na Sinjskoj alci

• usp. belaj-čauš, norčan, prvonorac, slavoubitnik

Nordinavac im. Nordijac × Skandinavac fr. Norois ‘Nordijac’, norois ‘staronordijski’

Iza bodljikave žice perfidni Albionci, Brabansonci, Nederlanđani, Suomičani, Pikti, Gali, Teutonjani i Nordinavci bavili su se svojim poslom, što se svodilo na to da idu iz svoje kućice ili šatora na vece, od vecea do tuševa [...] (Queneau 2014, 37)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
norispektijada im. e. no respect ‘bez poštovanja’ × norijada

Norispektijada. (Index, 20. 5. 2015, k)

• komentar nezadovoljnoga Zagrepčanina na izvanredno stanje u gradu zbog norijade, tradicionalne povorke i druženja zagrebačkih maturanata

Normabelan im. Normabel × /Neno/ Belan

NormaBelan (Di, 2. 5. 2015, k)

• aluzija na navodno drogiranje pop-pjevača N. Belana • Normabel – brend anksiolitika

• usp. Belajn, Nabelan
nosprodukt im. nos × nusprodukt izlučevina iz nosa

Obriši surlu, viri ti nosprodukt! (Ž, Zagreb, 3. 2. 2013)

Nostradamunos im. nos × stradati × Nostradamus

Nostradamunos (Di, 20. 11. 2015, k)

• fotomontaža TV-voditelja V. Bujanca, poznatoga po navodnome drogiranju, kao Nostradamusa • Nostradamus – poznati francuski prorok iz 16. st.

• usp. adolfescentski, Bujakkake, Bujan, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Speederman, Surlanec, šmrkadona, štrumpfbahnfürer, T-komad, Znojanec
notorički prid. notorni × motorički

Loptometrički engrami uzrokirani su notoričkom introspekcijom zvjezdotrofiranog nogotalamusa. (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, foteljogika, frustoritan, klupasocijacija, kopačkompleks, lovosenzus, noganglij, nogomentalni, nogotalamus, nježnoverzan, popsihišati, psihonogija, tabelogika, traumlatika, upravudonja

Novčara im. novac × Ovčara

Spomen-dom Novčara (Lucić 2011a, 12. 9. 2011, n)

Među zgroženima je bio i Pilip Karaula, posljednji zapovjednik Mitnice, kada je vidio da se kao suvenir prodaje i zemlja s Ovčare, pakirana u najlonske vrećice i garnirana s puščanim čahurama. »Strašno je na taj način zarađivati na žrtvama«, kazao je novinaru Jutarnjeg lista Dragi Hedlu. I to je zapravo sve što čovjek može reći o onima koji su izvršili pretvorbu Ovčare u Novčaru. (Lucić 2011a, 12. 9. 2011)

• o istrazi nad dvojicom čelnika Spomen-doma Ovčara D. Rehakom i Z. Komšićem, za koje se sumnja da su suvenire prodavali na crno
novčaćanik im. novčanik × /Ivo Sanader/ Ćaća

Novčaćanik (Ćaća, 22. 4. 2015, m)

• fotomontaža glave I. Sanadera na novčaniku
novinaritanje im. novinarenje × ritanje ‘zamahivanje ili udaranje nogom’

Nježno novinaritanje (Bednjanec 1980, 143, n)

• epizoda o pokušaju novinara da sazna kolika su primanja nogometaša

• usp. muziga
novinozuka im. novine ×+ -o- +× bazuka e. news-zooka ← newspaper ‘novine’ × bazooka ‘bazuka’ sprava u obliku bazuke za izbacivanje novina pri razvoženju susjedstvom, inače preinačena sprava za izbacivanje majica

Zato što se čini kao da sam preuzimanjem kuhanja svojim djevojkama omogućio da se za promjenu i zabave. Iskopale ste i novinozuku! (Moderna 2015, S06E08)

Nulanović im. nula ‘ništarija’ × /Zoran/ Milanović pogrdno za hrvatskoga premijera Z. Milanovića

Blagi Bože koja je ovaj Nulanović budaletina, pa ima li anacionalnijeg premijera? (Index, 2. 8. 2012, k)

Mislim da ova čestitka poslana na samu obljetnicu priznanja RH od strane nama prijateljskih zemalja ratne 1992. ne nosi samo kurtoazne i uljuđene čestitke kakve civilizirani državnici izmjenjuju (u koje svakako ne možemo ubrojati »slučajnog paradoksalnog premijera« Zorangutana Nulanovića), već je jasno upozorenje SDP&HNS skojevcima [...] (HKV, 15. 1. 2015, k)

Bezvezoka Nulanović (Index, 16. 1. 2015, k)

Pa su optužili Nulanovića. Sve ono što je taj nesposobnjaković »napravio« su nabrojili. Doduše ne znam kako su okarakterizirali to što je taj Nulanović napravio, je li veleizdaja ili... (HKV, 19. 4. 2015, k)

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav
nultimatum im. nulti × ultimatum

Feralov nultimatum (FT, 3. 8. 2002, n)

• o ultimatumu I. Račana i M. Arlovića zastupnicima nacionalnih manjina u Saboru da moraju pristati na hitno donošenje Zakona o pravima nacionalnih manjina
nutraceutikal, nutriceutikal im. e. nutraceutical ← nutrient ‘hranjiva tvar, hrana’ × farmaceutical ‘farmak, lijek’ prehrambeni proizvod s obilježjima lijeka

Funkcionalna hrana može biti namirnica ili sirovina koja povoljno djeluje na organizam jer sadrži neke od bioaktivnih komponenti (izoflavonin, beta-karoten, omega-3 masne kiseline, starter kulture, bioflavonoidi, likopen, oligosaharidi) itd. Prema novoj terminologiji, takve su namirnice nazvane »nutraceuticals« tj. napola hrana – napola lijek. Tipični funkcionalni proizvod je AB kultura, koja više uopće nema naziv »mlijeko«. (Coolinarika, 2015)

Nuyorican [ńujorikan, nujorikan] im. e. Nuyorican ← New York × Puerto Rican ‘Portorikanac’ Njujorčanin podrijetlom Portorikanac

Miguel Piñero, Nuyorican (kako sebe nazivaju Portorikanci New Yorka), krimos, robijaš, đanker, pjesnik, dramatičar, glumac i svašta, umro je 1988. u svojoj 42. godini, od ciroze jetre. (Zarez, 31. 10. 2008)

Nj

Njemaćaćka im. Njemačka × /Ivo Sanader/ Ćaća

Zna Anđelija da jedino Ćaća može i Njemaćaćku spasit od propasti, pa mu se krenula u guzicu uvlaćaćit... ali nedamo mi Ćaću našeg! nedamo! NEDAMO. – Njemaćaćka. (Ćaća, 7. 11. 2015, k)

• usp. uvlaćaćiti
njenjegov zam. prid. njen × njegov e. shis ← she ‘ona’ × his ‘njegov’

Dva šilinga. Posljednja cijena, a i to je jeftino. Četrnaest dlanova visine. Opipajte i pogledajte njenjegove odlike. Pipnite jega. Tu pahuljastu kožu, te glatke mišiće, tu nježnu put. (Joyce 1991, 525)

• usp. kontransmagnifikajudobongtancijalnost, kontransmagnifikandjudobumstancijalnost, pornozofički, pornozofski
njetwork [ńetvork] im. rus. net ‘ne’ × e. network ‘mreža’

Cartoon njetwork (FT, 13. 1. 2001, n)

• Z. Bourek o slabu ulaganju u animirani film • Cartoon network – TV-kanal za animirane filmove

Njeržebet im. Nježni, nježan × Eržebet /Palatinuš/ ime lika u stripu

Njeržebet i Nježavka bi mogle prepimplati sve mačke na prvenstvu. (Bednjanec 1980, 67)

• Nježni – glavni lik stripa I. Bednjanca • E. Palatinuš – jugoslavenska stolnotenisačica

• usp. Nježančić, Nježanka, Nježankašević, Nježavka, Nježninental, nježnoboličan, nježnokaut, nježnomerički, nježnosmučan, nježnoverzan, Nježungul, Nježurbek, snježnost

Nježančić im. Nježni, nježan × /Antun/ Stipančić ime lika u stripu

Nježančiću ne bi trebalo čak dva dana da ozdravi napukli mišić [...] (Bednjanec 1980, 67)

• Nježni – glavni lik stripa I. Bednjanca • A. Stipančić – hrvatski stolnotenisač

• usp. Njeržebet, Nježanka, Nježankašević, Nježavka, Nježninental, nježnoboličan, nježnokaut, nježnomerički, nježnosmučan, nježnoverzan, Nježungul, Nježurbek, snježnost

Nježanka im. Nježni, nježan × ?Branka /Batinić/ ime lika u stripu

Nježanka ne bi baš šarmirala mušku publiku, ali bi odnježila protivnice. (Bednjanec 1980, 67)

• Nježni – glavni lik stripa I. Bednjanca • B. Batinić – hrvatska stolnotenisačica

• usp. Njeržebet, Nježančić, Nježankašević, Nježavka, Nježninental, nježnoboličan, nježnokaut, nježnomerički, nježnosmučan, nježnoverzan, Nježungul, Nježurbek, snježnost

Nježankašević im. Nježni, nježan × /Milivoje/ Karakašević ime lika u stripu

Nježankašević bi izliječio kinesko-švedske komplekse. (Bednjanec 1980, 67)

• Nježni – glavni lik stripa I. Bednjanca • M. Karakašević – srpski stolnotenisač

• usp. Njeržebet, Nježančić, Nježanka, Nježavka, Nježninental, nježnoboličan, nježnokaut, nježnomerički, nježnosmučan, nježnoverzan, Nježungul, Nježurbek, snježnost

Nježavka im. Nježni, nježan × Dubravka /Fabri/ ime lika u stripu

Njeržebet i Nježavka bi mogle prepimplati sve mačke na prvenstvu. (Bednjanec 1980, 67)

• Nježni – glavni lik stripa I. Bednjanca • D. Fabri – hrvatska stolnotenisačica

• usp. Njeržebet, Nježančić, Nježanka, Nježankašević, Nježninental, nježnoboličan, nježnokaut, nježnomerički, nježnosmučan, nježnoverzan, Nježungul, Nježurbek, snježnost

Nježninental im. Nježni, nježan × Intercontinental ime izmišljenoga hotela u stripu

Nježninental (Bednjanec 1980, 26)

• Nježni – glavni lik stripa I. Bednjanca • Intercontinental – ime lanca hotela

• usp. Njeržebet, Nježančić, Nježanka, Nježankašević, Nježavka, nježnoboličan, nježnokaut, nježnomerički, nježnosmučan, nježnoverzan, Nježungul, Nježurbek, snježnost
nježnoboličan prid. Nježni, nježan × ?bol × dijaboličan

Nježnobolični dopinguzi (Bednjanec 1980, 8, n)

• epizoda o dopingu u atletici • Nježni – glavni lik stripa I. Bednjanca

• usp. dopinguz, Njeržebet, Nježančić, Nježanka, Nježankašević, Nježavka, Nježninental, nježnokaut, nježnomerički, nježnosmučan, nježnoverzan, Nježungul, Nježurbek, snježnost
nježnokaut im. Nježni, nježan × nokaut

Boksarijadni nježnokauti (Bednjanec 1980, 22, n)

• epizoda o nepravednome suđenju u boksu • Nježni – glavni lik stripa I. Bednjanca

• usp. Njeržebet, Nježančić, Nježanka, Nježankašević, Nježavka, Nježninental, nježnoboličan, nježnomerički, nježnosmučan, nježnoverzan, Nježungul, Nježurbek, pleksusrano, snježnost
nježnomerički prid. Nježni, nježan × američki

Nježnomerički football (Bednjanec 1980, 54, n)

• epizoda o američkome nogometu • Nježni – glavni lik stripa I. Bednjanca

• usp. Njeržebet, Nježančić, Nježanka, Nježankašević, Nježavka, Nježninental, nježnoboličan, nježnokaut, nježnosmučan, nježnoverzan, Nježungul, Nježurbek, snježnost
nježnosmučan prid. Nježni, nježan × slov. smučanje ‘skijanje’ × mučan

Nježnosmučna ajerofobija (Bednjanec 1980, 94, n)

• epizoda o skijaškim skokovima • Nježni – glavni lik stripa I. Bednjanca

• usp. Njeržebet, Nježančić, Nježanka, Nježankašević, Nježavka, Nježninental, nježnoboličan, nježnokaut, nježnomerički, nježnoverzan, Nježungul, Nježurbek, snježnost
nježnoverzan prid. Nježni, nježan × kontroverzan

Nježnoverzna psihonogija (Bednjanec 1980, 49, n)

• epizoda o primjeni psihologije u nogometu i hipertrofiranoj nejasnoj terminologiji • Nježni – glavni lik stripa I. Bednjanca

• usp. depresranje, foteljogika, frustoritan, klupasocijacija, kopačkompleks, lovosenzus, noganglij, nogomentalni, nogotalamus, notorički, Njeržebet, Nježančić, Nježanka, Nježankašević, Nježavka, Nježninental, nježnoboličan, nježnokaut, nježnomerički, nježnosmučan, Nježungul, Nježurbek, popsihišati, psihonogija, snježnost, tabelogika, traumlatika, upravudonja

Nježungul im. Nježni × /Slaviša/ Žungul ime lika u stripu

En vam mliko materino, nula ste do Nježungula! (Bednjanec 1980, 46)

• Nježni – glavni lik stripa I. Bednjanca • S. Žungul – slavni Hajdukov napadač

• usp. Njeržebet, Nježančić, Nježanka, Nježankašević, Nježavka, Nježninental, nježnoboličan, nježnokaut, nježnomerički, nježnosmučan, nježnoverzan, Nježurbek, snježnost

Nježurbek im. Nježni, nježan × /Dragutin/ Šurbek ime lika u stripu

Jedino je Nježurbek bio ravnostolan svjetskim asovima. (Bednjanec 1980, 67)

Samo ako bismo stavili Nježurbeka u čudotvorni strip-multiplikator [...] (Bednjanec 1980, 67)

Nježurbeki u duplikatu rasparili bi sve parove i zakuhali poparenu poparu u dubl-singlu. (Bednjanec 1980, 67)

• Nježni – glavni lik stripa I. Bednjanca • D. Šurbek – hrvatski stolnotenisač

• usp. Njeržebet, Nježančić, Nježanka, Nježankašević, Nježavka, Nježninental, nježnoboličan, nježnokaut, nježnomerički, nježnosmučan, nježnoverzan, Nježungul, snježnost
njihilistički prid. njihov × nihilistički

S Njihova Njihilističkoga / Na Naš Našistoidni / Prevodim pjesmu / O psu koji je pojo sunce (Lucić 2012b, 99)

• usp. našistoidan

O
obamanomika im. e. Obamanomics ← /Barack/ Obama × economics ‘ekonomika, ekonomija’ ekonomska politika američkoga predsjednika B. Obame (2009–)

I nije važno ako napišem da je obamanomika polučila u kolovozu novootvorenih radnih mjesta, nula, zero, ništa! (Dnevnik, 4. 9. 2011, b)

Isti ti smireni i stabilni tržišni indikatori zapravo otkrivaju da i financijska tržišta podržavaju Obaminu ekonomsku politiku – »obamanomiku«. (JL, 7. 11. 2012)

• usp. abenomika, čačerizam, frikonomija, nakazonomija, plutonomija, reganomija, reganomika, rogernomika, škegronomika, škrebonomija, zoranomika
obamanjivanje im. /Barack/ Obama × obmanjivanje

Zašto je globalnom Imperiju potrebno globalno ob(a)manjivanje (Kaćunko, 20. 1. 2009, n)

• o polaganju prisege novog američkog predsjednika B. Obame

Obamerika im. /Barack/ Obama × Amerika

Loše se piše svima – koji ne vjeruju...! I u Njemačkoj, i u Obamerici, i u Hrvatskoj, i u Srbiji također. Pa čak i Štimcu. (Kaćunko, 16. 10. 2013)

Obamney [obamni] im. Obamney ← /Barack/ Obama × /Mitt/ Romney spoj demokratskog i republikanskog američkog predsjedničkog kandidata, aluzija na uzaludnost glasanja i izbora, poslije izbora vladajuća politika uvijek ostane ista

Obamney nije isto što i Robamba. (Index, 2. 9. 2012, k)

Obamney ili Robamba, potpuno je svejedno. Ratova će biti još više, Amerima posla još manje, printat će se još više dolara, 50 milijuna na bonovima za hranu, bit će stara dobra vremena. (SD, 3. 9. 2012, k)

Sada će Obamney (ili Robamba) dobro razmisliti što će sa ratom protiv terorizma. (Index, 10. 9. 2012, k)

• usp. Barackillary, demopublikanac, kukublikanac, republikrat, republimokrat, Robamba, Trillary
oberströhmbahnführer [oberštrembanfirer] im. nj. Obersturmbannführer ‘pukovnik SS-a’ × /Carl Gustav/ Ströhm

Feralov oberströhmbahnführer (FT, 18. 5. 1998, n)

• o izjavama komentatora C. G. Ströma, odnosno pohvalama F. Tuđmanu i pokudama J. Brozu Titu • stoji upravo bahnführer, ne bannführer

• usp. ekströmist, gustaša, ströhmbahnführer, ströhmljenje, štrumpfbahnführer

Oberšinjel im. /Vojko/ Obersnel × šinjel

Je li riječki gradonačelnik Oberšinjel ukrao moj plakat (Kaćunko, 5. 9. 2015)

• naslov nenapisana teksta o transparentu postavljenom na zgradu HNK Ivana pl. Zajca

Unatoč očitoj ironiji, netko gradonačelnikov reagirao je kao poslušnik u Staljinovu šinjelu pa je vrlo brzo skinuo transparent, a RI-gradonačelnik Oberšinjel je taj čin opravdao činjenicom što su »na njemu neprimjereni znakovi«. (Kaćunko, 5. 9. 2015)

obEUćan prid. obećan × EU ‘Europska Unija’

Osim toga – da ne bismo i u budućim stoljećima kao »guske u (globalnoj) magli« lutali kroz »globalnu pustinju« do »obEUćane zEUmlje«! – želim sve potaknuti da još jače njegujemo naš »duhovni PZO« – PONOS, ZAJEDNIŠTVO i OPTIMIZAM. (Kaćunko, 15. 4. 2011)

• o haaškoj presudi generalima A. Gotovini i M. Markaču

• usp. zeumlja
obilanca im. obilan × bilanca

Obilanca godine (FT, 2. 1. 1995, n)

• napis u rubrici V. Ivančića Bilježnica Robija K. o božićnome prejedanju
obiteljica im. obitelj × zajednica

Bojana i Ognjen, njihova kći Duga i labradorica Kika žive u stanu uz savski nasip, i oni su prava mala, kako kaže Duga, »obiteljica«. To je vjerojatno nešto između obitelji i zajednice, no kako bismo otkrili značenje tog pojma zaputili smo se na zagrebačku Kajzericu. Naime, čuli smo da ova simpatična »obiteljica« živi u stanu s najljepšim pogledom na Zagreb, pa smo istinitost te informacije htjeli provjeriti iz prve ruke. (JL, 14. 4. 2016)

objasnidbreni prid. objasnidbeni × srp. bre

Samardžija objavio objasnidbreni rječnik. (R, Zagreb, 9. 11. 2015)

• misli se na objasnidbeni srpsko-hrvatski rječnik M. Samardžije • srp. bre – značenjski prazna čestica za uspostavu neformalne komunikacije, izrazita odlika srpskoga jezika

• usp. haesperanto, hamostalan, legnislativa, Sandardžija
objeb im. objed × jebati

Onako mladu uputio mi je sym poziv na guzbu, pozvao me na objeb, na svinjsko pičenje na ražnju. Poslije ručka objeručke se dao da me vizidira. (Radaković 1999, 59)

• usp. guzba, pičenje, sympoziv, vizidirati
objednik im. objed × pobjednik

Tuđman je dijelio Bosnu na salveti za ručkom. Povijest pišu objednici. (Šimičević, 30. 9. 2013)

oblakovitlati se gl. oblak × kovitlati se

Reklama TDR oblakovitla se, ugodno me meškoljeći, dok rubi zgrade. (Rajki 2012, 82)

oblynne [obline] im. mn. oblina × Lynne /Montgomery/

Oblynne (FT, 8. 7. 2000, n)

• o fotografijama koje je supruga američkoga veleposlanika u Hrvatskoj L. Montgomery snimila u šibenskome zaleđu
obmambeni prid. obmana × obrambeni

Feralov obmambeni refleks (FT, 26. 10. 2002, n)

• o napisu G. Borića kojim se pokušavaju opravdati ustaški zločini

• usp. bogogojaznost, borjunaški, demantifašizam, dreteljizirati, Gnjojko, gojkot, Hamaspok, izlikovni, komincidencija, ogojčenost, pametnički, Rugoslavija, žutnja
oborovniti gl. oboriti × borovnica

Oborovnio si me s nogu s ovom borovnicom. (R, Masterchef, 22. 5. 2016)

• komentar člana žirija kuharske emisije na natjecateljev biftek s borovnicama
obraćaćati gl. obraćati × /Ivo Sanader/ Ćaća

Brižni Ćaća obraćaća pažnju na sve. (Ćaća, 10. 8. 2015, k)

• komentar na fotomontažu razgovora I. Sanadera i zatvorskoga čuvara

Kako im se Ćaća obraćaća! (Ćaća, 30. 9. 2015, k)

• komentar o obraćanju I. Sanadera Vrhovnomu sudu
obraćaćun im. obračun × /Ivo Sanader/ Ćaća

Glavu gore, budući ministre! Slijedi osvajanje vlasti i nemilosrdan obraćaćun s neprijateljima! Ćaća 1953!!! (Ćaća, 3. 10. 2015, k)

obrezovanje im. obrezati × obrazovanje

Visoko obrezovanje (FT, 28. 9. 2007, n)

• o studentskim prosvjedima i fijasku tzv. bolonjskoga procesa na fakultetima

Obrijšvili im. obrijati se × /Josif Visarionovič/ Džugašvili /Staljin/

– Misliš da bi se Obrijšvili radije sam obrijao? – Ma prestani s tim brkovima! – otresao se Bartol. (Marinković 1993, 104)

• usp. budalica, interpretacijonala, kakadakati, kurtoafrika, Naježišvili, ohoezija, Ožežišvili, paradnoidno, pljuel, pohoezija, Titošvili, velocipederastija, velocipederski, Zavežišvili, ženkast
očajanka im. očajan × čajanka

Predizborne očajanke (FT, 15. 11. 2003, n)

• D. Matošec o predizbornim druženjima, čajankama, koje upriličuju SDP i HDZ

Očepronaš im. Očenaš × pronaći gpr. pronašao

Feralova dva Očepronaša (FT, 25. 10. 2003, n)

• o priznanju N. Ivankovića nakon što je zaboravio gdje je parkirao automobil: »Obratio sam se i policiji, no izmolio sam dva Očenaša i auto sam pronašao.«
očezdravofiteor im. Očenaš × Zdravomarija × lat. confiteor ‘ispovijedam se’ /početne riječi na misi/ fr. patravéfiteor ← lat. Pater Noster × lat. Ave Maria × lat. Confiteor

Izgovorit ću te litanije, očezdravofiteore, bit ću na svim misama posut pepelom i odreći se svojih dragih škuda od čistog zlata [...] (Queneau 2014, 45)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
očinački prid. očinski × zločinački

Feralova očinačka politika (FT, 27. 1. 2001, n)

• o izjavi M. Tuđmana, sina F. Tuđmana, da je J. Chirac rečenicom da zločine za vrijeme svih bivših režima treba kazniti izjednačio agresora i žrtvu

• usp. eksjugzorcist, etataizam, idioptrija, napokonačan, opleonazam, pistarija, remake-djelo, šlafrok-en-rol, tatoizam
oćaćerupati gl. očerupati × /Ivo Sanader/ Ćaća

Oćaćerupat će Ćaća toj kokoši i to malo sijedih što joj je ostalo. (Ćaća, 11. 10. 2015, k)

• komentar o J. Kosor, inače sjedokosoj
odgay [odgej] im. odgoj × e. gay ‘gej’

Zdravstveni »odgay« & pljuvanje Nikole Tesle (Kaćunko, 5. 11. 2011, n)

Ministar znanosti, obrazovanja i sporta Željko Jovanović, koji je – baš kao Drug Staljin – prethodno bio odlučio uvesti nove mjere »odgaya« u procesu kloniranja novodobnih duhovno-moralnih teletabisa, sada nezaustavljivo »jaše dalje«. (Kaćunko, 5. 11. 2011)

• o zdravstvenom odgoju u školama kojim se uvodi »homoseksualna propaganda«

Dakle, mnogo je toga o spornom spolnom »zdravstvenom odGAYu« već rečeno, ali ono bitno nije dovoljno prezentirano. (Kaćunko, 1. 1. 2013)

• o uvođenju zdravstvenog odgoja u škole
odgayanje [odgejańe] im. odgajanje × e. gay ‘gej’

Hvala prof. Vukasoviću što je pokazao da kukurikulum bolesno-zdravstvujuščeg odGAYanja pokazuje kako »kondom lobi« upropaštava djecu tjelesno, mentalno & svakako... – protiv toga ustajao sam mnogo puta pa i sada dižem svoj glas. (Kaćunko, 1. 1. 2013)

• o uvođenju zdravstvenog odgoja u škole

• usp. klerikulum, kukurikulom, kukurikulum, Kurikularko, urlikulum

Priznajem, doista iskreno – htio sam konačno (nakon već potrošene teme o sPORNOm odGAYanju u školi) objaviti nešto u stilu »totalno drukčiji od drugih«, ali... od umora su mi sve ideje i misli potonule u presušeno korito rijeke Gacke [...] (Kaćunko, 13. 1. 2013)

• usp. sporan
odgayati [odgejati] gl. odgajati × e. gay ‘gej’

Zato se takvi »pedagozi« drže pravila da djecu treba ODGAYATI tako da sami pale šumu i prostor na kojemu žive jer će to biti najbolja »protupožarna mjera« dakle: samospaljivanjem protiv neprijateljske lomače! (Kaćunko, 19. 12. 2012)

• o lošem utjecaju filmova Sumrak sage koji su »sjajna škola i poticatelj maloljetničkih trudnoća«
odijelodžama im. odijelo × pidžama e. suit-jamas ← suit ‘odijelo’ × pajamas ‘pidžama’ pidžama koja izgleda kao odijelo

Tako ja liježem svake večeri. Sretan, radostan i radosna srca! A ti? – Moram savršeno mirno ležati da mi se ne zgužva odijelodžama. (Kako 2015, S04E17)

odličanstven prid. odličan × veličanstven

Film te na prvu razočara, al ubrzo shvatiš da uopće nije razočaravajuć jer bi naravno bilo »preludo« da se drugačije završilo... Muvi je fantastičan, a atmosfera je odličanstvena... (F, 22. 3. 2010, k)

• usp. fenofantastičan, fenomentastičan
odmahnitost im. odmah × mahnitost

Feralova odmahnitost (FT, 5. 10. 2002, n)

• o pitanju pomoćnika ministra vanjskih poslova J. Pare što znači »odmah izvršiti« • misli se na uručenje haaške optužnice generalu J. Bobetku
odmiljati gl. odmiliti ‘polako otići, otpuzati’ × odmilja × /Miljan/ Miljanić

Ti si me podvalio Brazilcima da se dočepaš Miljana. Da, ali je i meni odmiljao s onim senjor Tekilom. (Bednjanec 1980, 47)

• epizoda o smicalicama u angažiranju nogometnih izbornika • M. Miljanić – srpski nogometni trener, jugoslavenski izbornik

• usp. potekilaviti, treneritnuti
odnostraga pril. odnos × odostraga

Gledao me odnostraga i davao mi uputene zavjete: »Dopolako dublje, goldubice, uvucibatinu grdublje, brže.« (Radaković 1999, 49)

• usp. dopolako, goldubica, grduboko, uputen, uvucibatina
oduševljen prid. oduševljen × ševljen ‘jeban, jeben’

I kad se rulja (odu)ševljena velikim obećanjima bacila na klopu, slavlje je poremetilo brujanje Tajitajevog merdže. (Bednjanec 1975b, lipanj 1975)

• taj i taj – fraza za neimenovanoga
odvratnik im. odvratan × /bijeli/ ovratnik ‘uredski, nefizički radnik’

Bijeli odvratnici (FT, 12. 7. 2003, n)

• o kodeksu poslovnoga ponašanja Hrvatske gospodarske komore
odweb [odveb] im. odjeb × e. web ‘mreža, internet’

Odweb je lansiran (Novosti, 9. 11. 2014, n)

• članak T. Erceg o demonstracijama u Mađarskoj protiv oporezivanja korištenja interneta • Odjeb je lansiran – pjesma splitskih repera TBF

• usp. nenadwebiv, odwebati se, powebati, webati se
odwebati se [odvebati] gl. odjebati se × e. web ‘mreža, internet’

Zapljušti i kroz krošnje pa jedan okrzavajući prema bekavcima iz njegove škole koji su poskrivečki, upravo, sprejali odwebite se svi po zidu. (Rajki 2008, 53)

• usp. nenadwebiv, odweb, powebati, webati se

Ofrljić, O’Frljić im. ofrlje × /Oliver/ Frljić pogrdno za kazališnoga redatelja i ljevičarskog aktivista O. Frljića

Nakon svega bi svakome trebalo biti jasno zašto je redatelj O.Frljić obično dramsko smeće iz 19. stoljeća aktualizirao tako da pljune u tanjur iz kojeg je »jeo« i baci kamen u bunar iz kojeg je pio (fakultetsku »vodu«). (Kaćunko, 5. 7. 2010)

• o recenziji predstave Buđenje proljeća koju je prema drami F. Wedekinda u ZKM-u postavio O. Frljić

To isto vrijedi i za Metastazića, Ofrljića, i Fekalante, osoba od kojih se normalnoj osobi diže želudac. (HKV, 29. 10. 2014, k)

• usp. Metastazić

Međutim, previše se važnosti daje Ofrljiću, tome netalentiranome mulcu [...] Dobro zapamtite, taj Blažević drži Ofrljića kao lutku na koncima! (HKV, 31. 10. 2014, k)

Ofrljić Travnički, marš odakle si došao (NL, 23. 11. 2014, n)

• D. Mandić kritički o napadima desnice na O. Frljića

Ideološka komisija CK »HND« (b)analizira uskrsne propovijedi naših biskupa & pripremila »Crno-bijelu knjigu« autora Saše O’Frljića-Šuvara & Che Zokyuevare Lekovića (Kaćunko, 2. 4. 2016, n)

• CK – centralni komitet, aluzija na boljševizam • HND – Hrvatsko novinarsko društvo • S. Leković – predsjednik HND-a

• usp. banalizirati, cronic, Zokyuevara
ofrljićevski prid. ofrlje × frljićevski koji se odnosi na Ofrljića • v. Ofrljić

Ova ofrljićevska pustolovina u Rijeci bit će vjerojatno jedna velika mrlja u povijesti riječkoga kazališta i protiv te činjenice ne možemo ništa, baš ništa! (HKV, 31. 10. 2014, k)

Međutim, previše se važnosti daje Ofrljiću, tome netalentiranome mulcu, treba ipak reći da je ovdje glavni protagonist i pisac ofrljićevskih pamfleta i svih »umjetničkih akcija« Marin Blažević [...] (HKV, 31. 10. 2014, k)

ofrljićevski pril. ofrlje × frljićevski na način Ofrljića • v. Ofrljić

Nastavak pak obrazloženja – da će predstava mnogima biti okarakterizirana kao ona koju financira ova ili ona protucrkvena organizacija, a za redatelja, glumce i ostalu ekipu neće postojati ni jedne dobre riječi, jer su sami sebe prozvali onima koji ne amnestiraju grijehe Crkve i, štoviše, o grijesima Crkve napravili su predstavu – zvuči poznato banalno i potpuno ofrlje odnosno »ofrljićevski«! (Kaćunko, 5. 7. 2010)

• o recenziji predstave Buđenje proljeća koju je prema drami F. Wedekinda u ZKM-u postavio O. Frljić
ofskroz pril. e. of course ‘dakako, naravno, svakako’ × skroz dakako, naravno, svakako

Lijep pozdrav i svima sve naj, najbolje u Novoj! Puno dječice ofskroz! (Roda, 28. 12. 2005, k)

Ofskroz da podržava i moja malenkost. (Motori, 27. 3. 2009, k)

Nadam se da će ti antibiotik pomoći i da će nalaz biti dobar, a pretraga što lakša! Drž se! – Ofskroz hehe, hvala draga. (Žena, 20. 5. 2009, k)

ognjištenje im. ognjište × uništenje

Feralove snage ognjištenja (FT, 10. 3. 2001, n)

• o izjavi srpskoga političara M. Đukića da Srbi u Hrvatskoj nisu mogli biti okupatori jer nisu mogli okupirati svoja ognjišta

Ognjojilo im. Ognjilo × gnoj, gnjoj, gnojiti, gnjojiti ‘govoriti besmislice, isprazno govoriti’

Feralov Ognjojilo (FT, 22. 12. 2001, n)

• o izjavi Ognjila, tj. S. Pejkovića da je veći »nečovik i jucko misaono smeće rvacki crveni bezbožnik negoli najgori četnik«
ogojčenost im. ogorčenost × Gojko /Borić/

Feralova ogojčenost (FT, 12. 1. 2007, n)

• o napisu G. Borića da su postupci Haaškoga suda zapravo zločinački pothvat protiv Hrvata

• usp. bogogojaznost, borjunaški, demantifašizam, dreteljizirati, Gnjojko, gojkot, Hamaspok, izlikovni, komincidencija, obmambeni, pametnički, Rugoslavija, žutnja
ogooglati [oguglati] gl. oguglati × Google

Ništa se nije promijenilo: ogooglali smo (Mareković, 25. 7. 2011, m)

• komentar uz fotomontažu izmišljenoga hrvatskog izdanja najveće internetske tražilice Google s upisanim traženim riječima »korupcija, bankrot, nesposobnost, bahatost«

Ogooglaj (Mareković, 25. 7. 2011, m)

• naredba na izmišljenome hrvatskom izdanju najveće internetske tražilice Google

Ogoogle [ogugl] im. oguglati × Google

Ogoogle (Mareković, 25. 7. 2011, m)

• fotomontaža izmišljenoga hrvatskog izdanja najveće internetske tražilice Google s upisanim traženim riječima »korupcija, bankrot, nesposobnost, bahatost«
ogroban prid. ogroman × grob

Feralov ogroban doprinos (FT, 12. 1. 2002, n)

• o izjavi I. Sanadera da ime F. Tuđmana simbolizira više od 15 000 žrtava za Hrvatsku
ohoezija im. oho × poezija

A Dante »donne, ch’avete intelletto d’amore!« - ili tako nekako – aristotelska kvintesencija bordela. Zrno soli u mozgu životinje određene za uživanje. Skromna doza, tek toliko da ne bude bljutavo. One od toga prave – pohoeziju! Oho-eziju-oho-oho-ez... oho-oho-ez... (Marinković 1965, 110)

• usp. budalica, interpretacijonala, kakadakati, kurtoafrika, Naježišvili, Obrijšvili, Ožežišvili, paradnoidno, pljuel, pohoezija, velocipederastija, velocipederski, Zavežišvili, ženkast
oholokaust im. ohol × holokaust

Feralov oholokaust (FT, 13. 10. 2006, n)

• o napisu M. Kovačevića da je izborni zakon u BiH inačica nacističkih rasnih zakona, koji su »umjesto Židova omogućili genocid nad Hrvatima u BiH«

• usp. crolokaust, holokaos, komunkaust, pedokaust, solokaust

O’Holywoodska [oholivudska] im. prid. ohol × /Mirela/ Holy × Hollywood + -sk-i pogrdno za političarku M. Holy

Politička strančica Mirele O’Holywoodske ubrzano se raspada na sastavne dijelove koje nije ni imala. (Kaćunko, 22. 5. 2015)

• usp. Halloweed, Pugela, Radoholy
ojaćaćati gl. ojačati × /Ivo Sanader/ Ćaća

Ćaća je ojaćaća (Ćaća, 21. 3. 2015)

• opis fotomontaže I. Sanadera s mišićima

O’kaj im. e. okay ‘u redu’ × kaj

O’kaj (Mujičić – Senker – Škrabe 1976, n)

• usp. Kaj2O, pušketir

Oklahomić im. Oklahoma × homić e. Oklahomo ← Oklahoma × homo ‘homoseksualac, homić’ prigodan pogrdan, uvredljiv nadimak za homoseksualca

Umirem od usamljenosti! – Eto. Matineja Okla-homić. – Ne mogu pronaći nikoga s osobnošću. (Kontrola 2015, S02E41)

• Oklahoma – američka savezna država

• usp. Agayija, Ćelavić, Gaybraham, Homona, Shakesqueere, Taj Mahomić, Taj Makurva, židardesa
okolišavanje im. okoliš × okolišanje × lišavanje

Formuljaju me, lažu, mažu i zagađuju mi okolišavanje. (Rajki 2014a, 10)

• usp. formuljati
okrećaćati gl. okretati × /Ivo Sanader/ Ćaća

Kolo sreće se okrećaće. – Kolo srećaće. (Ćaća, 18. 11. 2015, k)

• komentar na mem da I. Sanader izlazi iz zatvora, a Z. Mamić odlazi u zatvor

• usp. srećaća

Oktopljus im. Oktopus × pljus ‘onomatopeja pada u vodu’

Operacija Oktopljus (FT, 12. 1. 2002, n)

• o propalu obračunu s mafijaškom hobotnicom • Octopussy (Oktopus, Oktopod, Hobotnica) – jedan od filmova o J. Bondu

Okvirstagram im. okvir × Instagram ime radionice za uokvirivanje fotografija s društvene mreže Instagram, ime internetske stranice te radionice i zaštićeno ime okvira za fotografije s društvene mreže Instagram

Ukratko, Okvirstagram (igra riječi »okvir« i »Instagram«) korisnicima omogućava da preko interneta pošalju fotografije koje su načinili fotografskom aplikacijom, odnosno na društvenoj mreži Instagram, nakon čega im se one vraćaju ispisane u profesionalnom fotolaboratoriju i uokvirene u kvadratni okvir od pravog hrastova drva. [...] Osim od fotografije i kvadratnog hrastova okvira, koje vlastitim rukama u svojoj stolarskoj radionici radi i boji moj marljivi brat Damir, Okvirstagram se sastoji od podloge od prerađena drva visoke gustoće te stakla. Na stražnjoj strani okvira izbušena je rupa namijenjena postavljanju Okvirstagrama na zid. (VL, 15. 8. 2013)

olićan prid. /Ivica/ Olić × odličan

E, doma imam olićan internet. Brz je ko moj kum Ivica Olić. (2011, r)

Olićan internet! Najbrži u Hrvatskoj. (2011, r)

• I. Olić – nogometaš poznat po ustrajnosti i brzini, bio zaštitno lice B.net-ove reklamne kampanje

• usp. benetfit, Golić, sprinternet
olimpijadan prid. olimpijada × jadan

To je prednost domaćeg terena. Zato postiže rezultate. – Od toga su nam financijski rezultati olimpi-jadni. (Bednjanec 1981, 30. 9. 1981)

• epizoda u kojoj strani novinar Nježnoga intervjuira o sportu • Nježni – glavni lik stripa I. Bednjanca

• usp. humoroid, intervjuhuhu, intervjunferirati, mundijadan
olimpijanac im. olimpijac × pijanac

Kavana olimpijanaca (FT, 2. 5. 2008, n)

• M. Garber o ideji da kavana splitskoga hotela Central postane kavana olimpijaca
olimpisarajada im. olimpijada × Sarajevo

Za zimsku olimpisarajadu morate potrebevićiti i klizobrznu stazu da sjevernjake omedaljimo [...] (Bednjanec 1980, 102)

• epizoda o brzome klizanju • u Sarajevu su 1984. održane Zimske olimpijske igre • Trebević – planina kod Sarajeva sa sportskim borilištima

• usp. klitorisni, klizdarija, klizditi, nepodobnobnost, otklizditi, treniklizati
olujak im. ?oluja × ožujak šaljivo za mjesec ožujak

7. olujka 1994. (FT, 7. 3. 1994)

14. olujka 1994. (FT, 14. 3. 1994)

• usp. krvoželjak, martić, ožujski

Olunija im. Oluja × unija

Hrvatsko-europska Olunija (Šimičević, 2. 8. 2013, n)

• o neriješenim ratnim zločinima koje su u Domovinskome ratu počinili Hrvati
omalovlaženje im. omalovažavanje × vlaženje

Feralovo omalovlaženje (FT, 19. 1. 1998, n)

• o prosvjedu čitatelja Slobodne Dalmacije zbog sajma erotike u Splitu u vrijeme božićnih blagdana
omdma pril. odmah × MDMA ‘metilendioksimetamfetamin, ekstazi’

Omdma (Ćaća, 20. 2. 2015, k)

• komentar na fejsbučku objavu da zatvorenoga I. Sanadera treba pustiti »isti sekund«

• usp. mdmastično, Tuđmdman, Tuđmean

Omegol im. omega-3 ‘vrsta nezasićene masne kiseline’ × ?inter. ol ‘ulje’ × ?lat. oleum ‘ulje’ brend ulja, margarina, majoneze, mliječnih namaza tvrtke Zvijezda (sredina 2000-ih)

omrtvoren prid. otvoren × mrtav

To je melodija tihog vriska na jezičnom ritmu, na trenutke prelazi u glasan šapat. Inspiracija je neprekinuta: nadahtati omrtvoreno te vratiti i sočne i trpke i grube i lijepe i hrskave i glatke pojmove prognane na bolovanja i čekanja, opet u stvaralaštvo, jer ih se, nemarom i dogmom tržišta, izbacuje kao višak iz književnosti. (Rajki 2013a, 28. 6. 2013)

onemogaćiti gl. onemogućiti × gaće

Vidiš da su dečka onemogaćili da gol zabije. [...] Obezjajili su me. (Bednjanec 1980, 82)

• epizoda o novim vaterpolskim pravilima
onrekcija im. on × erekcija e. broner ← bro/ther/ ‘frend, kompa, buraz, brat’ × boner ‘erekcija’ erekcija kao posljedica uzbuđenja zbog drugog muškarca

Nešto me bocka slijeva. Moja onrekcija. (Kalifornikacija 2010, S02E09)

• usp. ereakcija
opalimjada im. opaliti pz. opalim × olimpijada × ?jado ‘jadnik’

Ipak smo se uz pomoć četverolisne djeteline za dlaku plasirali za moskovskuju opalimjadu. (Bednjanec 1980, 59)

oparloviti gl. opaliti × /Mate/ Parlov

Oparlovi ga po labrnji! (Bednjanec 1975b, listopad 1975)

• M. Parlov – hrvatski boksački velikan

• usp. parolov, Štrojf, rasparloviti
opelješki prid. opelješiti × Pelješki /most/

I Jugoslavija bi živjela vječno da su joj u Međunarodnom monetarnom fondu davali lovu svaki put kad je trebala platiti račune za struju i kad je imala genijalnu ideju s glinicom u Obrovcu. I Hrvatska bi živjela vječno da joj ima tko platiti dugove i financirati Opelješki most. (Dežulović 2012b, 16. 10. 2012)

• Obrovac – propala investicija iz doba socijalizma

• usp. bezneumnik
opizdicija im. opozicija × pizditi ‘ljutiti se, govoriti gluposti’ pogrdno o opoziciji
opizdicija (R, Zagreb, 2000-ite)

opleonazam im. oplesti gpr. opleo × pleonazam

Feralov opleonazam (FT, 14. 12. 2007, n)

• o izjavi M. Tuđmana da je osnovna teza F. Tuđmana bila da malim narodima podjednako štete i komunističke i marksističke velike ideje

• usp. eksjugzorcist, etataizam, idioptrija, napokonačan, očinački, pistarija, remake-djelo, šlafrok-en-rol, tatoizam
oprostakluk im. oprost × prostakluk

Feralov oprostakluk (FT, 2. 12. 2000, n)

• o pitanju, odnosno tvrdnji novinara A. Tunjića u intervjuu sa Z. Tomcem: »Nije isključeno da će netko zamoliti Srbe da im oprostimo što su nas ubijali!«
opsestra im. ?opsesija × sestra

Ali oni nisu opsestre, već neandertaoci, zatučnici kamernog dobra koitus nama pokuševaju zapovijebati kao da smo mi beograđanke drugog redaljke. (Radaković 1999, 52)

• usp. kamerni, koitus, neandertalac, pokuševati, redaljka, zapovijebati, zatučnik
opsexija [opseksija] im. opsesija × e. sex ‘seks’

Moje misli pasmaterijaliziraju, a bruke prave muža, machkroa, my auf-vingers postaju udbeni organi, zlačin del sesso, moja opsexija. (Radaković 1999, 50)

• usp. bruka, machkro, pasmaterijalizirati, zlačin
opstipacija im. opstipacija × Stipe

Hoće li RH opet dobiti (op)stip(acij)u...! (Kaćunko, 3. 10. 2009, n)

• o predsjedničkim izborima i funkciji predsjednika u RH • Stipe – Stjepan Mesić
opterminator im. optimističan × terminator e. sanguinator ← sanguine ‘optimističan, pun nade’ × terminator ‘terminator’

Bit će super. Ne trebaš se brinuti. – Ne brinem se. – Fino. – A ti? – Ne, ne. Optimističan sam. Ja sam opterminator. (Kalifornikacija 2014, S06E04)

I sve mi je ovo u redu. Relativno sam optimističan. Zapravo, ja sam opterminator. (Kalifornikacija 2014, S06E04)

• usp. Ćaćinator, Džekominator, Đurminator, Guvernator, Hermanator, Herminator, Hirschenator, Krpinator, Mandžinator, Mandžominator, Mandžunator, Modrinator, paterminator, sperminator
opulaksirati se gl. opustiti se × relaksirati se e. chillax ← chill ‘opustiti se, otpuhnuti se, ohladiti se’ × relax ‘opustiti se, relaksirati se’

Svi bismo se trebali opustiti. Opulaksirati. (Kalifornikacija 2012, S04E03)

• usp. chillax, relaksodmarati se, relaksodmoriti se, relaksopustiti se, relaksopuštati se

Orašjaran im. Orašje × Orašar × jaran ‘prijatelj’

Hrvatski politički balet »Orašja/ran«. Kratko vrijeme nakon što su [...] s »najvišeg crkvenog vrha« predsjedniku Vlade i predsjedniku Sabora stigle čestitke, dogodilo se šokantno uhićenje u Orašju. Podpuna suprotnost željama u lijepoj crkvenoj frazeologiji [...] (Kaćunko, 9. 11. 2016)

• o mlakoj reakciji predsjednika Vlade i predsjednika Sabora, koji plešu kako svjetski moćnici sviraju, na uhićenja časnika HVO-a u Orašju u BiH • Orašar – balet P. I. Čajkovskoga (1892)

• usp. Potrošenko

Orban im. /Viktor/ Orbán × ban

Bože, koja je to razlika! Mađarski premijer Viktor Orban u parlamentu poručuje – prošlo je vrijeme kolonizacije i visokih profita, više se mi nećemo prilagođavati bankama i korporacijama koje imaju monopol nego one nama [...] Ustani Or-bane, Hrvatska te zove! (VL, 14. 9. 2013)

• napis M. Ivkošića o mađarskome premijeru V. Orbánu

Naš Or-ban (Ivančić 2013c, 21. 9. 2013, n)

Ustani Or-bane, Hrvatska te zove! – zavapio je Milan Ivkošić u »Večernjem listu«, glasilu na čijim stranicama godinama mlati praznu slamu, a ta mu se obično ukazuje u vidu Srba, komunista ili partizana. [...] No nije nam ovdje namjera baviti se konfuzijama jednog kolumnista, već njegovim »Or-banom«, odnosno mogućnošću »Or-bana« u Hrvatskoj. (Ivančić 2013c, 21. 9. 2013)

• o napisu M. Ivkošića u Večernjem listu

Zar ćemo naslove poput »Ustani Or-bane, Hrvatska te zove, zove...!«, »Hrvatska traži svog Orbána«, »I mi možemo iznjedriti našeg Orbána« [...] od sada čitati samo u požutjelim novinama i na sto i nekim stranicama web-pretraživača, nakon što ukucamo dva do jučer sljubljena pojma »Hrvatska« i »Orbán«? (Lucić 2014a, 13. 5. 2014)

• o novinskim napisima o mađarskome premijeru V. Orbánu i njegovu »udaru na Hrvatsku« • usp. orbanbeni, orbanistički, orbanizam, Orbanovina, Viktator

• usp. banalfabet, bordelaština, dijagroza, eurastenija, hapsolutizam, monotonuće, pedalaština, pravopih, sramokres, srbosek, šekretar
orbanbeni prid. /Viktor/ Orbán × obrambeni

Orbanbeni igrači (Bajto, 16. 10. 2015, n)

• o približavanju hrvatske politike prema migrantima s Bliskog istoka politici desničarskoga mađarskog premijera V. Orbána

• usp. Orban, orbanistički, orbanizam, Orbanovina, Viktator
orbanistički prid. /Viktor/ Orbán × urbanistički

Orbanistički procvat Primoštena (Lucić 2011a, 25. 3. 2011, n)

• o propadanju hotelsko-turističkoga poduzeća Primošten, kojega je vlasnik bratić mađarskoga premijera V. Orbána

• usp. Orban, orbanbeni, orbanizam, Orbanovina, Viktator
orbanizam im. /Viktor/ Orbán × urbanizam

Dok mali dioničari poharane tvrtke naglašavaju kako nisu protiv mađarskog ulaganja u Primošten, nego protiv nezakonitih radnji koje su primoštenski turizam bacile na koljena, pismopisci iz Stranke hrvatskog zajedništva tvrde da se u svjetlu Orbánove obiteljske povezanosti s perjanicom poduzetničkog orbanizma »lakše može razumjeti i prešutna otimačina Ine, pokušaj uništenja ili otkupa dionica Podravke preko OTP banke, te uništenje HTP Primošten, privatizacija tribunjske marine i dr., od strane moćnog mađarskog lobija i njegovog ucjenjivanja Hrvatske za ulazak u EU«. (Lucić 2011a, 25. 3. 2011)

• o propadanju hotelsko-turističkoga poduzeća Primošten, kojega je vlasnik bratić mađarskoga premijera V. Orbána

• usp. Orban, orbanbeni, orbanistički, Orbanovina, Viktator
orbanovina im. /Viktor/ Orbán × banovina

Orbanovina Hrvatska (Lucić 2014a, 13. 5. 2014, n)

[...] tražit će se čistač nacionalne kulture od patogenih pojava koje »kvare narodni duh«, a nadasve će se tražiti onaj tko bi, vidjevši kako se Baranja i Međimurje uklapaju u historiopatski koncept Orbanovine, zaustio da se i Hrvatskoj priznaju stare pravice u granicama Banovine... (Lucić 2014a, 13. 5. 2014)

• o novinskim napisima o mađarskome premijeru V. Orbánu i njegovu »udaru na Hrvatsku«

• usp. bananovina, bobanovina, kleinovina, Orban, orbanbeni, orbanistički, orbanizam, talibanovina, Viktator
ordenacija im. orden × ordinacija

Put do ordenacije (FT, 5. 6. 1995, n)

• u povodu odlikovanja S. Rimca, osumnjičenoga za sudjelovanje u ubojstvu obitelji Zec, »za junački čin u ratu«
organgutanka gl. organ ‘ud, penis’ × gutati × orangutanka

Nije monogamno više od dvakrut zaobredom, ali ja sam ga iscrkljivala: »Hajde, majorane, zadovolji svoju organgutanku«, i uzimala bih ga u usista [...] (Radaković 1999, 47)

• usp. dvakrut, iscrkljivati, monogamniti, usista, zaobredom
orgizam im. orgazam × izam e. jism ← jizz, jizm ‘sperma’ × ism ‘izam’

Chon ne vjeruje u socijalizam ni u komunizam ni u kapitalizam. Jedini »izam« u koji vjeruje je orgizam. (Winslow 2012, 91)

• usp. benevolentan, čudojebesan, jazzercise, Kaleksiko, ludist, Pornywood, ratgazam, reluksuzacija, zazujan, zlostup

Orjun im. ORJUNA ‘Organizacija jugoslavenskih nacionalista’ × /Feral/ Tribune pogrdno za tjednik Feral Tribune • v. Seral
orjunačenje im. ORJUNA ‘Organizacija jugoslavenskih nacionalista’ × junačenje

Legije na regije ili predsjedničino orjunačenje (Forum, 22. 6. 2016, n)

• napis dalmatinske političarke M. Ljubić Lorger o komentaru predsjednice K. Grabar-Kitarović da su za navijačke nerede na Europskome nogometnom prvenstvu i za svastiku nacrtanu na travnjaku stadiona Poljud krivi orjunaši
orjunad im. ORJUNA ‘Organizacija jugoslavenskih nacionalista’ × junad

Orjunad (Newsbar FB, 23. 6. 2016, m)

• mem fotomontaža juneta s kapom jugoslavenske kraljevske vojske

• usp. orjuneći
orjuneći prid. ORJUNA ‘Organizacija jugoslavenskih nacionalista’ × juneći

Orjuneći gulaš (Newsbar FB, 23. 6. 2016, k)

• komentar uz mem fotomontažu juneta s kapom jugoslavenske kraljevske vojske

• usp. orjunad

Ormarfornija im. ormar × Kalifornija e. Closetfornia ← closet ‘ormar’ × California ‘Kalifornija’ ime izmišljene kalifornijske tvrtke za izradu i prodaju ormara

Te 1980. Earl i ja pokrenuli smo Ormarforniju. Sjajno nam je išlo. Imali smo ugledne kupce. (Moderna 2015, S06E05)

Ortakovica im. ortak × Orahovica

Ortakovica (FT, 17. 5. 2003, n)

U međuvremenu mnogo će brbljati o svojoj proevropskoj politici, da bi u Ortakovici primjenjivali azijski način proizvodnje. (FT, 17. 5. 2003)

• I. Banac o maloj skupini političkih ortaka koji neovisno o stranačkoj pripadnosti vladaju Orahovicom, inače rodnim mjestom predsjednika S. Mesića
osam prid. osa × sam

Kad sam s osama spuštam ruku na svoju golupicu mira i prstacem školjkam kliktav orlić, potom ga spuštam nizmeđu gusana i ugmazim mačkicu. (Radaković 1999, 48)

• usp. golupica, gusne, prstac, školjkati, ugmaziti
oscarski [oskarski, oscarski] prid. Oscar × carski

Feralov oscarski rez (FT, 12. 3. 2004, n)

• o izjavi don L. Vuce da se treba zgražati nad filmom o abortusu • Oscar – filmska nagrada
oscelacija im. e. OSCE ‘Organization for Security and Co-operation in Europe, Organizacija za europsku sigurnost i suradnju’ × oscilacija

Oscelacija (FT, 15. 4. 2000, n)

• o neizvjesnosti nakon izbora u BiH, u kojoj ništa ne može proći bez OSCE-a
oseloboditi gl. osel ‘osao, magarac’ × osloboditi

Opetujući moje šale, idu po kafanama i pričaju mojim protivnicima: [...] – Alagić će oseloboditi Kroaciju. (Osel = magarac). (Matoš XII, 257, kolovoz 1911)

• usp. oslovnica

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević
osijekući prid. ?Osijek × sjeći gps. sijekući

Vrhlo se oružno prosijekćam noćaskajući sama sa sobama, ponaosobitno sa samim kasnoćnim osijekućim okružjem vrelim [...] (Radaković 1999, 47)

• usp. kasnoćni, noćaskati, ponaosobitno, prosijekćati se
oslovnica im. osel ‘osao, magarac’ × slovnica ‘gramatika’

[...] Ljubim ruke! (Kaže knjigu.) Knjiga je vekša, neg navadno Početnice ili Bukvari. (Znate, zakaj se veli Bukvar? Kajti čovek, koji ne zna čitati, je kak i bukva). Iz malih knjig moj dijak ni mogel čitati. Zato sem mu kupil ovu veliku. (Kaže knjigu s napisom: Oslovnica.) Najpredi je išlo teško z vučenjem. Sad nemre biti brez knjige. (Nosi knjigu, a Osel maše ušima i repom.) (Domjanić 1920, 46)

• usp. oseloboditi
osmrknica im. osmrtnica × smrknuti

Feralova služba osmrknica (FT, 17. 3. 2001, n)

• o izjavi H. Hitreca da Slobodna Dalmacija nikad nije bila istinski hrvatska

• usp. Endemhazija, Liternacionala, pokreten, Shitrec, Shrvoje
osramno pril. Osram × sramno

Osvijetlila sam kao da se moj Aristid osramno wolframno zažaurio i kad me uhvatio odoljen, nisam mogla odoljeti i ras-dva-trgnula sam se. (Radaković 1999, 48)

• Osram – poznati njemački proizvođač žarulja

• usp. Aristid, osvijetliti, ras-dva-trgnuti se
ostalgija im. nj. Ostalgie ← Ost ‘istok’ × Nostalgie ‘nostalgija’ žal za socijalističkom prošlošću u istočnoj Europi

Ostalgija. Njemačku preplavio val nostalgije za DDR-om (Monitor, 5. 9. 2003, n)

Druga faza, koja se pojavljuje sredinom devedesetih, bila je famozna ostalgija, kulturni trend unutar kojeg su autori koji su u socijalizmu živjeli opisivali to iskustvo »odozdo« i »iznutra«, pokazujući kako je funkcionirao praktički i taktički suživot građana i režima. Meka po rubovima, gorko nostalgična i nerijetko šaljiva, »ostalgija« je bila idealan literarni model i proizvela zanimljive knjige Viewegha, Tribusona, Tilla Koehlera, Brussiga, Slavenke Drakulić. Međutim, »ostalgija« je imala svoj rok iscrpljenja, a demografsko joj je ograničenje bila činjenica da su ciljana publika te kulture bili ljudi koji komunizam – pamte. (JL, 13. 3. 2010)

Bivši DDR danas je pravi hit, a tzv. ostalgija drma cijelom Njemačkom. (GS, 13. 12. 2014)

• usp. jugostalgija
osumljećivati gl. osujećivati × ?mljeti × ?sumnjati

Njezine sumišljajne radnje uvijek sam na vrijemac osumljećivao kao i njene aeroplanove. (Radaković 1999, 61)

• usp. aeroplan
osvijetliti im. osjetiti × osvijetliti

Osvijetlila sam kao da se moj Aristid osramno wolframno zažaurio i kad me uhvatio odoljen, nisam mogla odoljeti i ras-dva-trgnula sam se. (Radaković 1999, 48)

• usp. Aristid, osramno, ras-dva-trgnuti se
osvjećaćavajući prid. osvježavajući × /Ivo Sanader/ Ćaća

Baš osvjećaćavajuće. (Ćaća, 20. 2. 2015, k)

• komentar na fotomontažu glave I. Sanadera na naranči
osvrhnuti se gl. osvrnuti se × vrh × svrha
sad osvrhni se pokroviteljski; nizbrdo krčevina, / nizbrdo dno, ptičji ti vidikovac, žalosna sova (Žagar 1983)

• usp. tiguar, tralalatica
otkazalište im. otkaz, otkazati × kazalište

Hrvatsko narodno otkazalište (FT, 16. 2. 2007, n)

• o kadrovskim smjenama i otkazivanju dogovorenih predstava u zagrebačkome HNK-u
otklizditi gl. otklizati × pizditi

Prvi tko nabavi klizaljke i otklizdi stazu postaje državni prvak i rekorder [...] (Bednjanec 1980, 102)

• epizoda o brzome klizanju

• usp. klitorisni, klizdarija, klizditi, nepodobnobnost, olimpisarajada, treniklizati
otorinolaringologuzija im. otorinolaringologija × gologuz

Znam i reć: otorinolaringologuzija. (Mataković 2013a, 496)

otputokaz im. otkaz × putokaz

Štropotom je dobio otputokaz i od tog vojno-kositrenutka on je postao propilica i dobio maliganski tumor, ciružu jetrenu [...] (Radaković 1999, 48)

• usp. ciruža, maliganski, propilica, štropotom, vojno-kositrenutak

Ottoturk [ototurk] im. Otto /Barić/ × /Mustafa Kemal/ Atatürk

Herr Barić Ottoturk (FT, 9. 6. 1997, n)

• D. Matošec o uspjesima i neuspjesima NK Croatie s trenerom O. Barićem • M. K. Atatürk – tvorac i prvi predsjednik moderne turske republike
otužnica im. otužan × optužnica

Otužnica (FT, 5. 10. 2002, n)

• član HHO-a, profesor N. Visković o sučeljavanju S. Mesića i S. Miloševića u Haagu, gdje je Milošević tuženik, a Mesić svjedok jedne od točaka optužnice
otvorititi se gl. otvoriti se × rit ‘guza’

Otvoritila sam se i njegov prst lađahno mi je uplovijorio pod ličnu kičmu. (Radaković 1999, 50)

• usp. lađahno, uplovijoriti
otwareno [otvoreno] pril. otvoreno × e. war ‘rat’

Feralovo govoreći otwareno (FT, 13. 10. 2001, n)

• o izjavi novinarke S. Menđušić da su u SAD-u mediji otvoreni, premda ju je Vojska zamolila da s nekim ljudima ne razgovara »jer oni na to još nisu spremni«
ovkoza im. ovca × koza životinja križanac ovce i koze

U Njemačkoj rođen rijedak križanac ovce i koze: »ovkoza« (Index, 16. 9. 2014, n)

Profesor Christoph Knorr s obližnjeg fakulteta u Goettingenu izjavio je da se nesumnjivo radi o »ovkozi«. Takvo križanje je moguće, iako iznimno rijetko. (Index, 16. 9. 2014)

• usp. bleketati, kovan, kovca, mejati, ovza, pragnje, svinjgati
ovršetak im. ovrha × svršetak

Priča bez ovršetka (FT, 28. 3. 2008, n)

• članak o stotinama tisuća neprovedenih ovrha u RH
ovza im. ovca × koza životinja križanac ovce i koze

Kovca ili ovza? Rođena mješanka koze i ovce! (TP, 7. 8. 2014, n)

• usp. bleketati, kovan, kovca, mejati, ovkoza, pragnje, svinjgati

Oxbridge [oksbriģ] im. Oxbridge ← Oxford × Cambridge skupno za dva najstarija britanska sveučilišna središta

Riječ je, dakle, o nejednakostima koje počinju daleko prije izlaska pred strogu komisiju za prijam na studij. Rezultat toga je da Oxbridge (zajednički naziv za Oxford i Cambrdige) primi svake godine najmanje polovinu đaka iz privatnih škola [...] (Vjesnik, 28. 5. 2000)

Pomalo čudnim izgleda zahtjev da upravo u Velikoj Britaniji, zemlji s dugom tradicijom visoko vrednovane i cijenjene državne službe, gdje su viši službenici tradicionalno Oxbridge obrazovani (»gentlemen amateri«) – oni odjednom moraju ustuknuti pred poslovno orijentiranim »javnim menadžerima«. (Perko-Šeparović 2002, 36)

Mora biti jasno da su mnoge vrste nerasističkih oblika socioekonomskih nejednakosti, osobito oblika klasnog ekskluziviteta – na primjer, predrasuda u korist Oxbridge-diplomanata za određene vrste elitnih poslova – prima facie slučajevi neizravne rasne diskriminacije. (Zarez, 6. 5. 2005)

Ovisi no opće gledano engleski najbolji faksevi su državni (Oxbridge), a američki su izmiješani. (F, 5. 6. 2010, k)

Nakon što je istrošio argument revolucije, Brand je prozvao kolegu komičara zbog tzv. »Oxbridge« obrazovanja (elitnog obrazovanja ili na Oxfordu ili na Cambridgeu) te ponovio da njegova djeca i djeca onih koji su išli u privatne škole ionako nisu u opasnosti. (TP, 6. 11. 2013)

Ožežišvili im. ožeći imp. 2. jd. ožeži × /Josif Visarionovič/ Džugašvili /Staljin/

A svi imaju nekakva brkata, dlakava, mračna imena, ili pak junačka... Ožežišvili. Raspaljot! (Marinković 1993, 16)

• usp. budalica, interpretacijonala, kakadakati, kurtoafrika, Naježišvili, Obrijšvili, ohoezija, paradnoidno, pljuel, pohoezija, Titošvili, velocipederastija, velocipederski, Zavežišvili, ženkast
oznati gl. OZNA ‘Odjeljenje za zaštitu naroda’ × znati

O’zna se sve (FT, 24. 8. 1993, n)

• o tisuću dana HDZ-ove vlasti u Hrvatskoj • OZNA – jugoslavenska tajna policija • Zna se – HDZ – predizborni slogan HDZ-a
ožujski im. ožujak × Ožujsko /pivo/ šaljivo za mjesec ožujak

4. ožujskoga 1996. (FT, 4. 3. 1996)

2. ožujskoga 1998. (FT, 2. 3. 1998)

9. ožujskoga 1998. (FT, 9. 3. 1998)

• usp. krvoželjak, martić, olujak

Pa–Pe
pacifašist im. pacifist × fašist

Mi, koji smo preživjeli zlatne dane te mesarske burze, ne volimo se na njih podsjećati, jer su nas pacifašisti i nacifisti uvjerili da je to zapravo slavna povijest igrala pred našim očima [...] (Dežulović 2012a, 76, studeni 2006)

• usp. nacifist
paćaće im. pače × /Ivo Sanader/ Ćaća

Ružno paćaće (Ćaća, 27. 8. 2015, m)

• fotomontaža glave I. Sanadera na pačetu uz objašnjenje da »kao u bajci H. C. Andersena u kojoj su svi odbacivali pače jer je bilo drukčije, tako i našeg nevinog i poštenog Ćaću odbijaju [...]«

Padarca im. padati × Barca pogrdno za Barcu, tj. nogometni klub Barcelonu, aluzija na namjerno padanje igrača, odnosno iznuđivanje kaznenih udaraca

Vidjet ćemo kakva će biti Padarca kad se nedajbože Blessi ozlijedi, pa će biti gadnijih aparata i samooživljavanja, a da ne pričam o kmečanju koje će se do Kine orit. (Index, 25. 3. 2015, k)

• usp. Blessi, Cancerlona, Čmarselona, Farcelona, Uefalona
pahorror [pahoror] im. /Borut/ Pahor × e. horror ‘horor, užaš’

EU: Cro, kosorry for pahorror! (Kaćunko, 9. 11. 2009, n)

• o nametnutoj hrvatsko-slovenskoj arbitraži o razgraničenju na moru • B. Pahor – slovenski premijer

• usp. arbićaćaža, istostolan, kosorry
pajanka im. Pajo /Kanižaj/ × palanka

Feralova Filosofija pajanke (FT, 5. 7. 1999, n)

• o stihovima koje je P. Kanižaj sročio jer je I. Mandić nagradu Matice hrvatske preuzeo s tri prsta • uzdignuta tri prsta – srpski pozdrav • Filosofija palanke – poznata knjiga srpskoga pisca i filozofa R. Konstantinovića

Pakaoštanac im. pakao × Pakoštanac

Feralovi Pakaoštanci (FT, 10. 3. 2001, n)

• nakon fizičkoga nasrtaja Ž. Maksana na reportere Feral Tribunea u Pakoštanima
pakaovac im. pakao × zlikavac

Feralov pakaovac (FT, 10. 12. 2004, n)

• o napisu Z. Vukmana da su autori HTV-ove satirične animirane serije Zlikavci napravili sotonistički projekt

• usp. hteolog, Izlikavci, izlikudovac

• usp. apologoreja, balkanto, Četverorep, gumnazija, kranjčarenje, kriptokolumnizam, kukumenski, medikamental, preseratorijanac, shitac, slovostaj, talamuđenje, teroretičar, tribudal, vjerojauk, vukmanijak
pakluloza im. pakao gen. pakla × nebuloza

Narod je potrebno zasuti svakakvim nebulozama (tj. paklulozama) kako ni slučajno ne bi »mućnuo mozgom« i postavio (barem sebi ako ne može manipulatorima) nekoliko suvislih pitanja. Kao što je npr.: Zašto baš sada? (Kaćunko, 28. 5. 2011)

• o uhićenju srpskoga ratnog zločinca R. Mladića
palaćaća im. palača × /Ivo Sanader/ Ćaća

Car Dioklećaćijan u svojoj palaćaći uživa u nastupu dvorske lude (Ćaća, 19. 4. 2015)

• opis fotomontaže I. Sanadera kao cara Dioklecijana

• usp. Dioklećaćijan

Zrno po zrno pogačaća, kamen po kamen palaćaća. (Ćaća, 23. 4. 2015, m)

• usp. pogačaća, poslovićaća
palcohol [palkohol] im. e. palcohol ← powder ‘puder, prah’ × alcohol ‘alkohol’ alkohol u prahu

Ono što je Isus mogao, sada možete i vi – pretvoriti vodu u alkohol. To je ideja iza Palcohola, alkoholnog pudera koji bi u trgovine trebao stići ove jeseni. (VL, 22. 4. 2014)

Postavlja se i pitanje kontrole konzumacije budući da će se Palcohol lako moći unositi na mjesta na kojima konzumiranje alkohola nije dopušteno. (TP, 22. 4. 2014)

Kada čovjek pomisli kako je sve vezano uz alkohol izmišljeno, saznamo kako je u SAD-u legaliziran alkohol u prahu, takozvani »Palcohol«. (Macho, 16. 3. 2015)

paljetkovina im. /Luko/ Paljetak × paljevina

Miris paljetkovine (FT, 13. 7. 1998, n)

• F. Šehović komentira pokušaj cenzuriranja svoje nove drame, pučke komedije Kazini od izbora, koji je uime Matice hrvatske potpisao L. Paljetak
pametnički prid. pamet × etnički

Feralovo pametničko čišćenje (FT, 24. 2. 2001, n)

• o izjavi A. Rebića da su slavonski i dalmatinski Hrvati pametniji i temperamentiji od sjeverozapadnih, pa su valjda zato i mnogo žešće osjetili jugočetničku agresiju

Feralovo pametničko čišćenje (FT, 20. 8. 2004, n)

• o napisu G. Borića da termin etničko čišćenje nije bio poznat u NDH: »Budak je samo tražio od Srba da budu lojalni Hrvatskoj ili da je napuste.«

• usp. bogogojaznost, borjunaški, demantifašizam, dreteljizirati, Gnjojko, gojkot, Hamaspok, izlikovni, komincidencija, obmambeni, ogojčenost, Rugoslavija, žutnja
panciroba im. pancir × roba

Ja nisam žena, ja sam staloženi podlicajac obložen pancirobom. I pizthežama mi je neprobolna. I gaće. (Radaković 1999, 59)

• usp. neprobolan, pizthežama, podlicajac
pandastičan prid. panda × fantastičan

Kung Fu Panda 2: »Pandastična« zarada novog nastavka (Mojzagreb, 31. 5. 2011, n)

U 3D nastavku urnebesnog hita iz pandastične 2008. panda Po suočava se s opasnim neprijateljem koji posjeduje oružje zastrašujuće moći. (MojTV, 2011)

Pandastični majstor borilačkih vještina od ovog vikenda pretpremijerno u CineStar kinima! (JL, 11. 3. 2016, n)

• reklamna kampanja za filmove iz serijala o Kung Fu Pandi

Panoptikuna im. panoptikum ‘skup raznolikih predmeta’ × Kuna naslov dokumentarnoga filma T. Mršića i D. Šišmanovića o mjestašcu Kuna na Pelješcu (2004)

Pantogoj im. Pantovčak × Mirogoj

Mirovčak i Pantogoj (Ivančić 2012c, 17. 12. 2012, n)

• o posjetu generala A. Gotovine i M. Markača Predsjedničkim dvorima na Pantovčaku i grobu F. Tuđmana na Mirogoju povodom njegove 13. godišnjice smrti

• usp. Mirovčak

Pantovčinjak im. Pantovčak × ?ovčinjak

Nakon što je SDP-ov »Kukušinjac« u suradnji s »Pantovčinjakom« BRZOPOTEZNO & SPOROMOZGOVNO likvidirao tradicionalno pokroviteljstvo nekadašnjeg HRVATSKOGA Sabora nad komemoracijom na Bleiburgu [...] (Kaćunko, 15. 5. 2012)

• o ukidanju pokroviteljstva Sabora RH nad komemoracijom u Bleiburgu • kokošinjac – aluzija na Sabor RH

• usp. Kukušinjac

Panjdžo im. panj × /Mario Mandžukić/ Mandžo pogrdno za nogometaša M. Mandžukića

Panjdžo se usro, šta drugo reći (Index, 23. 4. 2014, k)

Guardiola nabio nogom Panjdžu, poprskao stolnjake i osvojio kup he he he. (Index, 17. 5. 2014, k)

Panjdžo propo ko kauč (Index, 13. 9. 2015, k)

• usp. Bosandžukić, Mandžakadabra, mandžinacija, Mandžinator, Mandžominator, mandžukastično, Mandžunator, Mindžukić, Panjdžukić, Panjiberi, Panjzema

Panjdžukić im. panj × /Mario/ Mandžukić pogrdno za nogometaša M. Mandžukića

Vadi tog Panjdžukića, dva puta mu bježi Ramos!!! (Index, 29. 4. 2014, k)

Panjdžukić. (Index, 18. 1. 2015, k)

Panjdžukiću, crno-bili tiću, osvoji LP – popizdiću (Index, 21. 6. 2015, k)

• usp. Bosandžukić, Mandžakadabra, mandžinacija, Mandžinator, Mandžominator, mandžukastično, Mandžunator, Mindžukić, Panjdžo, Panjiberi, Panjzema

Panjiberi im. panj × /Franck/ Ribéry pogrdno za nogometaša F. Ribérya

Evo izlazi Ribery, isto panj. Panjina jedna netalentovana isto. Panjiberi jedan. (Index, 29. 4. 2014, k)

• usp. Panjdžo, Panjdžukić, Panjzema

Panjzema im. panj × /Karim/ Benzema pogrdno za nogometaša K. Benzemaa

Modrulja asistencija za Rakitića i sad za Panjzemu... (Index, 9. 1. 2014, k)

A i ti si znalac ala žile. Panjzema je fulao 4 dobre prilike... Manđo je za njega AVION. Na mlazni pogon. (Index, 13. 4. 2014, k)

Kroos i Panjzema? (Sportnet, 3. 1. 2015, k)

• usp. Panjdžo, Panjdžukić, Panjiberi

Papaliza im. papiga × Liza /Minnelli/ e. Fliza ← fly ‘letjeti’ × Liza /Minnelli/ ime papige kojoj je vlasnik homoseksualac

Kad je Mitchell imao devet godina, čuvao sam mu papigu. Uletjela je u ventilator. Perje je frcalo posvuda! – Koliko si ti ljubimaca ubio? – Samo dva. Prvi sam put priznao. I dan-danas u Mitchellovu pogledu čitam: On je ubio Papalizu Minnelli. [...] – Papaliza Minnelli? – A ja nisam skužio da je homić. (Moderna 2014, S01E17)

• L. Minnelli (1946–) – američka pjevačica i glumica, izrazito popularna među homoseksualcima

• usp. Gaboa
paperanian [paperanijan] im. e. paperanian ← papillon ‘papilon, pas leptir’ × pomeranian ‘pomeranac’ pas mješanac papilona i pomeranca

Papillon + Pomeranian = Paperanian (Vauvau, 12. 6. 2007)

papilotan prid. fr. papillon ‘leptir’ × pilot + -n-

On je obučavao papilotne pomladne da lebde ko lebdiri, papillioni. (Radaković 1999, 47)

• usp. lebdir
papirulija im. papir × ?drangulija ‘bezvrijedna sitnica’

Je li ti težak taj teret proizvodnje? – Ne bi bio da nije preopterećen tvojim papirulijama kojima mi digneš više nego što mogu nositi. (Bednjanec 1980, 16)

• epizoda o »biatlonu« učinkovita rada i neučinkovite birokracije te »triatlonu« s trećom disciplinom – izvlačenjem tereta

• usp. brijatlon

Papizza [papica] im. papica × pizza ime picerije u Slatini (2012–)

papshund im. e. papshund ← papillon ‘papilon, pas leptir’ × dachshund ‘jazavčar’ pas mješanac papilona i jazavčara

Dachshund + Papillon = Papshund (Vauvau, 12. 6. 2007)

papućaćarica im. papučarica × /Ivo Sanader/ Ćaća

Jaca Papučarica. – Papućaćarica* (Ćaća¸ 20. 3. 2015, k)

• komentar na fotomontažu J. Kosor na naslovnici Mace Papučarice E. Peroci
paradajčica im. paradajz × rajčica

Navedene riječi se ne mogu naći u hrvatskom književnom govoru, sve ovisi od dijalekta. Ali u trgovini (dućanu) nećeš sigurno naići na paradajz (rajčicu ili kak ju ja zovem paradajčica), niti na šrafciger (odvijač) (Dnevnik, 10. 2. 2008, b)

Ručak – 200g tune i 1 paradajčica (F, 15. 6. 2011, k)

Za večeru ako ogladnim ću jedno jaje na kajganu. Al sumnjam jer se i nakon ove tune i paradajčice osjećam malo pretrpano. (F, 15. 6. 2011, k)

• usp. aprijum, apriplum, blinat, broccoflower, kimun, klimun, krujčica, livi, peacherine, plumcot, pluot, rajpir, špitva, tangelo, tomacco, tritikal
paradnoidno pril. paradno × paranoidno

– Tebi je, dakako, defetisti, smiješno što se tako paradnoidno reklamira revo-Lucija, ali Maći i Vis-a-rijonoviću-ćaći, nadajmo se, neće biti smiješno. (Marinković 1993, 222)

• usp. budalica, interpretacijonala, kakadakati, kurtoafrika, Naježišvili, Obrijšvili, ohoezija, Ožežišvili, pljuel, pohoezija, velocipederastija, velocipederski, Zavežišvili, ženkast

Parangall [parangal] im. parangal × /Zlatko/ Gall naslov kolumne glazbenih kritika Z. Galla u Slobodnoj Dalmaciji (2009–)

paranoj im. paranoja × noj

Paranojevo jaje (FT, 22. 3. 2003, n)

• reagiranje novinara I. Đikića na pismo D. Frančiškovića nakon teksta o zaraćenim obavještajnim grupacijama
paranojni prid. paranoja × paravojni

Paranojne formacije (FT, 19. 4. 2003, n)

• I. Banac o paranoji u političkim odnosima Amerike i Kube te sveopćoj paranoji prema Americi
paratonac im. para ‘novac’ × maratonac

A ča se tiče love, ovo je amatersko prvenstvo. Da je za šolde, pliva bi i paratonac. (Bednjanec 1980, 79)

• epizoda o plivačkome maratonu

• usp. baratoniranje, pošizditi
para-Vraza im. parafraza × /Stanko/ Vraz

No za jednim putokazom / krenut mogu želja plamnih, / učinit ću kao Slamnig, / oglasit se para-Vrazom. (Maroević 2004, 32)

• usp. posvetoljubiv, posvetoljubivo, posvetoljubivost, rođengradski, severmore, slamnigrarija
parfektno pril. parfe × perfektno

Parfektno! (2014, r)

U kojoj sekundi video spota za Ledo Parfe se po prvi puta na ekranu pojavljuje riječ »Parfektno!«? (Ledo, 11. 2. 2015)

• reklama za Ledovu parfe-kremu

• usp. Čedo, Jafantazija, Ledonardo, lizta, scoolptura, Sladoledan, spajaliza

Pariachi [parijači] im. pare ‘novac’ × šp. mariachi ‘marijači, glazbena skupina meksičke svatovske ili ulične glazbe’

El Pariachi & partners (Mareković, 8. 5. 2013, m)

• fotomontaža vlasnika korporacije Agrokor I. Todorića kao marijačija, komentar na navodno širenje Agrokora na Latinsku Ameriku

Parking Kong im. parking × King Kong

Kako sam podržao teror Parking-konga (Kaćunko, 24. 10. 2010, n)

Čovjek mi je savjetovao da UŠTEDIM vrijeme i novac ter da odmah – UPLATIM (dug za »parking-kong«). I što sam drugo mogao, nego to i učiniti. Tješim se samo da je barem dio toga otišao u proračun... (Kaćunko, 24. 10. 2010)

• kako je don A. Kaćunko morao platiti kaznu za parking

Parkticipacija im. park × participacija ime inicijative za uspostavu društvenih vrtova u Zagrebu

Tim povodom govore arhitektica Cvijeta Biščević i fizičarka i eko-aktivistica Gordana Dragičević kao predstavnice »Parkticipacije«, neformalne građanske inicijative čiji je cilj tematizacija urbanog vrtlarstva i općenito uzgoja hrane u gradu te uspostava zajedničkih gradskih vrtova u Zagrebu. (H-Alter, 29. 6. 2012)

Pokretači inicijative Parkticipacija održali su danas performans na lokaciji koju predlažu za prvi zagrebački društveni vrt. (VL, 14. 11. 2012)

Inicijativa Parkticipacija i kolektiv Hrana dijelili su građanima na zagrebačkom Cvjetnom trgu besplatne tople obroke i odjeću [...] (24sata, 29. 11. 2014)

parlamentalitet im. parlament × mentalitet

Nikada dosad u (kratkoj) povijesti hrvatske tzv. parlamentarne demokracije nije kao sada bilo očito kako je upravo taj parlamentarizam do farse pretvoren u »parlamentalitet (nEUglazbljene) parlaestrade«. (Kaćunko, 14. 12. 2015)

• o parlamentarnim izborima u Hrvatskoj

• usp. neuglazbljen
parolov im. para ‘novac’ × /Mate/ Parlov × lov

Mislili smo da će i on, po uzoru na svoje kolege iz privrede, poslovno zabrljati. A Mate je naš lirolov pretvorio u svoj parolov. (Bednjanec 1980, 23)

• epizoda o boksu • M. Parlov – hrvatski boksački velikan • lira – talijanska valuta

• usp. kapišati, oparloviti, rasparloviti, zguzati
parterni prid. para ‘novac’ × parterni ‘koji se tiče partera, tla u gimnastici’

U SIZ za gombanje delegirat ćemo od vas onoga koji bolje kuži sofkosiznu gimnastiku. Zbog parternih razmišljanja najvažnije je izvoditi salto mortale kroz administrativne zavrzlame. (Bednjanec 1980, 15)

• epizoda o gimnastici i »gimnastici« u snalaženju u društvenim i financijskim strukturama • SIZ – tijelo u nadležnosti kojega su u SFRJ bili sport, kultura i druge društvene djelatnosti • SOFKA – Savez organizacija fizičke kulture

• usp. zavježbancija
partijarh im. partija × patrijarh

Zbog svega toga sam u naslovu ovoga posta namjerno povezao Pupovca kao »patrijarha« (a točno bi mu pristajala i titula »partijarha«!) »u sjeni« (tj. u mraku) »SDPC«-a (Srpske danajsko-partijske centrale) [...] (Kaćunko, 15. 9. 2016)

• M. Pupovac – jedan od čelnika hrvatskih Srba

• usp. patrijanarhist

Partizečina im. partizančina × parti ‘tulum, zabava’ × Zečina

Partizečina (Di, 8. 6. 2015, m)

• fotomontaža T. Karamarka u četničkoj uniformi • Zečina – internetski nadimak T. Karamarka

Partizečina stara (Di, 6. 8. 2015, m)

• fotomontaža T. Karamarka u kostimu zeca

• usp. HDZec, HDZečina, Keramarko, Partyzančina, Perverzečina, zečer, Zečetnik, Zečilanović, Zočina
partnershit [partneršit] im. e. partnership ‘partnerstvo’ × e. shit ‘govno, sranje’

Partnershit for peace (FT, 24. 3. 1997, n)

• o zategnutim odnosima SAD-a i Rusije • Partnership for peace (Partnerstvo za mir) – NATO-ov političko-vojni program za stvaranje povjerenja između NATO-a i drugih zemalja Europe te nekadašnjega Sovjetskog Saveza

Partycipacija [participacija] im. e. party ‘parti’ × participacija ime klupsko-političko-zabavne večeri Udruženja Zagreb Pride (2009–) za LGBTQ-osobe

Dođite sa svojim dečkom/curom/partnericom/boljom polovicom/višeljudskom ljubavnom komunom na Prom Partycipaciju [...] (Libela, 31. 5. 2010)

Partycipacija je žurka, svirka, tulum, ples, drmanje, mrdanje, dobre vibracije, vibratori, dildači, cure, dečki, sve između i sve ostalo, uključujući i pedere, lezbijke, bipsiće i strejtere. (Zagreb Pride, 2012)

Nakon gotovo puna tri mjeseca dočekali smo i prvu ovogodišnju Partycipaciju, onu pozdrava proljeću prikladno smještenu baš na prvi proljetni vikend. (Queer, 23. 3. 2012)

partykularan [partikularan] prid. e. party ‘parti’ × kurikularan

Partykularna reforma (Andrassy, 31. 5. 2016, n)

• naslov pod kojim je kolumnistica A. Andrassy pisala o provodu na Pagu namjerno izbjegavši pisanje o politici i aktualnoj kurikularnoj reformi
partyzan [partizan] im. e. party ‘parti’ × partizan

Partyzani i ultraše (Di, 2. 7. 2015, m)

• natpis na fotografiji s festivala elektronske glazbe Ultra

• usp. ultraša

Partyzančina [partizančina] im. e. party ‘parti’ × partizančina × Zečina

Partyzančina (Di, 6. 8. 2015, k)

• dodatan komentar na mem Party Zečina, fotomontažu T. Karamarka kao zeca • Zečina – internetski nadimak T. Karamarka

• usp. HDZec, HDZečina, Keramarko, Partizečina, Perverzečina, zečer, Zečetnik, Zečilanović, Zočina
partyzanija [partizanija] im. e. party ‘parti’ × partizanija

Tradicionalna ignorancija nekih medija svega što je katoličko – osim ako nije riječ o nekom skandalu! – pokazala se u prikazu Papina boravka u Poljskoj, gdje su pažljivo birane samo neke poruke i pažljivo preskočene neke druge... U istom je stilu u JL Inoslav Bešker istaknuo da se u Poljskoj okupile tisuće mladih, a neki drugi novinar da su u Splitu na SDP-koncertu (seks-droga-party/zanija) poznate heavy metal grupe bili desetci tisuća... (Kaćunko, 8. 8. 2016)

pasira im. pas × manira e. doggerism ← dog ‘pas, pseto; frajer’ × mannerism ‘osobitost u ponašanju; manirizam’

Inteligentan je za ono što jest. – A to je? – Pas. – Pseto. – Upucavao se nekoj? – Ma ne. Pas kao životinja. Ima osebujne manire. Ili bolje rečeno pasire. (Kako 2015, S06E18)

• riječ je o šali na račun momka koji djevojku slijedi kao pas, čini sve što mu se naredi • u izvorniku igra višeznačnošću e. riječi dog
pasistički pril. pas × rasistički

Na psu rana, na psu i zarasla! – Što to, molim te, znači? – Nemam pojma, zvuči kao »tuđ problem«. – Meni zvuči pasistički! (Macan 2016, 29. 1. 2016)

• razgovor strip-junakinje Borovnice sa psom

• usp. blinat, mobitelj, pojezija, Samurajčica, špitva, usporo
pasmaterijalizirati gl. pas mater × materijalizirati

Moje misli pasmaterijaliziraju, a bruke prave muža, machkroa, my auf-vingers postaju udbeni organi, zlačin del sesso, moja opsexsija. (Radaković 1999, 50)

• usp. bruka, machkro, opsexija, zlačin
pasmaterna im. pas mater × postmoderna

Pasmaterna (Biti 1995, 343, n)

[...] »izglađivanje« što ga je pasmaterna provela na uzoholjenoj postmoderni moglo je podjednako legitimno nastati na oba načina [...] (Biti 1995, 343)

Moj je, naprotiv, prijedlog, nastao u talogu koji uskraćuje pogled nad situacijom, izričito domaćeg, hrvatskog značaja, razvidnog i u njegovoj jezičnoj ustrojenosti: pasmaterna. (Biti 1995, 343)

U pasmaterni, postaje tako jasno, ljudi se ponašaju kao psi [...] (Biti 1995, 344)

Ne treba pasmaterni nekritički vjerovati na riječ, jer ona zacijelo nešto mulja. (Biti 1995, 344)

• usp. prostmodernizam
pasmaterni prid. pas mater × postmoderni takav da ima odlike pasmaterne • v. pasmaterna

Dok se tako u povijesnoj matici posljednjih tucet godina odigravalo živahno bistrenje sadržaja i smisla dijagnostičke etikete postmoderne, iz muljevitih su se predjela, uskomešane gibanjem struje, počele prema pročišćenim sferama penjati zamućujuće čestice novog – pasmaternog stanja. (Biti 1995, 343)

[...] moguće je da su u preglednom nazivu postmoderna i njegovim naknadnim preinakama, pregledana upravo hrvatsko i njemu srodna pasmaterna stanja [...] (Biti 1995, 343)

Ustrajna zadubljenost koja »prima mrtve stvari u svoju kontemplaciju da bi ih spasila« pretvara pasmaternog čovjeka u beskarakternog, beskrupuloznog izdajnika svojih najbližih [...] (Biti 1995, 344)

pasmaternica im. pas mater × maternica e. angryotic fluid ← angry ‘ljut’ × amniotic fluid ‘amnijska tekućina, plodna voda’

Meredith, previše osuđuješ. Kad god nekog dovedem, svađaš se. Što ti je? – Bez ljutnje oko bebe. – Bolje da je brzo rodiš jer ti beba pliva u pasmaternici. – Što to znači? – Ne znam. Tjeraš me da govorim nerazumljive stvari 35 godina. (Kontrola 2015, S02E01)

pas-micva im. pas × bar-micva ‘obred obilježavanja punoljetnosti u židova’ e. bark-mitzvah ← bark ‘lajati’ × bar-mitzvah proslava pseće punoljetnosti, zabava za pse i njihove vlasnike povodom pseće punoljetnosti

Imamo hrpu drugih poziva, uključujući onaj za Rachelina psa. – Priređuje mu pas micvu. (Pravila 2014, S02E07)

Pas micva! Koja ideja! Biglovi i losos, pseća pečenka. [...] Ljudi, slikajmo se! Pespparazzi! Super, ha? – Stisnite se u kadar! (Moderna 2015, S06E09)

• usp. pespparazzo

Zašto si već došla? – Buster je slavio pas micvu. Ne znam zašto me Jay poveo na to. (Moderna 2015, S06E09)

pastafarijanac im. e. Pastafarian ← pasta ‘tjestenina’ × Rastafarian ‘rastafarijanac’ poklonik pastafarijanstva • v. pastafarijanstvo

Pastafarijanci došli na svoje: Austrija odobrila cjedilo za tjesteninu kao vjersko obilježje (Index, 12. 7. 2011, n)

Alm se potom slikao s cjedilom na glavi, i tvrdeći da je pripadnik pastafarijanaca tu sliku predao na šalteru za izdavanje vozačke dozvole. (Index, 12. 7. 2011)

Još jedan muškarac koji tvrdi da je pastafarijanac i pripadnik Crkve Letećeg Špageti Čudovišta uspio je provesti svoju volju i dobiti osobnu iskaznicu za koju se fotografirao s cjedilom na glavi. (Index, 2. 8. 2013)

• usp. krastafarijanac, Rastavros
pastafarijanizam im. e. Pastafarianism ← pasta ‘tjestenina’ × Rastafarianism ‘rastafarijanac’ • v. pastafarijanstvo

Pošto se, iz vjerskih razloga, na fotografijama za osobne dokumente prihvaćaju vjerska obilježja na glavi, Alm je svoju sliku sa cjedilom na glavi opravdao pripadnosti »pastafarijanizmu«. [...] Međutim, Alm ne misli stati na tome, već namjerava i podnijeti zahtjev za priznavanjem »pastafarijanizma« u Austriji kao vjerske grupe. (Index, 12. 7. 2011)

Pastafarijancima sami sebe nazivaju pripadnici registrirane religije koja se kolokvijalno naziva pastafarijanizam. (NCL, 21. 2. 2012)

pastafarijanski prid. e. Pastafarian ← pasta ‘tjestenina’ × Rastafarian ‘rastafarijanac’ koji se odnosi na pastafarijance i pastafarijanstvo

Ako takav zakon ipak prođe, na okupaciju državnih i mjesnih školskih vlasti, kao i školskih odbora, potpuno je spremna pastafarijanska zajednica koja će ustrajati da se u školama podučava i njeno učenje o nastanku svijeta. (NCL, 21. 2. 2012)

Austrija odbila službeno priznati »pastafarijansku« vjeru (Index, 13. 6. 2014, n)

Ako dođete na vlast nakon osnivanja stranke, hoćete li uvesti pastafarijanski vjeronauk u škole? (Index, 27. 2. 2015)

Ekipa BP-ja nedavno je nabasala na čudnovato biće koje izgleda kao nešto što nije s ovog svijeta. Pronašli su ga na 1200 metara ispod površine mora nedaleko Angole, a kamera na vozilu na daljinsko upravljanje snimila je biće koje su članovi ekipe odmah prozvali »letećim špageti-čudovištem« prema satiričnom internetskom božanstvu lažne Pastafarijanske religije. (Index, 13. 8. 2015)

pastafarijanstvo im. e. Pastafarianism ← pasta ‘tjestenina’ × Rastafarianism ‘rastafarijanac’ društveni pokret koji promiče bezbrižan odnos prema religiji i protivi se poučavanju kreacionalizma u školama, parodija religije, »božanstvo« mu je Leteće Špagetno Čudovište, pobornici se fotografiraju s cjediljkom za tjesteninu na glavi

Ovaj 24-godišnji »prorok« religiju je bazirao na natprirodnom biću od špageta i mesnih okruglica, nazvao ju pastafarijanstvo i zahtijevao jednako vrijeme u učionicama kao i kršćanstvo. (Index, 13. 6. 2014)

Austrija službeno odbila priznati pastafarijanstvo (TP, 13. 6. 2014, n)

pastrvina im. pastrva × strvina

Lignje, štuke i pastrv(in)e kod šaranove jame & ostale farse... (Kaćunko, 5. 7. 2011, n)

• o hrvatskim političarima koji posjećuju mjesta fašističkih zločina te o Danu antifašističke borbe
pašalićluk im. /Ivić/ Pašalić × pašaluk

Bosanski pašalićluk (FT, 2. 11. 1998, n)

• o politici HDZ-a u BiH, zastupa ju I. Pašalić, koja ugrožava opstanak Hrvata
paškare im. mn. pas × maškare maškare za kućne ljubimce

Paškare za kućne ljubimce (SD, 29. 1. 2015, n)

Za kućne ljubimce priremljene su Paškare uz bogate nagrade. (SD, 29. 1. 2015)

Imat ćemo zumba party, tango party, techno party, već čuvani srceuključivački »Ples s anđelima«, zatim humanitarne »Paškare« odnosno krnjeval ljubimaca, pa poseban party za predškolce i školarce, pa za strane studente... (SD, 5. 2. 2015)

paštićaćada im. pašticada × /Ivo Sanader/ Ćaća

Paštićaćada (Ćaća, 17. 3. 2015, k)

• komentar na fotomontažu glave I. Sanadera na papalinama

• usp. ćaćalina, komarćaća
paterminator im. pater × terminator

Feralov paterminator (FT, 28. 4. 2001, n)

• pater J. Ćirko zabrinut je za mlade Hrvate i katolike u Splitu jer »gradsku kulturu vodi Srbin D. Lukić« te poziva da mu se stane na put

• usp. Ćaćinator, Džekominator, Đurminator, Guvernator, Hermanator, Herminator, Hirschenator, Krpinator, Mandžinator, Mandžominator, Mandžunator, Modrinator, opterminator, sperminator
paterorizam im. pater × terorizam

Feralov paterorizam (FT, 6. 5. 2000, n)

• o uputama patera I. Miškića za dobar kršćanski duhovni život koje nalažu izbjegavanje izlazaka u diskoklubove i kafiće, čedno odijevanje i lijeganje u postelju prije ponoći
patkonj im. patka × konj e. dorse ← duck ‘patka’ × horse ‘konj’

Patkonj (Surfer, 18. 1. 2016, n)

• fotomontaža konja s pačjom glavom

• usp. konjrčak, lavrčak, patslon, slonrao, sokonjivac
patridiot im. patriot × idiot

Što Slovenija ima s Fakom, stoje li možda Slovenci iza Fakove brončane medalje? – pitaju ovih dana dežurni patridioti. (Dežulović 2011, 174, veljača 2009)

• J. Fak – hrvatski skijaški trkač koji je nastupao za Sloveniju
patridiotizam im. patriotizam × idiotizam

Domoljublje i patri(di)otizam (Kaćunko, 21. 8. 2012, n)

• o reakciji glumice i humanitarke A. Jolie na izjavu rukometnoga hrvatskog izbornika S. Goluže nakon pobjede nad Srbijom na Olimpijskim igrama da ga pobjeda podsjeća na film Oluja nad Krajinom
patrijanarhist im. patrijarh × anarhist

Patrijanarhist SDPC & »bartolomejska noć«/na mora (Kaćunko, 15. 9. 2016, n)

• o boravku carigradskoga patrijarha Bartolomeja I. u Hrvatskoj

• usp. partijarh
patrijarhalizanje im. patrijarhalizam × lizanje

To kao da je napad na muškost, a stadion je zadnji bastion patrijarhalizanja viktorijanske epohe. (Bednjanec 1980, 52)

• epizoda o ženskome nogometu
patrioteti gl. patriot × oteti imp. 2. jd. otmi

Patriotmi (FT, 7. 4. 2006, n)

• povodom inicijative da se iz gradskih budžeta donira zaklada za obranu A. Gotovine
patrljak im. patrljak × patuljak

Imajući to u vidu – a također i kronični nedostatak talenta za samoironiju i doživljaj vlastite uloge na manje ozbiljan način – plakatni defile važnih autorskih njuški može se razumjeti kao dolična autopromocija degeneriranog medijskog carstva. Da se uistinu povelo računa o autentičnosti, operacija bi nosila radni naziv »EPH i sedam patrljaka«. (Ivančić 2011c, 24. 12. 2011)

• o propagandnoj kampanji kojom je Jutarnji list plasirao zbirke tekstova sedmorice »najtraženijih hrvatskih kolumnista« • EPH – Europapress holding, izdavač Jutarnjega lista
patslon im. patka × slon e. elephuck ← elephant ‘slon’ × duck ‘patka’

Patslon (Surfer, 18. 1. 2016, n)

• fotomontaža slona s pačjom glavom

• usp. konjrčak, lavrčak, patkonj, slonrao, sokonjivac
pattongen [patongen, petongen] prid. /George Smith/ Patton × patogen

Reciklirao mi je da pattongene majke rađaju generale, a njegova šjora rodila majora. Maršalio se: to majka više ne bi rađe. (Radaković 1999, 47)

• G. S. Patton – američki general i vojskovođa iz Drugoga svjetskog rata

• usp. maršaliti se
pavuna im. /Davor/ Pavuna × fauna

Ova se emisija pretvorila u trajni defile zakletih boraca protiv boljševizma, pedofilije, komunizma, ateizma, deizma, fideizma, titoizma, socijalizma, liberalizma i ostalih boleština našeg doba. [...] Naš je ovotjedni favorit živuće čudo hrvatske flore i pavune Davor Pavuna. (Rašeta, 22. 5. 2016)

• TV-komentator B. Rašeta nabraja desničare koji su se u kratku roku izredali u HTV-ovoj emisiji Studio 4

Pčelimir im. pčela × Velimir /Bujanec/

Zovi Pčelimira (Di, 25. 4. 2015, m)

• fotografija TV-voditelja V. Bujanca, poznatoga po navodnome drogiranju, s teglom meda, odnosno marihuane u ruci

• usp. adolfescentski, Bujakkake, Bujan, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, primabuljerina, Snifter, Speederman, Surlanec, šmrkadona, štrumpfbahnfürer, T-komad, Znojanec
pčelo im. pčela × čelo

A vas dvojica? Mogli bi samenom na Anu Rucner dobra je, joj kad se raskreči... Mi već gledamo dva pčela! (Mataković 2014a, 529)

• u kadru likovi gledaju dvije pčele u staklenci • Two chellos (Dva čela) – popularni čelistički dvojac • A. Rucner – popularna čelistica
pčeluzer im. pčela × luzer e. bee team

Kolege pčeluzeri! (Pčelin film, 6. 12. 2015)

• pogrdno obraćanje pčelama odvjetnicima u animiranome filmu o pčelama • u e. izvorniku igra je istozvučnih riječi bee team ‘pčelinja momčad’ i B-team ‘druga momčad, B-momčad’

peacherine [pičerin] im. e. peacherine ← peach ‘breskva’ × nectarine ‘nektarina’ biljka križanac breskve i nektarine

Citrusa ima milijun vrsta, ne samo mandarine/naranče/grejp/limun (sad mi pada napamet tangelo). Jedno od dražeg koštuničavog voća mi je peacherine (križanac između breskve Golden Queen i nektarine) – klimatski bi to moralo uspijevati. (F, 30. 4. 2010, k)

• usp. aprijum, apriplum, blinat, broccoflower, kimun, klimun, krujčica, livi, paradajčica, plumcot, pluot, rajpir, špitva, tangelo, tomacco, tritikal
peagle [pigl] im. e. peagle ← pekingese ‘pekinezer’ × beagle ‘bigl’ pas mješanac pekinezera i bigla

Beagle + Pekingese = Peagle (Vauvau, 12. 6. 2007)

pečalbasketar im. pečalba × basketar ‘košarkaš’

Nježni pečalbasketari (Bednjanec 1983, 9. 2. 1983, n)

• epizoda o odlasku košarkaša u inozemstvo

• usp. muziga
pećaćat im. pečat × /Ivo Sanader/ Ćaća

Pećaćat (Ćaća, 27. 2. 2015, k)

• komentar na fotomontažu glave I. Sanadera na pečatu
pedalaština im. pedala × budalaština

Feralova pedalaština (FT, 24. 2. 2006, n)

• o napisu M. Ivkošića da bi premijer I. Sanader imao problema u Europi i onda kad bi P. Matvejevića ili I. Goldsteina netko udario biciklom

• usp. bengalaština, bodulaština, bordelaština, brdalaština, bubalaština, budakaština, budvalaština, bundalaština, buntalaština, burdalaština, dubalaština, glupaština, gudalaština, labudalaština, sudalaština, udbalaština, zabludalaština

• usp. banalfabet, bordelaština, dijagroza, eurastenija, hapsolutizam, monotonuće, Orban, pravopih, sramokres, srbosek, šekretar
pederama im. peder × Panorama

Feralova zlatna pederama (FT, 27. 2. 1995, n)

• komentar autora tjednika Panorama F. Lukića, koji dovodi u pitanje muškost A. Izetbegovića

Pederer im. peder × /Roger/ Federer pogrdno, uvredljivo za tenisača R. Federera

U ovom intervjuu vidjet ćete koji je plačljivko i neotesanko Pederer koji ne zna priznat poraz... Pogledajte što je sve Pederer izjavio (rekao je da je bio ozlijeđen, da je imao nesreće tokom meča itd.) [...] (Sportnet, 30. 6. 2010, k)

Uzmeš listić, olovku, pogledaš na listu pod datumom kad se igra i pod kojim brojem je taj par... Zatim napišeš taj br. na listić i ako piše Ćorić – Pederer onda napišeš pored tog broja 1, a ako piše Pederer – Ćorić onda 2 i odneseš kod onog tukca ili tko već bude radio da ti to napiše u komp i da tvoj listić. Na izlasku kažeš doviđenja... (Index, 26. 2. 2015, k)

Cirkusant i dobar tenisač, ali nikad neće dostići Pederera... (24sata, 3. 9. 2015, k)

pederofil im. peder × pedofil

Ali zato ja – premda već unaprijed čujem govor o paranoji i teoriji zavjere – svim zlostavljačima i svim (medijskim) farizejima mogu otvoreno reći: Gadite mi se »gospodo«, jednako kao i svi ped(er)ofili svih zemalja (ujedinjeni ste)! (Kaćunko, 22. 3. 2010)

• o medijskom »napuhivanju« pedofilskih skandala svećenikâ

• usp. pederofilija, pedokaust
pederofilija im. peder × pedofilija

Eto, na koga se sve odnosi najnoviji oštar prijedlog zakona? Kako to shvatiti? Je li moguće povezivati odnosno trpati u isti koš problem ped(er)ofilije i problem dilanja droge? Glede te spolne nastranosti nema nikakve dileme, ali u odnosu na dilere, stvar valja razjasniti, naravno, bez apriorne obrane bilo koga. (Kaćunko, 28. 7. 2007)

• o naslovu u novinama »Stop pomilovanjima pedofila i dilera«

• usp. pederofil, pedokaust

Pederonaldo im. peder × /Cristiano/ Ronaldo pogrdno, uvredljivo za nogometaša C. Ronalda, aluzija na njegov prenjegovan izgled

Pederonaldo je odvratan. (Index, 15. 3. 2015, k)

Zato ga ja i zovem Pederonaldo (Index, 5. 12. 2015, k)

• usp. Gaynaldo, K.O.naldo, Messinaldo, Penaldo
pedeveljača im. pe-de-ve ‘PDV, porez na dodanu vrijednost’ × veljača šaljivo za mjesec veljaču

2. pe-de-veljače 1998. (FT, 2. 2. 1998)

9. pe-de-veljače 1998. (FT, 9. 2. 1998)

16. pe-de-veljače 1998. (FT, 16. 2. 1998)

• usp. februaljača, koljača, kreveljača, seljača

Pedofilček im. pedofil × /Ivan/ Čuček pogrdno za I. Čučeka, svećenika optuženoga za pedofiliju

Pa se još otkrije i to – jer Hrvatska je ipak zemlja čudesa – da je za vrijeme odsluženja strašne uvjetne kazne velečasni Pedofilček u Tuhlju malu djecu pripremao za krizmu! (Dežulović 2010a, 74, veljača 2008)

• usp. crokodilski, djecoljubičić, Pedovanov
pedokaust im. pedofil × holokaust

Globalni biznis: industrija pedokausta (Kaćunko, 22. 3. 2010, n)

• o medijskome »napuhivanju« pedofilskih skandala svećenikâ • aluzija na naslov knjige N. G. Finkelsteina Industrija holokausta (2000)

• usp. crolokaust, holokaos, komunkaust, oholokaust, pederofil, pederofilija, solokaust

Pedovanov im. pedofil × /Nedjeljko/ Ivanov pogrdno za N. Ivanova, svećenika optuženoga za pedofiliju

Don Nedjeljko Pedovanov (Index, 21. 2. 2014, k)

• usp. crokodilski, djecoljubičić, Pedofilček
peđavolji prid. Peđa /Grbin/ × đavolji

Unatoč tome dvoje tzv. predsjedničkih kandidata na palubi – u drugom činu svojega showa, koji se službeno naziva »DRUGI KRUG« – naizmjence sa smiješkom igraju »Peđavolji grbingo« i plešu »Pakleni medijski tango«! (Kaćunko, 9. 1. 2015)

• o drugome krugu predsjedničkih izbora • P. Grbin – SDP-ov ustavni stručnjak

• usp. grbingo
pekeachon [pekijašon] im. e. pekeachon ← pekingese ‘pekinezer’ × bichon /frise/ ‘kovrčavi bišon’ pas mješanac pekinezera i kovrčavoga bišona

Bichon Frise + Pekingese = Peke-A-Chon (Vauvau, 12. 6. 2007)

pekeapin [pekijapin] im. e. pekeapin ← pekingese ‘pekinezer’ × minpin ‘patuljasti pinč’ pas mješanac pekinezera i patuljastoga pinča

Miniature Pinscher + Pekingese = Peke-A-Pin (Vauvau, 12. 6. 2007)

pekeatese [pekijateze] im. e. pekeatese ← pekingese ‘pekinezer’ × maltese ‘maltezer’ pas mješanac pekinezera i maltezera

Maltese + Pekingese = Peke-A-Tese (Vauvau, 12. 6. 2007)

pelistor im. e. pellistor ← pellet ‘kuglica, loptica’ × resistor ‘otpornik’ uređaj za otkrivanje zapaljivih plinova, sadrži keramičke kuglice kojih se otpor i termička vodljivost mijenja ovisno o prisutnosti plina

Neki električnim putem zagrijani elementi (npr. žičana spirala, termistor, pelistor) ovisno od toplinske vodljivosti i specifične topline mjernog plina mijenja svoju temperaturu, a time i svoj otpor. Ova promjena otpora registrira se mjerno-tehničkim putem. (GPZ 2005, 7)

Danas je pelistor najčešće ugrađivano osjetilo u suvremenim metanometrima. (Janković 2012, 75)

• usp. pozistor, termistor, transponder, tranzistor

Penaldo im. penal × /Cristiano/ Ronaldo pogrdno za nogometaša C. Ronalda, aluzija na njegovo iznuđivanje kaznenih udaraca i mnogo golova zabijenih iz kaznenih udaraca, ne iz igre

Penaldo je egoistični šupak. (Index, 14. 2. 2015, k)

Ronaldo nije Penaldo: S bijele točke zabio tek 16,2% golova (24sata, 1. 10. 2015, n)

Ronaldo o nadimku Penaldo: »Pogledajte na YouTubeu moje golove« (Index, 10. 12. 2015, n)

• usp. Gaynaldo, K.O.naldo, Messinaldo, Pederonaldo

Penalinić im. penal × /Nikola/ Kalinić pogrdno za nogometaša N. Kalinića, aluzija na to da dobar dio svojih golova zabija iz penala

E da je bio penal ne bi bilo problema za Penalinića. (VL, 31. 10. 2009, k)

I ne sjećam se da ste se previše bunili kad je Kalinić dobio nadimak Penalinić. Jbg, onda je to ipak bilo slobodno sudačko uvjerenje i pola tih penala suci su mogli i nisu morali suditi. Zar ne? (Sportnet, 12. 9. 2010, k)

Penalinić zabio gol kako najbolje zna – iz penala. (Index, 6. 12. 2012, k)

peniscilin im. penis × penicilin

Bolovanje vam na žalost ne mogu dati. Jer netko ipak mora i proizvoditi. Dobit ćete uobičajenu dozu parola, a umjesto dinarske transfuzije – peniscilin. (Bednjanec 1975b, studeni 1975)

• usp. shakešperhakl

Pennslavonija [penslavonija] im. Pennsylvania × Slavonija

Sviščev dan u Pennslavoniji ili kako su Hrvati napustili Perziju dan prije nego je izmišljena melioracija (Dežulović 2008, 257, travanj 2004, n)

Uvijek isti seljaci u gumenim čizmama, uvijek isti vodomjer kojemu je voda došla do brojke 800, uvijek ona ista baba i njena poplavljena kuhinja, uvijek isti glas: zbog obilnih padalina rijeka Ta-i-ta izlila se iz korita, štete se procjenjuju, uništena je [...] sarkastičnim glasom recitira Bill Murray iz Pennsylvanije, Pennslavonije, Panonije, odakle već [...] (Dežulović 2008, 257, travanj 2004)

• aluzija na film Beskrajni dan (Groundhog Day, 1993), u kojemu se glavnomu liku, glumi ga B. Murray, jedan te isti dan iznova ponavlja, radnja je smještena u Pennsylvaniu
permakultura im. e. permaculture ← permanent ‘stalan’ × agriculture ‘poljoprivreda’ razvoj samoodrživa i samodostatna poljoprivrednog i životnog ekosustava

Permakultura (Burnett 2004, n)

Moderna agrikultura opasnom brzinom uništava tlo i na poguban način narušava ravnotežu okoliša. Permakultura je jedini sustav koji je održiv, sve drugo je proizvodnja pustinje. (F, 28. 1. 2005, k)

Naime, permakultura pojam je nastao prije tridesetak godina u Australiji, gdje je razvijen ekološki, a po mnogočemu i anarhistički, koncept življenja koji minimalizira naše intervencije u prirodi i uvelike se zasniva na oponašanju procesa koji se događaju u njoj. Tako su važan dio priče i obnovljivi izvori energije, maksimalna iskoristivost energije pri gradnji, no i suradnja unutar lokalne zajednice i uzajamna pomoć. Važno je napomenuti da permakultura nije primjenjiva isključivo u ruralnim sredinama, nego i u urbanim, gdje su takvi projekti možda i potrebniji. (Vijenac, 17. 3. 2005)

Permakultura – revolucija zamaskirana u vrtlarstvo (NL, 26. 5. 2013, n)

Tim je povodom jučer u Varaždin došao Ivan Gregov iz zagrebačkog Ureda za permakulturu koji je Varaždincima na besplatnom uvodnom predavanju pojasnio što je zapravo permakultura i što ona nudi. (VL, 18. 4. 2014)

peroristički prid. Pero /Ćorić/ × teroristički

Pero Ćorić, grdosija od ratnika, nalik na brkato-bradatu verziju Meštrovićeva Srđe Zlopogleđe, u »Otvorenom« se zalaže za obnovu vojnog roka. Most je na perorističke prijedloge o obaveznom vojnom roku rekao da se slaže ako će taj obavezni vojni rok biti dobrovoljan, što zvuči vrlo duhovito, kao s Radio Erevana, ali je kontrafaktično – od 2008. godine Hrvatska već ima dobrovoljno služenje vojske... (Rašeta, 13. 3. 2016)

• iz TV-kritike B. Rašete o TV-emisiji Otvoreno
perperzija im. perverzija × Perzija

Feralova perperzija (FT, 20. 1. 2001, n)

• o izjavi M. Ćire Blaževića da je privilegij trenirati iransku nogometnu reprezentaciju
perrrfektno pril. prrr ‘onomatopeja mačjega predenja’ × perfektno e. grreat ← grrr ‘onomatopeja režanja’ × great ‘izvrsno’

Htjela sam biti lijepa, ali frizer je mislio da želim sličiti tigru. Otud kapa. – Moram vidjeti! – Nema šanse! – Daj! Nije valjda tako loše. Sigurno izgleda perrrfektno! (Kako 2015, S01E21)

pervanerzija im. /Tomislav/ Pervan × perverzija

Feralove pervanerzije (FT, 24. 3. 2001, n)

• o izjavi fra T. Pervana da se promjene događaju molitvom, a ne političkim putem
perverzativ im. perverzija × prezervativ

Šta je? Stidljivi smo? Ne brini ništa, stavit ću perverzativ... (Mataković 2006a, 102)

Sine, ako tražiš perverzativa, oprani su. (Mataković 2006a, 129)

Perverzativ – laža i blamaža kondom-lobija (Kaćunko, 24. 11. 2010, n)

• o napisima u medijima da je papa Benedikt XVI. odobrio korištenje kondoma

He, he, dok se oni odmašćuju odo malo pričepit susjedu Mokračićku, opro sam perverzativa, žuljaju kad su skoreni. (Mataković 2012a, 396)

Tisunpora, kako je bruto jeftinije? – Bruto je s perverzativom, a neto bez perverzativa. (Mataković 2012a, 409)

Perverzečina im. perverznjačina × Zečina

Perverzečina! (Di, 29. 10. 2015)

• opis iznad fotografije T. Karamarka s laptopom i natpisom Moram izbrisat history • Zečina – internetski nadimak T. Karamarka

• usp. HDZec, HDZečina, Keramarko, Partizečina, Partyzančina, zečer, Zečetnik, Zečilanović, Zočina

Perverzija im. perverzija × Perzija

Najviše voli klince iz Per(ver)zije (Di, 28. 8. 2015, k)

• fotomontaža pjevača J. Katalenića s djetetom izbjeglicom iz Sirije u rukama, aluzija na njegovu navodnu pedofiliju

• usp. Kinderlenić

Perwerther [perverter] im. pervertit, perverzan × Werther

Patnje mladog Perwerthera & jadi starog pedera (Kaćunko, 12. 6. 2012, n)

On se u svojoj kolumni u SD (u ti/jeku terora medijske GSP-kampanje) »poigrao s vatrom« i [...] kao svojevrstan&jedinstven medijski dr. Perwerther konačno »razotkrio« najveću od svih zagonetki od Adama i Eve do Eltona i *eve: Što je to u ljudskom biću, što ga tjera ka homiću?! [...] Ali u toj priči, tj. u tom romanu On je i liječnik i patnik, On je i romanopisac i glavni lik – jer LGBTQ-patnje duboko prožimaju i razdiru i njegovo nježno biće, ranjavaju njegovu toplu i osjećajnu dušu. On je dakle i Goethe i (Per)Werther! (Kaćunko, 12. 6. 2012)

• o napisu A. Tomića u Slobodnoj Dalmaciji da se čovjek rađa s homoseksualnošću • Patnje mladog Werthera (1774) – djelo J. W. Goethea

Perverzywood [perverzivud] im. perverzan, perverzija × Hollywood

Hollywood i ostatak Perverzywooda su također dali svoj obol. Madona je garantirala oralni seks svima onima koji će glasovati za Hillary, bez diskriminacije po seksualnoj orijentaciji. Celebritiji su zaprijetili iseljavanjem u Kanadu ako Trump pobijedi. (Homunizam, 11. 11. 2016)

Pesijatrija im. e. PES ‘Pro Evolution Soccer’ × gerijatrija podrugljivo za videoigru PES

Kompjuterske igre iz devedesetih ili vrijeme kad se igralo srcem, a ne prstima (drugi dio): Sensible soccer, FIFAšizam i PESijatrija (Sprdex, 23. 1. 2014)

• riječ je o videoigrama koji se bile popularne 1990-ih godina

• usp. Fifašizam, San Vlajeas
pesimisterija im. pesimist, pesimizam × misterija

Moréas odbacuje »pesimisteriju«, maglovitost wagnerizma i njemačke pomagljene metafizike kao bolest za vedrinu galske duše. I on je doduše u Stancama pesimist, ali to je pesimizam života, pesimizam osjećaja, a ne pesimizam logike i filozofskog zaključka. (Matoš IX, 120, srpanj 1910)

• iz nekrologa francuskomu pjesniku J. Moréasu

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević
pesketarijanac im. e. pescetarian ← tal. pesce ‘riba’ × e. vegetarian ‘vegetarijanac’ vegetarijanac koji jede i ribu, plodove mora

Ako jedu isključivo ribe i ostale plodove mora nazivaju se pesketarijanci, a ukoliko jedu perad onda su polotarijanci. (Neprijatelji, 11. 5. 2008)

Steve Jobs je »pesketarijanac«, odnosno jede samo ribu i nijedno drugo meso. (Dnevnik, 25. 8. 2011)

Postoje pesketarijanci i oni nisu vegetarijanci po definiciji jer jedu hranu zbog kojih je životinja morala biti ubijena [...] (F, 19. 3. 2013, k)

• usp. fleksitarijanac, freegan, fruktarijanac, frutarijanac, meagan, polotarijanac
pesketarijanstvo im. e. pescetarianism ← tal. pesce ‘riba’ × e. vegetarianism ‘vegetarijanstvo’ vegetarijanstvo u kojemu se jede i riba, plodovi mora

Misliš, da nastavim s pesketarijanstvom? (F, 19. 3. 2013, k)

pespparazzo [pesparaco] im. pespparazzi [pesparaci] mn. pas, pesek × tal. e. paparazzo ‘paparaco’ e. pupparazzo, pupparazzi ← e. puppy ‘štene’ × tal. e. paparazzo ‘paparaco’ fotograf paparaco na pas-micvi

Pas micva! Koja ideja! Biglovi i losos, pseća pečenka. [...] Ljudi, slikajmo se! Pespparazzi! Super, ha? – Stisnite se u kadar! (Moderna 2015, S06E09)

• usp. hackerazzo, pas-micva, stalkerazzo

Pessi [pesi] im. pas, pes × /Lionel/ Messi

Predstavljamo »Pessija«. Pogledajte što sve može izvesti ponajbolji nogometaš među psima (JL, 16. 6. 2015, n)

Iz Australije nam s Bondi Beacha stiže video četveronožnog majstora lopte, kojega smo od milja nazvali Pessi. (JL, 16. 6. 2015)

• usp. Jacuzzie, Ronaldog
petaktivno pril. petak × aktivno

Artistanbulska strma kaldrma glasi točno ovako / Usponedjeljak Utorakija Srijedavatelj Četvrtakt / Petaktivno Subotajac Nedjeljaj! [...] (Rajki 2014a, 49)

• usp. artistanbulski, četvrtakt, nedjeljati, srijedavatelj, subotajac, usponedjeljak, utorakija
petardacija im. petarda × retardacija

Feralova mentalna petardacija (FT, 19. 10. 2002, n)

• o izjavi Z. Bušića da namjera postavljanja bombe na newyorškome željezničkom kolodvoru 1970-ih od koje je stradao američki policajac nije bila ubojstvo, nego davanje vjerodostojnosti akciji
petljatlon im. petljati × pentatlon ‘petoboj’

Moderni petoboj bi trebao imati ove discipline: 1. sastankašenje, 2. trčanje za standardom, 3. klopanje galofaka, 4. autokros kroz zakrčene ulice i – 5. buljenje u televizor. To je hibridni petljatlon za smoglimpijadu. (Bednjanec 1980, 134)

• epizoda o modernome petoboju

• usp. smoglimpijada
pezofil im. PEZ/-bomboni/ × pedofil

Pezofil (Di, 6. 10. 2015, k)

• komentar na fotomontažu glave B. Cosbya na PEZ-igračku • B. Cosby – američki glumac i komičar optužen za drogiranje i silovanje nekoliko djevojaka
pezvezarija im. /Niko/ Pezelj × bezvezarija

Feralove pezvezarije (FT, 2. 6. 2006, n)

• o izjavi brigadira N. Pezelja da suvremena Hrvatska nije reinkarnacija Pavelićeve NDH

Pf–Plj

Pfujević im. pfuj ‘onomatopeja pljuvanja’ × /Augustin/ Ujević pogrdno za A. Tina Ujevića

Do sada bijaše August Ujević, odsele će biti August Pfujević. (Matoš XII, 297, 21. 10. 1911)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević
phablet [fablet] im. e. phablet ← phone ‘telefon’ × tablet ‘tablet’ pametni mobitel velika zaslona, između smartfona i tableta, od 5,3 do 6,99 inča • v. fablet

Phablet – tableti su već tu odavno, kao i telefoni, no i jedni i drugi žele raditi iste stvari i biti baš one prave veličine da ih stalno imate sa sobom... mda, jedino što morate imati ruksak da bi vam stali unutra :) phablet je »mali« tablet ili »veliki« telefon, cca 5 inča ekrana, recimo. (Metro, 2. 1. 2013)

Apple će se tako pokušati ugurati na jedino tržište mobitela i tableta na kojem još nije prisutan, a to je jedna od novijih kategorija – »phablet« (kombinacija smartphonea i tableta), pametni telefoni veličina dijagonala između 5 i 6 inča. (Aktualno, 18. 6. 2013)

S obzirom da bi Apple nove modele svojih pametnih telefona trebao predstaviti tek u rujnu sigurno je da će se do tada pojaviti brojne nove glasine i fotografije vezane uz iPhone 6 i prvi phablet kojeg razvija ova kompanija. (JL, 13. 2. 2014)

Samsung je svojom serijom Galaxy Note popularizirao takozvane phablete, a treća generacija ima dosad najveći ekran – 5,7 inča. U isto vrijeme uspjeli su stanjiti i olakšati uređaj. (VL, 7. 7. 2014)

Galaxy Note ne samo da se prodao u preko deset milijuna primjeraka diljem svijeta, nego je stvorio čitavu tržišnu kategoriju »ogromnih smartfona« nalik tacnama, kasnije nazvanima kratko – phableti. (Bug, 27. 12. 2014)

Phantomčak [fantomčak] im. e. phantom ‘fantom’ × Pantovčak pogrdno za hrvatskoga predsjednika, prema Uredu na Pantovčaku, rabilo se među desničarima za predsjednikovanja I. Josipovića

Idi tamo na »Phantomčak« pa smjeni precjednika. Usput, kad se budeš vratio sa »krofnom« ili »šljivom« na oku, pošalji fotku da se imamo čemu smijati. (Legalis, 18. 3. 2012, k)

Pobojah se da će jadni Jusuf poslije odlaska s Phantomčaka ostati bez igdje ičega i bez krova nad glavom... sad mi je lakše... (Narod, 12. 12. 2014, k)

Nema više posla na Phantomčaku pa si stigao amo trovati. Ajde bestraga. (HKV, 14. 1. 2015, k)

philakat [filakat] im. Phil × plakat e. Philboard ← Phil × billboard ‘plakat, džamboplakat’

Netko mi je balonima zaklonio plakat. Philakat. (Moderna 2015, S04E13)

• Phil – ime lika u TV-seriji Moderna obitelj

• usp. gillizalica, naphilati, philovanje, philovati, philozofija, thorpedo
philovanje [filovańe] im. Phil × milovanje e. Phil-sical ← Phil × phisical ‘tjelesni, fizički’

Ako ti pobijediš, kupit ću ti kazić. Ako pobijedim ja, ti moraš plesati. – Može! Da vidimo to philovanje. (Moderna 2015, S04E09)

• Phil – ime lika u TV-seriji Moderna obitelj • u izvorniku igra e. riječima Let’s get phisical, naslovom glazbenoga hita O. Newton-John

• usp. gillizalica, naphilati, philakat, philovati, philozofija, thorpedo
philovati [filovati] gl. Phil × milovati e. Phil-sical ← Phil × phisical ‘tjelesni, fizički’

Odvrne on kazić na sav glas i pusti Oliviju Newton-John. I počne pjevati: Hajdemo se philovati! (Moderna 2015, S04E09)

• Phil – ime lika u TV-seriji Moderna obitelj • u izvorniku igra e. riječima Let’s get phisical, naslovom glazbenoga hita O. Newton-John

• usp. gillizalica, naphilati, philakat, philovanje, philozofija, thorpedo
philozofija [filozofija] im. Phil × filozofija e. Phil’s-osophy ← Phil’s ‘Philov’ × philosophy ‘filozofija’

Philozofija! Sve moje životne mudrosti u tvrdom uvezu. Recimo... Ljude uvijek gledaj u oči. Čak i slijepce. (Moderna 2015, S04E02)

• Phil – ime lika u TV-seriji Moderna obitelj

• usp. gillizalica, naphilati, philakat, philovanje, philovati, thorpedo
phubbing [fabing] im. e. phubbing ← phone ‘telefonirati’ × snubbing ‘preziranje, ignoriranje’ ignoriranje bliske osobe zbog prevelike uporabe mobitela

Inače, sve učestalija praksa ignoriranja osobe s kojom ste da biste se fokusirali na telefon postala je toliko uobičajena da je dobila i svoj termin – »phubbing«, piše Daily Mail. (Aktualno, 20. 11. 2013)

Kako god bilo, taj fenomen naziva se »phubbing«, a stručnjaci upozoravaju kako on čini ljude depresivnima te itekako šteti modernim ljubavnim vezama. [...] Phubbing je definiran kao »mjera u kojoj ljudi koriste svoj mobitel, tijekom zajedničkog vremena s partnerom«. (Index, 4. 10. 2015)

Phubbing je naziv za opsesivno korištenje mobitela u svim situacijama, a stručnjaci upozoravaju da takvo ponašanje čini ljude depresivnima, a naročito loš utjecaj ima na moderne ljubavne veze. (Metro, 4. 10. 2015)

Picious [pišəs] im. pišati × /Sid/ Vicious

Iz mene poteku sva ona piva, a ja, prožet ugodom oslobađanja, razmišljam o tome kako je tu Sid pišao, Sid Picious. (Radaković 1990, 68)

• S. Vicious – basist i prateći vokal pank-grupe Sex Pistols
pictionary [pikšeneri] im. e. pictionary ← picture ‘slika’ × dictionary ‘rječnik’ društvena igra na ploči s figuricama i bacanjem kockice, napreduje se crtanjem i pogađanjem nacrtanih pojmova u zadanome vremenu

Da li itko od vas zna gdje se Pictionary može kupiti za neke razumne novce, po mogućnosti na potezu Zagreb – Pula i po mogućnosti ona hrvatsko-slovenska verzija? (F, 30. 11. 2004)

Vjerujemo da nema puno ljudi koji, ako već nisu igrali onda bar nisu čuli za ovu društvenu igru. Pictionary se pojavio na hrvatskom tržištu negdje 2003. godine, bio vrlo popularan, te netragom nestao. Ponovo ga se može naći u trgovinama tek od ove zime. (Igranje, 20. 12. 2010)

Igrali su pictionary. (Moderna 2015, S04E23)

pičenje im. pičiti ‘jebati’ × pečenje

Onako mladu uputio mi je sym poziv na guzbu, pozvao me na objeb, na svinjsko pičenje na ražnju. Poslije ručka objeručke se dao da me vizidira. (Radaković 1999, 59)

• usp. guzba, objeb, sympoziv, vizidirati
pičkartezijanstvo im. pička × kartezijanstvo

Osim toga, nailazim iza uzglavlja na nekoć odloženo, skriveno slovište gdje su se dva pojma od istovremene, dugotrajne uporabe stopila u jebempirizam. Sad potpuno neupotrebljivo. Smjesta odstraniti! Čak sramotno! Zašto ih uopće čuvati? Treba se riješiti i nekad pokretnog ljubiti kojem je lj iskočilo iz ležišta, stalnim i nekontroliranim posuđivanjima. A i prastare: nabubren od vlage kuracionalizam i hrđavo pičkartezijanstvo te raspolućeno pregrijavanjem vri jedno, zatim, raštimano do beslušja pa se na visokoj imenici pokvario ton do niskog glagola hrvati. (Rajki 2014a, 109)

• usp. jebempirizam, kuracionalizam
pičkuti gl. pička × čuti e. twat ‘pička’, what ‘što’, cunt ‘pička’, can’t ‘ne mogu’

Zbilja si pizdunska pička. – Što? Ne pičkujem te. Uho mi je injebirano. (Kalifornikacija 2013, S05E02)

• u e. izvorniku igra riječi Twat? Twat? I cunt hear you. s bliskozvučnicama twat ‘pička’ i what ‘što’ te cunt ‘pička’ i can’t ‘ne mogu’

• usp. injebiran

Pićaćaso im. /Pablo/ Picasso × /Ivo Sanader/ Ćaća

Pićaćaso (Ćaća, 7. 8. 2015, k)

• komentar na fotomontažu razgovora zatvorskoga čuvara i I. Sanadera: »Ko ti je najdraži slikar? - Picasso. - Biće samo njega i znaš.«
pigtogram im. e. pig ‘svinja’ × piktogram ‘slikoznak, slikovni znak’

Svi Gojini pigtogrami (FT, 16. 4. 2003, n)

Tromblon se dokopao pigtograma iz rukopigne ostavštine Gojka Šuška nakon čijega otkrića slijedi nužna revalorizacija povijesti hrvatske prasmenosti. (FT, 16. 4. 2003)

• uz pjesmicu napisanu na slikama svinja povodom navodnog otkrića rukopisne ostavštine ratnoga ministra obrane G. Šuška • Tromblon – rubrika u Feral Tribuneu

• usp. prasmenost, praščanski, rukopigni

Pikaćaću im. Pikachu × /Ivo Sanader/ Ćaća

Pikaćaću, uvik biran tebe (Ćaća, 22. 3. 2015, m)

• fotomontaža glave I. Sanadera na Pikachuu • Pikachu - ime jednoga od pokemona, lika iz crtanoga filma

• usp. Chacharizard, Čmarmander
pikentan prid. pikantan × Ike /Mandurić/

Teološka pikentna mandurologija (Kaćunko, 8. 8. 2016, n)

• o posjetu patera I. Mandurića glazbenomu festivalu Ultra
pilozilla [pilozila] im. pila × e. Godzilla

Pilozilla: Ovo je najveća pila na svijetu, a reže čak i planine (24sata, 30. 1. 2015, n)

• Godzila – čudovište iz japanskih filmova

• usp. bridedzilla, Ćaćzilla, Godzila, Govzila, hogzila, mladadzilla, rakzila, Spasozila, žemzila
piloks im. e. pilox ← pilates ‘pilates’ × box ‘boks’ spoj pilatesa i boksa

Piloks, najnoviji trend vježbanja začet u Americi, dogodine dolazi u Europu. [...] Spojivši dvije krajnosti – elegantni pilates i »nabrijani« boks, američka fitness guruica, bivša balerina i bodibilderica Viveca Jensen osmislila je piloks, najnoviji trend vježbanja među hollywoodskim zvijezdama. (Zdravakrava, 12. 8. 2009)

• usp. aeroboks, aerolates, aquaerobik, blogilates, doga, frajerobic, poolates, prancercise, sexercise, troga, yogalates
piloxing [piloksing] im. e. piloxing ← pilates ‘pilates’ × boxing ‘boksanje’ spoj pilatesa i boksa • v. piloks

Piloxing je kombinacija pilatesa, boksa i plesa koji troši do 800 kalorija. (Zdravakrava, 13. 1. 2012)

Za izvođenje piloxinga možete koristiti rukavice s utezima, ali i vježbati bez njih. (Index, 9. 12. 2014)

pilulobogan im. pilula × tobogan stroj u obliku tobogana za pilule protiv morske bolesti obložene vanilin-šećerom, izum profesora Balthazara, lika iz crtanoga filma

Profesor je i posljednji problem genijalno riješio. Izumio je pilulobogan, koji je izbacivao specijalne pilule protiv morske bolesti. [...] Pilulobogan i neman Fu-Fu bili su prava atrakcija. (Balthazar 1977, S03E06)

• usp. melosiped, svađavine, štricikl

Pimpeck [pimpek] im. pimpek × /Gregory/ Peck

I napolju bio me donježno cjevlunuo u Gregory Pimpeck. Dottur, udoture mio. (Radaković 1999, 59)

• G. Peck – američki glumac

• usp. cjevlunuti, dottur, udotur
pimpisak im. pimpek × pisak

[...] jerbo me ko doberman iz sechuanusa, ko jebenny goodman nadahnjivao silovano. Imao je dobar karinet i pihao mi u pusak, pimpiskom u pussy. (Radaković 1999, 47)

• usp. jebenny, jerbati, karinet, sechuanus, silovano

Piketa im. PIK × pašteta brend paštete tvrtke PIK Vrbovec

Čajna pašteta PIKETA ima 4 aditiva od kojih su 2 zabranjena po Europi (E621 i E250). (Index, 13. 10. 2012, k)

Podravka je danas od Agrokorova PIK Vrbovca preuzela program konzerviranih pašteta Piketa i Classic, mesne konzerve te žig i recepturu tih proizvoda [...] (VL, 7. 4. 2014)

Da li je Piketa pašteta bez glutena? (PIK, 10. 5. 2015, k)

• usp. Ćebasa, Koketa
pineranian [pineranijan] im. e. pineranian ← /miniature/ pinscher ‘/patuljasti/ pinč’ × pomeranian ‘pomeranac’ pas mješanac patuljastoga pinča i pomeranca

Miniature Pinscher + Pomeranian = Pineranian (Vauvau, 12. 6. 2007)

piña delgada [pińa delgada] im. e. šp. piña delgada ← piña colada ‘koktel od ananasa, ruma i kokosa’ × /Manny/ Delgado

Jesi li za pina delgadu? Moja mješavina. (Moderna 2015, S04E11)

• M. Delgado – ime lika u TV-seriji Moderna obitelj

• usp. acidofatini, appletini, cosmotini, čmartini, čokotel, flirtini, jabutini, kongsmopolitan, moktel, tužnotini
piploma im. ?pička × diploma diploma za žene

Ja sam za to da se ženama da da studiraju, ali da im se nakon što završi faks dodijeli piploma. Jer nazivanje tog dokumenta koji su tradicionalno mogli steći samo muškarci ugrožava pravo muškaraca da samo oni diplomiravaju. Neka piploma bude po svemu jednaka diplomi, ali neka se zna da je to piploma. (F, 14. 5. 2013, k)

piramidiot im. e. pyramidiot ← pyramid ‘piramida’ × idiot ‘idiot’ pogrda za čovjeka opsjednuta piramidama i neobičnim tumačenjima njihova nastanka, u nas posebice za onoga tko vjeruje u postojanje piramida kod Visokoga u BiH

Najpoznatiji svjetski časopis za pitanja arheologije »Archaeology«, koji izdaje Američki arheološki institut, u svom online izdanju donosi osvrt urednika časopisa Marka Rosea o Bosanskim piramidama. [...] dodajući da u arheologiji postoji izraz »piramidiot« koji opisuje ljude opsjednute piramidama i neobičnim interpretacijama njihova postojanja. (F, 15. 5. 2006, k)

Piramidiot godine, po izboru APWR je momak sa nadimkom »role« koji vrijedno dolazi i upisuje ovdje svoje »pametne« komentare, pri čemu hoće zvučati pametno počevsi od »GPRS Operacionih sistema« pa do vjerovanja (kao i svi piramidioti) u visočke »piramide«. (Index, 9. 11. 2006, b)

U raspravama sa piramidiotima gotovo je neminovno čuti Gospu kao jedan od najvažnijih argumenata zbog čega bi trebali podržavati Semirov sektaški cirkus. (Index, 10. 12. 2007, k)

piramidiotizam im. e. pyramidiotism ← pyramid ‘piramida’ × idiotism ‘idiotizam’ pogrda za opsjednutost piramidama i neobičnim tumačenjima njihova nastanka, u nas posebice za vjerovanje u postojanje piramida kod Visokoga u BiH

Piramidiotizam i socijalistička revolucija (Index, 8. 11. 2006, b)

Kladim se da su govorili i o pyramid poweru, što spada u »piramidiotizam«. (F, 28. 3. 2007, k)

pirotvorac im. pir × mirotvorac

Feralov pirotvorac (FT, 14. 7. 2001, n)

• o neumjesnoj usporedbi C. G. Ströhma: »Ahmići su jedan tako mutan slučaj. [...] I u svatovima se dogodi da netko pogine [...]« • Ahmići – selo u BiH u kojem su pripadnici HVO-a počinili pokolj nad Bošnjacima

• usp. doktator, kaminakaza, umoreska
piskaralački prid. piskaralo × pakrački

Feralova Piskaralačka poljana (FT, 18. 5. 1998, n)

• o verbalnome napadu T. Merčepa, optuženoga za ratne zločine u Pakračkoj poljani, na novinarske »jugokomunističke grdobine nesklone hrvatskoj državi i naciji«

• usp. merčepovca, tomoljublje
pisoardesa im. pisoar × stjuardesa žena koja u javnome zahodu čisti i ubire naknadu, klozetfrau

Imaju strogu pisoardesu, ne pušta bez plaćanja. (Ž, Zagreb, 25. 5. 2011)

pissivo [pisivo] im. e. piss ‘pišalina’ × pivo

»Sasvim slučajno« – tako se kaže, ali ništa nije slučajno! – ovaj će post biti »glazbeno obojan«. Ali moji virtualni župljani ne trebaju očekivati Odu radosti. No neće ovdje »čuti« ni taktove benda »Mrzlo pi(ssi)vo« Napoleona Homomile Kakyna from Gaynice [...] (Kaćunko, 29. 6. 2013)

• pogrdno o rock-sastavu Hladno pivo, iz zagrebačke četvrti Gajnice

• usp. Gaynice
pissmen [pismen] prid. e. piss ‘pišati’ × pismen

Intervju tjedna & global pi:s bradrs: nepismeni Hrvati & pissmeni marinci... (Kaćunko, 17. 1. 2012, n)

• o američkim marincima koji su mokrili po mrtvim talibanima
pissmenost [pismenost] im. e. piss ‘pišati’ × pismenost

Jer bez toga – izvrgnut neprestanoj diktaturi medijskog zaglupljivanja ter nažalost u golemoj većini trostruko (vjerski, politički, medijski) nepismen – naš će narod brzo i potpuno dostići »pissmenost« brutalnih marinaca... (Kaćunko, 17. 1. 2012)

• o američkim marincima koji su mokrili po mrtvim talibanima
pistaćaćio im. pistacija, pistačo × /Ivo Sanader/ Ćaća

Pistaćaćio, ne da se Ćaća oljuštiti. (Ćaća, 26. 3. 2015, m)

• fotomontaža glave I. Sanadera na pistaciji
pistaćaćo im. pistacija, pistačo × /Ivo Sanader/ Ćaća

Pistaćaćo (Ćaća, 1. 3. 2015, k)

• komentar na fotomontažu glave I. Sanadera na sladoledu
pistarija im. pista × pizdarija

Feralove pistarije (FT, 16. 4. 2004, n)

• o prijedlogu M. Tuđmana da se Zračna luka Zagreb imenuje po prvome hrvatskom predsjedniku F. Tuđmanu, inače njegovu ocu

• usp. eksjugzorcist, etataizam, idioptrija, napokonačan, očinački, opleonazam, remake-djelo, šlafrok-en-rol, tatoizam

• usp. adelaidarija, klizdarija, mrazdarija, strizdarija
pišot [pišo] im. pišati × pinot

Kutlevački sivi pišot (FT, 16. 1. 2004, n)

• podrugljiva imitacija gastrokolumni D. Butkovića, čitava prožeta aluzijom na mokrenje

• usp. Bljutković, bubregundac, escherychia coca-coli, kutlevački, urinogorje
pitbula im. pitbul × /Zlatna/ bula

Ivice, kojim dokumentom je Zagreb posto slobodan grad? – Taj dokument je pit bula Bele Četvrtog. (Mataković 2003, 6)

pitekantropologija im. pitekantrop ‘majmunoliki čovjek’ × antropologija

O pitekantropologiji, znanosti našeg doba (Lucić 2013b, 22, n)

• o napisima M. Tomića da je urbanizacija »ubila hrvatstvo u nama«
pitski im. e. pitsky ← pitbull ‘pitbul’ × husky ‘haski’ pas mješanac pitbula i haskija

Neodoljivi mješanci: Kako izgledaju šnudla, pitski, horgi i pit dalmatiner (Index, 1. 2. 2014, n)

Pivatska im. pivo × Hrvatska

»Projekt Pivatska« je sada završen spotom radnog naslova »Oče naš«, a službenog »Molitva«, kratkim propagandnim spotom kojega se ne bi posramila ni Leni Riefenstahl. (Dežulović 2010a, 186, travanj 2008)

• o reklamama za pivo koje prate nogometna natjecanja • L. Riefenstahl – redateljica poznatih nacističkih propagandnih filmova
pivjeti, piviti gl. pivo × živjeti

Dvadeset godina iskustva, dvanaest piva, tisuće zadovoljnih pivopija i najgorče pivo u Hrvatskoj, pa sad vi recite da možete zaobići jednu od Pivnica Medvedgrad? Do nove krigle, pivili! (JL, 22. 9. 2015)

Pivkadabra im. /Josip/ Pivarić × abrakadabra pohvalno za nogometaša J. Pivarića

Kako ih grebe u grlu Pivkadabrina kita u 93. Jaooo uživam (Index, 20. 8. 2015, k)

Pivkadabra i Antolić su danas potpisali nove ugovore na pet godina. [...] Antolić je vrlo dobar nakon ozlijede i vraća se u reprezentativnu formu, a Pivkadabra je sve bolji. (Index, 18. 9. 2015, k)

• usp. abrakajoj, Abrakomanč, Brbakadabra, Ibrakadabra, Mandžakadabra, žlabrakadabra
pivopijanje im. pivo × opijanje

Nažalost, brojna ta slavlja, u kojima crkve zamjenjuju pubovi, pretvorena u najobičnije (antikorizmeno) ludovanje i neumjereno pivopijanje, imaju veze sa Sv. Patrikom jednako koliko i suvremeno marketinško Valentinovo s nekadašnjim svećenikom Sv. Valentinom. (Kaćunko, 16. 3. 2007)

• o blagdanu Sv. Patrika, zaštitnika Irske, koji je najčešće obilježen ispijanjem piva
pivo-pong im. pivo × ping-pong e. beer-pong ← beer ‘pivo’ × ping-pong ‘ping-pong’ tulumska igre ubacivanja stolnoteniske loptice u čaše piva, protivnik mora ispiti pivo iz pogođene čaše

A onaj koji je htio da pivo-pong postane olimpijski sport? Kako se zvao? – Crutis, i sigurna sam da se šalio. – Ne znam, meni je ta peticija izgledala stvarno. (Teorija 2014, S04E09)

Stalno smo ovo igrali u djetinjstvu. – Da? Obožavam ping-pong. – Mislila sam na pivo-pong. (Teorija 2015, S08E19)

• usp. šampong
pivovica im. pivo × šljivovica pivo s vrlo visokim postotkom alkohola, pivska rakija

Također, to vrijedi i za jaka piva, sa sadržajem alkohola koliko i vino, čak i s 25 posto (pivovica), zatim voćna, slatka i druga piva. (SD, 11. 1. 2009)

U Pivovarskom domu možete dobiti pivski pjenušac Šamp, a nudi i pivovicu, pivsku votku ili pivski rum. (Pivnica, 21. 2. 2014)

• usp. vinjak
pizdajica im. pizda ‘nekarakterna osoba’ × izdajica onaj tko je pizda i izdajica, bliskost tih dviju osobina u jeziku je okamenjena uzrečicom tko izda – pizda

Feralov nacionalni pizdajica (FT, 13. 5. 2000, n)

pizdajica (R, Zagreb, 2000-ite)

Tko izda, pizdajica! (R, Zagreb, 2004)

No, prekinuo ga je potplaćeni pizdajica 1773. godine kada ga je, za par turskih novčića skadarskog paše Bušatlije, ubio sluga. (Lupiga, 21. 2. 2007)

I vi sindikalisti samo mlatite praznu slamu za masnu lovu, a niste ništa bolji od ovih pizdajica u vladi... (24sata, 26. 4. 2013, k)

• usp. prizdavati
pizdavateljka im. pizda × davateljka

Koristim predah u sređivanju: sms-no šaljem, više pizdavateljki negoli ljubaviteljici, no ne i kurcoprnjici, stoga ipak dragoj mi osobi [...] (Rajki 2014a, 42)

• usp. kurcoprnjica, ljubaviteljica
pizdesničar im. pizda ‘nekarakterna osoba’ × desničar pogrdno za desničara

Proljevičari i pizdesničari. (R, Zagreb, 2015)

• usp. desančar, femtard, krdesničarski, imbeciliberal, imbeciliberalizam, laprdist, leftard, libtard, mangina, proljevičar, proljevičarenje, proljevičarski, retardesni, retardesničar

Pizdeta im. pizda × Štrumpfeta e. Cunty Smurf ‘pičkasti štrumpf’

Jebi se, Pizdeto. A jebite se i svi vi. Osim tebe, Becca. (Kalifornikacija 2014, S06E01)

• aluzija na malenost ženskoga lika o kojemu je riječ, koji inače nazivaju raznim stopljenicama s riječju Štrumpfeta

• usp. Milfeta, štrumpoštovanje, Štrumsisa
pizthežama [pizģama] im. pizda × pidžama

Ja nisam žena, ja sam staloženi podlicajac obložen pancirobom. I pizthežama mi je neprobolna. I gaće. (Radaković 1999, 59)

• pisac nerijetko umjesto slova d piše engleski troslov the

• usp. neprobolan, panciroba, podlicajac
pizzly [pizli] im. e. pizzly ← polar /bear/ ‘polarni /medvjed/’ × grizzly ‘grizli’ životinja križanac polarnog medvjeda i grizlija

Iako su već poznati slučajevi spajanja tih dviju vrsta (može ih se vidjeti u zoološkim vrtovima), grolar ili pizzly nađen u Kanadi bio je prvi viđen u divljini. (TP, 4. 7. 2006)

Ja iz pouzdanih informacija znam da nisu jer onda ne bi došlo do križanja grizlija i polarnog prije par godina, kad je ono lovac ubio Pizzly medvjeda. (F, 21. 4. 2010, k)

• usp. golar, grolar, Grubzon, Grubzončica, pizzly
plaćać im. plač × /Ivo Sanader/ Ćaća

Zid plaćaća (Ćaća, 2. 4. 2015, m)

Zid plaćaća, Ćaća se vraća. (Ćaća, 2. 4. 2015, k)

• komentar na fotomontažu glave I. Sanadera na Zidu plača u Jeruzalemu
plaćaćati gl. plaćati × /Ivo Sanader/ Ćaća

Sve se vraćaća, sve se plaćaća. (Di, 9. 3. 2015, k)

• komentar na mem »Pljačkam turiste kad dođe lito, tri stoje naplatin gram i po«

Govna udbaška ošla na produženi vikend, a Ćaću ko jebe... Al neka, sve se vraćaća, sve se plaćaća. (Ćaća, 8. 10. 2015, k)

• usp. vraćaćati
planalizirati gl. ?plan × analizirati

Nije ti potrebno, upravo, odgovoriti, osobi koja hoće bezuvjetnu ljubav kako tek nagurava sebe u svoje najčešće pojmove: planalizira. (Rajki 2014a, 31)

planinorac im. planinar × norac ‘luđak’

Nježni planinorci (Bednjanec 1980, 129, n)

Izgradiš cestu za snabdijevanje doma i odmah to iskoriste motorizirani planinorci. (Bednjanec 1980, 129)

• epizoda o planinarstvu
plasisati gl. plasirati × sisati ‘izvlačiti korist’

Znaš, u prošlom prvenstvu plasisali smo se na kredu. Dugujemo šest bodova, zapravo pet, jer štrafasti nam duguju bod. (Bednjanec 1980, 42)

• usp. angažmiknuti, izglasisati, nogomutur, tenisisati, trenedirigirati, treneritnuti
plažiranje im. plaža × lažiranje

Feralovo plažiranje povijesti (FT, 6. 4. 2007, n)

• o napisu M. Pešorde: »Hrvati su prestali biti barbarima ugledavši Jadransko more.«
pleather [pleder] im. e. pleather ← plastic ‘plastika’ × leather ‘koža’ umjetna koža, često u kontekstu uporabe prihvatljive borcima za prava životinja i veganima

Ako mogu pokazati koliko »pleather« može biti seksi i tako preobratiti određeni broj ljubitelja kože, smatrat ću da sam uspješno obavila misiju – izjavila je Jameson. (JL, 13. 3. 2008)

Nemojte uzimati velur ili pleather (različite veličine od orginala) jastučiće jer degradiraju zvuk slučalica. (PCekspert, 16. 4. 2014, k)

Veganska koža je hit kod novih generacija. Termin »pleather« prvi put se pojavljuje u moon-walking fazi Michaela Jacksona, a inspiriran je njegovim odjelom od sintetičke kože. »Pleather« odnosno veganska koža, kako ga sada zovu, zahvaljujući znanosti i novim varijantama umjetne kože opet postaje hit i kod novih generacija. (Prijatelji životinja, 25. 2. 2015)

plebishit [plebišit] im. plebiscit × e. shit ‘govno, sranje’

Plebishit (FT, 3. 1. 2000, n)

• poziv čitateljima Feral Tribunea da sudjeluju u izboru najvećih shitova godine

• usp. shit

Feralov plebishit (FT, 24. 6. 2000, n)

• o izjavi D. Budiše da pobjedu partizanskoga pokreta većina hrvatskoga naroda nije dočekala kao oslobođenje

Feralov plebishit (FT, 19. 11. 2004, n)

• o izjavi N. Vidoševića: »Treba podsjetiti da je Hrvatska bila na pragu pregovora o ulasku u Europsku uniju u mjesecima prije početka Oluje. Hrvatska je mogla prihvatiti Z-4 i kao nagradu dobiti kandidaturu, ali nisam siguran da biste i jednog čitatelja vašega lista uvjerili da je to dobro rješenje.« • Plan Z-4 – plan koji je predviđao mirnu reintegraciju okupiranih područja u sastav RH s time da bi ta područja uživala visoku autonomiju
pleksav prid. pleksiglas × blesav

Feralovo pleksavo pitanje (FT, 10. 11. 2001, n)

• komentar na pitanje I. Štimca: »Pa što ako sam udario nogom u taj pleksiglas?«

• usp. bleksiglas
pleksusrano pril. pleksus × usrano

Oprosti, moram te pleksusrano raznježiti jer sudac navija za tebe. (Bednjanec 1980, 22)

• epizoda o nepravednome suđenju u boksu

• usp. nježnokaut
plen prid. plav × zelen e. bleen ← blue ‘plav’ × green ‘zelen’ isprva plav, potom zelen, kovanica filozofa N. Goodmana (1983)

Naša uobičajena projekcija »zelenoga« i »plavoga« ne poriče da »zelavo« [grue] i »pleno« [bleen] imenuju razrede, ali te razrede smatra trivijalnima. Obrnuti stvar, projicirati »zelavo« i »pleno«, a ne »zeleno« i »plavo«, značilo bi stvoriti drukčiji svijet i u njemu živjeti. (Goodman 2008, 95)

Na kraju krajeva, možemo pomalo nespretno iznova formulirati naše uobičajene induktivne argumente u kategorijama kao što su »zelavo« i »pleno« uvelike kao što heliocentrični sustav možemo prevesti u geocentrični. (Goodman 2008, 116)

• usp. bleen, blonette, bronde, gred, grue, plut, zelav, zeven
plesav prid. plesati × blesav

Feralovo »Škužajte, malo san plesava!« (FT, 23. 2. 2002, n)

• o izjavi A. Gruice na izboru za mis Dalmacije: »Meni je žao šta mi je glas malo otiša’, ali radila sam koreografiju.«

• usp. poplesavjeti
plesimetar im. ples × blesimetar ‘ekran s kojega televizijski voditelji čitaju tekst’

Feralov plesimetar (FT, 21. 9. 2002, n)

• o izjavi suca Županijskoga suda u Splitu S. Lozine da je na koncertu M. Perkovića Thompsona plesao i pjevao • na koncertu se isticalo ustaško znakovlje
pletač im. plesti × letač

Zadnji duži pul-lover kojeg sam š3mkala bio je jedan g. major, pletač, koji se zvao Jakov. (Radaković 1999, 47)

• usp. pulover
plićaćak im. plićak × /Ivo Sanader/ Ćaća

Plićaćak (Ćaća, 21. 7. 2015, m)

• fotomontaža I. Sanadera u plićaku

Plinić im. plin × /Slavko/ Linić

Slavko Plinić (Lucić 2013b, 135, 21. 4. 2001)

• riječ je o izmišljenom autoru pjesme Lijepa nafta domovino • aluzija na privatizaciju INA-e • S. Linić – potpredsjednik Vlade RH, nekad radio u INA-i

• usp. burdžoazija, ekognomski, halocinogen, hulkiganizam, klinićki, Porezman, Porres, slavkoluk, slavkorječivost, Slinić, socijalnuški, Zlavko, Zlinić
plivopija im. Pliva × pivopija

Plivopije (FT, 8. 9. 2006, n)

• naslov satirične pjesmice o mutnim poslovima M. Žužula i I. Sanadera oko prodaje Plive • uz tekst je fotomotaža njih dvojice s pivskim bocama
plodstanar im. plod × podstanar

Kao kar-akter Jakov jebio takov kakov jebio, tako, snošajan, ali uvijek sam ga bila u smoj osobni dvosobni apartaman uspremna primiti za plodstanara. (Radaković 1999, 17)

• usp. apartaman, jebiti, karakter, smoj, snošajan
plominski prid. Plomin × plinski

Plominska komora (FT, 19. 2. 1996, n)

• o gradnji goleme termoelektrane na ugljen u Plominu, mogućem velikom zagađivaču zraka
plumcot [plamkot] im. e. plumcot ← plum ‘šljiva’ × apricot ‘marelica’ biljka križanac šljive i marelice

Zbog svoga posebnog izgleda i okusa, plumcoti, pluoti i apriumi u SAD-u se smatraju egzotičnim voćem. Tomu pridonosi njihova kratka sezona dozrijevanja i ograničena dostupnost, zbog specifičnih uvjeta klime i tla potrebnih za njihov rast. (GL, 15. 11. 2006)

Postoji šljivomarelica (plumcot) prunus domestica + prunus armenica. (Dnevnik, 22. 5. 2012, k)

• usp. aprijum, apriplum, blinat, broccoflower, kimun, klimun, krujčica, livi, paradajčica, peacherine, pluot, rajpir, špitva, tangelo, tomacco, tritikal
pluot im. e. pluot ← plum ‘šljiva’ × apricot ‘marelica’ biljka križanac šljive i marelice

Jutros sam malo google pluot i saznala da je on u stvari 2/3 šliva, a 1/3 kajsija, ali da takođe postoji i aprium koje je 2/3 kajsija, a 1/3 šljiva. Hm, zanimljivo! (Dnevnik, 11. 8. 2005, b)

Egzotičan izgled vjerojatno je pridonio tomu da su plodovi nekih pluota u SAD-u dobili naziv »dinosaurovo jaje«. (GL, 15. 11. 2006)

Kalifornijski voćar Floyd Zaiger stvorio je dva križanca šljive i marelice. Pluot sadrži pet osmina šljive i tri osmine marelice, a aprium četvrtinu šljive i tri četvrtine marelice. (24sata, 11. 10. 2009)

• usp. aprijum, apriplum, blinat, broccoflower, kimun, klimun, krujčica, livi, paradajčica, peacherine, plumcot, rajpir, špitva, tangelo, tomacco, tritikal
plupa im. plutača × klupa brend klupe načinjene od brodskih bokobrana

Nakon objave rezultata natječaja i odluke da prva nagrada ode radu »Plupa«, na portalu »Pogledaj.to« pojavio se niz negativnih komentara [...] (NL, 3. 10. 2011)

[...] nakon tri eliminacijska kruga jednoglasno je odlučio da prva nagrada odlazi radu pod šifrom 86 A. Riječ je o radu Plupa (Plutača + Klupa) autora Jelene Azinović (magistra kiparstva) i Jaše Zelmanovića (dizajner) iz Zagreba [...] (Limun, 7. 10. 2011)

Kako izgleda Riječka klupa i kako se na njoj odmarati od sinoć je moguće provjeriti u Društvu arhitekata Rijeka. [...] Stručni žiri je kao najbolju izabrao klupu »Plupa« Jelene Azinović i Jaše Zelmanovića, napravljenu od brodskih bokobrana [...] (NL, 18. 11. 2011)

plut, pluto prid. im. plav × žut e. blellow ← blue ‘plav’ × yellow ‘žut’

Želim učiti čitati i računati! – I mi učimo matematiku! – Koliko je 2 + 7? – 27. – Nije, nego 9. Nema veze. Što daju plavo i žuto? – Pluto! (Moderna 2015, S06E05)

• usp. bleen, blonette, bronde, gred, grue, plen, zelav, zeven
plutonomija im. e. plutonomy ← plutocracy ‘plutokracija, vladavina bogatih’ × economy ‘ekonomija’ ekonomska politika u kojoj se ekonomski rast i potrošnja temelje na izrazito bogatoj manjini, kojoj raste politički utjecaj

U adaptiranom odlomku najnovije knjige Noam Chomsky piše o olovnoj strani povijesti američke ekonomije, osvrćući se, među ostalim, i na pojmove plutonomije i prekarijata [...] (NCL, 11. 5. 2012)

• usp. prekarijat

Sve su zakrvljene države postale robovi neoliberalnog kapitalizma, odnosno dio globalnog društvenoekonomskog sistema koji onih 1 posto, kako otkriva memorandum Citigroupa (jedne od najvećih banaka na svijetu) poslan najbogatijim klijentima, zove plutonomijom – koristeći termin u zaigranoj i šaljivoj atmosferi visokih financija kao igru riječi: ekonomija – plutonomija. (Dnevnik, 9. 2. 2014, b)

• usp. abenomika, čačerizam, frikonomija, nakazonomija, obamanomika, reganomija, reganomika, rogernomika, škegronomika, škrebonomija, zoranomika
pljucanj im. pljucati × pucanj

Feralov pljucanj u razno (FT, 9. 3. 2007, n)

• o izjavi A. Ursića da masturbacija »nema konačne svrhe ni cilja (mete) doli erotskoga zadovoljenja – tehnički je to promašaj ili pucnjava u prazno«

Pljucić im. pljuvati × /Predrag/ Lucić pogrdno za novinara i književnika P. Lucića

Pljuciću, nikada od tebe prDežulovića. (NL, 21. 6. 2012, k)

Podržavali ste abortus, pedere i sodomiju [...], razaranje obitelji, egoizam, osobno bogaćenje, razvrat na svim razinama, neokomunizam i titoizam, klijentelizam, negativna selekcija, filomasonstvo (atlantizam), izgrađivali srbočetničke odmetničke spomenike, srbovali na sve strane s srpskim razbojnicima i okupatorima koji su razarali HR, financirali FEKAL i dodvoravali se novinarčićima sa srednjom strukovnom školom od raznih Muljiša, Kuljiša, Bljutkovića, Pljucića, Lucića, Jergovića [...] (NL, 4. 5. 2013, k)

• usp. Bljutković, Bredrag, Fekal, Luciferić, Prdežulović, predragram, Prevrag
pljuel im. pljunuti × duel dvoboj u pljuvanju

Longo se hitro okrene na peti, nevoljko odmahne na otpozdrav rukom, a »metak« upuca u šaku: – Bonjour ma gargouille! – odvikne mehanički nehajno i otpljunuvši promrmlja: – Imbècile grenouille! Propade nam duel! Ili zapravo pljuel... Priđe Bartolu istresajući »medeni naboj« iz šake. (Marinković 1993, 209)

• usp. budalica, interpretacijonala, kakadakati, kurtoafrika, Naježišvili, Obrijšvili, ohoezija, Ožežišvili, paradnoidno, pohoezija, velocipederastija, velocipederski, Zavežišvili, ženkast
pljugareta im. pljuga ‘cigareta’ × cigareta

Imaš pljugaretu? (R, Zagreb, 1990-e)

I tako kroz smijeh, pivu i dvije zapaljene pljugarete započnem priču s ženskom neobičnog imena i turbo-folk izgleda i ostanem jednostavno šokiran. (Index, 20. 5. 2006, b)

pljugo im. pljuga ‘štogod nevrijedno’ × Yugo podrugljivo za automobil Yugo marke Zastava
pljugo (R, Zagreb, 1990-e)

S dolaskom novog nacionalnog automobila, Juga 45, postalo je jasno kako su Fićini dani odbrojani, prodaja je bila sve slabija i model je definitivno ugašen krajem 1985., samo nekoliko godina prije konačnog raspada države čiji je jedan od simbola postao. Zanimljivo, usprkos toj simbolici nikada neće postati omražen na način kakav će se dogoditi kasnijim Zastavinim vozilima, koja će dobiti pogrdne nadimke tipa »šajkača« ili »pljugo«. (Autoportal, 29. 9. 2015)

• usp. alfamozno, ćelestonke, figuar, folksvagina, Furrari, Jewbaru, ladilak, spaguar, škodilak, varborđini, varburgini, tutabili
pljujan im. pljuvati × rujan šaljivo za mjesec rujan

2. pljujna 1996. (FT, 2. 9. 1996)

9. pljujna 1996. (FT, 9. 9. 1996)

16. pljujna 1996. (FT, 16. 9. 1996)

• usp. bljujan, strujan, uzrujan
pljuniverzum im. pljunuti × univerzum

[...] pljuniverzum, nenaseljena васелена [...] (Radaković 1999, 173)

pljuskacija im. pljuska × ejakulacija e. slapulation ← slap ‘pljuska’ × ejaculation ‘ejakulacija’

A došlo je do pljuske bez dopuštenja sutkinje! – Netko pati od preuranjene pljuskacije. (Kako 2014, S02E09)

Po
poalicija im. POA ‘Protuobavještajna agencija’ × policija × koalicija

Raspad poalicije (FT, 20. 1. 2006, n)

• o zaoštravanju odnosa između predsjednika S. Mesića, nadležnoga za rad obavještajnih službi, i premijera I. Sanadera, u čijoj je nadležnosti MUP

Vladajuća poalicija (FT, 31. 3. 2006, n)

• o javnom uvlačenju POA-e u istrage o ubojstvima
poalicijski prid. POA ‘Protuobavještajna agencija’ × policijski

Poalicijska država (FT, 3. 12. 2004, n)

• V. Ivančić o slučaju špijunskoga maltretiranja novinarke H. Puljiz
poašnjenje im. POA ‘Protuobavještajna agencija’ × pojašnjenje

Feralovo poašnjenje (FT, 10. 12. 2004, n)

• o napisu M. Lasića u kojem opravdava skandal privođenja novinarke H. Puljiz na obavijesni razgovor u POA-u, jer je »zadatak tajnih službi zaštititi građane«
pobjesnica im. pobjesnjeti × povjesnica

Usudbene pobjesnice (FT, 8. 7. 2000, n)

• o primitivnome revizionizmu povijesti • Usudbene povjesnice – knjiga F. Tuđmana
pobljubaviti se gl. poljubiti se × bljuvati

[...] pomislite samo na prednosti: poljubiti više to nije, već postaje poljubaviti, poprima nesvršeni oblik, obećava umjereni optimizam, a istodobno ocrtava sav smisao u poljubavljenje. Dođe vam da se pobljubavite, zar ne? (Rajki 2014b, 60)

pobožavati gl. pobožan × obožavati

Narančito je pobožavao da mi ušuvalja naguzne anus domine i slèđa s léđa, sim-pa-tamnično. (Radaković 1999, 47)

• usp. domina, naguzni, narančito, simpatamnično, ušuvaljati
poćaćastiti gl. počastiti × /Ivo Sanader/ Ćaća

Odavno se nismo poćaćastili jako (Ćaća, 28. 10. 2015, m)

• fotografija I. Sanadera i M. Kovača nakon što je Vrhovni sud Sanaderu prihvatio jamčevinu • Odavno se nismo isplakali tako – stih iz pjesme M. Kovača Ostala si uvijek ista

Kad ćemo se poćaćastiti? (Ćaća, 28. 10. 2015, k)

podcast [podkast] im. e. podcast ← iPod ‘Appleov prenosiv uređaj za audio-videozapise’ × broadcast ‘odašiljanje, emitiranje’ audio- ili videozapis koji se na posebnoj za to namijenjenoj stranici emitira putem interneta

Prošlogodišnji pobjednik među probojima, Yahooov site za dijeljenje fotografija Flickr, ove je godine pobjednik u kategoriji najbolje navigacije/strukture, dok je tvrtka također nagrađena za podcast. (JL, 10. 5. 2006)

Podcast je dakle zvučni zapis koji se »emitira« preko interneta, i može se preslušati na računalu, ali i na bilo kojem MP3 plejeru jer je u većini slučajeva zapisan u popularnom MP3 formatu. Podcast može biti bilo što: glazba, DJ set, komentar vijesti, talk show, propovijed ili poslovno izvješće. (VL, 20. 7. 2006)

Neću govoriti ni o odličnom podcast projektu »Ricky Gervais Show«, smišljenom prvo kao audio, a kasnije i animirana serija »beznačajnih razgovora« u troje. Gervaisu i njegovom stalnom suradniku Stephenu Merchantu u tim se polusatnim urnebesnim emisijama pridružuje i nevjerojatno otkriće, osmo svjetsko čudo Karl Pilkington. (Mandić, 11. 3. 2012)

Podcast je digitalna datoteka koja sadržava audio ili audio-video zapis koji se distribuira putem Interneta koristeći RSS tehnologiju, a namijenjen je gledanju (ili slušanju) na računalu, digitanom prijenosnom playeru poput iPoda ili televizije koristeći uređaje poput Apple TV-a. [...] Prvi hrvatski podcast napravio je Siniša Dukarić, a prvi hrvatski epizodni video podcast je eMisija.tv koji je počeo sa emitiranjem 8. lipnja 2007. godine. (W, s. v., 31. 5. 2015)

• usp. vidcast
podčoknica im. pod čokom ‘pijan’ × podoknica ‘serenada’ noćna pjesma pijanaca koja budi susjedstvo

Susjedi, vrijeme je za podčoknicu! (Ž, Požega, 6. 10. 2013)

podesnjeli prid. pobjesnjeli × desni

Podesnjeli domobrani (FT, 9. 2. 2002, n)

• Ž. Puhovski o porastu ekstremnoga desničarenja u mladih

Podešnjela Evropa (Novosti, 25. 11. 2013, n)

• o prijedlogu nizozemskoga desničara G. Wildersa i francuske desničarke M. Le Pen da se pokuša oformiti koalicija krajnje desnice za izbore za Europski parlament
podlicajac im. podao, podlac × policajac

Ja nisam žena, ja sam staloženi podlicajac obložen pancirobom. I pizthežama mi je neprobolna. I gaće. (Radaković 1999, 59)

• usp. biciklocajac, frajercajac, jezikopalucajac, koalicajac, neprobolan, panciroba, politcajac, pizthežama, polizijajac, polucajac, polucijski, propalicajac, ubojicajac
podmazanje im. podmazati ‘podmititi, novčano poduprijeti’ × pomazanje

Vlada daje milijune za bolničke svećenike. Posljednje podmazanje zdravstva. (Šimičević, 19. 12. 2013)

• o odluci tadašnje Vlade RH da se svećenicima iz državnoga proračuna plaća za duhovni rad u bolnicama
podrepetitor im. pod repom, podrepak × repetitor

A dok sam se pokušavao sjetiti korepetljatora, sklepao sam od korepetitora jednu drugu, koja može poslužiti u karakteriziranju mnogih likova u politici i društvu: podrepetitor.
Ali, ipak mi je daleko uspjelije ono demonstruckanje, koje se neće pretvoriti u prave demonstracije sve dok netko ovom narodu ne održi demonstrukcije! Al me krenulo... (Sportnet, 28. 3. 2011, k)

• usp. demonstruckati, demonstruckanje, demonstrukcije, korepetljator

Podroom [podrum] im. podrum × e. room ‘soba’ ime prodavaonice i kušaonice vina u Zagrebu

Na adresi Pod zidom 4, točno uz najstariju gradsku tržnicu Dolac, vrata će u subotu otvoriti Podroom. (VL, 16. 1. 2014)

podruglo im. /Luka/ Podrug × ruglo

Podruglo od grada (FT, 1. 12. 2001, n)

• o krizi vlasti u Splitu i mogućnosti da L. Podrug dobije funkciju u gradskoj vlasti

Spomeničko podruglo (FT, 12. 11. 2004, n)

• obitelji osoba koje su partizani strijeljali u Splitu 1944. zgrožene činjenicom da je podizanje spomenika žrtvama partizanskoga terora inicirao L. Podrug

• usp. crkvotočina, farsada, lurdovanje, Starwarčević, talibanovina

Podučitelj im. pod × podučiti × učitelj e. Tortois ‘Kornjača’

A učitelj nam bijaše stara kornjača – zvali smo ga Podučitelj, iako to nije bio [...] Nije bio jer je učio nas, a ne pod. (Carroll 2004, 107)

• u izvorniku je igra e. bliskozvučnicama tortois ‘kornjača’ i taught us ‘učio nas’

• usp. akrobacnuti, Antipat, Antipatičar, belvirno, đipahan, froktati, galumfirati, Kornjučo, Krznik, nemujan, neobičudan, rovko, rućkanje, rućkati, šišmačka, šturnjača, ušutkavati

Poeljska [poĺska] im. /Edgar Allan/ Poe × Poljska e. Poe-land ← /Edgar Allan/ Poe × Poland ‘Poljska’

Ovaj tip Poe bio mi je djed, veliki predak i tata svih nas američkih škrabala. Bez njega ne bi bilo ni mene, ne bi bilo nikoga. Došli smo u Poeljsku; ako to izgovoriš dovoljno brzo, izreći ćeš ime rodne zemlje moje mame. (Auster 2001, 40)

• E. A. Poe (1809–1849) – američki pisac
poemancipirati gl. poema × emancipirati

Ipak smo u književnosti, to treba imati na pameti, ali zato se i možemo opustiti. Iskoristio bih odsutnost tržišta, a višak neinteresa te uveo sad mi ispalu iz lirskog vaginkubatora, još rida ali ide prema veselosti, riječ poemancipirati. Djeluje programski, ali nije. Tek poemsko i oslobađajuće imaju čvenk i krasno se zafrkavaju. (Rajki 2015a, 31. 1. 2015)

• usp. vaginkubator
pogačaća im. pogača × /Ivo Sanader/ Ćaća

Pogačaća (Ćaća, 27. 2. 2015, m)

• fotomontaža glave I. Sanadera na pogači

Zrno po zrno pogačaća, kamen po kamen palaćaća. (Ćaća, 23. 4. 2015, m)

• usp. palaćaća, poslovićaća

Pogazimestan im. pogaziti × Gazimestan

Feralov Pogazimestan (FT, 17. 11. 2001, n)

• o izjavi košarkaša M. Mamića da bi pogazio čitav svoj život kad bi otišao igrati u Jugoslaviju • Gazimestan – poprište Kosovske bitke (1389, Turci porazili Srbe) i mjesto s kojega je 1989. S. Milošević odaslao ratni poklič

• usp. Gasimestan, Zgazimestan
poglavartist im. poglavar × artist

Poglavartisti i modeli (FT, 23. 3. 1998, n)

• o interesnome braku vlasti i pojedinih umjetnika • Artisti i modeli (1955) – američka filmska komedija s J. Lewisom i D. Martinom
poglavaš im. poglavar × /Branimir/ Glavaš

Feralov poglavaš (FT, 6. 10. 2001, n)

• o izjavi B. Glavaša nakon poziva na obavijesni razgovor zbog ratnih zločina: »Da me nisu pozvali, pitao bih se što se to sa mnom događa, nisam li negdje pogriješio?!«

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaštvo, selodjeb, slobotomija, spolesnik, ssabor, župost, žutnja
poglavaštvo im. poglavarstvo × /Branimir/ Glavaš

Poglavaštvo sabora i saveza (FT, 11. 5. 2007, n)

• o nejasnim odnosima u HDSSB-u, stranci B. Glavaša

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, selodjeb, slobotomija, spolesnik, ssabor, župost, žutnja
poglavićaća im. poglavica × /Ivo Sanader/ Ćaća

Poglavićaća Ćaća Koji Sjedi (Ćaća, 2. 3. 2015, m)

• fotomontaža glave I. Sanadera na tijelu indijanskoga poglavice Bika Koji Sjedi
pogotovina im. pogotovo × /Ante/ Gotovina

Feralova pogotovina (FT, 11. 10. 2003, n)

• o izjavi pravaša A. Đapića da će vlast, prihvati li optužnicu protiv A. Gotovine, »pristati na teoriju da smo svi krivi, i ono najbitnije – da je Hrvatska stvorena na zločinu«

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, shitni, stupendist, Trbosijek, udbalaština, udbiverzitet, zadartost

Pohlepoški im. pohlepa × /Đuro/ Glogoški

Pohlepoški ili Greedisa od milja hehe. (Di, 28. 5. 2015, k)

• aluzija na visinu mirovine Đ. Glogoškog, jednog od predvodnika braniteljskih prosvjeda

• usp. Đuribal, Đurminator, Glagoljaški, glodišnji, Klemmoški, Robogloški, Zlogoški
pohoezija im. poezija × oho

A Dante »donne, ch’avete intelletto d’amore!« - ili tako nekako – aristotelska kvintesencija bordela. Zrno soli u mozgu životinje određene za uživanje. Skromna doza, tek toliko da ne bude bljutavo. One od toga prave – pohoeziju! Oho-eziju-oho-oho-ez... oho-oho-ez... (Marinković 1965, 110)

• usp. budalica, interpretacijonala, kakadakati, kurtoafrika, Naježišvili, Obrijšvili, ohoezija, Ožežišvili, paradnoidno, pljuel, velocipederastija, velocipederski, Zavežišvili, ženkast
pojezija im. poj × poezija

Borovničin kutak po(j)ezije (Macan 2008, 35, n)

• objavljeno u Modroj lasti 1990-ih

• usp. blinat, mobitelj, pasistički, Samurajčica, špitva, usporo

Pokakasso [pokakaso] im. pokakati × /Pablo/ Picasso e. Poocasso ← poo ‘kakati’ × /Pablo/ Picasso

Katkad u zahodu slikam svojom kakicom na zidu. Nisam zato jebeni slikar. Pokakasso. (Kalifornikacija 2012, S04E07)

pokreten^1 im. Pokret × kreten pogrdno o suradniku lista Pokret, s kojim je A. G. Matoš često polemizirao

[...] da me neki pokreten prosočio vojnoj oblasti kada sam se u Zagrebu nalazio kao vojni bjegunac, ležeći u groznici. (Matoš XIV, 39, 16. 7. 1909)

Moram biti vrlo oprezan jer je mjesto »krapinskog čovjeka« smatrano pokretaškom tvrđavom, a pokreteni imaju običaj denuncirati me Beogradu, generalkomandi, pa i dru J. Franku. (Matoš VI, 228, 17. 7. 1909)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokretenčić, pokretenski, politrika, simvolistički, simvolovski, Spermačević, Srbat, supilopovština, Ušević
pokreten^2 im. pokret × kreten pogrdno o pripadniku pokreta

Feralovi hrvatski pokreteni (FT, 17. 3. 2001, n)

• o izjavi H. Hitreca o stvaranju novoga hrvatskog protukomunističkog pokreta

• usp. Endemhazija, Liternacionala, osmrknica, Shitrec, Shrvoje
pokretenčić im. Pokret × kretenčić pogrdno o suradniku lista Pokret, s kojim je A. G. Matoš često polemizirao

[...] pošto bijah kao vojni bjegunac krišom u Zagrebu, nekakav pokretenčić pismeno denuncirao vojnoj oblasti te sam usred groznice morao stranputicama pobjeći iz grada [...] (Matoš XIV, 38, 13. 7. 1909)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenski, politrika, simvolistički, simvolovski, Spermačević, Srbat, supilopovština, Ušević
pokretenluk im. pokret × kretenluk

Strašan bi to gubitak bio i za hrvatsku povijest i za hrvatsku javnost da se Večernji list 9. svibnja 2015. nije sjetio povjesničara poznatog po tezama da »ustaški pokret nije bio fašistički« nego da je taj pokretenluk – baš naprotiv – »bio u sukobu s fašistima«, te da »logor u Jasenovcu nije bio namijenjen sustavnom ubijanju ljudi« već da je to – na diku i na hvalu – »bio vrlo produktivan radni logor«, budući da »tomu svjedoče i podaci o prodaji proizvedene robe posredstvom trgovačkih putnika diljem Njemačke«. (Lucić 2015a, 11. 5. 2015)

• o izjavi J. Jurčevića za Večernji list da ne treba obilježavati Dan pobjede nad fašizmom
pokretenski prid. Pokret × kretenski pogrdno o načinu kako se to čini u listu Pokret, s kojim je A. G. Matoš često polemizirao

Pokret na to bezočno kao vlaška peza odgovara da me nije denuncirao. [...] koji onu infamnu pokretensku dopisnicu vidješe. (Matoš XIV, 39, 16. 7. 1909)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, politrika, simvolistički, simvolovski, Spermačević, Srbat, supilopovština, Ušević
pokretenuti gl. pokrenuti × kreten

Pokretenimo Hrvatsku! (FT, 8. 11. 2003, n)

• fotomontaža I. Račana, aluzija na HDZ-ov predizborni slogan Pokrenimo Hrvatsku!

Pokretenimo Hrvatsku! (Ćaća, 25. 10. 2015, k)

• preinaka HDZ-ova slogana iz 2003. Pokrenimo Hrvatsku!

pokuševati im. pokušavati × ševa

Ali oni nisu opsestre, već neandertaoci, zatučnici kamernog dobra koitus nama pokuševaju zapovijebati kao da smo mi beograđanke drugog redaljke. (Radaković 1999, 52)

• usp. kamerni, koitus, neandertalac, opsestra, redaljka, zapovijebati, zatučnik
polacia [polacija] im. pola- × e. CIA ‘Central Intelligence Agency, Središnja obavještajna agencija’ × policija × ?polucija

Ja sam policajka, Jean d’arm, du sex Polizaj i normalno je da obalazim rojsnu grud. [...] Jer, kako bi bilo da žena iz polaCIA-e bude naoružena trbuhom do zubaca sve zbog jedne riboce. (Radaković 1999, 58)

• usp. naoružen, polizaj
polauditi gl. poludjeti × /Niki/ Lauda

Makinu im friziranu! Pa ovi su polaudili. (Bednjanec 1980, 115)

• epizoda o automobilizmu • N. Lauda – austrijski as u natjecanju Formule 1

• usp. figuar
policistika im. policija × publicistika

Žbirnalizam i policistika (FT, 14. 12. 1998, n)

• o napisima u različitim novinama kojima se dirigirano od tajnih službi prokazuju oporbeni političari i novinari

• usp. žbirnalizam
poličkati gl. /Radko/ Polič × lizati, lickati

Moja Vlažnimirka i Estragoanalka radko (Polič-Come-on) i radikarno četkaju bogatka Godotka zbog dogodka [...] (Radaković 1999, 47)

• R. Polič – slovenski gumac • igra sličnozvučnih riječi poličk(a)o me on i e. Polič come on

• usp. Estragoanalka, radikarno, radko, Vlažnimirka
polipička im. politički × pička ‘nekarakterna osoba’

Feralova polipička (FT, 16. 2. 2007, n)

• o izjavi glavnoga državnog inspektora K. Kovačevića: »Moja je funkcija politička i zato smijem navijati za HDZ.«
politcajac im. političar × policajac

Potrudio se potom netko u Večernjakovoj redakciji da pokuša umanjiti težinu uvrede koju je HDZ-ov izborni džoker nanio samome sebi, pa je u naslov izvještaja s dubrovačke tribine stavio benevolentno tumačenje njegove izjave: »Karamarko: Nisam samo antifašist, ja sam i antikomunist«. Ali tek je tom intervencijom napravio medvjeđu uslugu politcajcu koji se javno potužio da ga vrijeđa ako ga netko, pa bio to i Tomislav Karamarko, nazove antifašistom. (Lucić 2011a, 25. 8. 2011)

• o izjavi T. Karamarka, nekad na čelu tajnih službi, da ga vrijeđa ako mu netko kaže da je antifašist jer je on i antikomunist

• usp. biciklocajac, frajercajac, jezikopalucajac, koalicajac, podlicajac, polizijajac, polucajac, polucijski, propalicajac, ubojicajac
politicupus [politikupus] im. lat. politicus ‘politički’ × kupus ‘sve i svašta’

Feralov homo politicupus (FT, 29. 6. 2002, n)

• o izjavi A. Kovačevića: »Simpatično mi je viđenje mene kao političara-pjesnika; pretpostavljam zbog mojih oratorskih bravura kojima dovodim u očaj zastupnike vladajuće koalicije.«

• usp. Antokalipsa, demokristianosaur, glupalizacija, hajvantura, kradomovina
političarobnjak im. političar × čarobnjak

Afera »Farmal« pokazala je kako su narod u Hrvatskoj godinama farmali – i farmacEUti, i političar(obnjac)i, i medij(okritet)i, i banka(sau)ri... i... i tko sve nije... – a to nesmetano i nekažnjivo čine i dalje! (Kaćunko, 16. 11. 2012)

• o aferi Hipokrat, u kojoj su se farmaceutska tvrtka Farmal i njezini predstavnici teretili da su mitili liječnike opće prakse diljem Hrvatske kako bi propisali lijekove Farmala

• usp. baxteritorijalni, farmaceut, medijokritet
politikarina im. političar × karina ‘kurčina’

Pa odakle bi i mogle dojti budalaštine nego od Amerikenjca, a naše politikarine samo klimaju glavom i stvar gotova. (VL, 25. 10. 2014, k)

• usp. Amerikenjac

PolitikoN1 GO im. politika, političar × Pokémon GO × N1 ime mobilne aplikacije Televizije N1 izrađene po uzoru na aplikaciju Pokémon GO, igru hvatanja pokemona po gradovima

Zabavna i edukativna aplikacija PolitikoN1 GO: Lov na političare bio bi znatno lakši da u igrici postoji opcija mito i korupcija (NL, 16. 8. 2016, n)

Manje od mjesec dana dijeli nas od novih parlamentarnih izbora, što znači da će u sljedećem razdoblju politika biti neizbježna tema. Međutim, tko kaže da to ne može biti i zabavno iskustvo pa recimo da umjesto Pokémona lovite domaće političare? Upravo je to ideja aplikacije PolitikoN1 GO, iza koje stoji N1 televizija, a koja je od danas dostupna za korištenje. (Netokracija, 16. 8. 2016)

S početkom službene kampanje za prijevremene izbore, N1 televizija jučer je pokrenula aplikaciju PolitikoN1GO. (N1, 17. 8. 2016)

polititički prid. politički × ?/Josip Broz/ Tito

Zašto se ne baviš futingom? Ovako mlad, a već otromboljen. – Za mene je trčao tata. Od njega sam naslijedio lovu i moralno-polititičke kvalitete pa ne moram trčati. (Bednjanec 1980, 138)

• usp. Brozovica, Brozni, brozno, Brozway, Konvertito, Titagora, Titonic, titolitaran, titolitarizam, Titošvili, titovaža, Valentitovo
politrika, pol-litrika im. politra ‘boca od pola litre’ × ?trik × politika pogrdno o politici kao pijanoj politici

Dugo već nam veli Pokret / Da će biti silan okret / Narodne politike. / Oj, Hrvati, braćo mila, / Dugo već nas vodi sila / Narodne pol-litrike. (Matoš V, 126, o. 1912)

• stihovi u pjesmi Revija I.

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, simvolistički, simvolovski, Spermačević, Srbat, supilopovština, Ušević

Sve što politrika u zadnje vrijeme donosi kao pozitivne zakone možemo okarakterizirati kao zakone protivne prirodi. (VL, 10. 7. 2012, k)

Ma slažem se u potpunosti s tobom, samo krivu Drinu teško je ispraviti. Hrvati su odavna u banani jer smo banana država, počev od pljačke pretvorbe, sudstva, politrike itd. (SD, 20. 12. 2012, k)

Čvrsta i promišljena vladina politrika... Baloni na početku mandata pa ga tako i zaključuju. (24sata, 13. 3. 2015, k)

Polivalentić im. polivalentan × /Nikica/ Valentić

Feralov Polivalentić (FT, 31. 7. 1995, n)

• komentar izjave N. Mihanovića, koji je u Saboru pozdravio premijera N. Valentića, odnosno »sve potpredsjednike i predsjednike Vlade koji su nazočni sjednici«
polizaj [policaj, polizaj] im. nj. Polizei ‘policija’ × lizati

Ja sam policajka, Jean d’arm, du sex Polizaj i normalno je da obalazim rojsnu grud. (Radaković 1999, 58)

• usp. naoružen, polacia
polizijajac im. policajac × lizati × jaja

Kladim se da je taj polizijajac Srbin na privremenom radu u Hrvatskoj. (VL, 17. 12. 2015, k)

• komentar ispod članka o osječkome policajcu koji je oborio i lisicama vezao staricu koja je cestu prešla na crveno

• usp. biciklocajac, frajercajac, jezikopalucajac, koalicajac, podlicajac, politcajac, polucajac, polucijski, propalicajac, ubojicajac
pol-litrika im. politra ‘boca od pola litre’ × ?trik × politika • v. politrika
polotarijanac im. e. pollotarian ← tal. šp. pollo ‘pile, piletina’ × e. vegetarian ‘vegetarijanac’ vegetarijanac koji jede i meso peradi

Ako jedu isključivo ribe i ostale plodove mora nazivaju se pesketarijanci, a ukoliko jedu perad onda su polotarijanci. (Neprijatelji, 11. 5. 2008)

• usp. fleksitarijanac, freegan, fruktarijanac, frutarijanac, meagan, pesketarijanac

Poltronije im. poltron × Polonije

Polonije & Poltronije (FT, 16. 3. 1998, n)

• V. Primorac o dodvorničkom odnosu političara prema novinarima • spominje se prizor iz Hamleta u kojemu Polonije bude zamoljen da se pobrine za glumce, tj. danas – novinare
polucajac im. polucija × policajac

U protubertetu sam otišao k njemenu i rekao mu sa strahopoštopotovanjstvom: »Svake noći imam kvasac, doktore, pomuzite!« »Vi ste polucajac?« »Prizdajem.« (Radaković 1999, 59)

• usp. biciklocajac, frajercajac, jezikopalucajac, koalicajac, podlicajac, politcajac, polizijajac, polucijski, pomući, prizdavati, propalicajac, protubertet, strahopoštopotovanjstvo, ubojicajac
polucijski prid. polucija × policijski

Feralova polucijska država (FT, 13. 5. 2000, n)

• o izjavi I. Vladave Đovanija na prosvjednome skupu branitelja na splitskoj Rivi: »U Hrvatsku su se vratila vremena kad je svaki Hrvat postao policajac.«

• usp. biciklocajac, frajercajac, jezikopalucajac, koalicajac, podlicajac, politcajac, polizijajac, polucajac, propalicajac, ubojicajac
polucky [polaki] pril. ?polako × e. lucky ‘sretan’

Beerzo mi je naglio tuborg, a kad smo is-pi-pi-li, popeo me na svoj toborgan i polucky spuštiho dodole. (Radaković 1999, 59)

• usp. beerzo, ispipiti, nagliti, spuštihati, toborgan
poludij im. poludjeti × preludij

Zaboravio je djela braće Marks, baku nasred ulice, Progorelićev poludij... (Mataković 1989, 22)

Poljubiša im. poljubiti × Ljubiša ime lika u stripu

Moraću obavestim svog Poljubišu. (Mataković 2003, 18)

Ovo je moj drug. Poljubiša! (Mataković 2003, 18)

Poljubiša Mažibaba? Vi ste ono topom gađali crkvu? (Mataković 2003, 18)

• epizoda o općoj amnestiji, pomilovanju srpskih pobunjenika

• usp. Pomilovan, Razveselin, Šajkačanin
poljubojica im. poljubac, poljubiti × ubojica

[...] ti si spasitelj, sijač dobročinstva, onaj u kojeg bi se trebalo vjerovati, zbog kojeg će savjest izjedati one koji su te osudili, baš kao što je izjedala one koji su osudili Krista i Sokrata, kojima će kad-tad biti nužan jedan poljubojica poput tebe [...] (Majcenović 2016)

• usp. domoljubojica, domoljubojstven, ljubojica, ljubojstvo, samoljubojica, ubojicajac, udbojica
poljuditi gl. Poljud × ljudi × ponuditi

Dok kokošji mozak riješi dilemu da li je prije kokoš ili jaje, mi ćemo se pripremiti da ih poljudimo medaljama na Poljudu. (Bednjanec 1980, 77)

• epizoda o birokratima i birokraciji u sportu

• usp. inauguzirati
poljudjeti gl. Poljud × poludjeti

Stadion poljudio od tuge i bola! (FT, 1. 6. 1993, n)

• o F. Tuđmanu na mostarskome stadionu, na kojemu je za vrijeme hrvatsko-bošnjačkoga sukoba bio sabirni centar za muslimanske civile • aluzija na utakmicu Hajduk – Crvena zvezda na Poljudu na dan smrti J. Broza Tita, kad su igrači plakali na travnjaku

Da čovjek poljudi (FT, 18. 3. 2000, n)

• o propasti splitskih sportskih objekata
pomekludjeti gl. poludjeti × /Sam/ McCloud

Dečki, vi ste pomekludeli kak da ste šerifi iz Nevijorka. To vam kod mene ne pali. Čiribu-čiriba tralala! (Bednjanec 1975a, 42)

• usp. manekenjac, žlabrakadabra

Strip postaje tease! Ohoho, cichalteri padaju! Pa to je da pomekludiš! U meni se rađa vuk, zapravo kurjak! (Bednjanec 1976b, ožujak 1976)

• epizoda o »modernome« braku, u kojemu je muškarac kućanica, a žena ima ljubavnika

Stadion baš nije pretrpan. – Rulja je pomekludila i otišla vidjeti da li će šerif iz Taosa projahati Ilicom, što je prema publicitetu kulturni događaj stoljeća. (Bednjanec 1980, 33)

• šerif S. McCloud – glavni lik popularne TV-serije o novomeksičkome šerifu u New Yorku
pomanese [pomaneze] im. e. pomanese ← pomeranian ‘pomeranac’ × maltese ‘maltezer’ pas mješanac pomeranca i maltezera

Maltese + Pomeranian = Pomanese (Vauvau, 12. 6. 2007)

Pomilovan im. pomilovan × Milovan ime lika u stripu

Pomilovane! Razveseline! – Eno primenjuju novi zakon o opštoj amnestiji. Trebali bi... (Mataković 2003, 18)

A, vi? – Mi smo Pomilovan Šajkačanin! (Mataković 2003, 18)

• epizoda o općoj amnestiji, pomilovanju srpskih pobunjenika

• usp. Poljubiša, Razveselin, Šajkačanin
pomimo im. e. pomimo ← pomeranian ‘pomeranac’ × /american/ eskimo ‘/američki/ eskimski /pas/’ pas mješanac pomeranca i američkog eskimskog psa

American Eskimo + Pomeranian = Pomimo (Vauvau, 12. 6. 2007)

pominese [pomineze] im. e. pominese ← pomeranian ‘pomeranac’ × pekingese ‘pekinezer’ pas mješanac pomeranca i pekinezera

Pekingese + Pomeranian = Pominese (Vauvau, 12. 6. 2007)

pomrćaćina im. pomrčina × /Ivo Sanader/ Ćaća

Pomrćaćina sunca (Ćaća, 20. 3. 2015, m)

• fotomontaža glave I. Sanadera na Suncu
pomski im. e. pomsky ← pomeranian ‘pomeranac’ × husky ‘haski’ pas mješanac pomeranca i haskija

Pomski: Zanimljivosti o najslađem psu, križancu haskija i pomeranskog špica (Index, 17. 9. 2016, n)

[...] poznavatelji pomskija navode kako se oni (baš poput pomeranaca) ne preporučuju kao »psi za djecu«. (Index, 17. 9. 2016)

pomući gl. pomuzi imp. pomoći × pomusti

U protubertetu sam otišao k njemenu i rekao mu sa strahopoštopotovanjstvom: »Svake noći imam kvasac, doktore, pomuzite!« »Vi ste polucajac?« »Prizdajem.« (Radaković 1999, 59)

• usp. polucajac, prizdavati, protubertet, strahopoštopotovanjstvo
ponaosobitno pril. ponaosob ‘pojedinačno, svaki za sebe’ × osobito × bitno

Vrhlo se oružno prosijekćam noćaskajući sama sa sobama, ponaosobitno sa samim kasnoćnim osijekućim okružjem vrelim [...] (Radaković 1999, 47)

• usp. kasnoćni, noćaskati, osijekući, prosijekćati se
ponedjebljak im. ponedjeljak × bljak ‘uzvik gađenja’ pogrdno za ponedjeljak

Mrzim ponedjebljak (R, Zagreb, 2010)

Ponedjebljak (F, 14. 5. 2012, k)

• usp. Vrdobljak
ponovopaziti gl. ponovo × opaziti fr. revivre pz. 1. jd. revis ← ?revivre ‘oživjeti, nanovo živjeti, proživjeti’ × ?reviser ‘ponovo vidjeti, revidirati’

U nekokasnijoj vremenskoprostornosti, ponovopazih ga kako se glavnopoštuje [...] (Queneau 1968, 137)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
poocan [pukan] im. e. poocan ← poodle ‘pudl’ × cairn /terrier/ ‘kern/-terijer/’ pas mješanac pudla i kern-terijera

Cairn Terrier + Poodle = Poocan (Vauvau, 12. 6. 2007)

poochin [pučin] im. e. poochin ← pomeranian ‘pomeranac’ × /japanese/ chin ‘/japanski/ čin’ pas mješanac pomeranca i japanskoga čina

Japanese Chin + Poodle = Poochin (Vauvau, 12. 6. 2007)

poochon [pušon] im. e. poochon ← poodle ‘pudl’× bichon /frise/ ‘kovrčavi bišon’ pas mješanac pudla i kovrčavoga bišona

Bichon Frise + Poodle = Poochon (Vauvau, 12. 6. 2007)

poogle [pugl] im. e. poogle ← poodle ‘pudl’ × beagle ‘bigl’ pas mješanac pudla i bigla

Beagle + Poodle = Poogle (Vauvau, 12. 6. 2007)

pookimo [pukimo] im. e. pookimo ← poodle ‘pudl’ × /american/ eskimo ‘/američki/ eskimski pas’ pas mješanac pudla i američkog eskimskog psa

American Eskimo + Poodle = Pookimo (Vauvau, 12. 6. 2007)

poolates [pulates] im. e. poolates ← pool ‘bazen’ × pilates ‘pilates’ pilates u bazenu

Nova savršena vježba je poolates – pilates u vodi (Metro, 15. 3. 2010, n)

Poolates ostaje vjeran vježbama Josepha Pilatesa, s tom razlikom da ga manji pritisak na zglobove i mišiće čini pristupačnijim, objašnjava Boo Pfeiffer. [...] Baš svaka vježba tijekom poolatesa uključuje vaše srce, trbuh, leđa i mišiće struka. (Metro, 15. 3. 2010)

• usp. aeroboks, aerolates, aquaerobik, blogilates, doga, frajerobic, piloks, prancercise, sexercise, troga, yogalates
poolky [pulki] im. e. poolky ← poodle ‘pudl’ × silky /terrier/ ‘/australski/ svilenkasti /terijer/’ pas mješanac pudla i australskoga svilenkastog terijera

Poodle + Silky Terrier = Poolky (Vauvau, 12. 6. 2007)

pooranian [puranijan] im. e. pooranian ← poodle ‘pudl’ × pomeranian ‘pomeranac’ pas mješanac pudla i pomeranca

Pomeranian + Poodle = Pooranian (Vauvau, 12. 6. 2007)

pootalian [putalijan, putelijen] im. e. pootalian ← poodle ‘pudl’ × italian /greyhound/ ‘/mali/ talijanski hrt’ pas mješanac pudla i maloga talijanskog hrta

Italian Greyhound + Poodle = Pootalian (Vauvau, 12. 6. 2007)

pooton [puton] im. e. pooton ← poodle ‘pudl’ × coton /de tulear/ ‘tulearski pas’ pas mješanac pudla i tulearskoga psa

Coton De Tulear + Poodle = Poo-Ton (Vauvau, 12. 6. 2007)

poovanese [puvaneze] im. e. poovanese ← poodle ‘pudl’ × havanese ‘havanezer’ pas mješanac pudla i havanezera

Havanese + Poodle = Poovanese (Vauvau, 12. 6. 2007)

popisditis im. popis × popizditis ‘bolest živciranja, pižđenja’

Feralov popisditis (FT, 31. 3. 2001, n)

• o izjavi don Ž. Kustića da je biskupima Riječko-senjske nadbiskupije posebno neugodno čuti da bi popisivači mogli Istrane poticati da se upisuju kao Istrijani

Popišalić im. popišati × /Ivić/ Pašalić

Odlazak Popišalića (FT, 31. 8. 2002, n)

• fotomontaža utjecajnoga HDZ-ova političara I. Pašalića pod tušem
poplesavjeti gl. poblesavjeti × plesati

Lozina načisto poplesavio! (FT, 21. 9. 2002, n)

• komentar ekstatična ponašanja suca V. Lozine na koncertu M. Perkovića Thompsona • V. Lozina sudio je hrvatskim vojnicima za zločine u Lori

• usp. plesav
popovluk im. pop × popovati ‘nametljivo poučavati, docirati’ × lopovluk

Feralovo razotkrivanje popovluka (FT, 24. 6. 2005, n)

• o izjavi don Ž. Kustića da svećenici u propovijedi izbjegavaju govoriti o privatizaciji i pretvorbi jer ne znaju tko je tu radio ono što je trebalo, a tko je pljačkao

Transparentni popovluk (Lucić 2011a, 29. 3. 2011, n)

Kao da je ona izjava njezina prvog pastira u Hrvatskoj prigodom paradiranja po luksuznoj zgradi Hrvatske biskupske konferencije da je »dugoročno skromnije ovo što je skuplje« bila premala uvreda ljudskoj pameti i kao da njegovo pojašnjenje kako je »teško sve do kraja matematički izraziti« nije bilo dovoljno jasan pokazatelj cinizma s kojim Crkva demonstrira transparentnost svojega popovluka, stigla nas je i jutarnja propovijed don Živka Kustića u kojoj se svode računi s »onima koji se zgražaju nad novom zgradom HBK«. (Lucić 2011a, 29. 3. 2011)

• o propovijedi don Ž. Kustića u kojoj opravdava izgradnju luksuzne zgrade Hrvatske biskupske konferencije
popsihišati gl. popišati × psiha

Popsihišaj se ti na svoju analizu, a mi ćemo igrati igru kako nam paše! (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, foteljogika, frustoritan, klupasocijacija, kopačkompleks, lovosenzus, noganglij, nogomentalni, nogotalamus, notorički, nježnoverzan, psihonogija, tabelogika, traumlatika, upravudonja
popularan prid. pop × popularan

POPularan auto (Index, 12. 7. 2015, m)

• na memu su svećenici okupljeni oko automobila marke Audi

Porezman im. porez × Sulejman /Veličanstveni/

Porezman Veličanstveni (Zmaj, 29. 11. 2013, m)

• fotomontaža ministra financija S. Linića na tijelu S. Veličanstvenoga

• usp. burdžoazija, ekognomski, halocinogen, hulkiganizam, klinićki, Plinić, Porres, slavkoluk, slavkorječivost, Slinić, socijalnuški, Zlavko, Zlinić

Pornhabija im. Pornhub × vehabija ime izmišljene internetske pornostranice za muslimanske fundamentaliste

Pripadnici Vehabijskog pokreta odlučili su u suradnji s vodećim internetskim web servisima pokrenuti potpuno novi, do sad neviđeni web site za odrasle pod nazivom Pornhabija. Pornhabija bi trebala zbližavati sve odrasle pripadnike Vehabijskog pokreta i ostalih ljubitelja šerijatskog zakona. Najveća početna vrijednost brenda Pornhabije je upravo u njegovoj originalnosti jer ni po čemu ne podsjeća na nešto slično što na bespućima interneta već postoji. (Newsbar, 3. 6. 2016)

• Pornhub – internetska stranica s pornofilmićima

• usp. burkkake, webhabija
pornoćka im. porno- × polnoćka

Mrletova »pornoćka« & »poganski Božić« (Kaćunko, 31. 12. 2011, n)

[...] ta famozna »Nova godina« – sublimirana u jednu jedinu sekundu vremena (koje uopće i ne postoji!) – pretvara u magijski trenutak, okultnu duhovnost što postaje ili nadomjestak za Božić, ili njegova zamjena (zato je Mrle iz Leta3 u Rijeci na Badnjak upriličio svoju »pornoćku«! – znaju medijski maheri svoj posao...!). (Kaćunko, 31. 12. 2011)

• o poganskome slavlju Nove godine

• usp. Clozet 3, karamladež, Toalet 3, Toilet 3

Pornodjel im. porno- × odjel e. Pornosec ← Pornosection ‘Pornoodjel’ odjel za pornografiju u romanu 1984. G. Orwella

Postojao je čak i jedan cijeli pododjel – na novozboru se nazivao Pornodjel – koji se bavio proizvodnjom najniže vrste pornografije: raspačavala se u zapečaćenom pakovanju i ni jedan član Partije, osim onih koji su na njoj radili, nije ju smio ni pogledati. (Orwell 1983, 48)

• usp. duplozof, duplozofija, Eurazija, eurazijski, glagomenica, logorad, mislicija, telekran, telekranski, tintolovka

Pornokio im. porno- × Pinokio e. Pornocchio ← porn ‘pornografija’ × Pinocchio prigodno ime drvenoga totema, figurice koja navodno povećava spolnu moć muškarca

Zakasnit ćemo doktoru! – Premišljam se [...] – Imam dobar predosjećaj. Ti? – Da. – Bit će bolje od prijašnjih. – Zbilja? – Da. Sad imamo Pornokija. (Pravila 2014, S02E11)

• Pinocchio – oživljeni drveni lutak iz dječjega romana C. Collodia (1883)

pornosan prid. porno- × ponosan

Za sve vrijebe obasjećala sam svoj veseliki obol, ali sam bila pornosna što se nisam ogledala kad mi je heman prosvirao nacionalni himen [...] (Radaković 1999, 49)

• usp. nattack, trenutiktak, veselik, vrijebe

Još dugo poslijeb kozmičem tijelovo kao u nekoj tjelešnoj A-molitvi, u unutransu koji me Zanossi Rade Končarobno i pornosna summary što summer muž/žena, mušmuškarac [...] (Radaković 1999, 50)

• usp. A-molitva, končarobno, kozmicati, poslijeb, summary, summer, unutrans, zanossiti
pornozofički prid. pornografski × filozofički e. pornosophical ← pornographical ‘pornografski’ × philosophical ‘filozofski’

Pornozofička filoteologija. Metafizika u Mecklenburgh Streetu! (Joyce 1965, II, 53)

• usp. kontransmagnifikajudobongtancijalnost, kontransmagnifikandjudobumstancijalnost, njenjegov, pornozofski
pornozofski prid. pornografski × filozofski e. pornosophical ← pornographical ‘pornografski’ × philosophical ‘filozofski’

Pornozofska filoteologija. Metafizika u Mecklenburgh Streetu! (Joyce 1991, 424)

• usp. kontransmagnifikajudobongtancijalnost, kontransmagnifikandjudobumstancijalnost, njenjegov, pornozofički

Pornywood [pornivud] im. e. Pornywood ← porn ‘pornografija’ × Hollywood

Tako da imate Hollywood, a sjeverno od njega Pornywood. Gej tipovi s Viagrom napumpanom erekcijom nabijaju narkomanke na madracima u vrtovima Encina. (Winslow 2011, 91)

• usp. benevolentan, čudojebesan, jazzercise, Kaleksiko, ludist, orgizam, ratgazam, reluksuzacija, zazujan, zlostup
porock [porok] im. porok × e. rock

Zato bi naši mladi svaki dan trebali moliti Sv. Roka da ih zaštiti od zamki i (po)rocka kojima su izloženi te da im Svečev primjer bude poticaj i pomoć u vjernosti Evanđelju, poglavito u ustrajnosti u ljubavi prema bližnjemu! (Kaćunko, 16. 8. 2007)

• o katoličkome svecu Sv. Roku i smrti grešnika E. Presleya

Porres [pores, porez] im. porez × /Fernando/ Torres

Fernando Porres (Zmaj, 11. 2. 2014, m)

• fotomontaža ministra financija S. Linića na tijelu nogometaša F. Torresa

• usp. burdžoazija, ekognomski, halocinogen, hulkiganizam, klinićki, Plinić, Porezman, slavkoluk, slavkorječivost, Slinić, socijalnuški, Zlavko, Zlinić

Portugoool im. uzv. Portugal × goool ‘komentatorski uzvik pri postizanju gola u nogometu’

Portugooool (Mataković 2004a, 7, n)

• epizoda o gledanju nogometnoga EP-a u Portugalu (2004)

posizati gl. posisati ‘izvući korist’ × SIZ ‘Samoupravna interesna zajednica’

Pola para koje rulja odvaja za nas si ti posizao. (Bednjanec 1981, 12. 8. 1981)

• epizoda o kajaku dvokleku • SIZ – tijelo u nadležnosti kojega su u SFRJ bili sport, kultura i druge društvene djelatnosti

• usp. nasizati, sizanje
posiziti gl. pošiziti ‘poludjeti’ × SIZ ‘Samoupravna interesna zajednica’

Veslo ti materino! Uništio si jedini ispravni regatni čamac [...] Posizit ćemo dok ne nabavimo novi. (Bednjanec 1980, 84)

• SIZ – tijelo u nadležnosti kojega su u SFRJ bili sport, kultura i druge društvene djelatnosti
poslijeb pril. poslije × jebati

Još dugo poslijeb kozmičem tijelovo kao u nekoj tjelešnoj A-molitvi, u unutransu koji me Zanossi Rade Končarobno i pornosna summary što summer muž/žena, mušmuškarac [...] (Radaković 1999, 50)

• usp. A-molitva, končarobno, kozmicati, pornosan, summary, summer, unutrans, zanossiti
poslijepodne im. poslijepodne × slijepo

Izašao sam na ulicu. Vani je bilo hladno i oblačno. Smjesta me ipak zabljesnulo poSLIJEPOdne; dok sam se zbijao uz fasade, podsjetilo me, na trenutak, na jednu sasvim drugu priču. (Rajki 2012, 10)

poslovićaća im. poslovica × /Ivo Sanader/ Ćaća

Poslovićaća (Ćaća, 23. 4. 2015, k)

• komentar na mem Zrno po zrno pogačaća, kamen po kamen palačaća

• usp. palaćaća, pogačaća
pospermanje im. pospremanje × sperma

Pospermanje države (FT, 23. 1. 1995, n)

• V. Ivančić o najavljenim novim zakonima – o zaštiti obitelji i materinstva, o braku, o pornografiji, o porezu na neženje, o nepušenju
posranica im. posrati × poslanica

Uskrsna posranica (Di, 5. 4. 2015)

• opis uskrsne poslanice kardinala J. Bozanića

• usp. Bogznanić, celibrat, kaptolacija, kaptolik, katakorizma, Noćenaš, smećenik, tamjan
posteljovina im. postelja × pustolovina

Može Ante Tomić biti nominiran za Nobelovu nagradu za književnost, može je Slavenka Drakulić dobiti, može je Miljenko Jergović odbiti, ne bi njihove knjige izazvale takvu pažnju kakvu je izazvala knjiga gospođe Nives Zeljković udate Drpić pridodate Celzijus, sve od trenutka kad je Arena prošle godine turbo-ge-te-iks ekskluzivno objavila da mlada dama piše vruće memoare o svojim posteljovinama i kreveturama [...] (Dežulović 2010a, 147, prosinac 2008)

• usp. krevetura

Posudney [posudni] im. posuditi × Barney e. Borrow-ney ← borrow ‘posuditi’ × Barney

Dosta mi je da ljudi posuđuju stvari i ne vraćaju ih. [...] A gdje je onaj koji me najviše iskoristio? Barney. Ili da kažem Posudney? (Kako 2015, S08E10)

• Barney – ime lika u TV-seriji Kako sam upoznao vašu majku
posvećaćanica im. posvećenica ‘pogača’ × /Ivo Sanader/ Ćaća

Posvećaćanica (Di, 3. 4. 2015, k)

• komentar na mem s natpisom Nit si kruv, nit si kolač, šta si
posvetoljubiv prid. posveta × osvetoljubiv

Posvetoljubiv i te kako jesam, / pa tebi koji tu sintagmu skova / pišem u duhu zahvalnoga slova, / posvećujuć, dakako, ovu pjesan. (Maroević 2004, 28)

• pjesma je posvećena »Mrkome, a kome drugome«, odnosno Z. Mrkonjiću, kojemu T. Maroević u stihu pripisuje kovanje riječi posvetoljubiv

• usp. para-Vraza, posvetoljubivo, posvetoljubivost, rođengradski, severmore, slamnigrarija
posvetoljubivo pril. posveta × osvetoljubivo

Posvetoljubivo (Maroević 2004, 15, 28, n)

• usp. para-Vraza, posvetoljubiv, posvetoljubivost, rođengradski, severmore, slamnigrarija
posvetoljubivost im. posveta × osvetoljubivost

Akrostih premda ne dah adresatu, / ne želim duže imat ga na vratu: / posvetoljubivošću pijev nek svrši. (Maroević 2004, 28)

• usp. para-Vraza, posvetoljubiv, posvetoljubivo, rođengradski, severmore, slamnigrarija
pošizditi gl. pošiziti × popizditi

Kud si se vroti? Plivaj na onu bondu! Sigur je pošizdija. (Bednjanec 1980, 79)

• epizoda o plivačkome maratonu

• usp. baratoniranje, paratonac

Frajeri pošizde kad ih javno izvrtiš i međunožno im proguraš bubamaru. (Bednjanec 1982, 18. 8. 1982)

• epizoda o prodaji nogometaša u inozemstvo
potekilaviti gl. po- + tekila × kilaviti

Odnježio me i potekilavio. Morate uzeti nekog domaćeg. (Bednjanec 1980, 47)

• epizoda o smicalicama u angažiranju nogometnih izbornika

• usp. odmiljati, treneritnuti
potlEUšica im. potleušica × EU ‘Europska Unija’

Hrvatska – globalna potlEUšica ili...? (Kaćunko, 29. 6. 2013, n)

• o ulasku Hrvatske u Europsku Uniju

• usp. guzsjenica
potputenost im. potpun, potpunost × putenost

Tada sam prvi put u potputenosti osjetila blažensku miluminaciju. Kyborgazam. (Radaković 1999, 49)

• usp. blaženski, kyborgazam, miluminacija

Potrošenko im. potrošen × /Petro/ Porošenko 1. pogrdno za ukrajinskoga predsjednika P. Porošenka

Bože dragi, a gdje su seljaci, poljoprivrednici, ribari, obični građani? Samo lopovska banda na okupu, plus Vučić i Potrošenko. (Index, 13. 2. 2015, k)

2. pogrdno za podložnoga ili isluženoga političara općenito, aluzija na ukrajinskoga predsjednika P. Porošenka

Očito je da naši »politički baletani« plešu uvijek po »notama skladatelja« iz velikih svjetskih centara moći... U Ukrajini figurira Petro Porošenko, a naš »dvojac bez kormilara«, imenjaci (gle apsurda!) dvojice apostolske braće, mogu se već nazvati – Andro i Pero POTROŠENKO! (Kaćunko, 9. 11. 2016)

• o hrvatskome predsjedniku Vlade Andreju Plenkoviću (Andro) i predsjedniku Sabora Boži Petrovu (Pero)

• usp. Orašjaran
povampirba im. povampiriti se ‘iznenada pokazati zle osobine ili svojstva’ × pomirba

Feralova povampirba (FT, 12. 8. 2000, n)

• o izjavi D. Čizmića Marovića da nam budućnost jednako ovisi i o ljevici i o desnici

• usp. brandtoubilački, duškomitraljez

Feralova povampirba (FT, 3. 3. 2001, n)

• o izjavi T. Krole: »Super, imamo ustašku državu u kojoj partizani vladaju!«

• usp. Krölötubbies
povraćaćati gl. povraćati × /Ivo Sanader/ Ćaća

Ćaća povraćaća (Ćaća, 6. 4. 2015, m)

• fotomontaža I. Sanadera kako povraća »od ulizica i uhljeba«
povraćak im. povraćati × povratak

Feralov povraćak (FT, 25. 10. 2003, n)

• o izjavi L. Pejkovića da je povratak Srba u Hrvatsku završio jer njihovi zahtjevi više ne stižu
powebati [povebati] gl. pojebati × ?povesti × e. web ‘mreža, internet’

Powebi me! (Rajki 2014a, 62)

• usp. nenadwebiv, odweb, odwebati se, webati se
pozabiti gl. pozabiti ‘zaboraviti’ × zabiti

I tako, stajala sam nasrednjak, gola, razodjevljena, a on mi nije pozabio dati svoj de Gaulloise. (Radaković 1999, 48)

• usp. Gaulloise, razodjevljen
pozdipiti gl. popizditi × zdipiti ‘zgrabiti i odnijeti, ukrasti’

Što te je spopalo?! Da nisi pozdipio? (Bednjanec 1980, 29)

Ne kužim taj šah, a moram buljiti u te dosadne pantomimičare kraj kojih čak i šahisti zijevaju, a neki su već pozdipili i zbrisali. (Bednjanec 1980, 133)

poZDrav im. pozdrav × ZD ‘Zadar’

Završna riječ velikog broja Zadrana u mobilnoj i internetskoj komunikaciji. U riječi »pozdrav« učahurena je registarska oznaka Zadra. (Zadarplus, 2015)

pozistor im. e. posistor ← positive ‘pozitivan’ × thermistor ‘termistor’ pozitivan termootpornik, otpornik kojemu se električni otpor povećava s povećanjem temperature

Da, tako mi je na grafi, prespojen pozistor, na 12 V se vrti na nešto preko 2500 rpm, dok je ispod 1300 rpm vrlo tih. (PCekspert, 18. 9. 2007, k)

• usp. pelistor, termistor, transponder, tranzistor
pozitron im. e. positron ← positive ‘pozitivan’ × electron ‘elektron’ elementarna čestica, antičestica elektrona, pozitivno nabijena elementarna čestica iz skupine leptona

Uz rasprave o rimskoj poeziji i sredovječnom slikarstvu mladi doktori pisali su već teze o izdržljivosti armiranog betona i o nebulozama. Jedan je dokazivao, kako se iz najmanjih količina energije preko kvanta, neutrona, pozitrona, čestica atoma stvara život; drugi je dokazivao neiscrpivost prostora i uzročnosti svijeta. Jedan je dokazivao, kako se determinizam ruši, i kako nije kadar objasniti milijardu i pol godina života, drugi je tražio lanac razvoja od stanice do genija. (Bonifačić 1938, 203)

pozitron (AG 1999, s. v.)

Atom antivodika se sastoji od negativno nabijenog protona u unutrašnjosti i pozitivno nabijenog elektrona (koji se naziva i pozitron) izvana. (Vjesnik, 2. 12. 2002)

Postojanje pozitrona predvidio je hrvatski fizičar Stjepan Mohorovičić (1890–1980) prije nego što je britanski fizičar P. Dirac (1902–84) postavio teoriju elektrona (1928), a otkrio ga je u kozmičkom zračenju američki fizičar C. D. Anderson (1932) (Proleksis, s. v., veljača 2015)

Pr
praćaćka im. praćka × /Ivo Sanader/ Ćaća

Praćaćka! (Ćaća, 6. 3. 2015)

• opis iznad mema s natpisom da se Ćaća vraća ka praćka
praćaćovjek im. pračovjek × /Ivo Sanader/ Ćaća

Krapinski praćaćovjek (Ćaća, 23. 3. 2015, m)

• fotomontaža I. Sanadera kao pračovjeka
pragnje im. prase × jagnje

Pragnje?! Pa što stavljate od pajceka glavu i od janjeta dupe ili obrnuto? Ili stavljate oba dupeta? (Sportnet, 29. 4. 2005, k)

Kako svašta na ražnju? Prase ili jagnje... iliti pragnje... (Index, 25. 5. 2013, k)

Pragnje ljudi pragnje. Kakvi kurci palci. (Index, 19. 2. 2015, k)

Tačno nas Aca treba skupiti tamo negde u Timočkoj krajini, pa se natičite na ražanj od pragnjeta koliko vam je volja. (Index, 5. 4. 2015, k)

• usp. bleketati, kovan, kovca, mejati, ovkoza, ovza, svinjgati
pragnjetina im. prasetina × jagnjetina

Vidiš, pragnjetina je univerzalan pojam, kako kod braće Srba, tako i kod nas. Što se tiče Domagoja Pancirova, dečko se vjerojatno zanese u najboljoj namjeri pokušavajući ne biti suhoparan pa onda malo miješa poslovni i sportski rječnik. (Sportnet, 29. 4. 2005, k)

Popustio je pred vodom, a ne pred klopom. Naždralo se to pragnjetine na tone. Nije mu nidočega osim do vode ladne. Ustaše ne postoje. Osim u Hrvatskoj. (F, 22. 4. 2011, k)

Ajd, pa da vidimo ko od nas dvojice plaća virtualnu turu i kilo ipo pragnjetine. A do tad možda i ovo pomogne. (Index, 11. 3. 2013, k)

• usp. gooducken, puripatketina, purprsafil, turbaconducken, turducken, tofuran, tofurkey
prajdizan im. e. Pride ‘ponos, Povorka ponosa’ × partizan sudionik i simpatizer povorke LGBTQ-populacije

Pred HNK-om se okupilo oko 250 prajdizana i prajdizanki [...] (Dnevnik, 10. 2. 2008, b)

Ovaj put svoj Zagreb-Pride-coming-out na velikoj pozornici imat će novi prajdizan i prajdizanka, Karla Horvat Crnogaj i Marwan Zeitoun. (JL, 10. 6. 2008)

Varšavski se Pride održava 11. lipnja, a pretpostavlja se da će iz ovih zemalja doći oko 100-ak prajdizana. (Queer, 15. 5. 2011)

Budi pravi/a prajdizan/ka: Volontiraj na Zagreb Prideu. (VCZ, 2011)

prajdizanka im. e. Pride ‘ponos, Povorka ponosa’ × partizanka sudionica i simpatizerka povorke LGBTQ-populacije

Pred HNK-om se okupilo oko 250 prajdizana i prajdizanki [...] (Dnevnik, 10. 2. 2008, b)

Dnevnik jedne prajdizanke (Libela, 14. 6. 2009, n)

Na Trgu žrtava fašizma gdje su se okupljali »prajdizani« i »prajdizanke« viđeno je dosta poznatih lica [...] (SD, 18. 6. 2011)

Draga zajednico, prajdizanke, prajdizani, Drage podržavateljice i podržavatelji, Ove godine je pred nama XV. Povorka ponosa! (Index, 2. 2. 2016, k)

praklava im. prazna × baklava prazna baklava

Baklava – maklava – praklava – pa birajte (Coolinarika, 7. 1. 2010, n)

Moj sin naručio »sočnu« baklavu, sa orasima (baklava), makom (maklava) i praznu (praklava), ali da se ne mešaju – dobio je sve to u jednoj tepsiji (Coolinarika, 7. 1. 2010)

• usp. maklava
praljčarija im. /Slobodan/ Praljak × brbljarija

Feralove praljčarije (FT, 19. 3. 2004, n)

• o izjavi S. Praljka: »Ja nikada nisam došao u situaciju, kao sudionik Domovinskog rata i stvaranja hrvatske države, izgovoriti desetinu onih riječi koje Kajin nabrblja o tome.«

• usp. filijalnuški, insektor, neštarija, shitistika, stokabular
prancercise [prensersajz] im. e. prancercise ← prance ‘šepiriti se, gizdavo poskakivati’ × exercise ‘tjelovježba’ tjelovježba u kojoj se oponašaju konjske kretnje, konjski hod, osmislila ju i popularizirala J. Rohrback kasnih 1980-ih

Prancersize je mješavina brzog hodanja, hodanja po pisti i plesa, a postao je pravi hit na YouTubeu zahvaljujući ovom videu! Uživajte! (Index, 3. 6. 2013)

»Tu su mi utezi za noge, a glazba je spremna. Zato prestanimo blebetati i prohodajmo zajedno!«, poziva instruktorica prancercisea Joanna Rohrback. To je danas 61-godišnja Joanna prvi put napravila 1989. i napisala knjigu o kaskajućem ili čak galopirajućem obliku vježbanja. (RTL, 4. 6. 2013)

• usp. aeroboks, aerolates, aquaerobik, blogilates, doga, frajerobic, piloks, poolates, sexercise, troga, yogalates

PRanje im. e. PR ‘public relations, odnosi s javnošću’ × pranje

Edward Bernays – Otac PRopagande i masovnog PRanja mozga (VL, 20. 8. 2016, n)

• usp. PRess release, PRetvaranje, PRimjer, PRopaganda, PRvi
praorijek im. prati gpr. prao × pravorijek

Feralov praorijek (FT, 11. 10. 2003, n)

• komentar intervjua u kojemu se ministrica pravosuđa I. Antičević-Marinović ograđuje od upletanja »u konkretne slučajeve« • aluzija na biblijsko pranje ruku
prasednica im. prase × predsjednica pogrdno, uvredljivo za predsjednicu

Ako nemaš direktnog materijalnog interesa od dolaska Prasednice, onda uzmi i ti terapiju, jer je onda težak dan, tj. teško sutra i za tebe. (Index, 15. 2. 2015, k)

Poruka mladima od prasednice: »Glupi ste ko kurac, ako vjerujete onome što sam prosrala«. Vaša prasednica. (Index, 15. 2. 2015, k)

Baš je prava prasednica. (NL, 18. 2. 2015, k)

• usp. prcjednica

Prasičko im. prase × /Ivica/ Blažičko pogrdno, uvredljivo za sportskoga novinara I. Blažička

Prenosio je Božo Sušec, tata koji je svojeg sina Sašu netom zaposlio kod sebe na HRT-u, k tome još Galićka i Nemčić kupiše Blažička kojeg Torcida zove Prasičko, pa nije čudo da je od sreće totalno izgubio kompas i počeo se rugati niskom rastu jednog crnog igrača i nazvao ga nogometni patuljak. (NCL, 9. 11. 2004)

Kaj fali Prasičku, pa baš je dobro komentiral. (Sportnet, 11. 9. 2010, k)

Protiv pojave Ivice Blažička na malim ekranima stručnjaci još uvijek nemaju ništa efikasno. Savjetuju da ljudi, kao i dosada, glasno negoduju na njegovu pojavu i viču: »Prasičko, Prasičko«. A tu je i Mila Horvat da skrene pozornost. (Sprdex, 11. 6. 2012)

prasinac im. prase × prosinac šaljivo za mjesec prosinac

4. prasinca 1995. (FT, 4. 12. 1995)

11. prasinca 1995. (FT, 11. 12. 1995)

18. prasinca 1995. (FT, 18. 12. 1995)

• usp. prdosinac, prostatinac, prosvinjac
prasizam im. prase × rasizam

Feralov prasizam (FT, 14. 6. 2003, n)

• o šovinističkome napisu don A. Bakovića u kojemu se zagovara protjerivanje Roma, a tvrdi se da nije riječ o rasizmu

• usp. antitemza, antomurale, desnošljivost, drinosaurus, državlji, ekumenjara, haesperanto, kćerikalizam, muslimaničan, romovina, romovlasnički, serijalnuški, stjegovni, ubijesno, videološki, wrusstracija, zaviočajan, zavjeronauk
prasist im. prase × rasist

Feralov prasist (FT, 24. 3. 2006, n)

• o opravdanju A. Vrdoljaka: »Sve da sam i rekao kako hrvatska djeca ne žele biti crnci, ta jedna izjava nije dovoljna da me se proglasi rasistom.«

• usp. Atlantun, Einstun, tončno, Vrdobljak, zgradni
praskozornica im. praskozorje × zornica

Praskozornice – katolička »sumrak saga« (Kaćunko, 19. 12. 2012)

• o misama zornicama i lošem utjecaju filmova Sumrak sage koji su »sjajna škola i poticatelj maloljetničkih trudnoća« • Praskozorje – naslov jednog od nastavaka Sumrak sage
prasmenost prid. prase × pismenost

Tromblon se dokopao pigtograma iz rukopigne ostavštine Gojka Šuška nakon čijega otkrića slijedi nužna revalorizacija povijesti hrvatske prasmenosti (FT, 16. 4. 2003)

• uz pjesmicu napisanu na slikama svinja povodom navodnog otkrića rukopisne ostavštine ratnoga ministra obrane G. Šuška • Tromblon – rubrika u Feral Tribuneu

• usp. pigtogram, praščanski, rukopigni
prastarke im. mn. prastar × starke ‘tenisice Converse All Star’ stare i raspale tenisice Converse All Star

Kad ćeš već jednom baciti te prastarke? (Ž, Zagreb, 1. 9. 2014)

praščanski prid. prasac × baščanski

Praščanska ploča (FT, 16. 4. 2003, n)

• naslov pjesmice napisane na slikama svinja povodom navodnog otkrića rukopisne ostavštine ratnoga ministra obrane G. Šuška • Tromblon – rubrika u Feral Tribuneu

• usp. pigtogram, prasmenost, rukopigni

Prašo im. prašak ‘kokain’ × /Petar/ Grašo

Petar Prašo (Di, 29. 6. 2015)

• aluzija na navodno drogiranje pop-pjevača P. Graše
pratelevidiot im. ?pra- × ?televizija × idiot

Dezodorantibiotik / i safarisafalada / drajvaju se u egzotik / svih stereomonomada; / spazmoerotski si ana- / ližući grke džiuđuse / navisanskih tobogana / manikopuliraju se: / »Maskokoto« tad će »tko te / to dezinfekalijama?« / »Iz devizijske su kvote / zadnjih marcipanorama / mog mokrobioprograma, / ti pratelevidiote!« (Mrkonjić 1988, 63)

• usp. amandmanija, amandmaniti se, amandmoneyti se, analizati, dezinfekalije, dezodorantibiotik, džiuđus, manikopulirati se, marcipanorama, maskakota, stereomonomada
pratija im. zam. pratilac ak. pratioca × ja ak. mene

Ponašam se kao da želim prevariti nekog promatrača, nekog pratioca, pratimajku, pratimene u svakom slučaju. To je napad paranoje [...] (Radaković 1990, 93)

• usp. pratimajka, pratiotac
pratimajka im. pratilac ak. pratioca × majka ak. majku

Ponašam se kao da želim prevariti nekog promatrača, nekog pratioca, pratimajku, pratimene u svakom slučaju. To je napad paranoje [...] (Radaković 1990, 93)

• usp. pratija, pratiotac
pratiotac im. pratilac ak. pratioca × otac ak. oca

Ponašam se kao da želim prevariti nekog promatrača, nekog pratioca, pratimajku, pratimene u svakom slučaju. To je napad paranoje [...] (Radaković 1990, 93)

• usp. pratija, pratimajka
pravoludni prid. pravosudni × lud

Feralov pravoludni savjetnik (FT, 8. 9. 2006, n)

• o izjavi I. Z. Čička da novinar D. Hedl, odbijajući svjedočiti, zastrašuje svjedoke
pravoluđe im. pravosuđe × lud

Feralovo pravoluđe (FT, 1. 2. 1999, n)

• o izjavi J. Husara u parnici protiv Feral Tribunea da je nakon objavljena članka u tom tjedniku obolio od posttraumatskog sindroma

Feralovo pravoluđe (FT, 27. 10. 2001, n)

• o izjavi V. Gredelja da se ne može govoriti o ideološkim čistkama u pravosuđu za vrijeme HDZ-ove vlasti

Ministarstvo pravoluđa (FT, 6. 9. 2003, n)

• o postupcima ministrice pravosuđa I. Antičević-Marinović
pravopih im. pravopis × pih ‘rugalački, podcjenjivački onomatopejski uzvik’

Feralov pravopih (FT, 10. 11. 2006, n)

• o izjavi M. Ivkošića da je pismenost samo mit

• usp. banalfabet, bordelaština, dijagroza, eurastenija, hapsolutizam, monotonuće, Orban, pedalaština, sramokres, srbosek, šekretar
pravoslavopis im. pravoslavlje × pravopis

Feralov pravoslavopis (FT, 3. 2. 2001, n)

• o izjavi S. Babića da jedino u Srbiji postoje istodobno dva pravopisa, a »nećemo se valjda uspoređivati sa Srbima«

• usp. brozno, hijeroglib
pravosrđe im. pravosuđe × Srđ /Jakšić/

Pravosrđe (FT, 6. 1. 2001, n)

• o ranjavanju dubrovačkog odvjetnika S. Jakšića i pasivnosti policije u rješavanju tog slučaja
pravosudnji prid. pravosudni × sudnji

Pravosudnji dan (FT, 6. 4. 1998, n)

• o skandalima na zboru Udruge hrvatskih sudaca

Pravosudnji kutak (FT, 11. 10. 2003, n)

• o izjavama ministrice pravosuđa I. Antičević-Marinović
pravosuluđe im. pravosuđe × sulud

Feralovo pravosuluđe (FT, 13. 4. 2007, n)

• o napisu M. Kovačevića kojim se protivi presudi M. Hrastovu za ratni zločin te pravosuđu koje »Hrvate osudi samo zato što su Hrvati, a Srbe oslobodi zato što su Srbi«
praznolikost im. prazan × raznolikost

Biološka praznolikost (FT, 13. 6. 2008, n)

• o konferenciji o biološkoj raznolikosti u Bonnu, koja prema autorici maskira činjenicu da smo u završnoj fazi pretvaranja prirode u robu za trgovanje

Gnjusnih li praznolikosti. / Bolje ih se više, uopće, ne doticati! (Rajki 2014a, 17)

praznoslavlje im. prazan × pravoslavlje

Feralovo praznoslavlje (FT, 29. 7. 2000, n)

• o izjavi mons. M. Bogovića da je teško govoriti o ekumenizmu kad većina Srba u Hrvatskoj nisu vjernici
prcjednica im. prcati ‘jebati’ × predsjednica pogrdno, uvredljivo za predsjednicu

Pa jel tako s prcjednicom? (Index, 2. 2. 2015, k)

A jesi rekao svojoj prcjednici – šefici Kradeze-ta, da je grah mogla pojesti i u nekoj birtiji, a ne letati do Afganistana pokazujući svoje kretenske muškobanjaste komplekse?! (Index, 13. 6. 2015, k)

Pitaj u zločinačkoj zadruzi na Trgu žrtava fašizma. Ili kod prcjednice u Visokoj... Pardon, na Pantovčaku. (Index, 18. 6. 2015, k)

• usp. prasednica

Prdasser [prdaser] im. prdjeti × (/Michael/ Sasser e. Gasser ← gas ‘plin, /tjelesni/ vjetar’ × /Michael/ Sasser

Nema te osobe zbog koje bih se skrila pod stol. – Da? Nijedne jedine? Čak ni Prdassera? – Kako se usuđuješ spomenuti ga? – Tko je Prdasser? – Zadnja osoba koju želim vidjeti ovdje. Michael Sasser. Išli smo zajedno u srednju školu. (Kako 2015, S04E06)

Sasseru, često prdiš? – Ne, nisam bio ja, ona je. – Kako da ne, Prdasseru. Prdasseru! Prdasseru! (Kako 2015, S04E06)

Ti se bojiš Becce, Lily se boji Prdassera. Ostajemo pod stolom. (Kako 2015, S04E06)

• M. Sasser – ime lika u TV-seriji Kako sam upoznao vašu majku

Prdežulović im. prdež × /Boris/ Dežulović pogrdno za novinara i književnika B. Dežulovića

Pljuciću, nikada od tebe prDežulovića. (NL, 21. 6. 2012, k)

Mrziš, kažeš, ove usporedbe, a jedino po njoj i gudite vas 20-ak već tjednima ovdje, a i Prdežulović i Bljutković samo po tome gude... (F, 28. 11. 2013, k)

Četnik henesy i mala komunjara Antiseptik u obrani Predraga Kurčića... di mu je pajdo Prdežulović? (NL, 5. 6. 2015, k)

• usp. Bljutković, Borij, Brežulović, dežulan, dežulanje, dežulati, Pljucić, Smradežulović

Prdoljak im. prdjeti × /Ivan/ Vrdoljak pogrdno za političara I. Vrdoljaka

Evo nama Rusa htio to Prdoljak ili ne. (Index, 24. 3. 2014, k)

Namjera je očito da se skrene sa umješanosti ministra Prdoljaka u porezni skandal. Mamić mi uopće nije simpatičan, ali uživam gledat kako briše pod s ministrom Ostoja Rankovićem. (PD, 3. 7. 2015, k)

Genijalac Prdoljak. Pak su mu krivi drugi. Kumrovečka škola. (VL, 10. 12. 2015, k)

Prdomet im. prdjeti × prdonja × /Drago/ Prgomet pogrdno, uvredljivo za političara D. Prgometa

Još je na njojzi mali prdonja, korumpirani lekar, Drago Prdomet. Pa nije li on izbačen iz HDZeja? (Index, 3. 9. 2015, k)

Prdomet se otkriva do kraja... Tko o čemu, Prdomet o prevarama... Mi uopće ne shvaćamo da će on osnovati svoju stranku da bi dobio 350 000 kuna za saborski mandat. (SD, 22. 11. 2015, k)

Dobri su Gojmire, hahaha! Ne može im uteći Božek ni s Mostom ni bez njega a Prdometa već imaju na broju do 76. (HKV, 28. 11. 2015, k)

prdosinac im. prdjeti × prosinac šaljivo za mjesec prosinac

1. prdosinca 1997. (FT, 1. 12. 1997)

8. prdosinca 1997. (FT, 8. 12. 1997)

15. prdosinca 1997. (FT, 15. 12. 1997)

• usp. prasinac, prostatinac, prosvinjac
prebolem im. ?preboljeti × ?pregolem × problem

A ni many too, doduše, premda često imam prebolema. (Radaković 1999, 58)

Mojče, nema prebolema [...] (Radaković 1999, 59)

preccccednik im. predsjednik × CCCC ‘samo sloga Srbina spašava’ pogrdno za hrvatskoga predsjednika I. Josipovića

Preccccednik Jugosipović. (Index, 12. 5. 2014, k)

• usp. Drivo, Ivolinda, Jozampović, Jugosipović, Jusifović, Jusipović, Lignjosipović, Yusifović, Yusipović
prediti gl. presti gpr. preo × predio, predjel

U Starigradu bješe upravo tako / da je pakao u meni sjedio. / Govor o smrti je učestkao / ja bijah smrti ove predio. (Sever 1989, 185, 1. 4. 1977)

• usp. histerički, igrifon, nekrostih, severmore, slazba, učestkati
predizgrobni prid. predizborni × grobni

Uložio bih prigovor DIP-u. Kandidat Kaptola Pozaić prekršio je predizgrobnu tišinu. (Šimičević, 2. 11. 2013)

• o propovijedi biskupa V. Pozaića na Mirogoju u kojoj je tadašnju vlast optužio za razaranje obitelji
predragram im. Predrag /Lucić/ × epigram

Predragram (Lucić 2013b, 260, 8. 7. 2000, n)

• usp. Bredrag, Luciferić, Pljucić, predragram, Prevrag, srbigram

Predzidić im. predziđe /kršćanstva/ × /Igor/ Zidić

Predzidić kršćanstva (FT, 16. 9. 2005, n)

• naslov satirične pjesmice o I. Zidiću

Bi l’ se za kraj odguslilo / Staru pjesmu »Sam nas bilo«, / Djelo lirskog gospodarstva / Igor Predzidić Kršćanstva... (Lucić 2013b, 566)

• I. Zidić – pjesnik i povjesničar umjetnosti, predsjednik Matice hrvatske

• usp. Dogmatica, identitoizam, zidiotacija, zidiotizam
prejasnobjasniti gl. prejasno × objasniti fr. pourquexpliquer ipf. 3. jd. pourquexpliquait ← pour que expliquer ‘da bi objasniti, ne bi li se objasnilo’

[...] moraš gornjodugmetnuti svoj kaput, prejasnobjasnivši mu zašto. (Queneau 1968, 137)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
prekarijat im. e. precariat ← precarious ‘nesiguran, neizvjestan, ovisan o okolnostima’ × proletariat ‘proletarijat’ društveni sloj ljudi koji žive u neizvjesnosti, nesigurnosti u radno mjesto i stanje u kojemu se oni nalaze, pojavio se u neoliberalnome kapitalizmu u opreci prema izrazito bogatoj manjini

RTL – televizija za hrvatski prekarijat... (VL, 7. 5. 2010, k)

Profesora Standinga sva ta dizajnerska raskoš oko njegova malog talijanskog doma ne zanima. On je heroj radničke klase, ideolog prekarijata, nove, bijesne, ljutite većine koja u 21. stoljeću živi bez perspektive [...] (Globus, 30. 8. 2011)

U adaptiranom odlomku najnovije knjige Noam Chomsky piše o olovnoj strani povijesti američke ekonomije, osvćući se, među ostalim, i na pojmove plutonomije i prekarijata [...] (NCL, 11. 5. 2012)

Pritom je sve kurentniji pojam prekarijata i prekarnog posla, koji za sobom ne nosi niti stalno radno mjesto, niti stalne prihode. Dok je tijekom 90-ih pojam freelancera imao pozitivne konotacije, pojam prekarijata ima isključivo negativne. Prekarni rad gubi klasnu dimenziju; nalazimo ga u svim klasama. Prekarijat ubija mogućnost solidarizacije, štoviše produbljuje antagonizme, istaknula je Vuković i dodala da nije toliko problem u stalnom poslu, koliko u upravljanju javnim institucijama. (GI, 27. 5. 2014)

• usp. hipsterijat, kognitarijat, konzumtarijat, profitarijat
prekidding [prekiding] gl. im. prekidati, prekid × e. kid ‘šaliti se, zafrkavati, zajebavati’, kidding ‘zafrkavanje, zajebavanje’

Dnevnik gradske cure: Are you fuckin’ prekiddin’ me? (Andrassy, 4. 2. 2014, n)

• kolumna o prekidima ljubavnih veza • u naslovu je igra riječi s e. sintagmom Are you fuckin’ kiddin’ me? ‘Ti to mene zajebavaš, jebote?’

• usp. Čmarko, Domagnoj, Dubravkonj
prekrašan prid. prekrasan × Kraš

Za prekrašne ljude – prekrašni kolačići! Kraševu paletu finih čajnih peciva finesa čine: krašuljci – kolačići s komadićima čokolade, krašotice – kolačići punjeni kremom od lješnjaka i krašopisi – dvobojno fino čajno pecivo izrađeno u četiri oblika. (F, 10. 8. 2006, k)

• usp. Krašopis, Krašotice, Krašuljci
prekrašno pril. prekrasno × Kraš

Prekrašni kolačići dobitni su nagrade CroPak 2004 kao najbolja serija ambalaže hrvatskih proizvoda. Probajte ih, i sve što ćete reći o njima jest »Mmm... prekrašššno«. (F, 10. 8. 2006, k)

• usp. Krašopis, Krašotice, Krašuljci
prekyučer [prekjučer] pril. prekjučer × e. Yugoslavia ‘Jugoslavija’

Treba zabraniti riječ yučer jer podsjeća na krvavu prošlost. Yučer treba zamijeniti sa »dan prije današnjeg«, i prekyučer treba isto zabranit! (Newsbar FB, 31. 7. 2015, k)

• usp. domolyubno, Hrpiter, Ištakoriotski, lyubav, yučer, Yuda, Yuha, Yunetina, Yupiter

Preradbović im. preradba × /Petar/ Preradović

Petar Preradbović (Lucić 2013b, 237)

• riječ je o izmišljenom autoru pjesme O jeziku, rode, da ti popujem • aluzija na to da Hrvati namjerno mijenjaju jezik da bi se što više razlikovao od srpskog • P. Preradović (1818–1872) – hrvatski pjesnik i časnik, pisac pjesme Rodu o jeziku
preserans im. preseravati se × preferans

Feralova partija preseransa (FT, 18. 10. 1999, n)

• o zadivljenosti M. Ćire Blaževića kartaškom vještinom F. Tuđmana

• usp. autosratski
preseratorijanac im. preseravati se × pretorijanac

Feralov preseratorijanac (FT, 5. 8. 2000, n)

• o izjavi Z. Vukmana da su Hrvati kroz povijest bili europski pretorijanci, pa su i danas graničari između bogate i siromašne Europe

• usp. apologoreja, balkanto, Četverorep, gumnazija, kranjčarenje, kriptokolumnizam, kukumenski, medikamental, pakaovac, shitac, slovostaj, talamuđenje, teroretičar, tribudal, vjerojauk, vukmanijak
preskakanje im. preskakanje × kakanje

Nježno pres-kakanje (Bednjanec 1980, 11, n)

• epizoda o skakačkim atletskim disciplinama
presoljenje im. presoliti × preseljenje

Feralovo humano presoljenje pameti (FT, 5. 8. 1996, n)

• komentar na šovinistički napis M. Matića • soliti pamet – pametovati

PRess release [pres rilis] im. e. PRess release ← PR ‘public relations, odnosi s javnošću’ × press release ‘objava za javnost’

Nastavak uspješnih i pionirskih ideja ostvaruje igrom riječi, pa nakon PRetvaranja PRopagande u PR isti PRvi PRimjer koristi i za PRess Release, odnosno »objavu za medije«, uzevši koncept od Ivyja Leeja i objave o izlijetanju vlaka iz šina u Atlantic Cityju 1906. godine. (VL, 20. 8. 2016)

• usp. PRanje, PRetvaranje, PRimjer, PRopaganda, PRvi

Pressjek [presjek] im. e. press ‘tisak, novinarstvo’ × presjek naslov TV-emisije na Kanalu Ri (2010-e)

presstitutka [prestitutka] im. e. press ‘tisak, novinarstvo’ × prostitutka pogrdno za novinara ili novinarku, aluzija na njihovu potkupljivost

Ovaj napis je obična budalaština. Neka presstitutka koja ga je napisala u svrhu promocije podizanja profita Konzumu navede točno koliko je kojih kultura propalo, na kojim površinama i u kojim dijelovima zemlje. Ovaj propagandni pamfletić služi Konzumu, Kauflandu i sličnima da imaju opravdanje da podignu cijene jer eto, pola je propalo, što ćete. (VL, 4. 4. 2012, k)

Novogovorna kovanica koja dobro opisuje novinare... presstitutke. (Index, 30. 1. 2015, k)

Niti jedna politika neće ustati protiv pristojbe jer moraju se ulizivati presstitutkama, od toga im ovise glasovi... (Index, 24. 2. 2015, k)

• usp. depressija, dnovinar, dnovinarski, dnovinarstvo, govninar, strvinarstvo, strvinovinarstvo, tužinarstvo
presstrzajni [prestrzajni] prid. e. press ‘tisak, novinarstvo’ × bestrzajni

Feralov presstrzajni top (FT, 2. 6. 2006, n)

• o izjavi N. Piskača da su ulogu agresorskoga topništva u postolujnoj Hrvatskoj preuzeli mediji
pretkolovoz im. pretkolo × kolovoz šaljivo za mjesec kolovoz, kad hrvatski nogometni klubovi obično igraju pretkola europskih natjecanja

4. pretkolovoza 1997. (FT, 4. 8. 1997)

11. pretkolovoza 1997. (FT, 11. 8. 1997)

18. pretkolovoza 1997. (FT, 18. 8. 1997)

• usp. kolobroz
pretplaćenik im. pretplaćen ‘unaprijed predviđen za što’ × plaćenik

Ni ja nisam pretplaćenik, ne šljivim imena. Zato oddebitirajte. Hoću golonosnu igru! (Bednjanec 1980, 43)

• epizoda o biranju nogometnog izbornika

• usp. nogometika

Neće se valjda opet s pretplaćenicima obrukati... (Bednjanec 1982, 17. 11. 1982)

• epizoda o želji Nježnoga da zaigra u reprezentaciji • Nježni – glavni lik stripa I. Bednjanca

• usp. prezerventativac, sofijati

Pretpostavljenić im. pretpostavljen × /Ana/ Stavljenić/-Rukavina/

Feralov Antun Pretpostavljenić-Rukavica (FT, 27. 10. 2001, n)

• o izjavi ministra kulture A. Vujića da na sajmu u Frankfurtu nije posjetio štand Feral Tribunea jer je pretpostavljao da Feral bojkotira vlast • aluzija na tada aktualnu ostavku ministrice A. Stavljenić-Rukavina

PRetvaranje im. e. PR ‘public relations, odnosi s javnošću’ × pretvaranje

Nastavak uspješnih i pionirskih ideja ostvaruje igrom riječi, pa nakon PRetvaranja PRopagande u PR isti PRvi PRimjer koristi i za PRess Release, odnosno »objavu za medije«, uzevši koncept od Ivyja Leeja i objave o izlijetanju vlaka iz šina u Atlantic Cityju 1906. godine. (VL, 20. 8. 2016)

• usp. PRanje, PRess release, PRimjer, PRopaganda, PRvi

Preu-Charlie [preučarli] im. preuranjeni × Charlie e. prima-Charlie ← premature ‘prerani, preuranjeni’ × Charlie

Poslije desetljeća s Preu-Charlijem sve duže od pjesme Ramonesa meni je tantrički seks. (Kalifornikacija 2013, S05E04)

• Charlie – ime lika u TV-seriji Kalifornikacija • misli se na preuranjenu ejakulaciju
prevarantorika im. prevarant × kombinatorika × retorika fr. trombinatoire ← tromper ‘prevariti’ × combinatoire ‘kombinatorni’

Ako mislite, gospodine, da ćete tom prevarantorikom uspjeti ostvariti svoje bludne namjere time što tu cvrkućete galantne riječi [...] (Queneau 2014, 32)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka

Prevrag im. Predrag /Lucić/ × vrag pogrdno za novinara i književnika P. Lucića

Prevraže Luciferiću netko te polio svetom vodicom pa se dimi iz tebe. (NL, 29. 12. 2015, k)

• usp. Bredrag, Luciferić, Pljucić, predragram
prezerventativac im. prezervativ × reprezentativac

Nježni prezerventativac (Bednjanec 1982, 17. 11. 1982, n)

• epizoda o želji Nježnoga da zaigra u reprezentaciji • Nježni – glavni lik stripa I. Bednjanca

• usp. pretplaćenik, sofijati

PričeST im. Pričigin × priča × pričest × ST ‘Split’

Prva PričeST je nagrada za najbolju javnu priču u prethodnoj godini. Prva PričeST uvedena je kao novost 2010. godine [...] (Pričigin 2007, 1. 4. 2015)

• usp. Pričigin

Pričigin im. priča × picigin ime splitskoga festivala pričanja priča

Dragi prijatelji Pričigina, s velikim zadovoljstvom predstavljamo vam novu web-stranicu Pričigina. (Pričigin 2007, 20. 2. 2011)

U Splitu počinje 9. Pričigin – Festival pričanja priča (Moderna vremena, 16. 3. 2015, n)

Pisac i kolumnist Ante Tomić napadnut je večeras u Splitu na platou pred Domom mladih nakon Pričigina, splitskog festivala pričanja priča. Na Tomića su nasrnula dvojica huligana, jedan mu je ukrao šešir pa se Tomić zaletio za njim. (Index, 31. 3. 2016)

• usp. Alkatraz, artestiran, Pričest, pričiginitelj, Spikigin
pričiginitelj im. Pričigin × prijatelj

[...] veselo vam mašemo i pozivamo na na još jedan Pričigin, na još jedan tjedan dobrih priča! Vaši pričiginitelji! (Pričigin 2007, 1. 4. 2015)

• usp. Alkatraz, artestiran, Pričest, Pričigin, Spikigin
prideologija [prideologija, prajdeologija] im. e. Pride ‘ponos, Povorka ponosa’ × ideologija

Medijska Borongay prideologija (Kaćunko, 8. 7. 2007, n)

• autor je u naslovu spojio dvije teme – Povorku ponosa, Zagreb pride (2007), i katoličko sveučilište ili sveučilišni kampus u bivšoj vojarni u zagrebačkoj četvrti Borongaj

• usp. Borongay

U zahuktaloj i zapjenjenoj javnoj, poglavito forumskoj raspravi o homoseksualnosti – nakon ST-propale i ZG-»uspjele« Gay Prideologije – sa svih strana pljušte pljuske Katoličkoj Crkvi i kršćanskim vjernicima, a da gotovo nitko od »ponosnih« šamardžija nije pročitao ni jedan jedini redak nekog crkvenog dokumenta o tome aktualnom i problematičnom fenomenu. (Kaćunko, 20. 6. 2011)

• o dokumentu Katoličke crkve Promišljanja u svezi sa zakonskim prijedlozima o priznavanju zajednica osoba istoga spola

Prigrebački prid. im. Privredna /banka/ × Zagrebačka /banka/

Prigrebačka erstefajzen bajka (Dežulović 2012b, 20. 2. 2012, n)

Najbolji mu je prijatelj, jasno, njegov osobni bankar u kvartovskoj poslovnici Prigrebačke Erstefajzen Hipoalpeženeral Sosijetemarkiše banke [...] Nikad tako ne saznamo da je Mister Muscolo sa svojim opsesivno-kompulzivnim poremećajem na kraju premlatio neurednu Pepeljugu i izbacio je iz dvorca, pa završio sa ženom onog luzera iz reklame za Prigrebačku Erstefajzen Hipoalpeženeral Sosijetemarkiše banku. (Dežulović 2012b, 20. 2. 2012)

• usp. Erstefajzen, Sosijetemarkiše, Zdravomarische
prihvatizacija^1 im. prihvat × privatizacija

Tajkunska prihvatizacija (FT, 1. 2. 2000, n)

• fotomontaža nekoliko hrvatskih tajkuna zatvorenih iza žičane ograde
prihvatizacija^2 im. nezakonita ili nemoralna privatizacija državnih tvrtki pri prijelazu iz socijalizma u kapitalizam a. prihvatiti × privatizacija

Za desetljeće stvari su se ipak promijenile na bolje, tvrdi izvještaj, ako ne ništa drugo, rane su godine tranzicije poslužile brzinskom grabljenju imovine (o čemu svjedoči i hrvatska kovanica prihvatizacija), da bi sa zrelijim razdobljem uslijedila izgradnja antikorupcijskog sustava, uključujući institucije. (Vjesnik, 16. 10. 2001)

HDZ ima toliko love koju je opljačkao kroz prihvatizaciju da može kupiti i više vijećnika nego što mu treba. (Index, 11. 1. 2006, k)

Počelo je sa sintagmom 200 obitelji, »meneđerskim kreditima«, općom grabeži društvene (državne) imovine, uništavanje proizvodnje za izvoz da bi uvozni lobi uvozio, stvaranja gubitka od 15 milijardi € (visina duga bivše SFRJ), lopovska prihvatizacija, »oprost dugova« državi Todoriću, Škegri i ostalima od strane vlade. (VL, 26. 11. 2013, k)

b. rus. prihvatizacija ← prihvatit’ ‘prihvatiti, uzeti’ × privatizacija ‘privatizacija’

Brzina kojom se transformirala ta golema zemlja i u političkom i gospodarskom smislu, pokazala je sve svoje jednako goleme anomalije. Jedna od najvećih, a tu sve zemlje u tranziciji dijele jednaku sudbinu, bila je pljačka u pretvorbi! Rusi za to imaju odličan naziv koji jedini potpuno odgovara stvarnosti – onome što je učinjeno: prihvatizacija! (HRT, 31. 12. 2010)

Rusi su skovali naziv »prihvatizacija« – to bi se moglo prevesti na hrvatski zabavnom i bezobraznom uzrečicom »ko je jamio, jamio«. (Monitor, 6. 1. 2014)

Dodao je da je nedavno u Zagrebu čuo izraz od jednog uglednog intelektualca koji je vrlo precizno rekao »to nije bila, ni u Hrvatskoj ni u BiH, privatizacija, to je bila “prihvatizacija”«. (24sata, 24. 2. 2014)

• usp. katastrojka
prijafica im. prijateljica × šefica e. franager ← friend ‘prijatelj’ × manager ‘šef’

Jesi li na poslu pokušao biti ljubazniji? Ja sam morala uskladiti prijateljstvo i šefovanje. Nazovi me prijaficom. – Ne moram, zar ne? – Moraš. Šefica sam ti i moraš činiti što kažem. (Moderna 2015, S06E13)

• usp. prijafovati
prijafovati gl. prijateljevati × šefovati a. e. franage ← friend ‘prijatelj’ × manage ‘šefovati, voditi’

Gledaj i uči, prijafovat ću. – Divno, sad je već i glagol. (Moderna 2015, S06E13)

b. e. franagement ← friend ‘prijatelj’ × management ‘šefovanje, vođenje’

Pauza je gotova. Na posao! – Loše prijafuješ gnjevu! (Moderna 2015, S06E13)

• usp. prijafica
prijotivnik im. prijatelj × protivnik e. frenemy ← friend ‘prijatelj’ × enemy ‘protivnik’

Izgledam li ja kao da hodam? Prijatelj mi je. – Prijotivnik. (Kalifornikacija 2014, S06E03)

• usp. frenemy
priljubljanjivati gl. priljubiti, priljubljivati × Ljubljana

Jas sem udoljubljanka. [...] Slabine i b-okove styxćemo, priljubljanjujemo kranjeno trbovlje, mi sežene, kćeri neptujeve. (Radaković 1999, 50)

• Ljubljana – grad u Sloveniji

• usp. bokovi, kranjen, Neptuj, sežena, styxati, trbovlje, udoljubljanka
primabuljerina im. primabalerina × bulja ‘glava; guzica’ × /Velimir/ Bujanec

Primabuljerina šmrkadona (Di, 22. 2. 2015, k)

• komentar na fotomontažu TV-voditelja V. Bujanca kao balerine

• usp. adolfescentski, Bujakkake, Bujan, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, Snifter, Speederman, Surlanec, šmrkadona, štrumpfbahnfürer, T-komad, Znojanec
primatizacija im. primat × privatizacija

Primatizacija nema alternativu! (FT, 18. 1. 2003, n)

• tekst uz fotomontažu s licem orangutana

PRimjer im. e. PR ‘public relations, odnosi s javnošću’ × primjer

Nastavak uspješnih i pionirskih ideja ostvaruje igrom riječi, pa nakon PRetvaranja PRopagande u PR isti PRvi PRimjer koristi i za PRess Release, odnosno »objavu za medije«, uzevši koncept od Ivyja Leeja i objave o izlijetanju vlaka iz šina u Atlantic Cityju 1906. godine. (VL, 20. 8. 2016)

• usp. PRanje, PRess release, PRetvaranje, PRopaganda, PRvi
primokatolik im. primati ‘biti primalac u homoseksualnome spolnom odnosu’ × rimokatolik

Ima raznih sektaša: drkokatolici, primokatolici, bludisti, prknoslavci, muflimani... – I kaptolici. (Di, 30. 8. 2015, k)

• usp. bludist, drkokatolik, kaptolik, mufliman, muslimaničan, prknoslavac, šopingatolik
prisavljotina im. Prisavlje × bljuvotina

Prisavljotine: Tarik na čekanju, Kurbaša odbio voditi Milijunaša (JL, 30. 9. 2009, n)

• Prisavlje – ulica u Zagrebu u kojoj je smještena Hrvatska televizija

• usp. Prisvetosavlje
prisnovito pril. prisno × snovito

Prisnovito smo se ljubili, čvrstočno i tvrdomaće, samo da se glagol ne smrzne dokraja u imenici [...] (Rajki 2014a, 70)

• usp. čvrstočno, tvrdomaće

Prisvetosavlje im. Prisavlje × svetosavlje

Feralovo Prisvetosavlje (FT, 20. 10. 2001, n)

• o izjavi glavnoga direktora Hrvatske televizije da bi regionalna košarkaška liga – koja podrazumijeva i sudjelovanje srpskih klubova – politički mogla biti preopasna • Prisavlje – ulica u Zagrebu u kojoj je smještena Hrvatska televizija

• usp. prisavljotina
pritvorje im. /Dubrovačko/ primorje × pritvor

Dubrovačko pritvorje (FT, 8. 2. 2008, n)

• Fond za privatizaciju tuži nezakonito knjiženje tvrtke Dubrovačko primorje na zemljište
prizdavati gl. priznavati × pizda × izdati

U protubertetu sam otišao k njemenu i rekao mu sa strahopoštopotovanjstvom: »Svake noći imam kvasac, doktore, pomuzite!« »Vi ste polucajac?« »Prizdajem.« (Radaković 1999, 59)

• usp. polucajac, pomući, protubertet, strahopoštopotovanjstvo

• usp. pizdajica
prknoslavac im. prkno ‘čmar’ × pravoslavac

Ima raznih sektaša: drkokatolici, primokatolici, bludisti, prknoslavci, muflimani... – I kaptolici. (Di, 30. 8. 2015, k)

• usp. bludist, drkokatolik, kaptolik, mufliman, muslimaničan, primokatolik, šopingatolik
pročetnik im. pro- ‘za’ × četnik × početnik

Auschwitz za pročetnike (FT, 4. 2. 2005, n)

• o komemoraciji u Auschwitzu
prodmuklo pril. promuklo × podmuklo

»Skini, milo, rhyticu & bluesicu... i struknjicu... i sve (prodmuklo:) dragaćice...« [...] a ako mi smetla i on će biti golman. (Radaković 1999, 48)

• usp. bluesica, dragaćice, golman, rhytica, smetlati, struknjica
produktovljenost im. produkt, produkcija × produhovljenost

Feralova produktovljenost (FT, 6. 7. 2002, n)

• o izjavi M. Perkovića Thompsona da hrvatski glazbenici imaju odličnu produkciju, što Srbi ne znaju cijeniti, pa ga rastuži kad netko od njih pjeva u Srbiji
proezija im. proza × poezija

Riječ je o zapisima na rubovima poezije i proze, zbog čega je urednik Kruno Lokotar i posegnuo za domišljatom, ali i vrlo točnom oznakom »proezija«, ispisanim pouzdanim i jakim, iako istovremeno ranjivim ženskim glasom [...] U tim noćnim zapisima čitaju se, dakako, mrvice onoga što zovemo stvarnim životom, onoga što ovu »proeziju« i drži na okupu i povezuje u formu impresionističke proze. (JL, 20. 3. 2013)

Knjiga »Samosanacije« zagrebačke autorice, arhitektice Suzane Matić: Između poezije i proze, biram proeziju (SD, 2. 7. 2013, n)

Zapisi na rubovima poezije i proze, ludistički prozvani »proezijom«, čitatelje su uranjali u svijet TesseK, sazdan od sitnica i detalja, nesanice i drugih ranjivosti, asocijacija i metafora, i ta naizgled krhka proza, a istovremeno poezija, vrlo je brzo i lako stekla status jedne od onih »malih« i intimnih knjiga koje svakako treba pročitati. (JL, 15. 4. 2015)

profitarijat im. profit × proletarijat

Feralov profitarijat (FT, 4. 8. 2006, n)

• o izjavi N. Fabrija: »Profit i kultura su sinonimi.«

• usp. hipsterijat, kognitarijat, konzumtarijat, prekarijat

Profiterna im. profit, profiter × Kominterna ‘Komunistička internacionala’

»Našli« su se Dušan Bilandžić i Mladen Ivezić! Naime, krik očaja Dušana Bilandžića »...da su tisuće doktorata preko noći postali smeće« Mladen Ivezić je dokazao svojim radovima, knjigama! PROFITERNA je tzv. »marksizam« učinila znanstveno smiješnim, što je intuitivno uvijek bilo jasno! (HKV, 29. 10. 2014, k)

profundacija im. profundati ‘spiskati, potratiti’ × fundacija

Profundacija Ivana Meštrovića (FT, 16. 3. 2002, n)

• rekapitulacija nebrige Fundacije o ostavštini I. Meštrovića sedam godina poslije članka kojim je u Feral Tribuneu tako nešto kritički bio predvidio Z. Maković
prognosisanje im. prognoziranje × sisanje ‘izvlačenje koristi’

Nježno prognosisanje (Bednjanec 1983, 9. 3. 1983, n)

• epizoda o sportskoj prognozi

• usp. tenisisanje

Prokurvative im. mn. Prokurative × kurva

Mukta na Prokurvative (FT, 18. 8. 1997, n)

A onda smo mi ekipa iz ulice obukli bjele šulje i gibali smo na Prokurvative. (FT, 18. 8. 1997)

• napis u rubrici V. Ivančića Bilježnica Robija K.

Akcija Prokurvative (FT, 16. 6. 2001, n)

• o neprincipijelnim postizbornim koalicijama u Splitu • Prokurative – trg u Splitu, jedan od gradskih simbola
prolEUter im. proleter × EU ‘Europska Unija’

ProlEUteri svih zemalja ujedinite se!

• jedna od poruka performansa D. Martinisa (1. 7. 2013) povodom ulaska Hrvatske u EU

• usp. reuvolucija

Proliver im. proliv, proljev × Oliver /Dragojević/ pogrdno za pjevača O. Dragojevića

Mislim, da se razumimo, nije mi nešto pretjerano Proliver bija drag, al ovo ga je srozalo na totalnu nulu. (Index, 20. 10. 2008, k)

Dosadnjaković, prije bi reko Proliver nego Oliver. (24sata, 28. 11. 2011, k)

Proliver Dragojević. (SD, 7. 4. 2015, k)

Proljetnissan [proĺetnisan] im. proljetni × san × Nissan ime Nissanove prodajne akcije (2003)

• usp. Ljetnissan, Rasfordaja, Twingospođica
proljevče im. proljev × proljeće

Nježni, ispali neku veselu proljetnu temu da se povisimo u nakladi. – Nešto o odleđivanju sivih visibaba? Toliko su gnojili preko televizije da se na terenu odmah posklizneš o proljevče. (Bednjanec 1984, 11. 4. 1984)

• epizoda u kojoj novinar Nježni smisli šaljivu proljetnu igru – pogađanje sastava nogometne reprezentacije za europsko prvenstvo u Francuskoj • Nježni – glavni lik stripa I. Bednjanca
proljevičar im. proljev × pro ljevica × ljevičar pogrdno za ljevičara

Ljevičarenje je svjetonazorska opaska, levičarenje puca na nešto drugo. I to je trolanje. Stara praksa. – A proljevičarenje, proljevičarskog, proljevičari i slično? (F, 12. 11. 2013, k)

Frljić je najobičniji malograđanin, višebrđanin. [...] Bosanski bezmudi proljevičar. (F, 19. 7. 2015, k)

Pizdesničari i proljevičari. (R, Zagreb, 2015)

• usp. desančar, femtard, krdesničarski, imbeciliberal, imbeciliberalizam, laprdist, leftard, libtard, mangina, pizdesničar, proljevičarenje, proljevičarski, retardesni, retardesničar
proljevičarenje im. proljev × pro ljevica × ljevičarenje djelovanje proljevičara

Ostalo od mene no comment. Jer to je samo gola jagma za prevlast, za pare, za proljevičarenje, za jednoumlje. (HKV, 7. 12. 2009)

Je l’ vidiš u čemu je tvoj problem. Ti misliš da ja ne slušam Joksu jer je Srbin!!! Klasično proljevičarenje u Hrvatskoj. (NL, 12. 5. 2015, k)

Ljevičarenje je svjetonazorska opaska, levičarenje puca na nešto drugo. I to je trolanje. Stara praksa. – A proljevičarenje, proljevičarskog, proljevičari i slično? (F, 12. 11. 2013, k)

• usp. desančar, femtard, krdesničarski, imbeciliberal, imbeciliberalizam, laprdist, leftard, libtard, mangina, pizdesničar, proljevičar, proljevičarski, retardesni, retardesničar
proljevičarski prid. proljev × pro ljevica × ljevičarski koji se odnosi na proljevičare i proljevičarenje

Doista, što se ima komentirati u državi gdje su svi mediji proljevičarski... PROLJEVIČARSKI, super riječ... (F, 18. 9. 2009, k)

Ljevičarenje je svjetonazorska opaska, levičarenje puca na nešto drugo. I to je trolanje. Stara praksa. – A proljevičarenje, proljevičarskog, proljevičari i slično? (F, 12. 11. 2013, k)

• usp. desančar, femtard, krdesničarski, imbeciliberal, imbeciliberalizam, laprdist, leftard, libtard, mangina, pizdesničar, proljevičar, proljevičarenje, retardesni, retardesničar
promaj im. promaja ‘propuh, promaha’ × maj ‘svibanj’ šaljivo za mjesec svibanj

12. promaja 1997. (FT, 12. 5. 1997)

19. promaja 1997. (FT, 19. 5. 1997)

26. promaja 1997. (FT, 26. 5. 1997)

prometnjaković im. promet × pametnjaković

Feralov prometnjaković (FT, 6. 4. 2007, n)

• o izjavi M. Perkovića Thompsona: »Autobus će nam poslužiti da se prevezemo do odredišta.«

Promil-un im. promil × /Kim Jong/-il × /Kim Jong/-un

Kim Prom il un: Oporbo, napil bum se ko raketa! (Index, 15. 4. 2013, m)

Kim Prom il un (Zmaj, 27. 3. 2014, m)

• fotomontaža V. Šeksa kao sjevernokorejskih predsjednika K. Jung-ila i K. Jung-una • promil – aluzija na navodni alkoholizam V. Šeksa

• usp. Baadel-Meinhoff, Sheksbeer, stockholmski, Šekspir, Šhreks
propabanda im. propaganda × banda

Agitacija i propabanda (FT, 27. 9. 1999, n)

• o HDZ-ovim predizbornim kampanjama

• usp. agitpropast
propagadna im. propaganda × gadan

Ono što je posebno znakovito i bolno i što kao veliki debeli trn strši iz ukupnosti svih tih prozirnih govorancija jest neskrivena poruka hrvatskom narodu – upravo zato što je većinski katolički narod – o krivnji (»vekovnoj krivnji« – kako je stalno isticala srbijanska propagadna, koja smatra da nam to treba do konca svijeta »nabijati na nos«!) za »jasenovački holokaust«! (Kaćunko, 22. 4. 2016)

PRopaganda im. e. PR ‘public relations, odnosi s javnošću’ × propaganda

Edward Bernays – Otac PRopagande i masovnog PRanja mozga (VL, 20. 8. 2016, n)

Nastavak uspješnih i pionirskih ideja ostvaruje igrom riječi, pa nakon PRetvaranja PRopagande u PR isti PRvi PRimjer koristi i za PRess Release, odnosno »objavu za medije«, uzevši koncept od Ivyja Leeja i objave o izlijetanju vlaka iz šina u Atlantic Cityju 1906. godine. (VL, 20. 8. 2016)

• usp. PRanje, PRess release, PRetvaranje, PRimjer, PRvi
propagandijevski prid. propaganda × gandijevski ‘na način M. Gandhia’

Feralova propagandijevska politika (FT, 27. 7. 2002, n)

• o izjavi S. Kopljara da mu nije smetalo što je HTV-ov Dnevnik u vrijeme dok ga je vodio bio propagandistički, jer se u ratu trebalo opredijeliti

• usp. ganditi
propalicajac im. propalica × policajac

Svijetom vladaju policajci i propalicajci. (Radaković 1999, 61)

• usp. biciklocajac, frajercajac, jezikopalucajac, koalicajac, podlicajac, politcajac, polizijajac, polucajac, polucijski, ubojicajac
propasan prid. propast × ?propis × opasan

Svi su propasni, svatko oko tijebe sna3 šuška rovari [...] narušapće slobodira divljegira raspučuje i tdk. (Radaković 1999, 60–61)

• usp. divljegirati, itdk., narušaptati, ti
propasti se gl. propiti se × propasti

Poslije sam joj se ispripovraćao da sam se propao [...] (Radaković 1999, 61)

• usp. ispripovraćati se
propilica im. propalica × propiti se

Štropotom je dobio otputokaz i od tog vojno-kositrenutka on je postao propilica i dobio maliganski tumor, ciružu jetrenu [...] (Radaković 1999, 48)

• usp. ciruža, maliganski, otputokaz, štropotom, vojno-kositrenutak
propisran prid. propisan × srati gpt. sran

Moramo se držati propisranih propisa. – Mi smo ih propisali, ali ja bih to svoje propisranje progutao i nešto smutio da si došao u moj grad i zaigrao za naš klub. (Bednjanec 1980, 83)

• usp. propisranje
propisranje im. propis × sranje

Moramo se držati propisranih propisa. – Mi smo ih propisali, ali ja bih to svoje propisranje progutao i nešto smutio da si došao u moj grad i zaigrao za naš klub. (Bednjanec 1980, 83)

• usp. propisran
propovjebaonica im. propovjedaonica × jebati

Feralova propovjebaonica (FT, 11. 2. 2005, n)

• o napisu don Ž. Kustića da je više djece začeto zbog svećeničkih propovijedi nego svim postupcima umjetne oplodnje
propovrijed im. propovijed × vrijed ‘rana, čir’

Feralova propovrijed (FT, 3. 6. 2005, n)

• o zgroženosti don Ž. Kustića nad satiričnom crtanom serijom Laku noć, Hrvatska, koja se narugala krvi Isusovoj

Propuhovski im. propuh × /Žarko/ Puhovski pogrdno za filozofa i političkog analitičara Ž. Puhovskog

Dokad će ovi s HRT-a zvati Propuhovskog? (Index, 14. 3. 2015, k)

Vrlo je negativno što im se pridaje izrazito velika medijska pažnja. Od onog Propuhovskog kojeg zovu da komentira u udarni termin dnevnika do niza informativnih emisija tipa otvoreno i sl. (Index, 17. 3. 2015, k)

Puhovski bi trebao promijeniti prezime u Propuhovski. (VL, 6. 6. 2015, k)

• usp. Napuhovski
propustaški prid. propust × ustaški

Feralov propustaški pokret (FT, 27. 9. 2003, n)

• o izjavi Đ. Perice: »Ustaštvo je bila hrvatska zabluda; puno htjeli, puno započeli. Dobro je kako su htjeli, a loše je kako su to napravili.«

• usp. trustaški, usraški
proseritet im. prosrati se ‘izreći glupost’ × prosperitet

Identitet i proseritet (FT, 12. 5. 2001, n)

• članak D. Matošeca o Pokretu za hrvatski identitet i prosperitet (HIP) i tome da uz hrvatski identitet kakav traži HIP nema mjesta prosperitetu
prosijekćati se gl. ?prosjek × ?Osijek × sjećati se

Vrhlo se oružno prosijekćam noćaskajući sama sa sobama, ponaosobitno sa samim kasnoćnim osijekućim okružjem vrelim [...] (Radaković 1999, 47)

• usp. kasnoćni, noćaskati, osijekući, ponaosobitno
proslovkavanje im. proslov × slovkanje, slovkavanje

A ovaj se roman čak i ne opire toliko uz nekoliko gibljivih duhovježbi. Pače, posjeduje operetnu strukturu i više arija. Namijenjen je i proslovkavanju, uz rutinsko prelistavanje. Ima jedan proslov i jednu uputu te nenumerirani psiho-turistički vodič kroz svijest, savjest i nadsvijest koji se proteže kroz knjigu. Dvije vrste fusnota. (Rajki 2014c, 23. 12. 2014)

prosperavanje im. /Slobodan/ Prosperov /Novak/ × proseravanje × ?preseravanje

Feralovo prosperavanje (FT, 9. 11. 2007, n)

• o komentaru S. P. Novaka na polemiku koju vodi s P. Matvejevićem, kaže da su neki Matvejevićevi dijelovi takvi da ih ni Feral nije mogao objaviti

• usp. slobotomija, usaša
prosperektum im. prospekt × rektum

Prema prosperektumu sve je tu. Žičare, vlečnice..., a gdje je snijeg? (Bednjanec 1983, 26. 1. 1983)

• epizoda o skijanju u Austriji
prostament im. prostata × postament

Feralov prostament (FT, 16. 11. 2007, n)

• o izjavi slikara V. Šerbua da spomenik uvijek mora biti na visini da nitko po njemu ne može mokriti
prostatinac im. prostata × prosinac šaljivo za mjesec prosinac

2. prostatinca 1996. (FT, 2. 12. 1996)

9. prostatinca 1996. (FT, 9. 12. 1996)

16. prostatinca 1996. (FT, 16. 12. 1996)

• usp. prasinac, prdosinac, prosvinjac
prostitutka im. prostitutka × tuka

Tko su prostitu(t)ke i prosti tukci? (Kaćunko, 4. 4. 2009, n)

Premda se taj fenomen-biznis jednom opravdava »umjetničkim potrebama«, a drugi put eufemizmom (umjetničke) erotike, sve je to obična PORNOGRAFIJA, koja je zapravo VIZUALNA PROSTITUCIJA! S tim da pravim prostitu(t)kama odnosno prostim tukcima treba smatrati one (muške i ženske) kojima je cilj pogledom »općiti« sa ženama odnosno muškarcima. (Don, 4. 4. 2009)

• o golotinji na naslovnici njemačkog izdanja časopisa FHM
prostmodernizam im. prost × postmodernizam

O pastoralno-bukoličkim tendencijama u hrvatskom prostmodernizmu (Lucić 2013b, 28, n)

• o izjavama političarke J. Kosor da Hrvati ne žele u pastire te tajkuna i političara Ž. Keruma da onaj tko želi raditi ide na selo i kopa

• usp. pasmaterna

• usp. antecipacija, Besor, brošlost, kokodatak, kosorijeknuti, Kosorlovsky, kosorry, Najdranka, slaboratorij, Sluzana, Stjeguljica, šarmeraj, vlastarbajter
prostokol im. prost × protokol

Feralovi prostokoli (FT, 7. 5. 2004, n)

• o napisu A. R. Jadrijevića kojim Ž. Puhovskog, S. i I. Goldsteina te S. Šnajdera proziva za kroatofobiju i umreženost »u organizaciju “Protokola Sionskih Mudraca”« • Protokoli sionskih mudraca – antisemitski spis, zbornik navodnih zapisnika s masonskih sastanaka
prostotak im. prost × postotak

Feralov prostotak (FT, 21. 9. 2002, n)

• o izjavi B. Lukšića da je ustaštvo 10 posto zločin, 90 posto osloboditeljska ideja, dok je komunizam 110 posto zločinački

Sex u prostotcima (FT, 28. 5. 2004, n)

• satiričan tekst N. Veličkovića o anketi o spolnosti

Feralov prostotak (FT, 28. 12. 2007, n)

• o izjavi Z. Mamića da se novinarki R. Eibl, koju je prostački napao, ispričao deset puta
prostrelja im. prostrijeliti × postelja

No, nakon izdajšnih noćih sa monom (ah, mona mia!) u prostrelji, u kreševu u donjem krevešu, on je bivo sve lošiji pučitelj mladih aviaptičara, pa mu je jedan skoro nastrandao. (Radaković 1999, 48)

• usp. aviaptičar, kreveš, nastrandati
prosudbaš im. prosudba × udbaš ‘pripadnik UDBA-e’

Feralov prosudbaš (FT, 7. 9. 1998, n)

• o izjavi D. Tuđmana da nije obavještajac, nego svakodnevno analizira novine ne bi li dokučio tko plasira koje informacije, pa o tome obavještava strica F. Tuđmana • UDBA – Uprava državne bezbjednosti, jugoslavenska tajna služba
prosvinjac im. prosinac × svinjac 1. šaljivo za mjesec prosinac

14. prosvinjca 1993. (FT, 14. 12. 1993)

21. prosvinjca 1993. (FT, 21. 12. 1993)

5. prosvinjca 1994. (FT, 5. 12. 1994)

2. izmišljen mjesec koji aludira na prosinac

Za rođene u znaku Strijebca (23. stuženog – 22. prosvinjca) (Radaković 1999, 57)

Za rođene u znaku Rajca (22. prosvinjca – 20. glavosiječnja) (Radaković 1999, 57)

• usp. prasinac, prdosinac, prostatinac, prosvinjac, Rajc, Strijebac
prosvjećivati gl. prosvijetliti × posjećivati

Njegov radni prostak jako me stimkulirao. Sve jebilo bijeb’lo i zločisto i bilo mi je inspiradostivno. U prosjaku prosvjećivala sam ga t-jednom t-jedno. (Radaković 1999, 49)

• usp. bijebl, inspiradostivno, jebiti, stimkulirati, zločist
prosvrijed im. prosvjed × vrijed ‘čir’

Prosvrijed na želudcu (FT, 23. 2. 1998, n)

• o radničkim prosvjedima u Zagrebu i golemim policijskim snagama koje su ih sprečavale • vrijed – bolest od koje je bolovao F. Tuđman
proteom im. e. proteome ← proteine ‘protein’ × genome ‘genom’ ukupnost proteina i proteinskih oblika koje organizam proizvede za života, termin M. Wilkinsa (1994)

Smatram da je proteom puno, puno kompleksniji, te da se ne može ni zamisliti koliko proteina njega sačinjava. (F, 3. 12. 2005, k)

Proteom organizma skup je proteina koji organizam proizvodi tijekom života, proteomika ga izučava. To nije laka zadaća jer se proteom razlikuje od stanice do stanice i neprekidno mijenja kroz interakcije s genomom i okolišem. Pretpostavlja se da se ljudski proteom sastoji od više od 500 000 vrsta proteina. (Vijenac, 17. 1. 2008)

Proteom – svi proteini nekog organizma (ili stanice) koji nastaju kao posljedica ekspresije genoma u određenom trenutku u vremenu pod određenim uvjetima. (Bioteka, 29. 5. 2014)

protestutka im. protest, protestirati × prostitutka nj. Protestierte ← protestieren, Protest ‘prosvjedovati, prosvjed’ × Prostituierte ‘prostitutka’

Kakov šmarn! Prevarant jeden. Kaj tu imaš za čitat? Ti – pst – gleč onu pucu, zgodna, kaj ne? A kakve hercig cice! Moja se stara more skriti! – Daj prestani, to ti je protestutka! (Kraus 2015, 8)

Pusti me na miru – Pusti me na miru, kažem –! – Vi ste protestutka! Prošli ste me tjedan namamili k sebi! Vi ne smijete nositi nikakvu sablju! [...] Oprostite, gospodine natporučniče, ali ova mi je dama dobro poznata – to je jedna osoba – ta je osoba protestutka – tu sam ja dužan – ja ipak moram sablju odnijeti u stražarnicu – ili ne? Kako samo jedna takva osoba dođe do sablje? (Kraus 2015, 553–554)

• dio dijaloga u djelu K. Krausa odvija se istodobno s uličnim prosvjedima
protubertet im. protu- × pubertet

U protubertetu sam otišao k njemenu i rekao mu sa strahopoštopotovanjstvom: »Svake noći imam kvasac, doktore, pomuzite!« »Vi ste polucajac?« »Prizdajem.« (Radaković 1999, 59)

• usp. polucajac, pomući, prizdavati, strahopoštopotovanjstvo

Prozerpina im. Prozerpina × ZERP ‘zaštićeni ekološko-ribolovni pojas’

ProZERPina ugrabljena (Kaćunko, 1. 2. 2008, n)

• igra riječi s naslovom djela I. Gundulića Prozerpina ugrabljena nema puno veze s tekstom, ali ZERP u Hrvatskoj nikad nije aktiviran
prozument im. profesionalac × konzument e. prosumer ← professional ‘profesionalac’ × consumer ‘konzument, potrošač’ onaj tko istodobno konzumira i proizvodi medijski sadržaj, kao način lažna samoispunjenja i pridavanja vlastitoj važnosti, obično u kontekstu suvremene tehnologije, smartfona, društvenih mreža i sl.

Samosebezabavljajući prozumenti koji se vole autoportretirati. (TP, 31. 12. 2013)

Pisala sam već o participativnoj kulturi koja je profesionalne kreatore sadržaja i konzumente stopila u novi etimološki i sociotehnološki entitet koji zovemo prozument (prosumer). (TP, 31. 12. 2013)

Za širenje naziva prozument zaslužan je futurist Alvin Toffler, koji ga spominje u svojoj knjizi The Third Wave još 1980. predviđajući transformaciju pasivnih konzumenata u (pro)aktivne. [...] Za pojedinca su takvi primjeri participacije novi pijedestal na putu do samoispunjenja, a tvrtke tu novu sociokulturnu normu iskorištavaju za kolonizaciju društveno umreženih kokreacionističkih prozumenata. (TP, 4. 2. 2014)

prstac im. prst × prstac

Kad sam s osama spuštam ruku na svoju golupicu mira i prstacem školjkam kliktav orlić, potom ga spuštam nizmeđu gusana i ugmazim mačkicu. (Radaković 1999, 48)

• usp. golupica, gusne, osam, školjkati, ugmaziti
prstakluk im. prst × prostakluk

Feralov prstakluk (FT, 29. 6. 2002, n)

• o izjavi Z. Čurika da je tri posto Srba u Hrvatskoj optimalan broj jer ih samo toliko prihvaća Hrvatsku kao svoju domovinu, ali i zato što su »i oni to podsvjesno priželjkivali pokazujući nam cijelog rata tri prsta«
prtljažfna im. prtljažnik × krafna e. trunk cruller ‘prtljažna krafna’

Kupimo aparat za krafne i stavimo ga u tvoj prtljažnik. [...] Kad opet zaglaviš u prometu, otvoriš prtljažnik i prodaješ ih ostalim vozačima. Zvat ćemo ih... Zastofne. Prtljažfne. Stani-kreni-fne. [...] Znam. Prtljažne krafne! (Dva i pol 2014, S03E02)

• usp. cronut, čazerica, krafnosan, krasan, kroasendvič, krona, kroštipak, macaronut, stanikrenifna, zastofna

PRvi br. e. PR ‘public relations, odnosi s javnošću’ × prvi

Nastavak uspješnih i pionirskih ideja ostvaruje igrom riječi, pa nakon PRetvaranja PRopagande u PR isti PRvi PRimjer koristi i za PRess Release, odnosno »objavu za medije«, uzevši koncept od Ivyja Leeja i objave o izlijetanju vlaka iz šina u Atlantic Cityju 1906. godine. (VL, 20. 8. 2016)

• usp. PRanje, PRess release, PRetvaranje, PRimjer, PRopaganda

• usp. brazilijun, ćačetiri, disuću, dolijun, jeban, SDPrvi, sexnaext, šilijun, tisućaća, tretrti
prvonorac im. prvoborac × /Mirko/ Norac

Feralovo »Tko će sutra u prvonorce?« (FT, 5. 4. 2003, n)

• o HČSP-ovu prosvjedu protiv osuđujuće presude za ratni zločin izrečene generalu M. Norcu

• usp. belaj-čauš, norčan, norčanik, slavoubitnik
prvoštimac im. prvotimac × /Igor/ Štimac

Feralov standardni prvoštimac (FT, 10. 11. 2001, n)

• o priopćenju kojim Upravni odbor NK Hajduk brani I. Štimca nakon njegova ispada u sudnici splitske Palače pravde na suđenju optuženima za zločine u Lori

Ps–Pz
pseter im. pseto × /irski/ seter 1. pas seter 2. pas općenito 3. pas mješanac, štraser, avlijaner
pseter (R, Zagreb, 2000-ite)

psihiandrija im. psihijatrija × Andrija /Hebrang/

Psihiandrija (FT, 30. 7. 2004, n)

• o izjavama ministra zdravstva A. Hebranga u intervjuu Globusu
psihodelija im. psihodelija × delija

Igrale se psihodelije (FT, 24. 6. 1996, n)

• predsjednik F. Tuđman pomilovao neke dilere droge • Igrale se delije nasred zemlje Srbije – srpska domoljubna pjesma
psihonogija im. psihologija × noga

Nježnoverzna psihonogija (Bednjanec 1980, 49, n)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, foteljogika, frustoritan, klupasocijacija, kopačkompleks, lovosenzus, noganglij, nogomentalni, nogotalamus, notorički, nježnoverzan, popsihišati, tabelogika, traumlatika, upravudonja
psihopatnik im. psihopat × patnik

Nisi ni pjesnik, nego psihopatnik, / Stoga je mogla samo budalina / Smislit da tobom hrvatski je ratnik / Kristio svoga okopnog TIN-a. (Lucić 2013b, 287)

• o tvrdnji da je prvo hrvatsko improvizirano borbeno oklopno vozilo nazvano TIN po akronimu Tuđman i Narod • Nisam li pjesnik, ja sam barem patnik – stihovi pjesme T. Ujevića Kolajna V.

Psihoterapija im. /Stuart Pearce/ Psycho × psihoterapija pohvalno za nogometaša i trenera S. Pearcea zvanoga Psycho

Psiho-terapija: Pearce preuzeo Nottingham, kako bi dvostrukog prvaka Europe vratio u prvu (Index, 3. 4. 2014, n)

• usp. Bresinečki, kloppka, multimillionherr, špacka, Vahinho, Van Geniaal
psinusoida im. psina × sinusoida

Feralova psinusoida (FT, 1. 12. 2006, n)

• o izjavi D. Sagraka da Budakovo Bjež’te psine preko Drine nije uvreda srpskomu narodu jer je M. Budak psinama smatrao one koje je jugoslavenska kraljevska vlada slala da Hrvatima zagorčavaju život
psobotnica im. pas × hobotnica 1. e. dogtopus ← dog ‘pas’ × octopus ‘hobotnica’ izmišljena životinja križanac psa i hobotnice

Toliko ću toga propustiti. Ujedinjenu teoriju polja, hladnu fuziju, psobotnicu... – Što je psobotnica? – Hibrid psa i hobotnice. Čovjekov najbolji podvodni prijatelj. – Netko radi na tome? – Ja sam kanio. Darovao bih ju sebi za 300. rođendan. – Mrziš pse. – Psobotnica se može dodavati s osam lopta. To nitko ne može mrziti. (Teorija 2014, S04E02)

2. e. sharktopus ← shark ‘morski pas, psina’ × octopus ‘hobotnica’ izmišljena životinja križanac morskoga psa i hobotnice

Jebeš psobotnicu! (Lovci 2015, S09E05)

• usp. hobocula, vampotnica, žohomiš
ptičkica im. ptica × pičkica

Ja stoga zebem bez ševe, bez labuda udavna bi mi ptičkica, vrapičić moj, izgorila i spuštiglić se na zamorce i skljokane koji kakadu. (Radaković 1999, 48)

• usp. izgoriti, kakadu, labud, skljokan, spuštiglić, udavna, vrapičić, zebem
pubertetrijeb im. pubertet × tetra- ‘četvero-’ × tetrijeb × jebati

To je bilo nekoliko mjeseci dopo il primo signore di meine pubertetrijeb, pubiquadrofuck. (Radaković 1999, 49)

pucačinka im. pucati, pucačina × palačinka e. popcake ← pop ‘prsnuti, iskočiti’ × pancake ‘palačinka’

Znaš da više nemamo smjese. Posljednja šansa za palačinku koja se sama okreće. – Misliš, pucačinku? – Ili okretaljku. – Pa naravno! (Moderna 2015, S04E19)

• usp. čokočinka, ćaćalinka, frodočinka, mačinka
pučovnik im. puč × pukovnik

Pukovnik pučovnik (FT, 11. 4. 2008, n)

Prvim potezom razoružao je Jerkova optuživši ga za nepozivanje na sastanak uprave, a već drugim mu je zadao »smrtonosni udarac« osvetivši mu se tako da ga nije pozvao na svoju pučističku skupštinu [...] Eto obećanja – upravo ste se upoznali s Klarićem »pučovnikom«. (FT, 11. 4. 2008)

• članak M. Garbera o pukovniku M. Klariću, dopredsjedniku Skupštine NK Hajduk
pudlost im. pudl × podlost

Pudlost Ivana Aralice (Novosti, 23. 12. 2013, n)

• o napisima I. Aralice u Večernjem listu u kojima predlaže hitnu zakonsku zabranu javnog djelovanja svima koji šire »komunističku i jugoslavensku propagandu« • fotomontaža pudlice s licem I. Aralice u krilu F. Tuđmana, aluzija na umiljatost pudlice
pugapei im. e. pugapei ← pug ‘mops’ × /ori/ pei ‘/ori-/pei’ pas mješanac mopsa i ori-peija

Ori-Pei + Pug = Pug-A-Pei (Vauvau, 12. 6. 2007)

Pugela im. e. pug ‘mops’ × Mirela /Holy/

Pugela Holy (Di, 25. 8. 2015, k)

• komentar na fotografiju političarke M. Holy i mopsa

• usp. Halloweed, O’Holywoodska, Radoholy
pugese [pugeze] im. e. pugese ← pug ‘mops’ × chinese /crester/ ‘/kineski/ kukmasti pas’ pas mješanac mopsa i kineskoga kukmastog psa

Chinese Crested + Pug = Pugese (Vauvau, 12. 6. 2007)

puggat [pagat] im. e. puggat ← pug ‘mops’× e. /american/ rat /terrier/ ‘američki rat-terijer’ pas mješanac mopsa i američkog rat-terijera

American Rat Terrier + Pug = Puggat (Vauvau, 12. 6. 2007)

puggle [pagl] im. e. puggle ← pug ‘mops’ × beagle ‘bigl’ pas mješanac mopsa i bigla

Beagle + Pug = Puggle (Vauvau, 12. 6. 2007)

puginese [pugineze] im. e. puginese ← pug ‘mops’ × pekingese ‘pekinezer’ pas mješanac mopsa i pekinezera

Pekingese + Pug = Puginese (Vauvau, 12. 6. 2007)

pugland [pagland, paglend] im. e. pug ‘mops’ × /west/ highland /white terrier/ ‘vesti, zapadnoškotski bijeli terijer’ pas mješanac mopsa i vestija

Pug + Westie = Pugland (Vauvau, 12. 6. 2007)

pugshire [pagšir] im. e. pugshire ← pug ‘mops’ × yorkie, yorkshire /terrier/ ‘jorki, jorkširski /terijer/’ pas mješanac mopsa i jorškirskoga terijera

Pug + Yorkie = Pugshire (Vauvau, 12. 6. 2007)

pukovničanstvo im. pukovnik × pučanstvo

Feralovo civilno pukovničanstvo (FT, 26. 1. 1998, n)

• o izjavi M. Markovića da je u Gospiću i Lici svjedočio pregovorima hrvatske delegacije sa »stanovnicima neprijateljske vojske«
pulitizacija im. Pula × politizacija

Pulitizacija Istre (FT, 16. 9. 1996, n)

• o sukobima unutar IDS-a

• usp. ideeš
pulover, pullover [pulover, pulaver] im. pulover × e. lover ‘ljubavnik’

Imao je, odakle, loš karikatur, alibio dobar je pulover, mašnovit i raznomustran. (Radaković 1999, 47)

• usp. alibiti, karikatur, mašnovit

Zadnji duži pul-lover kojeg sam š3mkala bio je jedan g. major, pletač, koji se zvao Jakov. (Radaković 1999, 47)

• usp. pletač

Nikada nisam pila pilule i moji puloveri i ja uvijek smo za kondom spermni! (Radaković 1999, 58)

• usp. kondom, sperman
pulsar im. pulsari mn. e. pulsar ← pulsating ‘pulsirajući’ × star ‘zvijezda’ rotirajuće neutronske zvijezde, emitiraju elektromagnetske valove, prvi otkriven 1967.

pulsar (Filipović 1990, s. v.)

Nakon pola godine strpljiva i temeljita istraživanja astronomi su utvrdili da se radi o potpuno novoj vrsti zvijezda za kakve se dotad nije znalo. Te su zvijezde nazvali pulsarima, zbog načina na koji su slale signale. (Divjanović 1997, 92)

pulsar (AG 1999, s. v.)

• usp. kvazar

pumapard im. e. pumapard ← puma ‘puma’ × leopard ‘leopard’ životinja križanac pume i leoparda

Pumapard (W, s. v. križanci velikih mačaka, 5. 8. 2015)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, tigard, tiglav, tigon, tigron, tiguar, tiliger, titigon
pun prid. pun × UN ‘Ujedinjeni narodi’

Hvala Bogu, Vesna Pusić je odustala od kandidature za glavnu tajnicu UN-a. Prije je bila pUNa sebe, a onda se s nekoliko nastupa prilično UNeredila – naravno, njoj su uvijek drugi (bili) krivi za to, poglavito hrvatski »desničari«, »ognjištari«, »dinaroidi«, »nacionalisti«... Ipak, lakše joj je što barem neće morati mijenjati prezime... (Kaćunko, 8. 8. 2016, n)

• nakon što je V. Pusić povukla kandidaturu za glavnoga tajnika UN-a

• usp. Punsić, unerediti se

Punguzija im. puna guza × Tunguzija ime države u stripu

U današnjem nadmetanju glavna protivnica ti je Tambara iz Punguzije. (Bednjanec 1980, 13)

• epizoda o teškoj atletici • aluzija na neženstvenost atletičarki iz Istočnoga bloka uzrokovanu vjerojatnim uzimanjem posebnih supstanca • Tunguzija – premda zapravo u Sibiru, rabi se kao ime za izmišljenu daleku i zaostalu zemlju

• usp. Tambara

Punsić im. /Vesna/ Pusić × UN ‘Ujedinjeni narodi’

Vesna besna neće morati mijenjati prezime u pUNsić! (Kaćunko, 8. 8. 2016, n)

• nakon što je V. Pusić povukla kandidaturu za glavnoga tajnika UN-a

• usp. pun, Pusićketina, Pussyć, Pussyćka, unerediti se
purgerijatrija im. Purger ‘Zagrepčanin’ × gerijatrija

Feralova purgerijatrija (FT, 17. 5. 1999, n)

• o izjavi R. Rihtera, kojega vrijeđa što si navijačka skupina BBB pripisuje »baštinu starih drukera purgera«
puripatketina im. pura, puretina × patka, pačetina × pile, piletina e. turducken ← turkey ‘pura, purica, puretina’ × duck ‘patka, pačetina’ × chicken ‘pile, piletina’ pečenka otkoštene purice punjene otkoštenom pačetinom i otkoštenom piletinom, često se peče prigodno za američki Dan zahvalnosti

Turducken je pečenka od otkoštene purice punjene otkoštenom patkom punjene otkoštenim piletom. Turducken = turkey + duck + chicken. Ili puripatketina = purica + patka + piletina. Piletina je uz to još punjena i punjenjem od kruha ili razmrvljene kobasice. (Pauza, 2. 12. 2015)

• usp. gooducken, pragnjetina, purprsafil, turbaconducken, turducken, tofuran, tofurkey
purprsafil im. purica × prsa × gefilte /fiš/ × ?fil ‘nadjev’ e. tur-briska-fil ← e. turkey ‘pura, purica, puretina’ × e. brisket ‘goveđa prsa’ × jid. gefilte fish ‘punjena riba’

Rado bih došao, ali mama uvijek pozove svu rodbinu i pripremi svoj poznati pur-prsa-fil. – Pur-prsa-fil? – Purica nadjevena goveđim prsima nadjevenim gefilte fišem. (Teorija 2014, S03E04)

Što je Raju? – Dobra je vijest što mu ne smeta mamin pur-prsa-fil. – Nevjerojatno, ali nastavi. – Loša je vijest da će ga deportirati. (Teorija 2014, S03E04)

• usp. gooducken, pragnjetina, puripatketina, turbaconducken, turducken, tofuran, tofurkey

Pusićketina im. /Vesna/ Pusić × pičketina pogrdno, uvredljivo za političarku V. Pusić

Možda je gospođa, uslijed ministarskog stresa, skrenula u maliganski mrak slijedeći svoje vrle kolegice Pusićketinu i Violićku pa ne zna što govori. A, kako vidimo, ne radi ništa. (HKV, 6. 11. 2014, k)

Nego, Pusićketina, šta ti kažeš na ovo: Neviđena hrvatska sramota: Kukasti križ nacrtan na travi Poljuda. Ja sam umra od smija – ti tovari su zapoludit, jel tako! (NL, 12. 6. 2015, k)

Evo, Pusićketina se već javlja i krešti kako Hrvatsku neće voditi »oni koji ističu kukaste križeve«. Pametnima dosta, ali što je previše – previše je... (HKV, 13. 6. 2015, k)

• usp. Punsić, Pussyć, Pussyćka

Pussyć [pusić] im. e. pussy ‘pička’ × /Vesna/ Pusić pogrdno, uvredljivo za političarku V. Pusić

Ali su znali za liberalizam. Nije Vesna Pussyć od juče, ko je glasao za nju – glasao je za ćirilicu, a većina Hrvata su glasali za njenu koaliciju. (F, 26. 2. 2013, k)

Jedva čekam vidjeti lica Zorangutana Muljanovića, Vesne Pussyć i ostalih jugoslavena kad im HDZ zabije kitu u usta. Ajmo Tomo do pobjede, hrvatski narod je uz vas! (Index, 14. 9. 2015, k)

• usp. Muljanović, Punsić, Pusićketina, Pussyćka, Zorangutan

Pussyćka [pusićka] im. e. pussy ‘pička’ × /Vesna/ Pusić + -k-a pogrdno, uvredljivo za političarku V. Pusić

Ali HNS i Pussyćka, kao respektabilna stranka koja uvijek napreduje sa 5 na 6 zastupnika, ni poraz nije priznavala porazom [...] (F, 28. 8. 2009, k)

Nevjerovatna je Pussyćka, umjesto da je sa glavnim facama i dogovara i pregovara ona se zamara sa trećerazrednim hoštaplerima. (VL, 8. 12. 2012, k)

Bilo bi možda najlogičnije da je ona (kad već hrvatski »primitivci« odbijaju njezine »bisere«) s Pussyćkom odletjela u Egipat na pregovore s ISIL-om o tome slučaju – možda je Tomislav već mogao biti pušten... (Kaćunko, 11. 8. 2015)

• o tragičnoj ISIL-ovoj otmici Hrvata T. Salopeka u Egiptu • V. Pusić – tada ministrica vanjskih poslova RH, pregovarala o Salopekovu oslobađanju

• usp. Punsić, Pusićketina, Pussyć
pussyona [pusiona] im. e. pussy ‘pička’ × pušiona

Pussyona (FT, 9. 3. 2002, n)

• o reakciji Slobodne Dalmacije na tekst kojim je Feral Tribune upozorio na to da Slobodna preko svojih internetskih stranica nudi pristup pornografskim pedofilskim sadržajima • poveznica na teen-pussy-site ostala je i u tiskanom izdanju Slobodne
pustaša im. pust × ustaša

Feralov pustaša (FT, 6. 7. 2002, n)

• o izjavi M. Ćire Blaževića da bez domoljublja nema ničega

• usp. frustraša, gustaša, holokaustaša, kustaša, Mustaša, mustaša, nastaša, udbaša, ultraša, usaša, usraša

Pušimir im. pušiti × Radimir /Čačić/

Pušimir Čačić i filter Dinamo (Lucić 2012a, 21. 9. 2012, n)

• o izjavi R. Čačića da se građani odreknu cigareta pa će imati za ulaznicu za Ligu prvaka

• usp. Kradimir
pušketir im. puška × mušketir

Tri pušketira (Mujičić – Senker – Škrabe 1976, n)

• usp. Kaj2O, O’kaj

Tri pušketira (FT, 29. 6. 1998, n)

• natpis na fotomontaži tročlana Vladina povjerenstva za Split

Putina im. /Vladimir/ Putin × INA ‘Industrija nafte’

Hoće li INA biti PUTINA ili Horvatnjeft? (Lucić 2014a, 24. 2. 2014, n)

Ili ga zapravo ne bi trebalo pitati ništa, budući da u djelokrug predstojnika Državnog ureda za upravljanje državnom imovinom uskoro neće spadati nikakva INA, pa stoga gospodinu Pejnoviću već sada može biti sasvim svejedno hoće li se taj simbol neprodane zemlje zvati PUTINA ili Horvatnjeft. (Lucić 2014a, 24. 2. 2014)

• o napisima u Večernjem listu i Slobodnoj Dalmaciji o ruskome preuzimanju INA-e • V. Putin – ruski premijer

• usp. Horvatnjeft

Putler im. /Vladimir/ Putin × /Adolf/ Hitler

Antiranti skup održava se i u Kijevu gdje je jedna prosvjednica donijela Putinovu sliku s Hitlerovim brčićima i natpisom »Putler Kaput!«. (JL, 2. 3. 2014)

Putopija im. put × putopis × opíjati × utopija ime putopisnoga internetskog portala (2015)

Q
qubit [kjubit] im. e. qubit ← quantum ‘kvant’ × bit ‘bit’ kvantni bit

Osnovni element nad kojim se rade kvantne operacije je qubit. [...] U sustavu s više qubitova podrazumijeva se fizički više elektrona od kojih svaki predstavlja jedan qubit. Ukoliko postoje dva qubita [...] (Hrg 2004, 32)

Teorija dalje kaže da takav qubit može biti iskorišten za obavljanje više izračuna u isto vrijeme, a ako mu se pridodaju novi qubiti, njegova snaga raste eksponencijalno, pa bi tako računalo s dva qubita moglo raditi četiri, a ono s 20 preko milijun simultanih proračuna. (Bug, 18. 9. 2006)

Na najosnovnijoj razini kvantna su računala sastavljena od kvantnih čestica ili qubita, a ne standardnog materijala od kojih su načinjena digitalna računala. Klasična računala sadrže tranzistore koji su ili uključeni ili isključeni, to jest stanje je 1 ili 0. Qubit može biti oblikovan na različite načine te istovremeno predstavljati 1 i 0. (PD, 21. 11. 2010)

• usp. bit
quebekovina [kebekovina] im. Quebec × domovina

Lijepa naša quebekovina (FT, 23. 2. 1998, n)

• o secesionističkim sklonostima kanadske frankofone pokrajine Quebec
quhanje [kuhańe] im. e. queer ‘homoseksualac’ × kuhanje

Viralno quhanje (Queer, 6. 9. 2011, n)

Quinnteres [kvinteres] im. e. Quinnterest ← Quinn × interest ‘interes’

Što se događa? – Barney, ovo je intervencija. Quinntervencija. Ti i Quinn idete prebrzo i ne vjerujemo joj. To je u tvome najboljem interesu. Quinnteresu. (Kako 2015, S07E19)

• Quinn – ime lika u TV-seriji Kako sam upoznao vašu majku

• usp. Quinntervencija

Quinntervencija [kvintervencija] im. e. Quinntervention ← Quinn × intervention ‘intervencija’

Što se događa? – Barney, ovo je intervencija. Quinntervencija. Ti i Quinn idete prebrzo i ne vjerujemo joj. To je u tvome najboljem interesu. Quinnteresu. (Kako 2015, S07E19)

• Quinn – ime lika u TV-seriji Kako sam upoznao vašu majku

• usp. Quinnteres

R
račananje im. /Ivica/ Račan × računanje

Račananje s Budišom (FT, 16. 12. 2000, n)

• nagađanja da se razvrgava koalicija HSLS-a (predsjednik D. Budiša) i SDP-a (predsjednik I. Račan)

• usp. hinovacija, Hračan, manewar, račanica, račanati, račanovodstvo, račanovođa, raspadšoj, SDPrvi, Sračan, Zračan
račanati gl. /Ivica/ Račan × računati

Račanajmo na prste (FT, 26. 7. 2003, n)

• fotomontaža političara I. Račana, ima šaku sa sedam prstiju

• usp. hinovacija, Hračan, manewar, račananje, račanica, račanovodstvo, račanovođa, raspadšoj, SDPrvi, Sračan, Zračan
račanica im. /Ivica/ Račan × računica

Zanimljiva račanica (FT, 13. 10. 2001, n)

• riječ je o matematičkoj pitalici igralici

• usp. hinovacija, Hračan, manewar, račananje, račanati, račanovodstvo, račanovođa, raspadšoj, SDPrvi, Sračan, Zračan
račanovodstvo im. /Ivica/ Račan × računovodstvo

Priručnik za račanovođe: Račanovodstvo u 8 lekcija (FT, 17. 7. 1995, n)

• o kalkulantskoj politici predsjednika SDP-a I. Račana

• usp. hinovacija, Hračan, manewar, račananje, račanica, račanovođa, raspadšoj, SDPrvi, Sračan, Zračan
račanovođa im. /Ivica/ Račan × računovođa

Priručnik za račanovođe (FT, 17. 7. 1995, n)

Dobar račanovođa mora uredno voditi i zbrajati sve račune, jer se u protivnom znaju zagubiti. (FT, 17. 7. 1995)

• o kalkulantskoj politici predsjednika SDP-a I. Račana

Veliki račanovođa (FT, 23. 6. 2001, n)

• o 500 dana i neispunjenim obećanjima vlade premijera I. Račana

• usp. hinovacija, Hračan, manewar, račananje, račanica, račanovodstvo, raspadšoj, SDPrvi, Sračan, Zračan
raćaćaćunanje im. računanje × /Ivo Sanader/ Ćaća

Zimsko raćaćaćunanje (Di, 25. 10. 2015, k)

• komentar na mem Sat se vraća, vratit će se i Ćaća • riječ je o zimskome pomicanju sata
radikarno pril. radikalno × ?radi × kara ‘kurac’

Moja Vlažnimirka i Estragoanalka radko (Polič-Come-on) i radikarno četkaju bogatka Godotka zbog dogodka [...] (Radaković 1999, 47)

• usp. Estragoanalka, poličkati, radko, Vlažnimirka
radko pril. rado × Radko /Polič/

Moja Vlažnimirka i Estragoanalka radko (Polič-Come-on) i radikarno četkaju bogatka Godotka zbog dogodka [...] (Radaković 1999, 47)

• R. Polič – slovenski glumac

• usp. Estragoanalka, poličkati, radikarno, Vlažnimirka

Radoholy [radoholi] im. radoholičar × /Mirela/ Holy pohvalno za političarku M. Holy

»Kolega Arsen Bauk znao me zvati Radoholy, u smislu radoholičarke. On se inače voli baviti nadimcima za kolegice i kolege«, kazala je ministrica te potvrdila da zaista jest radoholičarka. (Dnevnik, 21. 4. 2012)

• usp. Halloweed, O’Holywoodska, Pugela
radolajka im. radodajka × lajkati pogrdno za onoga tko često lajka objave na Facebooku

Radolajka će lajkat samo da se pojavi u threadu. (Ž, 13. 12. 2010)

Radolajka samo čeka nove objave. (R, Zagreb, 2014)

raguziti gl. Raguza ‘Dubrovnik’ × guziti ‘jebati sleđa’, naguziti ‘pojebati sleđa’

Tko je kog raguzio? (FT, 30. 3. 1998, n)

• o mutnim poslovima u Dubrovačkoj banci

• usp. magistrava

Rajc im. rajc ‘uzbuđenje’, rajcati ‘uzbuđivati’ × Jarac izmišljen horoskopski znak koji aludira na Jarca

Žene rođene u znaku Rajca izrazito su atraktivne [...] onaj tko dopadne sreće da ga jedna Rajc-žena počasti u svom krevetu, može se smatrati sretnikom. (Radaković 1999, 57)

• usp. Aerobik, Blavor, Djebica, Dupelizanci, Govan, horoskoplje, Mokraćnjak, Mrak, Roba, Strijebac, Škopion, Vlaga
rajh im. raj × nj. Reich ‘carstvo’

Batina iz rajha (Ivančić 2012c, 22. 10. 2012, n)

• o izjavi predsjednika njemačkoga parlamenta N. Lammerta da Hrvatska još nije spremna za ulazak u Europsku Uniju • igra riječi s uzrečicom batina je iz raja izišla

• usp. Breichimir, samureich, špecerajh
rajpir im. rajčica × krumpir e. tomtato ← tomato ‘rajčica’ × potato ‘krumpir’, nj. Tomoffel ← Tomate ‘rajčica’× Kartoffel ‘krumpir’ biljka križanac koja rađa rajčicom, a ima gomolj krumpira

Biljka koja rađa rajčicom, a gomolj joj je krumpir uzgojena je i puštena u prodaju u Velikoj Britaniji, objavio je Guardian. Nazvana je TomTato (RajPir) i daje više od 500 slatkih cherry rajčica, a gomolj joj je bijeli krumpir, piše britanski list. [...] Sličan proizvod, nazvan Potato Tom (Krujčica), ovaj je tjedan pušten u prodaju u vrtnim centrima Novoga Zelanda (TP, 28. 9. 2013)

• usp. aprijum, apriplum, blinat, broccoflower, kimun, klimun, krujčica, livi, paradajčica, peacherine, plumcot, pluot, špitva, tangelo, tomacco, tritikal
rajsmanijak im. /Judith/ Reisman × manijak

Školarci su pak – prema tvrdnjama autora letka – odgojno najebali tako što ih se po učionicama od Kiela do Passaua i od Čakovca do Cavtata nagoni da već kao prvašići slušaju »predavanja s detaljnim i eksplicitnim opisom seksualnog čina«, e da bi ih se kad doguraju do četvrtog razreda tjeralo na predavanja s jednako detaljnim i eksplicitnim opisom čina koji je, kako i priliči razigranoj mašti hrvatskih rajsmanijaka, homoseksualan. (Lucić 2014a, 28. 5. 2014)

• o propagandnome letku građanske inicijative Ne dirajte djecu u kojem stoji da se zdravstveni odgoj temelji na pedofiliji • J. Reisman – američka konzervativna aktivistica

• usp. kakademski, komunjarni
rakijato im. rakija × makijato

Svaki treći Hrvat jutro započinje s tzv. »rakijatom« – čašicom rakije i šalicom kave (Newsbar, 6. 6. 2014, n)

Rakija je bogata visokoenergetskim kalorijama, te su mjerenja pokazala da se u stanicama ljudi koji doručkuju »rakijato« nalaze viši udjeli ATP-a (adenozin trifosfat služi kao glavno unutarstanično skladište energije) nego kod onih koji su konzumirali jaja, sir i žitarice za doručak – tvrde znanstvenici na institutu Franjo Arapović. [...] Znanstvenici su čak upozorili mlade ljude koji su skloni piti energetska pića da se okane te kemije i okrenu prirodnoj energiji i sastojcima jutarnjeg »rakijata«. (Newsbar, 6. 6. 2014)

rakzila, rakozilla [rakozila] im. rak × Godzila e. Crabzilla ← crab ‘rak’ × Godzilla

Foto: Oprez, rakozilla vreba! Primorski gradić živi u strahu od raka dugog 20 metara?! (JL, 13. 10. 2014, n)

Stranim medijima nedavno se proširila fotografija gigantskog raka kojeg su novinari već prozvali »rakzilom«, a ista je postala i pravi hit na društvenim mrežama. (Index, 13. 10. 2014)

• Godzila – čudovište iz japanskih filmova

• usp. bridedzilla, Ćaćzilla, Godzila, Govzila, hogzila, mladadzilla, pilozilla, Spasozila, žemzila

Ralden [ralden, rolden] im. Ralden ← Rose × Walden

’Jutro. – ’Jutro. Kako ide mojem najdražem paru? Walden i Rose, Wose. Ralden. – Znam da si sumnjičav, ali zbilja me usrećuje. (Dva i pol 2016, S10E06)

• Rose, Walden – imena likova u TV-seriji Dva i pol muškarca

• usp. Wose

Rankozy [rankozi] im. Ranko /Ostojić/ × /Nicolas/ Sarkozy

Ministar Rankozy (Lucić 2012a, 30. 3. 2012, n)

Već ovo je dovoljno da Ranko Ostojić, po uzoru na nekadašnjeg prvog policajca Francuske, ponese nadimak Rankozy i da ga se ne otrese sve i kada bi svojom savjetnicom za zaštitu ljudskih prava imenovao Esmu Redžepovu. (Lucić 2012a, 30. 3. 2012)

• o izjavi hrvatskoga ministra unutarnjih poslova R. Ostojića da bi Međimurska županija bila među najsigurnijima da nema kaznenih djela koje čine Romi • N. Sarkozy – nekad ministar unutarnjih poslova, poslije francuski predsjednik • aluzija na deportaciju Roma iz Francuske

• usp. Merkozy, Sarkompleks, Sarkomzy
ras-dva-trgnuti se gl. rus. raz-dva-tri ‘jen-dva-tri’ × trgnuti se

Osvijetlila sam kao da se moj Aristid osramno wolframno zažaurio i kad me uhvatio odoljen, nisam mogla odoljeti i ras-dva-trgnula sam se. (Radaković 1999, 48)

• usp. Aristid, osramno, osvijetliti
rasekskršće im. raskršće × seks e. inter-sex-tion ← intersection ‘raskršće’ × sex ‘sex’

Kad si s tom djevojkom, spominje li stalno riječ seks u razgovoru? – Bila sam na rasekskršću i imala sam samo koju seksundu, svi su mi trubili i nastalo je seksranje. Ali nisam se mogla okrenuti jer je trkač pao u konjsku balseksgu. (Kako 2015, S05E17)

• usp. balseksga, seksranje, seksunda

Rasfordaja im. rasprodaja × Ford ime godišnje rasprodaje automobila marke Ford

FORD u 2012. godinu ulazi sada već legendarnom prodajnom akcijom RasFordaja putem koje je moguće ostvariti značajne uštede. (Index, 16. 1. 2012)

• usp. Ljetnissan, Proljetnissan, Twingospođica

Rasknjižje im. raskrižje × knjiga naslov rubrike na internetskome portalu Booksa (2008–)

rasovni prid. rasa × masovni

Feralov rasovni turizam (FT, 1. 2. 2003, n)

• o izjavi T. Sunića da europske turiste privlači »uživanje u čarima Hrvatske bez “obojenog” stanovništva«

Raspaddy [raspadi, raspedi] im. raspad × Paddy /Ashdown/

Godine Raspaddyja (FT, 2. 8. 2003, n)

• o mandatu međunarodnoga namjesnika P. Ashdowna i nemogućnosti međunarodne zajednice da od Bosne i Hercegovine napravi stabilnu državu
raspadšoj im. raspad × raspašoj ‘razuzdanost, razularenost’

Koalicijski raspadšoj (FT, 6. 7. 2002, n)

• autor se pita je li pokušaj I. Račana da dobije saborsku podršku za sastavljanje nove vlade uvertira u prijevremene izbore

• usp. hinovacija, Hračan, manewar, račananje, račanica, račanovodstvo, račanovođa, SDPrvi, Sračan, Zračan

Raspalathos [raspalatos] im. raspasti × grč. Aspalathos ‘Split’

Uložite u Raspalathos (FT, 6. 1. 2001, n)

• o razvojno-investicijskim planovima u Splitu

Raspalathos (Lucić 2012b, 13, n)

rasparloviti gl. raspoloviti × rasparati × /Mate/ Parlov

Cuello tvrdi da će rasparloviti Matu, a možda ga radi publike pomiluje do sedme runde. (Bednjanec 1980, 141)

• M. Parlov – hrvatski boksački velikan • M. A. Cuello – argentinski boksač, 1978. u meču za svjetskoga prvaka izgubio od M. Parlova

• usp. oparloviti, parolov

Rasprodinamo im. rasprodaja × Dinamo

Rasprodinamo: Nada za prolazak u Ligu prvaka je da Rog oproštajku odigra kao Pjaca (Index, 17. 8. 2016, n)

• o rasprodaji igrača NK Dinamo prije utakmica u pretkolima Lige prvaka
rasprskštoljiti se gl. raspištoljiti se × prskati ‘ejakulirati; verbalno nadmašivati’

Zoki se rasprskštoljio! (Index, 23. 9. 2015, k)

• riječ je o hrvatskome premijeru Z. Milanoviću

Rastavros im. rasta ‘rastafarijanac’ × /Jasmin/ Stavros

Jasmin Rastavors (Di, 18. 2. 2015, k)

• komentar na fotomontažu J. Stavrosa u rastafarijanskoj odjeći i s džointom u ustima

• usp. krastafarijanac, pastafarijanac
ratgazam im. rat × orgazam e. wargasm ← war ‘rat’ × orgasm ‘orgazam’

Htio bi jebanjem izbaciti rat iz sebe, nabija bokovima kao da mu jebanje može izbaciti prizore, kao da će mu gadne slike izletjeti sa spermom (ratgazam?), ali ne bi išlo, ne bi išlo, ne bi išlo, ne bi išlo premda ona zdušno sudjeluje [...] (Winslow 2012, 9)

• usp. burgazam, foodgazam, guzgazam, jogazam, kyborgazam

• usp. benevolentan, čudojebesan, jazzercise, Kaleksiko, ludist, orgizam, Pornywood, reluksuzacija, zazujan, zlostup
ratovati se gl. ratovati × radovati se

Ratujte se, narodi (FT, 23. 12. 2000, n)

• o politici D. Budiše • Radujte se, narodi – božićna pjesma

• usp. Bludiša, budišnost, Spizderman
ratstvo im. rat × bratstvo

Ratstvo & jedinstvo (FT, 2. 6. 2001, n)

• V. Ivančić o sličnosti vladanja I. Račana s onim F. Tuđmana

Ratstvo i jedinstvo (FT, 16. 3. 2002, n)

• Z. Maković o očuvanju spomenika NOB-u na Rabu, u ostatku Hrvatske mnogi su srušeni ili oštećeni

Čuvajte ratstvo i jedinstvo kao zjenicu oka mog (FT, 28. 9. 2002, n)

• fotomontaža I. Račana kako predaje štafetu generalu J. Bobetku kao J. Brozu Titu

Ratstvo i jedinstvo ili kako je Jacques Kambanda ostao bez šlepera krava, a Zoran Žigić bez nevjeste (Dežulović 2008, 170, studeni 2001, n)

Ratzinger [racinger, ratzinger] im. rat × /Joseph/ Ratzinger

Treći svjetski Ratzinger (FT, 22. 4. 2005, n)

• tekst uz fotomontažu J. Ratzingera, tj. pape Benedikta XVI., s nacističkom kacigom • aluzija na njegove sporne izjave i prošlost u Hitlerovoj mladeži

• usp. Nacinger
razbajrušen prid. razbarušen × /Robert/ Bajruši

Without control: Razbajrušeni medijski nazzionalizam ili...? (Kaćunko, 9. 1. 2009, n)

Na samom pak kraju spontano se nameće i pitanje što će se sada dogoditi nakon svih tih NCL-laži? NIŠTA! Jer nisu ni vjernici ni biskupi bedasti da razmišljaju ili čak postupaju po nepismenim razbajrušenim nazzionalističkim medijskim izmišljotinama u politikantske i antiklerikalne propagandističke svrhe. (Kaćunko, 9. 1. 2009)

• o napisu protiv don A. Kaćunka i Z. Sudca u Nacionalu • R. Bajruši – novinar Nacionala

• usp. Nazzional, nazzionalistički, nazzionalizam, nazzionalno
razbosnik im. razbojnik × Bosna

Feralovi razbosnici (FT, 20. 6. 2008, n)

• M. Kovačević bosanskim franjevcima zamjera što Bosnu smatraju matičnom zemljom
razdorito pril. razdor × razborit

Mirno i razdorito (FT, 18. 3. 2000, 38, n)

• o borbi Zadra i Splita za dva projekta – pravac kojim će ići autocesta Zagreb–Split i humanističke studije
razdoritost im. razdor × razboritost

Feralova mudrost i razdoritost (FT, 15. 7. 2000, n)

• o izjavi D. Vidovića da će umirovljenici, ustraju li u svojim zahtjevima, morati objasniti radnicima zašto su im plaće niže

Razdragan im. razdragan × Dragan /Primorac/

Razdragan Primorac (Lucić 2013b, 9. 5. 2008, 184)

• riječ je o izmišljenom autoru pjesme Predstava Hamleta u selu Bolonja Donja • aluzija na studentske prosvjede zbog loše provedbe bolonjskoga procesa • D. Primorac – ministar znanosti, obrazovanja i sporta Vlade RH
razdragovoljac im. razdragan × dragovoljac

Feralov hrvatski razdragovoljac (FT, 6. 7. 2002, n)

• o izjavi S. Spajića da u NK Hrvatski dragovoljac nema homoseksualaca
razgovnor im. razgovor × govno

[...] onaj razgovnor što sam ga ci3rirao vodila su dva stajna vlagenta. [...] Sada sretno žive u svojim grobiteljima. (Radaković 1999, 61)

• usp. citririrati, grobitelj, vlagent
raznogometni prid. razmetni × nogometni

Nježne suze sina raznogometnoga (Bednjanec 1980, 39, n)

• epizoda o nogometašu koji se neuspješno pokušao prodati pa se vratio u matični klub • Suze sina razmetnoga – poema I. Gundulića
raznopraznost im. razni × prazan × ravnopravnost

Feralova raznopraznost (FT, 14. 9. 2002, n)

• o izjavi J. Bratulića: »Kad Hrvat govori o ravnopravnosti, nazivaju ga šovinistom i nacionalistom.«
razoćaćarati gl. razočarati × /Ivo Sanader/ Ćaća

Ćaća se razoćaćara u čuvara (Ćaća, 10. 8. 2015, k)

• komentar na fotomontažu razgovora I. Sanadera i zatvorskoga čuvara
razodjevljen prid. razodjeven × razdjeviti

I tako, stajala sam nasrednjak, gola, razodjevljena, a on mi nije pozabio dati svoj de Gaulloise. (Radaković 1999, 48)

• usp. Gaulloise, pozabiti

Razveselin im. razveseliti × Veselin /Šljivančanin/ ime lika u stripu

Pomilovane! Razveseline! – Eno primenjuju novi zakon o opštoj amnestiji. Trebali bi... (Mataković 2003, 18)

• epizoda o općoj amnestiji, pomilovanju srpskih pobunjenika

• usp. Poljubiša, Pomilovan, Šajkačanin
reaganomika [reganomika] im. e. Reaganomics ← /Ronald/ Reagan × economics ‘ekonomika, ekonomija’ • v. reganomika
rebromaterijal im. rebro × repromaterijal

Da ti nije mali Isusek po noći zel rebromaterijal i zašel z njega neku novu Evu delat? (R, Zagreb, 20. 12. 2015)

• komentar poznanikovih slomljenih rebara, aluzija na postanak Eve od Adamova rebra
rebrutacija im. /Niko/ Rebić × regrutacija

Feralova rebrutacija (FT, 10. 2. 2006, n)

• o izjavi N. Rebića da bi za Istrane propisao dodatnih šest mjeseci vojnoga roka, koji bi trebao poslužiti kao lekcija iz povijesti

• usp. edenluk, vrlikan
rebuloza im. /Markica/ Rebić × nebuloza ‘besmislica, nejasnoća’

Rebuloze (FT, 10. 3. 2001, n)

• o izjavama M. Rebića

• usp. Blentagon
redakcionar im. redakcija × reakcionar

Feralovo »Smrt redakcionarima!« (FT, 29. 12. 2001, n)

• o izjavi S. Reljića da je uspješna sigurnosna obrada ona koja presiječe kanal između novinarâ i ljudi koji im dostavljaju povjerljive informacije
reciklopedija im. reciklirati × enciklopedija

Bauk reciklopedije (FT, 14. 4. 1998, n)

• ravnatelj Leksikografskoga zavoda D. Brozović objašnjava zašto su zalihe Enciklopedije Jugoslavije reciklirane, bile su prevelike jer su naklade nekad bile enormne
redaljka im. red × redaljka ‘seks s više muškaraca’

Ali oni nisu opsestre, već neandertaoci, zatučnici kamernog dobra koitus nama pokuševaju zapovijebati kao da smo mi beograđanke drugog redaljke. (Radaković 1999, 52)

• usp. kamerni, koitus, neandertalac, opsestra, pokuševati, zapovijebati, zatučnik
redneksploatacija im. e. rednexploitation ← redneck ‘seljačina’ × exploitation ‘eksploatacija’ filmski podžanr unutar eksploatacijskoga filma, bavi se ponajprije zaostalim ruralnim bjelačkim stanovništvom američkoga Juga i gorja Apalači

Ah, taj predivni svijet redneksploatacije... (ŽT, 26. 5. 2008)

Hiksploatacija aka redneksploatacija (TP, 7. 1. 2011, n)

Tako su nekako u svijetu općeg nesporazuma, s krvavim, krrrrvavim tragom, susret s dva simpatična redneka shvatili i studenti na kampiranju, započevši ludu horor-komediju, istinsku poslasticu za sve prave fanove redneksploatacije – ali i sve one koji će to tek postati, naravno. (ŽT, 12. 2. 2011)

• usp. bleksploatacija, brusploatacija, hiksploatacija, karsploatacija, meksploatacija, nacisploatacija, nansploatacija, remakesploatacija, seksploatacija, šoksploatacija
redofil im. red × pedofil

Redofili i Kalmetine bebe (Lucić 2011a, 3. 1. 2011, n)

U neka doba najluđe noći redofili redom poustaju od trpeza, izvrše protokolarni udar na bolnice i rodilišta, te bez imalo skrupula glade nemoćnu djecu po glavicama, tapšu ih po ramenima i ručicama, rade im buci-buci i još štošta. [...] Nemojte, molim vas, pomisliti da ovaj tekst zagovara hajku na redofile, po uzoru na onu kakva se vodi protiv Djeda Mraza i ostalih likova kojima se podmeće pedofilija. (Lucić 2011a, 3. 1. 2011)

• o političarima koji u rodilištima posjećuju prve bebe rođene u novoj godini • B. Kalmeta – ministar u Vladi RH
redofilija im. red × pedofilija

Ne javljaju nam novine gdje se i kako se u novogodišnjoj noći provodila dječja pravobraniteljica Mila Jelavić, pa ne znamo koja li ju je vodica – bakarska, vatrena ili mineralna – odnijela daleko od onih mjesta gdje nedužna djeca trpe izljeve koječije redofilije. [...] A redofilija, to vam je uvriježena sklonost visokih državnih dužnosnika da u sitnim satima svakog 1. siječnja oslobode svoju strast prema poštivanju reda i običaja, pa onda banu u rodilište ili dječju bolnicu i tamo rade sve što više nije dopušteno ni onoj spodobi od Djeda Mraza otkako je njegova naizgled nevina taktilnost raskrinkana kao najodurnija pedofilska pohota. (Lucić 2011a, 3. 1. 2011)

• o političarima koji u rodilištima posjećuju prve bebe rođene u novoj godini
redofilski prid. red × pedofilski

A javnost, patološki sklona uživanju u dopuštenim devijacijama, umnaža te snimke, ne plašeći se ni Mile Jelavić ni cyber-policije koja bi – da se u ovoj zemlji dosljedno poštuje pravo djece da ne budu dirana i milovana pred kamerama – trebala upasti u svaku redakciju i zaplijeniti sav redofilski materijal. (Lucić 2011a, 3. 1. 2011)

• o političarima koji u rodilištima posjećuju prve bebe rođene u novoj godini
reganomija im. e. Reaganomics ← /Ronald/ Reagan × economics ‘ekonomika, ekonomija’ ekonomska politika američkoga predsjednika R. Reagana (1981–1989)

reganomija (RNR 1996, s. v.)

• usp. abenomika, čačerizam, frikonomija, nakazonomija, obamanomika, plutonomija, reganomika, rogernomika, škegronomika, škrebonomija, zoranomika
reganomika, reaganomika im. e. Reaganomics ← /Ronald/ Reagan × economics ‘ekonomika, ekonomija’ ekonomska politika američkoga predsjednika R. Reagana (1981–1989)

reganomika (Filipović 1990, s. v. reaganomics)

[...] također: reganomika ili reaganomika. Ukratko, oni su obnovili načela liberalnog konzervativizma iz poznatih škola tačerizma i reaganomike. (RNR 1996, s. v. reganomija, 15. 11. 1995)

Vidi ti koliko se neoliberalne stoke (prepoznajete ih da djele radničku klasu na famozni »realni« sektor i »nerealni«) nakupilo na jednom mjestu. E nećete imat tačerizam, reganomiku, rogernomiku, a ni čačerizam. (Index, 28. 11. 2011, k)

Reganomika (e. reaganomics), popularni naziv za ekon. politiku za mandata amer. predsjednika R. W. Reagana (1981–89) [...] (HE, s. v., lipanj 2015)

• usp. abenomika, čačerizam, frikonomija, nakazonomija, obamanomika, plutonomija, reganomija, rogernomika, škegronomika, škrebonomija, zoranomika
registrah im. registar × strah

Feralov registrah (FT, 14. 3. 2008, n)

• o strahu od objavljivanja Registra hrvatskih branitelja
rej-čoban im. Ray Ban × čoban ‘seljačina’ skupo, ali neukusno odjevena osoba

Tvelv oklok. Rej-čoban. (Ž, kontinentalna Hrvatska, 8. 10. 2013)

• Ray Ban – poznata marka sunčanih naočala
relaksodmarati se gl. relaksirati se × odmarati se e. unwindulax ← unwind ‘opustiti se’ × relax ‘opustiti se, relaksirati se’

Relaksodmarate se? Ovaj izgleda kao da ima problema s prilagodbom. (Televizijska 2015, S07E04)

• usp. chillax, opulaksirati se, relaksodmoriti se, relaksopustiti se, relaksopuštati se
relaksodmoriti se gl. relaksirati se × odmoriti se e. unwindulax ← unwind ‘opustiti se’ × relax ‘opustiti se, relaksirati se’

Jenna, relaksodmori se! – Sad više nisam samo Jenna. (Televizijska 2015, S07E04)

• usp. chillax, opulaksirati se, relaksodmarati se, relaksopustiti se, relaksopuštati se
relaksopustiti se gl. relaksirati se × opustiti se e. unwindulax ← unwind ‘opustiti se’ × relax ‘opustiti se, relaksirati se’

Njihov moto je »Relaksopusti se!« (Televizijska 2015, S07E04)

• usp. chillax, opulaksirati se, relaksodmarati se, relaksodmoriti se, relaksopuštati se
relaksopuštati se gl. relaksirati se × opuštati se e. unwindulax ← unwind ‘opustiti se’ × relax ‘opustiti se, relaksirati se’

Jenna nastupa za nekoliko dana, pa mi kampiramo vani i samo se relaksopuštamo. (Televizijska 2015, S07E04)

Dobro jutro, picajzle! Relaksopuštate se? (Televizijska 2015, S07E04)

• usp. chillax, opulaksirati se, relaksodmarati se, relaksodmoriti se, relaksopustiti se

Religulozno prid. im. e. Religulous ← religious ‘religiozan’ × ridiculous ‘ridikulozan, sumanut, besmislen’ naslov američkoga dokumentarnog filma o religijama (2008)

Gle neka dobra duša je prevela Religulozno na hrvatski. (F, 26. 4. 2011, k)

relizancija im. reli × zezancija

Nježnotrčkane relizancije (Bednjanec 1981, 28. 10. 1981, n)

• epizoda o nedostatku sponzora za reli
relotivitet im. /Mišo/ Relota × relativitet

Feralova teorija relotiviteta (FT, 6. 10. 2006, n)

• o izjavi M. Relote da ne priznaje izbor Ž. Komšića za hrvatskoga člana Predsjedništva BiH, jer je izabran glasovima nehrvata, »odnosno s najviše pet posto glasova Hrvata«
reluksuzacija im. relaksacija × luksuz e. reluxation ← relaxation ‘relaksacija, opuštanje’ × luxury ‘luksuz’

Bogataši se jedni drugima ne pačaju ni u novac ni u odmor. Ni u reluksuzaciju. (Winslow 2012, 63)

• usp. benevolentan, čudojebesan, jazzercise, Kaleksiko, ludist, orgizam, Pornywood, ratgazam, zazujan, zlostup
remake-djelo [rimejkdjelo] im. e. remake ‘prerada, rimejk’ × remek-djelo

Historijsko remake-djelo Miroslava Tuđmana – shvatili ste – čini izlišnim i besmislenim svako daljnje citiranje bilo čega što je na temu podjele BiH i proširenja hrvatskih granica sebi u mikrofon izgovarao Franjo Tuđman. Zato evo ovog trenutka oduzimamo riječ Ocu i prepuštamo je Sinu, nadajući se da će njegova knjiga »Bosna i Hercegovina u raljama zapadne demokracije« doživjeti i zaslužen međunarodni uspjeh. (Lucić 2013a, 11. 11. 2013)

• o najavi knjige M. Tuđmana Bosna i Hercegovina u raljama zapadne demokracije

• usp. eksjugzorcist, etataizam, idioptrija, napokonačan, očinački, opleonazam, pistarija, šlafrok-en-rol, tatoizam
remakesploatacija [rimejksploatacija] im. e. remakesploitation ← remake ‘prerada’ × exploitation ‘eksploatacija’ filmski podžanr unutar eksploatacijskoga filma, niskobudžetna prerada filmskoga hita

Poznati su još i kao »remakesploatacija«, filmovi koji radnjom i naslovima sličnim velikim holivudskim hitovima pokušavaju zaraditi na njihovom marketingu, samo s daleko manjim budžetom i gotovo uvijek daleko nižom kvalitetom. (TP, 10. 1. 2011)

• usp. bleksploatacija, brusploatacija, hiksploatacija, karsploatacija, meksploatacija, nacisploatacija, nansploatacija, redneksploatacija, seksploatacija, šoksploatacija
reneseansnik im. renesansa × seansa + -n-ik-

Potom je, valjda, reneseansnik, prošetao razgibati se, tek da mu guzovi ne zarastu nad čmarom te nastavio vožnju. (Rajki 2006b, 120)

• usp. banalnik, ejakuler, glupijandura, humanitkov, infafatilnik, kitaromantik, klitorisač, kurvaritelj, svodnikotinaš, vragolišav

Rentacaramarko [rentakaramarko] im. e. rent-a-car ‘iznajmljivanje automobila’ × /Tomislav/ Karamarko podrugljivo za političara T. Karamarka, koji je jednom prigodom izjavio da Mercedes koji je vozio ne pripada njemu, nego njegovoj djevojci A. Šarić

Zastupnik i mladi lav SDP-a »Šefa HDZ-a zbog auta njegove cure, koji ne bi smio voziti, zovu RentaCaramarko« (JL, 24. 5. 2015, n)

Tako odgovara i kad ga se pita za auto u vlasništvu tvrtke Drimia, odnosno njegove partnerice, koji ne bi smio voziti, a zbog te ga afere na društvenim mrežama zovu RentaCaramarko. (JL, 24. 5. 2015)

Sreća da za njega nije znao Rentacaramarko, finija bi u Haag. (SD, 3. 6. 2015, k)

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Tomizoran, Tomranjo, Tuđmarko, Zoramarko, Zorislav
repac im. reper × postao × glumac e. raptor ← rapper ‘reper’ × turned ‘postao, pretvoren’ × actor ‘glumac’

Uskoro ćeš postati slavni repac. – Koji je to kurac? – Reper koji je postao glumac. Kužiš? (Kalifornikacija 2013, S05E05)

repkreacija im. rep ‘red za čekanje’ × rekreacija

Nježnovita repkreacija (Bednjanec 1983, 27. 4. 1983)

• epizoda o čekanju u redovima za živežne namirnice, »obliku masovne fizičke kulture«
reporteritanje im. reporter × ritanje ‘zamahivanje ili udaranje nogom’

Nježno reporteritanje (Bednjanec 1982, 15. 12. 1982, n)

• epizoda o mukama nogometnoga reportera
repressija [represija] im. represija × e. press ‘tisak, novinarstvo’

Državna repressija (FT, 4. 3. 1996, n)

• o odredbama novoga krivičnog zakona

• usp. depressija
republikrat im. e. Republicrat ← Republican ‘republikanac’ × Democrat ‘demokrat’ pogrdan skupni naziv za bilo republikanca bilo demokrata, pripadnika jedne od dviju najutjecajnijih političkih stranaka u SAD-u, nastao 1872.

Metzger je u lokalnom listu Warsaw-Times Union objavio oglas za svoju kampanju i pozvao ljude, koji su frustrirani »Republikratima« da im »pošalju pravu poruku«. (Dnevnik, 10. 3. 2010)

Po njemu bi Obama lako mogao pripadati liberalnom ili umjerenom krilu Republikanske stranke. Njegova ideja nije nova, pojavila se još za izbora 1872. godine kada su obje stranke posprdno nazvane Republikratima ili Demopublikancima. (Inokosni, 19. 10. 2013)

• usp. demopublikanac, kukublikanac, Obamney, republimokrat, Robamba, Trillary
republimokrat im. e. Republimocrat ← Republican ‘republikanac’ × Democrat ‘demokrat’ pogrdan skupni naziv za bilo republikanca bilo demokrata, pripadnika jedne od dviju najutjecajnijih političkih stranaka u SAD-u, nastao 1872.

No Amerika još nije zrela za pametnog predsjednika. »Crni isus«. To oni misle da im treba. Vidjet ćemo je li on a) ono za što se predstavlja, b) ono što u njemu vide birači c) Demopublikanac (Republimokrat), d) crni isus, e) nešto šesto. (Index, 31. 1. 2009, k)

• usp. demopublikanac, kukublikanac, Obamney, republikrat, Robamba, Trillary

Resistanbul [rezistanbul] im. e. Resistanbul ← resist ‘odupirati se, pružati otpor’ × Istanbul ime ljevičarske skupine u Turskoj

Zanimljiva reakcija na Bijenale dolazi od tzv. Socrealističkog komiteta Resistanbul, koji u otvorenom pismu kustosima, umjetnicima, sudionicima 11. međunarodnog bijenala u Istanbulu, čije je, kako kažu, jedno od ključnih pitanja »kako “osloboditi zadovoljstvo” i kako ponovno steći revolucionarnu ulogu užitka«, najavljuje ulični karneval otpora (od 1. do 8. listopada) u povodu dolaska 13 tisuća delegata MMF-a i Svjetske banke. (Zarez, 17. 9. 2009)

retardesni prid. im. retardiran × desni pogrdno za desničara

Pa i samog sebe sam zabrinuo, kad naši retardesni akademici stalno pišu neke cifre, i meni je već frka [...] (NL, 17. 9. 2014, k)

Ja navijam samo za koj murac što se navijanja tiče, a inače me zanimaju ličnosti, pojave, itd., bez obzira iz koje stranke, vi retardesni ste ti koji bi i slaboumno govno izabrali samo da je vaše, u tome je razlika, kad to jednog dana shvatiš (jedino ne znam čime) onda će i tebi biti lakše, kužiš stari moj? (NL, 19. 9. 2014, k)

• usp. desančar, femtard, krdesničarski, imbeciliberal, imbeciliberalizam, laprdist, leftard, libtard, mangina, pizdesničar, proljevičar, proljevičarenje, proljevičarski, retardesničar
retardesničar im. retardiran × desničar pogrdno za desničara

Retardesničari, umjesto da se ovdje izdrkavate, gledajte radije dokumentarac o Mosoru, naučit ćete nešto o ljudskosti, to je za vas inače strana riječ. (NL, 17. 9. 2014, k)

Brate mili, pa daj malo spusti loptu, ja jesam po uvjerenju ljevičar, ali ne automatski samo zato dižem Zokija u nebesa, dok vi retardesničari svaku vašu jedinku dižete u nebesa, bez obzira na sve, bio genije ili tenkre ili lopina. (NL, 17. 9. 2014, k)

Da nije bilo partizana, retardesničari se ne bi izdrkavali i vrijeđali sve živo što nosi po staroj klasičnoj formaciji (4-3-3), sve broj na dresu 8, 9, 10 i 11, oni samo 7 priznaju. (NL, 26. 9. 2014, k)

• usp. desančar, femtard, krdesničarski, imbeciliberal, imbeciliberalizam, laprdist, leftard, libtard, mangina, pizdesničar, proljevičar, proljevičarenje, proljevičarski, retardesni
retortura im. retorta × tortura

Feralova retortura (FT, 4. 8. 2006, n)

• o nejasnoj izjavi I. Bobetka da u Sisku još uvijek postoji retorta (sic!) koja rovari protiv branitelja i da će takvima znati stati na kraj

Retorumunjka im. Retoromanka × Rumunjka fr. rubanche ← rumantsch ‘Rumanč, Retoroman /u Švicarskoj/’ × ?

Naravno, zaista je Kanađanka, i to ne slučajno, nego nužno jer se takvom rodila, a nije [...] niti je naturalizirana Retorumunjka ili Zanzinamibijka. (Queneau 2014, 30)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, sakreten, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
retropola im. retro- × metropola

Retropola (Ivančić 2015c, 31. 10. 2015, n)

Zbog toga drznik poput Olivera Frljića mora biti prognan, zbog toga kazalište mora biti »i hrvatsko i narodno«, zbog toga i sama neposlušna Rijeka mora postati grad u kojemu cvjeta narodna duhovnost, ne poprište »gnojnih« i »otrovnih« umjetničkih sabotaža, već prostor nacionalne discipline, mjesto gdje vlada uljudbena usudbenost, ili usudbena uljudbenost, možda s ponekom buktinjom na tržnici, ukratko: istinska hrvatska retropola. (Ivančić 2015c, 31. 10. 2015)

• o izjavi T. Karamarka da će, postane li premijer, smijeniti intendanta riječkog HNK-a jer to kazalište »više nije ni hrvatsko ni narodno«

Reumatlon im. reuma × -atlon ‘boj’ ime šibenske trkačke utrke koja potiče aktivan život u borbi protiv reumatskih bolesti (2014–)

rEUvolucija im. revolucija × EU ‘Europska Unija’

Samo rEUvolucĳa može donĳeti pravi užitak!

• jedna od poruka performansa D. Martinisa (1. 7. 2013) povodom ulaska Hrvatske u EU

• usp. proleuter
revojebolucija im. revolucija ×+ -o- +× jebati

Ali, eto što je violenecellovjek: čelo, čeljad, čeljud, che guevarra – nikada im dostatično revojebolucije. (Radaković 1999, 58)

• usp. dostatično, violenecellovjek

Revolverka im. revolver × Hloverka /Novak Srzić/ podrugljivo za novinarku H. Novak Srzić

U tom je opskurnom karnevalu postalo moguće da moralnom okomicom novinarske profesije postane Revolverka Novak-Srzić, čelična lady hrvatskog novinarstva čija je posvećenost Istini jača i od opake bolesti [...] (Dežulović 2010a, 42, prosinac 2007)

• usp. hlotvoren, Hlovrka
rhytica [ritica] im. e. rhythm/’n’blues/ ‘ritam i bluz’ × ritica ‘guzičica’

»Skini, milo, rhyticu & bluesicu... i struknjicu... i sve (prodmuklo:) dragaćice...« [...] a ako mi smetla i on će biti golman. (Radaković 1999, 48)

• usp. bluesica, dragaćice, golman, prodmuklo, smetlati, struknjica
ribasica im. riba × kobasica riblja kobasica

Jedini u Hrvatskoj radimo »ribasice« – ribu na slavonski (24sata, 24. 3. 2015, n)

Otac i sin su drugi i treći naraštaj obiteljske tradicije koju je počeo djed Grga prije 60 godina u Baranji, jedini u Hrvatskoj proizvode te u restoranu Tužni ćevap prodaju kobasice od ribe poznate i kao – »ribasice«. (24sata, 24. 3. 2015)

Osječki student jedini u Hrvatskoj pravi ribasice i riblje čvarke (Srednja, 26. 5. 2015, n)

rifanjednačenje im. rifanje × jednačenje

Zavila se u ritam Delta Mississippi bluesa? Viritmično? Potpala pod kakav rif Anthraxa? Rifanjednačenje? Utisnula se u suzvučja Kraftwerka i Neua? Harmonogamni sluh? (Rajki 2012, 66)

• rif – kratka i oštra gitaristička fraza • Anthrax, Kraftwerk, Neu – glazbeni sastavi

• usp. harmonogaman, viritmično

Rijeknik im. Rijeka × rječnik naslov rječnika tipičnih riječkih riječi M. Nižića (2016)

Prvi rječnik riječkih riječi Marina Nižića: Tko nije iz Rijeke pa ne zna što je »bakula« neka zaviri u »Rijeknik« (NL, 9. 5. 2016, n)

Pod nazivom »Rijeknik« krije se 50 tipičnih riječkih pojmova [...] (NL, 9. 5. 2016)

ripka im. e. RIP ‘rest in peace, počivao u miru’ × repka ‘reprezentacija’

RIP-ka (Index, 21. 9. 2015, k)

• komentar na članak B. Dežulovića u kojem se kaže da je hrvatska nogometna reprezentacija »Mamićeva repka«

Roba im. rob × Riba izmišljen horoskopski znak koji aludira na Ribu

Za rođene u znaku Robe (19. koljače – 20. krvoželjka) (Radaković 1999, 58)

Žene Roba pokorne su i ni u čemu nemaju strasti. [...] Muškarci Roba izraziti su mazohisti, a ponajviše transvestiti. (Radaković 1999, 58)

• usp. Aerobik, Blavor, Djebica, Dupelizanci, Govan, horoskoplje, koljača, krvoželjak, Mokraćnjak, Mrak, Rajc, Strijebac, Škopion, Vlaga

Robamba im. Robamba ← /Mitt/ Romney × Barack Obama spoj republikanskog i demokratskog američkog predsjedničkog kandidata, aluzija na uzaludnost glasanja i izbora, poslije izbora vladajuća politika uvijek ostane ista

Obamney nije isto što i Robamba. (Index, 2. 9. 2012, k)

Obamney ili Robamba, potpuno je svejedno. Ratova će biti još više, Amerima posla još manje, printat će se još više dolara, 50 milijuna na bonovima za hranu, bit će stara dobra vremena. (SD, 3. 9. 2012, k)

Sada će Obamney (ili Robamba) dobro razmisliti što će sa ratom protiv terorizma. (Index, 10. 9. 2012, k)

• usp. Barackillary, demopublikanac, kukublikanac, Obamney, republikrat, republimokrat, Trillary

Robbery [roberi] im. /Arjen/ Robben × /Franck/ Ribéry skupno za par krilnih napadača nogometnoga kluba Bayern – A. Robben i F. Ribéry

Video: Duo Robbery uništio HSV, Iličević asistirao za pobjedu, Borussiji poraz nakon tri mjeseca (Index, 12. 3. 2011, n)

Robbery: Fantastičnom dvojcu u Bayernu je sve podređeno... (24sata, 16. 5. 2012, n)

Mandžo promašivao protiv Nürnberga, spašavao »Robbery« (VL, 24. 8. 2013, n)

• igra s e. riječju robbery ‘pljačka’

Robogloški im. robot × /Đuro/ Glogoški

Đurminator Robogloški (Di, 23. 3. 2015, k)

• komentar na fotografiju invalidskih kolica opremljenih oružjem • Đ. Glogoški – ratni invalid i jedan od predvodnika braniteljskih prosvjeda

• usp. Đuribal, Đurminator, Glagoljaški, glodišnji, Klemmoški, Pohlepoški, Zlogoški

Robomup im. Robocop × MUP ‘Ministarstvo unutarnjih poslova’

Robomup u novoj epizodi: Izbori ’99 (FT, 4. 10. 1999, n)

• fotomontaža F. Tuđmana kao Robocopa, filmskoga policajca robota
robopas im. robot × pas

Novi model neuništivog Robopsa (Index, 7. 10. 2011, n)

Očekujem tužbu od društva za zaštitu robota zbog zlostavljanja ovog jadnog robopsa. (Bug, 10. 2. 2015, k)

• riječ je o robotu s četirima nogama koji se poslije obaranja uvijek uspije uspraviti

Robopokalipsa im. e. Robopocalypse ← robot ‘robot’ × apocalypse ‘apokalipsa’

Robopokalipsa (Wilson 2013, n)

Robotticelli [robotičeli] im. nj. Robotticelli ← nj. Robot ‘robot’ × /Sandro/ Botticelli

Video: Robotticelli – robot koji crta skice portreta u svega nekoliko minuta (Index, 24. 2. 2012, n)

Među zanimljivostima na ovogodišnjem CeBIT-u koji će se u ožujku održati u Hannoveru je i jedan umjetnički robot, od milja nazvan »Robotticelli«. Zajedno su ga razvili umjetnici iz ZKM centra za umjetnost i medije u Karlsruheu te inženjeri s Fraunhofer instituta IOSB. (Index, 24. 2. 2012)

• S. Botticelli (1445–1510) – talijanski renesansni slikar

Rockokolo [rokokolo] im. e. rock × Kokolo × kolo

Regionalno novo kolo i balkanski »Rockokolo moj« (Kaćunko, 12. 3. 2015, n)

• o smrti srpskoga glazbenika V. Divljana, koji je puno surađivao s hrvatskima • Kokolo moj – lakoglazbeni hit iz 1980-ih
rockumentarac [rokumentarac] im. e. rockumentary ← rock × documentary ‘dokumentarni film, dokumentarac’ filmski podžanr, dokumentarni film o rock-zvijezdi

Rockumentarac o novom valu (NL, 10. 11. 2002, n)

Mnogo se zanimljivijim čini Don Lettsov DVD rockumentarac o nastanku albuma, prikačen kao šlag na ionako raskošnu tortu. The Clash nikada nisu zvučali ovako nadahnuto. (VL, 21. 10. 2004)

Posrijedi nije linearno »ispričan« rockumentarac nego putovanje kroz crvotočinu vremena kako bi se detektirali najvažniji momenti Caveova stvaralaštva [...] Nick se nikada ne bi odlučio za klasični rockumentarac [...] (JL, 29. 7. 2014)

• usp. dokudrama, dokusapunica, dramedija, goremedija, mockbuster, mokumentarac, šokumentarac
rodijalektički prid. rodijak ‘onaj tko se služi nepotizmom’ × dijalektički

Feralov rodijalektički materijalizam (FT, 17. 11. 2006, n)

• o izjavi A. Hebranga da F. Tuđmana i G. Šuška nisu zanimala materijalna dobra

• usp. andrifašizam, budišnost, dementiranje, epidemonija, Spinocchio, udbalaština
rodiotac im. ?rodilac × roditelj × otac

G. major nikada nije imovao rodioca, i tako je porastao kopilot. A zmajku mu njegovu nije volio. (Radaković 1999, 47)

• usp. kopilot, zmajka
rodotoranj im. rod × vodotoranj

Feralov rodotoranj (FT, 17. 11. 2001, n)

• o izjavi V. Štengla da za pripadnike srpske manjine nema mjesta u obilježavanju 10. obljetnice vukovarskoga stradanja • vodotoranj – jedan od vizualnih simbola Vukovara
rođekil im. rođak × /Henry/ Jekyll

Nemoj se stidnjeti pred doktorom rođekilom, gospođice, hyde da vidamo. (Radaković 1999, 48)

• Dr. H. Jekyll, Mr. E. Hyde – likovi iz pripovijetke R. L. Stevensona (1886) o doktoru Jekyllu i njegovu zločinačkome alter egu gospodinu Hydeu

• usp. hyde
rođengradski prid. rođendanski × gradski

Gosparu Ivi Frangešu, kao rođengradski sjet (Maroević 2004, 19)

• posveta pjesme pod naslovom Trst

• usp. para-Vraza, posvetoljubiv, posvetoljubivo, posvetoljubivost, severmore, slamnigrarija
rogernomika [roģernomika] im. e. Rogernomics ← Roger /Douglas/ × economics ‘ekonomika, ekonomija’ ekonomska politika novozelandskoga ministra R. O. Douglasa (1984–1988)

Vidi ti koliko se neoliberalne stoke (prepoznajete ih da djele radničku klasu na famozni »realni« sektor i »nerealni«) nakupilo na jednom mjestu. E nećete imat tačerizam, reganomiku, rogernomiku, a ni čačerizam. (Index, 28. 11. 2011, k)

• usp. abenomika, čačerizam, frikonomija, nakazonomija, obamanomika, plutonomija, reganomija, reganomika, škegronomika, škrebonomija, zoranomika
rojsan prid. /Ljubo Ćesić/ Rojs × rosan

Rojsno cvijeće (FT, 16. 11. 2002, n)

• o izbacivanju Lj. Ćesića Rojsa iz HDZ-a

• usp. Gararojs, rojskovođa, rojsso
rojskovođa im. /Ljubo Ćesić/ Rojs × vojskovođa

Feralov rojskovođa (FT, 30. 3. 2002, n)

• o izjavi Lj. Ćesića Rojsa: »Ako se budemo morali braniti, ovaj put raščistit ćemo i s izdajicama iz svojih redova.«

• usp. Gararojs, rojsan, rojsso
rojsso [rojso] prid. rojsse mn. ž. /Ljubo Ćesić/ Rojs × tal. /Brigate/ rosse ‘Crvene brigade’

Brigatte rojsse (FT, 17. 2. 2001, n)

• o desničarskim prosvjedima protiv lijeve vlasti RH

Brigatte rojsse (FT, 5. 5. 2001, n)

• o pripadnicima čuvene inženjerijske 66. pukovnije HV-a, koja navodno nije ni postojala, nego je bila riječ o privatnoj tvrtki generala Lj. Ćesića Rojsa

• Brigate rosse – talijanska ekstremnoljevičarska teroristička organizacija iz 1970-ih • u objema potvrdama brigate je zapisano sa tt

• usp. Gararojs, rojsan, rojskovođa
romakcijski prid. e. romaction ← romantic ‘romantičan’ × action ‘akcijski’

Ili možda nešto romantično? Imam dobru ideju – kombinirajmo akciju i romantiku i napravimo romakcijsku priču. (Priče za laku noć, 31. 8. 2014)

romobilizacija im. romobil × mobilizacija

Ministrica proglasila opću romobilizaciju (FT, 31. 8. 2002, n)

• fotomontaža ministrice obrane Ž. Antunović na romobilu s napomenom da je HV spreman za invaziju Piranskoga zaljeva
romodebil im. romobil × debil

Feralov romodebil (FT, 7. 10. 2000, n)

• o izjavi K. Hoića da hrvatske tvrtke do zdrave zarade mogu doći »i bez web sitea, bez točke com«, primjerice proizvodnjom romobila
romovina im. Rom × domovina

Moja romovina (FT, 21. 12. 1998, n)

• božićna priča iz romskoga naselja

Feralovo »Lijepa naša romovino« (FT, 25. 5. 2002, n)

• o napisu don A. Bakovića u kojemu se pita zašto policija sa zagrebačkih ulica ne uklanja Rome prosjake

• usp. antitemza, antomurale, desnošljivost, drinosaurus, državlji, ekumenjara, haesperanto, kćerikalizam, muslimaničan, prasizam, romovlasnički, serijalnuški, stjegovni, ubijesno, videološki, wrusstracija, zaviočajan, zavjeronauk
romovlasnički prid. Rom × robovlasnički

Feralov romovlasnički sustav (FT, 14. 6. 2003, n)

• o napisu don A. Bakovića da bi se Vlada RH trebala najozbiljnije posvetiti problemu naseljavanja Roma te da Hrvatska više ne smije primiti nijednog nehrvata

• usp. antitemza, antomurale, desnošljivost, drinosaurus, državlji, ekumenjara, haesperanto, kćerikalizam, muslimaničan, prasizam, romovina, serijalnuški, stjegovni, ubijesno, videološki, wrusstracija, zaviočajan, zavjeronauk
romovnica im. Rom × domovnica

Feralova romovnica (FT, 6. 1. 2006, n)

• o napisu M. Jajčinovića u kojemu se pita po čemu je G. Bregović hrvatski glazbenik i otkad je to glazba balkanskih Roma dio hrvatske glazbene baštine

Ronaldog im. Ronaldog ← /Cristiano/ Ronaldo × e. dog ‘pas’ nadimak psa koji vješto žonglira loptom

Alfie ima dvije godine i najbolji je nogometaš među psima. Zato je i dobio nadimak »Ronaldog«. (24sata, 14. 4. 2016)

Zbog svojih vještina od susjeda i prijatelja koji ga uspoređuju s Ronaldom Alfie je dobio nadimak RonalDOG. (Index, 14. 4. 2016)

• usp. Jacuzzie, Pessi

Roogle [rugl] im. /Berislav/ Rončević × ?ruglo × Google

Feralova tražilica Roogle (FT, 6. 6. 2008, n)

• o odgovoru ministra unutarnjih poslova B. Rončevića na pitanje zna li da je pretučen novinar D. Miljuš: »A tko je Miljuš?« • Google – najpopularnija internetska tražilica

Rospijić im. rospija × /Nino/ Raspudić pogrdno za političkoga komentatora N. Raspudića

Zato se, ti Nino, svakim tekstom [...] o BiH, sve više pretvaraš u rospiju i sve ti više pristaje prezime Rospijić. Da li tebe više uopće netko ozbiljno doživljava? (VL, 17. 7. 2015, k)

• usp. Apsurdić, dežulan, franjovac, kvislingvistika, tračerazredni, Tuđmanino
rotfrajer im. rotvajler × frajer odmilja za psa rotvajlera
rotfrajer (R, Zagreb, 2000-ite)

rovko pril. ?rov × ?rovka × kopati × rado e. gimble

Bilo je kuhno i đipahne tovke na vabnjaku rovko zdronjaše [...] (Carroll 1985b, 157, 229)

»Rovko« znači rado kopati rupe u mekoj zemlji. (Carroll 1985b, 231)

• u izvorniku stoji da e. gimble znači praviti rupe poput svrdla, e. gim(b)let

• usp. akrobacnuti, Antipat, Antipatičar, belvirno, đipahan, froktati, galumfirati, Kornjučo, Krznik, nemujan, neobičudan, Podučitelj, rućkanje, rućkati, šišmačka, šturnjača, ušutkavati
rovokomentar im. rovokopač × komentar

Sasvim je moguće da se radi o kapitalnome državnom ulaganju. Na teren izlaze reportažne dizalice, kamioni su nakrcani informativnim tucanikom, bruje rovokomentari, obnavljaju se zalihe vazelina... (Ivančić 2016b, 15. 3. 2016)

• ironično o novinskome napisu o novome hrvatskom ministru kulture Z. Hasanbegoviću, poznatu po proustaškim izjavama, u kojemu se piše o maloj Židovki koju je od ustaša spasio Hasanbegovićev djed

• usp. fašnizam, Handžarbegović, Hassanbegović, mustaša, zajebnica
ručara im. ručak × večera obrok između ručka i večere, kasni ručak, rana večera

Dođi k nama jesti, imamo ručaru oko šest. (Ž, Zagreb, 3. 11. 2011)

Ručara (to je ono popodnevno niti ručak niti večera): sezonski što ima povrće uglavnom kuhano, s rižom ponekad tijestom (količina isto kao kod voćne salate), kad osijetim potrebu za mesom/ribom onda i njega uvrstim. (Motori, 7. 12. 2013, k)

• usp. brunch, večučak
rućaćak im. ručak × /Ivo Sanader/ Ćaća

Rućaćak (Ćaća, 24. 3. 2015, k)

• komentar na fotomontažu glave I. Sanadera na kuhači
rućkanje im. rikanje × fućkanje e. outgribing

A što znači rućkati? – Pa »rućkanje« je, znaš, nešto između rikanja i fućkanja [...] (Carroll 1985b, 232)

• u izvorniku stoji da je e. outgribing »nešto između puhanja i zviždanja, sa svojevrsnim kihanjem u sredini«

• usp. akrobacnuti, Antipat, Antipatičar, belvirno, đipahan, froktati, galumfirati, Kornjučo, Krznik, nemujan, neobičudan, Podučitelj, rovko, rućkati, šišmačka, šturnjača, ušutkavati
rućkati gl. rikati × fućkati e. outgrabe

[...] nemujne sasvim bjehu zorolovke i rućkale su šturnjače zdomašne. (Carroll 1985b, 157, 229)

A što znači rućkati? – Pa »rućkanje« je, znaš, nešto između rikanja i fućkanja [...] (Carroll 1985b, 232)

• u izvorniku stoji da je e. outgribing »nešto između puhanja i zviždanja, sa svojevrsnim kihanjem u sredini«

• usp. akrobacnuti, Antipat, Antipatičar, belvirno, đipahan, froktati, galumfirati, Kornjučo, Krznik, nemujan, neobičudan, Podučitelj, rovko, rućkanje, šišmačka, šturnjača, ušutkavati

Rugoslavija im. rugati se × Jugoslavija

Feralova Rugoslavija (FT, 18. 5. 2007, n)

• o izjavi G. Borića da nije slučajno da »Feral ima najviše srbijanskih i bošnjačkih autora, čije tekstove donosi u originalu [...] pri čemu se ruga hrvatskom jeziku«

• usp. bogogojaznost, borjunaški, demantifašizam, dreteljizirati, Gnjojko, gojkot, Hamaspok, izlikovni, komincidencija, obmambeni, ogojčenost, pametnički, žutnja
rukast prid. ruka × kukast

Feralov rukasti križ (FT, 1. 9. 2006, n)

• o napisu P. Račića da dizanje ruke u visini očiju još nije dokaz da je onaj koji ju diže fašist
rukopigni prid. rukopisni × e. pig ‘svinja’

Tromblon se dokopao pigtograma iz rukopigne ostavštine Gojka Šuška nakon čijega otkrića slijedi nužna revalorizacija povijesti hrvatske prasmenosti (FT, 16. 4. 2003)

• uz pjesmicu napisanu na slikama svinja povodom navodnog otkrića rukopisne ostavštine ratnoga ministra obrane G. Šuška • Tromblon – rubrika u Feral Tribuneu

• usp. pigtogram, prasmenost, praščanski
rurban prid. ruralan × urban

Rurbano nasilje (FT, 8. 2. 2008, n)

• o trima nedavnim okrutnim ubojstvima u Dalmaciji
rurban (R, HTV, 27. 4. 2014)

• iz replike I. Mandića u TV-emisiji Nedjeljom u 2
rurbanitet im. ruralitet × urbanitet ukupnost pojava koje nedovoljno prilagođeno ruralno stanovništvo unosi u urbane sredine ugrožavajući njihove postojeće vrijednosti
rurbanitet (AG 1999, s. v.)

rurbanitet (HJP 2007, s. v.)

rurbanost im. ruralnost × urbanost ukupnost pojava koje nedovoljno prilagođeno ruralno stanovništvo unosi u urbane sredine ugrožavajući njihove postojeće vrijednosti
rurbanost (AG 1999, s. v.)

rurbanost (HJP 2007, s. v.)

Rusrbija im. Rusija × Srbija podrugljivo izmišljena Srbija s Rusijom, supervelika Srbija

Kosovo je Rusrbija! (Index, 29. 11. 2011, k)

Kuva se u Srbiji Borise, govnjiva motka i srpska kobra ti ne ginu uskoro! – Misliš kuva u Rusrbiji? (Index, 29. 11. 2011, k)

Sada neka čeka jedno 20 godina do punopravnog članstva, ako se do tada ne predomisli pa se okrene ruskom zagrljaju, promijeni ime u Rusrbija bez Kosova, Vojvodine, Sandžaka, i Preševske regije. (NL, 2. 3. 2012, k)

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Senegambija, Slovatska, Srbatska, Srbosna, Topganistan

Rusrbin im. Rus × Srbin stanovnik Rusrbije • v. Rusrbija

Vi Rusrbi puno lajete i mitomanišete. (Index, 29. 11. 2011, k)

Pa onda Rusrbine ne budi kurva i licemjer nego trpi zločince na svojoj vekovnoj teritoriji. (Index, 29. 11. 2011, k)

Rusrbi su jedni od rijetkih kojima argumenti i dokazi ne znače ništa. Mitomanija prevlada uvijek. (Index, 2. 12. 2011, k)

rusrpski prid. ruski × srpski koji se odnosi na Rusrbe i Rusrbiju • v. Rusrbin, Rusrbija

Službeni jezik u znatno proširenoj Srbiji zvat će se srpski ili ruski, ali će se dopustiti i upotreba naziva ruski ili srpski te skraćeno rusrpski. (Newsbar, ?2015)

rustralian [rastrelijan, rastrelijen] im. e. rustralian ← /jack/ russell /terrier/ ‘/jack/ russell-terijer’ × australian /terrier/ ‘australski /terijer/’ pas mješanac jack russell-terijera i australskoga terijera

Australian Terrier + Jack Russell Terrier = Rustralian Terrier (Vauvau, 12. 6. 2007)

Sa–Se
saboranija im. Sabor × boranija ‘mahune; štogod nevažno’

Točno tako. U Saboru je ista boranija. – Saboranija. (F, 21. 2. 2013, k)

sabortaža im. Sabor × sabotaža

Feralova sabortaža (FT, 22. 2. 2003, n)

• o napisu don Ž. Kustića da bi bio grijeh kad bi saborski zastupnici glasali o pobačaju ili istospolnim zajednicama

Feralova sabortaža (FT, 20. 2. 2004, n)

• o izjavi predsjednika Hrvatskoga sabora V. Šeksa da Sabor nije stranačka tribina
sačmarica im. sačmarica × čmar

Sva sam vlažna i scudovi mi klistiraju kroz ugursluz u pičnicu, saČMaricu mi okidaju [...] (Radaković 1999, 50)

• usp. scud, ugursluz

Sačmaritanac im. sačma × samaritanac ‘dobročinitelj’

Feralovi Sačmaritanci (FT, 31. 12. 2004, n)

• o prijetnji dopredsjednika Hrvatskoga lovačkog saveza V. Cvetka zaštitnicima životinja neka ne zaborave da su lovci naoružana formacija

Saddama [sadama] im. Saddam /Hussein/ × Sodoma

Saddama & Gomora (FT, 17. 11. 1997, n)

• o američkim pokušajima utjecaja na stanje u Iraku i dogovora s diktatorom S. Husseinom

Saddama i Gomora (FT, 2. 2. 1998, n)

• o američkim diplomatskim pripremama za vojni udar na S. Husseina

SADdamski [sadamski] prid. SAD ‘Sjedinjene Američke Države’ × Saddam /Hussein/

No, što zapravo stoji iza svega, ostaje u magli... Dakle, i druge »države SADdamske« imaju svoje gUSke i svoju maglu! Zato nije bilo teško pogoditi rezultat (njihove) izborne doSADe! (Kaćunko, 4. 11. 2008)

• o predsjedničkim izborima u SAD-u • S. Hussein – svrgnuti irački diktator

• usp. Al-US’aida, AsSAD, cirkUS, cirkUSki, doSADa, gUSka, neUSpio, SADizam

SADizam im. SAD ‘Sjedinjene Američke Države’ × sadizam

Tamo milijuni »demozgiranih« svaki put iznova radosno prihvaćaju taj cirkUSki SADizam i u njemu stopostotno uživaju! A nama (tj. onima u cijelom svijetu koji ne znaju da je to samo cirkUS) svakodnevno su već mjesecima pokušavali prati mozak izvještajima o tome! (Kaćunko, 4. 11. 2008)

• o predsjedničkim izborima u SAD-u

• usp. Al-US’aida, AsSAD, cirkUS, cirkUSki, doSADa, gUSka, neUSpio, SADdamski
sajkodelija im. /Ivana/ Sajko × e. psychodelia ‘psihodelija’

Sajkodelija (FT, 31. 3. 2006, n)

• prikaz romana Rio bar (2006) spisateljice I. Sajko
sakreten im. sakro- ‘sveto-’ × kreten fr. sacré con ‘sveti kreten’

A ti, reče Gabriel veselo, nisi li ti kojim slučajem sakreten? (Queneau 2006, 83)

• u replici igra riječima sa fr. Sacré-Coeur ‘(bazilika) Svetog Srca’

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, samojan, sliptiz, spaciotemperaturalitet, spokotan, trizanka, ugnjetiskivati, Zanzinamibijka
sakrosankcionalnost im. sakrosanktan × sankcija × nacionalnost

Feralova sakrosankcionalnost (FT, 28. 9. 2002, n)

• o izjavi M. Čaglja da ne treba popustiti prijetnjama sankcijama te J. Bobetka izručiti u Haag jer su Hrvati ionako stoljećima pod sankcijama

Salapićka im. /Josip/ Salapić × pička

Salapićko od čovjeka! Politička prostitutko! Vrati mandat! – dere se za Salapićem, da se ori preko cijele slavonske ravni, principijelni Tomislav Ivić koji je odmah nakon Karamarkove pobjede u »Lisinskom« shvatio kako mu je bolje da sam ode u zahod nego da neka moćna ruka za njim potegne vodu. (Lucić 2012a, 31. 5. 2012)

• o prelasku J. Salapića iz HDZ-a u HDSSB

Samantha [samanta] im. prid. sam × Samantha /Fox/

Nemognuće mi je biti Samantha Foxex na ovome svijetlu mudijalnom podred topliko muškuraca i njihovih buda lamudovih. (Radaković 1999, 47)

• S. Fox – britanska pop-pjevačica i seks-simbol iz 1980-ih

• usp. Foxex, mudijalan, muškurac, svijetal, topliko
sambijentalan prid. sam × ambijentalan

Si sambijentalan? Dobro bi mi došao, ali ne i / prošao. (Rajki 2014b, 53)

• usp. sambivalentnik
sambivalentnik im. sam × ambivalentan

Stavi si s na ambivalentan. I / znam da je samoća teška poput praznina / [...] Sambivalentniče! (Rajki 2014b, 34, 35)

• usp. sambijentalan
samojan prid. samotan × spokojan fr. solicieux ← solitaire ‘sam’ × silencieux ‘tih’

Vojvoda se šetao na konju šumom, spokotan i samojan. (Queneau 2014, 135)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, sliptiz, spaciotemperaturalitet, spokotan, trizanka, ugnjetiskivati, Zanzinamibijka
samoljubojica im. samoubojica × samoljublje

Nakon što se ušuljao u Izrael kao turist-samoljubojica, pa gotovo provalio u Yad Vashem, gurajući se pred knjigom utisaka, nakon što je mjesecima po Svetoj zemlji tražio neki grad, gradić, selo, zaselak, kibuc, lift, bilo što da se pobratimi s Osijekom, Đapstein se dosjetio novom genijalnom potezu [...] (Dežulović 2008, 420, ožujak 2007)

• Đapstein – iskrivljeno prezime A. Đapića, hrvatskoga desničarskog političara, da zvuči židovski

• usp. domoljubojica, domoljubojstven, ljubojica, ljubojstvo, poljubojica, ubojicajac, udbojica
samopolicazdanje im. samopouzdanje × polica e. shelf-esteem ← shelf ‘polica’ × selfesteem ‘samopouzdanje’

Predavanje je završilo, a ja sam bila zvijezda večeri. Bili su oduševljeni mojim izrazom samopolicazdanje. (Moderna 2015, S05E08)

• riječ je o predavanju na konferenciji proizvođača ormara, namještaja
samoskojnost im. ?samosvojnost × ?samostojnost × SKOJ ‘Savez komunističke omladine Jugoslavije’

Feralova samoskojnost (FT, 29. 9. 2001, n)

• o izjavi Z. Tomca, člana SDP-a, člana bivšega Saveza komunista, da je zahtjev da bivši članovi Saveza komunista napuste vlast tipično skojevski
samostanoposluga im. samostan × samoposluga

Što se to mene tiče? – uzvratit će vam živčana časna iza šaltera, i vi biste je najradije poslali u, je li, neku katoličku misiju afričku materinu, ali znate da svaka psovka košta jedan Očenaš, a vama su ostala još samo ta dva zgužvana, taman za kruh u samostanoposluzi, nećete imati niti za mlijeko. (Dežulović 2010a, 63, veljača 2008)

• usp. kaptolizam, Zdravomarische

Samurajčica im. samuraj × rajčica

Samuraji su bili ratnička klasa u drevnom Japanu. Služili su gospodare, a oni koji bi izgubili gospodara... lutali bi zemljom čekajući da o njima naprave strip ili film! No, od svih samuraja ikad... najopasnija i na najgorem glasu bila je... SAMURAJČICA! (Macan 2009, 44)

Samurajčica je bila lovac na glave. Glavice, zapravo... jer je njezin cilj bio... usamljeni luk! (Macan 2009, 45)

• epizoda u kojoj strip-junakinja Borovnica čita svoju domaću zadaću • objavljeno u Modroj lasti 1990-ih

• usp. blinat, mobitelj, pasistički, pojezija, špitva, usporo
samureich [samurajh] im. samuraj × nj. Reich ‘carstvo’

Feralov samureich (FT, 26. 7. 1999, n)

• o izjavi predsjednika NK Hrvatski dragovoljac S. Spaića da bi volio da Japanac Miura zaigra za njegov klub, da »dođe među svoje. Kako nismo svoji? A NDH osovina Tokyo-Zagreb?«

• usp. Breichimir, rajh, špecerajh

San Fransokyo [sanfransokjo] im. San Fransokyo ← San Francisco × Tokyo izmišljeni grad u filmu Big hero (Veliki junak, 2014)

[...] udružuje snage s novom ekipom boraca protiv zločina kako bi spasili futuristički grad San Fransokyo (hibridni San Francisco i Tokyo) od kriminalaca. (MojTV, 14. 7. 2014)

Kada užasan događaj pogodi grad San Fransokyo i Hiro se nađe u opasnosti, potražit će pomoć Baymaxa i svojih prijatelja [...] (Seebiz, 30. 12. 2014)

San Vlajeas im. /San/ Andreas × Vlaj ‘čovjek iz splitskoga zaleđa’

GTA: San Vlajeas (Di, 8. 6. 2015, k)

• komentar na fotografiju Splita s natpisom GTA: Vlay City • Grand Theft Auto: San Andreas – popularna videoigra

• usp. Fifašizam, Pesijatrija

Sanadan im. /Ivo/ Sanader × Nadan /Vidošević/

Napokon imamo odgovor na pitanje gdje su sve one gumice za kosu, ukosnice, ona jedna čarapa koja uvijek nestane, USB stickovi i upaljači – kod Nadana u podrumu! Pardon, to nije podrum – to je Narnija! Nadarnija. Tak to ide – jedan dan sjediš doma i gladiš polarnog medvjeda, drugi dan sjediš u zatvoru i... gladiš Polarnog medvjeda, jer ti se tak zove cimer. Možda se on i Ivo zaljube unutra i postanu Sanadan. Pada mi na pamet toliko novih nadimaka. Jadan Vidošević. Kradan Vidošević. Đurđica – moraš imat i žensko ime kad si u đejlu. (Andrassy, 19. 11. 2013)

• nakon otkrića velika skrivena bogatstva uhićenoga N. Vidoševića • I. Sanader i N. Vidošević istodobno su bili u zatvoru u zagrebačkome Remetincu

• usp. Beznadan, Iznenadan, Jadan, Kradan, Nadan, Nadanhazija, Nadanlina, Nadarnija, nenadano, Sljepošević, Uvidošević

• usp. Beznader, Kranader, Satnader, Smradnader, Smranader, Sranader, Thievo

Sanaderanča im. /Ivo/ Sanader × naranča

Sanaderanča s Ćaćinog dola. (Ćaća, 20. 2. 2015, k)

• komentar na fotomontažu glave I. Sanadera na naranči

Sanadevara im. /Ivo/ Sanader × /Che/ Guevara

Ća Sanadevara (Ćaća, 21. 2. 2015, m)

• I. Sanader prikazan kao Che Guevara

• usp. Chewap, Goleara, Zokyuevara

Sandardžija im. Sanda /Ham/ × /Marko/ Samardžija skupno za jezikoslovce S. Ham i M. Samardžiju

Ma nema do Sneže, nek se te Sandardžije s njom sučele, pa da vidimo! (R, Zagreb, 2015)

• Sneža – Snježana Kordić, jezikoslovka stavova oprečnih onima S. Ham i M. Samardžije

• usp. haesperanto, hamostalan, legnislativa, objasnidbreni

Sandokandare im. Sandokan × /Boris/ Kandare

Feralov Sandokandare (FT, 8. 9. 1997, n)

• o objašnjenju B. Kandarea da gusarstvo i piratstvo nisu isto • Sandokan – gusar iz romana E. Salgaria te filmova i televizijskih serija
sanegdota im. san × anegdota

Tvoja anegdota kad ti je jednom nježno / uzela prst i stavila ga sebi u stražnjicu samo / kako bi začepila nadolazeći prdac jer joj se / taj učinio nepriličnim, neskladbenim i odviše / animalnim, nije čak ni sanegdota. To je tvoj / santagonizam. Riješi se toga. (Rajki 2014b, 119)

• usp. santagonizam
sanitaritnuti gl. sanitarni × ritnuti ‘zamahnuti ili udariti nogom’

Gospon me sanitaritnuo jer sport ugrožava zdravlje. (Bednjanec 1980, 147)

• epizoda o isprepletenim interesima u sportu

• usp. interesrancija, nasizati
sankcijankalij im. sankcija × cijankalij

Sankcijankalij sa Zapada (FT, 6. 9. 1999, n)

• o prijetnjama sankcijama Hrvatskoj i HDZ-ovu strahu da zbog njih ne izgubi izbore

Santa Barbra im. e. Santa Bar-bra ← Santa Barbara × wander-bra ‘čudesni grudnjak’

– Ne kužim, ali nastavnica je vrlo seksi. – To je fino. – Da, ima sjajna poprsja. – Misliš poprsje. – Ne, ima dva i golema su. Alge-bra je kao wander-bra. [...] – Kako je bilo u Santa Barbari? – Santa Bar-bra! To je na španjolskom grad sjajnih poprsja. (Dva i pol 2014, S05E04)

santabarbarus im. Santa Barbara × antibarbarus

Dijalektički santabarbarus (FT, 10. 8. 1993, n)

• o napadima na Feral Tribune, između ostaloga tzv. porezom na šund • Santa Barbara – popularna telenovela • Dijalektički antibarbarus – naslov poznate polemike M. Krleže protiv dogmatizma
santagonizam im. san × antagonizam

Tvoja anegdota kad ti je jednom nježno / uzela prst i stavila ga sebi u stražnjicu samo / kako bi začepila nadolazeći prdac jer joj se / taj učinio nepriličnim, neskladbenim i odviše / animalnim, nije čak ni sanegdota. To je tvoj / santagonizam. Riješi se toga. (Rajki 2014b, 119)

• usp. sanegdota
sanjkenjac im. sanjke × kenjati ‘srati’ × kenjac ‘magarac’

Kaj buš ti sanjkenjac meni palamudil? (Bednjanec 1980, 98)

• epizoda o sanjkanju

• usp. Amerikenjac, denikenjac, esdekenjac, kapekenjac, manekenjac, sanjkenjarija
sanjkenjarija im. sanjke × kenjarija ‘sranje’

Nježne sanjkenjarije (Bednjanec 1980, 98, n)

• epizoda o sanjkanju

• usp. sanjkenjac
sardinamit im. sardina × dinamit

Feralov sardinamit (FT, 18. 1. 2003, n)

• o izjavi M. Jošića, ravnatelja zadarske tvornice ribljih konzervi Adria, da je opušak pronađen u jednoj od konzervi zapravo diverzija konkurencije

Sarkompleks im. /Nicolas/ Sarkozy × kompleks kompleks francuskoga predsjednika N. Sarkozya zbog visine

Sarkompleks (JL, 7. 9. 2009, n)

• usp. Merkozy, Rankozy, Sarkomzy

Sarkomzy [sarkomzi] im. sarkom ‘zloćudni tumor’ × /Nicolas/ Sarkozy

I to u trenutku kad se u cijelom svijetu »odigrava« tisuće takvih skandala ili štrajkova (kao npr. u Francuskoj – gdje jadna masa misli da je Sarkozy kriv za nešto, a ne zna da je izvor svih SARKOMzyja negdje drugdje i netko drugi, tj. prvi, a ovi politički glumci pred kamerama samo su njihovi »tumači« odnosno zamagljivači...) (Kaćunko, 13. 10. 2010)

• N. Sarkozy – nekad ministar unutarnjih poslova, poslije francuski predsjednik

• usp. Merkozy, Rankozy, Sarkompleks

Sarmagedon, Sarmageddon im. sarma × armagedon ‘konačni boj’, e. armageddon ‘armagedon, konačni boj’ prejedanje sarmom, obično o novogodišnjim blagdanima

Sarmagedon (R, Zagreb, 2000-ite)

Dakle gospodo, ovo su ljudi koji će sudjelovati u misiji kodnog naziva Sarmagedon. [...] Već vidim! »Sarmagedon 2: osvit punjenih paprika«. Borba između sarmista i ljubitelja punjene paprike u post apokaliptičnom Lemešu! (Dnevnik, 26. 2. 2008, b)

Silvestrovo, ili Sarmagedon, kako bi ga trebalo prozvati, upravo inspirira na velike životne odluke. (Pivnica, 28. 11. 2008)

Tanjuri drhte: U Hrvatskoj počeo Sarmageddon! (Index, 1. 1. 2014, n)

Hrvatska 1. 1. proglasila novim praznikom. Sarmageddon! (Index, 1. 1. 2014, m)

Hrvati na skijanju – Sarmageddon za Austrijance. (24sata, 6. 1. 2014, k)

Sarmagedon hahaha (Index, 2. 8. 2015, k)

• grč. Armagéddōn – bojno polje Dobra i Zla u Ivanovu Otkrivenju (Apokalipsi)

• usp. carmageddon, cromagedon, Mobilegeddon, Tobleronegedon, yachtgeddon
saskroč, sascrotch [saskroč] im. e. sascrotch ← sasquatch ‘čovjekoliko šumsko biće, jeti, bigfoot’ × crotch ‘prepone, međunožje’ nepodšišane, zarasle stidne dlake

Pustili ste stidnim dlakama da se otmu kontroli? Vi ste uzgojili saskroča, zapušteno biće koje plaši potencijalne partnere (i partnerice). Ne dopustite »sascrotchu« da kontrolira vaš seksualni život. (Index, 7. 4. 2016)

sasranak im. sastanak × srati gpt. sran neželjen sastanak
sasranak (Sabljak 1981, s. v.)

sasranak (Sabljak 2013, s. v.)

• usp. srastanak, susrati
satisficing [setisfising, setisfajsing] im. prid. e. satisficing ← satisfying ‘zadovoljavajući’ × suffice ‘dostajati’ pri odlučivanju odabir prvoga zadovoljavajućega rješenja, koje ne mora biti najbolje, ali prvo je koje dostaje, koje zadovoljava unaprijed postavljena mjerila, pojam osmislio H. A. Simon 1940-ih i 1950-ih

Rezultat ovog optimizacijskog procesa može biti optimalno, uspješno (efikasno) ili zadovoljavajuće (satisficing) rješenje. (Čudina 2006, 66)

Prema teoriji ograničene racionalnosti, osoba će se u procesu donošenja odluka zadovoljiti ne najboljim nego dovoljno dobrim, zadovoljavajućim riješenjem (eng. Satisficing). Takvo zadovoljavajuće riješenje će, uz informaciju i vrijeme dostupno pojedincu, biti dovoljno razumno i prihvatljivo. (Posao, 15. 3. 2007)

Satisficing, verzija A (spajanje riječi satisfy (zadovoljiti), suffice (biti dostatan)). [...] Satisficing, verzija B. Sklonost traženja i prikupljanja dokaza koji podupiru naša uvjerenja i prosudbe izbjegavajući i podcjenjujući dokaze koji ih ne podupiru. (Lider, 2. 3. 2012)

Satnader im. sat × /Ivo/ Sanader

Ivo Satnader (Ćaća, 12. 3. 2015, k)

• aluzija na aferu s kolekcijom satova I. Sanadera

• usp. Beznader, Kranader, Sanadan, Smradnader, Smranader, Sranader, Thievo
saudalinka im. ?port. saudade ‘melankolija, čežnja’ × sevdalinka

Saudalinke (Lucić 2012b, 143, n)

savjetodavitelj im. savjetodavatelj, savjetodavac × davitelj onaj tko agresivno dosađuje, davi savjetima, osobito jezičnim savjetima
savjetodavitelj (R, Zagreb, 2014)

savudren prid. Savudrijska /vala/ × vudren ‘udaren, lud’

Savudreni kutak (FT, 25. 8. 2006, n)

• o izjavama T. G. Antičića o graničnim pitanjima sa Slovenijom

• usp. Slobenija
scanlation [skenlejšn] im. e. scanlation ← scan ‘skenirati, preslikati skenerom’ × translation ‘prijevod’ piratski internetski preslik i prijevod japanskih stripova manga

[...] što je naravno dovelo do toga da sam ubrzo našao site scanlation grupe Omanga, koji su tada prevodili scanove Angel Sanctuary mangi u saradnji sa The Hawks grupom. (Blog, 7. 8. 2006, b)

Mi to zovem scanlation, prevedemo strip, maknemo originalni tekst i onda ubacimo naš prijevod. Ali posao podijelimo međusobno tako da jedna osoba prevodi strip, druga priprema sken, treća ubacuje tekst, četvrta obradi naslovnu stranicu... Imamo jako puno tako napravljenih scanlationa, a do njih možeš doći ako na bilo koji način sudjeluješ u radu grupe. (F, 20. 2. 2011, k)

[...] imam scanlation na engleskom, crtež mi se sviđa, iako priznajem da sam pročitao samo prvi album. (Libellus, 29. 2. 2012, k)

• usp. fanslation
scanlator [skenlejtor] im. e. scanlator ← scan ‘skenirati’ × translator ‘prevodilac’ onaj tko izrađuje scanlation • v. scanlation
scanlator (R, Zagreb, 2000-ite)

Je li scanlatorima odzvonilo? (Stripovi, 20. 2. 2012, n)

Scherbatson, Scherbatsonica [šerbatson, šerbatsonica] im. Scherbatson ← /Robin/ Scherbatsky × /John/ Watson + -ic-a

Spavala si s Randyjem! – Što?! – Početnički, Scherbatsonice. (Kako 2015, S06E07)

• R. Scherbatsky – ime ženskoga lika u TV-seriji Kako sam upoznao vašu majku • J. Watson – prijatelj i kolega fikcijskoga detektiva Sh. Holmesa • aluzija na način kako se Holmes svisoka obraća Watsonu kad ovaj ne razumije ono što je Holmesu elementarna logika

• usp. Scherkakica

Scherkakica [šerkakica] im. /Robin/ Scherbatsky × kakica e. Scherpoopie ← /Robin/ Scherbatsky × poopie ‘kakica, drekec’

Ti si cura koja se okliznula i pala u konjski izmet. [...] – Sad me svi zovu Scherkakica. Nije smiješno. (Kako 2015, S06E13)

Gnojivo ulazi u podzemnu vodu. – Scherkakica ima priču o gnoju! Genij! – Dobro, pala sam u izmet. To je ludo smiješno. (Kako 2015, S06E13)

• R. Scherbatsky – ime ženskoga lika u TV-seriji Kako sam upoznao vašu majku

• usp. Scherbatson
schnoodle [šnudl] im. e. schnoodle ← /miniature/ schnauzer ‘/patuljasti/ šnaucer’ × poodle ‘pudl’ • v. šnudl
schnu [šnu] im. e. schnu ← e. /miniature/ schnauzer ‘/patuljasti/ šnaucer’ × jap. /shiba/ inu ‘šiba inu’ pas mješanac patuljastoga šnaucera i šibe inua

Miniature Schnauzer + Shiba Inu = Schnu (Vauvau, 12. 6. 2007)

scoodle [skudl] im. e. scoodle ← scottish /terrier/ ‘škotski /terijer/’ × poodle ‘pudl’ pas mješanac škotskoga terijera i pudla

Poodle + Scottish Terrier = Scoodle (Vauvau, 12. 6. 2007)

scoolptura [skulptura] im. skulptura × e. cool ‘kul’

Upoznaj pobjedničku scoolpturu i novu sladolednu genijalku! (Ledonardo, 2013)

Pobjednik meča između banane i crnog ribiza bit će nova sladoledna scoolptura. (Ledo, 17. 2. 2014)

• iz Ledove reklamne kampanje

• usp. Čedo, Jafantazija, Ledonardo, lizta, parfektno, Sladoledan, spajaliza
scud [skud, skad] im. ?Scud × ud

Sva sam vlažna i scudovi mi klistiraju kroz ugursluz u pičnicu, saČMaricu mi okidaju [...] (Radaković 1999, 50)

• Scud – ruski taktički dalekometni projektil

• usp. sačmarica, ugursluz

SDPeder im. SDP ‘Socijaldemokratska partija’ × peder pogrdno za SDP-ovca

[...] neprestano pljuje i obmanjuje, stvara lažne senzacije i time sebi diže posjećenost, dakle lopov, sdpederu. (Index, 21. 7. 2009, k)

Daj, daj, dosadna si... jebli te tvoji SDPederi i njihova pesimistična razmišljanja, depresivna kokoško. (Index, 2. 12. 2009, k)

Dajte vi sdpederi ne glumite da vam je stalo do naših generala i ne skupljajte jeftine političke poene. Pa upravo je vaš kandidat pisao optužnice protiv istih tih generala koje vi sada kao branite. (VL, 10. 2. 2009, k)

SDPrvi prid. br. SDP ‘Socijaldemokratska partija’ × prvi

Svejedno što je riječ o poželjnom »novom licu«, nameće se i pitanje gdje je tu odgovornost o kojoj je, sa smrknutom ozbiljnošću kao sa dna Titanica, često govorio pokojni SDPrvi predsjednik? (Kaćunko, 6. 6. 2007)

• o novome predsjedniku SDP-a Z. Milanoviću i pokojnome I. Račanu

• usp. brazilijun, ćačetiri, disuću, dolijun, jeban, PRvi, sexnaext, šilijun, tisućaća, tretrti

• usp. hinovacija, Hračan, manewar, račananje, račanica, račanovodstvo, račanovođa, raspadšoj, Sračan, Zračan

Sdrpi im. gl. imp. SDP ‘Socijaldemokratska partija’ × drpiti, zdrpiti imp. 2. jd. drpi, zdrpi ‘ukrasti’ pogrdno za SDP

Nažalost, taj ulični grafit nikad nije bio toliko aktualan. Sdrpi = Kradeze. Iako se stranački šefovi riječima silno trude dokazati suprotno. (NL, 5. 4. 2014)

• usp. Kradeze
seceskijati gl. secesija × skijati

Važan je moj stav toleracije [...] ako je seceskijamo hipizirano. (Bednjanec 1980, 91)

• epizoda puna kalambura, aluzija na besmislene govorancije, glavni lik Nježni skijanju poučava lika imena Žlabrek Žabovujec

• usp. hipizirano, krekreatura, štramplifikacija
sechuanus [sečuanus] im. Sechuan, Sečuan × anus

[...] jerbo me ko doberman iz sechuanusa, ko jebenny goodman nadahnjivao silovano. Imao je dobar karinet i pihao mi u pusak, pimpiskom u pussy. (Radaković 1999, 47)

• Sechuan, Sečuan – kineska pokrajina • Dobri čovjek/Dobra duša iz Sečuana (Der gute Mensch von Sezuan, 1939–1943) – komad B. Brechta

• usp. jebenny, jerbati, karinet, pimpisak, silovano
sedlativ im. /Jakov/ Sedlar × sedativ

Feralov sedlativ (FT, 17. 9. 2004, n)

• o izjavi redatelja J. Sedlara da je F. Tuđman bio čovjek ideje i poslanja

• usp. sramoposluga, zemljojadnički
seenuti [sinuti] gl. e. seen ‘viđen, viđeno’ × sinuti

Kaj ti u ta dva sata niti jednom nije SEENulo da bi možda bilo pametno malo pričekat? Da možda nisam pri Fejsu. Da možda radim nešto drugo. Da možda ne vidim. Doslovno. (Andrassy, 9. 9. 2014)

• seen – opcija na Facebooku koja pokazuje da je primatelj vidio poruku
seksastičan prid. a. seksi × fantastičan

Nimalo nije seksastično kad ti kmeče criva. Iđen se naist da dobijem inspiraciju za seks. (Index, 11. 2. 2012, k)

b. seksi × fantastičan e. sexfortable ← sex ‘seksi’ × comfortable ‘udoban’

Mislio sam da ćeš se presvući u nešto seksi. Nešto seksastično. (Pravila 2014, S05E09)

seksbot im. e. sexbot ← sex ‘seks’ × robot ‘robot’ robot za seks

Seksboti, specifični roboti, u budućnosti bi u seksu mogli zamijeniti partnere, a bit će kreirani prema osobnim željama njihovih vlasnika, tvrde američki istraživači. (24sata, 13. 11. 2010)

Da, siguran sam da će postojati seksboti, premda to nije primarna funkcija robota, dodao je.
Ipak, stručnjaci kažu da će za razvoj seksbota trebati još neko vrijeme. (TP, 25. 2. 2011)

Seksboti će biti poželjniji, strpljiviji, uvijek željni i skloniji altruizmu od svoje konkurencije. Uz sve to, raspolagat će seksualnim znanjima skupljanim tisućama godina i bit će opremljeni nevjerojatnim napravama. Pružat će nevjerojatan kunilingus, vrhunski felacio, nježno ljubljenje koje vas dovodi do delirija, masažu G-točke i vještu »mužnju prostate«. (Index, 11. 11. 2012)

• usp. crobot, fembot, Shelbot
sekselencija im. seks × ekscelencija

Slažete li se, Vaša Sekselencijo?! (Rajki 2014b, 143)

seksinska prid. im. seks × benzinska /crpka/ e. Hump and Pump ‘Ševi i toči’ benzinska (crpka) s prostitutkama

Briga me ako je svodnik. Moj je djed bio svodnik. Vodio je seksinsku kod Baton Rougea. – Je li to benzinska s prostitutkama? – Da. (Kontrola 2015, S02E39)

seksiracija im. seks × sekiracija ‘sekiranje, gnjavaža, živciranje’

Feralove godine bez seksiracije (FT, 25. 2. 2005, n)

• o izjavi ginekologa D. Bukovića da nije preporučljivo imati spolne odnose prije punoljetnosti
sekskapada im. e. sexcapade ← sex ‘seks’ × escapade ‘eskapada, ispad’ seksualni ispad, eskapada, pretjerano i eksplicitno javno seksualno ponašanje

Predigra za brak – Sekskapade bezidejnih scenarista (Ezadar, 17. 11. 2007, n)

Njen dečko Jamie Hince navodno je cijelo vrijeme bio u susjednoj sobi, a manekenka je kao glazbenu podlogu svojih sekskapada odabrala upravo najnoviji album njegove grupe The Kills. (Index, 20. 1. 2008)

Kako bi ova »sekskapada« bila još dodatno začinjena, žena i muškarac su za ove prizore pornografije uživo [...] odabrali govornicu u neposrednoj blizini – zgrade suda u engleskom gradu Brightonu. (JL, 14. 8. 2008)

[...] od HBO-ove fantastične »Igre prijestolja« do mačeva, sandala i sekskapada Starzovog nedavno završenog i podcijenjenog »Spartaka« [...] (GS, 26. 4. 2013)

sekskluzivan prid. seks × ekskluzivan

Nakićeno, no standardno slagane: seksplozija, sekskluzivan, sekstremno... (Rajki 2014a, 42)

• usp. seksplozija, sekstremno
sekskluzivno pril. seks × ekskluzivno

Sekskluzivno. U Vodnjanu je sve spremno za legaliziranje najstarijeg zanata (GI, 6. 4. 2006, n)

Ova priča je ispričana sekskluzivno za Out of the Way. (F, 4. 3. 2010, k)

Vječno budući ministar branitelja sekskluzivno na TV Knežević Kosa: Šta su to Novosti? One srpske? Imamo vašu fotografiju na četničkoj barikadi. Imamo mi slike svih u četnicima. Ako ih nemamo, napravimo. Ako ne napravimo mi, ima Bujanec (Novosti, 2. 3. 2016)

sekskurzija im. seks × ekskurzija izlet radi seksa

Sekskurzije. Tinejdžeri na izletima doživljaju prvi seks (Monitor, 24. 5. 2001, n)

Ma koje poslovno putovanje, on je išao na sekskurziju. (Ž, Zagreb, 15. 3. 2011)

Dost je surfanja, ajmo mi lagano put sekskurzije u Zg. (Pivarstvo, 6. 6. 2015, k)

seksofonist im. seks × saksofonist pogrdno za bivšeg američkog predsjednika B. Clintona, supruga predsjedničke kandidatkinje H. Clinton, znanoga po sviranju saksofona i seksualnoj aferi sa suradnicom M. Lewinsky

Istovremeno je Hillaryin mužić Billić nešto malo silovao par žena (time je sada usmeni rad vježbenice Monike Ljevinski na seksofonistu »nisam, majke mi« tek beznačajna epizoda iz Ovalnog ureda). (Homunizam, 27. 10. 2016)

seksoreksija im. e. sexorexia ← sex ‘seks’ × anorexia ‘anoreksija’ seksualna apstinencija zbog straha od psihičke povrijeđenosti

Seksoreksija. Složenica seksa i anoreksije odnosi se na ljude koji se odriču seksa zbog straha da ne budu povrijeđeni. Bilo da su nezadovoljni vlastitim tijelom i izgledom, bilo da se kronično boje intimnosti jer u tom slučaju previše emocionalno riskiraju. (TP, 28. 8. 2011)

• usp. bulimareksija, dijabulimija, tanoreksija
seksorektičar im. e. sexorectic ← sex ‘seks’ × anorectic ‘anorektičan’ onaj tko pati od seksoreksije • v. seksoreksija

Seksorektičari su teški control freakovi s megalomanskim superegom kojeg bi eventualno bilo moguće skršiti u nekih 40 dana Sodome i Gomore u režiji Markiz de Sadea. (TP, 28. 8. 2011)

sekspert im. e. sexpert ← sex ‘seks’ × expert ‘ekspert, stručnjak’ 1. stručnjak za seks

Teror seksperata (FT, 11. 2. 2005, n)

• o teroru savjetima za uspješan orgazam

Siski Green sekspert je časopisa Men’s Health, urednica rubrika za seks i ljubav u američkom izdanju. (She, 5. 9. 2011)

Časopis želi vašu studiju predstaviti široj publici pa će isječke objaviti u četiri broja. Zovemo ih seks-sječci. – A što smo mi? Seksperti? – Točno. [...] – Neka Charlie sjedi za stolom, a ja ću biti u kuti s golim sisama! – Super! Zato ste sekspert. (Kontrola 2015, S02E55)

• usp. sekssječak

2. onaj tko je dobar u seksu

Kako muškarca promijeniti u »seksperta«? (Intimatemedicine, 16. 3. 2009)

Želite li pravoga seksperta u krevetu, ne treba proći pola svijeta ili tražiti iglu u stogu sijena. (Intimatemedicine, 16. 3. 2009)

Nije bilo ni traga šarenim vibratorima, lubrikantima s okusima i fetiš rublju zbog kojih će Beate ući u povijest kao »muza orgazma«, »sekspert« i »narodna robinja ljubavi«. (JL, 16. 10. 2011)

3. pogrdno za kakva god stručnjaka

Jel rvacki financijski sekspert podučio te neznalice u Bruxellesu kako treba zatvarat hotele za 2 eura viška u blagajni? (Index, 18. 2. 2014, k)

seksploatacija im. e. sexploitation ← sex ‘seks’ × exploitation ‘eksploatacija’ 1. nasilno seksualno iskorištavanje, osobito žena, primjerice silovanjem, prostitucijom
seksploatacija (AG 1999, s. v.)

Seksploatacija bez granica (FT, 6. 6. 1994, n)

2. ponižavajuća zloporaba seksa radi ekonomske dobiti, osobito ženske spolnosti

U konačnici, feminizam je potreban zato što je seksploatacija žena toliko rutinirana da je većina mladih žena smatra savršeno »normalnom« – premda, naravno, one to ne zaslužuju, kao što ne zaslužuju da ih se smatra frigidnima ako ne nalaze uzbudljivima pornografske klišeje. (Zarez, 19. 12. 2002)

Seksploatacija. Zbog čega su reklame koje se koriste seksom tako efikasne? (Metro, 22. 9. 2011)

Freud je, kažu, najcitiraniji znanstvenik 20. stoljeća, istovremeno bih se usudila reći da je frojdovska psihoanaliza najnepresušnije vrelo popularne kulture – čista seksploatacija. (Kulturpunkt, 28. 8. 2013)

3. filmski podžanr unutar eksploatacijskoga filma, rana inačica mekih pornofilmova

Najpoznatiji majstor seksploatacije bio je Russ Meyer, koji je ušao u biznis još tijekom pedesetih, s tzv. nudističkim filmovima [...] (TP, 12. 1. 2011)

Tijekom sedamdesetih razvio se i mikrožanr unutar talijanske seksploatacije, tzv. crni bleksploatacijski filmovi, odvojeni od američke bleksploatacije (koja se također uvelike temeljila i na seksu) [...] (TP, 12. 1. 2011)

• usp. bleksploatacija, brusploatacija, hiksploatacija, karsploatacija, meksploatacija, nacisploatacija, nansploatacija, redneksploatacija, remakesploatacija, šoksploatacija
seksplozija im. seks × eksplozija

[...] nakon apstinencije nastati će seksplozija u svakom smislu. I naravno, sve je dobro kad se dobro svrši ;-) (Dnevnik, 25. 8. 2006, k)

Seksplozija zdravog okusa rock’n’rolla (JL, 8. 9. 2009, n)

Nakićeno, no standardno slagane: seksplozija, sekskluzivan, sekstremno... (Rajki 2014a, 42)

• usp. sekskluzivan, sekstremno
sekspres im. seks × ekspres ‘brzi vlak’ e. Whore-ient ← whore ‘kurva’ × Orient ‘Orijent’

Gdje je ovo božansko vozilo bilo čitav moj život? Čuješ li njegov nadahnjujući pjev? Mislim da će biti seksa, mislim... To je Orijent sekspres, Fukovlak za Long Island. (Kako 2015, S07E16)

sekspresno pril. seks × ekspresno

Čuh to kad sam sa mamom, to jutro, bio kod njih u posjetu [...] kako bi ogovarale odsutnu prijateljicu koja se nedavno, sekspresno, tri puta rastala i udala [...] (Rajki 2010, 11)

seksranje im. seks × sranje e. it totally sex dosl. ‘to potpuno seksa’

Kad si s tom djevojkom, spominje li stalno riječ seks u razgovoru? – Bila sam na rasekskršću i imala sam samo koju seksundu, svi su mi trubili i nastalo je seksranje. Ali nisam se mogla okrenuti jer je trkač pao u konjsku balseksgu. (Kako 2015, S05E17)

• u izvorniku je igra sličnozvučnih e. riječi sex ‘seks’ i sucks ‘ne valja’

• usp. balseksga, rasekskršće, seksunda
sekssječak im. seks × isječak e. sexerpt ← sex ‘seks’ × excerpt ‘isječak, izvadak’

Časopis želi vašu studiju predstaviti široj publici pa će isječke objaviti u četiri broja. Zovemo ih seks-sječci. – A što smo mi? Seksperti? – Točno. [...] – Neka Charlie sjedi za stolom, a ja ću biti u kuti s golim sisama! – Super! Zato ste sekspert. (Kontrola 2015, S02E55)

• usp. sekspert
sekstanje im. e. sexting ← sex ‘seks’ × texting ‘slanje SMS-a’ • v. seksting

Kaj je to sextanje!? Zašto svaka glupost mora dobiti neko svoj podjednako glup naziv!? (Index, 10. 8. 2015, k)

sekstati, sextati, sekstati se, sextati se gl. e. sext ← sex ‘seks’ × text ‘slati SMS’ slati ili razmjenjivati seksualne poruke, fotografije ili videoisječke putem mobitela ili interneta, u odraslih kao oblik međusobna zavođenja, u tinejdžera često kao oblik zlostavljanja vršnjaka

Možda elementarna logika nalaže da su se svi naši preci seksali, no zato definitivno nisu gledali pornografiju na internetu ili sextali. Ne, nisu. Bili su puno gori... (Net, 9. 8. 2015)

Svi »sextaju« i nikom to nije problem priznati (Index, 10. 8. 2015, n)

Upravo se sextam. Super je. (Index, 10. 8. 2015, k)

Sextal sam se prije 15 godina, a sad samo rečem, ženo, daj pičke, znam da imaš. (Index, 10. 8. 2015, k)

Dok sam bila na odmoru, često smo se sextali, a poslala sam mu i nekoliko golih fotografija. (Index, 10. 11. 2016)

seksting, sexting im. e. sexting ← sex ‘seks’ × texting ‘slanje SMS-a’ slanje ili razmjenjivanje seksualnih poruka, fotografija ili videoisječaka putem mobitela ili interneta, u odraslih kao oblik međusobna zavođenja, u tinejdžera često kao oblik zlostavljanja vršnjaka

Seksting je kovanica online generacije koja označava dijeljenje vlastitih ili tuđih golih slika, video isječaka i vođenje seksi razgovora putem mobilnog telefona ili računala. (She, 7. 12. 2009)

U uvodnom dijelu opisuju se sudbine dvoje tinejdžera iz SAD-a koje su uvelike određene sextingom i njegovim posljedicama. (Šincek 2010, 130)

Seksting je za većinu preljub, bez obzira što nema kontakta (24sata, 9. 7. 2013, n)

Seksting postaje sve popularniji. (Index, 25. 9. 2014)

Više od 80 posto Amerikanaca priznalo je u istraživanju da se u protekloj godini bavilo »sextingom« – slanjem sms poruka seksualnog sadržaja. (Index, 10. 8. 2015)

Prije par godina, muškarac i žena su započeli dopisivanje preko online dating servisa. Dobro su kliknuli, razgovor je bio super, a s vremenom su počeli i sa sextingom. Sve to je trajalo dvije godine i jako su se zaljubili [...] (Andrassy, 1. 11. 2016)

On mi je poslao intimni video koji i dalje imam i koji nitko nije vidio. To me natjeralo da se opustim u vezi sextinga, jer smo bili na istoj razini. (Index, 10. 11. 2016)

sekstremno pril. seks × ekstremno

Nakićeno, no standardno slagane: seksplozija, sekskluzivan, sekstremno... (Rajki 2014a, 42)

• usp. seksplozija, sekskluzivan
seksunda im. seks × sekunda e. a couple of sex dosl. ‘nekoliko seksa’

Kad si s tom djevojkom, spominje li stalno riječ seks u razgovoru? – Bila sam na rasekskršću i imala sam samo koju seksundu, svi su mi trubili i nastalo je seksranje. Ali nisam se mogla okrenuti jer je trkač pao u konjsku balseksgu. (Kako 2015, S05E17)

• u izvorniku je igra istozvučnih e. riječi sex ‘seks’ i secs ‘sekunde’

• usp. balseksga, rasekskršće, seksranje
salvadivan prid. Salvador × divan e. Salvadorable ← Salvador ‘Salvador’ × adorable ‘divan’

Charlie, možeš li sve jesti? – Ne smijem grah, rižu i sir. Šalim se. Obožavam vašu hranu. Meksodlična je. – Mi smo iz El Salvadora. – A vaša kći je El Salvadivna. – Duhovito. To sam čuo samo brazilijun puta. (Kontrola 2015, S02E52)

• usp. brazilijun, meksodličan
sellofie [selofi] im. e. sellofie ← sellotape ‘selotejp’ × selfie ‘selfi, samoslik, sebnjak’ fotografija vlastita lica oblijepljena selotejpom

Sellofie ili selotejp selfie novi je trend na Facebooku (JL, 21. 3. 2014, n)

• usp. belfie, brelfie, drugi, velfie
selodjeb im. selotejp × odjeb

Glavaševci povukli podršku vladinim ustavnim promjenama. Slučaj »selodjeb«? (Šimičević, 18. 12. 2013)

• u tzv. slučaju Selotejp B. Glavaš osuđen je za ratni zločin u Osijeku, gdje su u Domovinskome ratu njegovi podređeni ubijali civile srpske nacionalnosti i tako što bi im selotejpom zalijepili usta i bacili ih u Dravu

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, slobotomija, spolesnik, ssabor, župost, žutnja
seljača im. seljak × veljača šaljivo za mjesec veljaču

5. seljače 1996. (FT, 5. 2. 1996)

12. seljače 1996. (FT, 12. 2. 1996)

19. seljače 1996. (FT, 19. 2. 1996)

• usp. februaljača, koljača, kreveljača, pedeveljača
seljeb im. seljak, seljačina, seljober × seleb/riti/

Celebovi, ajd nazovimo ih tako, ja ću biti slobodna, pa reći seljebovi iliti seljebritiji se furaju da imaju love, pa se kao pokazuju u bogatsvu i raskoši, a kad pogrebeš i pomirišiš, zasmrdi na kilometre. Nemaju ni za kavu. (Dalje, 4. 3. 2010)

• usp. Celjanka, seljebriti, seljebritizam, Seljko, seljobriti
seljebriti im. seljak, seljačina, seljober ‘primitivac’ × selebriti

Celebovi, ajd nazovimo ih tako, ja ću biti slobodna, pa reći seljebovi iliti seljebritiji se furaju da imaju love, pa se kao pokazuju u bogatsvu i raskoši, a kad pogrebeš i pomirišiš, zasmrdi na kilometre. Nemaju ni za kavu. (Dalje, 4. 3. 2010)

Vidjela sam ga u nekim čudnim rabotama, a izgleda da je kao neki seljebriti. (F, 9. 2. 2014, k)

• usp. Celjanka, seljeb, seljebritizam, Seljko, seljobriti
seljebritizam im. seljak, seljačina, seljober ‘primitivac’ × selebritizam

Seljebritizam (Dalje, 4. 3. 2010, n)

• usp. Celjanka, seljeb, seljebriti, Seljko, seljobriti

Seljko im. seljo, seljak ‘primitivac’ × Željko /Kerum/

Seljko Kerum (Lucić 2013b, 67, 19. 4. 2011)

• riječ je o izmišljenom autoru pjesme Urbana ojkalica • aluzija na izjave tajkuna i političara Ž. Keruma o Srbima

• usp. Celjanka, Karakerum, Kerumarko, kerumčar, Kerumenko, kerumotvorina, kerumovanje, seljeb, seljebriti, seljebritizam, Seljko, seljobriti, Maybach, vlajburški, Vlajder
seljobriti im. seljo, seljober ‘primitivac’ × selebriti

Seljobriti. Nepoznate osobe iz pizde materine koje postaju poznate iz nepoznatih razloga. (Index, 16. 9. 2016, m)

Poznajete li kojeg seljobritija? (Index, 16. 9. 2016, k)

• usp. Celjanka, seljeb, seljebriti, seljebritizam, Seljko

Senegambija im. Senegal × Gambija e. Senegambia ← Senegal × Gambia, fr. Sénégambie ← Sénégal × Gambie 1. povijesno ime za poriječje rijekâ Senegal i Gambija

Prikazaše se njegovim očima kolonijalni gradovi i zemlje, Gvineja, Senegambija, Zanzibar, crnačka republika Haiti i njezin San Domingo. (Kolar 1933, 207)

Od godine 1830. Francuska, osvojivši Alžir, širi svoju političku sferu svaki dan sve silnije na afričkome kontinentu i od osvojenja Senegambije i Konga god. 1870. taj krvavi problem traje [...] (Krleža 1939, 61)

2. konfederacija Senegala i Gambije (1982–1989)

God. 1982–89. S. je sjedinjen s Gambijom u konfederativnu zajednicu (Senegambija). (Proleksis, s. v. Senegal, prosinac 2013)

U suvremenim međunarodnim odnosima Senegal i Gambija dogovorili su konfederaciju Senegambiju (11. studenoga 1981), koja nikada nije ostvarena. (Vijenac, 2. 10. 2014)

Unutar Senegambije Gambija je zadržala neovisnost, no jačanje senegalske prevlasti vodilo je raspadu konfederacije 1989. (HE, s. v. Gambija, ožujak 2015)

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Slovatska, Srbatska, Srbosna, Topganistan

Seral Orjun im. srati pz. 3. jd. sere × Feral /Tribune/, Orjuna ‘Organizacija jugoslavenskih nacionalista’ × /Feral/ Tribune pogrdno za tjednik Feral Tribune

Opet je »Seral Orjun« / Peška nagradu niku. / S pimpačem kaj mi je pun / Pišam tu Ameriku! (Lucić 2013b, 258, 27. 10. 1997)

»Seral Orjun« – kako ga je prije desetak godina bio nazvao gosp. Gumzej u tada slobodnom i demokratskom »Vjesniku« – naprosto se istrošio! (Index, 25. 6. 2008, b)

Feral Tribune je u stvari Seral Orjun. List su uređivali ljudi koji nisu željeli samostalnu Hrvatsku već su svojim pisanjem pomagali agresorima. (Index, 1. 6. 2013, k)

• usp. Fekal, Luciferal
serbilnost im. Serb ‘Srbin’ × servilnost

Feralova serbilnost (FT, 9. 2. 2002, n)

• o izjavi B. Mišetića da je Zakon o aboliciji nametnuo ničim opravdan servilan odnos prema Srbima
serborolac im. Serb ‘Srbin’ ×+ -o- +× madžarolac pogrdno za hrvatskoga podložnika Srbiji, unitarista u Kraljevini SHS (1918–1929) i Kraljevini Jugoslaviji (1929–1941), kovanica M. Krleže (1926)

Pa dobro! A kako izgleda život u gradu? Kako naši ljudi? – Pa uvek sve isto, gosparu! Život se zapravo vrlo polagano menja! U Austriji imali smo Mađarolce. Danas u prvome planu stoje Serborolci! – Serborolci? – Da! To su najnovije vrste našega rodoljublja i narodnoga idealizma. Čovek Serborolac dobije kraljevsko namesništvo, docenturu, koncesiju, i sve što je potrebno za udoban život. Detektiva i auto! Pre je bio unionizam, danas unitarizam. (Krleža 1926, 32)

Pa dobro! A kako izgleda život u našem glavnom gradu? Kako naši ljudi? – Pa uvijek sve isto, gosparu! Život se zapravo vrlo polagano mijenja! U Austriji imali smo Madžarolce. Danas u prvome planu stoje Serborolci! – Serborolci? – Da! To su najnovije vrste našega rodoljublja i narodnoga idealizma. Čovjek Serborolac dobije kraljevsko namjesništvo, docenturu, koncesiju i sve što je potrebno za udoban život. Detektiva i auto! Prije je bio unionizam, danas unitarizam. (Krleža 1939, 110)

»Razgovor sa sjenom Frana Supila«, članak prvi put objavljen pod naslovom Bečko pismo IV. Noćni razgovori sa Franom Supilom u Hrvatu (31. XII. 1924), potom u knjizi Izlet u Rusiju (Zagreb 1926). Druga redakcija, sa zahvatima uglavnom stilskog karaktera, uvrštena je u Knjigu studija i putopisa (Zagreb 1939) [...] Krležinu je autorskom subjektu Supilo sugovornik o pronevjerenim idealima vlastite koncepcije. Objašnjavajući mu kako se ništa nije promijenilo jer su »madžarolce« zamijenili »serborolci«, K. aludira na kontinuitet mentaliteta kojih Supilo nije bio svjestan [...] (Krležijana 1993, s. v. Razgovor sa sjenom Frana Supila)

• u prvoj inačici članka (»Bečko pismo IV. Noćni razgovor s Franom Supilom«, 1924) riječi serborolac nema, odgovor na pitanje o stanju u Zagrebu (sic!) oblikovan je drugačije, odgovor s riječju serborolac dodan je u drugoj inačici (ekavska 1926, jekavska 1939)

• usp. madžarolac

Serbošnjak im. Serb ‘Srbin’ × Bošnjak

Serbošnjaci na aparatima. (Index, 25. 3. 2015, k)

Hrvati ispisuju povijest. Serbošnjaci ispisuju La Valsovu tekicu i recepte za Prozac. (Index, 6. 5. 2015, k)

• usp. Hrbin, Srbat, Srbogorac, Srbosanac, Srbošnjak, Srvat
serektor im. srati pz. 3. jd. sere × selektor

Ćiro: Ostajem serektor (FT, 14. 10. 2000, n)

• tekst uz fotomontažu nogometnog izbornika M. Ćire Blaževića

Feralov nepobjedivi serektor (FT, 19. 10. 2002, n)

• o izjavi M. Ćire Blaževića da bi, da je on izbornik, hrvatska nogometna reprezentacija pobijedila Bugare prije nego što bi krenula iz Zagreba

Serempuh im. srati pz. 3. jd. sere × /Petrica/ Kerempuh

Kruha i Serempuha! (Bednjanec 1975b, travanj 1975)

• riječi koje u drugome planu stripovskoga kadra izvikuje kolporter, nacrtani pučki komentator Petrica Kerempuh • strip je objavljen u humorističkome listu Kerempuh

• usp. shakešperhakl
serijalnuški prid. serija × jalnuški

Feralovi serijalnuški diletanti (FT, 6. 9. 1999, n)

• o žaljenju don A. Bakovića što smo u Titovoj Jugoslaviji morali gledati partizanske i antihrvatske serije te pitanju zašto to moramo i danas • jalnuški diletanti – nesposobni i neuspješni zavidnici, jedna od sintagmi kojom se F. Tuđman obračunavao s političkim neistomišljenicima

• usp. antitemza, antomurale, desnošljivost, drinosaurus, državlji, ekumenjara, haesperanto, kćerikalizam, muslimaničan, prasizam, romovina, romovlasnički, stjegovni, ubijesno, videološki, wrusstracija, zaviočajan, zavjeronauk

• usp. filijalnuški, generalnuški, genijalnuški, intelektujalnuški, javnuški, mundijalnuški, nacionalnuški, socijalnuški, virtualnuški
seroar im. srati pz. 3. jd. sere × pisoar

Njegova oživljena lubanja danas služi kao pisoar (i seroar nekim neukim svinjama na brodu). (Dnevnik, 31. 7. 2006, b)

• usp. govnoar, kenjoar
serumanje im. serum × sranje

Feralovo serumanje kroz gusto granje (FT, 5. 10. 2002, n)

• o izjavi J. Jovića da je listanje novina kao razgrtanje grma puna zmija koje ujedaju i pune čovjeka otrovom • sranje kroz gusto granje – bezvrijedan, nekoristan posao
sessanje [sesańe] im. /Đuro/ Sessa × sisanje /vesla/ ‘bivanje naivnim’

Sessanje vesla (Šimičević, 16. 9. 2014, n)

• o izjavi predsjednika Udruge hrvatskih sudaca Đ. Sesse u kojoj medije i pojedine stručnjake optužuje da vrše pritisak na sudstvo
sessav [sesav] prid. /Đuro/ Sessa × blesav

Feralovo pravljenje sessavim (FT, 11. 11. 2005, n)

• o izjavi suca Đ. Sesse da se oko presude P. Matvejeviću digla nepotrebna buka • Matvejević je osuđen zbog klevetanja M. Pešorde

• usp. gup

Seveningen im. Severina /Vučković/ × Scheveningen

Feralov Seveningen (FT, 30. 5. 2008, n)

• o izjavi A. Kaćunka da je pjevačica S. Vučković od Seve nacionale dogurala do ševe internacionale, jer je »snimila album za Vojvodinu, Slavoniju, Srbiju, Bosnu i Tursku« • Scheveningen – nizozemski grad u kojemu je smješten pritvor Haaškoga suda

• usp. Dalmaterina, Hrverina, Madonnina, Severindex, Srberina, Ševerina

Severindex [severindeks] im. Severina /Vučković/ × Index

Severindex.hr (Index, 6. 1. 2014, m)

• promijenjen naziv portala Index nakon što je u Jutarnjem listu pisalo da je Severina postala vlasnica imena Index.hr

• usp. Dalmaterina, Hrverina, Madonnina, Seveningen, Srberina, Ševerina

• usp. Femdex, Govnex, Imbex, Indegenirix, Windex, Yudex
severmore [severmor, sevrmor] uzv. /Josip/ Sever × e. never more ‘nikad više’

Dok pelikan bude pisao, / albatros veslo sisao / a čvorak mu slijedio misao, / biglisao slavuj i disao, / vitajelazelenbor / gavran će SEVERMORE. (Maroević 2011, 26. 2. 1992.)

• pjesma Pismo Josipu Severu u nepovrat napisana je 26. 2. 1992. • e. never more – sintagma iz Gavrana E. A. Poea

• usp. histerički, igrifon, nekrostih, para-Vraza, posvetoljubiv, posvetoljubivo, posvetoljubivost, prediti, rođengradski, slamnigrarija, slazba, učestkati
sexercise [seksersajz] im. e. sexercise ← sex ‘seks’ × exercise ‘tjelovježba’ tjelovježba seksom

Na naslovnici knjige autorica tvrdi da je uživala i skinula deset kila. Govori li istinu, teško da će žene naći bolji način provođenja slobodnog vremena od sexercisea. (Dnevnik, 24. 6. 2004, b)

Sexercise. Seks kao odlična tjelovježba (Metro, 17. 7. 2010, n)

»Sexercise« su seksualne vježbe namijenjene ženama koje žele svoje tijelo oblikovati i istrenirati kako bi što bolje izdržale fizičke napore tijekom seksualnog odnosa, prije njega i poslije njega. (Macho, 1. 3. 2015)

• usp. aeroboks, aerolates, aquaerobik, blogilates, doga, frajerobic, piloks, poolates, prancercise, troga, yogalates
sexnaext [seksnajkst] br. e. sex ‘seks’ × na eks ‘naiskap’ × šesnaest

A imala sam sexnaext, my Godina! Srednjoškoljka! Gospodlična učebnica! (Radaković 1999, 50)

• usp. brazilijun, ćačetiri, disuću, dolijun, jeban, PRvi, SDPrvi, šilijun, tisućaća, tretrti

Sexpresso [sekspreso] im. e. sex ‘seks’ × e. press ‘tisak, novinarstvo’ × espreso naslov rubrike na internetskome T-Portalu

U Sexpressu otkrivamo seksi tajne poznatih (SD, 18. 12. 2007, n)

Cure iz Po ure torture vratile su se na ekran, doduše ne onaj televizijski, nego u MAXzoni tportala u kojoj, intervjuirajući poznata lica u rubrici Sexpresso, pokušavaju dokučiti njihove seksi tajne. (SD, 18. 12. 2007)

Sexpresso: Mario Mlinarić (TP, 10. 12. 2008, n)

sextanje [sekstańe] im. e. sexting ← sex ‘seks’ × texting ‘slanje SMS-a’ • v. sekstanje
sextati [sekstati] gl. e. sexting ← sex ‘seks’ × texting ‘slanje SMS-a’ • v. sekstati
sexting [seksting] im. e. sexting ← sex ‘seks’ × texting ‘slanje SMS-a’ • v. seksting
sežena im. Sežana × žena

Jas sem udoljubljanka. [...] Slabine i b-okove styxćemo, priljubljanjujemo kranjeno trbovlje, mi sežene, kćeri neptujeve. (Radaković 1999, 50)

• Sežana – grad u Sloveniji

• usp. bokovi, kranjen, Neptuj, priljubljanjivati, styxati, trbovlje, udoljubljanka

Sf–Slj
sfecalije [sfecalije, sfekalije] im. mn. /Paolo/ Sfeci × fekalije

Feralove sfecalije (FT, 4. 3. 2000, n)

• o protivljenju glazbenika P. Sfecija doseljavanju stranih radnika u Hrvatsku

Shakesqueere [šejkskvir] im. e. Shakesqueere ← /William/ Shakespeare × e. queer ‘homoseksualac’ prigodan pogrdan, uvredljiv nadimak za homoseksualca

Ed, kako je kod Patricka? – Loše. Još ne spavam. William Shakesqueere još misli da je previše profinjen da kupi TV. – Možda bi trebao pročitati koju knjigu. Enes... Ćelavić. (Kontrola 2015, S02E23)

• W. Shakespeare (1564–1611) – engleski dramatičar

• usp. Agayija, Ćelavić, Gaybraham, Homona, Oklahomić, Taj Mahomić, Taj Makurva, židardesa
shakešperhakl [šejkšperhakl] im. /William/ Shakespeare × šperhakl ‘univerzalni ključ za sve brave’

Tu nešto grozno smrdi!!! Da, nešto je trulo u državi Danskoj... – U kojoj je to državi trulo? – U državi Danskoj... To je poznati tekst iz Hamleta. – Misliš da sam lajbek i da ne znam da je Hamlet u Mrduši Donjoj, a ne u Danskoj. – Ali to je napisao Shakespeare engleski... – Znači priznajete da je parola ubačena iz inozemstva. Sad buju fakini u bajbuku propjevali sve što znaju o tom shakešperhaklu. (Bednjanec 1975b, travanj 1975)

• razgovor dvojice šahista s policajcem koji ih privodi • Hamlet – tragedija W. Shakespearea (o. 1600) • Predstava Hamleta u selu Mrduša Donja – komedija I. Brešana (1973)

• usp. Serempuh

Shamy [šejmi] im. Shamy ← Sheldon × Amy

Kako su se upoznali? – Dali smo Sheldonove informacije, a stranica je ispljunula Amy Farru Fowler. – Bože! Sheldon i Amy. – Mi ih zovemo Shamy. – Shamy! Super mi je Shamy! (Teorija 2014, S04E01)

Pa to je Shamy! – Shamy? – Nezrela amalgamacija naših imena. Sheldon, Amy – Shamy. – Ne sviđa mi se to. (Teorija 2014, S04E03)

Shamy bi mogao potrajati godinama. (Teorija 2014, S04E03)

Malo sam zabrinut za Sheldona. – Svi smo malo zabrinuti za njega. – Ne, otkad je Shamy potonuo. – Mislio sam da govoriš općenito. (Teorija 2014, S04E03)

Gle tko je na spoju! Pasadenski omiljeni slavni par, Shamy. (Teorija 2014, S05E12)

• Sheldon, Amy – imena likova u TV-seriji Teorija velikog praska

• usp. Emippali, Howdini, Koothranardowitz, Koothrapeeny, Koothrapemily, Koothrapenny, Koothratulum, Lenwoloppali, Leonerd, Shelbot, Shelzum, Šarmalarmalon, Wolowizard, Zeusowitz
sharkastično [šarkastično] pril. e. shark ‘morski pas, psina’ × sarkastično

Kome to odgovaraju nacisti i ksenofobi na Jadranu, baš uoči prijemnog ispita Hrvatske za Europsku uniju? – graknuli su državotvorci. – Koja je sad to psina? – pitali su se treći. – Velika bijela – odgovorili su četvrti smijuljeći se sharkastično. (Dežulović 2008, 222, srpanj 2003)

shart [šart] im. e. shart ← shit ‘srati’ × fart ‘prdjeti’ mala neželjena defekacija pri opuštanju sfinktera, odnosno prđenju

Jel vam se ikad desilo da prdnete i pri tom se userete? – Jednoj dami ne priliči otvaranje ovakve teme. [...] – Misliš da žene ne doživljavaju shartove? (Index, 11. 2. 2011, k)

Što misliš, jel on ikad doživio shart? (Index, 11. 2. 2011, k)

Čuo sam za fart fetišiste, al za shart još nisam. (Index, 11. 2. 2011, k)

sheeple [šipl] im. mn. e. sheeple ← sheep ‘ovca’ × people ‘ljudi, puk, narod’ pogrdno za podložnike, nekritičke sljedbenike, ljude ovce

Ili HDZ... Sanader... prvo zakuha stvari, povuče se, dođe Kosor, koja napravi kontra što je ovaj zakuhao (tj. da ljudima »mrkve«) i time opet poveća popularnost HDZ-a i tako opet dobiju na izborima. A ljudi-ovce (sheeple) su i dalje ostali izigrani... (F, 12. 11. 2009, k)

Izvedenica sheeple nastala je od spajanja riječi ovca »sheep« i ljudi »people«. Riječ je o povodljivim ljudima koji žude da budu šefovi mezimci. Slijepo ih slijede i nikad ne preispituju njihove postupke. (24sata, 22. 3. 2010)

»[...] Sramite se, ovce! Probudite se.« Riječ »ovce« nedosljedno sam prevela, jer je komentator (gotovo sigurno je bolje reći »hejter«) upotrijebio teško prevedivu, ali po ljudski rod poražavajuću kovanicu: »sheeple«. [...] Baš smo sheeple! (Lider, 8. 11. 2012)

Treba vam biti jasno koliko je svijet zaglibio u obmani i lažima, kada i same kršćanske crkve podupiru EU, iako je satanistička organizacija. Od Sotone sigurno ništa dobro ne dolazi. Tek danas svijet uviđa kako je prevaren, ali ne još dovoljno. Još uvijek se jadni puk (sheeple) uzda u pravdu te institucije koja nosi žig samog sotone. (VL, 22. 11. 2014, k)

Ne tako davne 1984. (kako prikladno) znameniti Wall Street Journal je prvi iskoristio slengovski naziv Sheeple – ljudi ovce, kako bi opisao osobe koje slijepo vjeruju svakoj informaciji koja dolazi od naoko važnih izvora, čak i ako je poznato da ti izvori nisu vjerodostojni te da su u velikom broju slučajeva iznosili neistine. (Hazud, 31. 1. 2015)

Tih »1% koji posjeduju 99%« se slavodobitno smiju kako su ovco-narod (sheeple) usmjerili na čemu će se ispuhati i međusobno zaratiti – te zaboraviti na njih. (Homunizam, 21. 6. 2015)

Ovo je odličan primjer kako sheeplu trebaš samo upakirati odgovarajuće riječi, i u stanju je krenuti za bilo čime. (Homunizam, 5. 10. 2015)

Sheksbeer [šeksbir] im. /William/ Shakespeare × /Vladimir/ Šeks × e. beer ‘pivo’

Viljam Sheksbeer (Zmaj, 29. 12. 2013, m)

• fotomontaža političara V. Šeksa na portretu W. Shakespearea, aluzija na Šeksove navodne probleme s alkoholizmom

• usp. Baadel-Meinhoff, Promil-un, stockholmski, Šekspir, Šhreks

Shelbot [šelbot] im. e. Shelbot ← Sheldon × robot ‘robot’

Penny... Penny... Penny... – Što ima, Shelbote? (Teorija 2014, S04E02)

• Sheldon – ime lika u TV-seriji Teorija velikog praska, u epizodi se želi pretvoriti u robota

• usp. crobot, fembot, seksbot

• usp. Emippali, Howdini, Koothranardowitz, Koothrapeeny, Koothrapemily, Koothrapenny, Koothratulum, Lenwoloppali, Leonerd, Shamy, Shelzum, Šarmalarmalon, Wolowizard, Zeusowitz

Shelzum [šelzum] im. Sheldon × Konzum e. Shel-Mart ← Sheldon × K-Mart

Zamisli se na mjestu gdje ti je najugodnije. Gdje je to? – [...] u gradu koji sam ja dizajnirao – Sheldonopolisu. [...] Mogu skoknuti i kupiti nešto u Shelzumu. (Teorija 2014, S03E18)

• Sheldon – ime lika u TV-seriji Teorija velikog praska • Konzum – hrvatski trgovački lanac • K-Mart – američki trgovački lanac

• usp. Emippali, Howdini, Koothranardowitz, Koothrapeeny, Koothrapemily, Koothrapenny, Koothratulum, Lenwoloppali, Leonerd, Shamy, Shelbot, Šarmalarmalon, Wolowizard, Zeusowitz
shepadoodle [šepadudl] im. e. shepadoodle ← /german/ shepherd ‘/njemački/ ovčar’ × poodle ‘pudl’ pas mješanac njemačkog ovčara i pudla

German Shepherd Dog + Poodle = Shepadoodle (Vauvau, 12. 6. 2007)

shiffon [šifon] im. e. shiffon ← shih /tzu/ ‘ši-cu’ × /brussels/ griffon ‘/briselski/ grifon’ pas mješanac ši-cua i briselskoga grifona

Brussels Griffon + Shih Tzu = Shiffon (Vauvau, 12. 6. 2007)

shihmo [šimo] im. e. shihmo ← shih /tzu/ ‘ši-cu’ × /american/ eksimo ‘/američki/ eskimski pas’ pas mješanac ši-cua i američkog eskimskog psa

American Eskimo + Shih Tzu = Shih-Mo (Vauvau, 12. 6. 2007)

shinese [šineze] im. e. shinese ← shih /tzu/ ‘ši-cu’ × pekingese ‘pekinezer’ pas mješanac ši-cua i pekinezera

Pekingese + Shih Tzu = Shinese (Vauvau, 12. 6. 2007)

shiranian [širanijan] im. e. shiranian ← shih /tzu/ ‘ši-cu’ × pomeranian ‘pomeranac’ pas mješanac ši-cua i pomeranca

Pomeranian + Shih Tzu = Shiranian (Vauvau, 12. 6. 2007)

shit [shit, šit] im. e. shit ‘govno, sranje’ × hit

Greatest shits (FT, 1993–2008, n)

• stalna rubrika u Feral Tribuneu od 10. 8. 1993. do zadnjega broja 20. 6. 2008. u kojoj su se prenosile i nagrađivale najgluplje izjave javnih osoba
shitac [shitac, šitac] im. e. shit ‘govno, sranje’ × hitac

Feralov sudbonosni shitac (FT, 30. 6. 2001, n)

• o napisu Z. Vukmana u kojem očajava zbog suđenja M. Norcu smatrajući ga »moralno-povijesnim suicidom nad memorijom i dostojanstvom Hrvata«

• usp. apologoreja, balkanto, Četverorep, gumnazija, kranjčarenje, kriptokolumnizam, kukumenski, medikamental, pakaovac, preseratorijanac, slovostaj, talamuđenje, teroretičar, tribudal, vjerojauk, vukmanijak
shitam [šitam] im. e. shit ‘govno, sranje’ × ritam

Feralov shitam zločina (FT, 23. 8. 1999, n)

• o veliku broju smrtnih slučajeva spomenutih u listu Arena • Ritam zločina – film Z. Tadića
shitanje [šitańe] im. e. shit ‘govno, sranje’ × pitanje

Feralovo vjersko shitanje (FT, 14. 2. 2000, n)

• o neuspjelu pokušaju P. Tome da objasni razliku između razuma i vjere

Feralovo životno shitanje (FT, 1. 9. 2001, n)

• o izjavi M. Arlovića da je upitno živimo li danas doista lošije nego jučer

Feralova teška shitanja (FT, 4. 8. 2006, n)

• o pitanju M. Pupovcu kako to da se on uvijek nađe ondje gdje netko napadne Srbe
shitati [šitati] gl. e. shit ‘govno, sranje’ × ?skitati

Feralovo »Tko pita, ne shita!« (FT, 28. 7. 1997, n)

• o izjavi M. Ćire Blaževića: »Može li se uopće reći još nešto o ovoj utakmici, a da ne ispadne glupo?!« • o utakmici Croatia : Partizan, koja je završila rezultatom 5 : 0

Feralovo tko čita, ne shita! (FT, 16. 2. 2007, n)

• o izjavi dubrovačke gradonačelnice D. Šuica da je ugovor o projektu gradske garaže tajan, ali da u njemu, iako ga nije čitala, ionako nema ničega
shitatum [šitatum] prid. e. shit ‘govno, sranje’ × lat. /opus/ citatum ‘navedeno /djelo/’

Feralov opus shitatum (FT, 6. 12. 1999, n)

• o izjavi M. Rožića: »Ono što novinar ili običan čovjek naziva prepisivanjem to se u znanosti zove citiranjem.«
shitistika [šitistika] im. e. shit ‘govno, sranje’ × statistika

Championshit jezikom brojeva. Shitistika (FT, 30. 12. 1996, n)

• o godišnjim rezultatima rubrike Greatest shits

Feralova opća shitistika (FT, 7. 12. 2002, n)

• o izjavi S. Praljka da su ratni zločini počinjeni s hrvatske strane dio opće statistike kriminala

• usp. filijalnuški, insektor, neštarija, praljčarija, stokabular
shitmaker [shitmejker, šitmejker] im. e. shit ‘govno, sranje’ × e. hitmaker ‘skladatelj hitova’

Feralov shitmaker za uspješno djelovanje (FT, 19. 8. 1996, n)

• o izjavi D. Horvatića o državotvornome djelovanju Hrvatskog slova
shitni [shitni, šitni] prid. e. shit ‘govno, sranje’ × hitni

Feralova shitna pomoć (FT, 16. 3. 1998, n)

• o izjavi pravaša A. Đapića da će HSP pomoći Srbima u što bržem iseljavanju iz Hrvatske

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, stupendist, Trbosijek, udbalaština, udbiverzitet, zadartost

Shitrec [shitrec, šitrec] im. e. shit ‘govno, sranje’ × /Hrvoje/ Hitrec

Greatest Shitrec (FT, 7. 10. 2000, n)

• o napisu H. Hitreca

Feralov Shrvoje Shitrec (FT, 16. 2. 2007, n)

• o izjavi H. Hitreca da bi u Europskoj Uniji kao federaciji Hrvatska imala lošiji položaj nego u Jugoslaviji

• usp. Endemhazija, Liternacionala, osmrknica, pokreten, Shrvoje
shizofranija im. shizofrenija × Franjo /Tuđman/

Shizofranija (FT, 8. 11. 1999, n)

Shizofrania – velikim bijelim slovima samo je ova riječ napisana na pročelju jedne kuće u donjem dijelu zagrebačke Ilice. (FT, 8. 11. 1999)

• V. Primorac o nevoljama do kojih bi moglo doći ako F. Tuđman i HDZ vlast ne predaju mirno ili ako F. Tuđman umre • uz tekst je priložena fotografija grafita o kojemu je riječ

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
shizofrenki im. shizofrenik × Frenki

Feralov shizofrenki (FT, 15. 3. 2003, n)

• o priznanju M. Ćire Blaževića da ga je F. Tuđman nazvao shizofrenikom kad ga je zatekao kako nakon poraza od Francuske na Svjetskome nogometnom prvenstvu divlja u svlačionici • Frenki – Franjo Tuđman

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
shocker [šoker] im. e. shocker ← jap. shiba /inu/ ‘šiba /inu/’ × e. cocker /spaniel/ ‘koker-španijel’ pas mješanac šibe inua i koker-španijela

Cocker Spaniel + Shiba Inu = Shocker (Vauvau, 12. 6. 2007)

shootacco [šutako] im. shootacchi [šutaki] mn. e. shoe ’cipela’ × žutaki ‘opanak’ × tal. tacco mn. tacchi ‘potpetice’ spoj štikle i opanka

Shootacchi: nevjerojatan spoj štikle i opanka (Femina, 5. 11. 2014, n)

Shootacchi – kombinacija štikle i opanka – izrađena je tradicionalnim tehnikama manufakturne izrade opanaka – prepletanjem i provlačenjem tj. fizovanjem kožnih traka. – objasnila je Anita Zannotti Štulec. [...] Shootacchi je neverojatno udobna i meka štikla koja prekrasno izgleda na nozi [...] Ime ove štikle/opanka je igra nekoliko pojmova – opanka koji se zove žutaki, zatim engleske riječi za cipelu – shoe, te talijanskog pojma za potpeticu – tacchi. (Femina, 5. 11. 2014)

Shopping-pong [šoping pong] im. e. shopping ‘šoping, kupnja’ × ping-pong naslov izložbe A. Kuštre (2004)

• usp. artnik, artupunktura, brozno, sperman, zvjerno
shorkie [šorki] im. e. shorkie ← shih /tzu/ ‘ši-cu’ × yorkie, yorkshire /terrier/ ‘jorki, jorkširski /terijer/’ pas mješanac ši-cua i jorkširskoga terijera

Shih Tzu + Yorkie = Shorkie Tzu (Vauvau, 12. 6. 2007)

Shrvoje im. shrvan × Hrvoje /Hitrec/

Feralov Shrvoje Shitrec (FT, 16. 2. 2007, n)

• o izjavi H. Hitreca da bi u Europskoj Uniji kao federaciji Hrvatska imala lošiji položaj nego u Jugoslaviji

• usp. Endemhazija, Liternacionala, osmrknica, pokreten, Shitrec

Shuputashian [šuputašijan] im. /Maja/ Šuput × /Kim/ Kardashian

Foto: Maja Šuput želi imati pozadinu poput Kim: »Shuputashian se guza zove« (JL, 21. 2. 2014, n)

Shuputashian se guza zove – napisala je pjevačica uz molbu da joj se ne tepa jer je još uvijek mala. (JL, 21. 2. 2014)

sikteritorijalni prid. sikter ‘odlazi! marš! goni!’ × teritorijalni

Feralova sikteritorijalna obrana (FT, 19. 10. 2002, n)

• o napisu don Ž. Kustića da Vlada ne bi smjela primiti optužnicu protiv J. Bobetka te bi od Haaškoga suda trebala zatražiti ispriku za optužbe o etničkome čišćenju
silkinese [silkineze] im. e. silkinese ← silky /terrier/ ‘australski svilenkasti /terijer/’ × pekingese ‘pekinezer’ pas mješanac australskoga svilenkastog terijera i pekinezera

Pekingese + Silky Terrier = Silkinese (Vauvau, 12. 6. 2007)

silkchon [silkšon] im. e. silkchon ← silky /terrier/ ‘/australski/ svilenskasti /terijer/’ × bichon /frise/ ‘kovrčavi bišon’ pas mješanac australskoga svilenkastog terijera i kovrčavoga bišona

Bichon Frise + Silky Terrier = Silkchon (Vauvau, 12. 6. 2007)

silkzer [silkzer, silkcer] im. e. silkzer ← silky /terrier/ ‘/australski/ svilenkasti /terijer/’ × /miniature/ schnauzer ‘/patuljasti/ šnaucer’ pas mješanac australskoga svilenkastog terijera i patuljastoga šnaucera

Miniature Schnauzer + Silky Terrier = Silkzer (Vauvau, 12. 6. 2007)

silovano pril. silno × silovati

[...] jerbo me ko doberman iz sechuanusa, ko jebenny goodman nadahnjivao silovano. Imao je dobar karinet i pihao mi u pusak, pimpiskom u pussy. (Radaković 1999, 47)

• usp. jebenny, jerbati, karinet, pimpisak, sechuanus
simbolesnik im. simbol × bolesnik

Feralov simbolesnik (FT, 16. 1. 2004, n)

• o izjavi M. Perkovića Thompsona da ne treba zabranjivati isticanje ustaških simbola
simboleština im. simbol × boleština

Bonus: simboli i simboleštine (Index, 11. 8. 2016, n)

• podnaslov u članku o zabunama sa simbolima i logotipima te njihovim zloporabama
simbolnica im. simbol × bolnica

Simbolnica tuđmanizma (FT, 30. 6. 2001, n)

• o simbolima vladavine F. Tuđmana, koji ostaju i nakon njegove smrti
simpatamnično pril. sim pa tam ‘ovamo-onamo’ × simpatično × tamnica

Narančito je pobožavao da mi ušuvalja naguzne anus domine i slèđa s léđa, sim-pa-tamnično. (Radaković 1999, 47)

• usp. domina, naguzni, narančito, pobožavati, ušuvaljati
simplastičan prid. simpatičan × plastičan iskreno ili podrugljivo takav da dobro izgleda poslije estetskih operacija

Baš je simplastična. (R, Zagreb, 2014)

Meni je ona simpatična. – Misliš simplastična. (24sata, 6. 1. 2012, k)

A meni si uvik bila simplastična. (Index, 8. 7. 2014, k)

simvolistički prid. simbolistički × vol pogrdno za simbolističko i simboliste

[...] zapjevat ću u njegovu slavu popijevku kojom neki srednjevječni mistični pjesnik [...] navještuje proročki pojavu (sim)volističke Mladosti. (Matoš XIII, 37, ožujak–lipanj 1899)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolovski, Spermačević, Srbat, supilopovština, Ušević
simvolovski prid. simbol × volovski pogrdno za simbolističko i simboliste

[...] blago si ga Vama, o mile, o drage, o slatke (sim)volovske poetične mušice! (Matoš XIII, 31–32, ožujak–lipanj 1899)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, Spermačević, Srbat, supilopovština, Ušević
sindikanalizacija im. sindikat × kanalizacija

Radni ljudi nogometnog tipa najbliži su sindikanalizaciji, ali imaju lovu pa im se fućka [...] (Bednjanec 1980, 154)

• epizoda o općim sportskim temama, o tome što bi Djed Mraz svakomu trebao donijeti, odnosno poboljšati

• usp. amerikanalizacija, sizinkalist, vaterpolovni
sinekurac im. sinekura × kurac pogrdno za uživatelja sinekure i sinekurčine • v. sinekurčina

Političari su kod nas klasični sinekurci koji žive od politike, a ne za politiku (shvaćenu kao borbu za opće dobro), trgovci i mešetari koji bez velikog dvoumljenja prodaju i vlastitu kožu ako za nju mogu postići dobru cijenu. (SD, 26. 5. 2003)

Katunarić je, naime, patetični fašist. I ne bih rekao da je on intelektualac. On je karijerni sinekurac. [...] Katunarić se, što je uostalom i prirodno za jednoga sinekurca i korporativca, snalazi isključivo u krdu. (JL, 8. 4. 2006)

Ja bih htio sinekuru u poduzeću, tj. želim biti neki sinekurac. Kvaliteta je da sam politički podoban (bez kičme, okrećem se kako vjetar puše, ili duva, po potrebi). (Croportal, 17. 1. 2008, k)

sinekurčina^1 im. sinekura × kurčina pogrdno za sinekuru, dobro plaćen posao s malo ili nimalo odgovornosti
sinekurčina (R, Zagreb, 2000-ite)

Jergović da ga nabije na »sinekurčinu« ili Tomić da mu poruči da »odjebe«? (Ivančić 2013c, 11. 5. 2013)

Sinekurčina – odlično plaćena državna služba koja zahtijeva ozbiljan rad za partiju tijekom i poslije radnoga vremena. (HKV, 10. 1. 2016)

sinekurčina^2 im. sinekura × ?/trica i/ kučina mn. /trice i/ kučine

Nakon što je izgubio jugoslavensku sinekuru, Katunarić se devedesetih munjevito priključio na obilate francuske i hrvatske sinekurice i sinekurčine. (JL, 8. 4. 2006)

• usp. sinekurica
sinekurica im. sinekura × ?trica /i kučina/ mn. trice /i kučine/

Nakon što je izgubio jugoslavensku sinekuru, Katunarić se devedesetih munjevito priključio na obilate francuske i hrvatske sinekurice i sinekurčine. (JL, 8. 4. 2006)

• usp. sinekurčina
singliš, singlish [singliš] im. e. Singlish ← Singapore ‘Singapur’ × English ‘engleski’ singapurski engleski, mješavina malajskoga, tamilskoga, kineskoga i engleskoga

Čovječe ja ovaj njihov singlish ništa ne razumijem... kad moram s njima pričati na telefon to mi je noćna mora... (Coolinarika, 22. 11. 2007, k)

Službena su čak četiri jezika: kineski, malajski, engleski i tamilski, ali najčešće se sporazumijevaju čudnom mješavinom sviju četiri, zvanom »singlish«. (GI, 14. 5. 2009)

Ljudi često koriste »singliš«, iako se zakonodavac svim silama trudi izbaciti tu mješavinu kreolskog i engleskog, želeći ih potaknuti da koriste pravilni engleski jezik. (JL, 9. 7. 2010)

Neke riječi u novim dijalektima imaju posve drugačije značenje. Recimo, »blur« na engleskom znači »zamućeno« dok na singlishu (singapurskom engleskom) znači »zbunjeno« ili »sporo«. (Bonbon, 14. 12. 2012)

Svi u Singapuru pričaju engleski, najrasprostranjeniji je i u školi se uči od malih nogu, dok se materinji (npr. mandarinski, malajski, tamilski, kako čiji), uče samo jedan sat u danu. Mix »singapurskog« i engleskog naziva se singlish. (Index, 23. 3. 2015)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, spanglish, srvato-hrbski, srvatski, svahiliti, špangleski, štokajski, švengleski

Singrlice im. mn. e. sing ‘pjevati’ × ?e. sin ‘grijeh’ × singl × e. girl ‘djevojka’ × grlica ime ženske vokalne skupine iz Samobora

Naime, s pratećim Gegenschulter bendom snimio je 2002. godine album »Užas je naša furka« sa 14 blues i rock klasika, a 2008. s Tomislavom Golubanom snima autorsku pjesmu »Brzi vlak«, dok glazbenu suradnju ostvaruje i sa Singrlicama, sastavom Yellow Submarine... (VL, 11. 6. 2011)

Singrlice predstavljaju novi singl i spot za pjesmu Kiša (VL, 8. 7. 2015, n)

Osim Singrlica u spotu se pojavljuje i poznati radijski voditelj i urednik, Frano Ridjan. (VL, 8. 7. 2015)

sinkretenizam im. sinkretizam × kretenizam

Feralov sinkretenizam (FT, 21. 10. 2005, n)

• o napisu M. Kovačevića da ideolozi globalizma u projekt novoga svjetskog carstva »osim judeokršćanske uljudbe« žele uključiti i elemente perzijske i osmanske civilizacije, »što će im i teritorijalno omogućiti stvaranje sinkretističke religije«
sinovanje im. sin × silovanje

Feralovo sinovanje (FT, 10. 12. 2004, n)

• o seksističkom ispadu predsjedničkoga kandidata M. Blaževića, inače nogometnoga trenera, koji se sugovornicima često obraća sa sine

Feralovo sinovanje povijesti (FT, 13. 7. 2007, n)

• o izjavi D. Milinovića da je F. Tuđman najveći hrvatski sin

Siraki im. prid. Sirija × Irak, e. Iraqi ‘irački’

Murac je rekao: »A šta ja znan odakle su, biće iz Iraka ili Sirije!« Onda je murac okrenijo se prema nama i pitao je: »Sirija or Iraki?« Moj drug Dino je njemu rekao: »Siraki!« Murac je opet okrenijo se u mobilni i rekao je: »Jedan je iz Sirije, a drugi iz Iraka!« (Ivančić 2015b, 21. 9. 2015)

• iz kolumne Bilježnica Robija K. o izbjeglicama s Bliskog istoka, Robi K. i njegov prijatelj Dino u razgovoru s murcem (murjakom, policajcem)

sirobujan prid. sirov × Sirobuje × bujan

Sirobujne strasti (FT, 4. 5. 1998, n)

• o divljoj gradnji u Splitu • Sirobuje – bespravno sagrađeno pa legalizirano splitsko naselje • Sirove strasti – poznati filmski triler (1992)

sisaccino [sisačino] im. sisa × tal. e. cappuccino ‘kapučino’ e. boobaccino ← boob ‘sisa’ × cappuccino ‘kapučino’

Izvoli. Vruća čokolada za mamu koja doji. – Hvala. – Vidim da mala Brittany Pam pije veliki sisaccino. (Dva i pol 2014, S04E12)

• usp. Bananaccino, drekačino, frapučino, guzaccino, Jagodaccino, kajpučino, mokačino
sisofrenija im. sisa × shizofrenija

Sisofrenija... (Index, 27. 5. 2015, k)

• komentar na članak da je muškarce najlakše privući ženskim sisama
sisout [sisaut] im. sisa × e. knockout ‘nokaut’

Sisout. (Index, 12. 4. 2016, k)

• komentar na filmić u kojem žena sisom udara čovjeka
sistaknuti se gl. sise × istaknuti se

I siiii, sisice su se sasvim sistaknule. (Radaković 1999, 49)

sistastičan prid. sise × fantastičan × ?bombastičan e. racktastic ← rack ‘sise’ × fantastic ‘fantastičan’ × ?bombastic ‘bombastičan’

Ne želim vas prekidati, ali trebate vidjeti što propušate. Bernadette? Ona nosi salonke i sistastičnu crvenu haljinu iz Zauvijek 21. (Teorija 2014, S06E11)

sizanje im. sisanje /vesla/ ‘bivanje naivnim’ × SIZ ‘Samoupravna interesna zajednica’

Nježno sizanje vesla (Bednjanec 1981, 12. 8. 1981, n)

• epizoda o kajaku dvokleku • SIZ – tijelo u nadležnosti kojega su u SFRJ bili sport, kultura i druge društvene djelatnosti

• usp. nasizati, posizati, sizavac
sizavac im. SIZ ‘Samoupravna interesna zajednica’ × sisavac

Medalju i kantu najnježnijeg štemera osvojio je Nježni. Osvojio je i nagradu općinskih sizavaca. (Bednjanec 1980, 20)

Sigurno si negdje destazirao. Kasniš punih pet minuta. Sad u Švicarsku ide sizavac s mačkom iz stručne službe. (Bednjanec 1980, 96)

• aluzija na sisanje novca onih koji su ga trebali davati • SIZ – tijelo u nadležnosti kojega su u SFRJ bili sport, kultura i druge društvene djelatnosti
sizinkalist im. SIZ ‘Samoupravna interesna zajednica’ × sindikalist

Učlanit ću se u sindikat profesionalnih sportskih funkcionera i sizinkalista. (Bednjanec 1980, 154)

SIZ – tijelo u nadležnosti kojega su u SFRJ bili sport, kultura i druge društvene djelatnosti

• epizoda o općim sportskim temama, o tome što bi Djed Mraz svakomu trebao donijeti, odnosno poboljšati

• usp. sindikanalizacija, vaterpolovni
sizokrat im. SIZ ‘Samoupravna interesna zajednica’ × birokrat

Puse mi šalje preko svojih konzula klupskog budže i sizokrata. (Bednjanec 1980, 7)

Opet aut! To već liči na poslovanje stambenih sizokrata. (Bednjanec 1980, 30)

Osvajanje titule možda će raznježiti sizokrate da daju kintu bar za tramvajsku kartu. (Bednjanec 1980, 55)

• SIZ – tijelo u nadležnosti kojega su u SFRJ bili sport, kultura i druge društvene djelatnosti
sizokratić im. SIZ ‘Samoupravna interesna zajednica’ × birokratić

Bolji sam od tog sizokratića, a stalno gubim... (Bednjanec 1982, 24. 3. 1982)

• epizoda o skvošu • SIZ – tijelo u nadležnosti kojega su u SFRJ bili sport, kultura i druge društvene djelatnosti

• usp. skfaširati
sjajšan prid. sjajan × strašan e. awsful ← awesome ‘sjajan, izvrstan’ × awful ‘očajan, grozan’

Naš dogovor je otpao. – Stvarno? To je sjajšno. – Sjajšno? – Da. (Kako 2015, S04E12)

• usp. blamurozan, elegadan, glamugrozan, zgadan, zgovan
sjebanj im. sjeban × siječanj šaljivo za mjesec siječanj

4. sjebnja 1994. (FT, 4. 1. 1994)

11. sjebnja 1994. (FT, 11. 1. 1994)

2. sjebnja 1995. (FT, 2. 1. 1995)

• usp. jadnuar, smiješanj
sjebastično pril. sjebano × fantastično e. fan-fuckin-tastic ‘fan-jebeno-tastično’

Moja bivša, njezin muž, drska kći i njezin dečko šupak. Sjebastično! Ovaj posjet nije dobro započeo. (Kalifornikacija 2013, S05E01)

sjebeni im. sjeban × studeni šaljivo za mjesec studeni

7. sjebenoga 1994. (FT, 7. 11. 1994)

14. sjebenoga 1994. (FT, 14. 11. 1994)

21. sjebenoga 1994. (FT, 21. 11. 1994)

• usp. stuženi
sjebivjetar im. sjebati × jebivjetar

Feralov sjebivjetar (FT, 29. 11. 1999, n)

• o opravdanju J. Radića da bura ne puše samo na Masleničkome mostu nego i kod Senja
sjebljen prid. sljubljen × jebati

Sada sam u sebi imala dva: gumjetni i guzmetni, pravi. Bili balili su sjebljeni u meni. (Radaković 1999, 50)

• usp. gumjetan
sjebnica im. sjebati × sjednica

Kužim da je sjebnica završena jer iznenada nemamo više kvoruma. (Bednjanec 1982, 14. 7. 1982)

• epizoda o izboru selektora ragbijske reprezentacije

Milanović otvara sjebnicu Vlade dizanjem letvice na 6 m. Pusićka skače prva. Novim Zakonom o poljoprivredi omogućava se sadnja banana u Slavoniji u okvirima OPG-a i ribolov barakuda u Velebitskom kanalu po jakoj buri. (24sata, 6. 3. 2015, k)

A zimsko ferije provedemo na sjeBnicama, stručnim usavršavanjima ili sjedeći u školi bez posla, eto, jer se tako mora. A posao koji treba odraditi odradit ću kod kuće, jer u školi nemam ni mjesta ni uvjeta. (Trudnoća, 11. 7. 2015, k)

skankavac im. skank × skakavac

Skankavac (Di, 6. 12. 2014, k)

• fotomontaža skanka, jednog od derivata marihuane, na skakavcu
skateboardel [skejtbordel] im. e. skateboard ‘skejtbord’ × bordel

Nježni skateboardel (Bednjanec 1980, 111, n)

• epizoda o skejtbordu
skeptički prid. septički × skeptik

Jednom je Cipra došao k meni kući i ispričao mi da je negdje pročitao kako je na mjestu sadašnjeg Filozofskog fakulteta ranije bilo odlagalište smeća. Počeo se smijati na onaj svoj potpuno zarazni način, a onda je rekao da mu je to dalo ideju da bismo naš fakultet trebali od sada zvati skeptičkom jamom. Ne moram vam naravno ni reći da je dugo nakon toga izraz »Filozofski fakultet« bio potpuno eliminiran iz rječnika u našim razgovorima. (Sesardić 2008, 216)

• riječ je o 1980-ima

Barba Zorzi je rekao: »Eto viš o čemu ja govorim! Daleko je Slovenija! I prvo i prvo, ne kaže se crna jama, nego se to stručno zove skeptička jama!« Dida je pitao: »Kako?« Barba Zorzi je rekao: »Skeptička jama!« Dida je rekao: »Znaš šta, Zorzi, ako je ovo skeptička jama, poserem ti se ja na te strane izraze!« Barba Zorzi je pitao: »Zašto bi se posra na strane izraze, jebate?« Dida je rekao: »Zato šta sam euroskeptik!« (FT, 7. 5. 2004)

• iz kolumne V. Ivančića Bilježnica Robija K.

skfaširati gl. skvoš × sfaširati ‘samljeti’

Skfašira i loptira Ivica Bednjanec (Bednjanec 1982, 24. 3. 1982, n)

• podnaslov epizode o skvošu

• usp. sizokratić
skike [skajk] im. e. skike ← /roller/ skates ‘koturaljke, role’ × bike ‘bicikl’ 1. nordijsko koturanje, nordijsko rolanje 2. koturaljke za nordijsko koturanje

Skike su posebne role kojima se možete voziti po svim podlogama. Ne smeta im granje, blato, pa čak ni sitni šljunak. Mogu se koristiti sa štapovima, pa rolanje tada nalikuje na skijanje. Naziv »skike« dolazi od engleskog role (skate) i bicikl (bike). (24sata, 16. 3. 2008)

Idealan za skidanje zimskih suvišnih kilograma, skike je najlakše predstaviti kao nordijsko rolanje na cesti i terenu. (VL, 12. 2. 2010)

Osim biciklista, vidjeli smo i pripadnike nordijskog rolanja, popularno nazvanog skike – novog sporta koji se u Hrvatskoj počeo prakticirati prošle godine. (SD, 11. 4. 2010)

sklizezancija im. sklizati se × zezancija

Nježne sklizezancije (Bednjanec 1981, 21. 1. 1981, n)

• epizoda o hokeju na ledu

• usp. nasizati
skorojevka im. skorojević × skojevka ‘članica SKOJ-a’

Umrla lička sko(ro)jevka. Golemu pozornost »hrvatski mediji« i mediji u Hrvatskoj posvećuju pokojnoj Jovanki Broz – udovici »svih naroda i narodnosti« (ne može se reći pokojnog Druga Tita, jer on »živi vječno«). (Kaćunko, 23. 10. 2013)

• o smrti J. Broz • SKOJ – Savez komunističke omladine Jugoslavije
skort im. e. skort ← skirt ‘suknja’ × short ‘kratak’ × shorts ‘šorc’ ženski odjevni predmet, spoj kratkih hlačica i kratke suknje

Najpopularniji su bili skortovi u bijeloj i crnoj boji, a ako ti još nisu dosadili, donosimo dobru vijest – nosit će se i nadolazeće jeseni! (Index, 22. 8. 2013)

Moda je još jednom pokazala svoju nepredvidljivu narav i na scenu vratila trend koji je žario i palio 90-ih. Skort – spoj kratkih hlačica i suknje u kratkom je roku povratio staru slavu i oko sebe stvorio krug vjernih sljedbenica. (She, 10. 3. 2014)

Ljubiteljica casual stila Oskarovka Reese Witherspoon svojoj kolekciji obožavanih suknji dodala je najpraktičniji kroj minice i kratkih hlača. Skort je ženstveni odjevni komad u kojemu nema prepreka od nezgodnih situacija karakterističnih za skraćene centimetre suknji poput saginjanja, sjedenja ili užurbanog hoda. (Dnevnik, 2. 5. 2014)

• usp. jorts, jundies
skorupcija im. skorup ‘mastan sloj na površini kuhana mlijeka, kajmak, vrhnje’ × korupcija korupcija zbog koje netko od sudionika kupi vrhnje (skorup), odnosno nečasno zarađuje

Skorupcija (FT, 25. 3. 2000, n)

Sve te afere s mitom, korupcijom, nepotizmom, klijentelizmom, pa i djelovanje u sukobu interesa, najbolje bi bilo nazvati skorupcija, kaže Grubišić (»netko kupi vrhnje, dok su mnogi bez posla ili ne primaju plaću«). (Sabor, 16. 2. 2001)

Kao npr. u Italiji, gdje »organizirani kriminal« (Mafija!) ima – javno! – mnogo veći udjel u vlasti nego u Hrvatskoj, pa se tamo suradnja »najdražih neprijatelja« lijepo može opisati izrazom SKORUPCIJA (jer sve strane sa zadovoljstvom ubiru vrhnje – skorup!). (Kaćunko, 13. 10. 2010)

skrbolok im. skrb × krvolok

Socijalni skrboloci (FT, 30. 7. 2004, n)

• I. Đikić o ljudima mutne i kriminalne prošlosti kojima se u Ministarstvu obitelji, branitelja i međugeneracijske solidarnosti okružila ministrica J. Kosor
skupidarija im. skup × stupidarija

Feralova skupidarija (FT, 13. 8. 2004, n)

• o izjavi M. Žužula da će se zbog raspisivanja natječaja dionica autoceste Dugopolje–Šestanovac graditi sporije i skuplje
slabilizacija im. slab, slabjeti × stabilizacija

Nježna slabilizacija (Bednjanec 1981, 4. 11. 1981, n)

• epizoda u kojoj Nježni razgovara sa sportskim rukovodiocima, ljudima iz sjene • Nježni – glavni lik stripa I. Bednjanca

• usp. slabilizirano
slabilizirano pril. slab, slabjeti × stabilizirano

Slabilizirano stabilizira Ivica Bednjanec (Bednjanec 1981, 4. 11. 1981, n)

• podnaslov epizode u kojoj Nježni razgovara sa sportskim rukovodiocima, ljudima iz sjene • Nježni – glavni lik stripa I. Bednjanca

• usp. slabilizacija
slaboratorij im. slab × laboratorij

Feralov slaboratorij (FT, 12. 3. 2004, n)

• o izjavi J. Kosor: »Krvna nam je slika katastrofalna.«

• usp. antecipacija, Besor, brošlost, kokodatak, kosorijeknuti, Kosorlovsky, kosorry, Najdranka, prostmodernizam, Sluzana, Stjeguljica, šarmeraj, vlastarbajter

Sladoledan im. sladoled × dan ime sponzoriranoga praznika sladoleda

Dobili smo novi praznik – SladoleDan! (Ledo, 15. 5. 2015)

Prvi SladoleDan u parku Maksimir proslavilo tisuće Zagrepčana. (VL, 1. 6. 2015)

Prva proslava novog »praznika sladoleda« SladoleDana u organizaciji Leda u zagrebačkom je Maksimiru okupila tisuće ljubitelja omiljene ljetne poslastice. (TP, 1. 6. 2015)

• usp. Čedo, Jafantazija, Ledonardo, lizta, parfektno, scoolptura, spajaliza

Sladomazo im. sladoled × mazati × sado-mazo ime palačinkarnice u Zagrebu, u Tkalčićevoj ulici

Sladomazo (JL, 8. 1. 2015, n)

Popularna palačinkarnica Sladomazo koja je do nedavno poslovala u Zelinskoj 7 od nedavno je svoju ponudu preselila na atraktivniju lokaciju u Tkalčićevu 32. (JL, 8. 1. 2015)

Sladonia im. Sladorana × Slavonija brend šećera županjske Sladorane

Sladonia – novo ime šećera Sladorane (Index, 23. 3. 2006, n)

Ime Sladonia najbolje dočarava te asocijacije i leksički je najprikladnije za hrvatsko i inozemna tržišta, a dobiveno je spajanjem riječi Sladorana i Slavonija. (Index, 23. 3. 2006)

Županjska Sladorana izgradila prvi hrvatski brend šećera Sladonia (PD, 27. 3. 2006, n)

slamnigrarija im. /Ivan/ Slamnig × igrarija

Iz krutog ritma gipke arije / oblikovat će samo svježi dar. / Ne umijem li pjevat skladno, bar / nek odah budu slamnigrarije. (Maroević 2004, 32)

• usp. para-Vraza, posvetoljubiv, posvetoljubivo, posvetoljubivost, severmore, rođengradski
slapičić im. slapić × pičić ‘pička’

Samo ovaj slapičić može osvijetliti jedno selo. Tu postoje muški slapovi, ženske su samo kaskade, što je isto kao slapičke. (Bednjanec 1980, 1. 7. 1981)

• epizoda o kajaku na divljim vodama

• usp. kajakakanje, slapička
slapička im. slap, slapić × pička

Samo ovaj slapičić može osvijetliti jedno selo. Tu postoje muški slapovi, ženske su samo kaskade, što je isto kao slapičke. (Bednjanec 1980, 1. 7. 1981)

• epizoda o kajaku na divljim vodama

• usp. kajakakanje, slapičić
slanguage [slengviģ] im. e. slanguage ← slang ‘sleng’ × language ‘jezik’

Međunogamatim, pravi smisao tog frazgovora na našem ist slanguageu kako slebdi: [...] Radaković 1999, 60)

• usp. frazgovor, međunogamatim, slebdjeti
slashkini [sleškini] im. e. slashkini ← slash ‘prorez’ × monokini ‘monokini, jednodijelni ženski kupaći kostim’ jednodijelni ženski kupaći kostim s vodoravnim razrezima na struku

Znate li što je slashkini? Ovaj izraz izvedenica je nastala iz engleskih riječi slash (razrezati, prorezati) i monokini, a odnosi se na trendi jednodijelni kupaći kostim. (Dnevnik, 7. 8. 2015)

Ove godine nosi se slashkini – jednodijelni kupaći kostim s razrezima koji naglašava svaku žensku oblinu [...] (Dnevnik, 14. 8. 2015)

• usp. burkini, facekini, fatkini, frong, mankini, monokini, tankini
slastika im. slast × sladoled × svastika

Slastika (Di, 30. 10. 2015, m)

• fotomontaža kukastoga križa na sladoledu

Slavatomcu im. Slava ocu × /Zdravko/ Tomac

Počinio si, brate Živko, grijeh propustom, za koji je premala pokora ako izmoliš pet Tomčenaša, Zdravopartija i Slavatomcu. (FT, 28. 7. 2001, n)

• satiričan tekst, navodni odgovor fra D. Litre don Ž. Kustiću

• usp. iustaški, Lobotomac, tomači, tomaćinstvo, Tomčenaš, tomobranski, zdravkologički, zdravkorazumski, Zdravopartija
slavkoluk im. Slavko /Linić/ × slavoluk

Feralov slavkoluk (FT, 24. 5. 2003, n)

• o tvrdnji S. Linića da se u Hrvatskoj ne živi lošije, nego su zahtjevi građana veći

• usp. burdžoazija, ekognomski, halocinogen, hulkiganizam, klinićki, Plinić, Porezman, Porres, slavkorječivost, Slinić, socijalnuški, Zlavko, Zlinić
slavkorječivost im. Slavko /Linić/ × slatkorječivost

Feralova slavkorječivost (FT, 14. 9. 2002, n)

• o izjavi S. Linića da mediji štite nestručne i nesposobne, a njega optužuju za bezobraštinu

• usp. burdžoazija, ekognomski, halocinogen, hulkiganizam, klinićki, Plinić, Porezman, Porres, slavkoluk, Slinić, socijalnuški, Zlavko, Zlinić
slavoubitnik im. slavodobitnik × ubiti

Nije li puno gore kad Bandić grli bukvu nego kad Milinović grli topolu? Na koncu: zašto je itko toliko naivan da misli da je party organiziran za slavodobitnika Antu, a ne za slavoubitnika Mirka? (Šimičević, 26. 8. 2013)

• o proslavi u čast slavodobitnika Sinjske alke A. Zorice kojoj je nazočio i osuđeni ratni zločinac M. Norac

• usp. belaj-čauš, norčan, norčanik, prvonorac
slazba im. slaziti, silaziti × glazba
slazba od šaputavih šlapa / niz oprezne stepenice (Sever 1977, 83)

• usp. histerički, igrifon, nekrostih, prediti, severmore, učestkati
slebdjeti gl. slijediti × lebdjeti

Međunogamatim, pravi smisao tog frazgovora na našem ist slanguageu kako slebdi: [...] Radaković 1999, 60)

• usp. frazgovor, međunogamatim, slanguage
skljokan im. skljokati se × ?klokan

Ja stoga zebem bez ševe, bez labuda udavna bi mi ptičkica, vrapičić moj, izgorila i spuštiglić se na zamorce i skljokane koji kakadu. (Radaković 1999, 48)

• usp. izgoriti, kakadu, labud, ptičkica, spuštiglić, udavna, vrapičić, zebem
sličuganje im. sličuhanje ‘klizanje’ × ?cuganje ‘pijenje, opijanje’

Nježno sličuganje (Bednjanec 1984, 19. 12. 1984, n)

• epizoda o klizanju

• usp. klizdica
slićaćica im. sličica × /Ivo Sanader/ Ćaća

Samoljepljive slićaćice (Ćaća, 15. 3. 2015, m)

I to po super povoljnoj cijeni od 19 kn po kesici. Svaka kesica sadrži dvije slićaćice (Ćaća, 15. 3. 2015, k)

• fotomontaža I. Sanadera umjesto svih nogometaša u albumu samoljepljivih sličica

Slinić im. sliniti × /Slavko/ Linić pogrdno za političara S. Linića

Čuj, čuj.... ovo je pravi priručnik za Slinića, Bandića i ostale gradske oce, vlasnike praznih državnih i gradskih blagajni kako još bolje oderati ovce. (Index, 10. 10. 2013, k)

SLiniću. Prvo plati državne dugove. Ministarstvo pravosuđa ne plaća braniteljima po službenoj dužnosti i sudskim vještacima više od 20 mjeseci. To se ne spominje. (Index, 21. 10. 2013, k)

Sliniću, to sve kaj Zoka tebi radi par dana, zločinačka organizacija zvana SDP nama građanima radi zadnje 2,5 godine! (VL, 30. 5. 2014, k)

• usp. burdžoazija, ekognomski, halocinogen, hulkiganizam, klinićki, Plinić, Porezman, Porres, slavkoluk, slavkorječivost, socijalnuški, Zlavko, Zlinić
sliptiz im. sliperice × striptiz fr. slip-tize ← slip ‘muške gaćice’ × striptease ‘striptiz’

Ne dajte se zavarati, to što ću vam ja izvesti nije puki sliptiz, nego čista umjetnost! (Queneau 2006, 152)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, spaciotemperaturalitet, spokotan, trizanka, ugnjetiskivati, Zanzinamibijka
sliškarstvo im. /Vjeko/ Sliško × slikarstvo

Feralovo sliškarstvo (FT, 7. 4. 2001, n)

• o strahu slikara, scenografa i redatelja Ž. Senečića da će ga proglasiti čovjekom mafijaša V. Sliška

Slobenija im. Slobodan /Milošević/ × Slovenija

Feralova Slobenija (FT, 25. 8. 2006, n)

• o izjavama T. G. Antičića o hrvatskim graničnim pitanjima sa Slovenijom

• usp. savudren
slobodež im. sloboda × bodež

Mičem i po pojmu na kojem sam radio godinama, kušajući spojiti teoriju i praksu, te čvrsto povezati htjenja i ostvaraj podneblja: slobodež. (Rajki 2014a, 46)

slobotomija^1 im. sloboda × lobotomija

Feralova slobotomija (FT, 16. 12. 1996, n)

• o napisu M. Matića: »Još svakome i svugdje nije došla sloboda u Hrvata.«
slobotomija^2 im. Slobodan /Milošević/ × lobotomija

Slobotomija na Terazijama (FT, 7. 7. 2001, n)

• P. Luković o reakcijama u Beogradu nakon odlaska S. Miloševića u Haag

Feralova slobotomija (FT, 22. 11. 2003, n)

• o izjavi B. Jovića da S. Milošević »nikada nije bio šovinista i nacionalista«
slobotomija^3 im. Slobodan /Prosperov Novak/ × lobotomija

Slobotomija nad Krležom (FT, 20. 9. 2003, n)

• P. Matvejević o tretmanu M. Krleže u Povijesti hrvatske književnosti S. Prosperova Novaka

• usp. prosperavanje, usaša
slobotomija^4 im. Slobodan /Novak/ × lobotomija

Slobotomija (FT, 8. 12. 2006, n)

• o izjavi S. Novaka da ne zna je li B. Glavaš počinio ratni zločin, ali da zna da nije kriv

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, spolesnik, ssabor, župost, žutnja
slogoreja im. sloga × logoreja ‘patološka brbljavost’

Feralova hrvatska slogoreja (FT, 1. 11. 2003, n)

• o izjavama Z. Tomca, izbornoga kandidata Foruma hrvatske sloge

• usp. apologoreja, blogoreja
slonomatopeja im. slon × onomatopeja

Feralova slonomatopeja (FT, 1. 12. 2001, n)

• komentar primjedbe B. Jalšovca u Saboru: »Dolazim iz ruralnih krajeva i jako su mi poznati krici prirode.«
slonrao im. slon × orao e. elephird ← elephant ‘slon’ × bird ‘ptica’

Slonrao (Surfer, 18. 1. 2016, n)

• fotomontaža orla, odnosno ptice s glavom slona

• usp. konjrčak, lavrčak, patkonj, patslon, sokonjivac

Slovatska im. Slovenija × Hrvatska

Hrvenija i Slovatska (Dežulović 2012a, 200, listopad 2010, n)

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Srbatska, Srbosna, Topganistan
slovostaj im. slovo × lovostaj

Feralov slovostaj (FT, 16. 11. 2002, n)

• o izjavi Z. Vukmana nakon prijedloga Kaznenoga zakona kojim bi se kažnjavalo veličanje bivših fašističkih država ili organizacija: »Neka nas onda kazne svih retroaktivno. Za svako napisano i izgovoreno slovo “u”.«

• usp. apologoreja, balkanto, Četverorep, gumnazija, kranjčarenje, kriptokolumnizam, kukumenski, medikamental, pakaovac, preseratorijanac, shitac, talamuđenje, teroretičar, tribudal, vjerojauk, vukmanijak

Sluzana im. sluz ‘štogod ljigavo’ × Suzana

Feralova Sluzana (FT, 13. 10. 2006, n)

• o izjavi J. Kosor da Vlada čini sve kako bi se braniteljima vratilo dostojanstvo • Suzana – nadimak kojim je S. Mesić u predsjedničkoj kampanji ismijavao J. Kosor aludirajući na njezinu navodnu plačljivost

• usp. antecipacija, Besor, brošlost, kokodatak, kosorijeknuti, Kosorlovsky, kosorry, Najdranka, prostmodernizam, slaboratorij, Stjeguljica, šarmeraj, vlastarbajter

Sljepošević im. slijep × /Nadan/ Vidošević

Beznadan Sljepošević – »lep kao greh« & sodoma i Komora. La comedia è finita! – možda će netko reći (ili pomisliti) da je završila hrvatska komedija otkrivanjem skandala u HGK i HAC-u. (Kaćunko, 23. 10. 2013)

• o uhićenju N. Vidoševića, predsjednika Hrvatske gospodarske komore

• usp. Beznadan, Iznenadan, Jadan, Kradan, Nadan, Nadanhazija, Nadanlina, Nadarnija, nenadano, Sanadan, Uvidošević
sljepotica im. slijep × ljepotica

Poljudska sljepotica (FT, 16. 6. 2006, n)

• o neotklonjenim nedostacima nogometnoga stadiona na Poljudu

Sm–Sq
smeč im. e. smash ← smack ‘pljeska’, smite ‘udariti’ × mash ‘zgnječiti’, bash ‘tresnuti’ u sportu oštar udarac rukom ili reketom visoke lopte odozgo, u tenisu, stolnome tenisu, odbojci, badmintonu
smeč (Klaić 1972, s. v.)

smeč (Anić 1991, s. v.)

U mladoj Velikogoričanki Senni Ušić, mnogi, ne bez razloga, vide novu Barbaru Ružić. Njezini smečevi bili su nerješiva zagonetka za sve suparnice i potpuno je zasluženo proglašena najboljom igračicom prvenstva. (Vjesnik, 29. 4. 2003)

Ispitanik-seniorski reprezentativac izveo je po 20 smečeva sa svake pozicije [...] (Đurković et al. 2005, 21)

Za vrijeme odbojkaškog susreta između sveučilišta Stanford i San Diego, dogodila se briljantna asistencija za »smeč«, ali nogom igrača koji je ležao na parketu. (TP, 12. 4. 2009)

Kako je ovo moguće? Pogledajte smeč iz nemoguće pozicije (Index, 22. 10. 2015, n)

smećenik im. smeće × svećenik

Feralov smećenik (FT, 4. 8. 2006, n)

• o odbijanju B. Glavaša da se ispriča V. Faberu što ga je nazvao ljudskim smećem

Smećenik (Di, 12. 1. 2015, k)

• komentar na fotografiju kardinala J. Bozanića

• usp. Bogznanić, celibrat, kaptolacija, kaptolik, katakorizma, Noćenaš, posranica, tamjan
smetak im. ?smotak, smotka ‘cigareta’ × ?smetati × metak

Na hladnom vjetru, dobivajući uzgon u filter, brzo je prostrujio posred pune crte prazne ceste opušak pa sam ga nazvao: smetak. (Rajki 2014a, 37)

smetlati gl. smetati × metla

»Skini, milo, rhyticu & bluesicu... i struknjicu... i sve (prodmuklo:) dragaćice...« [...] a ako mi smetla i on će biti golman. (Radaković 1999, 48)

• usp. bluesica, dragaćice, golman, prodmuklo, rhytica, struknjica

Smijade im. smijati se × /Moša/ Pijade

Moša Smijade (FT, 18. 3. 2000, n)

• kolumna Bilježnica Robija K. V. Ivančića, dida se želi iščlaniti iz Partije jer »otkad je umra Moša Pijade ta partija nije ni zakurac«
smiješanj im. smiješan × siječanj šaljivo za mjesec siječanj

5. smiješnja 1998. (FT, 5. 1. 1998)

12. smiješnja 1998. (FT, 12. 1. 1998)

19. smiješnja 1998. (FT, 19. 1. 1998)

• usp. jadnuar, sjebanj
smirtanje im. e. smirting ← smoking ‘pušenje’ × flirting ‘očijukanje, koketiranje’ druženje ispred kafića, restorana ili uredskoga prostora uz cigaretu, kao posljedica zabrane pušenja u zatvorenim javnim prostorima

Što je to smirtanje, nikad čula? (F, 20. 9. 2009, k)

Smirtati, bljak. Koja odurna, hrvatskim prilikama neprikladna riječ. Pa nismo jebeni anglosaksonski retardi. Jebalo vas smirtanje. (F, 20. 9. 2009, k)

Jedini je bed pušenje vani. Ali to je samo izlika za smirtanje (smoking+flirting prilagođeno hrvatskom jeziku). A smirtanje je jedan od najboljih načina za upoznati ljude. (Iskrica, 9. 11. 2011, k)

smirtati gl. e. smirt ← smoke ‘pušiti’ × flirt ‘očijukati, koketirati’ družiti se ispred kafića, restorana ili uredskoga prostora uz cigaretu, kao posljedica zabrane pušenja u zatvorenim javnim prostorima

Hoćemo smirtati vani? (F, 20. 9. 2009, k)

Da, smirtati. Još se nisam ni navikao na tu riječ i akciju, a već pričaju da će opet dozvoliti pušenje u kafićima. (F, 20. 9. 2009, k)

Smirtati, bljak. Koja odurna, hrvatskim prilikama neprikladna riječ. Pa nismo jebeni anglosaksonski retardi. Jebalo vas smirtanje. (F, 20. 9. 2009, k)

smirter im. e. smirter ← smoker ‘pušač’ × flirter ‘koji očijuka, koji koketira’ onaj tko smirta • v. smirtati

Tako svaki uspješni smirter kod sebe uvijek ima upaljač koji radi, ali nikad sam sebi ne pali cigaretu, kao i bonbone ili žvake za osvježivanje. (JL, 6. 5. 2009)

smirting im. e. smirting ← smoking ‘pušenje’ × flirting ‘očijukanje, koketiranje’ • v. smirtanje

To se pripisuje društvenom fenomenu koji je prvi put prepoznat u Irskoj nakon zabrane pušenja 2004. [...] Dobio je naziv smirting. Smirting, kovanica nastala spajanjem riječi »smoking« i »flirting«, kolokvijalno opisuje socijalizaciju ispred kafića. (JL, 6. 5. 2009)

smjeronauk im. smjer, smjeran × vjeronauk

Feralova petica iz smjeronauka (FT, 30. 7. 2004, n)

• o izjavi apostolskoga nuncija F. J. Lozana da mu nije poznato da igdje javnost sluša Crkvu kao što ju sluša u Hrvatskoj
smog im. e. smog ← smoke ‘dim’ × fog ‘magla’ magla koja se stvara od vlage, dima i ispušnih plinova u gradovima i industrijskim područjima

A koji mene đavo tjera da se s Dektivom nosam, da trunem u čađi i magli, u smogu, kako se stručno veli, dok je u Krajini sunca i zraka, da se samim njima nasitiš... (Raos 1971, 591)

smog (Klaić 1972, s. v.)

Ti su plinovi i glavni sastojci tzv. smoga, zagađenog zraka izmiješanog s maglom u gradovima. (Matoničkin – Pavletić – Cvitković 1979, 144)

smog (Anić 1991, s. v.)

Smog u gradu povećava rizik od raka pluća (Index, 4. 12. 2003, n)

• usp. vog
smoglimpijada im. smog × olimpijada

Moderni petoboj bi trebao imati ove discipline: 1. sastankašenje, 2. trčanje za standardom, 3. klopanje galofaka, 4. autokros kroz zakrčene ulice i – 5. buljenje u televizor. To je hibridni petljatlon za smoglimpijadu. (Bednjanec 1980, 134)

• epizoda o modernome petoboju

• usp. petljatlon
smoj prid. svoj × moj

Kao kar-akter Jakov jebio takov kakov jebio, tako, snošajan, ali uvijek sam ga bila u smoj osobni dvosobni apartaman uspremna primiti za plodstanara. (Radaković 1999, 47)

• usp. apartaman, jebiti, karakter, plodstanar, snošajan
smojatanje im. /Miljenko/ Smoje × svojatanje

Smojatanje (FT, 20. 8. 2004, n)

• o obratu u Slobodnoj Dalmaciji kojim je M. Smoje od izroda prometnut u spomenik kulture

Smojatanje je nastupilo kasnije, kada je društvena klima postala nešto toplija i pitomija, led se otapao i stvarao višak tekućine dostatan za ispiranje savjesti, a »jugofil« i »autonomaš« – budući pouzdano mrtav – više nije bio pogodan za linč, već je mogao poslužiti kao resurs pomoću kojeg bi se ostvarili stanoviti moralni profiti i obavilo usputno retuširanje tradicije. (Ivančić 2012c, 25. 2. 2012)

smojeglavost im. /Miljenko/ Smoje × svojeglavost

Feralova smojeglavost (FT, 4. 4. 2008, n)

• o izjavi T. Dujmovića da M. Smoje i jugonostalgičari B. Dvorniku nikad nisu oprostili što je ovaj stao uz F. Tuđmana

Smradeze im. smrad × HDZ ‘Hrvatska demokratska zajednica’ pogrdno za HDZ

Ovo je bio plebiscit protiv HDZ-a (kojeg Hrvati u govoru nazivaju kradezeom ili smradezeom) i njihovog lopovluka, koji je opustošio Hrvatsku. (VL, 11. 1. 2010, k)

Zašto si onda glasovao za Smradeze kad su tamo sve same komunjare? (NCL, 12. 6. 2012, k)

»Socijal-liberalna« stranka, a idu u paket sa smradezeom... Govna prodana. (Index, 20. 3. 2015, k)

smradezeovac im. smrad × hadezeovac pogrdno za HDZ-ovca

Ja mislim da je jedino smradezeovcima otkazalo i ono malo mozga, ako ga uopće imaju (Index, 5. 12. 2008, k)

Iskreno, zaboli me kurac gdje je završila lova koju je stranka dobila 95. za prodaju SVOJE nekretnine. Još jedan očajnički pokušaj smradezeovaca za izjednačavanje krivnje. (Index, 23. 9. 2011, k)

Pa ako su krivi i trebaju, baš kao Smradezeovci. A najveći od njih, onaj čije se prezime ne smije kod njih spominjati, počinje sa S. Daj mi pomogni, ne mogu se sjetiti. (Index, 19. 10. 2014, k)

Smradežulović im. smrad × /Boris/ Dežulović pogrdno za novinara i književnika B. Dežulovića

»Ovde živi Boris Smradežulović i njegova veštica Julijana«, huliganski je zapis koji nije uklonjen ni nakon što je Dežulović, ima tome dosta, prijetnju prijavio policiji. (Index, 28. 3. 2011)

Naravno osim Smradežulovića, Tomića i ostalih željnih ljubavi, a hrana im je mržnja! (Index, 5. 6. 2014)

• usp. Borij, Brežulović, dežulan, dežulanje, dežulati, Prdežulović
smradminton im. smrad ‘loša stvar’ × badminton e. sadminton ← sad ‘tužan, jadan’ × badminton ‘badminton’

Jesi li igrao badminton ili smradminton. (Teorija 2015, S08E19)

• usp. blackminton, speedminton
smradomazohizam im. smrad ‘kvaran, loš čovjek’ × sadomazohizam

Feralov smradomazohizam (FT, 20. 6. 2008, n)

• o izjavi J. Miljka da hrvatski nacionalizam nema svrhu ako ne uključuje dozu imperijalizma, jer bez toga proizvodi mazohizam

Smradnader im. smrad × /Ivo/ Sanader pogrdno za političara I. Sanadera

Nije mi jasno kome je ovo smišno. Ovog lopova Smradnadera mišat s Karamarkom. (Ćaća, 10. 11. 2015, k)

• usp. Beznader, Kranader, Sanadan, Satnader, Smranader, Sranader, Thievo

Smradrid im. smrad × /Real/ Madrid pogrdno za nogometni klub Real Madrid

Suarez će se odlično uklopiti u Smradridu ako dođe (Index, 10. 7. 2013, k)

1 : 2 za Barcu, Messi 2 i brat Kerim za Smradrid... (Index, 23. 3. 2014, k)

Jedino ko će kmečati će biti navijačice malog Penal Smradrida u nedjelju nakon El Clasica. (Index, 20. 3. 2015, k)

Smranader im. smrad × /Ivo/ Sanader pogrdno za političara I. Sanadera

Danas, smatra Petrač, a javnosti prenosi njegov odvjetnik Pavasović Visković, hrvatski premijer sotonizira i progoni generala Gotovinu, pa se takvog čovjeka i ne može drugačije nazvati do Smranader. (SD, 5. 9. 2015)

Petrač: Ispričavam se Sanaderu što sam ga nazvao Smranaderom (JL, 10. 11. 2006, n)

Iznoseći svoju obranu na Županijskom sudu na suđenju za otmicu sina Vladimira Zagorca, Hrvoje Petrač danas se ispričao premijeru Ivi Sanaderu zbog toga što ga je lani nakon uhićenja u Grčkoj nazvao Smranaderom, ali ne i zbog toga što mu je poželio »sreću u njegovu političkom samoubojstvu«. (JL, 10. 11. 2006)

• usp. Beznader, Kranader, Sanadan, Satnader, Smradnader, Sranader, Thievo

Smrdija im. smrad, smrdjeti × Srbija pogrdno za Srbiju

Tadiću lažove, snuješ Veliku Smrdiju preko Banjaluke? Neće moći, iako ste ju etnički očistili, teritorij neće pod Smrdiju,vjeruj. (NCL, 7. 7. 2011, k)

Jos iz Bosne napenaliti orijentaše na istok kojem teže i onda se može napraviti i obnoviti nekakav savez bivših habsburg zemalja! Sa Smrdijom smo izgubili 100 godina na sve najgore, ali bolje ikad nego nikad odjebati te idiote. (Index, 22. 7. 2015, k)

Đikani i Gedžovani kojima su djedovi opančari iz Smrdije došli u Split se ovdi predstavljaju fetivin »Dalmatincima«. Nisu oni nikakvi Dalmatinci, već vukovi Orjune koji glumataju i zavaravaju naivne Hrvate. Gedžo je uvik gedžo! Zapamtite to Hrvati. (SD, 11. 10. 2015, k)

smrdijanski prid. smrad, smrdjeti × srbijanski koji se odnosi na Smrde i Smrdiju • v. Smrdin, Smrdija

Ti si debilan, Smrdine iskompleksirani, marš na smrdijanske portale! (Index, 3. 10. 2014, k)

Po većini komentara može se zaključiti da su se komentatori sa smrdijanskog Kurira preselili na Index (Index, 10. 1. 2015, k)

Jedino smrdijanski gad može slaviti nad ubijanjem Hrvata, odtraktoraj. (Index, 11. 5. 2015, k)

Smrdin im. smrad, smrdjeti × Srbin pogrdno za Srbina

Ti si debilan, Smrdine iskompleksirani, marš na smrdijanske portale! (Index, 3. 10. 2014, k)

Smrdinu Mijiću su Glavaš i Šešelj jedan te isti kurac, samo na suptrotstavljenim stranama. Pljuc. (NL, 4. 2. 2015, k)

Smrdiš, Smrdine! (NL, 6. 8. 2015, k)

Smrdinamo im. smrad, smrdjeti × Dinamo pogrdno za nogometni klub Dinamo

Ovdje nije rič o Smrdinamu (Index, 21. 5. 2015, k)

Jebote, čak i Smrdinamo ima više. (Index, 30. 5. 2015, k)

Imam perverznu želju da se Smrdinamo kvalificira u LP da ponovo svjedočimo obaranju rekorda i brutalnim ismijavanjima [...] U svakom slučaju Smrdinamo će se osramotiti, a ja ću uživati. (Index, 2. 6. 2015, k)

• usp. Gaynamo, Govnjarski

Smrdoslavija im. smrad, smrdjeti × Jugoslavija pogrdno za Jugoslaviju

Da je gospođa ministar pogriješila, to je neosporno... No sve to isto radila je i prošla vlada, a i ona prije nje... Vidiš, to nema veze ni s pederima, ni sa Smrdoslavijom a ni ičim drugim osim univerzalnog kriminala! (Index, 11. 6. 2012, k)

Titova Smrdoslavija je nestala, na isti način na koji je i nastala: na genocidu i ratnom zločinu. (Index, 11. 5. 2013, k)

Nikakvo, dakle, čudo da dvie negdašnje kolonialne velesije V. Britanija i Francezka, ali i Nizozemska najviše žaluju za tom Smrdoslavijom. Belgija žaluje nešto manje jer ima problem s Valoncima i Flamancima koji je podosta sličan i dugotrajan kao i problem Hrvata i Srba u SFRJ-otu. Valonci su privilegiraniji od Flamanaca, ali ta privilegiranost nije toli izražajna i očigledna kao ona koju uživahu Srbi u doba Smrdoslavije, t.j. SFRJ-ota. (HKV, 8. 7. 2015, k)

• usp. Bretanija, Jugosmradija, Šugoslavija, Yugosslavija

Snifter im. snifati ‘šmrkati’ × /Adolf/ Hitler

Adolf Snifter: Moja borba (Di, 28. 9. 2015, m)

• fotomontaža TV-voditelja V. Bujanca, poznatoga po navodnome drogiranju, s bijelim prahom ispod nosa

• usp. adolfescentski, Bujakkake, Bujan, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Speederman, Surlanec, šmrkadona, štrumpfbahnfürer, T-komad, Znojanec
snijeganjanje im. snijeg × ganjanje

Nije se ni trebao pogledati; znao sam da mu se pahuljama zjenice šire u »snijeganjanje«. (Rajki 2012, 11)

snijemati gl. snijeg × nemati e. snow ‘snijeg’

Nađimo se ovdje sutra navečer oko deset. – Sniježit će. Što ćemo ako bude mećava? – Kako god, bit ćemo ovdje. Snijema problema. (Kako 2015, S04E13)

• u izvorniku igra je bliskozvučnih e. sintagmi snow problem ‘sniježni problem’ i no problem ‘nema problema’

snimalen prid. sniman × malen

Bio je duhovitalan, zabalvan, miom, i nikada nije bio snimalen za nikakav alkohollywoodstock i udo cognazzi, mon šuncle. (Radaković 1999, 48)

• usp. alkohollywoodstock, cognazzi, duhovitalan, miom, šuncle, zabalvan
snobelovac im. snob × nobelovac

Koliko su se kupci jagmili za novim nobelovcem i koliko je među njima bilo snobelovaca vidjelo se nakon dva-tri mjeseca, kada se u nekim knjižarama nije mogao pronaći prvi tom »Tumača«, ali je zato drugoga toma bilo – vulgarno ali bukvalno – na bacanje. (Lucić 2015a, 13. 10. 2015)

• riječ je o Nigerijcu W. Soyinki, dobitniku Nobelove nagrade za književnost 1986, kojemu je u Jugoslaviji preveden roman Tumači, te usporednici s u nas jednako nepoznatom Bjeloruskinjom S. Aleksievič, dobitnicom 2015.

snobelovština im. snobovština × nobel ‘Nobelova nagrada’

O snobelovštini u hrvatskoj književnosti (Lucić 2013b, 331, n)

• o izjavi N. Fabrija da je iz Švedske dobio obavijest da je kandidat za Nobelovu nagradu, ali se kasnije ispostavilo da mu je poslana samo obavijest o primitku njegova prijedloga za kandidaturu nekoga drugog pisca
snobitel im. snob × mobitel 1. onaj tko se razmeće skupim mobitelom

Snobiteli. Mobitel-snobovi, pojavili su se u Hrvatskoj u velikom broju posljednjih par godina, u svim većim i manjim urbaniziranim područjima. (Index, 11. 9. 2002, k)

Snobitel. Mobitel izraz iz doba početka invazije mobilnih telefona (krajem 90-ih godina) dok se mobitel još uvijek smatrao luksuzom i dekorativnim elementom snobova. (Zadarplus, 26. 4. 2015)

2. pomodni skupi model mobitela

Zvoni mi snobitel. Hrvatski broj, nepoznat. Ja u majci svih Hercegovaca. U roamingu. Skupo, a kratko. Prekidam poziv. (Dnevnik, 5. 9. 2008, b)

snorkie [snorki] im. e. snorkie ← /miniature/ schnauzer ‘/patuljasti/ šnaucer’ × yorkie, yorkshire /terrier/ ‘jorki, jorkširski /terijer/’ pas mješanac patuljastoga šnaucera i jorkširskoga terijera

Miniature Schnauzer + Yorkie = Snorkie (Vauvau, 12. 6. 2007)

snošajan prid. snošaj × ?snošljiv × očajan

Kao kar-akter Jakov jebio takov kakov jebio, tako, snošajan, ali uvijek sam ga bila u smoj osobni dvosobni apartaman uspremna primiti za plodstanara. (Radaković 1999, 47)

• usp. apartaman, jebiti, karakter, plodstanar, smoj
snovaj im. snošaj × snova ‘iznova’ × ?san

[...] uzimala bih ga u usista između usisnica i sisala i sasala, isusalami, sve dok se opet bi-ne-bi ukurtio za ševni snovaj, za uspomenetraciju. (Radaković 1999, 47)

• usp. isusalami, ukurtiti, usisnice, usista, uspomenetracija

Snjeguzica im. Snjeguljica × guzica ime lika u stripu

Glede dovratka je stajala bajna ljepotica – Snjeguzica... (Mataković 1991, 8)

Kada se 007 patuljaka vratilo, ugledaše počasne ostatke Snjeguzice, nu u istom trenu popadaju mrtvi... (Mataković 1991, 9)

snježnost im. snježni × Nježni, nježan × nježnost

Nježne snježnosti (Bednjanec 1980, 90, n)

• epizoda o skijanju • Nježni – glavni lik stripa I. Bednjanca

• usp. Njeržebet, Nježančić, Nježanka, Nježankašević, Nježavka, Nježninental, nježnoboličan, nježnokaut, nježnomerički, nježnosmučan, nježnoverzan, Nježungul, Nježurbek
socijalisac im. socijalistički × lisac

[...] u meni nema ništa poduzetno, a još manje poduzetničko. Tu sam potpuno neodgojen. Bio sam i ostao soc. janje koje su nadmudrili socijalisci i sociolasice. (Radaković 1990, 121)

• usp. sociolasica
socijalnuški prid. socijalni × jalnuški

Feralovi socijalnuški diletanti (FT, 19. 2. 2000, n)

• o izjavi ministra S. Linića: »Do sada je netko krivo učio ljude da je stečaj opasan za radnike« • jalnuški diletanti – nesposobni i neuspješni zavidnici, jedna od sintagmi kojom se F. Tuđman obračunavao s političkim neistomišljenicima

• usp. filijalnuški, generalnuški, genijalnuški, intelektujalnuški, javnuški, mundijalnuški, nacionalnuški, serijalnuški, virtualnuški

• usp. burdžoazija, ekognomski, halocinogen, hulkiganizam, klinićki, Plinić, Porezman, Porres, slavkoluk, slavkorječivost, Slinić, Zlavko, Zlinić
sociodemopatski prid. sociopatski × socijaldemokratski

Moglo bi se, istina, reći i da se to s Ivom Baldasarom zajebava Zoran Milanović, ali poznajući tog arogantnog aparatčika i nervčika, teško da je splitsku partijsku ćeliju namjerno rasformirao na dan gradskog patrona. Uostalom, da taj sociodemopatski um ima još i smisao za humor – kakav, recimo, ima Baldasarov tegobni život – splitski bi ogranak svečano zatvorio prije mjesec dana, 10. travnja, sve uz vijenac za pale drugove. (Dežulović 2016b, 10. 5. 2016)

• o raspuštanju splitskog ogranka SDP-a na čelu s I. Baldasarom
sociolasica im. socijalistički × lasica

[...] u meni nema ništa poduzetno, a još manje poduzetničko. Tu sam potpuno neodgojen. Bio sam i ostao soc. janje koje su nadmudrili socijalisci i sociolasice. (Radaković 1990, 121)

• usp. socijalisac

Sodomazo im. Sodoma × sado-mazo

Sodomazo show & kult tura i nasilja (Kaćunko, 3. 3. 2011, n)

• o TV-nastupima aktivista I. Pernara i pjevačice Severine

• usp. bregovnitis, cooltura
sofijati gl. Sofija × zabijati

Gle, nema me na spisku! Koga boga Toza voza? Tko će ti tamo sofijati golove? (Bednjanec 1982, 17. 11. 1982)

• epizoda o želji Nježnoga da zaigra u reprezentaciji • T. Veselinović – Toza – selektor jugoslavenske reprezentacije, Nježni mu se u epizodi obraća prije utakmice u Sofiji • Nježni – glavni lik stripa I. Bednjanca

• usp. pretplaćenik, prezerventativac

Sokolidarnost im. Sokol /Marić Security/ × solidarnost naziv akcije solidarnosti studenata zagrebačkoga Filozofskog fakulteta sa zaštitarima tvrtke Sokol Marić Security, koju je angažirao dekan Fakulteta V. Previšić (19. 9. 2016)

sokonjivac im. sokol × ljenjivac e. slawk ← sloth ‘ljenjivac’ × hawk ‘jastreb’

Sokonjivac (Surfer, 18. 1. 2016, n)

• fotomontaža sokola, odnosno jastreba s glavom ljenjivca

• usp. konjrčak, lavrčak, patkonj, patslon, slonrao
solastalgičan prid. e. solastalgic ← solace ‘utjeha’ × nostalgic ‘nostalgičan’ koji pati od solastalgije • v. solastalgija

Jeste li i vi nekada bili solastalgični? (Net, 7. 11. 2015)

solastalgija im. e. solastalgia ← solace ‘utjeha’ × nostalgia ‘nostalgija’ psihički poremećaj, egzistencijalni strah zbog promjena u okolišu ili klimi

Najkraće objašnjenje solastalgije je da je to dojam ili osjećaj izmještenosti i gubitka. [...] Solastalgija je neologizam koji dugujemo australskom filozofu Glennu Albrechtu, predavaču održivog razvoja na Sveučilištu Murdoch u Perthu. (NL, 13. 9. 2015)

Tako je filozof Glenn Albrecht osmislio »solastalgiju«, spoj riječi »solace« (utjeha) i »nostalgia« (nostalgija), a koristi se u okviru kliničke psihologije. [...] Solastalgija je ono što osjećate kada mislite da je ugroženo vaše mjesto zbog promjena u prirodi, rekao je filozof. (Net, 7. 11. 2015)

soldarnost im. e. sold ‘prodan’ × solidarnost

Možda se otvori i tečaj masovnog individualizma, tko zna? Možda će nešto postati i dansko u zemlji truloj. Svakako će se broj oglasa multiplicirati. No imam strah koji mi se uvukao u jedan stari termiispast će samoglasnik i u temelju klasično europskog korijena riječi te pod udarom tržišta postati tek SOLDarnost. (Rajki 2013b, 22. 7. 2013)

• stoji upravo tako, »termiispast će«
solidarnost im. SOLIDAR × solidarnost

SOLIDARnost za Europu (Šimičević, 15. 5. 2014, n)

• o razgovoru s C. Reuterom, generalnim tajnikom europske mreže organizacija civilnoga društva SOLIDAR
solokaust im. solo × holokaust

Feralov solokaust (FT, 2. 9. 1996, n)

• o tvrdnji I. Krtalića da svatko mora podnijeti svoj dio krivnje – i Hrvati i Židovi

• usp. crolokaust, holokaos, komunkaust, oholokaust, pedokaust
sondhomizirati [sondhomizirati] gl. /Stephen/ Sondheim × sodomizirati e. sondheimize ← /Stephen/ Sondheim × sodomize ‘sodomizirati’ djelovati na koga mjuziklima S. Sondheima (1930–), američkoga skladatelja i pisca mjuzikala

Predstava je bila bez veze sve dok ja djeci nisam predstavio velikane mjuzikla. Bernsteina, Sondheima... Još će se dugo sjećati kako sam ih sondhomizirao. – Nisi to baš dobro rekao. (Moderna 2014, S02E19)

Sosijetemarkiše prid. im. Société /Générale/ × /Erste &/ Steiermärkische /banka/

Najbolji mu je prijatelj, jasno, njegov osobni bankar u kvartovskoj poslovnici Prigrebačke Erstefajzen Hipoalpeženeral Sosijetemarkiše banke [...] Nikad tako ne saznamo da je Mister Muscolo sa svojim opsesivno-kompulzivnim poremećajem na kraju premlatio neurednu Pepeljugu i izbacio je iz dvorca, pa završio sa ženom onog luzera iz reklame za Prigrebačku Erstefajzen Hipoalpeženeral Sosijetemarkiše banku. (Dežulović 2012b, 20. 2. 2012)

• usp. Erstefajzen, Prigrebački, Zdravomarische

Sotonvotinja im. Sotona × životinja e. Satanimal ← Satan ‘Sotona’ × animal ‘životinja’

Nevjerojatno! Samo dodaju bezvezna čudovišta i prodaju ih po 25 $. To je tajni porez na dečke koji ne mogu ševiti. – Više se i ne trude. Sjećate li se Sotonvotinja i »pakloslona«? Apsurdno! (Teorija 2014, S05E10)

Smiješne su ti i moje čizme i ostruge? – Jako. – Veoma. – Je li bilo smiješno kad sam se u Sotonvotinjama preobukao u Luciferisa? – Jako. – Veoma. (Teorija 2014, S05E10)

• riječ je o izmišljenoj društvenoj igri i likovima u njoj

• usp. Abrakomanč, Luciferis, Vješticock
spaciotemperaturalitet im. spaciotemporalitet × temperatura fr. spatiotemporalité

Pregužvomasovno tramvajoulažah agrameridionalni spaciotemperaturalitet i susjedovah [...] (Queneau 1968, 136–137)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spokotan, trizanka, ugnjetiskivati, Zanzinamibijka
spaguar im. spaček ‘automobil Citroën 2CV’ × Jaguar odmilja za spaček, automobil Citroën model 2CV
spaguar (Sabljak 1981, s. v.)

Kad sam ja haračio po Jadranu sa svojim Spaguarom... to spada u antologiju hrvatske ludosti. (Dnevnik, 29. 6. 2008, k)

Spaguar je bio beskrajno zabavan auto, naročito kad si mlad, potrpa vas se šest unutra, digneš krov, crnjak, gitara... milina. (Net, 27. 11. 2012, k)

spaguar (Sabljak 2013, s. v.)

• usp. alfamozno, ćelestonke, figuar, folksvagina, Furrari, Jewbaru, ladilak, pljugo, škodilak, varborđini, varburgini, tutabili
spajaliza im. spajalica × liza ‘lizalica’

Kreiraj spajalizu i osvoji genijalne nagrade! (Ledonardo, 2014)

Ledonardo – sladoledna spajaliza (Ledonardo, 2015)

• iz Ledove reklamne kampanje

• usp. Čedo, Jafantazija, Ledonardo, lizta, parfektno, scoolptura, Sladoledan
spamdexing [spemdeksing] im. e. spamdexing ← spam ‘neželjena e-poruka’, spamming ‘slanje neželjenih e-poruka’ × indexing ‘indeksiranje’ hotimična manipulacija podacima i indeksima internetskih pretraživača

Ali osim što su matične stranice raspadnute i mizernog dizajna, marketing kojim se služe je notoran oblik sploga (spam in blogs), spamdexinga i link farmi. (Dnevnik, 27. 2. 2006, b)

• usp. splog

Spam putem pretraživača weba (web search engine spam). Ovakav oblik spama se kratko naziva Spamdexing (od riječi »spamming« i »indexing«). Naime, radi se o kreiranju web stranica kojima se namjerno povećava vjerojatnost da ju web pretraživač postavi visoko na popisu rezultata pretrage, ili se utječe na kategoriju kojoj je stranica dodijeljena. (Croportal, 1. 7. 2011, k)

Spamtovčak [spemtovčak] im. e. spam ‘neželjene e-poruke’ × Pantovčak

Šesti tjedan Vladine trudnoće... & stepinčevski odgovor bahatom Gingriču & malom Spamtovčaku (Kaćunko, 13. 2. 2012, n)

• premijer Z. Milanović pisma građanske inicijative I ja sam bio embrij nazvao je spamom • Pantovčak – sjedište predsjednika RH
spanglish [spengliš] im. e. Spanglish ← Spanish ‘španjolski’ × English ‘engleski’ • v. špangleski

Prodor engleskih riječi i izraza primjećuje se u mnogim evropskim jezicima, pa uz već stariji izraz franglais javljaju se i novi izrazi izvedeni od ~ + English, kao npr. Hunglish (Hungarian + English), Spanglish (Spanish + English) itd. Mi na sreću nismo došli s upotrebom engleskih riječi tako daleko da bismo trebali pisati o Croanglish (Croatian + English). (Filipović 1977–1978, 142)

Facebook korisnici razvili su nekoliko varijanti engleskog, poput hinglisha (indijski engleski), spanglisha (španjolski engleski) i konglisha (korejski engleski). Te varijacije postojale su i prije, ali sad se šire online i postaju prihvaćene u matičnom govornom području. [...] (Bonbon, 14. 12. 2012)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, srvato-hrbski, srvatski, svahiliti, špangleski, štokajski, švengleski
spasmina im. spas × pasmina

Feralova posebna spasmina (FT, 3. 1. 2004, 70, n)

• o napisu o poslanju Hrvata i njihovu mjestu »u Božjem planu spasenja svijeta«

Spasozila im. spas × Godzila e. Savezilla ← save ‘spasiti’ × Godzilla lutka čudovište u fikcijskoj reklami za dječji namještaj u kojoj glume djeca azijati

Zal nas nitko ne može spasiti?! – Pogledaj! To je Spasozila! – On lusi cijene od olmala do madlaca! [...] Oprostite, oprostite! – Rez! U čemu je problem? – Nije li ova reklama možda mrvicu rasistička? Mislim, taj Spasozila. – Nije to rasizam, nego satira. (Moderna 2014, S02E07)

• Godzila – čudovište iz japanskih filmova

• usp. bridedzilla, Ćaćzilla, Godzila, Govzila, hogzila, mladadzilla, pilozilla, rakzila, žemzila
spassword [spasvord] im. spas × e. password ‘lozinka’

Feralov spassword (FT, 30. 3. 2002, n)

• o izjavi B. Mihaljevića, glazbene zvijezde u usponu: »Znati moje ime je stvar opće kulture!«

Spederline [spiderlajn, spederlajn] im. Spederline ← /Britney/ Spears × /Kevin/ Federline skupno za par B. Spears i K. Federline

Spederline – Britney Spears i bivši suprug, plesač Kevin Federline. (Index, 10. 11. 2015)

• usp. Bennifer, Beyon-Z, Brangelina, Davetoria, Jethroux, Jisbon, Khlomar, Kimye, Timberbiel, Vaughniston, Vickham, Zanessa

Speederman [spidermen] im. e. speed ‘amfetamin’ × Spiderman

Speederman (Di, 3. 7. 2015, m)

• fotomontaža TV-voditelja V. Bujanca, poznatoga po navodnome drogiranju, u kostimu stiripovskoga junaka Spidermana

• usp. adolfescentski, Bujakkake, Bujan, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Surlanec, šmrkadona, štrumpfbahnfürer, T-komad, Znojanec
speedminton [spidminton] im. e. speedminton ← speed ‘brzina’ × badminton ‘badminton’ sport s reketima i lopticom, spoj badmintona, tenisa i skvoša, bez mreže, loptica je teža od badmintonske pa joj vjetar ne smeta, igračka polja udaljena su jedno od drugoga

Koliko ste puta pokušali zaigrati badminton na vjetru i kakve su vam šanse da odigrate partiju tenisa na neravnom terenu? Rješenje se zove speedminton koji će vam biti izvrsna alternativa za tenis, badminton ili squash [...] (VL, 27. 7. 2008)

Zanima me gdje ima oprema za speedminton za kupiti u Zg i koja je cijena. (F, 29. 6. 2011, k)

Brzi badminton ili speedminton relativno je novi sport koji spaja elemente badmintona, skvoša i tenisa. (Ordinacija, 2. 5. 2015)

• usp. blackminton, smradminton

Spermačević im. sperma × /Stjepan/ Parmačević pogrdno za novinara i književnika S. Parmačevića, s kojim je A. G. Matoš često polemizirao

Anonimni buzdovan, jamačno neki Spermačević, sa blatfus-cipelama kao djetinji grobovi, tvrdi da starčevićanstvo nema literature [...] (Matoš XIV, 90, 13. 6. 1910)

Gosp. Ogrizović i gđica Parmačević iliti Spermačević me naime proglasiše zločincem [...] (Matoš XIV, 116, 17. 11. 1910)

Tko je, šta je ta tandarača, ta gospođica Spermačević? (Matoš XIV, 116, 17. 11. 1910)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Srbat, supilopovština, Ušević
sperman prid. sperma × spreman

Nikada nisam pila pilule i moji puloveri i ja uvijek smo za kondom spermni! (Radaković 1999, 58)

• usp. kondom, pulover

Nije ona nešto puno porasla ni 2004. kada sam, u sklopu samostalne izložbe Shopping-pong, izveo anti-aukciju Tko da manje, prodajući, između ostaloga, i muške gaćice s natpisom »Za dom SPERMni!«. Shvatio sam, naime, da na mjestu inverzije samo dodatna inverzija može uspjeti. (Zarez, 25. 1. 2008)

• iz razgovora s A. Kuštrom

• usp. artnik, artupunktura, brozno, Shopping-pong, zvjerno

Za konDOM – spermni? (Kaćunko, 17. 4. 2015, n)

Neću se sada upuštati u detalje... ali bilo bi zanimljivo vidjeti što bi se dogodilo da publika krene skandirati »Za konDOM – spermni!« (Kaćunko, 17. 4. 2015)

• o kažnjavanju hrvatske reprezentacije zbog navijačkoga skandiranja »Za dom spremni« na utakmici protiv Norveške

• usp. kondom

Spermićaća im. spermić × /Ivo Sanader/ Ćaća

Spermićaća: Ćaćina loza se nastavlja (Ćaća, 13. 4. 2015, m)

• fotomontaža glave I. Sanadera na spermiju
sperminator, Sperminator im. izrazito spolno potentan muškarac a. sperma × terminator, Terminator

Čekajući »Sperminatora« (FT, 28. 8. 2001, n)

• o eksplicitnim scenama seksa u A-filmovima

Nije trebalo puno proći da nakon Terminatora i Guvernatora, Schwarzenegger postane Sperminator. (Dnevnik, 18. 5. 2011)

Sperminator opravdao novi nadimak: Schwarzenegger ima još dvoje vanbračne djece (Index, 22. 5. 2011, n)

Hhh, koji sperminator, a i kućna pomoćnica se negdje gadno opirala, eh... (VL. 18. 5. 2011, k)

sperminator (Sabljak 2013, s. v.)

Sperminator: Do 34. godine je bio djevac, danas ima 99 djece (24sata, 17. 4. 2014, n)

b. e. sperminator ← sperm ‘sperma’ × terminator ‘terminator’

Što se zbiva? – Stari sperminator, čini se... Ima dijete. – Nemam! (Dva i pol 2014, S06E01)

• usp. Ćaćinator, Džekominator, Đurminator, Guvernator, Hermanator, Herminator, Hirschenator, Krpinator, Mandžinator, Mandžominator, Mandžunator, Modrinator, opterminator, paterminator
spermus im. sperma × humus e. cummus ← cum ‘sperma’ × hummus ‘humus’

Jogi iz Westsidea? Nećeš valjda pasti na taj prastari štos? Sperma mu ima okus po humusu. Spermus. (Kalifornikacija 2015, S07E01)

spife [spajf] im. e. spife ← spoon ‘žlica’ × knife ‘nož’ spoj žlice i noža, žlica s rezačem

Spife je kombinacija žlice i noža. (Silverware, 2014)

• usp. knork, sporf, spork, žvilica

Spikigin im. spika ‘govor, priča’ × Pričigin ime zagrebačkoga festivala pričanja priča, nastala prema uzoru splitskoga Pričigina

Po uzoru na splitski Pričigin, vrlo uspješan festival pripovijedanja priča, Kruno Lokotar pokreće u Zagrebu ciklus pripovijedanja priča »Spikigin«. (TP, 21. 10. 2015)

Gost prve večeri Spikigina u petak, 23. listopada, bit će veteran Pričigina, jedini autor koji je nastupio svih devet godina, pisac, novinar, urednik, pokretač festivala Fališ, bogomdani i praksom prekaljeni pripovjedač i nehotični humorist, glavom i slavom: Emir Imamović Pirke! (TP, 21. 10. 2015)

• usp. Alkatraz, artestiran, Pričest, Pričigin, pričiginitelj
spin im. spin ‘okret, obrat, u politici pretvaranje negativnoga u pozitivno’ × e. PIN ‘personal identification number, osobni identifikacijski broj’

Nekoć zamršena i etički problematična operacija kojom sredstvo za informiranje javnosti omogućuje javnoj osobi da djeluje inkognito, danas je postala više nego jednostavna, pogotovo kada se radi o tiražnim dnevnicima, pa je novinar, po tvrdnji Visokog izvora iz Novosti, čak imao u primisli čitateljima približiti lakoću spomenutog zahvata. Recimo: u bajkomat Jutarnjeg lista ubaciš kreditnu karticu i ukucaš svoj spin! (Ivančić 2014c, 20. 1. 2014)

• o napisu u Jutarnjem listu da je odluku da se J. Perković izruči Njemačkoj »visoki izvor iz Vlade« proglasio skandaloznom
spinakoteka im. spin ‘okret, obrat, u politici pretvaranje negativnoga u pozitivno’ × pinakoteka ‘zbirka slika, galerija’

Iz koje si spinakoteke to izvukao? – Nije to spin nego volja većine hrvatskih građana. Evo vidiš naslov u Večernjaku: »Građani: Josipoviću dajte ovlasti kao što je imao Tuđman«. (Lucić 2013a, 12. 1. 2013)

Spinocchio [spinokijo] im. spin ‘okret, obrat, u politici pretvaranje negativnoga u pozitivno’ × Pinocchio

Feralov Spinocchio (FT, 1. 12. 2006, n)

• o izjavi A. Hebranga da političar ne smije lagati više od deset posto • aluzija na Pinocchiov dug nos, koji raste od laganja • Pinocchio – oživljeni drveni lutak iz dječjega romana C. Collodia (1883)

• usp. andrifašizam, budišnost, dementiranje, epidemonija, rodijalektički, udbalaština

Spizderman [spizdermen] im. Spiderman × pizda ‘nekarakterna osoba’

Spizderman (FT, 6. 7. 2002, n)

• o kalkuliranju D. Budiše • Spiderman – Čovjek Pauk, superjunak iz stripa i filmova

• usp. Bludiša, budišnost, ratovati se

Splićzaga im. Splićanin × /Gabriel/ Gonzaga prigodno o brazilskome borcu mješovitih borilačkih vještina G. Gonzagi, koji je bio nastupio na turniru u Splitu

Ja mislim da bi Cro Cat išao provjerenom taktikom, samo je pitanje bi li Splićzaga uspio dovršiti priču u prve dvije runde obračuna ispred cb Kaurija. (Index, 13. 4. 2015, k)

Splitfire [splitfajer] im. Split × Spitfire

Splitfire (FT, 6. 5. 2000, n)

• o istodobnome rastu desnice u Splitu i navijačkim neredima na Poljudu • e. Spitfire dosl. ‘riga vatru’ – tip engleskoga vojnoga zrakoplova • spitfajerica – vrsta pilotske jakne, omiljena u nogometnih navijačkih skupina
splitting [spliting] prid. Split × e. split ‘neizoštren’ × e. spitting ‘pljunuti’

Splitting image (FT, 10. 3. 2001, n)

• napis V. Ivančića o Splićanima • igra riječi e. split image ‘neizoštrena fotografija’ i e. spitting image ‘pljunuta slika, identična kopija’

splog im. e. splog ← spam ‘neželjena e-poruka’, spamming ‘slanje neželjenih e-poruka’ × blog ‘blog’ blog kojemu je jedina svrha uputiti čitatelja na internetsku reklamu

Ali osim što su matične stranice raspadnute i mizernog dizajna, marketing kojim se služe je notoran oblik sploga (spam in blogs) [...] (Dnevnik, 27. 2. 2006, b)

Blogovima neprestano raste broj, ali istovremeno još veći rast doživljava tzv. »splog«. Splogovi su spam blogovi na kojima ljudi koriste internetski prostor za zaradu. Obično je tekst na blogu nevažan i besmislen, a služi samo kao popratni sadržaj oko reklama na koje vas upućuje. Svaki puta kada kliknete na reklamu, vlasnik sploga dobiva od tog oglašivača novac [...] čak 56 posto blogova na engleskom jeziku su splogovi. (Monitor, 5. 9. 2006)

• usp. blog, moblog, vlog
spockoj [spokoj] im. Spock × spokoj

Spockoj mu duši! (Di, 27. 2. 2015, k)

• riječ je o smrti glumca L. Nimoya, najpoznatijeg po ulozi Spocka, lika iz znanstvenofantastične serije Zvjezdane staze
spokotan prid. spokojan × samotan fr. silentaire ← silencieux ‘tih’ × solitaire ‘sam’

Vojvoda se šetao na konju šumom, spokotan i samojan. (Queneau 2014, 135)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, trizanka, ugnjetiskivati, Zanzinamibijka
spolesnik im. spolni × bolesnik

Feralov spolesnik (FT, 17. 2. 2006, n)

• o izjavi B. Glavaša novinarki da se osjeća dobro i ima uredan seksualni život: »Mogu vas u to i uvjeriti ako želite.«

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, ssabor, župost, žutnja
spolovan prid. spol × polovan × ?olovan

[...] volim doslovno sve spolovno za cijelo. (Radaković 1999, 47)

spolovanje im. spol × školovanje

Obavezno spolovanje (Novosti, 28. 10. 2016, n)

• o prijedlogu konzervativnih pokreta da se u hrvatske škole ponovo uvedu ženski i muški razredi

Sponzoran im. sponzor × Zoran /Milanović/

Dnevnik gradske cure: SponZoran i Katarina (Andrassy, 7. 10. 2014, n)

U svijetu u kojem te muze sponZoran Milanović, jel Katarina stvarno tvoj najveći problem? (Andrassy, 7. 10. 2014)

• napis o tzv. sponzorušama

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav
sponzoritanje im. sponzoriranje × ritanje ‘zamahivanje ili udaranje nogom’

Nježno sponzoritanje (Bednjanec 1982, 31. 3. 1982, n)

• epizoda o sponzorstvu u sportu

• usp. folonter, licencicati, sponzoritnuti
sponzoritati se gl. sponzorirati × ritati se ‘zamahivati ili udarati nogom’

Zato se mi devizno sponzoritamo sami tako da sparingiramo Amerikanerima od kojih se može nešto i naučiti. (Bednjanec 1983, 23. 3. 1983)

• epizoda o nastanku imena košarkaškoga kluba Cibona, koji se prije zvao Lokomotiva, prema udruzi velikih proizvođača prehrambenih proizvoda (lat. cibus bonus ‘dobra hrana’)

• usp. Klopos
sponzoritnuti gl. sponzorirati × ritnuti ‘zamahnuti ili udariti nogom’

Sponzoritnut ću lovu za jedno svjetsko prvenstvo kojeg dugo nije bilo kod nas. Sreća je da smo tako bogati. (Bednjanec 1982, 31. 3. 1982)

Sponzoritnut ćemo ti milijarde i šaku boba. (Bednjanec 1982, 31. 3. 1982)

• epizoda o sponzorstvu u sportu

• usp. folonter, licencicati, sponzoritanje
sporan prid. sporan × porno-

Sporno pismo (FT, 6. 6. 1994, n)

• navodno, satirično pismo S. Mesića i J. Manolića američkomu Kongresu puno prostota

Bez brige, ili na nesreću (kak se zeme!) nije se zvao – Bush! Bio je to J. Howarda Marshalla II. Ništa ne bi bilo (s)porno da čovjek nije imao tek 89 godina. (Kaćunko, 10. 2. 2007)

• o iznenadnoj smrti bivše Playboyeve zečice A. N. Smith koja se obogatila udajom za muškarca starijeg od sebe 63 godine

Dakle, kako i sam njezin naziv ističe, u toj je (s)porno(j) emisiji, upravo kao i u sakramentu svete ispovijedi bitna ISTINA. (Kaćunko, 20. 11. 2008)

• o TV-emisiji Trenutak istine, u kojoj se otkrivaju intimne tajne

Priznajem, doista iskreno – htio sam konačno (nakon već potrošene teme o sPORNOm odGAYanju u školi) objaviti nešto u stilu »totalno drukčiji od drugih«, ali... od umora su mi sve ideje i misli potonule u presušeno korito rijeke Gacke [...] (Kaćunko, 13. 1. 2013)

• o uvođenju zdravstvenog odgoja u škole

• usp. odgayanje
sporf im. e. sporf ← spoon ‘žlica’ × fork ‘vilica’ × knife ‘nož’ spoj žlice, vilice i noža

Sporf je kombinacija žlice, noža i vilice. (Silverware, 2014)

• usp. knork, spife, spork, žvilica
spork im. e. spork ← spoon ‘žlica’ × fork ‘vilica’ žvilica, spoj žlice i vilice, žlica sa zupcima

Kao što vidite, izmislio sam hrvatski naziv i za »spork« – žvilica. Za one koji ne znaju – spork je predmet koji je ujedno i žlica i vilica. Zato sam ga i nazvao žvilica. (Survival, 7. 1. 2012, k)

Spork je kombinacija žlice i vilice. (Silverware, 2014)

Žvilica Spork – donijet će mrvicu civilizacije u divljinu i mrvicu divljine u civilizaciju. Hibridan pribor koji u jednom sadrži žlicu, vilicu i nož. (Kibuba, 2015)

• usp. knork, spife, sporf, žvilica
sportani prid. sport × spontani

Feralov sportani abortus (FT, 16. 2. 2002, n)

• o izjavi M. Ćire Blaževića: »Da nije bilo poglavara, ne bi bilo mene.«
sprdanj im. sprdati se × srpanj šaljivo za mjesec srpanj

1. sprdnja 1996. (FT, 1. 7. 1996)

8. sprdnja 1996. (FT, 8. 7. 1996)

15. sprdnja 1996. (FT, 15. 7. 1996)

• usp. drpanj, hrvanj, sprdanj

Sprdnjanović im. sprdnja × /Zoran/ Milanović pogrdno za hrvatskoga premijera Z. Milanovića

Kralj sprdanja i sprdačine. Sprdačina sam po sebi. Zoran Sprdnjanović... krajnji domet SDP-a je sprdačina. (Index, 7. 6. 2015, k)

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav
spregalački prid. sprega × pregalački

Feralov spregalački rad (FT, 22. 9. 2001, n)

• o napadu Ž. Olujića na H. Erceg jer ga optužuje za izmišljanje sprege vanjskih i unutarnjih neprijatelja
sprinternet im. sprint × internet

Gospodine B.net, kako to da ste došli duplo brže od svih drugih? – Pa došao sam sa Sprinternetom, najbržim internetom. (2010, r)

Sprinternet – najbrži internet! (2010, r)

• reklama za internetski i TV-poslužitelj B.net

• usp. benetfit, olićan
spuštiglić im. spustiti × štiglić × ?pušiti ‘izvoditi felacio’

Ja stoga zebem bez ševe, bez labuda udavna bi mi ptičkica, vrapičić moj, izgorila i spuštiglić se na zamorce i skljokane koji kakadu. (Radaković 1999, 48)

• usp. izgoriti, kakadu, labud, ptičkica, skljokan, udavna, vrapičić, zebem
spuštihati gl., spuštiho pril. spustiti × pušiti ‘izvoditi felacio’ × tiho

Beerzo mi je naglio tuborg, a kad smo is-pi-pi-li, popeo me na svoj toborgan i polucky spuštiho dodole. (Radaković 1999, 59)

• usp. beerzo, ispipiti, nagliti, polucky, toborgan
sqvo [skvo] pril. im. skvo ← e. squaw ← alg. squa, skwa, squaw ‘žena’ × lat. /status/ quo /ante bellum/ ‘/stanje/ kao /prije rata/’

Gubitkom ljubavi, povukla se u sebe tražeći okrilje ništavila koje ju je imalo štititi od smrti starih pojmova i od zloduhova novih kovanica koji su zrakomlatno plazili uokolo. Njeno načelo »status sqvo« nije htjelo prihvatiti nikakvu preobrazbu, a time je stala i naša stalna teološka prepirka [...] (Rajki 2000, 8)

Sr–Sz
sramokres im. sram × samokres

Feralov sramokres (FT, 19. 10. 2007, n)

• o izjavi M. Ivkošića prema kojoj bi se muškarci koji nisu bili u vojsci trebali sramiti kad se prepričavaju vojničke priče, jer su u presudnom trenutku zakazali kao muškarci

• usp. banalfabet, bordelaština, dijagroza, eurastenija, hapsolutizam, monotonuće, Orban, pedalaština, pravopih, srbosek, šekretar
sramoposluga im. sram × samoposluga

Feralova sramoposluga (FT, 17. 8. 2002, n)

• o opravdanju J. Sedlara nakon optužbe da se u dokumentarcu o Sinjskoj alci neovlašteno služio HTV-ovim snimkama: »Koristio sam se onim što mi je trebalo, i zašto ne bih?«

• usp. sedlativ, zemljojadnički
sramotnjak im. sramota × samotnjak

Milan Vuković kao vuk sramotnjak (FT, 1. 2. 1999, n)

• tekst uz fotomontažu M. Vukovića, odvjetnika i suca Ustavnoga suda optuženoga za krivotvorenje tuđe oporuke • Vuk samotnjak – film O. Gluščevića (1972)

Sračan im. sranje × /Ivica/ Račan pogrdno, uvredljivo za političara, hrvatskoga premijera I. Račana

Čuo sam da su svi ritualno prdili nakon graha i to je bila komemoracija malom Ivici Sračanu. (Index, 2. 5. 2007, k)

Sračan je bio u pravu! (24sata, 13. 10. 2012, k)

Neka se zahvale svom zlo-SDP-u i vođi SRAčanu koji je prvi bio za prodaju 25% INE a Sanader završio [...] (NL, 24. 9. 2014, k)

• usp. hinovacija, Hračan, manewar, račananje, račanica, račanovodstvo, račanovođa, raspadšoj, SDPrvi, Zračan

Sranader im. srati gpt. sran× /Ivo/ Sanader pogrdno, uvredljivo za političara, hrvatskoga premijera I. Sanadera

Istra nikad nije bila pod Hrvatskom, zato je i lakše obećava »savrameni« Ante Pavelić s nadimkom Sranader. (Index, 4. 4. 2006, k)

Dokazivanjem krivnje Sranaderu se ujedno i dokazalo stanje političkog sustava u Hrvatskoj [...] (Index, 11. 3. 2014, k)

Očigledno je da Sranader ima dovoljno suradnika u disfunkcionalnom i korumpiranom pravosuđu, koji će sabotirati većinu od mnogobrojnih sudskih postupaka na kojima bi trebao biti osuđen... (Index, 11. 9. 2014, k)

• usp. Beznader, Kranader, Sanadan, Satnader, Smradnader, Smranader, Thievo

Sranjić im. sranje × /Danijel/ Pranjić pogrdno, uvredljivo za nogometaša D. Pranjića

Rebić je brz ko strijela, što se tiče lijevog beka nemamo ga od Jarnija, Sranjić je uhljeb i nema što raditi u prvoj postavi. (Index, 11. 10. 2014, k)

Strinić je avion za Sranjića i Leovca. (Index, 5. 2. 2015, k)

Sranjić i Sroljić u prvoj buahaa (Index, 28. 3. 2015, k)

Sranjo^1 im. sranje × Saddam /Hussein/ × Franjo /Tuđman/

Sranjo, Faddame (FT, 24. 9. 2004, n)

• uz fotomontažu F. Tuđmana i S. Husseina stopljenih u jedno

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean

Sranjo^2 im. sranje × Franjo /Tuđman/ pogrdno, uvredljivo za hrvatskoga predsjednika F. Tuđmana

Sranjo Tuđman bio je na čelu lopovske i kriminalne organizacije koja je učinila Hrvatskoj više štete negoli četnici u Domovinskim ratu, pa zato njegovu bistu treba bacit u gnoj, a ne u more... (VL, 4. 1. 2012, k)

Nisam šovinist, ali je stvarno ironija sudbine da je Glavni brojač krvnih zrnaca, dr. Sranjo Tuđman za života doživio da mu je zet Srbin, a unuci polusrbi, a posthumno Tvorcu imamo Hrvatske su se unučići pokupili živjeti u Srbiju umjesto da uživaju u Imamo Hrvatskoj. Ha ha ha ha... (čuj ako ne vidiš gorku ironiju sudbine u tome, vrlo lako je moguće da si prirodno glup). Ha ha ha ha... stvarno je smiješno što se dogodilo sa potomcima dr. Sranje. (Index, 10. 12. 2014, k)

Sve se raspada u Sranjinom tisućljetnom snu i njegovoj švicarskoj državi, jad bijeda i sirotinja na svim razinama, dotakli smo dno dna. (24sata, 11. 9. 2014, k)

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
srastanak im. srati × sastanak

Feralov roditeljski srastanak (FT, 14. 4. 2001, n)

• o izjavi Z. Mamića: »U doslovnom smislu ja sam svojim igračima tata i mama.«

• usp. sasranak, susrati
sratistički prid. srati × statistički

Feralov sratistički uzorak (FT, 7. 10. 2000, n)

• komentar napisa u Slobodnoj Dalmaciji koji veliča dvije hrvatske olimpijske medalje u Sydneyu uz objašnjenje da su i veće zemlje od Hrvatske ostale bez odličja
sratnija im. srati × satnija

Feralova sratnija (FT, 13. 10. 2001, n)

• o najavi D. Bauera jedne košarkaške utakmice: »Večeras će Spahijina satnija premijerno za zagrebačku publiku iznijeti na parket nadamo se tek dijelić najsnažnijeg topništva.« • N. Spahija – košarkaški trener
sratnik im. srati × ratnik

Feralov vječiti sratnik (FT, 13. 10. 2006, n)

• o napisu M. Udovičića da rat protiv krivokletnika i jugofila tek počinje
sratutarni prid. srati × statutarni

Feralovo sratutarno pitanje (FT, 20. 7. 2002, n)

• o izjavi M. Jukića da se neće ispričavati predsjedniku S. Mesiću, koji je izviždan na Sinjskoj alci, jer je sve bilo u skladu sa Statutom Viteškog alkarskog društva
srbanj^1 im. Srbin × srpanj izmišljen mjesec koji aludira na srpanj

Za rođene u znaku Mraka (21. lipsanja – 23. srbnja) (Radaković 1999, 54)

Za rođene u znaku Blavora (23. srbnja – 23. kolodvora) (Radaković 1999, 54)

• usp. Blavor, drpanj, hrvanj, lipsanj, Mrak, sprdanj, srbanj
srbanj^2 im. Srb × srpanj šaljivo za mjesec srpanj

A njih ima raznih... I u Hrvatskoj se »mrijeste« i u jatima putuju poglavito (nakon svibanjskog »izvora« kod Jasenovca) sredinom lipnja pa opet (s »lijepom kapom«!) koncem srpnja, gotovo SRBnja... (Kaćunko, 5. 7. 2011)

• o hrvatskim političarima koji posjećuju mjesta fašističkih zločina, Dan antifašističke borbe, ustanak u Srbu

• usp. drpanj, hrvanj, sprdanj

Srbat im. Srbin × Hrvat

I starčevićanac može biti – kao naprednjaci – liberal, kao što može biti muhamedanac ili mojsijevac. Mi jesmo i moramo biti već zbog nacionalističkog našeg programa stranka tolerantna, dok naprednjaci to nisu po svom programu proti najvećoj hrvatskoj konfesiji, proti katolicima. Mi smo idealiste, oni su realiste. Oni su nagodbenjaci, mi samo antinagodbenjaci. Oni su Srbati, mi smo Hrvati. Njima je narodnost nešto što se – kao preživjelim racionalistima XVIII. vijeka – dade dekretirati kakvim zaključkom, a nama je narodnost evolucija od nekoliko milenijskih mučnih vjekova. (Matoš XV, 176, 14. 8. 1908)

Srbi i Hrvati su jedan narod, jer Srbi su samo Srbi, a Hrvati – Srbohrvati, Srbati. (Matoš XIV, 29, 1. 6. 1909)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, supilopovština, Ušević

Austrougarski Hrbin ili Ugaroaustrijski Srbat – pitanje je sad! (Index, 7. 7. 2015, k)

• usp. Hrbin, Serbošnjak, Srbogorac, Srbosanac, Srbošnjak, Srvat

Srbatska im. Srbija × Hrvatska izmišljena država, podrugljiv spoj Srbije i Hrvatske

A gdje mu je taj Kirzakstan? – Negdje između Kongolije i Saudijske Namibije. Jebiga, nije čovjeku za zamjerit... Znaš da Ameri imaju posebne metode učenja: moraju pošteno potaracat zemlju kako bi uspjeli zapamtit kaže li se Irak ili Iran, Afpakistan ili Topganistan, Vijetnam ili Štatijaznam, Kaos ili Lambodža, Hong Kong ili Hongo Kongo, Srbatska ili Hrvija... Prema tome, sretan si dok ne znaju kako ti se država zove. Kad nauče, već je sravnjena sa zemljom. (Lucić 2013a, 26. 2. 2013)

• o izjavi J. Kerrya u State Departmentu da je ključna američka srednjoazijska saveznica u afganistanskome ratu država Kirzakstan

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbosna, Topganistan

Srbend im. Srbin × nj. /Hitler/ Jugend ‘/Hitlerova/ mladež’

U kolima Hitne pomoći, s krvavim podljevima, slomljenim rebrima, unutrašnjim krvarenjem, potresom mozga i zatvorenim okom, ali zato izliječeni od shizofrenije, shvatit će da između pamučne crne majice »Hajduk Jugend« i crne majice »Hajduk Srbend« nema nikakve razlike u poruci, već samo u materijalu. (Dežulović 2011, 67, studeni 2007)

Srbenfica [srbenfika] im. Srbin, Srbija × Benfica prigodno za nogometni klub Benfica, zbog srpskih igrača koji u njemu igraju

Taj klub je na pragu da promijeni ime u Srbenfica. (Index, 23. 10. 2013, k)

Ako je Benfica Srbenfica, dižem tri prsta podrške za finale. (F, 1. 5. 2014, k)

Kakva Srbenfica, jedan i pol igrač iz Srbije nešto igra, od toga je ovaj drugi Šipac. A Marković kako je igrao protiv Juvea nije nikakav hendikep za Benficu, naprotiv. Inače precijenjen igrač. Juveov nosonja ga je sažvakao za doručak i ispljunuo. (Net, 14. 5. 2014, k)

E, sad... Sistemom eliminacije... Srbi sigurno neće navijati za klubove s hrvatskim igračima, Bayern ne vole, Porto je rival Srbenfice, ostaje im Juve. (Index, 18. 3. 2015, k)

Srberina im. Srbija × Severina /Vučković/ pogrdno za pjevačicu Severinu, srbijansku nevjestu

Nažalost već smo vam »uzeli« Srberinu, ne ide da ostanete bez ičega... (Index, 9. 7. 2008, k)

Ha ha ha zaljubljena? Srberina se svaki sat zaljubljuje u novoga do ušiju. Idi bre pa se leči. (VL, 28. 4. 2015, k)

[...] sori SRBerina, al HRVerina se vraća. – DALMATerina. (F, 11. 11. 2015, k)

• usp. Dalmaterina, Hrverina, Madonnina, Seveningen, Severindex, Ševerina
srbigram im. Srbin × epigram

Srbigrami (Lucić 2013b, 260, 8. 7. 2000, n)

• usp. predragram

Srbišće im. Srbin × Središće naziv za zagrebačku četvrt Središće, u kojoj navodno živi mnogo Srba

Smještena je na južnoj obali Save između naselja Središće, kojeg mnogi s pravom nazivaju Srbišće, jezera Bundek (imenovano po prvom utopljeniku iz Zapruđa, Josipu Bundeku) te naselju Utrina, nešto mlađim (Lupiga, 14. 3. 2002)

Kvart zovu Srbišće jer ima puno Srba. (R, Zagreb, 2014)

• usp. Borongay, Bosanđeles, Đubrava, Gaynice, Kozari Bronx, Zaprđe

Srbogorac im. Srbin × Crnogorac

Kako biti Srbogorac (FT, 15. 2. 2003, n)

Odbor za standardizaciju srpskog jezika (sic!) preporučio je – bez zajebancije – da se građanin države SiCG zove »Srbogorac« [...] (FT, 15. 2. 2003)

• P. Luković o stanju u Srbiji i Crnoj Gori, kako se onda zvala zajednica dviju preostalih jugoslavenskih država

• usp. Hrbin, Serbošnjak, Srbat, Srbosanac, Srbošnjak, Srvat

Srbosanac im. Srbin × Bosanac

Nitko nije tjerao čika Rašu da uzima taoce i ne poštuje no fly zone, da naređuje genocid u Srebrenici. Tada je NATO raketirao odašiljače po čukama koje su Srbosanci uzurpirali od zajedničkog vlasništva svih naroda ex-YU. (VL, 21. 1. 2010, k)

• usp. Hrbin, Serbošnjak, Srbat, Srbogorac, Srbošnjak, Srvat
srbosek im. Srbin × srp. Osek ‘Osijek’ × srbosjek ‘ustaški nož pričvršćen na kožnu rukavicu’

Feralov srbosek (FT, 19. 5. 2006, n)

• o napisu M. Ivkošića da su mediji i vlast uspjeli u onome što Srbi nisu u ratu: »Osijek su pretvorili u Osek« • Osijek nikada neće biti Osek – krilatica iz doba Domovinskoga rata

• usp. banalfabet, bordelaština, dijagroza, eurastenija, hapsolutizam, monotonuće, Orban, pedalaština, pravopih, sramokres, šekretar

Srbosna im. Srbija, srpski × Bosna prigodan naziv za Republiku Srpsku, srpski dio Bosne i Hercegovine

Glede SrBosne trebamo dobiti pola istoimenog kantona, i u toj trampi možda dati i Drvar. Bolje za njega nešto dobiti nego ga prepustiti besplatno. Naravno, pri tom Žepče ostaje van HR kantona, ali dok postoji BH može biti dio tog kantona u diskontinuitetu teritorija. Ono što ostane u diskontinuitetu će u slučaju raspada BH dobiti muslimani. Zato treba izbjeći da hrvatski dijelovi SrBosne budu u diskontinuitetu. Koliko god je moguće. Bolje i u diskontinuitetu nego nikako, ali u konačnici to je izgubljeno. (F, 18. 3. 2008, k)

Hoćeš i ti kao Šimunić, pozdravit Hitlera i pobjeć u Australiju? – Ne, on će stvoriti veliki hrčkoland sa Srbosnom kao južnom pokrajinom... (Index, 5. 5. 2015, k)

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Topganistan
srbosom im. Srbija, Srbin × kromosom

Jasna je poruka međunarodne zajednice: križajte se, miješajte se, zametnite i onaj zadnji gen naš hrvatski i u praščadi i u čeljadi, metnite gen srpske omorike u slavonski hrast, metnite gen šumadijske šljive u hercegovačkog poskoka, metnite gen velikosrpskog gedže u hrvatsko čeljade, miješajte kromosome i srbosome, pa se množite, klonirajte, modificirajte, dok čovjek više ne bude znao je li to krumpir ili šišmiš, je li to ovca ili guska u magli, je li to krst ili nekrst, je li to Hrvat ili Srbin ili Jugoslaven ili što je. (Dežulović 2008, 147, kolovoz 2001)

• usp. kromosom

Srbošnjak im. Srbin × Bošnjak

Najgori su Bošnjaci iz Srbije. – Lojzim Srbošnjak. (Index, 6. 9. 2014, k)

• usp. Hrbin, Serbošnjak, Srbat, Srbogorac, Srbosanac, Srvat
srbverzija im. Srb × subverzija

Za srbverziju – spremni! (Novosti, 14. 7. 2016, n)

• o pravaškom prosvjednom okupljanju u Srbu, mjestu srpskog antifašističkog ustanka 1941.

srećaća im. sreća × /Ivo Sanader/ Ćaća

Srećaća (Ćaća, 20. 8. 2015, k)

• komentar na fotografiju I. Sanadera i nasmijanoga bivšeg američkog predsjednika G. W. Busha

Kolo sreće se okrećaće. – Kolo srećaće. (Ćaća, 18. 11. 2015, k)

• komentar na mem da I. Sanader izlazi iz zatvora, a Z. Mamić odlazi u zatvor

• usp. okrećaćati
srelik prid. srednji × velik e. marge ← medium ‘srednji’ × large ‘velik’

Cijeli dan imam ideje. Obrnuti Sea World gdje dupini smiju dragati ljude. Nova veličina odjeće između srednja i velika – srelika. Snjeguljica ispričana iz Kihavkova gledišta. [...] (Teorija 2015, S08E18)

sretenizam im. sretan × kretenizam

Feralov sretenizam (FT, 2. 9. 2005, n)

• o izjavi P. Mlinarića da Srbi neće biti sretni dok žive u Hrvatskoj
srijedavatelj im. srijeda × davatelj

Artistanbulska strma kaldrma glasi točno ovako / Usponedjeljak Utorakija Srijedavatelj Četvrtakt / Petaktivno Subotajac Nedjeljaj! [...] (Rajki 2014a, 49)

• usp. artistanbulski, četvrtakt, nedjeljati, petaktivno, subotajac, usponedjeljak, utorakija
srnokošuljaš im. srna × crnokošuljaš ‘pripadnik ustaških postrojbi’

Feralovi srnokošuljaši (FT, 30. 1. 2004, n)

• o molbi lovca F. Koletića upućenoj novinaru da ne barata pojmom ubojstvo, jer ubijaju se ljudi, a životinje se odstreljuju
sroditelj im. srati × roditelj e. assholeparent ← asshole ‘šupak; seronja’ × parent ‘roditelj’

Kako prevesti? »Sroditelji«? (Index, 18. 7. 2016, k)

• komentar uz niz duhovitih ispovijedi roditelja kako su u očima svoje djece ispali seronje
sroviđenje im. srati × snoviđenje

Feralova zemlja sranja i sroviđenja (FT, 6. 1. 1997, n)

• o izjavama D. Brozovića na saboru HDZ-a

Srvat im. Srbin × Hrvat

Hrbin ili Srvat, pitanje je sad? (Sprdex, 21. 2. 2012)

• usp. Hrbin, Serbošnjak, Srbat, Srbogorac, Srbosanac, Srbošnjak
srvato-hrpski prid. im. srpsko-hrvatski × hrvatsko-srpski

Zvali bi se Hrbi. – A jezik hrbo-srvatski iliti da još odemo u političku korektnost srvato-hrbski. (F, 17. 4. 2009, k)

• usp. Hrbin

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvatski, svahiliti, špangleski, štokajski, švengleski
srvatski prid. im. srpski × hrvatski

Reka bi dobro poznati drug sa foruma živilo oružano bratstvo srvatskog i hrpskog naroda. (SD, 19. 5. 2014, k)

Trebalo bi smisliti neko neutralno ime za ovaj naš jezik a da se sve nežne dušice sa Balkana ne uvrede. Nešto tipa srvatski ili hrbski ili bosrbvatski. (F, 17. 4. 2015, k)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, svahiliti, špangleski, štokajski, švengleski

SSabor [sabor, esesabor] im. nj. SS ‘Schutzstaffel, Zaštitni odred’ × Sabor

SSabor Republike Hrvatske (Novosti, 23. 10. 2015, n)

• o postrojavanju crnokošuljačke garde B. Glavaša ispred Hrvatskoga sabora • SS – elitna nacistička vojna postrojba

• usp. Baldassar, Hassanbegović, McDonaldss, missterija, ssavez, turisst, velesslalom, Yugosslavija

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, župost, žutnja

SSavez [savez, esesavez] im. nj. SS ‘Schutzstaffel, Zaštitni odred’ × savez

Hrvatski nogometni ssavez (HNSS) konstatirao je da je riječ o »huliganizmu na razini terorizma«, o »ogromnoj šteti nanesenoj hrvatskome nogometu i hrvatskoj državi«, premda je rečeno tijelo, kao sportska ispostava HDZ-a, već dugi niz godina stjecište kadrova (s intelektualnim kapacitetima paramecijuma) koji bez i najmanjih moralnih zazora raspiruju nacionalnu, rasnu i vjersku isključivost, a napose njeguju sentimentalan odnos prema fašizmu i ustaškoj NDH, ne vodeći računa je li to štetno za nogomet i državu. [...] Predsjednik SSaveza, Davor Šuker, koji danas trezveno nariče i izražava nadu da »huligani neće pobijediti«, svojedobno je u privatnome aranžmanu pohodio grobnicu Ante Pavelića u Madridu [...] Njegov prethodnik na dužnosti predsjednika SSaveza, Vlatko Marković, imao je običaj govoriti kako su mu stričevi stradali na Bleiburgu, dok mu je otac robijao u komunističkim kazamatima, tako da on vrlo dobro zna »koja je bila naša hrvatska vojska« u drugom svjetskom ratu [...] (Ivančić 2015b, 15. 6. 2015)

• o svastici iscrtanoj na travnjaku poljudskoga stadiona • SS – elitna nacistička vojna postrojba

• usp. Baldassar, Hassanbegović, kukoljasti, McDonaldss, missterija, nasrcistoidan, ssabor, Svasticida, svastičarnica, Svastikoljud, šukasti, turisst, velesslalom, Yugosslavija
stabilikukati gl. stabilizirati × kukati ‘jadikovati’

Moj sport je jeftin. Kolut jegera, hrga kruha i glavić luka da se bolje... stabilikuka. (Bednjanec 1982, 5. 5. 1982)

• epizoda o prvosvibanjskim neradnim danima i izletu
stabloidan prid. stablo × tabloidan

Za razliku od njemačkih huligana, oni opernball-preseravanja s Paris ili Pokos gledaju pozorno, s dugačkim stalaktitima sline iz usta, dok im se jezik u slapovima slijeva barokonim stepeništima tajkunskih dvoraca kao crven tepih kojim će koračati drogometaši, starlete, ratni profiteri, sopranosi sapunskih opera i zjevačke zvijezde, junaci Red Carpeta, Shpitzze, Exkluziva, Exploziva, ili nekog 24-satnog stabloidnog lišća. (Dežulović 2008, 418, veljača 2007)

• usp. drogometaš
stagflacija im. e. stagflation ← stagnation ‘stagnacija’ × inflation ‘inflacija’ istodobna stagnacija i inflacija
stagflacija (Klaić 1987, s. v.)

stagflacija (AG 1999, s. v.)

Stagflacija prijeti američkom gospodarskom čudu. (Vjesnik, 26. 2. 2001)

Osim tih vrsta inflacije, poslije Drugoga svjetskog rata, a posebno u posljednje doba, česte su situacije da su gospodarstva u stagnaciji, da ne postoji višak globalne potražnje, a postoji inflacija. Takva se stanja nazivaju stagflacije (stagnacija i inflacija). (Benić 2001, 535)

Gostujući u večerašnjoj HRT-ovoj emisiji Otvoreno, predsjednik HNS Radimir Čačić je ustvrdio da se Hrvatska nalazi u stagflaciji. (Index, 21. 4. 2008)

Stagflacija je stanje države ili područja monetarne unije u kojem je gospodarstvo istodobno u stanju stagnacije i inflacije. (W, s. v., 2. 12. 2014)

Kraj 1970-ih i poč. 1980-ih obilježilo je istodobno pojavljivanje inflacije i recesije, tzv. stagflacija (stag[nacija] + [in]flacija), odn. incesija (in[flacija] + [re]cesija). (HE, s. v. reganomika, lipanj 2015)

• usp. incesija
stalkerazzo [stokeraco] im. stalkerazzi [stokeraci] mn. e. stalkerazzo, stalkerazzi ← stalker ‘koji uhodi, slijedi i vreba’ × paparazzo, paparazzi ‘paparaco’ onaj tko izdaleka vreba poznatu osobu ne bi li ju fotografirao u intimi i potom fotografije unovčio

Arnold Schwarzenegger učinio je ono što je odavno najavljivao. Potpisao je zakon kojim je bjesomučno fotografiranje slavnih i poluslavnih iz prikrajka stavio izvan zakona. Najviše su pogođeni »stalkerazzi« koji su danima vrebali izdaleka kako bi uhvatili neku intimniju fotografiju. (VL, 14. 10. 2009)

• usp. hackerazzo, pespparazzo

Standbajić [stendbajić] im. e. standby ‘u pripravnosti’ × /Mladen/ Bajić pogrdno za glavnoga državnog odvjetnika RH M. Bajića

»Bajić ima toliko predmeta na standby-u da ga ne možemo zvati Eliot Ness nego “Stand Bajić”«, kazao je Vukšić. (JL, 5. 2. 2014)

• usp. Bajirot
stanikrenifna im. stani-kreni × krafna e. stop’n’go-nuts dosl. ‘stani-i-poludi’

Kupimo aparat za krafne i stavimo ga u tvoj prtljažnik. [...] Kad opet zaglaviš u prometu, otvoriš prtljažnik i prodaješ ih ostalim vozačima. Zvat ćemo ih... Zastofne. Prtljažfne. Stani-kreni-fne. [...] Znam. Prtljažne krafne! (Dva i pol 2014, S03E02)

• u e. izvorniku igra riječi donuts ‘krafne’ i go nuts ‘poludjeti’

• usp. cronut, čazerica, krafnosan, krasan, kroasendvič, krona, kroštipak, macaronut, prtljažfna, zastofna

Starkan im. /Aleksandar/ Stanković × /Željko Ražnatović/ Arkan

Starkan (Di, 8. 12. 2014, k)

• fotomontaža glave TV-novinara A. Stankovića na tijelu srpskoga ratnog zločinca Ž. Ražnatovića Arkana

Starwarčević [starvorčević, starvarčević] im. e. Star Wars × /Ante/ Starčević

Feralov Ante Starwarčević (FT, 26. 7. 2003, n)

• o izjavi L. Podruga da je starčevićanstvo budućnost Hrvatske • Star Wars (Zvjezdani ratovi) – futuristički znanstvenofantastični filmski serijal

• usp. crkvotočina, farsada, lurdovanje, podruglo, talibanovina
staycation [stejkejšn] im. e. staycation ← stay/-at-home/ ‘ostati /kod kuće/’ × vacation ‘odmor’ provođenje godišnjeg odmora kod kuće, obično s dnevnim izletima i spavanjem kod kuće, u anglo-saksonskome svijetu uzrokovano financijskom krizom krajem 2000-ih

Turistički servisi u ovo su doba prepuni predviđanja i rezultata istraživanja na temu gdje ćemo ljetovati sljedeće godine, koje su in destinacije za 2009. godinu i koja vrsta putovanja će biti novi veliki trend – mancation ili staycation. (Croportal, 26. 11. 2008)

• usp. mancation

Jel ti fale klinci? [...] – Imao sam lijepi (nova riječ u engleskom riječniku od lani ili preklani) staycation u kući. A onda sam se našao bauljajući do 1 ujutro čekajući da se probude i prikvače na skype da ih malo vidim... (Sportnet, 1. 6. 2010, k)

Koliko su vuvuzele utjecale na samo na Svjetsko nogometno prvenstvo, već i na svakodnevni život i jezik, govori i činjenica da su zaslužile mjesto u poznatom Oxfordovom rječniku engleskog jezika. [...] Među novim riječima su, na primjer, staycation – godišnji odmor koji provodimo u svojoj zemlji, ili bargainous – pridjev koji opisuje nešto što košta manje nego obično [...] (Metro, 20. 8. 2010)

• usp. vulvuzele

»Staycation« ili odmor kod kuće ili blizu kuće ovog će ljeta izabrati 10% više Amerikanaca nego tijekom prethodne godine. Prema podacima Googlea, pretraživanja za riječ »staycation« najviše je tijekom srpnja, dok su ovog ljeta najviše pretraživane lokalne destinacije. (Informacija 2014, 42)

stereomonomada im. stereo- × mono- × monada × ?nomad

Dezodorantibiotik / i safarisafalada / drajvaju se u egzotik / svih stereomonomada; / spazmoerotski si ana- / ližući grke džiuđuse / navisanskih tobogana / manikopuliraju se: / »Maskokoto« tad će »tko te / to dezinfekalijama?« / »Iz devizijske su kvote / zadnjih marcipanorama / mog mokrobioprograma, / ti pratelevidiote!« (Mrkonjić 1988, 63)

• usp. amandmanija, amandmaniti se, amandmoneyti se, analizati, dezinfekalije, dezodorantibiotik, džiuđus, manikopulirati se, marcipanorama, maskakota, pratelevidiot
stheratidokakis [steratidokakis] im. gl. sterati ‘stjerati’ gpr. sterao × /Mikis/ Theodorakis × do kákē

Prvo glavić, a onda, naglo, mikis stherodokakis ga je. Sva sam se zgrčkila, a njegova bananakonda nabijala se vo mnje izvodeći podskok, uskok i kobratno. (Radaković 1999, 50)

• M. Theodorakis – poznati grčki skladatelj

• usp. bananakonda, kobratno, zgrčkiti se
stilovanje im. stil × silovanje

I ti to zoveš stilom? To se u najboljem slučaju može nazvat brutalnim stilovanjem hrvatskog jezika. A i usporedba mu je prekrasna! (Lucić 2012a, 22. 11. 2012)

• o članku I. Miklenića da nakon haaške presude treba izvršiti čistku u hrvatskoj vlasti
stimkulirati gl. stimulirati × kulirati ‘opuštati’

Njegov radni prostak jako me stimkulirao. Sve jebilo bijeb’lo i zločisto i bilo mi je inspiradostivno. (Radaković 1999, 49)

• usp. bijebl, inspiradostivno, jebiti, prosvjećivati, zločist
stipenzija im. stipendija × penzija

Feralova stipenzija (FT, 11. 3. 2005, n)

• o izjavi I. Kozine iz Hrvatske stranke umirovljenika da čak četvero sedamnaestogodišnjaka čeka 18. rođendan kako bi se učlanilo u njegovu stranku

Kao student sam dobivao stipenziju, a sada dobivam mizerovinu, što prevedeno znači mizernu mirovinu s kojom mogu platiti odvoz smeća i stubišno svjetlo, tako da si mogu upaliti svjetlo na stubištu ako se u večernjim satima vratim kući supijan. (Pragma, 2012)

• iz razgovora s kantautorom šansonijerom A. Dedićem

• usp. mizerovina, šanksonijer, šlangsonijer, Zbunjuel
stjegovni prid. stijeg × stegovni

Feralov stjegovni postupak (FT, 19. 7. 1999, n)

• o prigovoru don A. Bakovića zašto Grad Zagreb nije poslao inkasatore da naplaćuju kaznu svima koji na Dan državnosti nisu izvjesili hrvatsku zastavu

• usp. antitemza, antomurale, desnošljivost, drinosaurus, državlji, ekumenjara, haesperanto, kćerikalizam, muslimaničan, prasizam, romovina, romovlasnički, serijalnuški, ubijesno, videološki, wrusstracija, zaviočajan, zavjeronauk

Stjeguljica im. stijeg × Snjeguljica

Feralova Stjeguljica (FT, 7. 4. 2006, n)

• o izjavi J. Kosor: »Svi smo mi ovdje hrvatska zastava.«

• usp. antecipacija, Besor, brošlost, kokodatak, kosorijeknuti, Kosorlovsky, kosorry, Najdranka, prostmodernizam, slaboratorij, Sluzana, šarmeraj, vlastarbajter
stockholmski [štokholmski] prid. stockholmski /sindrom/ × Stock /84/

Stockholmski sindrom (Zmaj, 15. 11. 2013, m)

• fotomontaža političara V. Šeksa s alkoholnim pićem Stock 84, aluzija na njegove navodne probleme s alkoholizmom • stockholmski sindrom – empatija koju žrtva razvije prema svojem otmičaru

• usp. Baadel-Meinhoff, Promil-un, Sheksbeer, Šekspir, Šhreks
stokabular im. stoka × vokabular

Feralov stokabular (FT, 17. 8. 2002, n)

• o uvredama S. Praljka na račun J. Radoša

• usp. filijalnuški, insektor, neštarija, praljčarija, shitistika

Feralov stokabular (FT, 23. 11. 2002, n)

• o prostačkome napadu Z. Mamića na novinara K. Toplaka

Feralov stokabular (FT, 3. 12. 2004, n)

• o prostačkom ispadu M. Kovačevića
stoponomastika im. ?stop × toponomastika

O stoponomastici i škartografiji u hrvatskom zemljospisateljstvu (Lucić 2013b, 60, n)

• o izjavama M. Bibice da se izbaci riječ Dalmacija za hrvatsko primorje, Š. Pejkovića da u Splitu još nije iskorijenjeno »jezgro Orjune« i M. Matića da Zagreb postaje »internacionalni brlog«

• usp. škartografija
stoprostotak im. sto × prost × postotak

Feralov stoprostotak (FT, 23. 3. 2007, n)

• o protivljenju I. Vojkovića da Grad Split na lokaciji gdje je »stopostotno katoličko stanovništvo« sagradi džamiju
straćaćatela im. stračatela × /Ivo Sanader/ Ćaća

Ima i od straćaćatele (Ćaća, 10. 4. 2015, k)

• komentar na fotomontažu glave I. Sanadera na sladoledu
strahopoštopotovanjstvo im. strahopoštovanje × pošto-poto + -stv-o

U protubertetu sam otišao k njemenu i rekao mu sa strahopoštopotovanjstvom: »Svake noći imam kvasac, doktore, pomuzite!« »Vi ste polucajac?« »Prizdajem.« (Radaković 1999, 59)

• usp. polucajac, pomući, prizdavati, protubertet
stravanj im. strava × travanj 1. šaljivo za mjesec travanj

4. stravnja 1994. (FT, 4. 4. 1994)

11. stravnja 1994. (FT, 11. 4. 1994)

3. stravnja 1995. (FT, 3. 4. 1995)

Deseti stravnja (FT, 14. 4. 1998, n)

• članak u povodu HSP-ova obilježavanja 10. travnja, dana proglašenja NDH

2. izmišljen mjesec koji aludira na travanj

Za rođene u znaku Govna (20. krvoželjka – 20. stravnja) (Radaković 1999, 53)

Za rođene u znaku Aerobika (20. stravnja – 20. svijebnja) (Radaković 1999, 54)

• usp. Aerobik, Govan, kravanj, krvoželjak, stravanj, svijebanj
stremljopis im. stremiti × zemljopis

Feralov stremljopis (FT, 9. 6. 2006, n)

• o napisu L. Gregorati da su Neum, Crnogorsko primorje, BiH, Vojvodina i Piranski zaljev povijesno hrvatski krajevi

Strijebac im. Strijelac × jebati izmišljen horoskopski znak koji aludira na Strijelca

Za rođene u znaku Strijebca (23. stuženog – 22. prosvinjca) (Radaković 1999, 57)

Strijebci su odbojna bića, zatvoreni u sebe i vrlo mrgudni. (Radaković 1999, 57)

• usp. Aerobik, Blavor, Djebica, Dupelizanci, Govan, horoskoplje, Mokraćnjak, Mrak, prosvinjac, Rajc, Roba, stuženi, Škopion, Vlaga

Stripokalipsa im. strip × apokalipsa ‘konac, svršetak svijeta’ projekt izložaba i radionica udruge crtača stripa StripOs (2016)

strizdarija im. /Željko/ Strize × pizdarija

Feralove strizdarije (FT, 2. 6. 2006, n)

• o desničarskoj izjavi Ž. Strize o ustupanju travnjaka NK Val u Kaštelima za koncert H. Bešlića

• usp. Striznilend, Vukoval

• usp. adelaidarija, klizdarija, mrazdarija, pistarija

Striznilend im. /Željko/ Strize × Disneyland

Dobrodošli u Striznilend! (FT, 2. 6. 2006, n)

• naslov satirične pjesmice o tome da Ž. Strize najavljuje progon narodnjaka i osnivanje kambelovačke filharmonije • Disneyland – zabavni park

• usp. strizdarija, Vukoval
stromo im. e. stromo ← straight ‘heteroseksualan’ × homo ‘gej, homoseksualac’ homoseksualac koji izgleda i ponaša se kao heteroseksualac, ne odaje dojam homoseksualnosti

Stromo – (straight + homo) Gej muškarac heteroseksualnog javnog nastupa. Ono što na gej dejting stranicama zovu straight acting. (Queer, 20. 3. 2011)

• usp. hasbian, lesbro, lezBijka, nezbijka, yestergay
stromoseksualac im. e. stromosexual ← straight ‘heteroseksualan’ × homosexual ‘gej, homoseksualac’ • v. stromo
ströhmbahnführer [štrembanfirer] im. /Carl Gustav/ Ströhm × nj. Sturmbannführer ‘bojnik SS-a’

Feralova ströhmbahnführer (FT, 1. 2. 1999, n)

• komentar izjave komentatora C. G. Ströma da put Hrvatske na Zapad »ne vodi kroz neku partizansku ili antifašističku ulicu« • stoji upravo bahnführer, ne bannführer

• usp. ekströmist, gustaša, oberströhmbahnführer, ströhmljenje, štrumpfbahnführer
ströhmljenje [štremĺeńe] im. /Carl Gustav/ Ströhm × stremljenje

Feralova nacionalna ströhmljenja (FT, 24. 3. 2001, n)

• o izjavi komentatora C. G. Ströhma da prvim ljudima hrvatske diplomacije nedostaje nacionalnog osjećaja

• usp. ekströmist, gustaša, oberströhmbahnführer, ströhmbahnführer
struknjica im. struk × suknjica

»Skini, milo, rhyticu & bluesicu... i struknjicu... i sve (prodmuklo:) dragaćice...« [...] a ako mi smetla i on će biti golman. (Radaković 1999, 48)

• usp. bluesica, dragaćice, golman, prodmuklo, rhytica, smetlati
strujan im. struja × rujan šaljivo za mjesec rujan

7. strujna 1993. (FT, 7. 9. 1993)

21. strujna 1993. (FT, 21. 9. 1993)

• usp. bljujan, pljujan, uzrujan
strvinarstvo im. strvinar × novinarstvo

Istraživačko strvinarstvo (Ivančić 2012c, 16. 6. 2012, n)

• o ostavci M. Holy nakon što je u Dnevniku HTV-a objavljen njezin privatni mejl upućen predsjedniku uprave Hrvatskih željeznica R. Valčiću u kojem traži da supruga jednoga člana SDP-a bude pošteđena otkaza

• usp. depressija, dnovinar, dnovinarski, dnovinarstvo, govninar, presstitutka, strvinovinarstvo, tužinarstvo
strvinovinarstvo im. strvinar × novinarstvo

U ovoj fazi razvoja korporacije, zacrtanoj od magnata osobno, komentatori koji mjesečno ne proizvedu dva do tri razorna pamfleta o liku i djelu zlotvora Sanadera ulaze u rizičnu skupinu onih što »današnjim zahtjevima u novinama« evidentno nisu dorasli, te je krajnji čas da aktiviraju zatomljene hijenske nagone (u trendu je strvi-novi-narstvo), jer će im u protivnome biti pružena prijateljska pomoć u iznalaženju nekih drugih životnih izazova. (Ivančić 2010c, 5. 11. 2010)

• o izjavi novinskoga magnata N. Pavića da će novinare »koji nisu dorasli današnjim zahtjevima u novinama ili su propustili šansu da se istaknu na prijateljski način uputiti u neke druge životne izazove«

• usp. depressija, dnovinar, dnovinarski, dnovinarstvo, govninar, kutleraj, presstitutka, strvinarstvo, tužinarstvo
stup prid. stuplji komp. stup × glup

Stup i stuplji (Novosti, 18. 8. 2016, n)

• o predizbornim izjavama predsjednika SDP-a i predsjednika HDZ-a o stupovima mirovinskoga sustava • aluzija na naslov filma Glup i gluplji (Dumb and Dumber, 1994)

• usp. gup, mup
stupendist im. stupidan × stipendist

Feralov stupendist (FT, 17. 3. 2006, n)

• o izjavi pravaša A. Đapića da je UDBA imala suradnike na fakultetima koji su studente podrijetlom iz Hercegovine ili Imotskog rušili na ispitima • UDBA – Uprava državne bezbjednosti, jugoslavenska tajna služba

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, Trbosijek, udbalaština, udbiverzitet, zadartost
stupština im. skupština × tup

Stupština (FT, 20. 5. 2005, n)

• o parlamentarnim izborima u BiH i atrofiraloj, tupoj političkoj sceni
stuženi im. studeni × tužan × tužen izmišljen mjesec koji aludira na studeni

Za rođene u znaku Škopiona (23. liftopada – 23. stuženog) (Radaković 1999, 56)

Za rođene u znaku Strijebca (23. stuženog – 22. prosvinjca) (Radaković 1999, 57)

• usp. liftopad, prosvinjac, sjebeni, Strijebac, Škopion
styxkati [stikskati] gl. grč. Styx × stiskati

Jas sem udoljubljanka. [...] Slabine i b-okove styxćemo, priljubljanjujemo kranjeno trbovlje, mi sežene, kćeri neptujeve. (Radaković 1999, 50)

• Stiks – rijeka u starogrčkoj mitologiji, dijeli Zemlju od Hada

• usp. bokovi, kranjen, Neptuj, priljubljanjivati, sežena, trbovlje, udoljubljanka
subnordinacijski prid. SUBNOR ‘Savez udruženja boraca narodnooslobodilačkog rata’ × subordinacijski

Miklenić do granica neukusa glorificira »komuniste u bivšoj državi koji su znali koliku potporu mogu imati u partizanima«, a taj se njegov žal za idealnom simbiozom Partije i Armije kakva je vladala u Jugoslaviji dodatno pojačava razornom kritikom nedostojnih baštinika tih svijetlih tradicija subnordinacijski ustrojenog društva [...] (Lucić 2014a, 28. 5. 2014)

• o usporedbi braniteljskih udruga sa SUBNOR-om u tekstu I. Miklenića u Glasu Koncila
subnorijada im. SUBNOR ‘Savez udruženja boraca narodnooslobodilačkog rata’ × norijada

Subnorijada ’99 (FT, 9. 8. 1999, n)

• o huškačkome utjecaju desne vlasti na udruge branitelja iz Domovinskoga rata
subnorijanski prid. SUBNOR ‘Savez udruženja boraca narodnooslobodilačkog rata’ × gregorijanski

»Zar se moglo uopće zamisliti da bi se partizani na svoju prvu konvenciju okupili tek negdje 1960. ili 1965. godine!?« – snebiva se velečasni Ivan Miklenić nad činjenicom da se vrijeme u današnjoj Hrvatskoj ne ponaša u skladu sa subnorijanskim kalendarom. (Lucić 2014a, 28. 5. 2014)

• o usporedbi braniteljskih udruga sa SUBNOR-om u tekstu I. Miklenića u Glasu Koncila
subotajac im. subota × tajac

Artistanbulska strma kaldrma glasi točno ovako / Usponedjeljak Utorakija Srijedavatelj Četvrtakt / Petaktivno Subotajac Nedjeljaj! [...] (Rajki 2014a, 49)

• usp. artistanbulski, četvrtakt, nedjeljati, petaktivno, srijedavatelj, usponedjeljak, utorakija
sudalaština im. sud × budalaština

Feralova sudalaština (FT, 8. 2. 2003, n)

• o izjavi A. Klarića da je prijedlog o osnivanju suda za ratne zločine u Hrvatskoj antihrvatski

• usp. bengalaština, bodulaština, bordelaština, brdalaština, bubalaština, budakaština, budvalaština, bundalaština, buntalaština, burdalaština, dubalaština, glupaština, gudalaština, labudalaština, pedalaština, udbalaština, zabludalaština
sudilo im. sud × ludilo

Vježbanje sudila (FT, 15. 6. 2002, n)

• o suđenju za zločine hrvatskih vojnika u Lori, koje sudac S. Lozina pretvara u cirkus

Glumljenje sudila (FT, 26. 10. 2002, n)

• nove epizode pravopisne farse u slučaju Lora

Ustavno sudilo (Krstulović, 2. 6. 2016, n)

• o neizboru novih sudaca Ustavnoga suda RH
sudovati gl. suditi × ludovati

Hajde da sudujemo ove noći (Dežulović 2010a, 77, lipanj 2009, n)

Šta ja znam – razmišljao je naglas velečasni Sudac. – »Hajde da sudujemo ove noći, hajde zagledaj se u Božje oči...« (Dežulović 2010a, 78, lipanj 2009)

• Hajde da ludujemo ove noći – naslov i stih lakoglazbenoga hita

• usp. Zlajči
sulud im. sulud × sud

Ustavni sulud (FT, 7. 5. 2004, n)

• fotomontaža V. Vukojevića, suca Ustavnoga suda, na magarcu – osjeća se namagarčeno jer je bio protiv odluke svojih kolega o ukidanju zabrane rada nedjeljom
suludište im. sulud × sudište

Sisačko suludište (FT, 24. 8. 2002, n)

• o suđenju za zločine nad srpskim civilima u Sisku, koje zahvaljujući sucu D. Kovaču prerasta u lakrdiju
sumatrati gl. lat. sum ‘jesam, sam’ × biti pz. jesam, sam × ?Sumatra × smatrati

Mislim (ergo mislimanka sumatra) na mon onkla [...] (Radaković 1999, 50)

• usp. mislimanka
summary [sameri, saməri] im. biti pz. jesam, sam × lat. sum ‘jesam, sam’× e. summary ‘sažetak’

Još dugo poslijeb kozmičem tijelovo kao u nekoj tjelešnoj A-molitvi, u unutransu koji me Zanossi Rade Končarobno i pornosna summary što summer muž/žena, mušmuškarac [...] (Radaković 1999, 50)

• usp. A-molitva, končarobno, kozmicati, pornosan, poslijeb, summer, unutrans, zanossiti
summer [samer] im. biti pz. jesam, sam × lat. sum ‘jesam, sam’ × e. summer ‘ljeto’

Još dugo poslijeb kozmičem tijelovo kao u nekoj tjelešnoj A-molitvi, u unutransu koji me Zanossi Rade Končarobno i pornosna summary što summer muž/žena, mušmuškarac [...] (Radaković 1999, 50)

• usp. A-molitva, končarobno, kozmicati, pornosan, poslijeb, summary, unutrans, zanossiti
suncobranitelj im. suncobran × branitelj pogrdno za branitelja, ratnoga veterana, aluzija na suncobrane koje su branitelji ponijeli sa sobom na prosvjed

Suncobranitelji su došli na Markov trg. (Index, 28. 5. 2015, k)

Eto postavili su i transparent 100% za Hrvatsku na sam ulaz u Markovu crkvu. Sada će bakice koje bi se išle unutra moliti morati gaziti po 100% Hrvatskoj. Hoće li to suncobranitelji doživjeti kao provokaciju? (Index, 28. 5. 2015, k)

Šatoraši = suncobranitelji. (VL, 2. 6. 2015, k)

• usp. tatoraš, tatordžija

Superhiko im. Superhik × HIKO ‘Heli kompanija’

Zagorčev Superhiko (FT, 23. 3. 2007, n)

• o pokušaju generala V. Zagorca da se s tvrtkom HIKO sklopi ugovor o pružanju hitne helikopterske pomoći na hrvatskim autocestama • Superhik – lik iz stripa Alan Ford, krade siromašnima da bi dao bogatima

Superhikz im. Superhik × HIKZ ‘Hrvatski informativno-kulturni zavod’

Superhikz (FT, 8. 4. 2000, n)

[...] kada otima od bogatih da bi davala siromašnima... – funkcionira, ukratko, kao Superhikz, servis za logistiku i institucionalno promicanje pijanog hrvatstva. (FT, 8. 4. 2000)

• odgovor V. Ivančića ravnatelju HIKZ-a • Superhik – lik iz stripa Alan Ford, krade siromašnima da bi dao bogatima

• usp. Blebekavac
supilopovština im. supilovština × lopovština pogrdno za supilovštinu, politiku F. Supila

Omladina voli svoje laskavce, svoje slavopojce, pa ide kao nekad i koalicija za majstorom sa mora, ide za supilopovštinom kao bedasta ovca za Panurgovim slavnim ovnom. (Matoš XIV, 122, 3. 12. 1910)

[...] pa kada se u Supilovom listu tako kukavno i cinički negira cijelom svijetu poznata istina, to nije više supilovština već supilopovština. (Matoš XII, 228, 17. 2. 1911)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, Ušević
suputnicica im. suputnica × cica

Strahota prometne gužve ovisi i o suputnicicama (Index, 20. 8. 2014)

Dobra riječ – suputniCICAMA (Index, 20. 8. 2014, k)

• opis fotografije djevojke s velikim grudima za volanom

Surlanec im. surla × /Velimir/ Bujanec

Surlanec, ni oni kirby usisavač mu nije ravan! (Di, 26. 3. 2015, k)

• komentar na fotomontažu TV-voditelja V. Bujanca, poznatoga po navodnome drogiranju, sa surlom i natpisom Najjača surla desnice

• usp. adolfescentski, Bujakkake, Bujan, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Speederman, šmrkadona, štrumpfbahnfürer, T-komad, Znojanec
susrati gl. susresti × srati neželjeno sresti
susrati (Sabljak 1981, s. v.)

susrati (Sabljak 2013, s. v.)

• usp. sasranak, srastanak
sutleraj im. Sutla × ?šlamperaj × ?kupleraj × ?kutleraj

Sutleraj (FT, 7. 6. 1999, n)

• naslov na ispravku navoda – iza malverzacija opisanih u jednom od prethodnih brojeva Feral Tribunea ne krije se poduzeće Sunce Invest, nego štedno-kreditna zadruga Sutla

• usp. kutleraj
sutračanje im. sutra × tračanje

Napisano je uvijek u stalnoj pripravnosti kroz sva vremena: jučerotika, da nas, sutračanje. Pisanje čeka oporaviti čitatelja od zadrtosti želja. (Rajki 2015a, 31. 1. 2015)

• usp. jučerotika
suveniritet im. suvenir × suverenitet

Nitko od onih što su graknuli da je Josipa Rimac, uručujući zastavu s kninske tvrđave Kolindi Grabar Kitarović na stranačkom skupu, obeščastila simbol hrvatske državnosti, i ne sluti da je to bio marketinški uvod u veliki biznis na kojemu će počivati suveniritet Republike Hrvatske... [...] I tko zna kakvih će se sve čudesa još namnožiti u Kninu, pod poslovodstvom Josipe Rimac i visokim pokroviteljstvom Kolinde Grabar Kitarović... Pa da vidimo tko će onda – bilo slijeva ili zdesna – zucnuti i riječ protiv krvlju stečenoga suveniriteta Republike Hrvatske! (Lucić 2014a, 19. 11. 2014)

• o poklanjanju zastave s kninske tvrđave predsjednici K. Grabar-Kitarović

• usp. knineski

Suveniritet (Ivančić 2014c, 22. 11. 2014, n)

Stav naše Udruge je da svatko tko javno tvrdi kako je trobojna krpa važnija od drvene čaplje i magarčića, o licitarskom srcu da ne govorimo, na najgrublji način ponižava simbole hrvatskog državnog suveniriteta, a time i hrvatsku državu. [...] Ponavljam, važno nam je bilo samo da otvorimo diskusiju o problematici hrvatskoga državnog suveniriteta, kako bismo kroz raspravu došli do osnovnog pitanja. (Ivančić 2014c, 22. 11. 2014)

• o poklanjanju zastave s kninske tvrđave predsjednici K. Grabar-Kitarović
svađavine im. mn. svađa × padavine padaline iz oblaka zlobe koje uzrokuju svađu među stanovnicima Balthazargrada, grada iz crtanoga filma o profesoru Balthazaru

Oblačno sa svađavinama (Balthazar 1977, S03E07, n)

• usp. melosiped, pilulobogan, štricikl
svahiliti vez. im. svahili × iliti

A onda, bez klizlika – lizika, svahiliti jebzik. (Radaković 1999, 50)

• usp. jebzik, klizlika

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, špangleski, štokajski, švengleski

Svasticida im. svastika × Torcida pogrdno za navijačku skupinu Torcidu, aluzija na svastiku nacrtanu na travnjaku stadiona Poljud

Ako je u pitanju Svasticida, navijačka skupina nogometnog kluba Hajdug iz grada Spalata (i sa stadiona Svastikoljuda), onda me to uopće ne čudi. (Index, 17. 7. 2015, k)

• usp. Hajdug, kukoljasti, nasrcistoidan, ssavez, svastičarnica, Svastikoljud, šukasti, Torgnjida, Torsida
svastičarnica im. svastika × slastičarnica

Svastičarnica Croatia (Lucić 2015a, 15. 6. 2015, n)

Fašizacije čijeg bi se uzaludnog izmišljanja mogla prihvatiti samo neka neupućena danguba koja nikada nije bila na nekom hrvatskom stadionu, nikada prošetala ulicama hrvatskih gradova, nikada čitala hrvatske novine, nikada prošla pored izloga ove svastičarnice niti zavirila da vidi njezinu uobičajenu ponudu. (Lucić 2015a, 15. 6. 2015)

• o izjavi T. Karamarka da nije primijetio svastiku nacrtanu na Poljudskome stadionu jer je utakmicu gledao u Kanadi

• usp. kukoljasti, nasrcistoidan, ssavez, Svasticida, Svastikoljud, šukasti

Svastikoljud im. svastika × Poljud pogrdno za stadion Poljud, aluzija na svastiku nacrtanu na travnjaku

Ako je u pitanju Svasticida, navijačka skupina nogometnog kluba Hajdug iz grada Spalata (i sa stadiona Svastikoljuda), onda me to uopće ne čudi. (Index, 17. 7. 2015, k)

• usp. Hajdug, kukoljasti, nasrcistoidan, ssavez, Svasticida, svastičarnica, šukasti
svećaćanik im. svećenik × /Ivo Sanader/ Ćaća

Svećaćanikova djeca (Ćaća, 13. 8. 2015, k)

• komentar na objavu da će se uskoro snimiti film Ćaća se vraća, aluzija na naslov filma Svećenikova djeca (2013)

svejednoučilištarac im. svejedno × sveučilištarac

Svejednoučilištarci (FT, 21. 4. 2001, n)

• I. Đikić o apatiji hrvatskih studenata, koje ne zanimaju ni zbivanja u društvu ni vlastita budućnost
svejednoučilište im. svejedno × sveučilište

Svejednoučilište (FT, 8. 10. 2004, n)

• o privatnim i regionalnim sveučilištima u Hrvatskoj i nevoljkosti javnih da se poboljšaju
svekriva im. svekrva × kriva pogrdno za svekrvu, muževljevu majku

Napokon sam odlučila napraviti punjene paprike... bilo ih je... cijeli lonac! Dok sam ih punila, mužić se čuo sa svekrivom pa je gospođa između ostaloga saznala da radim ručak za sutradan... (F, 26. 2. 2007, k)

Dopusti mi da budem grubo iskren: ti si tipičan primjer nehotičnog tzv. zapuštenog vjernika (ružno je reći, ali to je ono što se zove zaostanak u duhovnom razvoju; nažalost kao kod mnogih koji su kršteni i krizmani i dalje se nisu maknuli...). Sada ti tako paše, navikla si se i baš te briga što ti potencijalna svekr(i)va prigovara. (Kaćunko, 26. 2. 2007)

Svekriva časti (Coolinarika, 4. 10. 2012, n)

Nazvala ju je svekriva i špotala je pola sata a ona trpi. (Ž, Zagreb, 24. 3. 2011)

Je li, da nekim čudom tvoja svekriva nije imala nešto sa mojim dedom? (Index, 9. 10. 2014, k)

• usp. čedovište, mamovište, šokorica
svekrvariti gl. svekrva × krvariti × ?kvariti pačati se u tuđa posla
svekrvariti (Sabljak 2013, s. v.)

svemoćaćan prid. svemoćan × /Ivo Sanader/ Ćaća

Naš je Ćaća svemoĆaćan, ne treba njemu nitko pomagati! Drž se Ćaća. (Ćaća, 6. 11. 2015, k)

• komentar na fotografiju I. Sanadera sa štakama

Svezanovac im. sve za novac × Jasenovac

Nakon tromjesečne torture u Lazaretima Guestapo ih je prebacio na Lokrum, »dubrovački Alcatraz«, odakle su nakon dvije godine deportirani u koncentracioni logor Svezanovac na Srđu, gdje su zajedno s tisućama svezanovačkih logoraša radili na gradilištu Dubrovnik Golf Resorta. [...] Nije, doduše, poznato hoće li se u budućnosti zaista ići na ustroj Guestapoa, preuređenje Lazareta u zatvor za škrte goste i ambiciozni projekt logora Svezanovac na Srđu, ali ne postoji novinarska mašta zlonamjernija i mračnija od uma s kojega je sišla rečenica o »penaliziranju turista koji ništa ne koriste«. (Dežulović 2013b, 21. 1. 2013)

• usp. Bleiburger, Bleisenovac, Guestapo, Jasenovac, jasenovčan, Znasenovac
svibnjarija im. svibanj × svinjarija

Feralove sindikalne svibnjarije (FT, 30. 12. 1996, n)

• o izjavi sindikalca M. Štambuka kojom veliča F. Tuđmana: »U svibnju se održala utakmica Dinamo – Crvena zvezda, rođen je i izabran za predsjednika Republike Hrvatske dr. Franjo Tuđman [...]«

Feralova svibnjarija (FT, 19. 5. 2006, n)

• o napisu T. Židaka da se u Hrvatskoj svakoga jutra budimo uz 13. svibnja 1990. • u povodu 16. obljetnice navijačkih nereda na utakmici Dinamo – Crvena zvezda, kad je došlo do sukoba hrvatskih i srbijanskih navijača • aluzija na suđenja hrvatskim generalima za ratne zločine
svijebanj im. svibanj × jebati izmišljen mjesec koji aludira na svibanj

Za rođene u znaku Aerobika (20. stravnja – 20. svijebnja) (Radaković 1999, 54)

Za rođene u znaku Dupelizanaca (21. svijebnja – 21. lipsanja) (Radaković 1999, 54)

• usp. Aerobik, Dupelizanci, lipsanj, stravanj, svijebanj
svijetal, svijetao im. svijet × svjetlo × svijetao

Nemognuće mi je biti Samantha Foxex na ovome svijetlu mudijalnom podred topliko muškuraca i njihovih buda lamudovih. (Radaković 1999, 47)

• S. Fox – britanska pop-pjevačica i seks-simbol iz 1980-ih

• usp. Foxex, mudijalan, muškurac, Samantha, topliko
svinjgati gl. svinja × svingati ‘u parovima mijenjati seksualne partnere’

Nisu zbunjene nego su počele swingati. – Misliš »svinjgati«. (Index, 13. 1. 2015, k)

• komentar na fotografiju pokušaja parenja divlje svinje i ljame

• usp. bleketati, kovan, kovca, mejati, ovkoza, pragnje, ovza
sviračać im. svirač × /Ivo Sanader/ Ćaća

Laku noć, sviračaći (Ćaća, 24. 8. 2015)

• opis iznad fejsbučke objave Časni sude, nisam kriv!, izjave I. Sanadera

Svjesnik im. svjestan × Vjesnik

Feralov »Svjesnik« (FT, 12. 5. 1997, n)

• o izjavi glavnog urednika Vjesnika N. Ivankovića da novinarska autocenzura nije nužno loša • Vjesnik – dnevne novine često smatrane režimskim glasilom
svjetionićaćar im. svjetioničar × /Ivo Sanader/ Ćaća

Svjetionićaćar (Ćaća, 27. 10. 2015, m)

• objava o prihvaćanju jamčevine I. Sanaderu, »Ćaća se vraća u naše živote kao svjetionik da obasja ovaj mrak šta se nadvija nad nama!«

Svladan im. svladan × Vladan /Desnica/

Svladan Desnica (FT, 30. 12. 2000, n)

• N. Čačinovič o tome da se knjiga Proljeća Ivana Galeba V. Desnice nije našla na popisu 100 najvažnijih hrvatskih knjiga tisućljeća
svodnikotinaš im. svodnik × nikotinaš

Kolutovi dima u ukradenom BMW-u aureolasto su lebdjeli uokolo svodnikotinaša Dražena za upravljačem, a tek u dugim svjetlima nadolazećih automobila bi se istegli ka nestajanju. (Rajki 2006b, 115)

• usp. banalnik, ejakuler, glupijandura, humanitkov, infafatilnik, kitaromantik, klitorisač, kurvaritelj, reneseansnik, vragolišav
svojarth [svojart] prid. svoj × /Buddha/ Siddhārtha

Dalaj mi lama malo muddha svojartha! (Radaković 1999, 47)

• usp. dalajati, muddha
svraka prid. svaki × svraka

Drugi prst upanteram u guzelu i tako kenguram u svraku svoju jamaricu, u prednji i istražnji otvor, kao prava droplja, i maštam... (Radaković 1999, 48)

• usp. droplja, guzela, istražnji, kengurati, upanterati

Svrbija im. svrbjeti × Srbija

Transparent koji je na ogradu istočne tribine razvila grupa nepoznatih obješenjaka – »Cigo, Svrbine, Svrbija je uz tebe!« – nije tako te dramatične 1989. godine označio samo početak nacionalnih podjela i sukoba u Koviljači, već i naprasni završetak jedne blistave bekovske karijere. (Dežulović 2005, 24)

• riječ je o nogometašu kojemu svrbež stopala utječe na nogometnu izvedbu

Svrbin im. svrbjeti × Srbin

Transparent koji je na ogradu istočne tribine razvila grupa nepoznatih obješenjaka – »Cigo, Svrbine, Svrbija je uz tebe!« – nije tako te dramatične 1989. godine označio samo početak nacionalnih podjela i sukoba u Koviljači, već i naprasni završetak jedne blistave bekovske karijere. (Dežulović 2005, 24)

• riječ je o nogometašu kojemu svrbež stopala utječe na nogometnu izvedbu
swaption [svopšən] im. e. swaption ← swap ‘trampa, zamjena’ × option ‘opcija’ vrsta ugovora koji omogućuje zamjenu novčanoga toka u bankarstvu, na financijskome tržištu

U derivate na kamate spadaju različiti financijski instrumenti čija se vrijednost bazira na kamatnim stopama. Dakle »futures«, »swaptions«, »swaps«, »caps« i »floors« na kamate te razne izvedenice strukturirane od tih elementarnih instrumenata. (PD, 5. 2. 2009)

Swaptions su opcije na swap. (Banka, 10. 5. 2010)

Swaptions je ugovor koji svojem vlasniku omogućava, tj. daje opciju da izvrši jedan swap ugovor. Općenito su swaption ugovori povezani s zamjenom, tj. opcijama na zamjenu novčanih tokova od kamata. (Anica, 2015)

Swoboda [svoboda] im. /Hannes/ Swoboda × sloboda

Barjak časti i Swobode (Lucić 2011a, 4. 2. 2011, n)

• o istrazi o počiniteljima paljenja zastave Europske Unije na protuvladinim prosvjedima • H. Swoboda – austrijski političar, europarlamentarac
sympoziv [simpoziv] im. sim ‘ovamo’ × simpozij × grč. symposion ‘su-pijanka, gozba’ × poziv

Onako mladu uputio mi je sym poziv na guzbu, pozvao me na objeb, na svinjsko pičenje na ražnju. Poslije ručka objeručke se dao da me vizidira. (Radaković 1999, 59)

• usp. guzba, objeb, pičenje, vizidirati
szupalj [səzupaĺ, šupaĺ] prid. SZUP ‘Služba za zaštitu ustavnog poretka’ × šupalj

Feralova szuplja priča (FT, 10. 11. 2001, n)

• o izjavi I. Sanadera da otvaranje SZUP-ovih dosjea nastalih za vladavine HDZ-a ima politikantske primjese

Feralova szuplja priča (FT, 6. 4. 2002, n)

• o izjavi I. Aralice da u pisanju ne zazire od obavještajnih materijala jer »suvremena proza mora apsorbirati dio suvremene civilizacije«

Szuperhis [səzuperhis] im. SZUP ‘Služba za zaštitu ustavnog poretka’ × ?Superhik × HIS ‘Hrvatska izvještajna služba’

Szuperhis (FT, 14. 10. 2000, n)

• V. Ivančić i V. Matijanić o sustavnu uhođenju i prisluškivanju novinara Feral Tribunea • Superhik – lik iz stripa Alan Ford, krade siromašnima da bi dao bogatima

Szuperman [səzupermen] im. SZUP ‘Služba za zaštitu ustavnog poretka’ × Superman

Povratak Szupermana (FT, 23. 11. 1998, n)

• o policijskom uhođenju neovisnih novinara • Superman (Nadčovjek) – superjunak iz stripa i filma
szupomoć [səzupomoć] uzv. SZUP ‘Služba za zaštitu ustavnog poretka’ × upomoć

Tko viče szupomoć? (FT, 21. 12. 1998, n)

• o umorstvu u policijskoj postaji u Slavonskome Brodu

Vlast zove szupomoć (FT, 14. 6. 1999, n)

• intervju s I. Z. Čičkom

• usp. glupomoć, mupomoć

Š
šahtovnica im. šaht × šahovnica

Feralova šahtovnica (FT, 10. 3. 2001, n)

• o izjavi A. Kostelića da su Hrvati nadljudi, a ne, kao što piše S. Lasić, »podzemni ljudi, jer su uvijek rovali po kanalima i šahtama«

Šajeter im. /Ivan Turina/ Šajeta × eter naslov radijske emisije Radija Pule (2010-e), voditelja I. Turine Šajete

Šajkačanin im. šajkača ‘srpska narodna kapa’ × /Veselin/ Šljivančanin × /Vukašin/ Šoškočanin ime lika u stripu

A, vi? – Mi smo Pomilovan Šajkačanin! (Mataković 2003, 18)

• epizoda o općoj amnestiji, pomilovanju srpskih pobunjenika • V. Šljivančanin – srpski vojni zapovjednik, ratni zločinac • V. Šoškočanin – srpski vojni zapovjednik

• usp. Poljubiša, Pomilovan, Razveselin

Šakalić im. /Dinko/ Šakić × šakal

Feralov Dinko Šakalić (FT, 19. 7. 1999, n)

• o izjavi D. Šakića da su ustaše branile državu od divljih prekodrinskih zvijeri
šalbeni prid. šala × žalbeni

Feralov šalbeni postupak (FT, 3. 8. 2002, n)

• o pismu D. Vrhovnika članovima Nadzornog odbora ACI-a da je ostavku na mjesto predsjednika NO-a podnio u šali
šaleluja uzv. /Petar/ Šale × aleluja

Feralovo šaleluja (FT, 20. 1. 2001, n)

• o izjavi državnoga pravobranitelja P. Šale da je njegova smjena komunistički akt usmjeren na likvidaciju svega što je hrvatsko
šalpuljača im. šal × kapuljača šal-kapa, šal i kapa u jednome

Kupila sam šalpuljaču jer mrzim kape, a da mi ne bude hladno za glavu. (R, Zagreb, 2014)

šamaravno pril. šamar × naravno e. slapsolutely ← slap ‘ošamariti, pljusnuti; šamar, pljuska’ × absolutely ‘apsolutno’

Od prijatelja smo postali neprijatelji. Znaš, ti ga ošamari? – Sigurna si? – Šamaravno. (Kako 2015, S05E09)

šampionogiranje im. šampion × nogiranje ‘izbacivanje’

Nježno šampionogiranje (Bednjanec 1980, 87, n)

• epizoda o veslačkome sportu

• usp. jednokleknuti, kajakakanje, kajakaranje
šampong im. šampanjac × ping-pong e. champong ← champagne ‘šampanjac’ × ping-pong ‘ping-pong’ inačica tulumske igre ubacivanja stolnoteniske loptice u čaše piva, ovdje šampanjca, protivnik mora ispiti pivo, odnosno šampanjac iz pogođene čaše

Gdje je Sasha? – Ne znam. Sam igram šampong. Razvaljujem. Gledaj ovo! Ne mogu promašiti! [...] Ja ne mogu vjerovati kako mi dobro ide šampong. Usput, to je pravi šampanjac. Drven sam. (Kontrola 2015, S02E64)

• usp. pivo-pong
šanksonijer im. šank × šansonijer

Igor Mandić je, govoreći o Arsenu kao rodonačelniku moderne autorske pjesme, kazao kako on nikada nije bio šansonijer jer francusku šansonu nije ni poznavao ni razumijevao. Ali opet, bio je šanksonijer, pa onda i šlanksonijer. (Dalje, 23. 12. 2008)

• o A. Dediću

No, pretpostavljamo zbog čega si se baš ovih dana toliko »razgalamio« po medijima, a ne usudiš se javno kazati. Riječ je o tome da se priprema svečano obilježavanje 20-te obljetnice Vojno-redarstvene akcije Oluja 95, a ti se u Kninu tog 5. kolovoza vjerujemo nećeš imati »muda« pojaviti ni kao »šanksonijer«! (Tjedno, 22. 7. 2015)

• o R. Šerbedžiji

Šansona je pjesma slobodne forme po ritmu, temi i interpretaciji... a ja umjesto šansone više volim izraz »autorska pjesma«, jer to uključuje sve vrste izražavanja, od kajkavske popijevke, pa i zagrebačkih kabaretista do živućih »šanksonjera«. (JL, 22. 8. 2015)

• o A. Dediću

• usp. mizerovina, stipenzija, šlangsonijer, Zbunjuel
šaperkat im. šapa × aperkat ‘udarac u boksu odozdo, ruke savijene u laktu’

Budi glavna njuška na Viberu! Daj šapu ili šaperkat s Njuškalovim stickerima! (Viber, 2016)

• napis na računalnoj naljepnici (e. sticker) za mobilnu aplikaciju Viber koja reklamira oglasni portal Njuškalo, kojemu je maskota pas

• usp. lajanini

Šarmalarmalon im. šarm × ? × /M. Night/ Shyamalan × ? e. Charmalarmalon ← charm ‘šarm’ × /prince/ charming ‘princ na bijelom konju’ × ? × /M. Night/ Shyamalan

Možeš li vjerovati? Inače je karizmatičan kao kuhani krumpir. Popio je jedno pivo i sad je M. Night Šarmalarmalon. (Teorija 2014, S02E17)

• M. Night Shyamalan – indijsko-američki filmski scenarist i režiser

• usp. Emippali, Howdini, Koothranardowitz, Koothrapeeny, Koothrapemily, Koothrapenny, Koothratulum, Lenwoloppali, Leonerd, Shamy, Shelbot, Shelzum, Wolowizard, Zeusowitz
šarmeraj im. šarmer × raj

Šarmeraj na zemlji (Ivančić 2010c, 12. 3. 2010, n)

• o napisima u medijima kako je premijerka J. Kosor uspjela šarmirati velik broj stranih državnika

• usp. antecipacija, Besor, brošlost, kokodatak, kosorijeknuti, Kosorlovsky, kosorry, Najdranka, prostmodernizam, slaboratorij, Sluzana, Stjeguljica, vlastarbajter

Šatorvčak im. šator × Pantovčak

Zar ona ne ide u Šatorvčak? (Index, 18. 2. 2015, k)

• šator – improvizirani šator u Savskoj ulici u Zagrebu, poprište braniteljskih prosvjeda protiv Vlade RH • Pantovčak – sjedište predsjednika RH

• usp. tatoraš, tatordžija
šatroaubriand [šatrobrijan, šatroobrijan] im. šatro ‘lažni, nepravi, patvoreni’ × fr. chateaubriand ‘šatobrijan, način pripreme bifteka’

Igor je napisao u Vusu da lijepa žena nije za siromaha, pa ni luksuzni hotel nije za prostačku klasu koja ne kuži razliku između »šatroaubrianda« i bažul čušpajza. Paprene cijene su garancija da se obična čeljad ne miješa s boljim društvom. (Bednjanec 1976b, veljača 1976)

• Igor – vjerojatno I. Mandić, kolumnist visokotiražnoga VUS-a, Vjesnika u srijedu
šekimandering im. /Vladimir Šeks/ Šeki × e. gerrymandering prigodno predizborno prekrajanje izbornih jedinica u korist vladajuće stranke HDZ-a koje je izveo V. Šeks

Dosljedan svojoj kompromiserskoj prirodi, nije bio u stanju ni ukinuti glasanje hadezeovski orijentiranih iseljenika koji u Hrvatskoj ne plaćaju porez, ili promijeniti izborne jedinice koje je konstruirao stari HDZ (po obrascu »šekimanderinga«). (NCL, 3. 12. 2003)

• S. Jurdana o premijeru I. Račanu

Taj je kroj bio tako uspješan da su ga kritičari nazvali šekimanderingom – inače se kroj izbornih jedinica prema želji vladajuće većine naziva gerrymanderingom, što je Hrvatsku u Šekijevoj varijanti skoro vratilo u kameno doba. (Rašeta, 5. 2. 2010)

Jasno je kao dan da izborni sustav, strukturalno remek-zlodjelo Vlade Šeksa, i danas porađa strašne posljedice, samo tko je za to kriv? Krive su očite prve žrtve zakona, koje su ga mogle i morale izmijeniti. Indolencija Arsena Bauka i Zorana Milanovića naspram resetiranja ovog modela (analitičari govore o šekimanderingu – hrvatskoj varijanti gerrymanderinga, kroja izbornih jedinca koji uvijek forsira jednog favorita) proizvela je pogubne učinke po vjerodostojnost reprezentiranja izborne volje naroda, ali je dramatično oštetila i sam SDP. (Rašeta, 15. 11. 2015)

Krojeći izborne jedinice, napravio je izborne jedinice Frankensteinova tipa – urbanim središtima uvijek je dodavao toliko ruralne mase da selo prevagne i donese pobjedu njegovoj stranci. Takav kroj izbornih jedinica, koji zapadni politolozi zovu »Gerrymandering«, naši su analitičari nazvali »Šekimandering«. (24sata, 6. 2. 2016)

• iz triju tekstova B. Rašete o V. Šeksu

• usp. gerrymander
šekretar im. šekret ‘zahod’ × sekretar

Feralov generalni šekretar (FT, 14. 7. 2006, n)

• o prostačkome napadu M. Ivkošića na G. Vnuk, kojoj treba pokazati »gdje je zahod«

• usp. banalfabet, bordelaština, dijagroza, eurastenija, hapsolutizam, monotonuće, Orban, pedalaština, pravopih, sramokres, srbosek
šeksijatski prid. /Vladimir/ Šeks × šerijatski

Šeksijatsko pravo (FT, 20. 1. 1997, n)

• o zakonskome prijedlogu V. Šeksa da se višestruki silovatelji kastriraju

Šekspir im. /Vladimir/ Šeks × /William/ Shakespeare

Šekspir (Di, 17. 7. 2015, m)

• fotomontaža V. Šeksa kao W. Shakespearea

• usp. Baadel-Meinhoff, Promil-un, Sheksbeer, stockholmski, Šhreks
šeksualni prid. /Vladimir/ Šeks × seksualni

Šeksualni život Ljilje Vokić (FT, 13. 2. 1995, n)

• najava feljtona s fotografijom plesa Lj. Vokić i V. Šeksa

Šeksualno zlostavljanje malodobnika (FT, 7. 7. 1997, n)

• satirični tekst, izjave četiriju političara o zlostavljanju u djetinjstvu, aluzija na ono što im V. Šeks radi u suvremenosti

Feralove šeksualne poze (FT, 14. 2. 2000, n)

• o izjavi M. Ćire Blaževića da će nogometaši, dok je on izbornik, za vrijeme himne ruku držati na srcu, a ne »na turu«

Feralovo šeksualno nasilje (FT, 11. 3. 2000, n)

• o prijetnji V. Šeksa da HDZ ima načina na koji može zagorčati život M. Graniću i V. Škare-Ožbolt nakon što su napustivši HDZ odbili stranci vratiti saborski zastupnički mandat

Šeksualni odgoj nacije (FT, 20. 12. 2003, n)

• D. Matošec o HDZ-u

Hidžab i šeksualni klimaksni nadražaji (Lucić 2011a, 17. 2. 2011, n)

• o odnosu V. Šeksa prema nevladinim organizacijama
šeksualnost im. /Vladimir/ Šeks × seksualnost

Uslijedile su prostačke i pogromaške reakcije, među kojima svojom šeksualnošću prednjači ona koju potpisuje potpredsjednica Muslimanskog omladinskog kluba Aida Rašljanin. (Lucić 2011a, 17. 2. 2011)

• o odnosu V. Šeksa prema nevladinim organizacijama
šekumenizam im. /Zvonimir/ Šekulin × ekumenizam

Feralov šekumenizam (FT, 8. 9. 1997, n)

• komentar šovinističke izjave Z. Šekulina o srušenoj pravoslavnoj crkvi pokraj Obrovca

• usp. ekukumenizam, ekukukumenizam, kukumenizam

Šelilović im. /Marin/ Šego × /Mirko/ Alilović skupno za rukometaše M. Šegu i M. Alilovića

Rado bi vidio i »Valackovića«, vjerojatno i »Balojuna«. Sudeći prema utakmici protiv Danske, jedino pomoći ne bi bilo od »Šelilovića«. (Sportnet, 21. 1. 2011)

• sportski komentator T. Pacak u članku »slaže« savršene rukometaše

• usp. Balojun, Buljar, Valacković
šerifatski prid. šerif × šerijatski

Šerifatski zakonik (FT, 26. 1. 2002, n)

Taj šerifatski zakonik, koji na američkom tlu omogućuje FBI-ju neograničene ovlasti u razotkrivanju građana tobože obuzetih »antiameričkim aktivnostima« [...] prešao je granice SAD-a [...] (FT, 26. 1. 2002)

• o slučaju izručenja Alžiraca uhićenih u BiH po nalogu SAD-a, odnosno kršenju ljudskih prava • aluzija na sporni američki Domoljubni ili Domovinski zakon

Šešeljuga im. /Vojislav/ Šešelj × Pepeljuga

Šešeljuga (Di su, 8. 8. 2015, m)

• fotomontaža radikalnoga srpskog političara V. Šešelja kao Pepeljuge
šetnički prid. šetati × četnički

Feralov šetnički pokret (FT, 12. 5. 2006, n)

• o izjavi R. Tomašić da Hrvatskom šetaju stotine tisuća četnika

• usp. beskanađe, klipohondrija
ševastično pril. ševa ‘jebačina’ × fantastično e. spank God

Ne znam što mi je danas. Izbacit ću to šetanjem. Rekao sam šetanjem, ne drkanjem, zar ne? – Jesi. – Ševastično. (Kontrola 2015, S02E10)

• stopljenicom je prevedena izvorna igra sličnozvučnim e. riječima thank (God) ‘hvala (Bogu)’ i spank ‘nalupati po stražnjici’ (također kao seksualni fetiš) kao nastavak prethodne sa walk ‘šetati’ i whack ‘udariti, ošinuti’ (u slengu kadšto i ‘masturbirati’)

Ševerina im. ševa × Severina /Vučković/ pogrdno, uvredljivo za pjevačicu Severinu, aluzija na njezin pornografski kućni video

U Hercegovini izvršeno ispitivanje koliko bi Hercegovaca spavalo sa Ševerinom. (Index, 4. 9. 2004, k)

Još jedan dokaz i primjer tko donosi to turbo-folk smeće u Hrvatsku. Nisu tu krivi ni Srbi ni Bosanci, nego ševerine, drozge i slične cece. (SD, 11. 12. 2014, k)

Ma ova Mirta u posljednje vrijeme popularnija je od Ševerine. Još da snimi neki 11 minutni dokumentarac gdje bi joj bio kraj. (VL, 31. 8. 2016, k)

• usp. Dalmaterina, Hrverina, Madonnina, Seveningen, Severindex, Srberina
ševiljski prid. ševa ‘jebanje’ × ševa ‘igra loptom, nekoliko se igrača u krugu dodaje, jedan ili dvojica nastoje im ju oduzeti ili presjeći’ × seviljski ‘koji se odnosi na Sevillu’

A onda je propjevao ševiljski brijač... (Bednjanec 1980, 32)

• epizoda o nogometnoj utakmici sa Španjolskom, kvalifikacijskoj za SP u Argentini (1978) • Seviljski brijač – komedija P. Beaumarchaisa (1773)

• usp. fus-nota, muziga, tip-toplakiran

Reprizu »Ševiljskog brijača« mundializira Juanito Bedñanez (Bednjanec 1982, 30. 6. 1982, n)

• podnaslov epizode o nogometnome SP-u u Španjolskoj (1982)

Ševtoberfest im. ševa × Oktoberfest e. Bangtoberfest ← e. bang ‘ševiti, jebati’ × nj. Oktoberfest

Dobro došli na Ševtoberfest! Izvolite majicu! Vratio sam se. Opet sam samac. (Kako 2015, S08E03)

Ševtoberfest je koma. Ne mogu naći način kako poševiti komade koji cijene moj povratak u igru. (Kako 2015, S08E03)

Smisao Ševtoberfesta su inovacije, ideje. On je nekoć nešto značio. – Tek si ga jučer smislio. (Kako 2015, S08E03)

• Oktoberfest – listopadski bavarski festival piva

Ševula im. ševiti ‘jebati’ × /grof/ Drakula e. Hampula ← hump ‘pojebati’ × /count/ Dracula ‘/grof/ Drakula’ prigodno za onoga tko puno ševi

Vampirela, reci grofu Ševuli da ustane da presvučem krevet. – Charlie i ja ostajemo u krevetu. Nećemo da nas uznemiravaš. (Dva i pol 2014, S03E06)

Šhreks [šreks] im. /Vladimir/ Šeks × Shrek

Šhreks: forever after (Di, 10. 8. 2015, m)

• fotomontaža V. Šeksa kao Shreka • Shrek: forever after – četvrti nastavak animiranoga filma o Shreku • misli se na after party, tulum poslije tuluma, aluzija na navodni alkoholizam V. Šeksa

• usp. Baadel-Meinhoff, Promil-un, Sheksbeer, stockholmski, Šekspir
šiblicarenje im. /Milovan/ Šibl × šibicarenje ‘ulična igra prebacivanja loptice iz kutije /šibica/ u kutiju i pogađanja u kojoj se nalazi, igra u kojoj pogađač uvijek gubi’

Feralovo šiblicarenje (FT, 24. 12. 2004, n)

• o izjavi M. Šibla da je nejasno zašto bismo se morali povezivati s balkanskim državama ako ne želimo pristupiti Europskoj Uniji
šilijun br. šiling ‘bivša austrijska valuta’ × milijun

Šilijun šiling! – Dolijun dolar! – Ostavite me da razmislim. Vidite da glumim Misliočeva Rodena. (Bednjanec 1982, 19. 5. 1982)

• epizoda o nogometaševu potpisivanju stranog ugovora • Mislilac – poznata skulptura A. Rodina (1902), Nježni je u kadru u pozi Mislioca • u izvorniku stoji šiljiun, vjerojatno greškom, Misliočev Roden namjerna je igra • Nježni – glavni lik stripa I. Bednjanca

• usp. brazilijun, ćačetiri, disuću, dolijun, jeban, PRvi, SDPrvi, sexnaext, tisućaća, tretrti
škarambol im. /Joso/ Škara × karambol

Proračunski škarambol (FT, 1. 7. 2000, n)

• o šokantnim nalazima revizije u Ministarstvu rada i socijalne skrbi, ministra J. Škare
škartografija im. škart × kartografija

O stoponomastici i škartografiji u hrvatskom zemljospisateljstvu (Lucić 2013b, 60, n)

• o izjavama M. Bibice da se izbaci riječ Dalmacija za hrvatsko primorje, Š. Pejkovića da u Splitu još nije iskorijenjeno »jezgro Orjune« i M. Matića da Zagreb postaje »internacionalni brlog«

• usp. stoponomastika
škegronomika im. /Borislav/ Škegro × ekonomika ekonomska politika hrvatskoga ministra financija B. Škegre

[...] Vlada nije promijenila ni model socijalno neosjetljive i rastrošne države, koji joj je »škegronomika« ostavila u naslijeđe. (Vjesnik, 17. 6. 2000)

Čudno za nekoga poput Škegre, koji je uvijek imao spremne odgovore (pa su mu kritičari »ispjevali« pravac iz ekonomske teorije »škegronomika«), i u situaciji kada aktualna vlast zbog rezultata ekonomske politike koju vodi vapi za komentarom čovjeka koji je u detalje upućen u prilike i odnose u državnim financijama. (GS, 22. 2. 2002)

Nemilice »pljačkana« Hrvatska je uspijevala i u nenarodnim režimu razviti brodogradnju po kojoj je bila među pet vodećih u svijetu, izgradila respektabilne tvorrnice čiji proizvodi su bili poznati u svijetu, kao što su Tesla, Prvomajska, SAS, Jugoturbina, Končar... a danas od svega toga pod narodnom vlašću gotovo da ništa ostalo nije, a »škegronomika« se svodi na »šverc-komerc«. (Index, 18. 6. 2010, k)

Što je kovanica Škegronomika? (Seebiz, 14. 5. 2011)

Neprikosnoveni predvodnik Domoljubne Tomislav Izbavitelj Karamarko naglasio je da će koalicija prije svega štititi seljaka i domaću proizvodnju, iako u prilog toj izjavi tijekom čitavog djelovanja njegove stranke ne postoji niti jedan jedini argument, pošto još od slavnog razdoblja škegronomike HDZ uspješno razvija model brutalno uvozne ekonomije. (Novosti, 24. 9. 2016, n)

• usp. abenomika, čačerizam, frikonomija, nakazonomija, obamanomika, plutonomija, reganomija, reganomika, rogernomika, škrebonomija, zoranomika
škembulover im. škemba ‘trbušina’ × pulover

Škembulover je novi blagdanski hit (Index, 13. 12. 2015, m)

• riječ je o puloveru s izrezom u obliku jelke, bora na trbuhu
škodilak im. Škoda × Cadillac odmilja za automobil marke Škoda
škodilak (Sabljak 1981, s. v.)

škodilak (R, Zagreb, 1990-e)

Poslije mature, i radnje o Heideggerovu shvaćanju umjetnosti, otišao sam na ljetovanje kod prijatelja Ratka, u Vrbosku na Hvaru. Bili smo trojica s nadimcima Zec, Rac i Mec. Putovali smo Racovim »škodilakom«. (JL, 11. 8. 2006)

Škodilak spreman za Ženevu (JL, 14. 12. 2007, n)

Mi obitelj smo bili na ljetovanju kod mog dida na Šolti. Moji mama i tata su vozili se sa škodilakom priko otoka. [...] Tata je uparkira škodilaka kraj ceste i zabeštima je blaženu divicu. Onda su do škodilaka dogibala dva murca. (Ivančić 2012b, 6. 8. 2012)

Kad sam bio mali, imali smo škodilaka. (Ž, 26. 3. 2013)

škodilak (Sabljak 2013, s. v.)

• usp. alfamozno, ćelestonke, figuar, folksvagina, Furrari, Jewbaru, ladilak, pljugo, spaguar, varborđini, varburgini, tutabili
školjkati gl. školjka × škakljati

Kad sam s osama spuštam ruku na svoju golupicu mira i prstacem školjkam kliktav orlić, potom ga spuštam nizmeđu gusana i ugmazim mačkicu. (Radaković 1999, 48)

• usp. golupica, gusne, osam, prstac, ugmaziti

Škopion im. Škorpion × škopiti izmišljen horoskopski znak koji aludira na Škorpiona

Svi Škopioni skloni su spolnim bolestima [...] Žene rođene u znaku Škopiona brkate su i veoma su im bujno obrasla stidna mjesta. (Radaković 1999, 56)

• usp. Aerobik, Blavor, Djebica, Dupelizanci, Govan, horoskoplje, Mokraćnjak, Mrak, Rajc, Roba, Strijebac, Vlaga
škorojević im. /Miroslav/ Škoro × skorojević

Feralov škorojević (FT, 15. 11. 2003, n)

• o izjavi M. Škore da su Amerikanci toliko ponosni na svoju zastavu da ju čak »stavljaju na gaćice, grudnjake, majice«, dok se u Hrvatskoj to odmah prozove nacionalizmom
škrebonomija im. /Marko/ Škreb × ekonomija ekonomska politika guvernera Hrvatske narodne banke M. Škreba

Bankrot škrebonomije (FT, 1. 4. 2000, n)

• G. Santini o guverneru M. Škrebu

• usp. abenomika, čačerizam, frikonomija, nakazonomija, obamanomika, plutonomija, reganomija, reganomika, rogernomika, škegronomika, zoranomika

Škrtečki im. škrt × /Robert/ Prosinečki

Robert Škrtečki (FT, 6. 12. 1999, n)

• D. Matošec o TV-prilogu u kojemu je R. Prosinečki epileptičnoj curici kojoj je izgorjela kuća darovao samo tisuću kuna
šimundijal im. Šimun /Šito Ćorić/ × mundijal

Feralov šimundijal (FT, 12. 8. 2000, n)

• o zahtjevu Š. Šite Ćorića da se pri sljedećem popisu stanovništva popišu i Hrvati izvan Hrvatske
šišmačka im. šišmiš × mačka

Jedu li mačke šišmiše? – a onda pokatkad – Jedu li miši šišmačke? – jer ako uz miševe postoje šišmiševi, uz mačke možda ima i šišmačaka [...] (Carroll 1985a, 14)

• u izvorniku je igra e. sličnozvučnicama cat ‘mačka’ i bat ‘šišmiš’

• usp. akrobacnuti, Antipat, Antipatičar, belvirno, đipahan, froktati, galumfirati, Kornjučo, Krznik, nemujan, neobičudan, Podučitelj, rovko, rućkanje, rućkati, šturnjača, ušutkavati
šlafrok-en-rol im. šlafrok ‘kućni ogrtač’ × rokenrol

Feralov šlafrok-en-rol (FT, 10. 2. 2001, n)

• o izjavi M. Tuđmana da je oca F. Tuđmana rijetko viđao u uniformi JNA, jer bi se ovaj po povratku s posla odmah bio presvukao, »uniformu kod kuće nikad nije nosio«

• usp. eksjugzorcist, etataizam, idioptrija, napokonačan, očinački, opleonazam, pistarija, remake-djelo, tatoizam
šlagode im. mn. šlag × jagoda jagode sa šlagom

Volim sve, ali najviše šlagode. (R, Zagreb, 2005)

šlangsonijer, šlanksonijer im. šlank ‘vitak, tanak’ × šansonijer

Igor Mandić je, govoreći o Arsenu kao rodonačelniku moderne autorske pjesme, kazao kako on nikada nije bio šansonijer jer francusku šansonu nije ni poznavao ni razumijevao. Ali opet, bio je šanksonijer, pa onda i šlanksonijer. (Dalje, 23. 12. 2008)

Prije sedam godina našao sam se na jednoj tribini povodom Arsenovog 70. rođendana i pamtim dobro Mandićevu rečenicu: Arsen nekad nije bio šansonjer, nego šanksonijer, a sada nakon teških iskustava i transplantacije jetre – pretvara se u šlangsonjera... (Seebiz, 18. 8. 2015)

• usp. mizerovina, stipenzija, šanksonijer, Zbunjuel
šlapuča im. šlapa × papuča

Šlapuča je i meni jednom pala na pamet. Moglo bi se napraviti istraživanje za Ig-Nobela koje bi trebalo provjeriti je li geografski raspored neovisnih pojavljivanja »šlapuče« homogen ili nije. (F, 11. 8. 2007, k)

Uživa dok je još mala: Topla šlapuča bolja od krevetića (Index, 2. 1. 2014)

• opis fotografije mačića u papuči

Mala anegdota: uvijek govorim djeci da obuju papuče, moj suprug da obuju šlape, na kraju nam je četverogodišnjak obzanio da mu je netko sakrio – šlapuče. Taj izraz i danas svi koristimo, a i još poneki iz dječjeg rječnika. (Narod, 19. 3. 2015, k)

Šljivo im. šljiva × Ivo /Sanader/

Naslovnica. Prime time. Ivo i šljive. Šljive i Ivo. Šljivo. O tom se piše, o tom se priča, za to se ima. (Andrassy, 6. 10. 2015)

• usp. Thievo
škartica im. škart × kartica

Sanaderova jamstvena škartica (FT, 22. 11. 2003, n)

• o popisu predizbornih obećanja I. Sanadera uobličenih na tzv. jamstvenoj kartici
šmrkadona im. šmrkati × primadona

Primabuljerina šmrkadona (Di, 22. 2. 2015, k)

• komentar na fotomontažu TV-voditelja V. Bujanca, poznatoga po navodnome drogiranju, kao balerine

• usp. adolfescentski, Bujakkake, Bujan, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Speederman, Surlanec, štrumpfbahnfürer, T-komad, Znojanec
šmrkno pril. šmrk × smrtno

Šmrkno ozbiljno (FT, 2. 8. 2003, 37, n)

• komentar uz izjave ministra unutarnjih poslova Š. Lučina o situaciji na požarištima
šnudl, šnudla im. e. schnoodle ← /miniature/ schnauzer ‘/patuljasti/ šnaucer’ × poodle ‘pudl, pudla’ pas mješanac patuljastoga šnaucera i pudla

Miniature Schnauzer + Poodle = Schnoodle (Vauvau, 12. 6. 2007)

Čini nam se da je pas na snimci bolji čak i od Tuckera, mješanca šnaucera i pudla (šnudla), i sigurni smo da je na putu internetske slave. (TP, 6. 3. 2012)

Neodoljivi mješanci: Kako izgledaju šnudla, pitski, horgi i pit dalmatiner (Index, 1. 2. 2014, n)

šofair play [šofer plej] im. šofer × e. fair play ‘ferplej, poštena igra’

Šofair play (FT, 1. 6. 2007, n)

• o mutnim poslovima vozača ministra B. Kalmete
šokorica im. šok × šogorica pogrdno za šogoricu, muževljevu sestru

Šokorica me zove da će doći na kavu bez obzira na saznanju da nam dolaze frendovi i još uz to, dolazi sat prije ručka (to uvijek radi, jadna, kada spava dugooo). (F, 26. 2. 2007, k)

• usp. čedovište, mamovište, svekriva
šoksploatacija im. e. shoxploitation ← shock ‘šok’ × exploitation ‘eksploatacija’ filmski podžanr unutar eksploatacijskoga filma, šokira prikazima nasilja, incesta, nekrofilije, zoofilije

Šoksploatacija (TP, 12. 1. 2011, n)

• usp. bleksploatacija, brusploatacija, hiksploatacija, karsploatacija, meksploatacija, nacisploatacija, nansploatacija, redneksploatacija, remakesploatacija, seksploatacija
šoksploatacijski prid. e. shoxploitation ← shock ‘šok’ × exploitation ‘eksploatacija’ koji se odnosi na šoksploataciju • v. šoksploatacija

Dio šoksploatacijskog trenda jest i razvikani, koliko i ozloglašeni »Srpski film«, a tu su i mnogi drugi filmovi koji igraju na ozbiljnu kartu šoka [...] (TP, 12. 1. 2011)

šokumentarac im. e. shockumentary ← shock ‘šok’ × documentary ‘dokumentarni film, dokumentarac’ filmski podžanr dokumentarnog eksploatacijskog filma, poznat i kao mondo, šokira prikazom tabuiranih tema poput smrti, seksa, predrasuda, rasizma

Dokumentarac – šokumenatarac – mondo! (Zagrebdox, 27. 2. 2012, n)

U ponedjeljak u 23 sata pogledajte šokumentarac »Mondo cane« talijanskog trolista Jacopeti – Prosperi – Cavara koji je udario temelje i »posudio« ime popularnom filmskom nadžanru. (Zagrebdox, 27. 2. 2012)

[...] ovaj šokumentarac želi razbiti predrasude o ženama i pokazati koliko su važne za naš planet. (Zagrebdox, 27. 2. 2012)

• usp. dokudrama, dokusapunica, dramedija, goremedija, mockbuster, mokumentarac, rockumentarac, šoksploaticija
šonetni prid. šoneta ‘osmrtnica’ × sonetni

Šonetni vijenac (FT, 4. 3. 2000, n)

• komentar osmrtnice živu čovjeku, zaštićenomu svjedoku, objavljene u Jutarnjem listu
šonjetni prid. šonjo ‘nesposobnjaković’ × sonetni × ?rus. net ‘ne’

Feralov šonjetni vijenac (FT, 4. 5. 1998, n)

• o izjavi srpske književnice M. Alečković da je na referendumu trebalo reći ne, »da svet vidi da nismo šonje«
šopingatolik im. šoping × katolik

Naravno, premda izvorno pripadaju selu, brojne njihove zajednice postoje i u većim mjestima odnosno u gradovima, ali tamo se – po poznatoj pop/rock formuli »princip je isti, ostalo su nijanse« – nazivaju »morekatolici«, »caffekatolici«, »trgokatolici«, »šumokatolici« (u Zagrebu su to »sljemekatolici«), »motokatolici«, »loptokatolici«, »šopingatolici«... itd. – ovisno dakle o tome gdje, tj. u kojoj »crkvi« te kršćanske krštene duše provode svetu nedjelju, Dan Gospodnji! (Kaćunko, 12. 6. 2015)

• usp. bludist, drkokatolik, kaptolik, mufliman, muslimaničan, primokatolik, prknoslavac
špacka im. /Stanko Poklepović/ Špaco × packa

Rasprava i izjave preko naših novinskih stupaca u trokutu Goran Vučević, Igor Tudor, Boris Peyrek nisu dobro legli treneru Hajduka Stanku Poklepoviću Špaci od kojega smo i sami dobili »špacke«, kao da smo sami potpirivali vatru što je nastala ostavkom Tudora, nakon toga i odlaskom Peyreka, te potom očitovanjem sportskog direktora Vučevića u kojem je bilo iskrenosti i hrapavih riječi. (SD, 28. 2. 2015)

• usp. Bresinečki, kloppka, multimillionherr, Psihoterapija, Vahinho, Van Geniaal
špangleski im. e. Spanglish ← Spanish ‘španjolski’ × English ‘engleski’ mješavina španjolskoga i engleskoga s manjim ili većim udjelom jednoga od jezika, rabe ga uglavnom Hispanoamerikanci u neformalnim situacijama, u različitim dijelovima SAD-a može se znatno razlikovati

Cervantesov Don Quijote preveden na »špangleski« (JL, 31. 12. 2005, n)

»Špangleski« je čudna mješavina engleskog i španjolskog kojim govori gotovo 40 milijuna Hispanoamerikanaca, a Kraljevska akademija španjolskog jezika definira ga kao idiom španjolskog prepun anglicizama. (JL, 31. 12. 2005)

Uživala sam u tvom špangleskome. Špangleski mi ide muy bueno. (Kalifornikacija 2010, S02E08)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, štokajski, švengleski
špecerajh im. špeceraj ‘prehrambena roba’ × nj. Reich ‘carstvo’

Špecerajh (FT, 13. 12. 1999, n)

• M. Jergović o predsjedničkim ambicijama V. Pavletića, koji je sazvao sve hrvatske medije da ga snime u idiličnoj atmosferi odlaska na tržnicu

• usp. Breichimir, rajh, samureich
špekmez im. špek × pekmez slani pekmez od špeka

Slani džem (špekmez) (Coolinarika, 11. 8. 2015)

Špekmez! Kliknite i saznajte kako pripremiti džem od slanine... (PIK, 23. 7. 2015)

ŠPEKMEZ!!! Buahahahahhahahahahahahha (PIK, 23. 7. 2015, k)

Špektakl im. špek × spektakl ime restorana u Zagrebu, u Heinzelovoj ulici (2014)

špitva im. špinat × blitva

Mrzim to! Ako mami kažem da ne želim jesti špinat, reći će da je ovo blitva! A ako joj kažem da ne volim blitvu, reći će da je ovo špinat. – Neću ovu špitvu! – To je blinat. (Macan 2007, 14)

• objavljeno u Modroj lasti 1990-ih

• usp. blinat, mobitelj, pasistički, pojezija, Samurajčica, usporo

• usp. aprijum, apriplum, broccoflower, kimun, klimun, krujčica, livi, paradajčica, peacherine, plumcot, pluot, rajpir, tangelo, tomacco, tritikal
šporkaš im. šporak ‘prljav’ × šporkati ‘prljati’ × sportaš, športaš

Šport i šporkaši (FT, 4. 3. 2000, n)

• o sprezi sporta i politike

Šporkaši naprijed (FT, 16. 11. 2007, n)

• o tradicionalnoj sprezi HDZ-a i nekih sportaša i klubova
šporkati gl. šporak ‘prljav’ × šporkati ‘prljati’ × šprehati ‘govoriti’ × nj. sprechen ‘govoriti’

No kapiškam, šporkenzi dojč? (Bednjanec 1980, 144)

• nj. sprechen Sie Deutsch? – Govorite li njemački?

• usp. kapišati

Športerica im. šport × stoperica naslov TV-emisije o sportu na HTV-u (2000-ite)

Športret im. šport × portret naslov TV-emisije o sportu na HTV-u (2010-e)

štabilan prid. štala ‘staja’ × stabilan e. stable

Teško je vjerovati, ali sad ću se prvi put valjati na sijenu. – I imati prvu štabilnu vezu. (Kontrola 2015, S02E14)

• u izvorniku je igra e. istozvučnicâ stable ‘stabilan’ i stable ‘staja, konjušnica’

štedsudpećider im. štednjak × sudoper × pećnica × frižider e. stovenkerator ← stove ‘štednjak’ × oven ‘pećnica’ × sink ‘sudoper’ × refrigerator ‘hladnjak’

U kuhinji je zahod? – A u kupaonici štednjak? – Nije to samo štednjak! Štedsudpećider! Spoj štednjaka, sudopera, pećnice i frižidera! Nije li to futuristički? (Kako 2014, S02E05)

štokajski prid. im. štokavski × kajkavski mješavina štokavskoga i kajkavskoga, standardni hrvatski kakav se govori u sjevernoj Hrvatskoj, posebice Zagrebu

Inače za sve one zainteresirane bih preporučil Malu kajkavsku gramatiku, tam se može naći gro zanimljivih stvari. Znakovito je kaj počinje s »Apage štokajski«, ali ne brinite, nije manifest. (F, 28. 5. 2012, k)

Ja sam ne tako davno studirao u Zagrebu. Uglavnom, nitko od nekajkavaca mene nije razumio kad sam počeo govoriti malo žeščim kajkavskim kakav se govori u mojoj regiji (to nije onaj »štokajski« kakav govore purgeri), dok s druge strane nisu imali ama baš nikave probleme sa stručnom literaturom na srpskom jeziku. (F, 4. 9. 2014, k)

Polukajkavica (štokajski). Polukajkavica ili štokajska koiné (kajkavsko-poluštokavski hibridni pidgin, podrugljivo: »bre-kajkavština«) (Wikinfo, s. v. polukajkavica, 20. 1. 2015)

Prvotno je do 19. st. »štokajska« polukajkavica bila razmjerno rijedak pogranični govor, u užemu mješovitom pojasu izmedju kajkavaca i štokavaca nakon stvaranja Vojne krajine. (Wikinfo, s. v. poludialektni hibridni pidgini, 20. 1. 2015)

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, švengleski
štracatela im. štraca ‘drolja’ × stračatela

Štracatela. (Di, 14. 8. 2015, k)

• komentar na fotografiju hrvatske predsjednice K. Grabar-Kitarović kako jede sladoled

• usp. Bezalkolinda, Coca-Colinda, Cowlinda, Crolinda, Debilinda, Drkolinda, Ivolinda, jebaćaćica, Kitanic, Kobilinda, Koeljinda, Kokošinda, Kolignja, Lokinda, Natolinda, Udbarbika, Ustašinda, Yulinda

Štrajko im. štrajk × Rajko /Ostojić/ pogrdno za hrvatskoga ministra zdravstva R. Ostojića

Novi EU-premijer Štrajko Zlostojić (Kaćunko, 19. 9. 2013, n)

Zato je potpuno sporedno je li tzv. RH-premijer u EU ocijenjen kao arogantan tip, jesu li u štrajku (za očaj Rajku) medicinari ili prosvjetari (za što Jowa Zmay ne mari), je li na čelu »Ove vlade« Srđa Zlopogleđa ili Štrajko Zlostojić, hoće li udbaš Boljkovac prije u zatvor ili u grob, hoće li Nobilo dobiti Nobela, hoće li uskoro SDP u opoziciju a HDZ na vlast... itd. itsl. (Kaćunko, 19. 9. 2013)

• o ministru zdravstva R. Ostojiću i štrajku u zdravstvu

• usp. Zlostojić
štramplifikacija im. štrample × ?amplifikacija ‘pojačanje’

Ne ukrštajte skije! – To je zbog štramplifikacije mojeg iks-complexa [...] (Bednjanec 1980, 91)

• epizoda puna kalambura, aluzija na besmislene govorancije, glavni lik Nježni skijanju poučava lika imena Žlabrek Žabovujec

• usp. hipizirano, krekreatura, seceskijati
štricikl im. štrikati ‘plesti’ × bicikl pletaći stroj koji se pokreće pedalama, izum profesora Balthazara, lika iz crtanoga filma

Izumio je neobičan stroj. Štricikl. Gotovi puloveri izlazili su iz njega zadivljujućom brzinom. (Balthazar 1969, S01E10)

• usp. melosiped, pilulobogan, svađavine

Štrojf im. /Ivica Bednjanec/ Štrimfa × štrafta ‘crta, pruga’, štraftast × ?štrojiti ‘strojiti, škopiti’ × /Johan/ Cruijff

Tip nevjerojatno liči na Štrojfa. (Bednjanec 1975b, listopad 1975)

Šmokljo ulazi u kazneni prostor i u reprezentativnom stilu puca bez veze pokraj gola, ali tu je Štrojf, koji već izgubljenu loptu plasira u vlastitu mrežu. (Bednjanec 1975b, listopad 1975)

Svi igrači se žele dočepati Štrojfovog ćelavog skalpa. (Bednjanec 1975b, listopad 1975)

• Štrimfa – nadimak I. Bednjanca (nj. Strumpf ‘štrumfa, čarapa’) • štraftast dres – aluzija na robijaško odijelo glavnog lika • J. Cruijff – nizozemski nogometni velikan, igrao u Ajaxu i Barceloni

• usp. nogometalistički, oparloviti
štropotom pril. štropot × potom

Štropotom je dobio otputokaz i od tog vojno-kositrenutka on je postao propilica i dobio maliganski tumor, ciružu jetrenu [...] (Radaković 1999, 48)

• usp. ciruža, maliganski, otputokaz, propilica, vojno-kositrenutak

Štrumpeta [štrumpeta, štrampeta] im. Štrumpfeta × /Donald/ Trump

Štrumpeta (Titanik, 11. 11. 2016, m)

• karikatura hrvatske predsjednice K. Grabar-Kitarović, savjetuju joj da promijeni boju kose da više sliči novoizabranomu američkom predsjedniku D. Trumpu
štrumpfastičan, štrumfastičan prid. štrumpf × fantastičan
štrumpfastičan (R, Zagreb, 1980-e)

Reko bi da CD vrijedi stotku, naime čak je i buklet štrumpfastičan, a ona ljepotica »Our Day Trip« rastura. (F, 15. 12. 2006, k)

Štrumpfovi 2. Ne tako »štrumpfastičan« nastavak (SD, 9. 8. 2013, n)

• štrumpfovi – bića iz crtanoga filma, 1980-ih riječ štrumpf počela se kao pojačivač ili nadomjestak za svaku drugu riječ pojavljivati u različitim izvedenicama
štrumpfastično, štrumfastično pril. štrumpf × fantastično
štrumpfastično (R, Zagreb, 1980-e)

Štrumfastično preslatka mala mačorica traži dom – udomljena (F, 23. 5. 2007, n)

Da danas nisam otišla u Komin, ne bih to sebi nikad, ama baš nikad oprostila Bilo je doista štrumfastično! (Index, 27. 1. 2008, b)

Volite se štrumfastično zabaviti kao plavi čovječuljak s bijelom kapicom? Gradna je mjesto za vas... (Metro, 11. 2. 2012)

Štrumfastično ljeto uz Dukatino! (2013, r)

• štrumpfovi – bića iz crtanoga filma, 1980-ih riječ štrumpf počela se kao pojačivač ili nadomjestak za svaku drugu riječ pojavljivati u različitim izvedenicama
štrumpfbahnfürer [štrumpfbanfirer] im. štrumpf × nj. Sturmbannführer ‘bojnik SS-a’ podrugljivo o novinaru V. Bujancu, deklariranom ekstremnom desničaru

»Kako gledate stanje na HRT-u?«, upitao je ozbiljno zabrinut ugledni hrvatski enciklopedist štrumpfbahnfürer Velimir Vata Bujanec, pa pojasnio pitanje [...] (Dežulović 2016a, 20. 6. 2016)

[...] kiptio je u pravednom gnjevu visoki štrumpfbahnfürerov gost Zdravko Mamić, financijski direktor hrvatskog fudbala. (Dežulović 2016a, 20. 6. 2016)

• štrumpfovi – bića iz crtanoga filma, 1980-ih riječ štrumpf počela se kao pojačivač ili nadomjestak za svaku drugu riječ pojavljivati u različitim izvedenicama • stoji upravo bahnführer, ne bannführer

• usp. oberströhmbahnführer, ströhmbahnführer

• usp. adolfescentski, Bujakkake, Bujan, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Speederman, Surlanec, šmrkadona, T-komad, Znojanec
štrumpforija im. štrumpf × euforija

Konzum trese štrumpforija! (2013, r)

• riječ je o nagradnoj igri trgovačkoga lanca Konzum • štrumpfovi – bića iz crtanoga filma, u nagradnoj igri skupljale su se njihove sličice
štrumpoštovanje im. Štrumpfeta × poštovanje e. elf-esteem ← elf ‘vilenjak’ × self-esteem ‘samopoštovanje’

Nemoj joj rušiti štrumpoštovanje. (Kalifornikacija 2015, S07E01)

• aluzija na malenost ženskoga lika o kojemu je riječ, koji inače nazivaju raznim stopljenicama s riječju Štrumpfeta

• usp. Milfeta, Pizdeta, Štrumsisa

Štrumsisa im. Štrumpfeta × sisa e. Smurfy Tits ‘štrumpfaste sise’

Štrumsiso? Ovdje Hankoća. Moraš mi učiniti uslugu. (Kalifornikacija 2014, S06E05)

• aluzija na malenost ženskoga lika o kojemu je riječ, koji inače nazivaju raznim stopljenicama s riječju Štrumpfeta

• usp. Milfeta, Pizdeta, štrumpoštovanje
šturnjača im. štakor × kornjača e. rath

[...] nemujne sasvim bjehu zorolovke i rućkale su šturnjače zdomašne. (Carroll 1985b, 157, 229)

Tja, šturnjača je, koliko znam, jedna vrsta zelene svinje, koja ima kožu kao kornjača, a njušku kao štakor. (Carroll 1985b, 232)

• u izvorniku stoji da je e. rath vrsta zelene svinje, objašnjenja s kornjačom i štakorom u izvorniku nema

• usp. akrobacnuti, Antipat, Antipatičar, belvirno, đipahan, froktati, galumfirati, Kornjučo, Krznik, nemujan, neobičudan, Podučitelj, rovko, rućkanje, rućkati, šišmačka, ušutkavati

Šugoslaven, šugoslaven im. šuga × Jugoslaven, jugoslaven pogrdno za nacionalnog Jugoslavena i političkog jugoslavena

Pa šugoslaveni su neprijatelji samostalne suverene Republike Hrvatske. A ti jesi šugoslaven! (VL, 15. 1. 2011, k)

Vinogradar, ti samo to možeš i biti po tom nadimku, ratar i šugoslaven [...] (NCL, 19. 5. 2011, k)

[...] siromašnija djeca su većinom djeca šugoslavena koji su za vrijeme Šugoslavije navikli na nerad jer su sve dobivali na račun partije, a sad kad im je Šugoslavija propala se ne znaju snaći za razliku od nas pravih Hvata i Zagore i Hercegovine djecu šugoslavena i njihove roditelje šugoslavene treba ponižavati. (Index, 31. 8. 2015, k)

Šugoslavenčina, šugoslavenčina im. šuga × Jugoslavenčina, jugoslavenčina pogrdno za nacionalnog Jugoslavena i političkog jugoslavena

Kako se to uklapa u koncepciju ljutog boja protiv Šugoslavenčina? (F, 16. 11. 2014, k)

Neka ga Vrag nosi! Vrata pakla su se snažno zalupila za njime. Šugoslavenčina! Puj! (Index, 22. 1. 2015, k)

Šugoslavija im. šuga × Jugoslavija pogrdno za Jugoslaviju

Ovaj blog, koji eto, predajem Hrvatskoj javnosti, namijenjen je svim Hrvatima i Hrvaticama, kako u Domovini, tako i inozemstvu. Ovdje se nalazi istina o Hrvatskoj od 1941. do 1945., o šugoslaviji od 1945. do 1990., Domovinskom ratu od 1990. do 1993., i o današnjoj državi. (Dnevnik, 16. 5. 2006, b)

Žal za Šugoslavijom i mržnja prema svemu hrvatskom su ga izgrizli iznutra. (Index, 18. 8. 2015, k)

Ma, koja lipa rič »gudin«, prava ognjištarska..., he, he, he. I u mom mistu obvezno smo klali gudine na dan Šugoslavije. (HKV, 22. 12. 2015, k)

• usp. Bretanija, Jugosmradija, Smrdoslavija, Yugosslavija

Šuicarska^1 im. Šuica, Šujica × ?Švicarska × ?Štajerska

Feralova Šuicarska (FT, 14. 2. 2000, n)

• o tekstu N. Ivankovića u kojem tvrdi da je S. Mesić u predsjedničkoj kampanji, stigmatizirajući Hercegovce, pridobio birače koji su u Austriji na vlast doveli desničara J. Haidera • Šuica, Šujica – gradić u Hercegovini

• usp. auschwitzarski, Aušvicarska, šuicarski

Šuicarska^2 im. /Dubravka/ Šuica × Švicarska

Šuicarska pod Srđem (FT, 22. 12. 2001, n)

• o smjenama nehadezeovskih ljudi u Dubrovniku • D. Šuica – gradonačelnica Dubrovnika

• usp. auschwitzarski, Aušvicarska, dubrovoljka, milejunašica, šuicarski, šuicid, vrlodobravka
šuicarski prid. /Dubravka/ Šuica × švicarski

Feralova šuicarska garda (FT, 14. 6. 2003, n)

• o izjavi D. Šuica da ćemo vrijeme mjeriti onim prije i poslije papina posjeta Hrvatskoj • Švicarska garda – postrojba koja čuva papu

• usp. auschwitzarski, Aušvicarska, dubrovoljka, milejunašica, Šuicarska, šuicid, vrlodobravka
šuicid^1 im. /Dubravka/ Šuica × suicid

Feralov šuicid (FT, 9. 2. 2002, n)

• o izjavi D. Šuica da će, ne vrati li se HDZ na vlast, Hrvatska doživjeti katastrofu

• usp. dubrovoljka, milejunašica, Šuicarska, šuicarski, vrlodobravka
šuicid^2 im. Šuica, Šujica × suicid

Ivićev šuicid (FT, 18. 6. 2004, n)

• I. Đikić o posljednjem pokušaju I. Pašalića da se politički reanimira napadajući vlastitu bivšu stranku i njezina lidera I. Sanadera ondje gdje su najslabiji, u Hercegovini • Šuica, Šujica – gradić u Hercegovini, rodno mjesto I. Pašalića
šukasti prid. /Davor/ Šuker × kukasti

Šukasti križ (Di, 14. 5. 2015, m)

• fotomontaža glave D. Šukera na kukastom križu, aluzija na incident s kukastim križem na travnjaku na Poljudu

• usp. kukoljasti, nasrcistoidan, ssavez, Svasticida, svastičarnica, Svastikoljud, Šukurac, Šupker

Šukurac im. /Davor/ Šuker × ukurac pogrdno, uvredljivo za predsjednika HNS-a D. Šukera

Davor Šukurac (Di, 27. 6. 2015, k)

• komentar na mem s natpisom Kroatischen Mafia kontroliert Bundesliga ‘Hrvatska mafija kontrolira Bundesligu’

Napokon odjebao Radić, samo dojebao Šukurac! Sad nam budu i nogomet i košarku upropaštavali Šukeri. Ima koji i za rukomet? (Sportnet, 28. 6. 2015, k)

Davor Šukurac (Index, 8. 9. 2015, k)

• usp. kukoljasti, narcistoidan, šukasti, Šupker
šuncle [šonkl, šunkl] im. šunka × fr. oncle ‘ujak, stric, tetak’

Mon onkl je nosio [...] Bio je duhovitalan, zabalvan, miom, i nikada nije bio snimalen za nikakav alkohollywoodstock i udo cognazzi, mon šuncle. (Radaković 1999, 48)

• usp. alkohollywoodstock, cognazzi, duhovitalan, miom, snimalen, zabalvan

Šupker im. šupak × /Davor/ Šuker pogrdno, uvredljivo za predsjednika HNS-a D. Šukera

Naš dopredsjednik, pardon predsjednik saveza jer je Šupker samo marioneta. (Index, 13. 4. 2015, k)

To je gomila debila, navodno vole Hajduka, a nabili su nam 110 k eura kazni. Bez ovog zadnjega. Kako čujem, zbog toga jer se Brbić rukovao s Vrbom i Šupkerom. (Index, 24. 8. 2015, k)

Istra i Primorje su uz Tatu kao što je cijela Slavonija uz Šupkera. (Index, 23. 9. 2015, k)

• usp. kukoljasti, narcistoidan, šukasti, Šukurac
šuplex [šupleks] im. šupak × supleks ‘vrsta bacanja u hrvanju’

Nježni, diskvalificiran si! Guraš prst u uho. – A on mene kerešćipa za šuplex! (Bednjanec 1980, 17)

• epizoda o hrvanju

• usp. kerešćipati
švajneraj im. nj. Schweinerei ‘nered, svinjarija’ × raj

Švajneraj na zemlji (FT, 20. 10. 2001, n)

• razgovor s filozofom N. Miščevićem o nacionalizmu
švecki prid. /Siniša/ Švec × srp. svetski ‘svjetski’

Švecki, a naše! (Yammat, 7. 10. 2014, n)

• S. Švec – radijski urednik i voditelj na radiju Yammat FM • Svetski, a naše – srpski reklamni slogan
švengleski im. šved. svengelska ← svenska ‘švedski’ × engelska ‘engleski’ 1. švedski s presnažnim i prenapadnim utjecajem engleskoga, osobito u leksiku i sintaksi

Od staroskandinavskog do švengleskog (Antunović 1988, n)

Švedski u švengleskom (Antunović 1992, n)

Česti su naslovi poput »engleska bolest švedskog jezika«, »prijetnja sa zapada« ili, suprotno tome, »švengleski i nije tako bedasta stvar«. (Antunović 1992, 207)

Bo Seltén, autor nekoliko kraćih članaka o engleskom elementu u švedskom (1983, 1986), izdao je 1987. god. rječnik »svengleskog«, Svengelsk ordbok, koji na stotinjak stranica objašnjava značenje i engleski model [...] (Antunović 1992, 208)

2. e. Swenglish ← Swedish ‘švedski’ × English ‘engleski’ engleski govoren s čujnim švedskim naglaskom ili s drugim elementima švedskoga

• usp. afrihili, blaccent, bosrbvatski, croanglish, denglisch, franglais, frangle, frangleski, hinçais, hingliš, hrbo-srvatski, hrengleski, hrpski, hrvengleski, hrvenglish, hunglish, japglish, kingleski, konglish, kreutsch, manglish, singliš, spanglish, srvato-hrbski, srvatski, svahiliti, špangleski, štokajski

Šverceg-Bosna im. šverc × Herceg-Bosna

Šverceg Bosna (FT, 3. 3. 1997, n)

• o švercu u Hercegovini potpomognutu vrhom hrvatske vlasti

Švercegovac im. šverc × Hercegovac pogrdno za Hercegovca, aluzija na stereotip da se bave švercom

Ante, prezime mu znate, je Švercegovac. Konjičanin! Ing. Dr. Jur. (Index, 1. 8. 2012, k)

Vi ste htjeli rascijepiti Bosnu, kada se saznalo kako Njofra potpomaže rat preko Švercegovaca za Hercegovinu onda se okrenuo prema BiH da joj pomogne, da se malo uliže pred očima svijeta za nedužnost Hrvatske, a Švercegovce je jednostavno odjebao. (Index, 13. 2. 2014, k)

Nije putovnica ukradena nego Švercegovci prodaju rvatske putovnice u Mostaru! (Index, 23. 5. 2015, k)

Šwarcenader [švarcenader] im. /Arnold/ Schwarzenegger × /Ivo/ Sanader

Ivo Šwarcenader Ćaća (Ćaća, 22. 1. 2015, k)

• komentar na fotomontažu I. Sanadera kao Terminatora, kojega u filmu glumi A. Schwarzenegger

Šwayk [švejk] im. /vojak/ Švejk × e. /Milky/ Way ‘Mliječna staza’

Sva zovdivljaka zvijeržđa: naprsli Voždenjak, Rak i Mliječena metastaza, taj веселый Milky Šwayk! Krven beo blau. (Radaković 1999, 173)

• Švejk – lik iz romana J. Hašeka (1921–1923)

• usp. krven, metastaza, mliječeni, zovdivljak, zvijeržđe

Ta–To
tabelogika im. tabela × logika

Bodostajna tabelogika motivira nas da i mi imamo nogomentalnog sportošizičara. (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, foteljogika, frustoritan, klupasocijacija, kopačkompleks, lovosenzus, noganglij, nogomentalni, nogotalamus, notorički, nježnoverzan, popsihišati, psihonogija, traumlatika, upravudonja
tabloidiotid im. tabloid × idiot

Pogledaj naslovnu Slobodne: »Razgovarali smo s osumnjičenim za ubojstvo Selene Graciano«. A onda otvoriš novine i vidiš da je razgovor napravio bratski tabloidiotid iz Beograda. Slobodna i Blic na stazama bratstva i ubistva! A onda pročitaš razgovor, pa vidiš da su pronašli baš onog Reksija koji niti se zove Reksi niti vozi škodu niti spava u njoj. (Lucić 2012a, 15. 9. 2012)

• o Novosađaninu osumnjičenom za ubojstvo Meksikanke na Marjanu

• usp. tabloidiotizacija, tabloidiotizam, tabloidiotiziran, tabloidiotni, toaletoid
tabloidiotizacija im. tabloid, tabloidizacija × idiot, idiotizacija zaglupljivanje i otupljivanje puka tabloidima

Tabloidiotizacija (Croportal, 26. 1. 2009, k)

Čovjeka ta hiperprodukcija prognoza i savjeta, razumljivo, pomalo otupi; pa ipak, tu i tamo se pojavi prilog koji opet privuče pažnju, i to najčešće tako što pomakne granicu tabloidiotizacije korak ili dva naniže. (Zarez, 16. 9. 2010)

Budući da čitate novine i portale sa prostora bivše Jugoslavije, kako vam one danas izgledaju? – Nažalost, dominira tabloidiotizacija, koju vlasnici i urednici pokušavaju prodati kao udovoljavanje ukusu današnje publike. (Sportnet, 2. 4. 2014, k)

• preneseno iz razgovora s P. Lucićem

• usp. tabloidiotid, tabloidiotizam, tabloidiotiziran, tabloidiotni, toaletoid
tabloidiotizam im. tabloid × idiotizam

Javne novine su ozbiljne i – vjerojatno će se naći kmetova kojima će i ovo zvučati kao zazivanje komunizma – društveno odgovorne novine u kojima bi radili vrhunski profesionalci i koje, zahvaljujući javnom financiranju, ne bi ovisile ni o diktatu oglašivača ni o vladajućem tabloidiotizmu tržišta... (Lucić 2012a, 18. 12. 2012)

• o prijedlogu za slobodne medije M. Živkovića, savjetnika za medije ministra kulture

• usp. tabloidiotid, tabloidiotizacija, tabloidiotiziran, tabloidiotni, toaletoid
tabloidiotiziran prid. tabloid, tabloidiziran × idiot, idiotiziran

Takvima najprije, a poglavito zaređenim i posvećenim »suhim bunarima« (papa Franjo), ali zapravo svima koji žele i trebaju znati što se u svijetu i Crkvi događa izvan okljaštrenih i pomno izabranih opisa sporednih događaja iz večernjih tv-dnevnika, šarenih liberalnih dnevnih tabloidi(oti)ziranih, ili dosadnih tjedno-mjesečnih crkvenih tiskovina, ili upornog nastojanja internetske kretenizacije mnoštava odnosno galopirajućeg trenda stvaranja milijuna globalnih »fejsbukvana« – hitno preporučujem ČITANJE knjige (da, da, upravo čitanje KNJIGE!). (Kaćunko, 22. 5. 2015)

• usp. fejsbukvan, tabloidiotid, tabloidiotizacija, tabloidiotizam, tabloidiotni, toaletoid
tabloidiotni prid. tabloidni × idiot

Zlurado je s istoka krenuo trač da se srpski »kralj bakra« i hrvatska »bakrena kraljica« više ne slažu onako bajkovito kako su o tome cvrkutale ženske revije i tabloid(iot)ni trač-magazini. (Kaćunko, 15. 5. 2012)

• o napisima u medijima da se hrvatska pjevačica Severina i M. Popović razvode

• usp. tabloidiotid, tabloidiotizacija, tabloidiotizam, tabloidiotiziran, toaletoid
tacdaun, tačdaun im. tacna × e. touchdown ‘slijetanje; zgoditak polaganjem u američkome nogometu’ dolazak do tacni u samoposlužnoj menzi bez čekanja u redu

Nema nikog u redu! Tačdaun! (R, Zagreb, 1990-e)

Taj Mahomić [taģ mahomić] im. Taj Mahal × homić e. Taj Mahomo ← Taj Mahal × homo ‘homoseksualac, homić’ prigodan pogrdan, uvredljiv nadimak za homoseksualca

Rekao sam Edu. Ne želite to propustiti. Napokon ću mu se osvetiti. [...] Za sve to, ali i za sve što je meni rekao. Mislim, Taj Mahomić? (Kontrola 2015, S02E21)

• Taj Mahal – mauzolej u Indiji, izgrađen u 17. st. za Mumtaz Mahal, suprugu šaha Džahana

• usp. Agayija, Ćelavić, Gaybraham, Homona, Oklahomić, Shakesqueere, Taj Makurva, židardesa

Taj Makurva [taģ makurva] im. Taj Mahal × kurva e. Taj Mawhore ← Taj Mahal × whore ‘kurva’ prigodan pogrdan, rasistički nadimak za Indijku

Neka te Taj Makurva nešto nauči. Ona lako izlazi iz odjeće. – Nije drolja, Ede. Odjeća joj spada jer je jeftina i nekvalitetna. (Kontrola 2015, S02E14)

Rekao sam Edu. Ne želite to propustiti. Napokon ću mu se osvetiti. – Za sve rasističke komentare kao kad mene zove Taj Makurva? (Kontrola 2015, S02E21)

• Taj Mahal – mauzolej u Indiji, izgrađen u 17. st. za Mumtaz Mahal, suprugu šaha Džahana

• usp. Ćelavić, Gaybraham, Homona, Oklahomić, Shakesqueere, Taj Mahomić, židardesa
talamuđenje im. talac × palamuđenje ‘isprazan govor, mudrovanje’

Feralovo talamuđenje (FT, 22. 10. 2004, n)

• o izjavi Z. Vukmana da Hrvatska nije talac A. Gotovine, nego Europske Unije i podložničke politike hrvatske Vlade

• usp. apologoreja, balkanto, Četverorep, gumnazija, kranjčarenje, kriptokolumnizam, kukumenski, medikamental, pakaovac, preseratorijanac, shitac, slovostaj, teroretičar, tribudal, vjerojauk, vukmanijak

Talibandić im. taliban × /Milan/ Bandić

Juriš Talibandića (FT, 6. 4. 2002, n)

• o krizi zagrebačke vlasti nakon što je gradonačelnik M. Bandić uhvaćen kako vozi pod utjecajem alkohola

• usp. Bandek, Bandekfest, Bandisar, Banditić, Bandopoly, Banduševac, bliznismen, kradonačelnik, krdonačelnik, metrapula, milanij, zgradonačelnik
talibanovina im. taliban × banovina

Feralova Talibanovina Hrvatska (FT, 3. 11. 2001, n)

• o zaključku L. Podruga da je danas poštenije biti taliban nego Amerikanac

• usp. crkvotočina, farsada, lurdovanje, podruglo, Starwarčević

Na sreću svih onih koji svoj obogotvoreni rat i svoj praznorječivi mir pokušavaju konzervirati pozivima na jedinstvo i na suprotstavljanje podjelama, te podjele u ovoj zemlji još ni izbliza nisu onolike kolike bi trebale i morale biti, ukoliko se želi spriječiti pretvaranje Hrvatske u katoličku talibanovinu. [...] Jer ovu zemlju, suočenu s orkestriranom ucjenom da mora biti jedinstvena na način koji diktiraju politički šverceri pijetetom i trgovci ratnim žrtvama, još samo podjele mogu zaustaviti na putu prema ostvarenju kleronacionalističkog projekta o katoličkoj talibanovini. (Lucić 2013a, 20. 11. 2013)

• o podjeli Kolone sjećanja u Vukovaru

I ne zna se stoga kome je – domoljupkama ili domoljubima – teže palo to što predsjednica Republike Hrvatske nije propustila prigodu da pred svjetskom političkom elitom do te mjere izdramatizira gramatičke regule na kojima počiva ustavno-pravni poredak ove zemlje da se i kod najpospanijih slušateljica i slušatelja njezina izlaganja na East Riveru morao stvoriti dojam o Rodnoj Našoj kao o nekakvoj mračnoj Talibanovini Hrvatskoj. (Lucić 2015a, 9. 3. 2015)

• o izjavi K. Grabar-Kitarović u sjedištu UN-a da je predsjedničku prisegu morala izreći u muškome, a ne ženskome rodu

• usp. bananovina, bobanovina, katoliban, katolibanizacija, katolibanka, katolibanski, katotaliban, kleinovina, kleriban, kleribanski, orbanovina, talibanovina
tamagoči, tamagotchi [tamagoči] im. jap. tamagotchi ← jap. tamago ‘jaje’ × e. watch ‘ručni sat; gledati, paziti, motriti’ jajolika digitalna igračka o kojoj treba digitalno skrbiti, inače »ugine«, svojevrstan digitalni kućni ljubimac, popularna oko 2000.

1997. Tamagotchi. Putovao je svemirom milijunima godina da bi došao na Zemlju i otkrio kakav je tu život. Smjestio se u jajoliku kutijicu i zahtijevao brigu i hranjenje. (JL, 21. 12. 2005)

Tvrtka Bandai izdala je posebnu inačicu Tamagotchija kako bi prigodno proslavila desetu godišnjicu tog nekoć megapopularnog virtualnog ljubimca. (VL, 1. 7. 2006)

Sjećate li se one male, slatke igračkice, zvane Tamagotchi koju ste zasigurno imali tijekom školskih dana? [...] Prvi se Tamagotchi pojavio prije 16 godina i izazvao pravu pomutnju među mlađom generacijom jer nije bilo gotovo nijednog školarca koji sa sobom nije nosio svog virtualnog ljubimca [...] (Index, 8. 2. 2013)

Gdje se može kupiti tamagoči? (Index, 8. 7. 2013, k)

Sjećam se svog prvog tamagočija... Bio je bijeli, pas čini mi se i koštao je 78kn... (VL, 28. 11. 2013, k)

Recenzija filma »Ona«: Tamagoči za odrasle (Dalje, 9. 3. 2014, n)

tamanifest im. tamaniti × manifest

Feralov tamanifest (FT, 20. 1. 2006, n)

• o izjavi M. Vidovića: »Ono što su nacisti za Židove, to su marksisti za Hrvate.«

Tamaniflu im. tamaniti × Tamiflu

Pijete li Tamaniflu? (FT, 17. 2. 2006, n)

• članak o ptičjoj gripi i ubijanju peradi • Tamiflu – cjepivo koje snaži imunitet organizma

Tambara im. tambati ‘tući, mlatiti’ × Tamara ime lika u stripu

U današnjem nadmetanju glavna protivnica ti je Tambara iz Punguzije. (Bednjanec 1980, 13)

• epizoda o teškoj atletici • aluzija na neženstvenost atletičarki iz Istočnoga bloka uzrokovanu vjerojatnim uzimanjem posebnih supstanca

• usp. Punguzija
tamjan pril. čest. taman × tamjan

Tamjan posla (Ivančić 2013c, 13. 1. 2013, n)

• o potpori kardinala J. Bozanića suspendiranoj urednici HTV-a K. Vidović-Krišto, čija je emisija Slika Hrvatske ukinuta nakon emitiranja konzervativna priloga o spolnome odgoju

• usp. Bogznanić, celibrat, kaptolacija, kaptolik, katakorizma, Noćenaš, posranica, smećenik
tangelo [tanģelo, tanđelo, tangelo] im. e. tangelo ← tangerine ‘tandžerina, mandarina’ × pomelo ‘pomelo’ biljka križanac mandarine i pomela ili grejpa

Tangerina, nazvana po marokanskom gradu Tangeru, najvjerojatnije je uzgojena u SAD-u krajem 19. stoljeća. A tu je i tangelo, križanac mandarine i grapefruita. (Coolinarika, 4. 12. 2006)

Citrusa ima milijun vrsta, ne samo mandarine/naranče/grejp/limun (sad mi pada napamet tangelo). (F, 30. 4. 2010, k)

Ima mandarina, klementina, mineola (meni su prefine), crvenih i običnih naranči, pomelo (al najviše ima kore i meso podsjeća na grejp), tanđelo (baš ga ni nema kod nas, jednom sam naišla u kauflandu, ali ništa posebno). (Coolinarika, 24. 10. 2011, k)

Citrusi. Bergamot – četrun – grejpfrut – kumkvat – limeta – limun – mandarina – naranča – naranča, gorka – pomelo – tanđelo – tanđerina. (Nutricionizam, 2015)

• usp. aprijum, apriplum, blinat, broccoflower, kimun, klimun, krujčica, livi, paradajčica, peacherine, plumcot, pluot, rajpir, špitva, tomacco, tritikal
tankini im. e. tankini ← tank top ‘top, ženska majica bez rukava’ × bikini ‘bikini, dvodijelni ženski kupaći kostim’ bikini kojemu gornji dio izgleda poput topa

Trudnice vole tankini jer je praktičan, ne steže ih u području trbuha i ne izgleda vulgarno. No i tankinija postoji više vrsta. Razlike su u krojevima, bojama i detaljima, tako da svaka žena može odabrati idealan tankini za sebe. (Index, 10. 5. 2007)

Tankini je prošlih sezona bio hit, a to je badić čiji gornji dio izgleda poput majice sa ili bez bretela, dok gaćice mogu biti od minijaturnih do bokserica. (TP, 22. 5. 2012)

• usp. burkini, facekini, fatkini, frong, mankini, monokini, slashkini
tanoreksija im. e. tanorexia ← tan ‘preplanula, osunčana boja’ × anorexia ‘anoreksija’ opsjednutost, ovisnost o tamnjenju kože, kvarcanju u solarijima

Tako je, primjerice, zabilježena ovisnost o sunčanju, odnosno tamnjenju kože, a stručno se naziva tanoreksija. Ovakva ovisnost pokazuje poremećaje stvarnog doživljaja svojeg tijela u ovisne osobe, što se događa i kod anoreksije, no ima pozadinu i u nekim drugim biološkim ovisnostima. (VL, 8. 1. 2009)

Iako su već odavno poznati rizici koje uzrokuje pretjerano izlaganje suncu, neki ljudi jednostavno ne odustaju od sunčanja, a oni koji odu predaleko dovode se u opasnost da obole od tanoreksije, ovisnosti o sunčanju, upozoravaju stručnjaci. [...] Također upozorava da tanoreksiju treba liječiti kao i druge ovisnosti i poremećaje te probati locirati disfunkcionalno razmišljanje i povećati samopouzdanje. (TP, 11. 4. 2013)

• usp. bulimareksija, dijabulimija, seksoreksija
tanorexic [tanoreksik] prid. im. e. tanorexic ← tan ‘preplanula, osunčana boja’ × anorexic ‘anorektičan’ onaj tko je opsjednut, ovisan o tamnjenju kože, kvarcanju u solarijima

Tanorexic – osoba opsjednuta tamnjenjem (sunčanjem) (Booksa, 20. 2. 2008)

• usp. tanoreksija

Tarapana im. tarapana ‘metež, strka, tučnjava’ × Marakana

Naše kamere uključene su na stadionu »Tarapana«, gdje počinje derbi susret između »Rumenih« i »Blijedih«. (Bednjanec 1980, 145)

• epizoda o neobjektivnu sportskome komentiranju utakmice Rumenih i Blijedih • možda aluzija na beogradsku Crvenu zvezdu i splitski Hajduk • Marakana – stadion u Rio de Janeiru, razgovorni naziv za beogradski stadion Crvene zvezde

• usp. komentarikanje
tastaturist im. tastatura × turist

Jednom tastaturist, navijek tastaturist! [...] Tastaturist ne smije pokazati da mu se gadi takav suradnik. Mora prijeći preko ukrasa i provjeriti obučenost za zadatak. (Rajki 2006b, 8)

Već su se glomazni arhaizmi bili poslagali u zastrašujućem nizu: [...] Tastaturist im se mora oduprijeti! Mahom služe za jačanje neprirodnosti. (Rajki 2006b, 10)

Tastaturistu je, kao i svima, potrebna sreća. I predah! (Rajki 2006b, 11)

Tastaturist mora zatrenuncirati, ma koliko mu smanjili prostor djelovanja, da bi časomično obogatio jezik! (Rajki 2006b, 13)

• usp. tastaturizam, zatrenuncirati
tastaturizam im. tastatura × turizam

Osnova tastaturizma [...] (Rajki 2006b, 7, n)

Otkako sam obolio od klaustrofobije teksta, navukavši se na trotočje, odustao sam od tastaturizma. (Rajki 2006b, 7)

Možda se sprijateljimo, dopustio sam si osobnu pomisao, ali u tastaturizmu nema vremena za prisnost. (Rajki 2006b, 9)

Baš krenem tipkati o misaosjetu, veličanstvenom pojmu koji stvaram i dočaravam je, a ona mi zgrabi dlanove i skrene zagrljaj na sebe. [...] Ona je ta zbog koje sam osmislio poseban, a sveobuhvatni izraz za suvremenost, predivan, premda nezapažen tastaturizam [...] (Rajki 2014a, 70)

• usp. literaturizam, misaosjet, totaliteraturizam
tatko pril. ?tata × mak. tatko ‘tata’ × tako

Čuvijek. Pa tatko i sada. (Radaković 1999, 47)

• usp. čuvijek
tatoizam im. tata × titoizam

Feralov tatoizam (FT, 15. 12. 2006, n)

• o izjavi M. Tuđmana da o predsjedniku F. Tuđmanu ne govori kao o ocu

• usp. eksjugzorcist, etataizam, idioptrija, napokonačan, očinački, opleonazam, pistarija, remake-djelo, šlafrok-en-rol
tatoraš im. /Zdravko Mamić/ Tata × šatoraš

Tatoraši i objektivnost, kao krava i balet. (Index, 22. 5. 2015, k)

• o šatorašima, braniteljima prosvjednicima u šatoru ispred Ministarstva branitelja u Savskoj ulici u Zagrebu (2015–2016) • Z. Mamić – nogometni dužnosnik, vlasnik Dinama, između ostaloga ikona jednoga dijela političke desnice

• usp. suncobranitelj, Šatorvčak, tatordžija
tatordžija im. /Zdravko Mamić/ Tata × šatordžija

Ne vole, tatordžije više vole nosonju. (Index, 1. 3. 2015, k)

• o šatorašima, braniteljima prosvjednicima u šatoru ispred Ministarstva branitelja u Savskoj ulici u Zagrebu (2015–2016) • Z. Mamić – nogometni dužnosnik, vlasnik Dinama, između ostaloga ikona jednoga dijela političke desnice

• usp. suncobranitelj, Šatorvčak, tatoraš
tedencija im. Ted × tendencija e. challenge accepted ‘izazov prihvaćen’

Tedencija izazova... Čekaj malo! – Ne kužim. A, Tedencija! Tendencija! Kužim. (Kako 2015, S04E23)

• Ted – ime lika u TV-seriji Kako sam upoznao vašu majku • u izvorniku igra je e. riječi accepted ‘prihvaćen’ i imena Ted
tekstremist im. tekst × ekstremist

Uvijek trebam izpenetrirati riječi kroz same sebe, iako onda ispadam tekstremist. (Rajki 2015a, 31. 1. 2015)

Njegova žanrovski neodrediva »Atavizmirenja«, novi naslov u biblioteci Hrvatskog društva pisaca, predstavljen je preksinoć u Zagrebačkom kazalištu mladih, gdje je Rajki govorio o svome pristupu eksperimentu u jeziku i razlozima zašto sebe smatra »tekstremistom«. (Rajki 2015b, 19. 2. 2015)

• usp. atavizmirenje, tekstremizam
tekstremizam im. tekst × ekstremizam

O komercijalnom aspektu književnosti govorilo se puno na predstavljanju knjige što ga je vodio mladi dramski pisac Srđan Sandić, također sklon jezičnom »tekstremizmu«. (Rajki 2015b, 19. 2. 2015)

• usp. tekstremist
telečasni im. televizija × velečasni

Feralov telečasni Hrvoje (FT, 22. 7. 1996, n)

• o zahtjevu H. Šošića da se na HTV-u svakodnevno emitiraju svete mise

• usp. bleksikografija, Cropacabana, degenitiv, eurastenija, hrvojni, legnislativa
telefobija im. telefonija × fobija

Feralova mobilna telefobija (FT, 7. 7. 2001, n)

• o tekstu kojim se novinski napisi o propalu prvom krugu pregovora između Deutsche Telekoma i Vlade RH nazivaju industrijskom špijunažom u korist DT-a
telefonanija im. telefon × onanija

Telefonanija (FT, 17. 5. 1999, n)

• o pripremi privatizacije Hrvatskih telekomunikacija
telefonaniranje im. telefoniranje × onaniranje

Žalbeno telefonaniranje (FT, 6. 1. 2001, n)

• o složenoj proceduri žalbe korisnika na previsoke telefonske račune
telefonanirati gl. telefonirati × onanirati dugo i besmisleno razgovarati telefonom

Mene je kreten pokupio autom na pločniku i to odostraga jer je »morao« telefonanirati. Sad da ja vičem da su svi vozači automobila kreteni?! (F, 20. 9. 2008, k)

Ostati doma, popiti još koji »gemištek«, popušiti još koju hrpu cigareta, onako usput povaliti partnera ili partnericu, telefonanirati do besvijesti, surfati, gledati i slušati na HTV 1 gdje nam je ponuđena »referendumska noć« [...] (Pollitika, 23. 1. 2012, k)

Nedavno sam razgovarao s prijateljem o potrošnji, računima i tako to... i došli do zaključka da on plaća više za (nepotrebno) telefon, tv, internet nego za struju i grijanje godišnje... ali on i djeca i žena su uvijek online, a svi nezaposleni... važno da facebook profil ažurno obnavljaju, po 3 sata dnevno telefonaniraju i non stop online, a za posao tražit nemaju vremena. (TP, 25. 5. 2014, k)

telefonik im. telefonski × imenik
telefonik (Sabljak 1981, s. v.)

telefonik (Sabljak 2013, s. v.)

telekomatozan prid. telekom × komatozan

Telekomatozno stanje (FT, 11. 10. 1999, n)

• o prodaji dionica Hrvatskoga telekoma kao uvodu u veliku rasprodaju javnih poduzeća
telekomunistički prid. telekomunikacijski × komunistički

Telekomunistička partija (FT, 21. 9. 2007, n)

• o korporaciji Hrvatski telekom

• usp. telekomunizam
telekomunizam im. telekom × komunizam

Feralovo naslijeđe telekomunizma (FT, 25. 8. 2001, n)

• o izjavi G. Granića da nema poskupljenja telefonskih usluga ako se na problem gleda u povijesnome kontekstu

• usp. telekomunistički
telekran im. tele- × ekran e. telescreen ← tele- ‘tele-, daleko-’ + screen ‘ekran, zaslon’ glavni informativni medij u romanu 1984. G. Orwella

Aparat se (zvali su ga telekran) mogao zatamniti, ali nije bilo načina da ga se posve isključi. (Orwell 1983, 6)

Winston je ostao leđima okrenut telekranu. (Orwell 1983, 7)

Namjestio je crte lica u izraz spokojnog optimizma, kakav je bilo najpametnije držati na licu kad god se čovjek okrene telekranu. (Orwell 1983, 11)

• usp. duplozof, duplozofija, Eurazija, eurazijski, glagomenica, logorad, mislicija, Pornodjel, telekranski, tintolovka
telekranski prid. tele- × ekranski e. telescreen ← tele- ‘tele-, daleko-’ + screen ‘ekran, zaslon’ koji se odnosi na telekran • v. telekran

A i sam Arhivski komesarijat, na kraju krajeva, nije bio nego tek jedna grana Ministarstva istine, i prvenstveni mu posao nije bio da rekonstruira prošlost nego da građane Oceanije opskrbi novinama, filmovima, udžbenicima, telekranskim programima, kazališnim komadima, romanima – svim vrstama informacija uopće, poukom ili zabavom, od spomenika do parole, od lirske pjesme do rasprave iz biologije, od dječje početnice do Novozbornog rječnika. (Orwell 1983, 48)

Povorke, sastanci, vojne parade, predavanja, izložbe voštanih figura, filmske predstave, telekranski programi, sve se to moralo organizirati; morali su se podizati štandovi, morale su se oblikovati lutke, kovati parole, pisati pjesme, širiti glasine, krivotvoriti fotografije. (Orwell 1983, 155)

• usp. duplozof, duplozofija, Eurazija, eurazijski, glagomenica, logorad, mislicija, Pornodjel, telekran, tintolovka
teletica im. tele, teletina × /Slaven/ Letica

Feralova teletica (FT, 8. 4. 2000, n)

• o komentaru S. Letice ideje I. Milasa »kila mozga vrijedi dvije marke«, jer da se Milas, inače pravnik, bavio ugostiteljstvom, pa je »logično da je teleći mozak puno vrjedniji od njegova beskorisnog pravnog znanja«

• usp. aristoteleći, aristoteletina, hoteleći, yuteleći
televangelist im. e. televangelist ← television ‘televizija’ × evangelist ‘evangelist, putujući propovjednik’ kršćanski propovjednik koji propovijeda putem televizije

1980-ih su »televangelisti« postali ne samo kulturni, nego i politički fenomen u SAD [...] Falwell je postao najpoznatiji i najutjecajniji, ali isto tako i jedan od najomraženijih televangelista u SAD. (Index, 15. 5. 2007)

Krštenje je obavio ugledni američki televangelist dr. Robert H. Schuller. (Index, 1. 12. 2007)

Televangelist je pojam koji je smišljen u Americi, a označava kršćanske svećenike koji puno vremena provode propovjedajući na televiziji. (Muzika, 21. 4. 2015)

tenisisanje im. tenis × sisanje ‘izvlačenje koristi’

Nježnodevizno tenisisanje (Bednjanec 1981, 27. 5. 1981, n)

• epizoda o tenisu

• usp. plasisati, prognosisanje, tenisisati
tenisisati gl. tenis × sisati ‘izvlačiti korist’

Tenis je konvertibilan s pozitivnom bilancom izvoza. Tu sam glavna fora jer oni naši najbolji tenisisaju dolare na turnirima u inozemstvu pa nemaju vremena za domaće prvenstvo. (Bednjanec 1981, 27. 5. 1981)

• epizoda o tenisu

• usp. izglasisati, plasisati, tenisisanje
tenkovina im. tenk × tekovina

Tenkovine revolucije (FT, 5. 6. 1995, n)

• o vojnom učinku svečanoga mimohoda Hrvatske vojske na Jarunu u Zagrebu

Tenkovine evolucije (FT, 23. 12. 2000, n)

• što nam je ostalo do JNA u stvarnome životu, od ljudi do stanova

Tenkovine revolucije (FT, 4. 8. 2001, n)

• TV-komentator piše o reportaži o proizvodnji tenkova u Đuri Đakoviću u Slavonskome Brodu
tenoretski prid. tenor × teoretski

Miomir Žužul stvorio tenoretske pretpostavke za mir u Gruziji (FT, 24. 8. 2007, n)

• satiričan izmišljen dijalog M. Žužula, između ostaloga dogovara nastup tri tenora u Gruziji
teoritancija im. teorija × ritati se + -ancij-a

Nježne teoritancije (Bednjanec 1982, 13. 10. 1982, n)

• epizoda o nogometnoj teoriji i izboru nogometnoga selektora

• usp. kompjumferizacija, teoritizacija
teoritizacija im. teoretizacija × rit ‘guzica’

Teoritizacija i crtež Ivica Bednjanec (Bednjanec 1982, 13. 10. 1982, n)

• podnaslov epizode o nogometnoj teoriji i izboru nogometnoga selektora

• usp. kompjumferizacija, teoritancija
teretane im. mn. teretana × ne

Dnevnik gradske cure: TeretanNE (Andrassy, 19. 4. 2016, n)

• napis o razlozima za neodlazak u teretanu

• usp. Valentineovo, Valentitovo
termistor im. e. thermistor ← thermal ‘termalni, toplinski’ × resistor ‘otpornik’ termootpornik, otpornik kojemu se električni otpor mijenja ovisno o temperaturi
termistor (Klaić 1987, s. v.)

termistor (AG 1999, s. v.)

Kao temperaturna sonda služi termistor (NTC) TH1 (vrijednost 10kOhma, ne piše na shemi) koji nije zalemljen na pločicu nego je spojen fleksibilnom žicom. (Akvarij, 12. 12. 2003, k)

• usp. pelistor, pozistor, transponder, tranzistor
teroretičar im. teror × teoretičar

Feralov teroretičar (FT, 6. 10. 2006, n)

• o napisu Z. Vukmana u kojem osporavatelje Z. Bušića, osuđenoga zbog terorističkoga čina u SAD-u, naziva zlobnicima koji terorizirajući pokazuju svoju duhovnu bijedu

• usp. apologoreja, balkanto, Četverorep, gumnazija, kranjčarenje, kriptokolumnizam, kukumenski, medikamental, pakaovac, preseratorijanac, shitac, slovostaj, talamuđenje, tribudal, vjerojauk, vukmanijak
testisnut prid. testis × stisnut

U kojoj je poziciji pripovjedač »Putenog nametnika«, je li njegov glas ujedno i vaš? – Preguravamo se. Pripovjedač je zadao melodiju, moj je ritam, no često smo testisnuti. (Rajki 2014c, 23. 12. 2014)

tetrijeb im. tetrijeb × jebati

Poslije su mi svi bili kratkodajni, a meni tetrijeb jastreba. (Radaković 1999, 48)

• usp. jastrebati

Tetris im. rus. Tetris ← grč. tetra- ‘četiri-, četvero-’ × rus. tennis ‘tenis’ ime izrazito popularne jednostavne računalne igrice slaganja padajućih četverodijelnih blokova

Tetris (R, Zagreb, 1990-e)

Onda je netko spomenuo Tetris, kompjutorsku igru koja se koristi vrlo živim slikama padanja i rotacije različitih oblika kojima igrač mora upravljati. (Vjesnik, 16. 10. 2000)

Riječ je, ti bokca, o televiziji, a ne Pentagonu. O medijima a ne vojsci. Paradoks je to veći što će zbog svoje kritike odgovarati Denis Latin ili Elizabeta Gojan ali neće Velimir Đuretić, koji, prema tvrdnjama Ulage, ništa ne radi osim što igra tetris. (Vjesnik, 4. 10. 2002)

Aleksej Pažitnov 6. lipnja 1984. godine stvorio je Tetris. [...] Tradicionalna igra Pentamino u kojoj je cilj poslagati statične elemente potakla ga je da izradi jednostavniju verziju, s manje raznolikih elemenata, ali koja bi bila i pokretna, a elementi bi samo dolazili i dolazili... Prototip Tetrisa, imena skovanog od riječi tetronimo i tenis, Pažitnov je isprogramirao u Pascalu u samo dva tjedna. (VL, 6. 6. 2009)

Tetrisus im. Tetris × Isus

Tetrisus (Di, 12. 8. 2015, k)

• komentar na fotomontažu Isusa na križu kao dijela slagalice Tetris

• usp. Tetris

Thievo [tivo, thivo] im. e. thief ‘lopov’ × Ivo /Sanader/ pogrdno za političara I. Sanadera

Onda odeš na internete i još gore. Ćaća se vraća. Thievo Sanader. Koliko je ono jamčevina, 12 milijuna kuna? Dvanaest milijuna kuna, to je dvajsčetri milijuna plastičnih boca (ipak živimo u državi u kojoj je zahvaljujući nekima plastična boca postala valuta). (Andrassy, 6. 10. 2015)

• usp. Beznader, Kranader, Sanadan, Satnader, Smradnader, Smranader, Sranader, Šljivo

Thompssston [tompston] uzv. im. /Marko Perković/ Thompson × pssst ‘onomatopeja šutnje’
m. p. thomPSSSSSSSSSTon (Lucić 2013b, 149, 18. 3. 2011)

• riječ je o izmišljenom autoru pjesme Jasenovac i Gradiška Stara • aluzija na HDZ-ovo plaćanje pjevaču M. P. Thompsonu da u predizbornoj kampanji ne pjeva ni za jednu političku stranku
threepeat [tripit] im. e. three-peat ← three ‘tri’ × repeat ‘ponoviti’ osvajanje sportskoga natjecanja triput zaredom, obično u sportovima popularnima u SAD-u

Three-peat za Stevea Nasha? (Sportnet, 6. 1. 2007, n)

Jackson je u dva navrata osvajao po tri uzastopna naslova s Chicago Bullsima (1991–1993 i 1996–1998), dok mu je s Lakersima dosada to uspjelo jednom (2000–2002). U slučaju da i sljedeće sezone postane prvak s Lakersima, bit će mu to četvrti »three-peat«, jer je bio prvakom u posljednje dvije sezone. (NCL, 2. 7. 2010)

U povijesti ovog natjecanja jedino je ASK Riga bila prvak tri puta zaredom, ali davne 1958. pa još dvije godine iza. Three-peat koji su Splićani postigli lansirao ih je u besmrtnost kada se govori o europskoj košarci. (Crošarka, 26. 6. 2013)

thorpedo [torpedo] im. e. Thorpedo ← /Gil/ Thorpe × torpedo ‘torpedo’

Ali obojica ćemo znati da te raznio thorpedo! [...] – Sad ću te naphilati Dunphyjevom pobjedom! [...] Raznio te thorpedo! (Moderna 2015, S04E20)

• G. Thorpe, Ph. Dunphy – imena likova u TV-seriji Moderna obitelj

• usp. gillizalica, naphilati, philakat, philovanje, philovati, philozofija
ti zam. tijebe gen. ti gen. tebe × jebati pz. 3. jd. jebe

Svi su propasni, svatko oko tijebe sna3 šuška rovari [...] narušapće slobodira divljegira raspučuje i tdk. (Radaković 1999, 60–61)

• usp. divljegirati, itdk., narušaptati, propasan
tidiot im. tajan × idiot e. smoron ← secret ‘tajan’ × moron ‘budala, moron’

Astronaut si? – Sudjelujem u tajnom vladinom svemirskom programu. Zove se Tajna NASA ili TNASA. – TNASA? Letite na Mjesec i to? – Ne na mjesec koji ti poznaješ. Ali bio sam na Tjesecu. – Tjesecu, kažeš? – Ako padaš na to, žao mi je, ali ti si tidiot. (Kako 2015, S05E08)

• usp. tjesec
tigard im. tigar × leopard životinja križanac tigra i leoparda

Tigard – tigar i ženka leoparda (W, s. v. križanci velikih mačaka, 5. 8. 2015)

Leopon, mješavina leoparda i lavice... I mnogi drugi: Liger, Liguar, Liard, Tigon, Tiguar, Tigard, Jaglion, Jagger, Jagupard, Leopon, Dogla, Leguar... (F, 19. 1. 2008, k)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tiglav, tigon, tigron, tiguar, tiliger, titigon
tiglav im. tigar × lav životinja križanac tigra i lava

Nakon parenja tigra i lava na svijet došli maleni tiglavi (SD, 17. 8. 2010, n)

Mali tiglavi (na engleskom ligers, lion – lav i tiger – tigar) koji su nastali križanjem lavova i tigrova, došli su na svijet u privatnom zoološkom vrtu u Taivanu. (SD, 17. 8. 2010)

Majka je mladunčad odbila stoga se o dva tiglava brinu zaposlenici zoološkog vrta. (SD, 17. 8. 2010)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tigon, tigron, tiguar, tiliger, titigon
tigon im. e. tigon ← tiger ‘tigar’ × lion ‘lav’ životinja križanac tigra i lava

Križanjem stanica lava i tigrice znanstvenici su stvorili najveću mačku na svijetu – eng. liger (od lion i tiger). Vrlo sličan ligeru je tigon, odnosno hibrid između tigra i lavice. Razlika je u tome što je tigon sklon patuljastom rastu pa je najčešće manji od roditelja. Mužjaci ovih dvaju hibrida su neplodni, ali su zato ženke često plodne. (TP, 4. 7. 2006)

Tigon – tigar i lavica (W, s. v. križanci velikih mačaka, 5. 8. 2015)

Leopon, mješavina leoparda i lavice... I mnogi drugi: Liger, Liguar, Liard, Tigon, Tiguar, Tigard, Jaglion, Jagger, Jagupard, Leopon, Dogla, Leguar... (F, 19. 1. 2008, k)

Tigon (lat. Panthera tigreo) je križanac samotnjaka tigra i lavice. Može težiti više od 150 kg i sličniji je tigru. Parenje dviju vrsta se događa samo u zoološkom vrtu, jer su tigrovi i lavovi naseljeni na različitim kontinentima i prirodni su neprijatelji. Tigon se od ligra razlikuje po tome što je ligar križanac lava i tigrice. (W, s. v., 28. 3. 2014)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigron, tiguar, tiliger, titigon
tigron im. e. tigron ← tiger ‘tigar’ × lion ‘lav’ životinja križanac tigra i lava
tigron (Klaić 1972, s. v.)

tigron (AG 1999, s. v.)

Ligeri, tigroni i kojovuci: ovo preludi životinjski hibridi stvarno postoje (Net, 9. 12. 2015)

• usp. kojovuk

Tigar + lavica = tigron (Net, 9. 12. 2015)

Nevjerojatne vrste: Znate li tko su liger i tigron? (Šibenski, 9. 12. 2015, n)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tiguar, tiliger, titigon
tiguar^1 im. ti × tigar × guar izmišljeno biće iz pjesništva A. Žagar
i tiguar je gar / iz šare iskočio (Žagar 1992)

• usp. osvrhnuti se, tralalatica

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiliger, titigon
tiguar^2 im. tigar × jaguar životinja križanac tigra i jaguara

Leopon, mješavina leoparda i lavice... I mnogi drugi: Liger, Liguar, Liard, Tigon, Tiguar, Tigard, Jaglion, Jagger, Jagupard, Leopon, Dogla, Leguar... (F, 19. 1. 2008, k)

Tiguar – tigar / jaguar (W, s. v. križanci velikih mačaka, 5. 8. 2015)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiliger, titigon
tiliger im. e. tiliger ← tiger ‘tigar’ × liger ‘ligar’ životinja križanac tigra i ligra

Vjerojatno najzanimljiviji hibrid, odnosno dvostruki hibrid, jest onaj nastao križanjem tigra ili lava sa ženkom ligera ili tigona. Ova zanimljiva stvorenja nazivaju se ti-liger, ti-tigon, li-tigon i li-liger. [...] Tiliger, hibrid tigra i ženke ligera, odnosno križanca lava i tigrice – zadivljujuće ili zastrašujuće? [...] Vrlo su rijetki te se nalaze u privatnom vlasništvu u sklopu biheviorističkog istraživačkog programa. Razlika između ti-ligera i njegovih roditelja je jasno vidljiva kod pruga ovog hibrida koje se na nekim mjestima pretvaraju u mrlje. S obzirom da mu je tri četvrtine gena od tigra, ovaj je hibrid naslijedio više karakteristika tigra nego lava. (TP, 4. 7. 2006)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, titigon

Timberbiel [timberbil] im. Timberbiel ← /Justin/ Timberlake × /Jessica/ Biel skupno za par iz svijeta američkoga šoubiznisa J. Timberlake i J. Biel

Svi glumci A-liste imaju vjenčanja iznenađenja. Timberbiel, Beyon-Z, Anne Hatha-nitko. (Televizijska 2015, S07E08)

• usp. Bennifer, Beyon-Z, Brangelina, Davetoria, Hathanitko, Jethroux, Jisbon, Khlomar, Kimye, Spederline, Vaughniston, Vickham, Zanessa
timirastično pril. Timir × fantastično e. timiracle ← Timir × miracle ‘čudo’

To mi je indijsko ime. Više volim Timmy. – Ha-ha. [...] Timirastično! (Pravila 2014, S04E06)

• Timir, Timmy – ime lika u TV-seriji Pravila igre

Tinderella [tinderela] im. Tinder × e. Cinderella ‘Pepeljuga’

Pogledajte Tinderellu, trominutnu bajku o modernim vezama! (Index, 23. 1. 2014, n)

Samo se ovdje glavni ženski lik ne zove Cinderella, već Tinderella, a mnogo će ti toga biti jasnije, ako si upoznata s popularnom aplikacijom za pametne telefone, koju koristi sve više mladih. [...] A kako je završila priče Tinderelle, pogledajte u kratkom videu. (Index, 23. 1. 2014)

• Tinder – računalna aplikacija za upoznavanje ljudi
tintolovka im. tinta × olovka e. ink-pencil ← ink ‘tinta’ + pencil ‘olovka’

Pero je bilo starinski instrument, koji se rijetko upotrebljavao čak i za potpisivanje, a on ga je pribavio, potajno i uz velike teškoće, naprosto zbog toga što je osjećao da ovaj lijepi bijeli papir zaslužuje da se po njemu piše pravim perom umjesto da se po njemu struže tintolovkom. (Orwell 1983, 11)

Syme je izvadio iz džepa rolu papira ispisanu dugom kolonom riječi i stao je proučavati s tintolovkom među prstima. (Orwell 1983, 62)

Pomalo rastreseno, O’Brien je opipao dva džepa, a onda izvadio mali, u kožu uvezani notes i zlatnu tintolovku. (Orwell 1983, 166)

• usp. duplozof, duplozofija, Eurazija, eurazijski, glagomenica, logorad, mislicija, Pornodjel, telekran, telekranski
tip-toplakiran prid. tip-top ‘vrhunski’ × /Ivan/ Toplak × lakiran

Orkestar je tip-toplakiran i nabrušen za svirku, ali još škripi. (Bednjanec 1980, 32)

• epizoda o nogometnoj utakmici sa Španjolskom, kvalifikacijskoj za SP u Argentini (1978) • I. Toplak – srpski nogometni trener, jugoslavenski izbornik

• usp. fus-nota, muziga, ševiljski
tipusar im. tip ‘muškarac’ × tifusar ‘bijednik’ beznačajna osoba
tipusar (Sabljak 2013, s. v.)

tisućaća im. tisuća × /Ivo Sanader/ Ćaća

15 tisućaća (Ćaća, 22. 2. 2015)

• objava da je stranica dosegla 15 tisuća obožavatelja

40 tisućaća (Ćaća, 11. 7. 2015)

• objava da je stranica dosegla 40 tisuća obožavatelja

50 tisućaća (Ćaća, 12. 8. 2015)

• objava da je stranica dosegla 50 tisuća obožavatelja

• usp. brazilijun, ćačetiri, disuću, dolijun, jeban, PRvi, SDPrvi, sexnaext, šilijun, tretrti

Titagora im. /Josip Broz/ Tito × Pitagora

Feralov Titagorin poučak (FT, 7. 7. 2006, n)

• o napisu don Ž. Kustića da je Tito kao uljuđeni diktator učinio i mnogo dobra, ali je do smrti ostao diktator, što »znači da nije mogao biti antifašist«

• usp. Brozovica, Brozni, brozno, Brozway, Konvertito, polititički, Titonic, titolitaran, titolitarizam, Titošvili, titovaža, Valentitovo
titigon im. e. titigon ← tiger ‘tigar’ × tigon ‘tigon’ životinja križanac tigra i tigona

Vjerojatno najzanimljiviji hibrid, odnosno dvostruki hibrid, jest onaj nastao križanjem tigra ili lava sa ženkom ligera ili tigona. Ova zanimljiva stvorenja nazivaju se ti-liger, ti-tigon, li-tigon i li-liger. (TP, 4. 7. 2006)

• usp. jaglav, jaglion, jaguapard, jaguatigar, lagar, lavgar, leguar, leopan, leopav, leopon, ligar, liger, liguar, lijard, lijagulep, liligar, liliger, litigon, pumapard, tigard, tiglav, tigon, tigron, tiguar, tiliger
titloizam im. titl ‘prijevodni potpis’ × titoizam

Titloizam (FT, 1. 9. 2006, n)

• V. Ivančić o prijevodu dokumentarca u kojemu naratorica izgovara e. authoritarian nationalistic president Franjo Tuđman ‘autoritarni nacionalistički predsjednik Franjo Tuđman’, što HTV u titlu prevodi s predsjednik Franjo Tuđman

Titonic [titonik, tajtonik], Titonik im. /Josip Broz/ Tito × Titanic pogubna vlast, vlast koja vodi u propast

Titonic (FT, 24. 8. 1998)

• napis na ilustraciji – spoj F. Tuđmana i broda

U najnovijem intervjuu za tjednik 24sata express »vječni bivši« je prokomentirao niz problema u Hrvatskoj koje, uza sav svoj jalov trud, ni sam nije mogao riješiti; iako je deset godina bio za kormilom, figurativno rečeno: kapetan hrvatskog »TITOnika«. (Dragovoljac, 24. 7. 2010)

• misli se na razgovor s bivšim hrvatskim predsjednikom S. Mesićem

Regionalni udav Titonik još gmiže. (VL, 30. 7. 2012, k)

Dok hrvatski brod »TITONIK«, vođen Yusipovićem i SDP-Balkanoidima, sve više tone u Balkan, Karamarko samo verbalizira i dok SDP-u čuva zaleđe, mirno promatra uvađanje verbalnoga delikta i uništenje hrvatskoga gospodarstva [...] (HKV, 5. 12. 2013, k)

• o navodnoj živućoj i pogubnoj jugonostalgiji u Hrvatskoj

• usp. Kitanic, Tuđmanic, Tutanik

• usp. Brozovica, Brozni, brozno, Brozway, Konvertito, polititički, Titagora, titolitaran, titolitarizam, Titošvili, titovaža, Valentitovo
titotalitaran prid. /Josip Broz/ Tito × totalitaran

Lijevo-liberalni današnji sluge »novih gospodara svijeta«, sve odreda duhovni sljednici revolucionarne »titotalitarne« ideologije koja je ljudima, a posebno djeci i mladima, ispirala mozak srpom i čekićem ili nožem i Golim otokom, nikako da shvate kako ih čeka ista sudbina kao sve diktatore od Vespazijana i Nerona do Staljina i »Brozona«. (Kaćunko, 16. 10. 2013)

• usp. Brozovica, Brozni, brozno, Brozway, Konvertito, polititički, Titagora, Titonic, titolitarizam, Titošvili, titovaža, Valentitovo
titotalitarizam im. /Josip Broz/ Tito × totalitarizam

Titotalitarizam i Lex Perkinson (Kaćunko, 16. 10. 2013, n)

• usp. Brozovica, Brozni, brozno, Brozway, Konvertito, polititički, Titagora, Titonic, titolitaran, Titošvili, titovaža, Valentitovo

Titošvili im. /Josip Broz/ Tito × /Josif Visarionovič/ Džugašvili /Staljin/

Nove »naučne« dvojbe: što je bio Josif Brozni Titošvili? (Kaćunko, 26. 3. 2015, n)

Premda je Titošvili i prije bio staljinist, novi »iskorak unatrag« zadrtih komunističkih antifašista znak je njihova konačnog otkrića kako istina nEUmitno i nezaUstavno prodire u javnost pa žele (popraviti & retuširati) i vlastitu »bolju prošlost«! (Kaćunko, 26. 3. 2015)

• o izjavi S. Goldsteina da J. Broz Tito nakon 1945. više nije bio antifašist

• usp. Naježišvili, Obrijšvili, Ožežišvili, Zavežišvili

• usp. Brozovica, Brozni, brozno, Brozway, Konvertito, polititički, Titagora, Titonic, titolitaran, titolitarizam, titovaža, Valentitovo
titovaža im. /Josip Broz/ Tito × tetovaža tetovaža lika J. Broza Tita

»Titovaža« na srcu. U Kumrovcu rođendan Josipa Broza Tita obilježili njegovi brojni štovatelji (SD, 28. 5. 2001)

Treba ti titovaža, a ne tetovaža. (Index, 9. 5. 2007, k)

Zaključit ću ovo ideal-tipsko klasificiranje posebnim »biserom« – u političkom prikazivanju sasvim sigurno posebno mjesto zaslužuju tetovirani portreti Josipa Broza Tita, uspjelo nazvani »titovaže«. (Abram 2013, 74).

• usp. Brozovica, Brozni, brozno, Brozway, Konvertito, polititički, Titagora, Titonic, titolitaran, titolitarizam, Titošvili, Valentitovo
tjelovitost im. tijelo × cjelovitost

Feralova tjelovitost RH (FT, 23. 9. 1996, n)

• komentar tumačenja S. Sokola o ustavnosti Vijeća za obranu i nacionalnu sigurnost, odnosno tvrdnje da predsjednik može osnovati bilo koje savjetodavno tijelo i nazvati ga kako god želi

Tjesec im. tajan × Mjesec e. Smoon ← secret ‘tajan’ × Moon ‘Mjesec’

Astronaut si? – Sudjelujem u tajnom vladinom svemirskom programu. Zove se Tajna NASA ili TNASA. – TNASA? Letite na Mjesec i to? – Ne na mjesec koji ti poznaješ. Ali bio sam na Tjesecu. – Tjesecu, kažeš? – Ako padaš na to, žao mi je, ali ti si tidiot. (Kako 2015, S05E08)

• usp. tidiot

T-komad im. T-Com × komad ‘gram kokaina’

T-komad. Bujanec pošmrkao sve linije. (Di, 22. 9. 2015, m)

• riječ je o padu fiksne i mobilne mreže Hrvatskoga telekoma u cijeloj Hrvatskoj • V. Bujanec – novinar povezivan s uživanjem kokaina

• usp. adolfescentski, Bujakkake, Bujan, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Speederman, Surlanec, šmrkadona, štrumpfbahnfürer, Znojanec
tlaka-tlaka im. tlaka ‘muka, napor’ × tika-taka, tiki-taka pogrdno za tika-taku, način igre u nogometu

Mrzim tlaka-tlaku, a Pep je po meni blefer. (Index, 29. 4. 2014, k)

• Pep – P. Guardiola, nogometni trener koji je popularizirao tika-taku

Toalet 3 im. toalet × Let 3 pogrdno o riječkoj rock-skupini Let 3

ToaLET 3 i kopromanija (Kaćunko, 8. 5. 2015, n)

Bitno je u ovom slučaju da su se riječki estradni prostaci konačno samoraskrinkali, tj. »svukli do gola« (ali ne doslovce kao prije, nego u značenju »nomen est omen«!) – sami su pokazali što su zapravo ter tako potvrdili ono što sam prije šest-sedam godina (»proročki«) formulirao i u medijima objavio, a to je da rock bez drecka ili shita ne postoji! Dakle, (vidi bilješku broj 2.) – ToaLET 3 je također SDP! (Kaćunko, 8. 5. 2015)

• o koncertu Leta 3 i otkrivanju spomenika Angela Merkel sere

• usp. Clozet 3, karamladež, pornoćka, Toilet 3
toaletoid im. toalet × tabloid pogrda za tabloid, žuti tisak

Toaletoidi (FT, 29. 10. 2004, n)

• P. Luković o stanju u Srbiji

Otkriće da je Petar Luković jedini srpski novinar koji radno vreme provodi na sudovima – a da su, recimo, novinari toaletoida svi na slobodi, kao i Mira Marković – i da baš niko od so-called novinara nikad nije optužen za širenje nekakve mržnje ili za zločin, možda je racionalno objašnjeno činjenicom da Luković možda nikad nije bio novinar, bar ne srpski, naš! Da je naš, ne bi godinama pisao za Hrvate ili Muslimane! (FT, 3. 6. 2005)

• P. Luković sam o sebi

Danas su Vesti toaletoid, u kojem kolumnisti, na mig šefa, uz gromoglasan samozaljubljeni smijeh uriniraju po čestitim ljudima koji stoje na putu njegovim interesima. (Seebiz, 3. 10. 2011)

Nekad novina, onda tabloid, a danas toaletoid... To je Slobodna Dalmacija. (SD, 18. 9. 2012, k)

Nisu ni tabloid, već toaletoid, koji gaji »uredničku politiku« zvanu »saznajemo«, a pitanja postavlja u stilu: »Da li vam majka zna da ste narkoman?« (Lupiga, 7. 8. 2014)

• usp. tabloidiotid, tabloidiotizacija, tabloidiotizam, tabloidiotiziran, tabloidiotni

Tobleronegedon im. Toblerone × armagedon ‘konačni boj’

Tobleronegedon. Novi izgled Tobleronea potresao veliku europsku državu (JL, 8. 11. 2016, n)

• o promjeni oblika, odnosno prorjeđivanju rebara poznate čokolade Toblerone za tržište Ujedinjenoga Kraljevstva

• usp. carmageddon, cromagedon, Mobilegeddon, Sarmagedon, yachtgeddon
toborgan im. tobogan × Tuborg × organ

Beerzo mi je naglio tuborg, a kad smo is-pi-pi-li, popeo me na svoj toborgan i polucky spuštiho dodole. (Radaković 1999, 59)

• usp. beerzo, ispipiti, nagliti, polucky, spuštihati

Todorich [todorič, todorić] im. /Ivica/ Todorić × e. rich ‘bogat’ pogrdno za poduzetnika i vlasnika Agrokora I. Todorića, aluzija na njegovo bogatstvo

Kako su njegovi radnici plaćeni većim djelom u Konzum bonovima sa kojima se ne može platiti struja i grijanje, Gospodin TodoRich se pobojao za njihovo zdravlje. Ali i tome je stao na kraj. Osnovni problem u svemu je zapravo HEP, koji bi prije ostavio radnike Konzuma da se smrznu nego primio bon od mlijeka za kilovat struje – gamad kapitalistička! Dakle TodoRich je jednostavno iz očinske brige zatražio da radnici što dulje ostanu u pogonima Konzuma gdje je toplo i sigurno. [...] Ako Vam do sada nisam dovoljno jasno argumentirao svoje stavove tada sa Vama nešto nije u redu. Svima je sada jasno da se prema Agrokoru i gospodinu TodoRichu sustavno i godinama vrši nepravda i da ih se zaobilazi pri djeljenju priznanja Ponos Hrvatske. (Srednja, 18. 1. 2013)

Neki nemaju Dolca (na Dolcu i sl. je jeftinije nego po marketima, da ne govorimo o kvaliteti i izboru), pa su osuđeni na supermarkete, neki u svom gradu imaju samo jedan supermarket iz nekog trg. lanca, najčešće TodoRich. (Index, 13. 5. 2015, k)

• usp. Agrokroacija, agrokorporativizam, Kaplufen, Koeljinda, konzum, konzumistički, konzumotvorina, Kradegrokor, Viagrokor, Yugrokor
tofuran im. tofu ‘vrsta jela od soje’ × puran e. tofurkey ← tofu ‘tofu’ × turkey ‘pura, puretina’ nadomjestak za puretinu od tofua

Ne, jeo si meso. Mogu ga nanjušiti. – Možda osjećaš miris ovih prsa tofurana. – Ne, osjećam govedinu. (Dva i pol 2014, S03E15)

• usp. gooducken, pragnjetina, puripatketina, purprsafil, turbaconducken, turducken, tofurkey
tofurkey [tofurki] im. e. tofurkey ← tofu ‘tofu’ × turkey ‘pura, puretina’ nadomjestak za puretina od tofua • v. tofuran

Amerikanci su proslavili Dan zahvalnosti, a ove su godine mnogi od njih umjesto tradicionalne purice izabrali tofurkey. Što je to? Jedna američka tvrtka prodaje tzv. tofurkey (to bi bilo kao puretina od tofua, dakle 100 posto obrok bez mesa) te kažu da im prodaja konstantno raste još od 1995. godine. Primjerice, te godine su prodali 500 tofurkeya [...] (TP, 26. 11. 2010)

Uostalom, pa i zove se tofurkey, ne turkey. (F, 20. 6. 2013, k)

• usp. gooducken, pragnjetina, puripatketina, purprsafil, turbaconducken, turducken, tofuran

Toilet 3 [toalet tri] im. e. toilet ‘zahod’ × Let 3 pogrdno o riječkoj rock-skupini Let 3

Anacionalni duhovni grbavci izbjegavaju nacionalni hrvatski grb – na pločice su stavili kockice, a u glavama im je petokraka! I još se time hvale ter nagrađuju jedni druge. Liberalna nagrada za nacionalnu nagrdu! Na promociji svirat će im rock bend Toilet 3. (Kaćunko, 12. 3. 2015)

A najodvratnije (m)oralno smeće katastrofalno blasfemičnog riječkog (tzv. art) rock benda (Toi)LET3 stalno reklamiraju svi liberali i njihovi mediji...! (Kaćunko, 13. 2. 2016)

• usp. Clozet 3, karamladež, pornoćka, Toalet 3
toiljettenji [toaĺetńi] prid. fr. toilette ‘zahod’ × toaleta ‘odjeća’ × ljetni

Tad, jedno zajedno дойдоа in Closettfraud Danizza u toiljettenjoj nocti [...] (Radaković 1999, 173)

• usp. Closettfraud

Tolstojevski im. /Lav Nikolajevič/ Tolstoj × /Fjodor Mihajlovič/ Dostojevski

Tu je Lara, koja unatoč činjenici da se hvali time da voli čitati Tolstojevskog, ima super posao u banci, Marta, kojoj možeš premjestiti Recycle Bin na desktopu i natjerati ju da zove tehničku podršku Toshibe [...] (Index, 7. 8. 2012)

Kolindica sigurno voli čitat Tolstojevskog... (Index, 15. 1. 2015, k)

tomacco [tomako, tomeko] im. e. tomacco ← tomato ‘rajčica’ × tobacco ‘duhan’ izmišljena biljka križanac rajčice i duhana u animiranoj seriji Simpsoni (1999), poslije doista uzgojena (2003)

Tomacco je izmišljeni hibrid rajčice i duhana iz serije The Simpsons, no ovaj hibrid je 2003. proizveo Rob Baur iz američke države Oregon tako što je presadio rajčicu na korijene duhana, što je bilo moguće jer obje biljke dolaze iz iste porodice. (NCL, 9. 3. 2011)

• usp. aprijum, apriplum, blinat, broccoflower, kimun, klimun, krujčica, livi, paradajčica, peacherine, plumcot, pluot, rajpir, špitva, tangelo, tritikal
tomači prid. /Zdravko/ Tomac × domaći

Feralovo »Tomače je tomače!« (FT, 22. 12. 2001, n)

• o izjavi Z. Tomca da je napokon prošao na stranačkim izborima u Zagrebu, a da prije zbog svojih stavova to nije mogao

• usp. Lobotomac, Slavatomcu, tomaćinstvo, Tomčenaš, tomobranski, zdravkologički, zdravkorazumski, Zdravopartija
tomaćinstvo im. /Zdravko/ Tomac × domaćinstvo

Feralovo zauzeto tomaćinstvo (FT, 8. 12. 2001, n)

• o izjavi Z. Tomca da bi vraćanje stanarskoga prava Srbima dovelo do potpuna kaosa i naštetilo interesima Hrvatske

• usp. Lobotomac, Slavatomcu, tomači, Tomčenaš, tomobranski, zdravkologički, zdravkorazumski, Zdravopartija

Tomčenaš im. /Zdravko/ Tomac × Očenaš

Počinio si, brate Živko, grijeh propustom, za koji je premala pokora ako izmoliš pet Tomčenaša, Zdravopartija i Slavatomcu. (FT, 28. 7. 2001, n)

• satiričan tekst, navodni odgovor fra D. Litre don Ž. Kustiću

• usp. iustaški, Lobotomac, Slavatomcu, tomači, tomaćinstvo, tomobranski, zdravkologički, zdravkorazumski, Zdravopartija

Tomeini im. /Ante/ Tomić × /ajatolah/ Homeini

Feralov ajatolah Tomeini (FT, 19. 5. 2001, n)

• komentar prijedloga A. Tomić da se najgoropadniji pripadnici navijačkih skupina za primjer pogube nasred stadiona • ajatolah Homeini – vođa iranske islamske revolucije

Tomizoran im. Tomislav /Karamarko/ × Zoran /Milanović/

Tomizoran Milamarko (Di, 6. 11. 2015, k)

• komentar na fotomontažu licâ Z. Milanovića i T. Karamarka stopljenih u jedno

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomranjo, Tuđmarko, Zečilanović, Zočina, Zoramarko, Zorislav

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav
tommage [tomaž] im. Toma /Bebić/ × fr. hommage ‘posveta, homagij, iskazivanje poštovanja’

Tommage Bebiću (FT, 21. 7. 2001, n)

• o splitskome umjetniku, kantautoru, novinaru T. Bebiću
tomobran1 im. /Zlatko/ Tomičić × domobran

Feralov tomobran (FT, 10. 3. 2006, n)

• o poruci Z. Tomičića P. Matvejeviću i M. Jergoviću da se vrate odakle su došli
tomobran2 im. Tomislav /Nikolić/ × domobran

Tomobrani s HRT-a (Lucić 2012a, 28. 5. 2012, n)

• o izjavi srbijanskoga predsjednika T. Nikolića da je Vukovar srpski grad i da se Hrvati nemaju što vraćati u njega

• usp. Četnikolić, Lobotomislav
tomobranski prid. /Zdravko/ Tomac × domobranski

Feralova tomobranska pukovnija (FT, 25. 11. 2000, n)

• komentar poruke Z. Tomca onima koji podcjenjuju važnost nacionalnoga da ne razumiju da problemi na Balkanu nisu riješeni

• usp. Lobotomac, Slavatomcu, tomači, tomaćinstvo, Tomčenaš, zdravkologički, zdravkorazumski, Zdravopartija
tomoljublje im. Tomislav /Merčep/ × domoljublje

Uslikani prizor objašnjen je legendom ispod fotografije gdje se kaže da »Merčepu sude oni koji Hrvatsku nikada nisu željeli«. Kaže se to s ponosom i s dubokim uvjerenjem, bez ikakvih ograda, zagrada ili navodnika. Kako onaj tko vidi fotografiju i pročita legendu ne bi posumnjao u iskreno tomoljublje Slobodne Dalmacije. (Lucić 2012a, 9. 7. 2012)

• o napisima u Slobodnoj Dalmaciji koji veličaju optuženika za ratne zločine T. Merčepa

• usp. merčepovca, piskaralački

Tomranjo im. Tomislav /Karamarko/ × Franjo /Tuđman/

Dr. Tomranjo Karađman ili dr. Framislav Tuđmarko? (Newsbar, 5. 5. 2014, m)

• fotomontaža lica T. Karamarka i F. Tuđmana stopljenih u jedno

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tuđmarko, Zoramarko, Zorislav

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
tončno pril. /Antun/ Tonči /Vrdoljak/ × točno

Feralovo tončno tako (FT, 19. 10. 2007, n)

• o izjavi M. Ćire Blaževića da je A. Vrdoljak »najveći režiser svijeta«

• usp. Atlantun, Einstun, prasist, Vrdobljak, zgradni

Topganistan im. Top Gun × Afganistan izmišljena država, podrugljiv spoj Top Guna i Afganistana

A gdje mu je taj Kirzakstan? – Negdje između Kongolije i Saudijske Namibije. Jebiga, nije čovjeku za zamjerit... Znaš da Ameri imaju posebne metode učenja: moraju pošteno potaracat zemlju kako bi uspjeli zapamtit kaže li se Irak ili Iran, Afpakistan ili Topganistan, Vijetnam ili Štatijaznam, Kaos ili Lambodža, Hong Kong ili Hongo Kongo, Srbatska ili Hrvija... Prema tome, sretan si dok ne znaju kako ti se država zove. Kad nauče, već je sravnjena sa zemljom. (Lucić 2013a, 26. 2. 2013)

• o izjavi J. Kerrya u State Departmentu da je ključna američka srednjoazijska saveznica u afganistanskome ratu država Kirzakstan • Top Gun – američki akcijski film (1986), propagira američko ratno zrakoplovstvo

• usp. Afpakistan, Atlantropa, Chimerica, Crongo, Eurabija, Eurazija, Euroslavija, Filihiti, Hongo Kongo, Hrvatikan, Hrvenija, Hrvija, Izratina, Kaos, Kimerika, Kindija, Kongolija, Lambodža, Netharabija, Rusrbija, Senegambija, Slovatska, Srbatska, Srbosna
topliko pril. topao × toliko

Nemognuće mi je biti Samantha Foxex na ovome svijetlu mudijalnom podred topliko muškuraca i njihovih buda lamudovih. (Radaković 1999, 47)

• S. Fox – britanska pop-pjevačica i seks-simbol iz 1980-ih

• usp. Foxex, mudijalan, muškurac, Samantha, svijetal
toplinara im. toplana × plinara

Sve ljude 3jeba u zatvor, svi su sumnjivi, svi su krivi. U biologore, u nekrologore nek gore, nek dogore neugasno u gasnim toplinarama. (Radaković 1999, 61)

• usp. nekrologor, trijebati

Torgnjida im. Torcida × gnjida pogrdno za navijačku skupinu Torcidu

Orjunaši bili i ostali, razdvajanje Hrvatske, udbaški sistemi, mozak srpski nastrojen itd. Bravo Torgnjida, svakim danom ste sve simpatičniji. Onda se čude šta su SVIMA gadljivi. (Index, 5. 4. 2015, k)

Torgnjide su poznate po sramoćenju, stoga niti ovog puta nisu razočarali. (Index, 13. 4. 2015, k)

Sve kraljice Torgnjide im se guze sa Servima, Aco delija im je princ iste, a tu olfo neko U na zastavi. [...] Tko će im biti sljedeća kraljica Torgnjide? Sandra Afrika ili Dara Bubamara? Ne znaš koja je češći gost u Cplitu. (Index, 23. 7. 2015, k)

• usp. Svasticida, Torsida
torkie [torki] im. e. torkie ← toy /fox terrier/ ‘toj-foksterijer’ × yorkie, yorkshire /terrier/ ‘jorki, jorkširski /terijer/’ pas mješanac toj-foksterijera i jorkširskoga terijera

Toy Fox Terrier + Yorkie = Torkie (Vauvau, 12. 6. 2007)

Torsida^1 im. tor × Torcida × sida pogrdno za navijačku skupinu Torcidu

TORsida (Index, 2. 3. 2014, k)

• usp. Svasticida, Torgnjida

Torsida^2 im. Torcida × sida

TorSIDA (Di, 28. 10. 2015, k)

• komentar na objavu novinskoga članka o rječkome »milicionaru« koji je nakon što su ga pripadnici Torcide uboli iglom u butinu zatražio analizu krvi u strahu od side
tortotres im. torta × potres e. earth-cake ← earthquake ‘potres, zemljotres’ × cake ‘torta’

Vidi, mama, dovršio sam tortu! – Lijepo. – Predstavlja L. A. nakon razornog potresa. To je tortotres! (Moderna 2015, S05E07)

torturizam im. tortura × turizam 1. pogrdno o turizmu, bilo iz očišta gosta bilo iz očišta ugostitelja

Hrvatski (tor)turizam: Restoran vrijedan Michelinove zvjezdice mora peći pljeskavice da bi opstao (Index, 19. 8. 2009, n)

2. naslov redovitoga TV-priloga o lošim stranama turizma (2008)

Zuberov »Torturizam« ni ovaj put nije podbacio, pretvara se u najbolji dio emisije. (MojTV, 13. 8. 2008)

3. turizam koji uključuje razgledavanje bivših zatvora, logora i sl.

Razvija se nova grana turizma, torturizam, koji može postati popularan upravo zato što će nas upućivati na prošlost i kamuflirati sadašnjost. [...] Hoće li se torturizam razviti na Golom otoku? Tamo u svakom slučaju ima najviše šanse. Blizak je drugim turističkim lokalitetima, dovoljno izoliran i vizualno atraktivan. (NCL, 30. 12. 2008)

totalirancija im. totalitarizam × tolerancija

Totalirancija (FT, 23. 11. 1998, n)

• I. Banac piše o snošljivosti i nesnošljivosti u Hrvata
totaliteraturizam im. totalitarizam × literatura × turizam

Da razvučem odgovor: književnost je bila moćnija, usprotivljenija nebulozama, a sada u usponu beznačaja, kad je i najpotrebnija, postaje privjesak ukusa nekom asistentu žanra. Dekor totaliteraturizmu. Obrnuti Pinokio, gdje se autor vraća natrag u cjepanicu. (Rajki 2013b, 22. 7. 2013)

• usp. literaturizam, tastaturizam
totovski prid. /Franjo/ Tot × topovski

Totovsko meso (FT, 13. 4. 2002, n)

• o akciji razbijanja HHO-a Kameleon, u kojoj je glavni akter F. Tot
towar im. tovar ‘magarac’ × e. war ‘rat’

Stop the towar in Croatia (FT, 28. 5. 2004, n)

• S. Vrcan o nadmetanju navijačkih skupina, verbalnome i stvarnome nasilju • aluzija na navijačke povike Ubij Tovara, odnosno Ubij Dalmatinca

Tr–Tz
tračerazredni prid. tračer × trećerazredni

Ja sam već prilično oguglao na slične manevre polemičke sitneži, tim više jer barataju uvijek istim asortimanom falsifikata, pa mi je jasno da tim buketom dosadnih i gnjavatorski ponavljanih kleveta – kojima više ne mogu zavarati ni babe koje prodaju kiseli kupus na splitskome pazaru – tračerazredni pisci samo potvrđuju svoju autorsku impotenciju. [...] Pače, držim da su Raspudićeve domoljubne potjernice u savršenom dosluhu s bogatom i slavnom tradicijom Večernjeg lista, nema nikakve dvojbe da su se novine i tračerazredni novinski pisac sljubili kao stablo i mahovina, i da nude čitateljima visokokvalitetnu hrvatsku bukovu građu. (Ivančić 2016c, 12. 3. 2016)

• iz polemike V. Ivančića s N. Raspudićem

• usp. Apsurdić, dežulan, franjovac, kvislingvistika, Rospijić, Tuđmanino
traktorat im. traktor × traktat × doktorat

Feralov traktorat iz nacionalne histerije (FT, 11. 5. 1998, n)

• o izjavi M. Bulajića iz beogradskoga Muzeja žrtava genocida: »Ko ne zna istinu o Jasenovcu, ne može razumeti Zapadnu Slavoniju i Kninsku Krajinu«; aluzija na srpski zbjeg iz Hrvatske u kolonama traktora i prikolica
tralalatica im. tralala × latica

[...] nehaj, rasproljetni nju / tralalatice struk o-otrukom (Žagar 1983)

• usp. osvrhnuti se, tiguar
transcendentastičan prid. transcendentalan × fantastičan e. transplendid ← trans- ‘trans-, preko-’ × splendid ‘izvrstan’

Jedina riječ za to je transcedentastično. To je transcedentastično. (Annie Hall, 2. 1. 2014)

transguzija im. transfuzija × guza

Zavod za transgu (Bednjanec 1975b, prosinac 1975)

• epizoda o dobrovoljnome darivanju krvi, koje glavni lik Nježni shvati kao poziv na seks • u kadru se vidi samo dio naziva ustanove

• usp. značkaranje, značkarati
transponder im. e. transponder ← transmitter ‘odašiljač’ × responder ‘responder’ uređaj koji prima električni signal, mijenja mu frekvenciju i potom ga prosljeđuje
transponder (AG 1999, s. v.)

[...] mimo svojih ovlasti, sklopio u ime HRT-a ugovor s tvrtkom »Grupa Capri« kao prodavateljem, o nabavi prava prikazivanja različitih programa, odnosno plaćanju zakupnine za iznajmljivanje transpondera na satelitu Eutelsat. (Vjesnik, 22. 11. 2000)

• usp. pelistor, pozistor, termistor, tranzistor
transvestitoizam im. transvestizam × titoizam

Transvestitoizam (FT, 29. 1. 1996, n)

Od svih oblika transvestizma i inih prerušbi s iskrenom se gnušidbom užasavam jedino onoga najzloćudnijega i najzloslutnijeg – transvestitoizma. (FT, 29. 1. 1996)

• R. Baretić piše o komentaru na HTV-u kojim su prozvani svi što su se usudili primijetiti da je posjet B. Clintona Zagrebu bio za njega znatno manje važan od počasti kojom je dočekan
tranzistor im. e. transistor ← transfer ‘prijenos, prijenosni’ × resistor ‘otpornik’ 1. poluvodički element s trima elektrodama koji se često upotrebljavao kao pojačalo ili elektronička sklopka, izumljen 1947. 2. mali prijenosni radioaparat

Netko je od turista, kojem je zadržavanje pred slikama bilo već i predugo, uključio svoj tranzistor, i tu duboko pod zemljom, u hodniku [...] (Ladan 1964, 155)

tranzistor (Klaić 1972, s. v.)

tranzistor (Anić 1991, s. v.)

• usp. pelistor, pozistor, termistor, transponder

Trapeljuga im. traperice × Pepeljuga e. Pantsarella ← pants ‘hlače’ × Cinderella ‘Pepeljuga’

Phile! – Nema Phila. Trapke mi tako dobro stoje! Ja sam Trapeljuga! (Moderna 2015, S04E12)

tratinćaća im. tratinčica × /Ivo Sanader/ Ćaća

Tratinćaća (Ćaća, 31. 1. 2015, k)

• komentar na fotomontažu glave I. Sanadera na tratinčici
traumlatika im. traumatika × mlatiti

Loptofobija je percipirana čuvajnogičkim trtizmom kao refleks na cipelarnu traumlatiku. (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, foteljogika, frustoritan, klupasocijacija, kopačkompleks, lovosenzus, noganglij, nogomentalni, nogotalamus, notorički, nježnoverzan, popsihišati, psihonogija, tabelogika, upravudonja

Trbosijek im. trbonja × Osijek

Baš zbog tog ne bih, na Đapićevu mjestu, posve odbacio onaj pobjednički rad sa stepenicama. Jer trbonja iz Osijeka – popularan Trbosijek – koliko god da je velik komad »akademističke tjelesine«, teško da će se rukovati s još većim, trometarskim Starčevićem. (Dežulović 2008, 391, kolovoz 2006)

• riječ je o osječkome gradonačelniku pravašu A. Đapiću

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, udbalaština, udbiverzitet, zadartost
trbovlje im. trbuh × Trbovlje

Jas sem udoljubljanka. [...] Slabine i b-okove styxćemo, priljubljanjujemo kranjeno trbovlje, mi sežene, kćeri neptujeve. (Radaković 1999, 50)

• Trbovlje – grad u Sloveniji

• usp. bokovi, kranjen, Neptuj, priljubljanjivati, sežena, styxati, udoljubljanka
trčiti gl. trčati × prčiti ‘jebati’

Što? I vi balavci bi trčili kraljicu? Ne treba nam masovni seks. (Bednjanec 1980, 7)

Oho, vi ste mladi i potentni. Je bi li vi trčili kraljicu sportova? (Bednjanec 1980, 7)

• epizoda o atletici • kraljica (sportova) – atletika • igra riječi je bi li vi
trčkanje im. trčanje × trčka ‘proljev’

Umjesto sumanuta trčkanja i zahodskih rezultata 0 : 0 publika voli bravuroznu tehniku [...] (Bednjanec 1980, 53)

• epizoda o nogometu

• usp. Amerikenjac
trenedirigirati gl. trener, trenirati × dirigirati

Trenedirigirat ću momke prema šampioniranju. – Zato smo te i angažmiknuli. (Bednjanec 1980, 42)

• usp. angažmiknuti, nogomutur, plasisati, treneritnuti
treneriknuti gl. trener, trenirati × riknuti ‘crknuti’

Nježni, spasi nas! Ti si najbolji od najboljih. Treneriknuli smo baš u kritičnom trenutku. – To ste rekli i mojim prethodnicima koje ste istreneritali. (Bednjanec 1984, 9. 5. 1984)

• epizoda o novome nogometnom treneru

• usp. istreneritati, trenerisranje
trenerisati gl. trener, trenirati, srp. trenerisati ‘trenirati’ × risati ‘crtati’

Treneriše, piše i lupeta Ivica Bednjanec (Bednjanec 1982, 20. 1. 1982, n)

• podnaslov epizode o amaterskom i profesionalnom boksu

• usp. boksjajan
trenerisranje im. trener, treniranje, srp. trenerisanje ‘treniranje’ × sranje

Nježno trenerisranje (Bednjanec 1984, 9. 5. 1984, n)

• epizoda o novome nogometnom treneru

• usp. istreneritati, treneriknuti
treneritan prid. trener × rit ‘guzica’ × ritati se ‘zamahivati ili udarati nogom’ + -n-

Difuirano diplomiran, mogu kandidirnuti za treneritnog saveznjaka. (Bednjanec 1982, 27. 1. 1982)

• epizoda o vaterpolskim trenerima i sportskoj teoriji • DIF – Državni institut za fiskulturu, stari naziv Kineziološkoga fakulteta

• usp. faterpolovni, treneritati se, vatrenpolo
treneritati se gl. trener × ritati se ‘zamahivati ili udarati nogom’

Bez brige. Treneritao se na suhom. (Bednjanec 1980, 85)

• usp. istreneritati, treneritan
treneritnuti gl. trener × ritnuti ‘zamahnuti ili udariti nogom’

Rasklimao je momčad. Gubimo bez veze, on je svemu kriv. – Zar ja? – Jasno. Treba ga treneritnuti. (Bednjanec 1980, 42)

• usp. angažmiknuti, nogomutur, plasisati, trenedirigirati

Za kaznu ćemo tebe treneritnuti za trenera. (Bednjanec 1980, 47)

• epizoda o smicalicama u angažiranju nogometnih izbornika

• usp. odmiljati, potekilaviti
treniklizati gl. trenirati × klizati

Samo gdje ćeš treniklizati, kad je staza još u klitorisnom projektu? (Bednjanec 1980, 102)

• epizoda o brzome klizanju

• usp. klitorisni, klizdarija, klizditi, nepodobnobnost, olimpisarajada, otklizditi
trenunciranje im. tren × ?renunciranje ‘odreknuće od položaja, zahvala’

Pokusima se bavim odavno. Pokusi imaju samo jedan cilj: zaustaviti trenutke. Nazvao sam ih »trenunciranja«, ali ih, službeno, još nitko nije priznao. Ne razumiju ih! (Rajki 2005, 11)

• usp. zatrenuncirati
trenutiktak im. trenutak × tik-tak ‘onomatopeja kucanja sata’

Za sve vrijebe obasjećala sam svoj veseliki obol, ali sam bila pornosna što se nisam ogledala kad mi je heman prosvirao nacionalni himen i na trenutiktak na meni ležao u stavku mirnoso [...] (Radaković 1999, 49)

• usp. nattack, pornosan, veselik, vrijebe

Tresneš im. tresnuti ‘udariti’ × /Marijan/ Beneš

A sad, meč stolječa! Naš slavni štemer Maznigan Tresneš protiv čuvenog američkog bombardera Džo Kartisa! (Bednjanec 1983, 11. 5. 1983)

• epizoda o podvalama u profesionalnome boksu, Nježni biva obojen u crnca i zove se Džo Kartis, Džo Kurcis, Joj Cirkus, možda aluzija na Crnog Bombardera, boksača Joea Lewisa • Nježni – glavni lik stripa I. Bednjanca • M. Beneš – jugoslavenski boksač

• usp. Maznigan
tretrtaš, tretvrtaš im. trećaš × četvrtaš student koji je parcijalno upisao četvrtu godinu studija, tj. upisao je tretrtu ili tretvrtu godinu • v. tretrti

Pitaj nekog na drugoj godini, sumnjam da netko od tretrtaša ide na to predavanje. (R, Zagreb, 29. 4. 2013)

Ma tretvrtaši ne plaćaju ništa, samo upisninu! (R, Zagreb, 2013)

tretrti, tretvrti br. treći × četvrti i treći i četvrti, ni potpuno treći ni potpuno četvrti, obično o parcijalno upisanoj četvrtoj godini studija

Mami sam rekla da nisam više treća godina i da nisam pala. – Pa koja si godina ako nisi treća ponovo? – Pa tretvrta. (R, Zagreb, 2012)

Kroatisti – tretrta godina (R, Zagreb, 24. 9. 2012)

Mislio sam da se na tretvrtoj plaća samo ono što upisuješ. – Ne znam kakva ja situacija sa tretvrtom. (R, Zagreb, 2015)

• usp. tretrtaš

• usp. brazilijun, ćačetiri, disuću, dolijun, jeban, PRvi, SDPrvi, sexnaext, šilijun, tisućaća

Trezegol im. /David/ Trezeguet × gol pohvalno za nogometaša D. Trezegueta

Novcem od prodaje »Trezegola« u Juventusu žele dovesti Liverpoolovog veznjaka Xabija Alonsa, kao i napadača Udinesea Fabija Quagliarellu te Rafaela Marqueza. (Index, 5. 6. 2008)

Juventus prošao Palermo, Trezegol se vratio u stilu (24sata, 21. 2. 2009, n)

Jedan od najboljih napadača koje je dala Francuska u posljednjih 15-ak godina, David Trezeguet, slobodan je igrač. Pomalo na zalazu karijere, popularni Trezegol odlučio se na nekoliko egzibicija, koje mu se na kraju ipak nisu svidjele. (Sportnet, 10. 12. 2012)

Trezorro [trezoro] im. trezor × Zorro

Feralov Trezorro osvetnik (FT, 12. 7. 1999, n)

• o napisu T. Đurića da je Privredna banka Zagreb imala naoružanu postrojbu spremnu za oružanu obranu »jer se predmnijevalo da bi srpska gradska gerila [...] najprije krenula u pljačku trezora« • Zorro – lik iz stripa i filma, maskirani osvetnik i odmetnik
trgovnački prid. trgovački × govno

Divovski trgovnački centri ubit će male, kvartovske javne zahode, cijele obitelji odlazit će ujutro u shitting-centre s kafićima, parfumerijama i igraonicama, u kojima će žene i djeca kratiti vrijeme dok pater familias olakšava dušu u jednoj od sedam stotina najsuvremenije uređenih kabina s bogatom ponudom diuretika, laksativa i dnevnog tiska. (Dežulović 2013b, 6. 8. 2013)

trgovnarija im. trgovina × govnarija

Feralova trgovnarija (FT, 4. 8. 2006, n)

• o izjavi Z. Tomca da je sastanak F. Tuđmana sa S. Miloševićem u Karađorđevu za vrijeme rata bio državnički potez, da se »kupi vrijeme za stvaranje hrvatske vojske«
tribudal im. /haaški/ tribunal × budala

Feralov tribudal (FT, 24. 11. 2004, n)

• o napisu Z. Vukmana da su Nizozemci iskusili što znači sukob s islamom, pa će im Hrvati doći suditi za zločine nad muslimanima

• usp. apologoreja, balkanto, Četverorep, gumnazija, kranjčarenje, kriptokolumnizam, kukumenski, medikamental, pakaovac, preseratorijanac, shitac, slovostaj, talamuđenje, teroretičar, vjerojauk, vukmanijak
trijebati gl. tri × trebati × jebati

Vi ste me trijebali? – Isparila je treća noga našeg kluba. – Bez njega je navala impotentna. (Bednjanec 1980, 50)

• epizoda o kupoprodaji nogometaša s trećom nogom

• usp. triješiti, trogovori, tronorar, tronuditi, tropis, trostalgija, trotraga, trotriotizam

Sve ljude 3jeba u zatvor, svi su sumnjivi, svi su krivi. U biologore, u nekrologore nek gore, nek dogore neugasno u gasnim toplinarama. (Radaković 1999, 61)

• usp. nekrologor, toplinara
triješiti gl. tri × riješiti

Stvar smo triješili mi! Ti dobivaš samo tronorar za trotragu. (Bednjanec 1980, 50)

• epizoda o kupoprodaji nogometaša s trećom nogom

• usp. trijebati, trogovori, tronorar, tronuditi, tropis, trostalgija, trotraga, trotriotizam

Trillary [trilari] im. /Donald/ Trump × Hillary /Clinton/

Toliko potreban »most« između američkih demokrata i republikanaca – upoznajte Trillary :D :D (Index, 20. 2. 2016, m)

• fotomontaža licâ američkih predsjedničkih kandidata D. Trumpa i H. Clinton stopljenih u jedno • most – misli se na hrvatski Most nezavisnih lista

• usp. Barackillary, Billary, demopublikanac, kukublikanac, Obamney, republikrat, republimokrat, Robamba
tritica im. trtica × rit

Jebnu mi je ruku stavio na 3ticu, a drugom ouzeo karamanlis i metaxnuo mi ga u labiarit. (Radaković 1999, 50)

• usp. jeban, metaxnuti
tritikal, tritikala, tritikale im. lat. triticala ← triticum ‘pšenica’ × secale ‘raž’ pšenoraž, biljka križanac pšenice i raži
tritikala (Klaić 1987, s. v.)

tritikala (AG 1999, s. v.)

Tritikale (pšenoraž) se uglavnom koristi kao koncentrirano krmivo u ishrani stoke, dok je raž slično kao i pšenica prvenstveno namijenjena tržištu odnosno mlinarsko-pekarskoj industriji. (GL, 28. 9. 2012)

Cvelferija: Jeftinija pšenoraž (tritikal) potiskuje kukuruz sa stočnih jelovnika (GS, 17. 10. 2013, n)

Stočari u selima drenovačkog kraja rješenje su pronašli u proizvodnji tritikala, hibrida pšenice i raži, pod kojim će se u ovogodišnjoj jesenskoj sjetvi naći znatne površine u istočnom dijelu županjske Posavine. (GS, 17. 10. 2013)

• usp. aprijum, apriplum, blinat, broccoflower, kimun, klimun, krujčica, livi, paradajčica, peacherine, plumcot, pluot, rajpir, špitva, tangelo, tomacco
trizanka im. tri × blizanka fr. trimelle ← trois ‘tri’ × jumelle ‘blizanka’

Ne nalikuju si mnogo, ali ako dobro pogledate, možete otkriti da su blizanke. – Trizanke? (Queneau 2014, 108)

To su bile trizanke? (Queneau 2014, 109)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, ugnjetiskivati, Zanzinamibijka
troga im. e. troga ← treadmill ‘traka za trčanje’ × yoga ‘joga’ vježbanje joge istodobno s trčanjem na pomičnoj traci za trčanje

Ne možeš normalno trčati? – To je troga! – Molim? – Nikad nisi čula za trogu? – Kako to mrzim. – Što? – »Nikad nisi čula za trogu? Nikad nisi iskušala ovu super stvar koju sam tek jučer otkrio, ali glumim da to radim cijeli život?« – Troga ti je joga na traci. To je de rigueur. – To je de debilno. – Što je tebi danas? (Moderna 2014, S02E04)

• usp. aeroboks, aerolates, aquaerobik, blogilates, doga, frajerobic, piloks, poolates, prancercise, sexercise, yogalates
trogovori im. mn. tro- × pregovori

On je bio na trogovorima, ali nas je poslao u tri međunoge. (Bednjanec 1980, 50)

• epizoda o kupoprodaji nogometaša s trećom nogom

• usp. trijebati, triješiti, tronorar, tronuditi, tropis, trostalgija, trotraga, trotriotizam
trongs im. e. trongs ← tri- ‘tro-’ × tongs ‘hvataljke, mašice’ plastični naprstak za palac, kažiprst i srednjak kojim se pri spravljanju ili jelu hrana hvata lakše i bez prljanja prstiju

Naime, u Koreji imaju posebne »naprstke« za čips. Čini se kao zgodno rješenje da se ne zamastite [...] No, nisu Koreanci jedini koji razmišljaju o »masnim prstima«. I Amerikanci imaju svoje rješenje, tzv. »trongs«. (Otvoreni, 13. 8. 2014)

Trongs su plastične navlake za prste koje služe kao hvataljke. Namjena im je sačuvati vaše prste čistima dok radite neke »prljave« kuhinjske poslove, poput paniranja mesa, jedenja svinjskih rebaraca ili pilećih krilaca pa čak u sushija umjesto korištenja štapića. (Meso, 15. 7. 2015)

tronorar im. tri × honorar

Stvar smo triješili mi! Ti dobivaš samo tronorar za trotragu. (Bednjanec 1980, 50)

• epizoda o kupoprodaji nogometaša s trećom nogom

• usp. trijebati, triješiti, trogovori, tronuditi, tropis, trostalgija, trotraga, trotriotizam
tronuditi gl. tri × ponuditi

Strendžeri su tronudili lovu za lijevu i desnu, ali on traži i za treću. (Bednjanec 1980, 50)

• epizoda o kupoprodaji nogometaša s trećom nogom

• usp. trijebati, triješiti, trogovori, tronorar, tropis, trostalgija, trotraga, trotriotizam
tropis im. tri × propis

Tronogirao nas je jer mu i domaći mogu rignuti veću lovu mimo tropisa. (Bednjanec 1980, 50)

• epizoda o kupoprodaji nogometaša s trećom nogom

• usp. trijebati, triješiti, trogovori, tronorar, tronuditi, trostalgija, trotraga, trotriotizam
trostalgija im. tri × nostalgija

Frajer se vratio u svoj klub zbog trostalgije. – Ne, nego iz čistog trotriotizma [...] (Bednjanec 1980, 50)

• epizoda o kupoprodaji nogometaša s trećom nogom

• usp. trijebati, triješiti, trogovori, tronorar, tronuditi, tropis, trotraga, trotriotizam
trotraga im. tri × potraga

Stvar smo triješili mi! Ti dobivaš samo tronorar za trotragu. (Bednjanec 1980, 50)

• epizoda o kupoprodaji nogometaša s trećom nogom

• usp. trijebati, triješiti, trogovori, tronorar, tronuditi, tropis, trostalgija, trotriotizam
trotriotizam im. tro- × patriotizam

Frajer se vratio u svoj klub zbog trostalgije. – Ne, nego iz čistog trotriotizma [...] (Bednjanec 1980, 50)

• epizoda o kupoprodaji nogometaša s trećom nogom

• usp. trijebati, triješiti, trogovori, tronorar, tronuditi, tropis, trostalgija, trotraga
trudilo im. trud × ludilo

Feralovo čisto trudilo (FT, 2. 8. 2003, n)

• o napisu Z. Grgića da su mediji objavivši rezultate prisluškivanja bračnih pikanterija obitelji Milošević uništili rezultate dugogodišnjeg obavještajnog rada
trumbeceda [trambeceda] im. /Donald/ Trump × abeceda

Trumbeceda: Od A do Z – mali Donaldov rječnik za neznalice (24sata, 13. 11. 2016, n)

Ovdje je mali rječnik, Trumbeceda, koja pomaže u snalaženju s Trumpom... (24sata, 13. 11. 2016)

• B. Rašeta i I. Alborghetti o temeljnim pojmovima koji se vežu uz novoizabranog američkog predsjednika D. Trumpa

Trumbegović [trambegović] im. /Donald/ Trump × /Zlatko/ Hasanbegović skupno za desničarske političare D. Trumpa i Z. Hasanbegovića

Što (ne) znate o američkim izborima: Hillary Pusić ili Donald Trumbegović? (Homunizam, 27. 10. 2016, n)

• usp. Handžarbegović, Hassanbegović
trumpetanje [trumpetańe, trampetańe] im. /Donald/ Trump × lupetanje

Trumpetanje (Rašeta, 20. 12. 2015, n)

• o ksenofobnim, protumuslimanskim izjavama D. Trumpa, američkoga biznismena i republikanskoga predsjedničkog kandidata
trumplozija [tramplozija] im. e. trumplosion ← /Donald/ Trump × explosion ‘eksplozija’

T kao trumplozija, trumpokalipsa, trumpokracija, trumponacija... Nove riječi odnedavno ubačene u američki politički leksik. Ironično opisuju Trumpovu političku platformu. (24sata, 13. 11. 2016)

• B. Rašeta i I. Alborghetti o temeljnim pojmovima koji se vežu uz novoizabranog američkog predsjednika D. Trumpa
trumpokalipsa [trampokalipsa] im. fr. e. trumpocalypse ← /Donald/ Trump × apocalypse ‘apokalipsa’

»Tragedija«, »Trumpokalipsa«, »Noćna mora«. Svjetski mediji složni u jednom – pobjeda Donalda Trumpa prije svega je trijumf populizma (JL, 9. 11. 2016, n)

»Trumpokalipsa« piše lijevi dnevnik Libération. »Ne zavaravajmo se: prva svjetska sila sad je u rukama krajnje desnice. Polovica Amerikanaca glasovala je, svjesno, za rasističkog kandidata, lažova, seksista, prostaka i mrzitelja. Ovi su izbori dodatno upozorenje onima koji misle da Marine Le Pen ne može doći na vlast u Francuskoj 2017.« (Index, 9. 11. 2016)

• o reakcijama svjetskih medija na izbor D. Trumpa za američkoga predsjednika

T kao trumplozija, trumpokalipsa, trumpokracija, trumponacija... Nove riječi odnedavno ubačene u američki politički leksik. Ironično opisuju Trumpovu političku platformu. (24sata, 13. 11. 2016)

• B. Rašeta i I. Alborghetti o temeljnim pojmovima koji se vežu uz novoizabranog američkog predsjednika D. Trumpa

Trupacamaro im. Trupacamarosi mn. trupac × šp. Tupamaro

Šuškovi Trupacamarosi (FT, 18. 8. 1997, n)

• o sječi i odvozu trupaca iz Bosanskog Petrovca, u što je navodno upetljan hrvatski ministar obrane G. Šušak • Tupamaros – urugvajska ljevičarska gerila iz 1960-ih i 1970-ih
trustaški prid. /Zvonimir/ Trusić × ustaški

Trustaški kutak (FT, 5. 5. 2006, n)

• o izjavama Z. Trusića nakon znanstvenoga skupa Bleiburg i Križni put 1945.

• usp. propustaški, usraški

T-scum [te skam] im. T-Com × e. scum ‘šljam’ pogrdno za T-Com

Još samo čekamo »potvrdu« Yutarnjeg, onog bastardnog T-scumovog kopileta »Telegrama« [...] (Index, 31. 5. 2015, k)

• usp. Yutarnji
tuđba im. /Franjo/ Tuđman × tužba

Tuđba (FT, 18. 8. 1997, n)

• V. Ivančić o pokretanju istražnih radnji protiv I. Z. Čička i D. Parage, kritičara Tuđmanova vladanja

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
tuđmaneskan prid. /Franjo/ Tuđman × groteskan

HDZ je tuđmaneskna stranka (FT, 4. 1. 2008, n)

HDZ je zapravo jedna tuđmaneskna, naime, politički groteskna, stranka [...] (FT, 4. 1. 2008, n)

• razgovor s V. Zuppom

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
tuđmanonanija im. tuđmanomanija × onanija

Zahuktala tuđmanomanija (ili tuđmanonanija, svejedno) širi predodžbu o Hrvatskoj koja bi mogla biti i službeno konstituirana kao država pod statuom, samostalni, suvereni i ideološki jasno uobličeni entitet gdje će u zoni kolektivne osjećajnosti stolovati bista sa svojih stotinu lobista. (Ivančić 2015c, 4. 7. 2015)

• o SDP-ovu i HDZ-ovu veličanju F. Tuđmana

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean

Tuđmarko im. /Franjo/ Tuđman × /Tomislav/ Karamarko

Dr. Tomranjo Karađman ili dr. Framislav Tuđmarko? (Newsbar, 5. 5. 2014, m)

• fotomontaža lica T. Karamarka i F. Tuđmana stopljenih u jedno

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Zoramarko, Zorislav

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean

Tuđmanhattan [tuđmanhetn, tuđmenhetn] im. /Franjo/ Tuđman × Manhattan

Feralov napad na Tuđmanhattan (FT, 11. 5. 2002, n)

• D. Šola žali što SAD može zatvoriti granice muslimanima nakon napada na njujorški Manhattan 11. rujna 2001, a Hrvatska »nakon serije jedanaestih rujana« ne može

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean

Tuđmanic [tuđmanik] im. /Franjo/ Tuđman × Titanic

Tuđmanic (FT, 30. 3. 1998, n)

• fotomontaža F. Tuđmana u moru s natpisom Najveći spektakl u povijesti!

• usp. Kitanic, Titonic, Tutanik

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, tuđmanifest, tuđmanonanija, Tuđmarko, Tuđmanhattan, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean
tuđmanifest im. /Franjo/ Tuđman × manifest

Hrvatski tuđmanifest (FT, 23. 2. 1998, n)

• ismijavanje riječi stališ ‘stalež’, koju su često rabili F. Tuđman i Z. Canjuga

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman, Tuđmean

Tuđmanino im. /Franjo/ Tuđman × Nino /Raspudić/

Tuđmanino Raspudić – franjovac protiv franjevca (Lucić 2013a, 6. 9. 2013, n)

Tuđman može mirno počivat. U Tuđmaninu je dobio dostojnog nasljednika koji, kao što vidiš, istovrsnom pameću i s jednakim intelektualnim poštenjem čuva nacionalno jedinstvo tako što izmišlja i prokazuje kvislinge. (Lucić 2013a, 6. 9. 2013)

• o razgovoru političkoga komentatora N. Raspudića s fra M. Knezovićem na međugorskome radiju u kojemu bosanske franjevce naziva kvislinzima

• usp. Apsurdić, dežulan, franjovac, kvislingvistika, Rospijić, tračerazredni

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmankamon, Tuđmanlija, Tuđmanjača, Tuđmard, Tuđmdman, Tuđmean

Tuđmankamon, Tuđmankhamon im. /Franjo/ Tuđman × Tutankamon

Tuđmankhamon Život, lik i djelo (FT, 2. 10. 1995, n)

Otkrivena grobnica dr. Tuđmankamona (FT, 2. 10. 1995, n)

• o imovini, odnosno bogatstvu F. Tuđmana • Tutankamon – jedan od egipatskih faraona

Tuđmankamon (Di, 1. 8. 2015, k)

• komentar na fotomontažu F. Tuđmana na sarkofagu s natpisom Zanavik je pape zasra • Tutankamon – jedan od egipatskih faraona

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmanlija, Tuđmanjača, Tuđmard, Tuđmdman, Tuđmean

Tuđmanlija im. /Franjo/ Tuđman × Osmanlija

Feralove Tuđmanlije (FT, 17. 2. 2001, n)

• B. Lukšić aktualnu vlast naziva suvremenim Osmanlijama

Feralov Tuđmanlija (FT, 4. 10. 2003, n)

• o sramotnu obrazloženju presude suca B. Milanovića S. Karanu iz Korenice: »Preci optuženika su došli u ove krajeve zajedno s Turcima prije 500 godina, kada su skupa s Turcima dolazili i uništavali Hrvate, a otkad su prisajedinili ove krajeve Jugoslaviji i praktično ih uništili na određenim područjima, sada žele da zauzmu ono dokle je Osmanlija došao, a skupa s Osmanlijama dokle su došli optuženik i njegovi preci.«

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanjača, Tuđmard, Tuđmdman, Tuđmean

Tuđmanjača im. /Franjo/ Tuđman × Manjača

Feralova Tuđmanjača (FT, 13. 10. 2001, n)

• o izjavi na tiskovnoj konferenciji splitske Hvidre da je sramotno usporediti jedan hrvatski vojni zatvor poput Lore s koncentracijskim zatvorom poput Manjače • Lora – vojna luka kraj Splita u kojoj su 1990-ih bili zatočeni i mučeni srpski vojnici • Manjača – srpski koncentracijski logor u BiH

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmard, Tuđmdman, Tuđmean

Tuđmard [tuđmar] im. /Franjo/ Tuđman × /Jean-Luc/ Picard

Priča je, kako saznajemo, smještena u 2945. godinu kada posada USS Enterprisea pod komandom kapetana Jean-Frana Tuđmarda uđe u crvotočinu te se nađe u opasnom crvenom dijelu galaksije. Kao da to samo po sebi nije dovoljno grozno, ovdje ih napadnu ozloglašeni Srbijanci [...] (Sprdex, 8. 2. 2015)

• J.-L. Picard – kapetan svemirskoga broda iz znanstvenofantastičnoga serijala Zvjezdane staze

• usp. Ćaćard

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmdman, Tuđmean

Tuđmdman im. /Franjo/ Tuđman × MDMA ‘metilendioksimetamfetamin, ekstazi’

Franjo Tuđmdman (Di, 7. 3. 2015, k)

• komentar na fotografiju F. Tuđmana kako nos briše ručnikom i pita »Jel mi ima šta«, u smislu je li ostalo što droge na nosu

• usp. mdmastično, omdma

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard

Tuđmean [tuđmin] im. /Franjo/ Tuđman × /Mr./ Bean

Mr. Tuđmean (FT, 8. 12. 1997, n)

• o tome kako je F. Tuđman postao najveći hrvatski komičar • Mr. Bean – fikcijski lik britanskoga komičara R. Atkinsona

• usp. Faddam, Framislav, frankitektura, Franjcuska, franjcuski, Franjdora, franje, Franjkenstein, franjkuša, franjoslavlje, franjovac, Granjo, Karađman, shizofranija, shizofrenki, Sranjo, Tomranjo, tuđba, tuđmaneskan, Tuđmanic, tuđmanonanija, Tuđmarko, Tuđmanhattan, tuđmanifest, Tuđmanino, Tuđmankamon, Tuđmanlija, Tuđmanjača, Tuđmard, Tuđmdman
tulum im. tulum × um

Eto, Gall se, nažalost, tako svrstava u arhitekte »kulture smrti« te ujedno usavršava novi estradno-filozofski smjer odnosno novi medijski žanr: TULUMOVANJE – žurnalizam »kulturom smrti« poremećenog (tul)uma. A njegova je bitna oznaka reklamiranje pornokulture i silovanje morala uz loše prikriveni pledoaje za promiskuitetno ponašanje. (Kaćunko, 15. 3. 2008)

• o napisu Z. Galla o izjavi biskupa Ž. Puljića da je ubijena K. Šušnjara kao žrtva silovanja svojom smrću napravila jedini pravi i moralni izbor

• usp. tulumovanje
tulumčanje im. tulum × vjenčanje vjenčanje u užem krugu prijatelja, bez rodbine, poput većega tuluma

Tulum? Vjenčanje? Kod nas može i jedno i drugo... Tulumčanje!!! (Mala kuća, 2015)

Tulumčanje u Maloj kući. (Ž, Zagreb, 13. 5. 2015)

tulumovanje im. tulum × umovanje

Eto, Gall se, nažalost, tako svrstava u arhitekte »kulture smrti« te ujedno usavršava novi estradno-filozofski smjer odnosno novi medijski žanr: TULUMOVANJE – žurnalizam »kulturom smrti« poremećenog (tul)uma. A njegova je bitna oznaka reklamiranje pornokulture i silovanje morala uz loše prikriveni pledoaje za promiskuitetno ponašanje. (Kaćunko, 15. 3. 2008)

• o napisu Z. Galla o izjavi biskupa Ž. Puljića da je ubijena K. Šušnjara kao žrtva silovanja svojom smrću napravila jedini pravi i moralni izbor

• usp. tulum
tumoreska im. tumor × humoreska

Feralovo »Život piše tumoreske« (FT, 12. 10. 1998, n)

• o izjavi M. Bratulića da je IDS tumor na hrvatskoj političkoj sceni

• usp. amoreska, umoreska
tuneluzerijanac im. tunel × luzer, luzerijanac

Čl. 1. Sljedbenici tuneluzerijanstva se i odlikuju time što ne žele imati gurua. Čl. 2. Tuneluzerijanci mogu okriviti sebe jer pravda i služi za okrivljavanje. Čl. 2+. Tuneluzerijanci mogu više puta pljusnuti sebe po licu radi dolaska sebi i prijaviti se zbog samonasilja. (Rajki 2014a, 66)

tuneluzerijanstvo im. tunel × luzer, luzerijanstvo

Čl. 1. Sljedbenici tuneluzerijanstva se i odlikuju time što ne žele imati gurua. (Rajki 2014a, 66)

Tungruzija im. Tunguzija × Gruzija

Tungruzija (FT, 9. 9. 1996, n)

• čitatelj piše o raznim imenima za Gruziju, pa predlaže i hrvatsko Jurjevija • Tunguzija – premda zapravo u Sibiru, rabi se kao ime za izmišljenu daleku i zaostalu zemlju
tupeglavac im. tupe ‘muška perika’ × dupeglavac

Feralov tupeglavac (FT, 8. 12. 2001, n)

• o izjavi Z. Canjuge da mu je F. Tuđman pri upoznavanju rekao da se mora ošišati
tupsonary [tupsoneri] im. tupson ‘glupan, budala’ × e. pictionary

Tupsonary (dio prvi). Prijedlog za novu društvenu igru (JL, 21. 8. 2012, n)

Jeste li kad igrali Pictionary. Ma znate ono – netko nešto nacrta, a onda drugi moraju skužiti što je to. [...] Tako mi je prije neki dan, dok sam ničim izazvano pijuckao topljikavo pivo i grickao bruskete s aromom znojnih čarapa, došla ideja da i mi napravimo jednu takvu igru. Kao i svaki pošteni našijenac, prvo sam smislio najbitniju stvar – ime. Neka se zove – Tupsonary. (JL, 21. 8. 2012)

Toliko za sada – nadam se da ovaj put nije bilo puno previše. U sljedećim nastavcima Tupsonaryja dotaći ćemo se (konačno) onih najzanimljivijih logičkih grešaka [...] (JL, 30. 8. 2012)

U trećem (i najkraćem) nastavku Tupsonaryja pogledajte logičke greške bez kojih rasprave u politici kao i na internetu ne bi bile iste. (JL, 5. 9. 2012)

• usp. pictionary

Tupvez im. tupav × /Carlos/ Tévez pogrdno za nogometaša C. Téveza

Blesotelli i Tupvez (Index, 30. 4. 2012, k)

• usp. Blesotelli
turbaconducken [turbejkondaken] im. e. turbaconducken ← ?turbo- ‘turbo-’ × turkey ‘pura, purica, puretina’ × bacon ‘slanina’ × duck ‘patka, pačetina’ × chicken ‘pile, piletina’ pečenka otkoštene purice punjene otkoštenom pačetinom, otkoštenom piletinom i slaninom

Vjerojatno ste već čuli za američki specijalitet turducken, pečenku od tri vrste mesa koja je već sama po sebi stvarno veliki zalogaj. No sada je taj obilni obrok dobio dopunjenu verziju – turbaconducken, koja na puretinu punjenu patkom i piletom dodaje i slaninu. (Monitor, 22. 11. 2008)

• usp. gooducken, pragnjetina, puripatketina, purprsafil, turducken, tofuran, tofurkey
turbošekskluzivno prid. im. turboekskluzivno × /Vladimir/ Šeks

Feralovo turbošekskluzivno (FT, 26. 7. 1999, n)

• o izjavi V. Šeksa da postoji popis 150 suradnika bivše Službe državne sigurnosti koji su bili novinari, a danas su raspoređeni po medijskim redakcijama
turducken [turdaken] im. e. turducken ← turkey ‘pura, purica, puretina’ × duck ‘patka, pačetina’ × chicken ‘pile, piletina’ pečenka otkoštene purice punjene otkoštenom pačetinom i otkoštenom piletinom, često se peče prigodno uz američki Dan zahvalnosti

Odavno postoje recepti za pile unutar patke unutar purice i slično [...] Supercool su naravno linkovi na ozbiljne recepte ovakvog karaktera. Žanr se zove Turducken. (Coolinarika, 21. 4. 2006)

Mile, jesi naručio turducken za Thanksgiving sljedeći tjedan? Za one koji ne znaju, turducken je TURkey koja je filana DUCKom koja je filana chickENom. Specijalitet iz Louisiane. (Sportnet, 17. 11. 2006, k)

Turducken. Ovdje je detaljno opisano (sa slikama) kako otkoštiti puricu [...] (F, 22. 12. 2011, k)

• usp. gooducken, pragnjetina, puripatketina, purprsafil, turbaconducken, tofuran, tofurkey
turiSSt [turist, turijesest] im. turist × nj. SS ‘Schutzstaffel, Zaštitni odred’

Turissti (FT, 20. 2. 2004, n)

• V. Ivančić o učestalim fašističkim ispadima hrvatskih javnih osoba, između ostalog o posjetu M. Kujundžića, pomoćnika ministra zdravstva, grobu A. Pavelića u Madridu • dvoslov SS izveden je karakterističnom tipografijom • SS – elitna nacistička vojna postrojba

• usp. Baldassar, Hassanbegović, McDonaldss, missterija, ssabor, ssavez, velesslalom, Yugosslavija
turud im. /Ivan/ Turudić × trud

Suđenje za slučaj »Hypomolina« [...] utvrdilo je, čak i unatoč silno uloženom t(u)rudu prehlađeno-nakašljavajuće-zamuckujućeg suca Turudića da bude na visini zadaće, svakome tko »kuži igru« kako je to najobičniji igrokaz poput maske za skrivanje glavnih protagonista EU-financijske mafionerije [...] (Kaćunko, 24. 11. 2012)

• o proglašenju I. Sanadera krivim na suđenju u slučaju Hypo i INA-MOL

• usp. mafionerija
tustaša im. /Anton/ Tus × ustaša

Ustaše i tustaše (FT, 10. 11. 2006, n)

• V. Ivančić o jednoj spornoj zapovijedi generala A. Tusa

Tustinja im. /Anton/ Tus × pustinja × Krajina

Oluja nad Tustinjom (Ivančić 2010c, 13. 8. 2010, n)

• o izjavi generala A. Tusa da su u srpskoj Krajini likvidirani nenaoružani stanovnici jer »nije bilo obitelji ili kuće koja nije barem nekoga dala u vojsku« • Oluja nad Krajinom (2001) – dokumentarni film o hrvatskim zločinima u akciji Oluja
tutabili im. tutač ‘automobil /u dječjem jeziku i slengu/’ × automobil odmilja za automobil s oponašanjem navodnog talijanskog izgovora
tutabili (R, Zagreb, 1980-e)

• usp. alfamozno, ćelestonke, figuar, folksvagina, Furrari, Jewbaru, ladilak, pljugo, spaguar, škodilak, varborđini, varburgini

Tutakamon im. /Mladen Naletilić/ Tuta × Tutankamon

Tutakamonova groznica (FT, 11. 10. 1999, n)

• reportaža iz Hercegovine uoči odluke o izručenju M. Naletilića Tute u Haag • M. Naletilić Tuta – osuđen za ratni zločin • Tutankamon – jedan od egipatskih faraona

Tutankamon, Tutankhamon im. /Mladen Naletilić/ Tuta × Tutankamon

Feralov Mladen Naletilić-Tutankhamon (FT, 7. 9. 1998, n)

• o izjavi D. Horvatića da oslobađanje Hrvata u Ahmićima ne smatra napadom na muslimanski integritet • Ahmići – selo u BiH u kojem su pripadnici HVO-a počinili pokolj nad Bošnjacima • M. Naletilić Tuta – osuđen za ratni zločin • Tutankamon – jedan od egipatskih faraona

Tutanik im. /Mladen Naletilić/ Tuta × Titanic

Tutanik (FT, 25. 10. 1999, n)

• o odluci Ustavnoga suda da M. Naletilić Tuta može biti izručen Haagu

• usp. Kitanic, Titonic, Tuđmanic
tužanr im. tužan × žanr

Tužanr (Rajki 2014a, 73)

tužihaga im. tužibaba × Haag

Tužihaga (FT, 30. 12. 2000, n)

• o izjavi I. Agotića za HTV da su za žrtve nakon vojno-redarstvene akcije Oluja krivi Vojna policija i MUP • Haag – sjedište suda za ratne zločine na prostoru bivše Jugoslavije
tužinarstvo im. tužilaštvo × novinarstvo

Tužinarstvo (Ivančić 2013c, 14. 10. 2013, n)

Budući da je riječ tek o jednome od stotina primjera gdje se ostvaruje čvrsto savezništvo informativnih medija i državnog tužilaštva, pada mi na pamet kako je Hrvatska dovoljno zrela da i službeno verificira specifični (i već sasvim profilirani) aspekt novinarske struke, nešto poput tužinarstva, uslužne djelatnosti organa progona. [...] Promatrano iz šireg rakursa, učinak tužinarstva utoliko je dvojak: s jedne se strane osigurava imitacija objektivnog istraživačkog žurnalizma, a s druge imitacija pravne države. (Ivančić 2013c, 14. 10. 2013)

• o napisu u Jutarnjem listu da je I. Sanader u New Yorku živio »raskošnije od sultana«

• usp. depressija, dnovinar, dnovinarski, dnovinarstvo, govninar, presstitutka, strvinarstvo, strvinovinarstvo
tužnosnik im. tužan × dužnosnik

Feralov tužnosnik (FT, 3. 3. 2006, n)

• o izjavi M. Jurića da mu je dužnost bila biti na Bleiburgu 1995. i 1996., kad su se izražavali tužni osjećaji
tužnotini im. tužan ×+ -o- +× martini e. sad-tini ← sad ‘tužan’ × martini ‘martini’

Pijem nešto prije spavanja. Hoćeš li i ti? – Što piješ? – Liker od kave iz šalice s Chewbaccom. Zovem to tužnotini. (Teorija 2014, S06E01)

• usp. acidofatini, appletini, cosmotini, čmartini, čokotel, flirtini, jabutini, kongsmopolitan, moktel, piña delgada

Tventilator im. e. twenty ‘dvadeset’ × ventilator naslov radijske emisije na Radiju 808 (2015–), top-ljestvica dvadeset regionalnih pjesama
tviteritorijalni prid. Twitter × teritorijalni

Ne prekidaj me! Dakle, u pravu je Obersnel kad kaže: »Vidim da su se svi uzbudili zbog jednog tvita«. Ti si živi dokaz da je u pravu. – Evo se tresem od uzbuđenja čekajući da Obi stane na čelo Tviteritorijalne obrane. (Lucić 2013a, 21. 1. 2013)

• o objavi V. Obersnela na Twitteru, popularnoj društvenoj mreži, da Slovenci neće na Jadran
tvrdomaće pril. tvrdo × domaće

Prisnovito smo se ljubili, čvrstočno i tvrdomaće, samo da se glagol ne smrzne dokraja u imenici [...] (Rajki 2014a, 70)

• usp. čvrstočno, prisnovito
twincest [tvincest] im. e. twincest ← twin ‘blizanac’ × incest ‘incest’ incest među blizancima

Twincest: najveći taboo gej lifestylea (Queer, 10. 11. 2011, n)

Što je zasigurno i bio cilj autora Brucea Webera, fotografa koji je generirao ovaj fotografski skandal u gej krugovima popularnog naziva twincest (twink + incest). [...] Na nekim razinama, lako možemo povući argument kako je twincest idealizirana verzija gej seksa – dva dečka koji spavaju, hm, pa sami sa sobom. (Queer, 10. 11. 2011)

Twingospođica [tvingospođica] im. Twingo × gospođica ime Renaultove nagradne igre, prema modelu Renaultova automobila Twingo

U povodu dolaska novog Twinga na hrvatsko tržište, Renault je pokrenuo urbanu društvenu igru nazvanu »Twingospođice« u kojoj glavnu ulogu imaju četiri Twinga, u četiri različite boje, četiri mlade, lijepe i poznate vozačice, predvodnice četiriju jednako lijepih i urbanih skupina od po tri djevojke, koje će se natjecati u virtualnom i stvarnom svijetu. (SD, 24. 9. 2014)

Postani Twingospođica i otputuj u Pariz! (Dnevnik, 26. 9. 2014, n)

Twingospođica je strastvena ili nevina, može biti razborita ili razigrana. Spretna je, praktična i moderna. Twingospođice su Lorena, Korana, Anamarija i Vanda. Izaberi još dvije svoje prijateljice i pridruži se odabranoj ekipi Twingospođica. (Dnevnik, 26. 9. 2014)

• usp. Ljetnissan, Proljetnissan, Rasfordaja
twinternship [tvinternšip] im. e. twinternship ← Twitter × internship ‘pripravništvo’ navodno pripravništvo u kojemu pripravniku – studentu ili mlađoj osobi – poslodavac plaća da ga hvali na društvenim mrežama

Twinternship – kad uzmete studenta da umjesto vas postavlja bedastoće na društvene mreže – vama dobro jer ne plaćate puno, a on/ona pred frendovima mogu muljati da imaju ozbiljan posao. (Metro, 2. 1. 2013)

• Twitter – popularna društvena mreža
twitterorist [tviterorist] im. Twitter × terorist

Twitterorist (Titanik, 22. 3. 2016, m)

• tekst uz sliku konzervativne političarke M. Petir • Twitter – popularna društvena mreža
tzipiti [cipiti] gl. Tzipi /Livni/ × jamiti ‘uzeti’

Židovski hamasakri & cionizam i cinizam ili: Tko je tzipio tzipio je...?! (Kaćunko, 30. 12. 2008, n)

Opet će ispasti da je Zapadni Balkan u sjeni Bliskog (i)stoka. Opet će biti po starom (naftnom) pravilu: Tko je tzipio – tzipio je! (Kaćunko, 30. 12. 2008)

• o žestoku napadu Izraela na Hamas u Pojasu Gaze u doba kršćanskih blagdana • Tz. Livni – istaknuta izraelska političarka, ministrica vanjskih poslova • Tko je jamio, jamio je – poznata izjava Lj. Ćesića Rojsa o nepopravljivosti privatizacijske pljačke u RH

• usp. hamasakr

U–Ü
ubijesno pril. udesno × bijesno

Feralovo skretanje ubijesno (FT, 28. 6. 2003, n)

• o izjavi don A. Bakovića da neprijatelji hrvatskoga naroda rade na rascjepkanosti hrvatske političke desnice

• usp. antitemza, antomurale, desnošljivost, drinosaurus, državlji, ekumenjara, haesperanto, kćerikalizam, muslimaničan, prasizam, romovina, romovlasnički, serijalnuški, stjegovni, videološki, wrusstracija, zaviočajan, zavjeronauk

Ubiočić im. ubiti × /Mihovil/ Biočić

Feralov Ubiočić (FT, 24. 11. 2001, n)

• o izjavi M. Biočića da smo 1991. barem znali tko nam je neprijatelj
ubiologija im. ubiti × biologija

O aerodinamičnim perspektivama ubiologije u Hrvata (Lucić 2013b, 41, 30. 12. 2005, n)

• aluzija na izjavu tadašnjega ministra gospodarstva P. Čobankovića da se za epidemije ptičje gripe perad ubijala »zato što ništa nismo postigli ako nam ostane pet posto peradi«
ubiološki prid. ubiti × biološki

Feralov ubiološki rat (FT, 13. 10. 2001, n)

• o izjavi T. Sunića da je Hrvatska biološki zdravija od mnogih zemalja na Zapadu
ubitočno pril. ubitačno × točno

Ali neka i onaj tko danas misli optuživati Šeparovića za njegovu šutnju iz tog doba bude svjestan da će o tom fenomenu hrvatske mutavosti teško reći išta ubitačnije i ubitočnije od našega junaka: »U nas je šutio malograđanin koji nije htio narušiti svoj mir. Šutjeli su oni koji su imali koristi od režima u kojem su živjeli. Šutjela je akademija (JAZU), sveučilište i studenti. Stvorena je sintagma hrvatska šutnja.« (Lucić 2011a, 19.2. 2011)

• o intervjuu sa Z. Šeparovićem o komunističkim zločinima
ubojicajac im. ubojica × policajac

Ubojicajac (FT, 27. 9. 1999, n)

• B. Dežulović o zločinima koje su u 1990-ima počinili policajci, pripadnici tajnih službi, pričuvnih sastava i specijalnih policijskih snaga

• usp. domoljubojica, domoljubojstven, ljubojica, ljubojstvo, poljubojica, samoljubojica, udbojica

• usp. biciklocajac, frajercajac, jezikopalucajac, koalicajac, podlicajac, politcajac, polizijajac, polucajac, polucijski, propalicajac
učestkati gl. učestati × tkati

U Starigradu bješe upravo tako / da je pakao u meni sjedio. / Govor o smrti je učestkao / ja bijah smrti ove predio. (Sever 1989, 185, 1. 4. 1977)

• usp. histerički, igrifon, nekrostih, prediti, severmore, slazba
učimatiti gl. jap. uchi mata ‘uči mata, bacanje /u džudu/’ × učiti

Postali ste moji (kako koji) kiju (učenici) pa ću vas ja dan(as – majstor) učimatiti nježni način tambanja. (Bednjanec 1980, 18)

• epizoda o džudu

• usp. ukeminjaža
učinjenica im. učinjen × činjenica

Ali ne stižem se zadržavati učinjenicama. Smjesta ih brišem [...] (Rajki 2010, 29)

Čak su mi se tada i samom činjenice brzo nizale, nabijale jedna na drugu, zgusnule te postale učinjenice. (Rajki 2012, 67)

• usp. grrrabiti, ispočetka, krhotinjati
udavna pril. prid. ud ‘penis’ × udav × odavna × odavni?

Ja stoga zebem bez ševe, bez labuda udavna bi mi ptičkica, vrapičić moj, izgorila i spuštiglić se na zamorce i skljokane koji kakadu. (Radaković 1999, 48)

• usp. izgoriti, kakadu, labud, ptičkica, skljokan, spuštiglić, vrapičić, zebem
udbastard im. UDBA ‘Uprava za državnu bezbjednost’ × e. bastard ‘kopile, gad’

OMG they killed Kuji! Udbastards! (Di, 29. 12. 2014, m)

• fotomontaža političara I. Josipovića, K. Grabar-Kitarović i I. Sinčića u South Parku • riječ je o sučeljavanjima predsjedničkih kandidata u kojima je M. Kujundžić (Kuji) ostavio loš dojam • Oh my God, they killed Kenny – ponavljajuća replika u animiranoj seriji South Park
udbalaština im. UDBA ‘Uprava državne bezbjednosti’ × budalaština

Feralova udbalaština (FT, 26. 7. 1999, n)

• o izjavi A. Đapića da je Hrvatska jedina država u kojoj se javno raspravlja o tajnim službama

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbiverzitet, zadartost

Feralova udbalaština (FT, 8. 12. 2001, n)

• o izjavi A. Hebranga da je 650 prisluškivanih osoba zanemarivo u odnosu na broj stanovnika Hrvatske

• usp. andrifašizam, budišnost, dementiranje, epidemonija, rodijalektički, Spinocchio

Feralova udbalaština (FT, 14. 4. 2006, n)

• o napisu N. Dubravčića da je Radio 101 osnovala UDBA, jugoslavenska tajna služba

UDBA i udbalaštine (FT, 30. 6. 2006, n)

• naslov satirične pjesmice o navodnom udbaštvu hrvatskoga predsjednika S. Mesića

• usp. bengalaština, bodulaština, bordelaština, brdalaština, bubalaština, budakaština, budvalaština, bundalaština, buntalaština, burdalaština, dubalaština, glupaština, gudalaština, labudalaština, pedalaština, sudalaština, zabludalaština
udbaler im. UDBA ‘Uprava državne bezbjednosti’ × srp. fudbaler ‘nogometaš’

Udbaleri i timovi (Lucić 2013b, 519, 20. 4. 2007, n)

• o izjavi V. Markovića da su neprijatelji Hrvatske oni koji su protiv nogometnog Eura 2012. te da je u zavjeri protiv hrvatske kandidature sudjelovao i ruski predsjednik V. Putin • UDBA – jugoslavenska tajna služba

• usp. Blatko, krilometraža, neserables, noglavnik, vlatkohleplje

Udbarbika im. UDBA ‘Uprava državne bezbjednosti’ × Barbika

Ivo & Barbie: UDBarbika (Newsbar, 8. 7. 2014, m)

• riječ je o napisima u medijima da je autor tzv. afere Barbika, kampanje protiv protukandidatkinje K. Grabar-Kitarović, pijun UDBA-e, jugoslavenske tajne službe

• usp. Bezalkolinda, Coca-Colinda, Cowlinda, Crolinda, Debilinda, Drkolinda, Ivolinda, jebaćaćica, Kitanic, Kobilinda, Koeljinda, Kokošinda, Kolignja, Lokinda, Natolinda, Ustašinda, Yulinda
udbaša im. UDBA ‘Uprava za državnu bezbjednost’ × ustaša

Udbaša (Di, 30. 9. 2015, k)

• komentar na fotomontažu političara Z. Milanovića kao pjevača M. Perkovića Thompsona, aluzija na promjenu retorike Z. Milanovića i zaoštravanje odnosa sa Srbijom • UDBA – jugoslavenska tajna služba

• usp. frustraša, gustaša, holokaustaša, kustaša, Mustaša, mustaša, nastaša, pustaša, ultraša, usaša, usraša

Udbaščaršija im. udbaš ‘pripadnik UDBA-e’ × Baščaršija

Feralova Udbaščaršija (FT, 6. 9. 1999, n)

• o izjavi M. Kovača da F. Tuđman nije radio na podjeli BiH, nego ju je spasio, pa bi mu na Baščaršiji trebalo podignuti spomenik • UDBA – jugoslavenska tajna služba • Baščaršija – stara sarajevska tržnica i povijesno-kulturni centar grada
udbirovljenik im. UDBA ‘Uprava državne bezbjednosti’ × umirovljenik

Feralovi udbirovljenici (FT, 26. 1. 1998, n)

• o optužbama Ž. Kolege da su u pokušaje rušenja HDZ-a u Zadru upregnuti i umirovljenici potpomognuti UDBA-om i KOS-om • UDBA – jugoslavenska tajna služba • KOS – Kontraobavještajna služba, jugoslavenska vojna tajna služba
udbiskup im. UDBA ‘Uprava državne bezbjednosti’ × biskup

Nadbiskupi i udbiskupi (Lucić 2013a, 11. 9. 2013, n)

• o mons. M. Barišiću, koji je služeći misu na Malu Gospu zatražio da se napravi popis suradnika jugoslavenske tajne službe UDBA-e
udbitelj im. UDBA ‘Uprava za državnu bezbjednost’ × obitelj

U ime udbitelji (Di, 15. 10. 2015, k)

• komentar na fotomontažu lica T. Karamarka, bivšega šefa tajnih službi, i Ž. Markić stopljenih u jedno, aluzija na moguću koaliciju HDZ-a i pokreta U ime obitelji

• usp. Anđelka, Čmarkićka, Jorkić, Karamarkić, Ksenobi, Marlie, Želina
udbiverzitet im. UDBA ‘Uprava državne bezbjednosti’ × univerzitet

Feralov udbiverzitet (FT, 3. 3. 2006, n)

• o izjavi pravaša A. Đapića da je UDBA do 1990. kadrovirala po hrvatskim fakultetima • UDBA – jugoslavenska tajna služba

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, zadartost
udbojica im. UDBA ‘Uprava državne bezbjednosti’ × ubojica

Feralovi smogovci-udbojice (FT, 30. 12. 1996, n)

• o izjavi T. Sunića da građane više ne nadziru ni UDBA ni KGB, nego liberalizam • UDBA – jugoslavenska tajna služba • KGB – Komitet državne sigurnosti, tajna policija i obavještajna služba u Sovjetskome Savezu

A kad već govori o nagrađivanju ubojica i udbojica, zašto ne kaže i čime su sve udbaši nagrađivani u »suvremenoj Hrvatskoj«, i za kakve sve zasluge?! (Lucić 2013a, 23. 9. 2013)

• o izjavi T. Karamarka da SDP želi izjednačiti kaznena djela koja su se po partijskome nalogu događala u Jugoslaviji s onima u suvremenoj Hrvatskoj

• usp. domoljubojica, domoljubojstven, ljubojica, ljubojstvo, poljubojica, samoljubojica, ubojicajac
udoljubljanka im. ud × ljubiti × Ljubljanka

Jas sem udoljubljanka. [...] Slabine i b-okove styxćemo, priljubljanjujemo kranjeno trbovlje, mi sežene, kćeri neptujeve. (Radaković 1999, 50)

• Ljubljana – grad u Sloveniji

• usp. bokovi, kranjen, Neptuj, priljubljanjivati, sežena, styxati, trbovlje
udomlaziti gl. ud × dolaziti × dom × ulaziti

Iz noći u pomoć ja sam ga zvala i on mi je udomlazio i dostajajao do jutra, kruha i putra [...] (Radaković 1999, 47)

• usp. dostajajati
udoređe im. ud ‘penis’ × ćudoređe

Feralovo udoređe (FT, 6. 7. 2002, n)

• o izjavi ekstremne desničarke A. Lučić da je homoseksualnost pošast i teror nad ćudoređem

• usp. bludoređe, Čudnoređe
udotur im. ud ‘penis’ × dotur ‘doktor’ × ?do tura × turiti

I napolju bio me donježno cjevlunuo u Gregory Pimpeck. Dottur, udoture mio. (Radaković 1999, 59)

• usp. cjevlunuti, dottur, Pimpeck

Uefalona im. e. UEFA ‘Union of European Football Associations, Zajednica europskih nogometnih saveza’ × Barcelona pogrdno za nogometni klub Barcelona, aluzija na zaštićenost u UEFA-i, odnosno na sudačku naklonost

FC Uefalona (Net, 10. 3. 2012, k)

»Građani« bjesne na suce: Je li Barcelona doista Uefalona? (Dnevnik, 19. 2. 2014, n)

Ono što je Bayern napravio Uefaloni, to je sad njima napravio Real. (Index, 29. 4. 2014, k)

Dan kada je Barcelona postala Uefalona, a Øvrebø nepoželjan (24sata, 6. 5. 2015, n)

S obzirom da Zubo nije isključen (dobio je žuti u 70. minuti), navijači su na društvenim mrežama vratili u život pogrdni nadimak – UEFAlona, smatrajući kako je sudac zaštitio Barcu. Sličnog je razmišljanja i Suarezova žrtva, Filipe Luis. (Index, 6. 4. 2016)

• usp. Cancerlona, Čmarselona, Farcelona, Padarca
ugaziti gl. ugaziti × Gaza

Međutim, opet će se (možda već sutra) ponoviti stara priča: nakon što se svečani zastor spusti i masa se raziđe a tv-gledatelji prebace program, rat (u Gazi & drugim »kriznim žarištima«) može krenuti dalje. Jer globalno postrojenje svakim zaustavljanjem »ostvaruje goleme gubitke« – pa treba kontinuirane bitke! Jer njegova je deviza – (U)GAZI(MO) DALJE! (Kaćunko, 20. 1. 2009)

• o polaganju prisege novog američkog predsjednika B. Obame
ugmaziti gl. ?ugaziti × gmaz × maziti

Kad sam s osama spuštam ruku na svoju golupicu mira i prstacem školjkam kliktav orlić, potom ga spuštam nizmeđu gusana i ugmazim mačkicu. (Radaković 1999, 48)

• usp. golupica, gusne, osam, prstac, školjkati
ugnjetiskivati gl. ugnjetavati × tiskati, tiskivati fr. bousculapparaître, pz. 2. mn. bousculapparaissez ← bousculer ‘oboriti, pretresti, gurkati’ × apparaître ‘pojaviti se, objelodaniti, činiti se’

»Vi me neprestalno ugnjetiskujete!« (Queneau 1968, 137)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, Zanzinamibijka
ugursluz im. ugurati × ugursuz ‘nesretnik, zao čovjek’ × sluz

Dobro sam se ponny jela vita/sita, bez ugursluza. Bjonda, našla sam novog ugurszguzača i tako – vozi me življenje uokrug naše kotadžbine. (Radaković 1999, 48)

Sva sam vlažna i scudovi mi klistiraju kroz ugursluz u pičnicu, saČMaricu mi okidaju [...] (Radaković 1999, 50)

• usp. kotadžbina, sačmarica, scud, ugurszguzač
ugurszguzač im. ugurati × ugursuz ‘nesretnik, zao čovjek’ × zguza + -č-

Dobro sam se ponny jela vita/sita, bez ugursluza. Bjonda, našla sam novog ugurszguzača i tako – vozi me življenje uokrug naše kotadžbine. (Radaković 1999, 48)

• usp. kotadžbina, ugursluz

Uhljebog im. uhljeb × bog

A di je Uhljebog, bog svih hrvatskih političara? (Index, 8. 4. 2016, k)

• komentar na sliku dvanaest slavenskih bogova – Dažboga, Bjeloboga, Črnoboga, Stribora, Svaroga, Peruna, Velesa i dr.

uhodničar im. uhoda × uvodničar

Uhodničari (FT, 25. 3. 2005, n)

• V. Ivančić o bivšim špijunima kao novome naraštaju hrvatskih novinara, o Ž. Bagiću, bivšemu savjetniku predsjednika RH za nacionalnu sigurnost, koji je postao suradnik magazina Extra
uhovni prid. uho × duhovni

Feralova uhovna obnova (FT, 6. 5. 2000, n)

• o izjavi V. Škare-Ožbolt kojom opravdava snimanje razgovora u Uredu predsjednika RH
ukeminjaža im. jap. ukemi ‘ukemi, pad, padanje /u džudu/’ × kenjaža ‘sranje’

Da ne bih bio prekilav na vagi, promijenio sam metodu s tabletama za ukeminjažu. (Bednjanec 1980, 18)

• epizoda o džudu

• usp. učimatiti

UKurcu pril. UK ‘Ujedinjeno Kraljevstvo’ × ukurcu pogrdno za način života u Ujedinjenome Kraljevstvu

I mi smo imali pitanja Da ili Ne pa smo odlučili ne ostati u Velikoj BREtaniji, jebe mi se za Škote, oni su i dalje UKurcu. (Index, 19. 9. 2014, k)

• usp. Bretanija
ukurati se gl. ugurati se × kurac

Zakaračio sam izza jego i ukurao se insign u insana, u uju, svojga, vo amidža bez damagea po sve nast. (Radaković 1999, 59)

• usp. zakaračiti
ukurtiti gl. ukrutiti × kurac

[...] uzimala bih ga u usista između usisnica i sisala i sasala, isusalami, sve dok se opet bi-ne-bi ukurtio za ševni snovaj, za uspomenetraciju. (Radaković 1999, 47)

• usp. isusalami, snovaj, usisnice, usista, uspomenetracija
ulterapija im. e. ultherapy ← ultra ‘ultra-’ × therapy ‘terapija’ neinvazivna ultrazvučna terapija zatezanja kože lica i vrata

Nakon botoksa, filera hijaluronske kiseline i laserskog pomlađivanja, nekirurški tretmani ljepote doživjeli su procvat. Najnoviji hit među holivudskom ljepoticama kao što su Jennifer Aniston i Cate Blanchet je ulterapija, neinvazivni lifting tretman za lice i vrat [...] Ulterapija je prvi i jedini kozmetički tretman koji koristi sliku ultrazvuka, pa tako klijent može vidjeti koja se područje lica ili vrata tretiraju. (24sata, 24. 4. 2012)

Ovo je samo dio skupih darova koji su se našli u vrećicama: [...] – Termin ulterapije, odnosno postupka zatezanja kože [...] (24sata, 17. 2. 2016)

ultraša im. Ultra × ustaša

Partyzani i ultraše (Di, 2. 7. 2015, m)

• natpis na fotografiji s festivala elektronske glazbe Ultra

• usp. partyzan

Ultraša (Di, 10. 7. 2015, m)

• fotomontaža J. Kosor i V. Šeksa na festivalu elektronske glazbe Ultra

Lupeži i ultraše Rvacku nam usraše. (Di, 10. 7. 2015, k)

• usp. frustraša, gustaša, holokaustaša, kustaša, Mustaša, mustaša, nastaša, pustaša, udbaša, usaša, usraša
umanizam im. um × humanizam

Feralov umanizam (FT, 27. 4. 2007, n)

• o izjavi S. Vukovića da je »malouman i zlouman« onaj tko ne shvaća da su ustaše spriječile talijansko istrebljenje Hrvata u Dalmaciji, a Srba u Lici i BiH
umiruvljenik im. umirati pz. 3. mn. umiru × umirovljenik

Feralov dossier: Umiruvljenici (FT, 17. 3. 1997, n)

• o otezanju s isplatama mirovina ljudima koji su ih zaradili u državama bivše Jugoslavije, a kojih je svakim danom sve manje
umišljenje im. umišljen × mišljenje

Je li bi mi rekli tko će biti prvak prema vašem neskromnom umišljenju? (Bednjanec 1982, 24. 2. 1982)

• epizoda o prognoziranju prvaka prema mišljenju nogometnih reportera
umočni prid. umočiti ‘pojebati’ × noćni e. bang ‘onomatopeja udarca, pucnja; jebati’

Pa to je dr. Pastuh. – Doktor što? – Blogosfera bruji od vijesti da ti i Leslie svirate Malu umočnu muziku. (Teorija 2014, S01E05)

• u e. izvorniku Eine kleine bang-bang Musik • Mala noćna muzika, nj. Eine kleine Nachtmusik – gudačka serenada W. A. Mozarta, u epizodi ju likovi sviraju prije seksa
umoreska im. umor × humoreska

Feralova umoreska (FT, 11. 1. 2003, n)

• o izjavi C. G. Ströhma da je F. Tuđman zbog umora vlastita naroda bio spriječen završiti stvaranje suvremene hrvatske države

• usp. doktator, kaminakaza, pirotvorac

Umoreske (Rajki 2006a, n)

Okrenula se praćenju kapitala? Ili od njega? Uzela je predah od spasenja? Gradi li se umoreska? (Rajki 2012, 163)

• usp. amoreska, tumoreska

Undergroundovčanin [andergraundovčanin, andergruntovčanin] im. e. underground ‘podzemlje’ × Gruntovčanin

Feralovi Undergroundovčani (FT, 26. 7. 1999, n)

• o izjavi ministra pravosuđa Z. Šeparovića da ne može određivati svojim djelatnicima u koje će lokale ulaziti, nakon što se njegov pomoćnik J. Žulj našao za kartaškim stolom usred obračuna zagrebačkoga podzemlja • Gruntovčani – popularna TV-serija
unerediti se gl. UN ‘Ujedinjeni narodi’ × unerediti se

Hvala Bogu, Vesna Pusić je odustala od kandidature za glavnu tajnicu UN-a. Prije je bila pUNa sebe, a onda se s nekoliko nastupa prilično UNeredila – naravno, njoj su uvijek drugi (bili) krivi za to, poglavito hrvatski »desničari«, »ognjištari«, »dinaroidi«, »nacionalisti«... Ipak, lakše joj je što barem neće morati mijenjati prezime... (Kaćunko, 8. 8. 2016, n)

• nakon što je V. Pusić povukla kandidaturu za glavnoga tajnika UN-a

• usp. pun, Punsić
unerednik im. unerediti × urednik pogrda za urednika

On je nekako, kako da kažem, više Mila Štula, ne urednik, već ne-urednik, bolje reći »unerednik«, što dolazi od starog srpsko-hrvatskog glagola »unerediti«. (Lupiga, 7. 8. 2014)

uniformalizam im. uniforma × formalizam

O književno-teorijskoj orijentaciji na ruski i američki uniformalizam (Lucić 2013b, 408, n)

• o izjavama D. Šutanovca, tadašnjega ministra obrane u Vladi Republike Srbije, da je za Srbiju bolje da uđe u NATO
uništarizam im. uništa × unitarizam

Feralov uništarizam (FT, 24. 8. 2002, n)

• o izjavi N. Ivankovića da će hrvatski narod ili postojati kao jedna organska cjelina ili ga neće biti • uništa – ishod u Sinjskoj alci kad alkar kopljem dodirne alku, ali ne pogodi ni u jedno od četiri njezina polja (ako alka ostane netaknuta, kaže se promašio)

unovčad im. unučad × novac

Feralova unučad i unovčad (FT, 11. 1. 2003, n)

• o izjavi M. Ćire Blaževića: »Unucima sam odavno zaprijetio: “Ili ćete biti pravi Hrvati, ili nema love, stavit će đedo kobru na novčanik.”«
unutrans im. unutra × trans

Još dugo poslijeb kozmičem tijelovo kao u nekoj tjelešnoj A-molitvi, u unutransu koji me Zanossi Rade Končarobno i pornosna summary što summer muž/žena, mušmuškarac [...] (Radaković 1999, 50)

• usp. A-molitva, končarobno, kozmicati, pornosan, poslijeb, summary, summer, zanossiti
upanterati gl. uterati ‘utjerati’ × pantera

Drugi prst upanteram u guzelu i tako kenguram u svraku svoju jamaricu, u prednji i istražnji otvor, kao prava droplja, i maštam... (Radaković 1999, 48)

• usp. droplja, guzela, istražnji, kengurati, svraka
uplovijoriti gl. uploviti × vijoriti

Otvoritila sam se i njegov prst lađahno mi je uplovijorio pod ličnu kičmu. (Radaković 1999, 50)

• usp. lađahno, otvorititi se
upravudonja im. uprava × mudonja

Psihiraj ti emotivnost upravudonja prema antitalentima koje kupuju. (Bednjanec 1980, 49)

• epizoda o primjeni psihologije u nogometu i hipertrofiranoj nejasnoj terminologiji

• usp. depresranje, foteljogika, frustoritan, klupasocijacija, kopačkompleks, lovosenzus, noganglij, nogomentalni, nogotalamus, notorički, nježnoverzan, popsihišati, psihonogija, tabelogika, traumlatika
uputen prid. uputa × puten

Gledao me odnostraga i davao mi uputene zavjete: »Dopolako dublje, goldubice, uvucibatinu grdublje, brže.« (Radaković 1999, 49)

• usp. dopolako, goldubica, grduboko, odnostraga, uvucibatina
urinaliza im. e. urinalysis ← urine ‘urin, mokraća’ × analysis ‘analiza’ dijagnostička biokemijska analiza mokraće

Probir bi trebao uključiti fizikalni pregled koji uključuje pregled dojki, zdjelice i rektuma (s testiranjem na okultno krvarenje), kompletnu krvnu sliku, biokemijski profil, mamogram, karcioembrionalni antigen, urinalizu, prstni RTG i druge testove prikladne za dob pacijenta, te druge pretrage utemeljene na povijesti bolesti i nalazima fizikalnog pregleda. (Perpetuum, 2015)

urinogorje im. urin × vinogorje

Znamenito kutlevačko urinogorje podarilo nas je delikatnim točencem koji naprosto prianja uz nepce, razgaljuje tijelo i dušu, te nepogrešivo razvezuje jezik. (FT, 16. 1. 2004)

• podrugljiva imitacija gastrokolumni D. Butkovića, čitava prožeta aluzijom na mokrenje

• usp. Bljutković, bubregundac, escherychia coca-coli, kutlevački, pišot
urlikulum im. urlik, urlikati × kurikulum

Katran i perje: Urlikulum (Novosti, 21. 4. 2016, n)

• napis o gostovanju pjevača M. Perkovića Thompsona u jednoj šibenskoj školi uz koje je izvedena njegova pjesma koja počinje ustaškim pozdravom Za dom – spremni • aluzija na aktualne dvojbe o novome školskom kurikulu, odnosno o odustajanju od njega

• usp. klerikulum, kukurikulom, kukurikulum, Kurikularko, odgayanje
urnašistički prid. nj. ur- ‘pra-’ + naš × fašistički koji se odnosi na urnašizam • v. urnašizam

Ono ur-našističko u ovoj gesti je što ne možemo znati da li sportski djelatnik šuti zato jer je muk izazvan šokom ili zato jer namjerno želi da se eterom što efikasnije razlije eho napaljene rulje; mi ne možemo znati radi li se o suučesniku ili mirnom susjedu koji je četiri godine živio pored koncentracijskog logora, ali nije znao za njegovo postojanje (u metaforičkom, ne doslovnom smislu). (Šimičević, 9. 12. 2013)

• usp. našizam
urnašizam im. nj. ur- ‘pra-’ + naš × fašizam

Ur-našizam ili vječni našizam se kao pojam pojavio 22. lipnja 1995. godine u listu New York Review of Books. Spomenuo ga je Umberto Eco kako bi njime skicirao listu elemenata koji ne sastavljaju našistički sistem [...] »Ur-našizam je još uvijek oko nas, često neuniformiran i svakodnevno odjeven. [...] Ur-našizam se može vratiti pod najnevinijim maskama«. [...] Ur-našizam preživljava na vlastitoj normalizaciji u netotalitarnim okolnostima tako što se ponekad odaziva na ime krajnja ili radikalna desnica. (Šimičević, 9. 12. 2013)

• usp. našizam
usaglasisati gl. usaglasiti ‘usuglasiti’ × sisati

Usaglasisali smo stav da smo još uvijek mladi i nezamjenjivi. (Bednjanec 1980, 103)

• epizoda o hokeju na ledu

• usp. gabuli, zajebodiček
usaša im. e. USA ‘United States of America, Sjedinjene Američke Države’ × ustaša

Feralov mlad usaša (FT, 22. 9. 2001, n)

• o izjavi I. Marijačića da će nakon napada na SAD 11. rujna i hrvatskim postmodernim demokratima postati jasniji način na koji se Hrvatska jedino mogla osloboditi

Feralov mlad usaša (FT, 3. 11. 2001, n)

• o izjavi S. Prosperova Novaka da je rat koji SAD vodi protiv terorizma poučan jer da se vodi protiv onih ljudi kojima je stran individualizam

• usp. prosperavanje, slobotomija

Feralov mlad usaša (FT, 22. 12. 2001, n)

• o izjavama A. Tuđman, odnosno o pismu podrške koje je bolesnomu F. Tuđmanu napisao H. Kissinger

• usp. frustraša, gustaša, holokaustaša, kustaša, Mustaša, mustaša, nastaša, pustaša, udbaša, ultraša, usraša
usisnice im. mn. usnice × sisati

[...] uzimala bih ga u usista između usisnica i sisala i sasala, isusalami, sve dok se opet bi-ne-bi ukurtio za ševni snovaj, za uspomenetraciju. (Radaković 1999, 47)

• usp. isusalami, snovaj, ukurtiti, usista, uspomenetracija
usista im. mn. usta × sisati

Nije monogamno više od dvakrut zaobredom, ali ja sam ga iscrkljivala: »Hajde, majorane, zadovolji svoju organgutanku«, i uzimala bih ga u usista [...] (Radaković 1999, 47)

• usp. dvakrut, iscrkljivati, isusalami, monogamniti, organgutanka, snovaj, ukurtiti, usisnice, uspomenetracija, zaobredom
uspomenetracija im. uspomena × penetracija

[...] uzimala bih ga u usista između usisnica i sisala i sasala, isusalami, sve dok se opet bi-ne-bi ukurtio za ševni snovaj, za uspomenetraciju. (Radaković 1999, 47)

• usp. isusalami, snovaj, ukurtiti, usisnice, usista
usponedjeljak im. uspon × ponedjeljak

Artistanbulska strma kaldrma glasi točno ovako / Usponedjeljak Utorakija Srijedavatelj Četvrtakt / Petaktivno Subotajac Nedjeljaj! [...] (Rajki 2014a, 49)

• usp. artistanbulski, četvrtakt, nedjeljak, nedjeljati, petaktivno, srijedavatelj, subotajac, utorakija
usporiti gl. usporiti × oriti

Uspori se! (Rajki 2014a, 50)

• dio ori grafički je u izvorniku istaknut kurzivom
usporo pril. uskoro × sporo

Kad će sedmi album Borovnice? – Usporo. (Macan 2015, 25. 12. 2015)

• Borovnica – strip D. Macana

• usp. blinat, mobitelj, pasistički, pojezija, Samurajčica, špitva
usputovnica im. usput × putovnica

Pasoši i usputovnice (FT, 17. 5. 2003, n)

• M. Stojić o kriminalcima i političarima iz zemalja bivše Jugoslavije koji uz putovnicu vlastite države »usput« imaju još jednu
usraša im. usrati × ustaša pogrdno za ustašu

Feralov mlad usraša (FT, 12. 5. 1997, n)

Definitivno je činjenica da mnogim otpadnicima ovog društva danas smetaju prvenstveno branitelji i domoljubi. Munjevitom brzinom u maniri UDBE ih nazivaju usrašama. (VL, 19. 4. 2012, k)

Mama ti kokoška. A Kovačić bi svršio da mu u facu kažem da je usraša... Toliko o tome. (Index, 27. 11. 2014, k)

Josip Broz dobar skroz. Usraše još progoni u snovima pa izmišljaju mitove i bajke o njemu. (Index, 11. 5. 2015, k)

A Tito je znao kako postupati s usrašama i klerofašistima i hvala mu na tome! (Index, 23. 6. 2015, k)

• usp. frustraša, gustaša, holokaustaša, kustaša, Mustaša, mustaša, nastaša, pustaša, udbaša, ultraša, usaša
usraški prid. usrati × ustaški koji se odnosi na usraše • v. usraša

Znam za slučaj jedne obitelji iz mog kraja koja je pod usraškom propagandom (sve će Hrvate pobiti) krenula prema Austriji, ali su ih vratili jer nisu imali nikakve mrlje. Te šeme o nevinim civilima koje su pobili mrzitelji Hrvatske i svega što je hrvatsko mogu se prodavati maloj djeci. (Index, 9. 2. 2011, k)

Nažalost, Hrvatska je danas usraška i klerofašistička država!!! (Index, 23. 6. 2015, k)

Kad smo kod terorista: jesu li Sirijci postavili bombu u avion Pan America ili su to napravili usraški (dakle katolički) teroristi? Je li američki policajac poginuo prilikom deaktivacije bombe koju je postavio Sirijac ili usraški (dakle katolički) terorist? Je li Sirijac ubio švedskog veleposlanika ili je to učinio usraški (dakle katolički) terorist? Jesu li Sirijci postavljali bombe u kinima ili su to radili usraški (dakle katolički) teroristi? Jesu li Sirijci ubacivali terorističke odrede u Europu ili su to radili usraški (dakle katolički) teroristi? (VL, 15. 9. 2015, k)

Kad već sama država ne poštuje svoj ustavne vrednote i kad već posao ne obavljaju oni koji su za njega plaćeni, nacističke simbole i gnjusne ustaške parole ispisane nad spomenom za borce prepravljaju aktivisti sa sprejevima u rukama. Čistimo usraška govna od 1941! poručuju iz Antifa Šibenik. (Novosti, 21. 8. 2016)

• usp. propustaški, trustaški
usraštvo im. usrati × ustaštvo pogrdno za ustaštvo

Feralova pitalica »A što znači usraštvo« (FT, 19. 8. 1996, n)

• o tvrdnji B. Špitzera da je ustaštvo pobuna, borba za pravdu

• usp. duhstašluk, Haiderluk, hustaštvo, mostaštvo, uštašluk
ustandah im. ustandha gen. ustanak × NDH ‘Nezavisna Država Hrvatska’

Antifašističko-četnički »dan ustandha« (Kaćunko, 27. 7. 2009, n)

• o proslavi antifašističkog ustanka u Srbu, koji da je zapravo »četnički ustanak koji se odigrao 1941. godine, a u kojem su lički četnici – dakle antifašisti, je li?! – započeli svoj krvavi pir ter u okolnim selima poubijali hrvatsko stanovništvo«

Ustašinda im. ustaša × Kolinda /Grabar-Kitarović/ pogrdno za hrvatsku predsjednicu K. Grabar-Kitarović, aluzija na njezino desničarstvo

Ustašindin mandat dovest će Hrvatsku u međunarodnu izolaciju. (Index, 16. 2. 2015, k)

Ustašinda će se par mjeseci igrati predsjednice, a onda će sve postati jako ružno i naporno, onda će se Ustašinda rasplakati i pobjeći u Ameriku. Predviđam brzi kraj Ustašindinog mandata. (Index, 16. 2. 2015, k)

Vijest o krunidbi princeze Ustašinde je vijest u Regijonu, u EU nitko tu nebitnu vijest nije ni spomenuo. Nebitna je. (Index, 16. 2. 2015, k)

• usp. Bezalkolinda, Coca-Colinda, Cowlinda, Crolinda, Debilinda, Drkolinda, Ivolinda, jebaćaćica, Kitanic, Kobilinda, Koeljinda, Kokošinda, Kolignja, Lokinda, Natolinda, Udbarbika, Yulinda
ustašlook [ustašluk] im. ustašluk × e. look ‘pogled, izgled’

Feralov ustašlook (FT, 1. 9. 2006, n)

• o pogledu M. Ćavara na ulogu NDH i ustaša, koji su, tvrdi, ratovali s talijanskim fašistima
ustašluk im. ustaša × nestašluk

Sitni ustašluci (FT, 2. 6. 1997, n)

[...] u Splitu je Dan državnosti otpočeo – sitnim ustašlukom. (FT, 2. 6. 1997)

• komentar toga da su se u Splitu povodom Dana državnosti RH pjevale ustaške pjesme
ustašni im. ustaša × ustavni

Ustašne promjene (FT, 24. 11. 1997, n)

• o promjeni naziva Hrvatskoga sabora u Hrvatski državni sabor, kako se zvao u vrijeme NDH
ustavinski prid. Ustav × ostavinski

Ustavinska rasprava (FT, 23. 12. 1996, n)

• o kalkulacijama oko promjene ustavnih odredaba o izboru predsjednika RH

Ušević im. uš ‘nametnik, parazit’ × /Augustin/ Ujević pogrdno za A. Tina Ujevića

[...] jer stil A. G. Matoša ne može biti stil nekog tamo Augustina Ujevića, Uševića, Huljevića – kako li toga džebraka zovu! (Matoš XII, 284, 30. 9. 1911, 4. i 5. 10. 1911)

• usp. Arsenikides, Aršelides, bedakcija, Blunaček, Dreksler, Huljević, Judapešta, Kretenides, Krieštimir, Kriješto, Kripelides, madžarolac, majmunides, oseloboditi, pesimisterija, Pfujević, pokreten, pokretenčić, pokretenski, politrika, simvolistički, simvolovski, Spermačević, Srbat, supilopovština
uštašluk im. uš × ustašluk

Feralov uštašluk (FT, 11. 5. 2002, n)

• o izjavi N. Mulanovića da još ima gnjida kojima je Hrvatska kost u grlu, »ali iz tih gnjida se više nikada neće izleći uši koje bi nas ponovo grizle«

• usp. duhstašluk, Haiderluk, hustaštvo, mostaštvo, usraštvo
ušutkavati gl. ušutkavati ‘činiti da ušuti’ × šut ‘udarac’ e. suppress ‘zatomiti, ugušiti’

Na ovo jedan zamorčić veselo ciknu, našto ga sudski poslužitelj smjesta ušutka. (A kako je to vrlo teška riječ, odmah ću vam i objasniti kako se to u-šut-kava. Nesretnu životinju okrenu, pa je onda šutkaju u donji dio tijela dok je sasvim ne prođe želja da se dalje javlja.) (Carroll 2004, 127–128)

• usp. akrobacnuti, Antipat, Antipatičar, belvirno, đipahan, froktati, galumfirati, Kornjučo, Krznik, nemujan, neobičudan, Podučitelj, rovko, rućkanje, rućkati, šišmačka, šturnjača
ušuvaljati gl. ušuljati × ?šupak × ?šulj ‘hemoroid’ × uvaljati

Narančito je pobožavao da mi ušuvalja naguzne anus domine i slèđa s léđa, sim-pa-tamnično. (Radaković 1999, 47)

• usp. domina, naguzni, narančito, pobožavati, simpatamnično

Uterusvaj im. uterus ‘maternica’ × rusvaj ‘potpun nered’

Priznao sam si vlastitu Republiku Uterusvaj i bio spreman na gubitak zavisnosti. (Rajki 2014a, 10)

utorakija im. utorak × rakija

Artistanbulska strma kaldrma glasi točno ovako / Usponedjeljak Utorakija Srijedavatelj Četvrtakt / Petaktivno Subotajac Nedjeljaj! [...] (Rajki 2014a, 49)

• usp. artistanbulski, četvrtakt, nedjeljati, petaktivno, srijedavatelj, subotajac

Uvenera im. u venu × Venera

Sa žutog planeta Uvenere (Di, 15. 10. 2015, k)

• komentar na fotomontažu glazbenika G. Barea, rokera i navodnog uživatelja droge, kao izvanzemaljca s natpisom We come for piz • piz – paketić droge, igra s riječi e. peace ‘mir’

• usp. Barelaire, disuću, dopao, dopijanist, dopin, dopust, mrmohod, narkuna

Uvidošević im. uvid × /Nadan/ Vidošević

IzneNADAN UVIDošević. Jučer ushićen, danas uhićen. Veliki moćnik, tzv. krupna riba. Ma koja riba – morski pas! Kažu – zbog 32 milijuna razloga! Hm... ali zašto onda tek sada, zašto tako IZNENADA? Zar samo zato što čovjekovo ime krije nadu i iznenađenje? Kako je moguće da je netko tako naglo iza dugogodišnjeg sljepila progledao i stekao UVID u masovni kriminal jednog čovjeka? (Kaćunko, 14. 11. 2013)

• o uhićenju N. Vidoševića, predsjednika Hrvatske gospodarske komore

• usp. Beznadan, Iznenadan, Jadan, Kradan, Nadan, Nadanhazija, Nadanlina, Nadarnija, nenadano, Sanadan, Sljepošević
uvlaćaćiti gl. uvlačiti × /Ivo Sanader/ Ćaća

Zna Anđelija da jedino Ćaća može i Njemaćaćku spasit od propasti, pa mu se krenula u guzicu uvlaćaćit... ali nedamo mi Ćaću našeg! nedamo! NEDAMO. (Ćaća, 7. 11. 2015, k)

• usp. Njemaćaćka
uvrednik im. uvreda × urednik pogrdno za urednika

Ja sam prestao redovno kupovat Nomad, kad je ovaj »janaajpametniji« kritičar postao gl. uvrednik. Zato su se i ugasili... (F, 5. 11. 2003, k)

Usput rečeno,glavni uvrednik Mijić sigurno sada negdje gorko rida zbog svog idola. (NL, 14. 11. 2012, k)

Jer ako ne zanima nas, onda nema smisla govoriti ni o javnosti, naš posao postaje nepotreban, irelevantan, pa nas mogu zamijeniti Zrinka K., špiclovka s portala Dnevno (pardon, govno.ndh), Velimir Bujanec, prometnik u Savskoj 66, ili Ivan Miklenić, glavni uvrednik tjednika za katoličke penzionere Glas Koncila – ista nevesela priča, ista shema. (Autograf, 23. 3. 2015)

uvucibatina im., uvućibatina gl. uvući × vucibatina × batina ‘kurac’

Gledao me odnostraga i davao mi uputene zavjete: »Dopolako dublje, goldubice, uvucibatinu grdublje, brže.« (Radaković 1999, 49)

• usp. dopolako, goldubica, grduboko, odnostraga, uputen
uzbudići gl. uzbuditi × dići

Još dok me pregledal usnama jako mi se uzbudigao i bilo mi je milo cvilo vrime. (Radaković 1999, 59)

• usp. cvil
uzrujan im. uzrujan × rujan izmišljen mjesec koji aludira na rujan

Za rođene u znaku Djebice (23. kolodvora – 23. uzrujana) (Radaković 1999, 55)

Za rođene u znaku Vlage (23. uzrujana – 23. liftopada) (Radaković 1999, 56)

• usp. bljujan, Djebica, liftopad, pljujan, strujan, uzrujan, Vlaga
uzvulva im. UZV ‘ultrazvuk’ × vulva × ?usluga e. cervix ‘grlić maternice’

Tata mi je ginekolog u Indiji. Ako si ondje i trebaš pregled, kao što voli reći: uvijek je na uzvulvi. – To je grozno. Treba ga poslati u kalam-ćuzu. – To je prikladna ka-zna. (Teorija 2014, S06E18)

• u e. izvorniku igra sličnozvučnih riječi – cervix ‘grlić maternice’ i servis ‘usluga’

• usp. kalamćuza, kazna
užirati gl. uživati × žiri

Užirao sam danas, uživao u žiriju [...] (R, TLZP, 11. 10. 2015)

• komentar člana žirija B. Đurića u TV-emisiji Tvoje lice zvuči poznato
überalan [iberalan] prid. nj. über ‘nad, iznad’ × liberalan

Feralova Hrvatska socijalno überalna stranka (FT, 16. 2. 2002, n)

• o izjavi J. Kontića da je HSLS, Hrvatska socijalno-liberalna stranka, »bio ponekad preliberalan«

• usp. lüber

V
vagazzle [vaģezl] im. e. vagazzle ← vagina ‘vagina’ × bedazzle ‘oduševiti, impresionirati, opčiniti’ • v. vajazzle
vaginastično pril. vagina × fantastično × ?bombastično e. gyno-mite ← gyneco-, gynaeco- ‘ženo-, gineko-’ × dynamite ‘dinamit’

O, da! Smiješak! Vaginastično! (Kako 2015, S06E13)

• uzvik oduševljenja pri ginekološkome pregledu
vaginkubator im. vagina × inkubator

Ipak smo u književnosti, to treba imati na pameti, ali zato se i možemo opustiti. Iskoristio bih odsutnost tržišta, a višak neinteresa te uveo sad mi ispalu iz lirskog vaginkubatora, još rida ali ide prema veselosti, riječ poemancipirati. (Rajki 2015a, 31. 1. 2015)

• usp. poemancipirati

Vaginovita im. vagina ×+ -o- +× Cedevita e. Vagatorade ← vagina ‘vagina’ × Gatorade

Trebam nešto s elektrolitima. – Dobro. Vaginovita. – Dobra. (Kalifornikacija 2010, S02E06)

• Cedevita, Gatorade – energetski napici
vaginuti gl. vagina × ginuti

Radi se o sklanjanju požude kroz lica, tako da se istraži da li od vagine, najrasprostranjenije imenice, opetovanjem može nastati glagol u svim vremenima. Vaginem, vagineš, vagine, vaginemo... Ne samo da može već se pritom i oslobađa značenje koje baš i ne ispunjava pretjeranom vedrinom. (Rajki 2014a, 8)

vaglina im. vagina × Glina

Treba mi jedan lepoglavić da me karastinec u vaglinu, da mi se uhiti h riti, da me uhvati za moju dobru staru grudišku i stisne je da mu sve priznam [...] (Radaković 1999, 47)

• riječ je o nizanju mnogobrojnih aluzija na zatvore, policajce i seks • Glina – jedan od hrvatskih zatvora

• usp. grudiška, karastinec, lepoglavić

Vahinho [vahińo] im. /Vahid Halilhodžić/ Vaha × /José/ Mourinho pohvalno za nogometnoga trenera V. Halilhodžića

Od prvog dana u Maksimiru glavnu riječ u svlačionici više nema Maminjo nego – Vahinho. Dinamov Mourinho, kojega se čak ni Zdravko ne usudi pitati za sastav na dan utakmice! (JL, 18. 9. 2010)

• J. Mourinho – izrazito uspješan i karizmatičan portugalski nogometni trener

• usp. Bresinečki, kloppka, multimillionherr, Psihoterapija, špacka, Van Geniaal
vajacial [vaģejšl] im. e. vajacial ← vagina ‘vagina’ × facial ‘kozmetički tretman čišćenja lica’ kozmetički tretman pomlađivanja vagine

Prvo je stigao vajazzle, ukrašavanje ženskih intimnih dijelova sitnim kristalima, a sad u Europu stiže još jedan neobičan, američki tretman – vajacial. (JL, 23. 1. 2015)

• usp. vajazzle

Jedna od pionirki vajaciala Lisa Palmer kaže kako je procedura sasvim logična. Dovoljno je primijeniti nešto vodene pare te nanijeti vitamine i bjelanjke kako bi žene imale »vaginu 25-godišnjakinje«. (JL, 23. 1. 2015)

Ako mislite da je dovoljno depilirati svoje intimno područje i održavati svakodnevnu higijenu, niste u trendu. Želite li da vam bikini-zona bude u skladu s najmodernijim shvaćanjem ljepote, zakažite – vajacial. (SD, 26. 1. 2015)

vajankle [vaģenkl] im. e. vajankle ← vagina ‘vagina’ × ankle ‘gležanj’ umjetno ljudsko stopalo s umjetnom vaginom na mjestu gležnja, seksualno pomagalo

Vajankle: nova seks igračka za sve koji imaju fetiš na stopala (Index, 19. 1. 2015, n)

Ona se zove Vajankle, a nastala je od engleske riječi za vaginu i gležanj (ankle), koja ju i najbolje opisuje: vagina izrađena od gležnja. (Index, 19. 1. 2015)

vajazzle, vagazzle [vaģezl] im. e. vajazzle, vagazzle ← vagina ‘vagina’ × bedazzle ‘oduševiti, impresionirati, opčiniti’ ukrašavanje ženskih intimnih dijelova kristalima

Svijetlila je kao diskokugla pa sam u svojoj knjizi cijelo poglavlje posvetila tome kako bi žene trebale ukrašavati vaginu kristalima, otkrila je 30-godišnja Jennifer Love Hewitt tijekom gostovanja u talk-showu Georgea Lopeza. Glumica ukrašavanje vagine naziva »vagazzle« [...] (24sata, 14. 1. 2010)

Čak ni »vajazzle« – ukrašavanje venerinog brežuljka svjetlucavim kristalićima, veliki hit od prije par godina – više nije dovoljan pokazatelj da žena vodi računa o sebi, i, što je važnije, da slijedi trendove. »Vajacial« je ono što je neophodno prije izlaganja bikini zone pogledima [...] (SD, 7. 4. 2013)

Prvo je stigao vajazzle, ukrašavanje ženskih intimnih dijelova sitnim kristalima, a sad u Europu stiže još jedan neobičan, američki tretman – vajacial. (JL, 23. 1. 2015)

• usp. vajacial

Valacković im. /Tonči/ Valčić × /Blaženko/ Lacković skupno za rukometaše T. Valčića i B. Lackovića

Rado bi vidio i »Valackovića«, vjerojatno i »Balojuna«. Sudeći prema utakmici protiv Danske, jedino pomoći ne bi bilo od »Šelilovića«. (Sportnet, 21. 1. 2011)

• sportski komentator T. Pacak u članku »slaže« savršene rukometaše

Buljar, Valacković! Dajmo malo ozbiljnog novinarstva ako je moguće, a ne kompromiserskog, kvazianalitičkog piskaranja. (Sportnet, 22. 1. 2011, k)

• usp. Balojun, Buljar, Šelilović
valenrođišnjica im. Valentinovo × rođendan × godišnjica e. Valen-birth-iversary ← Valentine’s day ‘Valentinovo’ × birthday ‘rođendan’ × anniversary ‘godišnjica’

Što se događa? Što sam skrivio? – Ti to ozbiljno? Zbilja ne znaš! Već smo stoput o ovome razgovarali. Nećemo opet. Ti meni reci što si skrivio. – Možda... – Možda... Ne, Phile. Idem na zrak! – Claire! – Ne idi za mnom! – Sretna valen-rođ-išnjica! (Moderna 2014, S02E16)

• riječ je o pokušaju supruga da se ispriča, a da ne zna za što ga supruga zapravo optužuje

Valentineovo im. Valentinovo × ne

Dnevnik gradske cure: Valenti-NE-ovo (vodič za darove) (Andrassy, 12. 2. 2013, n)

• napis o darovima koje ne treba poklanjati za Valentinovo

• usp. teretane, Valentitovo

Valentitovo im. Valentinovo × /Josip Broz/ Tito

Plus, jedna romantično-jugoslavenska ideja za ovo Valantivnovo (još uvijek ne znam napisat isprve): Zakaj u Jugoslaviji nismo slavili ValenTitovo? Think about it. (Andrassy, 10. 2. 2015)

• usp. teretane, Valentineovo

• usp. Brozovica, Brozni, brozno, Brozway, Konvertito, polititički, Titagora, Titonic, titolitaran, titolitarizam, Titošvili, titovaža
vamparkour [vamparkur] im. e. vam-par-kour ← vampire ‘vampir’ × parkour ‘parkur, sportsko trčanje i preskakanje arhitektonskih prepreka bez dodatne opreme’

Filmski studio želi nam ukrasti ideju! – Spielberg! – Zombi parkour je ideja vrijedna mulijun dolara. – Ali zombiji se loše kreću. Vampiri možda. A tu je i naslov... Vam-par-kour. – Ne kužim. (Moderna 2015, S05E14)

• likovi se ne slažu oko toga što je bolja ideja za film – parkur sa zombijima ili s vampirima
vampotnica im. vampir × hobotnica e. vamptopus ← vampire ‘vampir’ × octopus ‘hobotnica’ križanac vampira i hobotnice

Što tražimo? Hobovampa? Vampotnicu? (Lovci 2014, S07E14)

• usp. hobocula, psobotnica, žohomiš
vamptonit im. vampir × kriptonit e. vamptonite ← vampire ‘vampir’ × kryptonite ‘kriptonit, jedina tvar koja može nauditi Supermanu’ kriptonit za vampire

Ali, Deane, nemamo više vamptonita. – Jebeni vamptonit. U redu. Trebamo noževe. (Lovci 2014, S07E22)

Van Geniaal [fan genijal] im. genijalac × /Louis/ van Gaal pohvalno za nogometnoga trenera L. van Gaala

Louis van Geniaal: Samo veliki treneri donose ovako velike odluke (Index, 6. 7. 2014, n)

Osim što je promijenio tek dva igrača u sredini terena, van Geniaal poslao je na travnjak praktički najjaču momčad koja je svih 90 minuta grizla kao da sutra ne postoji. (Index, 13. 7. 2014)

No, debakl Brazilaca ni u kom slučaju ne smije baciti sjenu na veliki uspjeh ove nizozemske generacije i izbornika van Gaala, koji je s pravom zaradio nadimak van Geniaal. (Index, 13. 7. 2014)

• usp. Bresinečki, kloppka, multimillionherr, Psihoterapija, špacka, Vahinho

Vangula im. /Baba/ Vanga × /Zoran/ Vakula

Znači bit će suprotno, onda neću spremat jakne u ormar, kad baba Vangula kaže uvijek suprotno treba napravit. (Index, 19. 3. 2016, k)

• komentar vremenske prognoze meteorologa Z. Vakule • Baba Vanga – Vangelia Gušterova (1911–1996), bugarska proročica

Varadona im. varati se × /Diego/ Maradona

Feralov Varadona (FT, 5. 1. 2007, n)

• o izjavi A. Vladušića, nogometnoga trenera i oca neafirmiranog igrača, u kojoj neumjereno hvali svojega sina kao najboljeg igrača u Hrvatskoj i kudi južnoameričke nogometaše

• usp. Čoparadona, Ćaćadona, Haladona, Magladona, Mamadona, Messidona
varborđini im. Wartburg × Lamborghini odmilja za automobil marke Wartburg
varborđini (Sabljak 1981, s. v.)

varborđini/varburgini (Sabljak 2013, s. v.)

• usp. alfamozno, ćelestonke, figuar, folksvagina, Furrari, Jewbaru, ladilak, pljugo, spaguar, škodilak, varburgini, tutabili
varburgini im. Wartburg × Lamborghini odmilja za automobil marke Wartburg
varburgini (Sabljak 1981, s. v.)

Dečko je fin, umjereno perverzan, drži do higijene svako malo, studira ekonomiju dakle ima pare, nemoj da te zavara njegov Varburgini, to je onako zbog provalnika i to. (F, 16. 6. 2005, k)

varborđini/varburgini (Sabljak 2013, s. v.)

• usp. alfamozno, ćelestonke, figuar, folksvagina, Furrari, Jewbaru, ladilak, pljugo, spaguar, škodilak, varborđini, tutabili

Vardarmar im. Vardar × darmar ‘metež, nered’

Vardar-mar (FT, 3. 3. 2001, n)

• članak o džez-festivalu u Skopju, gradu na rijeci Vardar

• usp. žandarmar

Varufaker im. /Janis/ Varufakis × faker ‘jebač’ pohvalno za grčkoga političara J. Varufakisa

Trebali bi ga zvati Varufaker jer ima muda i pravi je politički jebač (Index, 6. 7. 2015, k)

• usp. Whatafuckis
verryeti [verjeti, verijeti] gl. e. verry ‘vrlo’ × slov. verjeti ‘vjerovati’ pz. 2. jd. verjameš

Whyrrum mi ne verryamesh? (Radaković 1999, 47)

A ona me pita: »Whyrrum mi ne verryamesh?« Ja nikome ne verjamem. (Radaković 1999, 59)

Svi su sumnjivi, svi sumnjaju, svi pitaju: »Whyrrum mi ne verryamesh?« (Radaković 1999, 61)

• usp. whyrrum

Vašuatek im. vaš × Nashuatec

Nashuatec nikad neće biti Vašuatek. (Radio 101, 2004, r)

• reklama Z. Pamukovića za tvrtku Nashuatec • parafraza krilatice iz doba Domovinskoga rata Osijek nikada neće biti Osek
vaterfolo im. vaterpolo × fol ‘varka, laž, obmana, prevara’

[...] gradski fateri su obećali izgraditi bazene. Nadamo se da će biti gotovi prije nego ovi limači ostare pa da i oni igraju faterpolo. Naravno, ukoliko obećanje ne postane water and onion ili vaterfolo. (Bednjanec 1980, 81)

• epizoda o lošemu stanju u vaterpolu i novim vaterpolskim pravilima • e. water and onion ‘voda i luk’ – doslovan prijevod hrv. fraze luk i voda ‘neizdašno, bezvrijedno, nekorisno’

• usp. faterpolo, vaterpolovni, vatrenpolo
vaterpolovni prid. vaterpolo × polovni

U vaterpolovnom sindikatu Djed Mraz još uvijek dijeli obećanja u paketima projekata bazena. (Bednjanec 1980, 154)

• epizoda o općim sportskim temama, o tome što bi Djed Mraz svakomu trebao donijeti, odnosno poboljšati

• usp. faterpolo, sindikanalizacija, sizinkalist, vaterfolo
vaterpolovno pril. vaterpolo × polovno

Gvajakvilira vaterpolovno Ivica Bednjanec (Bednjanec 1982, 4. 8. 1982, n)

• podnaslov epizode o vaterpolskome SP-u u Guayaquilu u Ekvadoru (1982)

• usp. vaterpolovni, vatepolovnjak
vaterpolovnjak im. vaterpolo × polovnjak

Vaterpolovnjake uči plivati Ivica Bednjanec (Bednjanec 1981, 16. 9. 1981, n)

• podnaslov epizode o vaterpolu

• usp. faterpolo, vaterfolo, vaterpolovni, vatrenpolo
vatrenpolo im. vatren × vaterpolo

Kužimo da kužiš, ali ti fali teoretska teorija. [...] – Nikakva fizolofija ne može zamijeniti plivobrznu šutiranciju. Vatrenpolo se ipak igra u bazenu. (Bednjanec 1982, 27. 1. 1982)

• epizoda o vaterpolskim trenerima i sportskoj teoriji

• usp. faterpolovni, treneritan, vaterfolo

Vaughniston [voniston] im. Vaughniston ← /Vince/ Vaughn × /Jennifer/ Aniston skupno za par V. Vaughn i J. Aniston

Vaughniston – nakon Brada Pitta, Jennifer Aniston je neko vrijeme provela u zagrljaju Vincea Vaughna. Danas je u braku s glumcem Justinom Therouxom, a njihovo ime je Jethroux. (Index, 10. 11. 2015)

• usp. Bennifer, Beyon-Z, Brangelina, Davetoria, Jethroux, Jisbon, Khlomar, Kimye, Spederline, Timberbiel, Vickham, Zanessa
vebab im. vegetarijanski × kebab bezmesni, vegetarijanski kebab

A što je to vegetarijanski kebab? – Vebab. (F, 21. 1. 2012, k)

Komična scena u kojoj se Frida očajnički pokušava ispričati s večere žaleći se na mučninu zbog pojedenog vebaba (vegetarijanski kebab) uvelike pridonosi šarmu filma, ali je i vjerodostojan prikaz nespretnih izlika kakvima se služimo pokušavajući izbjeći neugodne situacije, pritom upadajući u još neugodnije. (Ziher, 2. 3. 2015)

• usp. keburek, vodrezak

Večerbljak im. Večernjak, Večernji /list/ × bljak ‘uzvik gađenja’ pogrdno za dnevne novine Večernji list

Večerbljak (FT, 15. 4. 2000, n)

• V. Ivančić o Večernjem listu, koji nakon devet godina šutnje o zločinima Hrvatske vojske u Gospiću spektakularno otvara slučaj Gospić
večučak im. večera × doručak e. dinfast ← dinner ‘ručak’ × breakfast ‘doručak’

Što radiš? – Priya će me nazvati na Skypeu pa ćemo večerati. – U Mumbaiju je osam ujutro. Kako može večerati? – Dobro, Priya će doručkovati. – Znači da to nije večera. Moglo bi se zvati večučak. Ali tada bi ti se ljudi mogli rugati: Kako je prošao tvoj večučak s Priyom? (Teorija 2014, S05E02)

Jesu li to svijeće od soje? – Ne znam. Zašto? – U parafinskim može biti kancerogenih tvari. Osim ako si želio ozračje raka pluća za večučak. (Teorija 2014, S05E02)

• usp. brunch, ručara
vegetarijanjac im. vegetarijanac × janjac

Vegetarijanjci (Kamov 2011, n)

• tekst na koricama časopisa uz fotografiju ovaca

Vegicept im. vegetarijanski × recept ime internetskoga portala s vegetarijanskim receptima (2012–)

velečastivi im. velečasni × nečastivi ‘vrag, đavao’

Kad ne bi bilo konkretnih imena i naziva, kao Sanader, Facebook i drugih, teško bi bilo oteti se dojmu da se zapravo radi o našem velečastivom. (Daruvar, 16. 12. 2008, k)

Veliki je popis tema na kojima je Velečastivi pokazao majstorstvo u dosljednom kršenju dosljednosti [...] Da bi navodno dokazao svoju tvrdnju dao je prepisati cijeli svoj govor i stavio ga na službenu stranicu grada, ali je taj tekst nakon dva dana iščeznuo s toga mjesta, jer se iz njega vidjelo da nije bilo nikakvog vađenja iz konteksta, da je izjava neupitno i nedvosmisleno ksenofobična i teško kompromitira Velečastivog. (Daruvar, 26. 12. 2008, k)

• riječ je o ondašnjemu daruvarskome gradonačelniku Z. Ceglediju

Protivljenje potezu fakultetske uprave izrazit će na tribini »Velečastivi na Filozofskom – klerikalizacija visokog obrazovanja?«, najavljenoj za utorak, 22. ožujka. (NL, 17. 3. 2016)

Inicijativa Akademska solidarnost poziva vas na tribinu »Velečastivi na Filozofskom: klerikalizacija visokog obrazovanja?« o problematici uspostave formalne suradnje između Filozofskog fakulteta i Katoličkog bogoslovnog fakulteta [...] (Libela, 17. 3. 2016)

• Nečastivi na Filozofskom fakultetu – dramski tekst I. Brešana (1982)

• usp. velenečastivi
velećaćasni im. velečasni × /Ivo Sanader/ Ćaća

Velećaćasni (Ćaća, 4. 4. 2015, m)

• fotomontaža I. Sanadera u svećeničkome habitu
velenečastivi im. velečasni × nečastivi ‘vrag, đavao’

Taj velenečastivi Sudac postaje rvacki SAI BABA. (SD, 26. 8. 2010, k)

• Z. Sudac – svećenik karizmatik poznat po navodnim stigmama

• usp. velečastivi
velepodanstvo im. veleposlanstvo × podanik

Feralovo velepodanstvo (FT, 13. 1. 2006, n)

• o izjavi M. Vidovića da biti Hrvat znači biti podanik hrvatske države
velesanjati gl. Velesajam × sanjati

Velesanjam (FT, 13. 9. 1999, n)

• Đ. Senjanović spominje zatvaranje Zagrebačkoga velesajma te svojega susjeda koji se pita »Kad će zatvoriti onoga tko ga je otvorio?« misleći na F. Tuđmana
velesralom im. veleslalom × srati

Feralov velesralom (FT, 24. 3. 2001, n)

• o izjavi N. Ivankovića da je skijaški trener A. Kostelić »sa svojom hrvatskom zemljom u džepovima i u srcu pokazao da Hrvatska može biti više Europa od Europe«

Feralov velesralom (FT, 9. 2. 2002, n)

• o motivacijskoj izjavi skijaškoga trenera A. Kostelića

Feralov velesralom (FT, 11. 1. 2003, n)

• o izjavi skijaša I. Kostelića da na startu »moraš biti siguran kao njemački vojnik u pobjedu 22. lipnja 1941.«

• usp. velesslalom
veleSSlalom [veleslalom, veleeseslalom] im. veleslalom × nj. SS ‘Schutzstaffel, Zaštitni odred’

Velesslalom (FT, 18. 1. 2003, n)

• tekst uz fotomontažu skijaša I. Kostelića u SS-ovskoj odori, aluzija na izjavu da je spreman kao njemački vojnik pred napad na Rusiju • dvoslov SS izveden je karakterističnom tipografijom • SS – elitna nacistička vojna postrojba

• usp. Baldassar, Hassanbegović, McDonaldss, missterija, ssabor, ssavez, turisst, velesralom, Yugosslavija
velfie [velfi] im. e. velfie ← vagina ‘vagina’ × selfie ‘selfi, samoslik, sebnjak’ fotografija vlastite vagine

Kad će početi velfie (slika vagine)? (Index, 22. 4. 2014, k)

• usp. belfie, brelfie, drugi, sellofie

Velićaćanstveni prid. im. /Sulejman/ Veličanstveni × /Ivo Sanader/ Ćaća

Sulejman Velićaćanstveni (Ćaća, 28. 2. 2015, m)

• fotomontaža I. Sanadera kao Sulejmana Veličanstvenog
velisvečanstven prid. veličanstven × svečan

To će biti velisvečanstven događaj! (R, Zagreb, 2010)

Velisvečanstven ti rođendan! (R, Zadar, 22. 7. 2015)

velocipederastija im. velociped ‘bicikl’ × peder × pederastija

No, à propos, bicikletissime, ima li možda vaša poštovana velocipederastija jednu cigaretu? (Marinković 1965, 28)

• usp. budalica, interpretacijonala, kakadakati, kurtoafrika, Naježišvili, Obrijšvili, ohoezija, Ožežišvili, paradnoidno, pljuel, pohoezija, velocipederski, Zavežišvili, ženkast
velocipederski prid. velociped ‘bicikl’ × pederski

To nije papagaj, to je onaj prijatelj na vagi. Neki specijalisti preporučuju mu pušenje. He, he, ljuti se... Tako, hvala velikarna. Takva se velocipederska gesta ne zaboravlja! (Marinković 1965, 28)

• usp. budalica, interpretacijonala, kakadakati, kurtoafrika, Naježišvili, Obrijšvili, ohoezija, Ožežišvili, paradnoidno, pljuel, pohoezija, velocipederastija, Zavežišvili, ženkast

Veselce im. veseo, vesel × Selce ime ljetnoga festivala u Selcu (2014–)

veseličanstven prid. veseo × veličanstven

Nisam jučer mogao doći jer sam se polomio da osvojim kantu. – To je veseličanstveno veselje! To će ući u analne anale sportskih uspjeha šljakerske klase naše firme. (Bednjanec 1981, 18. 2. 1981)

• epizoda o uspjesima tvorničkoga kuglačkog kluba
veselidba im. veseliti se × selidba

Veselidba (FT, 20. 9. 2003, n)

• o srdačnoj dobrodošlici istaknutoga političara Z. Tomčića Hrvatima s Kosova doseljenima u Kistanje, prije Domovinskoga rata srpsko mjesto

• usp. Kistanjevo
veselik prid. veseo, vesel × velik

Za sve vrijebe obasjećala sam svoj veseliki obol, ali sam bila pornosna što se nisam ogledala kad mi je heman prosvirao nacionalni himen [...] (Radaković 1999, 49)

• usp. nattack, pornosan, trenutiktak, vrijebe

Vetohija im. veto × Metohija

Bush: Ja sam za Kosovo! Putin: A ja za Vetohiju! (FT, 6. 7. 2007, n)

• satirična pjesmica o američko-ruskim vanjskopolitičkim nadmudrivanjima i aspiracijama

• usp. Džetohija, Kaosovo, Kosmosovo, Kosovina, Kosowar, Natohija

Via im. vi × Mia e. youa ← you ‘ti’ × Mia

Slušajte me. Mislim da sam možda zaljubljen u Miju. – Jaka stvar. Uvijek si bio zaljubljen u Viju. – Vrlo smiješno. (Dva i pol 2014, S03E13)

• Mia – ime lika u TV-seriji Dva i pol muškarca • izvorna igra sličnozvučnih riječi e. Mia i me ‘mene, sebe’ prevedena je igrom hrv. zamjenica mi i vi

Viagrokor im. Viagra × Agrokor

Feralov Viagrokor (FT, 23. 5. 2008, n)

• o izjavi potpredsjednice Agrokora Lj. Puljić da tu tvrtku zanimaju samo tržišta ne manja od 50 milijuna stanovnika • Viagra – farmakološki pripravak za mušku potenciju

• usp. Agrokroacija, agrokorporativizam, Kaplufen, Koeljinda, konzum, konzumistički, konzumotvorina, Kradegrokor, Todorich, Yugrokor

Vicebatina im. Vice /Vukojević/ × vucibatina

Vicebatina (FT, 23. 12. 2005, n)

• I. Đikić o ulozi ustavnoga suca V. Vukojevića u obustavi istrage o ratnome zločinu nad srpskim civilima u Gruborima 1995.

• usp. vicemjerje
vicemjerje^1 im. vicepredsjednik × licemjerje

Feralovo vicemjerje (FT, 15. 1. 1996, n)

• o izjavi N. Gabrića da je licemjerno što su za njega vrijedila drukčija pravila nego za J. Manolića i S. Mesića kad su napuštali HDZ • Mesić i Manolić bili su potpredsjednici HDZ-a
vicemjerje^2 im. Vice /Vukojević/ × licemjerje

Vicemjerje (FT, 7. 5. 2004, n)

• komentar stajališta ustavnoga suca V. Vukojevića o odluci da se ukine zabrana rada nedjeljom

• usp. Vicebatina
vicemjerje^3 im. vic × licemjerje

Feralovo vicemjerje (FT, 15. 7. 2005, n)

• o izjavi P. Primorca da je licemjerno promovirati homoseksualnost kao nešto poželjno, a ujedno osuđivati pederastiju i pedofiliju kao moralno neprihvatljive

Vickham [vikam] im. Vickham ← Victoria /Beckham/ × /David/ Beckham skupno za par V. Beckham i D. Beckham

Posh i Becks – Zar Britanci nisu mogli smisliti ništa bolje, kao npr. Vickham ili Davetoria? (Index, 10. 11. 2015)

• Posh Spice – nadimak V. Beckham u pop-grupi Spice Girls

• usp. Bennifer, Beyon-Z, Brangelina, Davetoria, Jethroux, Jisbon, Khlomar, Kimye, Spederline, Timberbiel, Vaughniston, Zanessa
vidcast [vidkast] im. e. vidcast ← video ‘video’ × podcast ‘podcast’ videopodcast • v. podcast

Podcast, ako slučajno ne znate, je naziv za audio ili video (vidcast ili video cast) emisije koje možete slušati uživo ili preuzeti s interneta. Podcast je ime dobio zahvaljujući iPodu, a većinu podcastova moći ćete preuzeti s iTunesa. (Netokracija, 10. 8. 2011)

Video podcast se još naziva i vidcast [...] (W, s. v., 31. 5. 2015)

videološki prid. video × ideološki

Feralovo videološko shitanje (FT, 16. 9. 2000, n)

• o izjavi I. Vukušića da u Zagrebu nasreću još nema pornokina

Feralovo videološko pitanje (FT, 13. 10. 2001, n)

• o izjavi predsjednika Hrvatskoga sabora Z. Tomčića da je logično da mediji autocenzurom pridonesu sprečavanju eskalacije mržnje

Feralova videološka zastranjenja (FT, 15. 3. 2003, n)

• o izjavi don A. Bakovića da je Hrvatska po broju videoteka prva u Europi, »a ti filmovi, koje naši pubertetlije gledaju, zaista su ravni ubojstvu naše mladeži«

• usp. antitemza, antomurale, desnošljivost, drinosaurus, državlji, ekumenjara, haesperanto, kćerikalizam, muslimaničan, prasizam, romovina, romovlasnički, serijalnuški, stjegovni, ubijesno, wrusstracija, zaviočajan, zavjeronauk

Vijersti im. mn. vijest × vers ‘stih’ naslov Facebook-stranice o poeziji, Vijersti – vijesti i versi (2015–)

Viktator im. Viktor /Orbán/ × diktator

Dok naslovi po hrvatskim novinama i portalima vrište: »Mađarski premijer kao Putin«, »Orbánov udar na Hrvatsku: Naši su Baranja i Međimurje«, »Orbán traži autonomiju za Mađare u Hrvatskoj«, čovjek se pita – zar je doista moguće da će se dugo godina njegovana razmjena nježnosti između mađarskog Viktatora i ovdašnjih orbanofila preko noći svesti na nimalo nježnu razmjenu uskličnih rečenica punih nježnika i, da prostite, pénisza? (Lucić 2014a, 13. 5. 2014)

• o napisima u novinama o mađarskome premijeru V. Orbánu i njegovu »udaru na Hrvatsku«

• usp. Orban, orbanbeni, orbanistički, orbanizam, Orbanovina

Vinistra im. vino × Istra ime udruge i godišnje smotre istarskih vinara i vinogradara

Mladi vinar iz Pule Bruno Trapan šampion je (ujedno i svjetski prvak!) u kategoriji odležanih malvazija na ovogodišnjoj Vinistri s malvazijom oroboros iz 2008. godine. (VL, 23. 4. 2010)

Najvažniji je to rezultat trodnevnog rada međunarodnog žirija, koji je ocijenio rekordnih 535 uzoraka vina za ovogodišnju 17. Vinistru koja počinje 29. travnja u Poreču. (VL, 23. 4. 2010)

Vinistra, međunarodna izložba vina i vinske opreme prvi put održana 1994. godine u Poreču. (W, s. v., 7. 4. 2014)

vinjak im. vino × konjak vinski destilat, rakija od vina

Što, ti si na vinjaku? Upiši se u društvo, pređi na gemišt. (Slamnig 1972, 7)

Vlak je krenuo i mi smo iz boce jedan za drugim potezali vinjak, brzo nas je uhvatio, a poslije prvog gutljaja nije ni bio tako odvratan. (Slamnig 1972, 36)

vinjak (Anić 1991, s. v.)

Mješavinom najrazličitijih žestokih alkoholnih pića, koju zovu techno-rakijom, maloljetni se Splićani opijaju u parkovima, na zidićima i plažama! Miješaju sve i svašta: travaricu, mentol, vinjak, konjak i pelinkovac! (VL, 18. 11. 2001)

• usp. pivovica
violenecellovjek [violenčelovjek] im. violončelo × ?e. violence ‘nasilje’ × nečovjek × rus. čelovek ‘čovjek’

Ali, eto što je violenecellovjek: čelo, čeljad, čeljud, che guevarra – nikada im dostatično revojebolucije. (Radaković 1999, 58)

• usp. dostatično, revojebolucija
viritmično pril. ? × ritmično

Zavila se u ritam Delta Mississippi bluesa? Viritmično? Potpala pod kakav rif Anthraxa? Rifanjednačenje? Utisnula se u suzvučja Kraftwerka i Neua? Harmonogamni sluh? (Rajki 2012, 66)

• Anthrax, Kraftwerk, Neu – glazbeni sastavi

• usp. harmonogaman, rifanjednačenje
virtualnuški prid. virtualni × jalnuški

Virtualnuški diletanti (FT, 19. 7. 2003, n)

• o otkriću da Vlada RH ne koristi vrhunski računalni sustav koji je skupo platila • jalnuški diletanti – nesposobni i neuspješni zavidnici, jedna od sintagmi kojom se F. Tuđman obračunavao s političkim neistomišljenicima

• usp. filijalnuški, generalnuški, genijalnuški, intelektujalnuški, javnuški, mundijalnuški, nacionalnuški, serijalnuški, socijalnuški
vitamer im. e. vitamer ← vitamin ‘vitamin’ × isomer ‘izomer, spoj istoga sastava’ spoj sličan vitaminu koji se vlada kao vitamin • v. vitamin

Razlikovati i na promjerima ilustrirati pojmove vitamin, provitamin, vitamer i avitamin. (Osnove nutricionizma 2015, 3)

vitamfetamin im. vitamin × amfetamin

Prije kuretaže treba mi antifoetanus, a poslije vitamfetamini a.b. [...] (Radaković 1999, 58)

• usp. antifoetanus
vitamin im. lat. e. vitamine ← vita ‘život’ × amine ‘amin, organski spoj koji nastaje kad se vodikovi atomi u amonijaku zamijene alifatskim ili aromatskim skupinama’ naziv za brojne organske katalizatore koji se sintetiziraju u organizmu potrebne za normalno odvijanje metaboličkih reakcija, naziv predložio poljsko-britanski biokemičar C. Funk (1912)

Nafta, benzin, vitamini, gvožđe, bakar, olovo, ugljen, to su elementi mnogo skupocjeniji od ljudskog mesa. (Krleža 1938, 31)

vitamin (Klaić 1972, s. v.)

Najzaslužniji za stvaranje kulta vitamina nedvojbeno je bio ugledni američki kemičar Linus Pauling, jedan od utemeljitelja kvantne kemije i molekularne biologije te jedini čovjek koji je sam dobio dvije različite Nobelove nagrade. Važnost vitamina za zdravlje prepoznata je mnogo prije nego što su se oni sredinom 1930-ih počeli komercijalno proizvoditi. (TP, 22. 8. 2013)

vizidirati gl. vizitirati × dirati

Onako mladu uputio mi je sym poziv na guzbu, pozvao me na objeb, na svinjsko pičenje na ražnju. Poslije ručka objeručke se dao da me vizidira. (Radaković 1999, 59)

• usp. guzba, objeb, pičenje, sympoziv
vizijost im. vizija × kreativnost e. vizhativity ← vision ‘vizija’ × creativity ‘kreativnost’

Izmišljanje vlastitih riječi znak je kreativnosti i vizije. Vizijost. (Kako 2015, S04E14)

• usp. moguneće
vjerojauk im. vjeronauk × jauk

Feralov vjerojauk (FT, 6. 12. 1999, n)

• o strepnji kardinala F. Kuharića da bi približavanje Crkve suvremenomu čovjeku moglo poći po zlu

Feralov vjerojauk (FT, 5. 5. 2001, n)

• o napisu Z. Vukmana da se sotonistička filozofija uvlači u građansko društvo

• usp. apologoreja, balkanto, Četverorep, gumnazija, kranjčarenje, kriptokolumnizam, kukumenski, medikamental, pakaovac, preseratorijanac, shitac, slovostaj, talamuđenje, teroretičar, tribudal, vukmanijak
vjesnilo im. Vjesnik × bjesnilo

Feralovo vjesnilo (FT, 19. 1. 2002, n)

• o izjavi K. Fijačka da su u proteklih pola godine malo koje novine u Hrvatskoj bile kritičnije od Vjesnika • Vjesnik – dnevne novine često smatrane režimskim glasilom

Vješticock [vješticok, vještikok] im. vještica × /Divlji Bill/ Hickok e. Witchcock ← witch ‘vještica’ × /Wild Bill/ Hickok

Divlji Bill Vješticock (Teorija 2014, S05E10)

• riječ je o igraćoj karti u izmišljenoj društvenoj igri • Wild Bill Hickok (1837–1876) – legendarni junak Divljega zapada, prezime je i u izvorniku i u prijevodu preinačeno pa svršava na -cock

• usp. Abrakomanč, Luciferis, Sotonvotinja
vještinovka im. vještica × hrenovka e. halloweenie ← Halloween ‘Dan vještica, 31. listopada’ × weenie ‘hrenovka’ izmišljeno jelo na tematskoj večeri za Noć vještica

Zanima me što mislite o jelovniku za Noć vještica. Tema je jeziva hrana. – Stvorenje iz Crnošumske šunke. – Na žemzilama sa sezamom. [...] – Oprosti, ali to je obična hrana u nategnutim igrama riječi. Sama jela nisu nimalo vještičja. – Vještinovke! Dobar dodatak za drakulone sa sirom. Stvarno sam dobar u ovome! (Teorija 2014, S06E05)

• usp. beefaroni, drakuloni, frodočinka, žemzila
vjetračanje im. vjetar × tračanje

Čak sam našao vani, između svega, i novu riječ vjetronutost koja se baš dobro račva u tri zanimljiva i nijansirana spora izdanka: vjetrovanje, vjetraćenje i vjetračanje – a oni se pak opet sjajno krate u brzi: vje3 – ali ne i svoju priču. (Rajki 2012, 11)

• usp. vjetraćenje, vjetri, vjetromiti, vjetromljenje, vjetronutost, vjetrovanje
vjetraćenje im. vjetar × traćenje

Čak sam našao vani, između svega, i novu riječ vjetronutost koja se baš dobro račva u tri zanimljiva i nijansirana spora izdanka: vjetrovanje, vjetraćenje i vjetračanje – a oni se pak opet sjajno krate u brzi: vje3 – ali ne i svoju priču. (Rajki 2012, 11)

• usp. vjatračanje, vjetri, vjetromiti, vjetromljenje, vjetronutost, vjetrovanje
vjetri im. mn. vjetar × tri

Čak sam našao vani, između svega, i novu riječ vjetronutost koja se baš dobro račva u tri zanimljiva i nijansirana spora izdanka: vjetrovanje, vjetraćenje i vjetračanje – a oni se pak opet sjajno krate u brzi: vje3 – ali ne i svoju priču. (Rajki 2012, 11)

• usp. vjatračanje, vjetraćenje, vjetromiti, vjetromljenje, vjetronutost, vjetrovanje
vjetromiti gl. vjetar, vjetriti × ?trom, tromiti

Odrastao sam odgonetavajući vjetar, otkrivši njegovu tišinu. Kada bolje promislim, nije to ni tako loše. Zapravo, stao sam na vjetromljenju. Kao da je vjetromiti postalo presudno za odlučiti živjeti od preslagivanja rečenica. (Rajki 2006b, 184)

• usp. vjatračanje, vjetraćenje, vjetri, vjetromljenje, vjetronutost, vjetrovanje
vjetromljenje im. vjetar, vjetriti × ?trom, tromljenje

Odrastao sam odgonetavajući vjetar, otkrivši njegovu tišinu. Kada bolje promislim, nije to ni tako loše. Zapravo, stao sam na vjetromljenju. Kao da je vjetromiti postalo presudno za odlučiti živjeti od preslagivanja rečenica. (Rajki 2006b, 184)

• usp. vjatračanje, vjetraćenje, vjetri, vjetromiti, vjetronutost, vjetrovanje
vjetronutost im. vjetar × tronutost

Čak sam našao vani, između svega, i novu riječ vjetronutost koja se baš dobro račva u tri zanimljiva i nijansirana spora izdanka: vjetrovanje, vjetraćenje i vjetračanje – a oni se pak opet sjajno krate u brzi: vje3 – ali ne i svoju priču. (Rajki 2012, 11)

• usp. vjatračanje, vjetraćenje, vjetri, vjetromiti, vjetromljenje, vjetrovanje
vjetrovanje im. vjetar × trovanje

Čak sam našao vani, između svega, i novu riječ vjetronutost koja se baš dobro račva u tri zanimljiva i nijansirana spora izdanka: vjetrovanje, vjetraćenje i vjetračanje – a oni se pak opet sjajno krate u brzi: vje3 – ali ne i svoju priču. (Rajki 2012, 11)

• usp. vjatračanje, vjetraćenje, vjetri, vjetromiti, vjetromljenje, vjetronutost
vlado pril. Vlad /Drakula/ × rado e. vladly ← Vlad /Dracula/ × gladly ‘rado’

To ću vlado uzeti. (Skladište 2016, S03E16)

• komentar sudionika emisije kad je čuo koliko će novca dobiti za stari zemljovid Transilvanije, zemlje V. Drakule

• usp. fargotići
vladomisnik im. vlast, vlada × mladomisnik

Feralov vladomisnik (FT, 17. 3. 2001, n)

• o izjavi I. Aralice da bavljenje politikom shvaća kao moralnu i vjersku dužnost
vladovanje im. vlast, vlada × radovanje

Feralovo obećanje – ludom vladovanje (FT, 25. 3. 2000, n)

• o izjavi R. Čačića da su očekivanja građana od Vlade takva da ljudi nemaju strpljenja koje je nužno da bi ju poštedjeli kritika

Vlaga im. vlaga × Vaga izmišljen horoskopski znak koji aludira na Vagu

Za rođene u znaku Vlage (23. uzrujana – 23. liftopada) (Radaković 1999, 56)

• usp. Aerobik, Blavor, Djebica, Dupelizanci, Govan, horoskoplje, liftopad, Mokraćnjak, Mrak, Rajc, Roba, Strijebac, Škopion, uzrujan
vlagent im. vlaga × agent

[...] onaj razgovnor što sam ga ci3rirao vodila su dva stajna vlagenta. [...] Sada sretno žive u svojim grobiteljima. (Radaković 1999, 61)

• usp. citririrati, grobitelj, razgovnor
vlaginica im. vlaga × vaginica

Objasnio mi je da djevojpičice mojih zgodina moraju čestohotno na kontrolejbus vlaginice. (Radaković 1999, 48)

• usp. čestohotno, djevojpičica, kontrolejbus, zgodina
vlajburški prid. Vlaj ‘čovjek iz splitskoga zaleđa’ × habsburški

Vlajburška monarhija (Index, 14. 8. 2009, n)

• o političaru Ž. Kerumu, inače Vlaju, koji se umiješao na pres-konferenciju o NK Hajduku

• usp. Karakerum, Kerumarko, kerumčar, Kerumenko, kerumotvorina, kerumovanje, Maybach, Seljko, Vlajder

Vlajder im. Vlaj ‘čovjek iz splitskoga zaleđa’ × /Darth/ Vader

Dart Vlajder (Zmaj, 11. 12. 2015, m)

• fotomontaža, nekadašnji splitski gradonačelnik i poduzetnik Ž. Kerum, inače Vlaj, kao D. Vader, glavni negativac iz filmskoga serijala Ratovi zvijezda

• usp. Karakerum, Kerumarko, kerumčar, Kerumenko, kerumotvorina, kerumovanje, Maybach, Seljko, vlajburški

Vlajter-ego im. Vlaj ‘čovjek iz splitskoga zaleđa’ × alter-ego ime udruge za razvoj nezavisne kulture

Udruga Vlajter-ego je proslavila tri godine postojanja sa Špurijusima iz Splita i Silom Nečistom iz Solina. (Vlajternativa, 21. 11. 2015)

Vlajternativa im. Vlaj ‘čovjek iz splitskoga zaleđa’ × alternativa ime alternativnoga ljetnoga festivala u Benkovcu (2011–)

Vlajternativa festival Benkovac (Vlajternativa, 2011)

Dođite sutra na cjelodnevno druženje s glazbenom završnicom u vidu Vlajternativa Festivala! (Vlajternativa, 15. 7. 2011)

1.8.2015. održan peti znakoviti Vlajternativa festival Benkovac. (Vlajternativa, 13. 8. 2015)

vlakirovka im. vlak × lakirovka ‘uljepšavanje’

Vukovarska vlakirovka (FT, 29. 7. 2000, n)

• o propasti plana obnove Vukovara smišljenoga u Vlaku mira 1997. u kojemu su trebale sudjelovati sve hrvatske županije
vlastarbajter im. vlast × gastarbajter

Pa i ja sam vlastarbajter! (FT, 5. 8. 2005, n)

• fotomontaža zagrebačkoga gradonačelnika M. Bandića kao partizana i SS-ovca – pojašnjava svoju izjavu o radu koji oslobađa

Gospođa Kosor i njezini vlastarbajteri pritom pokazuju takvu algebarsku vještinu da bi im iz samilosti trebalo ugraditi automatske brojače ovaca pred spavanje, jer vjerojatno već pri sedamnaestoj ovci pomiješaju ovce i novce, pa hajde sve ispočetka... (Lucić 2011a, 18. 2. 2011)

• o izjavi J. Kosor da broj nezaposlenih kojim barata Zavod za zapošljavanje nije točan

Vlastarbajter na burzi rada (Lucić 2016a, 19. 7. 2016)

• o budućoj djelatnosti premijera u odlasku T. Oreškovića

• usp. antecipacija, Besor, brošlost, kokodatak, kosorijeknuti, Kosorlovsky, kosorry, Najdranka, prostmodernizam, slaboratorij, Sluzana, Stjeguljica, šarmeraj
vlatkohleplje im. Vlatko /Marković/ × častohleplje

Feralovo vlatkohleplje (FT, 22. 6. 2002, n)

• o izjavi predsjednika Hrvatskoga nogometnog saveza V. Markovića da u UEFA-i ni M. Platini nema nogometnu biografiju ravnu njegovoj

• usp. Blatko, krilometraža, neserables, noglavnik, udbaler

Vlažnimirka im. vlažan × Vladimir + -k-a

Moja Vlažnimirka i Estragoanalka radko (Polič-Come-on) i radikarno četkaju bogatka Godotka zbog dogodka [...] (Radaković 1999, 47)

• Vladimir, Estragon – likovi drame Čekajući Godota ili U očekivanju Godota S. Becketta

• usp. Estragoanalka, poličkati, radikarno, radko
vlog im. e. vlog ← video ‘video-’ × blog ‘blog’ videoblog

Vlog označava »video blog« i sve je popularniji u posljednje vrijeme. (Index, 22. 2. 2013)

RECi radionica vloganja namjenjena je onima koji žele naučiti kako snimiti zanimljiv vlog (video blog), a u okviru nje naučit će osnove snimanja kamerom ili mobitelom [...] Uz stručno vodstvo voditelja, svaki od 15–20 polaznika [...] snimit će vlastiti vlog, a najbolji vlogovi kreirani na radionici bit će uvršteni u emisiju RECi koja se ponedjeljkom emitira na HRT2. (ZFF, 11. 10. 2014)

Moje frendove i obitelj može se vidjeti i u vlogovima. Vlogovi su videi u kojima snimam svoj život. Znači, sve što radim u tom danu snimam. Odlične su reakcije na takvu vrstu filmića jer je to nešto novo u Hrvatskoj, a to vrlo malo ljudi radi. Moji fanovi me žele pobliže upoznati, a ja ih kroz svoje vlogove puštam u svoju intimu – kaže mlada vlogerica. (24sata, 13. 7. 2015)

• usp. blog, moblog, splog
vodrezak im. vegetarijanski × odrezak vegetarijanski odrezak

Ako ćeš biti vegetarijanac, budi i uživaj u tome, ali nemoj onda raditi fejk purice, odreske, pljeskavice i sl. – Tako je, nek’ se zna što je čija terminologija – njihovi odresci nek’ budu vodresci. (F, 20. 6. 2013, k)

• usp. vebab
vog im. e. vog ← volcanic ‘vulkanski’ × smog ‘smog’ vulkanski smog, zagađenje zraka kao posljedica aktivnosti vulkana

Vulkanske erupcije pridonose urbanim i ruralnim onečišćenjima zraka, što je poznato kao vulkanski smog ili »vog«. Onečišćenje zraka mijenja se s nadmorskom visinom tako da koncentracija voga raste do nadmorske visine od 183 m, a iznad te visine koncentracija voga se ponovno smanjuje (10). Glavna onečišćenja u vogu su CO2 i SO2. (Zuškin et al. 2007, 480)

Svi štetni plinovi i čestice koje vulkan izbaci u zrak kada se pomiješaju tvore vulkanski smog (vog). On vas ne ubije odmah, no udisanje tih čestica i sumpornih plinova dugoročno mogu uzrokovati probleme s plućima. (Dnevnik, 13. 4. 2012)

Vulkanska magla je mješavina sumpornog dioksida, čestica prašine i vlage, koja vas ne ubija izravno, ali je dovoljno opasna da zahtijeva postavljanje table s upozorenjima na mjestima kao što su Havaji. Udišete li VOG duže vrijeme, kao da ste čitav život pušili kutiju cigareta na dan. Osim toga vulkanska magla uzrokuje kisele kiše. (Dnevnik, 14. 3. 2014)

• usp. smog
vojno-kositrenutak im. vojno- × ?kositi × kositren × trenutak

Štropotom je dobio otputokaz i od tog vojno-kositrenutka on je postao propilica i dobio maliganski tumor, ciružu jetrenu [...] (Radaković 1999, 48)

• usp. ciruža, maliganski, otputokaz, propilica, štropotom
volimtevinost im. volim te × nevinost e. I-love-you-ginity ← I love you ‘volim te’ × virginity ‘nevinost’

Volim te. Rekla sam! Dobar osjećaj. Volim te. – [...] I ja tebe volim. Izgubila si volimtevinost! – Valjda sam čekala pravoga. (Kako 2014, S02E12)

volonterorizam im. volonter × terorizam

Feralov volonterorizam (FT, 26. 4. 2003, n)

• o izjavi A. Simonića da saborski zastupnici i ministri sjede u nadzornim odborima, a da za to ne primaju naknadu

Vonncouver [vonkuver] im. /Lindsey/ Vonn × Vancouver

Ništa od Vonn-couvera, Whistler zapalila Maria Riesch! (Index, 27. 2. 2010, n)

• prigodno o neuspjehu skijašice L. Vonn, favoritkinje na zimskim OI u Vancouveru
voodilo [vudilo] im. e. voodoo ‘vudu’ × ludilo

Feralovo voodilo (FT, 12. 11. 2004, n)

• o izjavi A. Kaćunka da je na život F. Tuđmana utjecao magijski obred na samoborskom fašniku kad je »nepoznat netko« dao napraviti njegovu lutku i podvalio ju hrvatskomu puku da ju »u histeričnom zanosu probada iglama kao u magijskom voodoo-obredu«
vortal^1 im. e. vortal ← vertical ‘vertikalni’ × portal ‘portal’ vertikalni internetski portal

Vertikalni portali katkada se nazivaju i »vortali«. (Afrić 2004, 73)

Vortal – vertikalni portal tj. specijalizirani portal koji služi samo određenoj organizaciji ili grupi ljudi s istim interesima. (Carnet, lipanj 2015)

vortal^2 im. e. vortal ← voice ‘glas’ × portal ‘portal’ internetski portal s glasom

Vortal ne znači samo vertikalni portal jer se riječ vortal često upotrebljava za »voice portal«, odnosno portal s glasom. (Afrić 2004, 73)

Votkasović, Vodkasović im. votka × /Alen/ Vitasović

Alen Vodkasović (Di, 2. 9. 2015, m)

• fotomontaža pjevača A. Vitasovića s votkom u rukama, aluzija na njegov navodni alkoholizam
vožda im. srp. vožd ‘vođa’ × voda

Vožda do grla (FT, 5. 4. 1999, n)

• o politici S. Miloševića na Kosovu
vraćaćati gl. vraćati × /Ivo Sanader/ Ćaća

Sve se vraćaća, sve se plaćaća. (Di, 9. 3. 2015, k)

• komentar na mem »Pljačkam turiste kad dođe lito, tri stoje naplatin gram i po«

Govna udbaška ošla na produženi vikend, a Ćaću ko jebe... Al neka, sve se vraćaća, sve se plaćaća. (Ćaća, 8. 10. 2015, k)

• usp. plaćaćati
vragolišav prid. vragolast × golišav

Ujutro je, vragolišavi boguljenik, krenuo bez doručka i osobne higijene do garaže. (Rajki 2006b, 126)

• usp. banalnik, ejakuler, glupijandura, humanitkov, infafatilnik, kitaromantik, klitorisač, kurvaritelj, reneseansnik, svodnikotinaš
vrapičić im. vrabac × pičić ‘pičkica’

Ja stoga zebem bez ševe, bez labuda udavna bi mi ptičkica, vrapičić moj, izgorila i spuštiglić se na zamorce i skljokane koji kakadu. (Radaković 1999, 48)

• usp. izgoriti, kakadu, labud, ptičkica, skljokan, spuštiglić, udavna, zebem

Vrdobljak im. /Antun/ Vrdoljak × bljak ‘uzvik gađenja’ pogrdno, uvredljivo za A. Vrdoljaka

Vrdobljak (FT, 14. 10. 2000, n)

• komentar izjava A. Vrdoljaka, predsjednika Hrvatskog olimpijskog odbora

Feralov Vrdobljak (FT, 12. 3. 2004, n)

• o zgražanju A. Vrdoljaka nad glazbenim ukusom Z. Mamića, dužnosnika NK Dinamo, jer smatra da čelnik najvećega hrvatskog kluba ne smije slušati bosansku i srpsku glazbu

• usp. Atlantun, Einstun, ponedjebljak, prasist, tončno, zgradni
vrećicarstvo im. vrećica × carstvo

Ne želim si, u prolazu kroz vrećicarstvo, niti puno nabrajati gužvu [...] (Rajki 2014a, 10)

vrijebe im. vrijeme × jebati pz. 3. jd. jebe

Za sve vrijebe obasjećala sam svoj veseliki obol, ali sam bila pornosna što se nisam ogledala kad mi je heman prosvirao nacionalni himen [...] (Radaković 1999, 49)

• usp. nattack, pornosan, trenutiktak, veselik
vrlikan im. ?vrli × Vrlika × velikan

Feralovi vrlikani domovinskog rata (FT, 9. 9. 2000, n)

• o izjavi gradonačelnika Vrlike N. Rebića da su sa Srbima u Dalmatinsku zagoru došli i požari

• usp. edenluk, rebrutacija
vrlodobravka im. vrlodobar × Dubravka /Šuica/

Feralova vrlo dobravka (FT, 16. 2. 2007, n)

• o izjavi dubrovačke gradonačelnice D. Šuica da bi sama sebi za gradonačelnikovanje dala ocjenu četiri, »ne mogu dati pet, nisam toliko bahata«

• usp. dubrovoljka, milejunašica, Šuicarska, šuicarski, šuicid
vucibaština im. vucibatina × baština

Feralova vucibaština (FT, 21. 9. 2002, n)

• o izjavi pjevača M. Perkovića Thompsona u trenutku kad publika na koncertu pjeva ustašku pjesmu Evo zore, evo dana: »Drago mi je da čuvate našu baštinu, naše pisme.«

Vučkovar prid. Vučko × Vukovar

Sjećanje na Vučkovar (FT, 16. 2. 2002, n)

• M. Stojić o zimskim OI u Sarajevu 1984. i ratu koji je uslijedio osam godina poslije • Vučko – maskota ZOI-a u Sarajevu
vukmanijak im. /Zoran/ Vukman × manijak

Feralovo udri jače, Vukmanijače (FT, 25. 3. 2000, n)

• o zabrinutosti Z. Vukmana nad demokršćanima u Hrvatskoj, koji bi s dolaskom nove vlasti mogli biti proglašeni luđacima i manijacima • Udri jače, manijače – hit D. Dvornika

• usp. apologoreja, balkanto, Četverorep, gumnazija, kranjčarenje, kriptokolumnizam, kukumenski, medikamental, pakaovac, preseratorijanac, shitac, slovostaj, talamuđenje, teroretičar, tribudal, vjerojauk
vukobratstvo im. /Boris/ Vukobrat × bratstvo

Vukobratstvo i jedinstvo (FT, 26. 6. 1995, n)

• o jugoslavenstvu B. Vukobrata

Vukokvar im. Vukovar × kvar

Feralov Vukokvar (FT, 7. 4. 2001, n)

• o izjavi s potpisivanja deklaracije o čuvanju hrvatskih vrijednosti u organizaciji HIP-a i braniteljskih udruga: »Ne daj Bože da gradonačelnik Vukovara bude Srbin.«

Vukoval im. Vukovar × val

Feralov Vukoval (FT, 2. 6. 2006, n)

• o desničarskoj izjavi Ž. Strize o ustupanju travnjaka NK Val u Kaštelima za koncert H. Bešlića

• usp. strizdarija, Striznilend

Vukovarvarin im. Vukovar × srp. varvarin ‘barbarin’

Feralovi Vukovarvari (FT, 31. 3. 2006, n)

• o izjavi P. Mlinarića da su radnici bivšega kombinata Borovo srpske nacionalnosti »zapravo uništavači svoga radnog mjesta, ubojice i pljačkaši, a danas štrajkaju i traže otpremnine«

Vukowar [vukovar, vukovor] im. Vukovar × e. war ‘rat’

Vukowar (1991)

• čest proturatni natpis ili apel s početka Domovinskoga rata u Hrvatskoj
vulvanizer im. vulva × vulkanizer ginekolog

U pravu si. Al’ stvarno nije zgodno, zamisli da se ginekolog zove vaginalist. – Pa mogao bi biti vulvanizer. (F, 1. 3. 2011, k)

Kojem vulvanizeru ideš? Privatno? (Ž, Zagreb, 16. 3. 2011)

vulfanizer/vulvanizer (Sabljak 2013, s. v.)

vulvuzele im. mn. vulva × vuvuzele podrugljivo za vuvuzele, iritantne navijačke trube (rogovi) popularne na nogometnome SP-u u Južnoafričkoj Republici (2010)

Dobro je to napisano u jednom topicu koji je po nečijoj puritanskoj viziji ovog foruma završio u smeću – to nisu vuvuzele. To su vulvuzele-pizdarija od navijanja. (Index, 15. 6. 2010, k)

Srećom pa ne gledam nogomet pa ne moram podnosit te vulvuzele. Pola nogometaša će doživjet slom živaca [...] (Net, 15. 6. 2010, k)

Po završetku odbrojavanja dao je znak zviždaljkom na što je više od 10000 građana odgovorilo udarajući u bubnjeve, pušući u vulvuzele i urlajući. (H-Alter, 2. 9. 2010)

W
walligami [voligami, valigami] im. e. walligami ← e. wall ‘zid’ × jap. origami ‘tehnika izrade figura presavijanjem papira’ složiva zidna posuda za biljke načinjena od tkanine

Walligami se može primjenjivati u estetske svrhe, za ukrašavanje prostora, tj. zidova domova i ureda raznim biljkama ili za uzgoj odgovarajućih jestivih biljnih kultura na vertikalnim plohama [...] (VL, 25. 12. 2013)

Želite li više zelenila u stanu, na balkonu ili terasi, a nemate dovoljno slobodnog prostora za tegle s cvijećem, pokušajte s walligamijem, sklopivom posudom za sobno bilje koja se vješa na zid. Ova inovativna posuda, kojom se ujedno i štedi prostor u stanu, a djeluje dekorativno na zidu, originalan je hrvatski proizvod koji je osmislio Domagoj Šarić iz Zagreba. (24sata, 7. 3. 2014)

Jedan od proizvoda koji će vam omogućiti kreiranje zelenog zida u svom domu i uredu ili pak na balkonu je walligami. (TP, 26. 5. 2014)

wantrepreneur [vontərprener] im. e. wantrepreneur ← want ‘htjeti, željeti’ × entrepreneur ‘poduzetnik’ onaj tko želi postati poduzetnik, ali je prelijen za to

Wantrepreneur – netko tko još nije postao poduzetnik, vidi pod inventrepreneur gore uz dodatak još nevjerojatne lijenosti. (Metro, 2. 1. 2013)

• usp. inventrepreneur
warikatura [vorikaturi, varikatura] im. e. war ‘rat’ × karikatura

Warikatura Croatica 1990.–1992. (Ševčik 1992, n)

• naslov knjige ratnih hrvatskih karikatura s početka Domovinskoga rata
wauzer [vauzer, vaucer] im. e. wauzer ← westie ‘vesti, zapadnoškotski bijeli terijer’ × /miniature/ schnauzer ‘/patuljasti/ šnaucer’ pas mješanac vestija i patuljastoga šnaucera

Miniature Schnauzer + Westie = Wauzer (Vauvau, 12. 6. 2007)

wavicle [vejvikl] im. e. wavicle ← wave ‘val’ × particle ‘čestica’ čestica prema svojoj valno-čestičnoj naravi, termin skovao A. Eddington (1928), danas se rijetko rabi

Dakle nije on predlagao da se te čestice zovu wavicles, nego je smatrao da nema potrebe da se mučimo sa izmišljanjem novih naziva poput wavicles. (F, 30. 10. 2004, k)

webcast [vebkast] im. e. webcast ← web ‘mreža, internet’ × broadcast ‘emtiranje’ emitiranje internetom

»Dora« – dosad najveći webcast u Hrvatskoj (Monitor, 10. 3. 2001, n)

Ovogodišnji webcast Karnevala, koji provodi tvrtka Multilink, biti će izveden standardnim streaming formatima (Real i Windows Media), prijenos se izvodi u suradnji sa TV kućom Kanal Ri od koje Multilink preuzima video signal. (Monitor, 22. 2. 2004)

Pojam »webcast« je izveden od dvije engleske riječi: »web« (u značenju World Wide Web) i »broadcast« (u značenju prijenosa govora ili slike, odnosno objavljivanja informacija širokom krugu korisnika) te znači »prijenos govornog ili slikovnog sadržaja internetom«. Ponegdje se pod ovim pojmom podrazumijeva i multimedijalna datoteka koja se s jednog mjesta prenosi internetom na veliki broj (slučajnih) odredišta, bilo u živo, bilo kao snimka prošlog događanja, a na zahtjev korisnika. (Pogled kroz prozor, 21. 12. 2008)

web-ce [veb ce] im. e. web ‘mreža, internet’ × e. WC ‘water closet, zahod’

Ako je strašnome Stipi za grijeh uzeto to što je na Facebooku okvalificirao papu kao »bijednika i odvratno smeće«, tada je policija debelo promašila inkriminaciju i još deblje navijestila novu fazu razvoja policijske države u kojoj će ona sebi uzimati za pravo da proganja javno iznošenje svakog mišljenja, a ne samo onog citiranog i njemu sličnog, kakvim je preplavljen hrvatski javni Web-Ce, a za koje nije potrebna nikakva pamet. (Lucić 2011a, 1. 6. 2011)

• o podizanju kaznene prijave protiv S. Ivkovića iz Škabrnje, koji je u statusu na Facebooku pisao protiv pape
webinar [vebinar] im. e. webinar ← web ‘mreža, internet’ × seminar ‘seminar’ mrežni, internetski seminar, interaktivno predavanje ili radionica

Webcasti i web konferencije koje služe prijenosu predavanja, obrazovnih radionica ili seminara internetom nazivaju se – »webinarima« (ovaj je neologizam opet pokrata engleskog naziva »WEB-based semINAR«). (Pogled kroz prozor, 21. 12. 2008)

• usp. webcast

Biologija na državnoj maturi. Webinar je vodila Marija Repulec Glogović, profesorica u IX. gimnaziji u Zagrebu. (Mojamatura, 11. 6. 2012)

Webinar je seminar, predavanje ili radionica koja se prenosi putem Interneta. [...] Webinarima se može pristupiti s bilo kojeg računala koje ima pristup Internetu, a naknadno je moguće preuzeti i pogledati snimku webinara. (Carnet, 4. 6. 2014)

Unesite potrebne podatke i osigurajte svoje mjesto na webinaru koji za čitatelje Klokanice drži dr. sc. [...] (Klokanica, 28. 4. 2015)

webati se [vebati se] gl. e. web ‘mreža, internet’ × jebati

Agresori, webite se! (FT, 12. 4. 1999, n)

• o otporu koji srpske internetske stranice pružaju NATO-ovim napadima

Web’te se, web’te, četnici! (FT, 18. 5. 2002, n)

• P. Luković o prijetnjama koje e-poštom dobiva zbog pisanja u Feral Tribuneu

• usp. nenadwebiv, odweb, odwebati se, powebati
webhabija [vebhabija] im. e. web ‘mreža, internet’ × vehabija

Webhabije i Crkva: Puljićem na Frljića (Lucić 2016a, 10. 10. 2016, n)

• o protivljenju vrhbosanskoga nadbiskupa kardinala V. Puljića sarajevskoj kazališnoj predstavi redatelja O. Frljića

• usp. Pornhabija
webhabistički [vebhabistički] prid. e. web ‘mreža, internet’ × vehabistički koji se odnosi na webhabije

Hajku protiv predstave »Naše nasilje i vaše nasilje« na sarajevskom MESS-u, koju su – služeći se najbezočnijim lažima – pokrenuli webhabistički portali okrunio je kardinal Vinko Puljić. [...] Sve želje webhabističkih portaldžija na koncu je ispunio kardinal Vinko Puljić, nadbiskup vrhbosanski, koji je Tužilaštvu Bosne i Hercegovine dostavio prijavu protiv »blasfemične« predstave [...] (Lucić 2016a, 10. 10. 2016)

webizoda [vebizoda] im. e. webisode ← web ‘mreža, internet’ × episode ‘epizoda’ epizoda serije namijenjena emitiranju putem interneta

Iako web ima velik potencijal, tek je nekoliko webizoda uspjelo privući milijunsko gledateljstvo, no sada se u igru uključuju i veliki igrači. [...] holivudski su pisci požurili razviti nove serije, nazvane webizodama, upravo ciljano za internetsku distribuciju. (PD, 5. 9. 2008)

Snimiti dobru seriju više nije pitanje novaca, koliko dobre ideje – opet zahvaljujući internetu i novonastalome konceptu webizoda. Premda je koncept webizoda (intuitivne kovanice od »web« i »epizoda«) ponikao još sredinom devedesetih [...] (TP, 12. 10. 2011)

Sedam webizoda koje će biti prikazane putem različitih medijskih platformi u BiH i regiji, rezultat su višemjesečnog rada projektnog tima Magacin Kabarea [...] (Dnevnik, 6. 12. 2013)

Uvijek vjerujem vama jer ste na televiziji. – I u webizodama. (Televizijska 2015, S07E01)

weblebrity [veblebriti] im. e. weblebrity ← web ‘mreža, internet’ × celebrity ‘slavna osoba, selebriti’ onaj tko je poznat postao putem interneta, uglavnom iz površnih razloga i s mnogo samopromidžbe

Znaš kako je, nije da se ja oduzmem, ali kad ti oko tebe fleša non stop onda više ne znaš tko je ni šta je... Teško je bit weblebrity. (F, 20. 9. 2008, k)

webliografija [vebliografija] im. e. webliography ← web ‘mreža, internet’ × bibliography ‘bibliografija’ webografija, popis relevantnih mrežnih stranica o pojedinoj temi

Bibliografija i webliografija o cyber-kulturi i srodnim temama (Roško 1999, n)

Webliografija – online hipertekstualna fikcija i kolaborativna fikcija Michaela Joycea. (Zarez, 24. 9. 2004)

Sažimaju i sintetiziraju ključne rezultate istraživanja, stvaraju »Webliografije« i knjižnične portale za digitalne i tiskane informacije, nastavna pomagala i pomagala za učenje te nude obrazovne programe u suradnji s raznim obrazovnim stručnjacima. (Kovačević – Lovrinčević 2012, 169)

webzin [vebzin] im. e. webzine ← web ‘mreža, internet’ × magazine ‘magazin, časopis’ mrežni, internetski časopis

Prvi hrvatski webzin o audiju i muzici, WAM, svojim će sadržajem nastojati pridonositi kulturi slušanja glazbe. (WAM, 1999)

Webzin »WAM«, jedan od malobrojnih časopisa posvećenih glazbi izdavanih u našoj zemlji, koji s jednakom serioznošću pristupa klasičnoj glazbi i jazzu, ovim je sedamnaestim brojem zakoračio u petu godinu izlaženja. (Vijenac, 2. 10. 2003)

Novi proljetni broj Komikaze webzina #38 je zaplovio u međunarodnim vodama. (Komikaze 2014, 15. 4. 2015)

• usp. Komikaze

WCetinski [vecetinski] im. e. WC ‘water closet, zahod’ × /Tony/ Cetinski pogrdno, uvredljivo za pop-pjevača T. Cetinskog

Otkrio sam da postoje WC pjevači, a tako sam ih prozvao jer pjevaju kao da su na WC-u. Jedan od najpoznatijih WC pjevača je Tony Cetinski. On je strašan tenor, ali taj tenor dolazi iz WC-a. On tako pjeva da sam ga prozvao Tony WCetinski. (Index, 25. 11. 2014)

WCetinski... Kako tužan pokušaj humora. (Index, 25. 11. 2014, k)

Možda Đura da nam objasni kakav je to pjevač WCetinski? (VL, 19. 2. 2015, k)

• u zadnjem primjeru riječ je o B. Đuriću, koji je i sam T. Cetinskog jednom nazvao WCetinskim

• usp. Cetrinski, Kretinski
weechon [višon] im. e. weechon ← westie ‘vesti, zapadnoškotski bijeli terijer’ × bichon /frise/ ‘kovrčavi bišon’ pas mješanac vestija i kovrčavoga bišona

Bichon Frise + Westie = Wee-Chon (Vauvau, 12. 6. 2007)

weeranian [viranijan] im. e. weeranian ← westie ‘vesti, zapadnoškotski bijeli terijer’ × pomeranian ‘pomeranac’ pas mješanac vestija i pomeranca

Pomeranian + West Highland White Terrier = Weeranian (Vauvau, 12. 6. 2007)

weimardoodle [vajmardudl] im. e. weimardoodle ← weimaraner ‘vajmarski ptičar’ × poodle ‘pudl’ pas mješanac vajmarskoga ptičara i pudla

Poodle + Weimaraner = Weimardoodle (Vauvau, 12. 6. 2007)

whoodle [vudl] im. e. whoodle ← /soft coated/ wheaton /terrier/ ‘mekodlaki pšenični terijer’ × poodle ‘pudl’ pas mješanac mekodlakoga pšeničnog terijera i pudla

Poodle + Soft Coated Wheaton = Whoodle (Vauvau, 12. 6. 2007)

Whatafuckis [vodafakis] im. e. what the fuck ‘koji kurac’ × /Janis/ Varufakis pogrdno za grčkoga političara J. Varufakisa

Neka se ovog Whatafuckisa dokopaju njegovi glasači, ima da se vijori na kakvom jarbolu poput zastave na vjetru. (Index, 18. 7. 2015, k)

• usp. Varufaker
whyrrum [vajrum] pril. e. why ‘zašto’ × nj. warum ‘zašto’

Whyrrum mi ne verryamesh? (Radaković 1999, 47)

A ona me pita: »Whyrrum mi ne verryamesh?« Ja nikome ne verjamem. (Radaković 1999, 59)

Svi su sumnjivi, svi sumnjaju, svi pitaju: »Whyrrum mi ne verryamesh?« (Radaković 1999, 61)

• usp. verryeti

Wijesti [vjesti] im. Wiki × vijesti e. Wikinews ← Wiki × news ‘vijesti’

Dobrodošli na Wijesti na hrvatskom jeziku, slobodne vijesti koje i Vi možete pisati! (Wijesti, 2000-ite)

Wikipedija [vikipedija] im. e. Wikipedia ← Wiki × encyclop/a/edia ‘enciklopedija’

Dobro došli na Wikipediju na hrvatskom jeziku. (W, 2000-ite)

Wikizvor [vikizvor] im. Wiki × izvor e. Wikisource ← Wiki × source ‘izvor’

Dobrodošli na Wikizvor, slobodnu zbirku tekstova na hrvatskom jeziku. Wikizvor je slobodna zbirka tekstova u javnom vlasništvu na hrvatskom jeziku. (Wikizvor, 2000-ite)

Windex [vindeks] im. e. woman ‘žena’ × Index

Moj prijedlog je bio Windex (kao Women Index, kužiš, haha, kužiš #znamdajeužasno), što je glup prijedlog iz preko nekoliko razloga, a onaj najvažniji je taj da je Windex jedno od vodećih sredstava za čišćenje prozora na američkom tržištu. [...] Kad su mi radio i Index postali previše, došla sam do svoje urednice Dine i rekla da više ne mogu i jedno i drugo, i da na žalost moram prestati pisati za Windex. (Andrassy, 7. 4. 2015)

• riječ je o prijedlogu A. Andrassy za naslov Indexove rubrike za žene koja je poslije nazvana Index Rouge

• usp. Femdex, Govnex, Imbex, Indegenirix, Severindex, Yudex

Wječnik [vječnik] im. Wiki × rječnik e. Wiktionary ← Wiki × dictionary ‘rječnik’

Dobro došli! na stranice Wječnika, slobodnoga wikirječnika na hrvatskome jeziku koji svatko može uređivati! Wječnik je suradnički projekt pokrenut radi izradbe slobodnoga i otvorenoga višejezičnog rječnika koji uključuje definicije, etimologiju, izgovor, srodne riječi, sinonime, antonime, primjere i prijevode. Sestrinski je projekt Wikipedije – slobodne enciklopedije, a na hrvatskom jeziku započet je 12. ožujka 2004. (Wječnik, 2004–)

wolamute [volamut] im. e. wolamute ← /timber/ wolf ‘sivi vuk’ × /alaskan/ malamute ‘aljaški malmut’ pas mješanac sivoga vuka i aljaškoga malmuta

Alaskan Malamute + Timber Wolf = Wolamute (Vauvau, 12. 6. 2007)

Wolowizard [volovizard] im. e. Wolowizard ← /Howard/ Wolowitz × wizard ‘čarobnjak’

Priznajem da postoje mračni zakuci interneta gdje ime Wolowizard izgovaraju prigušenim glasom. (Teorija 2014, S04E04)

• H. Wolowitz – ime lika u TV-seriji Teorija velikog praska

• usp. Emippali, Howdini, Koothranardowitz, Koothrapeeny, Koothrapemily, Koothrapenny, Koothratulum, Lenwoloppali, Leonerd, Shamy, Shelbot, Shelzum, Šarmalarmalon, Zeusowitz
wolphin [volfin] im. e. wolphin ← whale ‘kit’ × dolphin ‘dupin’ životinja križanac dupina i kita ubojice

Na svijetu trenutno postoje samo dva wolphina, odnosno križanca između delfina i dražesnog kita ubojice. Ovi rijetki hibridi se čuvaju u Sea Life Parku na Havajima. (TP, 4. 7. 2006)

Wolphin je od svakog roditelja pokupio nešto što se tiče njegove veličine, boje i oblika. Kekaimalu, prvi takav hibrid, pokazivao je dvojno nasljeđe čak i u svojim zubima: delfin ih ima 88, kit ubojica 44, a Kekaimalu 66. (TP, 4. 7. 2006)

• usp. belval, dukit, kitpin, narluga

Womanhattan [vumenhetn] im. e. woman ‘žena’ × Manhattan

Womanhattan (FT, 7. 10. 2000, n)

• N. Čačinovič o građanskim pravima u suvremenom SAD-u
woodle [vudl] im. e. woodle ← welsh /terrier/ ‘velški /terijer/’ × poodle ‘pudl’ pas mješanac velškoga terijera i pudla

Poodle + Welsh Terrier = Woodle (Vauvau, 12. 6. 2007)

woodstocka [vudstoka] im. Woodstock × stoka

Jesu li i konji hipodromska woodstocka... (Kaćunko, 17. 5. 2010, n)

• o koncertu Metallice na travnjaku zagrebačkoga Hipodroma »koji je zbog kišurine, kako reče jedan stariji taksist, podsjećao na Woodstock« • Woodstock – mjestašce u američkoj saveznoj državi New York pored kojega je 1969. održan poznati rock-festival
woožgati [vužgati] gl. /John/ Woo × vužgati ‘potpaliti, zapaliti, raspaliti’

Woožgi ga Blaž (FT, 10. 6. 1996, n)

• članak o nesuvislostima u filmu J. Wooa Slomljena strijela • Vužgi ga Blaž – kajkavska popijevka napitnica

Wose [vouz] im. Wose ← Walden × Rose

’Jutro. – ’Jutro. Kako ide mojem najdražem paru? Walden i Rose, Wose. Ralden. – Znam da si sumnjičav, ali zbilja me usrećuje. (Dva i pol 2016, S10E06)

• Walden, Rose – imena likova u TV-seriji Dva i pol muškarca

• usp. Ralden

Wojtylah [vojtilah] im. uzv. /Karol/ Wojtyła × arap. /lā ilāhe/ illallāh ‘/nema boga/ osim Alaha’

Lailahe Wojtilah (FT, 17. 9. 2004, n)

• o vjersko-etničkoj propagandi u BiH • K. Wojtyła – papa Ivan Pavao II.

wrusstracija [vrustracija] im. /Tomislav/ Wruss × frustracija × ?lustracija

Feralova wrusstracija (FT, 26. 7. 1999, n)

• o napisu don A. Bakovića da glavni urednik Jutarnjega lista T. Wruss soli pamet Hrvatima, a zapravo je »umjetni Hrvat« jer slovo w ne postoji u hrvatskoj abecedi

• usp. antitemza, antomurale, desnošljivost, drinosaurus, državlji, ekumenjara, haesperanto, kćerikalizam, muslimaničan, prasizam, romovina, romovlasnički, serijalnuški, stjegovni, ubijesno, videološki, zaviočajan, zavjeronauk

Y
yachtgeddon [jotgedon, jatgedon] im. e. yacht ‘jahta’ × e. armageddon ‘armagedon, konačni boj’

Yachtgeddon (Di, 21. 11. 2015, k)

• riječ je o poduzetniku T. Horvatinčiću koji je jahtom usmrtio dvoje Talijana

• usp. Gazimir

• usp. carmageddon, cromagedon, Mobilegeddon, Sarmagedon, Tobleronegedon

Yammantena [jamantena] im. Yammat × Antena

Yammantena (Yammat, rujan 2016, k)

• komentar nezadovoljnoga slušatelja zbog prijelaza voditelja D. Bilića s radija Antene na radio Yammat
yestergay [jestergej] im. e. yestergay ← yesterday ‘jučer’ × gay ‘gej, homoseksualac’ 1. bivši homoseksualac, negdašnji homoseksualac koji je sad heteroseksualan

Yestergay – Gej koji je odabrao hetero lifestyle. (Queer, 20. 3. 2011)

2. muškarac koji je imao samo jedno homoseksualno iskustvo

Yestergay – Pojedinac koja tvrdi da je samo jednom imao homoseksualno iskustvo. (Srednja, 26. 6. 2014)

• usp. hasbian, lesbro, lezBijka, nezbijka, stromo
yochon [jošon] im. e. yochon ← yorkie, yorkshire /terrier/ ‘jorki, jorkširski /terijer/’ × bichon /frise/ ‘kovrčavi bišon’ pas mješanac jorkširskoga terijera i kovrčavoga bišona

Bichon Frise + Yorkshire Terrier = Yo-Chon (Vauvau, 12. 6. 2007)

yogalates [jogalates] im. e. yogalates ← yoga ‘joga’ × pilates ‘pilates’ spoj joge i pilatesa

Bilo da se radi o klasičnim programima ili nekim kombinacijama, joga ostaje na top listi trendova – Power joga, Yogalates (joga i pilates) [...] (JL, 2. 1. 2014)

Yogalates (yoga + pilates) je program koji spaja pilates i jogu u jedinstvenu i zanimljivu kombinaciju vježbi kojima revitaliziramo cijelo tijelo! (Mojkvart, 11. 1. 2015)

Fuzija ove dvije filozofije tijela, yogalates, donosi najbolje iz oba svijeta. Yogalates je stvoren 1997. godine od strane instruktora joge i pilatesa koji je smatrao da se oba stila mogu spojiti u jedan. (Dubrovnik Sun, lipanj 2015)

• usp. aeroboks, aerolates, aquaerobik, blogilates, doga, frajerobic, piloks, poolates, prancercise, sexercise, troga
yoranian [joranijan] im. e. yoranian ← yorkie, yorkshire /terrier/ ‘jorki, jorkširski /terijer/’ × pomeranian ‘pomeranac’ pas mješanac jorkširskoga terijera i pomeranca

Pomeranian + Yorkshire Terrier = Yoranian (Vauvau, 12. 6. 2007)

yorkinese [jorkineze] im. e. yorkinese ← yorkie, yorkshire /terrier/ ‘jorki, jorkširski /terijer/’ × pekingese ‘pekinezer’ pas mješanac jorkširskoga terijera i pekinezera

Pekingese + Yorkie = Yorkinese (Vauvau, 12. 6. 2007)

YouTarnji [jutarńi] prid. im. YouTube × Jutarnji /list/

Pogledajte samo – ima na YouTarnjem snimka – situaciju iz 90. minute, kada se kompletna momčad HDZ-a preselila u SDP-ov šesnaesterac, požrtvovno uklizavajući i bacajući se glavama na protivničke kopačke, nadljudskim naporima sprječavajući esdepeovce da nekako uvale autogol. (Dežulović 2016b, 30. 8. 2016)

• autor povezuje i isprepliće događaje sa snimaka nogometnih utakmica na YouTubeu i snimaka razgovora SDP-ovca Z. Milanovića objavljenih u Jutarnjem listu

Yović [jović] im. e. Yugoslavia ‘Jugoslavija’ × /Dejan/ Jović pogrdno za političkog analitičara D. Jovića

Za hagiografiju(fuju) lika i djela Yurice P. važno je i ovo. Kad je YUsipović »smijenio« Yovića, radi skandaloznog delegitimiranja Hrvatske neovisnosti, napisah na ovome portalu, da treba uskoro očekivati legitimiranje Yovićevog delegitimiranja. (HKV, 29. 10. 2014, k)

Nažalost nije trebalo dugo čekati: već te subote i bez uvijanja javio se Yovićev odvjetnik u Yulistu, liliputanac duha i srca Yurica P. da u potpunosti podrži Yovića i njegove šovinističke referendumske teze, gotovo isto kao kad je onog Boticu podržao u šovinističko hejterskom urliku prema Hrvatskoj. (HKV, 29. 10. 2014, k)

• usp. Yurica, Yusipović, Yulist
yučer [jučer] pril. e. Yugoslavia ‘Jugoslavija’ × jučer

Treba zabraniti riječ yučer jer podsjeća na krvavu prošlost. Yučer treba zamijeniti sa »dan prije današnjeg«, i prekyučer treba isto zabranit! (Newsbar FB, 31. 7. 2015, k)

• usp. domolyubno, Hrpiter, Ištakoriotski, lyubav, prekyučer, Yuda, Yuha, Yunetina, Yupiter

Yuda [juda] im. e. Yugoslavia ‘Jugoslavija’ × Juda /Iškariotski/

Desničarski portali Judu će potpisivati YUda zbog jugoslavenske naravi njegove izdaje Krista (Newsbar, 31. 7. 2015, n)

Naime najveći izdajnik u povijesti hrvatskog naroda, Juda Iškariotski, od sada će biti YUda Ištakoriotski. (Newsbar, 31. 7. 2015)

Ne znam kako mi je to do sada promicalo, ali izdajnik Hrvata koji je možda i veći komunistički vampir od Josipa Broza Tita ne može više biti Juda, već samo YUda. (Newsbar, 31. 7. 2015)

• usp. domolyubno, Hrpiter, Ištakoriotski, lyubav, prekyučer, yučer, Yuha, Yunetina, Yupiter

Yudex [judeks] im. e. Yugoslavia ‘Jugoslavija’ × Index pogrdno za internetski portal Index, aluzija na njegovo navodno ljevičarstvo i jugonostalgiju

Što radiš onda na Yudexu, odi na dnevno.hr u kolo s ostalima. (Index, 4. 2. 2015, k)

Nakon što su zbog svoje jugočetničke izdaje hrvatskih nacionalnih interesa Josipović, Jutarnji list i Index.hr postali YUsipović, YUtarnji list i YUdex.hr, red je da i Juda Iškariotski bude propisno potpisan zbog svoje orjunaške izdaje Hrvata i katolika Isusa Krista. (Newsbar, 31. 7. 2015)

Kreće medijska baražna vatra na tu osobu, isti portali i mediji, Yudex, 24 sata, radmanovizija. Blaćenje i razne lažne konstrukcije, medijsko utapanje i gušenje. (VL, 30. 11. 2015, k)

• usp. Femdex, Govnex, Imbex, Indegenirix, Severindex, Windex, Yusipović, Yutarnji

YugoSSlavija [jugoslavija, jugoeseslavija] im. e. Yugoslavia ‘Jugoslavija’ × nj. SS ‘Schutzstaffel, Zaštitni odred’ pogrdno za Jugoslaviju, aluzija na njezinu strahovladu

Budući da knjižica ove godine »slavi« značajan jubilej (1913.–2013.) – prije 100 godina objavljena je u Beču, a kao nakladnik navodi se i na naslovnici i na 3. stranici »Naklada Adria, Beč, Zagreb, Lipsko« – smatram vrijednim djelomično »komemorirati« njezin sadržaj, kako bi bila shvatljivija njezina višestruka aktualnost »u ovom strašnom času« odnosno u sadašnjim višestrukim hrvatsko-europsko-globalnim previranjima... to više što stalno pojedinci, redovito nazivani »paranoicima«, javno izražavaju strah od tzv. obnove treće YugoSSlavije... (valjda ne shvaćajući da u globaliziranom NSP neće biti ni država, ni »državnih tvorevina« nekadašnjega tipa...)! (Kaćunko, 19. 12. 2013)

• o knjizi Balkanska državna unija kao geografsko-politička nužda • NSP – novi svjetski poredak • SS – elitna nacistička vojna postrojba

• usp. Baldassar, Hassanbegović, McDonaldss, missterija, ssabor, ssavez, turisst, velesslalom

• usp. Bretanija, Jugosmradija, Smrdoslavija, Šugoslavija

Yugovanović [jugovanović] im. e. Yugoslavia ‘Jugoslavija’ × /Zoran/ Milanović pogrdno za hrvatskoga premijera Z. Milanovića, aluzija na njegovo navodno ljevičarstvo i jugonostalgiju

Budući hrvatski kancelar Karamarko još jednom isprskao Zokija Yugovanovića! (Index, 23. 5. 2015, k)

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav

Yugrokor [jugrokor] im. e. Yugoslavia ‘Jugoslavija’ × Agrokor pogrdno za tvrtku Agrokor tajkuna I. Todorića, aluzija na njezino širenje u zemljama bivše Jugoslavije

Međutim, u jednome si u pravu, YUgrokor je danas, na žalost, skoro jedini koji se sa više ili manje uspjeha suprostavlja stranim trgovcima ali isto tako, to što je skoro jedini upravo je Todorićeva zasluga. (PD, 11. 3. 2016, k)

• usp. Agrokroacija, agrokorporativizam, Kaplufen, Koeljinda, konzum, konzumistički, konzumotvorina, Kradegrokor, Todorich, Viagrokor

Yuha [juha] im. e. Yugoslavia ‘Jugoslavija’ × juha

Pravi domoljubi neće više nikad jesti ni Yuhu ni Yunetinu. (Newsbar FB, 31. 7. 2015, k)

• usp. domolyubno, Hrpiter, Ištakoriotski, lyubav, prekyučer, yučer, Yuda, Yunetina, Yupiter

Yulanović [julanović] im. e. Yugoslavia ‘Jugoslavija’ × /Zoran/ Milanović pogrdno za hrvatskoga premijera Z. Milanovića, aluzija na njegovo navodno ljevičarstvo i jugonostalgiju

Zbog sposobnosti tvog Yulanovića, Cromarko će dobiti izbore sa 65% (Index, 10. 5. 2015, k)

• usp. Cromarko

Hrvatska ide u dobrom smjeru! Maknuli smo Yusipovića, maknut ćemo i Zlorana Yulanovića! (Index, 10. 5. 2015, k)

• usp. Yusipović

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Zečilanović, Zloran, Zočina, Zokafka, Zokyuevara, Zoramarko, Zorangutan, Zorislav

Yulinda [julinda] im. e. Yugoslavia ‘Jugoslavija’ × Kolinda /Grabar-Kitarović/ pogrdno za hrvatsku predsjednicu K. Grabar-Kitarović, aluzija na njezinu navodnu jugonostalgiju

Yulinda Yulinda (VL, 19. 4. 2015, k)

Dakle, neformalno Slovenija, formalno BiH, pa onda formalno nakon toga i Srbija. Ali nije to »regija«, ma kakvi. Živo me zanima hoće li se gđu Kolindu nakon toga početi nazivati Yulindom, kao što se Josipovića nazivalo Yusipovićem. (VL, 1. 3. 2015, k)

• usp. Yusipović

A pitanje i za Yulindu (tako ju zovu na desničarskim portalima): Gdje si bila ‘91.?! (NL, 5. 5. 2015, k)

• usp. Bezalkolinda, Coca-Colinda, Cowlinda, Crolinda, Debilinda, Drkolinda, Ivolinda, jebaćaćica, Kitanic, Kobilinda, Koeljinda, Kokošinda, Kolignja, Lokinda, Natolinda, Udbarbika, Ustašinda

Yulist [julist] im. e. Yugoslavia ‘Jugoslavija’ × Jutarnji list pogrdno za dnevne novine Jutarnji list, aluzija na njihovo navodno ljevičarstvo i jugonostalgiju

Nažalost nije trebalo dugo čekati: već te subote i bez uvijanja javio se Yovićev odvjetnik u Yulistu, liliputanac duha i srca Yurica P. da u potpunosti podrži Yovića i njegove šovinističke referendumske teze, gotovo isto kao kad je onog Boticu podržao u šovinističko hejterskom urliku prema Hrvatskoj. (HKV, 29. 10. 2014, k)

• usp. Bljutarnji, Yović, Yurica, Yutarnji, Žutarnji

Yunetina [junetina] im. e. Yugoslavia ‘Jugoslavija’ × junetina

Pravi domoljubi neće više nikad jesti ni Yuhu ni Yunetinu. (Newsbar FB, 31. 7. 2015, k)

• usp. domolyubno, Hrpiter, Ištakoriotski, lyubav, prekyučer, yučer, Yuda, Yuha, Yupiter

Yupiter [jupiter] im. e. Yugoslavia ‘Jugoslavija’ × Jupiter

YUpitera... pardon, Hrpitera mi! (Newsbar FB, 31. 7. 2015, k)

• usp. domolyubno, Hrpiter, Ištakoriotski, lyubav, prekyučer, yučer, Yuda, Yunetina, Yuha
yuppieter [japiter, jupiter] im. e. yuppie ‘japi’ × Jupiter

G. Mlagy, yuppieter, držao se za svoj mali mići/pići Merkurčić [...] (Radaković 1999, 173)

• usp. Merkurčić

Yurica [jurica] im. e. Yugoslavia ‘Jugoslavija’ × Jurica /Pavičić/ pogrdno za kolumnista i književnika J. Pavičića, aluzija na njegovo navodno ljevičarstvo i jugonostalgiju

Temeljna »sloboda« Yurice P. je antihrvatski šovinizam. Zato otvoreno može reći da mrzi Hrvatsku, zato može vrijeđati hrvatskog Barda i prije svega starijeg čovjeka koji mu otac može biti i prije svega velikog pisca kakav mali Yurica nikad ne će biti Slobodana Novaka. Sve on to može i nitko mu ne brani kad već nema savjesti da mu to naredi. (HKV, 29. 10. 2014, k)

Nažalost nije trebalo dugo čekati: već te subote i bez uvijanja javio se Yovićev odvjetnik u Yulistu, liliputanac duha i srca Yurica P. da u potpunosti podrži Yovića i njegove šovinističke referendumske teze, gotovo isto kao kad je onog Boticu podržao u šovinističko hejterskom urliku prema Hrvatskoj. (HKV, 29. 10. 2014, k)

• usp. boliglot, jurični, klasni, Yović, Yulist, Yusipović

Yusifović [jusifović] im. e. Yugoslavia ‘Jugoslavija’ × ?Josif /Visarionovič Džugašvili Staljin/ × /Ivo/ Josipović pogrdno za hrvatskoga predsjednika I. Josipovića, aluzija na njegovo navodno ljevičarstvo i jugonostalgiju

YUsifoviću, kada ćeš posjetiti okolna hrvatska sela u kojima su četnici i tvoji petokrakaši (zvijezda koja je, po tebi, simbol ljubavi) pobili stotine hrvatskih civila. [...] Yusifoviću, za ovo kratko vrijeme napravio si više štete nego mesonja za 10 godina, a mesonja je simbol svih zala. Jovo YUsifoviću, učini nešto dobro – podnesi ostavku! (VL, 5. 10. 2010, k)

• Mesonja – prigodno za S. Mesića, prethodnika I. Josipoviću

Jedina briga im je u srpsko selo sa 10 kuća i 7 stanovnika dovesti vodu i to rješava Yusifović pod hitno, ljudi se pritužili. Po Slavoniji i Posavini deseci sela za ovoljetne suše bez vode, poručeno im nek to riješi lokalna samouprava. (VL, 14. 9. 2012, k)

Uvjeren sam da je buduća predsjednica spremna podzeti potrebne korake. Nekako mi o toj temi sustavno šuti. Kako smo do sada vidjeli – kada ovako šuti može biti jako opasna. Pogotvo za ovu komunjarsku mafiju na čelu s Milanovićem i Yusifovićem. (HKV, 31. 1. 2015, k)

• usp. Drivo, Ivolinda, Jozampović, Jugosipović, Jusifović, Jusipović, Lignjosipović, preccccednik, Yusipović

Yusipović [jusipović] im. e. Yugoslavia ‘Jugoslavija’ × /Ivo/ Josipović pogrdno za hrvatskoga predsjednika I. Josipovića, aluzija na njegovo navodno ljevičarstvo i jugonostalgiju

Je, posebno to dobro zna Yusipovićev otac Ante, nekadašnji član CK SKH-a. (HKV, 15. 9. 2014, k)

Živo me zanima hoće li se gđu Kolindu nakon toga početi nazivati Yulindom, kao što se Josipovića nazivalo Yusipovićem. (VL, 1. 3. 2015, k)

Marš Yugoslavenčine s Fejsa i od naše predsjednice. Di vam je Yusipović, borac za region. jebo vas on. (Di, 18. 10. 2015, k)

• usp. Yulinda

• usp. Drivo, Ivolinda, Jozampović, Jugosipović, Jusifović, Jusipović, Lignjosipović, preccccednik, Yusifović
yustavni [justavni] prid. e. Yugoslavia ‘Jugoslavija’ × ustavni

Zanimljivo je također i znakovito kako slijepi branitelji svoga slijepog YU-vođe odbacuju i logiku po kojoj je jasno da komunizam iz Ustava ne može biti njihov komunistički antifašizam (jer to bi se »kosilo s dva preostala dijela trodijelne izvorišne osnove, pa i s Ustavom u cjelini«). Oni svoju »yustavnu titoidnost« brane tvrdnjom kako bi »odvajanje komunističke vodeće uloge u Narodnooslobodilačkoj borbi, koja je doista bila antifašistička, tu antifašističku borbu učinilo virtualnom«. (Kaćunko, 26. 3. 2015)

Yusticija [justicija] im. e. Yugoslavia ‘Jugoslavija’ × Justicija

Yusticija (Izbor 1990, 124)

• natpis na karikaturi A. Ševčika, objavljenoj u Večernjem listu ?1980-ih, kao potpis na postolju kipa božice pravde Justicije

Yutarnji [jutarńi] prid. im. e. Yugoslavia ‘Jugoslavija’ × Jutarnji /list/ pogrdno za dnevne novine Jutarnji list, aluzija na njihovo navodno ljevičarstvo i jugonostalgiju

Zbog referenduma okomili se na medije: Na udaru »Yutarnji list« (Srednja, 12. 11. 2013, n)

Još samo čekamo »potvrdu« Yutarnjeg, onog bastardnog T-scumovog kopileta »Telegrama« [...] (Index, 31. 5. 2015, k)

Jutarnji list i Index.hr postali YUsipović, YUtarnji list i YUdex.hr, red je da i Juda Iškariotski bude propisno potpisan zbog svoje orjunaške izdaje Hrvata i katolika Isusa Krista. (Newsbar, 31. 7. 2015)

• usp. Bljutarnji, T-scum, Yudex, Yulist, Yusipović, Žutarnji
yuteleći [juteleći] prid. Yutel × teleći

Feralov yuteleći odrezak (FT, 30. 1. 2004, n)

• o izjavi novinara G. Milića da ga je Yutel uništio za dugi niz godina • Yutel – televizijski dnevnik pokrenut u doba raspada Jugoslavije

• usp. aristoteleći, aristoteletina, hoteleći, teletica
yutletika [jutletika] im. e. Yugoslavia ‘Jugoslavija’ × atletika

Ovaj put sam slika i prilika yutletike u anđelovom lososu. (Bednjanec 1984, 15. 8. 1984)

• epizoda o jugoslavenskim atletičarima na olimpijskim igrama u Los Angelesu

Za–Zg
zabalvan prid. zabavan × balvan

Bio je duhovitalan, zabalvan, miom, i nikada nije bio snimalen za nikakav alkohollywoodstock i udo cognazzi, mon šuncle. (Radaković 1999, 48)

• usp. alkohollywoodstock, cognazzi, duhovitalan, miom, snimalen, šuncle
zabavancija im. zabava × zajebancija

Mnogi misle da je bilijar samo kavanska zabavancija. (Bednjanec 1980, 74)

Asfaltira se staza i iznajmljuju go-karti rulji za zabavanciju. (Bednjanec 1980, 116)

Na njezino da »pusti malo zraka« moj se večerašnji prijatelj porugljivo nakašljao, čovjek bi zaključio da mu je do zabavancije. (Novak 2005, 75)

Trudničke zabavancije (Dnevnik, 9. 2. 2012, b, n)

zabavotastičan prid. zabava, zabavan ×+ -o- +× fantastičan e. funtastic ← fun ‘zabava’ × fantastic ‘fantastičan’

Učenje je zabavotastično. (Zločesta učiteljica, 24. 10. 2015)

Zablogreb im. Zagreb × blog naslov bloga C. McClaina Browna o Zagrebu

Cody McClain Brown Amerikanac je koji je oženio Splićanku i piše blog pod nazivom Zablogreb. (Index, 14. 8. 2013)

Amerikanac s adresom u Zagrebu (i splitski zet), koji je domaćoj javnosti postao poznat pišući blog Zablogreb, Cody McClain Brown, u tekstu za CroL osvrnuo se na trenutno aktualnu temu referenduma koji nam se uskoro sprema. (Index, 7. 11. 2013)

Cody Brown, autor popularnog bloga Zablogreb na kojem piše o američko-hrvatskim kulturološkim razlikama, piše knjigu koja će se temeljiti upravo na blogu. (Dnevnik, 22. 9. 2013)

zabludalaština im. zabluda × budalaština

Feralova zabludalaština (FT, 19. 5. 2001, n)

• o sugestivnu pitanju M. Freundlich na predizbornome skupu HDZ-a: »Hoćemo li popustiti onima koji su zabludom pobijedili 3. siječnja ili ćemo čuvati suverenitet države?«

• usp. bengalaština, bodulaština, bordelaština, brdalaština, bubalaština, budakaština, budvalaština, bundalaština, buntalaština, burdalaština, Freudlich, dubalaština, glupaština, gudalaština, labudalaština, pedalaština, sudalaština, udbalaština
zabušotina im. zabušavati × bušotina

Bušotine i zabušotine (Lucić 2014a, 12. 8. 2014, n)

• o pogrešnosti bušenja u Jadranu radi eksploatacije zemnoga plina

Zadart im. Zadar × art ime likovne udruge iz Zadra (2000–)

U četvrtak, 10. rujna 2015. u 20.30 sati u galeriji udruge Zadart (Varoš, Kovačka 3) održat će se otvorenje izložbe pod nazivom Architectual Abstract Photography. (Ezadar, 8. 9. 2015)

zadartost im. Zadar × zadrtost

Feralova zadartost (FT, 23. 7. 2004, n)

• o poruci pravaša A. Đapića britanskomu veleposlaniku da ne dolazi u Zadar ako mu smeta slika A. Gotovine, tada optuženika za ratne zločine, koja je visjela na zidu gradske vijećnice

• usp. antecipacija, antocipacija, antofašist, antofašistički, antofašizam, antopologija, bravorijek, Čaprazliović, Delhija, divnjak, đapahirija, idiomluk, kriminimalizacija, Ku-Kuruz-Klan, magihisterij, norčan, pogotovina, shitni, stupendist, Trbosijek, udbalaština, udbiverzitet
zadatak im. zadak × zadatak e. ass-signment ← ass ‘guzica’ × assignment ‘zadatak’

– Ne kužim, ali nastavnica je vrlo seksi. – To je fino. – Da, ima sjajna poprsja. – Misliš poprsje. – Ne, ima dva i golema su. Alge-bra je kao wander-bra. [...] – Kako je bilo u Santa Barbari? – Santa Bar-bra! To je na španjolskom grad sjajnih poprsja. [...] – Idi pisati zadaću! – Imam veliki zad(at)ak. (Dva i pol 2014, S05E04)

zadomnica im. za dom /spremni/ × zadušnica

Umjesto mise zadomnice, dobili su, dakle, prosječnu misu zadušnicu. Ni klerofašizam nije što je prošle godine bio. (Šimičević, 28. 12. 2012)

Misa zadomnica (Šimičević, 28. 12. 2013, n)

Ni klerofašizam, naime, nije što je prošle godine bio, zato jer je za razliku od 2012. on ove godine znatno opipljiviji i živahniji, kroz razne omasovljene inicijative koje su za cilj imale uskratiti prava raznoraznim omraženim manjinskim skupinama u Republici Hrvatskoj. Stoga ima nečeg prirodnog u tome da se tri dana prije okončanja 2013., ova godina zaokruži misom zadomnicom za poglavnika. (Šimičević, 28. 12. 2013)

• o misi zadušnici za A. Pavelića koja se svake godine održava 28. prosinca • za dom – spremni! – ustaški pozdrav
zaduffyti [zadafiti] gl. zadaviti × Duffy

Zaduffyt ću je. (R, TLZP, 1. 11. 2015)

• komentar sudionika u TV-emisiji u kojoj se oponašaju poznati pjevači • Duffy – britanska pjevačica

• usp. duffynirati, duffynitivno
zagolicati gl. zagolicati × gol ‘zgoditak’

Zato ću ih kazneno zagolicati... Gle, ovaj kupusar glumi Bearu [...] (Bednjanec 1980, 28)

zagrebancija, Zagrebancija im. Zagreb × zajebancija 1. zajebancija na zagrebački način, zagrebačka spika, zagrebački đir

Evo s ekipom na kvartu. Lagano zagrebancija. (Ž, Zagreb, 24. 5. 2014)

Zagrebancije iz Remetinca (Novosti, 19. 3. 2015, n)

• o mogućim prijevremenim izborima za gradonačelnika nakon što je M. Bandić po drugi put završio u remetinečkome pritvoru

2. ime internetskoga portala o Zagrebu

Zagrebancija.com – prvi zagrebački news portal (JL, 16. 11. 2009, n)

Informacije o poslodavcu Zagrebancija? Radi se o poslu novinara. Kakvi su razgovor za posao, uvjeti rada, plaća? (F, 4. 8. 2011, k)

zagrebavati im. Zagreb × zajebavati zajebavati na zagrebački način
zagrebavati (Sabljak 1981, s. v.)

zagrebavati (Sabljak 2013, s. v.)

Zagrebello [zagrebelo] im. Zagreb × Milanello ime nogometnoga centra NK Zagreb, nazvanoga prema imenu centra nogometnoga kluba Milan

U nedjeljno jutro, dok je prva momčad Hajduka već trenirala na igralištu u Opatiji u Zagrebu, u Veslačkoj ulici, tamo gdje je Zagrebello, zagrebački Milanello, igrali su kadeti i juniori Hajduka protiv svojih vršnjaka iz Zagreba. (SD, 19. 3. 2012)

Štimac održao prvi trening u svom Zagrebellu, Ćorluka izdržao jednu minutu (Index, 3. 9. 2012, n)

Zagrebello je naš Milanello, prekrasan nogometni centar, i žao mi je što tamo nisu mnogi dečki koji bi tamo trebali biti. Ali, ono čime sam trenutačno okupiran jest spašavanje Zagreba od ispadanja iz Prve lige. (Index, 22. 12. 2012)

zagrejebić, Zagrejebić im. Zagrepčanin × jebić ‘slab jebač, loš ljubavnik’ 1. podrugljivo za Zagrepčanina

Zagrejebić (Sabljak 1981, s. v.)

Zagrejebić/zagrejebić (Sabljak 2013, s. v.)

2. loš ljubavnik

Zagrejebić (Sabljak 1981, s. v.)

Zagrejebić/zagrejebić (Sabljak 2013, s. v.)

Zajebaleta im. zajebati × /Pablo/ Zabaleta podrugljivo za nogometaša P. Zabaletu

Čim je Džeko izašao, otvorio se prostor za Zajebaletu. (Index, 10. 12. 2014, k)

zajebdnica im. zajeb × zajednica pogrdno o zajednici

Drug Djed Mraz, poznata te priznata ličnost iz kulturnog i društvenog života, pozvan je da svojom nazočnošću preuveliča društveni događaj od presudnog značaja za našu neumjesnu zaje(b)dnicu a i šire... (Mataković 1989, 20)

zajebilaznica im. zajeb × zaobilaznica

Splitska zajebilaznica (FT, 27. 10. 1997, n)

• o aferama oko gradnje splitske zaobilaznice

• usp. ipsila
zajebnica im. zajeb × zajednica pogrdno o zajednici, osobito manjoj koja loš utjecaj silom nameće većoj

Ali ima grafita koji se mogu ubrojiti u same vrhunce političke misli, kako se izrazio sociolog Dražen Lalić. Da Lalić nije pogriješio najbolje govore dva splitska grafita – »Svi su stali na moju stranu pa se brod prevrnuo« (iz 1992. g.) i proročki »Hrvatska demokratska zajebnica« iz iste godine. (Lupiga, 3. 10. 2002)

Obavještajna zajebnica: Kako se nadzire nadzor tajnih službi (FT, 11. 10. 2003, n)

• nadnaslov naslovu Žbirokrati

• usp. žbirokrat

Potrošačka zajebnica (FT, 30. 4. 2004, n)

• D. Duda o reklamnim lecima i katalozima kojih su zadnjih godina puni poštanski sandučići i reklamnim formulama na njima

Čak i u slučaju da kritičke prozivke ministra kulture doista u podlozi imaju »zlonamjerno falsificiranje« i »najbezočnije laži«, kako je moguće da one budu »antiislamske i islamofobne«, ako se ni na koji način ne tiču njegova privatnog odnosa prema islamu? To je, međutim, pogodnost koju nudi vjerska zajebnica, naročito efikasna u okolnostima kada čitavo društvo biva izloženo etno-religijskoj okupaciji. [...] protokoli vjerske zajebnice djeluju drugačije i nemaju bliske veze s prostom logikom: svaki je pojedinačni identitet tu usisan u onaj skupni, a potonji je, razumije se, zbirkom legendi i svetih spisa striktno uobličen i zadan za vječnost. (Ivančić 2016c, 20. 2. 2016)

• o novome ministru kulture Z. Hasanbegoviću

• usp. fašnizam, Handžarbegović, Hassanbegović, mustaša, rovokomentar

Facebook zajebnica (Novosti, 21. 4. 2016, n)

• nakon što je s Facebook-stranice Novosti morala biti uklonjena ilustracija s jasenovačkim spomenikom, vjerojatno na poticaj desničarskih aktivista
zajebnički prid. zajeb, zajebati × zajednički

Feralova zajebnička odgovornost (FT, 2. 9. 2000, n)

• o izjavi vatrogasnoga čelnika Z. Biškupa da velik broj požara potvrđuje da Split ne bi mogao biti domaćin Vatrogasne olimpijade
zajebništvo im. zajeb, zajebati × zajedništvo

Zajebništvo (FT, 23. 12. 2000, n)

• o razjedinjenosti vladajuće koalicije oko pitanja suradnje Hrvatske s Haaškim sudom
zajebodiček im. zajeb, zajebati × bodiček e. bodycheck ‘dopušteno zaustavljanje protivničkog igrača gornjim dijelom tijela u hokeju na ledu’

Sad kužiš sve naše štosove, zajebodičeke, bulije i gabulije. (Bednjanec 1980, 103)

• epizoda o hokeju na ledu

• usp. gabuli, usuglasisati
zajebuniti se gl. zajebati se × zabuniti se

Uglavnom to nije bila jedina krema u kojoj su se malo zajebunili kad su išli pisati naziv proizvoda. (Dnevnik, 26. 8. 2006, b)

Ulje – ne bilo kakvo, nego kokosovo, kojeg naravno nema za kupiti u Hrvatskoj. To je inače ulje kao suncokretovo, biljno, maslinovo, daklem jestivo, da se neki entuzijast ne bi zajebunio pa kupio Nivea za sunčanje s kokosom. (Blog, 19. 10. 2006, b)

A malo san se zajebunila, ali nema veze [...] (Dnevnik, 31. 8. 2007, b)

Ma sigurno si se zajebunio... (F, 29. 9. 2007, k)

Prvo sam se zajebunio s izborom škole, a onda i sa poslom. (Ž, 22. 3. 2014)

zajefrkancija im. zajebancija × zafrkancija

Riječi koje ste vi u trenutku inspiracije ili netko drugi sklepao... moje i tuđe su... zajefrkancija... fenofantastično... (Sisak, 13. 1. 2006, k)

• usp. fenofantastičan, fenofantastično

Bude tu dobrih zajefrkancija, poput skakanja u Savu [...] (F, 3. 9. 2010, k)

Kao predstavnik maaalloooo čudne grupacije muškaraca kad je u pitanju izbor žene izražavam sklonost (iskreno – nije zajefrkancija) prema lagano razrokim ženama [...] (F, 12. 2. 2015, k)

zajefrkavati gl. zajebavati × zafrkavati

Za gužve na granici krivi su isključivo Slovenci koji zajefrkavaju turiste do besvjesti. (VL, 7. 8. 2010, k)

Al’ to je manje važno. Važno je da se sakupimo i dobro se zajefrkavamo. (F, 3. 9. 2010, k)

Ozbiljno, ovaj put se ne zajefrkavam. (GS, 19. 4. 2013, k)

Zorica, zajefrkavaš me... a ja te volim. – Ne zafrkajem, majke mi. (F, 18. 2. 2015, k)

zajezancija im. zajebancija × zezancija

Mislio sam da je to neka zajezancija, da to nije ozbiljno. (R, Zagreb, 1990-e)

Vjerojatno kasnim s informacijama, ali mi smo jednom kupili frendu iz zajezancije činčilu. I baš je bila fora. (Index, 10. 2. 2006, k)

Zajezancija. Riječ koja nije prosta pa smo je mogli slobodno koristiti i u srednjoj. (F, 29. 9. 2007, k)

Kao srednjoškolac, surađivao sam u školskom listu gdje sam mogao slobodno pisati svoje šašave umotvorine. Tako sam, za zajezanciju, u jednom tekstu upotrijebio riječ »rastojanje«. Naravno da je to u tiskanom tekstu bilo promijenjeno u čisto hrvatski. (F, 1. 1. 2013, k)

zakaračiti gl. zakoračiti × kara ‘kurac’

Zakaračio sam izza jego i ukurao se insign u insana, u uju, svojga, vo amidža bez damagea po sve nast. (Radaković 1999, 59)

• usp. ukurati se
zakladioničar im. zaklada × kladioničar

Oklada za istinu o Domovinskom ratu ili kako su zadarski zakladioničari uložili pola milijuna na pobjedu Gotovine (Dežulović 2008, 371, travanj 2006, n)

zaklemmati [zaklemati] gl. zaklemati ‘pričvrstiti, stegnuti’ × /Josip/ Klemm

Bogumi, ovaj Klemm se dobro priklemal. – Treba njega zaklemmati u Remetinec! (Index, 21. 2. 2015, k)

• J. Klemm – jedan od predvodnika prosvjeda protiv ministra branitelja (2015–2016) • Remetinec – zatvor u Zagrebu

• usp. klemmenit, klemmentina, Klemmoški, Klemmpanza, Klerr
zaklonodavstvo im. zaklon × zakonodavstvo

Feralovo zaklonodavstvo (FT, 17. 11. 2001, n)

• o opravdanju bivšega ministra unutarnjih poslova I. Jarnjaka da se ne namjerava ispričavati za prisluškivanje novinara jer da je »samo radio po zakonu«

Feralovo zaklonodavstvo (FT, 5. 1. 2007, n)

• o napisu don Ž. Kustića u kojemu se pita zašto bi objektivni moralni zakon razlikovanja dobra od zla obvezivao čovjeka ako nema Boga koji ga određuje i sankcionira
zamp prij. za × ZAMP ‘Zaštita autorskih muzičkih prava’

Predsjednika i dalje podupire 77 posto birača. Jesmo li se ZAMP to borili? (Šimičević, 27. 10. 2013)

ZAMP dom, spremni! (Šimičević, 12. 11. 2013)

Motaj naprid, slušaj klipa, traže note svi, ZAMP to, braćo, za postotak sporimo se mi! (Šimičević, 12. 11. 2013)

• o aferi ZAMP, u kojoj je tadašnji predsjednik RH i predsjednik ZAMP-a I. Josipović optužen da je pogodovao tvrtki svojega prijatelja

• usp. Actatraz, Došloglave, Jozampović, Zampata, zampiti, zampjeban, Zamporion

Zampata im. ZAMP ‘Zaštita autorskih muzičkih prava’ × /Emiliano/ Zapata

Viva Zampata (Lucić 2013b, 339, 14. 3. 2012, n)

• aluzija na aferu ZAMP, u kojoj je tadašnji predsjednik RH i predsjednik ZAMP-a I. Josipović optužen da je pogodovao tvrtki svojega prijatelja • E. Zapata – legendarni meksički revolucionarni borac za seljačka prava

• usp. Actatraz, Došloglave, Jozampović, zamp, zampiti, zampjeban, Zamporion
zampiti gl. ZAMP ‘Zaštita autorskih muzičkih prava’ × jamiti ‘uzeti’

Tko je jamio, jamio je... Tko je ZAMPio, ZAMPio je... (Zmaj, 30. 7. 2015, m)

• Tko je jamio, jamio je – poznata izjava Lj. Ćesića Rojsa o nepopravljivosti privatizacijske pljačke u RH • aluzija na aferu ZAMP, u kojoj je tadašnji predsjednik RH i predsjednik ZAMP-a I. Josipović optužen da je pogodovao tvrtki svojega prijatelja

• usp. Actatraz, Došloglave, Jozampović, zamp, Zampata, zampjeban, Zamporion
zampjeban prid. ZAMP ‘Zaštita autorskih muzičkih prava’ × zajeban

Sjetimo se da je veliki obol zakonskim rješenjima glede autorskih prava dao predsjednik Ivo Josipović, bliski prijatelj Marka Vojkovića, vlasnika tvrtke Emporium, zadužene za ubiranje »harača« za račun ZAMP-a. U najkraćem, nemojte se igrati s predsjednikom, jer on je ZA(MP)jeban. (Šimičević, 12. 11. 2013)

• o aferi ZAMP, u kojoj je tadašnji predsjednik RH i predsjednik ZAMP-a I. Josipović optužen da je pogodovao tvrtki svojega prijatelja

• usp. Actatraz, Došloglave, Jozampović, zamp, Zampata, zampiti, Zamporion

Zamporion im. ZAMP ‘Zaštita autorskih muzičkih prava’ × Emporion naziv afere novčanih transakcija i malverzacija između udruge ZAMP i tvrtke Emporion, u koju je navodno bio upleten I. Josipović, tadašnji predsjednik RH i čelnik ZAMP-a

Afera Zamporion: Marko Vojković opet lagao o ZAMP-u baš kao i njegov prijatelj predsjednik Josipović (Index, 5. 9. 2012, n)

Vojković se u razgovoru za Aktual nije zaustavio samo na toj neistinitoj tvrdnji, već je nastavio s vrijeđanjem na račun novinara Indexa i Novosti zbog pisanja o aferi Zamporion. (Index, 5. 9. 2012)

Posebno se istražuje eventualni utjecaj sada već bivšeg predsjednika Ive Josipovića na članove Nadzornog odbora da se ugovor ipak prihvati. Osim tradicionalnog utjecaja Pantovčaka na Prisavlje valja naglasiti da je upravo Josipović u centru afere Zamporion, a koju je još prije tri godine sasvim razotkrio Index. (Index, 30. 1. 2015)

• usp. Actatraz, Došloglave, Jozampović, zamp, Zampata, zampiti, zampjeban
zamupljenje im. zatupljenje × MUP ‘Ministarstvo unutarnjih poslova’

Feralovo zamupljenje (FT, 15. 12. 2001, n)

• o izjavi bivšega ministra unutarnjih poslova I. Penića da je bilo naloga za prisluškivanje građana koje je i odbio potpisati, ali ih se ne sjeća

Zanessa [zanesa] im. Zanessa ← Zachary /Efron/ × Vanessa /Hudgens/ skupno za par Z. Efron i V. Hudgens

Zanessa – Holivudski slatkiš dugo je ljubio Vanessu Hudgens, a svi su mislili kako će ta veza završiti brakom. (Index, 10. 11. 2015)

• usp. Bennifer, Beyon-Z, Brangelina, Davetoria, Jethroux, Jisbon, Khlomar, Kimye, Spederline, Timberbiel, Vaughniston, Vickham
zanoftice im. mn. zanoktice × nofci ‘novac’

[...] a oni su, rodijače, stekli: njima nofci, nama zanoftice (od avitaminoze), njima Grič, nama gladni krič [...] (Radaković 1999, 151)

zanossiti [zanositi, ʒanositi] gl. Zanussi × zanositi

Još dugo poslijeb kozmičem tijelovo kao u nekoj tjelešnoj A-molitvi, u unutransu koji me Zanossi Rade Končarobno i pornosna summary što summer muž/žena, mušmuškarac [...] (Radaković 1999, 50)

• Zanussi – talijanska marka bijele tehnike

• usp. A-molitva, končarobno, kozmicati, pornosan, poslijeb, summary, summer, unutrans

Zanzinamibijka im. Zanzibarkinja × Namibijka fr. zanzébienne

Naravno, zaista je Kanađanka, i to ne slučajno, nego nužno jer se takvom rodila, a nije [...] niti je naturalizirana Retorumunjka ili Zanzinambijka. (Queneau 2014, 30)

• usp. adultnapiranje, agrameridionalni, biciklocajac, budaoar, frajercajac, glavnopoštivati, gornjodugmetnuti, hormonalan, hrvenglish, hunikatan, kurelcojurišivati, metrolejbus, nasertati, neprestalno, netkotamoniman, Nordinavac, očezdravofiteor, ponovopaziti, prejasnobjasniti, prevarantorika, Retorumunjka, sakreten, samojan, sliptiz, spaciotemperaturalitet, spokotan, trizanka, ugnjetiskivati
zaobredom pril. zaredom × obred

Nije monogamno više od dvakrut zaobredom, ali ja sam ga iscrkljivala: »Hajde, majorane, zadovolji svoju organgutanku« [...] (Radaković 1999, 47)

• usp. dvakrut, iscrkljivati, monogamniti, organgutanka
zapinjača im. zapinjati × uspinjača stari nadimak za uspinjaču u Zagrebu, nastao u prvoj polovici 20. stoljeća zbog čestih kvarova

Znaš da su uspinjaču nekad davno zvali zapinjača? Toliko se često kvarila. (Ž, Zagreb, 8. 6. 2014)

zapišnik im. zapišati × zapisnik

Zadnji ispad ukazivao je na potonje: otvorivši udarcem noge masivna dvokrilna vrata upao je na sjednicu Gradskog vijeća, zasuo prestravljenu klijentelu u teget odijelima i bež kostimima bujicom neartikuliranih psovki, urlao da će se »svima najebati krvave majke«, a onda se popeo na dvanaest metara dugački stol od tikovine, raskopčao šlic i, njišući kukovima poput pijane striptizete, počeo ceremonijalno mokriti po rokovnicima i razbacanim spisima (»Sastavljam vam zapišnik!« vikao je), da bi ga naposljetku četvorica pripadnika osiguranja jedva uspjeli svladati. (Ivančić 2013b, 5. 3. 2013)

zaplamtiti gl. zapamtiti × plamtjeti

Dub East fantastisch. Samo zaplamti: [...] (Radaković 1999, 59)

zapovijebati gl. zapovijedati × jebati

Ali oni nisu opsestre, već neandertaoci, zatučnici kamernog dobra koitus nama pokuševaju zapovijebati kao da smo mi beograđanke drugog redaljke. (Radaković 1999, 52)

• usp. kamerni, koitus, neandertalac, opsestra, pokuševati, redaljka, zatučnik

Zaprđe im. Zapruđe × prdjeti pogrdno i odmilja za zagrebačku gradsku četvrt Zapruđe

Mi smo gi sade tu i tačka! Ima ustaše da gi se povuku i tačka! Na liniju Varaždin – Zaprđe – Krapina i gotovo! (Mataković 1992, 29)

Zaprđe (R, Zagreb, 2000-ite)

Broj neuposlenih u Hrvackoj pao je za jedan, kada je jedan neuposleni pao s nebodera u Zaprđu. (Mataković 2011b, 18)

• usp. Borongay, Bosanđeles, Đubrava, Gaynice, Kozari Bronx, Srbišće
zasnošivati gl. zajebavati × snošaj + -iva- e. coitusing ‘koitiranje’

Ovako: ti i ja i dalje smo prijatelji i prestat ćeš govoriti snošaj. [...] Kako si? – Moje je bivanje kontinuum pa sam što jesam u svakoj točki impliciranog razdoblja. – Samo me zasnošuješ, zar ne? – Bazinga! (Teorija 2014, S03E20)

zastavularan prid. zastava × spektakularan e. flagtacular ← flag ‘zastava’ × spectacular ‘spektakularan’

Zdravo. Ja sam dr. Sheldon Cooper. Dobro došli u »Zabavne zastave«. Zastavularna posljednja epizoda. (Teorija 2015, S08E10)

zastijepljenost im. zaslijepljenost × Stijepo /Mijović Kočan/

Feralova zastijepljenost (FT, 2. 8. 2003, n)

• o izjavi S. Mijovića Kočana da je čitao da je predstava Golem – prvi Frankenstein bila samo izgovor J. Pascal za potkopavanje temelja Hrvatske
zastofna im. zastoj × krafna e. gridnut ← gridlock ‘prometni zastoj’ × doughnut, donut ‘krafna’

Kupimo aparat za krafne i stavimo ga u tvoj prtljažnik. [...] Kad opet zaglaviš u prometu, otvoriš prtljažnik i prodaješ ih ostalim vozačima. Zvat ćemo ih... Zastofne. Prtljažfne. Stani-kreni-fne. [...] Znam. Prtljažne krafne! (Dva i pol 2014, S03E02)

• usp. cronut, čazerica, krafnosan, krasan, kroasendvič, krona, kroštipak, macaronut, prtljažfna, stanikrenifna
zatrenuncirati gl. za- + tren × ?renuncirati ‘odreći se položaja, zahvaliti se’

Tastaturist mora zatrenuncirati, ma koliko mu smanjili prostor djelovanja, da bi časomično obogatio jezik! (Rajki 2006b, 13)

• usp. tastaturist, trenunciranje
zatučnik im. ?zatočenik × ?zatucan × ?tući × ?tucati ‘jebati’

Ali oni nisu opsestre, već neandertaoci, zatučnici kamernog dobra koitus nama pokuševaju zapovijebati kao da smo mi beograđanke drugog redaljke. (Radaković 1999, 52)

• usp. kamerni, koitus, neandertalac, opsestra, pokuševati, redaljka, zapovijebati

Zatvorec im. zatvor × /Vladimir/ Zagorec

General Zatvorec (FT, 2. 6. 2001, n)

• fotomontaža V. Zagorca u zatvoreničkoj odjeći

General Zatvorec? (FT, 19. 1. 2002, n)

• o sumnjama o umiješanosti V. Zagorca u međunarodni lanac trgovine oružjem
zatupnik im. ?zatupjeti × zastupnik

Profesija zatupnik (FT, 29. 11. 2003, n)

• B. Rašeta o privilegijama netom izabranih saborskih zastupnika
zatupnički prid. ?zatupjeti × zastupnički

Feralov zatupnički klub (FT, 5. 5. 2001, n)

• o protivljenju saborskoga zastupnika M. Godeka prijevremenim izborima
zaoustaviti [zaustaviti] gl. zaustaviti × Oust

Ne prekrivajte neugodne mirise, zaOUSTavite ih! (2006, r)

• Oust – sprej osvježivač prostora

Zavežišvili im. zavezati imp. 2. jd. zaveži ‘umuknuti’ × /Josif Visarionovič/ Džugašvili /Staljin/

– Pa kakav ti to postaješ boljševik? – Svakako ne ovakav Zavežišvili! – razvikao se razjareno Longo. (Marinković 1993, 103)

• usp. budalica, interpretacijonala, kakadakati, kurtoafrika, Naježišvili, Obrijšvili, ohoezija, Ožežišvili, paradnoidno, pljuel, pohoezija, Titošvili, velocipederastija, velocipederski, ženkast
zaviočajan prid. zavičajan × očajan

O rijekorijeku u hrvatskoj zavičajnoj i zaviočajnoj poeziji (Lucić 2013b, 93, n)

• o izjavama don A. Bakovića o nacionalnome sastavu Rijeke te tajkuna i političara Ž. Keruma da Rijeka i cijela Hrvatska mogu zavidjeti Splitu na turizmu

• usp. antitemza, antomurale, desnošljivost, drinosaurus, državlji, ekumenjara, haesperanto, kćerikalizam, muslimaničan, prasizam, romovina, romovlasnički, serijalnuški, stjegovni, ubijesno, videološki, wrusstracija, zavjeronauk
zaveslancija im. zajebancija × veslo

Nježne zaveslancije (Bednjanec 1981, 29. 7. 1981, n)

• epizoda o veslačkom osmercu s kormilarom
zavjeronauk im. zavjera × vjeronauk

Feralov zavjeronauk (FT, 30. 6. 2001, n)

• o izjavi don A. Bakovića da se u Srbiji djeca odgajaju za svjesne i borbene Srbe, u Bosni im se govori o islamu, dok se u Hrvatskoj odgajaju budući kozmopoliti

• usp. antitemza, antomurale, desnošljivost, drinosaurus, državlji, ekumenjara, haesperanto, kćerikalizam, muslimaničan, prasizam, romovina, romovlasnički, serijalnuški, stjegovni, ubijesno, videološki, wrusstracija, zaviočajan

Nastavak možete naslutiti. I razumjeti. Jer bi najodličniji polaznici Lošina zavjeronauka radije pregrizli jezik nego glasno izgovorili da je njihov guru toliko dugo ostao u Beogradu samo zato što je bio dentalno zaostao. (Lucić 2015a, 12. 5. 2015)

• o izjavi admirala D. Domazeta Loše u TV-emisiji Nedjeljom u 2 da je u ljeto 1991. kasnio s prelaskom iz JNA u hrvatske redove zato što je čekao da mu u Beogradu dovrše zubnu protezu

• usp. dentalno
zavježbancija im. zajebancija × vježba

Nježne zavježbancije (Bednjanec 1980, 15, n)

• epizoda o gimnastici i »gimnastici«, odnosno snalaženju u društvenim i financijskim strukturama

• usp. parterni

Aerobikave zavježbancije vježba Ivica Bednjanec (Bednjanec 1983, 22. 6. 1983, n)

• podnaslov epizode o aerobiku

• usp. frajerobic
zazerpnica im. zajednica × ZERP ‘zaštićeni ekološko-ribolovni pojas’

Feralova Hrvatska demokratska zazerpnica (FT, 21. 3. 2008, n)

• o izjavi J. Friščića da čak ni F. Tuđman nije proglasio ZERP
zazujan prid. zauzet × zujati + -an- e. busy ‘zauzet, zaposlen’, buzzy ‘zujav, šuman’

O bi ga ščepala i povukla na sebe da joj jedna ruka nije zauzeta (zazujana?), a izgleda i da ga ne bi mogla dosegnuti. (Winslow 2012, 8)

• O – ime lika u romanu Divljaci

• usp. benevolentan, čudojebesan, jazzercise, Kaleksiko, ludist, orgizam, Pornywood, ratgazam, reluksuzacija, zlostup
zaždrebancija im. zajebancija × ždrijebe

Feralova zaždrebancija (FT, 15. 7. 2000, n)

• o izjavi zastupnika V. Šeksa na saborskoj sjednici: »Ždrijebe može biti starije od jedne godine. Zemljište ne može.«
zaždrijebancija im. zajebancija × ždrijeb

Feralova zaždrijebancija (FT, 18. 8. 2001, 51, n)

• o izjavi Ž. Pehara da se nova vlada mora formirati izborima ili kockom
zažupljivanje im. zatupljivanje × /Valter/ Župan

Feralovo zažupljivanje (FT, 13. 10. 2006, n)

• o izjavi mons. V. Župana da nekima odgovara da bude što manje svjesnih ljudi i samostalnih naroda
zbiljka im. zbilja × biljka × zbirka

Zbiljka (Kirin 2009, n)

• usp. jalog, zenzancija
zbjegunac im. zbjeg × bjegunac

Feralov zbjegunac (FT, 11. 2. 2005, n)

• o izjavi J. Jovića da A. Gotovina, tada haaški optuženik u bijegu, nipošto nije jedna osoba

Zbleslav im. Zdeslav × blesav ime lika u stripu

Zbleslave, zovi der materu! Eto ga počima Čmarisol... (Mataković 2011b, 26)

Zbleslave, izvezi kariolu! (Mataković 2011b, 27)

• usp. Čmarisol
zboviđenja uzv. zbogom × doviđenja

Zboviđenja! (Di, 4. 2. 2015)

• usp. čestitov, doviderči, doviđorno

Zbunjuel im. zbunjen × /Luis/ Buñuel

Imao sam utjecaja na repertoar u kinu pa smo igrali jednog Buñuela ili, kako kažu u Šibeniku, Zbunjuel. Znaš što je rekao Zbunjuel? Ozbiljni južnjaci vole hladnoću i sjever, moj slučaj, i druga rečenica – kiša stvara velike narode. (VL, 15. 7. 2015)

• iz razgovora s kantautorom šansonijerom A. Dedićem

• usp. mizerovina, stipenzija, šanksonijer, šlangsonijer
zdravkologički prid. Zdravko /Tomac/ × zdravologički

Feralovo zdravkologičko razmišljanje (FT, 28. 9. 2002, n)

• o izjavi Z. Tomca da je borba za prošlost uvijek borba za neku budućnost

• usp. Lobotomac, Slavatomcu, tomači, tomaćinstvo, Tomčenaš, tomobranski, zdravkorazumski, Zdravopartija
zdravkorazumski prid. Zdravko /Tomac/ × zdravorazumski

Feralova zdravkorazumska tvrdnja (FT, 19. 2. 2000, n)

• o izjavi Z. Tomca da je D. Budiša moralni pobjednik predsjedničkih izbora na kojima je pobijedio S. Mesić

• usp. Lobotomac, Slavatomcu, tomači, tomaćinstvo, Tomčenaš, tomobranski, zdravkologički, Zdravopartija

Zdravomarische [zdravomariše] im. prid. Zdravomarija × /Erste &/ Steirmärkische /banka/

Ne primamo te protestantske krunice – prezirno će otpuhnuti časna blagajnica i eto vas učas u bezizlazu, u Erste ZdravoMarische ne daju vam kredit, pa kod kamatara s Kaptola posuđujete deset hiljada Očenaša i pripisujete im kuću u hipoteku. (Dežulović 2010a, 63, veljača 2008)

• usp. Erstefajzen, kaptolizam, Prigrebački, samostanoposluga, Sosijetemarkiše

Zdravopartija im. Zdravomarija × partija

Počinio si, brate Živko, grijeh propustom, za koji je premala pokora ako izmoliš pet Tomčenaša, Zdravopartija i Slavatomcu. (FT, 28. 7. 2001, n)

• satiričan tekst, navodni odgovor fra D. Litre don Ž. Kustiću

• usp. iustaški, Lobotomac, Slavatomcu, tomači, tomaćinstvo, Tomčenaš, tomobranski, zdravkologički, zdravkorazumski
zebem gl. pz. zeba mn. zebe × ?zepsti pz. 1. jd. zebem

Ja stoga zebem bez ševe, bez labuda udavna bi mi ptičkica, vrapičić moj, izgorila i spuštiglić se na zamorce i skljokane koji kakadu. (Radaković 1999, 48)

• usp. izgoriti, kakadu, labud, ptičkica, skljokan, spuštiglić, udavna, vrapičić
zebonkey [zebonki] im. e. zebonkey ← zebra ‘zebra’ × donkey ‘magarac’ životinja križanac zebre i magarca

Križanac zebre i magarca poznat je pod nekoliko različitih imena, uključujući: zonkey, zebonkey, zebrinny, zebrula, zebrass i zedonk. (Dnevnik, 3. 8. 2011, b)

• usp. honkey, kobra, zebrass, zebrinny, zebrula, zekonj, zeon, zonkey, zorse
zebrass [zebras, zebres] im. e. zebrass ← zebra ‘zebra’ × ass ‘magarac’ životinja križanac zebre i magarca

Križanac zebre i magarca poznat je pod nekoliko različitih imena, uključujući: zonkey, zebonkey, zebrinny, zebrula, zebrass i zedonk. (Dnevnik, 3. 8. 2011, b)

• usp. honkey, kobra, zebonkey, zebrinny, zebrula, zekonj, zeon, zonkey, zorse
zebrinny [zebrini] im. e. zebrinny ← zebra ‘zebra’ × e. hinny ‘potomak magarice i pastuha’ životinja križanac zebre, magarice i pastuha

Križanac zebre i magarca poznat je pod nekoliko različitih imena, uključujući: zonkey, zebonkey, zebrinny, zebrula, zebrass i zedonk. (Dnevnik, 3. 8. 2011 b)

• usp. honkey, kobra, zebonkey, zebrass, zebrula, zekonj, zeon, zonkey, zorse
zebrula im. e. zebrula, zebrule ← zebra ‘zebra’ × mule ‘mula’ životinja križanac zebre i magarca ili mule

Križanac zebre i magarca poznat je pod nekoliko različitih imena, uključujući: zonkey, zebonkey, zebrinny, zebrula, zebrass i zedonk. (Dnevnik, 3. 8. 2011, b)

• usp. honkey, kobra, zebonkey, zebrass, zebrinny, zekonj, zeon, zonkey, zorse
zečer im. Zec × večer

Maturalna zečer (Di, 7. 10. 2015, k)

• komentar na fotografiju T. Karamarka s natpisom 1. maturalna večer • Zec – internetski nadimak T. Karamarka

• usp. HDZec, HDZečina, Partizečina, Partyzančina, Perverzečina, Zečetnik, Zočina

Zečetnik im. Zec × četnik

Zečetnik (Di, 17. 6. 2015, k)

• komentar na fotomontažu T. Karamarka u četničkoj uniformi • Zec – internetski nadimak T. Karamarka

• usp. HDZec, HDZečina, Partizečina, Partyzančina, Perverzečina, zečer, Zočina

Zečilanović im. Zečina × /Zoran/ Milanović

Zečilanović (Di, 6. 11. 2015, k)

• komentar na fotomontažu licâ Z. Milanovića i T. Karamarka stopljenih u jedno • Zečina – internetski nadimak T. Karamarka

• usp. HDZec, HDZečina, Karalanović, Karamilanović, Keramarko, Milamarko, Partizečina, Partyzančina, Perverzečina, Tomizoran, zečer, Zečetnik, Zočina, Zoramarko, Zorislav

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zloran, Zočina, Zokafka, Zokyuevara, Zoramarko, Zorangutan, Zorislav
zekonj im. zebra × konj životinja križanac zebre i konja

Je li ovo zekonj ili kobra? Upoznajte Eclyse – hibrid zebre (Index, 21. 8. 2013, n)

• usp. honkey, kobra, zebonkey, zebrass, zebrinny, zebrula, zeon, zonkey, zorse
zelav prid. zelen × plav e. grue ← green ‘zelen’ × blue ‘plav’ isprva zelen, potom plav, kovanica filozofa N. Goodmana (1983)

Samo tako, naprimjer, naša promatranja smaragdâ pokazuju neku pravilnost i potvrđuju da su svi smaragdi zeleni, a ne zelavi [grue] (tj. pregledani prije određenoga datuma i zeleni ili nepregledani prije određenoga datuma i plavi [...] Zelava ne može biti relevantna vrsta za indukciju u istome svijetu kao zelena, jer to bi spriječilo neke od odluka, ispravnih ili pogrešnih, koje tvore induktivan zaključak. (Goodman 2008, 18–19)

[...] čak i ako su svi ispitani smaragdi bili zelavi, induktivno će dokazivanje hipoteze da su svi smaragdi zelavi svejedno biti pogrešno. [...] Valja nam samo zamijeniti »zeleno« kategorijom »zelavo ako je ispitano prije t, a inače pleno«, a »plavo« kategorijom »pleno ako je ispitano prije t, a inače zelavo«. (Goodman 2008, 115–116)

Prijevod »zelav« za riječ »grue« preuzet je iz Dancy (2001). Predikat »zelav« može se definirati na sljedeći način: predmet je zelav u vrijeme t ako je zelen, a t je prije 1. siječnja 2020 ili je plav, a t je poslije 1. siječnja 2020. (Jurjako 2013, 93)

• usp. bleen, blonette, bronde, gred, grue, plen, plut, zeven
zemljojadnički prid. zemljoradnički × jadnik

Feralova zemljojadnička udruga (FT, 4. 3. 2005, n)

• o izjavi J. Sedlara da će trebati stvoriti društvo za zaštitu Hrvata u Hrvatskoj

• usp. sramoposluga, zemljojadnički
zemljopiš im. zemljopis × piš ‘smijeh, šala’

Feralov zemljopiš (FT, 23. 7. 2004, n)

• o izjavi P. Strčića da su Slavonija i Istra oslonjene čvrsto jedna na drugu
zenacionalizam im. zen × nacionalizam

Zenacionalizam (Rajki 2014a, 110)

zenzancija im. zen × zezancija

Zenzancije (Kirin 2013, n)

• usp. jalog, zbiljka
zeon, zeoni im. e. ?zeony ← zebra ‘zebra’ × grč. ônos ‘magarac’ × e. pony ‘poni’ životinja križanac zebre i ponija
zeoni (Klaić 1987, s. v.)

zeon (AG 1999, s. v.)

zeon (HJP 2007, s. v.)

• usp. honkey, kobra, zebonkey, zebrass, zebrinny, zebrula, zekonj, zonkey, zorse
zerplilili uzv. ZERP ‘zaštićeni ekološko-ribolovni pojas’ × aprilili ‘uzvik uz protravanjsku šalu’

Zerplilili o sportu (FT, 4. 4. 2008, n)

Bija to aprililili ili ne, zerplilili ili ne, kad-tad narod će bit prisiljen upisati dionicu. (FT, 4. 4. 2008)

Ajde, opet dobro, tješim se, barem me Slobodna nije uspjela prevarit za ZERPLILILI. Nego mi je odmah bilo jasno da je odlazak Hajduka u stečaj [...] (FT, 4. 4. 2008)

• članak M. Garbera o objavljenoj informaciji stečaja NK Hajduk • ZERP – aluzija na nikad proveden zakon
zetnički^1 prid. zet × etnički

Feralovo zetničko čišćenje (FT, 24. 2. 2001, n)

• o izjavi Lj. Ćesića Rojsa da su trećina saborskih zastupnika Srbi ili srpski zetovi i nevjeste, ili UDBA, ili KOS • UDBA – Uprava državne bezbjednosti, jugoslavenska tajna služba • KOS – Kontraobavještajna služba, jugoslavenska vojna tajna služba
zetnički^2 prid. ZET ‘Zagrebački električni tramvaj’ × etnički

Će da bude ZETničko čišćenje (Di, 22. 11. 2015, k)

• riječ je o zahtjevu ZET-ovih kontrolora da im se omogući nošenje oružja

• usp. Bescartes, Zetstapo

Zetstapo im. ZET ‘Zagrebački električni tramvaj’ × nj. Gestapo

Zetstapo (Di, 22. 11. 2015, k)

• riječ o zahtjevu ZET-ovih kontrolora da im se omogući nošenje oružja • Gestapo – njemačka nacistička tajna policija

• usp. Bescartes, Zetstapo
zEUmlja im. zemlja × EU ‘Europska Unija’

Osim toga – da ne bismo i u budućim stoljećima kao »guske u (globalnoj) magli« lutali kroz »globalnu pustinju« do »obEUćane zEUmlje«! – želim sve potaknuti da još jače njegujemo naš »duhovni PZO« – PONOS, ZAJEDNIŠTVO i OPTIMIZAM. (Kaćunko, 15. 4. 2011)

• o haaškoj presudi generalima A. Gotovini i M. Markaču

• usp. obeućan

Zeusowitz [zeusovic, zusovic] im. e. Zeusowitz ← Zeus ‘Zeus’ × /Howard/ Wolowitz

Howard je zbilja u svemiru? – Na međunarodnoj svemirskoj postaji. 400 km u onome smjeru. – Sada gleda na naš planet kao majušni židovski grčki bog. Zeusowitz. – Moram priznati da mu malo zavidim. (Teorija 2014, S06E01)

• H. Wolowitz – ime lika u TV-seriji Teorija velikog praska

• usp. Emippali, Howdini, Koothranardowitz, Koothrapeeny, Koothrapemily, Koothrapenny, Koothratulum, Lenwoloppali, Leonerd, Shamy, Shelbot, Shelzum, Šarmalarmalon, Wolowizard
zeven prid. zelen × crven e. gred ← green ‘zelen’ × red ‘crven’ isprva zelen, potom crven, kovanica filozofa N. Goodmana (1983)

Bez takva ograničenja, moglo bi se uvijek utvrđivati da ispravna induktivna dokazivanja daju bezbrojne sukobljene zaključke: da su svi smaragdi zeleni, zelavi, zeveni [gred] itd. (Goodman 2008, 115)

• usp. bleen, blonette, bronde, gred, grue, plen, plut, zelav
zgadan prid. zgodan × gadan

Super ti stoji, baš si mi zgadan. (R, Zagreb, 2004)

Bez brige [...], jer tako si »zgadna« da mi dođe da izrazim sućut [...] (JL, 5. 4. 2012, k)

To se kaže da je cura zgadna. (Index, 10. 2. 2013, k)

• usp. blamurozan, elegadan, glamugrozan, sjajšan, zgovan
zgazilant im. zgaziti × azilant

Feralov centar za zgazilante (FT, 17. 2. 2006, n)

• o otvorenome pismu kutinskoga političara D. Markuša u kojemu se protivi otvaranju Centra za azilante u Kutini

Zgazimestan im. zgaziti × Gazimestan

Feralov Zgazimestan (FT, 13. 5. 2000, n)

• o prijetnji M. Liovića da će turisti u Hrvatsku ulaziti gazeći hrvatske branitelje bude li Vlada RH financirala povratak Srba • Gazimestan – poprište Kosovske bitke (1389, Turci porazili Srbe) i mjesto s kojega je 1989. S. Milošević odaslao ratni poklič

• usp. Gasimestan, Pogazimestan
zgodina im. zgodan × godina

Objasnio mi je da djevojpičice mojih zgodina moraju čestohotno na kontrolejbus vlaginice. (Radaković 1999, 48)

• usp. čestohotno, djevojpičica, kontrolejbus, vlaginica
zgovan prid. zgodan × govno

I on si je ubrijao da je zgodan, a u biti je zgovan... Samo tako da znate... (Dnevnik, 6. 2. 2006, b)

Baš si zgovan! (24sata, 6. 6. 2011, k)

Daj pusu onom zgovnom. (R, Zagreb, 2014)

• usp. blamurozan, elegadan, glamugrozan, sjajšan, zgadan
zgradarija im. zgrada × gadarija

Fakultetske zgradarije (FT, 25. 10. 2003, n)

• o odustajanju od skupa projekta dogradnje zgrade Ekonomskoga fakulteta u Splitu
zgradni prid. zgrada × radni

Feralov prekid zgradnog odnosa (FT, 10. 3. 2006, n)

• o izjavi O. Kosovca da bi ljudi kojima je 1990-ih zabranjen ulazak na HTV trebali biti do groba zahvalni A. Vrdoljaku, koji je proveo režimsku čistku, jer da je u ratu ta staklena zgrada mogla postati golema grobnica od samo jednog udara projektila

• usp. Atlantun, Einstun, prasist, tončno, Vrdobljak
zgradonačelnik1 im. zgrada × gradonačelnik podrugljivo ili odmilja za predstavnika stanara u zgradi, negdašnjega predsjednika kućnoga savjeta
zgradonačelnik (R, Zagreb, 2000-ite)

ZGradonačelnik2 im. ZG ‘Zagreb’ × gradonačelnik gradonačelnik Zagreba

U. S. President je ispunio Bracket, a ZGradonačelnik je dodijelio Donacije... (Dnevnik, 19. 3. 2009, b)

Moj domaćin u Nizozemskoj, atletičarski trener i bivši triatlonac, veslački prvak i poznati humanitarac Čedo Paić mi je pričao kako u Nizozemskoj postoji oko 130.000 kilometara biciklističkih staza. One su odvojene od prometnica. Stoga kaže Čedo da je 100% sigurnije u prometu nego u Hrvatskoj jer nemaš problema s prometom automobila a i na svakom križanju bez oznake imaš prednost. I kako da onda to ne usporedim s mrežom biciklističkih staza koju na pločnicima crta ZGradonačelnik Bandić [...] (HRT, 7. 5. 2014, b)

• usp. Bandek, Bandekfest, Bandisar, Banditić, Bandopoly, Banduševac, bliznismen, kradonačelnik, krdonačelnik, metrapula, milanij, Talibandić
zgražanstvo im. zgražati se × građanstvo

Feralovo zgražanstvo (FT, 28. 7. 2006, n)

• o homofobnome komentaru A. Vukasovića o Povorci ponosa, koja »provocira građanstvo koje živi normalnim spolnim, bračnim i obiteljskim životom«
zgraždati se gl. zgražati se × rus. graždanin ‘građanin’

Darko munjevito navuče odjeću i povuče Sanju za ruku spriječivši je tako da psovkom uzvrati graždanjinu koji se zgraždao nad njihovim činom. (Radaković 1999, 125)

zgrčkiti se gl. zgrčiti se × Grčka

Prvo glavić, a onda, naglo, mikis stherodokakis ga je. Sva sam se zgrčkila, a njegova bananakonda nabijala se vo mnje izvodeći podskok, uskok i kobratno. (Radaković 1999, 50)

• usp. bananakonda, kobratno, stheratidokakis
zgubidašnji prid. zgubidan × svakidašnji

Feralova zgubidašnja jadikovka (FT, 29. 12. 2001, n)

• o izjavi S. Reljića da nakon pet godina od odlaska iz SZUP-a misli da je neke obrade vodio preblago • SZUP – Služba za zaštitu ustavnog poretka • Svakidašnja jadikovka – pjesma T. Ujevića
zguzati gl. zguza ‘otpozadi’ × tal. scusare pz. 2. mn. scusate ‘ispričati, oprostiti’

Zguzate, sinori! Gdje ja moći kupiti traperice? (Bednjanec 1980, 23)

• epizoda o boksu

• usp. kapišati, parolov

Zi–Zz
zidiot im. zid × idiot

Od Hajduka danas ostaju dugovi, menadžerska naklapanja i slikarije koje sustavno zagađuju gradske zidove, slikarije zbog kojih će arheolozi za kojih tisuću godina, dok budu prekapali po ostacima splitskih zidina, današnje stanovnike Splita vjerojatno barem radno nazvati zidiotima. (FT, 11. 5. 2007)

• usp. zidiotizam
zidiotizacija im. /Igor/ Zidić × idiotizacija

Kratki uvod u zidiotizaciju hrvatske kulture (Lucić 2013b, 215, 3. 3. 2005, n)

• o potpisivanju Izjave o stanju kulture i nacije, u kojoj se naglašava da hrvatska budućnost ne mora isključivo biti u Europskoj Uniji, jer će tamo identitet nacije biti ugrožen • I. Zidić – predsjednik Matice hrvatske, potpisnik Izjave

• usp. Dogmatica, identitoizam, Predzidić, zidiotizam
zidiotizam^1 im. 1. zid × idiotizam

Feralov zidiotizam (FT, 8. 7. 2000, n)

• o vijesti u HTV-ovu Dnevniku da je »Berlinski zid još jednom pao, ali ovoga puta u Meksiku«

Splitski zidiotizam (FT, 11. 5. 2007, n)

• komentar uz niz fotografija splitskih grafita i murala o Hajduku, dok klub propada, navijači oslikavaju zidove

2. /Živi/ zid × idiotizam

Jer u tome što se tamo događa možda i nema ničega senzacionalnog. Barem za Pernara i Sinčića. Kojima su političke spletke i svinjarije očigledno postale nešto posve normalno [...] Nešto što će u debeloj knjižurini hrvatskih političkih pronevjera ostati zapisano kao – živi zidiotizam. (Lucić 2016a, 14. 9. 2016)

• o postizbornim previranjima u stranci Živi zid

• usp. zidiot
zidiotizam^2 im. /Igor/ Zidić × ideja × idiotizam

Feralov zidiotizam (FT, 27. 8. 2004, n)

• o izjavi I. Zidića da je u povijesti uvijek kriva ona ideja koja izgubi, a ne ljudi koji su se za nju borili

• usp. Dogmatica, identitoizam, Predzidić, zidiotacija
ziherungaš im. ziherung ‘osigurač’ × ziheraš ‘koji igra na sigurno, bez rizika, na ziher’

Eh, kad bi mi na planšu stao neki od onih ziherungaša... deflorirao bih ga floretom da mu zasvijetli žaruljica i da dobijemo zeleno svjetlo za taj sport. (Bednjanec 1980, 25)

• epizoda o uporabi električne struje u mačevanju • planša – borilište za mač, sablju i floret
zlačin im. zločin × začin

Moje misli pasmaterijaliziraju, a bruke prave muža, machkroa, my auf-vingers postaju udbeni organi, zlačin del sesso, moja opsexija. (Radaković 1999, 50)

• usp. bruka, machkro, opsexija, pasmaterijalizirati

Zlajči im. Zlatko /Sudac/ × /Tatjana Matejaš/ Tajči skupno za Z. Sudca i T. Matejaš Tajči

Pazi sad – spremno je skočio Zrinko Tutić, pa rukama u zraku nacrtao veliki jumbo plakat i nakon dramske pauze svečanim glasom objavio – večeras u Areni: Zlajči! [...] Zlajči? – ponovio je Zlatko Sudac podigavši obrve tako zaprepašteno da mu je otpao flaster sa stigme. [...] Zlajči – oduševljeno je skakutao Zrinko Tutić. – Hrvatski Bob Dylan, Zlatko Sudac Zlajči. (Dežulović 2010a, 78, lipanj 2009)

• Z. Sudac – svećenik karizmatik poznat po navodnim stigmama • T. Matejaš Tajči – pjevačica zabavne glazbe • Z. Tutić – glazbeni menadžer

• usp. sudovati
zlamenit prid. zlo × znamenit

Zloglasni Zloran Milanović progoni ucijenjene nesretnike, a zlameniti Zlavko Zlinić sije svoju zloću na sve strane. Čak i pružni radnici znaju da fiskalna, gospodarska i monetarna politika trebaju biti usklađene. (Dnevno, 4. 5. 2013)

• usp. Zlavko, Zlinić, Zloran
zlamisao im. zlo × zamisao

Feralova zlanimljiva zlamisao (FT, 31. 8. 2007, n)

• o izjavi S. Vukovića da su ustašku zbilju »određivali strani okupatori i domaći pobunjenici protiv mlade NDH, srbočetnici i jugokomunisti koji su krivi za sva zla koja su se u Hrvatskoj događala u doba Drugog svjetskog rata«

• usp. zlanimljiv
zlanimljiv prid. zlo × zanimljiv

Feralova zlanimljiva zlamisao (FT, 31. 8. 2007, n)

• o izjavi S. Vukovića da su ustašku zbilju »određivali strani okupatori i domaći pobunjenici protiv mlade NDH, srbočetnici i jugokomunisti koji su krivi za sva zla koja su se u Hrvatskoj događala u doba Drugog svjetskog rata«

• usp. zlamisao

Zlaško im. Zlatorog × Laško stopljeno za brend piva Zlatorog Laško

Zlaško (R, Zagreb, 2014)

zlatkorječivost im. Zlatko /Kramarić/ × slatkorječivost

Feralova zlatkorječivost (FT, 24. 6. 2005, n)

• o izjavi gradonačelnika Z. Kramarića da je pretjerivao u liberalizaciji političkih odnosa u Osijeku: »Previše sam umirao u toj ljepoti, a ljudi vole da ih se gazi.«

Zlavko im. zlo × Slavko /Linić/ pogrdno za političara S. Linića

Zloran i Zlavko nastupaju kao plaćenici Željeznice i upadaju na privatna imanja uz trasu. [...] Hoće li prije pucati na Zlavka ili ipak na Zlorana? Tko je glavni? Ako padne Zloran, pada li i Zlavko? Ili Zlavko ostaje na nogama samo ako padne Zloran? [...] Zloglasni Zloran Milanović progoni ucijenjene nesretnike, a zlameniti Zlavko Zlinić sije svoju zloću na sve strane. (Dnevno, 4. 5. 2013)

• usp. burdžoazija, ekognomski, halocinogen, hulkiganizam, klinićki, Plinić, Porezman, Porres, slavkoluk, slavkorječivost, Slinić, socijalnuški, zlamenit, Zlinić, Zloran
zlikovnica im. zlo × slikovnica

»Bit će to remek-djelo, minuciozan rad u kojem ću iznijeti svu prevaru i nemogućnost komunikacije, objasniti njenu uzročnost i time otvoriti put posvemašnjem razumijevanju.« Vidio je kroz pjenu i naslov: »Jezik – osnove opće bolesti« i vrstu djela: zlikovnica. (Rajki 2014b, 37)

Zlimonov im. zlo × /Eduard/ Limonov /Edička/

Zlimonov na Balkanu (FT, 9. 4. 2004, n)

• M. Kovač o ruskome nacionalističkome piscu E. Limonovu Edički

Zlincester [zlinster], Zlinchester [zlinčester] im. Zlin × Leicester pohvalno za češki nogometni klub Zlin

I nakon sedam kola Zlin je tako ostao vodeći na ljestvici, sa pet pobjeda i dva remija. Premda je rana faza sezone, jasno da je teško izbjeći usporedbe s Leicesterom. Tako su Zlin neki prozvali »Zlincester«. (Germanijak, 19. 9. 2016)

Zlincester je imao povijesnu priliku da kao prvoplasirani dočeka Spartu i rasproda stadion po prvi put u povijesti. Potrudili su se pošteno, ali nisu uspjeli [...] (Sportnet, 24. 9. 2016, k)

Utakmice kluba, koji igra na stadionu sa samo šest tisuća mjesta, prati sve više ljudi širom Europe budući da u Zlinu vide »novi Leicester«. Tako su britanski mediji klub s istoka Češke već nazvali Zlinchesterom. [...] Ako »Zlinchester« nekim čudom osvoji prvenstvo, to će biti iznenađenje poput prošlosezonskog naslova Leicestera u Premierligi. (Index, 5. 10. 2016)

• s obzirom na e. pisani i izgovorni oblik Leicester [lester] u trećoj potvrdi pojavljuje se neočekivana pisana i izgovorna inačica Zlinchester [zlinčester], isprva zapisana Zlinčester, potom isti dan redigirana u Zlinchester

Zlinić im. zlo × /Slavko/ Linić pogrdno za političara S. Linića

Zloglasni Zloran Milanović progoni ucijenjene nesretnike, a zlameniti Zlavko Zlinić sije svoju zloću na sve strane. Čak i pružni radnici znaju da fiskalna, gospodarska i monetarna politika trebaju biti usklađene. [...] Zlavko Zlinić bio je ključna osoba za prodaju INE (25 % udjela uz dramatično veća upravljačka prava) – tada je bio predsjednik nadzornog odbora Ine. Naša snažna naftna kompanija prodana je za 505 milijuna dolara, za trećinu onoga što Zlinić namjerava spiskati na prugu za Rijeku. (Dnevno, 4. 5. 2013)

• usp. burdžoazija, ekognomski, halocinogen, hulkiganizam, klinićki, Plinić, Porezman, Porres, slavkoluk, slavkorječivost, Slinić, socijalnuški, zlamenit, Zlavko, Zloran
zlitanija im. zlo × litanija

Feralova zlitanija (FT, 5. 1. 2007, n)

• o izjavi don Ž. Kustića da priznati da zakon razlikovanja dobra i zla ne ovisi o odluci pojedinca, ni države, ni bilo koje skupine, nego znači priznati da ima Boga
zlobalizam im. zlo × globalizam

Feralov zlobalizam (FT, 24. 5. 2003, n)

• o propovijedi don V. Pavlinovića u kojoj se kaže da je globalizam veće zlo od komunizma
zloboda im. zlo × sloboda

Baš bih volio da padne Saudija kao što sada žele rasturiti Libiju ovi ciaokaubojgusari i da se onda ona naftna polja u Saudiji priključe onima koji su kontra ovog ciaokaubojgusarskog fašizma, demokurčije, zlobode i životinjskih prava (VL, 7. 3. 2011, k)

Treba svima koji su ugroženi od ciokaubojgusara u JEWSA i Jewropi podijelit oružje i nek se bore ko libijski pobunjenici za slobodu jer zlobode i demokurčije i životinjskih prava nema u ciosaura (VL, 11. 8. 2011, k)

E baš su ti Afganistanci zločesti dečki. Optužili nevinog američkog vojničića da je iz toplog kreveta ustao usred noći i pobio nepostojeće civile. Pa to nema smisla. Kako oni ne shvaćaju da su Ameri tu da im donesu zlobodu i demonkraciju, a ne da kokaju njihove civile. (VL, 21. 3. 2012, k)

• usp. demokurčija, demonkracija, Jewropa, JEWSA
zločist prid. zločest × čist

Njegov radni prostak jako me stimkulirao. Sve jebilo bijeb’lo i zločisto i bilo mi je inspiradostivno. (Radaković 1999, 49)

• usp. bijebl, inspiradostivno, jebiti, stimkulirati, prosvjećivati
zlodlikaš im. zlo × odlikaš

Zlodlikaši (FT, 11. 3. 2000, n)

• M. Jergović o ratnim zločincima odlikašima

Zlogoški im. zlo × /Đuro/ Glogoški pogrdno za ratnoga veterana invalida i jednog od pokretača braniteljskih prosvjeda Đ. Glogoškog

Kaže Zlogoški da je bio protiv objave registra. Sigurno su i ostali lažni invalidi bili protiv. (Index, 9. 6. 2015, k)

• usp. Đuribal, Đurminator, Glagoljaški, glodišnji, Klemmoški, Pohlepoški, Robogloški

Zlomejec im. zlo × /Jasna/ Omejec pogrdno za sutkinju Ustavnoga suda RH J. Omejec

»Dokle god u ovoj zemlji ovakve gospođe kao što su, sad ću to reći namjerno, gospođa Zlomejec i gospođa Zlopačić, dokle god one budu mogle donositi odluke koje će se svih nas životno ticati i ići protiv sviju, svima nama se u ovoj zemlji crno piše«, rekao je Stipić. (Index, 10. 4. 2015)

• izjava sindikalista Ž. Stipića

• usp. Zlopačić
zlomen im. zlo × lat. omen ‘znak’

Nomen est zlomen (FT, 5. 10. 2002, n)

• M. Stojić o preimenovanju Foče u Srbinje
zlomovina im. zlo × domovina

Zlomovina (Ivančić 2016c, 4. 8. 2016, n)

»Zato jer je Barešić, isto kao i Glavaš, sijao smrt pod šifrom borbe za zlomovinu«, objasni građanka, »a to njegovim postupcima automatski pridaje obilježja herojskoga djela. Tu je sve suprotno nego u pristojnome svijetu. Teško je uopće zamisliti gadost koja pod visokim pokroviteljstvom zlomovine neće biti opravdana i nagrađena. Zlomovina, ako hoćeš, nije ništa drugo nego univerzalno ideološko obrazloženje nečuvene civilizacijske regresije. [...] Čitav je taj pothvat izvela pod firmom borbe za zlomovinu, dakako, a sada će, kao što vidiš, krojiti službenu kulturnu politiku. Usputna je pojava što će književna diletantica odlučivati koje pisce država treba financirati. Glavni je projekt taj da, u interesu zlomovine, nacionalna kultura stekne sva važna obilježja logora.’ (Ivančić 2016c, 4. 8. 2016)

zlomovinski prid. zao, zlo × domovinski

»Sutra je praznik, mila, nema novina.« – »Kakav praznik?« – »Onaj kojim obilježavamo pobjedu nad okupatorom, uključujući ubojstva više od sedamsto staraca i izgon dvjesto tisuća Srba.« – »A da«, sjeti se građanka. »E pa sretan nam Dan pobjede i zlomovinske zahvalnosti.« (Ivančić 2016c, 4. 8. 2016)

Zlopačić im. zlo × /Nevenka/ Opačić pogrdno za političarku N. Opačić

»Dokle god u ovoj zemlji ovakve gospođe kao što su, sad ću to reći namjerno, gospođa Zlomejec i gospođa Zlopačić, dokle god one budu mogle donositi odluke koje će se svih nas životno ticati i ići protiv sviju, svima nama se u ovoj zemlji crno piše«, rekao je Stipić. (Index, 10. 4. 2015)

• izjava sindikalista Ž. Stipića

• usp. Zlomejec
zlopovijed im. zlo × propovijed

Zlopovijed (FT, 14. 6. 1999, n)

• M. Jergović o kolumni don Ž. Kustića u kojoj se hvali ustaški intendant HNK D. Žanko

Zloran im. zlo × Zoran /Milanović/ pogrdno za hrvatskoga premijera Z. Milanovića

Zloran i Zlavko nastupaju kao plaćenici Željeznice i upadaju na privatna imanja uz trasu. [...] Hoće li prije pucati na Zlavka ili ipak na Zlorana? Tko je glavni? Ako padne Zloran, pada li i Zlavko? Ili Zlavko ostaje na nogama samo ako padne Zloran? [...] Zloglasni Zloran Milanović progoni ucijenjene nesretnike, a zlameniti Zlavko Zlinić sije svoju zloću na sve strane. (Dnevno, 4. 5. 2013)

Hrvatska ide u dobrom smjeru! Maknuli smo Yusipovića, maknut ćemo i Zlorana Yulanovića! To je isto kao da kažeš da prestanak rasta tumora nije napredak. (Index, 10. 5. 2015, k)

• usp. Yusipović, zlamenit, Zlavko, Zlinić

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zočina, Zokafka, Zokyuevara, Zoramarko, Zorangutan, Zorislav

Zlostojić im. zlo × /Rajko/ Ostojić pogrdno za hrvatskoga ministra zdravstva R. Ostojića

Novi EU-premijer Štrajko Zlostojić (Kaćunko, 19. 9. 2013, n)

Zato je potpuno sporedno je li tzv. RH-premijer u EU ocijenjen kao arogantan tip, jesu li u štrajku (za očaj Rajku) medicinari ili prosvjetari (za što Jowa Zmay ne mari), je li na čelu »Ove vlade« Srđa Zlopogleđa ili Štrajko Zlostojić, hoće li udbaš Boljkovac prije u zatvor ili u grob, hoće li Nobilo dobiti Nobela, hoće li uskoro SDP u opoziciju a HDZ na vlast... itd. itsl. (Kaćunko, 19. 9. 2013)

• o ministru zdravstva R. Ostojiću i štrajku u zdravstvu

• usp. Štrajko
zlostup im. zao, zlo × nastup, pristup e. baditude ← bad ‘loš, zao’ × attitude ‘stav, pristup’

Chon ovih dana uglavnom stalno imam takav nastup. Ophelia kaže da Chon nema nastup, nego zlostup. (Winslow 2012, 6)

Čak i tada je imao zlostup. Učitelji su mrzili Chona. Mr-r-r-r-rzili su ga. Ispisao se dva mjeseca prije mature. Nije stvar u tome da je Chon glup – nemjerljivo je bistar; stvar je samo u zlostupu. (Winslow 2012, 8)

Stvar je u zlostupu. (Winslow 2012, 185)

• usp. benevolentan, čudojebesan, jazzercise, Kaleksiko, ludist, orgizam, Pornywood, ratgazam, reluksuzacija, zazujan

Zlotvoreno im. zlotvor × Otvoreno

Hrvatska traži vješticu, Drevnik, UDBA je na selu, Križevi pjevaju, Zlotvoreno... Evo koje ćemo emisije uskoro gledati na HRT-u (Sprdex, 17. 3. 2016, n)

Zlotvoreno – dnevni politički talk show pod voditeljskom palicom velikog Velimira Bujanca u kojem će svakog dana žiri u sastavu Zdravko Tomac, Zdravko Mamić i Đuro Glogoški razotkriti jednog hrvatskog zlotvora te mu, da se rasterete sudovi, izreći nepravomoćnu presudu. (Sprdex, 17. 3. 2016)

• iz podrugljiva članka povodom ukidanja satirične emisije Montirani proces na HTV-u, aluzija na političku TV-emisiju Otvoreno

• usp. Drevnik, Hassanbegović
zloupokracija im. zlouporaba × demokracija

Zloupokracija (Ivančić 2012c, 28. 1. 2012, n)

Uvjeravam te, sine, koliko god da si glup, da ležernost s kojom politička klasa prelazi preko zloupotreba demokratskog poretka pokazuje kako osnovna namjena demokracije i jest u tome da ona bude što uspješnije zloupotrijebljena. Doći će dan kada će politička klasa, umjesto što još uvijek operira s pojmom demokracije, i službeno koristiti termin zloupokracija. [...] To je ono zbog čega mladež s Filozofskog veli da je predstavnička demokracija, da oprostiš, goli kurac. Ali njih je najlakše otpisati kao nedemokrate. To je tajna zloupokracije: nema demokratske rasprave o demokraciji s onima koji njome nisu zadovoljni. (Ivančić 2012c, 28. 1. 2012)

Zlovenac im. zao, zlo × Slovenac pogrdno za Slovenca

Ipak su Zlovenci lošiji od nas. (Dnevnik, 31. 10. 2004, b)

Daklem ako će Zlovenci bit maksimalno bezobrazni onda će htjet vezat vinjetu za auto... (F, 5. 6. 2008, k)

Šteta da su nas Zlovenci pustili u NATO. Ali što drugo se može očekivati od takve gamadi? na kraju će nas pustiti i u EU. (Net, 2. 9. 2009, k)

Zlovenci lažu, ta baljezganja nemaju veze sa realnošću. Pa ne kaže se bez veze, lažeš ko Zlovenac. (VL, 11. 1. 2012, k)

Da je Zlovencima i pripalo 2/3 trećine zaljeva, ne vidim kojom bi to »pravnom« akrobacijom došli do međunarodnih voda... (Index, 27. 7. 2015, k)

Zlovenija im. zao, zlo × Slovenija pogrdno za Sloveniju

Feralova Zlovenija (FT, 3. 12. 2004, n)

[...] znam iz vlastitog a i iskustva nekoliko drugih ljudi, ak oćeš uštedit pravac Zlovenija i kuš preko grane, i preporučam prije toga malo se provozat da se na gumama poderu crte i ona mala sranja kaj vise i da felge ne zgledaju ful nove [...] (Index, 27. 4. 2005, k)

Nijedna granica nejde po samoj obali kako to podvaljuje Zlovenija. (VL, 10. 12. 2010, k)

Jednom prilikom su uhvatili nekog sa švicarskim tablicama, što znači da se provozao kroz cijelu Zloveniju bez vinjete, i onda su ga na izlasku iz nje uhvatili... (F, 23. 1. 2011, k)

Dakle banke mogu na međunarodni arbitražni sud. A znamo iz nedavnog slučaja sa ZLOvenijom što je u biti arbitraža... (VL, 15. 9. 2015, k)

zlovenski prid. zao, zlo × slovenski koji se odnosi na Zloveniju i Zlovence

Ipak su Zlovenci lošiji od nas → zlovenski grb. (Dnevnik, 31. 10. 2004, b)

Da se ne zaboravi, bojkot zlovenskim proizvodima! I pederčina ko ide u Zloveniju na skijanje. (SD, 23. 12. 2008, k)

A što se tiče nekih najava i prepucavanja, ne bi se htio svađati, ali kako su mi rekli neki zlovenski dealeri, navodno da naši veletrgovci ubiru takve marže da je našim vulkanizerima guma u startu već osjetno skuplja nego zlovenskom vulkanizeru... (F, 22. 9. 2010, k)

zloverenitet im. zlo × suverenitet

Zloverenitet (Ivančić 2013c, 16. 9. 2013, n)

Umjesto tradicionalno shvaćenog suvereniteta, koji je ionako odavno otišao dođavola, Hrvatska će voditi brigu o svom dostojanstvu i autohtonim vrijednostima štiteći državni zloverenitet. (Ivančić 2013c, 16. 9. 2013)

Nasuprot parolama, u pozadini je bitka za zloverenitet, misija vođena ambicijom da hrvatska državnost i dalje bude njegovana uz pomoć rastegnute žute vrpce i strateški raspoređenih organa reda, na način da se od znatiželjnika čuva poprište delikta. (Ivančić 2013c, 16. 9. 2013)

• o izjavi premijera Z. Milanovića da suđenje pripadniku UDBA-e J. Perkoviću treba biti u Hrvatskoj, a ne u Njemačkoj

Zmagarac im. Zmago /Jelinčič/ × magarac

Feralovo »Ja, Zmagarac« (FT, 19. 10. 2007, n)

• o izjavi slovenskoga desničarskog političara Z. Jelinčića: »Pravi je trenutak da se Hrvati pogledaju u ogledalo i da shvate da su stoka.« • Ja magarac – knjiga Z. Baloga (1973)

zmajevancija im. zmaj mn. zmajevi × zajebancija

Nježne zmajevancije (Bednjanec 1982, 9. 6. 1982, n)

• epizoda o zmajarenju
zmajka im. zmaj × majka

G. major nikada nije imovao rodioca, i tako je porastao kopilot. A zmajku mu njegovu nije volio. (Radaković 1999, 47)

• usp. kopilot, rodiotac

Zmay [zmaj] im. Zmaya [zmaja] gen. zmaj × e. Maya ‘Maja’

Sudeći po posljednjim danima protekle godine, u kojima je dominirao medijski napuhan »obračun« Bozanić-Jovanović, nema sumnje da će ova godina, tj. barem njezin početak biti obilježen spornom »spolnom ideologijom« »Čika Jove«, tj. ministra Jovanovića Zmaja. To znači da ćemo nakon »godine Maya« imati »godinu Zmaya«! (Kaćunko, 1. 1. 2013)

• o uvođenju zdravstvenog odgoja za ministrovanja Ž. Jovanovića • Čika Jova i Zmaj – nadimci srpskoga književnika J. Jovanovića (1833–1904)

zmnagati gl. slov. zmagati ‘pobijediti’ × znati × nag

A ja sam zmnagala kaj je on meni namenil. (Radaković 1999, 49)

značkaranje im. značka ‘nagrada za dobrovoljno darivanje krvi; mačka, cura; pička’ × karanje ‘jebanje’

Gospon, vidim da se bavite značkaranjem. Hoćete kupiti ili đorati... (Bednjanec 1975b, prosinac 1975)

• epizoda o dobrovoljnome darivanju krvi, koje glavni lik Nježni shvati kao poziv na seks

• usp. transguzija, značkarati
značkarati gl. značka ‘nagrada za dobrovoljno darivanje krvi; mačka, cura; pička’ × karati ‘jebati’

Morate se malo žrtvovati ako želite moju značkicu. Raskomotite se. Ja ću odmah doći. Ne mogu ovako odjevena... – Na krevetu se bumo značkarali... (Bednjanec 1975b, prosinac 1975)

• epizoda o dobrovoljnome darivanju krvi, koje glavni lik Nježni shvati kao poziv na seks

• usp. transguzija, značkaranje
znadnevak im. zna se × nadnevak

Feralov znadnevak (FT, 14. 12. 2007, n)

• o izjavi R. Galović: »Dana 11. prosinca osma je godišnjica smrti prvoga hrvatskog predsjednika dr. Franje Tuđmana.« • F. Tuđman preminuo je 10. prosinca • Zna se – HDZ – predizborni slogan HDZ-a

ZNASA im. zna se × e. NASA ‘National aeronautics and space administration, Nacionalna aeronautička i svemirska uprava’

ZNASA lansira HDZ-ovce u svemir jer tamo nema homoseksualaca! (FT, 24. 3. 2006, n)

• naslov pjesmice o homoseksualnosti • Zna se – HDZ – predizborni slogan HDZ-a • NASA – američka svemirska agencija
znase im. znaseta gen. zna se × prase

Tri znaseta (FT, 2. 8. 1999, n)

• autor članka pita se što će nakon promjene vlasti biti s HDZ-ovim »genijima širokog spektra« M. Manjkasom, G. Pavletićem i B. Skokom • Zna se – HDZ – predizborni slogan HDZ-a • Tri praseta (praščića) – basna

Dobro je da su vodeći splitski HDZ-ovci svojim pojavljivanjem na presici pokazali da nisu od muke propali u zemlju [...] I dobro je da su tri splitska znaseta na novinarsko citiranje tih kerumotvorina uglas odgovorila: »Mi smo katolici i opraštamo.« (Lucić 2011a, 12. 11. 2011)

• o izjavi D. Marasovića da će HDZ koalirati sa strankom Ž. Keruma i da mu opraštaju sve uvrede jer su katolici • Zna se – HDZ – predizborni slogan HDZ-a • Tri praseta (praščića) – basna

• usp. kerumotvorina

Znasenovac im. zna se × Jasenovac

Feralov Znasenovac (FT, 5. 3. 2004, n)

• o napisu N. Piskača nezadovoljnoga napadima na pjevača M. Perkovića Thompsona zbog pjevanja ustaških pjesama te predsjednikom HDZ-a I. Sanaderom zbog najave da će položiti vijenac podno spomenika žrtvama ustaškoga logora u Jasenovcu • Zna se – HDZ – predizborni slogan HDZ-a

• usp. Bleisenovac, Jasenovac, jasenovčan, Svezanovac
znaseobina im. zna se × naseobina

Znaseobina iz bajke (FT, 23. 6. 2001, n)

• reportaža iz Gunje, »u kojoj pod vlašću HDZ-a idilično žive Hrvati i Bošnjaci« • Zna se – HDZ – predizborni slogan HDZ-a
znati gl. znayu [znaju] pz. 3. mn. znati × e. Yugoslavia ‘Jugoslavija’

Zato se valja pitati je li »nakošeni sindrom« konstantnog pljuvanja po vlastitom narodu incident ili lijeva mat(r)ica ponašanja? Jer ako drug(ovi) dr. Dr. i njegov mr. S. K. ne zna(yu) da u onome što kritizira(yu) nema ništa »izvorno hrvatsko« – onda bi bilo bolje da se ne javlja(yu) s takvim »krhkim znanjem«. Ako pak to dobro zna(yu), onda je(su) dr. sci. (= drski) manipulator(i)! (Kaćunko, 3. 2. 2009)

• o intervjuu sa sociologom D. Lalićem objavljenim u Slobodnoj Dalmaciji u kojem govori o incidentima hrvatskih navijača

• usp. javljati, kritizirati

Znojanec im. znoj × /Velimir/ Bujanec

Znojanec (Di, 10. 8. 2015, k)

• komentar na fotografiju znojnoga TV-voditelja V. Bujanca

• usp. adolfescentski, Bujakkake, Bujan, bujovnik, Bulajnec, Bulerina, Kokandalf, Kolumbujanec, neonarcist, Nostradamunos, Pčelimir, primabuljerina, Snifter, Speederman, Surlanec, šmrkadona, štrumpfbahnfürer, T-komad

Zočina im. Zoran /Milanović/ × Zečina

Zočina (Di, 6. 11. 2015, k)

• komentar na fotomontažu licâ Z. Milanovića i T. Karamarka stopljenih u jedno • Zečina – internetski nadimak T. Karamarka

• usp. HDZec, HDZečina, Karalanović, Karamilanović, Keramarko, Milamarko, Partizečina, Partyzančina, Perverzečina, Tomizoran, zečer, Zečetnik, Zečilanović, Zoramarko, Zorislav

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zokafka, Zokyuevara, Zoramarko, Zorangutan, Zorislav

Zokafka im. /Zoran Milanović/ Zoka × /Franz/ Kafka

Autor: Zokafka (Titanik, 4. 4. 2014, m)

• riječ je o autoru izmišljena djela SDP Preobražaj, s početnom rečenicom koja oponaša Preobražaj F. Kafke: »Kada se SDP tog jutra probudio iz nemirna sna, ustanovio je da se u svojem krevetu pretvorio u... HDZ« • Z. Milanović – predsjednik SDP-a

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokyuevara, Zoramarko, Zorangutan, Zorislav

Zokyuevara [zokijevara] im. /Zoran Milanović/ Zoky × /Che/ Guevara

Ideološka komisija CK »HND« (b)analizira uskrsne propovijedi naših biskupa & pripremila »Crno-bijelu knjigu« autora Saše O’Frljića-Šuvara & Che Zokyuevare Lekovića (Kaćunko, 2. 4. 2016, n)

• CK – centralni komitet, aluzija na boljševizam • HND – Hrvatsko novinarsko društvo • O. Frljić – kazališni redatelj, ljevičarski aktivist • S. Leković – predsjednik HND-a

• usp. banalizirati, Chewap, cronic, Goleara, O’Frljić, Sanadevara

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zoramarko, Zorangutan, Zorislav
zombinacija im. zombi × kombinacija

Feralova dobitna zombinacija (FT, 27. 4. 2002, n)

• o izjavi Lj. Ćesića Rojsa da Hrvatima treba čvrsta ruka jer su nakon smrti F. Tuđmana i G. Šuška ostali bez glave kuće
zombinatorika im. zombi × kombinatorika

Feralova stranačka zombinatorika (FT, 30. 6. 2001, n)

• o objašnjenju M. Dedakovića Jastreba odluke da njegova stranka DC koalira s HDZ-om, HSP-om i HKDU-om protivno volji vodstva stranke: »Prijatelji iz groba vikali su mi: “Zapovjedniče, nemoj ići na onu, već na ovu stranu.”«
zompir im. e. zompire ← zombie ‘zombi’ × vampire ‘vampir’

Ako zombi ugrize vampira, a vampir zatim ugrize čovjeka, postane li čovjek vampir ili zombi? Ili zompir? (Teorija 2014, S06E09)

zonkey [zonki] im. e. zonkey ← zebra ‘zebra’ × donkey ‘magarac’ životinja križanac zebre i magarca

Križanac zebre i magarca poznat je pod nekoliko različitih imena, uključujući: zonkey, zebonkey, zebrinny, zebrula, zebrass i zedonk. (Dnevnik, 3. 8. 2011, b)

• usp. honkey, kobra, zebonkey, zebrass, zebrinny, zebrula, zekonj, zeon, zorse

Zootropola [zootropola, zutropola] im. e. Zootopia, Zootropolis ← zoo ‘zoološki vrt’ × utopia ‘utopija’, metropolis ‘metropola’ naslov američkog animiranog filma (2016)

Birokratski ljenjivci, brbljavi lisac i neustrašiva zečica – upoznajte svijet Zootropole (VL, 10. 2. 2016, n)

U Zootropoli živi moderno civilizirano društvo, životinje hodaju na dvije noge i odijevaju se za posao. (MojTV, 2016)

Na prvi pogled »Zootropola« je film o zečici iz malog mjesta koja s velikim snovima dolazi u veliki grad. [...] Naime, kako mali gledatelji odrastaju, poruke »Zootropole« odrastat će s njima i postajati kompleksnije baš poput života. (Index, 6. 3. 2016)

• film je u svjetsku distribuciju krenuo s dvama mogućim e. naslovima – Zootopia ili Zootropolis

Zoramarko im. Zoran /Milanović/ × /Tomislav/ Karamarko

Zoramarko (Di, 6. 11. 2015, k)

• komentar na fotomontažu licâ Z. Milanovića i T. Karamarka stopljenih u jedno

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zorangutan, Zorislav

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zečilanović, Zočina, Zorislav

Zorangutan im. Zoran /Milanović/ × orangutan pogrdno, uvredljivo za hrvatskoga političara i premijera Z. Milanovića

Mislim da ova čestitka poslana na samu obljetnicu priznanja RH od strane nama prijateljskih zemalja ratne 1992. ne nosi samo kurtoazne i uljuđene čestitke kakve civilizirani državnici izmjenjuju (u koje svakako ne možemo ubrojati »slučajnog paradoksalnog premijera« Zorangutana Nulanovića), već je jasno upozorenje SDP&HNS skojevcima [...] (HKV, 15. 1. 2015, k)

Jedva čekam vidjeti lica Zorangutana Muljanovića, Vesne Pussyć i ostalih jugoslavena kad im HDZ zabije kitu u usta. Ajmo Tomo do pobjede, hrvatski narod je uz vas! (Index, 14. 9. 2015, k)

• usp. Pussyć

Ovo su ionako posljednji trzaji ove Kukulele koalicije na čelu sa Zorangutanom. (VL, 29. 10. 2015, k)

A tko je negativac u filmu? Zorangutan? (Ćaća, 2. 11. 2015, k)

Gospodin Plenković je uništio Zorangutana koji će izgubiti izbore šesti put zaredom. (Index, 13. 8. 2016, k)

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorislav
zorangutanski prid. Zoran /Milanović/ × orangutanski koji se odnosi na Zorangutana

Zaprapaštenje... Zorangutanska logika... »Lex Milanović« (Kaćunko, 8. 8. 2016, n)

zoranomika im. Zoran /Milanović/ × ekonomika ekonomska politika hrvatskoga premijera Z. Milanovića

Čačerizam ili Zoranomika? Iako je Milanović ministre obavezao zavjetom šutnje, ipak su s Markova trga procurile informacije o sukobima u bermudskom četverokutu Milanović-Čačić-Grčić-Linić. (24sata, 26. 1. 2012)

Zašto Milanović divljenje Orbánu nije pretočio u »zoranomiku« (Lider, 8. 4. 2015, n)

• usp. abenomika, čačerizam, frikonomija, nakazonomija, obamanomika, plutonomija, reganomija, reganomika, rogernomika, škegronomika, škrebonomija

Zorislav im. Zoran /Milanović/ × Tomislav /Karamarko/

Zorislav Karalanović (Di, 6. 11. 2015, k)

• komentar na fotomontažu licâ Z. Milanovića i T. Karamarka stopljenih u jedno

• usp. Bezvezoka, Debilanović, Emilanković, Gnjidanović, Karalanović, Karamilanović, Majmulanović, Milamarko, Milijanović, Muljanović, nagomilanović, Nulanović, Sponzoran, Sprdnjanović, Tomizoran, Yugovanović, Yulanović, Zečilanović, Zloran, Zočina, Zokafka, Zokyuevara, Zoramarko, Zorangutan

• usp. Carriemarko, Cromarko, Framislav, Ironmarko, Kantamarko, Karačmarko, Karađman, Karakerum, Karalanović, Karamajmun, Karamao, karamarkantan, Karamarkić, Karamarkov, karamarksizam, Karamartian, Karambo, Karamerkel, Karamičak, Karamilanović, Karamirko, karamladež, Karamol, Karamrak, Karamrmarko, Karamuharko, Karavaso, Keramarko, Kerumarko, klauncelar, Kurikularko, Milamarko, Rentacaramarko, Tomizoran, Tomranjo, Tuđmarko, Zečilanović, Zočina, Zoramarko
zorse [zors] im. e. zorse ← zebra ‘zebra’ × horse ‘konj’ životinja križanac zebre i konja

Eclyse spada u zebroide (postoje razni nazivi poput zorse ili zedonk) što je naziv za potomstvo bilo kojeg mješanca zebre i ostalih srodnih životinja poput konja ili magarca. Nama se najviše sviđa kobra – paz’te zebre, idu kobre. (Index, 21. 8. 2013)

• usp. honkey, kobra, zebonkey, zebrass, zebrinny, zebrula, zekonj, zeon, zonkey
zovdivljak im. zov × divljak × zodijak

Sva zovdivljaka zvijeržđa: naprsli Voždenjak, Rak i Mliječena metastaza, taj веселый Milky Šwayk! Krven beo blau. (Radaković 1999, 173)

• usp. krven, metastaza, mliječeni, Šwayk, zvijeržđe

Zračan im. zračni × /Ivica/ Račan

Ivica Zračan (FT, 18. 3. 2000, n)

• fotomontaža premijera I. Račana s modelom aviona uz pitanje što će Vlada RH učiniti s predsjedničkim zrakoplovom

• usp. hinovacija, Hračan, manewar, račananje, račanica, račanovodstvo, račanovođa, raspadšoj, SDPrvi, Sračan
zrinjarija im. Zrinjski × svinjarija

Zrinjarije i fudbalije (FT, 21. 6. 1999, n)

• reportaža iz Mostara o neodigranoj nogometnoj utakmici između hrvatskoga Zrinjskog i bošnjačkoga Veleža

• usp. fudbalija

Zubarez im. zub × /Luis/ Suárez pogrdno za nogometaša L. Suáreza, aluzija na njegovo grizenje drugih nogometaša

Je li ovo Zubarez sam sebi uspio odgristi desno uho? (Index, 14. 7. 2014, k)

Pepe našiljio kosu za obranu od Zubareza. (Sportnet, 25. 7. 2014, k)

Dobro, moramo biti realni, ovdje je CR stvarno bio brutalan. Ali ovo se ne ponavlja, nema smisla uspoređivati sa Zubarezom... (Bug, 23. 8. 2014, k)

Zubarwin [zubarvin] im. zub × zubar × /Charles/ Darwin e. Darwing ← /Charles/ Darwin × wing ‘krilo’

Oprosti, pa zar baš ništa ne znaš o evoluciji vila? – Evolucija vila. Tko je to napisao? Charles Zubarwin? (Zubić vila, 15. 2. 2015)

• izvorna igra riječi s vilinskim krilom u prijevodu je zamijenjena igrom s riječju zub
zuchon [zušon, cušon] im. e. zuchon ← /shih/ tzu ‘ši-cu’× bichon /frise/ ‘kovrčavi bišon’ pas mješanac ši-cua i kovrčavoga bišona

Bichon Frise + Shih Tzu = Zuchon (Vauvau, 12. 6. 2007)

zujaloviti gl. zujati × ?jaloviti × ?loviti

Iz prazzznih je zzzvučnika zzzuuujalo. Pustio sam da se, shodno prijateljevanju, samo zujanje razradi ili od kondenzatora ili od pritiska u glavi ili od potpune tišine noći. Ostao sam stajati pitajući se zzzuuuuujalovi me?, zzzuuuujavlja mi se? ili me samo zzzuuujebe? da bih počeo sam sebe, najprije pljeskati, potom i to jače nasumično lupati [...] (Rajki 2012, 63)

• usp. zujavljati, zujebati
zujavljati gl. zujati × javljati

Iz prazzznih je zzzvučnika zzzuuujalo. Pustio sam da se, shodno prijateljevanju, samo zujanje razradi ili od kondenzatora ili od pritiska u glavi ili od potpune tišine noći. Ostao sam stajati pitajući se zzzuuuuujalovi me?, zzzuuuujavlja mi se? ili me samo zzzuuujebe? da bih počeo sam sebe, najprije pljeskati, potom i to jače nasumično lupati [...] (Rajki 2012, 63)

• usp. zujaloviti, zujebati
zujebati gl. zujati × jebati

Iz prazzznih je zzzvučnika zzzuuujalo. Pustio sam da se, shodno prijateljevanju, samo zujanje razradi ili od kondenzatora ili od pritiska u glavi ili od potpune tišine noći. Ostao sam stajati pitajući se zzzuuuuujalovi me?, zzzuuuujavlja mi se? ili me samo zzzuuujebe? da bih počeo sam sebe, najprije pljeskati, potom i to jače nasumično lupati [...] (Rajki 2012, 63)

• usp. zujaloviti, zujavljati

Zvatikan im. zvati × Vatikan

Feralov Zvatikan (FT, 4. 5. 2007, n)

• o izjavi don Ž. Kustića da neke nije bilo sram pozivati europske forume radi pritiska da se u školama ne dopusti GROZD-ov program spolnog odgoja, usklađen s naukom Crkve
zvijeržđe im. zvijer × zviježđe

Sva zovdivljaka zvijeržđa: naprsli Voždenjak, Rak i Mliječena metastaza, taj веселый Milky Šwayk! Krven beo blau. (Radaković 1999, 173)

• usp. krven, metastaza, mliječeni, Šwayk, zovdivljak
zvjerno pril. zvijer × vjerno

Moje rječite fotografije obuhvaćaju problemski raspon koji možemo staviti u zagrade sastavljene od naslova dva moja rada: »Brozno!« i »Zvjerno«. Zaklana se janjeća tijela referiraju na klanje ljudi. Moj stav prema konzumaciji životinjskoga mesa je pak jednostavan i direktan: jedem ga! Duh voli meso zato se i inkarnira u njemu. (Zarez, 25. 1. 2008)

• iz razgovora s A. Kuštrom

• usp. artnik, artupunktura, brozno, Shopping-pong, sperman
zvjeronauk im. zvijer × vjeronauk

Feralov obvezatni zvjeronauk (FT, 6. 1. 1997, n)

• o izjavi M. Matića: »Moral, koji puca u samoobrani i ubija, ako se mora, trebamo i propovijedati i živjeti.«

Darwinov zvjeronauk (FT, 4. 1. 1999, n)

• satiričan članak o prožetosti udžbenika katoličkim naukom • članak je praćen fotomontažom pretvaranja pračovjeka u političara D. Krpinu
zvjeronaučni prid. zvijer × vjeronaučni

»Nauk Crkve o seksualnosti je kao lav. Samo ga treba pustiti iz kaveza da se bori za sebe«, tresnuo je potom don Stojić u zvjeronaučnom zanosu svojemu, budeći u frustriranoj pastvi nadu da će uskoro svanuti taj žuđeni Udni Dan kada će lav nalik onome sa špice »Metro-Goldwyn-Mayerovih« filmova divljom rikom obznaniti da je crkveni nauk o spolnosti pušten na slobodu i da više nema toga tko, milošću Božjom, neće najebati. (Lucić 2014a, 18. 3. 2014)

• o izjavama don D. Stojića u intervjuu u Večernjem listu
zvjerotski prid. zvijer × erotski

Najnoviji primjer je i (zvj)erotski redatelj Tinto Brass sa svojom izjavom da je ženska guza ogledalo duše!... Je li to za školu, je li to odgojno? Naravno da nije, kao što ni novine nisu školski udžbenik. (Kaćunko, 12. 9. 2009)

• o reakciji medija na moljenje Očenaša u nekoliko splitskih škola povodom početka nove školske godine

Zvonkl im. Zvonko × fr. oncle ‘ujak, stric, tetak’

Mon Zvonkl je godimami bio moj chevalierac i svemu me napučio. (Radaković 1999, 49)

• usp. chevalierac, godimami

Kad san bija grmilo mali, imal sam vujca, Zvonkla, liječnika. [...] Doktor Zvonko je bio pedofil [...] (Radaković 1999, 59)

Ž
žabava im. žaba × zabava

Žablji dan: Zg zoo vrt poziva vas na »žabavu« (Index, 6. 4. 2016, n)

U ZOO vrtu grada Zagreba u nedjelju 10. travnja, od 11 do 18 sati održati će se Žablji dan. Edukatori su za djecu osmislili mnoštvo igara i radionica koje im jamče »žabavu« do krova. (Index, 6. 4. 2016)

žandarmar im. žandar × darmar ‘metež, nered’

Dubrovački žandar-mar (FT, 28. 10. 2000, n)

• o kaznenoj prijavi protiv dubrovačkih policijskih dužnosnika na koju još uvijek nema odgovora

• usp. Vardarmar

Žargonaut im. žargon × -naut ‘-plovac’ ime internetskoga rječnika hrvatskoga žargona

Žargonaut je rječnik hrvatskog urbanog i stručnog žargona. [...] Pokretači projekta Žargonaut jezičari su i iskusni prevoditelji koji su uvidjeli potrebu za rječnikom hrvatskog žargona u svakodnevnom radu. (Ž, 2010-e)

žbirati gl. žbir ‘uhoda, agent’ × birati

Žbirali ste pogrešan broj (FT, 10. 3. 2001, n)

• bivši ministar unutarnjih poslova I. Penić reagira na optužbe za neovlašteno prisluškivanje

Žbirali ste krivi broj (FT, 24. 11. 2001, n)

• I. Lovrenović objašnjava zašto odbija policijsku ponudu da pročita vlastiti dosje
žbirnalizam im. žbir ‘uhoda, agent’ × žurnalizam

Žbirnalizam i policistika (FT, 14. 12. 1998, n)

• o napisima u različitim novinama kojima se dirigirano od tajnih službi prokazuju oporbeni političari i novinari

• usp. policistika
žbirokracija im. žbir ‘uhoda, agent’ × birokracija

Žbirokracija (Ivančić 2015c, 13. 6. 2015, n)

To je vrlo neobično, jer je po pitanju špiclova i hrvatske žbirokracije u širem smislu Josip Manolić itekako relevantan sugovornik, što zbog svoga »preddemokratskog« života, kada je bio upravnik zatvorskog sustava i rukovodilac tajne službe, što zbog onog »demokratskog«, kada je kao najbliži Tuđmanov suradnik i predsjednik Vlade jednakim policijskim kadroviranjem gradio mrežu poretka koji će klasnu prisilu zamijeniti nacionalnom, a zadržati sličan intenzitet represije, te će najprije biti da je s takvim motivima i postavio Tomislava Karamarka za šefa svog kabineta. (Ivančić 2015c, 13. 6. 2015)

• o intervjuu J. Manolića u Nacionalu u kojem tvrdi da je T. Karamarko radio za UDBA-u, jugoslavensku tajnu službu
žbirokrat im. žbir ‘uhoda, agent’ × birokrat

Žbirokrati (FT, 11. 10. 2003, n)

• o izboru Vijeća za građanski nadzor tajnih službi, u koje su izabrani bivši obavještajno-policijski dužnosnici

• usp. zajebnica

Želina im. Željka /Markić/ × Angelina /Jolie/

Želina Jorkić (Index, 11. 8. 2016, k)

• komentar uz fotomontažu lica Ž. Markić i A. Jolie stopljenih u jedno

• usp. Anđelka, Čmarkićka, Jorkić, Karamarkić, Ksenobi, Marlie, udbitelj
žemzila im. žemlja × Godzila e. bunzilla ← bun ‘žemlja’ × Godzilla izmišljeno jelo na tematskoj večeri za Noć vještica

Zanima me što mislite o jelovniku za Noć vještica. Tema je jeziva hrana. – Stvorenje iz Crnošumske šunke. – Na žemzilama sa sezamom. [...] – Oprosti, ali to je obična hrana u nategnutim igrama riječi. Sama jela nisu nimalo vještičja. – Vještinovke! Dobar dodatak za drakulone sa sirom. Stvarno sam dobar u ovome! (Teorija 2014, S06E05)

• Godzila – čudovište iz japanskih filmova

• usp. beefaroni, bridedzilla, Ćaćzilla, drakuloni, frodočinka, Godzila, Govzila, hogzila, mladadzilla, pilozilla, rakzila, Spasozila, vještinovka
ženijalan prid. žena × ženijalan ‘genijalan’

Ove godine Međunarodni dan žena Hrvatska mreža neovisnih kinoprikazivača i HAVC obilježavaju posebnim programom »Ženijalni vikend – Kino 8. mart« koji će se od 6. do 8. ožujka održavati u 17 nezavisnih kina u 14 gradova s izborom nagrađivanih filmova o snažnim ženama i izazovima s kojima se susreću u današnjem društvu. (JL, 4. 3. 2015)

ženkast prid. ženka × Enka × ženskast

Misao mu je sve češće posizala za Enkom, no sve nekako u polusnu i bunilu, u liku plamenog jezika što se trudi da dohvati donje rubove neke lepršave crvene tkanine koja se na neki način »čuva« i lukavo uzmiče. On i rukama pokuša da zaustavi to lepršanje, da dohvati nešto žensko-enkasto, to ž-enkasto što se previja, leluja i kikoće tu na dohvatu neulovljivo a blista nekim žarkim sjajem te osjeća kako ga neka strašna žeđ pali po cijelom tijelu. (Marinković 1965, 372)

• Enka – ime lika u romanu Kiklop

• usp. budalica, interpretacijonala, kakadakati, kurtoafrika, Naježišvili, Obrijšvili, ohoezija, Ožežišvili, paradnoidno, pljuel, pohoezija, velocipederastija, velocipederski, Zavežišvili

Ženna [žena] im. žena × Senna /M/

Prava žena će pogodit vlažnom piroškom svakog tko se osjeća prozvanim određivat što je prava žena. Fak ju. Na svijetu ima 3 milijarde i 520 milijuna žena plus Justin Bieber. Sve je prava žena. Ljubi vas Ženna M. (Andrassy, 11. 11. 2014)

• autoironija kolumnistice A. Andrassy, koja je u jednoj epizodi glazbene TV-emisije Tvoje lice zvuči poznato oponašala pjevača Sennu M

• usp. Mindrea
ženskarac im. ženska × muškarac muškarac s odlikama žene ili žena s odlikama muškarca

Jasno mi je da iza svega toga stoji nešto puno dublje. Ajmo napraviti što veću senzaciju da se nešto proda. Ja jesam zgrožena jer prelazimo svaku granicu. I svatko tko dozvoljava ovakve stvari i stavlja dotičnog manekenčića među žensku populaciju i još ga među nama, ljepšim i nadasve taštijim spolom, proglašava najljepšim ženskarcem trebao bi biti odgovoran za ovaj početak izumiranja ljudske vrste. (Ezadar, 28. 9. 2011)

• o transseksualnome manekenu A. Pejiću

Ukratko, kako sam shvatio, Karolina Vidović Krišto je gej: lezbijka, lezba, lezbača, lezzie, dyke, queer-queen, pimmel-frei, frajla, pederuša, pederica, muška sestra, tetak, gejša, ženskarac, Alka homoseksualka. (Dežulović 2015d, 17. 7. 2015)

• o novinarki K. Vidović Krišto, novinarki nominiranoj za nagradu homofoba godine

Žena koja je dobra u kuhinji, ujedno je i dobar izbor, dok je muškarac u kuhinji zapravo – ženskarac, šonjo, papučar, čija je žena prava vještica, koja ganja karijeru i nema osjećaja. (Index, 1. 8. 2015)

• usp. muženstveno, muženstvenost

Ženskolo im. žensko × /Mr./ Muscolo

Misiz Ženskolo (Mataković 2014a, 537)

• riječ je o izmišljenome sredstvu za čišćenje • Mr. Muscolo – marka sredstva za čišćenje
židardesa im. Židov, židov × stjuardesa e. Jewardess ← Jew ‘Židov, židov’ × stewardess ‘stjuardesa’

Zašto si izbačen iz Air Israela? – Najobičnija pogreška. Mislio sam da se zovu židardese. (Kontrola 2015, S02E13)

• rasistička replika zadrta lika – homofoba, seksista, rasista – u TV-seriji Kontrola bijesa

• usp. Ćelavić, Gaybraham, Homona, Oklahomić, Shakesqueere, Taj Mahomić, Taj Makurva
židealizam im. Židov, židov × idealizam

Feralov židealizam (FT, 29. 9. 2006, n)

• o napisu M. Pokrivke da su Židovi miroljubiv i vrijedan narod, za razliku od islamista
židlokan im. Židov, židov × klokan e. kangajew ← kangaroo ‘klokan’ × Jew ‘Židov, židov’

S kojom biste se vrstom vi spojili i zašto? [...] – S klokanom. Bio bih židlokan. Prvi Židov koji može zakucati. (Teorija 2014, S05E22)

Židopin im. Židov, židov × Arapin e. Jarab ← Jew ‘Židov, židov’ × Arab ‘Arapin’

Nemoj se izbezumiti! Ja sam često imala lažnu uzbunu. – Da? – Puno puta. U najgorem slučaju u sebi nosiš malog židovskog Arapina. Židopina. (Samo u New Yorku, 5. 10. 2016)

• riječ je o mogućoj trudnoći Izraelke s Palestincem
životvor im. život × zatvor

Sex je vlažan u životvoru. (Radaković 1999, 47)

• riječ je o nizanju mnogobrojnih aluzija na zatvore, policajce i seks

Žiwott [život] im. život × /Lleyton/ Hewitt

Imaš dvadeset pet i svom snagom si udario glavom u zid, jer u stvarnom životu postoje zidovi kojih tu nije bilo kad ti je bilo šesnaest, i kad si mislio da ćeš biti prvak svijeta. Život ti s druge strane mreže onda prezirno vrati servis [...] Da vidi život kako je to kad te netko iznenadi. Iznenađeni Lleyton Žiwott onda vrati u aut, pa serviraš ponovo, ponovo izađeš na mrežu, pogodiš volejom u sam kut, spasiš tako i drugu break-loptu, i koji trenutak kasnije asom osvojiš već izgubljeni gem. Ništa spektakularno ni veliko – na semaforu je tek 1:6, 1:1 – ali shvatiš da životu treba hrabro izaći na mrežu. (Dežulović 2015c, 1. 3. 2015)

• članak o tenisaču I. Karloviću i životnim borbama, između ostaloga o pobjedi I. Karlovića na Wimbledonu nad favoriziranim L. Hewittom
žlabrakadabra uzv. žlabrati ‘brbljati’ × abrakadabra ‘formula pri čaranju’

Hokus-pokus! – Pohvatajmo te monstrume! – Žlabrakadabra! – Imam ga! (Bednjanec 1975a, 43)

• usp. manekenajc, pomekludjeti

• usp. abrakajoj, Abrakomanč, Brbakadabra, Ibrakadabra, Mandžakadabra, Pivkadabra
žohomiš im. žohar ×+ -o- +× miš e. cock-a-mouse ← cockroach ‘žohar’ × mouse ‘miš’ izmišljena životinja križanac žohara i miša

Što je to bilo? – Što? – Ušlo je ispod kreveta. – O, Bože! To je žohomiš. – Što? – Mješanac žohara i miša. Nekoć je bio u našem stanu. Vjerojatno se smjestio ovdje. Ima i mlade. Bravo! (Kako 2015, S06E22)

• usp. hobocula, psobotnica, vampotnica
župalj prid. župan × šupalj

Feralova župlja priča (FT, 15. 12. 2001, n)

• o izjavi splitsko-dalmatinskoga župana B. Lukšića da bi rado posjetio sve u zatvoru na Bilicama, ali da nema vremena
župander im. župan × /Ante/ Sanader

Je li i franjevački provincijal, poput ostalih privatnih posjetitelja stranačkoga mini-sabora, aplaudirao toj kolosalnoj županderovoj župosti? (Lucić 2011a, 18. 10. 2011)

• o predizbornome skupu HDZ-a • Jadranka – J. Kosor, premijerka i predsjednica HDZ-a • A. Sanader – župan splitsko-dalmatinski, prezimenjak premijera I. Sanadera

• usp. župost
župost im. župan × glupost

Županove župosti (FT, 23. 1. 1995, n)

• o nizu skandala osječko-baranjskoga župana B. Glavaša

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, žutnja

Je li i franjevački provincijal, poput ostalih privatnih posjetitelja stranačkoga mini-sabora, aplaudirao toj kolosalnoj županderovoj župosti? (Lucić 2011a, 18. 10. 2011)

• o predizbornome skupu HDZ-a • Jadranka – J. Kosor, premijerka i predsjednica HDZ-a • A. Sanader – župan splitsko-dalmatinski, prezimenjak premijera I. Sanadera

• usp. gallupost, gupost, klupost, mupost, župander

Žutarnji prid. im. žuti /tisak/ × Jutarnji /list/ pogrdno za dnevne novine Jutarnji list, aluzija na njihovu tabloidizaciju i senzacionalizam

Dakle, Jutarnji je uspio jer nije bio sasvim ozbiljan, a iz dana u dan sve je više tabloidnih obilježja u »Žutarnjem listu«. (Croportal, 14. 12. 2008, k)

Besramno spinanje Žutarnjeg. (Net, 13. 2. 2014, k)

Masterplan je degradiranje hrvatskog jezika i pisma. Za Žutarnji je to kao reći dobar dan i Novi list ih nebi trebao kopirati. (NL, 19. 3. 2014, k)

Žikina dinastija sa Žutarnjeg preselila na Index. Kmeči bagra petokrakaških gena. Na izdisaju je! Pomozite im! (Index, 27. 4. 2014, k)

• usp. Bljutarnji, Yulist, Yutarnji
žutnja im. 1. žut × šutnja

Feralova hrvatska žutnja (FT, 21. 12. 2002, n)

• o izjavi D. Budiše da bi hrvatska povijest bez HSLS-a izgledala drukčije • žuta – zaštitna boja HSLS-a • hrvatska šutnja – pasivnost hrvatskih političara i intelektualaca u 1970-ima i 1980-ima, poslije sloma Hrvatskoga proljeća (1971)

2. žuti /tisak/ × šutnja

Feralova hrvatska žutnja (FT, 29. 12. 2006, n)

• o napisu G. Borića da bi o ulozi B. Glavaša u obrani Osijeka trebali pisati »žuti« novinari, a oni o tome šute • žuto novinarstvo – senzacionalističko, neprofesionalno novinarstvo, obično se bavi skandalima ili navodnim skandalima iz privatnoga života slavnih • hrvatska šutnja – pasivnost hrvatskih političara i intelektualaca u 1970-ima i 1980-ima, poslije sloma Hrvatskoga proljeća (1971)

• usp. bogogojaznost, borjunaški, demantifašizam, dreteljizirati, Gnjojko, gojkot, Hamaspok, izlikovni, komincidencija, obmambeni, ogojčenost, pametnički, Rugoslavija

• usp. Blatimir, Breichimir, Čavoglavaš, domoljubojstven, Dupeglavaš, fobitel, gladarija, Gladaš, Gladimir, Glavonija, Glawinky, jelotejp, klimoglavaš, Lepoglavaš, metakforičnost, poglavaš, poglavaštvo, selodjeb, slobotomija, spolesnik, ssabor, župost
žvakaćaći prid. žvakaća /guma/ × /Ivo Sanader/ Ćaća

Žvakaćaća guma (Ćaća, 28. 3. 2015, m)

• fotomontaža glave I. Sanadera na tijelu prodavača na kiosku
žvilica im. žlica × vilica e. spork ← spoon ‘žlica’ × fork ‘vilica’ spoj žlice i vilice, žlica sa zupcima

Kao što vidite, izmislio sam hrvatski naziv i za »spork« – žvilica. Za one koji ne znaju – spork je predmet koji je ujedno i žlica i vilica. Zato sam ga i nazvao žvilica. (Survival, 7. 1. 2012, k)

Žvilica Spork – donijet će mrvicu civilizacije u divljinu i mrvicu divljine u civilizaciju. Hibridan pribor koji u jednom sadrži žlicu, vilicu i nož. (Kibuba, 2015)

• usp. knork, spife, sporf, spork

Impresum

Nakladnik
Stilistika.org
Filozofski fakultet Sveučilišta u Zagrebu
Odsjek za kroatistiku, Katedra za stilistiku
Ivana Lučića 3, Zagreb

Za nakladnika
Željko Holjevac

Urednik
Krešimir Bagić

Recenzenti
Krešimir Bagić
Tatjana Pišković
Ivo Žanić

Produkcija
KaramanDesign

Godina i mjesec objavljivanja: 2016, prosinac
ISBN 978-953-175-621-1

Fotografija na naslovnici: Stojeći Hermafrodit, rimski kip, 3. st. Galerija Borghese, Rim.

v. 1.0.1